
QUEB OXIB TZIJ CHIRIJ I WUJ-I 


I wuj-i chi 'o pa 'ab аге u tzij i Dios, chi xqui tz'ibaj can i apostelab xak juban 
chic ajbil u tzij i Dios. Lic xqui cojo wach xu bij i Dios chique, xak xqui bij chique 
i winak wach u "alijinsam chique. I Dios craj chi caquetamaj i winak chi Jesucrísto 
xalax chuwach i jyub ta'aj, xak craj caquetamaj chi lic are u C'ojol. Are xc'un wi chi 
chuwach i jyub ta'aj, xu ya rib chi camsaxic chuwach cruz, tojbal ге ka mac. Ire аге і 
Tolke, xak are i Crísto chi ca c'un tan chic chuwach i jyub ta'aj. Pachin que cojon che, 
xak quiqui jach quib che ire, quiqui rik qui c'aslemal chi n-ca q'uis ta chic. 

Chupam i wuj-i, ka cojom i pa castílla chu c'ulel i tzij chi tz'ibtal pa ka ch'awbal; 
xui-ri, i u tzij i Dios, are xtz'ibax wi ujer, n-xtz'ibax ta pa castílla, ха tz'ibtal pa qui 
ch'awbal i aj Griégo winak. Ile are li u xebal wach i tz'ibtal chupam i wuj-i. Ka tijom 
ka "ij chu 'atsaxic ра ka ch'awbal yoj wach i usuc' i qui tzij i ujer aj tz'ib. 

"О jujun tzij ра castílla chi n-xak ta jun ги i pa ka ch'awbal, y we ta Ка сојот pa ka 
ch'awbal pacha cu bij i pa castílla, n-xak jun taj que'el иѕис; rumal-i, 'o i tzij n-xak ta 
jun си bij. Xak 'o juban tzij Ка сојот tobal re usuc', chi n-ta pa castílla; i tak i tzij-le, 
ka сојот chuxol juban ral tak tz'ib pacha iri ( ). 'Olic хак cawil ni jun ral ch'umil, 
(pacha iri *) 'o chuxol i tzij. We xa rik ile, cha tzucuj i jupaj tzij chi tz'ibtal kaj chuxe' 
iu xak уги] pa xa rik wi. Ра q'uisbal re i wuj, ka сојот jun ral diccionário chi cu bij 
usuc' i jutak paj tzij. 

Ka yijbam i wuj-i pa ka ch'awbal yoj oj aj Cubul winak, man ni'pa i je re chic i 
Crísto quiqui tijoj mas quib che usuc' u tzij i Dios. Xak ka yijbam i wuj-i chique ni'pa 
i c'a maja qui jachom quib pu'ab i Crísto, man 'utz caquetemaj i sak laj tzij, y quiqui 
rik i quelbal chupam i qui mac. 


I QUI BI I МОЈ, ХАКІ 
PA CA RIKTAJ WI 











Título Abreviatura Página 
I 'utz Јај tzij chirij і Jesuscrísto u tz'ibam i San Matéo........... San Matéo...... ees Mt 1 
I 'utz Јај tzij chirij i Jesuscrísto u tz'ibam i San Marcos ......... San Marcos ................. Mc 53 
I 'utz Јај tzij chirij і Jesuscrísto u tz'ibam i San Lucas............ San Глисаз..................., Lc 86 
I 'utz Јај tzij chirij i Jesuscrísto u tz'ibam i San Juan ............. San Juan....... eere Jn 141 
Wachi i xqui an i Apostelab.................... eene Los Hechos.................. Hch 182 
I wuj u tz'ibam i San Páblo chique i cristian aj Róma ............ Romanos..................... Ro 234 
I nabe wuj re i San Páblo chique i cristian aj Corínto ... .. 1 Corintios... ..1Co 258 
I ucab wuj re i San Páblo chique i cristian aj Corínto ............ 2 Gorintios..... ees 2Co 280 
I уги) u tz'ibam i San Páblo chique i cristian aj Galácia ......... Gálatas cie ete GI 294 
I уги) u tz'ibam i San Páblo chique i cristian aj Efeso............. Efesios.. ent Ef 303 
I wuj u tz'ibam i San Páblo chique i cristian aj Filípos........... Filipenses.................... Flp 311 
I уги) u tz'ibam i San Páblo chique i cristian aj Colósas ......... Colosenses... ... Col 317 
I nabe wuj re i San Páblo chique i cristian aj Tesalónica........ 1 Tesalonicenses ......... 1Ts 322 
I ucab wuj re i San Páblo chique i cristian aj Tesalónica........ 2 Tesalonicenses......... 2Ts 326 
I nabe wuj re i San Páblo che i a-Timotéo.............................. TT imotéo:. eee lTi 329 
I ucab wuj re i San Páblo che i a-Timotéo.............................. 1 Timotéo......... e 1Ti 336 
Iu уги] i San Páblo che i ma Tito ................... sse ПИӨ ete ee tette i 341 
Iu уги] i San Páblo che i ma Filemon....................... eee Filemon....................... 344 
I wuj u tz'ibtal chique i aj Hebréo winak.... ... Hebreos. 346 
Гул] utz'ibanr i Santiágo...... tiet ege Santiágo 365 
I nabe wuj u tz'ibam i San Pédro ......................... sss 1 San Pédro ................ 1P 371 
I ucab wuj u tz'ibam i San Pédro ..................... sse 2 San Pédro ................ 2P 378 
I nabe wuj u tz'ibam i San Juan.................. eee 1 San Juan.................. 1Jn 382 
I ucab wuj u tZ'ibam i San Juan.................. a a... 2San Juan.................. 2Jn 387 
I urox wuj u tztibam i San Juan .............. seen З San Juan.................. 3Jn 388 
I wuj и tz'ibam i San /@4а$.........и не ининин нинин San Jüdas.................... Jud 389 
Wachu 'alijinsam i Dios che i San Juan ................................. Apocalipsis ................. Ap 391 


Wach иис” jujun tak tzij re i wuj-i ......... eee Diccionário ................. 417 

I qui bi i je ratit u mam i Jesucrísto 


111 аге і qui bi і је ratit и mam i 
Jesucrísto chi umuk uxiquin i ujer 

mam David xak i ujer mam Abraham. 

21 mam Abraham-le аге u kajaw i 
mam Isaac; xo'on panok, i mam Isaac-le 
are u kajaw i mam Jacob; te'uri i mam 
Jacob-le are i qui kajaw i mam Juda cu' 
i ratz u сһа’. ?Te'uri i mam Juda are qui 
kajaw i mam Fáres xak i mam Zar, i qui 
chuch are i ati Támar. Xo'on panok, i 
mam Fáres are u kajaw i mam Esrom, 
te'uri i mam Esrom are u kajaw i mam 
Aram. *Xo'on panok, i mam Aram are u 
kajaw і mam Aminadab; y te'uri і mam 
Aminadab are u kajaw i mam Naason; 
i mam Naason-le are u kajaw i mam 
Salmon. 5Xo'on panok, i mam Salmon 
are u kajaw i mam Booz, y u chuch are 
iati Rahab. Te'urii mam Booz аге u 
kajaw i mam Obed, y u chuch are i ati 
Rut. Te'uri i mam Obed-le are u kajaw 
i mam Isai. 6Ү xo'on panok, i mam Isai 
are u kajaw i mam Rey David. I mam 
David-le are u kajaw i mam Salomon, iu 
chuch i mam Salomon are i rixokil can i 
'etz mam Urías. 

7Xo'on panok, i mam Salomon-le are 
u kajaw i mam Roboam; te'uri i mam 
Roboam are u kajaw i mam Abías; i 
mam Abías-le are u kajaw i mam Asa. 
$Xo'on panok, i mam Asa are u kajaw i 
mam Josafat, te'uri i mam Josafat are u 
kajaw і mam Joram; і mam Joram аге u 
kajaw i mam Uzías. ?Te'uri i nam Uzías 
are u kajaw i mam Jotam; i mam Jotam 


are u kajaw i mam Acaz; i mam Acaz-le 
аге u kajaw і mam Ezequías. 101 mam 
Ezequías are u kajaw i mam Manases, i 
mam Manases are u kajaw i mam Amon; 
i mam Amon are u kajaw i mam Josías. 
HI mam Josías are qui kajaw i mam 
Jeconías си’ i ratz u cha". Are je c'as ique, 
аге "uri xe chap i aj Israel winak y xe 
c'am bi pa tinimit Babilónia. 

I?Te'uri, xo'on panok i mam Jeconías 
are u kajaw i mam Salatiel; te'uri i mam 
Salatiel are u kajaw i mam Zorobabel. 131 
mam Zorobabel are u kajaw i mam Abiud; 
i mam Abiud are u kajaw i mam Eliaquim; 
i mam Eliaquim are u kajaw i mam Azor; 
141 mam Azor are u kajaw i mam Sadoc; i 
mam Sadoc are u kajaw i mam Aquim; i 
mam Aquim are u kajaw i mam Eliud. !5I 
mam Eliud are u kajaw i mam Eleázar; i 
mam Eleázar are u kajaw i mam Matan; 

i mam Matan are u kajaw i mam Jacob. 
16] mam Jacob аге u kajaw i mam Jose; i 
mam Jose-le are i rachijil i al-Mariy. I al- 
Mariy are u chuch i Jesus chi Tolke*. 

17 Chi cakil wi je cajlajuj lemaj chi 
qui kajawim re can i mam Abraham c'a 
ги i mam David; te'uri xak je cajlajuj 
tan chic lemaj chi qui kajawim tan chic 
chi rijil i mam David c'a xe c'am bi i aj 
Israel winak pa tinimit Babilónia. Xak 
je cajlajuj lemaj tan chic chi rijil i qui 
'enam i aj Israel winak pa Babilónia са 
xu rik i "ij chi xalax i Crísto chi Tolke. 


Wach i ralaxbali Jesucrísto 


18] ralaxbal i Jesucrísto, queje iri 
xo'ono: i al-Mariy, chi и chuch, ya u 





? 1.16 I tzij ^Crísto" ca bixic que'elok “Tolke,” pa ka ch'awbal yoj. 


SAN MATÉO 1, 2 


bim chic che i ma Jose chi que c'uli'ic. 
Xui-ri, are maja cacuc'aj quib, ire iwab 
winak chic rumal u cho'ab u Tewal i 
Dios chi petnak puwi. !?I ma Jose xu 

bij ри c'ux chi xa quiqui jach quib rv’ i 
al-Mariy ali'al. 'Utz laj winak ire, n-craj 
ta cu ya u quix che chiquiwach conojel i 
winak. 20 Are ca tijin chu ch'obic ile, jun 
ángel re і Kajwal xupon rv. І ma Jose 
xrachic'aj pu waram chi xu bij i ángel 
che: 

—A-Jose, chi at umuk uxiquin can i 
mam David, ma xij awib che i al-Mariy; 
cha c'ulaj па ами’, lic are awixokil, man 
i ac'al chi сајах na ru, і гаја are і и 
Tewal i Dios. 211 ac'al-le chi calax na, are 
jun ala. Cha ya pu bi A-JESUS. Queje ni 
u bi ile, man que resaj u winak chupam i 
qui mac. (Queje ile xu bij i ángel che.) 

22Queje xe ic'aw wi ique ile; y xe'elok 
pacha u bim can i Kajwal ujer. Ire u bim 
che jun ajbil u tzij: 

231 apoj ali ca q'uiji ni yobil chirij y 

calax ni jun ala ги”; 

i ala-le, Emanuel ca bix che. 
Queje i tzij ile xu tz'ibaj i ajbil и tzij i 
Dios ujer. I "Emanuel" que'elok: Dios 'o 
ku. 

24] ma Jose, are xc'un sak chuwach, 'is 
xo'on pacha xbix che rumal i ángel chi 
taktal li ru’ rumal i Kajwal Dios; xruc'aj 
i al-Mariy chi lic rixokil. 25 Xui-ri, ire 
to' xu chajij i al-Mariy, n-xq'uiji ta tan 
ги, са xq'uiji ni ral ac'al; y xu ya pu bi 
A-JESUS. 


I nimak tak aj 'ij que upon ru' i Jesus 


2 1 Are xalax i Jesus pa tinimit Belen 

ге i jyub Judéa, і 'atol tzij are i 
mam Heródes. I mam-le 'o pu patan pa 
tinimit Jerusalen; je 'o juban winak je aj 
ij^, je petnak с'а naj ра oriénte. 2Аге xe 
upon pa Jerusalen, xqui tz'onoj chique i 
winak: 

—éPa'owi i nim laj 'atol tzij que i aj 
Israel winak chi xalaxic? Ya xkiliu 
ch'umil are oj 'o chila pa oriénte, rumal-i 
хој Cun chu сојіс u 'ij —xqui bij. 


? 


2 


ЗІ nim laj 'atol tzij, mam Heródes, аге 
xu ta rason ile, lic xc'achir rumal; хак 
conojel i winak pa tinimit Jerusalen 
xe c'achir rumal. ^Te'uri i 'atol tzij xe 
u siq'uij inimak tak sacerdóte que i 
aj Israel, tak i tijonel re i tzij tz'ibtal 
can rumal i mam Moises ujer. Are xe 
moltajic, xu tz'onoj chique pa calax na 
wi i Crísto chi tolque coy'em. 5Ique xqui 
bij игі che: 

—Calax pa tinimit Belen, и cwenta 
i jyub Judéa. Queje ile que'elok, man 
queje ile tz'ibtal can rumal i ajbil u tzij i 
Dios ujer. Queje iri xu bij: 

6 Yet chi at tinimit Belen, 
at u cwenta i jyub Juda, 
ma ch'obo mok n-ti a 'ij yet; 
'o ni а”) man chiquixol awac'al yet 
que'elok 'o ni jun qui c'ambeal; 
cuc'aw ni u tzam chique in winak, 
aj Israel. 
Queje ile tz'ibtal canok —xqui bij i 
mam'ib. 

7Te'uri i nam Heródes ali'al xe u siq'uij 
i nimak tak aj 'ij chi je petnak pa oriénte 
y xu tz'onoj chique wach xo'on i іс”, wach 
xo'on i 'ij are xwinakir i ch'umil. 8Te'uri, 
xe u takbi pa Belen. Xu bij chique: 

—Jix chu tzucuxic i ral ac'al-le; ngal 
chi tzucuj. We xi riko, col i bij chwe, 
man xak yin quin е chu сојіс u ^ij —xu 
bij i mam Heródes. 

9I nimak tak ај 'ij, are xutzin u bixquil 
ile chique, xqui maj chubi qui be. I 
ch'umil chi xnabeaj chiquiwach c'a pa 
oriénte, xbin chic chiquiwach c'a xupon 
pa yatal wi i ral ac'al. Chila xtaq'ui na 
puwi i ja pa'owi i Jesus. 19 Are xquil i 
nimak tak aj 'ij chi xtaq'ui i ch'umil, lic 
xe quicotic. 11 Y xe 'oc ru' ja, xqui rik i 
ac'al ru’ u chuch, ixok Mariy, xe xuqui'ic, 
xqui coj u 'ij i ac'al. Te'uri, xqui tor i 
quekan, xquesaj li qui sipon chi cuc'am 
y xqui ya che. Ile are óro, xak inciénso, 
xak i mírra*. 12Are xe tzalij chic pa qui 
tinimit, junwi chic be xqui majo man 
xbix chique rumal i Dios piqui waram 
chi me tzalij chic ru' i mam Heródes. 





52.1 I je ај 'ij-le је winak chi queta'am i ajlanic re i "ij, i ic". 


rajil. 


*2.11 Mírra are jun cunbal lic muy, lic pakal 


I qui camsaxic i ac'alab 
rumal i mam Heródes 


13 Је 'enak chic і nimak tak aj 'ij, 
te'uri jun ángel re i Kajwal xwinakir pu 
waram i ma Jose. Xu bij che: 

— Chat walijok, cha сата bi awac'al, 
xak i u chuch, y chat 'anmajok, jat c'a 
Egípto. Chat 'ol chila c'a quin bij na 
chawe umpa cat petic, man i mam 
Heródes cu tzucuj ni ac'al, craj cu 
camsaj —xu bij i ángel che. 

141 ma Jose xwalijic, xu c'ambi i ac'al, 
xak i u chuch, y xqui majbi qui be cha'ab, 
xe е са pa Egípto. !5Chila xe q'uiji wi 
с'а are xcam i mam Heródes. Queje ile 
xe'elok xak jun ru' pacha u bim can i 
Kajwal; man i ajbil u tzij i Dios u tz'ibam 
can i tzij-i chi u bim i Kajwal: “Pa Egípto 
quin siq'uij wi in C'ojol." (Queje ile 
tzibtal canok.) 

16] mam Heródes, are xu nabej chi 
xt'or can cumal i nimak tak aj 'ij, lic 
xpe roywal che. Rumal 'uri, xu tak qui 
camsaxic conojel i ral tak alabom we 
maja quiqui chap oxib junab, man qui 
bim che chi colo 'o chic queb junab che 
u winakiric i ch'umil. Queje xu tak u 
anic ile pa tinimit Belen, xak ronojel i 
jyub chirij chuwach. 17Queje ile xe'elok 
pacha xu bij i tzij tz'ibtal can rumal i 
mam Jeremías, i ajbil u tzij i Dios ujer. 
Xu bij ire: 

18 Ca tataj jun nim laj o'ej pa tinimit 

Rama, 
Are i ixokib aj Israel? que siq'uinic, 
que o'ic, 
Man i саса], ya xe camic, ya n-ta 
chic; 
Lic n-ca pactaj ti qui bis rumal. 
(Queje ile tz'ibtal canok.) 

1?Xo'on panok xcam i mam Heródes. 
Te'uri, chila pa Egípto, jun ángel ге і 
Kajwal xwinakir ru' i ma Jose pu waram. 
Xu bij che: 

20 — Chat walijok, cha сата bi 
ac'al y u chuch, chix tzalij che i jyub 
Israel; man ya xe cam ique chi cacaj u 


» 


SAN MATÉO 2, 3 


camsaxic i ac'al. (Queje ile xu bij i ángel 
che.) 

21'Te'uri i ma Jose xwalijic, xu c'am 
bi rac'al, i rixokil y xe tzalij che i jyub 
Israel. 22 Are que tijin chi be, i ma Jose 
xu ta rason chi u q'uexel i mam Heródes 
are i u c'ojol, ma Arqueláo u bi. Ire 
xu xij rib che, n-xraj ta xa 'e jeki pa 
jyub Judéa rumal. Te'uri xbix chic che 
rumal i Dios pu waram wach i cu 'ano; 
гита]-і, xa е pa jyub Galiléa. ?3 Are xe 
upon chila, xa 'e jeki pa tinimit Nazaret. 
Queje ile xe'elok, pacha qui bim i ajbil u 
tzij i Dios ujer, chi Jesus “aj Nazaret” ca 
bix na che. 


I ma Wan, aj kajsanel ya, coc chi chac 


1Xo'on panok, i ma Wan, aj 

kajsanel ya, xupon che i chakij 
jyub tz'inilic, chila pa jyub Judéa. Are 
xuponic, xoc chu bixquil u tzij i Dios 
chique i winak chi xe moltaj ги’. 

2— Chi jalwachij i nojbal chuwach i 
Dios —xu bij chique—. Man i гаа! tzij 
chi ca pe chicaj ya ca jekanic —xu bij. 

ЗІ ma Wan-le аге i jun chi ах bital wi 
chi ca c'unic. Are i bin-nak can ile are i 
ujer ajbil u tzij iDios mam Isaías. Ireu 
tz'ibam canok: 

Ca tataj u ch'awbal jun ca siq'uin 
che i jyub tz'inilic; cu bij: 
“iYa ca pe i Kajwal! Chi yijba u be 
chuwach. 
Chi suc'ba ni'pa i jul, ni'pa i tanalak 
pu be i Kajwal." 
(Queje ile tz'ibtal canok.) 

41 та Wan, iu'u ire xa are i rismal 
camey 'antal и 'u' che; i ximbal u pam xa 
are ch'akap tz'um. Wach i xu tijo xa are 
wach i xu rik pa tak 'es: xa xu tij u wa'al 
cab, xak xe u tij i ral tak sac. 51 winak 
chi xe upon ги’ chu tayic u tzij, 'o i je 
petnak c'a pa tinimit Jerusalen, xak 'o i 
je petnak pa ronojel tak lugar re i jyub 
Judéa, xak 'o i je petnak chu nakaj i ya 
Jordan. 9Ique, are xqui tz'onoj пі cuybal 
mac che i Dios, te'uri i ma Wan xu kajsaj 
ya piquiwi pa ya Jordan. 





42.18 I mer tzij xu bij waral-i are “Ati Raquel." Ire que'elok qui q'uexel conojel i ixokib aj Israel. 


SAN MATÉO 3, 4 


7Xui-ri, xril ire je q'ui i aj Fariséo 
winak, хак i aj Saducéo*, chi саса} ique 
со’ ca kajsax ya piquiwi. Are "uri xu bij 
chique: 

—iYix ха ix rac'al cumatz! éPachin 
xbin chiwe yix chi quix totaj chuwach 
i tojpen chi ca tijin nali piwi? $Chi 
'alijinsaj 'ut ru” wach tak i qui апо we i 
jalwachim chic i nojbal chuwach i Dios. 
?Mi ch'ob yix mok xa n-ca pe tu tojbalil 
piwi yix xa rumal ix aj Israel winak, 
xa rumal ix umuk uxiquin can i mam 
Abraham. Mi ch'ob yix chi lic quix totaj 
na rumal. Quin bij chiwe chi Dios, che 
i abaj-i, ca tiqui chu 'onquil uq'uial aj 
Israel winak che, we ta craj —xu bij i 
ma Wan chique. !?Xak xu bij: 

—I tojpen ya ca pe piwi, pacha jun 
icaj yij chic che jun che”, c'atzbal rei 
та’. Ronojel tak i che' chi n-cu ya tu 
wach chom, ca c'atzixic; te'uri ca porox 
pa а, п Yin, katzij, quin kajsaj ya piwi 
yix, c'utbal-re we i jalwachim chic i 
nojbal chuwach i Dios. Xui-ri, i Jun chi 
са c'un chwijil yin cu kajsaj і и Tewal i 
Dios piquiwi ni'pa i qui jalwachim qui 
c'aslemal; xak cu kajsaj і а’ piquiwi 
i je mal. Ire lic nim пі и "ij chinwach 
yin; n-ca majaw ta chwe we quin 'an 
mocom che wib chirij, mi tene cwuc'aj 
и xajab, rumal ni и °іј nim. !?Col и 'ata 
tzij piquiwi i winak, pachin i je 'utz, xak 
pachin i ne te 'utz. Ire yij chic pacha 
co'on jun ru' u pala are cu pu u wach u 
trígo. Are i utz quel che и trígo, cu molo 
y cu ya pu c'olbal. I rij, chi n-'us taj, ca 
porox ра га’ chi п-и chupic —xu bij i ma 
Wan chique. 


U kajsaxic ya puwi i Jesus 
33 Che tak i 'ij-le, i Jesus xel pa Galiléa, 
xupon chiya Jordan pa 'o wi i ma Wan; 
xupon chu kajsaxic ya puwi rumal ire. 
141 ma Wan xu ch'obo chi n-cu maj taj 
we are ire ca kajsaw ya puwi i Jesus. Xu 
bij: 


— Yet, mas ca majaw chawe chi ca 
kajsaj ya pinwi yin. N-ca majaw taj we 
yin quin kajsaw ya pawi yet —xu bij. 

15] Jesus xu bij: 

—N-ta co'ono. Queje cha апа ni ile 
wo'or, man ca majawic caka 'an ni 
ronojel pacha craj i Dios —xu bij. 

Te'uri i ma Wan xu ya u wach che, 
wach i xbix che. !6I Jesus, are xutzin u 
kajsaxic ya puwi, xel pa ya. Xak te'et, 
xjaktaj i сај, ха 'iltaj iu Tewal i Dios 
chi xkaj lok pacha jun palomax suc'ulic 
puwi Jesus, !7y xtataj jun ch'awbal 
chicaj chi xu bij: 

—1И1 lic are i wac'al chi сах quin na'o; 
lic quin quicot che, wach u 'anom. 


Xraj itzel cu tzaksaj i 
Jesus chupam u mac 


4 1 Are xo'on ile, i Jesus xc'am bi 
rumal iu Tewal i Dios che jun 

jyub tz'inilic. Xc'am bi chila, 'ilbal-re we 

ca tzaksax chupam u mac rumal itzel. 

2Chila xu chij cuarénta 'ij, cuarénta a'ab, 

lic n-ta xu tijo; te'uri xpe i numic che. 

3 Are "uri, xupon itzel ги’, tzaksabal-re 

chupam u mac. Xu bij che: 

—We katzij at u C'ojol i Dios, cha bij che 
i abaj-le chi co'on wa che rib —xu bij che. 

^] Jesus xu la' u wach che itzel y xu bij: 

—N-quin 'an taj, man tz'ibtalic chupam 
и wuj i Dios: ^N-xui ta rumal i wa je cas 
i winak; are rumal ronojel u tzij i Dios 
је c'aslic." 

5Те”игі itzel xu сат bii Jesus che i 
lo'laj tinimit, Jerusalen. Xe u ya chila 
c'a chu tzam i rachoch i Dios. 6Те’игі xu 
bij che: 

—We at u C'ojol i Dios, cha сака bi 
awib c'a pulew. N-cat cam taj, man 
chupam u wuj i Dios, queje iri tz'ibtalic: 

I Dios cu bij na chique i ángel chi 
cat qui сһајіј. 

Ique lic cat cuc'aj che qui 'ab, mi 
tene quiqui ya chawe que 'ana 
c'ax che awakan che abaj. 





*3.7 I aj Fariséo winak је jutzobaj aj Israel winak chi lic xqui сој и "ij i ujer афа! tzij ге i mam Moises. Хак 
lic xqui сој u "ij i qui costámbre chi qui сојот junam ги’ i аа! tzij-le. I aj Saducéo winak хак je jutzobaj aj 
Israel. Ique-le lic je are u nimakil re i rachoch i Dios. I qui c'utunic ique junwi jubi' chuwach que i aj 


Fariséo. 


5 


(Queje ile xu bij itzel che.) 

7] Jesus хи 1а’ chic u wach che: 

—Xak tz'ibtal chupam u wuj i Dios chi 
maka c'am u pam i Kajwal Dios —xu bij 
che. 

$Te'uri itzel xu сат chubi i Jesus che 
jun jyub, naj u wi. Chila xe u c'utu wi 
ronojel i tinimit 'o chuwach i jyub ta'aj, 
ги’ tak i qui chomal. ?Te'uri xu bij che: 

—Ronojel iri 'is quin sipaj chawe, xui- 
ri we yet cat xuqui chinwach chu cojic in 
1]. (Queje ile xu bij itzel che.) 

101 Jesus хи la’ chic u wach che itzel: 

—iJat, at Satanas! Man chupam u wuj 
i Dios, queje iri tz'ibtalic: “Хш! che i 
Kajwal Dios cha cojo u 'ij; xui che ire са 
'an wi a patan," —xu bij che. 

п Te'uri itzel xel chuwach i Jesus; are 
"uri xe upon juban ángel ги’, xol qui to 
wach i rajwaxic che. 


I Jesus xu jek u chac pa jyub Galiléa 


12Xo'on panok, xu ta rason i Jesus 
chi ma wan tz'apil pa cárcel. !? Are xu 
ta ile, xa 'e tan chic pa jyub Galiléa, 
xel pa Nazaret, xa 'e jekel pa tinimit 
Capernaum. I Capernaum "o chu chi 
i alagun; "o che i jyub Zabulon, tak i 
Neftali. 1^ Аге xupon i Jesus ра jyub-le, 
xe'elok pacha u tz'ibam can i mam Isaías 
chi ajbil u tzij i Dios ujer. U tz'ibam can 
ire i tzij-i: 

15 Quin bij chiwe wach quiquil na 
chila pa jyub Zabulon tak pa Neftali, 
chila pa jyub pa ca е wii beru'i 

mar, 
chila pa jyub ch'aka ya re i Jordan, 
chila 'ut pa Galiléa, pa je 'o wi i ne 
te aj Israel, chi n-queta'am ti Dios. 
16] winak chila chi je 'o pa 'ekumal, 
quiquil na jun nim laj sak. 
Са pe u sakirbal piquiwi nipa i to’ 
је o chupam qui тас, to’ je 'o 
chuwach i camic. 
(Queje ile xu tz'ibaj i mam Isaías ијег.) 
17 Are xupon i Jesus chila, аге 'uri xu 
jek u bixquil chique i winak: 

— Chi jalwachij i no'oj chuwach i Dios, 
man i и 'atbal tzij ya ca jekanic. (Queje 
ile xu bij i Jesus chique.) 

I Jesus xe u siq'uij cajib 
achiab, aj chapol car 

18 Che tak i 'j-le, are ca tijin i Jesus 
chi be chu chi' i alagun Galiléa, xe ril 
queb achiab, catz qui cha' quib. I jun are 
i ma Simon chi xak ma Pédro quiqui bij 
che; i jun chic are i ma Andres. Ique-le 
je aj chapol car, y que tijin chu c'akic i 
cataraya pa ya. 19I Jesus xu bij chique: 

—Chix terej chwij y quin 'an na chiwe 
ix aj molol que i winak pacha qui 'an 
chique i car —xu bij chique. 

20 Are "uri, ique xco'taj can i cataraya, 
y xe еги. 

?1Xo'on chupan jubi’, i Jesus xe ril chic 
queb achiab catz qui cha' quib. Are i ma 
Jacóbo, хак i ma Wan, je и c'ojol i тат 
Zebedéo. Ique je 'o pa bárco rv i qui 
kajaw, que tijin chu yijbaxic i cataraya 
аге xe u siq'uij i Jesus ги”; 22јипііг хаш 
сапа] can i qui bárco, xqui сапа] can i 
qui kajaw, y xe terej chirij. 


I Jesus xe u nawsaj je uq'uial winak 


23 Te'uri i Jesus xu jek qui solixic ronojel 
tak i tinimit pa jyub re i Galiléa. Xoc 
ги’ tak ja re qui molbal'ib, y xe u nawsaj 
i winak chi que moltaj chila. Xu paxsaj 
i utz laj tzij re и 'atbal tzij i Dios, xak xe 
rutzirsaj iwabib, bi chi c'axil 'o chique. 
?4Xak ronojel i jyub Síria xak xqui ta rason 
wach ca tijin i Jesus chu 'onquil pa Galiléa. 
Xqui jek li qui c'amic iwabib ги”: ni'pa 'o 
tak i yobil chique, ni'pa 'o tak c'ax chique. 
Xe qui c'am li 'o itzel tew chique, xak ni'pa 
i quiqui tij i camic rumal i atac, xak ni'pa 
i je sic. I Jesus, ni'pa ile xe rutzirsaj. 25 Је 
uq'uial winak xe terej chirij: xe c'un i aj 
Galiléa, xe c'un i aj Decápolis, xe c'un i aj 
pa Jerusalen, xak ronojel i Judéa, xak xe 
c'un aj ch'akap re i ya Jordan. 


I Jesus xu bij pachin i ca 
pe пі 'utz piquiwi 
5 1] Jesus, are xe ril je uq'uial winak 
je teren chirij, xel bi chuwi jun 
jyub, y xcubi chila. Ni'pa i que tijin 
qui nawic che u tzij xqui mol quib ги’. 
?Te'uri xu jek qui nawsaxic ги’ i tzij-i: 

3—"Utz que ique chi queta'am 'o 
rajwaxic piqui c'ux chuwach i Dios, man 
que oc na "uri pa cu 'аї wi tzij i Dios. 

^'Utz que ique chi que bisonic, man i 
Dios cu cubsaj ni qui c'ux. 

S'Utz que ique chi 'o u nimal qui c'ux, 
man ca уа’ ni jyub ta'aj chique chi и 
sujum i Dios. 

$'Utz que ique chi lic quiqui rayij u 
'anic wach tak craj i Dios, man ire lic que 
u to chu 'onquil. 

7'Utz que ique chi quewi o i c'axnabal 
qui c'ux, man i Dios xak c'ax que u na 
ni ique. 

8'Utz que ique chi ch'am i piqui c'ux, 
man ique quiquil nu wach i Dios. 

9'Utz que ique chi que qui chomarsaj i 
que ch'o'ojinic, man “je wac'al" cu bij na 
"uri i Dios chique. 

I0'Utz que ique chi ca'ani с'ах chique 
xa rumal u 'anic wach craj i Dios chique, 
man que oc na "uri pa cu 'at wi tzij ire. 

11'Utz iwe yix we сах que ch'aw ni 
winak chiwe xa wumal yin. 'Utz iwe yix 
we quix qui yo'ya, xak we quiqui bij i 
mentir chiwij xa rumal quix terej chwij. 
12 Міх bisonic, ха chix quicotok, man qui 
rikbej 'uri jun nim laj sipon chila chicaj. 
Cha c'un chi c'ux, хак queje xqui "an li 
winak ile chique i ajbil u tzij i Dios ujer. 


Ije re chic i Dios je pacha atz'am, 
xak je pacha u tzunbal а’ 

1з үх 'ut lic qui rik i chac chique i 
winak waral chuwach i jyub ta'aj; ix 
pacha i atz'am chi lic cu rik u chac 
chique. Xui-ri, i atzam, we xsach u 
jelal, éwach 'uri u yijbaxic chic u jelal ca 
'anic? N-taj. Ile n-cu rik ta chic u chac; 
xa ca c'ak bic; to' ca wach'albex chic 
cumal i winak. 

I^ Yix ix pacha u tzunbal 'a' waral 
chuwach i jyub ta'aj. Iwilom 'ut wach 
o'onom jun tinimit we 'o tzam jyub; lic 
'alaj, n-ruwam ta rib. 15Xak iweta'am, 
we jun cu tzij jun cantil, n-que u mina 
ta chuxe' jun cajon; n-'us taj we cruwaj. 
Are i cu апо, cu ya "an chicaj paja, man 
conojel que tzun na rumal. 16 Xak queje 
chi апа yix, chi ix pacha u tzunbal а’ 


waral chuwach i jyub ta'aj, chi ya che i 
tzunbal ca 'e chiquiwach i winak. Queje 
ile quiquil na wach tak і 'utz qui гапо. 
Rumal 'uri, quiqui сој u 'ij i Kajaw yix 
chila chicaj. 


I Jesus aj 'anol re i mer 
usuc' i ujer 'atbal tzij 


17 Мі ch'ob yix mok col іп sacha u 
wach i 'atbal tzij tz'ibtal can rumal i 
mam Moises ujer; mi tene ile, xak mi 
tene i qui c'utunic can i ujer ajbil u tzij 
i Dios. Yin n-in ta aj sachol re ile. Xa in 
aj 'anol re i usuc' i tzij-le chiwach yix. 
18Katzij iri: tz'akat с? i сај, i jyub ta'aj, 
n-ca sachsax ti u wach i ujer 'atbal tzij, 
mi ta jubi’, mi ta jun tz'ib, mi ta pich’ 
che jun ral tz'ib. Ile cu ch'ij na са ca 
quis ni ronojel и 'anic pacha u ch'obom 
i Dios chi ca 'ani na. 19 №-са sachsax 
taj; rumal-i, 'o u chac qui 'an na pacha 
i cu bij ronojel i "atbal tzij. We 'o jun 
n-xcojon ta che i ral cu jupaj tzij pich' re 
i 'atbal tzij, xak we xu c'ut 'uri chique i 
winak queje quiqui ап ile, ire 'ut ха pich’ 
que'elok chiquiwach conojel i juban pa 
cu 'at wi tzij i Dios. Xui-ri, we jun xcojon 
che i mer usuc' i 'atbal tzij, xak xu c'ut 
uri chique i juban chic, ire 'uri lic nim 
que'el na, ра cu 'at wi tzij i Dios. ?° Lic 
quin bij chiwe, 'o u chac chix cojon na 
che ronojel pacha u bim can i Dios; 'o 
и chac mas "utz и 'anic chi апа ni yix 
chiquiwach i je tijonel re i 'atbal tzij; xak 
mas 'utz и апіс chi апа na chiquiwach i 
aj Fariséo. We n-qui ‘ар taj, n-quix oc ta 
pu'ab i Dios. 


» 


I Jesus xu bij chi n-us taj "o 
awoywal che i jun chic 


21] tom yix i 'atbal tzij bital chique 
iwatit imam ujer. “Mix camsanic," bital 
chique, “man pachin jun ca camsanic, 
ca'at ni tzij 'uri puwi," xbix chique. 
?2Xui-ri, yin quin bij ni usuc' chiwe: 
pachin jun xa ca pe roywal che jun 
rachalal, xak ire ca'at ni tzij puwi. Xak 
pachin jun cu yo'ya i rachalal, ca ya' ni 
ire chiquiwach i nim laj nuc'bal t'isbal. 
Хак we "o jun cu bij mal laj tzij che i 


Z 


rachalal, chu 'ana cwent 'uri che rib, 
mok xa ca е pa 'a' гита]. 23 Rumal.i, 

we yet a c'amom li jun a sipon col a ya 
chuwach i Dios, te'uri we ca c'un pa c'ux 
chi 'o jun awachalal cu ch'obo 'o a mac 
che, ?^cha сапа] can "uri a sipon chila 
chuwach i altar, y jat ru' awachalal. Chi 
chomaj iwib chiwach. Te'uri chat tzalij 
chic y cha jacha a sipon chuwach i 

Dios. 25We "o jun u сојот a mac, y сга] 
cat u c'am bi chuwach i 'atbal tzij, chi 
chomaj iwib chiwach pa be. Queje chi 
ana ile, man ire n-cat u ya ta chuwach 

i 'atbal tzij. Man i 'atbal tzij cat u jach 
na piqui'ab i policía; te'uri i policía cat u 
tz'apij pa cárcel. 26 Katzij iri: n-cat el ta 
lok, c'a ca toj ni ronojel a mult. (Rumal-i, 
we' chi chomaj iwib chiwach.) 


x 


I pixbanic xo'on i Jesus 
chique i je cachijil quib 

27] tom yix wach cu bij i 'atbal tzij re i 
mam Moises: “Ma kajsaj a 'ij ги’ jun ixok, 
we n-awixokil taj,” cu bij. 28 Хиі-гі, yin 
quin bij ni usuc' chiwe: we 'о jun lic cu 
takej jun ixok, man cu rayij u wach, xe'el 
uri pu c'ux xak jun ги pacha i xmacun 
г. 22Rumal-i, quin bij i tzij-i chiwe: we 
yet to' ca takej jun ixok y to' ca гауіј u 
wach, mejor chawesaj a ba'wach y cha 
c'aka bic/ Mas 'utz que'elok we xa are 
a ba'wach ca sacho, chuwach i ronojel 
a ch'acul ca е pa га’. 39 We xak are a аЬ 
wikabim ca 'anaw chawe cat macunic, 
cha c'atzij y cha c'aka bic. "Utz que'elok 
we xa are a 'ab ca sacho, chuwach i 
ronojel a ch'acul ca е pa а”. 

31Xak i tom yix iri chi ca bixic: “Jun 
we cu jach can i rixokil, 'o u chac cu 
tz'ibaj jun wuj, cu ya che i rixokil, re i 
jachbal quib." ca bixic. 32Xui-ri, yin quin 
bij ni usuc' chiwe: jun, we cu jach can 
i rixokil, i ixok, we n-tu mac u 'anom 
ги jun chic achi, n-us ta xu ап "uri i 
rachijil che. Que'el 'uri xa are u mac i 
rachijil che, we i ixok xc'uli ru' jun chic 
achi; i и mac i ixok "o игі chukul i achi 
chi jachawnak bic. Xak we 'o jun achi 


» 

ca c'uli ru' jun ixok chi jachtal bi rumal 
i rachijil, i achi-le xak ca macun 'uri 
chuwach i Dios. 


Ma cuxtaj u bi i Dios puwi a tzij 


33Xak i tom yix iri chi bital chique 
iwatit imam ujer: ^O u chac ca 'an 
na pacha a sujum che jun winak, we 
a cuxtam u bi i Kajwal puwi a tzij-le." 
(Queje ile tz'ibtal canok.) 34Xui-ri, yin 
quin bij ni usuc' chiwe: n-'us taj qui 
cuxtaj u bi i Dios puwi i tzij che jun 
winak. Xak mi cuxtaj u bi i caj, man are 
и q'ijibal i Dios, pa cu "at wi tzij. 35 Хак 
mi cuxtaj u bi i ulew, man are pa cu ya 
wiirakan. Xak mi cuxtaj u bi i tinimit 
Jerusalen, man are u tinimit i Dios chi 
ka nim laj 'Atol Tzij. 36 Xak mi cuxtaj u bi 
i jolom, man n-quix tiqui ta chu yijbaxic 
wach ca tzun jun ral 'is ге і wi, we ек 'o 
we sak quiwaj che. 37 Xui chi bij “are”; o 
we n-are taj, chi bij “n-are taj”. We 'o mas 
tzij qui bij puwi ile, xa ru' itzel petnak wi. 


Jun, we cu "an jun mal chiwe, 
mi tzalij u wach che 

38Xak i tom yix chi i ujer 'atbal tzij 
cu bij: “We 'o jun u puch'um a ba'wach 
yet, xak ca puch' ni jun u ba'wach ire 
"uri; xak we u bokom jun a wawe, xak ire 
ca bok ni jun u ware "uri." Queje ile cu 
bij iu афа] tzij і mam Moises. 39 Xui-ri, 
yin quin bij ni usuc' chiwe: mi tzalij u 
wach che, wach cu 'an chiwe. Are i chi 
апа, we 'o jun cat u ch'ay che juperaj а 
palaj, cha ya i juperaj chic che. ^"We 'o 
jun ca 'e pa 'atbal tzij, man craj cu maj 
a camix, cha уа na ‘игі che, хак cha 
ya bi a chaquet che. 4 We 'o jun co'on 
pen chawe ca c'am bi jun rekan pa jun 
kilómetro, yet ja ya che c'a pa queb 
kilómetro. 42We 'o tak ca tz'onox chawe, 
cha ya wach i ca tz'onoxic. Y we % і са 
chi'max chawe, cha ya wach i rajwaxic. 


C'ax che і na i je aj ch'o'oj chiwij 


43] tom yix i tzij-i chi ca bixic: “C'ax 
cha па i c'ax cat nawic," quiqui bij, “хак 





75.29 I mer tzij xu bij i Jesus chique are iri: “We are a ba'wach wikabim co'on chawe cat macunic, chawesaj 


y cha c'aka bic." 

tzel chawila i tzel cat ilawic,” quiqui bij. 
^4Xui-ri, yin quin bij ni usuc' chiwe: сах 
che i na i je aj ch'o'oj chiwij; chi tz'onoj 

i 'utz piquiwi i que tz'onow mal piwi yix; 
chi 'ana 'utz chique i tzel quix ilawic; 

chi tz'onoj che i Dios piquiwi ni'pa i quix 
qui yo'ya, хак piquiwi nipa i сах que 
ch'aw chiwe. 45Queje ile, quix 'el na lic 
ix rac'al i Kajaw yix chila chicaj. Ire 'ut 
cu an che i 'ij cu tzunsaj piquiwi i je mal, 
xak jun ru' pacha cu 'an chique i je 'utz. 
Xak cu tak li jab piquiwi i je 'utz, xak 
piquiwi i je mal. ^9Yix 'ut, we xui c'ax 
que i na ique chi xak c'ax quix qui na 
yix, n-ta qui сас na 'uri ги’ i Dios. Хак i 
je mal laj tak aj alcawal queje quiqui 'an 
Пе. 47 Үіх, we xui chique iwamig qui уа 
rutzil qui wach, ¿pa "utz wi "uri ile? Xak 
queje quiqui 'an i winak chi n-queta'am 
tu wach i Dios. 48Yix, chom ix 'olok, 
ronojel ni'pa i qui 'ano, xak jun ru' pacha 
си an i Kajaw chi 'o chicaj, chi lic n-ta 
c'ax che ronojel ni'pa i cu 'ano. 


I tak i 'utz qui гапо, mi апо 
xa sic'bal que i winak 


6 1We "o tak i 'utz qui апо, cojbal-re 
и ’ij i Dios, mi ап ile chiquiwach 

i winak we xa quiwaj quix quilo. We 

queje qui ап ile, n-ta qui ch'ac na "uri ги’ 

i Ta chicaj. 

?Rumal.-i, are que i to i niba'ib, ali'al 
chi 'ana, man n-sic'bal ta que i winak qui 
'ano. Xa are sic'bal que i winak quiqui 
'an jujun, chi lic je re i Dios quiwil yix, 
xui-ri, n-katzij taj. Queje quiqui 'an ique 
ile pa tak molbal'ib, xak pa tak be. Are 
quiqui гар tak i utz, xa are саса) ca bix 
пі 'utz chiquij. Chitape’, xa are ile quiqui 
ch'aco, chi que ај сита] i winak. 3Yix, 
are que i to i niba'ib, chi гапа che chi 
mi jun reta'am wach i 'anom, xak mi ne 
iwachalal. ^Ali'al chi 'ana; te'uri i Kajaw 
yix chi xrilo wach xi 'ano ali'al, cu ya ni 
"utz piwi. 

I Jesus xu c'utu wach u tz'onoxic 
che i Dios caka 'ano 


5Yix, are qui tz'onoj che i Dios, mi 
апо pacha quiqui ар i jujun chi lic 


je re i Dios quiwil yix, xui-ri n-katzij 

taj. Ique, kus quiquilo we je tac'al 
chiquiwach i winak are quiqui tz'onoj 
che i Dios. Queje quiqui 'an ile pa tak 

ja re i molbal'ib, xak i xol tak be, man 
саса] ique que ај na cumal i winak. 
Chitape', xa are ile quiqui ch'aco, chi que 
ај cumal і winak. Yet, are са tz'onoj 
che i Dios, chat oc bi pa ja y cha tz'apij 
uchija. Te'uri cha tz'onoj che a Kajaw chi 
"о chila awu”, xui-ri, n-ca 'iltaj tu wach. Y 
a Kajaw chi xrilo wach xa 'ano atuquel, 
cu ya ni 'utz pawi. 

7Yix, are qui tz'onoj che i Dios, mi bij 

uq'uial tzij chi to' tzij, n-tu chac. Queje 
quiqui гап ique ile chi n-queta'am tu 
wach i Dios. Quiqui bij ique chi cu ta i 
Dios man q'ui i tzij quiqui bij che. *Mi 
ап yix pacha quiqui ’an ique; i Ta chicaj 
reta'am wach i rajwaxic chiwe are maja 
qui tz'onoj che. ?Rumal.i, queje iri chi 
tz'onoj che: 

Ka Kajaw chicaj, chocsax и "ij a bi. 

10 Chapetsax a афа! tzij, 

cha 'ana na waral chuwach i jyub 
ta'aj, хак jun ги pacha i ca 'ani 
chila chicaj. 

11 Cha ya па chake wach i caka tijo, 
wach i rajwaxic chake. 

1? Cha cuyu ni ka mac, xak jun ru' 
pacha ka 'anom yoj, chi ka cuyum 
ni qui mac ni'pa i je macun-nak 
chikij. 

13 Ma ya chake coj tzak chupam i mac 
atzalal, xui-ri choj awesaj pu'ab 
itzel. 

Man yet "o i 'atbal tzij pa'ab; nim a 
cho'ab, хак nim а”) a chomal. 
At queje Пе que'e "ij sak chawij. Amen. 

14 (Queje ile chi tz'onoj che i Dios.) Man 

yix, we i cuyum chic qui mac i juban chi 
qui 'anom qui mac chiwe, xak i Kajaw 
yix chila chicaj xak cu cuy na i mac yix. 
I5Xui-ri, we yix n-qui cuy ti qui mac i 
juban, xak ire n-cu cuy ta i mac yix. 


I Jesus xu c'utu wach i ro'taxic 
ka wa'im caka 'ano 
16 үіх, 'olic quiwo'taj і wa'im qui yabej- 
re iwib chu tz'onoxíc che i Dios. Are qui 

'an ile, mi 'an che i palaj lic ca bisonic 
pacha quiqui 'an i winak chi queb qui 
palaj. Queje quiqui 'an ique ile, man 
quiquil i winak chi quiqui tij uyej rumal 
qui tz'onoxic che i Dios. Chitape', xa are 
ile quiqui ch'aco chi que ај cumal i 
winak. 

17 Xui-ri, yix, are quiwo'taj i wa'im chu 
tz'onoxic che i Dios, chi ch'aja i palaj, 
chi xiya i wi, 18man n-quiquil ti winak 
wach quix tijin chu 'anic chuwach i Dios. 
I Kajaw chi n-ca'iltaj tu wach, ire crilo 
wach quix tijin chu 'anic; cu ya па 'uri i 
"utz piwi. 


Chaka tzucuj ka beyomal chila chicaj 


19 Mi rayij i beyomal waral chuwach i 
jyub ta'aj, man xa ca poc'aric, ca pusiric, 
xak caquel'aj ili'omab chiwe. 20 Are i 
chi гапа, chi molo u chi' i beyomal chila 
chicaj, man i chila, n-ca poc'ar taj, хак 
n-ca pusir taj, xak n-que oc ti Прот ги’ 
quiqui maj chiwe. ?! Chi c'olo i beyomal 
chila chicaj, man pa i c'olom wi i 
beyomal, chila 'uri 'o wi u cubibal i c'ux. 

?2 (Chi ta u be i tzij-i:) Rumal i 
ba'wach, coc i sak che i ch'acul. We 'utz i 
ba'wach, "o 'uri i ch'acul ра sak. ?3Xui-ri, 
we ix potz’, o 'uri i ch'acul pa ekum. We 
qui bij yix chi 'o i sak pi c'ux, xui-ri, we 
i sak chi 'o pi c'ux ха 'ekum, lic 'ek 'uri i 
'ekumal-le. 


N-qui rik ti Dios we xa are qui 
tzucuj re u wach i jyub ta'aj 

24Mi jun ca tiqui che, we je 'o queb 
u patron ca chacun cv. Que'elok xa jun 
c'ax cu nao, y jun tzel crilo. Xa jun, 'utz 
и 'anic u chac co'on che; y che i jun, 
n-kas ta co'on cas che. N-quix tiqui ta 
che, we qui ya iwib chu 'onquil u chac i 
Dios, xak qui ya iwib chu molic i mer. 

25Rumal-i, mix c'achir che i c'aslemal, 
wach i qui tijo, wach i qui tu'u; xak mix 
c'achir che i 'u', wach i qui cojo, ch'ukbal 
re iwij. I c'aslemal, éxataba xui i wa 
cajwax che? Хак i ch'acul, éxataba xui 
i"u cajwax che? Nui taj. 26 Chi ch'obo 
"ut wach quiqui ап i tz'iquin chi que 
bin pa tew. Ique, n-ti quiqui tico, xak 

n-ti quiqui molo, xak n-ti quiqui c'ol pu 
c'olbal-re. Tupu n-quiqui гар taj, i Kajaw 
yix chi 'o chicaj que u tzuku. Y yix lic 
nim nii ij chiquiwach ique. 27 We to’ qui 
c'achirsaj iwib, n-ta cu chacuj. Mi jun 
chiwe ca tiqui chu nimarsaxic u najtil rij, 
tupu lic ca c'achir che. 

28 /Wuchac quix c'achir chu tzucuxic 
i'u'? Chi ch'obo 'ut wach quiqui ап i 
cotz'ij pa tak 'es. Ique n-que c'achir ta 
chu ch'aquic qui 'u', хак mi пе u yijbaxic. 
29Тири n-quiqui гар taj, lic chom qui 
"u. Quin bij chiwe, chom ni qui ш ique 
chuwach i и °w i nim laj 'atol tzij mam 
Salomon ujer chi lic beyom. 39Queje 
co'on i Dios ile che i cotz'ij pa tak 'es, 
chi xa queb oxib 'ij 'olic: wo'or c'aslic, у 
chwek c'atnak chic ра га”. We ire cu yai 
chom laj и °w i ral cu cotz'ij-le, éxataba 
n-cu ya ta 'uri iwe yix? Cu ya'o pues. 
iYix Co i rajwaxic che и cubibal i сих 
che i Dios! 31 We queje co'on i Dios 
ile, mix c'achir "uri; mi bij 'ut, “¿Wach 
tak caka tijo? o ¿wach tak caka tu'u? o 
¿wach tak u cojic ka 'u'?" 32Ni'pa tak ile, 
are i quiqui tzucuj i to' winak. Péro yix, 
'o jun i Kajaw chicaj lic reta'am wach i 
rajwaxic chiwe. 33 Rumal.i, chi ya iwib 
che i "utz laj 'atbal tzij re i Dios; chi ya 
iwib chu 'onquil wach craj ire; te'uri 
ire cu ya na chiwe wach tak i rajwaxic 
chiwe. 3^Mix c'achir tan rumal wach i 
qui rik na chwek. Katzij, chwek mok 'o 
ni pen caka riko, xui-ri, mix c'achir tan 
chu ch'obic wo'or; xui chi ch'obo i re 


woor. 
7 1Mi’at tzij piquiwi iwachi'il, queje 
ile, i Dios n-cu "at ti tzij "uri piwi 
yix. 2 Мі апо, man we сах u 'atic tzij qui 
апо, xak c'ax 'uri u "atic tzij co'on i Dios 
piwi yix; ire xak jun u 'onquil co'ono, 
pacha u 'onquil хі ар yix. ?éWuchac 
cat c'achiric rumal i ral tz'il ca takej 
chupam u ba'wach awachi'il, y n-ca na 
taj 'o jun nim laj её chupam a ba"wach 
yet? *cWuchac "игі ca bij che awachi'il: 
“Cha ya a ba'wach chwe, cwesaj i tz'il 'o 
chupam," cat cha, we 'o jun 'et chupam 


Ma 'at tzij chirij jun chic 

a ba'wach yet? 5Yet, in-katzij ti ca 'ano! 
Nabe chawesaj ni 'et pa ba'wach yet, 
te'uri cat tzun bien cawesaj ni tz'il 'o 
chupam u ba'wach awachi'il. 

$Mi ya chique i tz'i wach tak i 'o u 'ij, 
man mokxa i tz'i quiqui c'ak quib chiwij 
y quix qui raxij. Xak mi ya jun chom laj 
uwaj chiquiwach i ak, mokxa que oc chu 
ya yaxic*. 


Dios cu ya ni 'utz chique i rac'al 
chi lic qui tzzonom che 


7We "o rajwaxic chiwe, chi tz'onoj che 
i Dios y Ire cu ya na chiwe; chi tzucuj, y 
qui rik na; chi c'ojc'a i porta, у ca jaki na 
chiwe. 8Queje ile chi апа, man we jun 
lic cu tz'onoj, ca уа’ che; we lic cu tzucuj, 
cu rik na; we lic cu c'ojc'a i porta, ca jaki 
na che. ?Yix chi ix kajawxel, we 'o jun 
iwac'al cu tz'onoj u wa chiwe, éxataba 
qui ya jun abaj che, pu q'uexel u wa? 
N-qui ya taj. 10We xak cu tz'onoj car 
chiwe, éxataba qui ya jun cumatz che, pu 
q'exel? Xak n-qui ya taj. !! Yix, chi to’ ix 
winak, tupu n-qui "an ti 'utz, xui-ri, lic qui 
ya пі их chique iwac'al. I Kajaw chicaj, 
mas 'utz co'on na chuwach ile; lic cu ya ni 
"utz chique pachin i que tz'onow che. 

1? Chi апа chique i winak pacha i 
quiwaj yix quiqui гап na ique chiwe. Are 
ile are usuc' i 'atbal tzij u tzibam can 
i mam Moises, xak are i usuc' i tzij qui 
bim can i ajbil u tzij i Dios ujer. 


Chix oc che uchija chi xa pich' u wach 


13Je queb i be re i c'aslemal: jun, xa 
pich' u wach y jun chic, nim u wach. 
Chix oc yix che i uchibe chi pich' u wach, 
man i uchibe chi nim u wach, xa pa °g’ 
ca 'e wi. Lic je q'ui que bin na che i be-le. 
14] uchibe, xak i be, chi сој и сат bi che 
i c'aslemal sakil, xa pich' qui wach; ne te 
q'ui quiqui riko. 

Que iwetamaj na pachin je aj t'oronel, 

rumal wach tak quiqui 'ano 


15Chi апа cwent chique i que upon 
туг”! chi quiqui bij је ajbil u tzij i Dios; 

pent ne te are. 'Olic xa je pacha mal laj 
tak utiw chi qui 'anom che quib pacha 
je chij; lic je 'utz quiwil yix. 16 Que 
iwetamaj na, je bi chi winakil rumal 
wach tak i quiqui 'ano. Que iwetamaj 

na pacha retamaxic u wach i q'uix. 
Iweta'am chi jun q'uix n-ta йуа? cu 
wachij; хак i jun tzum-tzerek n-ti hígo7!6 
cu wachij. !7 Quiwil na bi chi winakil, 
man jun 'utz Јај che’, ni'pa і u wach cu 
ya'o 'is 'utz; xak jun che’ n-'us taj, n-ti и 
wach 'utz cu ya'o. 181 jun che" 'utz, n-cu 
уа ti u wach chi n-'us taj; хак jun che 
n-'us taj n-ca tiqui ta chu ya'ic u wach 
utz. 19 Ni'pa i che chi n-ti u wach ’utz cu 
ya'o, ca c'atzix na, у ca porox na pa а’. 
20 Yix "ut que iwetamaj na pachin i xa je 
aj t'oronel; que iwetamaj na rumal wach 
quiqui 'ano. 


» 


Jun, n-rumal ta wach cu bij ги и 
chi' cu rikbej na re i rocbal chicaj 


21 Мок "o jun cu bij na, *Wajwal, 
Wajwal," cu bij chwe, ire n-coc ta chicaj 
pa cu 'at wi tzij i Dios we xa rumal ni ile 
chi cu bij ги u chi'. Хш! пРра i qui 'anom 
pacha craj i Ta chicaj, xui ique que oc 
г. 22Are си rik i quisbal 'ij, je qui na 
quiqui bij chwe: “Кајуа1, Kajwal, choj а 
to, man are yoj xoj cuxtaw a bi are xka 
bij u tzij i Dios chique i winak; are yoj 
xoj cuxtaw a bi are xe kesaj bi itzel tak 
tew chique i winak; are yoj xoj cuxtaw 
a bi are xka 'an uq'uial milágro." (Queje 
ni ile quiqui bij chwe.) ?3Yin quin bij na 
uri chique: “Lic n-weta'am ti wach; ichix 
el chin wach, yix chi ix aj 'anol mal!” 
(Queje ile quin bij na chique.) 


2. 


I queb ja: jun cubam puwi abaj 
y jun cubam puwi seneb 


24Је nipa i que taw in tzij-i, we que 
cojon che, "o qui no'oj 'uri. Queje pacha 
jun achi, "o и no'oj, xu cuba i rachoch 
puja' abaj. 25Xo'on panok, xpe i jab nim, 
lic xnimar i ya, xak xpe i tew, craj cu 
tzaksaj i ja pulew péro n-xtzak taj man 
cul puja' abaj. 26 Xui-ri, je ni'pa i que 





87.6 I иѕис i jupaj tzij-i are ігі: Are qui bij и tzij i Dios chique i winak, chiwila u be pachin сга] u tayic. 
^7.16 I áva ca bixic, xak i hígo, are juban echa' lic 'utz ca tijawic. 

taw in tzij, we n-que cojon ta che, n-ta 
qui no'oj 'uri. Queje pacha jun achi, n-tu 
no'oj, xu cuba i rachoch xa puwi i seneb. 
27 Xo'on panok, xpe i jab; xnimar i ya; 
xak xpe i tew chirij i rachoch, y xtzak 
pulew. iLic xo'on mal! 

28 Are xutzin i Jesus chu bixquil 
chique, i winak lic xqui bisoj wach i 
c'utunic xo'ono. 29 Are ca ch'a'at си’, ’alaj 
uri chi lic reta'am usuc' wach i xu bij; 
n-are ta pacha quiqui ^ар i to’ је tijonel 
re i 'atbal tzij. 


» 


I Jesus xrutzirsaj jun 
achi 'o yobil lépra che 


8 1 Are xkaj li Jesus tzam jyub, je 

qui i winak је teren chirij. 2Are 
uri xc'un li jun achi, "o i tzel laj yobil 
lépra! che. Ire xupon chuwach i Jesus у 
xuqui'ic. Xu bij che: 

—Kajwal, we ta cawaj, cawesaj пі itzel 
c'ax chwe —xu bij. 

ЗІ Jesus xu chap ги’ u 'ab, y xu bij che: 

—Cwaj. Chat utzirok. 

Are xu bij ile che, i achi xutziric. ^I 
Jesus xu bij che: 

—Chatape', mi jun ma lap wi. Xui-ri, 
jat, ja cutu awib che i sacerdóte chi 
at 'utz chic; cha sujuj a sipon chuwach 
i Dios pacha u bim can i mam Moises. 
Queje cha 'ana ile man caquetamaj 
conojel chi at utzirnak chic, chi ya n-ta 
chic i ch'ac chawij —xu bij che. 


» 


I Jesus xrutzirsaj 1 и тосот 
jun capitan n-aj Israel taj 


5Xo'on chupanok, are xoc i Jesus ра 
tinimit Capernaum, jun capitan aj Róma 


ха е chu c'ulaxic y xu tz'onoj u tobal che. 


$— Nim laj winak —xu bij che—, 'o 
jun in mocom ru' ja, lic iwab. 'O chuwi 
ch'at, lic siquirnak chic; lic cu tij uyej 
rumal u c'axc'ol —xu bij che. 

7] Jesus xu bij che i achi: 

—Quin 'e wutzirsaj —xu bij. 

8—Nim laj winak —xu bij i capitan 
che—, yet n-ca majaw ta chawe cat 
oc pa wachoch; n-in ti aj Israel winak. 

Xui cha bij panok: iChutzirok! Te'uri 
in mocom cutzir na. Weta'am 'o pa'ab 
yet u 'anic ile. ?Weta'am ile man xak 
yin in ’o piqui'ab і je waj'atzil; xak je 'o 
jujun soldádo pin'ab yin. We “iJat!” quin 
bij che jun chique, са ес; y we “iSa'aj!” 
quin bij che jun chic, ca petic. We xak 
quin tak bi wajchac, ire cu 'an na wach 
i quin bij che. Weta'am chi xak 'o pa'ab 
yet cawesaj na bi itzel c'ax-le —xu bij i 
capitan. 

10 Are xu ta i Jesus ile, lic xu bisoj. 

—Chitape' —xu bij chique i je teren 
chirij—, mi tene jun chique i aj Israel 
winak cul u c'ux chwe pacha o'onom i 
achi-le. 1 Lic quin bij chiwe, је qui i ne te 
aj Israel winak chi lic qui cubam qui c'ux 
chwe, que pe pa quel wi i ?ј, que pe pa ca 
kaj wii'ij, que oc na "uri pa cu 'at wi tzij 
i Dios; quiqui tij пі 'utz chila junam си’ i 
mam Abraham, i mam Isaac, i mam Jacob, 
i catit qui mam i aj Israel winak. !?Xui-ri, 
je q'ui i aj Israel winak n-que oc ta chila 
си, tupu que ique i q'uijibal-le. Ique-le, xa 
que уа’ na pa 'ekumal; chila que о’ wi, lic 
quiqui kach'ach'ej ni qui waque rumal qui 
bis —xu bij i Jesus chique i winak. 

13 Are uri xu bij che i capitan: 

—"Utz cat 'e che awachoch, у ca апі па 
che a mocom pacha a tz'onom; queje ile 
que'el na rumal u cubibal a c'ux chwe — 
xu bij i Jesus che. 

Lic are 'or 'uri xutzir iu mocom i 
capitan. 


I Jesus xrutzirsaj u chuch 
u ji i ma Pédro 
1^Xo'on panok, xa 'ei Jesus che i 

rachoch i ma Pédro. Are xoc paja, xrilo 
chi iwab u chuch u ji' i ma Pédro; ire 
cotz'ol chuwi ch'at, "o га’ chirij. 151 Jesus 
хае u yina u 'ab; are "uri, xchup іа’ 
chirij, xwalijic y xoc chu yijbaxic wach i 
quiqui tijo. 

Сах i terejic chirij i Jesus 


16 Are xoc a'ab, je q'ui i winak xe qui 
c'am li iwabib chuwach i Jesus. 'O jujun 





18.2 I yobil lépra-le, lic itzel c'ax, n-ta cunbal-re. I 'atbal tzij n-cu ya ta che jun winak ca tejeb ги’ jun chi 'o i 


yobil lépra che. 

'o itzel tew chique; i Jesus, ха rw jun 
tzij xu bij, xe resaj bic; xak xe rutzirsaj 
ni'pa i iwabib. 17 Are xo'on ire ile, xe'elok 
pacha u bim can i mam Isaías, chi ajbil 
u tzij i Dios ujer. Ire u bim canok chi 
i Jesus "Lic are ire aj 'elsanel bi yobil 
chake; are ire aj 'elsanel re i c'ax chake." 
(Queje ile u tz'ibam canok.) 

18] Jesus, are xrilo je q'ui i winak je 'o 
chirij chuwach, xu bij chique u tijoxelab: 

— Јо’, choj ах ch'akap re i alagun —xu 
bij. 

19 Are "uri, "o jun tijonel re i 'atbal tzij 
xtejeb ru' i Jesus. 

—Mayes —xu bij che—, cwaj quin 'e 
ами’ ха ipa cat 'e wi —xu bij. 

201 Jesus xu bij che: 

—C'ax i terejic chwij. I yac "o qui jul, 
xak i tz'iquin 'o qui soc, xui-ri yin chi in 
Achi aj Сһісајі, n-ta pa quin cotz'ba wi 
in jolom are quin waric —xu bij che. 

21 Te'uri 'o jun chique i je teren chirij 
xu bij: 

—Nim Јај winak, с'а te quin terej 
chawij we xcam ni in kajaw —xu bij. 

22] Jesus xu bij che: 

— Su' wo'or chat terej chwij. Ni'pa i je 
сатпак“, cha ya can piqui'ab ique quiqui 
chajij i que camic —xu bij i Jesus che. 


I Jesus xu 'atij i tew-jab 


?3Te'uri i Jesus xoc pa bárco, је 
rachi'l u tijoxelab. ?*^Xak te'et xpe jun 
nim laj tew puwi i alagun; i u wi ya, lic 
quel chicaj, c'a puwi i bárco. I Jesus, lic 
cwaric. 25 Аге 'urii и tijoxelab xe е qui 
c'astaj. 

—Kajwal —xqui bij che—, iChoj а to! 
iYa coj muktaj pa ya! 

26] Jesus xu bij chique: 

—éWuchac lic qui xij iwib? ¿N-ta u 
cubibal i c'ux chwe? —xu bij. 

Are "uri, xtaq'ui 'anok y xu jek u 'atixic 
i tew, tak i ya chi quel chicaj; y xe 
uxlanic, n-que silab ta chic. ?7I rachi'il 
lic xqui bisoj wach i xo'ono. 

— Ві chi achial i achi-le chi 'o i 
milágro pu'ab? —xqui bij chiquiwach—. 

Ire, i tew, xak i ya, que cojon che, wach i 
cu bij —que cha. 


I Jesus xe rutzirsaj queb 
achiab "o itzel tew chique 


28 Are ya xe ах ch'aka alagun, xe upon 
pa jyub Садага. Are "uri xe 'el li queb 
achiab pa tak mukbal que i camnak y xe 
upon ги i Jesus. I queb-le, '0 itzel tew 
chique, lic je ch'uj rumal; i winak lic 
quiqui xij quib chique, rumal-i, mi jun 
quic'aw che i be-le. ??Ique-le xqui jek i 
sic' y xqui bij: 

—éWach col a tzucuj chi Ки yoj, Jesus, 
chi at u C'ojol i Dios? ¿Xat c'un na col oj 
a ya pa сах? iMaja na cu rik i "ij! —xqui 
bij che. 

30 Nakaj che i lugar-le, je 'o juban 
uq'uial ak que tijin chi wa'im. 31 Are "uri 
i itzel tew queje iri xqui tz'onoj che i 
Jesus: 

— We сој awesaj na chique i achiab, 
cha ya chake сој oc chique i ak-le —xe 
cha. 

32] Jesus xu bij: 

—Jix ba chique. 

Te'uri i itzel tew xe 'el chique achiab y 
xe oc chiquipam i ak. Xak te'et conojel i 
ak xe kaj bi pa'anem, xe 'e tzak pa ya y 
xe ji'ic. 

33 Are xqui ап ile, i que chajiw i ak lic 
xqui bisoj. Xe 'e pa'anem c'a pa tinimit. 
Are xe upon chila, xe oc chu bixquil 
ronojel wach i xquilo; xqui bij wach i 
xa апі chique i диер achiab chi 'o itzel 
tew chique. ?^Te'uri conojel i winak re i 
tinimit xe 'e chila pa'owi i Jesus. Are xquil 
u wach, lic xqui tz'onoj che chi ca 'ec; 
n-cacaj ta ca canaj ire pa qui jyub ique. 


I Jesus xrutzirsaj jun achi sic 


TTe'uri i Jesus xoc chupam jun 

bárco y xa 'ax chic ch'aka alagun y 
xupon chic pu tinimit!. 2Are "игі c'amtal 
bi jun achi ги, siquirnak и ch'acul, 'o 
chuwa ch'at. Ni'pa i je c'amawnak lok, 
lic cul qui c'ux che i Jesus. Ire, are xril 
ile, xu bij che i iwab: 





18.20 I tzij-i “Achi aj Chicaj", cha tzucuj pa Diccionário pa q'uisbal-re i wuj-i. 
19.1 I tinimit-le are i Capernaum. 


are iri: je camnak piqui c'ux. 


* 8.22 Are i usuc' i tzij-le, 

—Wacal, cha cowij a c'ux; nipa і а 
mac ya cuytajnak chic —u bij che. 

3Je "o jujun ај tijonel re i 'atbal tzij 
je 'o chila. Ique xqui bij chiquiwach: “I 
achi-ri cu kajsaj u 'ij i Dios ги u tzij," 
xqui bij. ^I Jesus reta'am chic wach que 
tijin chu ch'obic, rumal-i xu bij chique: 

—éWuchac n-'us ta qui ch'obo? —xu 
bij chique—. ?Ile, n-c'ax tu bixquil chi 
“Ya xcuytaj a mac." Are i c'ax u bixquil 
are iri: “Chat walijok, y chat binok," are 
Пе сах u 'onquil che jun winak. 6Хиі-гі, 
yin chi in Achi aj Chicaj, quin '"alijinsaj 
"ut chi 'o pin'ab quin cuy ni qui mac i 
winak waral chuwach i jyub ta'aj —xu 
bij i Jesus chique. Te'uri xu bij che i achi 
chi siquirnak: 

— Chat walijok, cha yaca bi a soc, y jat 
che awachoch. 


7I achi sic xwalijic y ха 'e che rachoch. 


8] winak, are xquilo, xe oc 'il che y xqui 
сој и 'ij і Dios man и уот jun chique chi 
'o pu'ab que rutzirsaj i winak, xak cresaj 
i qui mac. 


I Jesus xu siq'uij i ma Matéo 


91 Jesus xel chila; are са tijin chi be, 
xril jun ај tz'onol alcawal, ma Matéo u 
bi, chi cul pu q'uijibal. 

— Chat terej chwij —xu bij i Jesus che. 

Ire xwalijic y xterej chirij. 

10] Jesus хе 'e junam си’ и tijoxelab 
pa rachoch i ma Matéo. Are que tijin chi 
wa'im, xak xe upon juban chic aj tz'onol 
alcawal, xak juban chic ajmaquib, que 'e 
qui tija qui wa со. 1O jujun aj Fariséo 
winak xe quilo, y xqui bij chique u 
tijoxelab i Jesus: 

—éWuchac i tijonel yix cu tij u wa си 
i mal laj tak aj tz'onol alcawal, хак си 
ajmaquib? —xqui bij. 

12 Jesus xu ta ile chi xqui bij, y xu bij 
chique: 

—Quin 'an iri man je pacha iwabib. 
Are i je iwab cajwax jun ajcun chique; 
i'utz qui wach n-tu chac ajcun chique. 
13Je i ta и be bien wach usuc' i tzij-i chi 
i tZibtal can chupam и wuj i Dios chi 

cu bij: "Are i cwaj yin are quiwil to'bal 
qui wach i lo'c'anij; n-are ti и sujuxic i 
chicop chinwach." Queje ile u bim can 

i Dios —хи bij i Jesus chique—. Yin 

in c'un-nak in aj siq'uil que i ajmaquib, 
man quiqui jalwachij qui c'aslemal. N-in 
ta c'un-nak cumal i je 'utz chuwach i 
Dios —xu bij i Jesus chique. 


I costüámbre re ujer n-cumaj 
ta rib ru' u c'utunic i Jesus 


14Те?игі і и tijoxelab i ma Wan aj 
kajsanel ya, xe upon ru' i Jesus y xqui 
bij che: 

—Yoj, nic аге wi сака 'ano, caka chij 
jun "ij queb "ij chuwach i Dios, n-ta 
wa сака tijo; хак queje quiqui ап i aj 
Fariséo. cWuchac ‘игі n-queje ta quiqui 
ап і а tijoxelab yet? —xqui bij che. 

15] Jesus xu bij 'uri i tijojbal tzij-i 
chique: 

—I winak, we que 'e pa nima'ij re jun 
achi уа ca c'uli'ic, éxataba que bisonic? 
éxataba n-quiqui tij ti wa ru'? Quiqui tijo 
pues, tz'akat ire 'o cw. Xui-ri, are cu rik i 
' chi 'elsam chic i achi chiquixol, te'uri 
quiqui mayij qui nima'ij. 

16 —Mi jun cu c'ojoj jun u "u' 'el ru 
jun ch'akap c'ojbal сас”, man i c'ojbal 
cac xa ca tzajic у cu rakch'ij i c'ul е; 
ги ile coon mas nim i rakch'ijnak. 17 Хак 
queje ile, mi jun cu c'ol i víno сас’ 
chupam i 'el tak surum, man we queje 
quiqui 'an ile, xa ca rakch'ij i surum. 
Que'elok, co'on mal i surum, y ca sach 
i víno. Rumal-i, 'o u chac cocsax i víno 
cac’ chupam i surum сас”; queje ile 
"utz que'elic che queb —xu bij i Jesus 
chique". 


I Jesus xu walijsaj jun ali camnak, 
xak xrutzirsaj jun ixok 


181 Jesus, are ca tijin chu bixquil ile 
chique, xak te'et xupon jun achi ги, chi 
nim u patan chiquixol i aj Israel. Xuqui 
chuwach i Jesus c'a chuwach ulew y xu 
bij che: —Cuymac, Ta, jun in mi'al са 
te xcamic —co'ono—-. Xui-ri, we ta cat 





79.17 І usuc' iri are ігі: i c'utunic сас’ n-cumaj ta rib ги’ i c'utunic re ujer. 

е yet ми’, xui ca ya a аЬ puwi y са сип 
chic sak chuwach —xu bij. 

191 Jesus xwalijic y xe 'e ги’, junam си 
и tijoxelab. 20 Are que tijin chi be, 'o jun 
ixok chiquixol i winak chi je teren chirij. 
I ixok-le, 'ax iwab wi; cablajuj junab 'o 
chic che chi cril i riq'uil congan; n-ca 
tani taj. Ire xtejeb pan chirij i Jesus y 
xu yin pan u chi' и и, ?! man xu ch'ob 
pu c'ux: “Quin utzir na we tene quin yin 
pich' и 'u? xu bij. 22Are xu chap uu, і 
Jesus xu na'o; xu pisquilij rib, xu takej 
pan i ixok y xu bij che: 

—Wac'l, cha cowirsaj a c'ux; ya xat 
utziric rumal u cubibal a c'ux chwe — 
co'ono. Are 'or "игі xutzir tan. 

23Xqui maj chubi qui be, y xe upon 
ги’ rachoch i achi chi nim u patan. Xril 
i Jesus chi je yij chic i aj bixanel re 
i mukunic, xak ni'pa i winak 'is que 
siquin che o'ej, 24xu bij 'uri chique: 

—Chix el chi, man i ali n-camnak taj, 
xa cwaric —xu bij chique. 

I winak xa xpe qui tzej che. 25N-ta 
co'ono, ire xe resaj bic; te'uri xoc bi pa 
ја, y xu chap che u "ab i ali; are 'uri ire 
xwalijic. 26 Rumal і u 'anom-le, we xqui 
ta rason i winak ronojel i jyub-le, chi 
Jesus u walijsam i ali. 


I Jesus xe rutzirsaj je queb mawach 


27 Are xel i Jesus chila, je 'o queb 
mawach xe terej chirij; xe oc chi sic' che. 
—iNim laj winak, yet at umuk uxiquin 
i mam David, chawila to'bal ka wach! 
—xXxqui bij. 
28 Are xoc i Jesus ru' ja, xak i mawach 
xe tejeb pan ги. Are "uri xu bij chique: 
— Си і сих chwe chi quin tiqui na 
che ile? —co'ono. 
—Katzij cat tiqui'ic, nim laj winak —xe 
cha. 
?9'Te'uri i Jesus xu уіп i qui ba'wach, y 
xu bij chique, 
—We qui na pi c'ux chi quix wutzirsaj, 
queje ca 'an ni ile chiwe —xu bij chique. 
30 Te'uri i qui ba'wach xutzir na. I 
Jesus lic xu bij chique: 

— Chi апа cwent, mi lap iri chique i 
winak, mi xa ta jubi' —co'ono. 

31 Xui-ri, are хе 'el bic, xqui jek u 
bixquil chique conojel i winak re i 
jyub-le. 


I Jesus xrutzirsaj jun mem 


32 Are хе 'e ique, xe c'un chal 
juban winak, cuc'am li jun achi mem. 
Memernak na rumal itzel tew 'o che. 331 
Jesus xresaj bi itzel tew che, i achi juntir 
xu jek ch'awic. I winak lic xqui bisoj 
rumal. Xqui bij: 

— Lic n-kilom ta pacha ile, mi tene 
ronojel i jyub Israel —xe cha. 

34Xui-ri, i aj Fariséo xqui bij: 

— 1 achi-le cresaj i itzel tew chique i 
winak xa rumal и cho'ab itzel 'o ги”; i 
cho'ab 'o ru-le, are i caj'atzil itzel tew 
yawnak che —xe cha. 


I Jesus c'ax que u na i winak chi 
n-ta ca uc'aw u tzam chique 


35] Jesus xe u solij ronojel tak i 

tinimit, ronojel tak i aldéa. 'Is xoc pa tak 
molbal'ib que i aj Israel winak, xa 'eu 
tijojbej que i winak chila; xa 'e u paxsaj 
i'utz laj tzij chique і winak, xu bij chi 
petnak chic i u 'atbal tzij i Dios chique. 
Xak xe rutzirsaj bi chi c'axil, bi chi yobil, 
'o chique. ?6 Are xe ril i winak, lic c'ax xu 
na pu c'ux, man que c'achiric, lic n-ta 
jun que towic; xe rilo pacha juban chij, 
n-ta que uc'aw u tzam chique. ?7Are 'uri 
xu bij chique u tijoxelab: 

—.Lic "o i jach'ic craj; xui-ri, i ajchac 
ne te qui. 38Rumal-i, chi tz'onoj che 
i Rajaw i chac chi que u tak bi mas 
тосот pa jach’ —xu bij chique. 
1 0 lTe'uri i Jesus xe и siq'uij i 

cablajuj tijoxelab ru' y xu ya 

piqui'ab que tiqui chi relsaxic itzel laj 
tak tew, xak que tiqui chi rutzirsaxic bi 
chi c'axil, bi chi yobil. 

? Are i qui bi i cablajuj tijoxelab" are 
iri: nabe, are i ma Simon chi xak quiqui 


I cablajuj apostelab 





п 10.2 "Apostelab" ca bix chique, chi que'elok “je u takon” pa ka ch'awbal yoj. 

bij “ma Pédro” che; te'uri i и cha’, u bi 
ma Andres; te'uri, je queb u c'ojol i mam 
Zebedéo: i ma Jacóbo, chilam і и cha' 
chi ma Wan; 3te'uri i ma Felípe, xak i 
ma Bartolome; te'uri i ma Tomas, xak i 
ma Matéo chi aj tz'onol alcawal; te'uri i 
ma Jacóbo chi u c'ojol i mam Alféo; i ma 
Lebéo chi xak ma Tadéo quiqui bij che; 
^te'uri i jun chic ma Simon, are i jun chi 
re i partído cananísta; te'uri i ma Júdas 
Iscarióte chi xo'on panok xc'ayiw i Jesus. 


I Jesus xe u tak bi i rapostelab 
chu bixquil u tzij i Dios 


5] cablajuj-le, Jesus xe u tak bic, y xu 
bij bi chique: 

— Are que і solij i tinimit, mix 'e pa i 
je jekel wi i ne te aj Israel winak; xak 
mix oc pa tak tinimit re i Samária. 6Хиі 
си’ i aj Israel winak quix 'e wi; je pacha 
јарар chij, xa je sachnak. 7 Are quix 'ec, 
chi paxsaj u tzijol i 'atbal tzij aj chicaj; 
chi bij chique chi уа ca jekanic. 8 Che 
iwutzirsaj iwabib; che i walijsaj i je 
camnak; chiwesaj i c'ax chique ni'pa 'o 
i yobil lépra chique; xak che iwesaj bi 
itzel tew chique i winak. Queje ile chi 
ana na. Lic sipam chiwe ni'pa quix tiqui 
yix chu 'onquil, ni lo'om taj. Хак mi 
tz'onoj i rajil, we xi 'an i pawor chique i 
winak. 

? Are quix 'ec, n-ti mer nimak rajil qui 
сат bic, хак mi ne ch'utik rajil. 19 Хак 
mi c'am bi i teb, xak mi ne jun chic i 
camix, xak mi ne jumolaj chic i xajab, 
xak mi ne i ch'amiy. Mi c'am bi tak ile, 
man jun ajchac "o re che, wach i cajwax 
che; i winak quiqui ya na chiwe wach 
rajwaxic chiwe. !! Yix, are quix upon che 
jun tinimit, are quix upon che jun aldéa, 
chi tzucuj jun winak chi quix u c'ulaj 
che rachoch; chix jekel chila, c'a te qui 
canaj canok are quix el chila. 12Аге quix 
oc ru” ja, chi tz'onoj che i Dios cu ya i 
uxlambal qui c'ux. 131 winak chi rajaw 
ја, we "utz i c'ulaxic xqui ап chiwe, ca 
quiji і 'utz-le piquiwi. We n-us ta i 
c'ulaxic xqui апо, mi tz'onoj i 'utz re i 

Dios piquiwi are quix el ги’ ja. !^Ique-le, 
we п-хіх qui c'ulaj taj, хак n-cacaj ti u 
tayic i tzij chi qui bij chique, chix el 'uri 
chila. Are quix el che i ja-le, o we xak 
che i tinimit-le, chi pu can i ulew che 
iwakan (c'utbal-re chique chi c'o qui 
mac chiquij). !^Katzij i quin bij chiwe: 
pa q'uisbal "ij, are ca "at tzij piquiwi 
tak i tinimit, mas nim na i tojpen ca 
pe piquiwi i tinimit-le chuwach ile chi 
xpe piquiwi i queb tinimit Sodóma y 
Gomórra ujer”. 

Ca pe ch'o'oj chiquij i je re i Crísto 

16 Chitape, yin quix in tak bi chiquixol 
i je aj ch'o'oj chiwij; ix pacha chij "uri 
chiquixol i utiw. Chi 'ana cwent che 
iwib, pacha co'on jun cumatz, n-cu ya 
ta rib che i jun. Xui-ri, chi 'ana che iwib 
pacha quiqui 'an i palomax, lic n-ta jun 
mal quiqui гап che jun chic. 17 Chi 'ana 
cwent, man 'о ni winak quix qui jach 
na piqui'ab i 'atbal tzij, xak quiqui jic i 
lo'xic pa tak molbal'ib. 18 Xak quix qui 
c'am bi chiquiwach i gobernador, xak 
chiquiwach i nimak tak 'atol tzij xa 
wumal yin. Xui-ri, queje ile quin i lap na 
chiquiwach ique, xak chiquiwach i ne 
te aj Israel. 19 Ате quix jach na piqui'ab 
i 'atbal tzij, mix c'achir chu ch'obic wach 
i qui bij chique, xak mix c'achir chu 
ch'obic wach u bixquil qui bij na. Are cu 
rik i 'or-le, Dios cu bij na chiwe wach i 
qui bij chiquiwach. 20 Man yix, are quix 
ch'awic, n-are ti yix quix ch'awic, are u 
Tewal i Ta chicaj ca ch'aw chique. 

?1 Quiwil na, 'o i winak que qui jach ni 
catz qui cha' piqui'ab i je aj ch'o'oj chiquij, 
camsabal na que; xak je 'o ni kajawxel 
queje quiqui 'an cu' i cac'al. Xak queje i 
ac'alab, quiqui 'an che quib je aj ch'o'oj 
chiquij i qui kajaw i qui chuch, que qui 
jach na chique i que camsawic. 22 Conojel 
i winak tzel quix quil na xa wumal yin: 
xui-ri pachin i cu ch'ijo c'a pa q'uisbal 
ie, que 'elsax na "uri pa c'ax. 23 We ix 'o 
che jun tinimit y quiqui 'an ch'o'oj chiwij, 
chix 'anmajok; jix chic che jun tinimit. 





° 10.15 I queb tzij, "Sodóma" y *Gomórra" 'o pa Diccionário ра q'uisbal re і wuj-i. 

Katzij i quin bij chiwe, i Achi aj Chicaj? 
ca c'un na, are maja quix tzalij li chei 
qui solixic ronojel tak i tinimit pa Israel. 
24 (Qui tij пі сах cumal, pacha quiqui 
ар chwe yin.) Jun tijoxel, na nim ti u "ij 
chuwach u ij u mayes; xak queje jun 
ajchac, na nim ti и "ij chuwach u 'ij u 
patron. ?5Jun tijoxel, ca majaw che chi 
ca quicot ги, we que'el na che pacha 
o'onom u tijonel; xak queje jun ajchac, 
ca majaw che chi ca quicot ru' we que'el 
na che pacha o'onom u patron. Jun rajaw 
ja, we quiqui bij ni winak chi ire itzel, 
xak jun "uri quiqui bij na ique chiquij i 
ralc'wal. (We queje xqui bij ile chwe yin, 
xak queje quiqui bij na 'uri chiwe yix.) 


Mi xij iwib chique i winak; 
are, chi xija iwib che i Dios 

?6Rumal.i, mi xij iwib chique i winak, 
wach quiqui 'an chiwe. (Chi 'ana co 
che i c'ux chu bixquil in tzij chique.) 
Ni'pa i n-aalijinsam taj, ca 'alijinsax na; 
nipa i имат u wach, ca ај ni u wach. 
?7Ni'pa i quin bij chiwe cha'ab, chi 
paxsaj yix pa 'ij; ni'pa i quin bij chiwe 
ali'al, chix siq'uin chu bixquil chique i 
winak puwi tak ja. ?8Mi xij iwib chique i 
que tiqui chu camsaxic i ch'acul, xui-ri i 
iwanima n-que tiqui ta che. Are, chi xija 
iwib che i Jun, chi 'o pu'ab cu sachsaj u 
wach i ch'acul xak i iwanima pa га’, (Xui 
i Dios о pu'ab cu ар ile.) 

?9 Yix, i Dios lic quix rilo. Iweta'am chi 
are qui lo' queb tz'iquin xa jun centávo i 
cajil. N-ta kas cajil chiwach yix. Xui-ri, i 
Dios lic que u rilo; mi jun chique ca tzak 
li pulew we i Kajaw yix chicaj n-cu ya 
ta che. 30 Хак queje yix, i Dios lic quix 
rilo. Ire xak reta'am neri ni'pa i wi 'o che 
i jolom chi jujunal. ?! Mi xij iwib 'uri; 
yix "ut, mas "o ni 'ij chiquiwach uq'uial 
tz'iquin. 

'O u chac caka bij na chique 
i winak we oj ге i Crísto 


32Conojel ni'pa i quiqui bij chiquiwach 
i winak chi ique qui yom qui wach wu', 

xak queje yin 'uri, quin bij na che in 
Kajaw chicaj chi je we yin. 33Xak ni'pa i 
quiqui bij chiquiwach i winak chi n-qui 
уот ti qui wach wv, хак queje yin "uri, 
quin bij na che in Kajaw chicaj chi ne te 
we yin. 


I u c'utic i sak laj tzij xa 
cu petsaj i ch'o'oj 
34Mi ch'ob yix chi in c'un-nak xa 
que in chomarsaj ni winak chuwach i 
jyub ta'aj. N-rumal ta ile in c'un-nak; in 
c'un-nak chu petsaxic ch'o'oj chiquixol i 
winak*. 35 Кита] in c'unbal, quiqui 'an 
ni ch'o'oj jun achi ги’ u kajaw, jun ali ru 
u chuch, jun alibaxel ru' u chuch ralib. 
36 Que’elok 'o ni jujun chique i winak je 
are quixokil calc'wal je aj ch'o'oj chic 
chiquij. 37 Xui-ri, jun chi ме-уіп, 'ou 
chac c'ax chin u na ni yin chiquiwach u 
chuch u kajaw. Хак 'o u chac сах chin u 
na ni yin chiquiwach u mi'al u c'ojol. We 
n-queje ta со'оп ire ile, lic п-са majaw 
ta che 'uri we we-yin. ?8Jun we-yin 'o 
u chac ca terej chwij, tupu ca cam na 
rumal. Pachin n-craj ti u 'anic ile, n-ca 
majaw ta ‘игі che chi we-yin. 3?Pachin 
jun xa c'ax cu na u c'aslemal re waral, xa 
cu sach "uri u c'aslemal chi sakil. Xui-ri, 
we "o jun ca sachsax nu wach u c'aslemal 
ха wumal уіп, са уа’ 'uri u c'aslemal 
sakil. 


Pachin quiqui rik ni qui 
sipon chuwach i Dios 

40Pachin jun quix и c'ulaj ru’, que'el 
na "uri pacha yin quin u c'ulaj па ru. 
Хак pachin i quin и c'ulaj na yin ru, 
que'el na 'uri chi cu c'ulaj ni Jun chi in 
takawnak lok. 41 Iweta'am chi jun ajbil 
u tzij i Dios, co'on panok ca ya' ni sipon 
che rumal i Dios. Xak pachin i cu c'ulaj 
jun ajbil u tzij i Dios ги, we xa rumal и 
takon i Dios, ire ca уа’ ni sipon "uri che 
xak jun ги pacha i ca уа’ che i ajbil u 
tzij 1 Dios. Xak pachin jun cu c'ulaj jun 
"utz Јај winak ги’, xa rumal 'utz i jun 
chuwach i Dios, xak ire 'uri i Dios cu ya 





? 10.23 I Achi aj Chicaj are i Jesus mísmo. Are ire are i Tolque i winak chi coy'em na, xui-ri je q'ui i winak 


n-queta'am taj. 


110.34 Are ca paxsax i sak laj tzij, ca ре 'uri i ch'o'oj chiquixol i winak. 

пі 'utz che pacha i cu ya che i winak jun 
chi lic 'utz. 42pachin jun cu ya jub? u уа’ 
che jun ral in tijoxel yin, we xu ya na 
che xa гита] teren na chwij, katzij 'uri 
xak ca ya' ni 'utz puwi rumal i Dios —xu 
bij i Jesus chique. 


Wach i xu bij i Jesus chique 
iu tijoxelab i ma Wan 


1 1 1] Jesus queje ile xutzin chu 
bixquil chique i cablajuj u 
tijoxelab wach quiqui 'ano. Te'uri xa 'e 
pa tak tinimit re i jyub-le, xa 'e chi qui 
tijoxic i winak chu bixquil u tzij i Dios 

chique. 

2 Are ca tijin i Jesus che u chac-le, are 
"uri i ma Wan, aj kajsanel ya, tz'apim 
chic pa cárcel. Ire, are xu ta rason wach 
ca tijin i Crísto chu 'anic, xe u tak li 
jujun chique u tijoxelab ги. Are xe 
upon ru' i Jesus, xqui tz'onoj che: 

—¿Mok yet i Tolke chi u bim i ma Wan 
chi cat c'unic? ¿O xa cakoy'ej chic jun 
chic? —xqui bij che. 

^] Jesus xu bij chique: 

—Chix tzalij chic ги’ i ma Wan; chi 
bij che wach i xi ta, wach i xiwilo chi 
quin tijin yin chu 'onquil. »Chi bij che 
chi i mawach que tzun chic; xak i je sic, 
que binic; xak i iwabib chi 'o itzel yobil 
lépra chique, que utziric; xak i je tac, 
que tanic; xak i camnak que walijsaxic; 
xak i niba'ib qui tom i 'utz laj tzij re i 
quelbal ра c'ax. 6 Xak chi bij che chi 'utz 
re ire pachin n-cu sach tu cubibal u c'ux 
chwe —xu bij i Jesus chique u tijoxelab 
ima Wan. 


I Jesus xu bij chique i winak 
wach u patan i ma Wan 


7 Are xe 'e ique, i Jesus xu jek u 
bixquil chique i winak wach o'onom i 
ma Wan. 

—Yix, are xix 'e che i jyub tz'inilic chu 
tayquil i ma Wan, ¿wach xiwoy'ej rilic? 
éXataba xa xix 'e chi rilic jun 'es ca silab 
гита] i tew? N-are taj. 8 ¿Wach 'u i хіх 'e 
chi rilic? ¿Xataba xix 'e chi rilic jun achi, 
chom u wikic u 'anom che rib? Xak n-are 
taj. Nipa i 'o qui °w’ chom pakalic, пе te 

'o pa ta'aj tz'inilic, xa je jekel pa rachoch 
i 'atol tzij. 9 ¿Wach 'u хіх 'e chi rilic? 
éJun ajbil u tzij i Dios? Katzij, are. I jun 
chi xiwilo-le, lic nim ni и” chiquiwach 
i је ajbil u tzij i Dios. 19 Мап і ma Wan 
are i jun chi u bim can i Dios chi cu tak 
na lok. I Dios u bim can chupam u wuj: 
Yin nabe quin tak nubi jun ajbil in 
tzij chawach yet, man cu yijba ni 
a be chawach. 
(Queje ile u bim can i Dios chupam u 
wuj.) 

1 Katzij i quin bij chiwe: i ma Wan aj 
kajsanel уа, nim ni и ij ire chiquiwach 
conojel i winak, с'а chu xebal 'ij sak. 
Xui-ri, wo'or conojel ni'pa i que oc na 
pa 'atbal tzij re i Dios, mas nim ni qui 'ij 
ique chuwach ire. 

12] 'atbal tzij re i Dios, je qui quiqui 
'an ch'o'oj chirij. Queje qui 'anom li ile 
с'а are xu jek u chac i ma Wan, с'а are 
о wi wo'^or. Lic quiqui 'at qui pen chu 
'atixic. 13 Queje ile quiqui апо, man 
conojel i ajbil u tzij i Dios ujer, xak i 
'atbal tzij re i mam Moises 'is xqui bij 
chi ca c'un ni u 'atbal tzij i Dios. Queje 
qui bim ile conojel, xak queje xu bij i 
ma Wan are xc'un ire. 14Ү we quiwaj 
quiwetamaj i sak laj tzij, i ma Wan are 
i mam Elías chi xqui bij ique ca c'un na. 
15We yix "o i xiquin chu tayic, chi ta u 
be iri. 

16] winak wo'^or, ¿wach nawi que in 
junamsaj ги? Xa je pacha ac'alab je cul 
xol tak be; jutzobaj que siq'uin chique 
cachi'il: ^Yix lic n-ta 'o quiwaj," quiqui 
bij. 17“Yoj xka xut'ij i su' chiwe, péro 
n-xiwaj ta xix xajawic. Xak xka bixaj 
jun bix re i bisonbal, péro n-xix о’ taj,” 
quiqui bij. 18 Queje que tijin i winak chu 
піс wo'or; n-ta 'o саса}, man xc'un i ma 
Wan chi n-ta kas xu tijo, xak n-ta víno 
xu tijo, y qui bij yix xa "o itzel tew ги. 
I? Are xin Cun yin chi in Achi aj Chicaj, 
'is ronojel quin tijo y quin tu'u, xui-ri 
qui bij yix chi lic in aj numel, xak in aj 
'abarel, qui bij yix. Xak qui coj in mac 
chi yin in cachi'il i ajmaquib, xak i mal 
laj tak aj tz'onol alcawal. Xui-ri, we te xi 
ta u be wach xo'on i ma Wan, xak wach 

i quin 'an yin, quiwetamaj 'uri chi Dios 
lic 'o u no'oj. 


I tinimit chi n-xqui coj ti Jesus, 
nim ni tojpen ca pe piquiwi 


20 Ni'pa i tinimit pa o'onom wi uq'uial 
milágro i Jesus, i winak chila lic n-xqui 
jalwachij ti qui c'aslemal. Rumal-i, xoc 
ire che i qui yajic. Xu bij: 

21 —iTo' i wach yix, ix aj tinimit 
Corazin! To' i wach yix, ix aj tinimit 
Betsáida. Nic are wi qui coj qui mac i 
queb tinimit Tíro y Sidon man n-ta Dios 
си qui bij yix. Xui-ri, we te in 'anom 
uq'uial milágro chila pacha in 'anom 
iwv yix, ique 'uri ya qui jalwachim 
tene chic-i qui c'aslemal. Xak que bison 
tene-ri rumal i qui mac". ??Xui-ri yix, 
are ca c'un i q'uisbal 'ij, nim ni tojpen са 
pe piwi yix chuwach i tojpen chi ca pe 
piquiwi ique chi je aj Tíro, je aj Sidon. 
23Xak yix, chi ix aj tinimit Capernaum, 
qui ch'ob yix lic ix 'utz, ya mer quix oc 
chila chicaj, qui bij yix. Xui-ri, ya mer 
quix kaj ра га’ Man i uq'uial milágro 
'antal chiwach yix, we tene "antal ile 
chiquiwach i aj Sodóma ujer, ique xqui 
jalwachij tene qui c'aslemal-i; i qui 
tinimit-le c'a 'o tene-ri wo'or. ?^Xui-ri yix, 
are ca c'un i q'uisbal 'ij, nim ni tojpen 
ca pe piwi, chuwach i tojpen chi ca pe 
piquiwi ique chi je aj Sodóma —xu bij 
chique. 


“Chix pet wu; 'o iwuxlambal" 
xu bij i Jesus 
25 Are "uri i Jesus xu сој u 'ij i Dios; xu 
bij che: 

—Quin tioxij chawe Ta, chi at rajaw i 
caj ulew. Quin tioxij chawe, man a yom 
chique i n-ti qui 'ij chi quiqui ta u be 
wach a ch'obom yet. Xui-ri, awuwam u 
wach chique i 'o qui no'oj, chique i nimak 
qui nojbal. ?6Katzij, Ta, queje a 'anom ile 
man queje ile cawaj yet —xu bij che. 

27'Te'uri xu bij chique i winak: 

—Ronojel ni'pa i 'olic, in Kajaw u 
yom pin'ab yin. Mi jun reta'am wach 

in patan yin chi in u C'ojol i Dios, xui 

i Ta chicaj reta'am. Xak mi jun reta'am 
u wach i Dios, xui yin, chi in u C'ojol 
weta'am u wach; xak ni'pa i winak chi in 
alijinsam chique, ique 'ut xak queta'am 
u wach. 28Chix pet na wu' yin, iwonojel 
yix chi ix cosnak na, iwonojel yix chi 'o 
iwekan; yin quin ya i uxlanem chiwe. 
?9 Chi ya iwib che in yucu chi quin coj 
chiwe; chix naw na chwe yin, man yin 
nim in c'ux, xak 'utz in c'ux chiwe. Qui 
rik ni uxlambal i c'ux "uri. 301 yucu chi 
quin сој yin, n-c'ax taj quix bin ги, хак 
iwekan quin ya'o, n-'al taj. (Queje ile xu 
bij i Jesus chique.) 


» 


I u tijoxelab i Jesus xqui ch'up 
u wach i trígo pa uxlambal 'ij 


1 2 1Xo'on chupan jubi', pa uxlambal 

"jj; i Jesus ca bin си’ и tijoxelab 
pa ticon re i trígo. I u tijoxelab, xpe 
numic chique; xe oc chu ch'upic u wach 
i trígo; xe oc chu poch'ic, y xqui tijo. ?I 
aj Fariséo winak, are xquil ile, xqui bij 
che i Jesus: 

—Chawilape; i a tijoxelab, n-'us taj 
que chacun wo'or pa uxlambal 'ij. I 'atbal 
tzij tz'ibtal can rumal i mam Moises 
n-cu ya ta chique quiqui mol cosech 
wo'or —хе cha. 

3—¿Katzij nawi? —xu bij i Jesus—. 
éXataba n-iwilom ti yix chupam и wuj 
i Dios wach xu 'an i mam David ujer? 
^]re, си’ i rachi'il are xpe numic chique, 
xoc pa rachoch i Dios y xu tij i lo'laj 
caxlanwa, chi yatal chuwach i Dios. I 
caxlanwa-le, xui yatal chique i sacerdóte 
quiqui tijo; n-yatal ta chique i to' winak 
quiqui tijo —xu bij i Jesus chique. 

5¿Xataba xak ni tom ti yix wach i 
tz'ibtal can chupam i ’atbal tzij ге і 
mam Moises? Cu bij chi 'o u chac que 
chacun i sacerdóte pa rachoch i Dios pa 
uxlambal 'ij. N-mac ta ile, tupu n-que 
uxlan taj. 6 Bay, chi 'o wi Jun? chiwach 
yix chi nim пі и ^ij chuwach i rachoch 
i Dios. 7 Үіх n-qui ta tu be wach и bim 
i Dios chupam и wuj. Xu bij iri: *Cwaj 





711.21 I mer tzij xu bij are iri: qui 'alijinsam tene-ri ги’ и cojic qui °w re i bis, xak u cojic i chaj chiquij. 

уіп 'o ni c'axnabal i c'ux; n-are ti to’ u 
sujuxic chicop chinwach." (Queje ile 
tz'ibtal canok.) We tene qui ta u be ile, 
n-qui coj ta 'uri qui mac i winak chi n-ta 
jun qui mac. (In tijoxelab-le n-ti qui mac 
que tijin chu 'anic.) 8Үіп, chi in Achi aj 
Chicaj xak іп 'o puwi i uxlambal 'ij —xu 
bij i Jesus chique. 


I Jesus xrutzirsaj u 'ab jun 
achi pa uxlambal 'ij 


?'Te'uri i Jesus xel pa ticon, ха е pa 
molbal quib i aj Israel. Are 'o chila, xril 
jun achi lic chakijnak u 'ab. 10 Chila xak 
је 'o juban achiab, quiqui tzucuj u mac i 
Jesus; xe oc 'uri chu c'amic u pam. 

—é'Utz nawi cutzirsax jun iwab pa 
uxlambal "ij? —xqui bij che. 

HT Jesus xu bij chique: 

—Yix, we 'o jun i chij, we ca tzak 
chupam jun siwan che i uxlambal 
71), exataba n-quiwesaj ta lok, we pa 
uxlambal "ij? Quiwesaj pues. 12¿Xataba 
jun achi п-и *ij chuwach jun chij? Jun 
achi mas о и "ij pues. Rumal-i, yatal 'uri 
chake caka 'an і 'utz che jun winak ра 
uxlambal 'ij —xu bij chique. 

13 Te'uri xu bij che i achi: 

— Cha suc'ba i a 'ab —co'on che. 

Are uri i achi xu ji pan u аЬ, y 
xutziric; xcanajic pacha u 'anom i jun chi 
"utz. 1^Te'uri i aj Fariséo winak xe ес; xe 
oc "uri chu ch'obic chiquiwach wach u 
camsaxic i Jesus quiqui 'ano. 


Wach хооп i Jesus xe'elok 
pacha u bim i Dios ujer 


15-16] Jesus, are xu ta wach cacaj 
quiqui гар che, xel chila; y je qui i 
winak xe terej bi chirij. I Jesus 'is xe u 
cunaj iwabib, xui-ri, xu bij chique chi 
n-quiqui bij taj pachin ire. !7 Queje ile 
xe'elok xak jun ru' pacha u bim can i 
Dios chupam i wuj tz'ibtal can rumal i 
mam Isaías. Xu bij: 

18 Are iri are i wajchac chi in chom na; 

ire lic c'ax quin na'o, lic quin quicot 
rumal. 

Quin tak bi in Tewal puwi ire, 

y que u bij chique conojel i tinimit 
chi 'o ni tobal-que chuwach i 
tojpen chi ca pe na. 

19 Ire n-craj ta quiqui chap quib chi 
tzij, хак n-ca siq'uin taj; 

xak n-ca taq'ui ta pa tak be, cu 
'anbej re nimak tak u bixquil 
chique i winak. 

20 [уе n-co'on ta c'ax che jun chi n-tu 
cho'ab: 

we "o jun winak pacha jun ajij 
cotquic, ire n-cu guis ti и patz'ic; 

xak we 'o jun winak pacha jun 
cantil cu rayij ca chupic, ire n-cu 
quis ti u chupic. 

Queje co'on ire ile, са ca pe ni 'utz 
suc'ulic chuwach i jyub ta'aj. 

?1 І ronojel tak i tinimit, quiqui cuba 
ni qui c'ux che ire, chi rumal ire 
que 'el ni ique pa c'ax. 

(Queje ile и tzij і Dios chiutz'ibam can i 
mam Isaías.) 


Xqui bij i aj Fariséo chi u cho'ab 
i Jesus xa ru' itzel petnak wi 

22'[e'uri 'o jun achi mawach, c'amtal 
bi chuwach i Jesus. Ire xak mem, man 
'o jun itzel tew che. I Jesus xu rutzirsaj, 
te'uri i achi chi mawach xtzunic, xak 
xch'awic. ?? Conojel i winak lic xqui bisoj 
che, y xqui bij: 

—éMokxa аге i Tolke chi koy'em?' —xe 
cha. 

24 Xui-ri, i je aj Fariséo are xqui ta, 
xqui bij: 

—N-are taj. I achi-le, i cho'ab chi 'o ru 
xa ru' itzel ca pe wi. Are i rumal 'uri ca 
tiqui chi relsaxic bi itzel tew. I cho'ab 
chi ого, хаги i Beelzebu ca pe wi, chi 
'o piquiwi itzel tak tew —xqui bij. 

?5] Jesus reta'am wach quiqui ch'obo, 
y xu bij jun tijojbal tzij chique, c'utbal- 
re chi n-katzij taj wach que tijin chu 
bixquil. Xu bij: 

—1 'atbal tzij re jun tinimit, we quiqui 
'an tak tzobajil che quib man quiqui 
'anbej ch'o'oj chiquiwach, xa quiqui sach 





*12.23 I tzij chi xqui bij мага] are “umuk uxiquin can i mam David"; are xqui bij ile, xe'elok “аге i Tolke.” 

qui wach 'uri. Xak queje jun tinimit, xak 
queje i je alal; we n-junam ti qui wach, 
we quiqui jach quib chiquiwach, n-que 
najtin ta 'uri. 26 Xak queje que'el ile che i 
Satanas, man we "o jujun itzel quiqui 'an 
ch'o'oj chiquiwach je itzel, n-que najtin 
ta "uri. 27 Qui bij yix chi ru u cho'ab i 
Beelzebu xwesaj bi itzel tew. Bay, xak 
i tijoxelab yix xak caquesaj bi itzel tew 
chique i winak; épachin yawnak i qui 
cho'ab ique "ut? Ile quiqui 'an i tijoxelab 
yix; ca 'alijin "игі chiwe chi n-usuc' taj 
wach i xi bij. 28 Xui-ri, yin que wesaj bi 
itzel tak tew rumal u Tewal i Dios chi 'o 
уги’. Пе 'ut c'utbal-re chiwe chi i ’atbal 
tzij re i Dios ya 'о chic chi. 

?9 Qui bij yix chi ru' ni u cho'ab itzel, 
xwesaj bi itzel tew-le. Xui-ri, mi jun 
ca tiqui che oquic ра cu 'at wi tzij jun 
(pacha itzel), chi relsaxic wach i 'o pu'ab, 
we maja u ximom i jun-le. We u ximom 
chic, te'uri ca tiqui chi relsaxic wach i 'o 
pu'ab —xu bij chique. Xak xu bij: 

30 —pachin n-cu ya tu wach wu, ire 
aj ch'o'oj 'uri chwij. Xak pachin jun 
n-quin u to ta che i molonic, ire xa cu 
quichersaj bic. 

31 Rumal quin bij chiwe, chi апа 
cwent xak manal mi bij chirij u Tewal 
i Dios. I winak, ca cuytaj ni qui mac 
chique, xak ni'pa i n-'us taj chi quiqui 
bij; xui-ri, we quiqui bij mal laj tak tzij 
chirij u Tewal i Dios, ile n-ca cuytaj 
ta chic chique. 321 winak, we c'ax que 
ch'aw chwij yin, ile ca cuytaj na chique; 
xui-ri we c'ax que ch'aw na chirij u 
Tewal i Dios, i mac-le lic n-ta u cuytajic. 
N-ca cuytaj ta wo'or, xak mi ne co'on 
panok, are cu jek u 'atbal tzij i Dios. 


Jun ’utz laj winak, "utz i cu 
bij, man ’utz i 'o pa ranima 


33 Jun che’, we 'utz Јај che", си ya u 
wach 'utz; xak we n-'us ta laj che, iu 
wach xak n-us taj. Jun che ca 'iltaj 
na che u wach we 'utz. 3^iYix ix rac'al 
cumatz! ¿Wach nawi u bixquil i "utz 
qui 'an na? man lic ix mal. Jun, are ca 

ch'awic, wach i quel pu chi", pu сих 
petnak wi, ni'pa u molom rib chila. 

35 Jun 'utz laj winak, 'utz i cu bij, man 
utz i'o pa ranima; xak jun mal laj 
winak, n-'us ti cu bij, man n-'us ti 'o pa 
ranima. ?9Y yin quin bij chiwe, are ca 
c'un i quisbal ’ij, conojel 'is quiqui bij na 
chuwach i Dios wach tak i tzij qui bim 
chi n-'us taj. 37 Rumal wach i a bim, са 
at ni tzij pawi, ca 'iltaj 'uri we 'o i a mac, 
o we n-taj. 


» 


э, 


I winak ха cacaj rilic jun milágro 


38 Je 'o jujun aj Fariséo winak, tak 
jujun aj tijonel re i 'atbal tzij, xqui bij 
che i Jesus: 

Tijonel —xe сһа—, cakaj cakil jun 
milágro, c'utbal-re chake chi Dios 'o 
аул. 

39] Jesus хи la' u wach chique: 

—I winak ууо'ог, lic je mal na, lic 
n-quiqui coj ta chic i Dios. Yix qui rayij 
ca гап ni jun milágro chiwach, c'utbal 
те u cho'ab i Dios ми”; xui-ri, n-ta jun 
milágro ca 'an ni chiwach. I tom chic 
wach i milágro xa 'ani che i ma Jonas, 
chi ajbil u tzij i Dios ujer. Xui i milágro- 
le quiwil na. ^" Ire xu ch'ij oxib 'ij, oxib 
a'ab, chupam i nim laj car; bay, xak 
queje quin 'an ni yin, chi in Achi aj 
Chicaj; quin chij ni oxib "ij, oxib aab, 
quin muktaj na. ^! Are ca pe i "ij chi ca 
at ni tzij piquiwi i winak, i aj Nínive 
chi xe u pixbaj i ma Jonas, quiqui coj 
па і тас yix іх winak re wo'or. Queje 
quiqui 'an ni ile, man i winak aj Nínive 
xqui jalwachij qui c'aslemal are xupon 
i ma Jonas chu bixquil u tzij i Dios 
chique. Xui-ri, yix lic n-qui jalwachij ti 
c'aslemal tupu 'o Jun" chi, mas nim ni 
и "ij chuwach i ma Jonas; rumal-i quiqui 
coj na i mac. 42Xak i ixok, chi ujer 'atol 
tzij re i pa Sur, xak ire cu coj ni i mac 
yix ix winak re wo'or, are ca pe i 'ij chi 
ca 'at ni tzij piquiwi i winak. Queje cu 
an na ire-le, man yix n-quiwaj ta qui ta 
i Jun chi 'o u no'oj. I ixok-le, lic mas naj 
xpe wi chu tayic u nojbal i ma Salomon, 





» 


» 

chi mas 'o u no'oj. Y wo'or 'o Jun" chi, 
nim ni и ’ij chuwach i ma Salomon, péro 
yix n-quiwaj tu tayic wach i cu bij —xu 
bij i Jesus chique. 


Jun itzel tew cu tzucuj tan chic 
u tzalijbal che jun winak 


43] Jesus xak xu bij i tzij-i chique: 

—Jun itzel tew, we xel che jun winak, 
xa ca bin pa chakij jyub chu tzucuxic 
pa cuxlan wi, y n-cu rik taj. Te'uri cu 
ch'ob pu jolom: ^^*Quin tzalij chic che i 
wachoch pa i xin el wi" cu bij; y ca tzalij 
chic 'uri. Are cupon tan chic ru' achi, cu 
riko pacha jun ja n-tu pam, lic jos'im, lic 
yijbam na che jun rajaw c'ac'. 45 Те’игі i 
itzel tew que u tzucuj bi rachi'il, y que u 
rik je wukub chic, mas je mal chuwach 
ire. Que и сат bi ги, y conojel que oc 
che achi. Chila que jeki wi. Te'uri i achi- 
le, que'elok mas mal na chuwach li ujer. 
Xak queje ile que'el chique i winak re 
wo'or (man yix n-ta jun c'utunic 'utz qui 
ya chique, quiqui c'olbej piqui сих —xu 
bij i Jesus chique i aj Fariséo). 


Je pachin i u chuch i u cha' i Jesus 


^6] Jesus c'a ca ch'a'at си’ i winak are 
xe upon u cha, xak i и chuch. Ique je 'o 
chi sak, саса] que lapan ги”. 47 Are "uri 'o 
jun achi xu bij che i Jesus: 

—I а chuch cv i a cha’ је 'o chi sak, 
cacaj que lapan awu' —xu bij che. 

48Xui-ri, i Jesus xu bij che i achi: 

— Је pachin in chuch, je pachin in 
cha'? —co'ono. 

49 Are 'uri, хи Cut che и ab nipaiu 
tijoxelab је 'o ги, y xu bij: 

—Ique-le je are in chuch, je in cha — 
xu bij—. 5°Pachin i que tijin chu апіс 
pacha craj in Kajaw chicaj, je are in 
chuch 'uri, je are in cha’, је are i wanab 


—xu bij. 

1 3 1Chei'ij-le, i Jesus xel ги’ ja, 
ха 'e chu ch?’ i alagun, y xcubi 

chila. 2Are 'uri xe moltaj tan chic 


Jun tijojbal tzij ге і ticon 

uq'uial winak ru'. Rumal-i, i Jesus xa 'an 
chupam jun bárco, y xcubi chupam. Je 
nipa i winak is xe сапа} chi tak seneb. 
3Te'uri xu jek u c'utic juban tak tijojbal 
tzij chique. Xu bij: 

— O jun achi ca 'e chu tiquic u ticon. 
^ Are xe и quirij i rija’, 'o jub? xa 'e tzak 
pa Бе. Te'uri xe Cun i tz'iquin y хаш 
tij bic. 5Хак "o jub? chic ха 'e tzak pa 
tak abaj, chi n-ta kas ulew che. I ija-le, 
juntir xalax lok, man n-muktajnak ta 
mas. 9Xui-ri, are xel li ’ij, xchakij na, 
man n-ta ra' 'enak pulew. 7Xak juban 
chic xa 'e tzak pa q'uix; i quix xq'uiyic, 
y xu сатѕај i ticon. $Xak "o ni ija xa е 
tzak pa 'utz Јај шему; lic qui пі u wach 
xu ya'o. 'O ni rakan xu ya jun ciénto u 
wach; xak 'o i xu ya sesénta; xak 'o i xu 
ya tréinta —xu bij. Te'uri xu bij chic: 

9—wWe yix "o i xiquin chu tayic, chi ta 
и be "uri —xcha. 


Wach u chac i tak tijojbal tzij 
xu bij i Jesus chique i winak 


107 u tijoxelab i Jesus, are xu bij ire ile, 
xe tejeb ru’. Xqui tz'onoj che: 

—éWuchac xa tijojbal tzij ca bij are cat 
tijin chu c'utic chique i winak? —xqui 
bij che. 

HT Jesus xu bij 'uri chique: 

—Yix 'ut, i Dios и уот chiwe qui ta 
и be wach usuc' i афа! tzij aj chicaj. I 
juban winak (chi n-que terej ta chwij) 
n-quiqui ta tu be. 12Queje o'onom i Dios 
ile, man ni'pa i quiqui c'am na wach cu 
sujuj ire chique, mas cu ya "uri chique; 
queje ile nim ni "o cw. Npa i n-cacaj 
ti u c'amic wach cu sujuj i Dios chique, 
quelsax na 'uri і jub? chi 'o cw. 13 Кита] 
uri, xa ru' tijojbal tzij quin c'ut chique i 
winak, man ique, tupu que tzunic, n-ta 
quiquilo; tupu que tanic, n-quiqui ta taj, 
xak n-quiqui ta tu be. !^Que'el chique 
pacha u bim i Dios chupam u wuj u 
tz'ibam can i mam Isaías chi ajbil u tzij i 
Dios ujer; ire xu bij: 

Yix, katzij neri, qui ta na, péro n-qui 
ta tu be; 


э, 

katzij neri, quix taken na, péro n-ta 
quiwil na. 
15 Man i winalci, n-cacaj ta quiqui ta u 
be, 
xa qui tz'apim i qui xiquin, 
xak qui mutz'um i qui ba'wach, 
man n-que tzun ta ги’ qui ba'wach, 
xak n-que tan ta ru' qui xiquin. 
N-ta quiqui ta u be piqui c'ux, 
xak n-que c'un ta wu', col qui 
cunbej quib. 
(Queje ile u bim i Dios.) 
16Xui-ri yix, n-ix ta queje ile. Lic 'utz 
iwe, man i ba'wach yix que tzunic, xak 
i xiquin que tanic. !7Katzij i quin bij 
chiwe, je q'ui i ajbil u tzij i Dios ujer, xak 
je q'ui i je terejnak chirij, xcaj te rilic 
wach quix tijin yix chi rilic wo'or, péro 
n-xquil taj; xak xcaj u tayic te'ek pacha 
i quix tijin yix chu tayic wo'or, péro 
n-xqui ta taj. 


I Jesus xu sakij wach i иѕис’ 
i tijojbal tzij u bim 
18Te'uri Jesus xu bij chique: 

— Chi ta "uri и be wach usuc' i tijojbal 
tzij chi xin bij mier re i aj ticol ticon. 
19Ni'pa i winak chi quiqui ta i tzij re 
i 'atbal tzij aj chicaj, we n-quiqui ta tu 
be, que'elok pacha xo'on ija chi xtzak 
pa be. Queje i winak-le, man ca c'un 
itzel, y cresaj i 'utz laj tzij chi tictal piqui 
c'ux. 20Xak і ija chi xtzak pa abaj, ile 
pacha i winak chi quiqui ta i "utz laj 
tzij, y que quicotic xqui cojo. ?! Xui-ri, je 
pacha jun ticon chi n-naj taj 'enak i га”; 
n-que najtin taj. Are ca pe і c'ax piquiwi 
гита] i 'utz laj tzij qui сојот, хак ca pe 
i qui yo'yaxic cumal i winak, xa caco'taj 
canok. ?2Xak i ija chi xtzak pa q'uix, ile 
pacha i winak chi quiqui ta i "utz laj 
tzij, xui-ri, xa que c'achir rumal i qui 
c'aslemal waral chuwach i jyub ta'aj, xak 
i qui rayijbal re mas ubitak que; ile xa 
cu chup i utz Јај tzij. Rumal-i n-ta ca 
wachin chique. ?3Are ija chi xe 'e tzak 
pa 'utz laj ulew, ile pacha i winak chi 


quiqui ta i "utz laj tzij, xak quiqui ta u be. 


Ique lic que wachinic; 'o jujun chique je 
pacha i rakan chi xu ya cien u wach; xak 

'o jujun quiqui уа sesénta u wach; хак 'o 
jujun quiqui ya tréinta. (Queje ile xu bij i 
Jesus chique.) 


Wach i xo'on i mal laj 'es chuxol i trígo 


24[ Jesus xu bij chic jun tijojbal tzij 
chique, are iri: 

—] 'atbal tzij re aj chicaj, que'elok 
pacha i tzij-i: 'O jun achi xu tic i trígo pa 
rulew; chom laj ija xu tico. 25 Xui-ri, are 
'is que war conojel, xc'un jun aj ch'o'oj 
chirij i rajaw, y xu tic can mal laj ticon ru 
i trígo (pacha trígo ca tzunic, péro n-are 
taj). 26 Are xe po'ic, junam xe q'uiyic; 
xui-ri, are xpe u wach i trígo, are "uri 
xa'alijin i juban chi n-trígo taj. ?7 Te'uri 
i ajchaquib xe 'e chu bixquil ru' i rajaw: 
“Nim laj winak, i ija chi a ticom na, lic 
chom, ¿pa xpe wi i mal laj 'es chi 'o ги?” 
xe cha. 281 rajaw xu bij chique: “Xa are 
jun aj ch'o'oj chwij xa 'anaw ile." Te'uri 
i ajchaquib xqui bij che: “¿Cawaj ca 'e 
Ка mich'a i mal laj 'es?" xe cha. 29“Мі 
mich'o," xu bij i rajaw, “man we qui mich’ 
i mal Јај 'es, mokxa са mich'taj i trígo 
rw,” xu bij. 30°Utz chi ya che ca q'uiy na, 
junam rv i trígo. Are сакај caka jek nu 
ch'upic u wach i trígo, are 'uri que in tak 
bi i aj molonel chi relsaxic i mal laj 'es. 
Te'uri ique quiqui 'an manoj che, man ca 
porox na. We xutzin ile, caka mol i trígo 
y caka ya pu c'olbal," xu bij i rajaw. (Are 
ile are i tijojbal tzij xu bij i Jesus chique.) 


, 


I tijojbal tzij re u q'uiyic 
i ija re i mostas 
31] Jesus xak xu bij jun chic tijojbal 
tzij chique. Xu bij: 

—1І 'atbal tzij re ај chicaj que'elok 
pacha co'on jun ija re i mostas, are jun 
achi cu tic pa rulew. 321 ija-le, lic ch'utin 
na chiquiwach i ronojel ija. Xui-ri, we 
xpo'ic, mas nim na que'el chiquiwach i 
ronojel i ticon. Lic nim que'elok, pacha 
jun che”; te'uri i tz'iquin que c'unic y 
quiqui 'an qui soc che tak u 'ab. 


I tijojbal tzij re i cunbal re i caxlanwa 


33] Jesus xak xu bij jun chic tijojbal 
tzij chique. Xu bij: 

—1 ’atbal tzij re aj chicaj coon pacha 
co'on i cunbal re i caxlanwa. Ile, we jun 
ixok cu chapo, y cu coj oxib almul arin 
ru’, tupu xa jubi' i cunbal 'o ги, cwalij u 
wach i 'or ronojel. (Xak queje ile co'on i 
'atbal tzij re aj chicaj.) 


I Jesus, ni'pa i c'utunic 
xo'ono, xa ru' i tijojbal tzij 
34] Jesus, ronojel i c'utunic-le, xu bij 
chique i winak ги’ tijojbal tzij; n-ta tzij 
xu bij chique, we n-are ti tijojbal tzij. 
35Xe'elok pacha u bim can jun ajbil u tzij 
i Dios ujer. Xu bij: 
Rv i tijojbal tzij quin гап wi i 
c'utunic chique; 
quin sakirsaj nipa tak і uwam u 
wach, са chu xebal 'ij sak. 
(Queje ile tz'ibtal canok.) 


Xu sakij wach usuc' i tijojbal 
tzij rei mal laj 'es 
36Te'uri i Jesus xe и "Ла bi i winak y 
xoc pa ја. Are "uri і и tijoxelab xe tejeb 
pan ru' y xqui tz'onoj che: 

— Cha sakij chake wach usuc' i tijojbal 
tzij xa bij, che i mal laj 'es tictal can pa 
ticon. 

37Te'uri i Jesus xu bij: 

—Are і са ticaw i 'utz laj ija, are yin 
chi in Achi aj Chicaj. ?9 Are i pa quin tic 
wi, are i jyub ta'aj. Are i utz Јај ija, are 
i winak chi qui jachom quib pa афа] 
tzij re i Dios; are i mal laj tak 'es, are 
i winak 'uri chi је re itzel. 3? Are i aj 
ch'o'oj chirij i rajaw i ticon, are itzel chi 
ca ticaw i mal laj ija. Are i molonic re i 
ticon, are i qui molic i winak pa q'uisbal 
"ij; I ajchaquib chi quiqui mol і ticon, je 
are i ángel. 401 mal laj tak 'es, ca mol 
u chi, y ca сак ра 'a' porobal-re. Хак 
queje ca гар ni ile pa q'uisbal re u wach 
i jyub ta'aj. ^! Yin, chi in Achi aj Chicaj, 
que in tak li in ángel ru' in ticon, col 
qui molbej-que ni'pa i je qui tacpum i 
cachi'il pa mal, xak conojel ni'pa i que 
'anaw i mal. ^?Te'uri que c'ak na pa а’ 
pa orno. Chila que o' na; xak quiqui 
kach'ach'ej uwaque rumal ni uyej quiqui 
tijo. *? Te'uri, ni'pa i je 'utz chuwach i 

Dios, que q'uiji pa cu 'at wi tzij ire. I 

qui 'ij qui chomal ique, pacha ca tzun i 
"ij. We yix 'o i xiquin chu tayic, chi ta u 
be "uri. (Queje ile xu bij i Jesus chique u 
tijoxelab.) 


I tijojbal tzij rei mer muktalic 
^^(Te'uri xu bij jun chic tijojbal tzij. 
Xu bij:) 

— I 'atbal tzij re aj chicaj queje pacha 
uq'uial mer muktal chupam juban ulew. 
Ca c'un jun achi y cu riko. N-xresaj ta lok, 
xa cu muk chic can u wi, y lic ca quicotic 
ca 'ec; 15 que u c'ayij па ni'pa i 'o rw’. Te'uri 
ca petic y cu lọ’ i ulew man 'o i beyomal 
chupam. (Queje ile i 'atbal tzij re aj сһісај.) 


I tijojbal tzij re i chom laj 
ral abaj, pérla ca bix che 
45(O jun chic tijojbal tzij xu bij chique, 
аге iri:) 
—1 'atbal tzij re aj chicaj are pacha jun 
chom laj ral abaj, lic pakal rajil, pérla 
ca bix che. Jun aj c'ay pérla, ca 'e chu 
tzucuxic i tak i pérla, y cu lo'o. ^9Ire, we 
xu rik jun chi lic chom, lic pakal rajil, ca 
'e chu c'ayixic ronojel i ubitak-re, lo'bal- 
re. (Queje co'on ire ile man lic chom; xak 
queje ile i 'atbal tzij re aj сһісај.) 


I tijojbal tzij re i ataraya 
47 (Te'uri xu bij i Jesus chique:) 

— T 'atbal tzij re aj сһісај queje pacha jun 
ataraya. I je aj chapol car, are quiqui c'ak 
bi i ataraya pa ya, 'is bi chi caril cu chap 
lok. 48 Ате nojnak chic i ataraya, caquesaj 
li 'uri chu chi' i ya. Te'uri que cubi chi qui 
tzucuxic i 'utz chique i car. Ni'pa i "utz, 
que qui c'ol na chupam jun chicach; i ne 
te 'utz, que qui сак bic. 4 Опеје co'on 
ni ile pa q'uisbal 'ij; que 'el ni ángel chi 
qui chayic i ne te 'utz chiquixol i је 'utz. 
50 Te'uri que сак na pa а’ pa orno. Chila 
que o' na; xak quiqui kach'ach'ej uwaque 
rumal qui bis. (Queje ile i tijojbal tzij xu 
bij i Jesus chique.) 


'O i c'utunic сас’, xak 'o 
i c'utunic re ujer 


*ITe'uri i Jesus xu tz'onoj chique: 

— ¿Xi ta u be ronojel iri? —co'ono. 
Katzij —xqui bij—, xka ta. 
S2'Te'uri xu bij chique: 

—Jun tijonel re i 'atbal tzij tz'ibtal can 
rumal i mam Moises, we ire nawnak che 
i tzij chi quin bij yin re i 'atbal tzij aj 
chicaj, utz re ire "uri. Que'el ire pacha 
jun rajaw ja chi 'o ubitak-re cac’, хак 
'oire ujer. Che i queb-le 'is cu chapo." 
(Queje ile xu bij chique u tijoxelab.) 


I Jesus n-xajwax ta cumal 
i rach aj tinimit 

53] Jesus, are xutzin chu bixquil i tak 
tijojbal tzij-le, xel chila pa Capernaum y xa 
'e pa Nazaret. 54Chila xoc chu c'utic chique 
i aj Israel winak pa qui molbal'ib. Ique, are 
xqui ta, lic xqui bisoj che. Xqui bij 'uri: 

—élpa xa 'e u nawsaj wi rib i achi-le, 
chi lic 'o u nojbal? ¿Wach u tiquilem che 
i milágro-le? 55Ire xa are rac'al i mam 
chi aj 'anol mexa, xak i u chuch xa are 
ati Mariy. I je u cha' xa are i a-Jacóbo, i 
a-Jose, xak i a-Simon, i a-Jádas. 56Xak i 
ranab je jekel chi ku' yoj. éIpa xretamaj 
wi "ut ronojel ile? —xqui bij. 

57 Rumal-i, lic n-xcaj taj wach i xu bij, 
wach i xu апо. Are "uri i Jesus xu bij 
chique: 

—Jun ajbil u tzij i Dios, conojel i 
winak quiqui сој u 'ij, xui i je rach aj 
tinimit n-quiqui сој tu "ij, хак queje i je 
ај ги’ rachoch —xu bij. 

581ге n-ta kas milágro 'uri хи гап chila, 
man ique n-ta u cubibal qui c'ux che. 


Wach u camsaxic i ma 
Wan aj kajsanel ya 


1 4 1Che tak i "ij-le, i ma Heródes, 
chi 'atol tzij re i jyub Galiléa, xu 

ta rason wach co'on i Jesus. ?Xu bij ire 
chique i rachi'il: 

— е-е, are i 'etz ma Wan, aj kajsanel 
ya, ya walijnak chic che i camic —xu 
bij—. Are i rumal ‘игі chi 'o i cho'ab ги chu 
'onquil i milágro —xcha. 

3I u camic i ma Wan, queje iri xic'aw 
wi: i ma Heródes xu tak u chapic i ma 

Wan y xqui ximo, y xqui c'am bi pa 
cárcel. Queje хо?оп ire ile гита] i rixokil. 
I ixok-le, ati Erodiys u bi, are i rixokil i 
ma Felípe chi catz qui cha' quib ru' i ma 
Heródes. ^I ma Wan u bim ujer che i ma 
Heródes: 

—N-'us taj chi ca гап awixokil che i 
ixok-le —xu bij. 

5Rumal.i, i ma Heródes сга] cu camsaj 
i ma Wan, xui-ri xu xij rib chique i 
winak. Conojel i winak qui cojom chi i 
ma Wan lic ajbil u tzij i Dios. 

$Are xc'un i nima'ij reu 'ij i ma 
Heródes, xc'un i ralit i ati Erodiys, xa 
xajaw chiquiwach conojel i je 'o rw. I ma 
Heródes lic kus xrilo. 7 Кита]-і xu bij 
che i ali chi cu ya na che pachique tak 
ca tz'onox che, y xu cuxtaj u bi i Dios 
puwi wach i xu bij. 

8I ali, ya bital chic che rumal u chuch 
wach i cu tz'onoj; are 'uri xu bij che i ma 
Heródes: 

— Cha ya li и jolom i ma Wan aj 
kajsanel ya; waral chupam jun plato cha 
ya chwe —xu bij. 

?] ma "atol tzij lic xbisonic are xu ta 
ile. Xui-ri, xu tak u 'anic pacha xbix che, 
man ire xu cuxtaj u bi i Dios puwi wach 
i xu sujuj che i ali. Xak ni'pa i je 'o chila 
ги’ "is xqui ta wach i xu bij; rumal-i, xu 
ano. I^ Are 'uri xu tak i relsaxic и jolom i 
ma Wan pa cárcel. !! Te'uri xqui c'am li u 
jolom chupam jun plato, y xqui ya che i 
ali; ire ха е u jacha che u chuch. 

12Tæuri xe upon i и tijoxelab i ma 
Wan chu c'amic i u ch'acul; xqui cam 
bic y xqui muku. Te'uri xe 'e qui bij chei 
Jesus chi xcamsax i ma Wan. 


» 


Wach i qui tzukic jo'ob mil 
winak xo'on i Jesus 
13] Jesus, are xu ta ile, xel chila 
utuquel. Xoc bi chupam jun bárco, xa 'e 
che jun jyub tz'inilic. Xui-ri, i winak lic 
xqui ta pa xa 'e wi. Ique xe 'el pa tak qui 
tinimit, xe sutin chu chi' i ya, xe 'e chu 
c'ulaxic i Jesus. 141ге, are xel pa bárco, 
xe ril tan chic uq'uial winak je 'o chila. 





w 13.52 Ire 'o i c'utunic c'ac' ги’, xak "o i c'utunic re ujer, tobal-re che u c'aslemal chuwach i Dios. 

Lic xril to'bal qui wach, y xe rutzirsaj i 
iwabib. 15 Ате ya coc a'ab, i u tijoxelab xe 
tejeb pan ru' y xqui bij che: 

—Ya xkaj i ij; i waral-i n-ta winak 
jekel chi. Che a "а bi i winak; cha ya 
chique que 'e pa tak aldéa chu lo'ic wach 
i quiqui tijo —xqui bij. 

16] Jesus xu bij chique: 

—N-tu chac que 'ec; chi ya yix chique 
wach quiqui tij na —xu bij. 

17 —N-ta ku' yoj wach caka ya chique; 


xui jo'ob caxlanwa ru' queb car —xe cha. 


18_ Chi c'ama li waral —xu bij i Jesus 
chique. 

I? Te'uri xu bij chique i winak chi que 
cubi chuwach tak q'uim. Ire xu chap 
i jo'ob caxlanwa xak i queb car, xtzun 
chicaj y xu tioxij che i Dios. Te'uri xu pir 
i caxlanwa y xu ya chique u tijoxelab; 
ique xqui jach chique i winak. 20 Conojel 
is xqui tijo, y xe nojic. Xak xsobrin can 
cablajuj coban. 211 uq'uial winak chi xe 
tzukic, xui achiab ’o jo'ob mil chique, у 
mas puwi ile је о juban ixokib, tak i 
ac'alab. 


» 


Wach u binic i Jesus chuwi ya 


?7Te'uri Jesus xu bij chique u 
tijoxelab chi que oc pa bárco, que 'ax 
chic ch'akap. Xu bij chique que nabeaj 
nubi chuwach ire, tz'akat que и а bi i 
winak. ?3Xutzin ile, xel bi Jesus chuwi 


jun jyub utuquel chu tz'onoxic che i Dios. 
Are xoc a'ab, utuquel "o chila chuwi jyub. 


24 Are "uri i и tijoxelab је 'o pa bárco ра 
nic'aj ya. I uwi ya lic quel chicaj, quel 
an chirij i bárco rumal i tew chi lic xpe 
chirij. 25Are ya ca pe и sakiric, i Jesus 
ca tijin chi be chuwi ya, ca tijin u tejebic 
си”. 26] u tijoxelab, are xquilo chi ire 
ca bin chuwi ya, lic xqui xij quib che. 
Rumal "uri, xe siq'uin chu bixquil: 

— ille, jun xibinel! —xe cha. 

27 Are "uri i Jesus xu bij chique: 

—iMi xij iwib! Xa yin. iChi cowirsaj i 
cux! 

?8Te'uri i ma Pédro xu 'ijla y xu bij 
che: 


» 

—Kajwal, we lic katzij yet, cha ya na 
chwe quin bin awu' puwi i ya —xu bij. 

29 —Sa'aj уги’ —xu bij i Jesus che. 

I ma Pédro te'uri xel chupam i bárco y 
xu jek bi binic chuwi ya, са 'e ги i Jesus. 
30Xak te'et xrilo chi lic nim i tew, y xu 
xij rib rumal. Are 'uri xu ticba sachic pa 
ya; rumal-i, xsiq'uin chu bixquil: 

—iKajwal, chin a to! 

31] Jesus juntir xu chap pan che u "ab. 
Xu bij che: 

—A-Pédro, én-tu cubibal a c'ux chwe? 
éWuchac xa xij awib? —xcha. 

32 Are xe oc bi ique pa bárco, i tew 
xuxlanic. 33Are 'uri nipa i је 'o pa bárco, 
xe xuqui chuwach i Jesus. 

—Katzij yet at u C'ojol i Dios —xe cha. 


I Jesus xe u cunaj iwabib 
pa tinimit Genesaret 

34'Te'uri xqui maj chubi qui be puwi ya, 
y xe upon chu chi' i ta'aj Genesaret. 351 
winak chila, are xquetamaj are i Jesus 
xuponic, xqui paxsaj rason ronojel i ta'aj- 
le. Te'uri xe qui c'am li ni'pa i iwabib ru' 
i Jesus. ?6Lic xqui tz'onoj che, chi cu ya 
na chique i iwabib quiqui yin na jub? и 
ch? uu y ni'pa i xqui chap ni u "v, "5 
xe utzir na. 


Wach ca 'anaw che jun 

winak chi n-ch'am taj 
1 5 TTe'uri "o jujun chique i aj 

Fariséo winak xe upon ru' i 

Jesus, xak juban tijonel re i "atbal tzij 
re i mam Moises. Ique je petnak c'a pa 
tinimit Jerusalen. Are 'uri xqui tz'onoj 
che i Jesus: 

2—I a tijoxelab yet, éwuchac n-quiqui 
ап ti Ка costámbre* chi qui c'utum can i 
katit kamam? N-quiqui coj ta retalil che 
i ujer 'atbal tzij re u ch'ajic qui 'ab are 
quiqui tij i qui wa —xqui bij che. 

ЗІ Jesus хи læ’ u wach chique: 

—Yix 'ut, éwuchac xa quix terej chirij 
i costámbre? cWuchac ni сојот ti retalil 
che i méro tzij и bim can i Dios? Xa i 
canam can u 'onquil. ^I Dios u bim na: 





х15.2 I costámbre-le xa are u ch'ajic ап u kul qui 'ab lic na'al с'а piqui ch'uc. 

“Cha cojo qui 'ij a kajaw a chuch,” xak u 
bim na: “Pachin c'ax ca ch'aw chiquij u 
kajaw u chuch, cha camsaxok.” Queje ile 
u bim i Dios. 5Xui-ri, yix qui ya na che 
jun achi cu bij che u kajaw, cu bij che u 
chuch: “N-cat in to taj,” cu bij che, “man 
nipa i'o wv in sujum chic che i Dios," 
cu bij che. 6Үіх, we queje cu bij i jun ile, 
qui bij na "uri, n-ta chic chukul que и to 
u kajaw u chuch. Que'el 'ut chi i kajsam 
u ’ij u tzij u pixab i Dios; ха quix terej 
chirij i costámbre yix. 7 Үіх ixa queb i 
palaj! Lic katzij wach u tz'ibam can i 
ujer ajbil u tzij i Dios, mam Isaías. Lic 
и tz'ibam canok wach quix tijin yix chu 
'anic wo'or. Xu bij canok chi Dios u bim 
na: 
$] winalci lic quiqui сој in 'ij ru’ qui 
chi', 
xui-ri, ги’ qui сих n-quiqui "an taj. 
?[ u cojic in 'ij quiqui гапо, lic n-ta cu 
chacuj, 
man i tzij que tijin chu c'utic, 
xa cu' winak petnak wi. 
(Queje ile u bim i Dios —xu bij i Jesus 
chique.) 
IO Te'uri хе u siquij i winak ги y xu bij 
chique: 

— Chi ta na wach quin bij; chi bisoj u 
tayic u be wach ca 'anaw che jun winak 
chi n-ch'am taj. M N-are ti wach coc pu 
chi' ca 'anaw che chi n-ch'am taj, xa are 
i tzij chi quel li pu chi'; are са апау 
"uri che chi n-ch'am taj —xu bij i Jesus 
chique. 

12Tæuri i и tijoxelab i Jesus xe tejeb 
pan ги, y xqui bij che: 

—éXawil yet chi xpe coywal i aj 
Fariséo che i tzij-le? —xqui bij che. 

13(—N-ta quin ch'ob yin che ile. I 
qui patan ique, n-ru' ti in Kajaw petnak 
wi.) Xu bij i Jesus: —Ni'pa i ticon chi nu 
ticom ti in Kajaw chicaj, xa que mich’ 
na ги i га’. !^Mi сој retalil chique ique; 
xa je mawach laj tak c'ambeal chique i 
juban chic mawach. Jun mawach, we cu 
c'am bi jun rach mawach, junam 'uri que 
'e tzak pa siwan —xu bij i Jesus chique. 

I5Te'uri і ma Pédro xu bij che: 

— Cha sakij ni tijojbal tzij chake chi xa 
bij-le —co'ono. 

16 Are 'uri i Jesus xu bij: 

—¿Yix, maja bari qui ta и be wach i 
quin bij? !7 ¿N-qui ta ta bari u be ile, chi 
wach tak coc chupam jun winak n-are 
ti ca 'anaw che chi n-ch'am taj? Xa coc 
chupam u chi’, y са е che u pam; xa 
quic'awic y quel tan chic. 18Xui-ri, wach 
i quel pu chi', pu c'ux "uri petnak wi. Are 
ile are ca 'anaw chique i winak chi ne 
te ch'am. 19 Мап xa piqui сих ca pe wi 
ronojel tak n-'us taj. Are rumal 'uri ca pe 
i qui nojbal chi n-'us taj; are гита] 'uri 
'o i camsanic, xak "o i je c'ulanic quiqui 
kajsaj qui 'ij си’ i n-cachijil ta quib; хак 
'oinete c'ulanic хак quiqui kajsaj qui 'ij 
chiquiwach; are ile chi ca 'anaw chique 
chi ne te ch'am, y piqui c'ux petnak wi. 
Xak queje ili'omab, xak queje i je aj 'anol 
mentir, хак queje i je aj nuc'ul tzij. 20 Are 
i ni'pa ile are ca 'anaw chique i winak 
chi ne te ch'am. We jun n-cu ch'aj tu 'ab 
are cu tij и wa, ile 'ut n-are ti са апам 
che chi n-ch'am tu pu c'ux. (Queje xu bij 
i Jesus ile chique.) 


Wach rutzirsaxic i ralit jun 
ixok chi n-aj Israel taj 


21 Xo'on chupanok, i Jesus xel chila, 
ха е са pa jyub pa 'o wi i queb tinimit, 
Tíro y Sidon. ?2Chila jekel wi jun ixok 
n-aj Israel taj;" ire xc'un ги’ i Jesus y co 
xu bij: 

—iNim laj winak! iYet chi at umuk 
uxiquin can i mam David! iChawila 
to'bal in wach! Jun walit lic 'o itzel tew 
che, mas cu tij uyej rumal —co'ono. 

23] Jesus n-ta xu bij che. І u tijoxelab 
xe tejeb ru' y lic xqui tz'onoj che: 

—Cha taka bi ixok-le, man tọ’ ca 
siq'inic teren li chikij —xe cha. 

241 Jesus n-xu la' tu wach chique, ха 
xu bij jun moxbal tzij che ixok: 

— I Dios in u takom na lok xui chique 
ije aj Israel winak, chi pacha je chij je 
sachnak —co'ono. 





715.22. Ire aj Canaan winak. 

25] ixok xtejeb ru' y xuqui chuwach. 
—Nim laj winak, ichin a to! —xu bij. 
26] Jesus xu bij jun chic moxbal tzij 
che ixok: 

—N- us taj ca maji ni qui wa i ac'alab, 
we xa са уа’ chique i tzi —co'ono. 

?7 —Katzij ile, nim laj winak —xu bij 
i ixok—, xui-ri, xak i tz'i xak quiqui mol 
ni uc'aj i wa chi ca puk chuxe' i mexa re 
i cajaw —xu bij. 

?8] Jesus xu bij 'uri: 

—Ixok, ilic nim u cubibal a c'ux chwe! 
Quin 'an na che awac'al pacha i cawaj 
—u bij. 

Are xu bij i Jesus ile, juntir xutzir i 
ralit i ixok. 


Wach cutzirsaxic uq'uial 
winak chi ne te aj Israel 


29 Xo'on chupanok, i Jesus xel chila у 
xu tzalej u chi' i alagun Galiléa. Te'uri 
xel bi puwi jun jyub y xcubi chila. 39Lic 
je qui i winak xe upon ги”. Xqui сат bi 
i je sic, xak i je mawach, xak i je mem, 
xak i je clis, xak juban chic iwabib, je 
qui. Ni'pa i xe qui ya chuwach i Jesus, 
conojel xe rutzirsaj. 3! Rumal-i, і winak 
lic xqui bisoj, man i mem xe ch'aw na; 
xak i je clis, xe utzir na; xak i je sic, xe 
binic; xak i mawach, xe tzun na. 'Is хе 
oc chu cojic и 'ij i Dios, chi qui Dios i aj 
Israel. 


Wach i qui tzukic cajib mil 
winak xo'on i Jesus 
32Xo'on chupanok, i Jesus xe u siq'uij i 
и tijoxelab го, y xu bij chique: 

—To' qui wach i winal-i, man are oxib 
ij iri chi je 'o chi wu”; n-ta chic wach 
quiqui tijo. N-cwaj ta que in tak bi che 
cachoch we n-ti wa qui tijom bic, mokxa 
que tzak pa be —xu bij chique. 

33] и tijoxelab xqui bij: 

— ¿Pa coj 'e wi chu c'amic i wa waral, 
tzukbal-que uq'uial winal-i? N-ta jun 
jekel waral —xe cha. 

34] Jesus xu tz'onoj chique: 
¿Nipa і caxlanwa 'o iwu'? 
Wukub —xe сһа—, ги’ jubi' ral tak 


» 





car. 

35Te'uri i Jesus xu bij chique i winak 
chi che cubi chuwach ulew. 361ге xu 
chap i wukub caxlanwa, tak i car. Xu 
tioxij che i Dios, xu piro y xu ya chique 
u tijoxelab. Ique xqui jach bi chique i 
winak. 37 Conojel 'is xqui tijo y xe nojic. 
Are xquelej ile, i u tijoxelab xqui mol 
ni'pa i ch'akatak chi xsobrinic; xnoj 
wukub chicach che. 381 uq'uial winak 
chi xe tzukic, xui achiab "o cajib mil 
chique, y mas puwi ile je 'o ni ixokib, 
xak i ac'alab. 3° Ате 'uri i Jesus xe и 'ijla 
bi i winak, xoc pa bárco, y xa'e chei 
jyub Magdála. 


I aj Fariséo xak i aj Saducéo 
cacaj rilic jun milágro 


1 6 1Xo'on panok, "o jujun aj Fariséo 

winak cuc'am quib cu' juban aj 
Saducéo xe upon rv i Jesus. Cacaj ique 
quiqui сат u pam i Jesus, rumal-i xqui 
bij che chi cu c'ut jun milágro chique, 
c'utbal-re chi Dios 'o rw. 21те xu læ’ u 
wach chique: 

— ix lic iweta'am usuc' u wach i caj, 
wach i co'ono. Are ca kaj i "ij, we сак, 
qui bij yix chi *Chwek, chom laj 'ij, man 
cak i uwacaj," qui bij. 3Xak we 'o jun u 
sakirbal, i uwacaj lic cak, xak 'ekmuj, 
qui bij yix 'uri chi *N-chom ti "ij wo'or, 
man і uwacaj xa сак y 'ekmuj," qui bij. 
Yix lic quiwil nu be i uwacaj, wach i 
co'ono; xui-ri, n-quiwil tu be wach ca 
tijin i Dios chu 'onquil che tak i "ij-i. ^I 
winak woor, lic je mal na, lic n-quiqui 
coj ta chic i Dios. Yix quiwaj ca 'an ni 
jun milágro chiwach, c'utbal re u cho'ab 
i Dios wu’. Xui-ri, n-ta jun milágro ca 
'an ni chiwach, xui pacha i xa 'an che i 
ma Jonas ujer. (Queje ile xu bij i Jesus 
chique.) Te'uri xe u canaj canok y xa 'ec. 

5Те”игі i Jesus си’ u tijoxelab, xe ах 
chic ch'aka alagun. Ique, xsach chiqui 
c'ux n-ta qui wa xqui сат bic. 9Are "uri 
i Jesus xu bij chique: 

—Chitape', chi апа cwent chique i aj 
Fariséo xak i aj Saducéo; xa je pacha 
cunbal re i caxlanwa —xu bij chique. 

7I u tijoxelab n-xqui ta tu be; xe oc 
chu bixquil chiquiwach: 

—Xu bij ire ile man yoj n-ta ka 
caxlanwa ka c'amom lok —xqui bij. 

8] Jesus xu na'o wach quiqui bij. 

—éWuchac qui bij ile chi n-ta ka 
caxlanwa? —xu bij chique. iYix n-ta kas 
u cubibal i c'ux chwe! ? ¿Maja qui ta u be 
"uri? éN-ca c'un ta bawa chi c'ux chi yin, 
che i jo'ob caxlanwa, xe in tzuk ni jo'ob 
mil achiab? ¿I ni'pa i coban xsobrinic? 
I0 cXak n-ca c'un ta chic chi c'ux chi 
yin, che i wukub caxlanwa, xe in tzuk 
ni cajib mil achiab? ¿I ni'pa chicach 
xsobrin 'uri? !! cWuchac "uri n-qui ta tu 
be chi n-are ta rumal i caxlanwa xin 
bij yin ile? iChi 'ana cwent che i cunbal 
re i caxlanwa que i aj Fariséo xak i aj 
Saducéo! —xu bij chique. 

T?Te'uri i и tijoxelab xqui ta u be chi 
ire n-are ti cu bij i cunbal re i caxlanwa. 
Are i usuc' i xu bij, are chi qui 'ana 
cwent che i qui c'utunic i aj Fariséo xak 
i aj Saducéo. 


Xu bij i ma Pédro chi Jesus 
are i Tolque chi coy'em 


13] Jesus, are xe upon pa jyub Cesaréa 
re i Filípo, xu bij chique u tijoxelab: 

—éWach quiqui bij i winak chi іп 
pachin yin chi in Achi aj Chiaj? ¿Wach 
quiqui bij ique? —co'ono. 

14] u tijoxelab xqui bij: 

— O jujun quiqui bij chi yet at i 'etz 
ma Wan aj kajsanel ya, quiqui bij. Xak 
'o jujun quiqui bij chi yet at i ujer mam 
Elías; xak 'o jujun quiqui bij chi at i ujer 
mam Jeremías, o mok at jun chic ujer 
ajbil u tzij i Dios. (Queje ile xqui bij i 
tijoxelab che i Jesus.) 

15 Are "игі xu bij chique: 

—Y yix, ¿wach qui bij chi in pachin 
yin? —co'ono. 

16] ma Simon Pédro xu bij: 

— Yet at Crísto (i Tolke chi at koy'em); 
at u C'ojol i Dios c'aslic —co'ono. 

17 —j'Utz awe yet! —xu bij i Jesus 
che—. "Utz i xa bij, a-Simon Bar-Jonas*. 

N-ru' ta winak petnak wi i tzij-le; lic ru’ 
in Kajaw chicaj petnak wi. !8Rumal-i, 
quin bij chawe: yet at a-Pédro, i usuc' i 
a bi que'elok “abaj”; puwi i abaj-le* quin 
yac i wachoch. Ni'pa i je jutzobaj re i 
Dios, lic n-ca sachsax tu wach i tzobajil- 
le; mi tene i u cho'ab i camic ca tique 
che. !? Yin quin ya i lawe’ chawe, chi 
jakbal-re i ocbal pa cu 'at wi tzij i Dios. 
Wach tak i ca 'atij yet waral chuwach i 
jyub ta'aj, i Dios cu ya u wach awv’. Хак 
wach tak ca ya na yet chique i je ге i 
Dios chi quiqui 'an waral chuwach i jyub 
ta'aj, хак са уа’ na chique rumal i Dios 
—xu bij che i ma Pédro. 

20Те’игі xu bij chique u tijoxelab mi 
jun quiqui lap wi, we are ire i Tolque chi 
coy'em. 


I Jesus xu bij chi ca camsax na 


21Te'uri i Jesus xoc chu sakixic chique 
и tijoxelab chi 'o u chac ca 'e ire ра 
Jerusalen, xui-ri i nimak tak mam'ib 
chila, junam cu' i caj'atzil i sacerdóte, 
tak i је tijonel re і ujer афа! tzij, ire lic 
cu tij uyej cumal. Xu bij chique chi ca 
camsax па, у ca walij churox ij. 

22 Are 'uri i ma Pédro xu siq'uij i Jesus 
ru’, y xu bij che: 

—iAy, Kajwal! iMa bij ile! I Dios chu 
'atij ile chi xa bij —co'on che. 

23] Jesus xu pisquilij rib; xu bij che і 
ma Pédro: 

—iChat el na chin wach, a-Satanas! Ма 
'an latz’ che in be. A nojbal yet n-queje 
ta pacha u ch'obom i Dios. Ca ch'ob yet 
pacha quiqui ch'ob i to’ winak —xu bij i 
Jesus che. 

24Те’игі i Jesus xu bij chique u 
tijoxelab: 

— Pachin jun сга] ca terej chwij, 'o 
и chac mu ch'ob chic rib, xui-ri cha 
terej na chwij, tupu ca cam na rumal. 
?5Pachin jun xa сах cu па u c'aslemal 
re waral, xa cu sach "uri u c'aslemal chi 
sakil. Xui-ri, we 'o jun ca sachsax nu 





* 16.17 Bar-Jonas are ucab u bi i ma Simon, chi que'el pa qui ch'awbal i aj Hebréo: *u c'ojol i ma Jonas". 
216.18 I abaj-le chi pacha i cubibal re i rachoch i Dios, are i u 'anom i Dios-le rumal u Tewal; are i jekbal re 


и "alijinsaxic u sak laj tzij chique i to winak. 
nipa i саса} que oc pa афа! tzij aj сһісај. 


^ 16.19 I usuc' i tzij-le are iri: Quin уа chawe chi que i to 

wach u c'aslemal waral xa wumal yin, 
ca уа’ "uri u c'aslemal sakil. 26 Јип, we 
cu ch'ac ronojel i beyomal re u wach i 
jyub ta'aj, xui-ri we cu sach u c'aslemal 
sakil, n-ta que'el wi 'uri, n-ta u ch'acom 
"uri. ¿Wach и tojic "uri co'on na, ch'acbal 
re u c'aslemal sakil, we u sachom? N-taj. 
?7Man yin, chi in Achi aj Chicaj, quin 
c'un na ru' и "ij и chomal in Kajaw, хак 
cu' in ángel. Are 'uri, quin ya na chique 
i winak chiqui jujunal wach i tojbal-re 
nipa qui 'anom na. ??Sak laj tzij i quin 
bij chiwe, je 'o jujun waral chi n-que 
cam ta tan, c'a quin quil na are col in 
'ana ni in 'atbal tzij waral —xu bij i Jesus 
chique. 


Wach u yojtajic u tzunbal i 
Jesus rumal u chomal i Dios 
1 7 1Wakib 'ij ric'awic ile, i Jesus 
xe u c'am bi i ma Pédro, i ma 
Jacóbo, хак i ma Wan chi u сһа’ i ma 
Jacóbo, y хе 'e quituquel che jun nim 
laj jyub пај и wi. Are је о chila, iu 
tzunbal i Jesus lic xyojtajic; i u palaj lic 
pacha u tzunbal "ij ca walch'inic; xak iu 
’w lic xo'on sak, pacha i sak re i 'ij. 3Xak 
te'et, xquil i 'etz mam Moises, xak i 'etz 
mam Elías, que ch'a'at rw i Jesus. ^Are 
"uri i ma Pédro xu bij che i Jesus: 
—iMayes, "utz xe'elok chi ој 'o chi! We 
cawaj, caka 'an oxib mujbal waral, jun 
awe yet, jun re i mam Moises, xak jun re 
i mam Elías —co'ono. 
5Are ca tijin i ma Pédro chu bixquil 
ile, xkaj li jutzobaj sutz' piquiwi, lic ca 
walch'inic, у xe sach chupam. Chupam i 
sutz'-le xqui ta jun ch'awbal: 
—1гі are in C'ojol chi lic сах quin na'o 
—xu bij—, lic quin quicot гита] ire. Chi 
ta "ut wach i cu bij —co'ono. 
61 и tijoxelab i Jesus, are xqui ta 
ile, lic xqui xij quib; xqui jupij bi quib 
chuwach шему. 7 Are "uri i Jesus xtejeb 
pan си; xe u yino y xu bij chique: 
—Chix walijok; mi xij iwib —co'ono. 
$]que, are хе tzun 'anok, n-ta chic 
xquilo; xui chic i Jesus 'o си. 
? Are que tijin li qui kajic tzam jyub, i 
Jesus xu bij chique: 

—Ni'pa і xiwil yix, mi lap tan chique 
i winak, c'a cu rik ni' ij are in walijnak 
chic yin, chi in Achi aj Chicaj —co'ono. 

Io Te'uri i и tijoxelab xqui tz'onoj che 
i Jesus: 

éWuchac quiqui bij i tijonel re і афа] 
tzij chi nabe ca c'un i mam Elías? Nabe 
na cakil u c'unic i mam Elías chuwach i 
u c'unic i 'atbal tzij aj chicaj, quiqui bij. 

HT Jesus xu bij: 

—Katzij і quiqui bij chi mam Elías 
nabe ca c'un na, col u yijba ni ronojel. 
12Xui-ri, yin quin bij chiwe chi mam 
Elías ya c'un-nak chic, péro ique 
n-xquetamaj tu wach. Xa xqui 'an che 
nipa i хсај и апіс ique. Xak queje yin, 
chi in Achi aj Chicaj, quin tij ni uyej 
piqui'ab ique —co'ono. 

I?Te'uri i и tijoxelab xqui ta u be chi 
are i ma Wan aj Kajsanel ya chi ca tijin 
i Jesus chu lapic chique. U sakirsam 
chique chi ma Wan pacha i mam Elías 
ya xc'unic. 


I Jesus xrutzirsaj jun ala chi 'o atac che 


14Те”игі хе kaj li che i jyub y xe upon 
chic cu' uq'uial winak chi je moltajnak. 
Are 'uri o jun achi xtejeb rw i Jesus y 
xuqui chuwach. 

15—Nim laj winak —xu bij che—, 
chawila to'bal u wach i wac'al. Ca pe 
i atac che, y lic cu tij i camic rumal. 
Q'uial mul ca tzak pa 'а', ca tzak pa 
ya гита]. !6In c'amom na li waral cu 
a tijoxelab, xui-ri n-que tiqui ta chi 
rutzirsaxic —co'ono. 

17 Te'uri i Jesus xu bij: 

—iAy, yix, n-tu cubibal і c'ux che i 
Dios; lic ix sachnak па! РО tan chi ij in 
'o iwv’, y yix n-ta і nawic! éNi'pa nawi 
chic ij са craj? —xu bij—. Chi сата li 
ac'al мага] —co'ono. 

18Tæuri i Jesus xu yaj i itzel tew chi 'o 
che ala, y ха ес. I ac'al juntir xutziric. 

1? Te'uri i u tijoxelab i Jesus, are 
quituquel chic, xqui tz'onoj che: 

—éWuchac n-xoj tiqui ti yoj chi 
relsaxic bi itzel tew-le? —xqui bij. 

20 —N-xix tiqui ta che man n-ta kas 
u cubibal i c'ux che i Dios —xu bij i 

Jesus chique—. Katzij i quin bij chiwe: 

i cubibal i c'ux che i Dios, we lic katzij, 
quix tiqui chu 'anic milágro rw. N-ta 
co'ono we xa pich' pacha u nimal jun ija 
re mostas, we lic katzij, quix tiqui 'uri 
chi relsaxic jun nim laj jyub rumal. We 
tene qui bij che i jyub-i: “Chat el chi; jat 
chila,” qui bij ne che, pues quel 'uri. 'Is 
quix tiqui chu 'onquil "uri. ?! Xui-ri, we 
quiwaj quiwesaj itzel tew pacha i jun-le, 
'o u chac quix tijin chu tz'onoxic che i 
Dios, xak chi mayij пі wa'im гита! —хи 
bij i Jesus chique. 


I Jesus xu bij tan chic 
chi ca camsax na 


22Xo'on panok, are que tijin chi be 
pa jyub Galiléa, i Jesus xu bij chique u 
tijoxelab chi ire, chi Achi aj Chicaj, ya ca 
jachtaj na piqui'ab i winak. ??Ique quiqui 
сата} na; xui-ri churox "ij ca walij na, 
xu bij. І и tijoxelab, are xqui ta i tzij-le, 
lic xe oc chi bis. 


Wach u tojic i impuésto 
те і гасһосһ i Dios 


241 Jesus си” и tijoxelab, аге xe upon 
pa tinimit Capernaum, ’o jujun ај tz'onol 
alcawal xe upon ru' i ma Pédro. Que 
tijin chu tz'onoxic i alcawal re i rachoch 
i Dios. Xqui bij che i ma Pédro: 

—1 tijonel yix, éxataba n-cu toj ti 
impuésto re i rachoch i Dios? —xe cha. 

25— Cu tojo pues —xu bij i ma Pédro. 

Are xoc i ma Pédro paja, i Jesus juntir 
xu bij che: 

—éWach ca сор yet, a-Simon? I 'atol 
tzij re u wach i jyub ta'aj, are quiqui 
tz'onoj alcawal chique i winak, épachin 
cw quiqui tz'onoj wi? éXataba quiqui 
tz'onoj chique i je que ique? N-taj. Xui 
quiqui tz'onoj chique i ne te cach aj 
tinimit chi je 'o chiquixol. 

26 —Katzij —xu bij i ma Pédro—. Xui 
chique i ne te cach aj tinimit quiqui 
tz'onoj wi. 

Are 'uri i Jesus xu bij: 

—Entons i je re і 'atol tzij n-quiqui 
toj taj. Bay, yoj oj re i 'atol tzij chi lic 
katzij —xu bij—. 27 Xui-ri, n-cakaj ta 

caka petsaj i coywal; 'utz jat chiya, ja 
c'aka awansuélo pa ya. Chawesaj i nabe 
car we xchaptaj rumal awansuélo. Pu 
chi", са rik wi jun sak pwak. Со'оп ile ca 
tojbej re i impuésto we yin, xak i awe 
yet. Cha c'ama bic y cha tojo canok —xu 
bij i Jesus che. 


Pachin mas пај u ij pa 
cu 'at wi tzij i Dios 
1 8 lAre'uri xe tejeb pan i u 
tijoxelab i Jesus ru', y xqui bij 
che: 
—] 'atbal tzij aj chicaj, are ca pe 
ракамі, épachin "uri пај и 'ij que'elok? 
—qui bij che. 
2 Are "uri i Jesus xu siq'uij jun ac'al ги’, 
y xu ya chiquiwach. ?Xu bij chique: 
— Katzij i quin bij chiwe: yix we n-qui 
jalwachij ta i nojbal, we n-qui 'an ta 
che iwib pacha u no'oj jun ac'al, n-quix 
oc ta 'uri pa ca 'at wi i tzij chi ca pe 
chicaj. ^Que'el 'uri chi pachin co'on che 
rib pacha u no'oj i ac'al-i, pachin co'on 
ch'utin che rib, ire 'ut are і mas naj u 'ij 
pa cu 'at wi tzij i Dios. 


To' u wach i jun we xa cu 
tzaksaj jun ch'utin 


5We "o jun cu c'ulaj jun ac'al ги pacha 
iri, rumal i c'axnabal u c'ux chwe yin, 
quel "uri pacha yin quin u c'ulaj. 6 Jun 
ch'utin chi u cubam u c'ux chwe, we 
'o jun co'on che chi ca tzak chupam u 
mac, nim laj mac 'uri u 'anom ire. Mas 
"utz que'el che, we tene са xim jun са’ 
rij u kul y ca c'ak bi pa ya, ji'bal-re. I 
camic-le, mas 'utz chuwach i mac chi 
и 'anom che. 71То’ qui wach i winak 
мага! chuwach i jyub ta'aj, man lic 'o 
ni tzaksabal-que! Lic 'o na; xui-ri to’ 
u wach i jun chi cu tzaksaj jun chic 
chupam u mac. iMi 'an yix ile! 

$We are a 'ab, we are awakan ca 
'anaw chawe cat macunic, su' cha c'upij 
y cha c'aka bic. Mas 'utz ile, ca rikbej 
re a c'aslemal, tupu xa jun a 'ab, xa jun 
awakan. Mas 'utz ile chuwach i queb 
a "ab, queb awakan we xa cat 'e pa а’ 
rumal, i 'a' chi n-tu q'uisic. ?Xak we are 

a ba'wach ca 'anaw chawe cat macunic, 
ile и” chawesaj y cha сака bic. Mas 'utz 
ile, ca rikbej re a c'aslemal, tupu xa jun 
a ba'wach. Mas "utz ile chuwach i queb 
a ba'wach we xa cat е pa 'a' ге і tojpen 
rumal’. 
I tijojbal tzij chirij i chij sachnak 

10 Jun ch'utin, mi ch'ob yix chi n-ta 
kas и "ij. Quin bij 'u chiwe, i ángel chi 
je chajal-que nic are wi je 'o chuwach 
in Kajaw chicaj. !! Yin chi in Achi aj 
Chicaj in c'un-nak chi qui to'ic ni'pa i je 
sachnak. 

12cWach i qui bij yix chi cu ар jun achi, 
we je 'o cien u chij, we xsach jun chique? 
¿Wach co'on na ire 'uri? éXataba n-que u 
canaj ta can i novénta y nuéve che i jyub 
ра і que wa wi, que u tzucbej re i jun chi 
sachnak? Que u tzucuj na pues. !? Y we xu 
riko, mas ca quicot ru' i jun-le chiquiwach 
і novénta y nuéve chi n-xe sach taj. !^Xak 
queje co'on i Kajaw yix chi 'o chicaj. Craj 
ire chi mi jun ch'utin pacha iri ca sachic. 


Wach u cuyic u mac jun awachalal 


15We "o jun awachalal u 'anom mal 
chawe, cha 'ijla 'uri are utuquel; queje 
ile cha sakirsaj che wach u mac chawe. 
Ire, we xu ta u be wach i xa bij che, quix 
сапа] chic can 'uri iwatz i cha' iwib. 
167ге, we n-co'on ta cas wach i ca bij 
che, te'uri che i siq'uij ni jun chic, queb 
chic, iww. Queje ile i je queb oxib quiqui 
ta wach u сојіс и mac са апо. !7We хак 
п-со’оп ta cas ire chique ique, cha bij 
uri pa molbal'ib. We xak n-co'on ta cas 
chique pa molbal'ib, chi 'ana 'uri che 
pacha lic n-ta Dios ru', o pacha jun mal 
laj aj tz'onol alcawal. 

18 Katzij i quin bij chiwe: wach tak i 
qui 'atij yix мага] chuwach i jyub ta'aj, i 
Dios cu ya u wach ім, xak cu 'atij chila 
chicaj. Xak wach tak qui ya chique i je re 
i Dios chi quiqui ар waral, хак ca уа’ na 
li chique rumal i Dios chila chicaj. 

19Xak quin bij chiwe: we је 'o queb 
chixol yix waral chuwach i jyub ta'aj lic 

xak jun i qui nojbal are quiqui tz'onoj 
che i Dios, in Kajaw chila chicaj cu ya 
na chique wach i quiqui tz'onoj. 20 Queje 
ile co'ono, man pa je 'o wi je queb je 
oxib qui molom na quib wumal yin, xak 
yin in о na си ique —xu bij chique u 
tijoxelab. 

21 Tæuri i ma Pédro xtejeb ru’ i Jesus y 
xu bij che: 

—Wajwal, ¿nipa mul quin cuy пі и 
mac i wachalal we macun-nak chwij? 
¿C'a wukub mul quin cuy na? —co'ono. 

221 Jesus xu bij: 

—N-xui ti wukub mul ca cuyu. We 
a cuyum wukub mul, cha cuyu chic 
seténta mul i wukub-le —xu bij. 


I mocom chi n-xu cuy tu mac i rachi'il 

23 (Те’игі xu bij jun chic tijojbal tzij 
chique): —I 'atbal tzij aj chicaj are pacha 
xu ап jun 'аїо1 tzij; xe u siq'uij и тосот 
ги y xu bij chique chi quiqui toj ni qui 
c'as ги’. 24 Ате xu jek u 'onquil ile, xqui 
cam li jun ги’ chi 'o uq'uial mil u c'as u 
'anom ги”. 251 jun-le lic n-ta ca 'e и сата 
wi, tojbal na re u c'as и 'anom. Rumal.-i, 
i 'atol tzij xu bij chi ca c'ayix na, junam 
ги’ i rixokil, tak i гаса], xak ronojel i 
ubitak-re, tojbal na re u c'as. ?6Te'uri i 
u mocom-le xa xuqui chuwach u patron 
y xu bij che: “Nim laj winak, cha ya u 
nimal а c'ux chwe; coq'uil quin toj ni 
ronojel in c'as chawe," co'ono. 27 Are 
"uri u patron xril to'bal u wach, y xu 
chup и c'as; te'uri xro'taj bic. ?8Ire xa 
ес; are 'uri xu c'ulaj jun rach ajchac. І 
rach ajchac-le, 'o jub? u c'as ги”; are "uri 
xu chapo y xoc chu chapic pu kul, y 
xu bij che: *Cha tojo chwe ni'pa a c'as 
wu,” co'on che. 291 rach ajchac xa xuqui 
chuwach y xu bij che: “Cha ya u nimal a 
c'ux chwe; coq'uil quin toj ni ronojel in 
c'as chawe," co'ono. 301 jun п-хгај taj; sw 
xu chapo y xu tz'apij pa cárcel. Chila xu 
ya wi c'a cu toj ni u c'as che. ?! Xak je 'o 
juban cach ajchaquib xquilo wach xo'on 
i jun che i cachi'il. Ique lic c'ax xqui na'o 
wach i xa 'ani che. Rumal-i, xe 'e qui bij 





с18.9 І usuc' i tzij-i are ігі: i n-'us ta laj a nojbal, cha jalwachij na; ma 'an chic pacha n-ti Dios aww’, mokxa 
cat е pa 'a' гита]. We ca ch'ob yet 'o jujun n-ta kas qui "ij chuwach i Dios, chawesaj i nojbal-le pa c'ux. 

che i qui patron wach u mac i jun xu 
'ano. ??] qui patron xu tak u siq'uixic, y 
xu bij che: “іс at mal laj winak! Yin 
xin bij па chawe chi nipa i a c'as wu, 
'is xin cuy na chawe, man lic xa tz'onoj 
cuybal mac chwe. ?? Rumal.i, 'o chakul 
yet queje cha 'ana ni ile, cha cuyu ni u 
mac i jun we 'o u c'as ами’. 'O u chac 
chawila to'bal u wach, pacha xin 'an yin 
chawe yet, xwil to'bal a wach." Queje ile 
xu bij i 'atol tzij che. 34Ү lic xpe roywal 
che. Rumal.-i, xu tak u tz'apixic pa cárcel, 
с'а cu toj ni ronojel u c'as che. (Queje ile 
i tijojbal tzij xu bij i Jesus chique.) 

35pa q'uisbal-re xu bij chique: 

—Xak queje ca 'ani chiwe yix rumal in 
Kajaw aj chicaj, we yix chi jujunal n-qui 
cuy ti qui mac iwachalal ronojel i сих — 
xu bij i Jesus chique. 


N-'us taj quiqui jach quib 
je c'ulanic winak 


19 1 Ате xutzin chu bixquil ronojel 
ile, i Jesus xel pa Galiléa y xa 'e 
pa Judéa. Chila xu 'axuj i ya re i Jordan. 
?Je qui і winak je teren chirij; chila xe 

rutzirsaj iwabib. 

З Аге "uri xe upon juban aj Fariséo ги”; 
cacaj quiqui c'am u pam, tzaksabal-re 
quiqui 'ano. Y xqui tz'onoj che: 

—Jun achi, we craj cu jach can i 
rixokil, ¿wach cu bij i 'atbal tzij tz'ibtal 
can rumal i mam Moises? ¿Xa bi chi 
maquil 'utz nawi cu jacho? Queje ile 
xqui bij che i Jesus. 

^]re xu Ја’ u wach chique: 

—éXataba n-iweta'am taj wach i 
tz'ibtal can chupam u wuj i Dios? Cu bij 
chi i Dios chu xebal 'ij sak, аге xe и ап 
i winak, "jun achi, jun ixok xe u yijba." 
5Xak xu bij i Dios chi “are i rumal 'uri 
chi jun achi 'o u chac quel cw u kajaw u 
chuch man cacuc'aj quib ги’ i rixokil. I 
je queb-le que'elok xa je jun chi winak." 
(Queje ile tz'ibtal canok.) 5Rumal-i 
que'elok ne te queb chic, ique xa je jun 
xe'elok. Rumal-i i winak, n-ta piqui'ab 
quiqui yoj ile chi u yijbam i Dios xa jun 
u 'anom chique. (Queje ile xu bij i Jesus 
chique i aj Fariséo.) 

7Te'uri xqui tz'onoj chic che i Jesus: 

—éWuchac "uri xu bij i mam Moises 
chique i achiab chi 'o u chac quiqui 
ya jun wuj chique i quixokil, jachbal- 
que quiqui 'ano? Te'uri quiqui jach 'u 
bic. éWuchac 'ut queje xu bij ire ile, we 
n-queje ta craj i Dios ile? —xqui bij che 
i Jesus. 

8]re хи læ’ u wach chique: 

—Queje xu ya i mam Moises ile chiwe 
man yix lic ix buy. Are rumal 'uri chi xu 
ya chiwe qui jach ni iwixokil. Xui-ri, chu 
xebal 'ij sak, n-queje ti Пе u ch'obom li 
Dios. ?Quin bij iri chiwe: we 'o jun cu 
jach nubi i rixokil, y we i rixokil n-tu 
mac u 'anom ru' jun chic achi, i rachijil 
te'ek 'o и mac 'uri chuwach i Dios we 
xcuc'aj chic quib ru' jun chic ixok. Xak 
we jun achi ca q'uiji ru' jun ixok we 
xa jachtal can rumal i rachijil, lic "o ni 
и mac "uri i ucab achi chuwach i Dios. 
(Queje xu bij i Jesus ile chique.) 

Io Te'uri i и tijoxelab xqui bij che: 

—We queje que'el ile, jun achi ги’ jun 
ixok, mas 'utz "uri we n-cu tzucuj ta 
rixokil —xe cha. 

HT Jesus xu bij chique: 

— Colo katzij ile, xui-ri n-conojel taj 
quiqui ch'ijo chi n-ta quixokil; xui ique 
quiqui ch'ijo chi yatal u cho'ab i Dios 
cw. 12Je "o i achiab chi n-quiqui tzucuj 
ta quixokil: 'o jujun chique chi n-tz'akat 
ti qui ch'acul chi calaxic; xak 'o jujun 
chique chi n-tz'akat ti qui ch'acul man 
xa ril 'antal chique; xak 'o jujun chi 
n-quiqui tzucuj ta quixokil rumal u chac 
i Dios, u chac i гаа] tzij ај сһісај. We 'o 
jun ca tiqui chu ch'ijic ile, chu 'ana na 
—xu bij. 


I 'atbal tzij aj chicaj, que 
ique chi je pacha ac'alab 
13Je'o jujun winak xe qui сат li 
ac'alab ru' i Jesus, cu yabej na re u 'ab 
piquiwi, xak cu tz'onbej i 'utz re i Dios 
piquiwi. Xui-ri, i u tijoxelab xqui jek qui 
'atixic i je uc'awnak i ac'alab. 14I Jesus, 
are xrilo, xu bij chique: 
— Chi ya chique i ac'alab que сип wu’; 

me i 'atij, man ni'pa i je pacha ac'alab 

piqui c'ux, 'o-que che i 'atbal tzij aj 
chicaj —xu bij chique u tijoxelab. 

15 Are "uri хи сој u 'ab piquiwi i 
ac'alab; te'uri xel chila. 


Jun achi beyom xu tzucuj u 
c'aslemal chi n-tu q'uisic 


16°O jun achi, са ala, xupon ги’ i Jesus 
y xu bij che: 

—Nim Јај winak, at 'utz Јај tijonel, 
¿wach tak і 'utz quin гап na, quin rikbej 
re in c'aslemal chi n-tu q'uisic? —xu bij. 

171 Jesus xu bij che: 

—éWuchac ca bij ^utz" chwe yin? N-ta 
jun chi ил, xui Dios —xu bij—. Хиі-гі 
we cawaj cat oc che i c'aslemal katzij, 
cha 'ana pacha cu bij u tzij u pixab i 
Dios —хи bij che. 

18— ¿Pachique che? —xu bij i achi. 
I Jesus xu bij che: 

— Mat camsanic; ma kajsaj a "ij ru 
jun ixok chi n-awixokil taj; ma "an ela’; 
mat t'oronic; !?cha cojo qui 'ij а kajaw 
a chuch; y c'ax cha na a lo'c'anij pacha 
c'ax u na'ic awib yet —xu bij i Jesus che. 

20 —Ronojel ile 'is quin tijin chu 'anic; 
in 'anom na lok с'а are in ch'utin —xu 
bij i achi che—. ¿Wach c'a craj quin 
'ano? —xu bij. 

?1] Jesus xu bij che: 

—We cawaj lic n-ta chic rajwaxic chawe 
chuwach i Dios, jat, ja c'ayij ni'pa i 'o 
awu’, y cha jacha chique i niba'ib. Ca rik 
"uri a beyomal chicaj. Te'uri chat petok y 
chat terej chwij —xu bij i Jesus che. 

22] achi, are xu ta ile, lic ca bisonic, 
man lic beyom; xu maj bi u be, y xa 
"ес. 23 Are "uri i Jesus xu bij chique i u 
tijoxelab: 

— Katzij i quin bij chiwe: i beyomab, 
c'ax coquic pu'ab i 'atbal tzij aj chicaj. 
2^ Quin camulij chic u bixquil: c'ax 
roquic jun beyom, coc pu'ab i Dios; c'ax 
ni ile chuwach i ric'awic jun camey? che 
i tel re jun acuxa —xu bij chique. 

25] u tijoxelab, are xqui ta ile, lic 
xqui bisoj. Te'uri xe oc chu bixquil 
chiquiwach: 

—éPachin quelsax па 'uri chupam u 
mac? —xe cha. 

26] Jesus хе u takej y xu bij chique: 
—I winak n-que tiqui ta chu апіс ile; 
xui-ri i Dios ronojel 'is ca tiqui che —xu 

bij. 
27 Are 'uri i ma Pédro xu bij che: 

—Kajwal, yoj, ronojel nipa i 'o Ки, xka 
сапа} canok y oj terejnak chawij. ¿Wach 
і са уа? chake 'ut? —co'ono. 

?8] Jesus xu bij chique: 

—Katzij i quin bij chiwe, are cu rik i 
' chi са jaltaj ronojel ni'pa 'o chuwach i 
jyub ta'aj, аге 'uri ca ya' i ?іј yix. Are 'o 
chic i Achi aj Chicaj* pa nim laj u 'atbal 
tzij, xak yix chi ix terejnak chwij xak ca 
уа’ і patan nim u 'ij. Yix 'uri qui 'at ni 
tzij piquiwi i je cablajuj tzobaj aj Israel 
winak. ?? Conojel ni'pa i co'tam can 
ubitak-que wumal yin, nim na quiqui 
ch'ac puwi ile. We 'o jun u canam can i 
rachoch, o we і ratz u cha", o we i ranab, 
o we u chuch u kajaw, o we u canam 
can rixokil, o we i rac'al, o we i rulew 
xa wumal yin, nim i cu ch'ac na. Ca ya? 
na игі jun ciénto che, puwi nipa ile 
chi xa jun "o te'ek ги”, xak ca уа’ jun u 
c'aslemal chi n-tu q'uisic. 39 Xui-ri, ni'pa 
i je nabe wo'or, je q'ui na que canaj can 
pa q'uisbal-re; xak je q'ui chi je 'o can 
pa q'uisbal-re wo'or, are ique are i que 
nabeaj na —xu bij i Jesus chique. 

2 O (Are "uri i Jesus xu bij jun chic 
tijojbal tzij chique, xu bij:) 

—1 'atbal tzij aj chicaj co'on pacha jun 
rajaw ticon chi que u tzucuj rajchaquib 
quiqui mol пі u wach i áva. Ire ме’ xa 
'ec, que u tzucuj u mocom. 2Xu rik u 
mocom y xu bij chique chi are jun sak 
pwak i cajil re jun 'ij. Te'uri xe u tak bi 
pa chac pa rulew. ?Xo'on panok, colo a 
las nuéve re i ra'anbal ij, xa 'e pa q'uebal. 
Хе u rika juban achiab n-ta quiqui гапо. 
^Xu bij chique: ^We quiwaj i chac, jix 
pa wulew, je i molo in cosech; y yin 
quin toj па pacha ca majaw chiwe,” xu 


I tijojbal tzij re i ajchaquib 





119.24 I “сатеу” ca bixic-i are jun chicop aj ekan, mas nim chuwach jun caway. 


mísmo. 


*19.28 Are i Jesus 

bij chique. Ique xe ес. *Xak queje xo'on 
pa'ij, хак queje xo'on a las tres re u 
kajbal 'ij. Xak queje tan chic xo'ono аге 
xkaj i ’ij, colo a las cínco: xa е pa q'uebal, 
xe u rika juban achiab n-ta quiqui 'ano. 
Y xu bij chique: “¿Wach qui 'olba yix 
chi, jun ’ij? £N-ta ba i chac-i?" co'ono. 7Y 
xqui bij ique che: “Mi jun u sujum chac 
chake,” xe cha che. “Лх pa wulew," xu 
bij i achi, “je i molo in cosech; yin quin 
toj na pacha ca majaw chiwe,” xu bij 
chique. 8 Ате ya xoc a'ab, i rajaw i chac 
xu bij che i uc'awnak i mocom: “Che a 
siq'uij i ajchaquib y che a tojo. Nabe che 
a tojo bi ni'pa i xe c'un q'uisbal-re. Are i 
je оспак nabe, q'uisbal-re che a tojo bic,” 
xu bij che. ?Xe'elok chi are i xe oc a las 
cínco re i kajbal 'ij, хуа’ bi jun sak pwak 
chique. 10 Are i je оспак nabe, quiqui 
bij ique mas nim ni quiqui ch'ac ique 
chiquiwach i je ocnak q'uisbal-re, quiqui 
bij ique. Xui-ri, xak xa jun sak pwak хуа’ 
chique chiqui jujunal. !! Are xqui chapo, 
xe oc chu bixquil che i rajaw i chac chi 
n-'us ta xo'on che i cajil. !? Xqui bij: “Are 
i je c'un-nak q'uisbal-re, xak jun i qui 
tojic xa 'an ku' yoj. Ique, xa jun 'or xe 
chacunic, y yoj jun 'ij entera xka ch'ij i 
chac, xka chij i "ij," xqui bij che i rajaw. 
137ге xu bij che i jun, “Сһаѓаре’, уіп 
n-xix in бог taj. éXataba n-xka bij ta wa, 
chi quix chacun jun 'ij chuwach jun sak 
pwak? Xka bij pues. !^Cha chapa i awajil 
y jat. Are i cwaj yin, quin ya na che i jun 
pacha i xin ya chawe yet; n-ta co'ono 
we xa pa q'uisbal-re xoquic. !^éXataba 
n-ta we yin che in mer, wach cwaj quin 
ап che? 'Olic pues. ¿O xa ca titat a pam 
che, chi ’utz xin гап yin chique i juban?" 
Queje ile xu bij i rajaw. 16 Are que'el 'uri, 
ni'pa i je pa q'uisbal-re, que'elok je nabe; 
y xak i je nabe, que 'elok que canaj c'a 
pa q'uisbal-re. Queje que'el ni ile, man 
tupu je q'ui i je sic'tal na, ne te q'ui je 
chatalic —xu bij i Jesus chique. 

I Jesus xu bij tan chic 

chi ca camsax na 


17 Xo'on panok, i Jesus ca tijin chi be 
cu' u tijoxelab, 'enam-que pa Jerusalen. 

Are 'uri xe и siq'uij i cablajuj ru, y xeu 
Па quituquel: 

18 —Yix iweta'am ya xka maj bi ka be 
pa Jerusalen. Are coj upon chila, yin 
chi in Achi aj Chicaj, quin jachtaj na 
piqui'ab i caj'atzil i sacerdóte, piqui'ab i 
tijonel re i аа] tzij. Ique quiqui 'at na 
tzij pinwi y quiqui bij na chi о u chac 
quin camsaxic. 19 Te'uri quin qui jach па 
piqui'ab i ne te aj Israel winak: ique 'ut 
quin qui yo'ya, quin qui ch'ay na, quin 
qui camsaj chuwach cruz. Xui-ri, churox 
"ijj; quin walijsax tan chic —xu bij i Jesus 
chique. 


Wach i xu tz'onoj i qui chuch 
i ma Jacóbo, i ma Wan 


20Те”игі i qui chuch i ma Jacóbo i 
ma Wan, chi je u c'ojol i mam Zebedéo, 
xtejeb pan ru' i Jesus je rachi'il i ralab. 
Xuqui chuwach i Jesus, tz'onbal-re jun 
pawor che. 211 Jesus xu tz'onoj che: 

—¿Wach cawaj yet? —co'ono. 

I ixok xu bij: 

—Are at "o chic che a афа! tzij, cwaj 
yin cha ya chique i queb wac'al-i que 
cubi jujun pa tak a tzal, jun pa wikabim, 
y jun pa moxim —xu bij i ixok che. 

22 —Yix n-iweta'am taj wach i qui 
tz'onoj —xu bij i Jesus chique—. Ni'pa i 
c'ax quin ic'aw na wi yin, équix tiqui yix 
"uri chu ch'ijic Пе? Ni'pa і uyej chi quin 
ic'aw na wi yin, équix tiqui yix che ile? 
—xu bij chique. 

— Сој tiqui'ic —xe cha. 

23 Are "uri i Jesus xu bij: 

— Katzij, yix is quix ic'aw na chupam 
i c'axi, xak qui tij ni uyej pacha quin 
ic'aw wi yin. Xui-ri, n-ta pin'ab yin quin 
bij pachin ca cubi pin wikabim xak 
pin moxim. Xui in Kajaw 'o pu'ab; ire 
u yijbam chic i c'olbal-le, ire reta'am 
pachin que q'uiji che —xu bij i Jesus 
chique. 

?^] Jajuj chic u tijoxelab, are xqui ta 
wach i xqui bij i je queb-le chi je catz qui 
cha' quib, ique xpe coywal chique. 25Are 
"uri i Jesus xe u siq'uij y xu bij chique: 

—Yix iweta'am chi i nimak tak 'atol 
tzij quiqui 'an che quib pacha je cajaw 

i winak chi je 'o piqui'ab; i winak chi 
nimak qui patan que rajawin piquiwi 

i cach winak. 26 Xui-ri; n-ix ta queje 
yix ile. Are i qui 'an ni yix, pachin 

сгај que'elok nim и "ij, cha chacun 'uri 
chiquij і rachi'il. 27 Are pachin сга] cu 
ya rib chu nabeal, chu апа "uri che rib 
pacha тосот chiquij i rachi'il. 28 Chu 
ana "uri che rib pacha quin гар yin chi 
in Achi aj Chicaj; in c'un-nak na, pacha 
mocom chiquij i winak; n-are ti ique 
je in mocom yin. In c'un-nak man quin 
ya na wib chi camic, tojbal-re i quelbal 
pa c'ax chique uq'uial winak —xu bij i 
Jesus chique. 


Я, 


І Jesus хе rutzirsaj је queb mawach 


29 Xo'on chupanok, ique que tijin 
quelic pa tinimit Jerico, je q'ui i winak 
је teren chirij i Jesus. ?? Chila je 'o wi 
queb mawach je ch'uquernak pa be. Are 
xqui ta chi ya quic'aw i Jesus, ique xe 
siq'uin chu bixquil: 

—iNim laj winak! iYet chi at umuk 
uxiquin can i mam David, chawila to'bal 
ka wach! —xqui bij. 

31] winak chi je teren bi chirij i Jesus 
xe qui yajo y xe qui 'atij. Xui-ri, ique xa 
xqui cowij mas u bixquil che i Jesus: 

—iNim laj winak! iYet chi at umuk 
uxiquin can i mam David, chawila to'bal 
ka wach! —xe cha. 

32'[e'uri i Jesus xtac' canic y xeu 
siq'uij rw’. Xu bij chique: 

—éWach quiwaj quin 'an chiwe? —xu 
bij. 

33Ique xqui bij che: 

—Nim Јај winak, сакај сој tzunic —xe 
cha. 

34 Are uri i Jesus c'ax xe u na'o. Хи 
chap qui ba'wach y juntir xe tzunic. 
Te'uri xak ique xe terej bi chirij i Jesus. 


Wach и cojic u 'ij i Jesus 
are xoc pa Jerusalen 
2 1 1 Are nakaj chic je 'o wi pa 
Jerusalen, xe upon pa tinimit 
Betfage, pa 'o wi i ral jyub Olívos. Are 

"uri i Jesus xe u tak bi queb u tijoxelab, 
?xu bij chique: 

—Jix che i aldéa-le chi 'o pan 
chakawach. Chila qui rik wi jun ati asna 
yukulic, 'o jun гаса] rw. Chi toro lok, 
y che i сата lok. ЗҮ we "o ca tzz'onow 
chiwe wach u chac quix tijin chu toric, 
chi bij che chi cu rik u chac che i Kajwal, 
y ire juntir cu tzalij chal chawe, chix 
chok che —xu bij Jesus chique. 

^Queje xqui ап ile, y xe'el 'uri pacha 
u tz'ibam can jun ajbil u tzij i Dios ujer. 
Ire u tz'ibam canok: 

5Cha bij iri chique i aj tinimit Sion: 

“Т 'atol tzij yix ya ca c'un iwu. 
Ire nu 'anom ta nim che rib, 
xa cul chirij jun buru ca c'unic; 
ca c'unic cul chirij jun ral buru, 
rac'al jun ati asna aj ekan." 
(Queje ile u tzibam can i ajbil u tzij i 
Dios ujer.) 

61 u tijoxelab i Jesus xe 'ec y xqui ап 
na pacha i bital chique. 

7Xqui сат li ati asna ги’ i rac'al. 
Te'uri xqui coj qui 'u' chiquij; i Jesus 
xa 'an chirij. 8Je q'ui i winak je rachi'il 
pa be; ique xqui rip i qui °w’ chuwach, 
wikbal re i pu be. Xak je 'o jujun xqui 
ch'up u xak che' y xqui coj pa be. ?I 
winak chi je nabe chuwach, xak i je 
teren lok, conojel xe oc chi sic”: 

—iNim и” ire chi umuk uxiquin 
i ka rey mam David! iDios chu ya ni 
"ш> puwi i jun-i chi u takom na lok!* 
iChocsax ni и "ij i Dios! (Queje ile xe 
siquin chu bixquil.) 

10 Are xoc bi i Jesus pa Jerusalen, i 
winak conojel xe ch'ujer na rumal i 
quicotemal. Je q'ui xe tz'onowic: 

—éPachin і achi-le? —xe cha. 

1 —Are i Jesus, chi ajbil u tzij i Dios; 
ile chi aj Nazaret, u cwenta i Galiléa — 
xqui bij i winak. 

I Jesus xe resaj i je aj c'ay 
pa rachoch i Dios 


1?Te'uri i Jesus xoc pa rachoch i Dios; 
are 'uri 'is xe resaj ni'pa i aj c'ayinel xak 





f21.5 I tinimit Sion-le, are i Jerusalen mísmo. 


221.9 I mer tzij xu bij are iri: i jun chi ca сип pubi i Kajwal. 

i aj lo'onel je 'o xe ja. Xe u bal'atij qui 
mexa i je aj jalwachil u wach qui mer 
i winak, xak queje i qui tem i je aj c'ay 
palomax. 13Xu bij chique: 

—I Dios, chupam u wuj, и bim can 
i tzij-i: “Т wachoch, lic jun ja re qui 
tz'onbal i winak chwe"; xui-ri yix i 
'anom qui jul ili'omab che —xu bij i 
Jesus chique. 

^ Chila pa rachoch i Dios је 'o jujun 
mawach, xak je 'o jujun je clis je 'o chila. 
Ique xe tejeb pan ru' i Jesus, y ire xe 
rutzirsaj. 15Xak je 'o jujun ac'alab je 'o 
chila que tijin chi sic: *iNim и 'ij ire chi 
umuk uxiquin i ka rey mam David!" xqui 
bij. І ajwab sacerdóte, xak i je tijonel re i 
tzij pixab, are xquilo wach xo'on i Jesus, 
are xqui ta qui tzij i ac'alab, ique lic xpe 
coywal. 16 Ате "uri xqui bij che i Jesus: 

—&N-ca ta ti yet wach que tijin chu 
bixquil? ¿'Utz nawi ile, ca bij yet? —xe 
cha. 

—Katzij xin ta —xu bij i Jesus 
сһідие—. Ique que tijin chu 'onquil 
pacha u tz'ibam can jun ajbil u tzij i 
Dios ujer. Ire xu bij che i Dios: 

Yet а 'anom chique i ac'alab, 
xak chique i c'a que tz'umanic 
lic quiqui bixaj a "ij (—хи bij). 
17 Are "uri i Jesus xe ro'taj canok y xa 
'e c'a Betánia, que u 'ana jun a'ab chila. 


Wach u chakijsaxic jun 
che' xo'on i Jesus 


18 Are xsakiric, xu maj chubi u be, 
ха е pa Jerusalen. Are ca tijin chi be, i 
Jesus xpe u numic. 19 ХаК te'et xril jun 
che’, u che'lal hígo, 'o xucut be. Ire xa 
'e pan ru' i che”; lic n-ti u wach xu rik 
che, xui и хак. Are 'uri i Jesus xu bij jun 
c'okbal tzij che i che”: 

—iYet n-cat wachin ta chic! —xu bij che. 

Are "uri i che’ juntir xchakijic. 201 и 
tijoxelab, are xquil ile, lic xqui bisoj. 
Xqui bij che i Jesus: 

—éWach xa 'ani che i сһе”-Је, chi juntir 
xchakijic? —xe cha. 

?1] Jesus xu bij chique: 

—Katzij i quin bij chiwe, we lic'o u 
cubibal i c'ux, we lic n-ta cu bij i c'ux, 

xak yix quix tiqui chu 'anic pacha i xin 
ар yin che i che-i. Y n-xui ta la ile, хак 
quix tiqui che, we qui bij che i jyub-i, 
“Chat el chi, ja c'aka awib pa mar," qui 
bij che, ile lic co'on na. 22Yix, wach i 
qui tz'onoj che i Dios, we lic qui cojo chi 
quiwil na, ca уа’ па 'uri chiwe —xu bij i 
Jesus chique. 


Xtz'onox che i Jesus bi 
chi 'atbal tzijal 'o pu'ab 


?3Te'uri i Jesus xoc chic pa rachoch i 
Dios y xoc chi qui tijoxic chila. Are 'uri 
xe tejeb pan i caj'atzil i sacerdóte ru’, 
xak i nimak tak mam'ib que i aj Israel, y 
xqui tz'onoj che: 

—Расһіп xyaw ile pa'ab chi cat tijin 
chu 'onquil? —xqui bij che—. ¿Bi chi 
'atbal tzijal 'o pa'ab, chi queje ca ап ile? 
—e cha. 

241 Jesus xu bij chique: 

—Xak yin quin tz'onoj jun tzij chiwe. 
We qui bij usuc' chwe, te'uri xak quin 
bij yin chiwe bi chi "atbal tzijal 'o pin'ab. 
?5 Chi bij chwe pachin xyaw pu'ab i ma 
Wan cu kajsaj ya piquiwi i winak. éAre 
i Dios yawnak che, o xa winak yawnak 
che? —xu bij i Jesus chique. 

Ique xe oc chu bixquil chiquiwach: 

—¿Wach сака bij na che? —que cha—. 
We caka bij chi are i Dios yawnak ni ile 
pu'ab i ma Wan, ire cu bij na "uri chake: 
éWuchac "uri n-xi сој taj wach i xu 
bij?" 26 We xak caka bij chi xa ru' winak 
petnak wi wach i xu bij i ma Wan, lic 
caka xij kib chique i winak; man conojel 
i winak quiqui bij chi ma Wan lic ru' i 
Dios petnak wi wach i u bim —xqui bij 
chiquiwach. 

27Rumal-i xqui bij che i Jesus: 

—N-keta'am taj —xe cha che. 

—Xak yin n-quin bij ta 'uri chiwe wach 
i 'atbal tzij 'o pin'ab, chi quin ап tak iri 
—xu bij chique. 


“ 


Queb alabom chi xe tak 
rumal qui kajaw 
28Те’игі i Jesus xu bij chique: 
—éWach qui ch'ob yix che i tzij-i? 'O 
jun achi, je 'o queb u c'ojol. I achi xu 

bij che i jun: “Wac'al, jat wo'or pa chac 
chupam in ticon,” xu bij che. 291 rac'al 
xu Іа’ u wach che: *N-cwaj taj,” xu bij. 
Xui-ri, xu jalwachij u no'oj у ха 'e pa 
chac. 30 Te'uri i qui kajaw хак xu 'ijla i 
jun chic, pacha xo'on che i nabe. Ire xu 
bij chi ca 'ec; “Ey,” co'ono, xui-ri, п-ха 'e 
taj. 31 cPachique chique i je queb и c'ojol 
xo'ono pacha craj i qui kajaw? —xu bij i 
Jesus chique і nimak tak mam'ib. 

—Are i nabe —xe cha. 

—Katzij i xi bij —xu bij i Jesus 
chique—. Xak quin bij na yin chiwe chi 
'o і је mal laj tak aj tz'onol alcawal, хак 
'o ixokib ajmaquib que tijin coquic pu'ab 
i Dios, y yix n-taj. Ique je pacha i rac'al 
i achi chi xo'ono pacha craj u kajaw. 
32Xui-ri yix ix pacha i ucab u c'ojol man 
n-xix cojon ta che u tzij i ma Wan aj 
kajsanel ya. Xc'un ire chu c'utic chiwe 
wach craj te i c'aslemal, xui-ri n-xix 
cojon taj. I je aj tz'onol alcawal, xak i 
ixokib ajmaquib, ique xqui cojo. Tupu 
xiwil yix ile, n-xi jalwachij ti nojbal, 
cojbal-re u tzij —xu bij i Jesus chique. 


Wach xqui 'an i aj mediant 
che u c'ojol i rajaw ulew 


33Te'uri xu bij chique: 

——Chi ta chic jun tijojbal tzij quin bij na 
chiwe. 'O jun achi nim i rulew, u ticom 
úva chuwach. Te'uri xu coj coral chirij; xu 
yijba pa quiqui yitz' wi и wa'ali áva, хак 
xu yijba jun ral ja tac'tic chupam i ticon, 
chajbal-re ronojel. Te'uri xe u coj jujun 
ajchaquib, je aj a média ги”; у xa ’e ire 
naj che jun tinimit. 34Are xu riki'ijrei 
cosech, xe u tak li u mocom chu tz'onoxic i 
re ire chique i raj mediant. 35Are xe upon 
i mocom, xe qui chapo. I jun, xqui ch'ayo; 
i jun chic, xqui camsaj; i jun chic, xqui coj 
abaj che. ?6 Te'uri i rajaw ticon xe u tak 
chali juban chic u mocom, mas je q'ui na 
chiquiwach i je nabe. Are xe uponic, i je 
raj mediant хаш гар chic chique pacha 
xqui 'an chique i juban chi je nabe. 

37 ра q'uisbal-re, xu tak lii тег и 
c'ojol. Xu ch'ob ire: "Ique lic que cojon 

na che i wac'al-i," xu ch'ob ire. 38 Xui-ri, 
are xquil i u c'ojol i rajaw ulew, xqui 
bij chiquiwach: "Are ire-le are i rajaw 
ulew co'on panok; chaka camsaj," xe 
cha, “man yoj coj canajic oj rajaw,” xe 
cha. 3 Rumal-i xqui chapo, y xquesaj li 
chuwach ulew, y xqui camsaj. (Queje ile 
i tijojbal tzij xu bij i Jesus chique.) 
40Те?игі xu tz'onoj chique: 

— Bay, are ca c'un ni rajaw i ulew, 

¿wach co'on ni ire chique i ajchaquib-le? 
—xu bij. 

^1]que xqui bij: 

— ге lic que u camsaj ni je aj 'anol 
mal-le; lic n-cril ta to'bal qui wach. 
Te'uri cu ya i rulew chique juban chic aj 
mediant, chi quiqui jach i re ire che, are 
cu rik i'ij —xe cha i mam'ib che i Jesus. 

42'[e'uri i Jesus xak xu bij chique: 

—éXataba n-iwilom taj wach tz'ibtal 
can chupam u wuj i Dios? Queje iri cu bij: 

I abaj chi n-xcaj ti xqui coj i je aj 
'anol ja, 

are i abaj-le chi xe'elok lic nim ni и 
chac che i cubibal ja. 

Are i xe'elok-le, are i Kajwal Dios xa 
'anawic, 

y cakil yoj, lic 'utz ile chi и 'anom ire. 

(Queje ile tz'ibtal canok.) 

43 Rumal-i, quin bij chiwe chi Dios cresaj 
ni u chac" pi'ab yix y cu ya na piqui'ab 
juban chic ajchaquib je 'utz, chi quiqui ya 
ni cosech che i Dios pacha ca majawic. ^^I 
abaj-le chi xin bij chiwe, we 'o jun ca 'e 
tzak puwi, xa ca paxic; xak i abaj-le, we ca 
tzak chirij jun winak, lic co'on na c'ajc'aj 
che —xu bij i Jesus chique. 

45] je ajwab sacerdóte, xak i je aj Fariséo, 
are xqui ta wach i tijojbal tzij xbix chique, 
ya xquetamaj chi xa are ique que u lap na. 
^6 Rumal-i cacaj ique quiqui chapo, xui-ri 
хаш xij quib chique i uq'uial winak, man i 
winak quiqui bij chi Jesus ajbil u tzij i Dios. 


Wach xqui 'an i je sic'tal 
che jun c'ulanquil 


1] Jesus xu jek chic u bixquil i 
tijojbal tzij chique. Xu bij: 

^ 21.43 I mer tzij xu bij are iri: Cresaj ni 'atbal tzij aj сһісај pi'ab yix. 

2—] 'atbal tzij re aj сһісај, pacha 
iri: 'O jun nim laj 'atol tzij xu yijba i 
nima'ij re u c'ulanquil i u c'ojol. 3Are 
xu rik i ij, xe u tak bi и тосот cv i је 
siq'uim chic, que'e qui bij chique chi ya 
yij chic i wa'im. Xui-ri, ique n-xcaj ta 
xe c'unic. ^Te'uri xe u tak chubi juban 
chic u mocom chi qui siq'uixic. Xu bij 
chique: “Ji bij chique nipa i je іп siq'uim 
na, chi ya yij chic i wa'im. Chi bij chique 
chi je in camsam chic i chicop chi je 
in ti'ojersam. Ronojel 'is yij chic; ique 
che petok, chix chok chique." 5Хиі-гі, i 
je siq'uim na, n-xqui 'an ta cas chique 
i takon. 'O jun chique xa 'e ра rulew, 
xak jun chic xa е chi c'ayinic. 9Xak je 
'o jujun xe qui chap i takon y xqui 'an 
c'ax chique у xe qui сата]. 7 Rumal-i, 

i ’atol tzij lic xpe roywal che; xe u tak 

bi u soldádo chi qui camsaxic ni'pa i xe 
'anaw i camic-le, xak chu poroxic i qui 
tinimit. $Te'uri xu bij chique и тосот: 
"Ronojel 'is yij chic re i nima'ij, xui-ri 
ique chi je in siq'uim na, n-xmajaw ta 
chique chi que petic. ?Rumal-i, jix yix pa 
nimak tak be, y che i siq'uij che i nima'ij 
ni'pa i que i rik chila,” xu bij chique u 
тосот. 101que 'is xe 'el pa tak be, y xe 
qui mol ni'pa i xe qui c'ulaj. Xe qui mol 
i је их laj tak winak, xak i ne te 'utz. 
Queje ile xqui nojsaj i u paja. 

1 Te'uri xoc i 'atol tzij pa je moltajnak 
wii је и siq'uim ru. Are "uri xril jun achi 
си’ chi nu сојот ti и и re i nima'ij. 12Ү 
xu bij che: "Yet, éwach awoquic chi, chi 
na сојот ti a 'u' re i nima'ij?" xu bij. I jun 
n-xu rik taj wach cu bij che. !?Te'uri i 'atol 
tzij хе u siq'uij і и тосот, xu bij chique: 

“Chi xima i u 'ab, i rakan, y chiwesaj 

bi rija pa 'ekum. Chila co' na, xak cu 
kach'ach'ej ni uware rumal u bis," xu bij 
chique. !^Queje ile que'elok man tupu je 
qui i је sic'tal na, ne te q'ui je chatalic. 
(Queje i tijojbal tzij ile xu bij i Jesus.) 


Chi ya che i 'atol tzij wach 'o 
re che; xak queje i Dios, chi 
ya che wach ?о re che 
15 Are 'uri i aj Fariséo xe 'ec у xe oc 
chu ch'obic chiquiwach wach jun tzij 

quiqui tz'onoj che i Jesus, tzaksabal-re 
quiqui апо. !6Te'uri xe qui cha jujun je 
о си’, xak juban chic chi je teren chirij i 
ma Heródes, y xe qui tak bi ru' i Jesus. 

—Nim Јај winak —xqui bij che, are хе 
upon ru'—, keta'am chi yet xui i sak laj 
tzij ca bij. Keta'am chi yet katzij ca c'ut 
i'utz laj be re i Dios, lic n-ca 'an ta cas 
che wach quiqui bij i winak chawij. Yet 
n-ca coj ta retalil che, tupu je nimak tak 
winak. 17 Cha bij 'u chake, wach i ca bij 
yet, ¿Utz nawi, caka toj impuésto che i 
'atol tzij, o n-'us taj? —xqui bij che. 

18] Jesus xretamaj chi n-'us ta quiqui 

ch'obo are xqui bij ile. Xu bij chique: 

—Yix, ixa queb i palaj! éWuchac ха 
tzaksabal-we qui 'ano? !?Chi c'utu jun 
sak pwak chwe, chi tojbal re impuésto 

—co'ono. 

Y xe qui сата jun sak pwak. 20 Are 
"uri i Jesus xu tz'onoj chique: 

—éPachin u q'uexwach iri 'o chuwach? 
éPachin u bi iri tz'ibtal chuwach? —xu 
bij chique. 

21 —Re i 'atol tzij —xe cha ique. 

— Bay, chi ya "uri che i 'atol tzij wach 'o 
re ire che, xak chi ya che i Dios wach 'o 
re ire che —xu bij i Jesus chique. 

22]que, are xqui ta ile, lic xqui bisoj 
che. Are "uri xqui сапа} canok y хе 'ec. 

I Jesus xu sakirsaj chi 'o ni 
qui walijbal i camnak 

23Xak are i ’ij-le, je 'o jujun aj Saducéo 
хе upon ги’. (I aj Saducéo quiqui bij chi i 
je camnak n-que walij ta chic.) Xqui bij 
che: 

24 —Nim laj winak, i mam Moises u 
bim canok chi jun achi, we xcamic, we 
n-ta rac'al ги can i rixokil, 'o u chac 
"uri ca c'uli i ratz u cha' i achi ru' ixok 
malcan, pu q'uexel i camnak. Queje ile 
ca q'uiji na can rac'al i camnak ru' ixok. 
Je ile u bim canok. 25Вау, o'onom lok, je 
'o wukub kv yoj, је catz qui cha' quib. 

I nabe chique xc'uli'ic, y xo'on panok 
xcamic, n-ta rac'al. I ixok malcan xcanaj 
can ги’ ucab cha'axel. ?6Te'uri i achi-le 
xcam chic, i ixok xc'uli chic ги’ urox 
cha'axel. I achi-le xak xcamic. Queje 

xqui 'an i wukub achiab-le. 27Xak xo'on 
panok, xcam i ixok. ?8Bay, we ta que 
walij chic i camnak, épachique chique 
і је wukub-le, chi mer rachijil que'elok? 
Man 'is xc'uli cu' i je wukub achiab-le 
—xe cha. 
291 Jesus хи la' u wach chique: 
—Yix xa ix sachnak na; n-qui ta tu 

be wach cu bij u tzij i Dios chi tz'ibtal 
canok; xak n-iweta'am taj wach i nim 
laj u cho'ab i Dios. 30 Are que walij ni 
camnak, que 'elok pacha і и ángel і 
Dios aj chicaj; n-que c'uli taj. I achiab, 

i ixokib n-que c'uli ta chic. 311 qui 
walijbal і camnak, katzij "olic. ¿Xataba 
n-iwilom ti yix wach u bim can i Dios 
chiwe? U bim can ire: 32*C'a in u Dios i 
mam Abraham, xak i mam Isaac, xak i 
mam Jacob," xu bij. I oxib-le je camnak 
chic are xu bij i Dios ile. Bay, chuwach 
i Dios, c a je c'as na; i Dios n-are ti qui 
Dios i je camnak, аге i qui Dios i je 
c'aslic —xu bij i Jesus chique. (Queje ile 
xu sakirsaj chique chi 'o ni qui walijbal 
i camnak). 331 winak, are xqui ta ile, lic 
xqui bisoj che i c'utunic xo'on i Jesus. 


Wach i tzij 'atz u "ij, ге i tzij pixab 

34] aj Fariséo, are xqui ta rason chi 
Jesus xtiqui chu la'ic u wach i qui chi 
і je aj Saducéo, xqui mol la quib. 35'O 
jun chique chi tijonel re i 'atbal tzij u 
tzibam can i mam Moises. Xraj ire xu 
tz'onoj jun tzij che i Jesus, tzaksabal-re 
co'ono. Xu bij che: 

36 —Nim laj winak, épachique tzij re 
i аа] tzij mas 'o u chac chi caka cojo? 
—xu bij. 

37] Jesus xu bij che: 

—"Chawaj Awajwal Dios ronojel a 
c'ux, ronojel awanima, ronojel a nojbal." 
38 Are i jun-le chi mas "o u chac сој cojon 
che; are mas 'o и 'ij ile chiquiwach i 
јарар. 3? Te'uri i ucab tzij (chi 'o u chac 
coj cojon che) laj cu maj i jun-le. Cu bij: 
“C'ax che a na a lo'c'anij pacha c'ax u 
na'ic awib yet ca апо,” cu bij. 401 queb 
tzij-le аге mer u xebal ronojel tak i 'atbal 
tzij u tzibam can i mam Moises, xak are 
u xebal ronojel tak i c'utunic qui canam 

can i ajbil u tzij i Dios. (Queje xu bij i 
Jesus ile chique.) 


I Jesus lic Dios; n-to' ta umuk 
uxiquin can i mam David 
4! Tz'akat с'а qui molom quib i je aj 
Fariséo, 42i Jesus xu tz'onoj chique: 
—éWach qui ch'ob yix chirij i Crísto, 
chi Toliwe iwoy'em? ¿Pachin i ratit u 
mam? —xu bij chique. 
Ique xqui bij: 
—]re are ni umuk uxiquin can i mam 
David —xe cha. 
43 Are "uri i Jesus xu bij chique: 
—éWuchac 'uri i mam David xu bij 
*Wajwal" chirij i Crísto are xu lapo? Lic 
rumal ni u Tewal i Dios xu bij ile. I mam 
David xu bij i tzij-i: 
44Xu bij i Kajwal Dios che i Wajwal 
Crísto: 
“Chat cul na pin wikabim, c'a cu rik 
ni !ij 
que in ya na pawakan ni'pa i je aj 
ch'o'oj chawij," xu bij. 
Queje ile u tzibam can i mam David 
ujer. 45¿Wach u 'onquil 'uri chi Crísto 
xa umuk uxiquin i mam David? éWach 
u 'onquil ile man lic are i mam David xu 
bij ^Wajwal" che i Crísto? (Queje xu bij i 
Jesus ile chique i aj Fariséo, cu sakijbej- 
re chique chi Crísto n-to' ta winak, lic 
Dios.) 
46Mi jun chique xu rik chic и la'ic u 
wach che, mi jupaj. Are xo'on ile, te'uri 
mi jun xu cowij chic u c'ux chu tz'onoxic 
mas tzij che i Jesus. 


I Jesus cu coj qui mac i aj Fariséo, 
xak i nimak tak aj tijonel 

2 3 lTe'urii Jesus xoc chu bixquil i 
tzij-i chique i winak, xak chique 

u tijoxelab: 

2—I je tijonel re i 'atbal tzij, xak i aj 
Fariséo, 'o chiquikul quiqui sakij chiwe 
wach usuc' i 'atbal tzij chi u tzibam can 
i mam Moises. ЗКита]-і chix cojon па 
che, lic chi 'ana cas che wach i quiqui 
bij; xui-ri, mi 'an yix pacha quiqui 'an 
ique. Mi 'an na, man ique n-quiqui 'an 
taj pacha tak i quiqui bij. ^Ique, nim i 

ekan quiqui ya chiquij i winak, c'ax u 
ch'ijawic; xak n-que ton ta ru’, mi xa ta 
jubi. ^Ronojel wach i quiqui апо, quiqui 
ар па man xa cacaj que ај cumal i 
winak. Kus quiquil u c'amic bi jupaj u 
tzij u pixab i Dios pasim chupam jun 

ral tzum chuwach qui palaj. Xak kus 
quiquil u batz'catixic tz'um rij tak qui 
'ab. I tz'um-le xak tz'ibtal jutakpaj и tzij i 
Dios chuwach; kus quiquil ique we nim 
u wach. Xak i u ch} i qui ш, lic nimak 

i rismachi' 'o che, mas nimak chuwach 

i que i to' winak. Queje quiqui 'an ique 
ile, quiquilbej na re i winak chi lic je 

re i Dios, quiqui bij ique. Š Are que е pa 
tak nima'ij, xa quiqui tzucuj i chomik 
laj tak q'uijibal. Are que е pa molbal'ib, 


хак quiqui tzucuj i qui cubibal chi "o u 'ij. 


7 Are que 'e pa q'uebal, lic kus quiqui ta 
are que tioxix cumal i winak, ocsabal re 
qui ij. Xak kus quiqui ta are ca bix “nim 
laj tijonel" chique. 

8Mi ап yix pacha ique-le; mi ya 
chique i winak chi quiqui bij “піт laj 
tijonel" chiwe. Man iwonojel yix, iwatz 
i cha? iwib; xa jun і Tijonel yix, are 
i Crísto. ?Xak mi bij i kajaw che jun 
winak waral chuwach i jyub ta'aj, cojbal 
re и ?ј, man xa jun i Kajaw "olic, are i 
Ta chicaj. 1 Хак mi ya chique i winak 
quiqui bij ^kaj'atzil" chiwe, man xui 
i Crísto are Iwaj'atzil. !! Pachin co'on 
тосот che rib chiquij i juban, are i 
mer nim 'uri chixol. 12 Мап pachin co'on 
nim che rib, ire ‘и xa ca kajsax u 'ij; 
xak pachin co'on ch'utin che rib, ire ca 
nimarsax na 'uri u ij. 

13To' i wach yix, іх tijonel re i 'atbal 
tzij, xak yix chi ix aj Fariséo. iXa queb 
i palaj! N-qui c'ut ti sak laj tzij chique i 
winak; xa qui tz'apij i uchija re i 'atbal 
tzij aj chicaj are 'o i cacaj que oc bic. Yix 
n-quiwaj ta quix oc bic, xak n-qui ya ta 
chique ique que oc bic. 

14То’ i wach yix, іх tijonel re i афа! 
tzij, xak yix chi ix aj Fariséo. iXa queb 
i palaj! Xa qui maj i cachoch ixokib 
malcanib, te'uri qui 'an nimak tak i 
tz'onbal che i Dios, xa sachsabal-re 
chiquiwach i winak, wach i 'anom. 

Queje ile i nimarsam ni tojpen chi ca pe 
na piwi. 

15То? i wach yix, ix tijonel re i афа] 
tzij, xak yix chi ix aj Fariséo. iXa queb i 
palaj! Lic quix 'e jela, quix 'e jewa, che 
i c'utunic qui 'ano, ch'acbal na re jun i 
tijoxel. Xui-ri, we xix tiqui che, que'el ire 
uri lic mas mal chiwach yix; са 'e pa а’ 
nabe chiwach yix, xa rumal i c'utum che. 

16To' i wach yix chi ix aj c'ambeal chi 
xa ix mawach. Qui bij yix chi “We jun 
winak cu cuxtaj u bi i rachoch i Dios 
puwi і и tzij, n-chukul ta 'o wi игі u 
onquil pacha и bim," qui bij yix. “Péro 
we cu cuxtaj u bi i óro rei rachoch i 
Dios, 'o chukul 'uri co'on na pacha i 
и bim." Queje qui bij yix ile. 17 Шіс ix 
sachnak na; lic ix mawach! éPachique 
mas'oiu'ij? éXataba are i óro? N-are 
taj. Are i rachoch i Dios chi mas 'o и”, 
y co'on che i óro chi xak 'o u "ij. 18 Хак 
qui bij yix chi “We jun winak cu cuxtaj 
u bi i altar puwi i u tzij, n-chukul ta 'o 
wi "uri i u 'onquil pacha u bim," qui 
bij yix. “Рёго we cu cuxtaj u bi i sipon 
chi 'o puwi i altar, 'o chukul 'uri co'on 
na pacha i u bim." Queje qui bij yix ile. 
19iLic іх sachnak na; lic ix mawach! 
éPachique mas 'oiu'ij? éXataba are i 
sipon? N-are taj. Are i altar chi mas 'o 
u ^ij, y co'on che i sipon chi xak 'o u 'ij. 
20We "o jun cu cuxtaj u bi i altar, xe'el 
uri xak xu cuxtaj u bi wach tak i 'o puwi 
i altar. 21 Xak we jun cu cuxtaj u bii 
rachoch i Dios, xe'el 'uri xak xu cuxtaj 
u bi i Dios chi 'o chila. ??Xak we jun cu 
cuxtaj u bi i caj, xe'el'uri xu cuxtajiu 
cubibal i Dios, pa cu 'at wi tzij, xak xu 
cuxtaj i Dios chi cul chila. 

23 To' i wach yix, ix tijonel re i 'atbal 
tzij, xak yix chi ix aj Fariséo. iXa queb i 
palaj! (Qui 'an pen i cojonic che i ral tzij 
re i 'atbal tzij chi n-ta kas ropis.) Ni'pa 
i'o iwu' chi n-ta kas u chac, pacha i ral 
tak arawen, i anix, tak i comin, ile 'ut 
qui 'an pen i relsaxic jun tant che i lajuj, 
y qui ya na che i Dios. Xui-ri, n-qui 'an ti 
pen i cojonic che i tzij re i 'atbal tzij chi 
lic о u chac qui ап na. N-qui ар ta pen 
и 'anic i suc'ulic си’ i winak; n-qui гар ta 

pen rilic tobal qui wach; n-kas ta quix 
terej chirij i Dios. Are i ni'pa iri, are 'o 
u chac qui "an па; xak "o u chac qui jach 
i nabe tant che i Dios che i qui ch'aco. 
24iYix xa ix aj c'ambeal lic ix mawach! 
iWe 'o jun ral 'us chupam i уа’ re i qui 
tijo, quiwesaj la 'ut; xui-ri we 'o jun 
camey chupam, xa qui tv la bic!' 

?5To' i wach yix, ix tijonel re i афа! 
tzij, xak yix chi ix aj Fariséo. iXa queb 
i palaj! Lic qui ап pen u ch'ajic i bas, 
tak i lak, xui-ri n-qui ch'aj ti i pi сих 
yix. I ubitak іме, to' iwel'am па, xa quix 
tijin chu тойс u chi', xui ile qui ch'obo. 
Que'elok pacha xui i rij i bas, xui i rij i 
lak i ch'ajom na, péro і u pam lic tz'il. 
?6]Ix mawach laj tak Fariséo, nabe chi 
ch'aja i u pam i bas, iu pam і lak, man 
que'el 'uri chom na ronojel. 

?7To' i wach yix, ix tijonel re i 'atbal 
tzij, xak yix chi ix aj Fariséo. iXa queb 
i palaj! Ix queje pacha jun pantion, lic 
chom, sak i rij, péro i u pam n-ch'am taj, 
ха 'o сап u bakil camnak chupam, ха 'o 
ca ау chupam. 28Үіх ix queje ile; lic 'utz 
quix 'anaw chiquiwach i winak xui-ri i 
pi c'ux lic n-ch'am taj, xa ix nojnak che i 
mal; xa queb i palaj i 'anom che iwib. 

?9To' i wach yix, ix tijonel re i 'atbal 
tzij, xak yix chi ix aj Fariséo. iXa queb i 
palaj! Qui 'an pen u yijbaxic qui pantion 
i ujer ajbil u tzij i Dios, cojbal re qui 
ij. Ош 'an pen u wikic qui тика] 
i je re i Dios ujer. 36 Te'uri qui bij ni 
yix, “We tene yoj oj 'o che i ’ij-le que i 
katit kamam, yoj 'ut n-queje tene que 
ka camsaj-i i ajbil u tzij i Dios," quix 
cha. 3! Xui-ri, ги’ i n-us taj qui апо, i 
alijinsam chi lic ix xak jun cu' ique. Lic 
ix qui muk qui xiquin can ique chi xe 
qui camsaj i je ajbil u tzij i Dios ujer; 
xa ix qui cwenta ique. ??Chi quisa u 
anic 'uri wach i xqui jek u 'anic iwatit i 
тат.“ 33 іүіх xa ix cumatz! iXa іх rac'al 
cumatz! N-quix tiqui ta chu jeq'uic 


» 


» 

iwib chuwach i tojpen pa га’. ?3*Que in 
tak nubi je ajbil u tzij i Dios chiwe, que 
in tak Ы 'o qui no'oj, xak i je tijonel 
que in tak bi iww. Yix qui сата] пі 
jujun chique, xak 'o jujun que i camsaj 
chuwach cruz, xak 'o jujun chic qui 'an 
ni c'ax chique pa tak molbal'ib, xak 'o 
jujun chic que iwoktaj, n-quix uxlan ta 
chi coktaxic pa tak tinimit. 351 mal 1а] 
tak 'anic chi xqui 'an iwatit i mam ujer, 
xak are quix tijin yix chu 'anic wo'or, 
xak ca pe ni tojpen piwi yix rumal. Lic 
ix xak jun cu' ique chi xe qui camsaj 

i winak je 'utz. Are u jekanic, аге u 
camsaxic i a-Abel chi n-tu mac, y queje 
ile petnak са аге 'o wi chi xi сата} 

i mam Zacarías pa rachoch i Dios*. 
36Katzij i quin bij chiwe, ni'pa i tojpen 
re ігі ca pe na piquiwi і winak ај wo'or. 


Xo' i Jesus cumal i aj Jerusalen 
man n-xcaj ti "utz 


37 | Ay, yix, ix aj Jerusalen! iYix chi 
que i camsaj i ajbil u tzij i Dios; yix chi 
to' qui coj abaj chique i je u takon i Dios! 
iQ'uialmul lic in rayim quix in mol wu, 
pacha co'on jun ati ас’ со’ i rac'al, que u 
ya chuxe' u xic'! iQueje ile xwaj te yin, y 
yix n-xiwaj taj! 38 Сһіќаре”, i tinimit yix 
co'tax na can rumal i Dios. ??Quin bij 
chiwe, queje ile quix e'el na; n-quiwil 
ta chic in wach са cu rik ni 'ij chi quin 
і c'ulaj na iwu'. Qui bij па: “Сһи ya ni 
"ш> i Kajwal Dios puwi i Jun chi u takom 
lok!" quix cha. (Queje xu bij i Jesus ile 
chique.) 


Wach i retamaxic caka 'ano 
are ya ca c'un i q'uisbal 'ij 
24 1] Jesus xel pa rachoch i Dios; ya 
cu maj u Бе. Аге ?игі хе tejeb i u 
tijoxelab ги’, y xe oc chu c'utic nipa i ja 
re i rachoch i Dios. 21 Jesus xu bij chique: 
—¿Y yix са qui takej ni'pa ile? Katzij i 
quin bij chiwe: ronojel iri ca wulijsax na. 





123.24 I usuc' i xu bij-le que'elok: Yix qui ап pen chu "anic i ral tak tzij re i 'atbal tzij chi n-ta kas u chac, 


xui-ri, ni'pa i 'o u chac chi qui гап na, n-qui сој ta retalil che. 
monuménto ca bixic, xqui 'ano cuxtabal re jun camnak. 
camsaj i ajbil u tzij i Dios, y wo'or хак queje саса] quiqui ар ique ile che i Jesus. 


123.29 I mer tzij xu bij are *nonuménto". I 
k 23.32 I ujer tak caj'atzilab nic are wi xe qui 
123.35 I mam Zacarías- 


le, u c'ojol can i mam Berequías. I catit qui mam i aj Israel winak xqui camsaj chuwaja re i rachoch i Dios; 


xqui сата} chirij i altar, chuwach i lugar chi 'o u 'ij. 

Mi jun abaj ca canaj chic puwi i rachi'il 
—xu bij chique. 

3Te'uri xe 'e chuwi jyub Olívos i Jesus 
xcubi chila. Are 'uri i и tijoxelab xe tejeb 
pan ги”. Xe oc chu tz'onoxic che, ali'al: 

—Cakaj caketamaj umpa ca апі ile chi 
xa bij. ¿Wach cakilo are ya cat c'unic? 
¿Wach cakilo are ya ca c'un i q'isbal re 
tak i 'ij-i? —xe cha che. 

^] Jesus xu bij: 

— Chi гапа cwent iwib, mokxa 'o quix 
qui бого. *Man je q'ui que Cun na, у 
quiqui 'an che quib pacha yin. ^Yin ini 
Toliwe," que cha; cumal ique-le, je q'ui 
que t'ortaj na. 9Yix xak qui ta ni rason 
chi 'o nimak tak ch'o'oj jela, xak nimak 
tak ch'o'oj jewa. Mix c'achir rumal, 
man "o ni u chac queje ile co'ono; xui-ri, 
are qui ta i tzij-le, c'a maja ca c'un ni 
q'uisbal re tak i 'ij-i. O ni tinimit quiqui 
'an ch'o'oj che jun chic. I winak re jun 
'atol tzij xak quiqui 'an ch'o'oj che jun 
chic nim laj 'atol tzij. Ca pe wa/jal, ca ре 
yobil, ca pe i ucabrakan pa tak tinimit. 
Lic ca Cun na ile, xui-ri xa are i jekbal 
re i c'ax chi ca petic. 

?Yix quix chaptaj na, quix уа’ na pa 
tojpen, y quix camsax na. Conojel i 
winak tzel na quix quilo xa wumal yin. 
Io Che i "ij-le, je qui na quiqui sach u 
cubibal qui c'ux che i Dios; xak je q'ui 
na, tzel na quiquil quib; xak 'o ni quiqui 
jach i cachi'il piqui'ab i tzel que 'ilawic. 
п Хак je qui ni aj t'oronel que c'un na, 
quiqui bij chi je ajbil u tzij i Dios; je q'ui 
ni winak que qui Рог na. !?Ni'pa i ca pe 
ги’ itzel lic ca q'uiar па, je qui na ‘игі i 
winak quiqui sach i c'axnabal qui c'ux 
chiquiwach. 13 Хиі-гі, pachin i quiqui 
ch'ijo са pa q'uisbal-re, que 'el na 'uri 
ра c'ax. 1^Xak i 'utz laj tzij re i 'atbal tzij 
re i Dios ca paxsax na, ronojel u wach i 
jyub ta'aj, man caquetamaj na conojel i 
tinimit; te'uri ca pe i q'uisbal re u wach 
i jyub ta'aj. 

15-16] ajbil u tzij i Dios, mam Daniel, u 
tz'ibam canok wach ca c'unic; xu bij ire 
chi сосѕах na jun tzel laj kajsabal re u 'ij 
i rachoch i Dios. Are quiwil yix ile tac'al 
chila che i lugar 'o u "ij pa rachoch i Dios, 

ni'pa i je 'o pa jyub Judéa, che 'anmaj 
"uri chuwa tak jyub. Pachin crajlaj i tzij-i, 
chu ta иѕис” 17 Ni'pa je "o гап puwija re 
i cachoch, su' che kaj la lok; me oc chic 
chupam, quiqui c'ambej re ubitak-que. 
18Xak ni'pa i је 'o pa tak ticon, me tzalij 
lok que qui c'ambej re qui ^2. iPa'anem 
che 'anmajok! 19 Chupam i "ij-le, to’ qui 
wach ixokib chi 'o i yobil chiquij, xak 
ique chi 'o cac'al que tz'umanic, c'ax i 
qui 'anmajic ique. 20 Chi tz'onoj che i 
Dios chi n-joron ti tew are quix 'anmaj 
chuwach ile, xak n-are ta chupam i 
uxlambal 'ij. 21 Man i uyej che tak i 'ij-le, 
lic сах. C'a chu xebal 'ij sak, n-ta jun 
c'ax petnak lic c'ax chuwach ile; xak n-ta 
chic jun chic ca petic, lic c'ax chuwach 
ile. 22Y we i Dios n-co'on ta che, chi 
xa 'atal 'ij 'o ni c'ax-le, "5 que cam na 
conojel. Xui-ri, ire cu 'atij na; queje co'on 
ire ile rumal i c'axnabal u c'ux chique i 
je re ire. 
23Rumal-i, che tak i 'ij-le, we 'o i que 
bin chiwe: *Chiwilape, chi 'o wi i Tolke,” 
que cha, o we quiqui bij: “Le i "olic-le," 
que cha, mi cojo. ?^Man que c'un ni aj 
t'oronel chi quiqui 'an che quib pacha 
je toliwe, xak que c'un jujun quiqui 
'an che quib pacha je ajbil и tzij i Dios. 
Quiqui 'an ni milágro, xak nimak tak 
апіс, '"ilbal-re we que tiqui chi qui toric 
nipa i je re i Dios. 25Ya in bim chic iri 
chiwe wach i qui c'ulmaj co'on panok. 
?6Rumal-i, we ca bix chiwe: "Chiwilape' 
chila 'o wi i Tolke pa ta'aj tz'inilic," que 
cha, mix 'e chila; xak we ca bix chiwe: 
"Chiwilape' chi 'o wi раја,” quiqui bij 
chiwe, mi cojo. ?7Mi cojo, man i Achi aj 
Chicaj n-ali'al taj ca c'unic. I u c'unic ire 
co'ono pacha co'on jun nim laj u rep 'a 
ca repcanic, chi co'on sak ronojel u wach 
i сај. 28(1 tojpen lic ca c'un-na.) Pa 'o wi 
jun ch'aculaj camnak, chila que moltaj 
wi i Cuch. 
Wach i u c'unic i Achi aj Chicaj 
29 Are quic'aw nipa i сах re i 'ij-le, are 
"uri i "ij ca 'ekumaric; i ic' n-ca tzun ta 
chic; i ch'umil que tzak na li chicaj; xak 
wach tak 'o chicaj que sicsax na. 30 Are 

"uri ca кај jun séña chicaj, re in c'unbal 
yin chi in Achi aj Chicaj. Y conojel i 
tinimit chuwach i jyub ta'aj que o' na. Y 
quin quil na chi quin c'un pa sutz’, nim 
na in cho'ab, in chomal. 3! Ca tataj jun 
nim laj trompet, y que in tak bi in ángel 
са pa que 'el wi li i cajib tew c'ulala; 
que in tak li jewa, xak que in tak bi jela, 
quiqui molbej-que ni'pa i je in chom, 
ronojel u wach i jyub ta'aj. 

32Yix iweta'am wach i séfia quiwil 
che u che'lal hígo are ya ca c'un i 'alaj; 
chix naw che i che"-le. Пе, are quiwilo 
chi ca pe tan chic u tux, y co'on rax, 
iweta'am 'uri ya ca mi' tan chic i ulew. 
33Xak queje quiwetamaj are ya ca c'un 
i quisbal re tak i 'ij-i. Are quiwil yix 
pacha tak in bim chiwe, chi ta u be "uri 
уа са ре i'ij in bim chiwe; ya jekanic 
cu 'ano. ?^Katzij i quin bij chiwe, ya ca 
c'un ronojel ni'pa in bim-le; i winak je re 
wo'or quiquil na. 351 сај, i ием ca sachic, 
xui-ri in tzij yin n-ca sach taj, ca 'antaj 
na ronojel ni'pa in bim chiwe. 

36Mi jun reta'am pachique ij, 
pachique "or, co'on ile. Xak mi nei 
ángel aj chicaj, xak mi ne u C'ojol i Dios 
n-reta'am taj; xui i Ta chicaj reta'am. 

37] winak n-quiqui yijba ta quib che 
i’ij-le are ca c'un i Achi aj Chicaj. Xa 
quiqui 'an na pacha xqui 'an i winak re 
taki'ij ге і mam Noe ujer. 38Ique ujer, 
are maja ca pe i nim laj jab chi xu nojsaj 
u wach i jyub ta'aj che i ya, n-xqui yijba 
ta quib. To' xqui tzuk quib, to' xe tu'unic, 
to' xqui bisoj i qui c'ulanic; queje xqui 
an ile tz'akat xc'un i ij chi xoc i mam 
Noe ра nim laj bárco. 3? To' queje ile 
xqui 'ano, y n-xqui na taj, c'a are xpe 
i nim laj ya chi 'is xe u сат bic. Хак 
queje quiqui 'an na ile are quin c'un yin 
chi in Achi aj Chicaj. ^^Chupam i 'ij-le, 
је 'o ni queb achiab, que chacun junam 
pa qui ticon; jun chique ca c'am nubic; i 
jun, ca canax canok. ^! Xak je 'o ni queb 
ixokib que tijin chi que'em. Jun chique 
ca c'am nubic; i jun ca canax canok. 

42Rumal-i, chix c'asc'at na, man 
n-iweta'am taj wach o'onom "or ca c'un i 
Iwajwal. 43 Cha c'un chi c'ux wach co'on 


э, 

jun rajaw ја. Ire we te reta'am chi cha'ab 
ca c'un jun ili'om ги, we te reta'am wach 
o'onom "or ca c'unic, ire "ut ca c'asc'at 
na. N-cu ya ta che coc paja, crel'ajbej re 
ubitak-re. 44Xak queje chi апа yix, lic 
chi yijba iwib chin iwoy'ej na; are n-ti 
qui ch'ob che, are 'uri quin c'un yin chi 
in Achi aj Chicaj. 


Jun ajchac, chu 'ana i u chac 
риѕие’, tupu naj 'o wi u patron 


45 (І Jesus xu bij chic jun tijojbal tzij 
chique. Xu bij): 

—Iweta'am wach са “ani che jun 
тосот lic "utz, lic 'o u no'oj. Ire ca уа’ 
na can piquiwi i juban mocom rumal u 
patron. Chukul ire 'o wi u ya'ic i qui wa 
are cu rik i 'or. ^9'Utz re i achi-le, we ca 
tijin chu 'onquil wach i rajwaxic chique 
i mocom are ca c'un chali i u patron. 

47 Katzij i quin bij chiwe, ire са canax 
па 'uri puwi ronojel піра i ubitak-re u 
patron. 48 Xui-ri, we xa mal laj тосот, 
xa cu ch'ob na: “In patron, n-we' taj ca 
tzalij chalok," mok cu bij ire. 4 Аге 'uri 
cu jek qui ch'ayic i rach ajchac, xak ca 

е cu' i je 'abarel laj tak winak: to’ си 
ique ca wa wi, xak ca tu'un wi. 59 Ire 
n-reta'am taj bi chi 'oril ca c'un u patron. 
Are n-ta cu ch'ob che, xak te'et ca c'un 
chalok. 511 и patron cu ya na "uri pa nim 
laj tojpen. Xak jun i tojpen ca ya' che 
pacha ca ya' chique i je queb qui palaj. 
Chila co' wi, y cu kach'ach'ej ni uware. 


I tijojbal tzij chiquij i lajuj altom 

2 5 1(I Jesus xu bij chic jun tijojbal 
tzij chique.) Xu bij: I 'atbal tzij 

aj chicaj queje pacha ігі: Je "o lajuj altom 
xe 'e che jun c'ulanquil. Xqui c'am bi qui 
cantil man que 'e chu c'ulaxic i achi are 
ca c'unic. 2Je jo'ob chique n-ta kas qui 
no'oj; i je jo'ob chic 'o qui no'oj. 3I jo'ob 
chi n-ta kas qui no'oj, n-xqui c'am tubi 
acéite re i qui cantil we xq'uis u pam. ^I 
jo'ob chi 'o qui no'oj xqui c'am bi jujun 
qui botey acéite, n-xui ti 'o chupam i 
qui cantil xqui c'am bic. 5I achi chi ca 
c'uli'ic xbaytajic. Ique xe u chap waram, 
y xe waric. Are tiq'uil a'ab, 'o i xe 

siq'uin chu bixquil: “iYa xc'un i achi; 
jix chu c'ulaxic!" xqui bij. 7I lajuj altom 
xe walijic, xe oc chu yijbaxic qui cantil. 
8Are "uri i joob chi n-ta qui no'oj xqui 
bij chique i je jo'ob cachi'il: *Chi sipaj 
pich' ka acéite re i ka cantil, man ya ca 
chupic," xe cha chique. ?I altom chi 'o 
qui no'oj xqui bij: ^N-caka ya taj,” xe 
cha. “Man we caka ya'o, n-co'on ti ke yoj, 
xak mi ne iwe yix," xe cha. “Jix chila pa 
ca c'ayix wi; chi lo'o na iwe yix," xe cha. 
10Tæuri ique xe е chu lo'ic; are je 'enak 
chu lo'ic, xc'un i achi. Ni'pa i altom chi 
je yijilic, xe oc ru' ire pa c'ulanquil, are 
"uri xtz'apix i uchija. 11 Te'uri xe upon i 
jo'ob chic, y xqui bij: *iNim laj winak! 
iNim laj winak! iCha jaka i uchija 
chake!” xe cha che. 12Ire xu Іа’ u wach 
chique: ^N-quin 'an taj; n-weta'am ta i 
wach," xu bij. 

13Te'uri i Jesus xu bij chique u 
tijoxelab: 

—Yix, chix c'asc'at na, man n-iweta'am 
taj pachique 'ij, pachique "or, quin c'un 
yin chi in Achi aj Chicaj —xu bij chique. 

I tijojbal tzij chiquij i oxib mocom 

14 (Te'uri i Jesus xu bij jun chic tijojbal 
tzij chique. Xu bij): 

—1 'atbal tzij re aj сһісај, queje pacha 
iri: 'O jun achi ca 'e che jun tinimit с'а 
naj; xe u siq'uij u mocom y xrokxanij can 
и mer со. 15 Јип chique xrokxanij jo'ob 
mil sak pwak ги’. Y jun chic, xu ya chic 
can queb mil sak pwak ги”; y jun chic, xu 
ya can jun mil ru'. Queje u ya'ic ile xo'on 
chique, pacha i ca majaw chique chi qui 
jujunal. Te'uri xu maj u be. 161 тосот 
chi хуа’ can jo'ob mil sak pwak che, ire 
xoc chi chac ru' i mer. Queje ile xu ch'ac 
jo'ob mil chirij. 17 Хак queje xo'on i jun 
chi xya' queb mil che: xak xu ch'ac queb 
mil chirij. 181 jun chi yatal jun mil che, 
xa xu ruwaj u mer i u patron; xo'on jun 
jul y xu muk pulew. 

19] patron xnajtinic; te'uri xc'un chic, 
y xoc chi rajlaxic u mer си и тосот. 
20Nabe xupon i jun chi u yom can 

jo'ob mil che. Ire xu jach i jo'ob mil chi 
yatal che, xak xu jach i jo'ob mil chi u 
ch'acom. Xu bij: “Nim laj winak, jo'ob 
mil xa ya chwe, xak jo'ob mil chic xin 
ch'ac chirij," xu bij che. 211 u patron 

xu bij: “Lic 'utz i a 'anom. Yet at 'utz 

laj mocom; lic a yom a c'ux chu 'onquil 
pacha i cwaj yin. Lic 'utz a chac xa 'an 
ги’ i jubi-le, rumal-i, quin ya na mas 
pa'ab puwi ile. Chat oc lok, y chat quicot 
wu," xu bij che. ??Te'uri xupon i jun 
chi yatal queb mil che, Xu bij: *Nim laj 
winak, queb mil a yom chwe, xak ri i 
queb mil-i xin ch'ac chirij," xu bij che. 
23] u patron xu bij: "Lic 'utz i a 'anom. 
Yet at 'utz laj тосот; lic a уот а c'ux 
chu 'onquil pacha i cwaj yin. Lic 'utz a 
chac xa 'an ги’ i jubi-le, rumal-i, quin 
ya na mas pa'ab puwi ile. Chat oc lok, 

y chat quicot ww,” xu bij che. ?*Xak 
xupon chic i jun chi yatal jun mil che. 
Xu bij che u patron: “Nim laj winak, 
weta'am chi yet at c'an che a chac; ca 
jach' i ticon chi na ticom taj, xak ca 
mol u wach i ticon chi n-yet ti a mulim. 
?5Rumal-i xin xij wib; xe'e wuwaj а mer 
pulew. Chawila, ri a mer-i chi a yom 
chwe,” xu bij che. 26" Yet n-at ta 'utz laj 
тосот; lic ca c'ayo,” xu bij u patron 
che. ^We yet aweta'am chi in c'an che in 
chac, 27 éwuchac "uri п-ха ya ti in mer ра 
bánco, cu ch'acbej na mas? We ta queje 
ile xa 'ano, quin ch'ac ni yin-i ni'pa i xu 
ch'aco junam ги’ ile chi іп уот сһаме,” 
xu bij che. ?8Te'uri xu bij chique i juban 
је  chila, “Chi сата i jun mil-le che; 
chi ya na che i jun chi "o lajuj mil ги. 

29 Man jun, we "o jub? ги, са уа’ na mas 
che; we jun n-ca chacun ta ru' wach 'o 
pu'ab, ni'pa i 'o ги’ quelsax na che. 301 
n-'us ta Јај mocom-le, chiwesaj bi rija; "oj 
pa 'ekum. Chila co' wi, y cu kach'ach'ej 
ni uware," xu bij i qui patron chique. 


Wach i u jachic quixol i winak 
са 'ani ра q'uisbal 'ij 
31 (T Jesus xu bij:) І Achi aj Chicaj", 
are ca c'un tan chic, coc pu patan che 





7 25.31 I Achi aj Chicaj are i Jesus mísmo. 

'atol tzij; junam cu' u ángel ca c'unic. Ca 
quiji na 'uri pu cubibal chi nim u 'ij. 321 
winak re ronojel tak tinimit chuwach i 
jyub ta'aj que moltaj na chuwach. Te'uri 
coc chi qui jachic qui pam, pacha jun aj 
chajil chij que u resaj u chij chiquixol i 
chabat. 33Que u yai u chij pu wikabim; i 
tak i chabat que u ya pu moxim. 3^Te'uri 
і 'Atol Tzij" cu bij па chique i je 'o pu 
wikabim: “Utz іме yix; и уот ni utzil 
chomal in Kajaw piwi. Chix petok, chix 
oc che i q'uijibal chi u yijbam ire chiwe 
с'а chu xebal "ij sak. 35Queje cu ya ire 
ile chiwe man yix, are xin tij numic, xi 
ya na chwe wach i quin tijo; are xin 
c'atic, xi ya ni in уа”; are xin tzucuj in 
posar, xin i c'ulaj iww. 36 Are n-ta chic in 
ч, xi ya i ch'ukbal wij; are іп iwab, xin i 
chajij; are in tz'apil pa cárcel, xin i solij 
na." Queje ile cu bij ni 'Atol Tzij chique. 
37Te'uri, i je 'utz-le quiqui bij na: “Nim 
laj winak, ¿umpa xa 'an ile? cUmpa xka 
ano chi cat numic, y xka ya chawe wach 
ca tijo? ¿Umpa xka 'ano chi cat c'atic, y 
xka ya a уа”? 38 Umpa xka 'ano chi са 
tzucuj a posar y xka ya chawe? ¿Umpa 
xka 'ano chi n-ta chic a "uw, y xka ya 
ch'ukbal awij? 3? ¿Umpa xka 'ano chi at 
iwab, xak at 'o pa cárcel, y xat ka solij?" 
Queje ile quiqui bij na che i 'Atol Tzij. 
^0 Te'uri i "Atol Tzij cu bij: ^Katzij i quin 
bij chiwe, ni'pa i utzil chomal i 'anom 
che jun wachalal, tupu n-ta kas u 'ij, 
xe'el 'uri lic chwe yin i 'anom wi," cu bij 
na chique. 

41 Te'uri і 'Atol Tzij cu bij па chique i je 
o pu moxim: “Chix el chi chinwach, yix 
chi ix c'oktal rumal i Dios. Лх pa га’ chi 
n-tu q'isic, chi yijtalic ге itzel junam 
cu' i u ángel. ?Yin, are xin tij numic, 
yix ni ya ta chwe wach i quin tijo; are 
xin tij c'atic, n-xi ya ta in ya. 9 Are xin 
tzucuj in posar, ni ya ta chwe. Are n-ta 
chic in и’, xak n-ta in 'u' xi ya'o. Are іп 
iwab, xak are in 'o pa cárcel, yix n-xin 
i solij taj." Queje cu bij ni 'Atol Tzij ile 
chique i je 'o pu moxim. ^^Te'uri ique 


» 

quiqui bij na: “Nim Јај winak, ¿umpa 
xat kilo cat numic, o cat c'atic, o are ca 
tzucuj a posar, o xak are n-ta а?и, o are 
at iwab, o xak are at 'o pa cárcel? ¿Umpa 
xa гап ile chi n-xat Ка to taj?” quiqui bij 
na che. 451 'Atol Tzij cu bij na ‘игі chique: 
"Katzij i quin bij chiwe: yix are xiwil jun 
we yin chi 'o rajwaxic che, y n-xi to taj, 
tupu n-ta kas u 'ij, xe'el 'uri chiwe lic are 
ni yin chi n-xin i to taj," cu bij na chique. 
46 Te'uri ique que 'e pa tojpen chi n-tu 
q'uisic; xak i je 'utz que oc na che i qui 
c'aslemal chi n-tu q'uisic. (Queje ile xu 
bij i Jesus chique u tijoxelab.) 


Wach u chapic i Jesus xqui 
ch'ob i nimak tak mam'ib 


2 6 1] Jesus, are xutzin u bixquil 
ile chique, te'uri xu bij chiqueu 
tijoxelab: 

? ——Iweta'am yix, xa queb "ij chic сга}, 
са c'un i nima'ij páscua*. Are "игі yin, 
chi in Achi aj Chicaj quin jachtaj na 
piqui'ab i je aj ch'o'oj chwij man quin qui 
camsaj chuwach cruz —xu bij chique. 

3Xak che i ’ij-le, xqui mol quib i ajwab 
sacerdóte, xak i je tijonel re i 'atbal tzij, 
xak i nimak tak mam'ib que i aj Israel. 
Xqui mol quib chuwaja re i nim laj ja pa 
'o wi i mam Caifas chi "atz Јај sacerdóte. 
^Chila xqui yijba wi wach u chapic 
i Jesus quiqui апо ali'al, хак wach i 
camsabal-re. 5Xui-ri, xqui bij chiquiwach: 

—N- us taj we caka 'ano tz'akat je q'ui i 
winak waral re i nima'ij, mokxa que oc i 
winak chi ch'okowic —xe cha. 


Jun ixok xu coj cunbal muy 
che u jolom i Jesus 


SI Jesus 'o pa aldéa Betánia rv i 
rachoch i achi Simon, chi *Lepróso" ca 
bix che. 7 Аге 'uri xtejeb jun ixok ru, 
ruc'am jun chom laj baxo nojnak che 
acéite lic muy, lic pakal гајі]”. I Jesus са 
tijin chi wa'im, are 'uri i ixok xu jam bi 
i cunbal puwi i Jesus. 8I u tijoxelab, are 
xquil ile, xpe coywal. 





^ 25.34 I ’Atol Tzij are i Jesus mísmo. 


э а« 


sakcho', “alabástro” u bi. 


?26.2 I nima'ij páscua, ca bixic, are jun nima'ij que i aj Israel. Xqui 
'ano, cuxtabal re wach quelic lok, are je 'o piqui'ab i aj Egípto. 


?26.7 I baxo-le, 'antal che abaj pacha 

—¿Wuchac i ixok-le to’ xo'on c'ax che 
i cunbal muy? —xe cha chiquiwach—. 
?We ta xu c'ayij, nim ni mer cu chap na 
che, cu tobej que i niba'ib —xe cha. 

10Xu ta i Jesus wach quiqui bij y xu bij 
chique: 

—éWuchac queje qui bij ile chirij i 
ixok-le? I xo'on ire-le chwe, lic 'utz. 111 
niba'ib, que'e 'ij sak je 'o na iwu'; yin 
n-naj ta chic іп 'o iww. 121 ixolci, are xu 
jam i cunbal muy che in ch'acul, 'utz i 
xu гапо, man xu cunaj bi іп ch'acul rei 
mukbal-we. !3Katzij i quin bij chiwe, xa 
ipa ca paxsax wi i tzij re i 'elsabal rei 
qui mac i winak xak ca tataj ni rason 
wach и 'anom i ixol-i chwe. Queje сооп 
ile ronojel u wach i jyub ta'aj, c'unsabal 
re i іхок-і chi qui сих i winak —xu bij i 
Jesus chique. 


Wach u c'ayixic i Jesus 
xo'on i ma Jüdas 

V Te'uri, jun chique i cablajuj u 
tijoxelab, i jun chi ma Júdas Iscarióte u 
bi, ire xa 'e lapan cu' i ajwab sacerdóte. 
15Xu bij chique: 

—&Ni'pa i qui ya chwe we quin jach i 
ma Jesus pi'ab? —xu bij chique. 

Ique xqui ya tréinta sak pwak che. 
léAre'uri i ma Júdas xu jek u tzucuxic 
wach i jachbal re i Jesus co'on piqui'ab. 


І q'uisbal wa'im xu tij i 
Jesus cu' u tijoxelab 
17 Xc'un i nabe 'ij re i nima'ij chi ca 
tijaw i caxlanwa chi n-ti cunbal che. I 
u tijoxelab i Jesus xe tejeb ru' y xqui bij 
che: 
— Ра cawaj wi yet que'e ka yijba wi i 


a wa'im re i nima'ij páscua? —xe cha che. 


18 —Jix pa tinimit —xu bij chique—. 
Jix ru' jun achi 'o chila y queje iri chi bij 
che: “Xu bij li ka tijonel: Ya cu rik i 'or 
chwij re in camic, cu bij. Chawachoch 
yet caka 'an wi ka wa'im re i nima'ij 
páscua, yin cu' in tijoxelab, cu bij." 
Queje ile chix chok che —xu bij chique. 

19 u tijoxelab xqui апо pacha i xbix 
chique. Xe 'e chu yijbaxic i wa'im re i 
nima'ij. 

20 Are xoc gab, i Jesus 'o си’ i cablajuj 
u tijoxelab chi mexa. ?! Are que tijin chi 
wa'im, xu bij chique: 

— Katzij i quin bij chiwe, 'o jun chiwe 
yix quin и jach na piqui'ab i je aj ch'o'oj 
chwij —xu bij. 

22]que, are xqui ta, lic xe oc chi bis. 
Chiqui jujunal xe oc chu tz'onoxic che: 

—Kajwal, émokxa yin? —xqui bij che. 

23]re xu bij: 

—Pachin cu mu u wa pa lak wv’ yin, 
are ni ire 'uri quin jachaw па. ?^Katzij, 
yin chi in Achi aj chicaj, quin camsax na, 
pacha tz'ibtal can chupam u wuj i Dios, 
xui-ri to'wach i achi chi quin jachaw 
na piqui'ab i aj ch'o'oj chwij. Mas "utz 
que'el che i achi-le ma ta xalaxic —xu 
bij chique. 

?5Te'uri xch'aw i ma Júdas, chi ca 
jachaw ni Jesus: 

—Tijonel, éxataba yin quin 'anaw ile? 
—xu bij. 

I Jesus xu bij che: 

—Ru' a chi' xa bij —co'ono. 

26 Are que tijin chi wa'im, i Jesus xu 
chap jun caxlanwa, xu tioxij che i Dios, 
te'uri xu piro. Xu ya chique u tijoxelab, y 
xu bij chique: 

— Chi tija, are iri are in ch'acul. 

?7Te'uri xu chap jun tu'bal víno, xu 
tioxij che i Dios, y xu ya chique. 

— Chi tu'u yix iri, iwonojel —xu bij 
chique—. ?8Are iri аге in quiq'uel chi ca 
yijbaw ni trat c'ac' ги’ i Dios. Ca turuw 
na, sachsabal re i qui mac uq'uial winak. 
29 Katzij quin bij chiwe, n-quin tw ta 
chic и wa'al áva, са cu rik ni "ij quin tu 
julaj chic junam iwu' yix, pa cu 'at wi 
tzij in Kajaw —xu bij chique. 

30Te'uri xqui bixaj jun bix, cojbal ге и 
'jj i Dios; are xe utzinic, хе 'e chuwi jyub 
Olívos. 


I Jesus xu bij che i ma Pédro 
chi cruwaj ni u wach 


31] Jesus xu bij chique: 

—Wo'or cha'ab, iwonojel yix quin 
iwo'taj na canok. Weta'am queje ile 
que'elok, man queje iri u bim can i Dios 
chupam u wuj: ^Quin ya na, chi ca 

camsax ni aj yu'ul chij,” xu bij, “te'uri 
i chij que jacher bic." Queje ile tz'ibtal 
canok. 32Xui-ri, are in walijnak chic 
che i camic, quin nabeaj na chiwach pa 
Galiléa —xu bij chique. 

33 Are "uri xu bij i ma Pédro: 

—We conojel 'is cat co'taj canok, yin 
lic n-cat wo'taj taj —xu bij. 

34] Jesus xu bij che: 

— Katzij i quin bij chawe, che i a'ab-i, 
are maja ca ch'aw i ac' re u sakirbal, 
oxmul ca bij na, chi n-aweta'am ta in 
wach —co'ono. 

35——Yin lic n-cat wuwaj taj —xu bij i 
ma Pédro— n-ta co'ono we junam awu' 
coj camsaxic. 

Xak queje ile xqui bij conojeliu 
tijoxelab. 


Wach u tz'onoxic xo'on i 
Jesus pa Getsemani 


36Te'uri xe 'e chic che jun lugar, 
Getsemani u bi. I Jesus xu bij chique u 
tijoxelab: 

—Chix cul na can chi, tz'akat quin 'e 
na yin jela chu tz'onoxic che i Dios —xu 
bij. 

37Te'uri xe u c'am bi i ma Pédro, xak 
i queb и c'ojol i mam Zebedéo ги, y xpe 
jun nim laj bis, jun nim laj c'ax pu c'ux. 
38Xu bij chique: 

— I bis 'o pa wanima, quin cam гита], 
quin na yin. Chix canaj yix waral y chix 
c'asc'atok —xu bij chique. 

39] Jesus xa 'e chupan jubi’, xu jupij 
rib pulew, y xoc chu tz'onoxic che i Dios: 
—Ta, cwaj yin, we ta 'o módo, cawesaj 

і сах 'o chinwach. Xui-ri, ma ya chwe 
pacha i to' cwaj yin; are, cha 'ana pacha 
i cawaj yet —xu bij. 

^0 Te'uri xtzalij chic cw i и tijoxelab; xe 
u rika que waric. Xu 'ijla i ma Pédro: 

—¿N=xi ch'ij ta bari xix c'asc'at jun 'or 
wu’? —xu bij—. ^! Сых c'asc'at na, y 
chi tz'onoj che i Dios man n-quix tzak 
ta chupam i mac. Katzij, yix piwanima 
ашуга) quix c'asc'atic, xui-ri i ch'acul 
n-tu cho'ab —xu bij. 

42 Are 'uri xtzalij chic ucamul chu 
tz'onoxic che i Dios. Xu bij: 

—Ta, we п-'иѕ taj chi quelsax ni сах 
chi 'o chinwach, we lic 'o ni u chac quin 
ch'ijo, 'utz "uri ca 'ani chwe pacha i 
cawaj yet —xu bij. 

43 Are xtzalij chalok, xe 'e u rika tan 
chic u tijoxelab que war tan chic; i qui 
ba'wach ique lic waram сга]. 441ге xeu 
canaj canok, y xa 'e chic; are uroxmul 
xa 'e chu tz'onoxic che i Dios, xak jun 
chi tzij xu bij chic che. 45 Те”игі ха 'e chic 
chila cu' u tijoxelab. 

— Bay, chix warok; chix uxlanok —xu 
bij chique—. Ya xu rik i or chi yin, 
chi in Achi aj Chicaj, quin jachtaj na 
piqui'ab i ajmaquib. ^9Chix walijok. Jo’. 
Ya xc'un ire chi quin jachaw na piqui'ab i 
aj ch'o'oj chwij —xu bij chique. 


Wach u chapic i Jesus xqui 'ano 


471 Jesus с'а ca tijin chi tzij are xupon 
i ma Júdas, chi jun chique i cablajuj u 
tijoxelab. Ire je ruc'am li uq'uial winak; 
'o i cuc'am ch'ich/, 'o i cuc'am che’. Ique 
je taktal li cumal i ajwab sacerdóte xak 
i nimak tak mam'ib que i aj Israel. 481 
ma Jüdas, chi aj jachanel re i Jesus, u 
bim can chique wach i séfia co'on chique, 
c'utbal re i Jesus: “Are i jun chi quin 
tz'ubaj, are ile," u bim chique. “Chi 
chapa "uri," u bim can chique. 

49] ma Júdas, are xuponic, xtejeb pan 
ru' i Jesus. 

—Na'ab, in Tijonel —xu bij che. Y ха е 
u tz'ubaj. 

50] Jesus xu bij che: 

—Achi, éWach cawaj chwe? —xu bij. 

Are 'uri i juban xe tejeb ru' i Jesus y 
xqui chapo; lic co i u chapic xqui 'ano. 

51 Are "uri, jun chique i rachi'il i Jesus 
xresaj li u chich’ y xu c'atzij u xiquin i aj 
takon re i 'atz laj sacerdóte. 521 Jesus xu 
bij che: 

— Cha c'olo a ch'ich' pa rachoch, man 
nipa i que 'anaw ch'o'oj ги’ chich’, хак 
ги ch'ich' que camsax wi —xu bij 
che—. 53cN-aweta'am ta bari, chi we 
ta cwaj yin, quin tz'onoj che in Kajaw y 
cu tak li uq'uial ángel chin to'ic? iMas 
ne chuwach i seténta mil que u tak 
neli-ri wu’! ?^Xui-ri, we ta quin 'an yin 

ile, n-que'el ta 'uri pacha tz'ibtal can 
chupam u wuj i Dios. Lic 'o ni u chac 
que'el na pacha i tz'ibtal canok —xu bij 
che. 
SS'Te'uri xu bij chique i winak: 

—éWuchac xix Cun yix ги i chich’ 
xak ги i che’, qui c'ambej bi we, pacha 
qui ^ар che jun ili'om? Yin 'ij ’ij in cul 
chixol yix pa rachoch i Dios, quin tijin 
chu c'utic chique i winak, y n-xin i chap 
taj. 56 Хиі-гі, 'o ni u chac ca апі iri chwe, 
pacha qui tz'ibam can i ajbil u tzij i Dios 
ujer —хи bij chique. 

Te'uri, ni'pa i u tijoxelab i Jesus xqui 
canaj canok y xe 'anmajic. 


Wach i c'ax xu tij i Jesus 
piqui'ab i nuc?bal t'isbal 


57Ni'pa i qui chapom i Jesus, xqui 
c'am bi che i rachoch i mam Caifas, 
chi 'atz laj sacerdóte. Chila qui molom 
wi quib i je tijonel re i 'atbal tzij xak i 
nimak tak mam'ib. 581 ma Pédro, to’ chi 
naj xterej bi chiquij, c'a xupon chuwaja 
re i rachoch i mam Caifas. Xoc bi 
chuwaja, chila xcubi wi cu' i policía, cu 
takejbej-re wach ca 'ani che i Jesus. 

59] caj'atzil i sacerdóte, xak i nimak 
tak mam'ib, xak ronojel i nuc'bal t'isbal, 
is xqui tzucuj u mac i Jesus. Cacaj ique 
quiqui сој u mac chuwach i 'atbal tzij, 
tupu n-katzij taj, xa camsabel-re cacaj 
ique. 60Lic n-ta jun и mac xqui rik chirij, 
tupu je q'ui xe c'unic y xqui bij mentir 
chirij. Pa q'uisbal-re, xe upon chic queb 
testígo chi xa mentir quiqui bij. 5! Xqui 
bij ique: 

—1 achi-ri xu bij: “Yin quin дш chu 
wulijsaxic i rachoch i Dios, te'uri che 
oxib 'ij quin walijsaj wi chic," xu bij —xe 
cha. 

62 Are 'uri i 'atz laj sacerdóte xwalijic, 
y xu bij che i Jesus: 

— Yet, élic n-ca la' tu wach chique? 
¿Wach usuc' ile quiqui bij chawij? —xu 
bij. 

3] Jesus lic n-xch'aw taj. Are 'uri i 'atz 
laj sacerdóte xu bij: 


x. 

—Yin, chuwach i Dios c'aslic, quin ya 
chakul: cha bij i sak laj tzij chake; cha 
bij 'uri we yet at Crísto*, chi и C'ojol i 
Dios —xu bij che. 

641 Jesus xu bij: 

— Katzij i xa bij. Хак quin iwil ni 
yin chi in Achi aj Chicaj, in cul na pu 
wikabim i Dios chi 'atz u cho'ab; xak 
quin iwil na quin c'un chali pa sutz’ 
chicaj —xu bij chique. 

65 Are uri i 'atz Јај sacerdóte xu 
rakch'ij и и, c'utbal-re i roywal. Xu bij: 

—iTzel cu ta i Dios ile! iYa n-ta chic u 
chac we 'о juban chic col qui bij u mac! 
Ya xi ta yix waral wach i itzel tzij xu bij. 
66 ¿Wach qui ch'ob yix che ile? —xu bij 
chique i rachi'il. 

I juban je 'o ги xqui bij: 

— Ге lic 'o и mac; cu maj che chi са 
camsaxic —xe cha. 

67 Are "uri xqui chubaj qui c'axaj chu 
palaj y xqui ch'ayo. 'O juban chic xqui 
ch'ay chu palaj 68у xqui bij che: 

—Yet chi at Crísto, cha bij и chake 
pachin xat ch'ayawic —xe cha che. 


I ma Pédro xruwaj u wach i Jesus 


6?Tz'akat are xqui ап ile, i ma Pédro 
cul chuwaja. Are 'uri, xupon jun ali, aj 
chac pa rachoch i caj'atzil i sacerdóte; xu 
bij che: 

—Xak yet at rachi'il i ma Jesus aj 
Galiléa —xu bij. 

70Xui-ri, i ma Pédro xruwaj u wach 
chiquiwach conojel: 

—N-weta'am ti yin wach i ca bij —xu 
bij che i ali. 

71] ma Pédro ya ca 'ec, 'o chic che 
uchibe. Are uri xa ’iltaj chic rumal jun 
chic. Xu bij "uri chique i је 'o chila: 

— 1 achi-le, rachi'il i ma Jesus chi aj 
Nazaret —co'ono. 

72] ma Pédro xu bij chic chi n-reta'am 
tu wach. Xu cuxtaj u bi i Dios puwi u tzij 
y xu bij: 

— Lic n-weta'am tu wach i achi-le —xcha. 
73Xo'on chupan jubi’, ni'pa i je ’o chila 
xe tejeb ru' y xqui bij: 





126.63 Аге i que'el pa ka ch'awbal yoj: i Tolke chi at koy'em. 

—Katzij, xak yet at cachi'il ique. Ca 
'alijin che a ch'awbal —xqui bij che. 

7^Te'uri i ma Pédro xu bij chique: 

— Chu ya ni tojpen i Dios pinwi, we 
n-katzij ti quin bij. Lic n-weta'am tu 
wach i achi-le —xu bij. 

Are игі xch'aw jun teren. ?»Juntir 
xc'un chu c'ux wach i bital che rumal 
i Jesus, man u bim che: "Are maja ca 
ch'aw i ac' re u sakirbal, quin awuwaj 
na oxmul," u bim i Jesus che. Te'uri i ma 
Pédro xel chila, lic c'ax xu na u c'ux, lic 
xo' rumal. 


Wach u jachic i Jesus 
pu'ab i ma Piláto 
27 1 Are xsakiric, i caj'atzil i 
sacerdóte xak i nimak tak 
mamv'ib que i aj Israel, ique xjunamtaj 
qui no'oj wach u camsaxic i Jesus quiqui 
"апо. ?Xqui xim i Jesus y xqui сат bi ru 
i ma Piláto chi gobernador, y xqui jach 
pu'ab. 


Wach u camic i ma Jüdas 


ЗІ ma Júdas, chi c'ayiwnak i Jesus, 
are xrilo chi ca camsax na, lic xbison 
che wach и 'anom. Are "uri ха е u tzalij 
chic i tréinta sak pwak chique i caj'atzil 
i sacerdóte, tak i nimak tak mam'ib. ^Xu 
bij chique: 

—Lic in macun-nak; in jachom jun 
achi che i camic chi n-tu mac —xu bij. 

Ique xqui la’ u wach che: 

— ¿Bi ke-yoj che? —xe cha—. iLic awe 
yet pa wach wi ile! —xe cha che. 

5Te'uri і ma Júdas xu jopij i sak pwak 
pa rachoch i Dios y xel bic. Are 'uri xa 'e 
u jitz'aj rib. 

SI caj'atzil i sacerdóte xqui mol i mer 
y xqui bij: 

—I mer-i, n-'us taj caka ya rv i rei 
Dios; i 'atbal tzij re i mam Moises n-cu 
ya taj, man i mer-i are i rajil u quiq'uel 
jun winak —xqui bij. 

7Te'uri xjunamtaj qui no'oj quiqui lo' 
jun ulew re i qui camposant ni'pa i je 
aj naj que cam pa Jerusalen. I ulew chi 
xqui lo'o, ха are pa са гап wi Бој ujer; 

*Ulew re 'Anbal Boj” u bi. 8Хиі-гі, xqui 

jalwachij u bi i ulew; *Ulew Quic” xqui 
bij che, у са аге 'o wi wo'or. ?Queje ile 
xe'elok pacha u bim can i mam Jeremías, 
chi ajbil u tzij i Dios ujer. Ire u bim 
canok: *Xqui сат bi i tréinta sak pwak 
chi are i rajil bital che cumal i aj Israel; 
10у гу і mer-le xqui lo’ i Шем pa са ап 
wi Бој ujer. Xe'elok pacha u bim can i 
Kajwal chwe." Queje ile tz'ibtal canok. 


I u tz'onbal i ma Piláto che i Jesus 


HT Jesus xc'am bi chuwach i 
gobernador. Ire xu tz'onoj che i Jesus: 

—¿Yet at 'atol tzij que i aj Israel winak? 
—co'ono. 

I Jesus xu bij: 

—Are ile, pacha i xa bij yet —co'ono. 

12Xui-ri, are хосѕах u mac cumal 
i ajwab sacerdóte, xak i nimak tak 
mamrib, i Jesus n-ta xu bij. P Are'urii 
ma Piláto xu bij che i Jesus: 

—&N-ca ta ta-bari wach tak quiqui bij 
chawij? —co'ono. 

14Xui-ri, i Jesus xak n-ta xu bij. Are 
"uri, i gobernador lic xu bisoj. 


I winak lic xqui tz'onoj 
u camsaxic i Jesus 


15Junab chi junab, are 'o i nima'ij 
páscua, i gobernador 'o pu'ab cro'taj 
jun prex, pachique quiqui cha i winak. 
16°С) jun prex, ma Barabas u bi, ire lic 
'etamam u mac cumal conojel i winak. 
17 Are је moltajnak chic i winak, i ma 
Piláto xu tz'onoj chique: 

—éPachique quiwaj yix cwo'taj bi 
chiwe? éQuiwaj i ma Barabas? ¿O quiwaj 
i ma Jesus chi *Crísto" ca bix che? —xu 
bij chique. 

187ге reta'am chic chi xa tzel quiquil i 
Jesus; xa гита] ne ile qui c'amom lo rv. 
19] ma Piláto, are cul pu q'uijibal, i 
rixokil xu tak li u bixquil ги; xu bij che: 

*Ma min awib che u camsaxic i achi-le, 
man ire n-tu mac. Yin cha'ab xin 'an jun 
achic' lic xibin'ib rumal ni ire-le y quin 
c'achir rumal." (Queje ile xbix che.) 

20Xui-ri i caj'atzil i sacerdóte, xak i 
nimak tak mam'ib, xe qui tun i winak 
chi quiqui tz'onoj i ro'taxic i ma 

Barabas, xak quiqui tz'onoj u camsaxic 
i Jesus. Queje i qui tunic ile xqui 'ano. 
21] gobernador xu tz'onoj chic chique i 
winak: 
—éPachique chique i je queb quiwaj 
yix quin tak nubi ro'taxic? —xu bij. 
—A-Barabas —xe cha. 
22] ma Piláto xu tz'onoj chique: 
—&Wach quin гар 'uri che і Jesus-i chi 
"Cristo" ca bix che? —co'ono. 
Conojel xqui bij: 


—iCha camsaj chuwach cruz! —xe cha. 


23 —éWach u mac "uri u 'anom? 
—co'ono. 
Ique xa xe siq'uin tan chic; xqui bij: 


—iCha camsaj chuwach cruz! —xe cha. 


?4Xril i ma Piláto "uri chi п-и chac 
cu tz'onoj mas tzij chique. Ique to' 
ch'okowic quiqui апо. Rumal.i ire 
xresaj rib chupam; xu tak u c'amic jun 


palangan ya, y xu са} и 'ab chiquiwach. 


Xu bij chique: 

—N-in mac ti yin we qui camsaj i achi- 
ri chi n-tu mac. Chiwach yix 'o wi wach 
qui 'an che —xu bij chique. 

25 Conojel i winak xqui Іа’ u wach che: 
—iPakawi yoj са pe wi i tojpen che u 
camic i achi-ri! iXak piquiwi i kac'al! — 

xqui bij. 

26 Are "uri i ma Piláto xro'taj bi 
a-Barabas; te'uri xu tak u ya'ic u lo'xic i 
Jesus y xu jach bi piqui'ab i que camsaw 
chuwach cruz. 


Wach u yo'yaxic i Jesus 
xqui ап i soldádo 


?7Te'uri і u soldádo i gobernador xqui 
c'am bi i Jesus pa palácio. Chila conojel 
i cachi'il xqui mol quib chirij chuwach. 
28Xquesaj и ’w y xqui сој jun chom laj u 
w сак. ??Te'uri xqui сој jun sotosic q'uix 
che u jolom, y xqui ya jun che' pu'ab 
wikabim. Te'uri xe xuqui chuwach, y xe 
oc chu yo'yaxic; xqui bij: 

—iNaj u "ij i 'atol tzij que i aj Israel! — 
xqui bij. 

30Xqui chubaj qui c'axaj chirij, хак 
xqui maj i che' che, chi qui yom pu'ab, 
y хаш ch'ay и jolom ги’. ?! Are xe utzin 
chu yo'yaxic, xquesaj i c'ul cak chi qui 

сојот che, y xqui сој chic i и °w ire. 
Te'uri xqui c'am bic, xe 'e chu camsaxic 
chuwach cruz. 


Wach u ripic i Jesus chuwach cruz 


32 Are que tijin chi be, xqui c'ulaj 
jun achi aj Ciréne, chi ma Simon u bi. 
Xqui ар pen che, xu сат biu cruz і 
Jesus. 33 Queje ile xe upon che jun jyub, 
Gólgota u bi; i usuc' i tzij-le que'elok: 

“јучЬ pacha u jolom апта.” 3^Are xe 
upon chila, xqui sujuj jubi víno che i 
Jesus, chi 'o cunbal c'a che, tobal na reu 
c'axc'ol. I Jesus, are xu na'o, n-xraj taj. 

35 Are qui ripom chic chuwach i cruz, 
і soldádo xe oc chi saquinic сһігіј и °w 
i Jesus, 'ilbal-re pachin ca ch'acaw bi 
chique. Xe'el 'uri pacha u bim can i ajbil 
u tzij i Dios ujer. Xu bij ire: ^Xqui jach 
na in 'u' chiquiwach; xe saquin chirij in 
u^ pachin ca ch'acaw nubic." Queje ile u 
tz'ibam canok. 36Te'uri xe cubi chila chu 
chajixic, tz'akat ca camic. 37 Puwi ’an i 
cruz xqui tz'ibaj juban tzij, 'alijinsabal-re 
wach u mac. Cu bij i tz'ib: “Аге iri, are i 

Jesus, chi 'atol tzij que i aj Israel winak," 
co'ono. 

38Xak je 'o queb ili'omab xe qui rip 
chuwach qui cruz, junam ru' i Jesus. 

Jun xq'uiji pu wikabim, y jun pu moxim. 
39Ni'pa i que ic'aw chila, xqui yo'ya. 
Quiqui sutsa qui jolom 40у quiqui bij: 

—Yet a bim na chi са wulijsaj ni 
rachoch i Dios, y ca yac chic churox ij. 
iBay, cha to 'uri awib! We yet at u C'ojol 
i Dios, cha kajsaj li awib chuwach i cruz 
—e cha. 

4 Хак queje xqui ап i ajwab sacerdóte, 
xak i tijonel re i 'atbal tzij, xak queje i aj 
Fariséo, xak i nimak tak mamr'ib, lic xqui 
yo'ya na. Ique xqui bij chiquiwach: 

4? —]re-le je q'ui xe u to na, xui-ri п-са 
tiqui ta chu to'ic rib. Ire, we lic are i ka 
'atol tzij yoj chi oj aj Israel, cha kaj lo 'uri 
chuwach i cruz, te'uri caka coj na. 431re 
u cubam u c'ux che i Dios, xak u bim chi 
ire u C'ojol i Dios; bay, i Dios 'ut chu to 
na we c'ax cu na'o —xe cha. 

44Xak i ili'omab chi je riptal ru' ire, 
xak ique quiqui yo'ya panok. 

Wach u camic i Jesus 


45 Are tiq'uil 'ij, xo'on 'ekum ronojel u 
wach i jyub ta'aj; queje xo'on ile c'a a las 
tres re u kajbal 'ij. 46 Are 'uri, co xch'aw i 
Jesus, xu bij: 

—ЕП, Eli, ¿láma sabactáni? —xu bij. 

I usuc' i tzij-i que'elok: Wajwal Dios, 
Wajwal Dios, éwuchac in awo'tam 
canok? Queje usuc' u tzij ile. 

47 Je "o jujun chila xqui ta; ique хаш 
bij: 

—1 achi-le cu siq'uij i ujer ajbil и tzij i 
Dios, mam Elías —xe cha. 

48 Juntir, o jun chique ха 'e pa'anem, 
xu mu jun espónja chupam juban víno 
ch'am. Te'uri xu ch'ap tzam che' y xu ya 
an che, man cu tz'ub-bej ге. 41I juban 
xqui bij: 

—Chawoy'ej na, we kas ca c'un i mam 
Elías chu to'ic —xe cha che. 

50Te'uri i Jesus xsiq'uin julaj chic y xel 
u сих. 

51 Are "uri i nim laj cortin pim, pa 
rachoch i Dios, xel pa nic'aj, xmajan li 
рија’, са pulew. I Шем lic xa sicsatic; 

i tak i abaj xpax u pam. 52 №ра i qui 
mukbal i camnak xe jaktaj na; je q'ui i 
creyent je camnak xe walij na. 53Xe 'el 
uri chi sak; y chirijil nu walijic i Jesus, 
xe oc pa tinimit Jerusalen. Chila xe 'iltaj 
wi cumal uq'uial winak. 

54'O jun capitan que tijin chu chajixic 
i Jesus cu' u soldádo. Are xqui na i 
ucabrakan, xak xquil ni'pa i 'anic-le, lic 
xqui xij quib. Xqui bij: 

— Katzij i achi-ri, lic are u C'ojol i Dios 
—xqui bij. 

55 Je 'o uq'uial ixokib que taken li 

c'a naj chi je terejnak chirij i Jesus. Je 
terejnak li chirij, quiqui tobej na re; са 
pa Galiléa je terejnak lok. 56 Chiquixol 
ique je 'o i ati Mariy Magdaléna, xak i 
ati Mariy chi qui chuch i ma Jacóbo y 
ma Jose, xak i qui chuch i u c'ojol i mam 
Zebedéo. 


» 


» 


Wach u mukic i Jesus 


57 Are xoc a'ab, xc'un jun achi beyom 
aj Arimatéa, ma Jose u bi. I achi-le xak 

terejnak chirij u c'utunic i Jesus. 58 Хос 
ire ru' i ma Piláto y xu tz'onoj i u ch'acul 
i Jesus. I ma Piláto xu tak u jachic che. 
59Te'uri i ma Jose xu сат bic y xu pasij 
bi chupam jun sawan lic cham. 60 Te'uri 
xe u mina chupam jun pantion re ire; 
are jun jul chi c'a te u takom u woric 
chupam jun péfia. Хи tz'apij can u chi' i 
jul ги’ jun nim laj abaj, у ха ес. 9! I ati 
Mariy Magdaléna, xak i ati Mariy jun, xe 
cubi can chila chuwach i jul. 


Lic xqui 'an pen n-ta quel'aw 
u ch'acul i Jesus 


62 Are xa 'ani ile, are i 'ij chi yijbal na 
re i uxlambal ’ij. Chucab 'ij "uri, i ajwab 
sacerdóte, xak i aj Fariséo, xe 'e ги i ma 
Piláto 63y xqui bij che: 

— Міт Јај winak, xc'un chaka c'ux chi 
i achi aj t'oronel-le u bim na chi ca c'un 
sak chuwach churox 'ij. Queje Пе и bim 
na are с'а c'aslic. 9^Rumal.i cha taka u 
chajixic i jul pa muktal wi, c'a churox 
"ijj. Mokxa que c'un i и tijoxelab cha'ab, 
caquel'aj bi u ch'acul, te'uri quiqui bij 
chique i winak chi walijnak chic. We 
queje quiqui "an ni ique ile, і mentir-le 
mas nim na chuwach i-jun chi u bim 
can i achi. (Queje ile xqui bij che i ma 
Piláto.) 

$5Te'uri ire xu bij chique: 

— Che i c'ama bi i soldádo; che i ya 
chila chu chajixic i jul. 'Utz u chajixic 
chi 'ana che —xu bij chique. 

$6[que xe ес, que е qui yijbau ch?’ i 
jul man n-ta jun ca 'e yinawok. I abaj chi 
'o che и chi' i jul, xqui сој сат chuwach, 
xqui nac' ixcab che tak u tzam. Queje 
xqui гап ile, "ilbal-re we n-ta jun са е 
yinawok. Xak xe qui canaj can i soldádo 


chi je chajinel re u chi' i jul. 

2 8 1 Are xic'aw i "ij re i uxlambal 
"jj; аге ya ca pe i u sakiric re i 

domíngo, are 'uri i ati Mariy Magdaléna, 

xak i ati Mariy jun, xe 'e chu rilic i 

jul. 2Аге maja que uponic, xpe jun 

ucabrakan, man 'o jun ángel re i Kajwal 

xkaj li chicaj, xresaj i abaj chu chi' i 


U walijic i Jesus che u camic 

jul, y xcubi puwi. 3I и tzunbal ire ca 
walch'inic pacha u rep а”; i и °w lic sak, 
sak. ^I soldádo, are xquil u wach, lic que 
sicsat rumal qui xibriquil, pacha laj xe 
cam rumal. 

5 Are xe upon i ixokib, i ángel xu bij 
chique: 

—Mi xij iwib. Yin weta'am chi xix 
c'un chu tzucuxic i Jesus chi xcamsax 
chuwach cruz. 9Ire n-ta waral; walijnak 
chubic pacha i u bim. Chix petok, chol 
iwila u q'uijibal pa yatal wi canok. 
7Chi bisoj u ya'ic rason chiqueiu 
tijoxelab. Chi bij chique: “Ire walijnak 
chic chiquixol i camnak; ya 'enak chic 
pa Galiléa, nabe na chiwach yix; chila 
quiwil ni u wach," chix chok chique. 
Are iri col in bij chiwe —xu bij i ángel 
chique. 

8Те”игі i ixokib juntir хе 'el rw i jul. 
Lic xqui xij quib xe 'ec, xui-ri xak que 
quicotic. Pa'anem xe 'e chu ya'ic rason 
chique u tijoxelab. ?Xak te'et i Jesus xu 
c'ut rib chique, y xu ya rutzil qui wach. 
Ique xe tejeb ru' y xe xuqui chuwach, 
cojbal re u "ij, y xqui chap i rakan. 

10—Mi xij iwib —xu bij i Jesus 
chique—-. Ji bij chique і wachalal che 'oj 
ique pa Galiléa; chila quiquil ni in wach 
—xu bij chique. 


Хуа’ mer chique i soldádo, 'anbal 
re chique chi quiqui 'an i mentir 
117 ixokib xqui maj bi qui be. Are que 

tijin chi Бе, xak "o jujun chique i soldádo 
xe 'e pa tinimit chu bixquil chique i 
ajwab sacerdóte wach i xquilo. !?Te'uri i 
ajwab sacerdóte xe 'e chu bixquil chique 
i nimak tak mam'ib. Xqui junamsaj i 

qui no'oj chiquiwach, wach i quiqui 
'ano. Te'uri xqui ya uq'uial mer chique i 
soldádo, 13y xqui bij chique: 

— Chi bij yix chi xix war cha'ab, y 
аге uri xe c'uni u tijoxelab i Jesus у 
xquel'aj bi u ch'acul ire. Queje ile chi bij 
na. 14We xu ta rason i gobernador, mi 
xij iwib; yoj caka kajsaj ni u c'ux ire; ire 
n-ta cu гап chiwe. (Queje xqui bij i ajwab 
sacerdóte ile chique i soldádo.) 

15 Are uri і soldádo xqui chap i mer, у 
xqui bij na pacha bital chique. Y queje 
quiqui bij ni aj Israel winak ile, c'a are 'o 
wi wo'or. 


Wach u c'utic rib xo'on i 
Jesus chique u tijoxelab 


16] julajuj и tijoxelab xe 'e pa Galiléa; 
xe 'e che jun jyub pacha bital chique 
rumal i Jesus. 17 Chila xqui rik wi i 
Jesus, y are xquilo, xe oc chu cojic u 'ij, 
tupu "o jujun chique n-kas ta quiqui cojo 
we are i Jesus. 181 Jesus xtejeb pan си y 
xu bij: 

—Yatal chic pin'ab u 'atic tzij puwi 
ronojel ni'pa i 'olic. 'O chic pin'ab ronojel 
i aj chicaj, xak ronojel i aj chuwach i 
jyub ta'aj. 19 Јіх yix си’ i winak ronojel 
u wach i jyub ta'aj. Chi bij in tzij chique 
man xak ique que u "on ni in tijoxelab 
yin. Chi kajsaj ni ya piquiwi, c'utbal-re 
chi je re chic i Ta chicaj, xak је геі и 
C'ojol, xak je re i u Tewal i Diosr. 20 Chi 
c'utu chique chi 'o u chac que cojon na 
che ronojel ni'pa in c'utum yin chiwe 
yix. Mi sach pi c'ux chi yin in 'o na iww 
ronojel 'ij sak, са ра q'uisbal re u wach 
i jyub ta'aj. 

Amen (katzij). 





728.19 I mer tzij xu bij are iri: pubi i Ta, xak i u C'ojol, xak i u Tewal i Dios. 


I'UTZ LAJ TZIJ CHIRIJ I JESUCRISTO U TZ'IBAM 
I SAN MARCOS 





I ma Wan, aj kajsanel ya, 
xe u pixbaj i winak 


1 1Are iri are i jekbal re i "utz laj tzij 

chirij i Jesucrísto, chi u C'ojol i Dios. 
?] jekbal re u chac i Jesus, xak jun ru' 
pacha и tz'ibam can i ujer ajbil u tzij i 
Dios, mam Isaías. Ire xu tz'ibaj i tzij-i chi 
Dios xu bij che u C'ojol: 

Chatape' —xu bij che— quin tak bi 
jun in takon ca nabeaj bi chawach, 
cu yijba a be chawach. 

3 Ca tataj u ch'awbal jun ca siq'uin 
che i jyub tz'inilic; cu bij: 

“iYa ca pe i Kajwal! Chi yijba u be 
chuwach. 

Chi suc'ba ni'pa i jul, ni'pa i tanalak 
pu be i Kajwal." 

(Queje ile tz'ibtal canok.) 

^Xo'on panok, queje ile xe'elok. 'O jun 
achi, ma Wan u bi, xoc che jun chakij jyub 
tz'inilic. Chila xe u pixbaj wi i winak, xak 
xu kajsaj ya piquiwi. Xu bij chique: “Chi 
jalwachij i nojbal y chi tz'onoj u kajsaxic 
ya piwi, man i Dios cu cuy na i mac." 
(Queje ile xu bij.) »Che tak i ’ij-le, je qui 
i winak xe upon ги chila, chu tayiquil u 
tzij; xe upon i je aj Jerusalen, xak ronojel i 
juban tinimit re i jyub Judéa. Chila quiqui 
bij ni qui mac chiquiwach i winak, te'uri i 
ma Wan xu kajsaj ya piquiwi chiya Jordan. 

61 ma Wan, i и 'u' ire xa are i rismal 
camey 'antal и 'u' che; i ximbal u pam xa 
are ch'akap tz'um. Xak i u wa cu tijo xa 
wach tak i sac', wach tak i u wa'al cab cu 
rik pa tak 'es. 7 Are xe u pixbaj i winak, xu 
bij chique: 

—O jun са pe chwijil yin chi nim пі и 
"ijj chinwach yin. N-ca majaw ta chwe we 


quin 'an mocom che wib chirij, rumal u 
' nim; mi te ne quin chaqui kaj chuwach 
chu toric u wach и xajab che. 8Үіп, xa ya 
quin kajsaj piwi, xui-ri ire cu kajsaj niu 
Tewal i Dios piwi. (Queje ile xu bij i ma 
Wan chique i winak.) 


Wach u yijbaxic rib i Jesus che u chac 


?Che tak i "ij-le i Jesus хе] pu tinimit 
Nazaret, u cwenta i Galiléa, y ха е chiya 
Jordan. Chila, i ma Wan xu kajsaj ya 
puwi chiya. 10 Хак te'et, are xel і Jesus 
pa ya, xril i caj xjaktajic, xak xriliu 
Tewal i Dios xkaj lok pacha jun palomax. 
Xc'unic, y xkaj puwi ire. 1 Are xa 'antaj 
ile, 'o jun ch'awbal xch'aw chicaj chi xu 
bij: 

—Yet at Wac'al chi lic c'ax cat in na'o. 
Lic quin quicot awumal —xu bij. 


I itzel xu tzucuj wach tzaksabal 
re i Jesus cu 'ano 


12'Te'uri i u Tewal i Dios xu c'am bi 
i Jesus che jun chakij jyub tz'inilic. 
I3 Chila xq'uiji cuarénta "ij chiquixol itzel 
chicop. I itzel, chi Satanas, xupon ги, 
xraj te ire cu tzaksaj i Jesus chupam jun 
u mac. Xui-ri, i Jesus n-xtzak taj. Are 
xic'aw ile, xe upon juban ángel ги, y 
xqui to wach i rajwaxic che. 


I jekbal re u chac i Jesus pa Galiléa 


14^Xo'on panok, i та Wan ај kajsanel 
ya, xtz'apix pa cárcel. Are 'uri ха 'ei 
Jesus ра Galiléa chu bixquil i 'utz Јај tzij 
re i Dios chila, wach и 'atbal tzij i Dios 
piquiwi i winak. 15Xu bij chique: 

—Ya xu rik i 'ij chi u ch'icom i Dios; 
ya ca jekan "uri i "utz laj 'atbal tzij re ire. 

iChi jalwachij i nojbal chi n-'us taj! iChi 
cuba i c'ux che i tzij re iwelbal chi sak! 
—u bij chique. 


I Jesus xe u siq'uij je 
cajib aj chapol car 


16Xo'on chupan jubi', i Jesus ca malcat 
chu chi' i alagun, Galiléa u bi. Chila xe 
ril i ma Simon ru' i ma Andres, chi je 
catz qui cha' quib. Que tijin chu c'akic 
cataraya pa ya, man je aj chapol car. 171 
Jesus xu bij chique: 

—Chix pet wv, y quin c'ut chiwe wach 
qui тойс i winak qui апо, pacha qui гап 
chique uq'uial car are qui chapo —xu bij 
chique. 

18Are xqui ta wach xbix chique, juntir 
xqui canaj can i cataraya, y xe terej 
chirij. 

19 ХЫп chupan jubi', xak xe ril i ma 
Jacóbo ги i ma Wan chi catz qui cha’ 
quib; ique je rac'al i mam Zebedéo. Je 'o 
chupam jun bárco, que tijin chu yijbaxic 
tak i cataraya. 201 Jesus, are xe rilo, 
juntir хе u siq'uij ru’. Ique-le, xqui сапа] 
can i qui kajaw ru' i qui bárco, xak i qui 
тосот, y xe terej chirij i Jesus. 


Irutzirsaxic jun achi, 'o itzel tew che 


21Xo'on chupan jubi’, xe upon pa tinimit 
Capernaum. Are xc'un i uxlambal 'ij, i 
Jesus xoc pa molbal'ib que i aj Israel 
winak, y xoc chu c'utic chique. ??Lic 
xqui bisoj i winak wach i c'utunic xu 'an 
chique, man ire, are ca ch'a'at си’, 'alaj 
"uri chi lic reta'am wach i cu bij; n-are ta 
pacha xqui ап i to’ je tijonel re i 'atbal tzij. 
?3 Chupam i molbal'ib-le, o jun achi 'o jun 
itzel tew che. Ire ca siq'uin chu bixquil: 
24 —Yet, Jesus aj Nazaret éwuchac col 
a mina awib Ки yoj? ¿Mok xat c'un na, 
col a sachbej ka wach? Yin weta'am a 
wach: at are i Jun petnak ги’ i Dios; ilic 
'o re i Dios chawe! (Queje ile ca siq'uin 
chu bixquil.) 
25] Jesus xu 'atij wach i xu bij: 
—iMat ch'awic! —xu bij che—. 
iChawo'taj can i achi-le! —co'on che. 

26 Are 'uri i achi co xsicsax гита] itzel 
tew, te'uri i itzel tew ca siq'uinic xel che 
i achi. 27 Conojel i winak lic xqui bisoj, y 
xe oc chu ch'obic chiquiwach: 

—¿Wach u 'onquil ile? ¿Wach usuc' i 
c'ac' laj c'utunic co'on ire-le? I achi-le lic 
o u cho'ab; 'o pu'ab que u tak bi itzel tew, 
y que cojon che —xqui bij i winak. 

28Ү juntir xpax u tzijol i Jesus ronojel 
i jyub re i Galiléa. 


», 


Irutzirsaxic u chuch u ji' i ma Pédro 


29 Are хе] pa molbal'ib, xe е che i 
cachoch i ma Simon y ma Andres, xak 
xe'eima Jacóbo y ma Wan си. 39 Аге 
xe upon chila, i u chuch u ji' i ma Simon 
iwab, cotz'ol chuwi u chat, 'o 'a' chirij. I 
je o chila xqui bij che i Jesus chi iwab 
i ixok. ?! Are 'uri, ire xtejeb ru' ixok; 
xu chap che u 'ab, y xu walijsaj. Juntir 
xchup i а’ chirij. Te'uri xoc chi qui 
tzukic. 


I Jesus, je q'ui iwabib xe rutzirsaj 


32 Are xkaj i 'ij, ya xoc aab, te'uri 
i winak xqui ticba li u c'amic iwabib 
ru' i Jesus." Xak xqui c'am li ni'pa i 'o 
itzel tew chique. 33 Conojeli winak re i 
tinimit xqui rik quib pa ocbal bic ru' ja, 
pa 'o wi i Jesus. ?^Je qui xe rutzirsaj, xa 
bi chi c'axil 'o chique, xak xe resaj ni'pa 
itzel tew 'o chique. Xui-ri, n-xu ya ta 
chique itzel tew que ch'awic, man ique- 
le queta'am u wach. 


I Jesus xel chu bixquil u tzij i Dios 
pa tak tinimit re i jyub Galiléa 


35Sakir chucab 'ij, са ekum na, i 
Jesus xwalijic, xel ru' ja, xa 'e che jun 
lugar tz'inilic. Chila xu tz'onoj wi che i 
Dios. 36Te'uri i ma Simon cu i rachi'il, 
xe 'e chu tzucuxic. 37 Are xqui riko, xqui 
bij che: 

—Conojel i winak que tijin cha 
tzucuxic —xqui bij. 

38Xui-ri, i Jesus xu bij chique: 

— Сој 'e chic che juban tak aldéa; 'o и 
chac xak quin bij u tzij i Dios chique i 





21.32 Queje ile xqui апо, man 'o и chac xcoy'ej с'а xkaj i "ij ра uxlambal 'ij we саса] que chacunic. We xe 
cunanic pa 'ij, i qui 'atbal tzij i aj Israel winak cu bij chi que macunic. 

winak chila. Are i rumal ile xin petic — 
xu bij chique. 

39Te'uri, хе 'e che ronojelijyub re i 
Galiléa, chu bixquil u tzij i Dios chique 
i winak pa tak molbal'ib que i aj Israel. 
N-xui ta la ile xu 'ano, xak xe resaj itzel 
tak tew chique i je ni'pa je chaptajnak 
cumal. 


I rutzirsaxic jun achi 'o 
yobil lépra che 


40 Xo'on panok, ’o jun achi xupon rv i 
Jesus, 'o yobil che, lépra’ ca bixic. Lic xu 
tz'onoj utzil chomal che. Xuqui chuwach 
y xu bij che: 

—We ta cawaj, cat tiqui chi rutzirsaxic 
i yobil 'o chwe —co'ono. 

^1] Jesus lic xril to'bal u wach. Xu yin 
pan ги u "ab; xu bij che: 

Cwaj —xu bij—. iChel ni yobil 'o 
chawe! —xcha. 

42 Are xu bij ire ile, juntir xel i yobil 
che; xcanaj canok chom chic u ch'acul. 
?3Te'uri i Jesus xu а bic; lic xu pixbaj 
y xu bij che: 

^4 —Chatape', mi jun ma lapla che 
wach in 'anom chawe; xui-ri, ja c'utu 
awib che i sacerdóte, c'utbal-re che chi 
n-ta chic i yobil lépra chawe. Cha jacha 
can a sipon che, chi cu sujuj chuwach 
i Dios pacha u bim can i mam Moises 
ujer. Queje ile caquetamaj i winak chi 
utzirnak chic i c'ax chawe —xu bij i 
Jesus che. 

45 Xui-ri, i achi, are xa ес xoc chu 
bixquil chique conojel i winak wach i 
'antal che; lic xu paxsaj u tzijol. Rumal 
ile, lic xe q'uiar i winak ru' i Jesus, xa 
ipa ха 'e wi. Rumal.i, ire n-xoc ta chic 
mer pa tak tinimit, xui xcanaj can pa tak 
jyub tz'inilic. Xui-ri, са je qui пі winak 
xe upon ru' xa bi chi tinimital. 





I rutzirsaxic jun chi 
siquirnak u ch'acul 


2 1Xo'on chupan jubi' chic, i Jesus 
xtzalij chic pa tinimit Capernaum. 
Xpax rason chi ire 'o chic chi rachoch. 

2? Juntir xqui mol quib i winak rv’, ya 
n-que oc ta chic paja; que bajbatic c'a 
chuxol uchija. I Jesus xoc chu bixquil 
u tzij i Dios chique. 3Are ca tijin chu 
bixquil, xe upon cajib achiab, cuc'am 
bi jun achi chuwa ch'at, lic siquirnak u 
ch'acul. *Cacaj ique que oc го i Jesus; 
xui-ri, cumal i winak je q'ui, n-xe tiqui 
ta che. Rumal.i, xe 'el bi chuwi ja y xe oc 
chu toric i xot mer puwi i Jesus. Te'uri 
i je cajib-le xqui kajsaj bi achi chuwa 
ch'at chuwach i Jesus. 51ге, are xrilo chi 
lic qui cubam qui c'ux che, xu bij che i 
iwab: 
—Wac'l, nipa i a mac, уа cuytajnak 
chic —xu bij che. 
$Xak je 'o jujun aj tijonel re i u 'atbal 
tzij imam Moises je cul chila. Ique xe oc 
chu ch'obic pa qui c'ux: 7 ^£ Wuchac queje 
ile cu bij i achi-le? I tzij xu bij ire-le, tzel 
cu ta i Dios, man mi jun 'o pu'ab cu cuy 
ni qui mac i winak; xui i Dios 'o pu'ab cu 
cuy na," que cha. 
8 Juntir xu na i Jesus pu c'ux wach que 
tijin chu ch'obic; rumal-i xu bij chique: 
—éWuchac qui ch'ob ile pi cux? Пе, 
n-c'ax tu bixquil chi “Ya xcuytaj a mac." 
Are i сах и 'onquil are iri: “Chat walijok, 
cha yaca bi a soc, y chat binok." Are c'ax 
и 'onquil ile che jun winak. !?Xui-ri, yin 
chi in Achi aj Chicaj, quin "alijinsaj na 
chiwe chi yin % pin'ab quin cuy ni qui 
mac i winak waral chuwach i jyub ta'aj 
—xu bij i Jesus chique. Te'uri xu bij che i 
achi chi siquirnak: 
1 Yet, chatape* chat walijok, cha 
yaca bi a soc, y jat chi awachoch. 
12Juntir xwalij i iwab, xu yac Ы u soc, 
y xa 'ec. Xwalij chiquiwach ni'pa i je 'o 
chila y xa 'ec. Ique lic xqui bisoj che y xe 
oc chu cojic u 'ij i Dios: 
—.Lic n-kilom ta iri —xe cha. 


I sis'bal re і ma Lewi 


13 Xo'on panok, i Jesus xa 'e chic chu 
chi' i nim laj alagun. Are "o chila, je mas 
i winak xe moltaj ru’; ire xoc chic chu 
c'utic chique. !^Te'uri xbin chic jubi’ y 





^1.40 I yobil lépra-le, lic itzel c'ax, n-ta cunbal-re. I 'atbal tzij n-cu ya ta che jun winak ca tejeb ru' jun, chi 


'o yobil lépra che. 

xu rik jun achi, ma Lewi u bi, chi u c'ojol 
i ma Alféo. Ire cul pa q'uijibal chila pa 
cu tz'onoj wi i alcawal re i 'atbal tzij. I 
Jesus xu bij che: 

— Chat terej chwij —co'on che. 

I ma Lewi juntir xwalijic y xterej 
chirij. 

15Xo'on panok, i Jesus си’ и tijoxelab 
que tijin chi wa'im pa rachoch i ma 
Lewi-le, junam cu' juban chic aj tz'onol 
alcawal, je q'ui. Xak je 'o juban winak* 
que tijin chi уат си’, chi n-kas ta que 
cojon che i 'atbal tzij re i mam Moises; je 
qui je terejnak chirij i Jesus. 16Chila je 
'o jujun aj Fariséo junam cu' i qui tijonel 
re i ujer 'atbal tzij; ique, are xquilo chi 
i Jesus ca tijin chi wa'im си’ i winak-le, 
xe oc chu bixquil chique i u tijoxelab i 
Jesus: 

éWuchac i mayes yix cu tij u wa си’ i 
mal laj tak aj tz'onol alcawal, xak cu' 
juban ajmaquib? —xqui bij chique. 

17] Jesus, are xu ta wach i quiqui bij, 
xu bij chique: 

—Quin “an iri, man are i je iwab сга] 
jun ajcun chique; i 'utz qui wach n-tu 
chac ajcun chique. Yin in c'un-nak chi 
qui siq'uixic i je ajmaquib; n-in c'un-nak 
ta chi qui siq'uixic i je 'utz laj tak winak. 
(Queje xu bij i Jesus ile chique.) 


I costüámbre re ujer n-cumaj 
taj cocsax ru' i c'utunic c'ac? 


18 Xo'on panok, і u tijoxelab i ma Wan 
aj kajsanel ya, xak i je aj Fariséo, que 
tijin che qui costámbre, ayun u bi. (Are 
i usuc' i ayun-le: quiqui ch'ij jun ’ij, queb 
"ijj chuwach i Dios, n-ta wa quiqui tijo.) 
Che i’ij-le, је 'o juban winak xe upon ru 
i Jesus; xqui tz'onoj che: 

—éWuchac i a tijoxelab yet n-caco'taj 
ta jun "ij, queb "ij i qui wa'im pacha 
quiqui 'an i u tijoxelab i ma Wan, xak i 
que terej chiquij i aj Fariséo? —xqui bij 
che i Jesus. 

19] Jesus xu bij chique: 

—1 winak, we que е pa nima'ij re jun 
achi ya ca c'uli'ic, éxataba n-quiqui tij ta 
wa ги’? Quiqui tijo pues. N-'us taj quiqui 
xutuj i wa'im, tz'akat ire 'o си’. 20 Xui- 
гі, we xu rik i 'ij chi 'elsam chic i achi 
chiquixol, te'uri quiqui mayij i wa'im?. 
(Queje i tijojbal tzij ile xu bij i Jesus 
chique. Xak 'o jun chic tijojbal tzij xu bij 
chique. Are iri:) 

21 —Mi jun cu c'ojoj jun и "u''el ru 
jun ch'akap c'ojbal сас, man i c'ojbal 
c'ac' xa са tzajic, y cu rakch'ij i Cul 
el y ги ile cu nimarsaj i rakch'ijnak. 
?2Xak queje ile, mi jun cu сој i víno 
c'ac' chupam i 'el tak surum. N-quiqui 
an taj, man i víno сас’ xa cu rakch'ij 
ni surum. Que'elok, co'on mal i surum, 
xak ca sach i víno. Rumal-i, 'o и chac 
qui c'ol i víno c'ac' chupam i surum 
c'ac' —xu bij i Jesus chique.* 


э 


» 


I Jesus rajaw i uxlambal 'ij 


23Xo'on panok, chupam jun uxlambal 
ij, i Jesus ca bin cu' u tijoxelab chupam 
juban ticon. I u tijoxelab xe oc chu 
ch'upic u wach i trígo are xe ic'awic. 24I 
aj Fariséo xqui bij che i Jesus: 

—iChawilape'! cWuchac i a tijoxelab 
quiqui гар i chac-le che i uxlambal 'ij-i? 
Ile nim laj mac u bim i mam Moises — 
xe cha. 

?5'Te'uri, ire xu bij chique: 

—¿Xataba n-iweta'am ti yix wach 
i xo'on i mam David ujer are xu tij 
numic? Ire cu' i rachi'il lic que numic, 
lic 'o rajwaxic chique. ?9Rumal-i, 
xoc ire pa rachoch i Dios y xu tij i 
caxlanwa chi sujtal chuwach i Dios. 
Are xu гап ile, are i mam Abiatar 'atz 
laj sacerdóte. I caxlanwa-le, n-ta re 
i mam David che. Man cu bij i 'atbal 
tzij tz'ibtal can rumal i mam Moises, 
xui i sacerdóte que tijaw i caxlanwa- 
le. Péro i mam David xu tijo, xak xu 


» 





*2.15 "Ajmaquib" ca bix chique cumal i aj Fariséo. 


42.20 I usuc' i tzij-le are ігі: I Jesus, pacha i achi-le, ca 


'elsax na chiquixol; xui-ri, tz'akat 'o cu' n-tu chac quiqui 'an i ayun. (I aj Israel winak, 'o qui costámbre nic 
are wi quiqui 'an i ayun; 'olic xqui 'ano, 'anbal-re che chi we' ca c'un i Tolque. Xui-ri, i Tolque 'o chic 


chiquixol; ique n-xquetamaj tu wach.) 


*2.22 Queje xu bij i Jesus ile chique, c'utbal-re chique re i c'aslemal 


с'ас/. I costüámbre re ujer n-cu ch'ij taj coc ги’ i c'utunic с'ас/. 

ya chique i je rachi'il —xu bij i Jesus 
chique.^ 

?7Xak xu bij chique: 

—I uxlambal 'ij, Dios u yijbam cumal 
i winak, 'anbal 'utz chique. Mi 'an jech 
che; i uxlambal 'ij n-que u rajawij ta 
piquiwi i winak. 28 Rumal-i, yin chi 
in Achi aj Chicaj, quin rajawij puwi i 
uxlambal 'ij —xu bij i Jesus chique. 


Irutzirsaxic i achi chakijnak u 'ab 


ITe'uri i Jesus xoc chic pa molbalib. 


Chila 'o wi jun achi, xchakij u 
аЬ rumal siquirnak. ?Xak je "o jujun 
chila que tijin chu takexic i Jesus, we 
crutzirsaj i achi-le pa uxlambal "ij; саса] 
ique quiqui tzucuj u mac. ?I Jesus xu 
"Ла i achi chi chakijnak и "ab. Xu bij che: 

— Chat walijok, y chat tac'al chakaxol 
—co'on che. 

^Te'uri xu bij chique i winak: 

—l 'atbal tzij tz'ibtal can rumal i mam 
Moises, éwach cu bij chake, qui bij yix? 
Chupam i uxlambal 'ij, ¿utz we caka ап 
jun utzil chomal, o xa caka 'an i n-'us 
taj? ¿'Utz caka to jun chuwach i camic? 
¿O xa caka camsaj? 

Queje ile xu bij i Jesus chique, xui-ri, 
mi jun xch'awic. 51ге to' xe u takej, lic 
coywaric. Xak lic xbison chique man 
n-xcaj tu tayic usuc'. Te'uri xu bij che 
achi: 

— Cha suc'ba i a 'ab —co'ono. 

I achi xu suc'ba, y juntir xutziric. 

S Are "uri i aj Fariséo xe 'el bic y xe 'e 
cu' i jutzobaj je u cwenta i ma Heródes. 
Junam xe oc chu ch'obic wach u 
camsaxic i Jesus quiqui 'ano. 


Lic je q'ui i winak xe upon ru' i Jesus 

7] Jesus xa 'e chic cu' u tijoxelab chu 
chi' i alagun; xak je q'ui i winak re i 
jyub Galiléa xe terej chirij. 8 Аге xqui ta 
u tzijol wach і nimak tak 'anic ca tijin i 
Jesus chu 'onquil, je q'ui i winak xe c'un 
aj pa jyub Judéa, xak aj pa Jerusalen, 
xak aj pa jyub Iduméa, xak aj ch'akap 
re i ya Jordan, xak xe c'un i je re i jyub 


SAN MARCOS 2, 3 


u cwenta i queb tinimit Tíro y Sidon. 
91 winak je q'ui, lic quiqui pitz’ i Jesus, 
rumal-i, xe u tak bi u tijoxelab chu 
yijbaxic jun bárco che. 10Је qui i winak 
je rutzirsam, rumal-i, conojel i iwabib 'is 
quiqui min quib ги, саса] quiqui chap 
na jubi'. !! Ni'pa i "o itzel tak tew chique 
are xquil u wach i Jesus, juntir xe xuqui 
chuwach y xe siq'uin chu bixquil: 
—iYet at и C'ojol i Dios! —xe cha che. 
12Xui-ri, i Jesus xe u yaj i itzel tew; 
n-xu ya ta chique quiqui bij pachin ire. 


Wach qui chayic i cablajuj tijoxelab 
13 Xo'on panok, i Jesus xel bi chuwi 
jun jyub, y xe u siq'uij ru' pachin craj ire 
chi que terej chirij; y xe 'e rw. !^Chila xe 
u cha cablajuj chique, chi que terej na 
chirij, lic rachi'il na ire. Xu ya qui patan 
que 'el chu bixquil u tzij i Dios; (ique 
"apostelab" ca ых chique). 15Xak xu уа 
piqui'ab ique que tiqui chi cutzirsaxic 
iwabib, xak que quesaj bi itzel tew 
chiquij i winak. 161 qui bi i cablajuj-le: 
jun, ma Simon, chi xak ma Pédro xbix 
che rumal i Jesus; 17y queb chic: ma 
Jacóbo, chilam u cha' chi ma Wan, chi 
je rac'al i mam Zebedéo; i Jesus xu ya pi 
qui bi ^Boanérges" chi que'elok je achiab 
pacha и ch'awbal jab. 18 Хак i ma Andres, 
i ma Felípe, xak i ma Bartolome, i ma 
Matéo, i ma Tomas, y jun chic ma Jacóbo 
chi u c'ojol i mam Alféo; xak i ma Tadéo, 
xak i jun chic ma Simon chi re i partído 
cananísta, 19xak 'o i ma Júdas Iscarióte 
chi xo'on panok xu jach i Jesus piqui'ab 
i tzel que 'ilawic. (Пе je are i cablajuj 
apostelab je chatal rumal i Jesus.) 


'O i xe binic chi Jesus co'on i milágro 
man u yom u wach ru' itzel 


I Jesus xtzalij chali cu' u tijoxelab ги” 
ја. 20 Are xe uponic, xqui mol tan chic 
quib i winak ги”; ique n-xtijtaj ta chic qui 
wa сита]. 211 rachalal i Jesus, are xqui 
ta rason wach ca tijin chu 'anic, ique xe 
'e chu c'amic, man quiqui bij i winak xa 
ch'ujernak, quiqui bij. 





/2.26 Queje xu bij i Jesus ile chique, man ique lic xqui coj u 'ij i ujer mam David, y xak ire u kelom i ujer 
'atbal tzij; xui-ri, ile n-mac taj chuwach i Dios, man lic xu tij numic. 

22Xak xe upon i je aj tijonel re i ujer 
'atbal tzij; c'a pa Jerusalen je petnak wi. 
Ique xqui bij: 

—1 achi-ri 'o pu'ab i caj'atzil itzel, chi 
Beelzebu u bi. Ru' u cho'ab i itzel-le, ca 
tiqui chi relsaxic itzel tak tew —xqui bij. 

?3Rumal "uri, i Jesus xe u siq'uij ru’ y 
xu ya jun tijojbal tzij chique. 

—I caj'atzil itzel éxataba que resaj 
i је и takon ire? N-que resaj taj* —xu 
bij i Jesus chique—. ?^Iweta'am yix, 
jun tinimit we quiqui jach quib pa tak 
tzobajil, y quiqui 'an ch'o'oj chiquiwach, 
n-que najtin taj. 25 Хак queje juban alal, 
we n-junam ta qui wach, we quiqui jach 
quib chiquiwach, xak n-que najtin ta 
"uri. 26Xak queje i itzel си’ u takon; we 
quiqui jach quib chiquiwach, y quiqui 
'an ch'o'oj chiquiwach, n-que najtin taj, 
xa que sachic. (Rumal.i, i Satanas, n-que 
resaj ti u takon ire che jun winak.) 

27 Jun, we сга] coc pa rachoch jun achi 
chi lic 'o u cho'ab, cresajbej re ubitak- 
re, ire n-ca tiqui ta che we nu yut'um ti 
rajaw ja nabe. We u yut'um chic, te'uri 
ca tiqui chi relsaxic ubitak-re. (Queje xu 
bij i Jesus ile, c'utbal-re chique chi ire 
tiquinak chic che itzel.") 

28 —Chitape' —xu bij i Jesus chique 
i nimak qui patan—, 'о u cuytajic i qui 
mac i winak, wach tak quiqui 'ano, wach 
tak quiqui bij, 29хиі-гі, we c'ax quiqui 
bij chirij iu Tewal i Dios, ile lic n-tu 
cuytajic. Pachin i que 'anaw ile, lic 'o ni 
qui mac chiquij ronojel ij sak. 39Queje 
xu bij i Jesus ile chique; man qui bim 
ique chi xa are u tewal itzel 'o ru', xui-ri, 
аге і и Тема] i Dios 'o ru", 


Je pachin i ratz u cha' i Jesus, 
xak pachin i u chuch 


3I Te'uri xe upon і и chuch xak i u cha 
i Jesus. Xe taq'ui chuwaja y xqui tak u 
siquixic си”. ??Chila pa ja, je 'o uq'uial 
winak je ch'uquernak chu tayic u tzij i 
Jesus. Ique xqui bij: 

—1 a chuch си’ i a cha! je 'o chi sak; cat 

qui tzucuj? —xqui bij che. 
33] Jesus xu bij chique: 

—Расһіп in chuch, tak i je in cha'? — 

co'on chique. 
34Te'uri c'ula xe u takej ni'pa i je 
ch'uquernak ru' y xu bij: 

—Ni'pa i je 'o chi "15 je are in chuch, 
xak je in cha". 35Pachin i que tijin chu 
'anic pacha craj i Dios, ique-le je are in 
cha’, xak je are i wanab, хак in chuch — 
xu bij i Jesus chique. 

I tijojbal tzij re Шем 'utz, tak i n-'us taj 
4 1Xo'on panok, i Jesus 'o chu ch?’ i 

alagun, ca tijin tan chic chi qui 

tijoxic i winak. Хе тоа] uq'uial winak ru’, 
rumal-i, xoc ire chupam jun bárco y xcubi 
chila. I bárco, 'o pan jubi' pa ya, i uq'uial 
winak је 'o chu chì’ i ya. ?Ire, mas tak i 
c'utunic xo'on chila. Are і c'utunic xu апо, 
xui tak ejémplo xu bij chique, tijojbal que. 
Jun tijojbal tzij xu bij chique are iri: 

3—Chitape in tzij-i —xu bij chique—. 
'O jun achi xa 'e chu tiquic u ticon. *Are 
xe и quirij i rija’, 'o jub? xe'e tzak pa be; 
te'uri xe c'un i tz'iquin y xqui tij bic. 5Хак 
jubi' chic i ija xe'e tzak pa tak abaj chi n-ta 
kas ulew che. Juntir xalax lok, man n-naj 
taj enak wi pulew. 9Xui-ri, are xel li 'ij, 
xchakij na, man n-naj taj 'enak i ra. 7Xak 
juban chic xe'e tzak ра q'uix. Are xpo'ic, 
xq'uiy i q'uix chirij, y xcamic; n-xwachin 
taj. Хак 'o ni ја xe'e tzak che ulew chom. 
Chila xpo' wi, y xq'uiyic, y xu ya u wach 
chom. 'O jujun xu ya tréinta u wach; xak 
'o i xu ya sesénta u wach; xak 'o i xu ya 
cien u wach —xu bij i Jesus chique. ?Are 
xutzin u bixquil ile chique, xu bij: 

—We yix "o i xiquin chu tayic, chi ta u 
be игі —xu bij chique. 


Wach u chac tak i tijojbal 
tzij xu bij i Jesus 
10 Are utuquel chic i Jesus, xe upon i 
cablajuj u tijoxelab ги”, tak juban chic 





23.23 I mer tzij xu bij are iri: “I Satanas, ¿wach u 'onquil 'uri we cresaj rib ire mísmo?" 
13.30 I xqui bij-le que'elok chi chirij u Tewal i Dios c'ax 
13.32. Ique xe upon chu c'amic i Jesus man i winak quiqui 


Jesus ca tiqui chi relsaxic jun winak pu'ab itzel. 
xe ch'aw wi, man xqui bij chi are u tewal itzel. 
bij chi ch'uj chic. Chawila 3:21. 


^3.27 Rumal-i, i 

chique i je terejnak chirij, xol qui tz'onoj 
che chi ca sakirsax chique wach usuc' i 
tijojbal tzij xu bij-le. 11 Xu bij 'uri chique: 
—Yix "ut, i Dios и yom chiwe qui ta 
u be wach usuc' і аа] tzij ај chicaj, 
chi n-xa 'etamax ta ujer. Xui-ri, i juban 
winak (chi n-que terej ta chwij), xa 
ru' tijojbal tzij ca 'ani i c'utunic chique. 
12 (Que'el chique pacha i tz'ibtal canok 
rumal i mam Isaías ujer): Quiqui ta neri, 
péro n-quiqui ta tu be; que tzun neri, 
péro n-ta quiquilo. Man we ta quiqui ta 
u be, quiqui jalwachij "uri qui c'aslemal, 
y ca cuytaj qui mac "uri гита] i Dios — 
xu bij chique. 


Wach usuc' i tijojbal tzij re i aj ticanel 


13 Te'uri i Jesus xu bij chique: 

—¿Xak yix n-qui ta tu be i tijojbal 
tzij-le? We ni ta tu be i ral tak tzij-le, 
éwach u tayic 'uri u be i juban tijojbal 
tzij quin bij na? 141 aj ticanel ге ija-le 
are aj paxsal u tzij i Dios. 151 ija-le chi 
ca tzak pa be, que'elok pacha quiqui 'an 
i winak chi quiqui ta u tzij i Dios, xui-ri, 
ме’ ca Cun i Satanas cu’, col resaj i tzij 
chi tictal piqui c'ux. 16Хак je 'o jujun 
pacha xo'on i ija chi xtzak pa abaj: are 
quiqui ta u tzij i Dios, que quicotic 
quiqui сат pa canima. 17 Xui-ri, n-naj taj 
'enak i га’ pa canima, rumal.-i, n-quiqui 
ch'ij ta naj. Are са pe i сах piquiwi, хак 
we ca pe ch'o'oj chiquij rumal u tzij i 
Dios, xa caco'taj canok. 18Xak je 'o jujun 
pacha ija xtzak pa q'uix: quiqui ta u tzij 
i Dios; 19xui-ri, xa que c'achir гита] і 
c'aslemal waral chuwach i jyub ta'aj; xak 
i qui rayijbal re mas i mer, mas i ubitak 
que, xak u rayijbal re i qui ch'acul, ni'pa 
tak ile xa cu chup і 'utz laj tzij. Rumal-i, 
n-ta ca wachin chique. 20 Xui-ri, je 'o 
jujun quiqui ta u tzij i Dios, y quiqui 
c'am piqui c'ux. Te'uri, ca wachin chique 
pacha xo'on i ija tictal pa 'utz laj ulew. 
'O jujun chique je pacha i rakan chi xu 
ya tréinta u wach, xak 'o jujun quiqui 

ya sesénta, xak ’o jujun quiqui ya cien u 
wach —xu bij i Jesus chique. 
I tijojbal tzij re i cantil 
21] Jesus xak xu bij chic jun tzij 
chique. 

—Jun cantil, are qui c'am lok, éxataba 
qui ya chuxe' jun cajon, o chuxe' jun 
chat? N-queje ta ile. I 'a-le са уа’ ап 
chicaj, man ca 'e u tzunbal*. ?2Xui-ri, 
nipa i n-ca ај taj, ca 'alijinsax na; хак 
ronojel піра i имат u wach 'is quelsax 
na chi sak. ?? We yix 'o i xiquin chu tayic, 
chi ta u be 'uri —xu bij chique. 

24] Jesus xak xu bij i tzij-i chique: 

— Chi cojo retalil che wach quix tijin 
chu tayic. Ru' i pajbal pa quix pajan wi 
yix, xak ru' ile ca paj wi chiwe yix. (We 
lic qui coj retalil che i sak laj tzij re i 
Dios, ire cu ya 'uri mas u nojbal chiwe. 
Y co'on panok, mas cu ya na chic chiwe 
puwi ile.) 25Jun, we "o na chic "o ru, ca 
уа’ na mas 'uri che; хак queje i jun, we 
n-ta 'o ги, quelsax na i jubi’ 'o ги’ —xu 
bij i Jesus chique." 

I tijojbal tzij re u q'uiyic jun ija 
261 Jesus xu bij chic jun tijojbal tzij 
chique. Xu bij: 

— 1 'atbal tzij re i Dios quin junamsaj 
ги’ juban ija tictal na. Que'elok pacha 
co'on jun achi chi cu tic ija pulew. 271ге 
n-cretamaj taj wach i q'uiyic со?оп u 
ticon; ire xa cwaric 'ab 'ab, xak cwalij 
ronojel u sakirbal. Queje co'on ire ile, 
tz'akat quic'aw i tiémpo. I u ticon ca 
po'ic y ca q'iyic. Ire n-reta'am taj wach 
mer rumal хро’ u ticon. ?8Utuquel i 
ulew xo'on che i ticon chi xq'uiyic y 
xwachinic. Nabe, calaxic, te'uri ca q'uiy 
i rakan, ca pe i och! che, y pa q'uisbal-re, 
co'on ап. ?? Are ya гар chic, ca jach'ic, 
man ya xu rik i 'ij molbal-re. 

(Queje i tijojbal tzij ile xu bij i Jesus, 
wach co'on i Dios chique i qui jachom 
chic quib pu'ab i и афа] tzij ire.) 





* 4.21 Queje xu bij i Jesus ile, man ire pacha jun cantil c'un-nak chuwach i jyub ta'aj, chi tzijtal pa 'ekum. 


Reta'am chi ire ca yac 'an chicaj are ca camsax chuwach cruz. 


14.24 Are iri are i usuc' i tzij xu bij. 


m 4.25 Queje ile co'ono, man jun, we lic си сој retalil che i sak laj tzij re i Dios y cu c'ol pu c'ux, i Dios cu 
c'ut na mas che. Ni'pa i n-quiqui coj ta retalil che, ique quelsax na 'uri chique wach i qui tom. 

I tijojbal tzij re ija mostas 


30'Te'uri i Jesus xu bij chique: 

—1 'atbal tzij re i Dios, ¿wach nawi 
quin junamsaj ru', sakirsabal-re chiwe 
wach usuc'? ¿Wach i tijojbal tzij quin 
bij na chiwe? ?! Quin junamsaj ru' jun 
ija re i mostas. I ija-le ca tiquic, are mer 
ch'utik chuwach ronojel ni'pa ija. 32Xui- 
ri, are tictal chic, ca q'uiyic, y mas nim 
que'el chiquiwach i rachi'il. Ca peiu 
аЬ lic nimak, te'uri que c'un i tziquin y 
quiqui ар ni qui soc che u mujbal u 'ab. 

(Queje i tijojbal tzij ile xu bij i Jesus 
chique, sakirsabal-re wach u q'uiyaric i 
u 'atbal tzij i Dios chique.) 


I c'utunic xo'on i Jesus chique 
i winak xa ги’ tijojbal tzij 
33Queje u c'utic ile xo'on i Jesus. Ru 

uq'uial ejémplo xe u tijoj che u tzij i Dios, 
ni'pa tak i tzij chi xe tiqui chu tayic u be. 
34 Are i c'utunic xo'on ire chique i winak, 
'is ги’ tijojbal tzij xu bij chique, xui-ri xu 
sakij ni usuc' chique u tijoxelab. 


I Jesus xu 'atij і tew, xak u cho'ab i ya 


35 Che i "jj-le, are xoc a'ab, te'uri i 
Jesus xu bij chique u tijoxelab: 

— Сој ах ch'aka alagun —xu bij. 
36Te'uri xe qui canaj can i winak y 
xqui c'am bi i Jesus chupam i bárco pa 

cul wi ire; queje ile xqui ticba 'enam 
puwi i ya. Xak je 'o juban chic winak xe 
'e си’ chupam juban chic bárco. 37 Are 
que tijin chi be, xpe jun nim laj tew 
puwi i ya. I tew lic cu yac u wi і ya 
chicaj, y xoc chupam qui bárco, laj xnoj 
гита]. 381 Jesus xa cwar pan che u je 
i bárco, u yom u jolom puja' u ch'aquet. 
Ique xe 'e qui c'astaj, y xqui bij che: 

—Mayes, ¿yet n-ta ca ch'ob che we сој 
muktaj pa ya? —xe cha. 

39] Jesus xwalijic y xu 'atij i tew. Хак 
xu bij che i ya: 

—iCha mayij! iChat uxlanok! —xu bij che. 

Te'uri i tew juntir xuxlanic; xak i ya 
n-ca silab ta chic. 

^0 Te'uri xu bij chique u tijoxelab: 
—éWuchac xi xij iwib? éWuchac n-tu 
cubibal i c'ux chwe? —xu bij chique. 
41 ]que lic je оспак 'il che. Xqui bij 
chiquiwach: 
— Ві chi achial ile chi que cojon 
i ya che, xak i lo'laj tew? —xqui bij 
chiquiwach. 


Wach i relsaxic itzel tew 
che achi aj Gadára 


5 I Te'uri xe upon ch'aka ya, pa qui 
jyub i aj Садага. 21 Jesus, are 
xel pa bárco, juntir xc'un jun achi ru’, 
chi "o itzel tew che. I achi-ri petnak 
pa tak pantion chuwi camnak. 3Chila 
jekel wi pa tak pec que i camnak. Ire 
tijtal u ximic cumal i winak, xui-ri ne 
te tiquinak che, хак mi ne ги’ carena. 
*Q'uialmul qui yut'um i rakan i и 'ab 
che carena, xui-ri ire 'is xu t'ukij, xa 
xo'on ch'akatak che. Ni'pa i ch'ich' qui 
сојот che i rakan, 'is ca tiqui chu 'ajic; 
mi jun winak ca tiqui che ire. 5Chi pa'ij 
chi cha'ab, ire xmalcat tzam tak jyub 
xak chuwi camnak, to' ca siq'uinic. Xak 
cu joy i rij che abaj. Š Are xril u wach 
i Jesus c'a naj panok, xa 'e pa'anem, y 
xuqui chuwach. ?Te'uri xsiquin chu 
bixquil i tzij-i: 

—Jesus, yet chi at u C'ojol i Dios chi 
atz и "ij, éwuchac xat cun wu’? Chuwach 
i Dios lic quin tz'onoj chawe, min a ya pa 
сах —xu bij. (Ile are itzel tew xch'awic.) 

$Queje ile xu bij, man i Jesus ca tijin 
chu bixquil: 

—Yet, at itzel tew, ichat el che i achi-ri! 

9?] Jesus xu tz'onoj che: 

—éWach a bi? —xu bij che. 

Ire xu bij: 
—Are in bi, are "Legion"", man ој qui 
—xu bij. 
107ге lic хи tz'onoj che i Jesus: 
—Moj a tak bi naj che i jyub-i —xu bij. 
1 Chu nakaj i jyub-le о juban ak que 
tijin chi wa'im chuwach jun ral jyub. 
12 Are 'uri i itzel tak tew lic xqui tz'onoj 
che i Jesus: 


» 





^ 5.9 I usuc' і tzij “Legion” que'elok “je q'ui". 

—Choj a taka bi cu' i ak-le; cha ya 
chake coj oc chique —que cha. 

13 Te'uri i Jesus xu ya chique pacha i xqui 
tz'onoj; xe 'el 'uri che achi y xe oc chique i 
ak. I uq'uial ak-le, juntir xe 'e pa'anem chu 
chi' jun siwan; xe tzak bi са pa ya y xe ji'ic. 
Colo je queb mil i qui q'uial i ak-le. 

14] aj уши] ak lic xqui xij quib. Xe е 
pa'anem chija, xak pa tak jyub, chu lapic 
wach i xquilo. Y xe c'un i winak chi rilic 
wach i ха апі chila. 15 Аге xe upon ги i 
Jesus, xquil i achi chi 'o te itzel tew che. 
Xquilo chi to' ch'ucul chubic, jic chic 
и nojbal; и сојот chic и. Rumal-i, i 
winal-i lic xqui xij quib che i Jesus. !6Je 
ni'pa i quilom wach u 'anom i Jesus che 
i achi-le, ique xqui lap chique i juban chi 
c'a te xe c'unic. Xqui bij chique wach i 
quelsaxic itzel tew che i achi, xak wach 
tak xqui гап i ak. 17Te'uri і winak xe oc 
chu tz'onoxic pawor che i Jesus chi quel 
chila che i qui jyub. 

18 Are ca tijin roquic i Jesus pa bárco, 

i achi, chi "o te itzel tew che, lic сга) te 
enam ги’. 191 Jesus n-xu ya ta che, xui-ri, 
xu bij che: 

—Jat che awachoch cu' awachalal. Ja 
lapa chique wach u 'anom i Awajwal 
chawe; ja bij chique chi lic xril to'bal a 
wach —xu bij i Jesus che. 

20] achi-le xa е chu bixquil wach i 
utzil chomal u 'anom i Jesus che. Naj 
xa 'ec; xbin chupam i lajuj tinimit re i 
Decápolis chu bixquil. Conojel i winak 
chila lic xqui bisoj wach i cu bij i achi-ri. 


э 


Wach і rutzirsaxic и mi'al i ma 
Jáiro, xak i rutzirsaxic i ixok 
chi xu chap и "u' i Jesus 


?1] Jesus, аге ха 'ax chali ги u bárco 
jewa, lic xe moltaj mas i winak rw. Ire 
xcanaj can chu chi' i alagun. 22Are 'o 
chila, xupon jun achi ru', ma Jáiro u 
bi. Ire jun cajwal re i molbal'ib que i aj 
Israel. Are xril i Jesus, xuqui chuwach. 
?3Lic xu tz'onoj jun pawor che. Xu bij: 

— ral in mi'al ya ca camic —co'ono—. 
Cha 'ana utzil chomal chwe, jo wu, que 
a ya a 'ab puwi, cawutzirsabej-re, ca 
yabej re u c'aslemal —xu bij. 

24 Are "uri i Jesus xa еги’ i achi. Mas 
je q'ui i winak je teren chirij; lic ca 
bajbat i Jesus chiquixol і winak. ?»Xak 
chiquixol i winal-le, 'o jun ixok lic iwab. 
'O chic cablajuj junab u jekanic i yobil 'o 
che; п-са tani ta chic u yobil. ?6Ire 'enak 
chic си’ uq'uial aj cun, lic u ch'ijom i сах 
rumal wach 'antal che cumal, xak 'is u 
sachom chic u mer rumal; xui-ri n-ta 
xo'on re che; xa mas cu tz'abij u yobil. 
27]re u tom rason wach co'on i Jesus, 
rumal-i xe u mina rib chiquixol i uq'uial 
winak chirij i Jesus, y xu yin pan и °w. 
28Queje xo'on ire ile, man xu ch'ob ire, 
“We xui quin chap jub’ u °w i Jesus, quin 
utzir na." 29 Аге xu chap u ^ш, juntir xtan 
can u quiq'uel. Xu na pu ch'acul chi ya 
xutzir i сах che. 30 ХаК i Jesus xu na'o 
chi xak te'et, ru' u cho'ab, rutzirsam jun 
iwab. Rumal.i, xtzun chirij. 

—éPachin xu yin in 'u'? —xu bij. 

31] u tijoxelab xqui bij che: 

—Lic je qui i winak cat qui pitz'o, y 
yet ca bij épachin xu yin in 'u'? ¿Wach 
retamaxic caka 'an yoj ile? —xe cha. 

32] Jesus n-xu mayij ti u tzucuxic 
chiquixol i winak pachin xyinawic. 
33Rumal-i, i ixok lic xu xij rib, man 
reta'am wach u 'anom che. Ca barbatic 
xa 'ec, y xuqui chuwach i Jesus. Xu bij i 
sak laj tzij che, ronojel ni'pa i u 'anom. 
34] Jesus xu bij che: 

—Wac'al, at utzirnak chic rumal и 
cubibal а c'ux chwe. "Utz cat 'ec, mat 
c'achir chic; ya xutzir i yobil chawij —xu 
bij i Jesus che. 

35C'a ca tijin i Jesus chi tzij, 'o i xe 
c'un pa rachoch i cajwal i molbal'ib. 
Xqui bij che i qui patron: 

—1 a mi'al ya xcamic. N-ta chic u chac 
we ca 'e i Mayes awu' —xqui bij. 

36Xui-ri i Jesus n-xo'on ta cas chique, 
wach i xqui bij; xa xu bij che i cajwal і 
molbal'ib: 

—Mat ос il che, xui-ri, cha cuba a c'ux 
chwe —xu bij che. 

37] Jesus n-xu ya taj chi que rachi'ilaj 
bi i winak ru'. Xui i ma Pédro, i ma 
Jacóbo, xak i ma Wan chi u cha! i ma 
Jacóbo, xui ique xe и сат bi ги. 38 Are 

xe upon ru' rachoch i cajwal i molbal'ib, 
xril i Jesus chi to' que ch'okowic; i winak 
со’ que o'ic, to’ que siq'uinic. 39 Are xoc 
pa ja, xu bij chique: 

—éWuchac xa quix ch'okowic, xa quix 
o'ic? I ali n-camnak taj; xa cwaric —xu 
bij chique. 

^0Xui-ri, і winak ха xqui tze'ej che. 
Are 'uri i Jesus 'is xe resaj li chi sak 
conojel, te'uri xe и сат bi i u kajaw i u 
chuch i ali, chilam i je rachi'il bi ire, y 
xe oc pa ^o wi ali. 41 Te'uri xu chap и аЬ і 
ali, y xu bij pa qui ch'awbal ique: 

—Talíta cúmi —xu bij. 

Are i usuc' i tzij-le: Ali, quin bij chawe, 
chat walijok, co'ono. 

42 Are xu bij ile, i ali juntir xwalijic, y 
xoc chi binic; i je 'o chila lic xqui bisoj 
che. I ali 'о cablajuj junab che. 431 Jesus 
lic xu bij chique chi mi ta jub?’ quiqui 
ch'ach'a wach i xquilo. Xak xu bij chique 
chi quiqui ya u wa i ali. 


I aj Nazaret xqui xutuj 
u c'utunic i Jesus 


6 lTe'uri, i Jesus xel che i tinimit-le 
cu' u tijoxelab, y xe 'e pu tinimit 
ire. 2Аге xu rik i uxlambal "ij, xoc pa ја 
re i molbal'ib y xoc chu c'utic chique i 
winak chila. Je qui i winak je 'o chila; 
ni'pa i xqui ta u tzij lic xqui bisoj che. 

— Ра xu tijoj wi rib i achi-le ronojel 
wach ca tijin chu 'onquil? —xqui bij—. 
¿Wach usuc' i nojbal chi yatal che? ¿Pa 
xu nawsaj wi rib ire-le chu 'onquil i 
milágro? ?£Xataba n-are ti ire-le i ај 
'anol mexa? Ile xa are i ralab i ati Mariy; 
ха are i catz a-Jacóbo, i aJose, i a-Jádas, 
i a-Simon. éXataba i ranab ne te je jekel 
chi ku' yoj? Je jekelic pues. Queje ile 
xqui bij i winak. Xa xqui xutuj wach i xu 
bij, wach i xu 'ano. 

4] Jesus xu bij chique: 

—Conojel quiqui сој u 'ij jun ajbil u tzij 
i Dios, xui i je rach aj tinimit n-quiqui 
сој tu 'ij. Xak queje i rachalal, tak i je aj 
pa rachoch, xak n-quiqui сој tu "ij —xu 
bij chique. 

SI winak chila n-xqui cuba ti qui c'ux 
che, rumal-i, ire n-xtiqui ta chu апіс i 
milágro.? Xui je queb oxib winak xu ya 
и 'ab piquiwi y xe rutzirsaj. 9Lic xu bisoj 
man i winak n-xqui cuba ti qui c'ux che. 
Te'uri xa 'e pa tak aldéa nakaj chu c'utic 
chique i winak. 


I Jesus xe u tak bi u tijoxelab 
chu paxsaxic u tzij i Dios 


7Xo'on panok xe u siq'uij i cablajuj u 
tijoxelab ru, y pa cacabil xu jek bi qui 
takic pa tak aldéa. Xu ya piqui'ab caquesaj 
itzel tak tew chique і winak. Хак xu bij 
chique n-ta quiqui c'am bic are quiqui maj 
qui be, mi tene qui teb, mi tene qui wa, 
mi tene qui mer; xui qui ch'amiy quiqui 
c'am bic. ?Xak xu bij chique chi to' xajab 
chiqui cojo, xak miqui c'am chubi jumolaj 
qui "u , xui i jumolaj chi qui сојот bic. 
10Xak xu bij chique: 

—We 'о jun winak cu ya i posar, chix 
ol па ги”; са te qui canaj we quix el che i 
aldéale. П We 'o i winak n-quix qui c'ulaj 
taj, xak n-cacaj ti u tayic i tzij, chix el 
chila. Che i pu can i ulew che iwakan, 
c'utbal-re chique chi c'o can i qui mac 
chiquij. I tinimit-le, are ca c'un i tojpen 
re q'isbal "ij, sak laj tzij i quin bij chiwe, 
mas nim ni tojbal mac que ique chuwach 
i queb tinimit Sodóma y Gomórra? —xu 
bij chique u tijoxelab. 

12'Te'uri ique xe 'e chu bixquil chique 
i winak chi 'o u chac quiqui jalwachij 
qui nojbal chi n-'us taj. 13 ХаК xquesaj је 
qui itzel tak tew chique i winak; хак je 
qui iwabib xqui coj acéite piquiwi y xe 
cutzirsaj. 


э 


Wach i сатіс 'antal che i ma 
Wan chi aj kajsanel ya 


1^Xo'on panok, xak i ma Heródes, chi 
atol tzij piquiwi i aj Israel winak, xak xu 
ta u tzijol wach i nim laj 'anic ca tijin i 
Jesus chu 'onquil, man conojel i winak 
quiqui lapo. Ire xu bij: 

—Are i 'etz ma Wan aj kajsanel ya, 
walijnak chic chiquixol i camnak. Are i 


» 





°6.5 І winak xe walij chirij i Jesus y xquesaj bi pa tinimit. Chawila i u wuj i San Lácas 4.28-38. 
tzucuj i queb tzij-i pa Diccionário pa q'uisbal re i wuj-i. 


?6.11 Cha 

rumal "uri chi 'o i cho'ab ги’ chu 'onquil i 
milágro —u bij. 

15 Хак je 'o juban chic xqui bij: 

—Are i ujer ajbil u tzij iDios mam 
Elías —xe cha. Хак 'o i que binic: 

—Are jun c'ac' laj ajbil u tzij i Dios 
pacha i je re ujer —xe cha. 

16] ma Heródes, are xu ta, xu bij: 

Ire-le are i ma Wan, chi xin tak u 
c'atzixic u jolom; ya walijnak chic 
chiquixol i camnak —xu bij. 

1718] ma Heródes u camsam i ma Wan 
rumal i rixokil, chi ati Erodiys u bi. Are 
maja ca camsax i ma Wan, i ma Heródes 
xu maj i ati Erodiys che u cha", chi ma 
Felípe. I ma Wan xu bij che: 

—N- us taj cat q'uiji ги’ i rixokil a cha 

—u bij. 

Rumal-i, i ma Heródes xu tak u chapic 
і ma Wan, xu xim ги’ carena, y xu tz'apij 
pa cárcel. 

191 ati Erodiys tzel cril i ma Wan. Сга] 
cu camsaj, xui-ri n-cu rik taj wach u 
апіс cu 'an che, 20 man i ma Heródes 
n-xu ya ta che. Reta'am chi ma Wan, lic 
suc'ul i cu 'ano; lic ch'am u c'aslemal. 
Rumal.i, xu xij rib che. Are i rumal 'uri 
n-xu ya ta che ixok co'on c'ax che. I ma 
Heródes, are xu taiu tzij ima Wan, 
lic "utz xu ta, xui-ri, 'o ca ti'an pu c'ux 
rumal; n-xu rik taj wach i cu 'ano. ?!I ati 
Erodiys lic xraj u camsaxic i ma Wan, y 
xo'on panok xu rik i "ij che. I ma Heródes 
xo'on jun nima'ij reu 'ij ire. Je quii 
nimak tak winak xe c'un chu tijawic 
cenar ги. Xe c'un i je rakan u "ab, хак 
xe c'un i je caj'atzil i u soldádo, xak xe 
c'un i nimak qui patan re ronojel i jyub 
Galiléa. ?2Are que tijin chi wa'im, xoc 
bi i ralit i ati Erodiys, y xoc chi xajawic 
chiquiwach. I ma Heródes, cu' i je 'o 
ru', kus xquilo wach i xajawic xo'on i ali. 
Rumal.i xu bij che: 

— Cha tz'onoj chwe wach i cawaj quin 
ya chawe, y yin quin ya na 'uri chawe — 
xu bij che ali. ?3Lic xu cuxtaj u bi i Dios 
chu bixquil. 

—Yin lic quin ya na chawe pachique 
tak ca tz'onoj chwe. N-ta co'ono we ca 
tz'onoj i nic'aj i uq'uial tinimit chi 'o 

pin 'ab —xu bij—, lic quin ya na chawe. 
Queje ile xu bij ima Heródes. 

24] ali xe u tz'onoj che u chuch: 

—éWach quin tz'onoj che, ca bij yet? 
—xu bij che. 

— Cha tz'onoj u jolom i ma Wan che, 
chi aj kajsanel ya —xu bij u chuch che. 

25] ali juntir xtzalijic; xa еги і ma 
Heródes y xu bij che: 

—Wo'or tan cwaj і и jolom i ma 
Wan, aj kajsanel ya; cwaj ca ya li chwe 
chupam jun plato —xu bij. 

261 'atol tzij, are xu ta ile, lic xbison 
rumal. Xui-ri, ire u bim chic chiquiwach 
conojel, chi cu ya na che wach i ca 
tz'onox che, xak u cuxtam u bi i Dios 
puwi и tzij. Rumal-i, п-хгај ta ire cu 
tzalij u tzij. 27 Are 'uri хи tak-la bi jun 
soldádo chu c'amic u jolom i ma Wan. ?8I 
soldádo xa 'e ru' i cárcel, y xresaj u jolom 
і ma Wan; xu ya "uri pa plato y хи сат 
bi che ali. Ire-le xe u jacha che u chuch. 

?9] u tijoxelab i ma Wan, are xqui ta 
wach xa гар che, xe qui сата и nimal у 
xe qui muku. 


I qui tzukic jo'ob mil winak 


30 Xo'on panok, i u tijoxelab i Jesus xe 
tzalij chic y xqui mol quib ru' i Jesus. Xe 
oc chu lapic che ni'pa i qui 'anom y ni'pa 
i qui c'utum chique i winak. ?! Te'uri i 
Jesus xu bij chique: 

— Јо”. Jo che jun lugar pa n-ta wi 
winak; coj uxlan jubi' —co'ono. 

Queje xraj ire ile, man i winak n-ta 
qui q'uisic ru'. N-ca tijtaj ta chic u wa 
cumal. ??Rumal.-i, i Jesus си’ u tijoxelab, 
quituquel xe 'e chupam jun bárco che 
jun lugar pa n-ta wi winak. 33Xui-ri, 
аге xe 'ec, je qui i winak xe 'ilawic y 
xquetamaj chi are i Jesus. Are 'uri xe 'e 
pa'anem chi tak u chi' i alagun; nabe xe 
upon ique chuwach i Jesus. 'Is ра ronojel 
tak tinimit je petnak wi. 34I Jesus, are 
xel pa bárco, xe ril je uq'uial winak 
је o tan chic chila. C'ax xu па и сих 
chique, man je pacha juban chij n-ta 
que chajiwic. Rumal-i, xoc chu bixquil 
uq'uial c'utunic chique. 35 Are mer xkaj i 
"ij; і u tijoxelab xe tejeb ги y xqui bij che: 

—Ya xkaj i 'ij, у мага] xa tz'inilic jyub, 
n-ta winak chi. 36Cha bij chique i winak 
"ш> que 'e chu tzucuxic qui wa chi tak 
ja, xak pa tak aldéa nakaj —xqui bij che 
i Jesus. 

37Xui-ri, ire xu bij chique: 

—Yix chi ya chique wach quiqui tij na 
—co'ono. 
éCawaj bari que е ka lo'o queb 
ciénto quetzal caxlanwa, tzukbal que i 
winal-i? —xqui bij che. 

38]re xu tz'onoj chique: 





, 


—¿Ni'pa i caxlanwa о iwu'? Je iwilape'. 


Ique, are xquetamaj ni'pa 'o си, xqui 
bij che: 

— O jo'ob caxlanwa ги’ диер car —хе 
cha. 

39Te'uri i Jesus xe u tak i winak chi 


que cubi chuwa tak q'uim pa tak tzobajil. 


40 Che tak i tzobajil-le, 'o jujun chi 'o i 
cincuénta chique, хак je "o jujun је 'o jun 
ciénto chique. 41 Te'uri i Jesus xu chap i 
jo'ob caxlanwa, хак i queb car; аге 'uri 
xtzun chicaj xu c'amwaj xu tioxij che 

i Dios. Te'uri xu pir i caxlanwa, y xu 

ya chique u tijoxelab, quiqui jachbej- 

re chique i winak. Xak i queb car xu 

ya chique, man xak quiqui ya chique 
conojel i winak. *?Conojel 'is xe wa'ic y 
xe nojic. 43 Are xquelej, і u tijoxelab xqui 
mol u chi' ni'pa i ch'akatak caxlanwa, 
xak i car chi n-xq'uis taj. Xnoj cablajuj 
coban che i ch'akatak chi xsobrinic. 
^4^Ni'pa i achiab xe tzukic, je jo'ob mil. 


Wach i binic xo'on i Jesus puwi ya 


45 Are xutzin ile, i Jesus xu bij chique 
u tijoxelab chi que oc chic pa bárco, que 
'ax ch'aka alagun c'a pa tinimit Betsáida. 
Queje xu bij ile chi quiqui 'an ique 
tz'akat ire que и 'ijla bi i winak. 46 Are 
xutzin qui 'ijlaxic і winak, ха 'e che jun 
jyub chu tz'onoxic che i Dios. 47 Are xoc 
a'ab, i u tijoxelab ya que upon pa nic'aj 
alagun; i Jesus utuquel 'o che i jyub-le. 
48 Are "o chila, xe ril lok chi u tijoxelab 
uyej quiqui гап chu minic bi qui bárco 
chuwi ya, rumal i tew chi lic xpe chirij. 
Are ya ca pe u sakiric, i Jesus ya ca 
nakajab си’, lic ca bin chuwi ya; ca tijin 


64 


ric'awic chiquiwach ique. 491 u tijoxelab, 
are xquilo chi ca bin chuwi ya, xqui 
ch'ob ique, mok jun xibinel, y xe siq'uin 
гита]. 59Queje xqui ап ile, man conojel 
xquilo, хак 'is xe oc 'il rumal. Xui-ri, ire 
xe и 'ijla; xu bij chique: 

—iMi xij iwib! Xa yin. iChi cowirsaj i 
cux! —co'ono. 

51Те”игі xoc си’ pa bárco; are 'uri i 

tew xuxlanic. I u tijoxelab lic xqui bisoj 
rumal. 5?Ique n-qui tom tu be wach usuc 
i milágro xo'on ire che i caxlanwa (chi 
are ire 'o puwi ronojel ni'pa i 'olic). Ique 
to' tz'apil i qui nojbal. 


$ 


I Jesus xe rutzirsaj i 
wabib pa Genesaret 


53 Are xe ах ch'akap, xe upon chu chi 
i jyub Genesaret. Chila xqui yukba wi 
can i qui bárco. 54Juntir, аге xe е] pa 
bárco, i winak je о chila xquilo chi are 
i Jesus. 55Rumal-i, 'is хе 'e pa'anem chu 
c'amic li qui iwabib chuwa ch'at pa 'o 
wi i Jesus. 56Ра tak ca 'e wi ire, pa tak 
tinimit, pa tak aldéa, pa tak jyub, 'is 
que qui c'am li iwabib rw. Xe qui ya chi 
tak be, y lic xqui tz'onoj che chi ca ya' 
chique quiqui chap jubi' и ^ш. Conojel 
nipa i xqui chap u "wu xe utziric. 


Wach i ca 'anaw n-ch'am 
taj chique i winak 

7 10 jujun aj Fariséo winak xe 

tejeb pan ru' i Jesus, cuc'am quib 
си’ jujun aj tijonel re i ujer 'atbal tzij. 
Ique je petnak pa Jerusalen. 2Are xe 
upon ги, xquilo chi 'o jujun chique u 
tijoxelab i Jesus chi que wa ru' qui 'ab 
tz'il, quiqui bij ique, man n-quiqui coj ta 
retalil chu ch'ajic qui 'ab pacha quiqui 
an i aj Fariséo winak. 3(I ај Fariséo, 
xak conojel i juban aj Israel winak 
quiqui гап pacha i qui costümbre i catit 
qui mam; n-ca tijaw ti wa we n-quiqui 
ch'aj ti qui 'ab q'uialmul. ^Are que c'un 
pa q'uebal, n-quiqui tij ta tan i wa we 
n-qui ch'ajom ti qui 'ab pacha cu bij i 
qui costámbre ique. Xak 'o chic juban 
uq'uial costümbre je teren chirij: 'o 
rawasil che i qui bas, xak che i qui xar, 


» 

xak queje che i qui pichel ch'ich', xak 
queje che i qui ch'at*; "is 'o rawasil che 
chi quiqui ch'ajo.) »Rumal.i, i aj Fariséo- 
le, xak i aj tijonel re i ujer "atbal tzij xqui 
bij che i Jesus: 

—1 а tijoxelab, éwuchac n-quiqui 'an 
ta ique pacha qui bim can i katit kamam 
ujer? éWuchac quiqui tij qui wa, we 
n-ch'am ti qui 'ab chuwach i Dios? — 
xqui bij che. 

61 Jesus хи læ’ u wach chique: 

—.Lic katzij xu bij i mam Isaías ujer. 
Yix xa queb i palaj. Lic quix 'anawic 
pacha chom i qui 'ano, xui-ri ire u bim 


canok wach quix tijin yix chu 'anic wo'or. 


U bim canok chi Dios u bim na: 
I winak-i lic quiqui сој in "ij ги’ qui 
chi, 
xui-ri, ги’ qui c'ux n-quiqui ап taj. 
7I u cojic in "ij quiqui гапо, lic n-ta cu 
chacuj, 
man i tzij que tijin chu c'utic, 
xa qui tzij i winak, xui-ri, quiqui 'an 
che pacha tak u tzij i Dios. 
(Queje ile u bim i Dios, xu bij i mam 
Isaías ujer.) 
8Yix n-qui coj ta chic retalil che 
wach u bim can i Dios chiwe —xu bij i 
Jesus сһідие—. Хи quix tijin chu сојіс i 
c'utunic chi xa ги winak petnak wi. Хш 
qui coj retalil che wach tak u ch'ajic i 
xar, i bas, xak juban chic 'anic pacha ile 
—xu bij chique. 
9Xak xu bij: 

—1 'atbal tzij chi u bim can i Dios 
chiwe, yix quix tijin chu апіс pacha n-ta 
chic u chac chiwe; are i cojom pu q'uexel 
xa ги winak petnak wi. 101 mam Moises 
u bim can u tzij u pixab i Dios chiwe: 

“Cha cojo qui 'ij a kajaw a chuch” xu bij; 
xak xu bij: “Расһіп c'ax са ch'aw chiquij 
u kajaw u chuch, cha camsaxok"; queje 
ile u bim can i mam Moises chi ajbil u 
tzij i Dios. !! Xui-ri, yix quix tijin chu 
c'utic, chi jun achi, 'o pu'ab cu bij che 
и kajaw xak che u chuch: ^N-cat in to 
taj, man nipa і 'o wu' in sujum chic che 
i Dios" mok cu bij che. 12Ү we queje cu 

bij ire ile, n-ta chic chukul 'uri que u to 
u kajaw u chuch, qui bij yix. !? Queje ile, 
yix і Кајѕат и "ij і 'atbal tzij chi и bim 
can i Dios. Y pu q'uexel ile, i cojom wi 

i c'utunic chi xa winak bin-nak che jun 
chic. Nxui ta la ile, xak q'ui na qui 'an 
yix pacha ile —xu bij i Jesus chique. 

14Те”игі i Jesus хе u siq'uij chic i 
winak ru' y xu bij chique: 

— Chi ta na iwonojel wach i quin 
bij; chi bisoj и tayic u be. 15Wach са 'e 
chupam jun winak, n-are ta ca 'anaw 
che chi n-ch'am ta ire. Xa are wach 
ca pe pu c'ux ire, are ca 'anaw che chi 
n-ch'am taj. !6We yix 'o i xiquin chu 
tayic, chi ta u be 'uri —xu bij i Jesus 
chique. 

17 Are xel i Jesus chiquixol i winak y 
xoc pa ja, i u tijoxelab xqui tz'onoj che 
wach usuc' i tzij-le chi xu bij chique i 
winak. !8Ire xu bij chique: 

— Хак yix n-qui ta tu be? ¿N-qui ta 
tu be chi wach coc chupam jun winak 
n-are ta ca 'anaw che chi n-ch'am taj? 

19 Man ile n-coc ta pa ranima. Xa che 
u pam ca 'e wi, xa quic'awic y quel tan 
chic —xu bij i Jesus chique. 

Queje ile xu sakij chique chi ronojel 
nipa і и yijbam i Dios chi tzukbal-ke 
'js "utz, n-ta rawasil che. ??Xak xu bij 
chique: 

—Xa are wach ca pe pu c'ux jun 
winak, are ca 'anaw-i che chi n-ch'am 
taj. 21 Man ile, pa ranima ca ре wi. Piqui 
c'ux i winak ca pe wi i qui nojbal chi 
n-'us taj; are i rumal uri 'o i je c'ulanic 
quiqui kajsaj qui ’ij си’ i ne te cachi'il. 
Are і rumal 'uri xak "o i ne te c'ulanic 
quiqui kajsaj qui 'ij chiquiwach; аге i 
rumal "uri, 'o і winak je camsanel, 22хак 
'o i je ili'omab, xak 'o i je rayinel; xak 'o i 
je aj апо! mal, хак "o i je aj t'oronel; хак 
'o i je aj апо] n-'us taj; xak 'o i ca titat qui 
pam chique i cachi'il wach i 'o си; хак 
'o ije aj nuc'ul tzij; xak 'o i quiqui 'an 
nimak che quib; xak 'o i n-quiqui ch'ob 
ta bien wach quiqui 'ano. ?3Je ni'pa i 
que 'anaw queje ile, are i ne te ch'am-i 





17.4 I qui ch'at-le are pa que uxlan wi are quiqui tij i qui wa. 

chuwach i Dios, y ronojel i n-'us taj-le, 
xa piqui c'ux petnak wi; n-are ti wach 
quiqui tijo ca 'anaw chique. 

(Queje ile, i Jesus xu sakij i tzij chique 
u tijoxelab.) 


I Jesus xrutzirsaj i ralit jun 
ixok chi n-aj Israel taj 


?4 Xo'on panok, i Jesus xel che i jyub- 
le у xa е che i jyub re i queb tinimit, 
Tíro y Sidon; chila xoc che jun ja. N-xraj 
ta ire we ca tatajic pa i 'o wi, xui-ri, 
n-xtiqui ta chi ruwaxic rib chiquiwach i 
winak. 

250 jun ixok, ме’ xu ta rason ра 'o 
wi i Jesus. Ire 'о jun ralit chi % itzel tew 
che. I ixok-i xupon ru' i Jesus y xuqui 
che rakan. 261re n-aj Israel taj, ха are aj 
Sirofenis winak. Xtejeb pan ru' i Jesus 
y xu tZ'onoj pawor che chi quelsax ni 
itzel tew che i ralit. 271 Jesus xu bij jun 
moxbal tzij che: 

—Nabe 'о u chac que tzuk ni ac'alab, 
man n-'us taj ca maj i wa chique i 
ac'alab y ca ya' chique i tz'i. (Queje ile 
xu bij i Jesus che, chi que'elok: *Nabe 
que in to ni wach aj Israel.") 

I ixok xu bij "uri: 

28 —Katzij i ca bij, Nim laj Winak; 
xui-ri, xak i ral tak tz'i chi je 'o chuxe' i 
mexa quiqui mol ni uc'aj qui wa i ac'alab 
chi tzaknak bic —xu bij. 

29'Te'uri i Jesus xu bij: 

—"Utz i xa bij —co'on che ixok—. Y 
woor, "utz cat е che awachoch; i itzel 
tew ya 'elnak chic che awalit —xu bij 
che. 

30] ixok juntir xa 'ec. Are xupon ги’ ja, 
хе u rika і ac'al cotz'ol chuwi ch'at. I mal 
laj tew ya 'elnak chic che. 


I Jesus xrutzirsaj jun tac chi 
n-kas ta quel u ch'awbal 


3I Te'uri i Jesus xel che i jyub rei 
tinimit Tíro, xic'aw pa tinimit Sidon; 
te'uri xic'aw pa jyub Decápolis, y xupon 
c'a chu ch?’ i alagun Galiléa. 3? Chila 
xqui сат li jun achi ги”, lic tac u xiquin, 
xak n-kas ta quel u ch'awbal. Xqui 
tz'onoj che chi cu ya ni u 'ab puwi. ??I 

Jesus xu c'am bi i achi, y xe tejeb pan 
ја. Xu min u wi u 'ab pa tak u xiquin i 
achi; te'uri xu chubaj pich’ и c'axaj, y xu 
сој u wi и аЬ che и tzamra' i achi. 3^Are 
"uri xtzun chicaj, y xu q'uis u c'ux. Xu bij 
pa qui ch'awbal ique: 

—iEfáta! chi que'elok: icha jaktajok! 

35Juntir, i u xiquin i achi xe jaktajic; 
xak xel u ch'awbal, n-ta chic c'ax cheu 
хатга’. 361 Jesus xu bij chique i winak 
chi mi jun quiqui lap wi ile; xui-ri, are 
cu bij queje ile chique, xa mas quiqui 
paxsaj rason. 37 Conojel lic xqui bisoj che. 
Xqui bij: 

—Ronojel nipa i cu 'ano, "is 'utz; cu ап 
chique i je tac, chi que tanic; y xak i je 
mem, que ch'aw rumal —xe cha. 

8 1Xo'on panok xe moltaj chic 

uq'uial winak ги”; ique, xq'uisic 
wach quiqui tijo. I Jesus xe u siq'uij iu 
tijoxelab ru' y xu bij chique: 

2 —To' qui wach i winalci, man аге 
oxib 'ij iri chi je 'o chi wu’; n-ta chic 
wach quiqui tijo. ?Wo'or, we que in 
tak bi che cachoch, lic n-quiqui ch'ij ti 
uponic we n-ta wa qui tijom bic. Man je 
'o jujun chique, naj je petnak wi. (Queje 
ile xu bij i Jesus chique u tijoxelab.) 

^[que xqui bij che: 

—¿Wach qui tzukic i winak caka 'an 
"uri waral? N-ta са tijaw chi, che i lugar-i 
chi lic tz'inilic —xqui bij u tijoxelab che. 

SI Jesus xu tz'onoj chique: 

— Міра і caxlanwa 'o iwu'? —xu bij. 

Ique xqui bij: 

—Xa wukub —xe cha che. 

6 Are "uri i Jesus xu bij chique i winak 
chi que cubi chuwach tak ulew. Te'uri xu 
chap i wukub caxlanwa y xu tioxij che 
i Dios. Te'uri xu piro, y xu ya chique u 
tijoxelab. Ique xqui jach chique i winak. 
7Xak 'o jubi' ral tak car си’. I Jesus xu 
tioxij che i Dios rumal, y xu bij chique 
u tijoxelab chi que qui jacha chique i 
winak. $Conojel i winak xqui tijo y хе 
nojic. Are xquelej ile, i u tijoxelab xqui 
mol ni'pa i ch'akatak chi xsobrinic, xnoj 
wukub chicach che. ?I winak chi xe 


I Jesus xe и tzuk cajib mil winak 

nojic, colo je 'o cajib mil chique. Te'uri 
i Jesus xe u 'ijla canok, !?y xoc bi pa 
bárco cu' u tijoxelab; xe 'ax 'uri ch'akap 
che i jyub Dalmanüta. 


I aj Fariséo to' xqui tz'onoj 
tak milágro che i Jesus 


1 Је "o jujun aj Fariséo winak xe upon 
ru' i Jesus y xe oc chu chapic quib chi 
tzij ru. Xqui tz'onoj che chi cu c'ut jun 
milágro chique, c'utbal-re we 'o u cho'ab 
i Dios ги”; ique xa c'ambal u pam quiqui 
апо. 121 Jesus, lic xu q'uis u c'ux rumal; 
xu bij: 

—éWuchac ix winak wo'or xa quiwaj 
quiwil ni jun milágro, c'utbal re u cho'ab 
i Dios? Lic quin bij chiwe, lic mi jun 
c'utbal re u cho'ab ca 'an na chiwach — 
xu bij i Jesus chique. 

13'Te'uri xe u canaj canok y xoc pa 
bárco, y xe 'ax chic ch'aka alagun. 


э, 


Мі гап yix pacha quiqui 
"ап i ај Fariséo 
14] u tijoxelab i Jesus хѕасһ i qui wa 
chi qui c'ux; n-xqui c'am tu bic wach 
i rajwaxic quiqui tij pa be. Xa jun 
caxlanwa qui c'amom bi cu' pa bárco. 151 
Jesus xu bij jun moxbal tzij chique: 

—Chitape' chi 'ana cwent che i cunbal 
re i caxlanwa que i aj Fariséo, xakirei 
ma Heródes —xu bij chique." 

161 ц tijoxelab xe oc chu bixquil 
chiquiwach: 

—Xu bij ire ile man n-ta ka caxlanwa 
ka c'amom lok —xe cha. 

171 Jesus xu na'o wach quiqui bij; xu 
bij chique: 

—éWuchac quix c'achir rumal i 
caxlanwa? cWuchac quix lapan chirij? 
¿Maja ba qui ta u be 'uri? ¿Xix naw ta 
bawa che, wach xin 'ano? éLic co ba i 
jolom-i? 18'O i bawach, én-quix tzun ta 
bawa? 'O i xiquin, én-quix tan ta bawa? 
¿N-ca c'un ta bawa pi c'ux 19wach xiwilo 

are xin ya i jo'ob pan chique i jo'ob 
mil winak? ¿Npa chicach i ch'akatak 
xsobrinic? —xu bij chique. 

—Cablajuj —xqui bij che. 

20 —Xak are xin ya i wukub pan 
chique i cajib mil winak, éni'pa chicach i 
ch'akatak xsobrinic? —xu bij chique. 

—Wukub —xqui bij che. 

21 Tæuri xu bij: 

—¿Maja qui ta 'uri u be ile?: —co'ono. 


Wach rutzirsaxic jun 
mawach pa Betsáida 


22 Are xe upon pa tinimit Betsáida, 
xc'am li jun mawach ги’ i Jesus, у xqui 
tz'onoj che chi cu chap na ги’ и "ab. 

23] Jesus xu chap bi che u 'ab, y xel pa 
tinimit rw’. Te'uri i Jesus xu сој pich’ и 
c'axaj che u ba'wach i mawach, y xu уа 
и "ab puwi. Te'uri xu tz'onoj che we ca 
tzun jubi'. 241 mawach xu bij: 

—Que wil i winak —xu bij—. Pacha 
che’, cwil yin, xui-ri que binic —xu bij. 

25] Jesus xu сој chic и 'ab che u 
ba'wach; te'uri i achi xu coj retalil 
che и takenic, y xutziric. Are "uri lic 
xtzun bien. ?6Te'uri i Jesus xu tak bi ru’ 
rachoch, y xu bij che: 

— Mat oc pa tinimit, xak ma bij iri 
chila —xu bij che. 


I ma Pédro xu bij chi Jesus 
are i Crísto chi Tolque 


?7Te'uri i Jesus xa 'e cu' u tijoxelab 
che tak i aldéa re i tinimit Cesaréa 
Filípo. Are que tijin chi be, xu tz'onoj 
chique u tijoxelab: 

—I winak, are quin qui lapo, ¿wach 
quiqui bij ique chi in pachin yin? —xu 
bij. 

28[que xqui bij che: 

—O jujun quiqui bij chi yet at 'etz 
ma Wan chi aj kajsanel ya, quiqui bij. 
Xak 'o i que binic chi yet at ujer mam 
Elías. Xak je 'o juban chic quiqui bij chi 





78.15 Are xu bij *cunbal re i caxlanwa", are usuc' i tzij-le are chiqui 'ana cwent che qui módo i aj Fariséo, 
xak i ma Heródes, man i tzel laj módo que ique ca 'ax chique i winak conojel, pacha co'on i cunbal re i 


caxlanwa ca е chupam ronojel i 'or. 


58.21 Queje ile xu bij i Jesus chique, c'utbal-re chique chi n-tu chac 


mas que c'achir che, wach i quiqui tijo. Are 'o u chac quiqui 'an cwent quib che wach i quiqui 'an i aj 


Fariséo. 

yet at jun chic ajbil u tzij i Dios, quiqui 
bij i winak chawij. Queje ile xqui bij u 
tijoxelab che. 
29'Te'uri i Jesus xu tz'onoj chique u 

tijoxelab: 

—Y yix, ¿wach i qui bij yix chi in 
pachin yin? 

I ma Pédro xu bij: 

— Yet at Crísto (chi Tolke koy'em) —xu 
bij che. 30 Xui-ri i Jesus xu bij chique chi 
mi jun quiqui lap wi pachin ire. 


I Jesus xu bij chique wach 
i camic quic'aw wi 

31 Te'uri i Jesus xoc chu bixquil chique 
chi ire, chi Achi aj Chicaj, lic cu tij ni 
uyej, xak ca xutux na cumal i nimak tak 
mamrib, хак cumal i caj'atzil i sacerdóte, 
хак cumal i aj tijonel re і ujer афа! tzij. 
Xu bij chique chi ca camsax na, te'uri 
churox 'ij ca walijic. 32Пе lic sakil xu bij 
chique. Are 'uri i ma Pédro xu siq'uij pan 
jubi’ ги", y xoc chu 'atixic wach i ca tijin 
chu bixquil. 331 Jesus xu pisquilij rib, y 
xe u tzu u tijoxelab. Are 'uri xu yaj i ma 
Pédro: 

—iChat el chinwach, a-Satanas! A 
nojbal yet n-queje taj pacha u ch'obom 
i Dios. Ca ch'ob yet pacha quiqui ch'ob i 
to' winak —xu bij che. 

34Te'uri i Jesus xe u siq'uij u tijoxelab 
ги, хак i uquial winak, y xu bij chique: 

—Pachin jun сга] ca terej chwij, 'o u 
chac mu ch'ob chic rib, xui-ri charekaj 
bi u cruz, y cha terej na chwij, tupu ca 
cam na rumal. 35Queje ile chu 'ana man 
pachin jun xa c'ax cu na u c'aslemal 
re waral, xa cu sach 'uri u c'aslemal 
chi sakil. Xui-ri, pachin jun ca sachsax 
nu wach u c'aslemal waral xa wumal 
yin, xak rumal i 'utz laj tzij re i Dios, 
cu rik 'uri u c'aslemal sakil. 36 We 'o 
jun u ch'acom ronojel i beyomal re u 
wach i jyub ta'aj, xui-ri we cu sach u 
c'aslemal sakil, ile n-ta que'el wi, n-ta u 
ch'acom игі. 37 éWach u tojic "uri сооп 
na, ch'acbal re i u c'aslemal sakil we u 
sachom? N-taj. 38We 'o jun ca q'uix na 
chwe yin, xak che in tzij, chiquiwach i 
winak re wo'or chi lic je ajmaquib, xak 

yin quin q'uix na che ire are quin c'un 
tan chic. Yin, chi in Achi aj Chicaj, quin 
c'un chic rv’ и ij u chomal in Kajaw, хак 
си’ i lo'laj ángel —xu bij i Jesus chique. 
О 1ХаК хи bij chique: 

—Katzij quin bij chiwe, je 'o jujun 
waral chi n-que cam ta tan c'a quiquil ni 
u jekanic i 'atbal tzij re i Dios waral, chi 
nim u cho'ab. 


Wach u yojtajic u tzunbal i Jesus 
xo'on chiquiwach u tijoxelab 


?Wakib 'ij u 'onquil ile, i Jesus xe u 
c'am bi i ma Pédro, i ma Jacóbo, xak i 
ma Wan; y xe 'e quituquel che jun nim 
laj jyub пај и wi. Are је 'o chila, iu 
tzunbal i Jesus lic xyojtajic. ЗІ и °w lic ca 
walch'in rumal u sakil; lic sak 'oto'oj ca 
tzunic. N-ta jun c'ul, tupu lic ch'ajtalic, 
chi ca majaw u sakil ile. *Xak xquilo 
chi xe winakir i mam Moises xak i mam 
Elías ru' i Jesus, que tijin chi lapanic. 
5Are "uri і ma Pédro xu bij che i Jesus: 

—Mayes, lic "utz na oj 'o waral. 'Utz 
caka 'an oxib i mujbal: jun awe yet, jun 
re і mam Moises, xak jun re i mam Elías 

—xu bij che. 

SI и tijoxelab, lic je оспак 'il che wach 
xquilo, rumal-i n-xu na ti ma Pédro 
wach i xu bij. 7Te'uri xkaj jutzobaj sutz’ 
piquiwi y xqui ta jun nim laj ch'awbal 
xch'aw chupam i sutz’: 

— гі, are in C'ojol, chi lic c'ax quin 
na'o; chi cojo retalil che, wach i cu bij. 

8 Are xqui ta ile, juntir c'ula xe tzunic, 
péro n-ta xquilo, xui chic i Jesus utuquel. 

? Are xe Кај li che i jyub-le, i Jesus xu 
bij chique u tijoxelab: 

—Ni'pa i xiwil yix, mi lapo са cu rik 
ni 'ij chi yin, chi in i Achi aj Chicaj, 
in walijnak chic che i camic —xu bij 
chique. 

I?Rumal.i, n-xqui bij taj wach i xquilo; 
xui-ri, xqui tz'onoj chiquiwach wach 
usuc' i tzij-le xu bij, chi ca walij che i 
сатіс. !! Te'uri xqui tz'onoj che i Jesus: 

—1 ај tijonel re i ujer 'atbal tzij, 
éwuchac quiqui bij ique chi nabe ca c'un 
i ujer mam Elías? —xqui bij che. 

12] Jesus xu bij: 

—Katzij i xqui bij-le, nabe ca сип i 
mam Elías, col u yijba ronojel; queje ile 
tz'ibtal canok. Xak tz'ibtal chic jun tzij 
chirij i Achi aj Chicaj: cu bij chi cu tij ni 
uyej xak ca xutux na. !3Xui-ri, yin quin 
bij chiwe chi mam Elías ya c'un-nak 
chic; i winak xqui 'an che pacha cacaj 
ique; xe'elok pacha i tz'ibtal can chupam 
u wuj i Dios —xu bij i Jesus chique. 


Wach i relsaxic itzel tew che jun ala 


14Tæuri xe tzalij chic chila pa je 'o 

wi i juban u tijoxelab, y xquilo je q'ui i 
winak je 'o chic chiquij chiquiwach. Xak 
је o jujun tijonel chila re i 'atbal tzij re i 
mam Moises; ique qui chapom quib chi 
tzij си’ и tijoxelab. 151 winak, are xquil i 
Jesus, xqui bisoj, are 'uri, xe 'e pa'anem 
chu ya'ic rutzil u wach. 16 Аге 'uri, ire xu 
tz'onoj chique: 

—¿Wach quix tijin chu lapic си’ ique? 

17'O jun achi chiquixól xu bij: 

—Mayes, yin хіп сат li jun wac'al 
awu, "o itzel tew che chi u 'anom mem 
che. !5Xa іра 'o wi, ca chaptaj rumal 
itzel tew, y са tzaksax pulew. Are "uri 
xa ca wokow и c'axaj pu chi’, xak cu 
kach'ach'ej uware гита]. Rumal.i, lic 
n-ta chic u cho'ab. Xin tz'onoj chique a 
tijoxelab chi caquesaj i mal laj tew che. 
Xui-ri, n-xe tiqui ta che —xu bij i achi 
che. 

19 Are uri i Jesus xu bij: 

—iAy, yix chi n-tu cubibal і c'ux che i 
Dios! P'O tan chi 'ij in 'o iwu,, y yix n-ta i 
nawic! ¿Ni'pa nawi chic 'ij c'a craj? —xu 
bij—. Chi c'ama li ac'al waral —co'ono. 

20Xqui c'amlok. I itzel tew, are xril 
i Jesus, xu ya chic atac che i ala. Ire-le 
xtzak pulew, lic cu bal'atij chic rib 
chuwach ulew, xak ca wokow u c'axaj. 
21 Are "uri i Jesus xu tz'onoj che i achi: 

—&Ni'pa junab и jekanic i сах che? — 
xu bij. 

I u kajaw xu bij: 

—Ire с'а ch'utin are xu jeko. 221 itzel 
tew-le, q'uialmul u c'akom pa 'а', хак pa 
ya; craj cu camsaj. iChawila to'bal ka 
wach! iChoj a to na, we cat tiqui che! — 
xu bij i achi. 

23 —Yin quin tiqui che —xu bij i 
Jesus—., xui-ri we yet cat tiqui chu 
cubaxic a c'ux chwe. Ronojel 'is coj tiqui 
che we % u cubibal ka сих —xu bij. 

?4 Juntir i u kajaw i ala xsiq'uin chu 
bixquil: 

— Cul in c'ux chawe —xu bij—. iChin 
a to na che, chi quin cuba na mas in c'ux 
chawe! —xu bij. 

25] Jesus, are xrilo chi que tijin qui 
moltajic i winak ru', xu yaj i itzel tew y 
xu bij che: 

— Yet, at tac y at mem laj itzel tew, 
quin bij chawe, chat el che i ala-le. 
Chawo'taj, y mat oc chic ru' —xu bij che. 

26] itzel tew siq'uinic xo'on chic jun 
atac che i ala, te'uri xelic. Xcanaj can i 
ala lic pacha xcamic; rumal-i, conojel 
xqui bij chi lic xcamic. ?7 Xui-ri, i Jesus xu 
chap che u аЬ y xu yaco; i ala xtaq'ui'ic. 

28'Te'uri i Jesus xoc pa ja. Are 'uriiu 
tojoxelab xqui tz'onoj che: 

—éWuchac n-xoj tiqui ti yoj chi 
relsaxic i itzel tew-le? —que cha. 

?9]re xu bij chique: 

—I mal laj itzel tew pacha i jun-le 
n-quel taj, xui-ri we lic qui tz'onoj che i 
Dios, xak we qui mayij ni wa'im rumal 

—xu bij. 


I Jesus xu bij tan chic chi ca camsax na 


30 Are xe 'el chila, xe 'ax pa Galiléa. I 
Jesus n-xraj taj we caquetamaj i winak 
ра 'o wi ire. 31 N-xraj taj, man ire ca tijin 
chu c'utic chique u tijoxelab; ca tijin chu 
bixquil chique chi i Achi aj Chicaj ca 
jachtaj na piqui'ab i winak, y ca camsax 
na cumal, xui-ri che oxib 'ij panok ca 
walij na. 3?Tupu xu bij ire Пе chique, 
n-xqui ta tu be, xak xqui xij quib chu 
tz'onoxic che wach иис”. 


Pachin mas піт u 'ij, are 
ajchac 'uri chiquij i rachi'il 
33Xo'on chupanok, xe upon pa 
Capernaum. Are xe oc pa ja chila, i 
Jesus xu tz'onoj chique utijoxelab: 
—Are сој tijin te chi be, ¿wach i tzij 
i chapom wi iwib yix puwi? —xu bij 
chique. 

341que lic n-xe ch'aw ta chic. Are i tzij 
chi qui chapom wi quib ique puwi pa be, 
are i pachin mas піт и 'ij chique ique. 
35] Jesus xcubi'ic, y xe u siq'uij i cablajuj 
и tijoxelab rw. Are 'uri xu bij chique: 

—Pachin jun сга] cu ya rib chu nabeal, 
chu ya na rib 'uri pa q'uisbal-re chique 
i conojel, xak chu 'ana che rib pacha 
mocom chiquij —xu bij. 

36 Are "uri xu сат jun ac'al ги y xu 
ya chiquiwach. Xu 'aluj 'anok y xu bij 
chique: 

37 —Pachin jun cu c'ulaj jun ac'al ги 
pacha iri rumal i c'axnabal u c'ux chwe 
уіп, are уіп 'uri quin u c'ulaj ru’. Pachin 
jun quin u c'ulaj yin ги, n-xui ti yin quin 
u c'ulaj ги, xak xu c'ulaj 'uri i Jun chi in 
takawnak lok —xu bij chique. 


Pachin n-co'on ta ch'o'oj chikij, 
и уот "uri u wach Ки? 
38Te'uri i ma Wan xu bij che: 
—Mayes, xkil jun achi chi ca tijin chi 
relsaxic itzel tew ru' u cuxtaxic a bi 
yet. Yoj 'ut xka bij che chu mayij, man 
n-kachi'il taj —xu bij che i Jesus. 
39—]le mi 'atij —xu bij i Jesus che—, 
man we "o jun co'on milágro rumal и 
cuxtaxic in bi yin, n-cu bij ta игі mal 
laj tak tzij chwij. 40 Pachin jun n-co'on 
ta ch'o'oj chikij, ire-le ka cwenta yoj. 
?! Pachin jun co'on jun utzil chomal 
chiwe xa rumal ix terejnak chwij, 'o ni 
sipon 'uri cu ch'aco. Queje ile que'el che, 
tupu xa jun bas i уа’ cu ya chiwe ушта] 
yin' —xu abij i Jesus chique. 


Chawesaj wach tak i cat 
tzaksaw chupam i mac 


42Xak xu bij chique: 

—Jun ch'utin chi u cubam u c'ux chwe, 
we "o jun си 'an che chi ca tzak chupam 
u mac, mas "utz que'el che i jun-le we 
tene са xim jun са’ rij u kul y ca сак 
bi pa ya, ji'balre. I camic-le mas 'utz 
chuwach i camic chi ca pe puwi we cu 

tzaksaj jun ch'utin chupam u тас. ^?We 
are a 'ab са 'anaw chawe chi cat tzak 
chupam a mac, su' cha c'upij. Mas 'utz са 
sach a 'ab, tobal re a c'aslemal, chuwach 
xa cat е pa 'a' chi n-ca chup taj, ги’ i 
queb а 'ab tz'akat. 441 amol chi cat qui 
tij chila lic n-que cam taj, xak i 'a' mi 
jun ca chupuwic. 45We аге awakan ca 
'anaw chawe cat tzak chupam a mac, su 
cha c'upij bic. Mas 'utz ca sach awakan, 
tobal re a c'aslemal, chuwach i xa cat 
"е pa a! chi n-ca chup taj, ru’ i queb 
awakan tz'akat. 461 amol chi cat qui tij 
chila n-que cam taj, хак i а’ mi jun ca 
chupuwic. 47 Хак i a ba'wach, we are ca 
'anaw chawe cat tzak chupam a mac, su 
chawesaj. Mas ’utz cat oc pa cu 'at wi tzij 
i Dios, tupu xa jun a ba'wach, chuwach 
i xa cat 'e pa 'a' ги’ i диер a ba'wach 
tz'akat. ^8] amol chi cat qui tij chila 
n-que cam taj, хак i а? chila mi jun са 
chupuwic. 

439Ronojel nipa i ca sujux chuwach i 
Dios, cocsax 'a' che, xak cocsax atz'am 
che“; xak yix, 'o u chac pacha cocsax 
"a", pacha cocsax atz'am chiwe, we 'utz i 
yijbaxic chuwach i Dios. 501 atz'am, lic 
cu rik u chac chake. Xui-ri, we xsach i 
u tzayil, ¿wach и 'onquil 'uri сака ап 
tan chic tza che? N-taj. Xak ’o u chac 
chi yix 'o i tzayil (pacha jun sipon sujtal 
chuwach i Dios; queje ile, ix chom na 
chiwach);" chom chix "ol chiwach. 


Wach xu bij i Jesus chirij u 
jachic quib i je c'ulanic 
1 0 1Xo'on panok, i Jesus xel pa 
tinimit Capernaum, xa 'e c'a 
pa jyub Judéa; xu 'axuj i ya Jordan, y 
xupon che i jyub pa oriénte re i ya. Chila 
xe moltaj chic uq'uial winak ги, y ire 
xoc chic chu c'utic chique pacha 'ax 
co'on wi. 2Аге "uri, je 'o jujun aj Fariséo 
xe upon ги, xa quiqui tzucuj tzaksabal 
re. Xqui tz'onoj che we i 'atbal tzij cu ya 
che jun, we craj cu jach i rixokil. Queje 





*9.41 I тег tzij xu bij are “rumal i Crísto". 


atz'am-le аге i cuxtabal-re chique i winak wach i trat u yijbam ire cw. (Lev. 2.13; xak Eze. 43:24) 


"9,49 Chupam i ujer wuj, Levítico u bi, i Dios u bim chi i 


79.501 


atz'am are і cuxtabal ге и trat i Dios си’ и winak; are c'utbal-re chi је и chomarsam chic rw ire. (Eze. 


43:24,27) 

ile quiqui c'ambej u pam, xqui bij ique. 
3Are 'uri i Jesus xu bij chique: 

—¿Wach xu bij i mam Moises ujer chi 
qui 'ano? 

^Ique xqui bij: 

—] mam Moises u уот can chake chi 
jun achi xa cu tz'ibaj jun wuj y cu ya che 
i ixok, jachbal-re —xqui bij che. 

5Te'uri i Jesus xu bij: 

—] mam Moises xu ya ile chiwe xa 
rumal n-quiwaj ta qui 'an pacha craj i 
Dios. 9Xui-ri chu xebal 'ij sak, i Dios, are 
xu yijba ronojel u wach i jyub ta'aj, xak 
xe u'an i winak, “jun achi, jun ixok xe 
и yijba". (Queje ile cu bij u wuj i Dios".) 
7^Rumal 'uri, jun achi 'o u chac quel cu 
u kajaw u chuch, man cacuc'aj quib ги’ i 
rixokil. 8Ique che queb, xa jun ch'aculaj 
que'elok." (Queje ile cu bij и wuj i Dios*.) 
Que'el 'uri are i je queb, que'elok ха 
je jun. ?Rumal.i, i winak n-ta piqui'ab 
quiqui yoj ile chi u yijbam i Dios, chi 
xa jun u 'anom chique —xu bij i Jesus 
chique. 

10 Are xe oc pa ja, і u tijoxelab xqui 
tz'onoj jubi' chic che, puwi i tzij-le. 
llRumal-i, i Jesus xu bij chique: 

—Pachin jun cu jach i rixokil, we 
xquiji ru' jun chic, que'el 'uri chi 'ou 
mac i achi chuwach i Dios, xak chuwach 
i nabe rixokil. 12 Хак queje jun ixok, we 
cu jach i rachijil y ca q'uiji chic ru' jun 
achi, 'o ni u mac "uri chuwach i Dios, 
xak chuwach i nabe rachijil —xu bij i 
Jesus chique. 


I Jesus que raj i ac'alab; 
xu уа u 'ab piquiwi 

13 Xo'on panok, je 'o jujun winak xe 
qui сат li cac'al ги’ i Jesus, cu yabej na 
re u 'ab piquiwi. Xui-ri, i u tijoxelab xqui 
jek qui 'atixic i je uc'awnak i ac'alab. 
14] Jesus, are xrilo, xpe roywal y xu bij 
chique: 

— Chi ya chique i ac'alab que cun wu’; 
me i 'atij, man 'o que ique che i 'atbal tzij 
re i Dios, xak chique i je pacha ac'alab. 
I5Katzij i quin bij chiwe: pachin jun, we 

n-cu ya ta che i Dios cu 'at ni tzij puwi, 
pacha co'on jun ac'al, lic n-coc ta 'uri pa 
cu "at wi tzij і Dios —xu bij i Jesus. 

16 Te'uri xe u tz'ulej i ac'alab; xu ya 
u "ab piquiwi conojel, y xu tz'onoj 'utz 
piquiwi. 


Jun achi beyom xu tz'onoj wach u 
rikic u c'aslemal chi n-tu q'uisic 


Y] Jesus xu maj chubi u be; are "uri 
xc'un jun achi pa'anem y xuqui chuwach. 
Xu bij che: 

—"Utz laj Mayes, ¿wach quin 'an yin, 
quin rikbej na re in c'aslemal chi n-tu 
q'uisic? —xu bij. 

18—¿Wuchac са bij “и” chwe уіп? 
—xu bij i Jesus—. N-ta jun chi "utz, xui 
Dios —xu bij. 19 Yet aweta'am wach cu 
bij ilajuj u tzij u pixab i Dios: cu bij “Ma 
min awib ги” jun ixok chi n-awixokil taj; 
mat camsanic; ma гап ela’; ma bij mentir 
chirij jun winak; mat t'oronic; cha cojo 
qui 'ij а kajaw a chuch.” Пе aweta'am 
chic —xu bij i Jesus che i achi. 

20 —Mayes, ronojel ile 'is quin tijin 
chu 'anic; in jekom na lok c'a are in 
ch'utin —xu bij i achi che. 

21] Jesus xu maj u takexic i achi; lic 
c'ax xu na'o. 

—C'o пі rajwaxic chawe —xu bij—: 
nipa i 'o awu, ja c'ayij, ca tobej que i 
niba'ib. Ca rik na 'uri a beyomal chicaj. 
Te'uri chat petok y chat terej chwij, tupu 
cat cam na rumal —xu bij i Jesus che. 

22 Are xu ta i achi ile, lic xoc 'il, y ca 
bisonic xa 'ec, man ire lic beyom. 

23 Те”цгі i Jesus Cula хе u tzu u 
tijoxelab, y xu bij chique: 

—] beyomab, сах coquic pu'ab i Dios” 

—xu bij. 

241 u tijoxelab, аге xqui ta ile, lic xqui 
bisoj. Are "uri i Jesus xu bij chic chique: 

—]x wac'al, ni'pa i qui сат qui сих 
che i qui beyomal, c'ax coquic 'uri pu 
'atbal tzij i Dios. 2°С'ах и апіс chi jun 
beyom cu jach rib pu'ab i Dios; c'ax ile 
chuwach i ric'awic jun camey che i tel re 
acuxa —xu bij. 


со. 





w10.6 Gen. 1:27. *10.7 10.7,8 Gen. 2:24 


710.23 I mer tzij xu bij are iri: c'ax coquic pu аа! tzij i Dios. 

261 ц tijoxelab, аге xqui ta ile, lic 
xqui bisoj. Te'uri xe oc chu ch'obic 
chiquiwach: 

—éPachin quelsax па 'uri chupam u 
mac? 

271 Jesus xu maj qui takexic y xu bij 
chique: 

—] winak n-que tiqui ta chu апіс ile, 
xui-ri, i Dios ca tiqui che; ire, ronojel 'is 
ca tiqui che —xu bij. 

28 Are "uri i ma Pédro xu bij che: 

—Kajwal, yoj, ronojel ni'pa i 'o ku' xka 


canaj canok y oj terejnak chawij —xu bij. 


29] Jesus xu bij chique: 

—Katzij i quin bij chiwe, pachin 
cro'taj can u bitak-re wumal yin, nim 
na cu ch'ac puwi ile. We 'o jun cu сапај 
can i rachoch, xak i rulew, xak i ratz u 
cha, хак u chuch u kajaw, xak i rixokil 
ralcwal, ха мита! уіп, хак rumal и 
paxsaxic и tzij i Dios, 39'o ni си сас 
uri wo'or chuwach i jyub ta'aj, xak 'o ni 
cu ch'aco co'on panok. Ca уа’ na 'uri jun 
ciénto che, puwi ile chi xa jun 'o ги”; we 
are i rachoch xu canaj canok, we are 
і ratz и cha’, we are u chuch, we are i 
rac'al, we are i rulew xu canaj canok, 
ca ya' na chic jun ciénto puwi; xui-ri, 
xak cu tij uyej cumal i winak. Péro 
n-ta co'ono, man co'on panok, 'o ni и 
c'aslemal chi n-ca q'uis ta chic. ?! Xui-ri, 
ni'pa i je 'o pa nabeal, je q'ui na que 
canaj can pa q'uisbal-re; xak je q'ui chi 
woor је 'o pa q'uisbal-re, are ique que 
nabeaj na —xu bij i Jesus chique. 


э, 


І Jesus, аге uroxmul хи 
bij сһіс и сатіс 
32 Je "o pa Бе, 'elic bi que pa Jerusalen, 
i Jesus nabe chiquiwach u tijoxelab. 
Ique lic xqui bisoj che, wach ca tijin 
chu 'onquil, chi ca 'e pa Jerusalen; lic 
qui xim quib xe terej bic. I Jesus хе u 


siq'uij juyac chic i cablajuj и tijoxelab rw. 


Хос "uri chu bixquil chique wach i c'ax 
quic'aw wi. 

33 —Yix iweta'am ya xka maj bi ka 
be pa Jerusalen. Are coj upon chila, 
yin chi in Achi aj Chicaj, quin jachtaj 
na piqui'ab i caj'atzil i sacerdóte, tak 

piqui'ab i tijonel re i "atbal tzij re і mam 
Moises. Quiqui 'at na tzij pinwi, y quiqui 
bij na chi 'o u chac quin camsaxic, xak 
quin qui jach na piqui'ab i ne te aj Israel. 
3^Quin yo'yax na, quin qui ch'ay na, хак 
quiqui chubaj qui c'axaj chwe, xak quin 
camsax na. Xui-ri, churox 'ij quin walij 
che i camic —xu bij i Jesus chique. 


Wach i xqui tz'onoj i ma 
Jacóbo, i ma Wan 


35Te'uri i ma Jacóbo, i ma Wan chi 
je u c'ojol i mam Zebedéo, xe tejeb ru' i 
Jesus. 

—Mayes —xqui bij che—, caka tz'onoj 
jun pawor chawe —que cha. 

36—_¿Wach quiwaj quin 'an chiwe? — 
xu bij i Jesus. 

37]que xqui bij che: 

—Are at "o chic che a афа! tzij, chi 
nim и” u chomal, сакај yoj ca ya chake 
coj q'uiji ni jujun pa tak a tzal: jun pa 
wikabim, jun pa moxim —xqui bij che. 

38 —Yix n-iweta'am taj wach qui 
tz'onoj —хи bij i Jesus chique—. éQuix 
tiqui yix chu ch'ijic i c'ax, pacha i сах 
quin ic'aw wi yin che? ¿Quix tiqui yix 
chu ch'ijic uyej pacha uyej quin ic'aw wi 
yin? —xu bij chique. 

39 — Coj tiqui'ic —xe cha ique. 

I Jesus xu bij: 

— Katzij, yix quix ic'aw na chupam i 
c'ax-le; xak qui tij ni uyej-le, pacha quin 
ic'aw na wi yin. ^? Xui-ri, n-pin'ab ti 
yin 'o wi u bixquil pachin que cubi pin 
wikabim, xak pin moxim. Ca ya' ni-le 
chique pachin u ch'obom i Dios cu ya 
chique —xu bij i Jesus. 

41] je lajuj chic u tijoxelab, are xqui 
ta qui tzij i ma Jacóbo i ma Wan, xpe 
coywal chiquij. 42 Аге 'uri i Jesus xe u 
siq'uij ru' y xu bij chique: 

—Iweta'am yix, nipa i je 'atol tzij 
piquiwi i tinimit, quiqui 'an che quib 
pacha je rajaw piquiwi; xak i winak chi 
nimak qui patan que rajawin piquiwi 
i cach winak. 43 Xui-ri, yix n-ix ta 
queje ile. Are i qui 'an ni yix, pachin 
сга] que'elok nim и "ij, cha chacun 'uri 
chiquij i rachi'il. *^Pachin сга] cu ya rib 

chu nabeal, chu 'ana ‘игі che rib pacha 
mocom chiquij conojel. 45Queje chi 'ana 
ile, man i Achi aj Chicaj* mi te ne ire 
xc'un chu tzucuxic pachin ca chacun 
chirij; xc'un ire pacha тосот chiquij 
conojel; xc'un chu ya'ic rib che i camic, 
tojbal re i quelbal pa c'ax i je q'ui —xu 
bij i Jesus chique. 


I Jesus xu tzunsaj jun 
mawach, ma Bartiméo u bi 


46 С'а que tijin qui 'enam pa Jerusalen, 
xe ic'aw pa Jerico. Are ca tijin quelic i 
Jesus cu' u tijoxelab, je q'ui i winak je teren 
chiquij. 'O jun mawach, ma Bartiméo u bi, 
chi u c'ojol i ma Timéo; ire cul pa be, ca 
їйїп chu tz'onoxic u mer chique i winak. 

?/ Are xu ta chi are i Jesus aj Nazaret chi ca 
tijin ric'awic, ire xsiq'uin chu bixquil: 

—iKajwal Jesus! iYet chi at umuk 
uxiquin can i mam David, chawila to'bal 
in wach! —xu bij. 

48 Је q'ui i winak xe yajawic man саса] 
cu mayij siq'uinic, xui-ri, ire xa xu cowij 
u bixquil che i Jesus: 

—iYet chi at umuk uxiquin can i mam 
David, chawila to'bal in wach! —xu bij. 
^9] Jesus, are xu ta, xtac' canic y xu bij: 
— Chi siq'uij. 
Te'uri xqui siq'uij i mawach y xqui bij che: 
— Cha cowij a c'ux. Chat walijok man 
ire cat u siq'uij —xe cha che. 

50 Juntir xu c'ak bi i c'ul u lic'om chirij, 
y xsac'lin chicaj. Te'uri xtejeb pan ги i 
Jesus. 511 Jesus xu tz'onoj che: 

—¿Wach cawaj quin 'an chawe? 

I mawach xu bij che: 

—Mayes, cwaj yin quin a tzunsaj —co'ono. 

52] Jesus xu bij che: 

—"Utz cat 'ec; ya xat utziric, man xa 
cuba a c'ux chwe —xu bij. 

I mawach juntir xtzunic, y xterej bi 
chirij i Jesus pa be. 


Wach u cojic u "ij i Jesus 
are xoc pa Jerusalen 
1Ique, ya nakaj chic je 'o wi 
pa Jerusalen; ya xe upon che 

i queb aldéa Betfage y Betánia, chi je 

'o chuwach i ral jyub Olívos. Are 'uri i 
Jesus xe u siq'uij queb u tijoxelab ru' y 
xu bij chique: 

2— Jix che i aldéa-le chi о chakawach; 
are quix uponic, qui rik ni jun buru 
yukul chila, chi c'a maja cretamaj ca 'an 
winak chirij. Chi toro y chi c'ama lok. 
3We 'o jun ca tz'onow chiwe wuchac 
quix tijin chu toric, chi bij che chi cu rik 
u chac che i Kajwal y we' col u ya chic, 
chix chok che —xu bij i Jesus chique. 

^[que хе 'ec, xe qui rika i buru уики] 
pa be chuwach jun ja, y xe oc chu quiric. 
5Je "o jujun xe 'ilawic, y xqui bij chique: 

—éWach quix tijin chu 'anic? éWuchac 
qui tor i buru? —xe cha. 

6 Are "uri xqui bij chique pacha и bim 
bi Jesus chique ique; te'uri хуа’ li chique 
chi xqui c'am li Биги che i Jesus. 7 Are 
xe uponic, xqui сој qui v chirij, te'uri 
ха ап i Jesus chirij. 8Je qui і winak 
xqui rip qui 'u' pa be, xak je qui chic 
xqui c'atzij u xak che' y xqui coj pa be, 
wikbal-re. 

эде qui i winak je nabe chuwach 
i Jesus, xak je q'ui je teren li сһігіј; 
conojel xe siq'uin chu bixquil: 

—iHosánna! (iNim и "ij i Dios!) —xe 
сһа—. iChu ya ni 'utz i Dios puwi i Jun-i 
chi u takom li ku’! !^jC'amori che i Dios! 
Ya ca jekan и 'atbal tzij chi co'on ni Jun-i, 
chi u muk u xiquin can i ka mam, mam 
David. iChocsax u 'ij i Dios! (Queje ile xe 
siquin chu bixquil.) 

11 Queje ile i roquic i Jesus pa 
Jerusalen. Are 'uri xoc ire pa rachoch i 
Dios chila. Are xoc paja, c'ula xtzunic, 

у xtzalij chalok man ya xkaj i ij. Te'uri 
xa 'e chic pa Betánia cu' i cablajuj u 
tijoxelab. 


Wach xu bij i Jesus che 
i che! chi n-tu wach 


12 Chucab ij, are xe tzalij chali pa 
Betánia, i Jesus xpe numic che. !3Are 
"uri xril jun u che'lal hígo. Tupu c'a maja 
cu rik i tiémpo ca wachinic, chi naj 





710.45 Are i Jesus mísmo. 

panok xrilo chi chom chic u xak; rumal-i, 
xa ’e i Jesus chi rilic we 'o chic echa' che. 
Xui-ri, ile n-ta echa! che, to’ u xak 'о]іс“. 
14Rumal-i xu bij i Jesus che: 

—Que'e 'ij chawij, mi jun col и tija chic 
jun recha' chawe —xu bij che i che”. 

Ги tijoxelab xak xqui ta wach xu bij. 


Wach i quelsaxic i ај c'ayinel 
pa rachoch i Dios 


15Tæuri xe upon pa Jerusalen. I 
Jesus, are xoc pa rachoch i Dios, xoc li 
chi quelsaxic ni'pa i aj c'ayinel xak i aj 
lo'onel je 'o xe ja. Xe u bal'atij qui mexa 
i je aj jalwachil u wach qui mer i winak. 
Xak queje xo'on che i qui tem i je aj c'ay 
palomax. 16Xak xe и 'atij і winak chi 
n-cacaj ta quiqui sutij i qui be chirij i 
rachoch i Dios; xa que ic'aw chu nic'ajal 
uwaja ги wach tak cuc'am. 17 Te'uri xoc 
chu c'utic chique i winak; xu bij: 

—I Dios, chupam u wuj и bim can i 
tzij-i: “I wachoch, lic jun ja re qui tz'onbal 
i winak chwe, i winak aj pa tak tinimit 
re ronojel u wach i jyub ta'aj*." Queje ile 
u bim i Dios, xui-ri, yix i 'anom qui jul 
ili'omab che —xu bij i Jesus chique. 

18] caj'atzil i sacerdóte xqui ta wach u 
'anom, xak xqui ta rason i je tijonel re i 
'atbal tzij re i mam Moises. Xe oc "uri chu 
tzucuxic wach u camsaxic quiqui 'ano. 
Queje ile xqui 'ano man xqui xij quib 
che, man conojel i winak xqui bisoj che, 
wach i c'utunic ca tijin chu "'onquil. 191 
Jesus, are xoc a'ab, xel pa tinimit junam 
cu' u tijoxelab. 


Xchakij i u che'lal hígo 

20 Sakir chucab 'ij хе е chic pa 
Jerusalen. Are que tijin chi be, xe ic'aw 
pa'owiiuche'lal hígo. Xquilo chi lic 
chakijnak chic i che’, camnak chic i га’. 
21 Are "игі i ma Pédro xc'un chu сих 
wach и bim сап i Jesus che i che'-le, у 
xu bij che i Jesus: 

— Мауезѕ, wilape" I che chi xa c'okoj, 

ya chakij chic —xu bij che. 
22] Jesus xu bij: 

—Pachin jun 'o u cubibal и сих che i 
Dios, 'is ca tiqui chu 'onquil. ?3Katzij i 
quin bij chiwe, we "o jun lic cul u c'ux 
che i Dios, we cu bij na che i nim laj 
jyub-i, “Chat el na chi, ja c'aka awib pa 
mar”, cu bij che, i Dios co'on na "uri ile 
che. Xui-ri, i jun, 'o u chac lic n-ta cu bij 
u сих; ’o u chac lic cul u c'ux che chi 
cril na pacha i и bim che. ?^Rumal.i, 'o 
jun tzij quin bij na chiwe: ronojel ni'pa 
i qui tz'onoj che i Dios, we lic cul i c'ux 
che chi yatal chic chiwe, ile lic quiwil na. 
25 Are quix tijin chu tz'onoxic che i Dios, 
we "o jun u 'anom mal chiwe, chi cuyu пі 
u mac che, man i Ta chicaj xak cu cuy ni 
i mac yix. ?6Man yix, we n-qui cuy ti qui 
mac i juban, xak i Ta chicaj xak n-cu cuy 
taimac yix —xu bij i Jesus chique. 


I nimak tak mam'ib xqui tz'onoj 
che i Jesus pachin yawnak 
pu'ab wach tak i cu 'ano 


?7Te'uri xe oc chic pa Jerusalen y xe 
oc pa rachoch i Dios. Are је 'o chila, xe 
tejeb pan i caj'atzil i sacerdóte ru' i Jesus, 
хак i je tijonel re i ujer 'atbal tzij, хак i 
nimak tak mam'ib je 'o си’. 281que хаш 
tz'onoj che: 

— Ві chi 'atbal tzijal 'o pa'ab chu 'anic 
nipa ile? cPachin xyaw ile chawe chi cat 
tijin chu 'anic-le? —xqui bij che. 

29] Jesus xu 1а’ u wach chique: 

—Xak yin quin tz'onoj jun tzij chiwe 
yix; we qui bij usuc' chwe, te'uri xak 
quin bij yin chiwe bi chi 'atbal tzijal 'o 
pin'ab. 39 Chi bij chwe pachin xtakaw li 
ma Wan chu kajsaxic ya piquiwi i winak. 
¿Are i Dios xtakaw lok? ¿O xa winak? 
chi bij 'u chwe —xu bij i Jesus chique. 

3l Te'uri ique xe oc chu chapic 
quib chiquiwach puwi i tzij. Xqui bij 
chiquiwach: 





211.13 І u che'lal hígo chila pa Jerusalen, we 'o chic u xak, xak 'o chic 'uri u wach. I che”-le chi xril i Jesus 


n-ti u wach, xui и xak ойс. 


511.17 I tzij-le, tz'ibtal can rumal i mam Isaías ujer (Is. 56:7). Chila pa 


rachoch i Dios, 'o jun uwaja jachtal chique i winak chi ne te aj Israel, pa quiqui tz'onoj wi che i Dios. Xui-ri, 
i aj Israel xa xqui 'an u c'ayibal chicop che і uwaja-le. Rumal-i, i Jesus xpe roywal che, man i aj Israel winak 
n-ta xqui ch'ob che u bixquil u tzij i Dios chique i ne te aj Israel. 

—Wo'or we caka bij chi Dios takawnak 
lok, ire cu bij "uri chake: “¿Wuchac 
"uri n-xi сој taj?” cu bij na chake. 320 
xataba caka bij che chi winak takawnak 
lok? —xqui bij chiquiwach. 

Queje ile xqui bij, man ique quiqui xij 
quib chique i winak; conojel i winak cul 
qui c'ux che chi ma Wan lic ajbil u tzij i 
Dios. 33 Rumal.i, xqui bij che i Jesus: 

—N-keta'am taj —xe cha che. 

Rumal.-i, i Jesus xu læ u wach chique: 

—Xak queje yin, n-quin bij ta chiwe 
wach i 'atbal tzij 'o pin'ab, chi quin 'an 
tak iri —xu bij chique. 

I tijojbal tzij re i mal laj tak ajchaquib 
1 2 TTe'uri i Jesus хи jek u bixquil i 

tijojbal tak tzij chique. Xu bij: 

— O jun achi xu tic juban u ticon, áva 
ca bixic, y xu coj coral chirij. Xu yijba 
pa quiqui yitz' wi u wa'al і áva, xak xu 
yijba jun ral ja tac'tic chupam i ticon, 
chajbal re ronojel. 

Te'uri xe u coj jujun ajchaquib, je 
aj a média ги’, y xa 'e ire naj che jun 
tinimit. 2Are xu rik i jj re i cosech, xu 
tak li jun u mocom chu tz'onoxic i re ire 
chique i raj mediant. ? Are xuponic, ique 
xqui chapo, xqui ch'ayo, y xqui tzalijsaj 
chubic, n-ta xqui ya bi che. ^Te'uri i 
rajaw xu tak chal jun chic u mocom. Are 
xupon ire, xqui coj abaj che, xqui soc u 
jolom, y xqui yo'ya. 51 rajaw xu tak chal 
jun chic u mocom; ire lic xqui camsaj. 
Te'uri xe u tak chal juban chic, je q'ui. 'O 
jujun chique xqui 'an c'ax chique; xak 'o 
i xe qui camsaj. 

$Xe'elok, n-ta chic que u tako, xui-ri 
со jun, ile are и c'ojol chi lic c'ax cu na'o. 
Xu bij ire, ^Wo'or quin tak bi wac'al си”; 
que cojon па "игі che in c'ojol", xu bij; 

y ра quisbal-re, xu tak bi cw. 7 Xui-ri, 

are xquil u c'ojol i rajaw ulew, xqui bij 
chiquiwach: "Ire-le are i rajaw ulew 
co'on panok", xe cha. ^Chaka camsaj, y 
yoj сој canajic oj rajaw", xe cha. $Are 'uri 
xqui chapo, y xqui camsaj, y xqui c'ak bi 
u ch'acul rij coral —xu bij i Jesus chique. 

9Те”игі xu tz'onoj chique: 

—éWach сооп i rajaw ulew 'uri? Ire 
ca c'unic, y que u camsaj i ajchaquib chi 
је o chuwach ulew; te'uri cu уа i Шем 
piqui'ab juban chic. 

10 cXataba n-iwilom taj wach i tz'ibtal 
can chupam и wuj i Dios? Queje iri 
tz'ibtalic*: 

I abaj chi n-xcaj ti je aj 'anol 
cimiénto re ja, 

are i abaj-le chi xe'elok lic nim ni и 
chac. 

1 Are i xe'elok-le, аге i Kajwal Dios xa 

'anawic, 
y cakil yoj, lic 'utz ile chi и 'anom 
ire. 
Queje ile tz'ibtal canok —xu bij i Jesus 
chique. 

12] nimak tak mam'ib, are xqui ta ile, 
laj xqui c'am bi pa cárcel, man xqui ta 
ique chi u tzij i Jesus-le lic cojbal qui 
mac ique. Xui-ri, xqui xij quib chique i 
winak, rumal-i, xqui сапа] canok, y xe 
'ec. 

I aj Fariséo cacaj quiqui сат u pam 

i Jesus we 'utz quiqui toj impuésto 


13Xo'on panok, 'o jujun aj Fariséo, xak 
jujun aj u partído i ma Heródes, je taktal 
bi ru' i Jesus, que qui c'ambej u pam, 
tzaksabal re cacaj ique. !^Are xe upon ru' 
i Jesus, xqui bij i tzij-i che: 

—Mayes, keta'am chi yet, wach i ca bij, 
lic sak laj tzij, man yet lic n-ca 'an ta cas 
che, wach quiqui bij i winak chawij. Lic 
n-ta awe che, wach u patan jun winak, 
we nim, o we n-nim taj, lic ca bij i sak laj 
tzij che wach сга] i Dios. Cha bij 'u chake, 
¿utz nawi caka toj impuésto che i ’atol tzij 
pa Róma, o n-us taj? I ujer 'atbal tzij, ¿cu 
ya nawi chake caka tojo, o n-taj? —xe cha. 

15Рёго i Jesus reta'am chi xa cambal u 
pam quiqui 'ano. Xu bij chique: 
—éWuchas qui tzucuj tzaksabal we? 
—xu bij—. Chi c'ama li jun sak pwak, y 
chi cutu chwe —co'ono. 

16 Xqui c'am lok y xqui c'ut che. Are 
xrilo, i Jesus xu tz'onoj chique: 

—¿Pachin u q'uexwach ігі 'o chuwach? 
¿Pachin u bi iri tz'ibtal chuwach? —xu 
bij. 

—Re i 'atol tzij —xqui bij. 

17 Are "uri xu bij i Jesus: 

— Chi ya che i 'atol tzij wach 'o re ire 
che; xak chi ya che i Dios wach "o re ire 
che —xu bij chique. 

Ique lic xqui bisoj che, wach i xu bij. 


I aj Saducéo xcaj u c'amic u pam i 
Jesus che i qui walijbali camnak 


18Xo'on panok, xe upon juban aj 
Saducéo ru' i Jesus. I aj Saducéo, ique 
quiqui bij chi i camnak n-que walij ta 
chic. Кита]-і xqui bij i tzij-i che i Jesus: 

19 —Tijonel, u tz'ibam can i mam 
Moises, we "o jun achi xcamic, we 'o 
can rixokil chi n-ta rac'al ru’, we je 'o 
сап ratz u cha” i achi, 'о junok chique, 
utz ca c'uli ru' i ixok malcan man ca 
q'uiji rac'al ru’, pu q'uexel i achi xcamic. 
Queje ile и tz'ibam can i mam Moises. 
20 Bay, o'onom-lok, je 'o wukub achiab 
catz qui cha' quib. Are i 'atz xc'uli nabe, 
y xcamic, n-ta rac'al xq'uiji canok. ?!I 
ucab cha'axel xc'uli chic ги’ ixok malcan, 
y xak xcamic, xak n-ta rac'al xu canaj 
can ги’ ixok. Xak queje xo'on ги urox 
cha'axel. ??Queje xqui ап ile conojel 
je wukub, 'is xe c'uli rw i ixok-le; n-ta 
jun cac'al xq'uiji ru’ i ixok malcan. Ра 
q'uisbal-re xcam i ixok. ?3Bay, are cu 
rik i 'ij piqui walijbal i camnak, are que 
walij nipa i camnak, épachinok chique 
i wukub-le chi mer rachijil i ixok? Man 
conojel i je wukub-le xe c'uli ги’ —xe 
cha. 

24'Te'uri i Jesus хи la' u wach chique: 

—Yix xa ix sachnak na. Ix sachnak, 
man n-iweta'am taj wach i tz'ibtal can 
chupam u wuj i Dios, xak n-iweta'am 
taj wach i nim laj u cho'ab i Dios. 251 
camnak, are que walij na, que'elok je 
pacha i ángel chi je 'o chicaj; n-que c'uli 
taj. I achiab, i ixokib n-que c'uli ta chic. 
26] qui walijbal і camnak, katzij 'olic. 
éXataba n-iwilom ti yix chupam i wuj 
chi u tz'ibam can i mam Moises wach xu 
bij i Dios che? I Dios, are xu 'ijla i mam 


» 

Moises chupam i '2' chi ca juluw che i ral 
che’, xu bij che: “Yin са in u Dios i nam 
Abraham, xak i mam Isaac, xak i mam 
Jacob", xu bij che. I oxib-le je camnak 
chic are xu bij i Dios ile. Bay, chuwach 

i Dios, са je c'as па; 271 Dios n-are ti 

qui Dios i je camnak, are i qui Dios i 

je c'aslic —xu bij i Jesus chique—. Yix, 
"ut, xa ix sachnak na. (Queje ile xu sakij 
chique chi 'o ni qui walijbal i camnak.) 


I lajuj и tzij u pixab i Dios, 
épachique chique mas "o и "ij? 


28 Chila хак 'o jun mayes re i ujer 
'atbal tzij. Ire "is xu ta ile chi xu bij i 
Jesus chique i aj Saducéo. Xu ta chi 
Jesus 'is 'utz u la'ic u wach xu апо. 
Rumal.i, xtejeb pan ги, y xu tz'onoj jun 
tzij che. Xu bij: 

—1lajuj u tzij u pixab i Dios, épachique 
chique mas 'o u chac сој cojon che? —xu 
bij. 

?9] Jesus xu bij che: 

—I jun chique chi mas 'o u chac are i 
jun chi queje iri cu bij: “Chitape’, ix aj 
Israel, i Kajwal Dios, xui ire i Kajwal. 

39 C'ax cha na i Awajwal Dios ronojel а 
c'ux, ronojel awanima, ronojel a nojbal, 
ronojel a cho'ab”, cu bij. Are i jun-le chi 
mas % u chac quix cojon che —xu bij i 
Jesus che—. ?! Te'uri i ucab tzij (chi 'o 
u chac coj cojon che) laj cumaj i jun-le: 
“C'ax che a na a lo'c'anij pacha c'ax u 
na'ic awib yet са апо”, cu bij. N-ta chic 
jun chic chiquixol i lajuj tzij pixab nim 
пі и ^ij chuwach i queb-le —xu bij i Jesus 
che. 

32Tæuri i tijonel re і ujer 'atbal tzij xu 
bij: 

—.Lic 'utz i xa bij, Mayes. Lic katzij i xa 
bij chi xa jun i Dios, n-ta chic jun chic. 
33We c'ax caka na i Dios ronojel ka c'ux, 
ronojel i ka nojbal, ronojel i kanima, 
ronojel i ka cho'ab, xak we que Кај i 
kach lo'c'anij pacha cakaj kib yoj, ni'pa 
tak ile mas 'utz chuwach u poroxic tak 
chicop chuwach i Dios, xak u sujuxic tak 
sipon chuwach ire —xu bij che i Jesus. 

34] Jesus xu ta chi lic 'o u no'oj ni'pa i 
xu bij, rumal-i xu bij che: 


2. 

—Yet, ха jubi’ chic сгај са jach awib 
che и 'atbal tzij i Dios —xu bij che. 
Te'uri, mi jun xu cowij chic u c'ux chu 
tz'onoxic mas tzij che i Jesus. 


I mam David ujer ’o u ij, xui- 
ri i Crísto 'o pawi ire 
35Xo'on chupan jub’, i Jesus ca tijin 
chu c'utic chique i winak pa rachoch i 
Dios. Xu bij chique: 

—1 je tijonel, re i ujer 'atbal tzij, 
éwuchac quiqui bij chi i Tolque coy'em, 
are na jun umuk uxiquin i mam David? 
36 cWuchac quiqui bij ile? man lic are i 
mam David u bim can i tzij-i: 

Xu bij i Kajwal Dios che i Wajwal 
Crísto: 

“Chat cul na pin wikabim c'a cu rik 
ni ij que іп ya na pawakan nipa i 
aj ch'o'oj chawij", xu bij?. 
Queje Пе и tz'ibam can i mam David ujer, 
y are u Tewal i Dios yawnak pu jolom 
chi xu bij i tzij-le. 37 ¿Wach и 'onquil 
uri chi i Crísto xa umuk uxiquin i mam 
David? éWach u 'onquil ile, man lic 
are i mam David xu bij "Wajwal" che i 
Crísto*?? —xcha. 
I uquial winak je 'o chila lic que 
quicot chu tayic. 


I Jesus xu sakij wach i qui mac 
i je tijonel re i 'atbal tzij 


38] Jesus, are ca tijin chu c'utic chique, 
xe u pixbaj ru' tak i tzij-i: 

— Chi 'ana cwent chique i tijonel re i 
ujer аа] tzij chi xa kus quiquilo que 
malcat pa tak be ги’ qui 'u' naj rakan; 
xak kus quiqui ta are ca ya' rutzil qui 
wach cumal i winak, ocsabal re qui ij. 
39 Are que oc pa ja re i molbal'ib, xa 
quiqui tzucuj qui cubibal chi 'o u 'ij; are 
que 'e pa wa'im re tak nima'ij, xa quiqui 
tzucuj qui q'uijibal 'o u ij. 40 Хак quiqui 
maj i cachoch ixokib malcanib; te'uri 
nim і oracion quiqui гап chiquiwach i 
winak, sachsabal-re chique wach qui 
anom. Ique 'ut, ca ya' jun tojpen chique 
lic nim na u tojic —xu bij i Jesus chique. 

I ixok malcan, nim і sipon 
xu ya chuwach i Dios 


^1] Jesus cul pa rachoch i Dios 
chuwach li саха, yabal re qui mer i 
winak. Are 'o chila, que u takej i winak 
are que tijin chu ya'ic qui mer pa caxa. 
Je q'ui i beyomab, mas i mer xqui ya'o. 
42 Are "uri xupon jun ixok malcan lic 
niba’, xu ya queb u mer chi n-ta kas rajil. 
43 Те’игі i Jesus хе и siq'uij и tijoxelab ru', 
y xu bij chique: 

—Katzij i quin bij chiwe, i ixok піБа”-і, 
iu mer xu ya'o, mas nim chuwach ile 
chi qui yom conojel i juban pa caxa. 
^*[que, wach i qui уот, xa are quesam 
che wach i sobrinak си”; xui-ri, i ixok-le, 
chi lic niba’, ronojel xu ya'o, ni'pa i 'o ги; 
n-ta chic xu canaj re u c'aslemal —xu bij 
i Jesus chique. 


I Jesus xu bij chi i rachoch 
i Dios ca wulijsax na 


1 3 1 Ате хе] i Jesus pa rachoch i Dios, 
'o jun chique u tijoxelab xu bij che: 

—Mayes, chawila tak i ja-ri re i 
rachoch i Dios, ilic chom! iChawila i 
abaj 'o che, lic chomik! 

21 Jesus хи la'u wach che: 

—éCawil yet ni'pa tak iri lic chom? 
Ronojel iri ca wulijsax na. Mi jun abaj ca 
canaj chic puwi i rachi'il —xu bij che. 


Wach i séña cakilo are ya 
ca c'un i q'uisbal 'ij 
3Te'uri ique xe 'el bi chuwi jyub 
Olívos chi 'o chuwach i rachoch i Dios; 
chila xcubi wi i Jesus. Are "uri je cajib 
iu tijoxelab xe tejeb pan ru. Je are i 
ma Pédro, i ma Jacóbo, i ma Wan, i ma 
Andres. Quituquel xe 'e chu tz'onoxic 
che, ali'al: 
4—¿Umpa cakil ile chi xa bij? ¿Wach 
i retalil ca ya' chake we ya mer cakil 
ronojel ile? —xqui bij. 
5] Jesus xu bij chique: 
— Chi 'ana cwent iwib, mokxa 'o quix 
qui toro. S Man je qui que Cun na, 





412.36 Sálmos 110:1. 
ta winak, lic Dios. 


*12.37 Queje ile xu bij i Jesus chique i winak, sakirsabal-re chique chi i Crísto n-to' 

quiqui bij na chi “Yin in i Toliwe”, que 
cha. Cumal ique-le je q'ui que t'ortaj na. 
7Yix, are qui ta rason we 'o nimak tak 
ch'o'oj jela, we 'o nimak tak ch'o'oj jewa, 
mix c'achir rumal; 'o ni u chac queje 

ile ca 'antajic; xui-ri, are qui ta i tzij-le, 
maja na ca Cun i q'uisbal re tak i 'ij-i. 
80 ni tinimit quiqui ап ch'o'oj che chic 
jun tinimit; 'o ni winak re jun '"atol tzij 
quiqui 'an ch'o'oj chiquij i winak re chic 
jun 'atol tzij. Хак i nimak tak ucabrakan 
xa ipa quic'aw wi, хак queje i мајја]; 
xak queje i ch'okowic, xa ipa ca 'an na 
wi. Ni'pa ile xa are jekbal re i c'ax chi ca 
petic. 

Chi na iwib yix, man 'o ni winak 
quix qui сат bi chiquiwach i 'atbal tzij; 
quiqui jic i lo'xic pa tak qui molbal'ib. 
Quix siquix na chiquiwach i gobernador, 
xak chiquiwach i nimak tak 'atol tzij xa 
wumal yin. Xui-ri, queje ile quix tiqui na 
chu bixquil chique wach iwilom, wach 
i tom, wach iweta'am chwij уіп. 190 u 
chac ca paxsax ni 'utz laj tzij re i Dios 
chique conojel i tinimit chuwach i jyub 
ta'aj, are c'a maja ca c'un i q'uisbal 'ij. 

1 Are quix qui chapo, yabal па іме 
chiquiwach i 'atbal tzij, mix c'achir che, 
wach qui bij na chiquiwach, xak mix oc 
chu ch'obic. Xui chi bij na wach cu ya 

i Dios pi chi' are ix 'o chiquiwach, man 
n-are ti yix quix nojiw u bixquil, xa are 
и Tewal i Dios ca binic. !?'O ni jujun 
que qui jach ni catz qui cha' piqui'ab i 

je aj ch'o'oj chiquij, camsabal na que; 
xak је 'o ni kajawxel queje quiqui ап cu 
i cac'al. Xak queje i ac'alab, quiqui 'an 
che quib je aj ch'o'oj chiquij i qui kajaw i 
qui chuch, que qui jach na chique i que 
camsawic. 13 Conojel i winak tzel quix 
quil na xa wumal yin; xui-ri, pachin i cu 
ch'ijo c'a pa q'uisbal re u chac, quelsax 
na "uri pa сах. 

MT ajbil u tzij i Dios, mam Daniel, u 
tz'ibam canok wach ca c'unic^ xu bij ire 
chi cocsax na jun tzel laj kajsabal re u 
ij irachoch i Dios che i lugar chi n-ca 
majaw ta che. Are quiwil yix ile tac'al 


» 

chila, ni'pa i je 'o pa jyub. Ni'pa i cacajlaj 
i tzij-i, chiqui ta иѕис”. 15Сһират i 'ij-le, 
su' chix 'anmajok. Ni'pa je 'o ап puwija 
re i cachoch, su' che kaj la lok; me oc 
chic chupam, quiqui c'ambej re ubitak- 
que. 16Xak пра i que tijin chi chac pa 
tak ticon, me tzalij lok col qui c'ambej 
re qui и”; ipa'anem che 'anmajok! 

17 Chupam i 'ij-le, to’ qui wach ixokib 
chi "o i yobil chiquij, xak ique chi 'o 
cac'al chi c'a que tz'umanic; c'ax i qui 

'anmajic ique. 18Chi tz'onoj che i Dios chi 
n-joron ti tew are quix 'anmaj chuwach 
ile, 1? man i uyej che tak i 'ij-le, lic сах. 
C'a chu xebal 'ij sak, are xu yijba i Dios 
i jyub ta'aj, n-ta jun c'ax petnak lic c'ax 
chuwach ile; xak n-ta chic jun chic ca 
petic, lic сах chuwach ile. 20Ү we i 
Kajwal n-co'on ta che, chi xa 'atal "ij 'o ni 
c'ax-le, 'is que cam na conojel. Xui-ri, ire 
u ch'obom chi cu 'atij na; queje co'on ire 
ile, xa rumal i c'axnabal u c'ux chique i 
je re ire, chique i je u chom ire. 

21Rumal-i, che tak i 'ij-le, we 'o i que 
bin chiwe: ^Chiwilape! chi 'o wi i Tolke”, 
que cha, mi cojo; o we xak quiqui bij: 

“Le i "olic-le", que cha, mi cojo. 22Man 
que c'un ni aj t'oronel chi quiqui 'an che 
quib pacha je toliwe, xak que c'un jujun 
quiqui ар che quib pacha je ajbil u tzij i 
Dios. Quiqui 'an ni milágro, xak i nimak 
tak 'anic, 'ilbal-re we que tiqui chi qui 
t'oric ni'pa i je re i Dios, chi je u chom 
ire. 23 iChi na iwib! Ya in bim chic ronojel 
chiwe, wach i qui c'ulmaj co'on panok. 


Wach u c'unic tan chic i 
Crísto pa q'uisbal 'ij 

24 Are quic'aw i "ij re ni'pa i c'ax-le, 
te'uri i 'ij ca 'ekumaric, xak i іс n-ca 
tzun ta chic, 25xak i ch'umil que tzak na 
li chicaj, хак wach tak 'o chicaj ca sicsax 
na. ?6 Are 'uri quiwil ni Achi aj Chicaj; ca 
c'un pa sutz' ru' i nim laj u cho'ab, nim 
laj u chomal. ?7Que u tak bi u ángel c'a 
pa que 'el wi li i cajib tew c'ulala, quiqui 
molbej-que ni'pa i je u chom i Dios, lic 
ronojel u wach i jyub ta'aj. 

28Yix iweta'am wach i séña cu c'ut u 
che'lal hígo are ya ca сип i 'alaj. Chix 
naw che i che”-le. Пе, are quiwilo ca pe 
tan chic u tux, y co'on rax, iweta'am 'uri 
ya ca mi' tan chic i ulew. ??Queje que'el 
tak ile, chi c'a te xin bij chiwe. Are 
quiwil yix nipa tak ile, chi ta u Бе 'uri 
ya ca pe i quisbal re tak i 'ij-i, ya jekanic 
co'ono. 30 Katzij i quin bij chiwe, ya ca 
c'un ronojel ni'pa in bim-le; ca 'antaj na, 
are maja que cam i winak re і wo'or. 311 
caj, i ulew, ca sach na; xui-ri, in tzij yin 
n-ca sach taj; co'on na ronojel ni'pa in 
bim chiwe. 

32Xui-ri, mi jun reta'am pachique 'ij, 
pachique "or, co'on ile. Xak mi ne i ángel 
aj chicaj, xak mi ne yin chi in u C'ojol 
i Dios n-weta'am taj; xui i Ta chicaj 
reta'am. 

33Xyi-ri, yix chix c'asc'atok, chi c'ac'alij, 
y mi mayij i tz'onoxic che i Dios, man 
n-iweta'am taj wach o'onom 'or que u 
rika. 3*Que'elok pacha jun achi chi ya ca 
'ec, пај са 'e wi. Que u pixbaj i rajchaquib 
chi que chajiw can i rachoch. Chi qui 
jujunal'is си ya can qui chac, xak i aj 
chajal ja, cu bij can che chi ca c'asc'at na 
chu chajixic. 35Xak queje chi апа yix ile, 
chix c'asc'atok, man n-iweta'am taj wach 
o'onom "or ca c'un i rajaw ja. N-iweta'am 
taj we coc a'ab ca c'unic, o we tiq'uil 
gab, o are ca стау i ac", o we are quel 
li ij. 36 Мок хак teet ca c'unic, y quix u 
riko xa quix waric. 37 Wach i quin tijin 
chu bixquil chiwe, xak quin bij chique 
conojel: *iChix c'asc'atok!" (Queje xu bij i 
Jesus ile chique.) 


Wach u chapic i Jesus xqui 
ch'ob i aj ch'o'oj chirij 

1 4 1Xa queb 'ij chic craj cu rik i 

nima'ij páscua, i'ij chi ca tijaw 
wi i caxlanwa chi n-ta cunbal ocnak che. 
I je caj'atzil i sacerdóte, xak i je tijonel 
re i ujer 'atbal tzij, quiqui tzucuj wach i 
tzaksabal re i Jesus quiqui 'ano, chapbal 
na re ali'al, xa camsabal-re. 2Xui-ri, xqui 
bij chiquiwach: 

—Maka "an ile pa nima'ij, mokxa que 
ch'okow i uq'uial winak rumal —que cha. 


Jun ixok xu coj cunbal muy, 
pakalic, che u jolom i Jesus 


3] Jesus 'o pa aldéa Betánia ги rachoch 
i achi Simon, chi "Lepróso" са bix che. Are 
que tijin chi wa'im, xoc bi jun ixok си’. Ire 
ruc'am jun chom laj Бахо, nojnak che 
acéite lic muy, lic pakal rajil. I acéitele, 
antal che i cotz'ij, “nárdo” u bi. Xu ‘ај u 
tzam i baxo, y xu jam i acéite che u jolom i 
Jesus. ^'O jujun je 'o chila xpe coywal; xqui 
bij chiquiwach: 

—éWuchac queje xo'on ile che i cunbal 
muy, chi to’ xsachic? —xqui bij—. 5Аге i rajil 
ile, mas che oxib ciénto quetzal; mas 'utz we 
ta xc'ayixic, cu tobej que i niba'ib —xqui bij. 

Y xa que ch'ach'at chirij ixok. 

$Péro i Jesus xu bij: 

— Сооп ile. éWuchac quix ch'ach'at chirij? 
Ile chi xo'on ire chwe, lic 'utz. 71 niba'ib, 
que'e 'ij sak je 'o na iwu'; we quiwaj que i 
to, pachique 'ij 'is 'utz. Xui-ri, yin, n-ronojel 
ta 'ij іп 'o iww. 81 ixok-i xo'on chwe ni'pa i 
xtiqui che. Are c'a maja cu rik i "ij, xu coj i 
cunbal muy re i mukbal re in ch'acul. ?Katzij 
i quin bij chiwe, xa ipa ca paxsax wi i tzij 
те i'elsabal re qui mac i winak, xak ca 
tataj ni rason wach и 'anom i ixolci chwe. 
Queje co'on ile ronojel u wach i jyub ta'aj, 
c'unsabal re i ixok-i chi qui c'ux i winak — 
xu bij i Jesus chique. 


>, 


Ima Júdas xu sujuj i Jesus 
piqui'ab i aj ch'o'oj chirij 
Io Te'uri i ma Júdas Iscarióte, jun 

chique i cablajuj u tijoxelab, xa 'e cu 

i je caj'atzil i sacerdóte, chu sujuxic i 
Jesus piqui'ab. !! Ique, are xqui ta, lic xe 
quicotic, y xqui bij che chi quiqui ya mer 
che. Te'uri i ma Jádas xoc chu tzucuxic 
wach u jachic i Jesus co'on piqui'ab ique. 


I Jesus xo'on wa'im си’ и 
tijoxelab re i nima'ij páscua 
12Хс'ип i nabe ij re i nima'ij chi ca 
tijaw wi i caxlanwa chi n-ta cunbal che. 

214.3 I baxo-le, 'antal che abaj pacha sakcho', 


alabástro" u bi. 

Are і 'ij-le chi que camsax ni ral tak chij 
re i ni-ma'ij páscua. Chupam і ’ij-le, iu 
tijoxelab i Jesus xqui bij che: 

— Ра саууга] wi yet caka yijba wi i 
a wa'im re i nima'ij páscua? —xe cha 
che. 131ге xe u tak bi queb chique chu 
yijbaxic. Xu bij chique: 

—Jix pa tinimit. Chila qui c'ulaj wi 
jun achi rekam jun 'ekbala 'o ya chupam. 
Chix terej сһігіј. 14Pa coc wi ire ги’ ja, 
chi bij iri che i rajaw ja chila: “Cu bij li 
ka Mayes, ¿Pa 'o wi i cuárto pa quin tij 
wi i wa'im re i páscua cu' in tijoxelab? 
xu bij lok”, chix chok che. !5Te'uri ire 
cu c'ut jun nim laj cuárto chiwe, c'a pu 
caleja, yij chic; chila chi yijba wi ka 
wa'im yoj —xu bij i Jesus chique. 

16] u tijoxelab xe ес; are xe upon pa 
tinimit 'is xqui riko pacha и bim i Jesus 
chique. Te'uri xqui yijba i wa'im re i 
nima'ij páscua. 

17 Are xoc a'ab xupon i Jesus cu' i 
cablajuj u tijoxelab. !8Are je 'o chi mexa, 
que tijin chi wa'im, i Jesus xu bij chique: 

—Katzij i quin bij chiwe, 'o jun chiwe yix, 
ca tijin chi wa'im wu, chi quin u jach na 
piqui'ab i je aj ch'o'oj chwij —xu bij chique. 

19]аџе, are хаш ta ile, lic хе oc chi bis. 
Chi qui jujunal xe oc chu tz'onoxic che: 

—éMokxa yin? 

Y xak xu bij jun chic: 

—éMokxa yin? —xu bij. 

201 Jesus xu bij chique: 

—Are jun chiwe yix ix cablajuj, jun chi 
cu mu u wa pa lak wu' yin. ?! Katzij, yin 
chi in Achi aj Chicaj, quin camsax na, 
pacha tz'ibtal can chupam u wuj i Dios. 
Xui-ri, to'wach i achi chi quin jachaw na 
piqui'ab i aj ch'o'oj chwij. Mas 'utz que'el 
che i achi-le ma ta xalaxic —xu bij chique. 

22 Are que tijin chi wa'im, i Jesus xu 
chap i caxlanwa y xu tioxij che i Dios, 
te'uri xu piro. Xu ya chique u tijoxelab y 
xu bij chique: 

—Chi chapa; are iri are in ch'acul. 

?3Te'uri xu chap i tu'bal víno, y xak xu 
tioxij che i Dios. Te'uri xu ya chique, y 
conojel xqui tu' che. ?^Xu bij chique: 

Are iri are in quiq'uel chi ca yijbaw ni 
trat c'ac' ги’ i Dios. Ca turuw na, 'anbal 
пі 'utz chique uq'uial winak. ?5Katzij i 
quin bij chiwe, n-quin tv ta chic и wa'al 
úva, с'а te tan chic quin tv’ сас’ pa cu гаї 
wi tzij iDios —xu bij. 


I Jesus xu bij wach i ruwaxic u 
wach ca 'an na rumal i ma Pédro 


26Те’игі xqui bixaj jun bix, cojbal ге u 
7) i Dios. Are xe utzinic, хе 'e chuwi jyub 
Olívos. 271 Jesus xu bij chique: 

—Wo'or cha'ab, iwonojel yix quin 
iwo'taj na canok. Weta'am queje ile 
que'elok, man queje iri u bim can i Dios 
chupam u wuj: ^Quin ya na, chi ca 
camsax ni aj yu'ul chij”, xu bij, "te'uri i 
chij que jacher bic*.” (Queje ile tz'ibtal 
canok.) ?8 Xui-ri, аге in walijnak chic 
che i camic, quin nabeaj na chiwach pa 
Galiléa —xu bij chique. 

29 Are 'uri xu bij і ma Pédro: 

—We conojel 'is cat co'taj canok, уіп 

"ut n-cat wo'taj taj —xu bij. 
30] Jesus xu bij chic che: 

— Katzij i quin bij chawe, che i a'ab-i, 
are maja са ch'aw ucamul ас, quin 
awuwaj ni oxmul. 

31] ma Pédro xu camulij u bixquil; xu 
bij chic: 

—Yin lic n-cat wuwaj taj, n-ta co'ono 
we junam awu' сој camic —xu bij. Хак 
queje ile xqui bij conojel. 


Wach u tz'onoxic xo'on i Jesus 
che i Dios pa Getsemani 
32Te'uri xe 'e chic che jun lugar, 
Getsemani u bi. I Jesus xu bij chique u 
tijoxelab: 
—Chix cul na can chi, tz'akat quin 'e 
yin chu tz'onoxic che i Dios —xu bij. 
33Te'uri xe u c'am bi i ma Pédro, i ma 
Jacóbo, i ma Wan ги’, y xpe jun nim laj 
bis, jun nim laj c'ax pu c'ux. ?^Xu bij 
chique: 
— bis 'o pa wanima, laj quin cam 
rumal, quin na yin. Chix canaj ni yix 
waral y chix c'asc'atok —xu bij chique. 








^ 14.27 Zacarías 13:7 


114.32 I Getsemani-le, jun lugar tz'inilic, chom i che’ tictal che. 

35] Jesus ха е chupan jubi’, xu jupij 
rib pulew, y xoc chu tz'onoxic che i Dios. 
Xu bij che we ta 'o módo, craj quelsax na 
chuwach i c'ax chi ya cu c'ulmaj. 

36—Ta —xu bij che—, yet ronojel 'is 


cat tiqui che. Chawesaj i c'ax 'o chinwach. 


Xui-ri, ma ya chwe pacha i to' cwaj yin; 
are, cha апа pacha i сауга] yet —xu bij. 

37Te'uri xtzalij chic cu' u tijoxelab, xe 
u riko que waric. Хи 'ijla i ma Pédro y 
xu bij che: 

—A-Simon, ¿cat waric? ¿N-xa chij ta 
bari cat c'asc'at jun 'or? 38 Chix c'asc'at 
na y chi tz'onoj che i Dios, man n-quix 
tzak ta chupam i mac. Katzij, yix 
piwanima quiwaj quix c'asc'atic, xui-ri i 
ch'acul n-cu ch'ij taj —xu bij. 

39 Te'uri xtzalij chic ucamul chu 
tz'onoxic che i Dios; xak jun chi tzij xu 
bij chic che. 40 Are xtzalij chalok, xe u 
rik tan chic u tijoxelab que war tan chic; 
i qui ba'wach lic waram craj. Ique n-xqui 
rik taj wach quiqui bij che. 4 Are xtzalij 
chal che uroxmul, xu bij chique: 

— Bay, chix warok; chix uxlanok. Ya 
co'on ile. Ya xu rik i 'or chi yin, chi in 
Achi aj Chicaj, quin jachtaj na piqui'ab i 
ajmaquib. *?Chix walijok. Jo’. Ya xcun 
ire chi quin jachaw na piqui'ab i aj 
ch'o'oj chwij —xu bij chique. 


Wach u chaptajic bi i Jesus 


43] Jesus c'a ca tijin chi tzij are xupon 
i ma Júdas, chi jun chique i cablajuj u 
tijoxelab. Ire je ruc'am li uq'uial winak; 
o jujun cuc'am ch'ich', xak 'o i cucam 
che’. Таче je taktal li cumal i caj'atzil i 
sacerdóte, xak i tijonel re i ujer 'atbal 
tzij, хак i nimak tak mam'ib. 441 ma 
Júdas chi aj jachanel re i Jesus u bim 
can chique wach і séfia co'on na chique, 
c'utbal re i Jesus: 
—Are i jun chi quin tz'ubaj, are ile 
— u bim can chique—-. Chi chapa, 'utz u 
c'amic bic chi 'ana —u bim chique. 
45 Are xuponic, xtejeb pan ru' i Jesus y 
xu bij che: 
—iMayes, Mayes! —xu bij che. 
Y xu tz'ubaj. ^9Are 'uri xqui chapo, y 
xqui c'am bi chuwach i 'atz laj sacerdóte. 


, 

47 Xui-ri, o jun "o chila xresaj li u 
ch'ich' y xresaj jun u xiquin i aj takon 
re i 'atz laj sacerdóte. 48 Are 'uri i Jesus 
xch'awic; xu tz'onoj chique i winak: 
—éWuchac xix Cun yix ги i chich’, ru 
i che’, qui cambej bi we, pacha qui ап 
che jun ili'om? 4?'Ij ’ij in 'o chixol, pa 
rachoch i Dios, are quin tijin chu c'utic 
chique i winak, y n-xin i chap taj. Xui-ri, 
'o ni u chac са ар па iri chwe pacha i 
tz'ibtal can chupam u wuj i Dios —xu bij 
chique. 
50 Are 'uri conojel u tijoxelab i Jesus 
xqui canaj canok y xe 'anmajic. 
51Xui-ri, xak "o jun ala teren bi 
chirij, xui jun sawan и lic'om chirij. Ire 
xchaptajic. 52 Ате xqui сһаро, хи c'ak can 
i sawan chique y ch'analic xa 'anmajic. 


Wach xqui гар i aj nuc'bal 
t'isbal che i Jesus 


53Te'uri xqui c'am bi i Jesus chuwach i 
'atz laj sacerdóte. Chila xqui mol wi quib 
i je ajwab sacerdóte, xak i nimak tak 
mamrib, xak i je tijonel re i ujer афа! 
tzij. 541 ma Pédro їо’ chi пај xterej bic, 
c'a xupon chuwaja re i rachoch i 'atz laj 
sacerdóte. Chila xch'uqui wi chi а? cw i 
policía, cu mi'saj rib. 

55] је caj'atzil i sacerdóte junam си” 

i je nimak tak aj nuc'bal t'isbal xqui 
tzucuj wach u cojic u mac i Jesus quiqui 
'ano, camsabal-re, xui-ri, n-xqui rik taj. 
56 Je q'ui xqui 'an mentir chirij, xui-ri 
ni'pa i xqui bij, n-xak jun tu wach i qui 
tzij. 57 Је "o jujun xe walijic y xqui bij i 
mentir-i chirij i Jesus: 

58 —Lic ka tom yoj chi xu bij ire chi 
“Yin quin wulijsaj i rachoch i Dios-i, chi 
qui 'anom i winak; te'uri churox 'ij quin 
yac jun chic rachoch i Dios chi n-winak 
ta que yacawic^, xu bij —xqui bij ique. 

59 Oueje xqui ап ile pacha i qui 
ch'obom, xui-ri, n-xak ta jun u wach i 
qui tzij. 

$0 Te'uri і 'atz laj sacerdóte xwalij 
chiquixol y xu bij che i Jesus: 

—éYet, wuchac n-ca la’ tu wach 
chique? ¿Wach usuc' ile quiqui bij 
chawij? —xu bij. 

$1] Jesus lic n-xch'aw taj; п-хи Іа? tu 
wach. Are "uri i 'atz laj sacerdóte xu jek 
chic u tz'onoxic che. Xu bij che: 

—¿Yet nawi at Crísto, chi u C'ojol i 
lo'laj Dios? —xu bij che. 

62] Jesus xu bij: 

—Katzij, yin. Хак quin iwil ni yin chi 
in Achi aj Chicaj, in cul na pu wikabim i 
Dios chi 'atz u cho'ab; xak quin iwil na are 
quin c'un pa sutz' chicaj —xu bij chique. 

63 Are "uri, i 'atz laj sacerdóte xu 
rakch'ij и и”, c'utbal re i roywal. Xu bij 
"uri chique i je moltajnak: 

—Ya co'on ile. N-ta chic u chac we 'o 
juban chic col qui bij u mac. 9^Ya xi ta 
yix u tzij, chi tzel cu ta i Dios. éWach qui 
ch'ob yix che? —xu bij chique. 

Ique conojel xqui bij chi ca camsax na. 

$5 Are "uri 'o jujun chique xqui jek u 
chubaxic qui c'axaj che, xak 'o i xqui 
tz'apij u palaj ru' c'ul, y xqui ch'ayo. 
Xqui bij che: 

— Cha bij pachin xat ch'ayawic —xe 
cha che. 

Xak i policía xqui ch'ay che u palaj. 


Wach i ruwaxic u wach i 
Jesus xo'on i ma Pédro 


66Tzakat queje quiqui гап ile, i ma 
Pédro 'o kaj chuwaja. Are 'uri xc'un 
jun ali chi aj chac pa rachoch i 'atz laj 
sacerdóte. 97 Are xrilo chi ma Pédro ca 
tijin chu mi'saxic rib chi а’, xu cam u 
takexic y xu bij che: 

—Xak yet at rachi'il i ma Jesus aj 
Nazaret —xu bij che. 

$8] ma Pédro xruwaj u wach: 

—Yin n-weta'am tu wach; n-quin ta tu 
be wach i ca bij —xu bij che. 

Te'uri xu jach rib; xa е pan chibe pa 
'elbal bic; are 'uri xch'aw jun teren. 691 
ali xu takej chic ucamul, y xu bij chic 
chique i je 'o chila: 

—1 achi-ri, lic cachi'il i juban —xu bij. 

70] ma Pédro xruwaj chic u wach ire. 
Xo'on chupan јиЬ?, i je 'o chila xqui bij 
chic che i ma Pédro: 

—Katzij, yet lic at cachi'il ique-le, man 
at aj Galiléa, xak i a ch'awbal lic pacha 
ique-le —xqui bij. 

711 ma Pédro xoc chu cuxtaxic u bi i 
Dios: 

— Dios chin u ya na pa tojpen we 
n-katzij ti quin bij. Lic n-weta'am tu 
wach i achi-le, chi qui ch'ach'a chwe — 
xu bij. 

72 Are "uri, xch'aw ucamul ас’. Te'uri 
i ma Pédro xc'un chu c'ux wach i bital 
che rumal i Jesus, man u bim che: “Are 
maja са ch'aw ucamul ас, quin awuwaj 
oxmul", и bim che. Are xc'un chu c'ux 
ile, xoc che o'ej. 


Wach xo'on i Jesus 
chuwach i ma Piláto 


1 5 1 Ате xsakiric, are 'uri i caj'atzil 
i sacerdóte xqui mol quib cu' i 
nimak tak mam'ib, xak си’ i tijonel re i 
ujer 'atbal tzij, xak cu' conojel i nimak 
tak aj nuc'bal t'isbal. Xqui xim i Jesus y 
xqui c'am bi ru' i ma Piláto, y xqui jach 
pu'ab. 2I ma Piláto xu tz'onoj che: 

— Yet at 'Atol Tzij que i aj Israel 

winak? —xu bij. 
I Jesus xu bij: 

—Are ile, pacha i xa bij yet —xu bij che. 
3] je caj'atzil i sacerdóte, q'ui u mac 
que tijin chu cojic. ^I ma Piláto xoc chic 

chu tz'onoxic che. Xu bij: 

—¿Yet, wuchac n-ca Ја’ tu wach 
chique? Chatape’, q'ui a mac que tijin 
chu cojic —co'ono. 

SI Jesus п-хи la’ tu wach; rumal.i, i 
ma Piláto lic xu bisoj. 


Xqui bij chi 'o u chac ca 
camsax ni Jesus 


$Junab chi junab, are 'o i nima'ij 

páscua, i ma Piláto 'o pu'ab cro'taj bi jun 
prex, pachique саса} i winak. 7'O jun 
achi, ma Barabas u bi, 'o pa cárcel cu' i 
rachi'il man xqui mol qui chi' i winak 
chu 'onquil ch'o'oj chirij i аёо] tzij, хак 
xqui гап i camic rumal ile. 8Аге xe c'un i 
winak ги” i ma Piláto, xe oc chu tz'onoxic 
che chi cro'taj bi jun prex, pacha 'ax 
co'on wi. ?Ire xu tz'onoj chique: 

—éPachique quiwaj cwo'taj bic? 
éQuiwaj cwo'taj bi i 'Atol Tzij yix, ix aj 
Israel winak? —xu bij chique. 

l0Queje ile xu bij chique man reta'am 
chi i je caj'atzil i sacerdóte xa ca titat 
qui pam che i Jesus; are ne rumal-i qui 
jachom pu'ab ire. !! Xui-ri, i caj'atzil i 
sacerdóte je qui tunum i uq'uial winak, 
chi are i ma Barabas co'tax bic. 121 ma 
Piláto xu tz'onoj chic chique: 

—éWach i quiwaj yix 'ut quin 'an che 
i jun-le chi “qui 'Atol Tzij i aj Israel" ca 
bix che? 

13]аџе xe siq'uin chu la'ic u wach y 
xqui bij: 

—iCha camsaj chuwach cruz! —xe cha. 

141 ma Piláto xu bij tan chic chique: 

—éWach u mac и 'anom? —co'ono. 

Ique xa xe siq'uin tan chic: 

—iCha camsax chuwach cruz! —xqui 
bij. 

I5Te'uri i ma Piláto xro'taj bi ma 
Barabas, man n-craj ti ire chi ca pei 
coywal i winak chirij. Te'uri xu tak u 
ya'ic u lo'xic i Jesus, y xu jach bi piqui'ab 
i que camsaw chuwach cruz. 

16Те”игі i soldádo xqui сат bi chuwaja 
re i rachoch i gobernador. Chila xqui 
mol wi quib conojel i soldádo си’. !7 Xqui 
сој jun и ^2 i Jesus, cakcoj ca tzunic, хак 
xqui coj jun sotosic q'uix che u jolom. 
18Te'uri xe oc chi sic”: 

—iNaj и "ij i 'Atol Tzij que i aj Israel! 
—xe cha. 

19Xe oc chu ch'ayic che u jolom ru' jun 
che”; xak xqui chubaj qui c'axaj che, y xe 
xuqui chuwach, 'anbal-re pacha quiqui 
сој и 'ij. 20 Are хе utzin chu yo'yaxic, 
xquesaj i c'ul cakcoj chi qui cojom che, y 
xqui сој i и °w ire. Te'uri xqui сат bic, у 
xe 'e chu camsaxic chuwach cruz. 


Wach u ripic i Jesus chuwach cruz 

21 Are que tijin chi be, xqui c'ulaj jun 
achi aj Ciréne, ma Simon u bi, chi qui 
kajaw i ma Alejándro, i ma Rüfo. I achi- 
le c'unic-re pa tak jyub. Are xqui c'ulaj, 
xqui 'an pen che cu c'am bi u crusil i 
Jesus. 

?2Xqui сат bi Jesus che jun ral jyub, 
Gólgota u bi (i usuc' i tzij-le que'el pa ka 

ch'awbal: “jyub pacha u jolom anma"). 
23 Are "uri xe oc chu sujuxic víno che, 
chi 'o cunbal mírra che (ic'awsabal re 

и c'axc'oD; xui-ri i Jesus n-xu tv taj. 
2^'Te'uri хаш rip chuwach cruz. Are "uri 
i soldádo xe oc chi saquinic chirij и °w 

i Jesus, 'ilbal-re pachin ca ch'acaw bi 
chique. 

25 Are i or xqui rip i Jesus chuwach 
i cruz, are a las nuéve re i ra'anbal ’ij. 
26Puja' ап i cruz xqui tz'ibaj juban tzij, 
'alijinsabal-re wach rumal xcamsaxic; 
queje ігі cu bij i tz'ib: ^Atol Tzij que i aj 
Israel winak." ?7Xak je 'o queb ili'omab 
xe rip chuwach qui cruz junam ru' i 
Jesus: jun pu wikabim, jun pu moxim. 
28pacha i tz'ibtal can ujer, queje ile 
xe'elok, man u bim can i ajbil u tzij 
i Dios ujer chi *Xqui 'an che chi xak 
jun си’ i je aj 'anol mal". (Queje ile 
tz'ibtalic/.) 

?9Ni'pa i winak que ic'aw chila quiqui 
sutsa qui jolom che, y quiqui yo'ya. Xqui 
bij che: 

—Yet a bim na ca wulijsaj ni rachoch i 
Dios, y ca walijsaj chic churox 'ij. 30 Bay, 
icha to 'uri awib! iCha kajsaj li awib 
chuwach i cruz! —xe cha che. 

31Xak queje xqui 'an i caj'atzil i 
sacerdóte tak i je tijonel re i ujer 'atbal 
tzij xa xqui yo'ya. Xqui bij chiquiwach: 

—[re-le xe u to i juban, xui-ri n-ca 
tiqui ta chu to'ic rib —xe cha—. 32 Chu 
c'utu na chake we ire are i Crísto, i ka 
"Atol Tzij yoj oj aj Israel. Chu kajsaj li 
rib wo'or chuwach i cruz, cu c'utbej-re 
chake, te'uri сака cojo —xqui bij. 

Xak i ili'omab chi je riptal ru' ire, xak 
ique xqui yo'ya panok. 


Wach i camic хо’оп i Jesus 


33 Are tiq'uil 'ij, xa 'ekumar ronojel u 
wach i jyub ta'aj; xu ch'ij oxib 'orreu 
kajbal ij. 34'Te'uri, co xch'aw i Jesus: 

—Е16і, Elói, ¿láma sabactáni? —xu bij. 

I usuc' i tzij-i que'elok: Wajwal Dios, 
Wajwal Dios, éwuchac in awo'tam canok? 
(Queje usuc' ile i u tzij pa ka ch'awbal.) 





115.28 Isaías 53:9-11. 

35 Је 'o jujun chila xqui ta; ique xqui 
bij: 

— Chitape!, ire cu siq'uij i ujer ajbil u 
tzij і Dios, mam Elías —xe cha. 

36 Are "uri 'o jun chique ха е pa'anem 
y xu mu jun espónja chupam juban víno 
ch'am. Te'uri xu ch'ap tzam che', y xu ya 
'an che, man cu tz'ub-bej re. Xu bij: 

—Chiwoy'ej we kas са c'un i mam 
Elías chu kajsaxic —xu bij. 

37Te'uri i Jesus co xsiq'uinic, y xcamic. 
38 Ате 'uri i nim laj cortin pim chi 'o pa 
rachoch i Dios xel pa nic'aj, majan li 
рија’, са pulew. 3?'O jun qui capitan i 
soldádo 'o chi, chuwach i Jesus. Ire, are 
xu ta wach i sic” xo'on i Jesus, xak xrilo 
wach u camic, xu bij: 

—Katzij, i achi-ri, lic are u C'ojol i Dios 
—xu bij. 

40Xak је 'o jujun ixokib que taken 
li еса пај; chiquixol ique je "o i ati 
Mariy Magdaléna, xak i ati Mariy chi 
qui chuch i ma Jose, xak i ma Jacóbo 
chi cha'xel; xak 'o i ati Salome сш. 411 
ixokib-i, je ѓегеј nak li chirij i Jesus с'а 
pa Galiléa, quiqui tobej na re. Xak je q'ui 
ixokib je 'o cu' chi je upon-nak ru' pa 
Jerusalen. 


Wach u mukic i Jesus 


42-43°O jun achi, ma Jose u bi, aj 
tinimit Arimatéa. Ire, nim u ’ij chiquixol 
i je aj nuc'anel aj t'isanel que i aj Israel 
winak; ire lic craj cril u jekic i 'atbal tzij 
re i Dios. Lic xu cowij и c'ux, xoc bi rw i 
ma Piláto, y xu tz'onoj u ch'acul i Jesus, 
man ya xoc a'ab re i q'uisbal 'ij chuxe' i 
uxlambal ’ij. Are i'ij wi chi quiqui yijba 
qui uxlambal "ij. 441 ma Piláto, are xu 
ta chi ya camnak chic i Jesus, lic xu 
bisoj che man lic we' xcamic; rumal-i 
xu siq'uij i capitan y xu tz'onoj che we 
katzij camnak chic. 45 Аге xu ta wach xu 
bij i capitan, chi katzij, te'uri xu ya chei 
ma Jose que u kajsaj li u ch'acul i Jesus. 
^6] ma Jose xu lo' jun chom laj sawan, 
xu kajsaj li u ch'acul i Jesus, y xu pasij 
chupam. Xe u ya chupam jun jul worom 
pa abaj; te'uri xu tz'apij u chi' i jul ги” 
jun abaj. 471 ati Mariy Magdaléna ги’ i 

ati Mariy chi u chuch i ma Jose, xquilo 
pa xqui muk wi. 


Wach i walijic xo'on i Jesus 
chiquixol i camnak 


1 6 lAre xic'aw і uxlambal 'ij, i 

ati Mariy Magdaléna, cu' i ati 
Mariy chi u chuch i ma Jacóbo, xak i ati 
Salome, xqui lo' i cunbal muy, quiqui 
cojbej che i u ch'aculi Jesus. ?Re u 
sakirbal domíngo, are xel li ij, xe upon 
pa muktal wi i Jesus. 31 ixokib que tijin 
chu bixquil chiquiwach: 

—Расһіп nawi сој u to chi relsaxic i 

abaj chu chi' i jul-le? —que cha. 

^Xui-ri, are xqui takej, xquil i nim laj 
abaj chi cojtal can chu chi' i jul, n-ta 
chic chila pu q'uijibal. ?Te'uri xe oc pa 
jul y xquil jun achi, с ala, cul pa qui 
wikabim; i и °w naj rakan, lic sak. Ique 
lic xqui xij quib. 

6—Mi xij iwib —xu bij chique—. Yix 
quix tijin chu tzucuxic i Jesus aj Nazaret 
chi xrip chuwach cruz. Ire n-ta chic 
chi, walijnak chubic; chiwilape pa yatal 
wi canok. 7Ji bij chique u tijoxelab, y 
xak che i ma Pédro, chi i Jesus ya ca 'e 
pa Galiléa. “Ire са е pa Galiléa nabe 
chiwach yix", chix chok chique. “Chila 
quiwil wi pacha u bim can chiwe", chi 
bij chique —xu bij. 

$Are "uri i ixokib pa'anem xe'el ги’ i 
jul; lic que barbatic rumal i qui xibriquil. 
Lic n-ta jun tzij xqui bij chirij, man lic 
qui xim quib. 


I Jesus xu c'ut rib che i ati 
Mariy Magdaléna 


91 Jesus, аге xwalij chiquixol i 
camnak, are u sakirbal re i domíngo. 
Nabe xu c'ut rib che i ati Mariy 
Magdaléna, chi Jesus resam wukub mal 
laj tak tew che, o'onom lok. !?Te'uri i 
ixok xa 'e chu bixquil chique i je terejnak 
chirij i Jesus. Are xupon си, xe u riko lic 
que bisonic, хак que o'ic. П Are xqui ta 
chi c'aslic, xak а] u wach rumal i ixok- 
le, n-xqui coj taj. 

I?Te'uri i Jesus, jun wi tan chic u 
c'utic rib xo'on chique i queb chi je 

cachi'il ique. Xu c'ut rib chique i queb-le 
are que tijin chi be 'enam-que pa jyub. 
13]que xe tzalij chic; хе е chu bixquil 
chique i cachi'il, xui-ri xak chique i 
queb-le, i juban n-xqui coj taj, wach i 
xqui bij. 
I Jesus xu ya can i chac 
chique i julajuj u tijoxelab 


14Tæuri i Jesus xu c'ut rib chique i je 


julajuj u tijoxelab are que tijin chi wa'im. 


Xe u yaj jubi' man n-tu cubibal qui c'ux 
che we ca walij na; xak co qui jolom, 
man n-xqui coj taj wach i xbix chique 
cumal i xe ам u wach, are walijnak 
chic. 15 Хак xu bij chique: 

—Jix, ji paxsaj и tzijol ronojel u wach 
i jyub ta'aj wach i 'elbal chi sak; ji bij 
chique conojel. 16Pachin ca cojow i tzij, 
xak xkajsax ni ya puwi, quel na "uri 

chupam u mac. Xui-ri, pachin i n-cu 

сој ta i tzij, са е na 'uri pa га’. 17 Ique 

chi quiqui сој na, ’o ni 'alijinsabal re u 
cho'ab i Dios cu* ique que quesaj ni itzel 
tew ru' u cuxtaxic in bi yin*, xak quiqui 
rik juban ch'awbal сас”; 18хак we quiqui 
chap jun cumatz, o we quiqui tu' jun 
venen, n-ta co'on chique; xak quiqui ya 
na qui 'ab piquiwi iwabib, y que utziric 
—xu bij i Jesus chique. 


Wach i 'elic bic xo'on i Jesus chicaj 


191 Kajwal Jesus, are xutzin che и tzij 
си”, xc'am bi chicaj, y xcubi pu wikabim 
i Dios. 201 u tijoxelab xe 'e chu bixquil 
u tzij i Dios pa ronojel tak tinimit. I 
Kajwal xe u to chu bixquil, xak xu 'an 
tak i milágro chiquiwach i que tawic, 
'alijinsabal-re chique chi katzij i qui tzij. 
Amen (Kkatzij). 





* 16.17 I usuc' i tzij-i are ігі: ги’ in cho'ab yin. 


I 'UTZ LAJ TZIJ CHIRIJ I JESUCRISTO U TZ'IBAM 
I SAN LUCAS 





1 1-4Quin tz'ibaj i tzij-i chawe yet, at 
nim laj winak mam Teófilo. 'Utz 
xin ch'ob yin, quin tz'baj pusuc' ni'pa 
iri; cwaj cawetamaj chi lic katzij wach 
a tom yet chirij i Jesucrísto. Je q'ui qui 
'anom pen u tz'ibaxic pusuc' wach xa 'ani 
che tak can і "ij-i. Qui tz'ibam wach i 
c'ut-tal chake cumal i xe 'ilaw li c'a chu 
xebal, xak cumal i je aj paxsanel re u 
tzijol. Yin xin taq'ui na pa rakan, c'a chu 
xebal lok, wach сој tijin chu tayic; 'utz u 
'onquil xin ап che, rumal-i quin bij yin, 
"ш> quin tz'ibaj ni usuc' chawe yet. 


Wach i xu bij i ángel che 
i ralaxbal i ma Wan 

5Are i ma Heródes are i 'atol tzij che 
i jyub Judéa, are 'uri 'o jun achi, mam 
Zacarías u bi. Ire sacerdóte, aj cojol qui 
tzij iwinak chuwach i Dios. Ire-le, qui 
cwenta i jutzobaj sacerdóte re i mam 
Abías. I rixokil i mam Zacarías, chi ati 
Wet, lic u muk u xiquin can i nim laj 
sacerdóte mam Aaron. $I mam Zacarías, 
i ati Wet, je 'utz chuwach i Dios. Lic xe 
cojon che ronojel u tzij u pixab i Kajwal 
Dios, lic n-ti qui mac che ile. 7Ique n-ta 
cac'al, man i ati Wet n-calan taj; y n-xui 
ta la ile, xak che queb, je nimak winak 
chic. 

8Xo'on panok, i mam Zacarías ca tijin 
chu 'onquil u patan chuwach i Dios man 
ya xu rik i "ij que i jutzobaj re ire. ?Ni'pa 
tak i jutzobaj sacerdóte, are i qui módo 
quiqui saquij na, quiquilbej-re pachin 
chirij ca tzak wi, chi cu poroj inciénso 
chuwach i Dios. Che i 'ij-le, і patan xtzak 
chirij i mam Zacarías, chi are ire coc 
pa cuárto пај u 'ij pa rachoch i Kajwal 


Dios. 10Xoc i mam chila y are ca tijin 
chu poroxic i inciénso, i uq'uial winak 
chi xcoy'ej can chi sak is que tijin chu 
tz'onoxic che i Dios. !! Хак te'et, 'o jun 
ángel re i Kajwal xwinakir chuwach i 
mam Zacarías chila paja. I ángel-le tac'al 
pa wikabim re i altar, pa ca porox wi i 
inciénso. 121 mam Zacarías, аге xrilo, lic 
xoc 'il che; lic xu xij rib che. !?I ángel xu 
bij che: 

—A-Zacarías, ma xij awib. I Dios u tom 
wach a tz'onom che. Yet ru' awixokil ati 
Wet ca q'uiji jun iwac'al. Are qui coj u 
bi, chi ya pu bi, a-Wan. !^Yet cat quicot 
па; lic 'o ni quicotemal aww. Xak je q'ui i 
winak que quicot па are calaxic, !^man i 
a c'ojol-le, nim u patan che i Dios. Ire-le 
n-cu tij ti víno, n-cu tij ti awarient. Ire, 
lic pa ralaxbal lok uc'am na rumal и 
Tewal i Dios. Кита! u c'utunic ire, je 
qui aj Israel winak quiqui jek tan chic 
qui cojonic che i Dios; quiqui гап tan chic 
Cajwal che. 171ге ca nabeaj na chuwach i 
Tolque chi ca c'unic. Pacha u nojbal i mam 
Elías ujer, queje ni u nojbal ire; xak pacha 
i'o pu'ab i mam Elías, xak queje i 'o na 
рар ire. Ire cu chomarsaj ni qui nojbal 
i achiab cu' i cac'al. Rumal ire, ni'pa i 
n-quiqui coj ti Dios, quiqui jek ni u tayic 
qui tzij i'o qui no'oj rumal i Dios. Queje 
cu ап ire ile, yijbal que i winak, are ya ca 
c'un i Cajwal. (Queje ile xu bij i ángel.) 

18] mam Zacarías xu bij che: 

—éWach i retamaxic quin ар yin? 

Man yin in rij chic; xak i wixokil rij chic 
—xu bij. 
19] ángel xu læ’ u wach che: 

—Yin in ángel Gabriel, chi іп u takon 

i Dios. Lic ru' ire in petnak wi. Xinu 

tak lok, col in bij i 'utz laj tzij-i chawe. 
20Xui-ri, yet n-ca сој taj wach i quin 

bij chawe, rumal-i cat memer na. N-cat 
ch'aw ta chic c'a сајах ni awac'al. Wach 
in bim chawe, yet cawil na are cu rik i 'ij 
chi u ch'obom i Dios —xu bij i ángel che. 

21] winak coy'em i relic і mam 
Zacarías pa rachoch i Dios; lic xqui 
bisoj man naj xbaytajic. 22 Аге xel lok, 
n-quel ta chic u ch'awbal. Are 'uri ique 
xquetamaj chi rilom jun nim laj 'il chila 
pa cuárto naj u "ij, pa rachoch i Dios. Ire 
со’ и 'ab chic cu c'ut chique, man n-quel 
tu ch'awbal. 

23 Are xq'uis i "ij re u patan, xa е chi 
rachoch. ?^Xo'on panok, xq'uiji i yobil 
chirij i ati Wet chi rixokil; i ixok, jo'ob 
ic' n-xel ta chi rachoch; lic ca quicotic xu 
bij ри сих: 25“[ Kajwal Dios cu ya na jun 
wac'al chwe. Queje xu 'an ni ile chwe 
tobal we. Xresaj in q'uix chiquiwach i 
winak," xu bij. 


Wach i xu bij i ángel che 
iralaxbal i Jesus 


26 Che i wakib іс, i Dios xu tak li 
ángel Gabriel che i tinimit Nazaret chi 
и cwenta i jyub Galiléa. 27 Xu tak bi ги 
jun 'apoj ali, al-Mariy u bi, que u bij che 
wach cu ап ni Dios che. I ali-le, ya u 
уот chic и tzij che jun achi, ma Jose u 
bi, chi ca c'uli rw. I ma Jose-le, u muk 
u xiquin can i ujer 'atol tzij mam David. 
28Xoc i ángel pa 'o wi i al-Mariy, y xu ya 
rutzil u wach. Xu bij che: 

—iChat quicotok! i'Utz awe yet! I 
kajwal Dios lic 'o awu'. Nim ni 'utz cu 
ya i Dios pawi yet chiquiwach i juban 
ixokib —xu bij i ángel che. 

291 a]-Mariy, are xril i ángel, lic xu 
bisoj i tzij chi xbix che; xu ch'ob pu 
c'ux wuchac queje xu bij i ángel ile che. 
30 Rumal.i, i ángel xu bij: 

—Ma xij awib al-Mariy; i Dios, nim ni 
rutzil u c'ux chawe. 31 Chatape', ca pei 
yobil chawij; ca q'uiji jun awac'al; y ca 
ya pu bi: A-JESUS. 32Co'on panok, піт 
пі и ij; ca bix na che chi u C'ojol i Dios 
chi ’Atz u "Ij. I Kajwal Dios cu ya pu'ab 
pacha u 'atbal tzij iu mam, mam David 


SAN LUCAS 1 


ujer. 331ге cu 'at na tzij piquiwi i aj Israel 
winak que'e 'ij sak chirij; i и афа! tzij 
n-tu q'uisic. (Queje ile xu bij i ángel.) 

34] a]-Mariy xu bij che: 

—&Wach u 'onquil 'uri? Yin n-ta achi 
q'uijinak wu' —xu bij. 

357 ángel xu bij che: 

—I и Tewal i Dios ca c'un na pawi yet; 
i u cho'ab i Dios chi ’Atz u 'Ij ca kaj nali 
pawi. Rumal "uri i ral ac'al chi calaxic, 
lic 'o na re i Dios che. Lic и C'ojol i Dios 
ca bix na che. 36Xak i awachalal, ati 
Wet, i Dios u 'anom jun milágro che; ya 
xq'uiji yobil chirij tupu rij chic. Quiqui 
bij i winak chi n-calan taj, xui-ri, wakib 
іс’ "o chic chirij. 37 Queje ile u'anom i 
Dios che, man i Dios 'is ronojel ca tiqui 
che —xu bij i ángel. 

38] al-Mariy xu bij: 

—.Lic in 'o pu'ab i Kajwal Dios; chu 'ana 
na chwe pacha a bim chwe —xu bij. 

Are uri xa 'e i ángel. 


I al-Mariy xa 'e bin ги” i tit Wet 


39Xo'on chupan jubi’, che tak i 'ij-le, 
i al-Mariy xa 'ec; xu bisoj bi u be, xa 
'e che jun tinimit chujyub, u cwenta 
i Judéa. 40 Are xupon chila, xoc pa 
rachoch i mam Zacarías y xu tioxij i tit 
Wet. ^! Ire, are xu ta chi xtioxix rumal 
i al-Mariy, i ac'al xu yin rib pu ch'acul, 
xak xc'un i u Tewal i Dios puwi i tit Wet. 
42 Are "uri, со xch'awic y xu bij che і 
al-Mariy: 

— Dios, nim ni 'utz u yom pawi 
chiquiwach ni'pa ixokib, xak nim i 'utz 
cu ya na puwi awac'al. 4 Nim ni a ij yet 
chin wach yin, n-ca majaw ta chwe chi 
yet xat c'un chin solixic, man at u chuch 
i Kajwal. ^^Weta'am, 'o ni и 'ij awac'al, 
man are xin a tioxij, i wac'al chi 'o pin 
ch'acul, xu yin rib rumal i quicotemal. 
49'Utz awe yet man xa cojo chi i Kajwal 
Dios cu ап na pacha и bim chawe —xu 
bij. 

46 Te'uri, xu bij i al-Mariy: 

—Yin, ronojel in c'ux, lic quin coj u 
"jj iKajwal Dios. 
47 Т wanima yin lic ca quicot rumal i 
Dios Tolwe. 

48 Yin n-nim ti in ’ij, xui-ri i Dios xu ya 

i'utz pinwi, tupu xa in rajchac ire. 

Are 'o wi wo'or, ronojel 'ij sak, 
conojel i winak quiqui bij na chi 
Dios nim i 'utz u yom chwe. 

49 Queje quiqui bij ni ique ile, man i 
Dios chi 'Atz u Cho'ab, nim ni 'utz 
u 'anom chwe. 

Lic nim u 'ij u bi. 

50 [re nic are wi cril to'bal qui wach 
ni'pa i winak quiqui xij quib 
chuwach; queje u 'anom ile 
chique i katit ka mam; 

xak queje cu "an ile chique i Ка muk 
ka xiquin, we quiqui xij quib 
chuwach. 

51 Ви’ i nim laj u cho'ab, nim і и 'anom; 

u kajsam qui 'ij ni'pa i quiqui ап 
nim che quib, man quiqui na ique 
'o qui nojbal. 

3?]re resam i nimak tak "atol tzij che 
qui patan; 

i nipa i n-ti qui 'ij, ire xu ya qui 'ij. 

53 Ni'pa i que numic, nim i 'utz u уот 
chique; 

xui-ri i beyomab, lic n-ta xu ya 
chique. 

54 Xoj u to yoj oj aj Israel, chi oj 
rajchac ire; xc'un chu c'ux chi cril 
to'bal ka wach. 

55 Xu 'an na pacha u bim can chique i 
katit ka mam, che mam Abraham, 
xak chique i u muk u xiquin que'e 
"ij sak chiquij. 

(Queje ile xu bij i al-Mariy.) 

567ге xcanaj ги’ i tit Wet colo oxib ic’, 

te'uri xtzalij chi rachoch. 


Wach i ralaxbal i a-Wan 

57] tit Wet, are xu rik и 'ij, xiwajic; 
xq'uiji jun rac'al, ral ala. 58Ni'pa i je 'o 
chirij chuwach, xak ni'pa i rachalal, ique 
xqui ta chi nim ni rutzil u c'ux i Kajwal 
Dios o'onom che; 'is хе 'e quicot ги’. 59 Ате 
xtz'akat i wajxakib ij, xe 'e chu cojic i 
retal" que i aj Israel winak che и ch'acul i 
acal. Cacaj ique quiqui ya pu bi, a-Zacarías, 
pacha i u bi u kajaw. 99I u chuch xu bij: 

—N-are taj. I u bi: a-Wan —xu bij. 
$1 —¿Wuchac 'uri? —xqui bij che—. 
Mi jun chique awachalal 'o i u bi queje 
ile —xe cha. 
S2]que te'uri xqui tz'onoj che u kajaw 
ru' qui 'ab wach u bi craj cu ya che. 
$3 Are "uri і и kajaw xu tz'onoj ch'akap 
wuj chique, man cu tz'ibaj chuwach. 
“A-Wan u bi," xu tz'ibaj. Conojel xqui 
bisoj che, wach i quilom. 9^Are 'uri i 
mam Zacarías juntir xel chic u ch'awbal; 
xu jek ch'a'atic y xu bij u "ij i Dios. 
$5Ni'pa i je aj chirij chuwach lic xqui 
bisoj. Xel u tzijol chuwi tak jyub re i 
Judéa: i winak 'is xqui lapo wach i xa 
'anic. 96Ni'pa i winak chi хе taw ile, xe 
oc chi ch'obonic che, y xqui tz'onoj 
chiquiwach: 
— Ві chi ac'alil ile? ¿Wach nawi u 
patan? 
—xqui bij. 
Queje ile xqui bij, man "alaj chi i Kajwal 
Dios lic 'o ги’. 


Wach u сојіс u "ij i Dios 
xu an i mam Zacarías 

$7] mam Zacarías, chi и kajaw i a-Wan, 

xc'un і и Тема! i Dios puwi, y xu jek 'uri 
u bixquil i tzij-i: 

$8 Chaka bij u ’ij i Kajwal Dios, chi ka 

Dios oj aj Israel winak; 
ire xoj ol u to ni yoj, chi oj u winak 
ire; u tojom i kelsaxic chi sak. 

$9 U yom jun Tolke chi nim u cho'ab; 
ire-le, u muk u xiquin can i mam 
David, chi lic rajchac i Dios ujer. 

70 Queje ile и bim canok chi cu ап na; 
lic ujer queje ile xu bij chique i je 
и lo'laj ajbil и tzij. 

71 [re xu bij chi сој u to na chiquiwach 
i je aj ch'o'oj chikij, coj u to na 
chiquiwach ni'pa i tzel coj quilo. 

72 Queje ile u 'anom chake, man queje 
ile u bim can chique i katit ka 
mam rumal i rutzil u c'ux. 

Queje ile u 'anom chake man n-cu 
sach ta chu c'ux wach i trat u 
'anom can cu' ique ujer. 





21.59 Circuncisión u bi pa castílla. Chawila usuc' i tzij "retalil" pa Diccionário pa q'uisbal re i wuj-i. 

73] trat-le, i Dios lic xu bij che i ka 
mam, mam Abraham, chi cu ап 
na. 

74 Xu bij chi coj resaj piqui'ab i je aj 
ch'o'oj chikij man 'utz n-caka xij 
ta kib chu апіс ka patan che ire; 

75 xak caka 'an ka patan chirij, lic oj 
ch'am, lic oj 'utz chuwach, ni'pa i 
"jj rei Ка c'aslemal. 

(Queje ile xu bij i mam Zacarías; te'uri 
xu bij che i ac'al:) 

76 Xak yet, ral wac'al, quiqui bij ni 
winak chi yet at ajbil u tzij i Dios 
chi 'Atz и Ij. 

Queje quiqui bij na chawe, man cat 
nabeaj chuwach i Kajwal, que a 
yijba i winak chu tayic и tzij". 

77 Yet ca c'ut na chique i je re ire chi 'o 
ni sachbal qui mac, 'elsabal-que 
chi sak. 

78] ka Dios c'ax coj u na'o, lic cril 
to'bal ka wach; 

rumal ile, cu tak na li jun aj chicaj; 
iu c'unic, pacha co'oni sak reu 
sakirbal. 

79 [ге cu сат na li sak chique i је 'o pa 
'ekum; 

cu сат li sak chique i quiqui xij 
quib che i camic. Coj u c'am bi pa 
'o wi i quicotemal. 

(Queje ile xu bij i mam Zacarías.) 

801 ac'al, chi a-Wan, ca tijin u q'uiyic, 
xak ca tijin u q'uiyic u cubibal u c'ux 
che i Dios. Are achi chic, xa 'e jekel che 
i jyub tz'inilic. Chila xq'uiji wi c'a xu 
rik ni 'ij re u c'utic rib chique i aj Israel 


winak. 

2 1 Che tak i "ij-le, are i 'atz laj 'atol 
tzij are i ma Augüsto César. Ire 

xresaj li jun 'atbal tzij chi ’is ca tz'ibax 

qui bi i winak pa qui tinimit, ronojel tak 

i tinimit chi 'o pu'ab ire. ?Ile are i nabe 

rakan chi xu 'an i 'atbal tzij-i. Are xu 'an 

ile, are i ma Cirénio are i gobernador 

pa jyub Síria. 3 Conojel i winak 'is que 

e uri chu tz'ibaxic qui bi pa tak tinimit 


Iralaxbali Jesus 


SAN LUCAS 1, 2 


pa je petnak wi i catit qui mam. 4-5I 

ma Jose, jekel pa tinimit Nazaret, chi u 
cwenta i Galiléa. Ire, u muk u xiquin can 
i rey mam David. Rumal i 'atbal tzij chi 
xel lok, 'o ni u chac ca е pu tinimit pa 
alaxnak wi i mam David ujer. I tinimit- 
le are i Belen, u cwenta i jyub Judéa. Xe 
'e'uri i ma Jose pa Belen јипат rv i al- 
Mariy chi yatal chic che chi rixokil. Are 
xe 'ec, i al-Mariy iwab winak chic. S Are 
je o pa tinimit Belen, xu rik u "ij chirij i 
ali-le; 7chila xq'uiji wi i nabe rac'al, ral 
ala. Ique n-xqui rik ti qui q'uijibal pa 
meson, гита]-і i al-Mariy xa xu pasij i 
rac'al pa tak c'ul, y xu cotz'ba pu waybal 
chicop. 


Wach xu bij i ángel chique 
i je ај yu'ul chij 

8Nakaj che i tinimit Belen, је 'o 
juban aj chajil chij pa tak 'es, que tijin 
chu chajixic qui chij cha'ab. ?Xak te'et, 
jun ángel re i Kajwal Dios xwinakir 
chiquiwach. Xak i u chomal i Kajwal Dios 
lic ca walch'in chiquij chiquiwach. Ique 
lic xqui xij quib. 101 ángel xu bij chique: 

—Mi xij iwib. Yin xa col in bij jun 'utz 
laj tzij chiwe chi 'is que quicot ni winak 
rumal. !! Wo'or xalax jun Toliwe pa 
Belen, chi u tinimit can i mam David 
ujer. Are i chatal rumal i Dios: i CRISTO, 
chi Kajwal. 12Are i c'utbal-re chiwe chi 
katzij i quin bij, we qui tzucuj, qui rik ni 
ac'al cotz bam pa jun u waybal chicop, 
pasim pa tak c'ul. (Queje ile xu bij i 
ángel chique.) 

13 Are xo'on ile, xak te'et xe winakir 
uq'uial ángel aj chicaj ru' i jun. Ique, que 
tijin chu cojic и ij i Dios; xqui bij: 

14 *iChocsax и 'ij i Dios chila chicaj! 

Chuxlan qui c'ux i winak chuwach i 
jyub ta'aj, 
chi je u chom ire," xqui bij i ángel. 

15 Are xqui bij ile, xe tzalij chic chicaj; 
te'uri i aj chajil chij xqui bij chiquiwach: 

—Jo pa Belen, cakilbej re wach i xa 
'anic chi u 'alijinsam i Kajwal Dios chake 

—xqui bij. 





51.76 I mer tzij xu bij are iri: chu yijbaxic u be. 

léTe'uri i je ај chajil chij xe 'e pa'anem 
c'a Belen. Are xe uponic, xqui rik i al- 
Mariy ги i ma Jose, хак i ac'al cotz' bam 
pu waybal chicop. 17 Are xquilo xqui bij 
chique i je 'o chila wach i u bim i ángel 
chirij i ac'al-le. 18 Conojel i xe tawic lic 
xqui bisoj wach i xbix chique cumal i je 
aj chajil chij. 191 al-Mariy to’ xu ta wach 
i xqui bij. Xu c'ol i qui tzij ри сих; to’ 
xu ch'obo. 201 je aj chajil chij xe tzalij 
chic pa i je petnak wi. Are xe 'ec, que 
tijin chu cojic u ’ij i Dios; xqui bij chi lic 
nim u "ij, rumal ronojel i qui tom, xak i 
quilom. Xe'elok lic katzij pacha i u bim i 
ángel chique. 


Wach u jachic i ac'al Jesus che i Dios 


21 Хе] wajxakib 'ij, xqui сој i retal* que 
i aj Israel winak che u ch'acul i ac'al; 
аге игі xqui ya pu bi A-JESUS. Are u bi 
ile chi bital che i al-Mariy rumal i ángel, 
are c'a maja ca q'uiji i yobil chirij. 

22 Are xtz'akat u "ij i ixok Mariy, xe 'e 
pa Jerusalen, quiqui 'anbej rawasil re u 
walijic, pacha cu bij i ujer 'atbal tzij re i 
mam Moises. Xe 'e chu jachic i ac'al che 
i Kajwal Dios. ?3 Queje xqui гап ique ile 
rumal i tzij-i chi tz'ibtal can chupam u 
'atbal tzij i Kajwal Dios; queje iri cu bij: 
“Are calax i nabe ac'al, we ala, 'o u chac 
ca jach na pu'ab i Dios." Queje ile tz'ibtal 
canok. ?^Rumal 'uri, xe 'e chu sujuxic 
queb palomax o xi n-taj, queb ixcucu, 
pacha i cu bij и 'atbal tzij i Kajwal Dios. 

25'O jun mam jekel chila pa Jerusalen, 
mam Simeon u bi. Ire 'utz laj mam, lic 
u yom rib pu'ab i Dios. Ire roy'em chic i 
tobal que i aj Israel winak. I mam-le, lic 
'o и Тема] i Dios rw. 26 Rumal u Tewal 
i Dios, reta'am chi n-ca cam ta tan, c'a 
cril ni u wach i Tolque, i jun chi u bim i 
Kajwal Dios cu tak na lok. 271 mam-le xoc 
pa rachoch i Dios, uc'am rumal u Tewal 
i Dios. Are 'uri i ma Jose i ati Mariy xak 
qui c'amom bi i a-Jesus pa rachoch i 
Dios, chu 'onquil che pacha i tz'ibtal can 
chupam и 'atbal tzij imam Moises. 28 Are 

"uri і mam Simeon xu 'aluj i ac'al pu "ab, 
xu c'amwaj che i Dios, y xu bij: 

29 Wo'or, Wajwal Dios, xuxlan in c'ux; 
a 'anom na, pacha a bim chwe; we 
cawaj, chin camok. 

30 Xuxlan in c'ux man wilom chic 
wach i tobal-ke a yijbam. 

31 Conojel i winak chuwach i jyub ta'aj, 
a yijbam wach i tobal-que. 

32] tobal-que chi a yijbam, que'el 
chique i ne te aj Israel winak 
pacha sak petnak piquiwi. 

Y yoj, chi oj aj Israel, oj a winak 
yet, cocsax ni ka 'ij rumal wach 
a 'anom. 
(Queje ile xu bij i mam Simeon.) 

33] ma Jose, xak i u chuch i a-Jesus, 
xqui bisoj wach i xqui ta, chi xbix chirij i 
ac'al. ?^I mam Simeon xu tz'onoj i 'utz re 
i Dios piquiwi. Are 'uri xu bij jun tzij che 
ixok Mariy, chi u chuch i ac'al. Xu bij: 

—I ac'al-i, yatal chakaxol man cu 
alijinsaj na pachin je re i Dios, xak 
pachin ne te re. Rumal ire, je q'ui ni aj 
Israel que totaj na, xak je q'ui xa que 
tzak pa tojpen rumal. I ac'al-i col u c'utu 
u cho'ab i Dios, tobal na que i winak, 
xui-ri, je q'ui quiqui xutuj ni tobal-que 
le. 35Queje ile, quiqui 'alijinsaj na wach 
i mer qui nojbal. Xui-ri yet, coc i bis 
pa c'ux pacha ch'ich' сос ги awanima. 
(Queje ile xu bij i mam Simeon che.) 

36Xak "o jun tit 'o chila, tit An u bi, chi 
ajbil u tzij i Dios. Ire u mi'al i ma Fanuel, 
chi u muk u xiquin can i mam Aser. I 
tit An-le, nim laj winak chic. Are c'a ali, 
xc'uli'ic, y xcuc'aj quib wukub junab ru' 
i rachijil. 37 Te'uri, xmalcanij canok, y 'o 
chic ochénta y cuátro junab che. Ire n-kas 
ta xel pa rachoch i Dios, ca tijin chu cojic 
u 'ij i Dios chi pa'ij, chi cha'ab; 'olic n-cu 
tij ti u wa xa rumal u tz'onoxic che i Dios. 
38 Are uri ire-le xtejeb pan си’ і и kajaw 
iu chuch i a-Jesus, y xu tioxij che i Dios 
rumal i ac'al-le. Te'uri xu paxsaj u tzijol i 
ac'al chique conojel ni'pa i aj Israel winak 
chi coy'em i quelsaxic piqui'ab i aj Rómad. 


э, 





с2.21 Circuncisión и bi pa саѕ Ша. Chawila usuc' i tzij “retalil” pa Diccionário pa q'uisbal re i wuj-i. 
12.38 I mer tzij xu bij are iri: coy'em i relsaxic i Jerusalen piqui'ab i aj Róma. (I Jerusalen are u nimal qui 


tinimit i aj Israel winak.) 

391 ixok Mariy, i ma Jose, are xe utzin 
chu 'onquil pacha usuc' u афа] tzij i 
Kajwal Dios, xe tzalij 'uri pa qui tinimit 
Nazaret, chi pa jyub Galiléa. ^" Chila 
xquiy wi i ac'al; xq'uiji u cho'ab, xq'uiji u 
nojbal, xak i rutzil i Dios lic 'o puwi. 


Wach xu гап i a-Jesus chiquixol 
i mam'ib pa rachoch i Dios 


411 u kajaw iu chuch i a-Jesus, ronojel 
junab que 'e pa Jerusalen chi rilic i nima'ij 
páscua*. 42 Are 'o cablajuj junab che i 
a-Jesus, хе е pa Jerusalen, pacha 'ax 
quiqui ап wi pa nima'ij. 43 Xq'uis i nima'ij, 
xe tzalij lok, xui-ri, xcanaj i a-Jesus pa 
Jerusalen. I u kajaw u chuch n-xqui na taj 
we xcanaj canok; ^^xqui bij ique, xa teren 
li си i rachi'il. Xqui ch'ij jun ij, to’ queje ile 
xqui ch'ob ique. Te'uri xqui jek u tzucuxic 
chiquixol i rachalal, tak i je rachi'il, 45y 
n-xqui rik taj. Rumal-i xe tzalij chic chu 
tzucuxic pa Jerusalen. 46 Xic'aw urox 'ij, 
te'uri xqui rik pa rachoch i Dios. Are xqui 
riko, ire cul cu' i je tijonel re i ujer tzij 
pixab, ca tijin chu tayic qui tzij, xak "o i tzij 
cu tz'onoj ire chique. 47 Conojel i xqui ta 
wach i xu bij, lic xqui bisoj u nojbal, wach 
u tzalixic u wach xo'on che i qui tzij. 481 u 
kajaw i u chuch, are xquil u wach, lic xqui 
bisoj. Ги chuch xu bij che: 

—Wac'al, éwuchac queje xa 'an ile 
chake? Yin, ru' a kajaw, lic xoj c'achir 
cha tzucuxic —xu bij. 

49—¿Wuchac xa ipa xin i tzucuj wi? —xu 
bij i а-Јеѕиѕ chique. cN-iweta'am ta ba ri, chi 


уіп о i quin ’an pa rachoch in Kajaw? —xcha. 


*9PIque n-xqui ta ti usuc' wach i xu bij 
chique. ?! Te'uri i a-Jesus ха 'e си’ pa tinimit 
Nazaret; chila xcojon chique pacha 'ax co'on 
wi. I u chuch xu c'ol pu c'ux ronojel wach i 
'antalic. 521 a-Jesus ca tijin u q'uiyic, хак ca 
tijin u q'uiyic u nojbal; wach i xu апо, i Dios 
"utz xrilo; xak i winak, 'utz xquilo. 

Wach u pixbanic i ma 
Wan chique i winak 


12Xo'on panok, i Dios xu ја i ma 
Wan, chi u c'ojol i mam Zacarías. 

Are xu ап i Dios ile, are i ma Tibério 
'atz laj 'atol tzij, 'o chic jolajuj junab 

che и афа] tzij. Хак i ma Póncio Piláto 
are i gobernador re i jyub Judéa. Xak 
che i junab-le, are i ma Heródes are 

i caj'atzil i aj Galiléa; xak i u cha' chi 
ma Felípe, are i caj'atzil i aj Ituréa хак 
i aj Traconíte; xak i ma Lisánias are i 
caj'atzil i aj Abilínia. Xak che i junab-le, 
i mam Anas, i mam Caifas, che queb, je 
'atz laj sacerdóte. 

Chupam i junab-le, i Dios xu ја i 
ma Wan, chi 'o pa jyub tz'inilic. ?Xu 
tak bi che i jyub chu chi' i ya Jordan. 

I ma Wan, are xupon chila, xoc chu 
bixquil chique i winak chi 'o u chac 
quiqui jalwachij qui no'oj chi n-'us taj 
chuwach i Dios. Te'uri, ca kajsax ni ya 
piquiwi, c'utbal-re chi qui jalwachim qui 
no'oj chuwach i Dios. Queje и rikic ile i 
cuybal qui mac, xu bij i ma Wan chique 
i winak. ^Xe'elok pacha u bim can i ajbil 
u tzij i Dios, mam Isaías, chupam u wuj 
ujer. Ire u tz'ibam can i tzij-i: 
Ca tataj u ch'awbal jun ca siq'uin 
che i jyub tz'inilic; cu bij: 
“iYa ca pe i Kajwal! Chi yijba u be 
chuwach. 
Chi suc'ba ni'pa i jul, ni'pa i tanalak 
pu be i Kajwal. 
5 Ni'pa u xol tak jyub, ca nojsaxic; 
ni'paiu tzam tak jyub, ca kajsaxic; 
xak i ral tak jyub ca kajsax na. 
Ni'pa i be cotcak, ca suc'bax na; 
ni'pa i be tanalak, ca jos na. 
$ Te'uri conojel i winak 'is quiquil na 
wach i tobal-que u yijbam i Dios." 
(Are i tzij Пе u tzibam can i mam Isaías 
ujer, y queje ile xe'elok.) 

7Je qui i winak xe c'un ru' i ma Wan, 
quiqui tz'onoj u kajsaxic ya piquiwi. Ire 
xu bij chique: 

—iYix ха ix rac'al cumatz! ¿Pachin 
xbin chiwe chi quix totaj chuwach i 
tojpen chi ca tijin nali piwi? 8N-'us taj 
we їо’ са kajsax ya piwi. Chi 'ana i 'utz, 
i chom, "alijinsabal-re we i jalwachim 
chic i nojbal chi n-'us taj. Mi ch'ob yix pi 





*2.41 I nima'ij páscua que i aj Israel winak, are c'unsabal chi qui c'ux wach i quelic lok piqui'ab i aj Egípto 


ujer. 

jolom, “Lic oj 'utz man oj u muk u xiquin 
can i mam Abraham," quix cha. Ile n-ta 
co'ono. Chiwila i abaj-i; i Dios, we ta 
craj, ca tiqui chu yijbaxic je q'ui u muk 
u xiquin i mam Abraham che. N-are 

ti rumal i mam, mam Abraham, quix 
totajic. ° Chitape”, i Dios yij chic chu cojic 
pa tojpen ni'pa i u muk u xiquin i mam 
Abraham chi n-'us ti quiqui 'ano. Lic yij 
chic chu petsaxic i tojpen-le pacha cu 
ар jun achi yij chic ги’ i ricaj c'atzbal-re 
jun che’. Ni'pa i che chi n-cu ya ti 'utz 
laj echa’, са c'atzix na; te'uri cocsax pa 
а’. (Queje ile xu bij i ma Wan chique i 
winak.) 

10 Are ’uri і winak xqui tz'onoj che: 

—éWach сака 'an 'ut? —xe cha. 

11 Xu bij chique: 

—We "o queb a camix, cha sipaj jun re i 
n-tu camix. We "o ca tijo, cha ya re i n-ti 
cu tijo —xu bij chique. 

12Xak "o i aj tz'onol alcawal xe c'un ги 
i ma Wan, quiqui tz'onoj u kajsaxic ya 
piquiwi. Xqui bij che: 

—At tijonel, cha bij chake wach nawi 
caka 'an yoj —xe cha che. 

137ге xu bij chique: 

—Mi tz'onoj mas mer chique i winak, 
xui chi tz'onoj chique pacha cu bij i 
'atbal tzij —xu bij. 

14Xak 'o i soldádo xe c'un ru, quiqui 
tz'onoj che. 

—éWach сака 'an yoj, ој soldádo? — 
xqui bij. 

—Me i xibij i winak —xu bij chique— 
xak mi maj qui mer; mi coj qui mac we 
n-ti qui mac; chix quicot ru' iwajil chi 
qui ch'aco; mi rayij mas. (Queje xu bij i 
ma Wan ile chique.) 

15] aj Israel winak, 'is coy'em chic u 
c'unic i Tolque; xqui jek u ch'obic piqui 
c'ux chi i ma Wan mok are i Tolque-le. 
167ге xu bij 'uri chique conojel: 

—Yin n-in ti Toliwe chi iwoy'em. Yin, 
katzij quin kajsaj ya piwi, xui-ri, i jun 
chi ca c'un chwijil yin cu kajsaj li u 
Tewal i Dios piwi; хак cu kajsaj На” 
piquiwi i је mal. Ire mas nim ni u ’ij 
chinwach yin; n-ca majaw ta chwe quin 
'an mocom che wib chirij, mi tene quin 

tor u wach u xajab, rumal ni u 'ij nim. 

17 Col u 'ata tzij piquiwi i winak, pachin 
i је ил, xak pachin i ne te 'utz. Ire yij 
chic pacha co'on jun ru' u pubal u wach 
trígo. Are i 'utz quel che u trígo, cu molo 
y cu ya pu c'olbal. I rij, chi n-'us taj, cu 
poroj pa ‘а’ chi n-tu chupic —xu bij i ma 
Wan chique. 

18 Ки’ tak i tzij-le, xe u pixbaj i winak, 
xak ru' juban chic pixbanic. Queje xo'on 
ire ile, are ca tijin chu bixquil i "utz Јај 
tzij re i Dios chique i winak. !?Xui-ri, i 
ma Heródes, chi caj'atzil i aj Galiléa, xu 
tz'apij ima Wan pa cárcel. Xu tz'apij, 
man i ma Wan xu bij che chi n-'us ti ca 
tijin chu апіс. Ire u majom i ati Erodiys, 
chi rixokil u cha", chi ma Felípe; xak 'o 
juban chic u mac u 'anom. 20 Are хуа} 
rumal i ma Wan, xpe roywal; rumal-i 
xu min pa cárcel. Are jun chic u mac-i 
xu 'ano. 


Xkajsax ya puwi i Jesus 


?1] Jesus, are xkajsax ya piquiwi 
conojel i winak, xak xkajsax ya puwi ire. 
Are "uri, are ca tijin chu tz'onoxic che i 
Dios, xjaktaj i сај, 22у xkaj li и Tewal i 
Dios puwi, pacha u q'uexwach palomax. 
Xtataj jun ch'awbal chicaj chi xu bij: 

— Yet lic at in C'ojol; сах cat in na'o. 
Lic quin quicot awumal —xcha. 


I qui bi i ratit u mam i Jesus 


23] Jesus, are xu jek u chac, colo 'o 
chic tréinta junab che. Ire, are u c'ojol i 
ma Jose, quiqui bij i winak. I ma Jose-le, 
are u c'ojol i ma Eli. 
24[ ma Eli are u c'ojol i ma Matat. 
I ma Matat are u c'ojol i ma Levi. 
I ma Levi are u c'ojol i ma Mélqui. 
I ma Mélqui are u c'ojol i ma Jána. 
I ma Jána are u c'ojol i ma Jose. 

25 Т ma Jose аге u c'ojol i ma Matatías. 
I ma Matatías are u c'ojol i ma 

Amos. 

I ma Amos are u c'ojol i ma Nahum. 
I ma Nahum are u c'ojol i ma Esli. 
I ma Esli are u c'ojol i ma Nagái. 

26 | ma Nagái are u c'ojol i ma Maat. 

I ma Maat are u c'ojol i ma Matatías. 

Ima Matatías are u c'ojol i ma 
Seméi. 
I ma Seméi are u c'ojol i ma Jose. 
I ma Jose are u c'ojol i ma Juda. 
?7 | ma Juda are u c'ojol i ma Joána. 
I ma Joána are u c'ojol i ma Résa. 
I ma Résa are u c'ojol i ma 
Zorobabel. 
I ma Zorobabel are u c'ojol i ma 
Salatiel. 
I ma Salatiel are u c'ojol i ma Néri. 
281 ma Néri аге и c'ojol i ma Mélqui. 
I ma Mélqui are u c'ojol i ma Adi. 
I ma Adi are u c'ojol i ma Cosam. 
I ma Cosam are u c'ojol i ma 
Elmodam. 
I ma Elmodam are u c'ojol i ma Er. 
291 ma Ег are u c'ojol i ma Josue. 
I ma Josue are u c'ojol i ma Eliézer. 
I ma Eliézer are u c'ojol i ma Jorim. 
I ma Jorim are u c'ojol i ma Matat. 
30] ma Matat are u c'ojol i ma Levi. 
I ma Levi are u c'ojol i ma Simeon. 
I ma Simeon are u c'ojol i ma Juda. 
I ma Juda are u c'ojol i ma Jose. 
I ma Jose are и c'ojol i ma Jonan. 
I ma Jonan are u c'ojol i ma 
Eliaquim. 
31] ma Eliaquim are u c'ojol i ma 
Meléa. 
I ma Meléa are u c'ojol i ma Mainan. 
I ma Mainan are u c'ojol i ma 
Matáta. 

I ma Matáta are u c'ojol i ma Natan. 
32] ma Natan аге u c'ojol i ma David. 
I ma David are u c'ojol i ma Isai. 

I ma Isai are u c'ojol i ma Obed. 
I ma Obed are u c'ojol i ma Booz. 
I ma Booz are u c'ojol i ma Salmon. 
I ma Salmon are u c'ojol i ma 
Naason. 
33] ma Naason are u c'ojol i ma 
Aminadab. 
I ma Aminadab are u c'ojol i ma 
Aram. 
I ma Aram are u c'ojol i ma Esrom. 
I ma Esrom are u c'ojol i ma Fáres. 
I ma Fáres are u c'ojol i ma Juda. 
34] ma Juda are u c'ojol i ma Jacob. 
I ma Jacob are u c'ojol i ma Isaac. 

I ma Isaac are u c'ojol i ma 
Abraham. 
I ma Abraham are u c'ojol i ma Tare. 
I ma Tare are u c'ojol i ma Nacor. 
35] ma Nacor are u c'ojol i ma Serug. 
I ma Serug are u c'ojol i ma Ragáu. 
I ma Ragáu are u c'ojol i ma Peleg. 
I ma Peleg are u c'ojol i ma Héber. 
I ma Héber are u c'ojol i ma Sála. 
36] ma Sála are u c'ojol i ma Cainan. 
I ma Cainan are u c'ojol i ma 
Arfaxad. 
I ma Arfaxad are u c'ojol i ma Sem. 
I ma Sem are u c'ojol i ma Noe. 
I ma Noe are u c'ojol i ma Lamec. 
371 ma Lamec аге u c'ojol і ma 
Matusalen. 
I ma Matusalen are u c'ojol i ma 
Enoc. 
I ma Enoc are u c'ojol i ma Jared. 
I ma Jared are u c'ojol i ma 
Mahalaleel. 
I ma Mahalaleel are u c'ojol i ma 
Cainan. 
38] ma Cainan are u c'ojol i ma Enos. 
I ma Enos are u c'ojol i ma Set. 
I ma Set are u c'ojol i ma Adan. 
I ma Adan are u c'ojol i Dios. 


I itzel craj cu c'am u pam i Jesus 


1] Jesus xel chila che i ya Jordan, 
lic 'o и Tewal i Dios ги’. Te'uri 
xc'am bi che jun jyub tz'inilic rumal u 
Tewal i Dios. ?Chila xu chij cuarénta "ij, 
lic n-ta xu tijo. Are 'o chila, xupon itzel 
ги; xraj ire cu 'an che i Jesus chi cu ап 
jun u mac. Are xic'aw i cuarénta 'ij, xpe i 
numic che. ?Are "uri, i itzel xu bij che: 
—We yet at u C'ojol i Dios, cha bij che i 
abaj-i co'on wa che rib —xu bij. 
^I Jesus хи 1а’ u wach che: 
—N-quin 'an taj —xu bij—. Man 
chupam u wuj i Dios, queje iri tz'ibtalic: 
^N-xui ta rumal i wa је c'as i winak. Xui- 
ri are ronojel u tzij i Dios je c'asbawnak" 
—xu bij i Jesus. 
5Te'uri i itzel xu c'am bi che jun 
nim laj jyub. Juntir xu c'ut che i Jesus 
ronojel i nimak tak tinimit 'o chuwach i 
jyub ta'aj. 9Te'uri xu bij chic che: 

—Ronojel iri "is 'o pin'ab yin. Xak 'o 
pin'ab quin sipaj che, pachin che cwaj 
yin. Ronojel iri, ги u chomal, quin 
sipaj chawe, 7xui-ri we yet cat xuqui 
chinwach, у ca сој in 'ij —xu bij itzel 
che. 

8] Jesus xu læ’ chic u wach che: 
—Chat el chinwach, a-Satanas, man 
chupam u wuj i Dios, queje iri tz'ibtalic: 
*Xui che Awajwal Dios cha cojo u 'ij; xui 
che ire ca ап wi a patan,” queje ile cu 

bij —xu bij. 

?Te'uri i itzel xu сат bi i Jesus pa 
Jerusalen. Xe u ya chila c'a chu tzam i 
rachoch i Dios. Te'uri xu bij che: 

—We yet at u C'ojol i Dios, cha c'aka 
bi awib с'а pulew. N-cat cam taj, !^man 
chupam u wuj i Dios, queje iri tz'ibtalic: 

I Dios cu bij na chique u ángel cat 
qui chajij. 

11 [que lic cat cuc'aj che qui 'ab; 

mi tene quiqui ya chawe que 'ana 
c'ax che awakan che abaj, cu bij. 
(Queje ile xu bij itzel che.) 

12] Jesus хи la' chic u wach che: 

—Xak tz'ibtal i tzij-i chupam и wuj i 
Dios: “Ma c'am u pam Awajwal Dios," cu 
bij. Rumal-i, n-quin 'an taj —xu bij che. 

13] itzel, ya n-cu rik ta chic wach cu 
t'orbej re i Jesus, are 'uri, xel jun tiémpo 
chuwach. 


Wach i jekbal re u chac i Jesus 


14Tæuri i Jesus xtzalij ра Galiléa, lic 
'o u Tewal i Dios ru. Ronojel wach i 
xu 'ano, xel u tzijol ronojel pa tak jyub 
chirij chuwach. 151ге xu c'ut u tzij i 
Dios chique i winak pa tak molbal'b, y 
conojel xqui bij chi nim u ij. 

I aj Nazaret n-cacaj ti и tzij i Jesus 

JéTe'uri i Jesus xa 'e pa tinimit 
Nazaret, pa xq'uiy wi. Pacha 'ax co'on 
wi pa tak uxlambal ’ij, xoc pa molbal'ib. 
Xqui tz'onoj che chi crajlaj u tzij i Dios 
chique i je "o chila. 17 Are xtaq'ui chu 
'onquil, xqui ya i wuj che chi u tz'ibam 
can i mam Isaías, chi ajbil u tzij i Dios 
ujer. Xu jak i wuj, xu tzucuj y xu riko pa 
'o wi i tzij chi queje iri cu bij: 


94 


18] ц Tewal i Kajwal lic 'o wv’, man in 
и chom yin chu paxsaxic i "utz laj 
tzij chique i niba'ib; 

in u takom li chi relsaxic i c'ax piqui 
c'ux, ni'pa i que bisonic. 

In u takom li chu bixquil wach 
i quelbal chi sak, ni'pa i je 
chaptajnak, xak chu bixquil wach 
u rikic i qui tzunbal i je mawach. 

In u takom li chi qui to'ic nipa i 
quiqui tij i c'ax. 

1? [n u takom li chu bixquil chiwe chi 

ya xu rik i "ij chatal rumal i Dios 
chi си c'ut chiwe "o chic to'bal i 
wach. 
(Are i tzij-le xrajlaj i Jesus chique, chi и 
tz'ibam can i mam Isaías.) 

20 Te'uri xu bor chic i wuj, y xu ya che 
i chajinel, y xcubi'ic. Conojel i je 'o pa ja 
to' xqui maj u takexic. ?! Te'uri xu jek i 
ch'a'atic cw. Xu bij: 

—Wo'or, chupam і 'ij-i, i Dios ca tijin 
chu 'onquil pacha i tzij-le chi tz'ibtal 
can ujer. Wo'or, quiwil 'ut 'o chic chi 
chiwach —xu bij i Jesus chique. 

22 Conojel lic 'utz xe ch'aw chirij i 
Jesus. Lic chom i u tzij xu bij; lic xqui 
bisoj rumal. Xqui bij chiquiwach: 

—]re-le éxataba n-are ti и c'ojol i ma 
Jose? Are pues —xe cha. 

23] Jesus xu bij chique: 

— Katzij, yix qui bij na i tzij-i chwe, 
chi ах bital wi: “Ајсип, cha сипа} awib 
yet," qui bij na chwe. Xak qui bij na iri 
chwe: “МРра i ka tom chi a 'anom chila 
pa tinimit Capernaum, cha 'ana ni waral 
chupam a tinimit yet," qui bij na chwe. 
(Queje xu bij i Jesus ile chique.) 

24Xak xu bij: 

—N-quin гар taj, man mi jun ajbil u tzij 
i Dios cocsax u 'ij pu tinimit ire. 2»Quin 
c'unsaj na pi сих wach xu ап i mam Elías, 
chi ajbil u tzij i Dios ujer. Che tak i 'ij-le, 
n-xpe ti jab oxib junab ги nic'aj; rumal-i 
xpe wa'jal chuwach i jyub ta'aj. Je qui 
ixokib malcanib pa jyub Israel, 26xui-ri 
i Dios n-xu tak ti mam chi qui to'ic ique; 
xa xu tak bi ги jun ixok malcan chi n-aj 
Israel taj; i ixok-le aj Sarépta, chi re i jyub 
Sidon. 27 Хак quin c'unsaj pi c'ux wach 

хи ап і mam Eliséo ujer. Je qui je rach 
aj Israel chi "o itzel laj yobil lépra chique. 
Xui-ri, mi jun xe u cunaj chique, xui i ma 
Naaman chi aj Síria, xcunaxic; ire n-aj 
Israel taj. (Queje xu bij i Jesus ile chique.) 
28 Are xqui ta wach i xu bij, "15 xpe 
coywal nipa je 'o pa molbal'ib/. 2 Ате 
uri xe walijic y xquesaj pa tinimit. Xqui 
c'am bi tzam jyub re i tinimit, xcaj ique 
quiqui c'ak li chuwi jyub, 39xui-ri i Jesus 
xa xic'aw chiquixol y xu maj u be. 


2. 


Wach u cunaxic jun 
achi 'o itzel tew che 


31'Te'uri xkaj bi i Jesus pa Capernaum, 
chi u cwenta i jyub Galiléa. Che i 
uxlambal 'ij, xe и tijoj i winak. ??Ique to’ 
quiqui bisoj wach i c'utunic cu 'ano, man 
i u tzij pacha и tzij jun 'atol tzij. 

330 jun achi pa molbal'ib, ’o itzel tew 
che. Ire xsiq'uin chu bixquil: 

34 — Jesus aj Nazaret, éwuchac col a 
mina awib Ки’ yoj? ¿Mok xat c'un na col 
a sachbej ka wach? Yin weta'am a wach: 
yet are i jun at petnak ги’ i Dios; ilic 'o 
re i Dios chawe! (Queje ile ca siq'uin chu 
bixquil.) 

35] Jesus xu 'atij i itzel tew che, wach 
i xu bij. 

—iMat ch'awic! —xu bij—. iChawo'taj 
can i achi-le! —xu bij che. 

Are "uri i itzel tew xu tzaksaj i achi 
pulew chiquiwach i winak. Te'uri xel 
che, n-ta chic jun c'ax xu гап che i achi. 
36 Сопоје i winak xe ос 'il che y xe oc 
chu ch'obic chiquiwach: 

—¿Bi chi tzijol ile xu bij? —xe cha 
chiquiwach-—-. I achi-le, u tzij lic 'o u 
cho'ab; 'o pu'ab que u tak bi itzel tew, iy 
que 'elic! —xqui bij. 

37Te'uri xpax u tzijol i Jesus ronojel i 
jyub re i Galiléa. 


Wach i rutzirsaxic u chuch 
u ji’ i ma Pédro 
38] Jesus xel pa molbal'ib y xa 'e chi 
rachoch i ma Simon. I u chuch u ji' i ma 

Simon lic iwab, nim i 'a' "o chirij. Are 
xoc i Jesus pa ja, xqui tz'onoj cuybal 
mac che chi crilo. 3? Are uri xa 'e tac'al 
ги и chat y xu 'atij іа’ Juntir xpactaj i 
'a' chirij ixok. Are 'uri ire xwalijic, y xoc 
chi qui tzukic. 


I Jesus xe rutzirsaj i iwabib je q'ui 

40 Are kajnak chic i "ij, i winak xqui 
ticba li u c'amic iwabib ги i Jesus*. Xa 
bi chi yobil "o chique, ire is xu ya u аЬ 
piquiwi chi qui jujunal, y xe utziric. 
41 Хак je qui i winak xelsax itzel tew 
chique. Are xe 'elic, xe siq'uinic: “iYet at 
u C'ojol i Dios!" xe cha. Ire xe u 'atij, y 
xu bij chique, “Mix ch'awic," xu bij, man 
ique queta'am are ire i Tolque i aj Israel 
winak. 


I Jesus xu bij u tzij i Dios 
pa tak molbal'ib 


42Sakir chucab ij, i Jesus xel ра tinimit, 
xa ’e che jun jyub tz'inilic. I winak lic xqui 
tzucuj, y xqui riko pa 'o wi. Cacaj ique ca 
сапа} cu’, ?péro i Jesus xu bij chique: 

— Quin 'e chic che juban tak tinimit; 
'o u chac xak quin bij chique ique wach 
i coquic pa си 'at wi tzij i Dios. Are i 
гита]-і xin u tak li Dios —xu bij chique. 

^^Te'uri, xa 'e chu bixquil и tzij i Dios 
chique i winak pa tak molbal'ib, ronojel 
i jyub que i aj Israel winak. 


Wach i qui chapic uq'uial car 


1I Jesus tac'al chiya, Genesaret u 

bi. Lic je qui i winak xe uponic, 
lic quiqui tacpuj chic quib, man cacaj 
quiqui ta u tzij i Dios. ?I Jesus xril queb 
bárco, 'o chu chi' i ya, pa xqui canaj wi 
can i aj chapol car. Ique que tijin chu 
ch'ajic i cataraya. 31 Jesus xoc chupam 
jun bárco chi re i ma Simon. Te'uri xu 
tz'onoj pawor che i rajaw chi cocsax pan 
jubi' pa ya. Are 'uri i Jesus xcubi chupam 
i bárco y xoc chu c'utic chique i winak. 
^ Are xutzin u ch'a'atic си’ i winak, xu bij 
che i ma Simon: 





14.28 I aj Israel xpe coywal che, man xqui ta usuc' wach xraj u bixquil i Jesus, chi xak ca 'ax i 'utz re i Dios 


chique i ne te aj Israel. 


24.40 Queje ile xqui апо, xcoy'ej с'а xkaj пі 'ij pa uxlambal ’ij, man we xe cunan 


ра”), i qui аа] tzij i aj Israel winak cu bij chi que macunic. 

—Cha binsaj bi a bárco pa cho, te'uri 

cha c'aka bi awataraya chila y 'o ca riko 
—xu bij. 

5] ma Simon xu bij che: 

—Nim Јај winak, lic сој tijinic jun aab, 
péro n-ti xka riko. Xui-ri, we queje ca bij 
yet ile, quin 'an na —xu bij. 

$Te'uri хаш сак bi i cataraya. Lic 
qui i car xu jec' li ataraya; xu ticba 
и rakcrijic rumal. 7 Xqui ап pan séña 
chique i cachi'il ru' chic jun bárco, chi 
que ol qui to na ru' i cataraya. I juban 
xe c'unic y xe qui to i cachi'il; xnoj i 
queb bárco che i car, laj xe muktaj pa ya 
rumal. 81 ma Simon Pédro, are xril ile, 
xuqui chuwach i Jesus y xu bij che: 

—iChat el chinwach, Kajwal, man yin 
xa in ajmac laj achi! —xcha. 

?Queje xu bij i ma Simon ile, man lic 
xu xij rib. Xak nipa i je 'o ги’ "is xe oc "il 
rumal ni uq'uial car xqui chapo. 10 Xak 
i juban cachi'il xqui xij quib, chi je are 
i ma Jacóbo i ma Wan, chi je u c'ojol i 
mam Zebedéo. I Jesus xu bij che i ma 
Simon: 

—Ma xij awib; wo'or quin 'an chawe 
at aj tzucul-que i winak pacha са ап 
chique i car —xu bij che. 

1 Te'uri xquesaj li qui bárco chu ch? i 
ya; ronojel 'is xqui canaj canok y xe terej 
bi chirij. 


Wach i rutzirsaxic i achi 'o 
yobil lépra che 


12Xo'on panok, i Jesus, are 'o che jun 
tinimit, xupon jun achi ги’, 'о itzel laj 
yobil che, lépra ca bixic. Ire, are xril 
i Jesus, xuqui chuwach y xu kajsaj u 
jolom c'a chuwach ulew; lic xu tz'onoj 
utzil chomal che. Xu bij: 
—Nim Јај winak, we ta саууга], cat 
tiqui chi relsaxic itzel laj yobil 'o chwe 
—co'ono. 
13Te'uri i Jesus xu chap rv u "ab; 
Cwaj —xu bij—. iChat utzirok! 
Are xu bij ile che, juntir xchomar chic 
и ch'acul i achi. 141 Jesus xu bij che: 
—Mi jun ma lap che wach in 'anom. 
Xui-ri, jat, ja c'utu awib che i sacerdóte 
chi at utzirnak, cha sujuj a sipon 





96 


chuwach i Dios, pacha u bim can i 
mam Moises. Queje cha 'ana ile, man 
caquetamaj conojel i winak chi at 
utzirnak chic, ch'am chic a ch'acul —xu 
bij che. 

I5Te'uri i Jesus, mas xpax u tzijol 
wach ca tijin chu 'onquil. I winak lic 
quiqui tzucuj; je q'ui xe moltaj chu tayic 
u tzij; xak chu tz'onoxic che, chi que 
utzirsaxic. 16 Xui-ri, ire 'olic ca е pa tak 
jyub tz'inilic chu tz'onoxic che i Dios. 


Wach i rutzirsaxic jun sic 


17 Xo'on panok, i Jesus са tijin chu 
c'utic chique i winak. Xak chila je cul 
juban aj Fariséo, xak jujun chique i 
tijonel re i ujer 'atbal tzij. Ique je petnak 
pa ronojel tak i aldéa re i jyub Galiléa, 
xak ire i jyub Judéa, xak 'o jujun je 
petnak c'a pa tinimit Jerusalen. I Jesus, 
lic о u cho'ab i Dios ги”, che i cutzirsaxic 
iwabib. 18Are 'uri, xe upon juban achiab, 
cuc'am bi jun achi chuwa chat, lic 
siquirnak u ch'acul. Cacaj que oc bi 
pa ja, quiqui yabej-re chuwach i Jesus. 
19? N-xqui rik taj ра que oc wi, cumal i 
winak lic je qui. Кита] "uri, хе 'el chuwi 
ja y xquesaj i xot. Te'uri xqui kajsaj bi 
iwab chuwa ch'at c'a paja. Lic chiquixol 
i winak xqui kajsaj wi, mer chuwach 
i Jesus xqui ya wi. 201 Jesus xrilo, chi 
i achiab-le lic qui cubam qui c'ux che. 
Rumal "uri, xu bij che i iwab: 

—Wac'al, пра i a mac ya cuytajnak 
chic —u bij. 

21 Are "uri, і tijonel re i ujer 'atbal tzij, 
xak i aj Fariséo xe oc chu ch'obic piqui 
c'ux: “¿Bi ruxic i achi-le? I tzij xu bij-le, 
си kajsaj u "ij i Dios rw’. Mi jun 'o pu'ab cu 
cuy i qui mac i winak; ixui i Dios!" xe cha. 

22Xui-ri, i Jesus reta'am wach quiqui 
ch'obo. Rumal.i xu bij chique: 

—éWuchac qui ch'ob ile pi сих? 23 Пе 
n-c'ax tu bixquil chi “Ya xcuytaj a mac." 
Ате і сах u bixquil are iri: “Chat walijok, 
y chat binok," are ile c'ax и 'onquil che 
jun winak. ?^Xui-ri yin chi in Achi aj 
Chicaj quin 'alijinsaj na chiwe chi 'o 
pin'ab quin cuy ni qui mac i winak waral 
chuwach i jyub ta'aj —xu bij chique. 

Te'uri xu bij che i achi chi siquirnak: 

—Chatape', chat walijok, cha yaca bi a 
soc, y jat chi awachoch —u bij. 

?5 Juntir xwalij i iwab chiquiwach 
i winak. Xu yac bi u soc chi cotz'ol te 
chuwach, y xa 'e chi rachoch, ca tijin 
chu cojic и 'ij i Dios. 26 Conojel lic xqui 
bisoj, y xe oc chu bixquil u "ij i Dios. Lic 
je оспак 'il, xqui bij: ^I kilom wo'or, lic 
jun milágro,” xe cha. 


I sic'bal re i та Lewi 


27 Are xu "an ile, i Jesus xa 'ec. Are ca 
tijin chi be, xril jun aj tz'onol alcawal 
cul pu q'uijibal. I achi-le, ma Lewi u bi. I 
Jesus xu bij che: 

— Chat terej chwij —co'ono. 

28] ma Lewi juntir xwalijic, '15 xu 
canaj can ubitak-re, y xterej chirij. 

?9 Xo'on panok i ma Lewi хи ар jun 
nim laj cenar che rachoch, cojbalu 'ij i 
Jesus. Je q'ui i aj tz'onol alcawal je 'o cu 
chi mexa, хак je ’o chic juban winak си. 
30] aj Fariséo chila, je cachi'ilam i qui 
tijonel, chi je aj'atzil re i ujer 'atbal tzij. 
Ique xe oc chi qui ch'ach'axic u tijoxelab 
i Jesus. Y xqui bij: 

—éWuchac queje qui ар yix ile? Xa 
qui tij i wa y qui tu' i уа? со i aj tz'onol 
alcawal, xak i juban ne te 'utz Јај tak 
winak —xe cha chique. 

31] Jesus xu 1а’ u wach chique: 

—Quin "an ігі, man are i је iwab 
craj jun ajcun chique; i 'utz qui wach, 
n-tu chac jun ajcun chique. 3?Yin іп 
c'un-nak chi qui siq'uixic i je ajmaquib, 
man quiqui rik ni u jalwachixic i qui 
c'aslemal. Ni'pa i je utz, n-tu chac quin 
'at in pen си’ —xu bij chique. 


, 


I costúmbre re ujer n-cumaj 
taj cocsax ги’ i c'utunic Cac’ 


33Tæuri ique xe oc chu tz'onoxic che 
i Jesus: 

—éWuchac i a tijoxelab yet n-caco'taj 
ta jun °іј queb 'ij i qui wa'im chuwach i 
Dios, pacha caka 'an yoj? —xqui bij—. 
Iu tijoxelab i ma Wan quiqui 'ano; xak 

queje caka 'an yoj oj aj Fariséo. Xui-ri, i 
awe yet n-quiqui 'an taj; 'ij 'ij que wa'ic y 
que tu'unic —xqui bij che. 

34] Jesus xu bij chique: 

—I winak, we que е pa nima'ij re jun 
achi уа ca c'uli'ic, éxataba yix qui 'an 
chique we n-quiqui tij ti wa ru'? Quiqui 
tijo pues. 35Xui-ri, we xu rik i ij chi 
'elsam chic i achi chiquixol, te'uri quiqui 
mayij i wa'im*. Queje i tijojbal tzij ile 
xu bij i Jesus chique. 36Xak 'o jun chic 
tijojbal tzij xu bij chique; are iri: 

—Jun, we сга] cu c'ojoj jun и 'u' е] 
chic, n-cu c'atzij ti ch'akap che и 'u' cac", 
cu c'oj-bej re и "u' е]. Mi jun са апам 
ile. We ta queje cu 'an ile, cu 'an mal 
che u "v! сас; хак queje і ch'akap сас’, 
n-'us ta си ап che и "v "el. (Queje xu bij 
i Jesus ile chique, c'utbal-re chique chi i 
costümbre re ujer, n-cu ch'ij taj coc ru' i 
c'utunic Cac.) 

37 —Xak queje ile, mi jun cu coj víno 
c'ac' chupam i 'el tak surum. N-quiqui 'an 
taj man i víno c'ac' xa cu rakch'ij i surum. 
Que'elok, co'on mal i surum, xak ca sach 
i víno. 39Rumal-i 'o u chac qui c'ol i víno 
c'ac' chupam i surum сас’ Queje ile, ca 
totaj ni víno, xak i surum. Queje ile xu bij 
i Jesus chique. Xak xu bij: 

39 Jun, we гах cu tu' wi і ujer víno, 
n-craj ta tan cu и’ i cac’. Cu ch'ob ire, 

“Mas "utz i ujer víno,” cu bij ire. (Queje 
i tijojbal tzij ile xu bij i Jesus chique, 
c'utbal-re chique chi c'ax u jalwachixic 
qui costümbre re ujer.) 


I Jesus rajaw i uxlambal 'ij 


6 1Xo'on panok, chupam jun 
uxlambal 'ij, i Jesus ca bin си” 

u tijoxelab chupam juban ticon. I u 

tijoxelab xe oc chu ch'upic u wach i trígo, 

y xqui bar piqui 'ab ca quesbej re u solot; 

te'uri xqui tijo. 2Are 'uri 'o jujun chique 

aj Fariséo xqui bij che i Jesus: 
—éWuchac qui ар yix i chac-le? №”иѕ 

taj quix chacun pa uxlambal 'ij, cu bij 

i 'atbal tzij tzibtal can rumal i тат 

Moises —xe cha. 





^ 5.35 I иѕис i tzij-le are iri: I Jesus, pacha i achi-le, ca 'elsax na chiquixol; xui-ri, tz'akat 'o си’, n-tu chac 


quiqui 'an i ayun. 

ЗІ Jesus xu læ’ u wach chique: 
—ċ¿Xataba n-iweta'am ti yix wach xu 
ап і mam David ujer are xqui tij numic си” 
i rachi'il? *Xoc ire pa rachoch i Dios, y xu 
chap i caxlanwa chi sujtal can chuwach 
i Dios. Te'uri, xu tijo, xak xu ya chique i 
rachi'il. Queje хи 'an ire ile, tupu n-ta re 
che. Man cu bij i ujer 'atbal tzij chi xui i 
sacerdóte que tijaw і caxlanwa-le*. (Queje 
ile xu bij i Jesus chique). 
5Xak xu bij: 
—Yin chi in Achi aj Chicaj xak quin 
rajawij puwi i uxlambal 'ij —xu bij chique. 


I rutzirsaxic i achi chakijnak u 'ab 


$Xu rik chic jun uxlambal 'ij, i Jesus 
xoc pa molbalib y xoc chic chu c'utic 
chique i winak. Chila 'o wi jun achi 
siquirnak u 'ab wikabim, chakijnak 
chic. 7Xak chila je 'o wi jujun tijonel re 
i 'atbal tzij, xak jujun aj Fariséo winak. 
Ique que tijin chu takexic i Jesus, we 
crutzirsaj i achi-le pa uxlambal ij. Cacaj 
ique quiqui tzucuj u mac. 81ге retam 
wach quiqui ch'ob piqui c'ux; xu bij che i 
achi chi chakijnak u 'ab: 

— Chat walijok, y chat tac'al 
chakawach —xu bij che. 

Are 'uri i achi xwalijic у xtaq'ui'ic. 
9Те”игі i Jesus xu bij chic chique i que 
tzucuw u mac: 

— O jun tzij cwaj quin tz'onoj chiwe. I 
ujer 'atbal tzij, éwach cu bij chake, qui 
bij yix? Chupam i uxlambal 'ij, ¿'utz 
nawi we caka 'an jun utzil chomal, o xa 
caka гап i n-'us taj? ¿Utz сака to jun chi 
ya ca camic? ¿O xa caka ya che chi ca 
camic? (Queje ile xu bij i Jesus chique.) 

I0 C'ula xe u takej, te'uri xu bij che i achi: 

— Cha suc'ba i a 'ab —co'ono. 

I achi xu suc'ba u "ab, y xutziric. 

11 Xui-ri, i juban lic xpe coywal; xe oc 
chu ch'obic chiquiwach, “¿Wach caka 'an 
che i achi-le?" xe cha. 


Wach u chayic i cablajuj tijoxelab 


12Che tak i 'ij-le, i Jesus xel bi che jun 
jyub chu tz'onoxic che i Dios. Xu ch'ij 

jun аар ca tijin chu tz'onoxic che. 13 Are 
xpe и sakiric, xe и siq'uij u tijoxelab ги”. 
Te'uri xe u cha cablajuj chiquixol, chi xu 
ya can piqui bi, je apostelab. (Que'el pa 
ka ch'awbal, је и takon.) !^Are i qui bi 

i cablajuj-le are iri: jun, ma Simon, chi 
xak ma Pédro ca bix che rumal i Jesus. 
Xak 'o i ma Andres, chi ratz u cha! і ma 
Pédro. Xak је 'o i ma Jacóbo, i ma Wan, i 
ma Felípe, i ma Bartolome. 15Xak је 'o i 
ma Matéo, i ma Tomas; xak i ma Jacóbo 
chi u c'ojol i ma Alféo; xak 'o chic jun 
ma Simon, chi re i partído cananísta. 
16Xak 'o i ma Júdas chi catz qui cha’ 
quib го i ma Jacóbo. Хак 'o i ma Júdas 
Iscarióte chi xo'on panok xu c'ayij i 
Jesus. (Ile je are i cablajuj apostelab je 
chatal rumal i Jesus.) 


I Jesus xe u nawsaj je uq'uial winak 


17 Te'uri i Jesus xe kaj li хат jyub си’ 
u tijoxelab, y xe q'uiji che jun uwata'aj. 
Je q'ui chic i u tijoxelab xe moltaj cu', 
xak је qui i winak xe c'un си’, chi je aj 
ronojel i jyub Judéa, xak xe c'un i je aj 
pa tinimit Jerusalen, xak xe c'un i je aj 
pa queb tinimit, Tíro y Sidon chi 'o pa 
cósta. Naj je petnak wi. Ique je upon-nak 
chu tayic u tzij i Jesus, xak chu cunaxic 
і c'ax 'o chique. 18Xak ni'pa i 'o itzel tew 
chique, xak xe utzirsax na. !? Conojel i 
winak cacaj quiqui yin pan i Jesus, man 
i cho'ab "o ги’ ire que u cunaj iwabib. 


Pachin ca pe ni 'utz piquiwi, хак 
pachin ca pe ni c'ax piquiwi 

20 Are ’uri i Jesus хе и takej i u 
tijoxelab. Xu bij chique: 

—Utz iwe yix, ix niba’, man ix ’o chic 
pu'ab i Dios; ire cu 'at tzij piwi. 

21'Utz іме yix, chi wo'or quix numic, 
man quix nojsax na. 

"Utz iwe yix chi wo'or quix o'ic, man 
quix tzen na. 

22'0(2 іме yix we i winak tzel quix 
quilo xa wumal yin chi in Achi aj Chicaj, 
xak we quix quesaj chiquixol, xak we 
quix qui yo'ya, xak we tzel quiqui ta i 





16.4 Queje xu bij i Jesus ile chique, man ique lic xqui сој u 'ij i ujer mam David, y xak ire xu kel i ujer 'atbal 


tzij are 'o numic che. Ile n-mac taj chuwach i Dios. 

bi yix, xa wumal yin. 23Chix quicot 'uri, 
ichix sac'lin chicaj! man yix qui ch'ac ni 
nim laj i sipon chila chicaj. Mi bisoj we 
queje quiqui 'an ique ile chiwe, man xak 
queje xqui 'an i catit qui mam chique i je 
ajbil u tzij i Dios ujer. 

24Xui-ri, ito” i wach yix ix beyomab! 
quix tijin ги’ i 'utz chuwach i jyub ta'aj, 
xui-ri, ya ca q'uisic. 

?5To' i wach yix chi wo'or ix nojnak, 
man co'on panok qui tij numic. 

To' i wach yix chi quix tzen wo'or man 
co'on panok quix o' na rumal i bis. 

26Tọ i wach yix we conojel i winak 
quiqui bij ix 'utz laj winak. Xak queje 
xqui bij i catit qui mam chique i je aj 
t'oronel ujer (ique chi to’ xqui ап che 
quib pacha je ajbil u tzij i Dios). 

(Queje ile xu bij i Jesus сһідие.) 


'O u chac сах que ka па 
i aj ch'o'oj chikij 
271 Jesus xak xu bij chique: 

—Yix chi quix tijin chu tayic in tzij, 
cwaj quin bij iri chiwe: C'ax che i na i aj 
ch'o'oj chiwij; chi 'ana i 'utz chique i tzel 
quix quilo. 28Chi tz'onoj і 'utz re i Dios 
piquiwi i que tz'onow i c'ax piwi yix. 
Chi tz'onoj che i Dios piquiwi i quix qui 
yoya. ??We "o jun cat и ch'ay che juperaj 
a palaj, cha sujuj i juperaj chic che. We 
o jun cu maj a chaquet, xak cha ya che 
we cresaj bi a camix. 39 We 'o jun cu 
tz'onoj chawe wach i rajwaxic che, cha 
ya che; xak we 'o jun cu maj ubitak awe, 
ma tz'onoj chic che. ?! Pacha i cawaj yet 
chi quiqui ап i winak chawe, xak queje 
cha апа yet chique. 

32Yix, we xui c'ax que i na ique chi 
хак c'ax quix qui na'o, mi ch'ob "uri 
we ix 'utz chuwach i Dios гита]. Xak 
i ajmaquib queje quiqui гап ile. 33 Хак, 
we xui qui 'an i 'utz chique i que 'anaw 
i'utz chiwe yix, mi ch'ob "uri we ix 'utz 
chuwach i Dios rumal. Xak i ajmaquib 
queje quiqui гап ile. 34Хак we 'o i qui 
ya pa cha'im xa rumal ca jach na chic 
chiwe, mi ch'ob yix 'uri quix 'el 'utz 
chuwach i Dios rumal. Xak queje i 
ajmaquib que chi'man chiquiwach je 

ajmaquib, man queta'am ca jach na chic 
chique. 35Xui-ri yix, c'ax che i na i je 

aj ch'o'oj chiwij; chi 'ana i 'utz chique; 
xak we 'o qui ya pa cha'im, miwoy'ej u 
q'uexel. We qui ап nipa tak ile, nim i 
sipon qui rik na "uri, xak quix 'elok ix 
rac'al i Dios chi "Atz и 'Ij. Lic ix rac'al 

ni ire, man xak queje cu "an ire, aj 'anol 
"utz chique i je mal, xak chique i n-quiqui 
tioxij ta che. 36 Chi 'ana che iwib 'o i 
c'axnabal i c'ux, xak jun ru' i Ta chicaj 
chi хак 'o i c'axnabal u c'ux. 


Ma "at tzij chirij jun chic, wach u 'anom 


37 Мі "at tzij piquiwi iwachi'il, wach qui 
'anom, man xak n-cu "at ti tzij i Dios piwi 
yix; xak mi coj qui mac iwachi'il, man 
n-cocsax ta i mac yix rumal i Dios. We 'o 
i qui 'anom qui mac chiwe, chi cuyu, man 
xak ca cuytaj na i mac yix. 38Che i to ni' pa 
i'o rajwaxic chique, man i Dios xak cu ya 
na chiwe yix wach i rajwaxic chiwe. Ire 
q'ui cu ya na chiwe we q'ui i yom yix; lic 
cu nojsaj i coxtal yix, lic cu ch'aych'a, xak 
cu la'puj, y mas cu ya puwi, tzubub си 'an 
che. (Queje ile xu bij i Jesus chique.) 

39Те’игі xu bij chic jun tijojbal tzij 
chique. Xu bij: 

—¿'O tak wa jun mawach cu binsaj 
rach mawach? N-taj; we queje ile quiqui 
апо, che queb que tzak bi pa jul. ^'Jun, 
we are u tijoxel jun chic, n-nim ti u 'ij 
ire chuwach u tijonel. Xui-ri, i tijoxel, 
we xutzin u nawsaxic rib che, que'el na 
"uri pacha u tijonel. 

^! Ма takej jun ral tz'il'o chupam u 
ba'wach awachi'il, y awe yet n-ca na taj 'o 
jun nim Јај 'et chupam. 42Y yet, we n-ca сој 
ti retalil che і 'et'o pa ba'wach, éwuchac 
"uri ca bij che awachi'il: *Cuyu in mac, 
wachalal, cha уа a ba'wach chwe, cwesaj 
i tz'il'o chupam" cat cha? Yet in-katzij ti 
са апо! Nabe chawesaj пі 'et 'o pa ba"wach 
yet, te'uri cat tzun na chi relsaxic i (211 'o 
chupam u ba'wach awachi'il. 


Jun che’, ca 'alijin che и 
wach we ’utz laj che’ 


43 Jun 'utz laj che’ п-и wach cu ya'o 
chi n-'us taj; xak i n-'us ta laj che", n-tu 

wach ’utz cu ya'o. ^^'Is ca ’alijin che u 
wach, we 'utz Јај che o we n-'us taj. Хак 
queje jun q'uix: are cu ya u wach, n-cu 
wachij ti inum/; xak queje jun q'uix 
rixc'ak sac’, n-cu wachij ti tapalé^*. 45 Јип 
achi we "utz, 'utz i cu bij, man xui i "utz 
'o pu сих. Хак queje jun achi we п-и taj, 
xui i n-'us taj cu bij, man n-'us ti 'o pu 
сих. Queje ile que'elok man ги’ i ka chi’ 
caka bij wach i 'o pa ka c'ux. 


I tijojbal tzij re i queb cubibal ja 


46Yix éwuchac qui bij chwe, “Lic at 
Kajwal," quix cha, xui-ri n-qui coj taj 
wach quin bij chiwe? 47 Јип, we са c'un 
wu y cu сој retalil che in tzij, хак cu 'an 
pacha i quin bij, yin quin bij na chiwe 
wach ca majaw ire. 481ге queje pacha 
jun aj 'anol ja chi "ш> laj cubibal xu сој 
che i rachoch. Nabe, naj xu wor u pam 
ulew c'a xe u rika ni abaj; te'uri xu coj 
i cubibal ja puwi abaj. Xo'on panok, 
xnimar i ya, y xu ya li u cho'ab che i ja. 
Xui-ri, i ya n-xtiqui ta chu bokic i ja man 
cul puwi abaj. 4 Xui-ri, jun, we u tom 
in tzij, péro n-xcojon ta che, ire pacha 
jun aj 'anol ja chi n-xu coj ti u cubibal 
i rachoch. Ire to' xu cuba i rachoch 
chuwach ulew, n-tu cubibal xu yijba. 
Xo'on panok, are xnimar i ya, xu yaliu 
cho'ab che i ja; are 'uri xtzak i ja pulew, 
y xsach u wach. (Queje i tijojbal tzij ile 
xu bij i Jesus chique.) 


Wach i rutzirsaxic i u mocom 
jun capitan n-aj Israel taj 


1 Jesus, are xutzin u ch'a'atic cv i 

winak, xoc pa tinimit Capernaum. 
?Chila 'o wi jun capitan aj Róma winak, 
chi 'o jun и тосот rv ja lic c'ax cu na'o. 
I u mocom-le, lic iwab, ya ca camic. 31 
capitan, are xu ta u tzijol i Jesus, xe u 
tak bi jujun nimak tak mam'ib го, chi 
je aj Israel winak. (I capitan, n-aj Israel 
taj.) Xe u tak bi chu tz'onoxic chi ca 'e 
rv ja, са е cunax і и тосот. ^Ique, аге 
xe upon ги’ i Jesus, хе tejeb ru’, у ronojel 
qui сих xqui bij che: 

—1 capitan-i lic ca majawic que a to na. 
5ке lic сој raj yoj chi ој aj Israel, xak xu 
yijba jun ja re i molbal kib —xqui bij. 

6Те'иг1 i Jesus ха е си. Are ya que 
upon ru' ja, xqui c'ulaj juban chic achiab 
chi queta'am u wach i capitan; ique je 
taktal li rumal ire. Xol qui bij u tzij i 
capitan che i Jesus. Queje iri u bim lok: 

—Nim Јај winak, cha cuyu in тас; n-tu 
chac cat c'un c'a ru' ja. N-ca majaw ta 
chwe we cat oc chi wachoch, man n-nim 
ti in "ij chawach yet. 7 Rumal.i, п-и cowil 
in c'ux quin upon chawach. Xui-ri, we ca 
bij li yet, cutzir ni in тосот. 8Weta'am 
ile, man xak yin in 'o piqui'ab i je waj'atzil, 
xak je 'o juban soldádo pin'ab yin, y we 
quin bij che jun "iJat!", са 'ec; y we quin 
bij che i jun chic, “iSa'aj!”, ca рейс. We 
xak quin tak bi jun wajchac, ire cu 'an na 
wach i quin bij che. (Queje xqui bij ique 
ile che i Jesus, chi u bim li capitan.) 

9I Jesus, are xu ta wach u bim li 
capitan, lic xu bisoj. Xe u tzu i winak chi 
je teren chirij, y xu bij chique: 

— Mi tene jun chique i aj Israel winak 
cul u c'ux chwe pacha u 'anom i achi-le 

—xu bij. 

10] ramig i capitan chi је u takom lok, 
xe tzalij chic ru' ja. Are xe uponic, xquil 
i achi utzirnak chic. 


Wach u c'unsaxic sak chuwach 
iralab i ixok malcan 


11 Хооп chupanok, i Jesus xa е che 
jun tinimit, Nain u bi, cuc'am quib си и 
tijoxelab, хак си uq'uial winak. 12 Ате ya 
cuponic xe u c'ulaj juban winak cuc'am 
jun camnak, 'enam-que chu mukic. I 
camnalci, jun ala, xa jun chirij u chuch, 
chi ixok malcan. Je q'ui i winak aj 
tinimit que tijin qui 'enam ru' u chuch 
chu mukic. 131 Kajwal Jesus, are xril i 
ixok, c'ax xu na u c'ux che. 

— Mat o'ic —co'on che. 

1^ Are 'uri xtejeb pan си, y xu yin 
i tz'alam pa cotz'ol wi i camnak. I је 
uc'awnak xe taq'ui'ic. I Jesus xu bij che 
i camnak: 





16.44 I mer tzij xu bij are i echa' *hígo" u bi; хак i echa 


? 


úva” u bi. 

—Ala, iChat walijok! —co'on che. 

15] camnak juntir xcubi 'anok, y xoc 
chi lapanic cw. Te'uri i Jesus xu jach bi 
che u chuch. 16] winak, are xquil ile, 'is 
xe ос 'il che. Xqui jek и cojic u 'ij i Dios: 

—Jun nim laj ajbil u tzij Dios c'un-nak 
ku' yoj —xqui bij—. I Dios xoj ol u tobej 
yoj oj u winak ire —xe cha. 

V Lic xel и tzijol i Jesus, wach ca tijin 
chu 'onquil pa ronojel i jyub que i aj 
Israel winak, xak i chirij chuwach. 


Wach xu bij i Jesus chique 
u tijoxelab i ma Wan 


18] ma Wan aj kajsanel ya, i u tijoxelab 
ire qui bim che wach tak cu ар i Jesus. 
Rumal.i, xe u siq'uij queb chique, !?xe u tak 
bi ru' i Jesus. Xu bij chique: “Jix ru' i Jesus y 
chi tz'onoj che we are ire i Tolke chi koy'em. 
Mokxa n-are taj, mok с ca koy'ej jun chic," 
xu bij. 201 u takon і ma Wan, are xe uponic, 
xe tejeb ru' i Jesus y xqui bij che: 

—I ma Wan aj kajsanel ya, xoj u tak 
lok col ka tz'onoj jun tzij chawe. ¿Mok 
yet i Tolke chi u bim i Dios ca c'unic? ¿O 
xa cakoy'ej chic jun chic? —xqui bij che. 

21 Chei'ij-le chi xe upon і и takon i ma 
Wan, i Jesus xe u cunaj uq'uial iwabib. 
Ni'pai сах 'o chique, nipa i yobil 'o chique, 
ni'pa itzel tew, 'is xresaj chique. Xak je q'ui 
i mawach xe u tzunsaj. 22Rumal-i, i Jesus 
xu bij chique u takon i ma Wan: 

—Jix ru' i ma Wan y chi bij che wach 
iwilom, xak wach i tom, chi quin tijin 
yin chu апіс. Chi bij che chi wumal yin, 
i mawach ya xe tzunic; xak i je sic, xe 
binic; хак i iwabib chi "o itzel c'ax "lepra" 
chique, xe utziric; xak i je tac, xe tanic; 
xak i camnak xe walijic; xak i niba'ib 
qui tom і 'utz Јај tzij re i quelbal pa сах. 
(Are ile quin tijin chu 'onquil.) 23 Хак chi 
bij che, chi "utz que ique ni'pa n-quiqui 
sach ti u cubibal qui c'ux chwe —xu bij i 
Jesus chique u tijoxelab i ma Wan. 


I Jesus xu bij chique i winak 
wach u patan i ma Wan 


24 Are xe 'e ique chi je u takom li ma 


Wan, i Jesus xu jek u bixquil chique i 
winak wach u 'anom i ma Wan. 

—Yix, are xix 'e che i jyub tz'inilic que 
i tabej re i ma Wan, éwach xi bij yix que 
iwila? ¿Xix 'e bawa chi rilic jun 'es ca 
silab rumal i tew? N-are taj. ?5¿Wach i 
хіх 'e chi rilic? ¿Xataba xix 'e chi rilic 
jun achi, chom u wikic rib u 'anom che 
uu? N-are taj. Nipa i 'o qui и chom, 
pakalic, nipa i "is 'o си wach tak quiqui 
rayij, ique ne te 'o pa tak jyub, ique je 
jekel pa rachoch i 'atol tzij. 26 cWach i xe 
iwila 'ut? ¿Jun ajbil u tzij i Dios? Katzij, 
are. I jun chi xiwilo-le, mas nim ni u ij 
chiquiwach i xa je ajbil u tzij i Dios chi 
je icawnak. 271 ma Wan-le are i jun chi 
u bim can i Dios chi cu tak na lok, ca 
nabeaj chuwach i Toliwe. I Dios u bim 
can chupam u wuj: 

Yin nabe quin tak na bi jun ajbil in 
tzij chawach yet, 
cu yijba ni a be chawach. 

?8 Chitape' i ma Wan aj kajsanel ya, 
nim ni u 'ij ire chiquiwach conojel i 
winak. Xui-ri, wo'or conojel ni'pa i que 
oc na ра 'utz laj афа] tzij re i Dios, mas 
"ш> na que ique chuwach ire (тап i 
ma Wan-le nxril ti 'atbal tzij re i Dios 
petnak waral chuwach i jyub ta'aj). 
(Queje ile xu bij i Jesus chique i winak.) 

29] winak, are xqui ta ile, 'is xqui bij 
chi Dios "utz i cu 'ano, xak queje хаш 
bij i aj tz'onol alcawal ile, man ique 'is 
xqui cojo wach i xu bij i ma Wan, xak 
xqui tz'onoj u kajsaxic ya piquiwi rumal. 
30Xui-ri, i je tijonel re i ujer афа! 
tzij хак i aj Fariséo n-xqui tz'onoj ti и 
kajsaxic ya piquiwi. Rumal 'uri 'alaj chi 
xqui xutuj wach u yijbam i Dios chique. 
31] Jesus xak xu bij chique i je 'o chila: 

—] winak wo'or ¿wach tak que in 
junamsaj ru'? éWach i que majawic? 
3?]que xa je pacha ac'alab je cul xol tak 
be; jutzobaj que siq'uin chique i cachi'il: 
“Yix lic n-ta 'o quiwaj," quiqui bij. “Yoj 
xka xut'ij і su' chiwe, péro n-xiwaj ti 
xix xajawic. Te'uri xka bixaj jun bix 
re i bisonbal, péro n-xix o' taj," quiqui 
bij. 33Queje que tijin i winak chu апіс 
Wo'or; n-ta 'o саса], man xc'un і ma Wan 
aj kajsanel ya, chi n-ta wa cu tijo, xak 
n-ta víno cu tu'u. Y qui bij yix, xa 'o 

itzel tew ги”. ?^Are xin Cun yin in Achi 
ај Chicaj, 'is ronojel quin tijo y quin 
tu'u, y qui bij yix lic in aj numel, xak in 
aj 'abarel, qui bij yix. Xak qui coj in mac 
chi yin in cachi'il ajmaquib, xak i mal laj 
tak aj tz'onol alcawal. 35 Хиі-гі, we te xi 
ta u be wach cu 'an i ma Wan, xak wach 
quin 'an yin, quiwetamaj 'uri chi Dios lic 
'o u no'oj*. 


Jun ixok xu ch'aj i rakan i 
Jesus ги’ uwal uwach 


36°С) jun aj Fariséo ma Simon u bi, u 
bim che i Jesus que u tija i wa ги”. I 
Jesus xa е ги’ chi rachoch y xcubi chi 
wa'im. 37 Che i tinimit-le, 'o jun ixok chi 
lic ajmac laj ixok. Are xu ta rason chi 
i Jesus ca tijin chi wa'im pa rachoch i 
ај Fariséo, ire xa 'e си. Ruc'am bi jun 
chom laj baxo 'antal che abaj pacha 
sakcho', nojnak che cunbal muy. 38Are 
xuponic, xq'uiji che i rakan i Jesus. 
Xo'ic xq'uiji chila. Are 'uri xoc chu 
ch'ajic i rakan i Jesus ги uwal uwach, y 
xu su ru' u wi. Te'uri xu tz'ubaj u wach 
rakan i Jesus, xak xu coj i cunbal muy 
che. 

39] aj Fariséo chi 'o i Jesus chi rachoch, 
are xril ire ile, xu bij pu c'ux: “I achi-le, 
n-ajbil tu tzij i Dios," xu bij. ^We tene 
are, cretamaj 'uri bi chi ixokil ile chi cu 
уіп i rakan-le; хак cretamaj "uri chi lic 
ajmac laj ixok." Queje ile xu ch'ob i aj 
Fariséo pu c'ux. 

40Те”игі i Jesus xu bij che: 

—Ma Simon, ’o jun tzij cwaj quin bij 
chawe —co'ono. 

—"Utz, Nim Јај Winak, cha bij chwe — 
xu bij i aj Fariséo. 

4 Te'uri i Jesus xu bij jun tijojbal tzij 
che. Queje iri xu bij: 

—Je "o queb achiab "o qui c'as ги jun 
achi. I jun "o jo'ob ciénto и c'as ru, i 
jun chic, xa cincuénta u c'as ги. ?Ique 
n-que tiqui ta chic chu tojic; i achi xu 
cuy "uri i qui mac, y xu chup i qui c'as. 
Cha bij pe chwe, épachin chique i je 
queb-le 'o ni mas c'axnabal и c'ux che i 

xcuyuw qui mac? (Queje xu bij i Jesus 
ile.) 
43Te'uri i ma Simon xu bij che: 

—Quin bij уіп are і jun chi mas nim u 

c'as chuptalic —xcha. 
I Jesus xu bij: 

— Utz i xa bij —co'ono. 

441 Jesus xu takej i ixok, te'uri xu bij 
che i ma Simon: 

—éCawil i ixok-i? 'Utz i ca tijin chu 
anic. Yet, are xin oc chi, che awachoch, 
n-ta ya xa ya chwe, ch'ajbal re wakan. 
Xui-ri, i ixol-i, xu ch'aj i wakan ги’ uwal 
uwach, y xu su ги’ u wi. 4 Yet n-xin a 
tz'ubaj taj, tioxbal-we, are xin a c'ulaj. I 
ixok-i пи mayim ti u tz'ubaxic i wakan 
nipa i woquic lok. ^9 Yet mi tene acéite 
xa coj che in jolom; xui-ri, ire u jamom 
ni cunbal muy rij wakan. 4? Queje ile, 
и 'alijinsam chi lic сах quin и na'o.Iu 
апот-і, c'utbal-re che, chi qui и mac 
ya cuytajnak chic. Xui-ri, jun chi n-ta 
kas u mac cuytajnak che, ire n-ta kas 
c'axnabal u c'ux 'uri. (Queje xu bij i 
Jesus ile che i ma Simon.) 

48 Te'uri xu bij che ixok: 
—1 a mac ya cuytajnak chic —co'ono. 
49 Te'uri i juban chi que tijin che i 

wa'im xe oc chu bixquil chiquiwach: 

— Ві chi achial ire-le, chi xak cu cuy i 
qui mac i winak? —xe cha. 

50] Jesus n-xu сој ta retalil wach xqui 
bij ique. Xu bij che i ixok: 

—At'elnak chupam a mac man xa 
cuba a c'ux chwe. Jat chi awachoch; mat 


c'achir chic —xu bij che. 
8 1Xo'on chupan jubi', i Jesus са 
tijin chi qui solixic i tinimit, tak i 
aldéa, chu bixquil u tzij i Dios chique. 
Xu paxsaj i 'utz laj tzij re u афа] tzij 
i Dios chique i aj pa tak tinimit-le. I 
cablajuj rapostelab xak xe е ги. 2? Хак 
je o jujun ixokib je terejnak bi chiquij 
chi je utzirsam rumal i Jesus. 'O jujun 
chique, 'elsam ni itzel tew chique, xak 'o 
jujun chique chi je utzirsam na che tak 


э, 


$, 


^O jujun ixokib xqui to i Jesus 





к7.35 I mer tzij xu bij are ігі: I nojbal, ca 'alijinsax ni usuc' сита! conojel i rac'al. 

yobil. Jun chique are i ati Mariy chi xak 
Magdaléna! ca bix che. Are ire-le chi је 
wukub itzel tew 'elsam na che rumal i 
Jesus. Jun chic chi xa 'e cu' are i ati Wan, 
chi rixokil i ma Chus, jun achi nim u 
patan chirij i rey ma Heródes. Jun chic 
chi xa е си’ are i ati Susan. Xak je qui 
chic i ixokib xe 'e си’, tobal-que ги’ i qui 
mer ique wach i rajwaxic chique. 


I tijojbal tzij re ulew 
"utz, tak i n-'us taj 

4Je q'ui i winak xe 'el pa qui tinimit 
chu tayic u tzij i Jesus. Ire, are xrilo xe 
moltaj mas i winak, xu bij i tijojbal tzij-i 
chique: 

5—"O jun achi ха е chu tiquic и ticon. 
Are xu quirij bi i rija’, 'o jub?’ xtzak pa 
be. Rumal-i, xa xya'yax u wi che akan, 
xak xe c'un i tz'iquin y xqui tij bic. Xak 
'o jubi' chic xtzak pa abaj, y are xalax 
lok, xa xchakijic, man n-ch'enen ti ulew 
ра i'o wi. 7 Хак juban chic xe tzak ра 
quix; i quix xq'uiyic y xu camsaj i ticon. 
$Xak 'o ni ija xe tzak pa 'utz laj Шем, y 
are xq'uiyic xu ya ni u wach chom; "o ni 
rakan xu ya jun ciénto u wach. 

I Jesus, are xutzin u bixquil ile chique, 
co xsiq'uin chu bixquil i tzij-i: 

—We yix "o i xiquin chu tayic, chi ta 
"uri u be —xu bij. 


Wach u chac i tak tijojbal 
tzij xu bij i Jesus 
9 Are "uri i и tijoxelab xqui tz'onoj che 
wach usuc' i tijojbal tzij-le chi xu bij. 
107ге xu bij chique: 

—Yix 'ut, Dios u yom chiwe chi qui ta 
u be i и афа] tzij ire, chi n-xa 'etamax 
ta ujer; xui-ri, і to winak, xa ги tijojbal 
tzij ca 'ani i c'utunic chique, man que'el 
chique chi que tan neri, péro n-quiqui 
ta tu be, que tzun neri, péro n-quiquil 
taj —xu bij. 


Wach usuc' i tijojbal tzij re i ticanel 


1 Te'uri i Jesus xu bij chique: 

—Quin bij "uri chiwe wach usuc' i 
tijojbal tzij xin bij-le. I ija-le chi xin bij, 
que'elok are u tzij i Dios. 12 №ра i ija 
chi xtzak pa be, que'elok are i winak chi 
quiqui ta, xui-ri, ca c'un ni itzel, y cresaj i 
tzij piqui c'ux. N-craj ti ire we quiqui coj 
i tzij chi qui tom, xak que 'el chupam i 
qui mac rumal. !3Ni'pa i ija xtzak pa abaj, 
que'elok are i winak chi quiqui ta i tzij, 
y que quicotic xqui cojo, péro je pacha 
ticon n-ta kas га’ 'enak pa jyub. Ique xa 
'atal "ij que cojon che, y are са pe jun сах 
piquiwi, caco'taj canok. !^Ni'pa i ija xtzak 
pa q'ix је are pacha і winak chi quiqui 
ta i tzij, xui-ri are que е chic, 'o i ca 
chupsaw i 'utz piqui c'ux: xa que c'achir 
rumal i qui c'aslemal waral chuwach i 
jyub ta'aj, xa quiqui tzucuj ubitak-que, 
xak xa quiqui ch'ob i qui rayijbal; ile xa 
cu chup i utz laj tzij piqui сих. Que'elok 
je pacha ticon chi n-ca wachin taj. 15 Аге 
ija chi xtzak pa ’utz laj ulew, ile queje 
pacha i winak chi lic cacaj quiqui ta i 
"utz laj tzij, lic je sic'aj chu cojic; n-quiqui 
mayij ti и 'onquil wach i qui tom, са ca 
wachin пі 'utz pi qui c'aslemal. 

I tijojbal tzij re i cantil 

16Yix, are qui tzij jun cantil, n-qui 
ch'uk ta "uri u wi, xak n-qui min ta 
chuxe' i ch'at. Are i qui 'ano, qui ya 'an 
chicaj, man ni'pa i que oc bi pa ja que 
tzun па.  Ni'pa i maja ca 'alijinic, ca 
'alijiinsax na; xak ronojel ni'pa имат u 
wach 'is quelsax na chi sak. 

18Rumal-i, chi cojo retalil wach quin 
bij. Jun, we 'o na chic "o ги’, ca уа’ na 
mas "uri che; xak queje i jun, we n-ta 'o 
ru, ca 'elsax na i jub? che, chi cu bij ire 
'o ги", —xu bij i Jesus chique. 


Je pachin i ratz и cha' i 
Jesus, xak i u chuch 


I?Te'uri і је и cha’ i Jesus, chilam iu 
chuch xe upon rv ja, pa 'o wi ire. N-xe 
oc ta ru’, cumal і uq'uial winak. ?9Te'uri 
xbix che i Jesus: 





18.2 “Magdaléna”, ca bix che man i u tinimit pa i ca pe wi, u bi *Magdála". Rumal-i “Mariy Magdaléna” ca 


bix che i ixok. 


78.18 І usuc' i tzij-le аге iri: We lic qui сој retalil che i sak laj tzij re i Dios, ire си c'ut na 


mas chiwe. Xak chique i n-quiqui coj ta retalil, ique-le quelsax na 'uri chique wach i qui tom. 

—I a chuch je 'o chi sak, си a cha 
—cha. 

21] Jesus xu bij "uri: 

—Je ni'pa i quiqui coj retalil che u tzij 
i Dios, xak que cojon che, je are ique je 
in chuch in cha' —xu bij chique. 


I Jesus xu 'atij і tew, хак 
iu cho'ab i ya 

?2 Che tak i "ij-le, i Jesus xa ап pa 
bárco cv и tijoxelab. Xu bij chique: 

— Јо’, сој 'ax ch'akap che i alagun —xu 
bij. 

Xqui jek 'uri 'axic chuwi уа. 23 Are que 
tijin chi be, i Jesus xwaric. Xak te'et, 
xc'un jun nim laj tew puwi i ya; i bárco 
xu ticba nojic che i ya. Laj xmuktaj 
гита]. ?^Are "uri ique xe е ги’ i Jesus y 
xqui c'astaj. Xqui bij che: 

—iTijonel! iKa Tijonel! iCoj muktaj pa 
ya! —xqui bij che. 

I Jesus xwalijic y xu 'atij i tew, i ya. 
Are "uri i ya n-xsilab ta chic, xak i tew; 
'is xe uxlanic. 25Те’игі i Jesus xu bij 
chique u tijoxelab: 

—éWuchac xi sach u cubibal i сих? 
—co'ono. 

Ique, are xquilo, lic xqui xij quib, lic 
xqui bisoj. Xqui bij chiquiwach: 

—Ві chi achial ire-le, chi cu 'atij i tew, 
i ya, y que cojon che? —que cha. 


Wach i relsaxic itzel tew 
che achi aj Gadára 


26 Que tijin qui 'enam chuwi ya, c'a xe 
upon che i jyub, Gadára u bi. I jyub-le ca 
canaj ch'akap re i jyub Galiléa. ?7I Jesus, 
are xkaj li pa bárco, xc'un jun achi ги, 
aj Gadára. I achi-le, ya ujer tan, 'o juban 
itzel tew che. Rumal-i, lic n-tu °w cu 
cojo, xak n-ru' ja ta jekel wi, xa chuwi 
tak camnak jekel wi. ?8Are xril u wach i 
Jesus, xu jek siq'uinic, xuqui la chuwach, 
y co xu bij: 

—éWach col a tzucuj wv’ yin, Jesus, 
chi at u C'ojol i Dios 'Atz u "Ij? Lic quin 
tz'onoj chawe, imin a ya pa tojpen! 

?9 Queje xu bij ile che, man i Jesus ca 

tijin chic chu bixquil che i itzel tew 
chi quel che achi. I itzel tew-le, nic are 
wi си ya i u cho'ab che i achi. I winak 
q'uialmul qui chapom i achi y qui 
ximom і rakan y u аЬ ги carena. Ire 
xa cu rakij, y ca 'anmaj na pa tak jyub 
tz'inilic, c'amtal bi rumal itzel tew-le. 

30] Jesus xu tz'onoj che: 

—éWach а bi? —co'ono. 
— Legion" in bi —хи bij. 

Queje xu bij i itzel tew ile, man je q'ui 
je o che i achi. ?! I tak itzel tew-le lic 
xqui tz'onoj che i Jesus: 

—Moj a tak bi pa ka c'ujibal pu jyub 
—xqui bij. 

32 Chu nakaj pa que ch'a'at wi, je 'o 
uq'uial ak, que tijin chi wa'im chuwa 
tak jyub. I itzel tew lic xqui tz'onoj che i 
Jesus chi cu ya chique que oc na chique 
i ak. Ire xu ya chique pacha xqui tz'onoj; 
33 хе е] uri che achi y xe oc chique i ak. 
Are "uri i ak хе 'e pa'anem, xqui сак bi 
quib pa siwan, y xe tzak pa ya. Xe ji'ic, 
xe camic. 

34] je aj chajil ak, are xquil ile, xe 'e 
pa'anem pa tinimit. Xqui jek u bixquil 
tzam tak ja, te'uri xqui paxsaj rason 
ronojel i tinimit, wach xquilo. 351 winak, 
are xqui ta ile, 'is хе е chi rilic wach 
i xa 'antajic. Are xe upon chila pa 'o 
wi i Jesus, xquil i achi chi 'elsam chic 
itzel tew che. Ire cul chuwach i Jesus; u 
сојот chic u и’, utz chic u no'oj. І winak 
lic xqui xij quib rumal. 36Ni'pa i xquilo 
wach i xu гап i Jesus, xe oc chu bixquil 
chique i juban wach i rutzirsaxic i achi 
xu 'ano. 37 Are 'uri, conojel i aj Садага 
lic xqui tz'onoj pawor che i Jesus chi 
quel chila pa Gadára, man lic xqui xij 
quib che. Кита]-і, i Jesus xoc chic ра 
bárco y xtzalijic. 381 achi chi xel bi itzel 
tew che, lic craj 'enam ru', xui-ri, i Jesus 
n-xu ya ta che. Xu bij che: 

39 — Chat tzalij chi awachoch y cha lapa 
nipa i и’апот i Dios chawe —co'ono. 

Te'uri i achi xa ес; "15 xu paxsaj ра 
tinimit wach i nim laj 'utz xa 'ani che 
rumal i Jesus. 





"8.301 usuc' i tzij “Legion” que'elok “је qui”. 

Wach i u c'unsaxic sak chuwach 
jun ali, xak i rutzirsaxic jun 
ixok chi xu chap и ’w i Jesus 


^0] Jesus, are xa 'ax chic ch'aka ya, i 
winak lic que quicotic xqui c'ulaj. Conojel 
lic coy'em пі и c'unic. ^! Are 'uri, xupon 
jun achi, ma Jáiro u bi; nim u patan pa 
molbal'ib que i aj Israel winak. Ire xuqui 
chuwach i Jesus, lic xu tz'onoj che chi 
ca 'e ru' pa rachoch. ^?Queje xo'on ire ile, 
man 'о jun u mi'al ya ca camic. I rac'al-le, 
xa jun chirij, 'o cablajuj junab che. 

I Jesus, are ca tijin chi be, je q'ui i 
winak je teren chirij; ire lic ca pitz'pat 
chiquixol. ^? Chiquixol i winak-le, 'o jun 
ixok iwab. 'Ax iwab wi; cablajuj junab 'o 
chic i yobil che; n-ca tani ta chic. Ireu 
sachom chic ronojel u mer cu' i doctor; 
mi jun xtiqui chi rutzirsaxic. 441ге xtejeb 
pan chirij i Jesus xu yin pan u ch? uu. 
Are "uri xtani i u quiq'uel. 

^5] Jesus xu bij: 

—éPachin xin u yino? 

Y conojel xqui bij: 

—N-yoj taj —xe cha. 

I ma Pédro, cu' i rachi'il xqui bij che 
і Jesus: 

—Ka Tijonel, lic je q'ui i winak cat 
qui pitz'o, cat qui tacpuj, ¿y yet ca 
tz'onoj chake pachin xat u yino? ¿Wach 
retamaxic caka 'an yoj? —xe cha. 

^6] Jesus xu bij: 

—Katzij 'o ni xin yinawic, man xin na'o 
o ni xwutzirsaj ru' in cho'ab —co'ono. 

471 ixok, are xu ta ile, xrilo chi Jesus 
reta'am chic wach u 'anom che. Ire, ca 
sicsatic, xuqui chuwach i Jesus, y xu bij 
che chiquiwach conojel i winak wach 
rumal xu yin u u. Хак xu bij chi juntir 
xutziric. ^8 1Te'uri i Jesus xu bij che: 

—Wac'al, xat utziric rumal u cubibal а 
c'ux chwe. Jat, mat c'achir chic —co'ono. 

49 C'a ca ch'a'at i Jesus are xupon jun 
aj ru' ja rei ma Jáiro chi achi nim u 
patan pa molbal'ib. Xu bij che u patron: 

—] a mi'al ya xcamic; n-ta chic u chac 
we ca 'e i tijonel awu' —xu bij. 

50 Are xu ta i Jesus ile, xu bij che i ma 
Jáiro: 


, 

—Mat ос 'il che, xui cha cuba a c'ux 
chwe, y awac'al cutzir na —xu bij. 

51 Are xupon ги ja, п-хи ya ta chique 
i winak que oc bi ru' pa ja. Xui xoc bi 
i ma Pédro cu' i ma Jacóbo, y ma Wan, 
хак i u kajaw i и chuch i ali. 521 winak 
1 que o'ic, que siq'uinic rumal i camnak. 
I Jesus xu bij chique: 

— Mix o'ic; i ali n-camnak taj. Ire xa са 
waric —co'ono. 

53] winak xa xqui tze'ej che, man 
queta'am ique chi camnak chic. 541 Jesus 
are о ru' i ali, xu chap u аЬ y co xu bij che: 

—Ali, iChat walijok! —co'ono. 

55 Are uri xc'un sak chuwach, y juntir 
xwalijic. Te'uri i Jesus xu bij chique chi 
quiqui ya u wa i ali. 561 u chuch u kajaw lic 
xqui bisoj. I Jesus xu bij chique chi mi xa 
ta jubi' quiqui lapo wach xo'on che i ali-le. 


I Jesus xe u tak bi u tijoxelab 
chu paxsaxic u tzij i Dios 


О 1] Jesus xe u mol i cablajuj и tijoxelab 
ru' y xu ya qui cho'ab, xu ya piqui'ab, 

caquesaj itzel tak tew, que cutzirsaj 

iwabib. ?Te'uri xe u tak bi chu paxsaxic 

i utz laj tzij ге и афа! tzij i Dios, хак chi 

cutzirsaxic iwabib. 3Xu bij chique: 

—Are quix ес, n-ta qui сат bic rei 
be, mi tene i ch'amiy, xak mi ne i teb, mi 
ne i wa, mi ne i mer, xak mi ne ucab i 
camix qui c'am bic. *We xi riko pa i quix 
c'ulax wi, chila chix canaj wi c'a quix el 
na chila. *We 'o ni tinimit chi n-quix qui 
c'ulaj taj, chix el chila. Are quix el che i 
tinimit-le, chi pu can i ulew che iwakan 
chila, c'utbal-re chique i winak chi со 
qui mac chiquij. (Queje u pixbanic i 
Jesus ile chique u tijoxelab.) 

$Ique xqui maj qui be; xe е chu solixic 
ronojel tak i aldéa re i jyub-le. Xqui 
paxsaj и tzijol i 'utz laj tzij ге i Dios, хак 
xe qui cunaj iwabib ronojel i jyub-le. 


Wach i camic 'antal che i 
ma Wan aj kajsanel ya 


7I ma Heródes, chi "atol tzij, xu tau 
tzijol wach ca tijin i Jesus chu 'onquil. 
Ire lic xc'achir chu ch'obic pachin ire-le, 
man je "o jujun quiqui bij chi are i 'etz 

ma Wan aj kajsanel ya, xc'un chic sak 
chuwach. 8Xak 'o juban chic quiqui bij 
are i ujer ajbil u tzij i Dios, mam Elías, 
xc'unic; xak 'o juban chic quiqui bij are 
jun chic ajbil u tzij i Dios ujer chi xc'un 
chic sak chuwach. °I ma Heródes xu bij: 

—Yin mísmo xin tak i relsaxic u jolom 
i ma Wan. éPachin "uri i achi-le chi q'ui i 
nimak tak 'anic u 'anom, in tom yin? 

Queje ile xu bij i ma Heródes, y xu 
tzucuj wach rilic i Jesus cu 'ano. 


Wach qui tzukic i jo'ob mil 
winak xu 'an i Jesus 

10] u tijoxelab i Jesus are xe tzalij li 
che i qui solinic pa tak tinimit, xqui bij 
che i Jesus ronojel wach tak i xqui 'ano. 
Te'uri ire xa 'e си, xe и сат bi quituquel 
c'a chu nakaj i tinimit Betsáida. !! Queje 
ile xqui 'ano, xui-ri, i je uq'uial winak 
xqui ta rason, y xe terej bi chiquij. Ire 
xe u c'ulaj ru', y xoc chu bixquil chique 
wach и афа] tzij i Dios, xak xe rutzirsaj 
ni'pa i iwabib. 

12 Аге уа са kaji'ij icablajuj u 
tijoxelab i Jesus хе tejeb pan ги, y xqui 
bij che: 

— Che a а bi i winak-i. 'Utz que 'e chi 
tak ja pa tak aldéa nakaj, chu tzucuxic 
wach quiqui tijo, xak pa i que war wi. 
Waral ра oj "o wi lic tz'inilic jyub —xe 
cha. 

13] Jesus xu bij: 

— Chi ya yix chique wach i quiqui tijo 

—co'ono. 

Ique xqui bij: 

—N-ta kv yoj wach сака ya chique; 
xui jo'ob caxlanwa ги’ диер car 'olic. 
¿Cawaj nawa yet que ka lo'o wach i 
quiqui tij ni'pa i winak-i? —xqui bij. 

1^Colo је jo'ob mil qui q'uial achiab 
je moltajnak. I Jesus xu bij chique u 
tijoxelab: 

— Che i cuba pa tak tzobajil; cincuénta 
achiab pa tak tzobajil chi 'ana chique 

—xu bij. 

15Queje xqui 'an ile, xe cubi conojel. 
16] Jesus xu chap i jo'ob caxlanwa rv i 
queb car; are 'uri xtzun chicaj y xu tioxij 
che i Dios puwi. Te'uri xu piro y xu ya 

chique u tijoxelab, quiqui jachbej-re 
chique i winak. 17 Conojel xqui tijo, 'is xe 
nojic. Are xquelej, xqui mol i ch'akatak, 
y xnoj cablajuj coban che i xsobrinic. 


I ma Pédro xu bij chi Jesus are i Tolke 


15] Jesus ca tijin chu tz'onoxic che i 
Dios; xui i u tijoxelab je 'o rw. Te'uri xu 
tz'onoj ire chique: 

—&Wach quiqui bij i winak chi іп 
pachin yin? —xu bij. 

I?]que хаш bij che: 

— O jujun quiqui bij chi yet at 'etz 
ma Wan aj kajsanel ya, quiqui bij. Xak 
'o jujun quiqui bij chi yet at ujer mam 
Elías; xak 'o juban quiqui bij mok at jun 
chic ujer ajbil u tzij i Dios, y xc'un chic 
sak chawach —xqui bij che. 

20 Are 'uri ire xu bij chique: 

—Y yix, ¿wach i qui bij, in pachin yin? 
—co'ono. 

I ma Pédro xu bij: 

— Yet at Crísto, i Tolke petnak ru' i 
Dios —xu bij che. 


I Jesus xu bij chique wach 
i camic quic'aw wi 
?1Te'uri i Jesus lic xu bij chique chi mi 
jun quiqui lap wi we are ire i Tolque chi 
coy'em. ??Xak xu bij chique: 

—Yin chi in Achi aj Chicaj, 'o u chac 
quin tij ni c'ax. Quin qui xutuj ni nimak 
tak mam'ib, junam cu' i caj'atzil i 
sacerdóte, xak i je tijonel re i ujer 'atbal 
tzij. 'O u chac quin qui camsaj na, xui-ri, 
churox 'ij, quin walij tan chic —xu bij 
chique u tijoxelab. 

?3Te'uri i Jesus xu bij chique conojel i 
winak: 

—Jun, we сга] ca terej chwij, 'o u chac 
mu ch'ob chic rib, xui-ri "ij ij ca terej па 
chwij tupu ca cam na гита]. ?^Queje 
ile chu апа, man jun we xa сах cu na 
и c'aslemal re i waral, xa cu sach 'uri u 
c'aslemal chi katzij. Xui-ri, we 'o jun ca 
sachsax nu wach u c'aslemal xa wumal 
yin, са уа’ 'uri u c'aslemal sakil che. 25 Cha 
terej chwij, man jun, we cu ch'ac ronojel i 
beyomal re u wach i jyub ta'aj, xui-ri we ca 
sachsax nu wach ire, o we xa ca sach ire, 

¿wach си ch'ac "uri? N-taj. 26 (Chi апа pen 
n-ca sachsax ta i wach pa q'uisbal 'ij.) We 

o jun ca quix na chwe, we ca q'uix na che 
in tzij, xak yin quin q'uix na che ire are 
quin c'un tan chic. Yin 'ut, chi in Achi aj 
Chicaj, lic quin c'un chic ги и 'ij u chomal 
іп Kajaw, хак ги qui 'ij qui chomal i lo'laj 
ángel. ?7Katzij i quin bij chiwe, je 'o jujun 
waral, chi n-que cam ta tan са quiquil пі и 
jekanic i 'atbal tzij re i Dios waral —u bij i 
Jesus chique. 


, 


I u chomal i Dios xkaj li puwi i Jesus 

28Colo wakib 'ij ric'awic u bixquil ile, 
i Jesus xel puwi jun jyub chu tz'onoxic 
che i Dios. Xe u c'am bi i ma Pédro, i ma 
Jacóbo, i ma Wan ги’. 29 Tz'akat ca tijin 
chu tz'onoxic che i Dios, i u palaj lic junwi 
xtzunic, lic chom; і и и’ xo'on sak, lic ca 
walch'inic. 30 Хак te'et, xe winakir queb 
achiab, que ch'a'at ги”; je аге i ujer mam 
Moises, xak i ujer mam Elías. 3! Ique, 'o 
jun chom laj sak chiquij chiquiwach y que 
tijin chu lapic wach i camic quic'aw wi i 
Jesus pa tinimit Jerusalen. (Ru' u camic- 
le, co'on na pacha u ch'obom i Dios, tobal 
que i winak.) 321 ma Pédro cv i rachi'il, 
ya coc qui waram, xui-ri, lic xpactaj i qui 
wach y xquil i u chomal i Jesus xak i queb 
achiab chi је 'o ги’. 331 queb-le are хаш 
ticba 'enam, are 'uri i ma Pédro xu bij che 
i Jesus: 

—Ka Tijonel, i'utz xo'ono oj 'o chi! 
caka 'an oxib i mujbal: jun awe yet, jun 
re i mam Moises, xak jun chic re i тат 
Elías —xu bij. 

I ma Pédro nu na taj wach i xu bij. 
34 Ате ca tijin chi ch'a'atic, xkaj li jutzobaj 
sutz’ y xquiji piquiwi. Lic xqui xij quib are 
xe sach chupam. 3° Chupam i sutz-le xqui 
ta jun ch'awbal: “Iri are in C'ojol chi lic сах 
quin na'o; chi ta wach i cu bij," xbix chique. 

36 Are xu mayij ch'awic i tzij-i, xquil 
ique chi Jesus utuquel chic. Wach i xquil 
chila, ique n-xqui lap taj; che tak i 'ij-le, 
mi ta che jun xqui lap wi. 


Wach i relsaxic itzel tew che jun ala 


37 Chucab 'ij, are хе kaj li tzam jyub, 
xe qui c'ulaj uq'uial winak, 'enam- 

que chu c'ulaxic i Jesus. 38'O jun achi 
chiquixol i winak xsiq'uin che i Jesus: 

Tijonel —xu bij— cha 'ana utzil 
chomal chwe, chawila ni wac'al chwe. 
Xui jun маса] ile 'o chwij. 3?'O jun itzel 
tew cu chapo, y xak te'et ca siq'uinic; 
coc chi sicsatic, y ca wokow u c'axaj 
rumal. Cu 'an c'ax che, y xak pachalo 
cro'taj canok. 40Lic xin tz'onoj chiqueia 
tijoxelab caquesaj i itzel tew che, y n-xe 
tiqui ta che. Queje xu bij i achi ile chei 
Jesus. 411 Jesus xu bij: 

—iAy, yix chi n-tu cubibal i c'ux che i 
Dios; lic ix sachnak na! 'O tan chi 'ij in o 
ім, y yix n-ta i nawic. ¿Ni'pa nawi chic 
"ijj ca сга]? —xu bij chique. Te'uri xu bij 
che i achi: 

— Cha c'ama li awac'al waral —co'ono. 
42] ac'al xu ticba tejeb bic ги i Jesus; 
are "uri, i itzel tew xu tzaksaj chic pulew 

y xu sicsa tan chic; lic xc'achir pu'ab. I 
Jesus xu yaj i itzel tew, xrutzirsaj i ala, 

y xu jach bi che u kajaw. ^? Conojel i 
winak xqui bisoj i nim laj u cho'ab i Dios. 





I Jesus xu bij tan chic 
chi ca camsax na 


Tz'akat xqui bisoj i winak wach i nim 
laj 'anic xu 'an i Jesus, ire xu bij chique 
u tijoxelab: 

44— Chi ta u be bien wach i quin bij 
na, ma sach chi c'ux: Yin chi in Achi aj 
Chicaj, quin qui jach na piqui'ab i winak 

—xu bij i Jesus chique. 

^5] u tijoxelab n-xqui ta tu be wach 
usuc' i tzij-le. Maja ca ya' chique quiqui 
ta u be. Xak xqui xij quib chu tz'onoxic 
che wach usuc' i tzij-le chi xu bij. 


Pachin mas nim u 'ij, are 
ajchac 'uri chiquij i rachi'il 

46Xo'on panok, i u tijoxelab i Jesus 
xe oc chu chapic quib chi tzij pachinok 
chique mas nim u 'ij. 471 Jesus xu na'o 
wach que tijin chu ch'obic, rumal-i 
xu c'am pan jun ac'al y xu ya pu tzal. 
48Te'uri xu bij chique: 

—Pachin jun cu c'ulaj i ac'al-i ги, 
rumal i c'axnabal u c'ux chwe yin, are 
yin "uri quin u c'ulaj ги’ Pachin quin 

и c'ulaj yin ги’, xak cu c'ulaj 'uri i Dios 
ги chi in takawnak lok. Pachin n-tu ij 
chixol yix, are ire 'atz u "ij chiquiwach i 
rachi'il. (Queje ile xu bij i Jesus chique u 
tijoxelab.) 


Pachin n-co'on ta ch'o'oj 
chikij, ka cwenta yoj 'uri 


49'Te'uri i ma Wan xu bij che: 

—Ka Tijonel, xkil jun achi са tijin chi 
relsaxic itzel tew ru' u cuxtaxic a bi yet. 
Yoj 'ut xka bij che chi chu mayij, man 
n-kachi'il taj —xu bij. 

50 Xui-ri, i Jesus xu bij che: 

—lle mi 'atij; man jun, we n-co'on ta 
ch'o'oj chikij, ka cwenta yoj 'uri —xu bij 
che. 


I Jesus xe u 'atij iu tijoxelab chi 
саса} ca kajsax га’ piquiwi i winak 
51 Are ya cu rik i'ij re u 'enbal i Jesus 
chicaj, xu cowirsaj u c'ux y xu maj u 
be pa Jerusalen. 52Xe u nabsaj juban aj 
takon quiqui tzucuj pan qui posar. Xe 
'e ique che jun aldéa u cwenta i jyub 
Samária. 53 Xui-ri, i aj Samária n-xqui 
c'ulaj ta cu' man xquilo chi ique je aj 
Israel winak 'enam-que c'a pa Jerusalen. 
541 u tijoxelab, chi ma Jacóbo i ma Wan, 
are xquilo wach i xqui 'ano, xqui bij che 
i Jesus: 
—éKajwal, cawaj nawi yet сака kajsaj 
li 'a' aj chicaj, porobal-que? ¿Caka 'an na 


pacha хи 'an i mam Elías ujer? —xqui bij. 


55] Jesus xu pisquilij rib y xe u yajo. 
Xu bij: 

—Yix n-iweta'am taj wach u no'ojiu 
Tewal i Dios. Yix ix re ire, n-craj ti ire 
ile. 56 Yin chi in Achi aj Chicaj in c'un- 
nak n-in ta aj sachol qui wach i winak; 
xin c'unic man que wesaj na chupam i 
c'ax —xu bij. 

Te'uri xe 'ax chic che jun aldéa. 


?O cacaj que terej chirij i Jesus, 
xui-ri, c'ax i terejic chirij 
57 Are que tijin chi be, 'o jun achi xu 
bij che i Jesus: 
—Nim laj winak, quin 'e na awu” xa ipa 
cat 'e wi —co'ono. 

58] Jesus xu bij che: 

—(C'ax i terejic chwij.) I yac 'o qui jul; 
хак i tz'iquin 'o qui soc, xui-ri yin chi in 
Achi aj Chicaj, n-ta pa quin cotz'ba wi in 
jolom are quin uxlanic —xu bij che. 

59] Jesus xu bij che jun chic: 

— Chat terej chwij —co'ono. 

Xui-ri i achi xu bij: 

—Nim laj winak, c'a te quin terej 
chawij we xcam in kajaw —xu bij. 

60] Jesus xu bij che: 

—Su' wo'or chat terej chwij. Nipa i je 
camnak (piqui c'ux), cha ya can piqui'ab 
ique quiqui muk ni qui camnak. Xui-ri 
yet ја paxsaj u tzijol i 'utz laj 'atbal tzij 
re i Dios —xu bij che. 

61 Te'uri "o jun chic xu bij che: 

—Nim laj winak, yin quin terej na 
chawij. Xui-ri, nabe cha ya na chwe que 
in "Ла can i je 'o chi wachoch —xu bij. 

62] Jesus xu bij che: 

—Su' wo'or chat terej chwij. Yet 
aweta'am we 'о jun 'o rij abixbal, y xa 
ca taken chirij, n-suc'ul ti u chac quelic. 
Хак queje ile jun, we coc pu гаа! tzij 
i Dios, n-'us taj we с'а cu takej wach u 
canam canok —xu bij che. 


I Jesus xe u tak bi je seténta 
chu paxsaxic u tzij i Dios 


1 0 1Те’игі і Kajwal xe u cha chic je 

seténta, y xe u tak bi pa cacabil 
chuwach ire, que 'e pa tak tinimit, que 
"е pa tak jyub, pa ca е na wi ire. ?Xu bij 
chique: 

— Katzij, lic nim i jach’ 'o chakawach, 
nim i cosech molic craj; i ajchaquib xa je 
queb oxib. Chi tz'onoj 'uri che i Rajaw i 
chac che u taka li rajchaquib chu 'onquil. 
3Jix yix pa chac. Quix in tak bic pacha 
ix ral tak chij chiquixol i utiw. ^Are qui 
maj i be, mi c'am bi wach i qui tijo, xak 
mi ne i mer, lo'bal-re; xak mi c'am chubi 
jumolaj i xajab; xak mi bay iwib pa tak 
be chi ch'a'atic. 5Ni'pa i ja pa quix oc wi, 
chi tioxij i rajaw ja, chi tz'onoj i 'utz re i 
Dios piquiwi nipa i je 'o ги’ ja. 61 rajaw 
ja, we 'utz u c'ux, ca q'uiji i 'utz-le puwi 
chi xi tz'onoj che i Dios. Xak we п-'иѕ 
ta i c'ulaxic quiqui апо, mi tz'onoj "uri 

i'utz re i Dios piquiwi. 7 We xi riko pa 

i quix c'ulax wi, chix 'ol chila са te qui 
canaj we xix el chila, to' mix bin chi tak 
ja. Wach quiqui sujuj chiwe tzuk-bal-iwe, 
chi tija y chi tu'u. 'Utz we quix qui tzuk 
na, man jun aj chac ca majaw che chi 

ca toj na man u ch'acom. 8Аге quix oc 
che jun tinimit, we quix qui c'ulaj, chi 
tija wach quiqui sujuj chiwe, xak ?che 
iwutzirsaj i iwabib je 'o chila; chi bij 
chique i winak: “I 'atbal tzij re i Dios 

ya ca jekanic, nakaj chic 'o wi chiwe," 
chix chok chique. 10Үіх, we xix upon 
che jun tinimit y n-quix qui c'ulaj taj, 
chix el "uri pa be y chi bij chique: 11“1 
ulew re i tinimit yix chi xnaq'ui che i 
kakan, caka pu can chiwach; iri, c'utbal- 
re chiwe, chikul yix 'o wi i mac. Xui-ri, 
cha c'un chi c'ux, і 'utz laj 'atbal tzij re i 
Dios ka sujum chiwe, y n-xiwaj taj," chix 
chok chique. !?Quin bij ігі chiwe: pa 
quisbal "ij, nim i tojpen ca tzak na puwi 
i tinimit-le. Nim ni tojpen ca pe na puwi, 
chuwach i mal laj tinimit Sodóma —xu 
bij i Jesus chique u tijoxelab. 


I tinimit chi n-xqui coj ti Jesus, 
nim ni tojpen ca pe piquiwi 


13Xu bij i Jesus chique i winak: 

—iTo' i wach yix, ix aj tinimit Corazin! 
iTo' i wach yix, ix aj tinimit Betsáida! 
Nic are wi qui coj qui mac i queb tinimit 
Tíro y Sidon, man n-ta Dios cu' qui bij 
yix. Xui-ri, we tene in 'anom uq'uial 
milágro си ique pacha in 'anom iwu' 
yix, ique 'uri ya qui jalwachim tene 
chic-i i qui c'aslemal; xak que bison 
tene-ri rumal i qui mac. !^Xui-ri yix ni 
jalwachim ta i c'aslemal; are ca c'un 
i quisbal 'ij, nim ni tojpen ca pe piwi, 
chuwach i tojpen chi ca pe piquiwi i je 
aj Tíro, i je aj Sidon. !^Xak yix, chi ix aj 
tinimit Capernaum, qui ch'ob yix lic ix 
utz, ya mer quix oc chila chicaj, qui bij 
yix. Xui-ri, ya mer quix kaj ра га”. (Queje 
ile xu bij i Jesus chique.) 

Te'uri xu bij chique u tijoxelab: 

16—Pachin jun lic cu сој retalil wach 
i qui bij yix, que'el 'uri che chi ca tijin 
chu cojic wach i quin bij yin; xak pachin 

jun quix u xutuj yix, que'el 'uri chi are 
yin quin u xutuj. Pachin jun quin u 
xutuj, que'elok chi cu xutuj i Dios, chi in 
takawnak lok. (Queje xu bij i Jesus ile 
chique.) 


Wach xu bij i Jesus chique i 
seténta are xe tzalij lok 


17 Xo'on panok, xe tzalij li seténta, lic 
que quicotic. Xqui bij: 

—Kajwal, nim i cho'ab xa ya paka'ab. 
Xak % ne li itzel tew хе 'el chique i 
winak are xka cuxtaj a bi chique —xqui 
bij che. 

18] Jesus xu bij chique: 

—Xak i itzel, chi Satanas, xkaj u cho'ab, 
xwil yin wach u tzakic pacha jun ray 
aj сһісај. !?Katzij, nim i cho'ab in уот 
chiwe: quix bin na piquiwi i cumatz, tak 
i sinaj, y n-ta c'ax quiqui 'an chiwe. Quix 
tiqui che itzel, ronojel i u cho'ab y n-ta 
cu гап chiwe. 20 Хиі-ті, mix quicot che ile. 
Mix quicot rumal itzel tew chi que cojon 
chiwe, chi que 'anmaj chiwach. Are, chix 
quicot che, chi tz'ibtal chic i bi chila 
chicaj. (Queje xu bij i Jesus ile chique.) 


I Jesus ca quicot rumal 
wach u 'anom u Kajaw 


21 Are "uri, i Jesus lic ca quicot гита] 
u Tewal i Dios; xu jek ch'a'atic ru' i Dios. 
Xu bij: 

— Quin c'amwaj, quin tioxij chawe, Ta, 
chi at rajaw i caj, at rajaw i ulew. Quin 
tioxij chawe man a yom chique i n-ti qui 
ij chi quiqui ta u be wach a ch'obom yet. 
Xui-ri awuwam u wach chique i 'o qui 
no'oj, chique i nimak qui nojbal. Queje 
ха "an ile, Ta, man queje ile сауга] yet — 
xu bij i Jesus. 

22'[e'uri xu bij chique i winak: 

—Ronojel ni'pa i 'olic, in Kajaw u 
yom pin'ab yin. Mi jun reta'am pachin 
i u C'ojol i Dios, xui i Ta chicaj. Xak mi 
jun reta'am pachin i Ta; xui yin chi in 
u C'ojol weta'am, xak ni'pa i winak chi 
quin "alijinsaj i Dios chique, queta'am. 
Queje xu bij i Jesus ile chique i winak. 

23 Are uri, i Jesus xeu takej i u 
tijoxelab. Xu bij chique ique quituquel: 

—"Utz іме yix, rumal wach tak quix 
tijin chi rilic. ?^Quin bij iri chiwe: Je 
qui ajbil и tzij i Dios ujer, хак i nimak 
tak 'atol tzij, xcaj rilic u wach, ni'pa tak i 
quix tijin yix chi rilic wo'or, péro n-xquil 
taj; xcaj te u tayic i tzij chi quix tijin yix 
chu tayic, péro n-xqui ta taj. (Queje ile 
xu bij i Jesus chique i u tijoxelab.) 


Wach i c'axnabal c'uxij xu 'an 
i 'utz laj aj Samária 


25'O jun tijonel re i ujer 'atbal tzij, сга] 
ire cu c'am u pam i Jesus; xwalijic y xa 
е ги”; xu tz'onoj che: 

—Tijonel, ¿Wach i quin гар na, quin 
rikbej re in c'aslemal chi n-tu q'uisic? 
—xu bij. 

26] Jesus хи la! u wach che: 

—éWach cu bij i ujer афа] tzij? ¿Wach 
cawil yet che i wuj-le? —xu bij che. 

?7]re xu bij: 

— Cu bij i u wuj i Dios, “Chawaj 
Awajwal Dios ronojel a c'ux, ronojel 
awanima, ronojel a nojbal, ronojel a 
cho'ab," cu bij. Xak cu bij: *Chawaj a 
lo'c'anij pacha cawaj awib yet," queje ile 
tz'ibtal canok —xu bij i achi. 

28Te'uri i Jesus xi bij che: 

—"Utz i xa bij; we queje ca гап yet ile, 
са rik "игі a c'aslemal —co'ono. 

?9] tijonel re i tzij pixab, craj ire lic 
'o u no'oj quiquil ni winak; rumal-i xu 
tz'onoj chic: 

— Је pachin in lo'c'anij? —xu bij. 

30 Are "uri i Jesus xu jek u bixquil jun 
tijojbal tzij che. Xu bij: 

— O jun aj Israel xel pa Jerusalen, 
'enam-re pa Jerico. Are ca tijin chi 
be, xe u c'ulaj juban ili'omab y xqui 
chapo. Xquel'aj ubitak-re, xak i и иш’. 
Xqui гап c'ax che, laj xqui сата] canok; 
y xe ес. ?! Jun rat u 'onquil ile, 'o jun 
sacerdóte xic'aw che i be-le. Are xril 
i achi chi 'antal c'ax che, xu sol u be 
chuwach. 32 Хо’оп chupanok, 'o jun aj 
patan pa rachoch i Dios xak xic'aw che 
i be-le. Are xupon chila pa 'o wi i achi, 
xui xrilo, xak xu sol u be chuwach, y 
xa 'ec. ?? Xo'on chupan jubi', 'o jun achi 
aj Samária ca tijin chi be, xic'aw ги’. 


110 


Ire, are xrilo, lic c'ax xu na u c'ux, ?^y 
xtejeb rw. Xu сипа] i soctajnak che; xu 
coj acéite che, tak i víno. Y xu xim ru' 
c'ul. Te'uri xu ya bi chirij u caway y xu 
сат bic; xu tzucuj u posar y xu chajij. 
35Chucab 'ij, are ya cu maj u be, xu ya 
can mer che i rajaw i posar. Xu bij che: 
“Ca chajij i achi-ri chwe, y we n-co'on ti 
mer-le, are quin tzalij chalok, quin yijba 
chawe," xu bij. (Queje i tijojbal tzij ile 
xu bij i Jesus che i tijonel re i 'atbal tzij.) 
36Te'uri xu bij che: 

—Wo'or cha bij chwe wach ca ch'ob yet 
che ile. éPachin chique i je oxib-le xu 'an 
u lo'c'anij che i achi chi soctajnak cumal 
ili'omab? —xu bij. 

37] tijonel re i 'atbal tzij xu bij: 

—Are i jun chi c'ax xu na i achi 
soctajnak —co'ono. 

Te'uri i Jesus xu bij che: 

—Xak yet queje cha апа Пе —co'on 
che. 


I ati Mariy xnaw che u tzij i Jesus; i 
ati Márta xa ca c'achir che u chac 


38] Jesus xu maj chubi u be, y xupon 
che jun aldéa pa 'o wi i rachoch jun ixok, 
ati Márta u bi. Ire xu c'ulaj i Jesus ru' ja. 
39] ixok-le, 'o jun u cha’, ati Mariy u bi. 
Ire xcubi chi rakan i Jesus, cu tabej-re 
wach i cu bij. 401 ati Márta, lic 'o i cu 
апо, lic ca c'achir rumal. Are "uri ire 
xtejeb pan ru' i Jesus. Xu bij che: 

—Kajwal, yin lic 'o ni quin 'ano; in cha’ 
n-quin u to taj. ¿N-ta co'on ile chawe? 
Cha bij che chi quin u to —xu bij. 

^1] Jesus xu bij che: 

—Ati Márta, lic latz'abnak a wach ги” 
wach i са апо, lic cat c'achir rumal. ^?Xa 
junacos 'o u chac са апо, pacha ca tijin 
i ati Mariy chu 'anic. Ire u chom ni 'utz 
chawach yet, chi cajwax che, y mi jun ca 
majaw che. (Queje xu bij i Jesus ile che.) 


I Jesus xu c'utu wach u 
tz'onoxic caka 'an che i Dios 


1 1 11 Jesus 'o che jun lugar, ca tijin 

chu tz'onoxic che i Dios. Are 
xutzinic, 'o jun chique u tijoxelab xu bij 
che: 

—Kajwal, cha c'utu chake wach u 
tz'onoxic caka 'an che i Dios. Cha 'ana 
pacha i ma Wan, aj kajsanel ya; ire xu 
c'ut chique u tijoxelab wach u tz'onoxic 
che i Dios quiqui 'ano. (Queje ile xu bij 
che i Jesus.) 

21 Jesus xu bij: 

Yix, are qui tz'onoj che i Dios, queje iri 
chi bij: 

Ka Kajaw сһісај, chocsax и ја bi. 
Cha petsax a 'atbal tzij pakawi; 
cha 'ana na waral chuwach i jyub 
ta'aj xak jun ru' pacha i ca 'ani 
chila chicaj. 

3 Cha уа na chake i ka wa re woor. 

^ Cha cuyu ni ka mac man xak yoj 
caka cuy ni qui mac ni'pa i je 
macun-nak chikij. 

Ma ya chake coj tzak chupam i mac 
atzalal, xui-ri, choj awesaj pu'ab 
itzel. 

(Queje ile chi tz'onoj che i Dios —xu bij i 
Jesus chique.) 
5Te'uri xak xu bij chique: 

—We 'о jun chiwe yix, tiq'uil aab сироп 
jun гиа’, pent n-tu wa tzukbal-re. Rumal 
"uri са е ги jun и lo'c'anij y cu bij che: 
"Cuyu in mac, quin jal oxib a wa," cu bij 
che, 9*man xc'un jun wula’ y n-ti quin ya 
che, wach i cu tijo." (Pent queje ile cu bij 
che.) 7I и lo'canij chi 'o paja pent cu bij che, 
"Min a c'asc'a. I uchija 'o chic lawe che; i 
wac'al je 'o уги” chuwi chat, c'ax quin walij 
сита]. Rumal-i, n-ti quin ya сһаме,” pent 
cu bij che. 8Pent ire n-ca walij ta chu 'anic 
jun pawor che u lo'c'anij; xui-ri, we i jun 
n-cu mayij tu tz'onoxic, i rajaw ja cawalij 
na 'uri. Cu ya na che, wach i rajwaxic, man 
n-xu mayij tu tz'onoxic che. ?'O jun tzij 
quin bij na chiwe: we 'o rajwaxic chiwe, 
chi tz'onoj, y Dios cu ya na chiwe; chi 
tzucuj, y qui rik na; chi c'ojc'a i porta, y ca 
jak па chiwe. !^Queje ile chi апа, man we 
jun lic cu tz'onoj, ca ya' na che; we lic cu 
tzucuj, cu rik na; we lic cu c'ojc'a i porta, 
ca jak na che. 

п Yix chi ix kajawxel, we 'o jun iwac'al 
cu tz'onoj u wa chiwe, éxataba qui ya 

jun abaj che, pu q'uexel u wa? N-queje ti 
ile. Xak we cu tz'onoj car chiwe, éxataba 
qui ya jun cumatz che, pu q'uexel? Xak 
n-queje taj. 12 Хак we cu tz'onoj sakmol 
chiwe, éxataba qui ya jun sinaj che? 
N-queje taj. !?Yix, chi n-kas ta ix "utz, lic 
ix sic'aj chu ya'ic i 'utz chique iwac'al. 
Bay, we queje yix ile, chi xa ix winak, 
mas "utz co'on i Ta chicaj chuwach ile. 
Lic cu tak li u Tewal chique pachin i que 
tz'onow che. (Queje ile xu bij i Jesus 
chique i je teren chirij.) 


Xqui bij i aj Fariséo chi u cho'ab 
i Jesus, xa ru' itzel petnak wi 
141 Jesus са tijin chi relsaxic jun 
itzel tew che jun mem; are xelic, i achi 
xch'awic. I winak lic xqui bisoj ile. 
15 Хці-гі, 'o jujun xqui bij: 

— 1 achi-le cresaj i itzel tew chique i 
winak xa rumal u cho'ab itzel 'o rw. I 
cho'ab 'o ги”, ха re i Beelzebu chi caj'atzil 
itzel tak tew —xe cha. 

160 juban chic саса) quiqui сат 
u pam. Xqui tz'onoj jun milágro che, 
c'utbal-re chique we Dios 'o гш. "Ire 
reta'am chic wach que tijin chu ch'obic, 
rumal-i xu bij chique: 

—Jun tinimit, we quiqui 'an tak 
tzobajil che quib, quiqui 'anbej ch'o'oj 
chiquiwach, xa quiqui sach qui wach 
"uri. Хак queje juban alc'walaxel, we 
n-junam ti qui wach, we quiqui jach quib 
chiquiwach, ca sach qui wach. 18 Хак 
queje que'el ile che i Satanas; we 'o jujun 
itzel quiqui 'an ch'o'oj chiquiwach je 
itzel, n-que najtin ta 'uri. Qui bij yix chi 
ги u cho'ab itzel? xwesaj bi itzel tew. 
19Bay, i tijoxelab yix xak caquesaj bi itzel 
tew chique i winak; épachin 'uri yawnak 
ile piqui'ab ique? Ru' ile, chi quiqui 'an 
i tijoxelab yix, ca "alijin игі chiwe chi 
n-usuc' taj wach i xi bij. 20 Are i u cho'ab 
i Dios о wu, are i quelsaw bi itzel tak 
tew. Queje ile ca 'alijinsax chiwe chi i 
'atbal tzij re i Dios ya 'o chic chiwach. 

21 (Dui bij yix chi ги’ u cho'ab itzel, 
xwesaj bi itzel tew, péro n-ru' taj.) 





? 11.18 I mer tzij xu bij are iri: ru' u cho'ab i Beelzebu. (Are itzel.) 

Iweta'am yix iri: we 'o jun achi о и 
cho'ab, we lic cu chajij i rachoch, we 
xak 'o ni ruc'am tobal-rib, n-ca sach ta 
"uri ubitak-re. 22 Хџі-гі we ca c'un jun 
chic mas nim пі u cho'ab, ca tiqui na 'uri 
che i rajaw ја. 'Is cu maj na che wach 

i ruc'am, chajbal re i rachoch; cu maj 
na che wach i cul u c'ux che, tobal rib. 
Te'uri cresaj ni'pa ubitak-re, y cu 'an na 
che pacha craj ire. (Are i tijojbal tzij ile 
xu bij i Jesus chique, c'utbal-re chique 
chi nim ni u cho'ab ire chuwach itzel.) 
Te'uri xu bij chique: 

23 —pachin n-cu ya tu wach wu; ire ај 
ch'o'oj 'uri chwij. Xak pachin jun n-quin 
u to ta chi qui molic in chij, xa que u 
quichersaj bi 'uri qui wach chwe —xu bij 
chique. 


Jun itzel tew cu tzucuj wach tan 
chic u tzalijbal che jun winak 


241 Jesus xak xu bij i tzij-i chique: 

— Jun itzel tew, we xel che jun winak, 
xa ca bin pa chakij jyub chu tzucuxic pa 
cuxlan wi, y n-cu rik taj. Te'uri cu bij pu 
jolom: *Quin tzalij chic che i wachoch 
pa i xin pe wi," cu bij, y ca tzalij chic 
uri. 25 Are сироп tan chic rw achi, cu rik 
i pu c'ux i achi-le pacha jun ja lic jos'im, 
lic yijbam na che jun rajaw c'ac*. 26 Te'uri 
i itzel tew que u tzucuj bi i rachi'il; que 
u rik je wukub, mas je mal chuwach ire. 
Que и сат bi ru’, y conojel que oc che 
achi. Chila que jeki wi. Te'uri i achi- 
le, lic mas mal que'el chuwach li ujer. 
(Queje xu bij i Jesus ile chique.) 


D 


"Utz que ique chi quiqui 
coj u tzij i Dios 


27 Are xutzin u bixquil ile chique, 'o jun 


ixok 'o chiquixol i uq'uial winak, co xu bij: 


—i'Utz re ixok chi xat alax ги”! i'Utz re 
ixok chi xat u tz'umansaj! —xu bij. 
?8] Jesus хи la! u wach che: 
—Mas 'utz que ique chi quiqui ta и tzij 
i Dios y quiqui cojo —xu bij. 


I winak xa cacaj rilic jun milágro 


291 winak lic ca tijin qui moltajic chirij 
i Jesus. Ire xu jek u bixquil chique: 

—I winak je re wo'or lic je mal na: xa 
quiqui tz'onoj jun milágro chiquiwach, 
c'utbal re u cho'ab i Dios, péro n-ta jun 
milágro ca 'an na chiquiwach, xui ile 
pacha 'antal che i ma Jonas, chi ajbil u 
tzij iDios ujer; are i milágro-le quiquil 
na. 9? Wach xa 'ani che i ma Jonas ujer аге 
ilbal re i Dios chique i winak aj Nínive. 
Xak queje ile, wach quin 'an ni yin, chi in 
Achi aj Chicaj, are i c'utbal na re chique i 
winak re wo'or chi Dios 'o wu. 31 Cu rik ni 
ij, i winak je re wo'or, ca 'at ni tzij piquiwi, 
wach i qui 'anom. Are "uri, i ixok chi 'atol 
tzij re i pa Sur ujer, ire cu сој ni qui mac 
rumal wach que tijin chu 'onquil wo'or. Ire, 
ujer lic пај xpe wi chu tayic и nojbali mam 
Salomon, chi mas 'o u no'oj. Péro i winak 
re wo'or n-cacaj ta quiqui ta i Jun c'un-nak 
chi, chiquixol; nim ni u no'oj chuwach i 
mam Salomon. 32Аге ca pei'ij chi ca "at 
ni tzij piquiwi i winak je re wo'or, i ujer aj 
Nínive winak quiqui coj ni qui mac i je re 
woor. Man i aj Nínive xqui jalwachij qui 
c'aslemal are xqui ta u tzij i Dios rumal i 
ma Jonas; xui-ri, i winak re wo'or n-quiqui 
сој ta i Jun c'un-nak си’, chi nim ni u 'ij 
chuwach i ma Jonas. Rumal-i, cocsax ni 
qui mac —xu bij chique i uq'uial winak. 


D 


D 


We lic caka takej i Dios, que'el 
chake pacha lic 'utz i ka ba^wach 


33— Jun, we си tzij jun cantil, n-cruwaj 
taj, xak n-cu min ta chuxe' jun cajon. Are 
i cu апо, cu ya "an chicaj, man ni'pa i que 
ос bic que tzun na. 341 ba'wach pacha jun 
cantil chiwe; гита] i ba'wach coc i sak che 
i ch'acul. We lic 'utz i ba'wach, lic coc i sak 
uri pi c'ux. Xui-ri, we i ba'wach n-co'on 
ti u chac, іх 'o 'uri pa 'ekumal. 35Chi апа 
cwent che i sak 'o iwu', mokxa to' co'on 
ekumal. 36 We lic оспак i sak iww’, ronojel i 
c'ux, ronojel і nojbal, we n-ta pich’ 'ekumal 
chiwe, ronojel 'uri 'is sak chiwe, pacha 
co'on jun cantil lic chom u tzunbal —xu bij 
chique. 


D 


? 


І Jesus хи sakij wach і qui mac i aj 
Fariséo xak i nimak tak tijonel 


37] Jesus, are xu q'uis u bixquil chique, 
are 'uri 'o jun aj Fariséo xu siq'uij ru 

chi rachoch man cu tij u wa ru’. I Jesus 
ха ес, xoc pa ja, y xcubi chi mexa. 381 

aj Fariséo xu bisoj wach xu 'an i Jesus, 
man n-xu ch'aj ti u kul и аЬ са pu ch'uc 
are xoc chi wa'im, pacha quiqui 'an ique. 
39 Are 'uri i Kajwal xu bij che: 

—Yix chi ix aj Fariséo winak, lic qui 
ch'aj i rij i tubal ya, i rij i lak; xak lic 
qui гап pen u ch'ajic i 'ab. Xui-ri i pi c'ux, 
lic tz'il, ni'pa i 'o i уи’ 715 iwel'am, lic 
ix mal. 401Үіх n-ta i no'oj! cN-iweta'am 
ta ba-ri chi п-хиі ta i ch'acul u yijbam i 
Dios? iXak u yijbam i pi c'ux! ^! Che i to 
і niba'ib ги’ u bitak іме, chi апа i 'utz 
ru' i c'ux; te'uri xak i pi c'ux, ch'am na 
que'elok; n-xui ta i 'ab, ch'am. 

42 iTo i wach yix, ix aj Fariséo! Ni'pa i 'o 
iwu' chi n-ta kas u chac, ile 'ut qui ап pen 
i relsaxic jun tant che i lajuj, qui ya na 
che i Dios. Queje qui 'an ile ru’ i arawen, 
ru' i aruta, xak ru' i ral tak 'es chi cu ya ni 
u jelal i comída. Xui-ri, n-qui 'an ta penu 
'anic i suc'ulic chuwach i Dios, xak mi ne i 
c'axnabal i c'ux che. Are ile 'o u chac qui 
'an na, хак 'o u chac chi qui jach i nabe 
tant che i Dios che i qui ch'aco. 

43 То” i wach yix, ix aj Fariséo! C'ax 
qui na i cubibal'o и” pa tak i molbal'ib. 
C'ax qui na i tioxixic cumal i winak pa 
q'uebal, cojbal re i "ij. 

^^jTo' i wach yix, ix tijonel re i афа! 
tzij, xak yix chi ix aj Fariséo! iXa queb i 
palaj! Ix pacha jul re camnak, n-ca "alijin 
taj we 'o camnak chupam. To' que bin 
i winak puwi, y n-queta'am taj chi que 
quitzix na rumal. (Queje xu bij i Jesus 
ile chique.) 

450 jun tijonel re i ujer аа] tzij хак 
xu ta wach xu bij i Jesus. Xu bij 'uri che: 

—Tijonel, yet are xa bij i tzij-le, xak 
xoj a ch'ach'a ni yoj. C'ax caka ta yoj ile 

—co'ono. 

^6] Jesus хи la’ u wach che: 

—Xak yix, ito ni wach, ix aj tijonel! 
Yix, qui ni 'atbal tzij qui ya chiquikul i 
winak, chi quiqui 'an na; pacha jun ekan 
lic nim, chi mi jun ca ch'ijawic, y yix mi 
xa ta jubi’ que i to ги’. 

?7iTo' i wach yix! Yix qui yijba i chom 
laj qui pantion i ujer ajbil u tzij i Dios, 
xui-ri, lic are iwatit i mam yix xe qui 
сата]. 48Queje ile qui 'alijinsaj chi yix 
iweta'am wach qui 'anom, xak i yom ni 
wach с. Ique xe qui сата); y yix qui 
yijba qui pantion. 

491 Dios, mas "o u no'oj; reta'am li ujer 
wach i qui гар ni yix wo'or. Rumal-i 
xu bij: *Que in tak bi i je ajbil in tzij 
cu”, xak i je wapostelab. Xui-ri, 'o jujun 
chique que camsax па; xak je "o jujun 
ca гап ni сах chique,” xu bij. 501 winak 
re wo^r, quiqui toj na i qui camsaxic 
i je ajbil u tzij i Dios ujer. Je ni'pa i је 
camsam па са chu xebal ij sak, i winak 
re wo'or quiqui tojo. 5''Is quiqui toj 
na: quiqui toj ni nabe, chi u camsaxic i 
a-Abel; queje ile xpetic c'a are xcamsax 
i mam Zacarías chi xqui camsaj pa 
rachoch i Dios, chuwach i lugar 'o u 'ij. I 
winak re wo'or, 'is quiqui toj ni ronojel, 
nipa і petnak lok с'а chu xebal "ij sak. 

521То' i wach yix, ix tijonel re i ujer 
'atbal tzij! Yix lic chikul 'o wi u c'utic i 
sak laj tzij chique i winak, xui-ri, n-qui 
ап taj. Que'el chiwe pacha 'o jun lawe 
pi'ab, xui-ri n-qui jak ti uchija. Mi tene 
quix oc bi yix, xak mi ne qui ya chique i 
juban que oc bic. (Queje ile xu bij i Jesus 
chique.) 

53Te'uri lic xpe coywal i je tijonel re 
i 'atbal tzij, xak i je aj Fariséo rumal 
wach i xu bij. Xe oc chu to'taxic, y xe oc 
chu tz'onoxic uq'uial tzij che. 5^^Quiqui 
tzucuj tzaksabal-re che u tzij, cojbal re 
и тас. 


Chi 'ana cwent che iwib, 

mokxa co'on queb i palaj 
1 2 1Che tak i 'ij-le, je qui i winak 

xe moltaj ru' i Jesus, lic je mil, je 
mil. Que bajbatic rumal qui q'uial. Are 
"uri i Jesus xu jek ch'a'atic cu' u tijoxelab. 
—Chi 'ana cwent che iwib, mokxa 

quix 'elic pacha i je aj Fariséo, xa queb 
qui palaj. Ile pacha co'on i cunbal re i 
caxlanwa. ?Ni'pa i n-'alijinsam taj, са 





211.49 Cu' i aj Israel. 

'alijinsax na; ni'pa i uwam u wach, ca 
'etamax na. 3Rumal-i, ronojel піра i 
bim yix pa 'ekumal, ca tataj ni rason chi 
sak; nipa i bim na paja ali'al, lic tzapim 
i uchija, % i ca siq'uin na chu bixquil 
chuwi tak ja —xu bij i Jesus. 


Mi xij iwib chique i winak; 
are, chi xija iwib che i Dios 
^Yix chi ix wachi'il, quin bij ni iri 
chiwe: mi xij iwib chique i quiqui camsaj 
i ch'acul. Xui ile que tiqui chu 'onquil; 
n-que tiqui ta chu camsaxic iwanima. 
5Yin quin bij na chiwe pachin che, chi 
xija iwib: chi xija iwib che i Dios; ire, we 
xix camsaxic, 'o pu'ab quix u ya pa а’. 
Are, chi xija iwib che ire. 
$(I Dios quix u chajij.) Iweta'am chi 
jun tz'iquin n-pakal taj, xa queb centávo 
i cajil je jo'ob. Péro i Dios que и chajij, 
n-que u sach ta pu c'ux. 7 (Хак queje 
yix, i Dios lic quix и chajij.) Ire 'is rajlam 
ni'pa i wi 'o che i jolom. Mi xij iwib 'uri; 
yix "ut, mas "o ni 'ij chiquiwach uq'uial 
tz'iquin —xu bij i Jesus chique. 


?O u chac caka bij na chiquiwach 
i winak we oj re i Crísto 

S8Te'uri xu bij chique: 

—Quin bij iri chiwe: ni'pa i qui уот 
qui wach wu, we quiqui bij chiquiwach i 
winak chi je we yin, xak yin quin bij na 
chiquiwach i ángel re i Dios chi ique je 
in winak уіп“. ?Xui-ri, je пРра i quiqui 
bij chiquiwach i winak chi ne te we yin, 
xak yin quin bij na chiquiwach i ángel 
re i Dios chi ique ne te we yin. 

10] winak, ni'pa i сах que ch'aw chwij 
yin, in Achi aj Chicaj, ile ca cuytaj na 
chique; xui-ri je ni'pa i c'ax que ch'aw 
chirij u Tewal i Dios, i mac-le, lic n-ta u 
cuytajic. 

1 Co'on panok, i je ај ch'o'oj chiwij, 
quix qui c'am nubi chuwach i nimak tak 
mam'ib pa molbal'ib, chuwach i афа! 
tzij, o xak chiquiwach i 'atol tzij. Are 
quiqui 'an ile, mix c'achir tan chu ch'obic 
wach i tobal iwib qui 'ano, mix c'achir 

tan wach i qui bij chiquiwach, !?man i 
u Tewal i Dios cu c'ut na chiwe wach i 
qui bij, are cu rik i 'or-le. (Queje xu bij i 
Jesus ile chique u tijoxelab.) 


Chaka 'ana cwent mokxa oj rayinel 


130 jun achi chiquixol i winak xu bij 
che i Jesus: 

—Tijonel, cha bij che i watz chi cu jach 
ni nic'aj-we re i ubitak-re in kajaw, chi 
xcanaj can pu'ab ire, are xcamic. 

I^Te'uri i Jesus xu bij che: 

—Achi, n-are ta in patan yin quin 'an 
juez che wib piwi chu yijbaxic ile chiwe 
—xu bij che. 

I5 Te'uri xu bij chique conojel: 

— Chi 'ana cwent, mokxa qui 'an 
che iwib xa ix rayinel, xa ix molonel 
re ubitak iwe; man n-rumal ti uq'uial 
ubitak iwe 'o i c'aslemal sakil —co'ono. 

16 Are 'uri xu bij jun tijojbal tzij 
chique: 

— O jun achi beyom; i rulew, q'ui i 
cosech xu ya'o. 171ге xu jek u ch'obic "uri: 

“¿Wach i quin гапо? 'Utz we tene mas nim 
i c'olbal-re," xu bij. !$Te'uri xu ch'ob pu 
cux: ^Weta'am chic wach i quin 'ano; 
quin wulijsaj i c'olbal re in cosech, te'uri 
quin гап juban chic mas nimak chuwach 
ile. Quin c'ol ni'pa in cosech chupam, tak 
i juban ubitak-we. 19 Te'uri quin bij che 
wib: lic 'utz we yin, man "o ni ronojel wu, 
wach i rajwaxic chwe q'uial junab u wach. 
N-quin chacun ta chic, to' quin uxlanic, 
xui chic quin tij in wa, quin tij in ya’, y 
quin quicot na. Queje ile quin bij na," xu 
bij i achi pu c'ux. ?? Are "uri i Dios xu bij 
che: "Achi, ilaj at buy! Wo'or cha'ab, cat 
camic. I ni'pa i ubitak awe chi a c'olom- 
na épachin nawi re?" xu bij i Dios che. 
21Queje ile que'el chique nipa i to’ quiqui 
ch'ob u molic i qui beyomal. Xa je niba' 
"uri chuwach i Dios —xu bij i Jesus chique. 


I Dios que u chajij i je rac'al ire 


22 Te'uri xu bij chique u tijoxelab: 
—Rumal-i, mix c'achir che i c'aslemal, 
wach i qui tijo, tzukbal iwib, xak mix 





112.8 I mer tzij xu bij are iri: I Achi aj Chicaj cu bij na chiquiwach i ángel re i Dios chi je winak re ire. 

c'achir che i 'u', wach i qui cojo, ch'ukbal 
i iwij. 231 c'aslemal, éxataba xui i wa 
cajwax che? Хак i ch'acul, éxataba xui 
i"u' cajwax che? Nui taj. 'O i mas 
cajwax na chiwe chuwach i wa, xak iu. 
2^ Chi ch'obo "ut wach quiqui 'an i ch'oc: 
ique, n-ti quiqui tico, xak n-ti quiqui 
molo, xak n-ti quiqui c'ol pu c'olbal- 

re. Tupu n-quiqui гар taj, i Dios que u 
tzuku. Y mas lic nim i 'ij yix chiquiwach 
ique. ?5We to’ qui c'achirsaj iwib, n-ta 
cu chacuj. Mi jun chiwe ca tiqui chu 
nimarsaxic u najtil rij, tupu lic ca c'achir 
che. 26 We n-quix tiqui ta chu 'onquil ile 
chi n-ta kas u chac éwuchac "uri lic quix 
c'achir che wach i qui tijo, xak i ch'ukbal 
iwij? 

27 Chi ch'obo "ut wach quiqui ап i 
cotz'ij. Ique n-que c'achir ta chu ch'aquic 
qui ^и, хак mi пе u yijbaxic. Tupu 
n-quiqui 'an taj, lic chom qui ^ш. Quin 
bij chiwe: chom ni qui 'u' ique chuwach 
іц ^о i nim laj ’atol tzij, тат Salomon 
ujer, chi lic beyom. ?$Queje си ап i 
Dios ile chique i cotz'ij pa tak 'es, chi xa 
queb oxib "ij 'olic: wo'or c'aslic, y chwek 
c'atnak chic pa а’. Ire we cu ya i chom 
Јај и °w i ral cu cotz'ij-le, éixataba n-cu ya 
ta ‘игі іме yix? Cu ya'o, pues. iYix c'o i 
rajwaxic che u cubibal i c'ux che i Dios! 
29We queje co'on i Dios ile, mix c'achir 
uri chu tzucuxic wach i qui tijo, wach 
i qui tu'u. 30 Ni'pa tak ile, аге i quiqui 
tzucuj i to' winak. Péro yix, 'o jun i 
Kajaw chicaj lic reta'am wach i rajwaxic 
chiwe. 31Rumal-i, chi уа iwib che і 'utz 
laj 'atbal tzij re i Dios, te'uri ire cu ya na 
chiwe wach tak rajwaxic chiwe. (Queje 
xu bij i Jesus ile chique u tijoxelab.) 


» 


Chaka tzucuj i beyomal chila chicaj 

32Те’игі xu bij chique: 

—Mi xij iwib, ix ral in tzobajil, yix 
n-ix ta q'ui. Xui-ri, i Ta chicaj craj cu 
ya chiwe quix oc che и 'atbal tzij ire. 
33 Chi c'ayij ubitak іме, y chi jacha і mer 
chique i 'o rajwaxic chique. Queje ile 
qui c'ol i mer pa yabal-re chi n-ca jar taj; 

queje ile, qui c'ol i beyomal chila chicaj, 
pa n-ca q'uis ta wi; chila n-coc ta wi 
ili'om, хак n-que oc ti poc rw. 3*Queje 
chi апа ile, man pa 'o wi i beyomal, 
chila "uri 'o wi i cubibal i сих. (Queje xu 
bij i Jesus ile chique u tijoxelab.) 


Choj ’olok oj уй) chic che 
u c'unic i Kajwal 
35Te'uri xu bij chique: 

—Chix ’olok ix yij chic, are ca сип 
i Iwajwal; ix 'olok i tzijom i cantil chu 
c'ulaxic. ?6Chi апа yix pacha іх aj chajal 
ja chi coy'em u c'unic i qui patron che 
jun c'ulanquil. Ique je yij chic chu tayic 
u be; are cuponic, juntir quiqui jak 
uchija che, are que u "ijla. 37'Utz que i 
mocom chi que c'asc'atic y que chajinic 
are cupon i qui patron. Quin bij iri 
chiwe: ire cu bij na chique chi que cubi 
chi mexa, te'uri que u tzuk na. 381ге 
mokxa cupon tiq'uil a'ab, o xa ca peu 
sakiric; 'utz que i rajchaquib we que 
c'asc'atic are cuponic —xu bij i Jesus 
chique. 

39Xak xu bij i tzij-i chique: 

— Chi ta iri: jun rajaw ja, we reta'am 
wach и опот "or cupon jun ili'om ru, 
ire ca c'asc'at na 'uri; n-cu ya ta che coc 
pa rachoch crel'aj bi ubitak-cre che, man 
ire yij na chu c'acalixic. *?Xak yix, chi 
c'acaalij na, man i Achi aj Сһісај” са сип 
na are n-ti qui ch'ob che —xu bij i Jesus 
chique. 


Jun ajchac, chu 'ana u chac 
pusuc' tupu пај 'o wi u patron 


41 Are 'uri i ma Pédro xu tz'onoj che: 

—Kajwal, i tzij xa bij-le ¿xui chake yoj 
xa bij, o xak chique i winak conojel? 

41 Kajwal xu bij che: 

—(Chique ni'pa i je wajchac i xin bij- 
le.) Iweta'am wach ca 'ani che jun ajchac 
lic "utz, lic 'o u no'oj. Ire ca уа’ na can 
piquiwi i juban ajchac rumal u patron. 
Chukul ire 'o wi u ya'ic i qui wa are cu 
rik i 'or. ^?"Utz re i achi-le we ca tijin chu 
'onquil wach i rajwaxic chique i ajchac 





712.40 Are i Jesus mísmo. 

are ca c'un chali i u patron. ^^Katzij i 
quin bij chiwe, ire ca canax na 'uri puwi 
ronojel i ubitak re u patron. 45Xui-ri, we 
xa cu ch'ob na chi u patron n-we' taj ca 
tzalij chalok, mokxa cu jek qui ch'ayic 
i rach ajchaquib, chi achiab, chi ixokib. 
Mokxa to' u wa'im cu bisoj: wach cu tijo, 
wach cu tu'u, wach tak ca 'abar ги, 46]re 
n-reta'am taj bi chi 'oril ca c'un u patron; 
are n-ta cu ch'ob che, xak te'et ca c'un 
chalok. І u patron; cu ya na "uri pa nim 
laj tojpen. Xak jun i tojpen ca ya' che 
pacha са уа’ chique i n-quiqui сој ti u 
tzij i Dios. 

47 Jun ajchac chi reta'am wach сга] 
u patron, ire we n-cu yijba ta rib chu 
'onquil, we xak n-co'on ta cas che, lic q'ui 
пі u Іо”хіс 'uri cu tij na, tojbal re u mac. 
48 Xui-ri, jun ajchac, we n-reta'am taj 
wach craj u patron, y ме 'o i u mac, lic 
ca majaw te che chi cu tij ni tojpen, ire 
n-mas ti u lo'xic cu tijo. Pachin jun, nim 
і yatal pu'ab, 'o chukul 'uri nim cu jach 
tan chic che i rajaw; pachin jun, nim ni 
okxanim pu'ab, 'o chukul "uri cu jach tan 
chic che i rajaw, xak cu jach che ni'pa i 
u ch'acom puwi. (Queje i tzij ile xu bij i 
Jesus chique.) 


I u c'utic i sak laj tzij rei Dios xa cu 
petsaj i jachersabal qui wach i winak 


49—Yin in c'un-nak chuwach i jyub 
ta'aj, in aj nuc'ul га? chi; icwaj te yin we 
ta ca juluw chic! 50Péro 'o jun nim laj 
pen nabe chinwach; ilic quin c'achir 
гита], са ca q'uis ni ile! 51 Mi ch'ob yix 
chi in c'un-nak xa que in chomarsaj ni 
winak chuwach i jyub ta'aj. N-rumal 
ti ile in c'un-nak; in c'un-nak xa que 
in jachersaj qui wach (man rumal u 
c'utic i sak laj tzij, are ca paxsaxic, ca 
pe ni ch'o'oj chiquixol i winak). »?Co'on 
panok, we je 'o jo'ob cachalal quib, 
quiqui jachersaj ni quib; i je oxib quiqui 
junamsaj qui no'oj chiquiwach i queb; 
xak i queb quiqui junamsaj qui no'oj 
chiquiwach i oxib. 53Je 'o ni kajawxel, 
n-junam ta chic qui no'oj cu' i qui c'ojol; 
xak queje ni c'ojolxel cu' i qui kajaw. 
Хак je 'o ni chuchuxel n-junam ta chic 

qui по?ој си’ i calit; хак queje quiqui ап 
ni calit си’ i qui chuch. Je "o ni alibaxel 
n-junam ta chic qui no'oj cu' i qui chuch 
calib; xak queje quiqui 'an na ique 
chique i cali-baxel. 


I je buy n-xqui ta tu be 
wach que tijin chi rilic 
54] Jesus xak xu bij chique i winak: 
—Yix, are quiwil i sutz' quel li pa ca 
tzak wi i 'jj, juntir qui bij chi ya ca pei 
jab, y katzij, queje que'elok. 55Xak i tew, 
we ca Cun pa sur, qui bij chi ca pe jun ij 
tij, quix cha; y katzij, queje ile que'elok. 
56Yix, ixa queb i palaj! Lic quiwil nu 
be wach co'on u wach caj, xak u wach 
i jyub ta'aj. eWuchac 'uri n-iweta'am taj 
wach usuc' iri, chi quix tijin chi rilic che 
tak i 'ij-i? —xu bij chique. 


We °о jun aj ch'o'oj ами”, chi 
chomaj iwib chiwach 
57Te'uri xu bij chique i winak: 

—éWuchac n-qui ch'ob tu be yix 
mísmo wach ca majaw chiwe qui 'ano? 
58 We "o jun u cojom a mac, y qui maj 
bi i be pa 'atbal tzij, cha 'ana penu 
yijbaxic ги, tz'akat с'а ix 'o ра be, man 
n-cat u c'am tubi chuwach i juez. Mani 
juez cat u jach na che i policía, i policía 
cat u tz'apij na pa cárcel. 5 ак laj tzij 
i quin bij, n-cat el tal chila, c'a ca toj 
пі quisbal centávo re a múlta. (Queje 
ile i tijojbal tzij xu bij i Jesus, c'utbal re 
chique chi 'o u chac we' quiqui suc'ba 
qui c'aslemal chuwach i Dios man n-que 
ya' ta pa tojpen.) 


'O u chac caka jalwachij 
ka no’oj chi n-'us taj 

1 3 1 Are "uri je "o jujun chila xqui 

jek u bixquil che i Jesus wach 
u'anom i ma Piláto. Xqui bij chi ire je 
u camsam juban aj Galiléa winak are 
que tijin chu sujuxic qui sipon chuwach 
i Dios. Xe u camsaj, y qui quiq'uel 
ique, junam xbin wi ru' i qui quiq'uel i 
chicop chi qui sujum. Queje ile xqui bij i 
winak che i Jesus. 21 Jesus xu 1а’ u wach 
chique: 

—Qui bij yix i je aj Galiléa winak-le 
lic'o qui mac chuwach i Dios; are i 
rumal "uri xqui tij i tojpen-le, qui ch'ob 
yix. Ique mas je ajmac chiquiwach i cach 
aj Galiléa, qui bij yix. 3Xui-ri, quin bij 
chiwe chi n-queje taj. Xak yix, we n-qui 
jalwachij ti i no'oj chi n-'us taj, хак quix 
cam ni yix. 4¿Xak queje bawa qui bij yix 
chique i je dieciócho chi xe cam chuxe' 

i ja tac'tic? chi xtzakic? ¿Qui bij bawa 
yix, mas 'o ni qui mac ique chiquiwach i 
juban aj Jerusalen? 5Yin quin bij chiwe 
chi n-are taj. Xak yix, we n-qui jalwachij 
ti i no'oj chi n-'us taj, xak quix cam ni 
yix. (Queje xu bij i Jesus ile chique.) 


I tijojbal tzij rei che' chi 
n-ca wachin taj 
SI Jesus xu bij chic jun tijojbal tzij 
chique. Xu bij: 

— O jun achi "o u che'lal hígo pa rulew. 
Xa'e chi гіс we 'o u wach; n-ta xu riko. 
7 Are "uri xu bij che и тосот: “Маре”, 
oxib junab iri quin tzucuj u wach, y 
n-ta quin rik che. Cha c'atzij; to' co'on 
latz’ waral," xu bij. SI и тосот xu bij: 

“Nim laj winak, cha ya chic jun junab 
che. Quin c'ot na jubi' сһихе”, y quin сој 
awon che. ?Queje na ile, mokxa cu ya ni 
u wach; we n-taj, te'uri ca c'atzixic," xu 
bij і тосот che. (Queje i tijojbal tzij ile 
xu bij i Jesus chique.) 


I Jesus xrutzirsaj jun 
ixok pa uxlambal 'ij 


10] Jesus ca tijin chu c'utic chique 
i winak pa molbal'ib pa uxlambal ij. 

I Chila 'o wi jun ixok iwab, dieciócho 
junab "o chic che chi to’ iwab rumal jun 
itzel tew. Ire to' luclic chic rij rumal, 
n-ca tiqui ta chu suc'baxic rij. 121 Jesus, 
are xrilo, xu siq'uij ru' y xu bij che: 

— Мап, ya at utzirnak chic che a yobil 
—co'on che. 

I3Te'uri, xu сој u 'ab puwi; are "uri i 
ixok juntir xsuq'ui rij, y xu jek u сојіс u 
"ij i Dios. 14Аге "uri i raj'atzil i molbal'ib 
xpe roywal che i Jesus man xrutzirsaj 

i ixok ра uxlambal ij. Xu bij chique i 
winak: 

— O wakib 'ij che i seman re i chacbal 
"ij; Che i wakib 'ij-le, we quiwaj quix 
c'unic qui-wutzirsaj iwabib, chix c'unok. 
Xui-ri, mi ап ile pa uxlambal 'ij —xu bij 
chique. 

15 Are uri i Kajwal xu la’ u wach che: 

—Yix ixa queb i palaj! Iwonojel yix, pa 
uxlambal ’ij qui tor ni jun i chicop, о 
jun i buru, qui yabej u уа” !6We queje 
qui ’an ile che jun chicop, mas ca majaw 
che i ixok-le, chi u muk u xiquin i mam 
Abraham xak jun iwu' yix. Mas ca 
majaw che ire, ca tortaj na pa c'ax. 'O 
chic dieciócho junab che, chi yut'tal u 
стаси rumal itzel. ¿Xataba n-us taj 
cakesaj i yobil che we pa uxlambal 'ij? 
—co'ono. 

17 Are xu bij i Jesus ile, i je aj ch'o'oj 
chirij lic xe q'uix che. Conojel i winak lic 
que quicotic rumal i nimak tak 'anic xu 
'an i Jesus. 


I tijojbal tzij chirij u q'uiyic 
iija re i mostas 
18 Te'uri i Jesus xu bij chique: 

—1 'atbal tzij ге i Dios ¿wach nawi quin 
junamsaj ги, sakirsabal-re chiwe wach 
usuc'? I?Quin junamsaj ги’ jun ija re 
mostas chi jun achi cu tic pa rulew. Ca 
po'ic, ca q'uiyic, cu rik u nimal pacha 
jun che; te'uri i tz'iquin quiqui 'an qui 
soc che tak и "ab. (Queje i tijojbal tzij ile 
xu bij i Jesus chique, sakirsabal-re wach 
u q'uiyaric i u 'atbal tzij i Dios.) 


1 tijojbal tzij chirij i 
cunbal re i caxlanwa 

201 Jesus xak xu bij chique: 

—1 'atbal tzij re i Dios ¿wach nawi quin 
junamsaj ги”? ?! Are ca Cun chiquixol 
i winak, queje pacha co'on i cunbal re 
i caxlanwa. Ile, we jun ixok cu chapo, 
y cu сој oxib almul arin ги, te'uri ca 
walij u wach i 'or ronojel, tupu xa jubi' i 
cunbal 'o ги”. (Хак queje ile co'on і афа] 
tzij re i Dios —xu bij i Jesus chique.) 





513.4 I tac'tic laj ja-le, *tórre de Siloé” са bix che. 

Choj oc che uchija tz'akat jakalic 


22] Jesus 'enam-re pa Jerusalen. Ca 
tijin chi be, are cupon che jun aldéa, o 
xak che jun tinimit, ire cu jek u c'utic 
chique і winak je 'o chila. 23'O jun 
xtz'onow che: 

—Nim laj winak, ¿ne te q'ui que 'el 
chupam i qui mac? —co'ono. 

I Jesus xu bij chique i winak: 

24 —Chi 'ana pen i oquic che u xol 
uchija lot'lic; co'on panok je q'ui neri 
саса] oquic, péro n-que oc taj. 251 rajaw 
ja we u tz'apim chic i uchija, n-cu jak 
ta chic chiwe. Yix chi ix 'o can chi sak 
qui c'ojc'a na, y qui bij pan che: *iNim 
laj winak, cha jaka i uchija chake!" 
qui bij na. Ire xa cu bij chiwe: “¿Pa ix 
petnak wi yix? Yin n-weta'am ta i wach," 
co'ono. ?6 Te'uri yix qui bij na: “Yoj ka 
tijom i ka wa амо, хак i ka уа’ ами”; 
xak at c'utun-nak pa ka tinimit," quix 
cha che. 271ге cu bij tan chic chiwe: 

^N-weta'am taj pa tak ix petnak wi. Chix 
el na chinwach; ха ix ај 'anol mal," cu 
bij na chiwe. ?8Lic quix о’ na, lic qui 
kach'ach'ej ni iware are quiwilo chi yix 
xa chi sak ix 'o wi, xak quiwilo chi paja 
je o wi i mam Abraham, i mam Isaac, i 
mam Jacob; xak conojel i ujer ajbil u 
tzij i Dios "is je 'o chila pa cu 'at wi tzij 

i Dios. 29 Је 'o ni winak que uponic re 
ronojel u wach i jyub ta'aj; que uponic 
nipa i je aj pa relbal rei "ij, i je aj pa 
kajbal re i 'ij; ni'pa i je ај pa wikabim, i 
je aj pa moxim; quiqui tij ni wa pa cu 'at 
wi tzij i Dios. 30 Сһіќаре”, je 'o jujun chi 
woor је 'o pa q'uisbal-re; co'on panok 
que nabeaj na; xak je 'o jujun chi wo'or 
je nabe, xui-ri co'on panok que canaj na 
pa q'uisbal-re. (Queje ile xu bij i Jesus 
chique.) 


Xo' i Jesus cumal i aj Jerusalen, 
man n-xcaj ti 'utz 
31 Che i 'ij-le, xe upon jujun aj Fariséo 
ru, у xqui bij che: —Chat el chi, man i ma 
Heródes craj cat u camsaj —xe cha che. 


118 


32]re xu læ’ u wach chique: 

—Jix yix rv’ i ma saklej u nojbal-le y chi 
bij che chi 'o i quin 'ano. Wo'or y chwek 
que wutzirsaj i winak, xak cwesaj i mal 
laj tak itzel tew. Queje ile quin ап na, са 
cabij, te'uri ca q'uis in chac. (Queje chi 
bij ile che.) ?3 Xui-ri, yin, 'enam we pa 
Jerusalen, wo'or, chwek, y cabij. N-quin 
mayij taj, man jun ajbil u tzij i Dios n-ca 
majaw ta che, we n-pa Jerusalen taj ca 
camsax wi —xu bij i Jesus chique. 

34(Te'uri xu bij chic:) 

—iAy, yix, ix aj Jerusalen! iYix chi que 
i camsaj i ajbil u tzij i Dios; yix chi to' qui 
coj abaj chique i je u takon i Dios chiwe! 
iQ'uialmul lic in rayim quix in mol wu' 
pacha cu "an jun ati ас’ си’ i rac'al, que u 
ya chuxe' u xic’! Queje ile xwaj te yin, y 
yix n-xiwaj taj. 35Chitape', i tinimit yix 
co'tax na can rumal i Dios. Quin bij chiwe, 
queje ile quix e'el na; n-quiwil ta chic in 
wach са cu rik ni ij chi quin i c'ulaj na 
iwu'. Qui bij na: *iChu ya ni 'utz i Kajwal 
Dios puwi i Jun chi u takom-lok!" quix 
cha na. (Queje ile xu bij i Jesus chique.) 


I Jesus xu cunaj jun achi 
pa uxlambal 'ij 


1 4 1Che jun uxlambal 'ij, i Jesus xa 
'e pa wa'im ru' jun caj'atzil i aj 

Fariséo. Chila pa rachoch i jun-le, xak 
je 'o juban chic aj Fariséo, que tijin chu 
c'acalixic i Jesus, quiqui tzucbej и mac. 
?Xak 'o jun achi chuwach i Jesus, sipojnak 
и саси]. 3Are "uri i Jesus "o jun tzij xu 
tz'onoj chique i je tijonel re i ujer 'atbal 
tzij, xak chique i aj Fariséo. Xu bij chique. 

—1 'atbal tzij tz'ibtal can rumal i mam 
Moises, écu ya nawi chake caka cunaj 
jun iwab pa uxlambal 'ij, o n-cu ya taj? 
—xu bij. 

^Ique п-хе ch'aw taj. Are "uri i Jesus хи 
chap i achi, y xrutzirsaj, y xu tak bi chi 
rachoch. 5Te'uri xu bij chique i aj Fariséo: 

—Yix, we 'o jun i Биги, o we 'o jun i 
boyex, we tzaknak chupam jun siwan' 
che jun uxlambal 'ij, ixataba n-quiwes-la 
ta-lok? —xu bij chique. 





114.5 I mer tzij xu bij are ігі: спират jun c'otom. 

$Ique n-xqui rik ta chic и la'ic u wach 
che. 


Pachin co'on ch'utin che rib, are 
ca nimarsax na "uri u 'ij 


7Te'uri i Jesus xrilo chi 'o jujun chique 
je siq'uim che i wa'im, xa quiqui tzucuj 
i cubibal 'o и” аге que cubi chi mexa. 
Are "uri xu bij jun tijojbal tzij chique: 

8—Yix, we 'o jun winak quix u siq'uij 
che jun nima'ij re c'ulanquil, mix cubi che 
i cubibal mas 'o и”. Mok "o jun ca сип 
na mas 'о u "ij chawach yet. ?Te'uri ca 
c'un i rajaw ja, chi ix u siq'uim chix queb; 
mok cu bij chawe: *Cha ya a cubibal che 
i jun-le," cu bij. Te'uri yet to' cat q'uix che, 
y cat 'e chu tzucuxic jun a q'uijibal n-tu 
"ij. 10 Ате і са апо, we "o jun cat u siq'uij 
che jun nima'ij, jat 'e cul che i q'uijibal 
chi n-tu 'ij. We queje са ап yet ile, i rajaw 
ja ca čun 'uri awu” y cu bij chawe: “Та, 
sa'aj ni jewa-ri, che jun q'uijibal mas 'o u 
7), cu bij chawe." Queje ile, cocsax ni a "ij 


chiquiwach conojel i je cul awu' chi mexa. 


1 Man pachin co'on nim che rib, ire 'ut xa 
са kajsax ni п”; хак pachin co'on ch'utin 
che rib, are ca nimarsax na "uri u "ij. 
(Queje xu bij i Jesus ile chique.) 

12 Te'uri xu bij che i jun chi je 
siq'uiw-nak: 

— Yet, are ca 'an jun wa'im, o jun cenar, 
me a siq'uij ique chi at qui siq'uim ni yet. 
Me a siq'uij i xui aweta'am qui wach, xak 
awatz a cha”; о xak xui i je awachalal, о 
xak i a lo'c'anij chi je beyom, man ique 
xa cat qui siq'uij tan chic си’ chi wa'im, 

y que'elok chi qui tojom na chawe wach 

i xqui tij awu” yet. 13 Are i са апо, are 

са 'an jun nim laj wa'im, che a siq'uij i 
niba'ib, che a siq'uij i je sic, xak i je clis, 
xak i je mawach. !^Queje ile, ca pe ni 'utz 
pawi. Ique n-que tiqui ta chu tojic chawe, 
xui-ri i Dios cu toj na chawe are cu rik i 
' chi que walij nipa i је 'utz chuwach ire. 
(Queje ile xu bij i Jesus chique.) 


Wach u xutuxic xqui 'an jujun 
chi je sic'tal che jun nima'ij 
15Jun chique i je "o chila, are xu ta i 
tzij-le, xu bij che i Jesus: 

—i'Utz que ique chi que oc che i nim 
laj wa'im pa cu гаї wi tzij i Dios! — 
co'ono. 16] Jesus xu bij che: 
— O jun achi xu yijba jun nim laj 
wa'im, y xe u siq'uij uquial winak. !7Are 
xu rik i 'or, xu tak u mocom chu bixquil 
chique chi "15 yij chic wach i quiqui tijo. 
“Chix petok, man ronojel 'is yij chic," xu 
bij chique. 18 Аге "игі, conojel 'is xe oc 
chu tz'onoxic cuybal mac che. Jun xu 
bij: ^Yin c'a te in lo'om juban wulew, y 
'o u chac quin 'e chi rilic; quin tz'onoj 
chawe ca cuy na in mac," xu bij. 19I jun 
chic xu bij: ^Yin c'a te in lo'om jo'ob 
yunt in boyexab, y que 'e wila we je 

"utz che i chac. Quin tz'onoj chawe, cha 
cuyu in тас,” xu bij. 2° Jun chic xu bij: 
“Yin c'a te in c'ulinak, rumal-i n-quin 'e 
taj,” co'ono. 211 тосот, are xtzalij ru 

u patron, 'is xu bij che ronojel ile. Are 
"uri i patron xpe roywal, y xu bij cheu 
тосот: “Cha bisoj, jat pa tak bere i 
tinimit, xak pa tak ch'ut be; che a сата 
li 'o i rajwaxic chique, xak ni'pa i je sic, 
xak i je clis, xak i je mawach," xu bij che. 
221 тосот ха е chu 'onquil, te'uri xc'un 
chic rw u patron y xu bij che: “Nim laj 
winak, ya 'is xin 'ano pacha i xa bij chwe, 
ycoiq'ijibal n-ta rajaw," co'ono. ?3Are 
"uri i u patron xu bij chic che: “Jat tzam 
tak ja, cha tzucuj pa tak be chila, xak pa 
tak си be, y cha апа li pen chique i 
je o chila, man quin nojsaj ni wachoch. 
24Таре”, ique chi xe in tak qui siq'uixic 
nabe, mi jun chique cu tij i wa'im chi in 
yijbam." (Queje i tijojbal tzij ile xu bij i 
Jesus chique.) 

Сах i terejic chirij i Crísto 

?5 Je q'ui i winak je teren chirij i Jesus. 
Ire xu pisquilij rib y xu bij chique: 

26 — Jun, we ca c'un wu', we craj co'on 
che rib jun in tijoxel, 'o u chac mas c'ax 
chin u na ni yin chiquiwach i u kajaw, i 
u chuch, xak i rixokil ralcwal, xak i ratz 
u cha, xak i je ranab. Jun n-ca tiqui ta 
chi terejic chwij, we n-c'ax ta quin u na 
yin chiquiwach ique. Xak n-ca tiqui ta 
chi terejic chwij we mas c'ax cu na rib 
ire chinwach yin. ?7 N-xui ta la ile, jun, 

we we-yin, 'o u chac ca terej chwij, tupu 
ca cam na rumal. Pachin n-craj ti u 'anic 
ile, n-ca tiqui ta 'uri chu 'anic in tijoxel 
che rib. (Queje xu bij i Jesus ile chique, 
c'utbal-re we quiqui ch'ij i terejic chirij.) 
Xak xu bij: 

28 —We "o jun chiwe сга] cu yac jun 
nim laj rachoch, ire ca cubi na chu 
ch'obic ni'pa i mer rajwaxic che, mokxa 
n-co'on taj cu q'uisbej-re. ??Queje ile 
co'on-na, man mokxa xui i u cubibal cu 
yijba, y co'on panok n-cu q'uis taj. Ni'pa 
i que 'ilawic que oc chu уо?уахіс, 30у 
que tzen chu bixquil: “I achi-le xu jek u 
апіс i rachoch y n-xtiqui ta chu q'uisic;" 
que cha. 3! Xak we jun 'atol tzij reta'am 
chi petnak jun chic "atol tzij chi ch'o'oj 
ги, nabe ca cubi na chu ch'obic we ca 
tiqui che i ch'o'oj, man ire xa je lajuj mil 
и soldádo; i jun chi col u 'ana ch'o'oj, је 
véinte mil i u soldádo je ruc'am. 32We 
cu na u be chi n-ca tiqui ta che, que u 
tak bi juban и takon ги’ i 'atol tzij chi ya 
ca c'unic. Tz'akat i jun са пај 'o wi cu 
tz'onoj che chi quiqui chomarsaj quib 
chiquiwach. (Queje i tijojbal tzij ile xu 
bij i Jesus chique i winak, man "o u chac 
quiqui ch'ob na we quiqui ch'ij i terejic 
chirij.) 33 Te'uri xu bij chique: 

—Queje chi 'ana yix ile; man we n-qui 
сапа] ta ronojel ni'pa 'o iwu', n-quix tiqui 
ta chi terejic chwij. 


Iatz'am, we xsach u 
tzayil, n-ta chic u chac 


341 atz'am, lic cu rik u chac chake, xui- 
ri we xsach i u tzayil, éwach u 'onquil 
"uri co'on tan chic tza? 35Lic n-ta chic 
u chac. We ca coj chuwach ulew, n-cu 
to tu cho'ab i ulew; xak we ca tix puwi 
juban u mul ch'e-quen re awon, xak n-cu 
to ta pich' u cho'ab. Lic n-ta chic u chac; 
xui c'akic chubi-re. Pachin 'o u xiquin 
chu tayic, chu ta u be —xu bij i Jesus 
chique. 


I tijojbal tzij chirij i chij sachnak 
1 5 1Je q'ui aj tz'onol alcawal, xak 
juban chic ajmaquib xe tejeb ru' i 
Jesus quiqui tabej ге и tzij. 2Rumal-i, i aj 

Fariséo, xak i je tijonel re i афа] tzij xe 
oc chu ch'ach'axic i Jesus. 
—1 achi-le que и c'ulaj ajmaquib ги, y 
n-xui ta la ile, xak cu tij wa cu' —xe cha. 
3Are "uri i Jesus xu bij jun tijojbal tzij 
chique: 
^— Chixol yix, we 'o jun achi je 'o cien 
u chij, y we xsach jun chique, éwach cu 
"ап 'uri ire? Que u сапа] can i novénta y 
nuéve pa i је 'o wi, y са е chu tzucuxic i 
jun. Cu tzucuj c'a cu rik na. 5Are cu riko, 
ca quicotic cu ya bi xol u teleb, y cu c'am 
bi ги’ ja. Are сироп rv’ ja, que и siq'uij 
i reta'am qui wach, xak i je u lo'c'anij, 
quiqui molbej quib ru' ire. Cu bij chique: 
“Lic quin quicotic, man xin rik in chij 
chi sachnak te'ek; ichix quicot yix wu'!” 
cu bij na chique. 7 Quin bij chiwe, хак 
queje quiqui 'an i je aj chicaj ile; lic que 
quicotic we "o jun ajmac cu jalwachij u 
no'oj chi n-'us taj. Mas que quicot rumal 
i junde, chiquiwach i je novénta y nuéve 
chi je 'utz laj tak winak chi n-presis taj 
quiqui jalwachij i qui no'oj —xu bij i 
Jesus chique. 


I tijojbal tzij chirij i mer tzaknak 
S(Te'uri i Jesus xu bij chic jun tijojbal 
tzij chique.) Xu bij: 

—We "o jun ixok 'o lajuj sak pwak ги’, 
we xu tzak jun chique i lajuj, ¿wach cu 
'an "uri ire? Cu tzij jun cantil, y cu jek u 
mesic u paja. Na'al cu tzucuj c'a cu rik 
na. ?Are cu riko, que u siq'uij i reta'am 
qui wach, xak i je u lo'c'anij, man quiqui 
molbej quib rw. Cu bij chique: “Lic 
quin quicotic, man xin rik in mer chi in 
tzakom te'ek. iChix quicot yix wu'!" cu 
bij chique. 191 quicotemal-le, хак queje 
quiqui na i ángel re i Dios; que quicotic 
we "o jun ajmac cu jalwachij и no'oj chi 
n-'us taj —xu bij i Jesus chique. 


I u tzalijic jun c'ojolxel ги? u kajaw 
T Te'uri, i Jesus xu bij chic chique: 
— О jun achi, је 'o queb u c'ojol. 121 
cha'axel xu bij che u kajaw: *Ta, cha 'ana 
jun utzil chomal chwe; cha ya ni ubitak- 
we wo'or pacha a ch'obom ca ya na chwe 
co'on panok." Queje ile xu bij che. Te'uri 

i u kajaw xu jach bi ubitak-que chique 
і queb и c'ojol. 13 Xo'on chupan jub? i 
cha'axel 'is xu c'ayij ronojel ubitak-re 
chi xjach che. Te'uri xu mol u ch?’ и 
mer у ха 'e che jun tinimit са naj. Chila 
xoc chu q'uisic u mer, to' xak manal xu 
апо, у xu sach ronojel u mer. !^Are xu 
quis ronojel, xpe jun nim laj wa'jal che 
i tinimit-le pa 'o wi ire; lic xu tij numic 
гита]. 15 Аге 'uri ха е chu tzucuxic 
и chac ги’ jun achi ај chila. I и chac 
хуа’ che, xtak bi chi qui сһајіхіс juban 
ak. !6]re lic xu tij numic; lic cu rayij u 
wach, wach que tijin i ak ru’; mi ta jun 
xtzukuwic. 17 Te'uri xc'un chic u no'oj; 
xu bij pu c'ux: “Chila ru' in kajaw, iu 
mocom lic cu rik rib wach quiqui tijo. Y 
yin waral, lic quin cam na rumal numic. 
18Quin tzalij chic ги in kajaw, y quin bij 
che: Ta, in 'anom in mac chuwach i Dios, 
xak chawach yet. 19 N-ca majaw ta chic 
ca bij awac'al chwe, xui-ri, cha 'ana na 
chwe pacha jun a mocom, quin bij che." 
Queje ile xu bij pu c'ux. 20. Јипііг xu maj 
u be, y xa 'e chic chi rachoch u kajaw. 

Are ya cuponic, xui-ri, c'a naj panok 
о wi che i ја, xak te'et xa "iltajic y xa 
etamax u wach rumal u kajaw. Ire lic 
c'ax xu na u c'ojol, y xa 'e pa'anem chu 
c'ulaxic. Are xu c'ulaj, xu tz'ulej, y xu 
tz'ubaj u palaj. ?! Te'uri i u c'ojol xu bij 
che: *Ta, in 'anom in mac chuwach i 
Dios, y xak chawach yet. N-ca majaw 
ta chic ca bij awac'al chwe." Queje ile 
xu bij che. 221 u kajaw xa xu bij chique 
u mocom: “iChi bisoj! Chi c'ama li 
jumolaj ^и 'utz, chom, y chi cojo chirij. 
Chi c'ama li bak re u wi u 'ab, xak i 
sapatux re i rakan. 23Je і сата i те’ 
chi ka ti'ojersam, y chi 'ana-re. iCaka 
an jun nima'ij! 241 wac'al-i, chi camnak 
te'ek, wo'or c'as tan chic. I sachnak 
te'ek, wo'or уа xc'unic," Queje ile xu bij 
u kajaw chique u mocom. Te'uri xqui jek 
jun nima'ij. 

25] rac'al 'atz n-ta го ja are xqui jek 
i nima'ij, man 'enak pa tak ticon. Are 
ca tijin u petic chi rachoch, xu ta i son, 
xak xu ta 'o i que xajawic. 26 Rumal-i, 
xu siq'uij jun тосот ги, y xu tz'onoj 


» 


», 

che wach i que tijin chu 'anic ru' ja. ?7I 
тосот xu bij che: “I a cha' ya xc'un 
chic го ja, rumal-i i a kajaw хи 'an jun 
nima'ij. Xu tak u camsaxic і те’ ti'oj, 
man "o tan chic a cha' ги, n-ta c'ax che, 
lic 'utz u wach,” xu bij і тосот che 

і 'atz. ?5]re lic xpe roywal, y n-xoc ta 
chubi rw ja. Rumal.-i, xel bi i u kajaw, у 
xu yu'uj i и c'ojol. ??Ire-le хи la u wach 
che u kajaw: "Tape! lic q'uial junab in 
chacun-nak awu' pacha jun mocom, mi 
julaj in kelom a tzij. Y yet, mi ta julaj a 
yom jun ral chabat chwe, quin 'anbej jun 
nima'ij си’ i wachi'il. 3? Xui-ri, are xc'un 
i awac'al-i chi to’ xu sach u wach ubitak 
awe cu' i mal laj tak ixokib, yet xa tak u 
'anic-re i me' ti'oj, xa rumal ire." Queje 
ile xu bij u c'ojol 'atz. 

31 Te'uri xu bij i u kajaw: *Wac'al, yet 
ах at'o wi уги’. Ronojel nipa i 'o wu, 15 
awe yet. 32Xui-ri, 'o u chac caka 'an 
jun ka nima'ij, y choj quicotok rumal a 
cha”. Ire camnak teek, у wo'or c'as tan 
chic, ire sachnak te'ek, y wo'or ka rikom 
tan chic." (Queje ile xu bij і mam che u 
c'ojol. Are i tijojbal tzij ile xu bij i Jesus 
chique i winak.) 


I ubitak iwe, chi 'ana 
ru' pacha craj i Dios 


1 6 lI Jesus, 'o jun tzij xu bij chique i 
u tijoxelab. Xu bij: 

—О jun achi beyom, ire 'o jun u 
mocom u yom puwi ubitak-re. Xo'on 
panok, i patron xu ta rason chi xak 
manal ca tijin chu 'anic che ubitak-re. 
?Rumal "uri, xu siq'uij i и тосот ги”; 
xu bij che: “¿Wach cat tijin yet chu 'anic, 
chi quiqui bij i winak chwe? Ya cat 
wesaj na che a chac; cha yijba 'uri jun 
wuj chwe, 'alijinsabal-re wach u опот 
can in chac." Queje ile xbix che rumal 
u patron. ?Are 'uri і тосот xoc chi 
ch'obonic: “¿Wach i quin 'ano? man in 
patron ya quin resaj che in chac,” xu bij 
pu c'ux. ^Yin n-ta in cho'ab quin chacun 
chuwach ulew, xak quin q'uix che we 
со’ quin tz'onoj mer chique i winak. 41Үа 
xc'un pin jolom wach i quin 'ano! Te'uri 
'o ni winak quin qui c'ulaj na cu' ru' ja, 

are n-ta chic in patron.” Queje ile xu 
ch'ob pu jolom. °Те'игї xe и siq'uij ru’, 
ni'pa i 'o qui c'as ги u patron. I nabe chi 
xupon ru' xu tz'onoj che: “¿Nipa a c'as 
ги in patron?" xu bij. 6“In Casom cien 
lat" acéite rw,” xu bij i jun che. Are 'uri 

i mocom xu jach jun wuj che y xu bij: 
“Ri i a wuj-i; chat culok y cha jalwachij 

i tz'ib chuwach; xa cincuénta cha tz'ibaj 
chuwach," xu bij che. 7Te'uri xu tz'onoj 
che jun chic: “Y yet, éni'pa a c'as ru' in 
patron?" "Cien tonel" trígo in c'asom 
ги,” xu bij i jun chic. Ire xu bij "uri che: 
"Ri і а wuj-i; chat culok y cha jalwachij 
i tz'ib chuwach; xa ochénta cha tz'ibaj 
chuwach," xu bij che. 
8] u patron, are xu ta wach u 'anom 
i mal laj и тосот, xu bij chilic'ou 
no'oj, man u tzucum pa i coc wi, we 
'elsam chic che u chac. (Xu арп ire chi 'o i 
quiqui c'ulaj си’ pa cachoch.) I winak chi 
to’ je re u wach i jyub ta'aj, lic je sic'aj 
chu tzucuxic wach i rajwaxic che i qui 
c'aslemal. Mas je sic'aj chiquiwach i je re 
i Dios. ?Yin quin bij chiwe, ni'pa i ubitak 
iwe, chi гапа cwent wach qui "an ги”. Chi 
апа i "utz ги’, te'uri are quix camic, 'o ni 
quix c'ulaw "uri ги, che i rachoch chila 
chicaj. 
10 Jun, we си ар i 'utz ги’ i jub? yatal 

pu'ab, хак cu ап ni "utz 'uri ru’, we nim 

i yatal che. Xak queje ile, we 'o jun, we 
n-'us ti cu гап che i jubi’ 'o pu'ab, хак 
n-cu гап ta 'utz "uri che, we 'o ni uq'uial 
ru’. п Yix 'uri, we ni 'anom ti 'utz ги’ 
ubitak iwe chi xa re u wach i jyub ta'aj, 


épachin 'uri cu ya ni beyomal sakil pi'ab? 


Mi jun. !?We n-qui гар ti "utz ги’ ile chi 
xa okxanim pi'ab, éxataba са уа’ 'uri 
pi'ab i mer іме yix?" 

13Mi jun ca tiqui che, we je 'o queb 
u patron ca chacun си’. Que'elok, xa 


“16.6 I jun lat-le cu ch'ij wajxakib galon. 

jun сах cu na'o, y jun tzel crilo. Xa jun 
chique, 'utz u апіс u chac cu ап che; у 
che i jun, n-kas ta cu 'an cas che. N-quix 
tiqui ta che, we qui ya iwib chu 'onquil 
u chac i Dios, xak qui ya iwib chu molic 
i mer. (Queje ile xu bij i Jesus chique u 
tijoxelab.) 

14Je'o jujun ај Fariséo que tijin chu 
tayic u tzij-le. Ique xe oc chu yo'yaxic 
wach i xu bij, man i aj Fariséo kus quiquil 
i mer. 15 Аге "uri i Jesus xu bij chique: 

—Yix qui ар che iwib pacha ix 'utz 
chiquiwach i winak, xui-ri, i Dios reta'am 
wach "o pi c'ux. 'O tak i qui апо chi kus 
quiquil i winak, xui-ri, tzel cril i Dios. 


Are i usuc' i ujer 'atbal tzij areu 
petic i "utz laj 'atbal tzij ге і Dios 


161 ujer 'atbal tzij tz'ibtal can rumal 
i mam Moises, xak i qui c'utunic i ujer 
ajbil u tzij i Dios, ni'pa ile 'o piquiwi i 
winak c'a xc'un ni ma Wan, aj kajsanel ya. 
Te'uri xpe i "utz laj tzij re u jekbal и 'atbal 
tzij 1 Dios; are iri аге 1 са tijin u paxsaxic 
woor. Y conojel i winak 'is quiqui ап pen 
que oc che u 'atbal tzij i Dios. 171 usuc' i 
ujer 'atbal tzij n-ca jalwachix taj; mi xa ta 
jubi' ca sachsax u wach che. Iweta'am yix 
ігі: сах u sachsaxic u wach i caj i jyub 
ta'aj, xui-ri mas c'ax u jalwachixic u wach 
jun ral tz'ib re i ujer 'atbal tzij. Lic n-ca 
jalwachix taj. 18 Јип achi, we cu jach nubi 
i rixokil y we xcuc'aj chic quib ru' jun 
chic ixok, 'o u mac 'uri chuwach i Dios. 
Xak we jun achi xc'uli ru' jun ixok chi 
jachtal can rumal i rachijil, 'o ni u mac i 
ucab achi chuwach i Dios*. 


Wach xu 'an i achi beyom che 
i achi niba', ma Lázaro u bi 


190 jun achi beyom, lic chom u "v, lic 
pakalic. Ire, ij "ij, pacha tak 'o nima'ij 


716.7 I tak i tonel-le, colo cu ch'ij ochénta galon jun. 


"16.12 Npa i 'o Ки’ chi, chuwach i jyub ta'aj, n-ke taj. I mer ke yoj, chila 'o wi chicaj. We n-'us tu chacuxic 
caka 'an che, сака sach 'uri i ke yoj chila chicaj. *16.18 Xu bij i Jesus ile chique, c'utbal-re chi i афа] tzij 
re i Dios chu xebal lok xak jun ги’ и c'utunic ire wo'or. Por ejémplo, i Dios и bim chu xebal lok, i winak, we 
xe c'uli'ic, que'elok xa je jun ch'aculaj; n-cumaj taj we quiqui jach quib. Queje u 'atbal tzij i Dios ile. Xui-ri, i 
'atbal tzij tz'ibtal can rumal i mam Moises xu ya chique i winak chi quiqui jach quib i je c'ulanic, we 'o 
rumal, tupu nu bim ti Dios ile. Péro Jesus xu bij, we jun achi cu jach i rixokil, n-cumaj taj we ca c'uli tan 
chic, man we cu 'ano, ca tijin 'uri chu jalwachixic i тег 'atbal tzij ге i Dios. I Jesus n-c'un-nak ta chu 
jalwachixic i mer 'atbal tzij re i Dios, xa xc'un chu c'utic wach i иѕис’. 

chi rachoch. 20 Хак 'o jun achi niba', ma 
Lázaro u bi, "ij ij cul chila ра ocbal bic 
che i rachoch i beyom. Ire, lic 'o ch'ac 
che, ronojel i u ch'acul, 21y je 'o tak i tz'i 


que tejeb ru' y xqui ri' u wach i ch'ac che. 


I niba”-le lic cu tij numic; си гауіј u wach 
iu c'ajnil i wa chi ca tzak chuxe' и mexa 
i beyom. 22 Хо’оп panok xcam i niba’, 
te'uri i ángel xqui c'am bi pa glória, pa 
'o wi i mam Abraham. Xo'on chupanok, 
xak xcam i beyom, y xmukic. ??Ire are 
xupon pa qui q'uijibal i camnak, lic xu 
tij uyej. Are 'o chupam i c'ax-le, xtzun 
chicaj, y xril i mam Abraham, c'o li c'a 
naj, xak xril u wach i ma Lázaro, 'o pu 
tzal. ?^Are "uri, xsiquin pan che: “Ta 
Abraham, chawila to'bal in wach. Cha 
taka li a-Lázaro cu mu li u wi u ’ab pa 
уа, col u jorobsaj i utzamwa’. Lic quin 
tij uyej waral chupam u rep i "a" (Queje 
ile xu bij.) 2?Te'uri i mam Abraham xu 
bij che: *Wac'al, cha c'un cha c'ux chi 
yet, are at c'as chuwach i jyub ta'aj, xui 
i'utz xa tijo, n-ti xo'on palt chawe; i 

ma Lázaro, lic uyej xu tijo. Wo'or, ire 

ca quicot waral, y yet uyej ca 'ano. 

26Ү n-xui ta la ile, 'o jun nim laj siwan 
chakaxol iwu' yix; we 'o jun craj ca 'ax 
jela, n-ta quic'aw wi; xak i je 'o jela we 
саса] que ах li waral, n-ta quic'aw wi," 
xu bij imam Abraham che. 27 Te'uri i 
beyom xu bij chic che: *Cuyu in mac, Ta, 
lic quin tz'onoj chic jun pawor chawe: 
cha taka bi i a-Lázaro pa rachoch in 
kajaw, ?8man je ?о jo'ob in cha", y che 

u bij chique ma ta que pe chi, col qui 
tija i сах waral," xu bij che. 29 Are 'uri 

і mam Abraham xu bij che: “Ique qui 
tom wach u tz'ibam can i mam Moises, 
хак wach i qui tz'ibam can i je ajbil u 
tzij iDios ujer. Chiqui 'ana cas che i 
tzij-le," xu bij che. 301 beyom xu bij "uri: 
*Katzij, Ta Abraham, péro n-co'^on ta ile 
chique. Xui-ri, we ta ca walij nubi jun 
camnak y ca 'e cu, ique quiqui jalwachij 
ni qui c'aslemal 'uri," xcha. 311 mam 
Abraham xu bij che: “Ique, we n-quiqui 
'an ta cas che i tzij tz'ibtal can rumal i 
mam Moises, xak cumal i ajbil u tzij i 
Dios, xak n-quiqui 'an ta cas 'uri cheu 

tzij jun camnak walijnak," xu bij imam 
Abraham che. (Queje u tzij i Jesus ile 
chique i je aj Fariséo winak.) 


Maka tzaksaj jun chupam u mac; xak 

che ka cuyu ni'pa que macun chake 
1 7 1] Jesus xu bij chique u tijoxelab: 

—I winak waral chuwach i 

jyub ta'aj, 'o ni tzaksabal-que. Lic 'o na, 
xui-ri, to' u wach i jun chi cu tzaksaj jun 
chic chupam u mac. ?Mas 'utz que'el che, 
we tene ca xim jun са’ rij u kul і са сак 
bi pa mar. I tojpen-le n-c'ax taj chuwach 
i tojpen chi ca pe na puwi co'on panok, 
we xu tzaksaj jun wac'al chupam u mac. 
3iMi ар yix ile! 

Jun awachalal, we 'o u mac chawe, 
cha bij che. Te'uri we ire cu tz'onoj 
cuybal mac, cha cuyu "uri che. ^Ire, we 
xmacun chawe wukub mul jun 'ij, xak 
we wukub mul cu bij chawe chi lic 
n-co'on ta chic, 'o chakul ‘игі ca cuy na 

—xu bij i Jesus chique. 


Jun, we "o cubibal и c'ux, nim 
ica tiqui 'uri chu 'onquil 
5I apostelab xqui bij che i Kajwal: 
— Cha ya mas u cubibal ka c'ux che i 
Dios —xqui bij. 
$ Are "uri i Kajwal xu bij chique: 
—Yix, we tene 'o pich’ u cubibal i сих 
che i Dios, we xa pacha u nimal jun ija 
re mostas, quix tiqui 'uri chu 'onquil 
nimak tak 'anic. Quix tiqui "uri chu 
mich'ic i nim laj сһе’-і. We qui bij che: 
"Chat el chi, jat е jekel ра mar," quix cha 
che, i nim laj сһе”-Је са cojon 'uri chiwe 
—xu bij i Jesus chique. 


Wach i quiqui 'an i je rajchac i Dios 

7(Te'uri i Jesus xu bij jun tijojbal 
tzij chique, c'utbal re chique wach 'o 
chiquikul i je rajchac i Dios.) Xu bij: 

—éWach са ар yet che jun а тосот 
are ca c'un che u chac? We xchacun 
pawabix, o xak we xu chajij juban a 
chicop, are ca c'un che u chac éxataba 
ca bij che: *Chat oc la-lok, chat culok, y 
cha tija a wa,” cat cha? N-queje taj. 8 Are 
i ca bij che, xa are iri: “Cha yijba chwe 

wach i quin tijo,” cat cha che. “Te'uri 
chin awila na wach i palt chwe, tz'akat 
quin tij in wa. We xwelej in wa'im, 
te'uri ca tij ni a wa yet," ca bij che. °? CO 
chukul i mocom ca cojon che u patron.) 
éXataba ca tioxij che, man хи 'an ire 
pacha i a bim che? N-ca tioxij taj. 

10Xak queje yix chi ix rajchac i Dios. 
Are quix utzin che ronojel ni'pa ix u 
takom bi chu 'onquil, miwoy'ej i tioxbal 
che. Are i qui гапо, chi bij: “Yoj xa oj 
тосот; n-tu chac cu tioxij chake.” Xui 
xka 'ano wach i bital chake." Queje ile 
chi bij. (Are i tijojbal tzij ile xu bij i 
Jesus chique.) 


I Jesus xe rutzirsaj i je lajuj "o 
i yobil lépra chique 


1] Jesus, are ca tijin u 'enam pa 
Jerusalen, xic'aw pa mojon chuxol i 
Samária, i Galiléa. 12 Аге xe upon che 
jun aldéa, xe 'el li lajuj achiab chu 
c'ulaxic. Ique, "o i yobil lépra chique, 
rumal-i xe canaj can c'a naj, !?y xe 
siq'uin che: 

—iNim laj winak Jesus, chawila ni 
to'bal ka wach! —xe cha che. 

M] Jesus, are xe rilo, xu bij chique: 

—Jix, ji c'utu iwib che i sacerdóte* — 
xu bij. 

Ique xqui maj qui be; are que tijin chi 
be, juntir xutzir і сах chique. 

150 jun chique ique, are xrilo chi 
chom chic u ch'acul, xtzalijic, ca siq'uin 
chu cojic u "ij i Dios. 16 Are xupon 
ги’ i Jesus, xuqui chuwach, xu 'aj rib 
chuwach c'a xkaj u palaj pulew. Lic xu 
tioxij che. I achi-le, aj Samária winak, 
n-aj Israel taj. 17 Te'uri i Jesus xu bij: 

—Je lajuj xe utzir na, épa je 'o wii 
bele-jeb? 18¿Xui nawi i jun-i xtzalij lok 
cu cojbej и ^ij i Dios? ¿Xui ire-le xc'unic, 
chi n-kach taj tinimit? —xu bij. 

19 Te'uri xu bij che i achi: 


— Chat walijok, y jat; xat utziric rumal 


u cubibal a c'ux chwe —xu bij. 

Ти c'unic и 'atbal tzij i 
Dios, n-ca 'iltaj taj 
200 jujun aj Fariséo xqui tz'onoj che 
i Jesus umpa ca jekan и афа! tzij i Dios 
chuwach i jyub ta'aj. Ire xu bij chique: 
—Iu c'unic u афа] tzij i Dios, n-ca 


"Пај taj. ?! Mi jun crilo, mi jun cu bij: 


ito 


iRi ’olic-i!” o xak “iLe 'o jela-le!” n-que 
cha taj; man i 'atbal tzij re i Dios ya 'o 
chic chiquixol i winak, ya 'o chic piqui 
c'ux. (Queje xu bij i Jesus ile chique.) 


Are ca c'un i Achi aj Chicaj 
conojel caquetamaj na 


22 Te'uri xu bij chique i и tijoxelab: 

— Ca pe tak i 'ij chi yix qui rayij na 
quiwil jun che tak u ij re i Achi aj Chicaj, 
péro n-quiwil taj. 23'О ni jujun quiqui bij 
chiwe: “Кі 'olic-i" que cha; о xak quiqui 
bij: “iLe "o jela-le!" que cha. Xui-ri, mix 


"ес, mix terej chiquij. ?*Are cu rik i 'ij re 


i Achi aj Chicaj, co'on na pacha co'onu 
wach i caj, are ca pe jun nim laj u rep 
ray, ca repcan u tzunbal c'ulala. Queje 
ile и ?ј і Achi aj Chicaj —xu bij. 

25Xak xu bij: —Xui-ri, nabe о u chac 
cu tij ni c'ax, xak ca xutux na cumal i 
winak je re i wo'or. 26 Are cu riki'ijrei 
Achi aj Chicaj, quiqui 'an i winak pacha 
xqui ап che tak i "ij ге і mam Noe" ujer. 
?7 [que to’ xqui tij qui wa, xqui tu' qui уа’, 
xak to’ xe c'uli'ic, chi achiab, chi ixokib. 
Queje que tijin ile chu 'anic c'a xu rik 
i'ij are xoc i mam Noe chupam u bárco, 
are 'uri xpe i nim laj jab y conojel xe 
camic. 28 ХаК queje ile xqui гап i winak 
ujer, pa tinimit Sodóma are c'as i mam 
Lot. То’ xqui tij qui wa, xqui tu' qui уа” 
to' xe c'ayinic, xe lo'onic; to' xe ticanic, 
xe jach'anic; xak to' xqui yac i cachoch. 
29 Xui-ri, are xel i mam Lot pa tinimit 
Sodóma, juntir xtzak li 'a' chicaj, xak i 
asufra pacha abaj a'al; is xe cam conojel. 
39 Oueje co'on ile co'on panok, are са 


"Пај u wach i Achi aj Chicaj. 





* 17.10 I mer tzij xu bij are iri: Yoj ој тосот chi n-ta caka chacuj. 


217.14 Queje xu bij i Jesus ile chique, 


man jun, we "o lépra che, ca 'elsax bi pa tinimit, o pa aldéa pa jekel wi. Te'uri, we utzirnak chic che i 
yobil-le, 'o u chac cu c'ut rib che і sacerdóte, y we xril i sacerdóte chi 'utz chic и ch'acul, cu ya 'uri che chi 


coc tan chic pa tinimit. 


217.26 I mam Noe-le, are jun ajbil u tzij i Dios ujer. 

31 Are cu rik i °)-1е, jun we 'o puwija 
re i rachoch (sw cha Кај la lok y cha 
'anmajok), ma oc chic pa ja chi relsaxic 
i ubitak-re 'o chupam; y xak queje i 
jun we "o pa chac pa tak 'es, ma tzalij 
chal ги’ rachoch. ?? Cha c'un chi сих 
wach xo'on i rixokil i mam Lot (are xe 
'anmajic, ire xtaq'ui'ic, xtzun chirij, y 
xcam rumal). 33Pachin jun xa co'on 
pen cu tobej u c'aslemal, xa cu sach 'uri 
и c'aslemal sakil. Xui-ri, we 'o jun ca 
sachsax nu wach u c'aslemal xa wumal 
yin, ca уа’ ‘игі и c'aslemal sakil. 

34Quin bij chiwe: are cu rik i 'ij-le, je 
'o ni queb que war junam chuwi ch'at; 
jun ca c'am nubic, y jun ca canax canok. 
35Xak je queb ixokib que tijin chi que'em 
junam; jun ca c'am nubic, y jun ca canax 
canok. ?6Xak je queb achiab je 'o pa tak 
ticon, jun ca c'am nubic, y jun ca canax 
canok. (Queje xu bij i Jesus ile chique u 
tijoxelab.) 

37 Are "uri xqui bij che: 

—Kajwal ¿ipa ca 'ani wi i xa bij-le? — 
xe cha. 

Ire xu bij chique: 

—Pa "o wi jun ch'aculaj camnak, chila 
que moltaj wi i cuch —xu bij. 


I Dios que u to ni'pa i n-quiqui 
mayij tu tz'onixic che 


1 8 1] Jesus xu bij chic jun tijojbal 
tzij chique, c'utbal-re chique chi 

'o u chac n-quiqui mayij tu tz'onoxic che 
i Dios, xak ma ba'crij qui c'ux. ?Xu bij 
chique: 

— Che jun tinimit 'o jun juez n-cu xij 
ta rib che i Dios, xak n-cu coj ti qui 'ij i 
winak. 3Che i tinimit-le, xak 'o jun ixok 
malcan. Ire cupon ru' i juez, cu tz'onoj 
'atbal tzij puwi jun ај ch'o'oj chirij. *'O tan 
chi 'ij, i juez n-craj ta cu ап i афа! tzij 
che; xui-ri, xu rik i 'ij chi xu bij ри c'ux: 
"Katzij yin n-quin xij ta wib che i Dios, 
xak n-quin сој ta qui 'ij i winak, 5хиі-гі 
i ixok malcan-le n-cu mayij ti c'unic wv’. 
Rumal-i, quin ар ni афа! tzij che, mokxa 
n-cu mayij ti c'unic, y crix ni in c'ux che, 
y n-quin chij ta chic 'uri," xu bij. (Are i 
tijojbal tzij ile xu bij i Kajwal chique.) 

$Te'uri xu bij chique: 

— Chi ta "ut wach xu ар i mal laj juez: 
xu to ni ixok malcan. 7 Вау, we queje 
xu 'an ni mal laj juez ile, ¿xataba i Dios 
n-que u to ti je re ire? Ire que u to na 
ni'pa i quiqui tz'onoj qui tobal che chi 
pa'ij chi cha'ab. ¿Xataba ca baytaj chu 
'onquil wach quiqui tz'onoj che? N-ca 
baytaj taj. 8Quin bij chiwe: i Dios que u 
to na; cu 'an la i 'atbal tzij chique. Xui-ri, 
are ca c'un i Achi aj Chicaj, ¿o nawi "uri 
jujun chi cul qui c'ux che? (Queje ile xu 
bij i Jesus chique.) 


I u tz'onbal i aj Fariséo che i Dios 
n-cumaj taj pacha re i aj alcawal 

9Је o jujun winak quiqui bij ique lic je 
"utz, y xa quiqui kajsaj qui 'ij i juban. Сита] 
i winal-le, i Jesus xu bij i tijojbal tzij-i: 

10 — Je "o queb achiab хе 'e chu tz'onoxic 
pa rachoch i Dios. I jun are aj Fariséo, i 
jun chic, aj tz'onol alcawal. 111 aj Fariséo, 
tac'alic queje iri ca tijin chu bixquil: “Dios, 
quin tioxij chawe, man yin n-in ta queje 
pacha i juban winak. Ique xa je ili'om, je 
mal Јај tak winak, xak quiqui kajsaj qui 
ij cu' ixokib ne te quixokil. Lic quin tioxij 
chawe n-in ta pacha i aj alcawal-i. 12 Сати! 
quin mayij іп wa'im pa seman y quin уа 
wib chu tz'onoxic chawe. Ni'pa i quin 
ch'aco, quin ya jun tant re i lajuj chawe." 
(Queje xu bij i aj Fariséo ile che i Dios.) 131 
aj tz'onol alcawal n-queje ta xu ’an ire ile. 
Ire, naj xcanaj wi, n-xtzun ta chicaj man 
xq'uix che. C'ax xu na u c'ux, xu ch'ay u 
wach и сих y xu bij: "iDios, chawila to'bal 
in wach, xa in ajmac laj winak!" (Queje 
u tzij Пе xu bij che i Dios.) !^Yin quin 
bij chiwe, i aj tz'onol alcawal xtzalij chi 
rachoch "ш> chic chuwach i Dios; n-cumaj 
taj pacha i aj Fariséo. Queje ile xe'elok, 
man pachin co'on nim che rib, ire 'ut xa ca 
kajsax ni u ’ij; y pachin co'on ch'utin che 
rib, are са nimarsax na "uri u 'ij. (Queje i 
tijojbal tzij ile xu bij i Jesus chique.) 


3 


I Jesus que raj i ac'alab; 
xu ya u аЬ piquiwi 


15'O i winak xe qui сат li ral tak 
cac'al ги’ i Jesus man cu ya ni u аЬ 

piquiwi. I u tijoxelab, are xquilo, xe 
oc chi qui 'atixic. 16 Xui-ri, i Jesus xe u 
siq'uij i ac'alab ru' y xu bij: 

— Chi ya chique i ac'alab que сип уги”; 
me i 'atij, man ni'pa i je pacha ac'alab 
piqui сих, 'o que ique che i 'atbal tzij re 
i Dios. 17Sak laj tzij quin bij chiwe, jun 
we n-cu coj ti u tzij i Dios, we n-cu 'an ta 
che u c'ux pacha u c'ux jun ac'al, n-coc 
ta игі che и 'atbal tzij i Dios —xu bij 
chique. 


Jun achi beyom xu tzucuj u 
c'aslemal chi n-tu q'uisic 


18 Jun achi nim u patan piquiwi i 
aj Israel winak xupon ru' i Jesus y xu 
tz'onoj che: 

—Nim Јај winak, at 'utz Јај tijonel, 
éwach i quin 'an na, quin rikbej re in 
c'aslemal chi n-tu q'uisic? —xu bij. 

19] Jesus xu bij che: 

—éWuchac ca bij chwe chi in 'utz? 
N-ta jun chi 'utz, xui Dios —xu bij—. 

?0 Yet aweta'am i lajuj tzij pixab: “Ма 
min awib ru' jun ixok we n-awixokil taj; 
mat camsanic; ma ар ela ma ап mentir 
chirij jun winak, cha cojo qui 'ij a kajaw 
a chuch" —xu bij i Jesus che. 

?1 —Ronojel ile 'is in 'anom lok са are 
in ch'utin —xu bij i achi che. 

22] Jesus, are xu ta ile, xu bij: 

—C'o ni rajwaxic chawe. Cha c'ayij 
ronojel ubitak awe y cha ya i mer chique 
i niba'ib; ca rik 'uri a beyomal chicaj. 
Te'uri chat petok y chat terej chwij —xu 
bij che. 

23] achi, are xu ta ile, xoc chi bis man 
lic beyom. 241 Jesus, аге xrilo chi са 
bisonic, xu bij: 

—I beyomab, сах и jachic quib pu'ab 
i Dios; c'ax coquic pu 'atbal tzij i Dios. 
?5C'ax и апіс chi jun beyom cu jach rib 
pu'ab i Dios; c'ax ile chuwach i ric'awic 
jun camey? che і tel re jun acuxa —xu 
bij chique. 

26 Are "uri, ni'pa i xqui ta ile xqui bij: 

—éPachin quelsax па 'uri chupam u 
mac? —xe cha. 

27] Jesus xu bij chique: 

— Dios ca tiqui che, wach i n-que 
tiqui ti winak chu 'onquil —co'ono. 
?8Te'uri i ma Pédro xu bij che: 

—Kajwal, yoj ka canam canok ni'pa i 'o 
kv’, y oj terejnak chawij —xcha. 

29] Jesus xi bij chique: 

— Katzij i quin bij chiwe, pachin jun 
cro'taj can u bitak-re тап сах cu na i u 
atbal tzij i Dios, nim ni cu ch'ac na. We 
cu canaj can i rachoch, o we u chuch u 
kajaw, о we i ratz u cha’, o we i rixokil, 
o we i rac'al, rumal ni u 'atbal tzij i 
Dios, 39 nim i си ch'ac na puwi ile waral 
chuwach i jyub ta'aj; xak co'on panok 'o 
ni u c'aslemal chi n-ca q'uis ta chic —xu 
bij i Jesus chique. 


э, 


І Jesus хи bij tan сһіс 
chi са camsax na 
31] Jesus xe u siq'uij i cablajuj u 
tijoxelab ru' y xu bij chique: 
—Chitape', ya xka maj bi ka be pa 
Jerusalen. Chila ca ар na che i Achi 
aj Chicaj* ronojel nipa i qui tzibam i 
ujer ajbil u tzij i Dios che. ??Ire ca jach 
na piqui'ab i ne te aj Israel winak. Ique 
quiqui yo'ya na, quiqui bij c'ax che, y 
quiqui chubaj ni u palaj. 33Quiqui jic u 
lo'xic, te'uri quiqui camsaj, xui-ri churox 
ij ca walij chiquixol i camnak —xu bij i 
Jesus chique. 
34] u tijoxelab n-xqui ta tu be i xu bij- 
le. N-xquetamaj taj wach usuc' i xu lapo; 
n-xqui ta tu be wach i que'elok. 


» 


I Jesus xu tzunsaj jun 
mawach aj Jerico 


35] Jesus ca tijin chi be, nakaj chic 'o 
wi che i tinimit Jerico. 'O jun mawach cul 
pa be, ca tijin chu tz'onoxic mer chique i 
winak. 36Are xu ta chi je q'ui i winak ca 
tijin quic'awic, “¿Wach copis ile?" xu bij. 
37Xqui bij che chi are i Jesus aj Nazaret 
ca tijin ric'awic. 38Are 'uri xsiq'uin che: 

—iKajwal Jesus! iYet chi at u muk и 
xiquin can i mam David! iChawila to'bal 
in wach! —co'ono. 





^18.25 I camey ca bixic-i are jun chicop ај ekan, mas nim chuwach jun caway. 


*18.31 Are i Jesus mísmo. 

391 winak chi je nabe bi chuwach 
i Jesus, xqui yajo man cacaj cu mayij 
siq'uinic. Ire xa xu cowij u bixquil che i 
Jesus: 

—iYet chi at u muk u xiquin can i mam 
David, chawila to'bal in wach! —xu bij. 

40 Are "uri i Jesus xtac' canic y xu tak 
и c'amic. Are xnakajab го, xu bij che: 

41 —éWach cawaj quin 'an chawe? 

—co'ono. 

I mawach xu bij che: 

—Nim Јај winak, cwaj yin quin a 
tzunsaj —co'ono. 

42] Jesus xu bij che: 

—iChat tzunok! Xat utziric man xa 
cuba a c'ux chwe —xu bij. 

43 Juntir xtzun i mawach y xterej bi 
chirij i Jesus, ca tijin chu camwaxic, ca 
tijin chu tioxixic che i Dios. Je ni'pa 
i winak xe ам ile xak xqui сој и ij i 
Dios. 


Wach u jalwachixic u 
c'aslemal i ma Zaquéo 


19 1 Jesus xoc pa tinimit Jerico, 

y ca tijin ric'awic chila. 2Che i 
tinimit-le 'o jun achi, ma Zaquéo u bi; 

i u patan ire, are caj'atzil i je aj tz'onol 
alcawal; ire beyom. 3Craj ire cretamaj u 
wach i Jesus, xui u 'anom-i, n-naj ta rij; 
rumal-i, n-ta módo crilo cumal i uq'uial 
winak. *Xa е pa'anem, xnabeajic, y xel 
bi puwi jun che’, u bi sicó-moro 'o xucut 
be pa quic'aw wi i Jesus. 5 Аге xic'aw i 
Jesus chila, tzun 'an chicaj y xu bij che 
i achi: 

—Ma Zaquéo, chat Кај la lok; 'o u 
chac quin q'uiji can chi awachoch wo'or 
—co'ono. 

SI ma Zaquéo juntir xkaj lok, y ca 
quicotic xu c'am bi i Jesus ru' chi 
rachoch. 71 winak, are xquil ile, xe oc 
chu ch'ach'axic i Jesus, man xa е ru’ 
rachoch jun mal laj winak. 

8 Chila paja, i ma Zaquéo xtaq'ui 'anok 
y xu bij che i Kajwal: 

—Nim laj winak, ni'pa i 'o wu quin 
ya ni nic'aj chique i niba'ib. We 'o tak 
in majom chique i winak, quin tzalijsaj 
chic cajib mul chique —xu bij. 

91 Jesus xu bij 'uri che: 

—Wo'or yet junam си’ awixokil 
awalc'wal i rikom iwelbal chi sak —xu 
bij. 

Te'uri xu bij i tzij-i (cumal i juban chi 
quiqui ch'ach'a): 

—]re хак u muk u xiquin can i mam 
Abraham pacha yix. !? Yin chi in Achi aj 
Chicaj, іп c'un-nak chi qui tzucuxic i je 
sachnak, 'elsabal na que chupam i qui 
mac —xu bij chique. 


Wach i rokxanim i Dios Ки’, 'o 
и chac сој ch'acan ги’ 


HT Jesus, tz'akat que tijin і winak chu 
tayic u tzij, xu bij jun tijojbal tzij chique. 
Queje хо?оп ire Пе chique, man ya coc pa 
tinimit Jerusalen. Quiqui ch'ob i winak 
chi we xoc ire chila, ya cu jek i nim laj 
'atbal tzij re i Dios piquiwi. !? Rumal-i, 
ire xu bij i tzij-i chique: 

—O jun achi, nim и” u patan u 
kajaw. I achi-le, са 'e che jun tinimit 
c'a naj, chu c'amic u patan re 'аїо1 tzij 
puwi u tinimit; we 'o chic pu'ab, ca tzalij 
li "uri. 13 Are maja ca 'ec, xe u siq'uij 
lajuj rajchaquib го, y xu ya can jujun 
sak pwak chique, nimak u wach. Xu bij 
chique: “Chix ch'acan го i mer-i, tz'akat 
quin сип li yin," co'ono; y ха ес. 141 
rach aj tinimit tzel quiquilo, y xe qui tak 
bi juban aj takon chu bixquil: ^N-cakaj ti 
yoj i achi-le we are ca canaj can re 'atol 
tzij pakawi." (Queje ile xqui bij bic, xui- 
ri, n-ta xo'on re chique.) 

15] achi, хуа’ pu'ab chi are i 'atol tzij 
piquiwi, te'uri xtzalij pu tinimit. Are 
xuponic, xe u siq'uij i rajchac rw, chi u 
yom can i mer chique. Xu tz'onoj chique 
chi qui jujunal ni'pa i qui ch'acom che 
i qui mer. 161 nabe xupon ги, y xu bij 
che: “Nim Јај winak, i a mer, іп ch'acom 
chic lajuj tant puwi," co'ono. !7I 'atol tzij 
xu bij che: “Lic 'utz ni a 'anom; at 'utz 
laj ajchac. A 'anom ni 'utz ги’ i jub?’ in 
уот chawe, гита]-і cat in ya piquiwi 
lajuj tinimit," xu bij che. !8Te'uri i ucab 
rajchac xtejeb ги”, y xu bij che: “Nim laj 
winak, i a mer, in ch'acom chic jo'ob 
tant puwi," xcha. 191 u patron xu bij 

che: “Xak yet, cat in ya na piquiwi jo'ob 
tinimit,” xu bij. 20 Te'uri xtejeb jun chic 
ги chique i lajuj, y xu bij che: *Nim 1а] 
winak, ri a mer-i; in c'olom can chupam 
jun sut. ?! Xin colo man quin xij wib 
chawe; weta'am chi at c'an laj achi. At 
pacha jun chi cu chapo wach i nu c'olom 
taj, o xak cu mol u wach i ticon chi n-xu 
tic taj," xu bij che. (Queje ile xu bij i mal 
laj ajchac; craj cu coj u mac u patron.) 

22 Are "uri i 'atol tzij xu yajo. “At mal 

laj ajchac;" xu bij che, *iQuin c'ut ni a 
mac chawe ru' i mísmo a tzij yet! Xa 

bij yet chi in c'an laj winak, chi quin 
chapo wach n-in c'olom taj, o xak quin 
mol u wach i ticon chi n-in ticom taj, ca 
bij yet. 22 We queje quin 'an yin ile, ca 
bij, eWuchac "uri п-ха ya ti in mer cv i 
quiqui toj i alaj-re? We tene queje ile 

xa 'ano, are xin c'unic, 'o tene-ri in mer, 
rachi'l i alaj. iPéro n-taj!" xu bij che. 
24'Te'uri xu bij chique i је 'o pu tzal: “Chi 
maja i mer che; chi ya na che i jun chi 
xu ch'ac lajuj tant," co'ono. ?5"Nim laj 
winak, ya 'o chic lajuj ru" xe cha che. 
26] 'atol tzij xu la' u wach chique: “Quin 
bij chiwe, jun we % na chic 'o ru, ca 
уа’ na mas uri che; i jun chi n-ta kas 'o 
ru’, ca 'elsax ni jub? chi 'o ru," co'ono. 
Te'uri xu bij chique: ?7*Ni'pa i winak chi 
ле] que in ilawic, chi n-cacaj ta in 'o 
piquiwi, che i c'ama lok, y che i camsaj 
chinwach." xu bij i 'atol tzij. (Queje i 
tijojbal tzij ile xu bij i Jesus chique i 
winak.) 


Wach u сојіс u "ij i Jesus 
are xoc pa Jerusalen 

28 Are xbitaj Пе rumal i Jesus, xu 
maj chubi u be pa Jerusalen, nabe 
chiquiwach i и tijoxelab. ??Te'uri xe 
upon chu nakaj i queb aldéa, Betfage y 
Betánia, pa 'o wi i ral jyub Olívos. Are 
uri xe u nabsaj bi queb u tijoxelab. ?9Xu 
bij chique: 

—Jix che i aldéa 'o pan chakawach- 
le. Are quix uponic, qui rik ni jun buru 
yukulic, chi c'a maja cretamaj ca 'an 

winak chirij. Chi quira y chi c'ama lok. 

31 We 'o i ca tzonow chiwe wach и chac 

quix tijin chu toric, chi bij che chi cu 

rik u chac che i Kajwal, chix chok che. 

(Queje ile xu bij i Jesus chique i queb-le.) 
32]que xe 'ec, y xqui rik i ral Биги 

yukulic, pacha u bim bi Jesus chique. 

33 Are que tijin chu toric, xe upon i rajaw, 

y xqui bij chique: 

—éWuchac qui tor bi і Биги? —que 
cha. 

34] tijoxelab xqui bij: 

— Cu rik u chac che i Kajwal —xe cha. 

35Te'uri xqui сат bi rw i Jesus. Xqui 
сој qui "u' chirij i buru, cubibal re i Jesus, 
y xqui 'ansaj ап i Jesus chirij. 36 Are que 
tijin chi be, i winak xqui іс qui 'u' pu 
be, wikbal-re. 37 Are xe upon chu nakaj i 
Jerusalen, pa 'o wi i kajbal lok re i jyub 
Olívos, conojel ni'pa i je teren chirij xe 
oc chi sic' rumal i quicotemal. Lic xqui 
сој u "ij i Dios rumal uq'uial tak milágro 
и 'anom i Jesus chiquiwach. 38Xqui bij: 

—iNim и ij i ka 'Atol Tzij chi u takom 
li Kajwal Dios! iC'amori che i Dios 
chicaj!4 iChocsax u 'ij i Dios! (Queje ile 
xe siq'uin chu bixquil.) 

39Xak je 'o juban aj Fariséo chiquixol 
i winak; are xquilo wach quiqui 'an i 
uq'uial winak, xqui bij che i Jesus: 

—Mayes, che a "atij a tijoxelab —xqui 
bij. 

^0] Jesus хи 1а’ u wach chique: 
—Chitape', we que in 'atij, i abaj-i 
que siq'uin па "uri piqui quexel ique 
—co'ono. 

^1] Jesus cu' i je teren chirij xe upon 
chu nakaj i tinimit Jerusalen. Are xril i 
tinimit, сах xu na и сих, y xo'ic. 42 Хи 
bij: 

—iTo' i wach yix ix aj Jerusalen! We 
tene wo'or quiwetamaj usuc' wach u 
rikic i sakil laj uxlambal i c'ux, 'utz te 
iwe-ri; xui-ri, n-quiwil taj, xa pacha 
ch'uktal u wach chiwe. 43 Ya cu rik i "ij 
qui tij ni uyej. I aj ch'o'oj chiwij quiqui 
coj ni tapia chirij i tinimit man n-ta chic 
pa i quix el wi. Te'uri quiqui sutij ni 





419.38 I mer tzij xu bij are iri: iChuxlan qui c'ux i je aj chicaj! 

iwij, y ca pe ni ch'o'oj c'ulala. ^^Quiqui 
sach na 'uri u wach i tinimit, y que qui 
camsaj ni'pa i je jekel che. Are cutzi-nic, 
mi tene jun abaj pa xan ca canaj puwi i 
rachi'il. Queje ni ile que'elok, man n-xi 
ta ti usuc' are xupon i Dios iwu' tobal 
iwe. (Queje xu bij i Jesus ile are xril i 
tinimit.) 


I Jesus xe resaj i aj c'ay 
pa rachoch i Dios 


45] Jesus xoc pa rachoch i Dios; are 
"uri xu jek li quelsaxic i aj c'ayinel, i aj 
lo'onel chi je 'o chila. ^9Xu bij chique: 

—I Dios, chupam u wuj, и bim can 
i tzij-i: “Т wachoch, lic jun ja re qui 
tzonbal i winak chwe” (queje ile tz'ibtal 
canok); xui-ri yix i 'anom qui jul ili'omab 
che —xu bij i Jesus chique. 

47°1j "ij, i Jesus ca tijin chu c'utic 
chique i winak pa rachoch i Dios. I 
caj'atzil i sacerdóte junam cu' i tijonel re 
i ujer 'atbal tzij, xak qui wi qui jolom i aj 
Israel, quiqui tzucuj wach u camsaxic i 
Jesus quiqui гапо. 48 Xui-ri, n-quiqui rik 
taj wach u 'anic quiqui 'ano, man conojel 
i winak lic qui yom qui c'ux chu tayic u 
tzij. 


Xtz'onox che i Jesus bi 
chi 'atbal tzijal 'o pu'ab 


2 O 1Xo'on panok, i Jesus 'o pa 
rachoch i Dios, ca tijin chu 
c'utic chique i winak, xak ca tijin chu 
bixquil chique wach i quelbal chupam 
i qui mac. Are "uri xe upon i caj'atzil i 
sacerdóte, junam cu' i je tijonel re i ujer 
'atbal tzij, xak i nimak tak mam'ib. ?Xqui 
bij che: 

—¿Bi chi 'atbal tzijal'o pa'ab, chi queje 
ca ап Пе? —xqui bij—. éPachin xyaw 
ile pa'ab, chi cat tijin chu 'onquil? —xe 
cha che. 

3Are "uri i Jesus xu bij chique: 

—Yin xak quin tz'onoj jun tzij chiwe. 
Chi bij chwe: ^cPachin xyaw pu'ab i ma 
Wan cu kajsaj ya piquiwi i winak? éAre 
i Dios xyaw che, o xa winak xyaw che? 

—xu bij i Jesus chique. 
5Ique xe oc chu bixquil chiquiwach: 

—éWach nawi сака bij che? —que 
cha—. We caka bij chi are i Dios xyaw 
ile pu'ab i ma Wan, ire cu bij na chake: 

"E Wuchac "uri п-хі сој taj wach i xu 
bij?" 6We xak caka bij chi xa ги winak 
petnak wi wach i xu bij і та Wan, і 
winak coj qui camsaj 'uri che abaj, man 
conojel quiqui bij chi ma Wan lic ги’ i 
Dios petnak wi wach i u bim. (Queje ile 
xqui bij chiquiwach.) 

7Rumal-i xqui bij che i Jesus: 

—N-keta'am taj pachin xyaw che —xe 

cha. 

8—Xak yin n-quin bij ta игі chiwe 
wach i 'atbal tzij 'o pin'ab, chi quin 'an 
tak iri —xu bij i Jesus chique. 


Wach i xqui 'an i mal laj tak 
ajchaquib che u c'ojol i rajaw ulew 


9Те”игі i Jesus xoc chu bixquil jun 
tijojbal tzij chique i winak. Xu bij 
chique: 

— O jun achi, о u q'uial áva и ticom. 
Ire 'o u chac са 'e che jun viáje, rumal-i 
xu ya can piqui'ab i raj mediant. Ire 
xa ес, y naj xsachic. 10 Are xu rik i 'ij 
re i cosech, xu tak bi jun u mocom chu 
tz'onoxic i re ire, chique i raj mediant. 
Are xupon u mocom, xqui ch'ayo, lic 
xqui 'an c'ax che, y xqui tak bic, n-ta 
xqui ya bi che. !! Te'uri i rajaw i ticon xu 
tak chal jun mocom; xak queje xqui 'an 
chic che: xqui bij c'ax che, xqui ch'ayo, 
xak xqui tak chubic, n-ta xqui ya bi che. 
12] rajaw i ticon xu tak chal jun chic; i 
aj mediant xak xqui 'an chic c'ax che, y 
xquesaj chalok. 

13 Аге uri i rajaw ulew xu bij: “¿Wach i 
quin 'ano? Quin tak nubi in c'ojol chi lic 
c'ax quin na'o; are quiquil u wach, pent 
que cojon na che," xu bij. 141 aj mediant, 
are xquilo, xqui bij chiquiwach: "Ire-le, 
are i rajaw i ulew co'on panok. Chaka 
camsaj, man ca canaj can i ulew paka'ab 
yoj,” xqui bij. 15Are 'uri xquesaj li pa 
ticon y xqui camsaj. 

(Are i tijojbal tzij ile xu bij i Jesus 
chique.) Te'uri xu tz'onoj chique: 

—I rajaw i chac, ¿wach nawi co'on 
chique i mal laj tak ajchaquib-le? 161ге 

ca c'un na, y que u camsaj i ajchaquib; 
te'uri cu ya ni ulew piqui'ab juban chic 
ajchaquib. (Queje ile i moxbal tzij xu bij 
i Jesus chique.) 
I winak, are xqui ta ile, xqui bij: 
—iAy, chu ’atij i Dios ile! —xe cha. 
17 Te'uri i Jesus xe и takej y xu c'unsaj 
u tzij i Dios chique wach co'on na. 
—Katzij, queje ile ca 'antaj na. We n-ca 
'antaj taj, ¿wach usuc' 'uri i tzij-i chi 
tz'ibtal can chupam u wuj i Dios? Man 
cu bij: 
I abaj chi n-xcaj ti xqui coj i je aj 
апо] ja, 
are i abaj-le chi xe'elok lic nim ni и 
chac che i cubibal ja.* 
(Queje ile tz'ibtal canok.) 

18] abaj-le, we 'o jun са 'e tzak puwi, 
ca pax che. Xak i abaj-le, we ca tzak 
chirij jun, lic co'on c'ajc'aj che —xu bij i 
Jesus chique. 


Chi ya che i "atol tzij wach 'o 
re ire che, xak chi ya chei 
Dios wach "o re ire che 


19] caj'atzil i sacerdóte, хак i tijonel 
re i ujer 'atbal tzij xqui ta u be chi xa 
are ique que u lap na. Rumal-i, саса] 
tan u chapic, xui-ri xqui xij quib chique 
i winak. ??Te'uri xe qui tak bi juban 
achiab ru' i Jesus, quiqui c'ambej u pam. 
Xe qui tak bi ги’ pacha je 'utz Јак tak 
winak, quiqui tz'onbej juban tzij che, xa 
tzaksabal-re quiqui 'ano. Cacaj ique ca 
chap па cumal i rakan u 'ab i 'atbal tzij, 
y ca jach na pu'ab i gobernador. ?! Are xe 
upon ru' i Jesus, xqui bij che: 

—Tijonel, keta'am chi yet, wach i ca 
bij, wach i ca c'utu, lic pusuc' i ca 'an wi. 
Yet lic n-ca "an ta cas che, wach u patan 
jun winak, we nim, o we n-nim taj; lic 
ca bij i sak laj tzij che, wach craj i Dios. 
?2 Cha bij 'u chake: ¿Utz nawi сака toj 
impuésto che i 'atol tzij, о n-'us taj? —xe 
cha. 

23] Jesus reta'am chi xa tzaksabal-re 
саса}; xa c'ambal u pam quiqui гапо. Xu 
bij chique: 

—éWuchac qui tzucuj tzaksabal-we? — 
xu bij—. ?^Chi c'utu jun sak pwak chwe. 
éPachin u q'uexwach iri 'o chuwach? 
éPachin u bi iri tz'ibtal chuwach? —xu 
bij. 

— Ке i 'atol tzij —xqui bij che. 

25—Bay —xu bij i Jesus chique—, chi 
ya "uri che i 'atol tzij wach "o re ire che; 
xak chi ya che i Dios wach 'о re ire che 
—xu bij chique. 

26]que n-xqui rik taj wach tzaksabal-re 
quiqui 'an chiquiwach i winak. Are xqui 
ta u tzij, ique lic xqui bisoj; n-xe ch'aw 
ta chic. 


I Jesus xu sakirsaj chi 'o ni 
qui walijbal i camnak 


?7Te'uri ’o jujun chique aj Saducéo xe 
'e ru' i Jesus. I aj Saducéo quiqui bij chi 
і je camnak n-que walij ta chic. Rumal.i, 
are xe uponic, xqui bij che i Jesus: 

28 —Tijonel, і mam Moises u tz'ibam 
canok chi we xcam jun achi, we n-ta 
rac'al ги’ can i rixokil, 'o u chac "uri ca 
c'uli i ratz u cha' i achi ги i ixok malcan. 
Queje ile ca q'uiji na rac'al ire rw i ixok, 
pu q'uexel i camnak. Queje ile u bim 
canok. ??Bay, o'onom lok, je 'o wukub 
achiab catz qui cha' quib. I nabe chique 
xc'uli'ic, y xo'on panok, xcamic, n-ta 
rac'al canok. ?? Te'uri i ucab cha'axel 
xc'uli ru' ixok malcan. Xo'on panok, 
xcam chic ire, n-ta rac'al. 3! Te'uri i 
urox xc'uli chic ru' i ixok, xak queje 
xqui ап ile conojel. I je wukub-le 'is xe 
cam chuwach i ixok, n-ta cac'al canok 
ги’. 32Pa q'uisbal-re, xcam i ixok. 33 Bay, 
are cu rik i 'ij re qui walijbal i camnak, 
épachinok chique i wukub-le que'elok 
mer rachijil? Man conojel i je wukub xe 
euli ru. 

34] Jesus, queje iri хи la' u wach 
chique: 

—Waral chuwach i jyub ta'aj, katzij 
que c'uli i achiab i ixokib; 35xui-ri, co'on 
panok, n-quiqui 'an ta chic. Ni'pa i ca 
majaw chique chi que walij chiquixol 
i camnak y que oc chila chicaj, ique 





*20.17 I abaj-le chi xu bij i Jesus are ire mísmo. 

n-que euli ta chic/. (N-ta chic u chac 
ile.) 3 Man n-que cam ta chic. Ique 
que'elok je pacha i ángel, y je rac'al 
chic i Dios, man je walijnak chic. 37I 
tzij chi и tzibam can i mam Moises cu 
c'ut chiwe chi que walij ni camnak. Xu 
tz'ibaj ire wach u tzij i Dios che, are 
хи ја chupam і а’ chi ca juluw che 
i ral che. Xu bij i Dios chi ire are qui 
Dios i mam Abraham, i mam Isaac, xak 
i mam Jacob. (I oxib-le je camnak chic 
are xu bij i Dios ile, xui-ri, chuwach 
ire, je c'aslic.) 381 Dios n-are ti qui Dios 
i je camnak, are i qui Dios i je c'aslic. 
Chuwach ire, "is je c'aslic conojelë —xu 
bij i Jesus chique. 

39 Are "ari "o jujun chique i tijonel re i 
ujer 'atbal tzij xqui bij: 

—Tijonel, "ш> i xa bij —xe cha. 

40 Oueje ile xqui bij, man i aj Saducéo 
winak n-ta chic u cowil qui c'ux chu 
tz'onoxic mas che. 


I Jesus lic Dios, n-to' ta u muk 
u xiquin can i mam David 


^1] Jesus xu bij chique: 

—éWuchac quiqui bij i winak chi i 
Crísto" we xc'unic, are ni u muk u xiquin 
і mam David? ^? cWuchac quiqui bij ile? 
Man lic are i mam David u bim can i 
tzij-i chupam i wuj u bi Sálmos: 

I Kajwal Dios xu bij che i Wajwal 
Crísto: 
*Chat cul na pin wikabim 
43 Са cu rik ni 'ij 
que in ya na pa awakan ni'pa i je aj 
ch'o'oj chawij," xu bij. 
(Queje ile u tz'ibam can i mam David 
ujer chirij i Crísto.) 
^^ íWach u "onquil 'uri chi Crísto xa 
u muk u xiquin i mam David? ¿Wach 
u 'onquil ile? man lic are i mam David 
xu bij *Wajwal" che i Crísto. (Queje 
ile xu bij i Jesus chique, cu sakijbej-re 
chique chi Crísto n-to' ta winak, lic 
Dios.) 

I Jesus cu coj qui mac i 
tijonel re ujer гаа! tzij 


45 Conojel i winak que tijin chu tayic 
i Jesus are xu bij chic jun tzij chique u 
tijoxelab. Xu bij: 

46 — Chi гапа cwent chique i tijonel 
re i ujer 'atbal tzij, chi xa kus quiquilo 
que malcat pa tak be го’ qui "u' пај 
rakan; kus quiqui ta are ca ya' rutzil 
qui wach cumal i winak pa tak 
q'uebal, ocsabal re qui "ij. Are que 
oc pa molbal'ib, xa quiqui tzucuj qui 
cubibal 'o и ij; хак queje quiqui апо 
are que 'e pa wa'im re tak nima'ij. 

47 |que quiqui maj i cachoch ixokib 
malcanib; te'uri quiqui 'an nimak 

tak tz'onbal che i Dios, chiquiwach i 
winak, sachsabal-re wach i qui 'anom. 
Ique "ut са уа’ ni tojpen chique lic nim 
na chiquiwach i juban —xu bij i Jesus 
chique. 


I ixok malcan, nim і sipon 
xu ya chuwach i Dios 


2] 1] Jesus, are 'o pa rachoch i Dios 

xe ril i beyomab que tijin chu 
ya'ic qui mer pa саха chila. 2Аге 'uri xril 
jun ixok malcan lic niba', ire xa queb 
centávo u mer xu ya'o. ?Te'uri i Jesus xu 
bij chique i je 'o chuwach: 

—Katzij i quin bij chiwe, i ixok піБа”-і, 
i u mer xu ya'o, mas nim chuwach ile 
chi qui yom conojel i juban. ^Ique, wach 
i qui yom, xa are quesam che wach i 
sobrin-nak си”; xui-ri i ixok-le chi lic 
niba’, ronojel xu ya'o, ni'pa i 'o ru’; n-ta 
chic xu canaj re u c'aslemal —xu bij i 
Jesus chique. 


I Jesus xu bij chi i rachoch 
i Dios ca wulijsax na 


50 juban winak que tijin chu lapic 
i rachoch i Dios, chi lic chom, xqui 
bij; lic chom laj tak abaj 'o che, xak lic 
chom i wikbal-re chi qui sipam i winak 





720.35 Waral chuwach i jyub ta'aj, i winak que c'uli'ic man ca q'uiji cac'al; queje ile xraj i Dios, man n-que 
quis ti winak. Waral que cam i winak, xui-ri, chila chicaj n-ta chic camic. Rumal.i, n-ta chic u chac que 


c'uli'ic. 
^20.41 I usuc' і tzij ^Crísto" que'elok “Tolke”. 


£20.38 I usuc' i xu bij-le are iri: піра i je rac'al i Dios, tupu que camic, ne te camnak, је c'aslic. 

chuwach i Dios, xqui bij. Are 'uri i Jesus 
xu bij chique: 

6— Npa iri chi quix tijin chu takexic, 
cu rik ni ’ij ca wulijsax па. Mi jun abaj 
ca canaj chic puwi i rachi'il —xu bij 
chique. 


Wach i retamaxic caka 'ano 
are ya ca c'un i q'uisbal 'ij 
7Te'uri xqui bij che: 

—Ka Tijonel, ёитра ca 'ani ile chi ха 
bij? ¿Wach i retalil cakil na are ya ca 
petic? —xe cha. 

8] Jesus xu bij chique: 

— Chi 'ana cwent iwib, mokxa 'o quix 
torowic. Man je q'ui que c'un na y queje 
iri quiqui bij: “Yin in і Toliwe," que cha, 
xak “Ya са pe i q'uisbal "ij," que cha па. 
Xui-ri, mix cojon chique. ?Yix are qui ta 
rason chi ca 'ani ch'o'oj pa tak tinimit, 
хак we 'o i quiqui ап ch'o'oj chirij i 
'atol tzij, mi xij iwib rumal. Queje ni ile 
que'elok nabe, xui-ri, ile n-are ti mer 
q'uisbal 'ij —xu bij i Jesus chique. 

lo Хак xu bij chique: 

— O ni tinimit quiqui 'an ch'o'oj che 
chic jun tinimit; 'o ni winak re jun 'atol 
tzij quiqui ап ch'o'oj chiquij i winak 
re chic jun ’atol tzij. 1 Xa ipa 'o na wii 
nimak tak ucabrakan, xak queje і wajal, 
xak queje i yobil. Xak chuwacaj, quiwil 
nimak tak 'il, xak nimak tak séfia. 

12Xui-ri, nabe na chuwach tak ile, yix 
quix chaptaj na y quix oktax na. Quix 
'e qui ya pa tak molbal'ib, man quiqui 
'anbej i 'atbal tzij piwi. Quix qui tz'apij, 
quix qui c'am bi chiquiwach qui 'atol 
tzij, xak chiquiwach i qui gobernador xa 
мита! уіп. 13 Хиі-ті queje ile quix іди 
na chu bixquil chique wach in patan 
yin. !^Chi jicba i no'oj chi n-quix c'achir 
ta tan che, wach i qui bij na, tobal iwib. 
15 Міх c'achir che, man yin quin ya ni 
i nojbal chiwe wach qui bij chique; i aj 
ch'o'oj chiwij n-quiqui rik ta "uri wach 
и laic u wach chiwe. !6Yix quix jach 
na piqui'ab i aj ch'o'oj chiwij cumal i 
kajaw i chuch, сита] iwatz i cha’, cumal 

iwachalal, cumal tak i queta'am i wach; 
'o jujun chiwe que camsax na. !7 Conojel 
i winak, tzel quix quil na xa wumal yin, 
18xui-ri, i Dios lic quix u chajij na; mi 
tene cu ya'o we ca sachsax u wach jun 
i wi re i jolom. !? Сһіх 'olok jiquil i c'ux; 
we qui ch'ijo, qui ch'ac па i c'aslemal 
sakil. 

20Quiwil ni tinimit Jerusalen je sutin- 
nak uq'uial soldádo chirij chuwach. Are 
quiwil ile, iweta'am 'uri ya ca sachsax 
и wach i tinimit. ?! Are "uri, ni'pa i je 'o 
pa jyub Judéa!, che 'anmajok, che 'oj 
chuwi tak jyub; ni'pa i je 'o pa tinimit 
Jerusalen, che 'elok; ni'pa i je 'o pa tak 
'es, me tzalij chal pa tinimit. 221 tak i 'ij- 
le, are i 'ij re nim laj tojpen chi 'o u chac 
ca petic man ca апѓај na pacha i tz'ibtal 
can chupam u уги] i Dios. 22 Chupam 
i 'ij-le, to’ qui wach ixokib chi 'o i yobil 
chiquij, xak ique chi 'o cac'al chi c'a que 
tz'umanic; c'ax i qui 'anmajic ique. Nim 
i c'ax ca pe na chuwach i jyub-i; nim i 
C'okbal ca pe piquiwi i winalci. 2^'O ni 
jujun que camsax pa ch'o'oj; 'o ni jujun 
que chapi bic y naj que c'ami bi pa 
ronojel tak tinimit. I tinimit Jerusalen, 
ca kajsax ni и 'ij cumal i ne te aj Israel 
winak. Queje quiqui гап ique ile, са ca 
quis ni 'ij yatal piqui'ab гита] i Dios. 


Wach i u c'unic i Achi aj Chicaj 

?5 Are ya ca c'un i q'uisbal 'ij, "o ni 
séfia "uri che i "ij, i іс, i ch'umil. Waral 
chuwach i jyub ta'aj, conojel i winak 
pa tak tinimit 'is que c'achiric; 'is que 
xibix na, rumal i nim laj u ch'awbal i 
mar, xak i uwi i ya chi lic quel na chicaj. 
26] winak quiqui tij na camic rumal qui 
xibriquil, are quiqui ch'ob i c'ax chi са 
pe na chuwach i jyub ta'aj. Lic quiqui xij 
quib, man i 'ij, i ic", i ch'umil que sicsax 
na. ?7Te'uri quiquil ni Achi aj Chicaj ca 
c'unic; са Cun pa sutz’, nim u cho'ab, 
nim і и ij u chomal. 28Ni'pa tak ile, are 
ca jekan u 'onquil, yix chi suc'ba iwij; 
chi yaca i jolom; man iwelbal chi sak 
nakaj chic 'o wi. (Queje xu bij i Jesus ile 





121.21 Are i Jerusalen are u cwenta i Judéa. 

chique u tijoxelab.) ?? Te'uri xu bij jun 
tijojbal tzij chique. 

— Chi ch'obo wach co'on i u che'lal 
hígo, xak i juban tak che’: 39are quiwil 
yix chi ya quel li u tux, iweta'am 'uri ya 
ca pe i "alaj. ?! Хак queje ile, are quiwil 
yix nipa tak i xin bij chiwe, qui ta u 
be "uri ya ca jekan і "utz laj 'atbal tzij re 
i Dios. 32Sak laj tzij quin bij chiwe, ca 
antaj na ronojel ni'pa in bim-le, are са 
maja que cam i winak je re wo'or. 331 caj, 
i ulew que sachsax na, xui-ri in tzij yin 
n-ca sach taj; ca 'antaj na ronojel ni'pa 
in bim chiwe. 34Chi chajij iwib; mi 'an 
che iwib chi n-ti qui ch'ob che i 'ij-le, xa 
rumal tij quix wa'ic, o xa quix 'abaric, 

o xak mas quix c'achir che i c'aslemal 
waral chuwach i jyub ta'aj. Mok xak te'et 
ca pe i 'jj-le piwi are n-ti qui ch'ob che. 
35Ca c'unic pacha co'on jun laso piquiwi 
conojel i winak chuwach i jyub ta'aj. 
36 Chix c'ac'ali-nok; mi mayij u tz'onoxic 
che i Dios. Chi tz'onoj che chi qui ch'ijo, 
man n-quix tzak ta chupam i mac are ca 
pe tak i c'ax-le; queje ile, n-ta q'uixbal 
chiwe are quix taq'ui chuwach i Achi aj 
Chicaj. (Queje u tzij i Jesus ile chique.) 
37']j "ij i Jesus ca tijin chu c'utic chique 
i winak pa rachoch i Dios; xui-ri ca kaj 
tak "ij, quel ра Jerusalen, са е war ра 
jyub Olívos/. 38 Are ca sakiric, са 'e tan 
chic pa rachoch i Dios y conojel i winak 
que upon ги’, chu tayic и tzij. 


» 


Wach u chapic i Jesus xqui 

ch'ob i nimak tak mam'ib. 
2 2 lYa xnakajab i nima'ij páscua, 

are 'ij chi ca tijaw wi i caxlanwa 
chi n-ta cunbal ocnak che. ?I je caj'atzil i 
sacerdóte, junam cu' i je tijonel re i ujer 
atbal tzij, quiqui tzucuj wach u camsaxic 
i Jesus quiqui 'ano, man quiqui xij quib 
chique i winak. ?Are "uri xoc i itzel pu 
c'ux i ma Júdas, chi ucab u bi, Iscarióte, 
are jun chique i cablajuj u tijoxelab i 
Jesus. ^Ire xa 'e cu' i caj'atzil i sacerdóte, 
xak i nimak qui patan pa rachoch i Dios; 
хе и а wach u jachic i Jesus cu ап 


» 

chique. ?Ique xe quicotic, y xqui bij che 
chi quiqui ya mer che. 5Rumal 'uri i ma 
Jádas xu junamsaj u wach си”; xoc chu 
tzucuxic wach i jachbal re i Jesus cu 
апо, xui-ri xa ali'al chiquiwach i winak. 


Iq'uisbal wa'im xu tij i 
Jesus cu' u tijoxelab 

7Xu rik i "ij re i nima'ij páscua, chi аге 
і ў re и tijawic і caxlanwa pacha хес 
(chi n-ta levadüára che), xak are i "ij wi 
chi 'o u chac que camsax i ral tak chij 
chuwach i Dios. 5Chupam i "jj-le, i Jesus 
xu bij chique i ma Pédro y ma Wan: 

—Je i yijba i ka cenar re i nima'ij 
páscua, —co'ono. 

?Ique xqui bij che: 

— Ра i сауга] wi сака yijba? —xe cha. 

10Xu bij chique: 

—Chitape'”: are quix oc pa tinimit, qui 
c'ulaj ni jun achi ruc'am jun 'ekbala 'o ya 
chupam. Chix terej chirij pa coc wi che 
jun ja. "Chi bij che i rajaw ja: 

—I Tijonel хој u tak li chu tz'onoxic 
chawe, “¿Pa 'o wi i cuárto pa quin tij wi 
i wa'im re i páscua cu' in tijoxelab? xu 
bij lok,” chix chok che. !?Te'uri ire cu 
c'ut chiwe jun nim laj cuárto pu caleja, 
yij chic; chila chi yijba wi i ka wa'im — 
xu bij i Jesus chique. 131 и tijoxelab xe 
'ec; are xe upon pa tinimit, 'is xqui riko 
pacha u bim i Jesus chique. Te'uri xqui 
yijba qui wa'im re i nima'ij páscua. 

14 Ате xu rik і 'or, i Jesus xcubi chi 
mexa, junam cu' i rapostelab. 15Xu bij 
chique: 

—Lic in rayim na quin tij і wa'im-i re i 
páscua iwu', tz'akat с'а maja quin camic. 
16 Katzij i tzij-i quin bij chiwe: yin n-quin 
tij ta chic i wa'im-i са ca tzzakatsax ni и 
wach in patan pa 'utz laj 'atbal tzij re i 
Dios —xu bij i Jesus chique. 

17 Te'uri xu chap i tu'bal ya y xu tioxij 
che i Dios. Te'uri xu bij chique: 

— Chi chapa iri, chi jacha chiwach. 
18Quin bij chiwe: n-quin tij ta chic u 
wa'al áva, са ca c'un ni 'utz laj 'atbal tzij 
re i Dios —xu bij chique. 





121.37 I Jesus ca 'e war che i aldéa Betánia, chi ca сапа] xe rakan i ral jyub Olívos. 

19'Te'uri xu chap i caxlanwa, y xu 
tioxij che i Dios; xu piro, y xu jach 
chique. Are 'uri xu bij chique: 

—Are iri аге in ch'acul chi quin jach 
na pu'ab i camic, tobal iwe yix. Are qui 
'an tak iri, chi 'ana cuxtabal we yin —xu 
bij. 

20 Are xquelej i wa'im, queje tan chic 
xu 'an che i tu'bal ya; xu bij: 

—] vin-i chi caka tij па, are in quiq'uel 
ca turuw na, tobal iwe yix; rumal in 
quiq'uel-le ca tz'akat u wach i trat сас’ 
ru' i Dios (queje ile, i trat сас’ 'o niu 
cho'ab) —xu bij. ?! I Jesus xak xu bij: 

— Chitape* i jun chi quin jachaw па, 
^о chi wv chi mexa. ??Katzij, yin chi in 
Achi aj Chicaj, quin cam na pacha 'ax u 
ch'obom wi i Dios, xui-ri, to u wach i 
achi chi quin jachaw na piqui'ab i je aj 
ch'o'oj chwij —xu bij chique. 

23Te'uri хаш jek u tz'onoxic chiquiwach 
pachin chique ique ca 'anaw nawi ile. 


I je nimak chuwach i Dios quiqui 'an 
che quib xa je ajchac chiquij i cachi'il 


24[ u tijoxelab i Jesus, xe oc chu 
chapic quib chi tzij chi pachin nawi 
chique ique nim ni и 'ij chiquiwach i 
тасы”. 25 Аге 'uri i Jesus xu bij chique: 

—I је 'atol tzij ге u wach i jyub ta'aj, 
ique lic que rajawin piquiwi i winak, xak 
ca bix chique chi je aj 'anol 'utz chique. 
Queje ile quiqui 'an i 'atol tzij re u wach 
i jyub ta'aj. 26Xui-ri, yix n-ix ta queje ile. 
Pachin i nim и” chixol yix, chu апа 'uri 
ch'utin che rib; pachin iwaj'atzil yix, chu 
'ana pacha mocom che rib chiwij. 27 Cwaj 
quin tz'onoj jun tzij chiwe: éPachin і 
nim и ij? ¿Are nawi i jun chi ca cubi chi 
wa'im? ¿O аге і са yaw i wa chuwi mexa? 
Katzij, are i ca cubi chi mexa, are i nim 
u "ij. Xui-ri, yin іп 'o iwu pacha in ај yol 
i wa chuwi mexa. (Queje u tijojbal tzij 
ile, c'utbal-re chique chi ni'pa je nimak 
chuwach i Dios, je are i je ajchac chiquij i 
cachi'il.) 

28 —Yix "ut, n-in ta iwo'tam can 
chuwach tak i c'ax in tijom; ??rumal-i, 


134 


yin quin ya jun i 'atbal tzij pi'ab yix 
pacha u yom in Kajaw pin'ab yin. 30Qui 
tij i wa, qui tw i уа? chuwi in mexa pa in 
'atbal tzij yin. Quix cubi na pi q'uijibal 'o 
u ij y qui ап афа] tzij chique i cablajuj 
tzobajil je qui muk qui xiquin i cablajuj 
u c'ojol i mam Israel —xu bij i Jesus 
chique. 


I Jesus xu bij che i ma Pédro 
chi cruwaj ni u wach 


31] Kajwal xak xu bij che i ma Simon 
Pédro: 

—iAy, a-Simon! iChatape'! І itzel* 

u tz'onom chi са уа’ pu'ab cu ап сах 
chiwe, 'ilbal-re we quix и tzaksaj па. 
Craj ire co'on chiwe, pacha ca 'ani che 

i aros аге ca ch'ayic!. ?? Xui-ri, yin in 
tz'onom che i Dios pawi, chi n-ca sach 
tu cubibal a c'ux chwe. Y yet, we xic'aw 
ile, are ca c'un chic u cowil a c'ux, che 
a cowij awachalal —xu bij. 33Te'uri i ma 
Simon xu bij che: 

—Wajwal, yin in yij chic quin 'e aww 
c'a pa cárcel; o xak we pa camic, quin 'e 
awu —xcha. 

34] Jesus xu bij che: 

—A-Pédro, chatape', wo'or mísmo, are 
maja ca ch'aw i teren re u sakirbal, ca 
bij na oxmul chi n-aweta'am ti in wach 

—xu bij. 


I u tzij i Jesus chique u tijoxelab 
are ya ca peic'ax puwi 
35Tæuri i Jesus xu bij chique u 
tijoxelab: 

—Are xix in tak bi chu bixquil u tzij i 
Dios pa tak aldéa, n-xin ya ta chiwe we 
qui сат bi i teb, mi tene yabal i mer, mi 
tene i xajab. Are xi 'an yix ile, со nawi 
xo'on palt chiwe? —xu bij. 

—N-taj —xe cha che. 

36 Are 'uri xu bij chique: 

—Wov'or, n-queje ta chic ile qui 'ano. 
Are i chi апа, pachin i 'o и teb, chu 
c'ama bic; xak queje i yabal u mer, chu 
c'ama bic. Pachin jun n-tu ch'ich', chu 
c'ayij и chaquet, lo'bal re u ch'ich. (Man 





k 22.31 I itzel, хак Satanas ca bix che. 


122.31 I mer tzij xu bij are iri; pacha ca 'ani che u wach i trígo. 

ca pe ni ch'o'oj chiwij wumal yin.) 
37Katzij i quin bij chiwe, 'o u chac ca 'ani 
chwe pacha i tz'ibtal can ujer chupam u 
wuj i Dios. Cu bij i ujer tzij:" *Quiqui bij 
ni winak chi ire xa aj 'anol n-us taj, xa 
cu kel i 'atbal tzij, quiqui bij na." Queje 
ile i tzij tz'ibtal can ujer. Chwij yin 
tz'ibtal wi ile; y ronojel i tz'ibtal chwij 
yin, ca 'ani na —xu bij i Jesus chique. 

38Te'uri xqui bij: 

—Kajwal, chawilape'! chi 'o queb 
espáda —xe cha. 

—Co'on Пе —xu bij chique. 


I Jesus xu tz'onoj che і 
Dios pa Getsemani 


39 Te'uri i Jesus хе] pa tinimit, xa 'e 
chuwi jyub Olívos pacha 'ax co'on wi. I и 
tijoxelab хе 'e rw. 40 Are xupon chila, xu 
bij chique: 

— Chi tz'onoj che i Dios man n-quix 
tzak ta chupam i mac —xu bij. 

^1 Xu jach pan jubi’ rib chique, te'uri 
xuqui'ic, y xu tz'onoj che i Dios. *?Xu bij: 

—Ta, we cawaj, chawesaj i c'ax 'o 
chinwach. Xui-ri, ma ya chwe pacha i to' 
cwaj yin; are, cha 'ana pacha i cawaj yet 
chwe —xu bij. 

*3Te'uri, xwinakir jun ángel chicaj, 
xol и ya mas и cowil u c'ux. 441 Jesus lic 
nim i bis 'o chu c'ux, гита]-і xu cowij 
u tz'onoxic che i Dios, y xel u c'atanal 
pacha quic' ca tz'ujuw pulew. 

45 Are xwalij chu tz'onoxic che i Dios, 
xa е chic си и tijoxelab. Xe u riko xa 
que waric; lic je cosnak rumal qui bis. 
46Xu bij chique: 

—éWuchac quix waric? Chix walijok, 
chi tz'onoj che i Dios chi n-quix tzak ta 
chupam i mac —co'on chique. 


Wach u chapic i Jesus xqui 'ano 


^7] Jesus c'a ca tijin chi tzij are xe 
upon uq'uial winak ru”. 'O jun achi nabe 
chiquiwach: are i ma Júdas, chi jun 
chique i cablajuj u tijoxelab. Ire xtejeb 
pan го i Jesus, tz'ubal-re. 481 Jesus xu 
bij che: 

—A-Jüádas, ¿Rv bari jun tz'ubanic ca 
'an-na, ca jach ni Achi aj Chicaj" piqui'ab 
i aj ch'o'oj chirij? —xu bij che. 

439 ц tijoxelab, are xquilo wach quiqui 
ап i је rachi'ilam i ma Júdas, ique хаш 
tz'onoj che i Jesus: 

—Kajwal, ¿utz nawi сака сој ch'ich' 
chique? —xe cha che. 

50 Y "o jun chique xresaj li u ch'ich' y 
xu soc i takon re i 'atz laj sacerdóte; 
xresaj u xiquin wikabim. 5! Xui-ri, i 
Jesus xe u ай]: 

—Co'on ile —xu bij chique. 

Te'uri xu chap u xiquin i takon y 
xrutzirsaj bic. ??Ique chi je c'un-nak chu 
chapic i Jesus je are i ajwab sacerdóte, 
xak i je caj'atzil i policía re i rachoch i 
Dios, хак i nimak tak mam'ib. I Jesus xu 
bij chique: 

—éWuchac quix c'un yix ги ch'ich', 
xak ги che’, pacha qui ар che jun ili'om? 
53Yin *ij "ij, xin upon iwu' pa rachoch i 
Dios, y yix mi tene xi cowij i c'ux che 
in chapic. Xui-ri, ya xu rik i 'or yatal 
chiwe yix; аге i 'or iri chi qui апо pacha 
і nojim na. Are "or ігі, yatal che i rajaw i 
'ekumal —xu bij chique. 


Wach i ruwaxic u wach i 
Jesus xo'on i ma Pédro 


54Те”игі xqui chap i Jesus y xqui сат 

bi pa rachoch i 'atz laj sacerdóte; i ma 
Pédro to’ chi пај xterej bi chiquij. 55Are 
xe oc chila, 'o jujun xqui пис’ qui га? chu 
nic'ajal uwaja y xe cubi chu chi’; хак 
i ma Pédro xa 'e cubi cw. 56Jun ixok 
ajchac pa rachoch i caj'atzil i sacerdóte 
xril i ma Pédro cul chi а”; xu maj u 
takexic y xu bij: 

—Xak i achi-ri are rachi'il i jun chi 





xchaptajic —xcha. 
57] ma Pédro xruwaj u wach i Jesus; 
xu bij: 


—Ixok, yin n-weta'am tene u wach 
—co'ono. 
58Xo'on pan jub’, jun achi xril i ma 
Pédro y xu bij che: 
—Xak yet at cachi'il ique —xu bij. 





т 22.37 Isaías 53:12 


^22.48 I Achi aj Chicaj are i Jesus mísmo. 

I ma Pédro xu 1а' u wach che: 

—iN-in ta cachi'il! —xu bij. 

59 Colo jun "or u bixquil, 'o jun chic lic 
xu bij: 

—iKatzij i achi-ri, lic rachi'il ire, man 
xak aj Galiléa! —xcha. 

$0] ma Pédro xu bij: 

—Achi, n-weta'am taj wach i ca bij 
—co'ono. 

Ca ca tijin chi tzij, juntir xch'aw jun 
teren. 9! Are 'uri i Kajwal xu pisquilij u 
jolom y xu c'am u takexic i ma Pédro. 
Ате 'uri i ma Pédro xc'un u tzij i Kajwal 
pu jolom, wach и bim che: *^Wo'or 
mísmo, are maja ca ch'aw i teren, quin 
awuwaj oxmul," и bim che. 621 ma Pédro 
xel chila. Lic c'ax xu na u c'ux; lic xo' 
rumal wach i xu 'ano. 


Wach i u yo'yaxic i Jesus xqui 'ano 


$3] achiab chi je aj chajal re i Jesus, 
xqui yo'ya y xqui ch'ayo. 9^Xqui tz'apij 
u wach che c'ul y xqui ch'ay chu palaj. 
Te'uri xqui bij: 
— Cha bij chake pachin xat ch'ayawic 
—e cha che. 
$5Lic qui i tzij xqui bij che, to'tabal-re. 


Wach xqui гар i aj nuc'bal 
t'isbal che i Jesus 


66 Are хе] li "ij, xqui mol quib i nimak 
tak таті re i tinimit, хак i je caj'atzil 
i sacerdóte, xak i tijonel re i ujer 'atbal 
tzij. Te'uri xqui c'am bi i Jesus pa qui 
nuc'bal. Are 'o chiquiwach, xqui tz'onoj 
che: 

$7 —Cha bij chake ¿at are nawi yet i 
Crísto, i Tolke chi koy'em? —xe cha. Ire 
xu bij chique: 

—We quin bij chiwe, n-qui сој taj. 
$8Xak we 'o jun tzij quin tz'onoj chiwe, 
yix n-quix ch'aw taj. 69 Xui-ri, wo'or 
mísmo i Achi aj Chicaj? coc pu q'uijibal 
pu wikabim i Dios chi 'atz u cho'ab —xu 
bij i Jesus chique. 

70 Are "uri conojel xqui tz'onoj che: 

—¿Yet nawi 'ut, at u C'ojol i Dios? —xe 
cha che. 

I Jesus xu bij: 
—Sak laj tzij i xi bij? —co'on chique. 
71 Are 'uri xqui bij: 

—éWach chic tzij сакај? N-ta chic u 
chac we "o juban chic winak col qui bij u 
mac, iYoj mísmo xka ta! Ire ru' u chi' xu 
bij —xe cha. 


I nimak tak mam'ib xqui coj u 
mac i Jesus chuwach i ma Piláto 
2 3 1Те”игі, "is xe walij conojel, y 
xqui c'am bi i Jesus chuwach i 
ma Piláto. ?Chila xqui jek u cojic u mac; 
xqui bij: 

— Ка rikom i achi-ri, ca tijin chi qui 
tunic i kach aj tinimit. U bim chi n-us 
taj caka toj alcawal che i 'atol tzij. Хак 
cu bij chi are ire i Crísto chi que'elok 
atol tzij c'un-nak ku' —xe cha. (Queje 
qui tzij ile, i je aj cojol u mac i Jesus 
chuwach i ma Piláto.) 

3]re xu tz'onoj che i Jesus: 

— Yet at 'Atol Tzij que i aj Israel 

winak? —xu bij che. 
I Jesus xu bij: 

—Are ile, pacha i xa bij yet —co'ono. 

^Te'uri ma Piláto xu bij chique i 
caj'atzil i sacerdóte xak chique i winak: 

—N-tu mac i achi-ri quin rik yin —xu 
bij chique. 

5[que xa quiqui cowij u сојіс u mac. 
Xqui bij: 

—Rumal u c'utunic ire-le, i winak to' 
que ch'okowic ronojel i jyub Judéa. Xu 
jek и 'onquil chila pa Galiléa, у wo'or 
c'un-nak chi —xe cha. 


» 


I ma Heródes, junam си’ и 
soldádo xquetz'bej u 'ij i Jesus 

SI ma Piláto, are xu ta chi xqui cuxtaj 
i Galiléa, xu tz'onoj chique we i Jesus aj 
Galiléa winak. 7 Are xqui bij chi katzij, aj 
Galiléa, xu tak bi "uri ги’ i ma Heródes, 
chi 'atol tzij puwi i jyub Galiléa. N-c'ax 
tu 'onquil ile, man i ma Heródes che tak 
i 'ij-le 'o pa Jerusalen. 81те, are xupon i 
Jesus chuwach, lic ca quicotic; ya ujer 
tan u rayim rilic u wach, man u tom 





?22.69 Аге i Jesus mísmo are i Achi aj Chicaj. 
que'elok: Sak laj tzij i xi bij. 


222.70 I mer tzij xu bij are iri: “Үіх queje ile xi bij"; ile 

rason wach ca tijin chu 'onquil. Craj ire 
cril jun milágro cu 'an i Jesus chuwach. 
?Mas i tzij xu tz'onoj che, xui-ri i Jesus 
п-хи la' tu wach che, mi ta jun tzij xu 
bij. !? Te'uri i caj'atzil i sacerdóte, хак i 
je tijonel re ujer 'atbal tzij lic xqui jek 
tan chic u cojic и mac. ! I ma Heródes, 
junam cu' u soldádo, to' quiqui tze'ej 

i Jesus, to’ xquetz'bej u "ij. Xqui сој li 
jun uu lic chom, pacha re jun 'atol 
tzij, yo'yabal-re; te'uri i ma Heródes xu 
tzalijsaj chubi ru' i ma Piláto. !?Te'uri 

i ma Piláto ru' i ma Heródes xqui jek u 
'ijjlaxic quib chiquiwach; man o'onom-lok 
n-cacaj ta te quib. 


Xqui bij chi 'o и chac ca 
camsax ni Jesus 


13] ma Piláto xe u mol qui chi' i 
caj'atzil i sacerdóte, xak i u wi qui 
jolom i tinimit, xak i to' winak. !^Xu bij 
chique: 

—Yix xi c'am li achi-ri chinwach y xi 
bij chwe chi xa que u tun i winak, xi 
bij. Lic chiwach yix, xin taq'ui na pa 
rakan, y n-in rikom tu mac pacha u mac 
i cojom yix. 15Xak i ma Heródes, n-xu 
rik tu mac; xa u takom tan chic li wu' 
yin. I achi-ri, n-tu mac u 'anom we ca 
camsaxic. 16Rumal-i, xui quin tak u ya'ic 
u lo'xic, y cwo'taj bic —xu bij i ma Piláto 
chique. 

17Pa tak nima'ij páscua, i ma Piláto 'o 
chukul cro'taj bi jun aj prexil chique i 
winak. 18Conojel i winak xe siq'uin chu 
bixquil: 

—iN-cakaj ti achi-le! iCha camsaj! —xe 
cha—. iChawo'taj i ma Barabas chake! 
—e cha. 

19[ ma Barabas-le, tz'apilic man xu jek 
jun ch'o'oj chirij i 'atbal tzij pa tinimit, 
xak u 'anom i camic. 201 ma Piláto, сга] 
ire cro'taj i Jesus, rumal.i хе и 'ijla chic i 
winak. ?! Xui-ri, ique xa xe siq'uin che: 

—iCha camsaj chuwach cruz! iCha 
camsaj chuwach cruz! —xe cha. 

22] ma Piláto xu tz'onoj uroxmul 
chique: 

—éWach гита]? N-ta jun u mac хіп 
riko we ca camsax na. Quin tak 'uri u 
ya'ic и Іо”хіс, te'uri cwo'taj bic —co'on i 
ma Piláto chique. 

?3[que xa xe siq'uin mas chu bixquil 
chi 'o u chac ca camsax chuwach cruz. 
Rumal i qui siq'uinic ique, junam cu' i 
caj'atzil i sacerdóte, xqui lo'oj pacha i 
quiqui tz'onoj. ?*Rumal.i, i ma Piláto 
xu гап 'atbal tzij che i Jesus pacha i xqui 
tz'onoj chirij. 25 Xro'taj i ma Barabas 
pacha xcaj ique, ire-le chi tz'apil te 
rumal i ch'o'oj u yacom, xak rumal i 
camic u 'anom. Te'uri xu jach i Jesus 
piqui'ab, quiqui 'anbej che pacha cacaj 
ique. 


Wach u ripic i Jesus chuwach cruz 


26 Xqui сат bi i Jesus pa i quiqui 
camsaj wi. Are que tijin chi be, xqui 
c'ulaj jun achi aj pa tinimit Ciréne, ma 
Simon u bi; ire te xc'un pa tak jyub. Xqui 
tac'ba y xqui ya bi cruz rij u kul; te'uri 
xqui гап pen che chi ca terej bi chirij i 
Jesus. 

27 Je qui i winak je teren chirij; 
chiquixol i winak-le, je q'ui ixokib que o' 
che i Jesus, que siq'uinic rumal i qui bis. 
?8] Jesus xu pisquilij rib y xu bij chique: 

—Yix, ix ixokib ix ај Jerusalen, mix о” 
chwe yin. Are, chix o' rumal i c'ax chi 
ca pe na piwi yix, xak piquiwi iwac'al. 
?9 Ca c'un ni "ij chi qui bij па: “02 que 
ique chi n-xq'uiji ta cac'al; 'utz que ique 
chi п-хе alan taj; 'utz que ique chi n-qui 
tz'umansam ta cac'al," qui bij na, rumal 
і сах chi ca pe na piwi. ?? Co'on panok, i 
winak quiqui bij na che i nimak tak jyub, 

“iChix tzak li chikij!" Xak quiqui bij па 
che i ral tak jyub, *iChoj i ch'uku!" que 
cha na (man lic quiqui xij quib chuwach 
і сах ca petic). ?!1 C'ax iri chi que tijin 
chu 'anic chwe yin wo'or; xui-ri, mas 
c'ax ca ап na chique i aj Israel co'on 
рапок“ —xu bij i Jesus chique i ixokib. 
32Xak je 'o queb chic achiab xe 
qui c'am bic quiqui camsaj junam ru' 
i Jesus; ique, che queb, 'o qui mac 





123.31 I mer tzij xu bij аге ігі: “We queje iri quiqui ап che i che’ rax, ¿wach quiqui ар "игі che i che 


chakij?" 

chuwach i 'atbal tzij. 33 Are xe upon 
che jun ral jyub chi “U jolom anma" u 
bi, i soldádo xqui rip i Jesus chuwach 
cruz. Xak xe qui rip i queb chi 'o qui 
mac, jun pu wikabim i Jesus, i jun 
chic pu moxim. ?^Are xqui rip i Jesus 
chuwach cruz, ire xu bij che i Dios: 

—Ta, cha cuyu qui mac; n-queta'am taj 
wach que tijin chu 'onquil —xu bij. 

I soldádo xqui 'an saquinic chirij u °w 
i Jesus, 'ilbal-re pachin ca ch'acaw bi 
chique. 351 winak je tac'al bic, to’ que 
takenic; xak i qui wi qui jolom to' que 
tzen che i Jesus. Xqui bij: 

—]re-le 'o i xe u to na, wo'or игі chu 
to rib ire, we kas katzij are i Crísto, chi 
chatal rumal i Dios —xe cha. 

36Xak i soldádo xqui yo'ya u "ij. Xe 
tejeb pan ru' y xqui sujuj víno ch'am che. 
37 Xqui bij che: 
—We at qui "Atol Tzij i aj Israel winak, 
cha to awib yet —xe cha. 
380 juban tzij tz'ibtal puwi ап 
i cruz, tz'ibtal piqui ch'awbal i aj 
Griégo, xak piqui ch'awbal i aj Latin, 
xak piqui ch'awbal i aj Hebréo winak. 
I tz'ib, queje iri cu bij: "Are iri, are i 
'Atol Tzij que i aj Israel winak," co'ono. 
39Te'uri, 'o jun chique і queb chi je 
riptal го, xu yo'ya pan i Jesus: 

— Yet, we katzij at Tolke”, cha to awib y 
choj a to yoj —xu bij che. 

40 Are "uri, i rachi'il xu Ја’ u wach che; 
xu bij: 

—¿Yet, n-ca xij ta ba awib che i 
Dios? Xak junam i camic caka ар yoj 
ru' i jun-le. ^! Xui-ri, yoj, ca majaw 
chake caka tij i с'ах-і, xa сој tijin 
chu tojic i ka mac pacha usuce’, péro i 
achi-le n-tu mac u 'anom —xu bij che 
i rachi'il. 

??Te'uri xu bij che i Jesus: 

—Ma Jesus, min a sach pa c'ux are cat 

oc che a 'atbal tzij —xu bij. 
43] Jesus xu bij che: 

—Sak laj tzij i quin bij chawe: 

wo'or cat oc na wu' pa glória 
—co'ono. 

I u camic i Jesus 


44 Are xtic'oj i "ij, xo'on 'ekum ronojel 
u wach i jyub ta'aj; queje xo'on ile c'a a 
las tres re и kajbal ij. Lic xtz'aptaj и 
wach i 'ij. Хак i nim laj cortin pim chi 
'o pa rachoch i Dios xrakch'ix pa nic'aj. 
^6 Te'uri, i Jesus co xch'awic: 

—Ta —xu bij—, iWo'or cwokxanij i 
wanima pa'ab! 

Are xu bij ile, xel u c'ux. 

?7] caj'atzil i soldádo, are xrilo wach i 
xa 'anic, lic xu сој и 'ij i Dios. Хак xu bij: 

— Katzij i achi-le lic п-и mac u 'anom 
—co'ono. 

48Ni'pa i winak chi xe moltaj chi rilic 
u camsaxic i Jesus, are xquilo wach i xa 
'anic, lic xe oc chi bis; rumal.i, que tijin 
chu ch'ayic u wach qui c'ux, xe 'e chi 
cachoch. ^? Conojel i queta'am u wach i 
Jesus xa xe taq'ui c'a naj. Xak queje xqui 
'an i ixokib chi je teren li chirij c'a pa 
Galiléa; c'a naj xe taq'ui'ic xe taken lok. 


Wach u mukic i Jesus 


50°С) jun achi, ma Jose u bi, lic 'utz laj 
achi, suc'ul u c'ux chuwach i Dios. Ire 
aj Arimatéa, jun tinimit u cwenta i jyub 
Judéa. Are ire jun chique i aj nuc'anel 
t'isanel que i aj Israel winak, xui-ri, 5! ire 
пи уот tu wach cu i je rachi'il; п-хгај 
taj wach xqui гап ique che i Jesus. Ire xu 
rayij chi ca jekan i 'atbal tzij re i Dios. 
52үге-Је xa 'e ru’ i ma Piláto y xu tz'onoj 
и ch'acul i Jesus. 53Te'uri ха 'e chu 
kajsaxic che i cruz, y xu pasij pa sawan. 
Te'uri xu ya chupam jun pantion сас’ 
worom pa abaj chi n-ta winak muktal 
chupam. 541 'jj-le are i ij re u yijbaxic i 
uxlambal 'ij, man ya ca jekan i uxlambal 
"ij que i aj Israel. 551 ixokib chi je cun- 
nak ги i Jesus с'а Galiléa, xe terej bi 
chi rilic pa i ca muki wi, xak wach u 
cotz'baxic и ch'acul ca 'anic. 56 Te'uri xe 
tzalij che i cachoch y xqui yijba i cunbal 
muy, xak i acéite que i camnak. Are 
xjekan i uxlambal 'ij, xe uxlanic, pacha 
cu bij i ujer афа] tzij. 





723.39 I mer tzij xu bij are i "Crísto." 

Wach u walijic i Jesus che i camic 
2 4 1Re u sakirbal domíngo:, i 

ixokib xe 'e chic pa muktal wi i 

Jesus; xqui c'am bi i cunbal muy chi qui 
yijbam. 'O juban chic ixokib xe cachi'ilaj 
bic. 2Аге xe uponic, xquilo chi і abaj 
tz'apbal re u chi' i jul ya 'elsam chic 
pu q'uijibal. 3Are "uri, xe oc bi chupam, 
péro n-xqui rik ti u ch'acul i Kajwal 
Jesus. ^Lic xqui bisoj rumal, n-quiqui 
rik taj wach quiqui 'ano. Xak te'et xe 
quil queb achiab je tac'al chila, lic ca 
walch'in qui 'u'. "Mas xe oc 'il che, y 
xqui lucba qui palaj pulew. Are 'uri i 
queb achiab xqui bij chique: 

—éWuchac qui tzucuj jun c'aslic си’ i 
camnak? 61те n-chi ta chic 'o wi; xc'un 
sak chuwach. Cha c'un chi c'ux wach 
xu bij chiwe са are ix 'o pa jyub Galiléa. 
7Xu bij chiwe chi i Achi aj Сһісај 'ou 
chac ca jachtaj na piqui'ab i ajmac laj tak 
winak, xak ca rip na chuwach cruz, xak 
ca c'unsax sak chuwach churox 'ij. Queje 
u tzij ile chiwe —xe cha i ángel chique 
i ixokib. 

8 Are "uri xc'un u tzij i Jesus chi qui 
c'ux. ?Te'uri xe tzalij li chila pa i muktal 
wi, y xqui ya u tzijol chique i julajuj 
apostelab, xak i juban chi je terejnak 
chirij. 10 Are i ixokib chi xe bin chique 
ique-le, je are ati Mariy Magdaléna, xak 
ati Wan, xak i ati Mariy chi u chuch i 
ma Jacóbo. Ique-le cu' i juban ixokib 
xqui bij chique i apostelab wach i xquilo. 
HT qui tzij i ixokib, xa ch'uj laj tzij xqui 
ta i apostelab; n-xqui coj taj. 

12Xui-ri, і ma Pédro xwalijic, xa 'e 
pa'anem pa 'o wi i pantion. Are xtzun 
pan chupam, xrilo xui chic i sawan 'o 
canok. Te'uri xa 'e chi rachoch; lic cu 
bisoj wach i xa 'anic. 


I Jesus xu c'ut rib chique queb 
u tijoxelab pa be re Emaus 


13 Che i ’ij-i, je queb chique u tijoxelab 
i Jesus que 'e che jun aldéa, Emaus u bi; 
colo oxib légua u najtil che i Jerusalen. 

14 Are que tijin chi be, que tijin chu 
ch'ach'axic ni'pa i xc'ulmax pa Jerusalen. 
15 Are quiqui lap ile, са que tijin chi 
tzij, are "uri i Jesus mísmo xtejeb си, y 
xe 'e junam. 16Xui-ri ique n-xquetamaj 
tu wach; xa pacha ch'uktal jubi' qui 
ba'wach. 171 Jesus xu tz'onoj chique: 

—éWach i qui lapo are quix tijin chi 
be? ¿Wuchac quix bisonic? —co'on 
chique. 

18 Jun chique, ma Cleófas u bi; ire xu 
Іа’ u wach che y xu bij: 

—Conojel i winak 'is queta'am wach 
i ха 'ani pa Jerusalen che tak i 'ij-i. 
Conojel i aj solinel chila queta'am chic, 
¿xui bari yet n-aweta'am taj? —xcha. 

19—¿Wach 'uri? —xu bij i Jesus 
chique. 

— Chi xqui гап che і ma Jesus aj 
Nazaret —xqui bij—. Ire jun nim laj 
ajbil и tzij i Dios. Wach i хи апо, wach i 
xu bij, nim xril i Dios, nim xquil conojel 
i winak. 20 Xui-ri, i caj'atzil i sacerdóte 
junam cu' i ka wi ka jolom, xqui jach 
na pu'ab i аа] tzij. Xqui 'at tzij puwi 
chi ca camsaxic; y chuwach cruz xqui 
camsaj wi. ?! Chakawach yoj, mok 
are ire coj 'elsaw pa pen oj aj Israel 
winak, xui-ri, xqui camsaj; are urox ij 
iri u 'onquil canok. ??'O jujun ixokib je 
kachi'ilam, хој qui сој "il, man sakiric 
xe upon pa i muktal wi, 23у n-xqui rik ti 
camnak. Xe c'un ku' y xqui bij chake chi 
xquil queb ángel chila; xbix chique chi 
ire c'aslic, que cha. ?^Xe 'e jujun chake 
pa i muktal wi; xqui riko xak jun ги” 
pacha xqui bij ixokib, xui-ri, n-xquil tu 
wach i ma Jesus. (Queje xqui bij i queb 
achiab ile che i Jesus.) 

?5]re xu bij "uri chique: 

—iAy, yix n-qui ch'ob taj! cUmpa nawi 
qui coj piwanima ni'pa i xqui bij i ajbil 
u tzij i Dios ujer? 26 N-iweta'am ta Багі, 
chi i Crísto 'о u chac cu tij ni uyej-le, 
te'uri cocsax ni u ’ij? —xu bij chique. 

?7Te'uri хи jek и sakixic chique ni'pa 
i tz'ibtal ujer chirij ire; nabe, wach u 
tz'ibam can i mam Moises, te'uri, wach 





524.1 Are i uxlambal 'ij que i aj Israel are i sábado; i nabe 'ij re i seman are i domíngo. 

qui tzibam can conojel i ajbil u tzij i 
Dios. 

28 Хе upon che i aldéa pa i que е wi. I 
Jesus xu 'ano pacha ca е pan jub’ chic. 
29]que n-xqui ya ta che са 'ec. 

— Chat canaj ku' yoj —xe cha—; ya 
xkaj i ij, ya coc 'ekum —xe cha. 

Are "uri, xoc си’ man ca canaj си 
cha'ab. 30 Are je cul chi mexa, i Jesus xu 
chap i caxlanwa, y xu tioxij che i Dios. 
Te'uri xu piro y xu jach chique. 31 Are xu 
ап ire ile, pacha tak xjaktaj qui ba"wach 
y xquetamaj u wach; are 'uri ire xsach 
'an chiquiwach. 

32Te'uri xqui bij chiquiwach: 

—éWach xa na yet pa c'ux are xlapan 
ire Ки’ pa be? ¿Xa na jun nim laj 1? iYin 
xin na'o! are ca tijin chu sakixic i ujer 
tzij chake —xe cha chiquiwach. 

33 Juntir xe walijic y xe tzalij chic 
pa Jerusalen. Chila xe qui rik i julajuj 
apostelab qui molom quib cu' juban chic 
cachi'il. 34Ique xqui bij chique i queb: 

—iKatzij, i Kajwal xwalijic; xu c'ut rib 
che i ma Simon! —xe cha. 

35 Te'uri i queb xqui Іар chique wach 
xqui c'ulmaj pa be, xak wach i retamaxic 
u wach i Jesus xqui апо, are xu pir i 
caxlanwa. 


Wach u c'utic rib xo'on i 
Jesus chique u tijoxelab 


36 Are que tijin chu ch'ach'axic tak ile, 
xak te'et i Jesus xwinakir ап си”, y xu ya 
rutzil qui wach: —iChuxlan i c'ux! —xu 
bij chique. 

37 дие lic xe oc 'il; lic xqui xij quib. 
Quiqui bij ique xa jun ашпа xquilo. 381 
Jesus xu tz'onoj chique: 

—éWuchac qui xij iwib? ¿Wuchac 'o i 
cu bij і сих? —xu bij chique. 

39 — Chiwila in 'ab, i wakan, ichi 
lic yin! Chin i chapa, chiwilape', man 
jun anma n-tu bakil, n-tu ti'ijlal pacha 
quiwil chwe yin-i —xcha. 

40 Are xu bij ire ile, xu Cut u аЬ i 
rakan chique. ^! Ique maja quiqui cojo 
we are i Jesus 'o chiquiwach. N-xe tiqui 

ta chu cojic rumal qui quicotemal lic 
nim; с'а je bisor-nak che. Rumal-i, i 
Jesus xu tz'onoj chique: 

—éO і ca tijaw chi? —xcha. 

42'Te'uri хаш ya ch'akap bolom car 

che, ги ch'akap 'akaj "o cab che. *?Ire xu 
chapo y xu tij chiquiwach. ^^Te'uri xu 
bij chique: 

—Ni'pa iri chi ха апі chwe, xak jun ги” 
tak i xin bij chiwe are іп 'o iwu'. Ni pa i 
tz'ibtal chwij yin, 'is 'o u chac ca 'ani na 
chwe; ronojel tak i u tzibam can i mam 
Moises, xak ronojel tak i qui tz'ibam 
can i ujer ajbil u tzij i Dios, xak wach i 
tz'ibtal can chupam i wuj Sálmos —xu 
bij chique. 

45'Te'uri xu ya qui nojbal, man quiqui 
ta и be nipa i tz'ibtal can ujer chupam u 
wuj i Dios. 46Xu bij chique: 

— Аге i tz'ibtal canok are ігі: “I Crísto* 
o u chac ca camsaxic, te'uri ca c'unsax 
na sak chuwach churox "ij." 47 Хак ca 
paxsax ni u tzijol i cuybal mac; rumal 
i Crísto 'o i cuybal mac chique ni'pa 
quiqui jalwachij qui c'aslemal. Iu 
paxsaxic i tzij-le, ca 'ani na cumal i 
je u takon i Crísto". Pa Jerusalen, ca 
jekan nu bixquil, te'uri ca paxsax rason 
ronojel tak i tinimit chuwach i jyub ta'aj. 
48Yix iwilom wach in 'anom, ix ajbil-re 
uri chique i winak. 4° Сһіќаре’, yin ya 
quin tak li Jun piwi chi u bim chic in 
Kajaw quix ruc'aj na. Xui-ri, mix 'e tan, 
chiwoy'ej na waral pa Jerusalen c'a ca 
kaj na li u cho'ab i Dios piwi. (Queje xu 
bij i Jesus ile chique i u tijoxelab.) 


, 


» 


Wach i 'elic bic xo'on i Jesus chicaj 


50 Te'uri xe 'el bic, xe u сат bi с'а 
che i aldéa Betánia; are je 'o chila 
xu yac и 'ab у xu tz'onoj che i Dios 
piquiwi. 51 Are ca tijin chu tz'onoxic 
che i Dios piquiwi, xel chiquixol, y 
xc'am bi chicaj. 52 Are 'uri ique xqui сој 
и "ij, te'uri xe tzalij pa Jerusalen, lic 
que quicotic. 53°) ij je 'o pa rachoch 
i Dios, que tijin chu cojic u "ij i Dios. 
Amen (Kkatzij). 





124.46 Are i Jesus mísmo. 


"24.47 І mer tzij xu bij are ігі: “Ca paxsax пі и tzijol pu bi i Crísto." 


I 'UTZ LAJ TZIJ CHIRIJ I JESUCRISTO U TZ'IBAM 
I SAN JUAN 





U c'unic i Dios chuwach i jyub ta'aj 


1 1Ате c'a maja ca jekan u xebal 'ij 

sak, i Crísto" 'ax 'o wi. Ire 'o ru’ i 
Dios; ire lic Dios. 2C'a chu xebal, ire 
ах 'o wi ги’ i Dios. 3Ronojel nipa i 'olic, 
are ire xa 'anawic junam ru' i Dios; n-ta 
xak 'olic we n-are ti ire xa 'anawic. ^Are 
ire, are u xebal ronojel i c'aslemal; i 
c'aslemal chi ca pe ru' ire, lic are i sak, 
ca sakirsaw qui nojbal i winak. 5Are 
i sak-i, ca tzun chupam i 'ekumal; i 
'ekumal n-ca tiqui ta chu chupic i sak-le. 

$Xu rik iij, i Dios xu tak li jun u 
takon, jun achi, ma Wan u Ы. 7Аге u 
chac i achi-le, are cu bij chique i winak 
wach usuc' i sak-le. Xol u bij i tzij chique, 
"utz conojel quiqui сој che pachin ca 
уам і sak chique. 8N-are ti ma Wan са 
уам i sak-le, ire xa col u lapa i Jun chi 
ca yaw і sak-le. ?Queje ile xu апо man 
i Jun chi ca yaw i sak-le ya ca nakajab u 
c'unic chuwach i jyub ta'aj. (Are ire аге i 
Crísto, chi ca tzunsaw qui nojbal conojel 
i winak.) 

107ге xc'un chuwach i jyub ta'aj; tupu 
are ire 'anawnak i jyub ta'aj, xui-ri, i 
winak n-xquetamaj tu wach. 11 Ire xol 
'ol си’ i ratz u cha’ chi je rach aj tinimit, 
xui-ri, ique n-xqui c'ulaj ta cw. !2Xui-ri, 
'o jujun xqui c'ulaj си”, y xqui cuba qui 
cux che; ique "ut, хуа’ chique хе и 'on 
rac'al i Dios. 13 N-queje ta pacha cac'al to’ 
winak, n-queje ta pacha i je alaxnak xa 
rumal qui rayijbal i winak, n-queje taj; 
lic are i Dios xo'on rac'al chique. 


141 Crísto (chi ^U Tzij i Dios" bital che) 
xo'on achi che rib, y xq'uiji chakaxol. Lic 
nim i c'axnabal u c'ux; lic xu c'ut i sak 
laj tzij rei Dios chake ru' wach tak i xu 
'ano. Yoj kilom u 'ij u chomal chi xui ru' 
ire 'o wi, chi are i mer Rac'al i Dios; xa 
jun "olic. 151 ma Wan aj kajsanel ya xu 
bij pachin ire. Xu bij: 

—] achi-ri аге i Jun chi xin lap chiwe, 
are xin bij chi ca c'un Jun chic chwijil 
yin, 'atz и 'ij chinwach yin, man ire 'ax 'o 
wi are xin alax yin. 

léLic nim i rutzil u c'ux, rumal-i, qui 
i'utz cu ап chake; lic u terbalam rib i 
utzil chomal re ire chake. 17 Man i 'atbal 
tzij re i Dios, are i mam Moises xc'utuw 
chake; xui-ri, are i Jesucrísto xc'utuw 
chake chi Dios c'ax coj u na'o, xak xu 
sakij chake wach i sak laj tzij re i Dios. 
18] Jesucrísto, lic xak jun qui c'ux, xak 
jun qui no'oj ги’ i Dios. Mi jun 'ilawnak 
u wach i Dios; xui-ri, keta'am u wach 
rumal i Каса] chi lic xa jun сһігіј, lic ru 
ire petnak wi. 


I ma Wan, aj kajsanel ya, xu 
bij u c'unic i Crísto 

1900 jun achi, та Wan u bi, xnabeaj 
chuwach i Jesus. Ire ca tijin chu kajsaxic 
ya piquiwi i winak chu chi' i ya Jordan.) 
Are "o chila, xe upon juban sacerdóte, 
xak juban aj patanib re i rachoch i 
Dios pa Jerusalen. Ique je taktal bi 
cumal i qui nimakil i aj Israel winak 
chu tz'onoxic che i ma Wan pachin ire 
(mokxa are і Crísto). ?? Tre n-xruwaj tu 





11.1 I San Juan, are xu tz'ibaj i wuj-i, xu bij are i Crísto are u Tzij i Dios. Queje ile xu bij man i Crísto cu 


'alijinsaj chake wach u ch'obom i Dios. 

wach, xu bij chique chi n-are taj. lle 
pusuc' i xu bij. 

21 Te'uri xqui tz'onoj chic che: 

—¿At pachin 'ut; mok yet at ajbil и tzij 
i Dios mam Elías, mok xat walij chic? — 
xe cha. 

I ma Wan xu bij: 

—N-yin taj —co'ono. 

Y xqui bij chic che: 

—¿Mok yet at are i nim laj ajbil u 
tzij í Dios chi koy'em? 

Ire xu bij: 

—N-yin taj. 

22—¿At pachin 'ut? Man yoj que 'e ka 
bij chique i хој qui tak lok. ¿Wach usuc' 
a patan "ut? —que cha che. 

23] ma Wan xu bij chique: 

—Yin in are i jun chi xu bij i mam 
Isaías ujer chi ca c'un na. In are i jun chi 
ca siq'uin chu bixquil i tzij-i pa tak jyub 
tz'inilic: *iYa ca pe i Kajwal! Chi suc'ba 
i u be? chu wach" —xu bij i ma Wan 
chique. 

24[ achiab, chi xqui tz'onoj che ma Wan 
pachin ire, je takom bi cumal i aj Fariséo 
winak. ?*Te'uri xqui tz'onoj chic che: 

—We n-yet ti at Crísto, mi mam Elías, 
mi i nim laj ajbil u tzij i Dios chi koy'em, 
éwuchac "ut ca kajsaj уа piquiwi i winak? 

—xe cha. 

26] ma Wan xu bij chique: 

—Yin, katzij quin kajsaj ya piquiwi 
i winak, péro chixol yix 'o jun nim laj 
winak n-iweta'am tu wach. ?7Ire ca c'un 
chwijil yin, xui-ri, 'ax 'o wi chinwach yin. 
Nim ni и ijj ire chinwach yin; n-ca majaw 
ta chwe quin 'an mocom che wib chirij 
ire, mi tene ca majaw chwe quin quir u 
wach u xajab che —xu bij i ma Wan. 

?8Ronojel ігі xa апі che jun ta'aj u bi 
Betábara, ch'aka ya re i Jordan, chila pa 
cu kajsaj wi ya i ma Wan. 


Are i Jesucrísto are ca tojow 
i qui mac i winak 
?9 Chucab 'ij, i Jesus xupon ги i ma 
Wan. Ire, are xril u wach i Jesus, xu bij 
chique i winak: 

—Chiwilape! are i Jun-i are pacha jun 
ral chij chi ca camsax chuwach i Dios 
tojbal re qui mac i winak ronojel u wach 
i jyub ta'aj. 

30 Are ire-le xin lapo are xin bij chi 
са c'un jun chwijil yin chi lic 'atz u 'ij 
chinwach yin, man 'ax 'o wi chinwach. 
31Yin n-weta'am ta te'ek pachin ire, 
xui-ri, xin paxsaj rason chique i aj Israel. 
Are rumal.i xin c'unic, xin kajsaj ya 
piquiwi i winak —xu bij ma Wan chique. 

32Xak xu bij: 

—I и Tewal i Dios xkaj li chicaj pacha 
palomax ca 'anawic. Xkajic y xcanaj 
puwi i achi-le. Yin mísmo xwilo. 33 Yin 
n-weta'am ta te'ek pachinok, péro i Dios 
chi xin u tak chu kajsaxic ya piquiwi 
i winak xu bij chwe: *Co'on panok, in 
Tewal ca kaj lok y ca canaj puwi jun achi; 
are cawil ile, cawetamaj "uri chi i achi-le 
are і ca kajsaw in Tewal piquiwi i winak." 
Queje ile xu bij i Dios chwe. 3^Yin wilom 
chic pacha i xu bij i Dios; rumal-i, quin 
bij chiwe chi i achi-le lic are i Rac'ali 
Dios —xu bij i ma Wan chique. 


Je queb xqui jek terejic 
chirij i Jesucrísto 


35 Chucab ij, 'o tan chic i ma Wan aj 
kajsanel ya chu ch? i ya-le, xak je 'o 
queb u tijoxelab* rw’. 36] ma Wan xril и 
wach i Jesus chi xic'aw pan chu nakaj; 
xu c'ut chique i winak y xu bij chique: 

—Chiwilape’, are ire-le, are i pacha 
i chij chi u yom ni Dios pa ka q'uexel, 
tojbal-re ka mac —xu bij. 

37] queb u tijoxelab i ma Wan, are 
xqui ta ile, xe terej bi chirij i Jesus. 381 
Jesus xtzun chirij, xe ril i queb chi je 
teren bi chirij, y xu bij chique: 

—éWach quiwaj уги”? —xu bij. 

Ique xqui bij: 

—Tijonel ¿Pa at jekel wi? 
39] Jesus xu bij chique: 
— Chol iwila —co'ono. 

Te'uri ique xe 'e ru' y xquilo pa jekel 
wi. I 'or-le, colo a las cuátro re u kajbal 
"ij; y xe kajsan 'ij ru’. 





21.231 usuc' i tzij-i are iri: Chi yijba iwib chu c'ulaxic i Kajwal. 


*1.35 I queb u tijoxelab i ma Wan-le, jun 


are i ma Andres, y jun chic are i ma Wan chi xtz'ibaw i wuj-i. 

40Queje ile xqui 'an i queb chi xqui 
ta u tzij i ma Wan y xe terej bi chirij i 
Jesus. Jun chique are i ma Andres, chi 
ratz u cha’ i ma Simon Pédro. “1 ma 
Andres-le, juntir xa ’e la chu tzucuxic i 
ma Simon, y xu bij che: 

—Ka rikom i Mesías, i Jun chi chatal 
rumal i Dios chaka to'ic —xu bij. I usuc 
i tzij-le que'elok “i Crísto". 

^?Te'uri i ma Andres хи сат bi i ma 
Simon ru' i Jesus. I Jesus, are xril u 
wach, xu bij che: 

—Yet at a-Simon, rac'al i ma Jonas, 
péro yin quin ya pa Ы wo'or: chi at 
a-Céfas —xu bij. 

I tzij a-Céfas xak que'elok a-Pédro. 


I Jesucrísto xe u siq'uij chic queb ги” 


^3 Chucab 'ij, i Jesus xu ch'ob 'enam pa 
Galiléa; xu rik chuwach i ma Felípe y xu 
bij che: 

—Jo wu' —co'ono. 

441 u tinimit i ma Felípe, are i 
Betsáida, xak jun qui tinimit cu' i ma 
Andres y ma Pédro. 45 Te'uri i ma Felípe 
ха е chu tzucuxic i та Natanael, y xu 
bij che: 

—Ya xkil u wach i achi, chi u tz'ibam 
can i mam Moises ujer chi cakil па“. Are 
i jun chi xak qui tz'ibam i ujer ajbil u 
tzij i Dios. I achi-le are i Jesus aj Nazaret, 
chi rac'al i ma Jose —xu bij i ma Felípe. 

^6] ma Natanael xu bij che: 

— О nawi jun nim laj winak cwalij 
che i tinimit Nazaret? —xu bij. 

I ma Felípe xu bij che: 

——Chat petok, chol awila —co'on che; 
y xa 'ec. 

^7] Jesus, are xril u wach i ma 
Natanael chi ca tijin u tejebic ru', xu bij: 

—1 achi-ri lic 'utz laj aj Israel; ire n-ca 
t'oron taj, mi xa ta jubi' —co'ono. 

48] ma Natanael xu tz'onoj che: 

—éWach retamaxic in wach ха 'ano? 

I Jesus xu bij che: 

—Yin xwil a wach are at 'o chuxe' i 
che' higuéra; xwil a wach are maja cat u 
siq'uij i a-Felípe. 

49] ma Natanael xu bij che: 

—At Tijonel, katzij at Rac'al i Dios; yet 

at Ка 'Atol Tzij chi koy'em yoj oj aj Israel 
—xu bij che. 
50Te'uri i Jesus xu bij che: 

— Quin a cojo xa rumal xin bij chawe 
chi xat wil chuxe' i che-le? Mas nim i 
milágro cawil na chuwach ile, c'utbal-re 
in pachin yin. 

51 Te'uri xu bij: 

—Katzij quin bij chiwe, yix quiwil ni 
caj jakalic, tak i ángel re i Dios 'o que 'el 
bic, y que kaj li pinwi yin, chi in Achi aj 
Chicaj —xu bij i Jesus chique. 


Wach i milágro xu 'an i 
Jesus pa c'ulanquil 


2 1 Churox ^ij, 'o jun c'ulanquil pa 

tinimit Cana, u cwenta i jyub 
Galiléa. І и chuch i Jesus 'o chila che i 
c'ulanquil. ?I Jesus, tak u tijoxelab, xak 
je siq'uim rumal i rajaw i c'ulanquil y xe 
uponic. ЗАге xq'uis i víno, iu chuch i 
Jesus xu bij che: 

—Ya xq'uis i víno —co'ono. 

^Are "uri i Jesus xu bij che: 

—éWuchac ca bij ile chwe yin? C'a 
maja cu rik i "ij quin "alijinsaj wach in 
patan —xu bij che. 

5Xui-ri, i u chuch xu bij chique i que 
silab chila: 

— Chi 'ana wach i cu bij ire chiwe 
—co'ono. 

60 wakib nimak tak cucub chila, 
yabal ya; ile 'antal che abaj. I ya-le, 
cajwax chique i winak ch'ajbal re qui 
'ab, ch'ajbal re qui lak pacha 'ax quiqui 
'an wi i aj Israel winak chuwach i Dios. 
Jujun cucub-le cu ch'ij colo veinticínco 
galon ya. 7I Jesus xu bij chique i takon 
chi que silab chila: 

— Chi nojsaj che i ya ni'pa i cucub-i 
—co'ono. 

Ique xqui nojsaj i cucub, lic c'a chu 

chi". 8Te'uri xu bij i Jesus chique: 

—Wo'or chiwesaj bi jubi’, y chi ya che 
i rajaw i nima'ij —xu bij. Ique xqui c'am 
bic. 





11.45 I mer tzij xu bij are ігі: u tz'ibam can chuwach i wuj ге u "atbal tzij i Dios. 

?Trajaw і nima'ij-le xu tij jub?’ che i ya 
chi yijinak chic che i víno. Ire n-reta'am 
taj pa xqui c'am wi; xui i que silab chila 
queta'am, man ique quesam li pa cucub. 
Are 'uri i ca uc'aw u tzam i nima'ij xu 
siq'uij i achi chi ca c'uli'ic. 10 Ате xupon 
ru, xu bij che: 

—Conojel i winak, nabe quiqui ya 
chi tu'ic i jel laj víno. Are 'ut, we q'ui 
chic qui tu'um i winak, te'uri quiqui 
ya chi tu'ic i víno chi n-kas ta jel. Péro 
yet, n-are ti xa 'ano; са pa quisbal-re 
xawesaj li víno chi mas jel —co'ono. 

lllri chi xu гар i Jesus pa tinimit Cana 
re i Galiléa, are i nabe milágro chi xu 
'ano, c'utbal-re i nim laj u cho'ab; chila 
xu 'alijinsaj i nim laj и 'ij u chomal. 
Te'uri i u tijoxelab mas xqui jicba qui 
c'ux che. 

12 Are xutzin ile, xa 'e pa tinimit 
Capernaum, јипат ги’ и chuch, і nipa i 
u cha, xak i и tijoxelab. Chila xcanaj wi 
queb oxib 'ij. 


Wach quelsaxic i aj c'ay xu 'an 
i Jesus pa rachoch i Dios 


13Xo'on panok, ya ca nakajab i 
nima'ij que i aj Israel winak, páscua u 
bi*. Rumal i nima'ij-le, i Jesus xa 'e pa 
tinimit Jerusalen. !^Chila pa rachoch i 
Dios, i Jesus xe u rik achiab chuwaja que 
tijin chu c'ayixic boyex, xak i chij, tak 
i palomax. Xak xe ril qui wach achiab 
chi tak mexa, quiqui c'ayij mer rei 
rachoch i Dios. !5I Jesus, are xrilo wach 
i quiqui 'ano, xu yijba jun asial, oktabal 
bi que conojel, ni'pa i chij, ni'pa i boyex 
xe roktaj bic. Y xupon cu' i achiab chi 
quiqui jalwachij mer, xu pisquilij bi 
qui mexa chique y xquicher bi qui mer. 
l6Xak xe u yaj i aj сау palomax, xu bij 
chique: 

—iChiwesaj bi iri chi! Man i ja-ri, 
rachoch in Kajaw, imi 'an q'uebal che! — 
xu bij chique. 

17 Are "uri, xc'un piqui c'uxiu 
tijoxelab wach i tzibtal chupam u wuj 
i Dios: “Rumal i c'axnabal in c'ux che 

awachoch, ca sachsax in wach." Queje 
ile tz'ibtal canok. 

18'O jujun nimak tak aj Israel winak 
chila; xqui tz'onoj che: 

—éWach i milágro са 'ano, c'utbal-re 
chake we 'o pa'ab que awoktaj bi i aj 
c'ay? —xe cha che i Jesus. 

19] Jesus хи la’ u wach chique: 

—We tene qui wulijsaj i rachoch i 

Dios-i, che oxib 'ij quin yac tan chic сас’ 
—xu bij chique. 

20] aj Israel winak xqui bij: 
—Cuarentiséis junab xe chacun chu 
'onquil i rachoch i Dios-i; ¿cat tiqui nawi 

yet chu yaquic che oxib 'ij? 

21 (Queje ile xqui bij che, man n-xqui 
ta tu be u tzij i Jesus.) Are i rachoch 
i Dios chi xu bij i Jesus, are i mísmo 
и ch'acul ire. 22Ү xo'on panok, are 
xcamsax i Jesus, ire xwalij chiquixol i 
camnak churox 'ij. Te'uri i u tijoxelab 
xc'un chi qui c'ux wach u bim chila pa 
rachoch i Dios. Te'uri xqui jicba qui c'ux 
che i tzij tz'ibtalic, tak che i tzij chi bital 
rumal i Jesus. 


I Jesucrísto reta'am qui c'ux i winak 


23] Jesus, are 'o pa Jerusalen rumal i 
nima'ij páscua, je q'ui i winak xqui cuba 
qui c'ux che ire are xquil i nimak tak 
milágro xu 'ano. ?^Xui-ri, ire n-xcubi 
tu c'ux chique, man reta'am wach i qui 
nojbal conojel i winak. ?5Lic reta'am 
wach i 'o pa canima i winak, rumal-i 
n-tu chac we "o jun cu bij che wach i qui 


c'ux i winak. 

3 10 jun achi, ma Nicodémo u bi, 
nim u patan chiquixol i aj Israel 

winak. Ire cachi'il i aj Fariséo. 21 ma 

Nicodémo-le, xa е lapan ги i Jesus 

cha'ab, y xu bij che: 

—Nim laj Tijonel, keta'am chi Dios at u 
takom lok, col a c'utu chake. Keta'am ile 
man ni'pa i ca 'ano, mi jun ca tiqui chu 
'onquil we n-ti u cho'ab i Dios ги —xu 
bij. 


I winak, 'o u chac que alax и сати] 





*2.13 I nima'ij-le, are c'unsabal chi qui c'ux i aj Israel winak wach i quelic lok piqui'ab i aj Egípto winak 


ujer. /2.17 Sálmos 69:9 

З Ате "uri i Jesus xu bij che: 

—Sak laj tzij quin bij chawe: аге i 
n-calax ta chic julaj chic, n-coc ta 'uri 
che и ’atbal tzij i Dios. 

^] ma Nicodémo xu bij che: 

—éWach и 'onquil 'uri chi jun achi, 
nim chic, calax tan chic u camul? 
éXataba ca tiqui tan chic che i oquic 
pu ch'acul u chuch, y calax tan chic? 

—xcha. 

5] Jesus xu bij che: 

— Katzij quin bij chawe: mi jun coc che 
и афа] tzij i Dios we n-alaxnak ta jun u 
c'aslemal ги” yas, хак rumal i u Tewal i 
Dios. $Jun, we xui alaxnak che u chuch 
u kajaw, to’ winak 'uri alaxnak; jun 'ut, 
we alaxnak u c'aslemal rumal u Tewal i 
Dios, 'o и c'aslemal "uri ru’ i Dios. "Mat 
oc 'il che iri chi xin bij chawe: 'o u chac 
is que alax tan chic julaj chic. 81 tew xa 
ipa quic'aw wi; yet ca ta are quic'awic, 
péro n-aweta'am taj pa ca pe wi, xak 
n-aweta'am taj pa ca 'e wi. Xak queje 
co'on ile chique ni'pa i que alax tan chic 
rumal i и Tewal i Dios ('alaj chi сас’ chic 
qui c'aslemal, péro n-aweta'am taj wach 
mer u 'onquil) —xu bij i Jesus che. 

91 ma Nicodémo xu bij chic: 

—N-quin ta tu be wach u 'onquil ile. 

10] Jesus xu bij che: 

— Yet, chi at nim laj tijonel que i aj 
Israel winak, én-ca ta tu be i quin bij 
chawe-ri? !! Sak laj tzij quin bij chawe: 

yoj caka bij ni'pa i keta'am; caka bij 
wach i kilom, y yix n-qui coj taj wach i 
caka bij. 1? We n-qui сој taj wach i quin 
bij chiwe re i c'aslemal waral chuwach i 
jyub ta'aj, ¿wach u cojic "uri qui апо we 
quin lap chiwe wach usuc' i c'aslemal re 
aj chicaj? 

13Mi jun aj waral chuwach ulew 'elnak 
bi chicaj; xui i jun chi kajnak lok rilom 
i chila chicaj. Ire-le аге i Achi aj Сһісај". 
141 mam Moises ujer, are је ’o che i jyub 
tz'inilic, xu ар jun u quexwach cumatz! 


» 

xu yac 'an chicaj chiquiwach i winak. 
Хак queje ile o ni u chac chi i Achi aj 
Chicaj ca yactaj ni chicaj chiquiwach 

i winak. !5'O ni u chac, man queje ile, 
pachin jun cu cuba u c'ux che, n-ca 
sachsax tu wach, are, са уа’ u c'aslemal 
chi n-ca q'uis ta chic. 


Nim i c'axnabal u c'ux i Dios chake 


16] Dios lic c'ax xe u па i winak 
chuwach i jyub ta'aj, rumal-i xu tak li 
и C'ojol, chi xa jun ги”; queje ile xu 'ano 
man pachin jun cu cuba u c'ux che, n-ca 
sachsax tu wach, cu rik u c'aslemal chi 
n-ca q'uis ta chic. !7I Dios xu takliu 
C'ojol chuwach i jyub ta'aj, 'elsabal-que i 
winak chupam i qui mac. Are rumal-i xu 
tak li u C'ojol, n-are ti yabal tojbal mac 
piquiwi. 

18 расһір jun cu cuba u c'ux che Ire, 
n-cril ti tojbal mac, péro pachin jun n-cu 
cuba tu c'ux che, 'o chic i tojbal mac ca 
pe puwi. Ca pe puwi man nu cubam tu 
c'ux che и C'ojol i Dios, chi xa jun "olic. 
19[ qui mac i winak are iri: are xc'un i 
sak chuwach i jyub ta'aj, i winak n-xcaj 
ta xe q'uiji pa sak, mas kus xquil i 'ekum 
chuwach i sak, man ni'pa i quiqui 'ano, 
xui і mac atzalal. ?9Ni'pa i quiqui ап i 
n-'us taj, tzel quiquil i sak, xak n-cacaj ta 
que oc pa sak, man n-cacaj taj ca 'iltajic 
chi n-'us ti quiqui апо. ?! Ni'pa i quiqui 
'an i 'utz suc'ulic chuwach i Dios, que 
tejeb che i sak; ca "alijin 'uri chi ni'pa i 
que tijin chu 'anic are i Dios que tow chu 
'onquil. 


I ma Wan aj kajsanel ya xu 
bij и "ij і Jesucrísto 
22Xo'on panok i Jesus xa 'e cu' u 
tijoxelab pa tak jyub re i Judéa. Chila xe 
najtin jubi', quiqui kajsabej ya piquiwi 
i winak. 23Xak queje i ma Wan ca tijin 
chu kajsaxic ya piquiwi i winak, chila 
che i jyub Enon, chu nakaj i jyub Salim. 





23.5 Chique i aj Griégo, i tzij chi xu bij i Jesus "calax ги’ уа”, xak jun usuc' que'elok chi alaxnak che u chuch 


ukajaw. ^3.13 Are i Jesus mísmo. 


13.14 I mam Moises ujer are je ruc'am i aj Israel winak che i jyub 


tz'inilic, 'o juban cumatz xe oc chi qui ch'opixic i winak; піра і xe ch'opixic is xe camic. Rumal-i, i Dios xu 
bij che i mam Moises chi си 'an jun u q'uexwach cumatz, cu ya (хат che’, у cu yac 'an chicaj chiquiwach i 
winak. Te'uri ni'pa i xe ch'opixic, we xqui takej u q'uexwach i cumatz-le, n-que cam taj. (Num. 21:4-9) 

Chila xo'on wi, man q'ui 'o wi i ya pa 
jyub-le. I winak, chila que upon wi ru', 
man ca kajsax ya piquiwi. ?^Queje ile 
xqui 'ano are c'a maja ca tz'apix i ma 
Wan pa cárcel. 

25] aj Israel winak, 'o usuce’ 
chiquiwach quiqui 'an i rawasil, ch'ajbal 
quib chuwach i Dios. I u tijoxelab i ma 
Wan, xak juban aj Israel, xe oc chu 
chapic quib chi tzij puwi i costámbre-le. 
26Te'uri хе е ги’ i ma Wan, y xqui bij 
che: 

—Tijonel, ¿ca c'un cha c'ux i achi chi 
xupon awu are at 'o ch'aka ya Jordan? 
Are i jun chi xa lap chake wach u patan. 
Chatape', ire xak cu kajsaj ya piquiwi i 
winak, y conojel i winak lic que upon 
ru' —xqui bij che. (Ile are i Jesus chi 
xqui lapo.) 

271 ma Wan xu bij chique: 

—Mi jun ca tiqui che i patan-le we 
n-yatal ta che rumal i Dios! ?8Lic i 
tom chic yix are xin bij chi n-yin ti in 
Crísto; yin xa in taktal li nabe chuwach 
ire. ??Xa in ај cojol и tzij chiquiwach i 
winak. In queje pacha i ramig i achi chi 
ca c'uli'ic. Jun achi, we ca c'uli'ic, re ire i 
ixok chi ca c'uli ги”. I ramig chi aj cojol 
u tzij, ca taq'ui chuc'ulel chu tayic; are 
cu ta u ch'awbal, ca quicot rumal. Queje 
ile quin ап yin wo'or, mas quin quicot 
rumal (man mas que upon i winak ru' i 
Jesus chuwach i wu' yin.) 39I Jesus, 'o 
и chac chi ire mas сосѕах и”, xak'ou 
chac chi yin coq'uil ca sach in 'ij —xu bij 
і ma Wan chique. 


Wach co'on i Jun chi c'un-nak chicaj 


31] Jun chi petnak chicaj, mas nim и 
ij chiquiwach conojel i winak. I jun chi 
to' winak aj chuwach jyub ta'aj, xa reu 
wach i jyub ta'aj, хак xui і 'o chuwach 
i jyub ta'aj cu lapo. Are i petnak ru' i 
Dios, nim и ij chiquiwach conojel i 
winak. 3?Ire cu bij nipa i rilom, nipa i 
u tom chila ru' i Dios, xui-ri, n-conojel 
taj quiqui сој u tzij. 3? We jun cu сој u 


? 

tzij ire, 'alaj 'uri chi си сој и tzij i Dios. 
34 Ате і и takom li Dios, cu bij и tzij i 
Dios, тап 'o і u Tewal i Dios ги’. I Dios, 
are cu ya u Tewal che, n-cu paj taj; lic 
nim cu ya'o. 35] Ta chicaj lic c'ax cu na 
u C'ojol, хак и уот pu'ab ronojel ni'pa 
i 'olic. 36Pachin i cu cuba и сих che u 
C'ojol i Dios, 'o 'uri u c'aslemal chi n-ca 
quis ta chic; pachin i n-cu cuba tu сих 
che и C'ojol i Dios, n-ta 'uri u c'aslemal- 
le; lic cu rik ni tojbal re и mac rumal i 
Dios. (Queje ile xu bij i ma Wan chique u 
tijoxelab.) 

I Jesucrísto xu tijoj jun ixok aj Samária 
4 13] aj Fariséo winak, xqui ta rason 

chi je qui i winak que terej chirij 
i Jesus, je q'ui quiqui tz'onoj u kajsaxic 
ya piquiwi, mas xe q'uiar i winak ru' i 
Jesus chuwach quiqui ап ги i та Wan, 
aj kajsanel ya. Katzij n-are ti Jesus ca 
kajsaw ya piquiwi i winak, xa areiu 
tijoxelab. I Jesus, are xretamaj chi xpe 
coywal i aj Fariséo winak, ire xel pa 
Judéa, xtzalij chic pa Galiléa. 

^Pu tzalijbal, xic'aw na pa jyub 
Samária. 5СҺа pa Samária, xupon che 
jun tinimit, Sicar u bi. I tinimit-le, 'o chu 
nakaj i rulew i mam Jacob ujer; i ulew-le 
xu ya can che i и c'ojol, chi ma Jose. 
$Chila 'o wi i c'otom re can i mam Jacob; 
(i Jesus, cu' u tijoxelab, xe upon chila). 

I Jesus, cosnak chic che i be, rumal-i, 
xcubi chu ch?’ i c'otom. Are o'onom "or-le, 
colo tiq'uil 'ij. 7Cul i Jesus chila, xupon 
jun ixok aj Samária chu c'amic и уа’ pa 
C'otom. I Jesus xu bij che: 

— Cha уа jubi' іп уа’ —co'on che. 

8I u tijoxelab i Jesus je 'enak tan pa 
tinimit, chu lo'ic wach quiqui tijo. ?I 
ixok aj Samária xu la' u wach che i Jesus: 

—Yet at aj Israel winak, éwuchac ca 
tz'onoj a уа’ chwe yin chi in aj Samária 
winak? 

Queje ile xu bij che man i aj Israel 
winak n-cacaj ta quib си’ ај Samária. 101 
Jesus xu bij che: 





13.27 I mer tzij xu bij are iri: Jun achi, n-ta са уа’ che we n-chicaj ta petnak wi. 


*3.29 I achi chi ca c'uli 


ru' ixok, re ire ixok. Xak queje i winak, pachin quiqui coj u tzij i Jesus, que'elok pacha que c'uli ru', xak je 


re ire. 

—N-aweta'am taj wach cu sujuj i Dios 
chawe, xak n-aweta'am taj in pachin yin 
chi quin tz'onoj jubi' in уа’ chawe. We 
tene aweta'am ile, yet tene-ri ca tz'onoj 
a уа’ chwe yin, y yin quin уа ne uri i 
c'aslic ya chawe —xu bij che i ixok. 

HT ixok xu bij che: 

—Nim laj winak, i c'otom naj u pam, y 
с'а пај "o kaj i ya; yet n-ta ne cawesbej li 
re. ¿Pa ca c'am wi i c'aslic ya chi ca ya 
chwe? !?] nim laj ka mam, mam Jacob, u 
yom can i c'otom-i chake. Che i c'otom-i 
xresaj wi u ya' ire, tak que i rac'al, tak 
que u chicop. éXataba mas nim a ij yet 
chuwach i ka mam, mam Jacob? —xu bij 
i ixok che. 

13] Jesus xu bij che: 

—Расһіп i quiqui tij i ya chi quel pa 
C'otom-i, xa ca pe chic i c'atic chique. 
1^We jun cu tu' i ya chi quin ya yin che, 
n-ca pe ta chic i c'atic che. Man i ya chi 
quin ya yin che, co'on pu c'ux pacha jun 
ralaxbal ya chi lic ca silabic, cu yabej re 
i c'aslemal chi n-ca q'uis ta chic —xu bij 
i Jesus che. 

I5Te'uri i ixok xu bij che: 

—Nim laj winak, cha ya i ya-le chwe 
chi ca sujuj, man n-ca pe ta chic i c'atic 
chwe, xak quin mayij c'unic 'ij "ij waral 
chu c'amic in ya' —co'ono. 

16] Jesus xu bij che: 
—Jat, ja siq'uij awachijil, te'uri chix 
petok —xu bij che. 
171 ixok xu bij che: 
—Yin n-ta wachijil. 
Are 'uri i Jesus xu bij che: 


—Katzij i ca bij *N-ta wachijil," cat cha. 


18 Мар jo'ob awachijil je ic'awnak, y аге 
i'o awu' wo'or, n-awachijil taj. Rumal-i a 
bim i sak laj tzij —co'on i Jesus che. 

19] ixok, are xu ta ile, xu bij: 

—Nim laj winak, wo'or quin ta u be 
chi yet at ajbil u tzij i Dios. 201 katit ka 
mam yoj chi oj aj Samária, chi xqui coj 
wi u’ij i Dios puwi i jyub-le; péro yix chi 
ix aj Israel qui bij chi xui pa Jerusalen 
coc wiu'ij i Dios —xu bij i ixok che. 211 
Jesus xu bij che: 

— Chatape, ixok, cha cojo i quin bij 
chawe-ri: cu rik ni 'ij n-tu chac quix 'e 
chic puwi i jyub-i, xak n-tu chac quix 'e 
с'а ра Jerusalen chu cojic и 'ij i Ta chicaj. 
?2Yix chi ix aj Samária, qui сој u 'ij jun 
Dios chi n-iweta'am tu wach. Péro yoj 
chi oj aj Israel keta'am u wach i Dios chi 
caka сој и”, man i tobal que i winak 
chi Dios u yijbam, cu' i aj Israel winak 
ca pe wi. ?3Péro cu rik i "ij, y are chic i 
"ij iri, chi conojel ni'pa i lic katzij quiqui 
сој u "ij i Ta chicaj, ги’ qui c'ux quiqui 
'ano, lic sakil quiqui 'ano. I Ta chicaj, 
queje ile craj chique ni'pa i quiqui coj u 
7) ire. 241 Dios, lic tewal, n-cakil tu wach. 
Xak queje u сојіс u "ij: ni'pa i quiqui сој 
ц ij, о u chac quiqui апо lic pa qui c'ux; 
lic sakil quiqui гап na —хи bij i Jesus 
che ixok. 

?5Te'uri xu bij i ixok che: 

—Weta'am chi ca c'un i Tolke chatal 
rumal i Dios, *Crísto" ca bix che. Are ca 
c'unic, ire 'is ronojel cu sakij chake —xu 
bij ixok che. 

26 —Yin ile chi ca bij, chi quin lapan 
awu' —xu bij i Jesus che. 

?7Te'uri xe upon u tijoxelab. Are 
xquilo chi Jesus ca lapan ги’ jun ixok!, 
lic xqui bisoj. Mi jun chique xu tz'onoj 
che wach craj i ixok; xak n-xqui tz'onoj 
ta che wach tak quiqui lap ги. 28 Te'uri 
i ixok xu сапа] can u cucub, y xa ера 
tinimit. Xu bij chique i winak: 

29 — Chix petok, chol iwila jun achi chi 
xu bij chwe ronojel wach in 'anom. ¿Mok 
are i Crísto ile? —co'on chique. 

30Te'uri i winak xe е] pa tinimit, y 
xe 'e pa 'o wii Jesus. ?! Are c'a maja que 
upon i winak, i u tijoxelab i Jesus lic 
xqui sujuj u wa. Xqui bij che: 

—Tijonel, cha tija jun a wa —xe cha che. 

3?]re xu bij chique: 

—Yin, "o i quin tijo chi yix n-qui maj ti 
usuc' —xu bij. 

33] u tijoxelab xe oc chu bixquil 
chiquiwach: 

—¿'O nawi jun xc'amaw li и wa? —xe 
cha. 





14.27 І 'atbal tzij que i aj Israel winak n-cu ya ta che jun achi са lapan ги jun ixok pa be, mi ne ги i rixokil, 


we i achi-le aj tijonel que i aj Israel. 

34] Jesus xu bij chique: 

—Are іп wa yin, are iri; chi quin ап 
na pacha i craj i Ta chi in takawnak 
lok, xak quin q'uis ni u chac chi u yom 
pin аЬ. 35Yix qui bij: “С'а pa cajib іс”, 
te'uri са гап i chac re i jach'anic" quix 
cha. Xui-ri yin quin bij chiwe: are chic 
ij iri chi ca ар i jach’. Chiwilape!, i abix 
ya 'utz chic ca jach'ic". 36Pachin jun ca 
chacun che i jach'anic-le, ca ya' ni rajil. 
Ni'pa i xe moltajic, que ya' pa c'aslemal 
chi n-ca q'uis ta chic. Te'uri i chacun- 
nak che i jach-le, que quicot na junam 
ги i ticawnak. 37 Man pacha i cu bij 
jun tzij: "Jun ca ticanic, y jun chic ca 
jach'anic." Sak laj tzij Пе. 38Yix ix in 
takom chu molic u wach i ticon chi ni 
ticom taj. Junwi je ticawnak i ticon-le, y 
yix xui qui mol u wach i qui chac —xu 
bij i Jesus chique u tijoxelab. 

39 Je qui i ај Samária winak xqui cuba 
qui c'ux che i Jesus rumal i tzij chi xu 
bij ixok chique: “Ire xu bij chwe ronojel 
nipa in 'anom," xu bij chique. ^? Bay, are 
xe upon i aj Samária ru' i Jesus, xqui 
bij che chi ca canaj na cu' pa tinimit. 
Rumal.i, i Jesus xcanaj си” queb 'ij. *! Je 
q'ui chic xqui cuba qui c'ux che, are xqui 
ta u tzij i Jesus. 421 winalci хуш bij che 
i ixok: 

—Wo'or lic caka cojo; n-xui ta rumal 
wach i xa lap yet chake caka cojo, xak 
yoj mísmo xka ta и tzij ire. Rumal-i, 
keta'am chi lic katzij, ire are i Crísto, are 
i Tolque i winak chuwach i jyub ta'aj — 
xqui bij i aj Samária winak. 


» 


I Jesus xrutzirsaj i rac'al 
jun achi, nim u patan 


^3 Churox 'ij xel i Jesus pa Samária; 
xu maj chubi u be, ха ера jyub Galiléa. 
^*Man ire mísmo u bim chi jun ajbil 
и 21) i Dios, n-cocsax tu 'ij ра tinimit 
pa xq'uiy wi. ^ Ате xupon pa Galiléa, i 
winak chila lic xqui c'ulaj cu', man ique 
quilom i milágro u 'anom pa Jerusalen. 
Ique je upon-nak chila pa Jerusalen chi 
rilic i nima'ij páscua; chupam i "ij-le, 

xquilo ronojel wach u 'anom i Jesus 
chila. 

4 Епёбпсеѕ i Jesus xupon chic che i 
tinimit Cana, u cwenta i jyub Galiléa; 
are i tinimit-le pa xu yijba wi i víno che 
i to' ya. 'O jun achi aj Capernaum, nim 
u patan chirij i 'atol tzij; y 'o jun гаса] 
iwab. 47 ге xu ta chi ya xtzalij li Jesus 
pa Judéa, ya 'o chic pa Galiléa; rumal-i, 
xa 'e ru' i Jesus. Xu tz'onoj pawor che, 
chi ca е ги’ chi rachoch, crutzirsaj i 
rac'al chi ya ca camic. 481 Jesus xu bij 
che: 

—Yix n-quiwaj ta qui cuba i сих chwe 
we n-quiwil ta jun milágro, we n-quiwil 
ta nimak tak 'anic chi quin 'ano —xu bij 
i Jesus. 

49] achi xu bij: 

—Cuyu in mac, Nim laj Winak, cha 
bisoj chwe chi cat 'e wu', man ya ca cam 
i wac'al. 

50] Jesus xu bij che: 

—Jat che awachoch; i awac'al ca c'asi 
na —co'ono. 

I achi xu cojo wach xu bij i Jesus che, 
y xa 'ec. S1Are ca tijin chi be, xa 'e c'ulax 
cumal i rajchaquib je aj pa rachoch, y 
xqui bij che: 

—] awac'al ca c'asi na —xe cha. 

521 achi xu tz'onoj chique: 

—éWach и 'onom 'ог xu ticba utziric? 

Ique xqui bij che: 

—Iwir a la úna re u kajbal 'ij xchup i 'a 
chirij —xe cha che. 

53] u kajaw i iwab, are xu ta i 'or- 
le, xu nabej chi are 'or ‘игі are xu bij і 
Jesus che: "Awac'al ca c'asi па.” Te'uri i 
achi xu cuba u c'ux che i Jesus junam 
си’ conojel u mi'al ralcwal. 54Are ucab 
milágro iri, xu ап i Jesus, аге xel pa 
Judéa y xa 'e c'a pa Galiléa. 


I Jesus xu walijsaj jun clis 
5 1Xo'on pan jubi', 'o tan chic jun 
nima'ij que i aj Israel winak, 
rumal-i, i Jesus xa 'e chic pa Jerusalen. 
?pa tinimit-le, 'o jun u chibe, *Ocbal 
bic que i chij" ca bix che. Chu nakaj 





7 4.35 I jach' xu bij ire, je are i и q'uial winak chi xe upon ги”, chi сасај u tayic u tzij i Dios. 

ile 'o jun atinbal, “Betésda” u bi piqui 
ch'awbal i aj Israel winak; ile 'o jo'ob 
uwachja che. 3I chi tak ja-le, chila je 
cotz'bam wi u q'uial iwabib. 'O i je 
mawach chique, "o i je sic, xak 'o i lic 
n-que silab taj. Conojel coy'em u silabic 
i уа, man xa co'on tan ca c'un jun ángel 
col u silabsaj i ya. Are ca silab i ya, i 
nabe iwab chi coc chupam, cutziric, xa 
bi chi c'axil 'o che. 5Chiquixol i iwabib 
chila "o jun achi chi 'o chic tréinta y 
ócho junab che u jekanic i yobil che. 9I 
Jesus xril u wach i achi-le chi cotz'o-lic, 
xak xu nabej chi q'uial chic junab 'o i 
yobil che. Are 'uri xu bij che: 

—éCawaj cat utziric? 

7I iwab xu bij: 

—Nim laj winak, n-ta jun quin towic 
quin oc pa ya, are ca silabic. Are quin 
an pen i oquic pa atinbal, jun chic cu 
min la rib nabe chinwach yin —co'ono. 

8] Jesus xu bij che: 

— Chat walijok, cha molo bi a soc, y 
chat binok. 

9I achi juntir xutziric, xu yac bi u soc, 
y xoc chi binic. 

Arei'ij xa ап wi ile, are i uxlambal 'ij. 
10 Rumal.i, i nimak tak aj Israel xqui bij 
che i achi chi utzirnak: 

—Wo'or uxlambal 'ij, n-ca majaw ta 
chawe awekam a soc —xe cha che. 

H]re xu bij chique: 

—Are i xin utzirsawic, are ire xu bij 
chwe: “Cha molo a soc y chat binok," xu 
bij chwe. 

I2]que xqui tz'onoj che: 

—éPachin i achi-le chi xu bij chawe, 
cha molo i a soc y chat binok? —xe cha. 
13] achi n-xretamaj tu wach pachin 

i xutzirsawic, man i Jesus ме’ хе] 
chiquixol i и q'uial winak chila. !^Xo'on 
pan jubi', i Jesus xu rik chic i achi pa 
rachoch i Dios y xu bij che: 

—Chatape', wo'or at utzirnak chic. Mat 
macun chic, man pent ca pe chic jun 
c'ax chawij, mas nim chuwach ile —xu 
bij che. 

15] achi xtzalijic, y xu bij chique i 
nimak tak aj Israel chi are i Jesus are 
i xutzirsawic. !6Te'uri i nimak tak aj 


5, 

Israel xqui jek u tzucuxic ch'o'oj chirij 
i Jesus; cacaj quiqui camsaj, man que 
rutzirsaj i winak pa uxlambal 'ij. 171 
Jesus xu bij chique: 

—In Kajaw 'ij "ij ca chacunic (tupu 
uxlambal 'ij); rumal-i xak queje quin 'an 
yin —xu bij. 

18 Кита] i tzij-le chi xqui ta, i aj Israel 
winak xqui cowij u tzucuxic u mac i 
Jesus, camsabal-re. Xpe coywal che, 
n-xui ta rumal cu kajsaj u "ij і uxlambal 
ij, xak rumal cu bij chi i u Kajaw are i 
Dios; queje ile xu junamsaj rib ru' i Dios, 
xqui bij ique. 


» 


I Dios, nim u yom pu'ab u C'ojol 


191 Jesus xu bij chique: 

—Katzij i quin bij chiwe, yin chi in 
Rac'al i Dios, n-ta junacos quin 'ano to’ 
pin wach wi; quin 'ano pacha cwilo chi 
co'on in Kajaw. Man ronojel wach co'on 
іп Kajaw, xak are quin ар yin, chi inu 
C'ojol. 2 Man in Kajaw c'ax quin u na'o, 
rumal-i u c'utum chwe ronojel wach 
co'on ire. Ire xak cu c'ut na chwe juban 
chic nimak tak chac chuwach in 'anom- 
le; y yix, are quiwil ile, quix oc na 'il che. 
?1]In Kajaw que u yac chic i je camnak 
y cu ya qui c'aslemal, xak queje yin 
quin ya qui c'aslemal pachin cwaj quin 
ya chique. ?2N-xui ta la ile. In Kajaw u 
уот pin'ab quin ап 'atbal tzij piquiwi i 
winak; n-are ti ire ca 'ataw tzij piquiwi 
ique. ?3 Queje ile u 'anom man craj in 
Kajaw conojel i winak quiqui сој in 'ij 
pacha quiqui 'an che ire, quiqui сој и 'ij. 
Pachin jun n-cu сој ti in ij yin, chi inu 
C'ojol i Dios, xak n-cu сој ta 'uri и 'ij in 
Kajaw chi in takawnak lok. 

?4Katzij i quin bij chiwe: we jun cu сој 
retalil che wach i quin bij, xak cu cuba 
и c'ux che i Jun chi xin u tak lok, 'o "uri 
u c'aslemal chi n-ca q'uis ta chic. Ire 
n-coc ta pa tojbal mac, man ire n-ta chic 
pu'ab i camic, ya xa 'ax che u c'aslemal 
cac’. ?5Sak laj tzij i quin bij chiwe, ca 
c'uni'ij, y are chic i ij iri, chi ni'pa i 
je camnak chuwach i Dios quiqui ta na 
in tzij yin, chi in u C'ojol i Dios. Ni'pa 
i quiqui coj in tzij, ca ya' qui c'aslemal. 


SAN JUAN 5, 6 


26Are іп Kajaw ^o i c'aslemal rw у xak xu 
ya chwe yin chi 'o i c'aslemal wv’. 271ге 
xak и уот pin'ab quin 'at tzij piquiwi 

i winak, man in Achi aj Chicaj. 28 Міх 

oc 'il che iri chi xin bij, man cu rik ni 

"jj chi ni'pa i je camnak quiqui ta na in 
ch'awbal ??y que 'el na lok pa i je muktal 
wi. Are i xqui гап i 'utz, са c'unsax sak 
chiquiwach, y que c'asi chic. Are i xqui 
ап i n-'us taj, ca c'unsax sak chiquiwach, 
xa ya-bal-que pa tojbal qui mac. 


'Oica 'alijinsawic chi nim 
u "ij i Jesucrísto 

30Lic n-ta quin апо to’ pin wach wi; 
yin quin 'an афа] tzij pacha cu bij i 
Ta chwe. Are i 'atbal tzij chi quin 'an 
yin, pusuc' quin 'an wi, man n-quin 'an 
taj pacha i cwaj yin, xa are quin 'ano 
pacha i craj in Kajaw chi xin takaw lok. 
31 We xa yin quin bij chiwe chi nim in 
patan, n-tu chac 'uri chiwe wach i quin 
bij. 32 Xui-ri 'o jun chic cu bij wach in 
patan yin; y yin weta'am chi ni'pa i cu 
bij ire, sak laj tzij, 'alijinsabal-re chiwe, 
in pachin yin. ??Yix xi tak u tz'onoxic 
che i ma Wan chi aj kajsanel ya; ire, sak 
laj tzij i xu bij chiwe wach in patan yin. 
34^Chwe yin, n-ta co'ono we jun winak cu 
bij wach in patan yin, xui quin c'unsaj 
chi c'ux wach xu bij ire man cwaj yin 
qui rik iwelbal chi sak. 351 ma Wan, aj 
Kajsanel уа, queje te'ek pacha jun 'a' ca 
juluwic y ca tzunic; y yix kus xiwilo, 
xui-ri, xa queb oxib 'ij xix quicot che. 
36péro 'o jun c'utbal-re chiwe mas nim 
chuwach u tzij і та Wan, chi cu c'ut 
chiwe in pachin yin. I c'utbal-re chiwe 
are i nimak tak 'anic chi quin 'ano. Are 
i 'anic-le, are xin u tak in Kajaw chu 
'onquil. Ni'pa tak i 'anicle, are са c'utuw 
chiwe chi are i Ta xin takaw lok. 37 Xak 
i Ta, chi xin takaw lok, u yom retalil in 
pachin yin. Yix ni tom tu ch'awbal, xak 
n-iwilom tu wach. 38U tzij i Dios n-ta 
piwanima; 'alaj игі che, man пі cubam 
ti c'ux chwe yin, chi in u takom li Ta. 
3?Yix lic qui nawsaj iwib che u tzij i Dios 

tz'ibtalic. Queje ile qui 'ano man qui bij 
yix, rumal i wuj-le qui rik i c'aslemal chi 
n-ca q'uis ta chic. Bay, i tzij chi tz'ibtal 
chuwach wuj-le, are ca binic wach in 
patan yin. ^" Xui-ri, yix n-quiwaj ta quix 
pe ми, qui rikbej re i c'aslemal-le. 

?1 Yin n-quin tzucuj tu cojic in 'ij 
cumal і winak. ^? N-xui ta la ile, хак 
weta'am wach u 'anom i c'ux yix; 
weta'am chi n-c'ax ta qui na i Dios pi 
c'ux. ^3 Yin in c'un-nak man xin u tak li 
in Kajaw, péro yix n-quiwaj ta qui coj 
in tzij. We tene 'o jun, to' pu wach wi ca 
c'unic, bay ile qui coj 'uri wach i cu bij 
chiwe. ^^Yix lic 'utz qui ta, are cocsax i 
ij cumal iwachi'il, péro n-qui 'an ta pen 
и tzucuxic cojbal i "ij chi ca pe rw i Dios, 
ire chi xa jun 'olic. Rumal-i, n-quiwaj 
ta qui сој in tzij". 45 Мі ch'obo chi mok 
are yin quin coj i mac yix chuwach in 
Kajaw; n-yin taj. Are i mam Moises are i 
ca cojow i mac; are ire chi i cubam i c'ux 
yix che и tzij. ^9 Yix, we ta katzij qui cojo 
wach xu bij i mam Moises, xak quin i coj 
ne 'uri yin wach i quin bij. Man i tzij chi 
u tzibam сап i mam Moises, аге yin chi 
xin u lapo. 47 Ме n-qui сој taj wach i xu 
tz'ibaj can i mam Moises, ¿wach u cojic 
uri qui апо nipa i quin bij yin chiwe? 
(Queje ile xu bij i Jesus chique i nimak 
tak aj Israel winak.) 


» 


» 


Wach qui tzukic u q'uial 
winak xo'on i Jesus 
TTe'uri i Jesus xu 'axuj i alagun, 
Galiléa u bi, chi xak Tibérias ca bix 
che. 2Je qui i winak xe terej bi сһігіј, 
man quilom chic i milágro u 'anom are 
xe rutzirsaj i iwabib. 3Te'uri i Jesus xel 
bi che jun jyub cu' u tijoxelab y xe cubi 
chila. ^Ya ca nakajab i niraa'ij chi are 
i páscua que i aj Israel winak. 51 Jesus 
cul chila, xe ril u q'uial winak ca tijin 
cuponic ги’. Xu bij che i ma Felípe: 
— Ра caka lọ wi i wa quiqui tijbej re 
conojel i winal-i? 
$Queje ile xu bij, xa ilbal-re wach cu 
bij i ma Felípe, man i Jesus и ch'obom 





^ 5.44 I Dios си сој qui 'ij ique chi quiqui сој и tzij і Jesucrísto, péro ique-le п-хсај taj. 

chic wach coc chu 'onquil. 7I ma Felípe 
xu bij che: 

—Mi tene queb ciénto quetzal n-co'on 
taj, lo'bal-re i caxlanwa ca ya' chique; 
mi tene we xa jutak bi' caka ya chique, 
n-que и 'on taj —xu bij. 

$ Te'uri xch'aw і ma Andres chi jun 
chic chique u tijoxelab i Jesus, chi xak 
ratz u сһа’ i ma Simon Pédro. Xu bij che 
і Jesus: 

9—'O jun ac'al chi, ruc'am queb саг 
xak jo'ob caxlanwa 'antal che cebáda. 
Péro we xui ile, n-co'on taj man je q'ui i 
winak —xu bij. 

10] Jesus xu bij chique: 

— Chi bij chique i winak chi que cubi'ic 

—xu bij. 

Pa i је 'o wi-le, chom i quim 'o 
che, y conojel xe cubi'ic; colo je jo'ob 
mil achiab. H Te'uri i Jesus xu сат i 
caxlanwa; are 'uri xu c'amwaj xu tioxij 
che i Dios, y xu ya chique u tijoxelab. 
Ique xqui jach chique conojel i winak chi 
je culic. Xak queje xo'on che i car, xu ya 
chique ni'pa u nimal cacaj. !? Are xe пој 
i winak conojel, i Jesus xu bij chique u 
tijoxelab: 

— Chi molo ronojel i ch'akatak chi 
n-xq'uis taj, n-'us taj to’ са 'ani c'ax che 

—xu bij. 

13 Are xqui molo, xnoj cablajuj coban 
che. Ile are i ch'akatak chi n-xq'uis ta 
che i jo'ob caxlanwa re cebáda. !^Te'uri i 
winak, are xquil i milágro-le chi xo'on i 
Jesus chiquiwach, xqui bij: 

—Katzij, iri are i ajbil u tzij i Dios chi 
koy'em u c'unic chuwach i jyub ta'aj — 
xe cha. 

15] Jesus xu nabej chi i winal-le саса] 
quiqui 'an pen che, chi quiqui c'am bic, 
y quiqui ап qui ’atol tzij che. Rumal-i, 
xel chiquixol, y xel chubi mas che i jyub 
utuquel. 


Wach u binic i Jesus chuwi ya 


16 Are ya coc a'ab, i u tijoxelab i Jesus 
xe kaj li chu ch?’ i alagun. 17 Те’игі xe 
oc chupam jun bárco, y xqui maj bi qui 
be chuwi ya, 'enam-que c'a pa tinimit 
Capernaum. Ya ocnak chic a'ab, i Jesus 

с'а maja ca kaj li che i jyub. 18 Are је 
'o chic chuwi ya, xpe jun tew, nim u 
cho'ab; i uwi ya lic xu ticba silabic rumal 
i tew. !?Ique je bin-nak chic chuwi ya, 
colo jun légua ru' nic'aj. Xak te'et xquilo 
chi Jesus ca tijin u tejebic ru' i bárco; 
lic ca bin chuwi ya. Are xquilo, xqui xij 
quib che. 20 Are 'uri i Jesus xu bij chique: 
—iMi xij iwib! Xa yin —co'on chique. 
21Rumal-i xcubi qui c'ux, y xqui c'ulaj 
i Jesus cu' pa bárco. Juntir, xe upon che 
i lugar pa 'enam-wi que. 


Је 'o и дија! winak xqui 
tzucuj i Jesus 


22 Chucab 'ij, i winak chi xe сапа] can 
chila pa xqui tij wi i caxlanwa, queta'am 
chi xa jun bárco 'o te'ek chu chi' i ya. 
Xqui nabej chi i u tijoxelab i Jesus xe 'e 
chupam i bárco-le, xak xquetamaj chi 
Jesus n-xa е ta cu. 23 Tz'akat je 'o chila, 
xe upon juban bárco je aj pa tinimit 
Tibérias. Xe q'uiji chu nakaj i lugar pa 
qui tijom wi i caxlanwa, are xutzin i 
Kajwal chu tioxixic che i Dios. 241 winak, 
are xquilo chi Jesus, tak i u tijoxelab, je 
n-ta chic chila pa xqui tij wi i wa, xe 
oc chupam tak i bárco-le; te'uri xe 'ax 
ch'akap c'a Capernaum chu tzucuxic i 
Jesus. 


Are i Jesucrísto are i wa re i c'aslemal 


251 winak-le, are xe upon ch'aka 
alagun, xqui rik i Jesus. 

—Tijonel, ¿umpa xat ах li chi? —xe 
cha che. 

26] Jesus xu bij chique: 

—Katzij i quin bij chiwe, yix quin i 
tzucuj xa rumal xix in tzuku. Xa rumal 
xix nojic quin i tzucuj; n-are ta rumal xi 
ta u bei nimak tak milágro chi in 'anom. 
?7Mi ya i c'ux chu ch'aquic i wa chi xa 
ca q'uisic; are chi ya i c'ux chu ch'aquic i 
wa chi n-ca q'uis taj; chi ch'aca i wa chi 
cu ya i c'aslemal chi n-ca q'uis ta chic. I 
wa-le chi quin bij chiwe, ca уа’ chiwe 
wumal yin chi in Achi aj Chicaj. Quin 
tiqui chu ya'ic chiwe man i Dios, chi i Ta 
Chicaj, u c'utum chi u yom pin'ab quin 
'an ile —xu bij i Jesus chique. 

28Tæuri xqui tz'onoj che: 

—éWach nawi сака 'ano 'anbal re i 

chac chi craj i Dios? —xe cha. 
29] Jesus xu bij chique: 

—I chac yix chuwach i Dios are iri: chi 
cuba i c'ux chwe yin, man i Dios inu 
takom lok. 

30 Xqui tz'onoj chic che: 

—éWach i c'utbal re а cho'ab ca 'an 
na chakawach, caka cojbej-re a tzij? 
¿Wach i nim laj séña ca 'an па? 311 katit 
ka mam ujer, are je 'o pa jyub tzinilic, 
xe tzuk che i wa aj chicaj, mana u bi. 
Keta'am ile man chuwach i wuj re i 
Dios, queje iri cu bij: ^Xu ya i wa chique 
chi xpe chicaj, tzukbal que." Queje ile 
tz'ibtalic —xqui bij. 

32] Jesus xu bij chique: 

— (Qui bij yix chi are i mam Moises 
xyaw i wa-le chique.) Katzij i quin bij 
chiwe, n-are ti mam Moises xyaw i wa aj 
chicaj chique; are i Dios. Xui-ri, i wa-le 
n-xu ya ti qui c'aslemal chi n-ca q'uis taj. 
Péro wo'or in Kajaw cu ya i sakil wa aj 
chicaj chiwe. ?? Are i sakil wa chi cu ya 
i Dios, are i Jun chi kajnak li chicaj. Ire 
cu ya i sakil c'aslemal chique i winak 
chuwach i jyub ta'aj —xu bij i Jesus 
chique. 

34Te'uri xqui bij che: 

—Kajwal, cha ya na chake i wa-le 
ronojel tak 'ij. 

35] Jesus xu bij chique: 

—Yin i wa-le chi cu ya i sakil 
c'aslemal; pachin jun ca c'un wu, n-ca 
pe ta chic u numic; pachin cu cuba u 
c'ux chwe n-ca pe ta chic i c'atic pu c'ux. 
36Xui-ri yix, pacha xin bij "ut, n-quix 
cojon taj, tupu iwilom chic in wach. 

37 Conojel ni'pa i que ya' chwe rumal 

in Kajaw, que c'un wv. Ni'pa i саса] 

que terej chwij, n-que in tzalijsaj tubic. 
38Man yin xin pe chicaj, n-are ta col in 
'ana pacha i cwaj yin; xa are col in 'ana 
pacha i craj i Jun chi in takawnak lok. 
39 Are i craj in Kajaw chi xin u tak lok 
are iri: chi mi jun quin sach chique i je 
u yom chwe; queje ile, que in walijsaj na 
chiquixol i camnak pa q'uisbal "ij. ^ Man 
are і сга] i xin takaw lok are ігі: conojel 

ni'pa i quiquil u be in pachin yin, chi in 
u C'ojol i Dios, xak quiqui cuba qui c'ux 
chwe, ca ya' ni c'aslemal chique chi n-tu 
q'isic. Хак quin c'unsaj sak chiquiwach 
chiquixol i camnak pa q'uisbal 'ij —xu 
bij i Jesus chique. 

41 Are "uri i qui nimakil i aj Israel 
winak xpe coywal che y xe oc chu 
ch'ach'axic chiquiwach, man xu bij 
chique, “Yin i wa chi xpe chicaj," xu bij. 
42]que xqui bij: 

—1 асһі-гі ха are i ma Jesus, и c'ojol i 
ma Jose; lic keta'am qui wach u kajaw 
u chuch. éWuchac "ut cu bij wo'or chi 
kajnak li chicaj? —xe cha. 

43] Jesus xu bij chique: 

— Chi mayij in ch'ach'axic chiwach. 
^^N-ta jun ca сип wu' yin, we n-are ti 
in Kajaw ca c'amaw lok, chi in u takom 
li yin. Xak quin c'unsaj sak chuwach 
chiquixol i camnak pa q'uisbal 'ij. 451 
ajbil u tzij i Dios ujer xqui tz'ibaj i tzij-i: 

“I Dios que u tijoj na conojel." Queje ile 
tz'ibtalic. I tzij-le que'elok chi conojel 
ni'pa i quiqui ta u be wach cu bij i Ta, y 
хак que naw che ire, que Cun 'uri wu 
yin. ^9Katzij mi jun winak rilom u wach 
i Ta, xa jun ilawnak u wach, xui yin, 
man in petnak chila ги ire. ^"Sak laj 
tzij iquin bij chiwe: pachin jun cu cuba 
и сих chwe yin, 'o u c'aslemal chi п-са 
quis ta chic. 48 Аге уіп і wa chi cu yai 
sakil c'aslemal. ^?Iwatit i mam ujer, аге 
xe bin pa jyub tzinilic, xqui tij і mana 
chi xpe chicaj; xui-ri i wa-le n-xu ya ti 
sakil c'aslemal chique, man are xu rik 
i ij, xe camic. 50 Xui-ri 'o jun wa petnak 
chicaj, chi pachin jun cu tijo, lic n-ca 
cam taj. 5! Yin i wa-le chi petnak chicaj, 
are yin i wa chi lic c'aslic. Pachin jun cu 
tij і wa-ri, iu c'aslemal n-tu q'uisic 'uri. 
I wa chi quin ya yin are in ch'acul, quin 
ya wib piqui q'uexel i winak, yabal-re 
qui c'aslemal chuwach i jyub ta'aj —xu 
bij i Jesus chique. 

52Rumal i tzij-le, i aj Israel winak xe 
oc chu chapic quib chi tzij chiquiwach: 

—éWach u 'onquil ile, chi cu ya u 
ch'acul caka tijo? —xe cha. 

53] Jesus xu bij chique: 

—Sak laj tzij i quin bij chiwe: we yix 
n-qui tij ti u ch'acul i Achi aj Chicaj, xak 
we n-qui tu' ti u quiq'el, n-ti i c'aslemal 
uri. 54Pachin jun cu tij in ch'acul y cu 
со in quiq'uel, 'o u c'aslemal "uri chi 
n-ca q'uis ta chic. Xak quin c'unsaj sak 
chuwach chiquixol i camnak pa q'uisbal 
7). 55 Оџеје ile quin bij, man in ch'acul 
are i sakil wa; xak in quiq'uel are i sakil 
ya. 56Pachin jun cu tij in ch'acul, xak 
cu tu' in quiquel, ca q'uiji 'uri wu' yin, 
xak yin quin q'uiji ги ire. 571 Ta chi xin 
u tak lok, ire c'aslic; rumal ire, xak yin 
in c'aslic. Xak queje ile, we jun cu tzuk 
rib chwe yin, ca c'asi na wumal yin. 
580ueje i wa ile chi kajnak li chicaj; i 
wa-le n-are ta pacha i mana chi xqui tij 
iwatit i mam, man ique xak xe camic are 
xu rik qui "ij. Are i cu tij i wa-ri chi quin 
ya yin, cu rik u c'aslemal chi n-ca q'uis 
ta chic —xu bij. 

59 Are i tzij-le xu bij i Jesus, are xe 
и tijoj wi i winak pa molbal'ib que i aj 
Israel pa tinimit Capernaum. 


» 


I u tzij i Jesucrísto cu ya 
i sakil c'aslemal 


60] je teren chirij, are xqui ta i tzij-le, 
je qui chique xqui bij: 

—C'ax и tayiquil i tzij-le; épachin ca 
ch'ijaw u tayic ile? —xe cha. 

61] Jesus xu nabej wach quiqui bij 
chiquiwach. Кита]-і xu tz'onoj chique: 

—éTzel qui ta i xin bij-le? 62 ¿Wach 
nawi qui bij we quin iwilo quin 'el chubi 
chicaj pa in 'o wi te'ek, yin chi in Achi 
aj Chicaj? 63 Are i ranima jun winak, 
аге і са yaw u c'aslemal і и ch’acul; i to’ 
ch'aculaj n-ta cu chacuj. Xak queje i tzij 
ile chi xin bij chiwe, are i ca yaw i sakil 
c'aslemal, are i ca yaw i u Tewal i Dios 
pi c'ux. 9^Xui-ri, Co jujun chiwe yix chi 
n-qui coj taj —xu bij chique. 

I Jesus reta'am chu xebal pachin 
n-cacaj ta que cojonic, xak reta'am 
pachin i jun chi ca jachaw na che i 
camic. 65 Хи bij chic: 

—Rumal.i, in bim chiwe n-ta jun to’ 
ca c'un wu' yin, we n-are ta in Kajaw ca 
c'amaw lok —xu bij chique. 

66] je teren chirij, are xqui ta ile, je 
q'ui xco'taj canok; n-xe terej ta chic 
chirij. 67 Te'uri xu bij chique i cablajuj u 
tijoxelab: 

—Y yix, ¿mok xak quiwaj 'enam? —xu 
bij. 

$8 Are "uri i ma Simon Pédro xu bij 
che: 

—Kajwal, ¿Pachin ru' coj 'e wi? Mi 
jun; xui yet ca bij i tzij chake chi cu ya 
і c'aslemal n-tu q'uisic. 9?Yoj ka cubam 
chic ka c'ux chawe; keta'am chi yet 
at Crísto, u C'ojol i Dios chi lic c'aslic 

—co'ono. 

70] Jesus xu bij chique: 

Xix in cha yix, ix cablajuj; tupu yin 
xix in cha, xui-ri 'o jun chiwe chi xa itzel 
—xu bij. 

71] tzij xu bij-le, re i ma Júdas chi и 
c'ojol i ma Simon Iscarióte. Man i ma 
Jüdas-le, are i ca jachaw na che i camic, 
tupu are jun chique i cablajuj tijoxelab je 
chatal rumal i Jesus. 


Iucha' i Jesus n-xqui coj ti u tzij 


TTe'uri i Jesus xui chic ca bin pa 

tak jyub re i Galiléa; n-craj ta ca 
q'iji ра Judéa man i nimak tak aj Israel 
chila cacaj quiqui camsaj. ?Te'uri, ya 
xnakajab jun chic nima'ij que i aj Israel 
winak; аге i nima'ij re i mujbal*. 3Are 
"uri i u cha' i Jesus xqui bij che: 

— Mat canaj waral; jat pa Judéa, cha 
c'utu chique i queta'am a wach chila 
wach tak i milágro ca 'ano. *Man we jun 
craj ca 'etamax u wach u patan, n-co'on 
tu chac to' ali'al. Yet chi cat tijin chu 
'onquil nimak tak 'anic, cha апа 'uri 
chiquiwach conojel i winak —xe cha che. 

S'Alaj 'uri chi xak mi пе u cha' n-xqui 
сој taj we Tolque. 61 Jesus xu bij chique: 

— Maja cu rik i "ij chinwach chi 
quin "alijinsaj in pachin yin; chiwe yix, 
pachique 'ij 15 'utz. 7I winak aj и wach i 





°7.2 Che i nima'ij-le, i winak xqui yijba qui mujbal, cuxtabal re i cuarénta junab are xe bin che tak i jyub 
tz'inilic n-ta cachoch. Rumal.i, che tak i nima'ij-le, que q'uiji wukub 'ij chupam i qui mujbal, are qui molom 
chic i qui cosech; lic quiqui c'amwaj quiqui tioxij che'i Dios rumal wach u 'anom chique. 

jyub ta'aj n-tzel ta quix quil yix, péro yin, 
tzel quin quilo, man quin "alijinsaj chique 
chi n-'us taj wach i que tijin chu апіс. 
8Jix yix pa nima'ij-le; yin c'a maja na 
quin 'ec?, man maja cu rik i ij chinwach. 

?Queje ile xu bij chique y xcanaj pa 
Galiléa. 


Iu tzij i Jesus petnak ru' i Dios 


10 Are je 'enak chic u cha’, te'uri i Jesus 
xak ха 'e ра’ nima'ij. N-xa 'e ta chiquixol 
i winak, n-kas ta xu c'ut rib are xa 'ec. 
11 nimak tak aj Israel winak quiqui 
tzucuj i Jesus pa nima'ij-le. Quiqui bij: 

— ¿Pa nawi 'o wi i achi-le? —que cha. 

12] winak pa nima'ij-le, xa quiqui lap i 
Jesus chiquiwach. 'O i que binic: “Ile lic 
"utz laj achi,” que cha. Хак 'o i que binic: 

“Ile n-'us taj; xa que и tor і winak," que 
cha. 13Péro xa ali'al quiqui lap i Jesus 
chiquiwach, man quiqui xij quib chique i 
nimak tak aj Israel. 

14 Are nic'ajarnak chic i nima'ij, i Jesus 
xoc bi pa rachoch i Dios; te'uri xoc chi 
qui tijoxic і winak chila. 151 nimak tak 
aj Israel winak xqui bisoj wach tak i xu 
c'utu; хуш bij: ¿Wach retamaxic tak ile 
u 'anom? Ire n-ta u nawsam wi rib —que 
cha. 

16] Jesus xu bij chique: 

—Are i quin tijin chu c'utic n-are ti yin 
xin nojij, lic are petnak ru' i xin takaw 
lok. 17 Расһіп jun lic сга} cu 'an pacha 
сга] i Dios, cu nabej 'uri pa xpe wi i 
c'utunic quin 'ano; cretamaj we petnak 
ru' i Dios, o xa petnak pin nojbal yin. 

18 Jun, we xui cu c'ut u nojbal ire, xa сга] 

"uri cocsax и "ij. Péro jun, we cu tzucuj 
и cojic u "ij i Jun chi takawnak lok, cu 
bij 'uri i sak laj tzij, хак n-que и бог ta i 
winak. !?Katzij, i mam Moises xu c'ut i 
'atbal tzij re i Dios chiwe, xui-ri, mi jun 
chiwe cu 'ano pacha cu bij i 'atbal tzij-le. 
Yix quiwaj quin i camsaj (rumal quin 
cunan pa uxlambal 'ij) —xu bij i Jesus 
chique. 201 winak xqui la' u wach che: 

—Xa at ch'uj;? épachin сга] а camsaxic? 

—e cha che. 

?1] Jesus xu bij chique: 

—Chupam jun uxlambal 'ij xin 'an 
jun milágro. Yix xi bisoj man pa jun 
uxlambal 'ij xin гап wi. ?2Chiwila 
ba i qui 'an yix. 'Olic qui ар retal 
circuncision che i qui ch'acul ac'alab pa 
tak uxlambal 'ij. We xel wajxakib 'ij jun 
ral ala, queje ile qui 'ano, man queje 
ile xu c'ut i nam Moises chiwe. Katzij, 
n-are ti mam Moises xjekaw u c'utic ile, 
xa are iwatit i mam que 'anaw chic ile 
are xu bij i mam Moises i tzij-le. 23 Yix 
qui гап pen и апіс pacha xu bij i mam 
Moises; qui 'an retal circuncision che i 
qui ch'acul iwac'al, tupu xa pa uxlambal 
ij. We queje ile qui ар yix, éwuchac 'uri 
ca pe iwoywal chwe, xa rumal xwesaj 
ronojel i c'ax che u ch'acul jun achi 
che i uxlambal 'ij? ?*Mi сој и mac jun 
winak we n-iweta'am taj we kas 'o u mac. 
Chiwila u be bien we kas 'o u mac, te'uri 
chi bij u mac —xu bij i Jesus chique. 


» 


I Jesus, ru' i Dios petnak wi 


25Те’игі i winak chi je jekel pa 
Jerusalen xe oc chu bixquil: 

—¿N-are ta bari i achi-le ca tzucuxic 
man саса) quiqui сата]? 26 Chiwilape' 
chi 'o wi; lic ca ch'a'at chiquiwach 
conojel i winak. éWuchac n-ta ca bix 
che? ¿Xataba i ka wi ka jolom qui cojom 
chic u tzij? éXataba qui bim ique we are 
i Crísto, chi Tolke? 27 N-are ti Crísto ile. 
Yoj, "ut, keta'am pa petnak wi i achi-le; 
xui-ri, i Crísto, mi jun quetama-nic pa ca 
pe wi —xe cha. 

28] Jesus xu ta wach i quiqui bij are 
ca tijin chu c'utic chique i winak pa 
rachoch i Dios. Te'uri co xch'awic y xu 
bij: 

— Qui bij yix iweta'am in wach; qui 
bij yix iweta'am pa xin pe wi. Xui-ri, 
yin n-to' ta in c'un-nak pin wach wi. In 
c'un-nak man in taktal li rumal i Jun chi 
yix n-iweta'am tu wach, péro ire sakil. 
29 Yin 'ut, weta'am u wach, man ги ire in 
petnak wi, are ire xin takaw lok —xu bij 
i Jesus chique. 





?7.8'Oiwuj tz'ibtal pa Griégo chi cu bij waral-i: N-quin 'e taj. 


27.20 I mer tzij xqui bij are ігі: Xa 'o itzel 


tew awu', xe cha. (Xqui bij ique chi xch'ujer i Jesus rumal itzel tew.) 

30 Are "uri laj xcaj xqui tz'apij, péro 
n-ta jun xa 'anawic, man c'a maja cu rik 
i’ij u ch'icom i Dios. 3! Xui-ri je qui i 
winak xqui cuba qui c'ux che y xqui bij: 

—Are са c'un i Crísto, éxataba 'o mas 
tan chic i milágro cu 'ano, chuwach i cu 
ап i achi-ri? N-ta chic mas —xe cha. 


Je taktal bi i policía chu chapic i Jesus 

32] aj Fariséo xqui ta chi quiqui bij i 
winak chi Jesus are i Crísto. Rumal-i, 
ique junam cu' i ajwab sacerdóte xe qui 
tak bi policía chi aj patanib re i rachoch 
i Dios, que 'e qui chapr i Jesus. 331 Jesus 
xu bij chique i winak: 

—Xa "atal ij іп 'o iwu', te'uri quin tzalij 
chic ru' i xin takaw lok. 34Yix quin i 
tzucuj na, péro n-quin i rik taj, man pa i 
quin 'e wi yin, n-ca ya' ta chiwe quix 'e 
chila —xu bij. 

35] qui nimakil i aj Israel winak xqui 
bij chiquiwach: 

— Ра nawi ca 'e wi i achi-ri chi yoj 
n-coj tiqui ta chu rikic? ¿Mok ca еси’ i 
kach aj tinimit chi je 'enak chiquixol i 
aj Griégo winak? éMokxa que u c'utu 
chique i aj Griégo chila? 36 ¿Wach que'el 
i tzij-i chi xu bij chake? Man xu bij: 

“Quin i tzucuj na, péro n-quin i rik taj, 
man n-quix oc taj pa i quin 'e wi yin," 
xcha. éWach usuc' ile? —xe cha. 


Ni'pa i cacaj, quiqui rik i 
c'aslic ya ru' i Jesucrísto 
37] quisbal ’ij re i піта\ј chila, mas 'o 
и ij. Chupam i 'ij-le, i Jesus xtaq'ui 'an 
chiquiwach i winak y co xu bij: 

— Pachin jun са c'atic, cha pet уи’ 
yin, chol u tu'u i ya chi quin sujuj. 38 We 
jun co'on ile, que'el 'uri pacha i tz'ibtal 
can chupam i wuj re i Dios, chi cu bij: 
*Pachin i cu cuba u c'ux chwe yin, и c'ux 
ire co'on pacha ralaxbal ya; pacha ya 
c'aslic quel che," —xu bij i Jesus chique. 

39] tzij chi xu bij i Jesus-le que'elok: 
ni'pa i quiqui cuba qui c'ux che ire, coc 
ni u Tewal i Dios piqui c'ux co'on panok. 
Are xu bij ile, c'a maja ca kaj li u Tewali 
Dios chuwach i jyub ta'aj, man c'a maja 
coc i Jesus che и 'ij u chomal. 

I winak xqui chap quib 
chi tzij rumal i Jesus 


40'O jujun chiquixol i winak, are xqui 
ta ile, xqui bij chiquiwach: 

—Katzij, i achi-ri are і ajbil u tzij i Dios 
chi koy'em —xe cha. 

41'O juban chic xqui bij: 

—1гі are i Crísto chi koy'em —xe cha. 

Xak 'o juban chic xqui bij: 

—éWach и 'onquil ile? ¿Xataba 'o Tolke 
ca pe pa Galiléa? iN-taj! ?Chupam i wuj 
re i Dios cu bij: i Crísto chi ca petic, u 
muk u xiquin i ujer mam David: xak cu 
bij chi calax na pu tinimit i mam David; 
ile are i tinimit Belen. Rumal.-i, n-are ti 
achi-le —xe cha. 

^3 Te'uri i winak xqui chap quib chi 
tzij rumal i Jesus. ^*'O jujun xcaj te'ek 
u tz'apixic, péro n-ta jun xu ya rib chu 
'onquil. 


Ije raj'atzil i rachoch i Dios 
n-xqui coj ti u tzij i Jesus 


45 Te'uri i policía re i rachoch i Dios 
xe tzalij chal cu' i je takawnak bic. I aj 
Fariséo winak xak i ajwab sacerdóte 
xqui tz'onoj chique i policía-le: 

—éWuchac n-xi сат ta lok? —xe cha. 

36] policía xqui bij: 

—N-ta jun chic achi ka tom wi ru, 
pacha i tzij chi cu bij i achi-le; rumal-i 
n-xka c'am ta lok —xe cha. 

47 Те’игі i aj Fariséo xqui bij chique i 
policía: 

— Хак queje yix xix t'ortaj rumal i 
achi-le? 48 ¿Xataba 'o jun chake yoj oj 
aj Fariséo, u cojom u tzij? Mi jun. Xak 
mi jun kaj'atzil yoj u cubam u c'ux che i 
achi-le. 491 to’ winak-le, qui сојот; péro 
ique n-quiqui ta tu be і афа] tzij tz'ibtal 
canok; ique-le 'o i c'okbal-re i Dios 
piquiwi —xqui bij i aj Fariséo winak. 

50 Are 'uri 'o jun chiquixol ique 
xch'awic. Are i ma Nicodémo chi 
upon-nak rv i Jesus ali'al cha'ab. Xu bij 
chique: 

51— I ka 'atbal tzij tz'ibtal can rumal 
i mam Moises n-cu ya ta chake caka ya 
jun achi pa tojpen we n-caka ya ta che 

cu to rib chakawach. 'O u chac coj taq'ui 
pa rakan we kas 'o u mac. 

52] rachi'il xa xqui yo'ya, y xqui bij 
che: 

—ċ¿Xataba yet xak at aj chila pa 
Galiléa? Cha tzucuj chupam i wuj re i 
Dios; cawil 'ut chi mi jun ajbil u tzij i 
Dios ca pe pa Galiléa —xe cha che. 

53Te'uri, chi qui jujunal wi, xe 'e chi 
cachoch. 


Iu cuytajic u mac jun ixok ajmac 


1Xui-ri, i Jesus xa 'e che i jyub, 
Olívos u bi. ?Chucab ij, are 
xsakiric, xtzalij chic pa rachoch i Dios. 
Je qui i winak xqui mol quib ги”; are 'uri 
ire xcubi'ic, y xoc chu c'utic u tzij chique. 
3 Are "uri 'o juban aj tijonel re i ujer 
'atbal tzij, хак juban aj Fariséo, xqui cam 
li jun ixok chuwach, quiqui cojbej u mac. 
I ixok-le хаш riko ca tijin chu 'onquil u 
mac ru' jun achi chi n-rachijil taj. Xqui 
ya chiquixol i winak chuwach i Jesus. 
^Queje iri xqui bij che i Jesus: 
—Tijonel, i ixok-i xka riko are ca 
tijin chu 'onquil u mac ru' jun achi chi 
n-rachijil taj. 51 'atbal tzij chi и уот can 
i mam Moises pakawi cu bij chi caka 
camsaj che abaj jun ixok pacha ile. Bay, 
éwach ca bij yet che ile?" 
$Queje ile xqui bij che, xa cambal 
u pam i Jesus quiqui 'ano, tzucbal re 
и mac. Are 'uri i Jesus xchaqui kaj 
chuwach ulew, y xoc chi 21 ги’ u wi u 
'ab. 7Ique n-quiqui mayij tu tz'onoxic che, 
rumal-i xu suc'ba rib y xu bij chique: 
—MWe "o jun chiwe yix n-tu mac, chu 
c'aka i nabe abaj chirij i ixok-le —xu bij 
chique. 
8Xchaqui chakajok, y xoc chic chi 
tz'ib pulew. ?Ique, are xqui ta ile, xqui 
na piqui c'ux chi хак 'o qui mac. Xqui 
ticba 'enam chi qui jujunal; are i je rijab 
chiquixol, are i nabe xe 'ec. Are je 'enak 
chic conojel, xui chic i Jesus 'o can ru' i 
ixok chi c'amtal bi chuwach. 101 Jesus xu 

suc'ba chic rib y mi jun chic chique xe 
rilo, xui chic i ixok. Xu bij che: 

—Ixok ¿pa je 'o wi i que cojow te a 
mac? ¿N-ta jun craj cu coj abaj chawe 
rumal a mac? —co'ono. 

11 —N-taj, nim laj winak; mi jun —xu 
bij ixok. 

Are "uri i Jesus xu bij che: 

—Xak mi yin quin bij chi 'o u chac ca 
toj a mac. Wo'or, jat; xui-ri cha mayij i 
macunic —xu bij che i ixok. 


I Jesucrísto cu sakirsaj 
qui nojbal i winak 


12Xo'on panok i Jesus xu bij chic jun 
tzij chique i winak: 

—Yin in queje pacha i sak re i ра?ј 
chuwach i jyub ta'aj. Pachin craj ca 
terej chwij, n-ca bin ta pa 'ekum, xa ca 
bin pa sak re i c'aslemal chi quin ya yin 

—co'ono. 
13 Are 'uri ај Fariséo winak xqui bij 
che: 

—N-tu chac i ca bij man xui yet ca bij 
awib —xe cha. 

14] Jesus xu bij chique: 

—Tupu quin bij wib yin, n-to' ta ca 
sach in tzij. In tzij, lic usuc' i quin bij, 
man yin weta'am pa i xin pe wi, xak pa 
i quin 'e wi. Yix n-iweta'am taj pa i xin 
pe wi, хак pa i quin 'e wi. 15 Үіх qui сој u 
mac jun pacha i qui nojij yix ix winak re 
u wach i jyub ta'aj; yin mi jun quin coj u 
mac. 16Xui-ri, we ta quin сој u mac jun, 
pusuc' quin 'an wi, man n-intuquel taj 
quin апо. Junam ги’ i Ta quin гапо, chi 
xin takaw lok. 17 Chupam i 'atbal tzij yix, 
tz'ibtali tzij-i: we 'o queb winak xak jun 
quiqui bij wach i quilom, 'o u chac "uri 
ca сојіс wach i quiqui bij. 18 Bay, katzij 
yin quin bij wib wach in patan; xui-ri, oj 
queb, man xak i Ta chi xin u tak lok, xak 
cu c'ut chiwe wach in patan, xak jun i ka 
tzij ru —xu bij i Jesus chique. 

I?Rumal-i xqui bij che: 

— ¿Pa 'o wi a Kajaw? 





78.5 Katzij queje ile xu bij i 'atbal tzij tz'ibtal can rumal i mam Moises (Lev. 20:10, Deut. 22:22), chi jun 
ixok y jun achi we je macun-nak, que camsaxic. Xui-ri, ique, xui ixok xqui c'am lok. Péro che tak i "ij-le, i 
'atbal tzij aj Róma n-xu ya ta chique i aj Israel quiqui camsaj jun winak; rumal-i, cacaj quiqui ta wach cu bij 


i Jesus, we cu kel i 'atbal tzij que aj Róma. 

I Jesus хи 1а’ u wach chique: 

— ix n-iweta'am taj in pachin yin, хак 
n-iweta'am tu wach in Kajaw. We ta 
iweta'am in pachin yin, xak quiwetamaj 
"uri u wach in Kajaw. 

20Queje ile xu bij i Jesus are ca tijin 
chu c'utic pa rachoch i Dios. I c'utunic-le 
xu 'an chila pa 'o wi tak i yabal mer re і 
rachoch i Dios. Mi jun xchapawic, man 
c'a maja cu rik i "ij chi u ch'icom i Dios. 


*Pa i quin 'e wi yin, n-quix 
'e ti yix chila” 
?1] Jesus xu bij chic chique: 

—Yin quin 'ec, y yix quin i tzucuj na, 
péro n-quin i rik taj; quix camic œo i 
mac chiwij. Pa quin 'e wi yin, n-quix 'e ti 
yix chila —xcha. 

?7Te'uri i nimak tak aj Israel winak 
xqui bij chiquiwach: 

—éXataba cu camsaj rib, y rumal-i xu 
bij chi yoj n-coj 'e taj ра ca 'e wi ire? — 
que cha. 

?3] Jesus xu bij chique: 

—Yix xa ix aj chi; yin in aj chila chicaj. 
Yix xa ix aj chuwach i jyub ta'aj, yin n-in 
ta aj chuwach i jyub ta'aj. 24Rumal-i xin 


bij chiwe chi quix camic c'o i mac chiwij. 


Man we n-qui coj taj in pachin yin, quix 
camic c'o i mac chiwij —xu bij i Jesus 
chique. 

?5Te'uri xqui tz'onoj che: 

—¿Wach a patan yet? —que cha. 

I Jesus xu la' u wach chique: 

— Ax in bim wi chiwe chu xebal lok 
wach in patan. ?6 Yin mas 'o i weta'am 
chiwij yix, cojbal-re i mac, y mas i 
tzij 'o и chac quin bij chiwe. Xui-ri, xui 
quin bij wach in tom che i Jun chi in 
takawnak lok; Ire xui i sak laj tzij cu 
bij, y yin, xui u tzij Ire quin bij chique i 
winak aj chuwach i jyub ta'aj —xu bij i 
Jesus chique. 

?7péro i nimak tak aj Israel winak 
n-xqui ta tu be и tzij chi аге і Ta chicaj i 
xu lapo. 28Rumal-i xu bij chique: 

—Are quin i yac na 'an chicaj (yin chi 
in Achi aj chicaj), c'a te'uri quiwetamaj 

in pachin yin*. Xak quiwetamaj "uri chi 
ni'pa i quin 'an yin, n-to' ta in nojim, xak 
ni'pa i quin bij, are u c'utum i Ta chwe. 
291 Ta chi in takawnak lok, 'o wu” yin; 
n-quin ro'taj taj, man 'ax quin 'an wi 
pacha i craj ire. 

30] Jesus, are xu bij i tzij-le, je qui i 
winak xqui cuba qui c'ux che ire. 


“I u C'ojol i Dios quix resaj 
pu'ab i mac atzalal" 


31] aj Israel winak chi xe cojow u tzij i 
Jesus, ire xu bij chique: 

—We yix n-qui mayij tu cojic in tzij, 
katzij ix in tijoxelab 'uri. 32 Quiwetamaj 
ni sak laj tzij, y quix quirtaj na rumal; 
quix el 'uri pu'ab wach ix chapawnak — 
xu bij chique. 

33'0 і xqui la' u wach che: 

—Yoj ој и muk u xiquin can i mam 
Abraham; n-ta jun u yom rib pakawi. 
éWuchac "uri ca bij chi 'o kelsaxic pu'ab i 
ој chapawnak? —que cha. 

34] Jesus xu bij chique: 

—Katzij i quin bij: conojel i que 
macunic, je chaptal rumal i cajaw chi 
are i mac atzalal. 35(Quin bij jun chic 
tzij chiwe): jun, we xa aj takon ru' 
ја, lic re wi n-alc'wa-laxel taj man 'o 
rajaw, péro jun, we u c'ojol i rajaw ja, 
alc'walaxel 'uri ronojel 'ij sak. ?6Yin, chi 
in u C'ojol i Ta, we quix wesaj pu'ab i 
iwajaw chi ix chapawnak, katzij quix el 
uri chi sak, ix líbre chic. 37 Yin weta'am 
chi ix u muk u xiquin i mam Abraham. 
Xui-ri, quiwaj quin i camsaj man in tzij 
n-coc ta piwanima. ?9Ni'pa i quin bij 
chiwe, are in Kajaw c'utuw nak chwe. 
Xak yix, are i quix tijin chu апіс, аге u 
bim i kajaw yix chiwe —xu bij i Jesus 
chique. 

39—Are і ka kajaw yoj are i ujer mam 
Abraham; oj u muk u xiquin ire —xe cha 
che. 

Te'uri xu bij i Jesus chique: 

—We tene lic іх u muk u xiquin і 
mam Abraham piwanima, quix tijin te 
neri chu апіс pacha i хи 'an ire. ^?Péro 


D 





58.28 I tzij chi xu bij-le, are xu lap u camic chuwach cruz, xui-ri, ique n-xqui ta tu be. 

n-queje ti ile quix tijin chu 'anic. Yin, 
wach in bim chiwe are i sak laj tzij chi 
Dios u c'utum chwe. Tupu queje ile quin 
tijin chu bixquil chiwe, yix quiwaj quin 
i camsaj. I mam Abraham, lic n-queje ti 
Пе. *! Yix, are i quix tijin chu апіс, are 
pacha i co'on i kajaw —xu bij chique. 
Ique xqui bij: 

—Yoj n-ta jun chic ka kajaw. Xa jun i 

ka kajaw, are i Dios —que cha. 
42] Jesus xu bij chique: 

— We tene are i Dios i kajaw, c'ax ne 
quin i na yin-i, man yin in petnak ru' i 
Dios; rumal ire in c'un-nak, n-to' ta in 
nojbal xin c'unic; Dios in takawnak lok. 
43 cWuchac n-qui ta tu be wach i quin bij 
chiwe? Xa are man n-qui ch'ij tu tayic. 441 
kajaw yix are itzel. Yix ix re ire, y quiwaj 
qui 'ano pacha craj ire. I itzel lic are aj 
camsanel chu xebal "ij sak. Ire lic nu уот 
tu wach ru' i sak laj tzij, lic n-craj ta cu 
bij i sak laj tzij. Ire, are co'on jun t'oronic, 
co'ono man lic re wi. Ire aj t'oronel, xak 
are rajaw nipa i t'oronic. 45Xui-ri, yin 
quin bij i sak laj tzij, rumal-i, yix n-qui 
coj taj wach i quin bij. 46 ¿Xataba 'o jun 
chiwe yix rilom chi 'o jun in mac yin? Mi 
jun. Yin, lic katzij i quin bij, éwuchac 'uri 
n-quin і сој taj? 47 Јип, we re i Dios, lic cu 
coj retalil che u tzij i Dios. Yix n-ix ta re 
i Dios, rumal-i n-quiwaj tu tayic u tzij ire 

—xu bij chique. 


I Crísto 'ax 'o wi chuwach 
i mam Abraham 


48Te'uri i nimak tak aj Israel winak 
xqui bij che: 

—4&N-katzij ta bawa caka bij chi yet at 
ај Samária winak? ¿Chi хак "o jun itzel 
tew pawanima? —xqui bij che. 

^9] Jesus xu la' u wach chique: 

—Yin, n-ta itzel tew chwe. Are i quin 
tijin chu 'anic, quin tijin chu cojic u 'ij 
іп Kajaw. Y yix xa qui kajsaj in 'ij. 50 Yin, 
n-quin tzucuj ti u cojic in 'ij; xui-ri, i 
Ta chicaj craj chi cocsax in "ij cumal i 
winak. Ire cu 'at tzij piquiwi i n-quin qui 
сој taj. ?! Yin, sak laj tzij i quin bij chiwe; 
ni'pa i quiqui 'an i quin bij, ique n-que 
cam taj ronojel 'ij sak —xu bij chique. 

97 Te'uri i nimak tak aj Israel winak 
xqui Іа’ u wach; xqui bij che: 

—Wo'or ya xketamaj chi 'o itzel tew 
chawe. I nim laj ka mam, mam Abraham, 
ire xcamic, xak i nimak tak ajbil u tzij i 
Dios ujer, xe camic. éWuchac "uri ca bij 
yet chi n-ca cam ta jun we cu ап pacha 
cu bij a tzij yet? 53 ¿Xataba yet mas 
'atz a patan chuwach i ka mam, mam 
Abraham? Ire xcamic, xak i ujer je ajbil 
u tzij i Dios xe camic. ¿At pachin yet ca 
'an che awib? —xqui bij che. 

541 Jesus xu bij chique: 

—We yin quin сој in ij intuquel, n-ta 
que'el wi. Are i ca cojow in "ij are in 
Kajaw, chi qui bij yix are i Dios yix. 
55péro yix n-iweta'am tu wach. Yin, lic 
weta'am u wach, y we ta quin bij chi 
n-weta'am tu wach, quin el 'uri in aj 
t'oronel, in xak jun 'uri iwu' yix. Yin, 
lic katzij weta'am u wach, lic quin cojo 
wach cu bij ire chwe. 561 mam Abraham, 
chi iwatit i mam yix, ire reta'am ujer 
chi yin quin c'un na chuwach i jyub 
ta'aj; lic xquicot ire rumal. Xril ire chi 
quin c'unic, y lic xquicot rumal —xu bij 
chique. 

57Te'uri i nimak tak aj Israel winak 
xqui bij che i Jesus: 

—Yet c'a maja cincuénta junab chawe. 
éWuchac ca bij chi awilom u wach i ka 
mam, mam Abraham? éWach u 'onquil 
"uri? —xe cha. 

58] Jesus xu bij: 

—Sak laj tzij i quin bij chiwe: аге maja 
сајах і mam Abraham, уіп ах in 'o wi 
chic —хи bij chique. 

59 (Те”игі lic xpe coywal) xqui jek u 
yaquic abaj, cacaj quiqui coj che, péro i 
Jesus xu sach rib; xic'aw chiquixol y xel 
pa rachoch i Dios. 


I Jesus xu tzunsaj jun 
mawach chi ralaxic 


О 1Xo'on panok, i Jesus са tijin chi be, 
xril jun mawach; lic mawach chi 
ralaxic. ?I u tijoxelab xqui tz'onoj che: 
—Tijonel éwuchac xalax i achi-le 
mawach chi ralaxic? ¿Pachin xmacun 
chique ile? ¿Mokxa qui mac u chuch u 

kajaw, o xa u mac ire pu wach wi? —xe 
cha. 

3] Jesus xu bij chique: 

—N-are ti u mac ire, xak n-are ti qui 
mac u chuch u kawaw 'anawnak che. 
Xa che ire-le i Dios craj cu c'ut i nim laj 
u cho'ab chique i winak. ^Presis quin 
'an i chac chi Dios in u takom li chu 
'onquil. (We xu rik i ij quin camic, уа 
n-quin chacun ta chic.) Tz'akat са pa'ij, 
presis coj chacunic; we ya xoc 'ekum, ya 
n-coj chacun ta chic. »Tz'akat in "o chi 
chuwach i jyub ta'aj, in queje pacha i sak 
re i pa'ij —xu bij chique. 

6 Are xrelej u bixquil ile, xu chubaj 
pich’ и c'axaj pulew, xu yijba pich’ xo'ol 
ги, y xu сој che u ba'wach i mawach. 
7Te'uri xu bij che: 

—Jat, ja ch'aja a palaj pa ya Siloe — 
xcha. (I tzij Siloe que'elok: “Takom”.) 

I mawach xa 'ec, xe u ch'aja u ba'wach, 
y are xtzalij lok, ya ca tzun chic. 8 Are 
"uri, ni'pa i je u besin, ni'pa i quilom i 
mawach o'onom lok, ique xqui bij: 

— Сакі! yoj, are i achi-le are i mawach 


chi ca cubi chu tz'onoxic u mer —que cha. 


9?'O jujun xe binic: 

—Lic are ire —xe cha. 

Xak 'o i xqui bij: 

—N-are taj, xui-ri, laj ca majawic —xe 
cha. 

Te'uri i achi xu bij: 
—Katzij, yin i qui bij —xu bij. 
10 Y хаш tz'onoj che: 

—¿Wach u 'onquil xa 'ano chi xat 

tzunic? —xe cha che. 
H]re xu bij chique: 

—Are achi chi *ma Jesus" quiqui bij 
che, ire xu yijba pich' xo'ol y xu coj che 
іп ba'wach. Te'uri xu bij chwe: “Jat, ja 
ch'aja a ba'wach pa ya Siloe,” xu bij 
chwe. Xin 'e 'ut y xin ch'ajo; te'uri xin 
tzunic —xu bij i achi chique. 

12— ¿Pa 'o wi i achi-le? —xe cha che. 

—N-weta'am taj ра 'o wi —xu bij chique. 


I aj Fariséo xqui tz'onoj che 
imawach wach u tzunic 


I?Te'uri ique xqui сат bi i achi chi 
mawach te'ek, y xa 'e qui ya chiquiwach 

i je aj Fariséo. !^I Jesus, are xu yijba 

i xo'ol, xak xrutzirsaj i mawach, che i 
uxlambal 'ij xo'on wi. 151 aj Fariséo, are 
xupon i achi chiquiwach, xqui tz'onoj 
che wach u 'onquil xu 'ano are xtzunic. I 
achi xu bij chique: 

—Xu coj xo'ol che in ba'wach, te'uri 
xin ch'ajo, y wo'or quin tzunic —xu bij. 

16°С) jujun chique i aj Fariséo xqui bij: 

—1 achi chi queje са апам ile n-re ti 
Dios, man ca chacun chupam i uxlambal 
"jj —xe cha. 

Xak 'o juban chic chique xqui bij: 
—éXataba ire ajmac Јај winak, we ca 
tiqui chu 'onquil tak i milágro pacha ile? 

—xe cha. 

Rumal-i xpe coywal chiquiwach. 
17Xqui tz'onoj chic che i achi: 

—Yet, éwach ca ch'ob che i achi-le chi 
xrutzirsaj a ba'wach? éPachin i achi-le 
ca bij yet? —xqui bij che. 

— 1 achi-le, are jun ajbil и tzij i Dios — 
xu bij i achi chique. 

181 aj Israel winak n-cacaj ta quiqui 
cojo chi i achi mawach te'ek, y wo'or ca 
tzun chic. Кита]-і xqui siq'uij и kajaw u 
chuch. !?(Are xe upon u kajaw u chuch 
chiquiwach) xqui tz'onoj chique: 

—éAre iwacal iri chi qui bij yix lic 
mawach chi ralaxic? We katzij ile, ¿wach 
u 'onquil chi wo'or ca tzunic? —xe cha. 

20] u kajaw u chuch xqui bij chique: 

—kKeta'am chi lic are i kac'al ile; хак 
keta'am chi mawach chi ralaxic. ?! Xui-ri 

n-keta'am taj wach u 'onquil xu 'ano chi 
ca tzun chic, xak n-keta'am taj pachin 
xcunaw u ba'wach. Chi tz'onoj che ire; 
ire ya nim chic, ’o chic u junab. Are ire 
mísmo cu bij chiwe wach u 'onquil xu 
'ano. 

?20ueje ile xqui bij u kajaw u chuch 
chique man xqui xij quib chique i nimak 
tak aj Israel winak. I je nimak-le qui 
bim chic chi n-'us taj we jun и сојот 
chi Jesus are i Tolque chatal rumal i 
Dios. We queje ile u 'onom jun, n-ca 
уа’ ta chic che coc bi со’ pa qui molbal 
quib. 2? Rumal.i, xqui bij u kajaw u 
chuch: “Chi tz'onoj che ire, man ire ya 
tz'akatnak chic u junab," xe cha. 

24'[e'uri i aj Fariséo xqui tak chic u 
siq'uixic i achi chi mawach te'ek. Xqui 
bij che: 

— Cha bij i sak laj tzij chuwach i Dios; 
man yoj keta'am chi i achi-le lic ajmac 
laj winak —xqui bij che. 

25 —Yin n-weta'am taj we ajmac, xui 
weta'am chi yin in mawach te'ek, y 
wo'or quin tzun chic —xu bij. 

26Xak xqui tz'onoj chic che: 

—éWach xo'on chawe? ¿Wach u 'onquil 
xu 'ano are xat u tzunsaj? —xe cha. 

?7Y xu bij chic chique: 

—Ya xin bij, y n-quiwaj ta qui cojo. 
éWuchac quiwaj quin bij chic ucamul? 
¿Mok quiwaj yix qui ya i wach ги”? —xu 
bij chique. 

28 Rumal-i, xqui yo'ya i achi; xqui bij 
che: 

—Yet at jun chique u tijoxelab i 
ajmac-le, péro yoj oj u tijoxelab i mam 
Moises. ??Keta'am chi Dios xch'a'at ги i 
mam Moises ujer, péro i achi-le, mi pich’ 
keta'am pa petnak wi —que cha. 

30] achi chi mawach te'ek xu la' chic u 
wach chique: 

—éWach и 'onquil ile chi yix 
n-iweta'am taj pa petnak wi? "Alaj pa 
petnak wi, man xin u tzunsaj. 3! Keta'am 
chi Dios n-que u ta ti ajmaquib wach i 
quiqui tz'onoj che. Хш que u ta pachin i 
quiqui сој u "ij, pachin i quiqui ап wach 
сга] ire. 32 C'a chu xebal ij sak n-ka tom 
taj we 'o jun cu tzunsaj jun mawach 
chi ralaxic. 33I achi-le, we n-ru' ti Dios 
petnak wi, n-ta pu'ab-i cu 'an ile —xu bij 
i mawach te'ek. 

34Te'uri i aj Fariséo xqui bij che: 

—Yet, lic che awalaxic at sachnak 
chupam а тас. Самај yet ca c'ut u tzij i 
Dios chake yoj? —xe cha che. 

Te'uri xquesaj li achi pa molbal'ib, y 
xqui bij che chi mupon chic chila. 


'Oije mawach ра canima 


35] Jesus xu ta chi xquesaj li achi 
mawach te'ek. Are xu c'ulaj chic, xu bij 
che: 

—Yet, ¿cul a c'ux che u C'ojol i Dios? 
—xu bij. 

36] achi xu bij: 

—Nim Јај winak, cha bij chwe pachinok, 
man cwaj quin cuba in c'ux che ire. 

37] Jesus xu bij che: 

—Ya awilom chic; are yin, chi cat 
lapan wu' —xu bij che. 

38 —Kajwal, quin cuba in c'ux chawe 

—xu bij che, y xuqui chuwach i Jesus. 
39Te'uri i Jesus xu bij che: 

—Yin xin c'un chuwach i jyub ta'aj, 
quin 'alijinsaj pachin i je re i Dios y 
pachin i ne re taj. Ni'pa i je mawach pa 
canima, quin tzunsaj na chique; xak 
ni'pa i to' quiqui bij chi que tzun pa 
canima, que 'elok je mawach. 

40] aj Fariséo winak chi je 'o chila, are 
xqui ta ile, je 'o jujun chique xqui tz'onoj 
che i Jesus: 

—¿Xataba yoj xak oj mawach? —xe 
cha che. 

^1] Jesus xu bij chique: 

— Ма tene iweta'am chi ix mawach 
piwanima, n-ti mac 'uri chiwij. Xui-ri, 
qui bij chi quix tzunic; rumal-i 'o i mac 
chiwij —xu bij chique. 


I je ге і Dios queta'am u 
wach i chajinel-que 


1 О 1(I Jesus xu bij jun tzij chique 
tijojbal-que): 

—Sak laj tzij i quin bij chiwe: jun 
winak, we craj coc pa coral cu' i chij, cu 
tzucuj i ocbal; we n-coc ta che i ocbal, 
we xa cu c'ak rib puwi i coral, katzij xa 
Прот "uri, xa сга] que rel'aj i chij. 2Jun 
we che i ocbal coc wi, are aj yu'ul chij 
"uri. ЗІ ај chajal ге і ocbal retaam u 
wach, y cu ya uri che coquic. Xak i chij 
queta'am u ch'awbal i aj yu'ul-que. Ire cu 
bij qui bi u chij are que u siq'uij, y que 
resaj li pa coral. ^Are que 'el li u chij, 
ire ca nabeaj chiquiwach; y u chij que 
terej bi chirij, man queta'am u ch'awbal. 
5Ique xak n-que terej ta chirij jun we 
n-queta'am tu wach, xa que 'anmaj 
chuwach, man n-queta'am tu wach u 
ch'awbal —xu bij i Jesus chique. 

SI tzij-le, are jun tijojbal tzij xu bij i 
Jesus chique, péro ique n-xqui ta tu be 
wach usuc' i xu bij chique. 

I Jesucrísto queje pacha 
"utz laj aj yu'ul chij 


7Rumal.i, i Jesus xu bij chic jun tzij 
chique: 

—Sak laj tzij i quin bij chiwe: yin 
in ocbal que i chij. 5Ni'pa i je Cun- 
nak nabe chinwach yin, ique xa je 
ili'omab, xa ela’ quiqui апо. Xui-ri, i 
chij n-xquetamaj tu wach i qui ch'awbal. 
?Chwe yin qui rik wi uchibe. Pachin i ca 
c'un wu,, ca totaj 'uri. Lic quin chajij; y 
que'elok pacha jun chij quelsax bic, ca 'e 
wa'ok, y cocsax chalok. 

101 ilPom, we xc'unic, xui col u апа 
ela’, tak і camsanic, col u апа сах 
chique i chij. Yin n-queje ta quin гап ile. 
Yin in c'un-nak quin yabej qui c'aslemal 
i winak, jun c'aslemal tz'akatnak, lic 
'o u q'uial и chomalil. !! Yin in 'utz laj 
chajinel que i we yin, queje pacha jun 
"utz laj aj chajil chij. Jun ’utz laj ај chajil 
chij cu ya rib chuwach i c'ax, tupu ca 
camsaxic, cu tobej que u chij. Queje quin 
'an yin ile, que in tobej i winak. !?Jun to' 
aj ch'acanel, n-c'ax ta que u па і chij. Are 
crilo ca c'un li jun itzel chicop, que ro'taj 
can i chij, y ca 'anmajic. Queje ile cu 
'ano, man n-are ti mer cajaw i chij, ire xa 
тосот. Are "uri itzel chicop que u chap 
i chij, y que u quichersaj bic. 131 achi-le, 
xa ca 'anmajic man n-c'ax ta que u na i 
chij; ire 'o chila xa rumal i ch'acoj craj. 

14-15(Yin n-in ta pacha i aj ch'acoj-le), 
in queje pacha i "utz laj ај chajil chij man 
in 'utz laj chajinel que i winak' we yin. 
Yin lic weta'am u wach in Kajaw, xak in 
Kajaw reta'am in wach yin. Queje yin 
ile chique i winak je we yin, weta'am 
qui wach; ique xak queta'am in wach 
yin. Yin xak quin ya wib chi camsaxic, 
tobal-que i je we yin. 16Xak je 'o juban 
chic winak, ne te aj Israel; ique xak que 
in siq'uij ww’. Ique quiqui сој ni in tzij; 
co'on panok хак jun iwach que и 'on iwu' 
yix, y xui yin in aj chajal piwi iwonojel. 

17] Ta c'ax quin u na'o man yin quin 
ya na wib che i camic, y ca c'un chic sak 
chinwach. !8Mi jun quin и сата] we 
n-quin ya ta che cu 'ano, xui-ri, quin ya 
na wib chi quin camsaxic. Lic 'o pin'ab 
chi quin ya wib chi camic, xak 'o pin'ab 
quin walij chic. Man queje ile u yom in 
Kajaw pin 'ab —xu bij i Jesus chique. 

19] nimak tak aj Israel winak, are xqui 
ta ile, xe oc chu chapic quib puwi u tzij. 
20 Je qui chique ique xqui bij: 

—Yix, éwuchac qui coj retalil che? I 
achi-le xa ch'uj; 'o itzel tew che —xe cha. 

21 Је o juban chic chi xqui bij: 

—We jun achi "o itzel tew che, n-cu bij 
taj pacha i cu bij ire-le. ¿Xataba jun itzel 
tew ca tiqui chu tzunsaxic jun mawach? 

—xqui bij chique i cachi'il. 


I qui nimakil i aj Israel 
n-xqui coj tu tzij i Jesus 
22Chupam i 'alaj, 'o jun nima'ij pa 

tinimit Jerusalen; are i nima'ij re i 
rachoch i Dios" chila. ?? Che i rachoch i 
Dios, 'o jun u wach ja chi u bi “U wach 
ja rei mam Salomon"; chila ca malcat 
wi i Jesus. 24Xe upon juban nimak tak 
aj Israel, xqui mol quib ru' i Jesus y xqui 
bij che: 

—С'а koy'em na umpa ca bij chake chi 
at pachin yet. Cha bij i sak laj tzij we yet 
at Tolke chi koy'em —xe cha che. 

?5] Jesus xu bij chique: 

—Ya xin bij, y n-qui сој taj. Dios и уот 
chwe quin гап nimak tak 'anic, c'utbal-re 
in pachin yin, péro yix n-qui coj taj chi 
Dios u yom pin'ab. ?6Yix ix queje pacha 
i chij chi n-quin i coj taj, man n-ix ta 
we yin; pacha xin bij chiwe o'onom lok. 
?7Ni'pa i je we yin queta'am in ch'awbal. 
Yin weta'am qui wach, xak ique que terej 
chwij pacha quiqui "an i chij: queta'am 
u ch'awbal i cajaw, y que terej chirij. 
28Ү yin quin ya i qui c'aslemal chi n-tu 
q'uisic. Lic n-que sach taj; xak mi ta jun 
cu maj chwe. ??Are in Kajaw је и уот 





*10.14 10:14-15 I mer tzij xu bij are iri: In 'utz laj chajinel que in chij. 


“10.22 Chi junab junab xqui ап i 


nima'ij-le cuxtabal re i "ij are xutzin u yijbaxic i rachoch i Dios. (O'onom lok i soldádo aj Asíria qui wulijsam 


bi xan ге u wach ja che i rachoch i Dios.) I nima'ij-le xak ca bix che “I ij chi quiqui tzij wi i га 


tzij i'a' pa ronojel tak ja re i tinimit. 

ique chwe. In Kajaw, nim ni u cho'ab 
chiquiwach conojel; mi jun ca tiqui chi 
qui majic che. 30 Yin, ги’ in Kajaw, ха oj 
jun —xu bij i Jesus chique. 

31 Кита]-і, i nimak tak aj Israel winak 
xe oc chic chu yaquic abaj, quiqui coj 
che, quiqui bij ique. ??Are 'uri i Jesus xu 
bij chique: 

—Rumal in Kajaw, in 'anom u q'uial 
tak 'utz chiwach. сРасһідие che tak 
i іп 'anomle u petsam iwoywal yix? 
¿Wach rumal quiwaj qui сој abaj chwe? 

—co'ono. 

33Te'uri i nimak tak aj Israel xqui bij 
che: 

—N-rumal ta jun ’utz a 'anom chi сака 
coj abaj chawe. Caka 'an na chawe man 
n-'us ti a bim chuwach i Dios; yet ca bij 
chi at xak jun ru' i Dios. Queje ile ca bij, 
y yet xa at jun chi winak —xe cha che. 

34] Jesus xu bij chique: 

—1 'atbal tzij tz'ibtal can rumal i mam 
Moises, cu bij chi Dios u bim i tzij-i: 

"Iwonojel yix ix tiox," xu bij. 5»Keta'am 
chi ni'pa i tz'ibtal chupam i wuj re i Dios, 
lic katzij. Bay, cu bij chi ni'pa i quiqui 
c'am u tzij i Dios pa qui c'ux, ire cu 
bij chi je tiox. 36Y yin, Dios in u chom, 
xak in u takom chuwach i jyub ta'aj. 
éwuchac 'ut qui bij yix chi in kajsam 
u ’ij i Dios man xin bij chi іп u C'ojol i 
Dios? ?7Yin we n-quin tijin ta chu 'anic u 
chac in Kajaw, min i сој 'uri. 35We n-qui 
cuba ta i сих chwe yin, tupu quin ап u 
chac in Kajaw, chi cuba i c'ux che wach 
tak quin гапо. We queje ile qui апо, lic 
quiwetamaj 'uri chi і Ta chicaj о chwe 
yin, y yin xak in 'o che ire —xu bij i 
Jesus chique. 

39Rumal-i, xcaj tan chic i nimak tak 
aj Israel quiqui tz'apij i Jesus, péro ire 
xtiqui chi relsaxic rib chiquixol. 

^0Te'uri, i Jesus xa ах chic ch'akap 
che i ya Jordan. Chila xcanaj wi, pa xu 
kajsaj wi ya i ma Wan piquiwi i winak 
o'onom lok. 41 Je q'ui i winak xe upon ги’ 
i Jesus, y xqui bij chiquiwach: 

—I ma Wan, katzij n-ta jun milágro xu 
c'utu, xui-ri ni'pa i xu bij chirij i achi-le, 
lic sak laj tzij —xe cha. 

42 Je qui і winak xqui cuba qui сих 


che i Jesus chila. 
1 1 10 jun achi, ma Lázaro u bi, 

lic iwab. Ire are qui xibal i ati 
Mariy i ati Márta, je jekel pa ral tinimit 
Betánia. ?I ati Mariy-le, are ati Mariy 
chi xo'on panok, xcojow cunbal muy che 
rakan i Kajwal, y xu chakijsaj ru' u wi. 
Ire, ranab i ma Lázaro chi iwab. 3I je 
queb ranab-le, xqui tak rason ru' i Jesus, 
xqui bij bic: 

—Kajwal, lic iwab i achi chi c'ax ca 
na'o —xqui bij. 

41 Jesus, are xu ta ile, xu bij: 

— T yobil-le, n-are ta ca q'uisaw u 
camic. Are i гита] re, are ca "alijinsaw 
и? u cho'ab i Dios, ca 'aliinsaw u "ij и 
cho'ab i u C'ojol i Dios chique i winak 

—xu bij. 

SI Jesus lic c'ax que u na i oxib alc'wa- 
laxel-le. 6 (Tupu сах que u na'o), are xu 
ta chi iwab i ma Lázaro, xcanaj chic 
queb 'ij chila pa 'o wi. 7Te'uri xu bij 
chique u tijoxelab: 

— Сој 'e chic pa Judéa (pa jekel wi i 
ma Lázaro). 

8I u tijoxelab xqui bij che: 

—Tijonel, écawaj bari cat 'e tan chic 
chila? Man cacaj te'ek i nimak tak aj 
Israel chila cat qui camsaj che abaj —xe 
cha che. 

9(I Jesus xu bij jun tzij chique, 'ilbal- 
re chi maja cu rik i "ij ca camic.) Xu bij: 

—éXataba n-ta cablajuj 'or che jun 
"ij? 'Olic pues. We jun ca bin pa'ij, n-ta 
cu taquij wi rib, man 'o i sak chuwach 
i jyub ta'aj crilo. 10Péro we jun ca bin 
cha'ab, cu taquij rakan, man n-ti sak ru 

—xu bij. 

1 Te'uri xu bij i Jesus chique: 

—] kamig ma Lázaro ya xwaric, xui-ri 
са e in c'astaj —xu bij. 

12] u tijoxelab xqui bij che: 

—Kajwal, we xa cwaric, lic cutzir-i — 
xe cha. 

13Xui-ri, i usuc' и tzij i Jesus que'elok 
chi ma Lázaro camnak chic. I u tijoxelab 
xqui ch'ob ique chi xa cwaric, man queje 


U camic i ma Lázaro 

ile xu bij i Jesus. !^Te'uri i Jesus xu 
'alijinsaj u tzij chique; xu bij: 

—I ma Lázaro ya xcamic. 15 Оџіп 
quicotic chi n-in ta chila are xcamic. 
"Utz que'el chiwe yix, man ca cowir u 
cubibal i c'ux chwe, rumal wach i quin 
ар na. Bay. Јо’, jo kila —xu bij chique. 

16°O jun chique i tijoxelab, ma Tomas 
u bi, xak “a-Yox” quiqui bij che. Ire xu 
bij chique i juban chic tijoxelab: 

—Xak choj 'oj yoj ги’, chakachi'ilaj bi i 
ka Mayes; we quiqui camsaj, xak coj qui 
сатѕај yoj ги’ —xu bij. 


І Jesucrísto аге rajaw і c'aslemal 


17 Ате xupon i Jesus chila ра Betánia, 'o 
chic cajib "ij che u mukic i ma Lázaro. 181 ral 
tinimit Betánia, n-naj ta 'o wi che i Jerusalen, 
colo queb kilómetro ги nic'aj o che u najtil. 
I?Rumali je qui chique i aj Israel winak xe 'e 
quila i ati Márta i ati Mariy, que qui pacbej qui 
bis rumal u camic i qui xibal. 201 ati Márta, are 
xu ta chi xupon i Jesus, xa 'e u c'ulaj; xui-ri, i ati 
Mariy xcanaj can ru' ja. ?! I ati Márta xu bij che 
i Jesus: 

—Kajwal, we tene at 'o chi, n-queje 
tene ca cam-i in xibal. ??Péro weta'am 
chi Dios cu ya na chawe wach ca tz'onoj 
che —xu bij che i Jesus. 

?3] Jesus xu bij che: 
— 1 a xibal ca c'asi chic. 
24] ati Márta xu bij che: 

—Weta'am chi ire cwalij chic are que 

walij i camnak ра q'uisbal 'ij —xu bij. 
?5 Are "uri i Jesus xu bij che: 

—Are yin que in walijsaj i je camnak; are yin 
іп qui caslemal. Pachin cu cuba и сих chwe yin, 
we xcamic, ca c'un chic sak chuwach. 2 Хак 
pachin i c'aslic, we xu cuba u сих chwe уіп, lic 
n-ca cam taj. éCat cojon yet che ile? —xu bij che. 

27] ati Márta xu bij: 

—In сојот ile, Kajwal. Cul in c'ux che chi yet 
at i Crísto, at Rac'al i Dios; are yet chi 'ax koy'em 
wi a c'unic chuwach i jyub ta'aj —xcha. 


I Jesus xo' chila pa muktal 
wii та Lázaro 


?8 Are xbitaj ile, te'uri i ati Márta xa 'e 
chu siq'uixic u cha’, chi ati Mariy. Xu bij 
che ali'al: 

—I ka Tijonel ya xc'unic y cat и siq'uij 
—xu bij. 

?9] ati Mariy, are xu ta ile, juntir 
xwalijic, xa 'e chu c'ulaxic i Jesus. 301 
Jesus c'a maja coc che i tinimit; chila 'o 
wi pa xc'ulax wi rumal i ati Márta. ?!I 
aj Israel winak chi je "o chi rachoch i ati 
Mariy, quiqui pacbej u bis, are xquilo 
chi juntir xa 'e i ati Mariy, xqui ch'obo 
chi mok chila ca е о’ wi ра muktal wi 
и xibal. Rumal.i ique xe terej bic. 321 ati 
Mariy xupon chila rw i Jesus. Are xril u 
wach, xuqui chuwach y xu bij che: 

—Kajwal, we tene at 'o chi, n-queje 
tene ca сат-і in xibal —xu bij. 

33] Jesus xril ati Mariy co'ic, xak xe 
ril i juban je 'o ru' que o'ic. Ile n-xu maj 
tu wach y xa "utut u c'ux. ?^Xu tz'onoj 
chique: 

—éPa хі muk wi i a-Lázaro? —co'ono. 
—Kajwal, chol awila —xe cha che. 

35] Jesus xo'ic. 36 Rumal.i, i aj Israel 
winak xqui bij: 

—Chiwilape; lic c'ax cu na i ma 
Lázaro —xe cha. 

37Xak je 'o jujun chique xqui bij: 

—Are ire-le chi xu tzunsaj i mawach. 
We tene "o ire chi ¿ca cam nawi i 'etz ma 
Lázaro? —xqui bij chiquiwach. 


Wach u walijsaxic i ma Lázaro 
chiquixol i camnak 


38] Jesus lic xa 'utut tan chic pu c'ux, 
y xtejeb pan pa muktal wi i ma Lázaro. I 
jul pa qui mukum wi qui worom che jun 
abaj, tz'apim can u chi' ru' jun abaj. ??I 
Jesus xu bij: 

— Chiwesaj i abaj-le. 

I ati Márta, chi ranab i camnak xu bij 
che i Jesus: 

—Kajwal, ya n-us ta chic; ya 'o chic 
ruxlab man ya "o chic cajib 'ij che —co'ono. 

40 Are "uri i Jesus xu bij: 

—éXataba n-in bim ta chawe, we cul a 
c'ux chwe, самі] і nim laj и”) u cho'ab i 
Dios? —xu bij che. 

^! Are "uri xquesaj abaj chu ch’ i jul. I 
Jesus xtaken chicaj, xu bij: 

—Та, quin tioxij chawe man a tom in 
tzij. ^? Yin weta'am chi yet ах quin a 

ta wi, péro xin bij i tzij-le cumal que i 
winak-i, тап 'utz quiqui сој ique chi yet 
in a takom lok —xu bij. 

43 Are xbitaj ile rumal, te'uri co 
xch'awic; xu bij: 

—A-Lázaro, ichat el lok! —xcha. 

^^ Juntir xel li camnak, bal'atim i 
rakan u "ab pa c'ul; i u palaj хак pasim 
pa c'ul. I Jesus xu bij: 

— Chi toro, man ca binic —xu bij 
chique. 


Xqui tzucuj wach u chapic i Jesus 


^5] aj Israel winak chi je petnak rv i 
ati Mariy, je q'ui xqui cuba qui c'ux chei 
Jesus rumal wach i xquilo. ^9Xui-ri је 'o 
jujun chique xe 'e chu bixquil chique i aj 
Fariséo wach i xu ар i Jesus. 47 Rumal-i, 
i aj Fariséo, xak cu' i ajwab sacerdóte, 
хе 'e chu тойс quib си’ i aj nuc'bal 
t'isbal. Are qui molom quib, xqui bij 
chiquiwach: 

¿Wach caka 'ano? I achi-le, mas i 
milágro ca tijin chu апіс. 48We то” queje 
ile caka canaj, conojel i winak quiqui 
сој пі и tzij i achi-le. Te'uri i ’atbal tzij 
pa Róma que u tak li rakan u 'ab, quiqui 
maj i rachoch i Dios waral, xak quiqui 
ya quib puwi i ka tinimit —xqui bij. 

^9 Te'uri, i mer caj'atzil i sacerdóte 
che i junab-le, ma Caifas u bi, ire xu bij 
chique i qui molom quib: 

—iYix n-ta 'o iweta'am! 59 ;N-qui ch'ob 
ta bari chi и que'el chake we ta ca 
cam jun achi, xa jun, pa qui q'uexel 
conojel i winak? Queje ile, n-ca sach tu 
wach ronojel i ka tinimit —xu bij chique. 

51] mam Caifas, are xu bij i tzij-le, 
n-to' ta pu jolom ire xpe wi; ru' i Dios 
petnak wi u bixquil ile. Dios xa 'anaw 
che are xu bij i tzij-le, man i mam-le 
'atz laj sacerdóte che i junab-le. Queje 
ile, xu 'alijinsaj chique chi Jesus ca cam 
na pa qui q'uexel i aj Israel winak. 52Ү 
n-xui ta chique i aj Israel; xak ca cam na, 
junamsabal-que conojel i je rac'al i Dios 
chi je 'o chuwach tak i jyub ta'aj. 

53 Che i 'ij-le, i nimak tak aj Israel xqui 
jek u yijbaxic wach u camsaxic i Jesus 
quiqui апо. 54Rumal-i, i Jesus n-xmalcat 

ta chic chiquiwach u q'uial aj Israel 
winak chila pa Judéa, xui-ri xa 'e che 
jun aldéa chi 'o chu ch?’ i chakij jyub 
pa n-ta wi winak. I aldéa-le, Efrain u bi. 
Chila xcanaj wi cu' u tijoxelab. 

55 Are ya mer cu rik i "ij re i páscua 
que i aj Israel winak, je q'ui i winak 
xe 'el pa qui tinimit, xe 'e c'a Jerusalen. 
Xe 'e chu 'anic rawasil, 'anbal ch'am 
che quib chuwach i Dios man ya ca 
cun i nima'ij páscua. 56 Are xe malcat 
pa tinimit Jerusalen, xqui tij u takexic 
chiquixol i winak, 'ilbal-re we ca cun i 
Jesus. Are xe oc pa rachoch i Dios, xqui 
tz'onoj chiquiwach: 

—éWach qui ch'ob yix? ¿Ca c'un nawi 
che i nima'ij-i? ¿O n-ca c'un taj? —xe 
cha. 

57] aj Fariséo, xak си’ i ajwab 
sacerdóte xquesaj u bixquil chique i 
winak: *We xiwil u wach i Jesus, chi bij 
chake," xqui bij. Queje ile xqui bij man 
cacaj ique quiqui chapo. 


U cojic i cunbal muy che 
irakan i Jesus 
1 2 1Wakib 'ij chuxe' li nima'ij 
páscua, xa 'e chic i Jesus pa 
Betánia, pa jekel wi i ma Lázaro chi 
walijsam chic rumal i Jesus are xcam 
te'ek. 2Are xupon chila, xqui 'an jun nim 
laj wa'im cojbal u "ij i Jesus. I ati Márta 
ca tijin chi qui tzukic; i ma Lázaro, хак 
juban chic achiab, je cul chi mexa ги 
i Jesus. 3I ati Mariy ruc'am jun lamet 
cunbal lic muy, 'antal che jun 'es, nárdo 
u bi, pakal rajil. Xu coj i cunbal muy che 
i rakan i Jesus, y xu chakijsaj ги’ u wi. I 
и muyal i cunbal, lic xa 'e ruxlab paja. 
^I ma Júdas Iscarióte, chi u c'ojol i 
mam Simon, n-xu ya tu wach che, wach 
ixu'aniixok. Ire are jun chiqueiu 
tijoxelab i Jesus, chi xak xu c'ayij i Jesus 
xo'on panok. 51ге xu bij: 
—] cunbal muy-le, 'utz we tene xu 
c'ayij y cu c'am li mer que u tobej que 
i niba'ib, man ile, rajil tres ciéntos 
quetzales —xu bij i ma Jádas. 
$Péro n-are ti tobal-que i niba'ib xu 
ch'obo; ire xa ili'om, craj crel'aj i mer. 

Man ire, aj c'olol mer chiquij i rachi'il; 
'olic queje co'on che i mer chi qui molom, 
xa crel'aj. 7 Te'uri i Jesus xu bij che i ma 
Júdas: 

—Ma yaj i ixok-i. Ire 'ax u c'olom wi i 
cunbal muy-le, cu bacbej re in ch'acul, 
yij-bal-we che in mukic. 8I niba'ib, nic 
аге wi je 'o iwu', pachique 'ij quiwaj qui 
ya chique, "is 'utz. Péro yin n-quin najtin 
ta chic iwu' —xu bij i Jesus che. 


Xqui tzucuj u camsaxic i ma Lázaro 


Je qui chique i aj Israel winak хаш 
ta rason chi Jesus 'o pa Betánia. Xe 'e 
chila, n-xui ta rumal cacaj rilic i Jesus, 
xak cacaj rilic i ma Lázaro chi walijsam 
chiquixol i camnak rumal i Jesus. 
10Rumal-i, i ajwab sacerdóte xqui bij 
chiquiwach chi ma Lázaro xak quiqui 
camsaj na. !! Queje xqui ch'ob ile, man 
rumal re i ma Lázaro je q'ui i aj Israel 
winak xqui cuba qui c'ux che i Jesus; 
xqui mayij can u cojic qui tzij i ajwab 
sacerdóte. 


I u c'ulaxic i Jesus cumal 
i winak pa Jerusalen 


1? Chucab ^ij i Jesus xel pa Betánia y xu 
maj u be pa Jerusalen. Je q'ui i winak je 
upon-nak pa Jerusalen chi rilic i nima'ij 
páscua. Ique xqui ta rason chi Jesus 
cupon na chila pa tinimit Jerusalen. 

13 Rumal.i, xqui tzucuj и хак pálma, y xe 
'e chu c'ulaxic i Jesus. Are que tijin chi 
be, xe siq'uin chu bixquil i tzij-i: 
—iHosánna! iNim и” i Dios! iDios chu 
ya ni 'utz puwi i jun-i chi u takom na 
lok! iChu ya ni 'utz puwi i jun-i chi ka 
"Atol Tzij yoj ој aj Israel winak!" —xe cha. 

141 Jesus xu rik jun Биги, y ха ап 
chirij. Xe'elok pacha i tz'ibtal chupam i 
wuj ujer, man i Dios и bim canok: 

15Mi xij iwib yix chi ix aj Sion;" 

chiwilape, ya xc'un i 'Atol Tzij yix 
'an-nak chirij jun ral buru. 

(Queje ile tz'ibtal ujer chupam i wuj rei 
Dios.” 

16] u tijoxelab i Jesus, are xquil ile, 
n-xqui ta tu be wach usuce’. Xo'on panok, 
are хосѕах и” u chomal, te'uri xc'un chi 
qui c'ux chi are i xe'elok pacha i tz'ibtal 
can ujer. 

17] winak chi quilom wach і и 'anom 
i Jesus che i ma Lázaro, xqui paxsaj 
rason wach i quilom: chi Jesus xu siq'uij 
i ma Lázaro pa i muktal wi, y xu c'unsaj 
sak chuwach. 18Rumal-i, je q'ui i winak 
xe walij chu c'ulaxic i Jesus; ique qui 
tom rason wach i milágro xo'on che i 
ma Lázaro. !? Аге 'uri i Fariséo xqui bij 
chiquiwach: 

—Ya xiwilo, lic n-ta que'el wi wach i 
caka 'ano. Chiwilape', conojel і winak 
que terej chirij —xqui bij. 


'O i aj Griégo winak xqui tzucuj i Jesus 


20 Je q'ui i je upon-nak pa Jerusalen ca 
е qui cojbej u "ij i Dios chupam i nima'ij- 
le. Chiquixol ique je 'o juban aj Griégo 
winak. ?! Ique-le xe tejeb ru' i ma Felípe” 
chi aj pa tinimit Betsáida re i Galiléa, y 
xqui bij che: 

— Міт Јај winak, сакај cakil и wach i 
Jesus —хе cha. 

221 ma Felípe ха 'e chu bixquil che i 
ma Andres. Te'uri che queb, xe 'e chu 
bixquil che i Jesus chi je 'o i aj Griégo 
winak quiqui ch'ob rakan. ?3Te'uri i 
Jesus xu bij chique: 

—Ya xu rik i 'ij ca 'alijinsax in 'ij yin 
chi in Achi aj Chicaj —xcha. 

?^(Te'uri i Jesus xu bij jun tijojbal tzij 
cumal i aj Griégo:) 

— Pacha co'on ija re i trígo are ca tiquic: 
jun ija, we cu ya u wach, nabe 'o u chac 
ca mukic. We n-ca muk taj, n-tu wach cu 
ya'o. We xmukic, calax tan chic y cu ya 
u q'uial u wach. (Queje co'on ile chwe 
yin are quin muktajic.) 25 (Queje ile co'on 
і Ка c'aslemal.) Pachin jun їо’ c'ax си na 





712.13 (Sálmo 118:25, 26) Ni'pa i tzij-i, ах quiqui bij wi chi junab junab, are quiqui ар i nima'ij pa rachoch 
i Dios, cuxtabal-re i qui mujbal ujer, are xe bin wi che i jyub tz'inilic. I tzij-le pacha quiqui bixaj are que 
sutin chirij i altar pa quiqui sujuj wi qui q'uexel chuwach i Dios. Are quiqui 'an ile, xak cuc'am u xak pálma 


piqui 'ab. 


"12.15 I Sion-le, mísmo are i tinimit Jerusalen. 


*12.15 Zacarías 9:9 »12.21 12:21,22 I ma 


Felípe y ma Andres, i qui bi ique-le, aj Griégo. Colo rumal-i i aj Griégo xqui 'ijla i ma Felípe. 

u c'aslemal waral chuwach i jyub ta'aj, 
cu sach u wach u c'aslemal chila chicaj. 
Péro we "o jun, n-c'ax ta cu na u c'aslemal 
waral chuwach i jyub ta'aj, are cu ch'ac u 
c'aslemal 'uri chi п-са q'uis ta chic. 26 We 
'o jun craj cu 'an in chac, cha terej chwij, 
man pa in 'o wi yin, xak chila ca q'uiji wi 
i wajchac. We "o jun cu ар in chac yin, in 
Kajaw cu сој na 'uri u 'ij. 


I Jesus xu bij wach i camic quic'aw wi 


27 Wo'or lic ca c'achir in cux. ¿Wach 
quin гап 'ut? éXataba quin bij che in 
Kajaw: “Chin awesaj chuwach i camic 
chi ca pe chwij," quin cha? N-quin bij 
taj, man xa rumal ile xin c'un chuwach i 
jyub ta'aj —xcha. 

28 Te'uri xu bij: 

—Ta, cha c'utu li a cho'ab, quiqui 
cojbej ni a "ij і winak —xu bij. Are ‘игі 
xtataj jun tzij chi xch'aw li chicaj: 

—Ya in 'anom chic, y quin гап tan chic 
—xu bij 1171]. 

291 winak chi је о chila, are xqui ta i 
tzij chi xch'aw li chicaj, xqui bij chi are 
ray xch'awic*. Xak "o xqui bij: 

—Jun ángel xch'aw li che —xe cha. 

30] Jesus xu bij chique: 

—Are i ch'awbal xi ta, n-rumal taj 
we quin ta yin, xa iwumal yix (man 
quiwetambej-re in pachin yin). ?! Ya xu 
rik i "ij chi Dios cu ап афа! tzij puwi 
i jyub ta'aj; ya xu rik i 'ij chi quelsax 
itzel chi 'atol tzij re i jyub ta'aj. 32 Yin, 
are quin yactaj 'anok*, are 'uri conojel i 
winak quin гап chique chi que cun wu 

—xu bij. ?? Are i tzij xu bij-le, are tabal-re 
chique wach u 'onquil i camic quic'aw 
wi. 34Are 'uri i winak xqui bij che: 

—Үој ka tom chic wach cu bij i tzij 
chupam u wuj i Dios; cu bij chi Crísto, 
n-tu q'uisic u c'aslemal. ¿Wach u chac 
uri ca bij yet chi cat yactaj 'anok (cat 
camsax chuwach cruz), we yet at i Achi 
aj Chicaj? ¿Pachin 'uri i Achi aj Chicaj- 
le? —xqui bij che. 

35Te'uri i Jesus xu bij chique: 

—Xa queb oxib 'ij chic 'o i sak iwu' (chi 
are yin). Chix binok, tz'akat c'o i sak 
iwu', mokxa ca pe i 'ekumal piwi. Are i 
ca bin pa 'ekumal n-reta'am taj pa ca 'e 
wi. 36Chi cuba і сих chwe tz'akat in 'o 
iwu'; quix e'el 'uri іх маса]. 

I Jesus, are xbitaj ile rumal, xel 
chiquixol; n-xquetamaj taj pa i xa 'e wi. 

37] winak, tupu q'ui i milágro u 'anom 
i Jesus chiquiwach, mi ne ги ile n-quiqui 
cuba ta qui c'ux che. 38Queje ile que'elok 
pacha xu bij i mam Isaías ujer. Xu bij: 

Kajwal, épachin nawi coj cojowic, 
wach i ka bim? 
éPachin nawi quiqui ta u be i nimak 
tak 'anic chi u 'anom i Dios? 
(Queje ile tz'ibtalic.) 

39 Rumal-i, n-xqui сој taj, man i qui 
nojbal queje pacha u tz'ibam i mam 
Isaías* ujer. Xu bij: 

^9 | Dios xo'on mawach che i qui 

nojbal; xak xo'on chique n-xcaj tu 
c'amic u tzij piqui c'ux; 
queje ile xo'on chique man n-quiquil 
tu be иѕис”, xak n-quiqui ta tu be 
piqui c'ux, 
xak n-que c'un ta wu, col qui 
cunbej quib. 
^1] mam Isaías xu bij i tzij-i are xril u 
wach u chomal i Crísto pu wach. Man і 
tzij chi xu bij-i, xu lapbej re i Jesus. 

4 Katzij pacha i xu bij i mam Isaías ujer; 
о i п-хе cojon taj, xui-ri, je q'ui i aj Israel 
winak xqui cojo, xak 'o i je qui wi qui 
jolom xe cojowic. Péro n-quiqui 'alijinsaj 
taj, man quiqui xij quib chique i aj Fariséo; 
ique we xquetamaj, n-que qui c'ulaj ta chic 
си’ ра qui molbal'ib. 43 N-xqui 'alijinsaj 
taj, man mas quiqui tzucuj u cojbal qui 
'ij cumal i winak chuwach u tzucuxic и 
cojbal qui 'ij rumal i Dios. 


, 


Ca pe tojbal mac piquiwi i n-que 
cojon ta che i u tzij i Jesus 


441 Jesus co xch'awic, y xu bij: 





z12.29 I aj Griégo winak quiqui bij chi и C'ojol i Dios 'o ри 'ab que u tak u ch'awbal ray. Rumal-i are xch'aw 
i pacha ray, pent xqui ta u be chi Jesus are u C'ojol i Dios. Chique ique 'o usuc' chiquiwach are quiqui ta i 


ch'awbal pacha ile. 
53:1 


212.32 I usuc' i xu bij-le аге и camic chuwach cruz, man ca yac па 'anok. 
* 12.39 Is. 6.10; Mt. 13:13-15; Mc. 4:12; Lc. 8:10; Hch. 28:26. 


^12.38 Is. 

—Are i cu cuba u c'ux chwe yin, 
que'elok n-xui ta chwe yin cu cuba wi u 
c'ux, xak cu cuba u c'ux che i Ta chi in 
takawnak lok. 45Are i quin u takej, xak 
cu takej i xin takaw lok. ^9In c'un-nak 
chuwach i jyub ta'aj pacha i sak re i pa'ij. 
Rumal.i, pachin jun cu cuba и сих chwe 
yin, n-ca q'uiji ta pa 'ekum. 47 We 'o jun 
cu ta in tzij quin bij, y n-cu cuba tu c'ux 
chwe, "o ni tojbal-re che, péro n-yin ta 
quin 'anaw 'uri che. Man yin xin c'un 
chuwach i jyub ta'aj, n-in ti aj yol tojpen 
chiquij i winak, man are in chac yin, are 
'elsabal-que chi sak. *8Pachin n-cu cuba 
tu сих chwe, y xak n-cu сој ta in tzij, "o 
chic 'uri ca 'ataw tzij puwi. Are in tzij 
chi in bim che, are ca 'ataw tzij puwi are 
cu rik i q'uisbal 'ij. 4 Мар ni'pa i tzij chi 
quin bij, n-in nojbal ti yin. I Ta chicaj chi 
in takawnak lok are bin-nak chwe wach 
i quin bij y wach i quin c'utu. 50 Yin 
weta'am chi i tzij xin u tak li chu bixquil, 
pachin i xu cojo, cu rik 'uri u c'aslemal 
chi n-ca q'uis ta chic. Ni'pa i quin bij, 'is 
are quin bij pacha xin u tak li Ta chu 
bixquil —xu bij i Jesus chique. 

I Jesus xu ch'aj cakan i u tijoxelab 
1 3 lYacuriki'orreicenarrei 

nima'ij páscua. I Jesus reta'am 

chic chi ya cu rik i 'or chi quel chi 
chuwach i jyub ta'aj, y ca'e chic rv i 
Ta chicaj. Ire lic 'ax o'onom wi lok, c'ax 
que u na i je re ire waral chuwach i jyub 
ta'aj; xak c'ax xe u na'o c'a pa q'uisbal- 
re. 2-4Xui-ri, i ma Júdas Iscarióte chi 
u c'ojol i ma Simon, yatal chic u no'oj 
rumal itzel chi cu jach ni Jesus piqui'ab 
i que tzucuw ch'o'oj chirij. I Jesus 
reta'am chi i Ta "is и уот pu'ab ronojel 
i 'olic; xak reta'am chi ги’ i Dios petnak 
wi, y ги’ i Dios са е wi chic. Rumal.i, 
are ca tijin che і wa'im си’ и tijoxelab, 
xwalij chiquixol y xu jal jule и 'u' сһігіј. 
Te'uri xu c'am jun to'ay, y xu xim xe 
u pam. ?Te'uri xu сат i ya, xu ya pa 
jun palangan, y xu jek u ch'ajic cakan 

u tijoxelab; te'uri xu jek u chakijsaxic i 
cakan che i to'ay chi u ximom xe u pam. 

$ Are xupon ru' i ma Simon Pédro, ire 
xu bij che: 

—Kajwal, n-ca majaw taj we yet са 
ch'aj i wakan —xu bij che. 

7] Jesus хи læ’ u wach che: 

—Are i quin tijin chu 'anic, n-ca maj ti 
usuc' wo'or. Co'on panok, te'uri ca maj 
usuc' —xu bij che. 

8] ma Pédro xu bij chic: 

—iLic n-quin ya taj са ch'aj i wakan 
yin! 

I Jesus xu bij che: 

— We yin n-quin ch'aj ti awakan chawe, 
n-at ta we yin chic —xu bij. 

9?Te'uri xu bij i ma Simon Pédro che: 

—Kajwal, we queje usuc' ile, n-xui ta-ri 
i wakan; хак cha ch'aja in 'ab, in jolom 

—xcha. 

101 Jesus xu bij che: 

—Jun, we atin-nak chic, ch'am chic 
"uri, xui chic i rakan "uri сга] ch'ajic?. Yix 
ix ch'am chic; xui-ri, n-iwonojel taj —xu 
bij. 

HT Jesus xu bij iri, *n-iwonojel taj ix 
cham”, xcha, man reta'am pachinok 
chique ca jachaw ire piqui'ab i je aj 
ch'o'oj chirij. 

12] Jesus, are xrelej u ch'ajic i cakan 
и tijoxelab, te'uri xu сој chic i jule u *u 
chirij. Xcubi chic chi mexa, te'uri xu 
tz'onoj chique: 

—éIweta'am usuc' wach i хіп 'ano? 
13Yix qui bij chi in Tijonel chiwe, xak in 
Iwajwal. Katzij i qui bij-le, man are in 
patan ile chiwe. !^We queje ile quin 'an 
yin chi in i Tijonel, xak in Iwajwal, xin 
ch'aj iwakan chiwe, queje Пе 'uri chi апа 
yix; chi ch'aja iwakan chiwach. 15Yin, xa 
c'utbal-re xin 'an chiwach, man pacha 
i quin 'an yin, 'utz queje qui ап ni yix. 
léSak laj tzij i quin bij chiwe; jun ajchac, 
n-atz tu "ij chuwach u patron; xak jun 
takon, n-'atz tu ^ij chuwach i xtakaw bic. 
17 Yix, we qui ta u be nipa iri, xak we qui 
апо pacha in bim-i, "utz "uri іме yix. 





413.10 I xu bij i Jesus waral-i, pacha moxbal tzij. N-xui ta re i ch'aculaj i xu bij, xak re i qui сих i xu bij. 
Jun, we cu jach rib pu'ab i Jesus, ca ch'ajtaj 'uri u mac che; xui-ri, xak 'o u chac cu ya che i Jesus cresaj u 


mac chirij, tz'akat ca bin chuwach i jyub ta'aj. 

18péro n-iwonojel taj ix queje ile:* yin 
weta'am pachin je in chom. Que'el na 
pacha i tz'ibtal chupam i wuj re i Dios; 
queje iri cu bij: “Jun chi cu tij wa wu' 
yin, xu yac ch'o'oj chwij yin," cu bij’. 
19Quin tijin iri chu bixquil chiwe wo'or, 
chi maja ca 'antajic, man we xiwilo xa 
'antajic, te'uri qui coj na in pachin yin. 
20Sak laj tzij i quin bij chiwe: pachin jun 
cu c'ulaj in takon yin, que'elok chi yin 
quin u c'ulaj ги”. Pachin jun quin и c'ulaj 
yin, xak cu c'ulaj i Ta chicaj chi xin 
takaw lok —xu bij. 


I Jesus xu bij chi are ma Júdas 
ca jachaw na che i camic 


21] Jesus, are xrelej u bixquil ile, xa 
"utut pu c'ux. Are "uri xu sakij chique: 

—Katzij i quin bij chiwe, 'o jun chiwe 
yix quin u jach na piqui'ab i je aj ch'o'oj 
chwij —co'ono. 

22 Are "uri i и tijoxelab to' xqui tzu 
quib chiquiwach, man n-queta'am taj 
pachinok chique i xu bij i Jesus. ??'O jun 
chiquixol i u tijoxelab, mas c'ax ca na' 
rumal i Jesus, ire cul pu tzal i Jesus chi 
mexa. ?^Che i jun-le, i ma Simon Pédro 
xo'on pan séña che, chi cu tz'onoj che i 
Jesus pachin i xu bij. 25 Are "uri, i jun-le 
xtejeb pan mas ru' i Jesus, y xu tz'onoj 
che: 

—Kajwal, épachinok chake chi cat 
jachaw na? 

26] Jesus xu bij che: 

— Quin mu ni caxlanwa, y quin jach 
pu'ab junok chiwe. Pachin che quin ya 
wi ile, are i quin jachaw 'uri —co'ono. 

Te'uri xu mu i caxlanwa, xu jach pan 
pu'ab i ma Júdas Iscarióte, chi u c'ojol i 
mam Simon. 271 ma Júdas, are xu chap 
i caxlanwa, are 'uri i itzel xoc pu c'ux. 
Te'uri i Jesus xu bij che: 

—Are i a ch'obom chi ca "ano, jat la 
chu 'onquil —xu bij che. 

28 Мі jun chique i que tijin chi wa'im 
xu ta u be wach usuc' ile chi xu bij 
che. 29 Chiquixol ique, are i ma Júdas 
аге ca c'olow i qui mer. Кита] "uri 'o 

jujun chique xqui ch'obo chi Jesus xu 
bij che, *Cha lo'o wach i cajwax chake 
pa nima'ij," o “Cha jacha jub? chique i 
niba'ib." Queje ile xqui ch'ob ique. 301 
ma Jüdas xu c'am i caxlanwa; are 'uri 
xel bi chiquixol y xa 'ec. Ya cha'ab chic. 


I Jesus xu bij jun tzij сас’ 
chi о u chac са 'anic 


31 Are xel bi i ma Júdas, i Jesus xu bij 
chique i xe canaj canok: 

—Wo'or ca "alijin 'ut wach in 'ij in 
chomal yin chi in Achi aj Chicaj. Xak 
ca 'alijin chwe yin wach и” u chomal 
i Dios. 32Ү we ca ’alijin u 'ij u chomal i 
Dios chwe уіп, xak queje ile cu 'alijinsaj 
ni Dios in 'ij in chomal уіп. Ме’ tan ile 
са апіс. ??Ix ral tak wac'al, n-naj ta chic 
in ’o chixol yix. Quin i tzucuj na, xui-ri, 
pacha i xin bij chique i qui nimakil aj 
Israel winak, xak queje quin bij chiwe 
yix wo'or: pa i quin 'e wi yin, yix n-quix 
'e taj, n-quix tiqui ta che. 34'O jun tzij 
pixab c'ac' quin bij chiwe, 'o u chac chi 
'ana iri: c'ax chi na iwib chiwach. Pacha 
i quin гап yin, c'ax quix in na'o, хак 
queje ile chi 'ana yix, c'ax chi na iwib 
chiwach. 3? We c'ax qui na iwib chiwach, 
chi "uri caquetamaj conojel i winak chi 
ix tijoxelab we yin, we queje qui ап ile 

—xu bij chique u tijoxelab. 


I Jesus reta'am chic chi i ma Pédro 
cu bij na chi n-reta'am tu wach 


36Te'uri i ma Simon Pédro xu bij che 
i Jesus: 
—Kajwal, ¿pa cat 'e wi? 
I Jesus xu bij che: 

— pa i quin 'e wi yin wo'or, n-quix 
terej ta bi chwij; c'a co'on na panok, 
te'uri quix terej chwij —xu bij. 

37] ma Pédro xu bij chic che i Jesus: 

—Kajwal, éwuchac n-quin terej ta bi 
chawij wo'or? Yin lic quin ya wib chi 
camic, tobal awe yet —xcha. 

38] Jesus xu bij che: 

—&Katzij nawi cat camic tobal we? Sak 

laj tzij quin bij chawe, wo'or mísmo, are 





*13.18 I Jesus xu bij ile, man reta'am are i ma Jádas ca jachaw chique i que camsawic. 


713.18 Sálmo 41:9 

c'a maja ca ch'aw i ucamul ac', cawuwaj 
na in wach oxmul —u bij che. 


Che i Jesucrísto 'o wi і Бе 
chi ca 'e ru' i Ta chicaj 
1 4 lyix, mix c'achir pi c'ux; culi 
c'ux che i Dios, xak chi cuba i 
c'ux chwe yin. ?Ru' in Kajaw 'o u q'uial 
q'ijibal. Ma te queje o'onom ile, хак 
quin bij-i chiwe. Xui-ri quin 'e 'ut que in 
yijba i q'uijibal yix. 3We xin е 'ut, хак 
we xyiji i q'uijibal yix, te'uri quin c'un 
chic, y quix іп сат bi wv’, man pa i 
quin q'uiji wi yin, xak chila quix q'uiji 
wi yix. 4Yix iweta'am chic i pa quin 'e 
wi, xak iweta'am chic i be —xu bij i 
Jesus chique. 
5Te'uri i ma Tomas xu bij che i Jesus: 

—Kajwal, n-keta'am taj pa i cat 'e wi, 

éwach retamaxic i be caka 'ano? 
SI Jesus xu bij che: 

—Xui wumal yin qui rik i be; wumal 
yin qui rik i sak laj tzij, wumal yin qui 
rik i c'aslemal*. Xui wumal yin са 'an 
oquic ги’ i Ta chicaj. We iweta'am in 
wach yin, xak iweta'am 'uri u wach in 
Kajaw chila chicaj. Ya xiwetamaj 'ut 
woor, xak iwilom u wach —co'ono. 

8Te'uri xu bij i ma Felípe che: 

—Kajwal, cha c'utu u wach i Ta chake; 
xui cakaj-i —xu bij. 

91 Jesus xu bij che: 

—A-Felípe, 'о tan chi ij in 'o iwu', éc'a 
maja 'uri cawetamaj in wach? We 'o jun 
xril in wach yin, que'elok xril u wach i 
Ta chicaj. éWuchac "uri ca bij yet chwe, 

“Cha c'utu u wach i Ta chake,” cat cha? 
10¿N-ca сој ta ba-ri chi yin ino che i 

Ta chicaj, xak i Ta chicaj 'o chwe yin? I 
tzij chi quin bij yin chiwe, n-yin ta quin 
nojiwic; are i Ta chicaj ca nojiwic, chi 'o 
chwe yin; are u chac ire quin tijin chu 
'anic. 11 Chi cojo in tzij chi yin ino che i 
Ta chicaj, xak i Ta chicaj 'o chwe yin. We 
n-qui coj ta in tzij chi xin bij chiwe, chin 
i cojo 'ut rumal wach tak i quin 'ano. 

12 Katzij i quin bij chiwe, pachin jun cul 

и сих chwe yin, xak co'on па 'uri wach 
tak i quin ар yin. Nui ta la ile co'on 
na; mas nim i co'on na chinwach yin, 
man yin quin 'e ru' i Ta chicaj. 13 Ronojel 
nipa i qui tz'onoj pin bi уіп", quin ya na 
chiwe. Quin апо, man ca 'alijin ni nim 
laj utzil chomal re i Ta chicaj wumal yin, 
chi in u C'ojol. !^We "o i qui tz'onoj pin 
bi yin, quin 'an na. 


I Jesus xu bij chi cu tak li 
u Tewal i Dios waral 


I5Yix, we c'ax quin i na'o, chix cojon 
"uri che in tzij yin. 16Те”игі quin tz'onoj 
che i Ta chicaj cu tak li jun Uc'anel 
iwe chi іп q'uexel yin. Ire ca q'uiji iww 
que'e ’ij sak, tobal іме. 17 Are ire аге u 
Tewal i Dios chi ca c'utuw i sak laj tzij 
chiwe. Are i to' je re u wach i jyub ta'aj, 
n-quiqui c'ulaj ta cu' man n-caquil tu 
wach, xak n-caquetamaj tu wach. Péro 
yix quiwetamaj u wach, man Ire jekel 
iwu' yix, xak ca q'uiji pi c'ux que'e 'ij sak. 
18 Yin, n-quix wo'taj ta canok; quin c'un 
chic iww. 19 Xa jubi’ chic іп 'o chi; i to’ 
winak je re u wach i jyub ta'aj n-caquil 
ta chic in wach, péro yix quin iwil tan 
chic; yin in c'aslic ronojel 'ij sak, rumal-i 
yix хак quix c'asi 'ut. 2? We xu rik i "ij 
chi quin bij chiwe-ri, te'uri quiwetamaj 
chi yin in 'o che i Ta chicaj, xak yix ix 
'o chwe yin, xak queje уіп in 'o chiwe 
yix. ?! Pachin reta'am in tzij yin, xak 
cu гар cas che, ca "alijin "uri che, chi lic 
c'ax quin u na'o. Pachin c'ax quin u na'o, 
хак сах ca па’ rumal i Ta chicaj. Хак 
queje yin c'ax quin na'o; quin ya na che 
cretamaj chi in 'o ги’ —xu bij i Jesus 
chique. 

220 jun chique и tijoxelab, ma Júdas 
u bi (n-are ti ma Jádas Iscarióte), ire xu 
tz'onoj che i Jesus: 

—Kajwal, ¿wach u chac ile xui ca 
c'ut awib chake yoj, y n-ca c'ut ta awib 
chique i conojel i winak chuwach i jyub 
ta'aj? —co'ono. 

23] Jesus xu bij che: 





214.6 I mer tzij xu bij waral.i are iri: Yin in i be; Yin in i sak laj tzij; yin in i c'aslemal. 

tzij-i are iri: пРра i qui cubam qui c'ux che i Crísto, 'o piqui'ab quiqui cuxtaj u bi ire, are quiqui tz'onoj che i 


Dios, y Crísto cu ya na "uri chique, we 'utz cril ile. 

—(Man c'ax quin i na'o.) Pachin c'ax 
quin u na'o, cu сој in tzij; c'ax 'uri ca na’ 
rumal in Kajaw. Yin, junam ru' in Kajaw, 
сој сип ги’, col Ка апа ka q'uijibal pu 
c'ux. 24Pachin jun n-c'ax ta quin и na'o, 
n-cu сој ta "uri іп 121). І tzij chi i tom 
chwe, n-we ti yin, are u tzij in Kajaw chi 
xin takaw lok. 

?5 Quin bij iri chiwe tz'akat in 'o 
chi iww. 26Co'on panok, i Ta cu tak li 
Uc'anel iwu', chi и Тема]; ire ca сип 
pin q'uexel уіп“. Are chic ire ca c'utuw 
ronojel iri chiwe, y ca c'unsaw pi c'ux 
nipa in bim yin chiwe. ?7Quin ya can 
i uxlambal i c'ux chiwe, wo'or quin 'ec. 
Are i uxlambal c'uxij quin ya chiwe, 
n-are ti uxlambal c'uxij pacha i quiqui 
уа і to' winak; i uxlambal c'uxij quin 
ya yin, lic sakil. Rumal-i, mix c'achir 
pi сих, хак mi xij iwib. 28Үа i tom chic 
wach in bim chiwe, chi quin 'e 'ut, te'uri 
quin c'un chic iwu'. We katzij сах quin 
і na'o, quix quicot "uri che i xin bij, chi 
quin 'e ги’ i Ta chicaj; man ire nim и "ij 
u cho'ab chinwach yin. ??Su' xin bij iri 
chiwe, man we xo'on ile pacha i xin bij; 
te'uri qui cojo. 

30 Ya n-quin ch'a'at ta chic mas iwu', 
man ya ca c'un itzel chi 'atol tzij piquiwi 
i winak re u wach i jyub ta'aj. Tupu ire 
n-ta re chwe, ?! xui-ri, quin ya wib che, 
wach co'on chwe, c'utbal-re chique i 
winak chi yin c'ax quin na i Ta chicaj, 
xak quin 'ano pacha i cu bij ire chwe. 
Chix walijok; jo 'ut, coj el chi. 


I tijojbal tzij bital rumal i Jesus, 
wach co'on jun raxc'am 
1 5 1 (Quin bij ni jun tzij, tijojbal 
iwe. Yix iweta'am u wach i jun 
ticon, raxc'am rakan, úva u bi.) Yin in 
queje pacha u raxc'amil i ticon-le, xui-ri, 
yin in sakil ticon; y are in Kajaw, are ca 
'anaw i chac che i ticon. ?Ire cresaj bi u 
аЬ i ticon chi n-ca wachin taj. Хиі-гі, iu 
'ab i ticon chi ca wachinic, ire cu c'atzij 
и tzam, xak си jos'ij, man cu ya mas 
u wach. ?Yix ix pacha i и ’ab i ticon- 

le; ya ix jos'im chic rumal in tzij chi 

ix cojon-nak che. ^Chix jekel 'u chwe; 
queje pacha in 'anom yin, in jekel chiwe 
yix. Мап і и "abi ticon, n-co'on tu wach 
utuquel we n-nac'al ta che u raxc'amil; 
xak queje yix ile, n-quix wachin taj we 
n-quix jeki ta chwe yin. 

5 Are yin, pacha in u raxc'amil i ticon; 
are yix, pacha ix и аЬ i ticon. Pachin jun 
ca jeki chwe yin, xak yin quin jeki che 
ire, lic ca wachin 'uri che u c'aslemal. 
Yix, we xi jec' iwib chwe yin, n-ta 'utz 
"uri qui 'ano. $Pachin jun n-cu jekba ta 
rib chwe yin, quelsax "uri y ca сак bic. 
Pacha и "ab i ticon are quelsax che i 
raxc'amil, ca c'ak bic y ca chakijic; te'uri 
ca mol u chi", y ca porox 'u pa а’. 

7Yix, we quix jeki chwe yin, xak we 
ca jeki in tzij pi c'ux, chi tz'onoj 'uri 
wach i quiwaj, y са уа’ chiwe. 8 We lic са 
wachin i c'aslemal yix, mas cocsax 'uri 
и ^ij in Kajaw; queje ile quix и 'on па 'uri 
ix in tijoxelab sakil. ? Yin, c'ax quix in 
na yix, pacha i c'axnabal we yin co'on 
in Kajaw. Chix 'ol che i c'axnabal in c'ux 
іп уот chiwe. !^We quix cojon che in 
tzij in pixab yin, quix q'uiji 'uri che i 
c'axnabal in c'ux; pacha i quin ап yin, 
quin coj u tzij u pixab in Kajaw, y quin 
quiji che i c'axnabal и c'ux ire. 

1 Ronojel iri xin bij chiwe, man cwaj 
са quiji i quicotemal iww chi quin ya 
yin, queje ile, ca tz'akat na i quicotemal. 
12 (We quiwaj ca tz'akatsax i quicotemal), 
chix cojon che in tzij-i: c'ax chi na iwib 
chiwach, pacha i c'ax i na'ic yix quin 
an yin. 12 N-ti c'axnabal c'uxij mas nim 
chuwach iri: we jun cu ya rib chi camic 
tobal-que pachin i сах que u na'o. 14Ү 
yix, we quix cojon che ni'pa i quin bij 
chiwe, c'ax "uri quin i na'o. 15Үіп n-quin 
bij ta chic we to' ix wajchac, man jun 
ajchac n-reta'am taj wach co'on u patron. 
Xui-ri, in bim chic chiwe chi are yix 
chi c'ax quix in na'o, man in "alijinsam 
chiwe ronojel ni'pa xu bij in Kajaw chwe. 
16N-yix taj xinicha yin, are yin xix in 
cha yix man quix 'e chu 'onquil i chac 


э, 

pa ticon re i Dios chi ca wachinic. Ni'pa 
i chac qui 'ano, n-ca yojtaj ta chic. Xak 
nipa wach i qui tz'onoj che i Ta chicaj 
wumal yir), ire cu ya chiwe. 

17 Are iri quin bij chiwe chi 'o u chac 
qui 'ano: c'ax chi na iwib chiwach. 


Ije re u wach i jyub ta'aj tzel 
que quil i je re i Jesus 


18We i winak tzel quix quil yix, cha 
c'un chi c'ux chi nabe tzel xin quil yin 
chiwach yix. 19 We tene yix ix queje 
pacha i winak chi n-quin qui coj ti yin, 
ique c'ax quix qui na 'uri man ix que 
ique; péro yix n-ix ta queje ile. Man, 
yin xix in cha chiquixol i winak, y ix 
terejnak chwij, rumal-i i winak tzel quix 
quilo, man n-ix ta chic que ique. 20Сһа 
c'un chi c'ux wach i tzij in bim chiwe: 
chi jun ajchac, n-atz tu 'ij chuwach u 
patron. We quiqui 'an ch'o'oj chwe yin, 
хак queje ile quiqui гап ch'o'oj chiwe 
yix. We i winak qui cojom in tzij yin, 
xak quiqui сој "uri wach i qui bij yix. 

?! Ronojel ile quiqui 'an chiwe xa wumal 
yin; quiqui 'an 'uri man n-queta'am tu 
wach i Jun chi xin takaw lok. 22Ma ta 
xin сип chu bixquil chique і winal-le, 
n-ti qui mac 'uri. Péro 'o qui mac man 
ya xqui ta wach i xin bij. Rumal "uri n-ta 
caquesaj wi quib chuwach i qui mac. 
?3pachin jun tzel quin ril yin, que'elok 
xak tzel cril in Kajaw. ?^Ma ta xin 
chacuj tak i milágro chiquiwach chi n-ta 
jun chic winak ca 'anawic, n-ti qui mac 
"uri. Péro wo'or, ya quilom chic wach 

i xin 'ano. Tupu quilom chic, tzel quin 
quilo, xak tzel quiquil іп Kajaw. 25 Xui-ri, 
queje na ile quiqui 'ano, man ca 'antaj na 
pacha i tz'ibtal chupam qui уги) re и tzij 
i Dios. Man queje iri cu bij: “Xak n-ta 
usuc' tzel xin quilo." (Queje ile tz'ibtal 
canok*.) 

26 Xui-ri, are, quin tak li Uc'anel iwu', 
chi u Tewal i Dios, ire-le cu bij ni usuc 
chiwe in pachin yin. Man ire chi petnak 
ги i Ta xui i sak laj tzij cu bij. 27 Te'uri, 
xak queje yix, quiwesaj ni u bixquil in 

pachin yin, man ix q'uijinak wu' chu 
xebal in chac. 
1 6 1Xin bij i tzij-i chiwe man n-qui 
sach tu cubibal i c'ux chwe 
are quiwil tak iri. 2Yix qui tij na chi 
n-quix c'ulax ta chic pa molbal'ib que 
aj Israel winak. Хак cu rik ni "ij chi 
quiqui bij ni winak chi jun utzil chomal 
quiqui 'an che i Dios we quix qui camsaj. 
3Queje ile quiqui 'an na, man mi xa ta 
jubi' queta'am u wach in Kajaw, xak 
n-queta'am ti in wach yin. ^Xin bij iri 
chiwe, man we xu rik i 'or quiwil ile, are 
"uri ca c'un chi c'ux chi ya in bim chic 
chiwe. 


Wach co'on i u Tewali 
Dios are ca c'unic 


Nin bij ti iri chiwe are хој jekan wi 
lok, man in % chi iww. »Xui-ri, wo'or 
quin tzalij chic ru' i Ta chi xin takaw 
lok; quin bisoj man mi jun chiwe cu 
tz'onoj chwe ра i quin е wi. 5Rumali 
tzij in bim chiwe, xa xoc i bis pi c'ux. 
7Péro yin, sak laj tzij i quin bij chiwe, 
"utz que'el chiwe yix we xin 'ec. Man 
yin, we n-quin 'e taj, п-са Cun ta 'uri i 
u Tewal i Dios chi quix ruc'aj; xui-ri, we 
xin ес, quin tak li iwu*. 8Ire, we xc'un 
chi chuwach i jyub ta'aj, mas i cu sakij 
na chique i winak (chuwach tak i quin 
ап yin chique, man ire coc са piqui c'ux, 
xak piqui nojbal). Queje ile, cu 'alijinsaj 
na chique i winak chi lic je sachnak 
chupam i qui mac. Хак cu "alijinsaj na 
chique wach i 'utz, suc'ulic chuwach i 
Dios; xak cu "alijinsaj na chique chi Dios 
cu гап i 'atbal tzij piquiwi, wach tak 
quiqui апо. ?I u Tewal i Dios cu "alijinsaj 
chique chi je sachnak chupam i qui mac 
man n-que cojon ta chwe уіп. 101ге (pin 
q'uexel уіп), cu "alijinsaj wach i "utz, 
suc'ulic chuwach i Dios, man yin quin 
'e ги’ i Ta chicaj y n-ca кај ta chic in 
wach. !! Cu "alijinsaj wach u 'atic tzij cu 
'an i Dios, man i Dios ya u 'atom chic tzij 
puwi itzel, chi 'o piquiwi i winak waral 
chuwach i jyub ta'aj. 

12C'o u q'uial tzij суга) quin bij chiwe, 
péro n-quin bij taj, man n-quix tiqui ta 
chu tayic u be. !3 Xui-ri, i u Tewal i Dios 
are aj c'utunel re i sak laj tzij. Are ca 
c'un ire iwu' cu "alijinsaj chiwe ronojel 
i sak laj tzij. Man ire, ni'pa i cu bij, nu 
nojbal ti ire, man 'is are cu bij ni pai ca 
bix che. Xak cu bij chiwe wach i ca 'ani 
na co'on panok. 141ге cu сој ni in 'ij yin, 
man cu "alijinsaj na chiwe wach cwaj u 
bixquil yin chiwe. 15Ronojel i ’o ги’ i Ta 
chicaj, хак we yin; rumal-i xin bij chiwe 
chi и Tewal i Dios cu "alijinsaj na chiwe 
wach i cwaj yin. 


I Jesus xu bij u pactajic i 
bis que u tijoxelab 


16Ха rw jub? chic n-quiwil ta chic in 
wach, péro jubi' panok, quiwil tan chic 
in wach, man ги’ i Ta chicaj quin 'e wi — 
xu bij i Jesus chique. 

17 Are "игі ’o jujun chique u tijoxelab 
хаш tz'onoj chiquiwach, xqui bij: 

—éWach usuc' ile xu bij? “Ха ги’ jub? 
chic n-quiwil ta chic in wach, péro jubi' 
panok, quiwil tan chic in wach, man ru 
i Та chicaj quin 'e wi," xcha. 18 ¿Wach 
сга] u bixquil ile chake chi “jub? panok" 
xu bij? N-caka ta tu be wach craj cu bij 
chake —xqui bij chiquiwach. 

19] Jesus xril u be chi 'o саса) quiqui 
tz'onoj che; are 'uri xu bij chique: 

—Are i tzij xin bij chiwe, *Xa ru' jubi? 
chic n-quiwil ta chic in wach, péro jubi' 
panok, quiwil tan chic in wach," éare 
i tzij-le chi qui tzucuj usuc' chiwach? 
20Sak laj tzij i quin bij chiwe: yix qui 
tij na quix bisonic, xak qui tij ni o'ej; 
xui-ri i winak re u wach i jyub ta'aj xa 
que quicotic. Péro yix, we qui tij na quix 
bisonic, co'on panok ca pactaj i bis-le, 
te'uri quix quicot tan chic. ?! Queje qui 
'ano, pacha jun ixok ca bisonic are cu 
rik і 'or ca q'uiji jun rac'al, man reta'am 
cu tij ni c'ax. Xui-ri we ya xq'uiji i ac'al, 
te'uri ca quicot tan chic, xak n-ca c'un 
ta chic chu c'ux wach i c'ax xu tijo; ca 
quicot 'ut rumal i ral ac'al chi xalaxic. 

?20ueje ile yix wo'or, quix bisonic, xui-ri 
cakil tan chic kib, te'uri lic quix quicot 
tan chic. I quicotemal-le, n-ta jun ca 
majaw chiwe. ?3We xu rik i 'ij-le, ya n-ta 
chic u chac qui tz'onoj chwe wach usuc' 
in tzij in bim chiwe. 

Sak laj tzij i quin bij chiwe: i Ta chicaj, 
wach i qui tz'onoj che pin bi yin, cu ya 
na chiwe. ?^C'a аге 'o wi wo'or, n-ta i 
tz'onom che pin bi yin; wo'or chi tz'onoj 
ut, y ca yataj na chiwe, man mas quix 
quicot na rumal. 


2. 


I Jesucrísto resam u cho'ab i 
n-us taj re u wach i jyub ta'aj 


?5Ni'pa in c'utum chiwe, in junamsam 
ru' wach tak iweta'am u wach waral 
chuwach i jyub ta'aj. Xui-ri, cu rik ni 
ij n-ta chic u chac quin junamsaj in 
c'utunic chiwe ru' wach tak iweta'am u 
wach; lic sakil chic quin lap i Ta chiwe. 
26 We xu rik i "ij-le, are chic yix qui 
tz'onoj che i Dios, man queje ile quin 
ya pi'ab qui 'ano'. N-ta chic u chac chi 
yin quin tz'onoj che i Ta pi q'uexel yix, 
27 тап xak і Ta c'ax quix и na'o. C'ax 
quix u na'o man yix c'ax quin i na yin, 
xak xi cojo chi yin in petnak ru' i Dios. 
28Xwo'taj can i Ta man xin c'un waral 
chuwach i jyub ta'aj; xui-ri, wo'or cwo'taj 
can u wach i jyub ta'aj, y quin tzalij chic 
ru' i Ta chicaj —xu bij chique. 

?9'Te'uri xqui bij u tijoxelab che: 

— Bay, wo'or lic sakil cat tijin chu 
bixquil; ya n-ca junamsaj ta chic a tzij 
ги’ wach tak і 'o waral chi keta'am u 
wach. 30 Wo'or, xketamaj chi yet, ronojel 
is aweta'am. Yet aweta'am chic wach 
cakaj caka tz'onoj chawe are c'a maja 
caka bij, rumal-i, n-tu chac we 'o jun cu 
tz'onoj chawe. Rumal ile, keta'am chi at 
petnak ru' i Dios —xqui bij. 

31] Jesus xu bij chique: 

— ¿Lic i сојот wo'or? ??Ya cu rik i "ij, y 
are chic i 'ij ігі, iwonojel yix ca quichtaj 
nubi i wach, chi jujunal. Quin i canaj 
can intuquel. Xui-ri, n-intuquel taj quin 
canajic, man i Ta chicaj 'o уги. 33 Ronojel 


» 


» 

iri quin bij chiwe, man cwaj cuxlan i 
c'ux wumal yin. Yix, waral chuwach i 
jyub ta'aj, qui tij ni c'ax; xui-ri chi cowij 
i сих, man yix ix о pin аЬ yin, y yin in 
tiquinak che u cho'ab nipa i n-'us taj chi 
'o chuwach i jyub ta'aj —xu bij chique. 


I u tz'onbali Jesus che i 
Dios piquiwi u tijoxelab 


1 7 1] Jesus, are xu q'uis u bixquil ile 
chique, are 'uri xtaken 'an chicaj; 
queje iri xu bij: 

—Та, ya xu rik i 'or. Cha "alijinsaj 
chique i winak wach i nim laj u 'ij 
Awac'al. Xak queje ile, yin chi іп Awac'al, 
quin ’alijinsaj wach i nim laj a "ij yet. 2A 
уот i 'atbal tzij pin'ab piquiwi conojel 
i winak. Queje ile a 'anom man quin 
yabej-re i c'aslemal chique nipa i je a 
yom chwe; are i c'aslemal chi n-ca q'uis 
ta chic. Are usuc' i c'aslemalle are iri: 
are i retamaxic a wach yet, chi xui yet 
at sakil Dios, xak i retamaxic u wach i 
Jesucrísto chi a takom li yet. 

^Yin in сојот a 'ij waral chuwach i 
jyub ta'aj, xak ya xin q'uis i chac chi 
xin a tak chu 'onquil. »Wo'or, Ta, cha 
'ana nim in "ij chwe, chila ами’, pacha 
u nimal in ij аге in 'o ами’ chu xebal 'ij 
sak, are maja 'o u wach i jyub ta'aj. 

SAreixe a cha yet chiquixol i winak, 
y xe a ya pin'ab, in c'utum chique at 
pachin yet. Lic chu xebal lok je awe yet, 
y yet xat 'anaw chique chi quiqui cuba 
qui c'ux chwe yin, y je we yin; xak je 
cojon-nak che a tzij. "Wo'or queta'am 
chic chi ni'pa i xa ya chwe, awu' yet 
petnak wi. Мап, i tzij chi xa bij yet 
chwe, yin in bim chique, xak ique xqui 
c'am i tzij-le pa qui c'ux. Xquetamaj 'ut 
chi lic katzij, awu' yet in petnak wi; хак 
xqui cojo chi yet xin a tak lok. 

?Wo'or quin tz'onoj chawe, che a to 
ique; n-are ta quin tz'onoj piquiwi i 
winak chi to' je re u wach i jyub ta'aj. 
Are, quin tz'onoj piquiwi ique chi xe a ya 
pin'ab, man je awe yet. !9Ni'pa tak i we 
yin, xak awe yet; ni'pa tak i awe yet, xak 
we yin. Ique quiqui 'alijinsaj in 'ij yin 
(хак quiqui "alijinsaj a 'ij yet). 

п Wo'or quin upon ами”, n-quin сапа] 
ta waral chuwach i jyub ta'aj; xui ique 
que canaj chuwach i jyub ta'aj. Lo'laj 
іп Kajaw, quin tz'onoj chawe chi che a 
chajij ги’ a cho'ab conojel ni'pa i xe a ya 
chwe. Yin awu, xak jun ka wach; сууга] 
yin xak queje ique, xak jun qui wach. 
I2?Tz'akat xin q'uiji си’ ique chuwach 
i jyub ta'aj, xe wuc'aj rumal a cho'ab 
yet. Ni'pa i xe a уа pin'ab, xe in chajij. 
Rumal-i n-ta jun chique xtzak pu'ab itzel, 
xui xtzak i jun chique, chi bital ujer chi 
ca tzakic, man que'elok pacha i tz'ibtal 
can cumal i ajbil a tzij ujer. 

13 Yin ya quin upon awv chila pa at 'o 
wi, péro quin bij i tzij-i, quiqui tabej-re 
ique tz'akat in 'o chuwach i jyub ta'aj. 
Man cwaj уіп 'o na qui quicotemal pacha 
i quicotemal quin na yin. !^Yin in bim 
a tzij chique, y xqui cojo. I winak chi to' 
je re u wach i jyub ta'aj, tzel que quilo 
man ne te cachi'il chic ique, pacha yin, 
chi n-in ta cachi'il i winak chi to' je re 
и wach i jyub ta'aj. 15Yin, n-are ta quin 
tz'onoj chawe chi que awesaj chuwach i 
jyub ta'aj; xa are quin tz'onoj chawe chi 
que a to chuwach itzel. !6Queje pacha 
in 'anom yin, n-in ta re u wach i jyub 
ta'aj, xak queje qui 'anom ique ne te re 
u wach i jyub ta'aj. 17 Cha апа chique 
chi lic je awe yet rumal i sak laj tzij chi 
quiqui ta. Are i a tzij yet are i sak laj tzij. 
18pacha i ха ап yet chwe yin, xin a tak 
li chi, chiquixol i winak chuwach i jyub 
ta'aj, xak queje quin 'an yin chique ique, 
que in tak bi chiquixol i winak chuwach 
i jyub ta'aj. 1? Yin, cumal ique, quin 
jach in c'aslemal pa 'ab, man xak ique 
que'elok lic je awe yet, rumal i sak laj 
tzij chi ca pe ами”. 

20 N-xui ta piquiwi ique quin tz'onoj iri 
chawe; xak quin tz'onoj chawe piquiwi 
ni'pa i quiqui cuba ni qui c'ux chwe 
co'on panok, are quiqui ta ni qui tzij 
ique-ri. ?! Quin tz'onoj chawe, Ta, chi 
conojel ique xak junam ni qui wach. Xak 
quin tz'onoj chawe chi ique, junam ni 
qui wach ku' yoj, pacha yet wu' yin, xak 
jun ka wach awu' yet. Queje ile, i winak 
chuwach i jyub ta'aj quiqui coj na chi 

yet xin a tak lok. 22I a 'ij a chomal chi 

a yom yet chwe, xak in yom yin chique 
ique. Queje ile xin 'an chique man cwaj 
yin xak jun qui wach, pacha ka 'anom 
yoj awu’, xak jun ka wach. ?3Yin іп 'o na 
chique ique, pacha yet at 'o chwe yin; 
queje ile que'el ni ique lic xak jun qui 
wach, man "utz quiquil i winak chuwach 
i jyub ta'aj chi yet xin a tak lok, xak 
quiquilo chi c'ax que a na'o pacha ca 'an 
chwe yin, c'ax quin a na'o. 

?^Ta, yet xe a ya chwe; смај yin que 
q'uiji na wu' chila pa i quin q'uiji wi 
yin; man 'utz quiquil in chomal a уот 
chwe. I chomal-le a yom chwe man c'ax 
xin a na'o chu xebal 'ij sak, are таја 'o 
i u wach i jyub ta'aj. ?» Yet Ta, chi lic 
suc'ul i ca 'ano, i winak chuwach i jyub 
ta'aj n-queta'am ti a wach, péro yin 
lic weta'am a wach; i achiab-i (chi je a 
yom chwe) queta'am chic chi yet xin a 
tak lok. 26 Xin c'ut chique at pachin yet; 
xak n-quin mayij tu bixquil at pachin 
yet, man cwaj yin, pacha i c'axnabal we 
xa 'ano, xak 'o chique ique, xak yin in 'o 
na chique ique —xu bij i Jesus che i Ta 


chicaj. 
1 8 1] Jesus, are xrelej u tz'onoxic 
che i Dios, are "uri хе 'ax си’ 
u tijoxelab ch'akap che jun u be ya, 
Cedron u bi. Chila ch'akap, 'o jun lugar 
chom, ticom che' che. Chila xoc wi си’ и 
tijoxelab. 21 lugar-le, xak reta'am i ma 
Júdas, man i Jesus ах que upon wi chila 
си’ и tijoxelab. (Are i ma Jádas-le, are 
ca jachaw i Jesus piqui'ab i je aj ch'o'oj 
chirij.) 3Are је 'o chila, i ma Júdas xupon 
cu’, je ruc'am bi и q'uial soldádo, хак 
juban policía chi aj patanib re i rachoch 
i Dios. Je takom bi cumal i ajwab 
sacerdóte, xak cumal i aj Fariséo. Ique 
qui yijbam bi quib, cuc'am bi qui ch'ich', 
xak i qui га’ tzam che; y tak i lámpara, 
"ilbal-re qui be pa 'ekum. ^I Jesus reta'am 
chic ronojel wach i quiqui 'an na che. Xe 
u c'ulaj panok y xu tz'onoj chique: 


I u chapic bi i Jesus 

—Расһіп i qui tzucuj? —xu bij. 

5— Caka tzucuj i ma Jesus aj Nazaret 
—xe cha che. 

—Are yin i qui bij —xu bij i Jesus 
chique. 

I ma Júdas, chi ca jachaw i Jesus piqui 
'ab i aj ch'o'oj chirij, tac'al cu' i soldádo. 
61 Jesus are xu bij: "Are yin", ique xe 
tzalij chiquij, y xe tzak pulew. 7I Jesus 
xu tz'onoj chic chique: 

—éPachin i qui tzucuj? 

Ique xqui bij chic: 

—Caka tzucuj i ma Jesus, aj Nazaret 

—xe cha. 

8] Jesus xu bij chic chique: 

—Ya xin bij chiwe chi аге уіп. We yin i 
quin i tzucuj, chi ya bi chique i wachi'il 
que 'ec —xu bij. 

?Queje xqui ап ile, man ca ’antaj na 
pacha u bim i Jesus. Ire u bim: “Ta, n-ta 
jun xin sach chique ni'pa i xa ya chwe,” u 
bim па. 101 ma Simon Pédro 'o jun ch'ich' 
ruc'am; xresaj li pa rachoch y xu coj che 
jun takon re i 'atz laj sacerdóte, y xresaj u 
xiquin wikabim. I achi-le, ma Málco u bi. 
1 Are "uri i Jesus xu bij che і ma Pédro: 

— Cha c'olo i a chich’ pa rachoch. 
éXataba n-quin ic'aw ta chupam i с'ах-і 
pacha craj in Kajaw? Quin 'an na —xu 
bij i Jesus che. 


I u c'amic bi Jesus chuwach i ma Anas 


12Tæuri, nipa u quial soldádo rv i 
caj'atzil, xak i policía que i nimak tak aj 
Israel winak, xqui chap i Jesus y xqui 
ximo. 

I?Te'uri xqui сат bi chi rachoch i ma 
Anas. I ma Anas-le, are u kajaw и ji і ma 
Caifas chi 'atz laj sacerdóte che i junab- 
le. 141 ma Caifas-le are i yawnak i nojbal 
chique i rachi'il, chi mas 'utz chique ique 
we xa jun achi ca camsax pa qui q'uexel 
conojel i winak. 


Xu bij ma Pédro chi n-reta'am 
tu wach i Jesus 


15] ma Simon Pédro, tak i jun chic 
tijoxel", xe terej bi chirij i Jesus. I 





718.15 I jun chic tijoxel-le are i ma Wan mísmo, chi xu tz'ibaj i wuj-i. 


175 


tijoxel jun-le18:35. chi rachi'il i ma Pédro, 
'etamam u wach rumal i 'atz laj sacerdóte. 
Ire xoc bi ги’ i Jesus с'а chuwaja. 16 Péro 

i ma Pédro xcanaj can che u chibe, 

pa ocbal bic. Rumal-i, xel li jun, chi 
'etamam u wach rumal i 'atz laj sacerdóte, 
y xu tZ'onoj pawor che i ali, chi chajal ге 
i ocbal bic, chi coc bi i ma Pédro. Te'uri 
xu c'am bi i ma Pédro chuwaja. !7 Are 

"uri i ali xu bij che i ma Pédro: 

—¿Xak at jun yet chique i u tijoxelab i 
achi-le? —co'ono. 

No, n-in ta cachi'il —xu bij i ma 
Pédro che. 

18] ajchaquib je ’o chila, tak i policía, 
xqui пис’ а? chuwaja man joron tew y xe 
taq'ui chu chi', quiqui mi'saj quib. Xak i 
ma Pédro xtaq'ui pan си”, cu mi'saj rib 
chi а”. 





I и tzij i Jesus chuwach i ma Anas 


1? Te'uri, i 'atz laj sacerdóte xoc chu 
tz'onoxic che i Jesus chiquij u tijoxelab, 
xak xu tz'onoj che wach usuc' u c'utunic 
ire. 201 Jesus xu bij che: 

—Yin sakil in ch'a'atnak chiquiwach 
conojel i winak; sakil in c'utum pa tak 
molbal'ib, xak pa rachoch i Dios, pa 
quiqui mol wi quib i aj Israel winak. 
Queje ile in 'anom, n-ta in ch'ukum u 
wach chiwe. ?! éWuchac ca tz'onoj chwe 
yin? Cha tz'onoj chique i je tawnak 
in tzij; chiqui bij ique wach in c'utum 
chique. Ique queta'am wach in bim yin 
—xu bij che. 

22 Are xu bij i Jesus ile, 'o jun chique 
i policía 'o chi, xu ch'ay che u palaj y xu 
bij che: 

—¿Queje u la'ic u wach ile са ап che i 
'atz laj sacerdóte? 

23] Jesus xu bij che i policía: 

—We n-us ti xin bij, cha bij wach 
i n-us taj xin bij. We xi 'utz i xin bij, 
éwuchac xin a ch'ayo? —xu bij. 

?^Te'uri i mam Anas xu tak bi i Jesus 
ru' i ma Caifas, chi 'atz laj sacerdóte; 
ximtalic xa 'ec. 

I ma Pédro xu bij tan chic chi 
n-reta'am tu wach i Jesus 


?5 Are que tijin ile chu 'onquil, i ma 
Pédro с'а tac'al chu mi'saxic rib chi а’. 
Are "uri xqui bij che: 

— Хак at jun yet chique i и tijoxelab i 
achi-le? 

I ma Pédro xruwaj u wach; xu bij: 

—No, n-in ta cachi'il —xcha. 

26 Péro "o jun chique ajchaquib re i 
'atz laj sacerdóte, ire rachalal i jun chi 
xelsax u xiquin rumal i ma Pédro. Ire xu 
bij che: 

—&N-xwil ta bawa a wach yet, xe tak 
che' ru' ire? Xwilo pues. 

27] ma Pédro xruwaj julaj chic, y 
juntir xch'aw i ас”. 


I и tz'onoxic i ma Piláto che i Jesus 


28 Are ya ca pe u sakiric, are "uri 
xquesaj i Jesus chi rachoch i ma Caifas, 
y xqui c'am bi pa nim laj rachoch i 
gobernador. Are xe upon chila, i aj Israel 
n-xe oc tubi pa ja, man i gobernador n-aj 
Israel taj. We xe oc bic, que'elok xa que 
rawasix rumal i ja; n-ta que 'uri che i 
wa'im re qui nima'ij páscua". ??Rumal-i, 
i ma Piláto, chi gobernador.le, xel li 
chiquiwach, chu tayic wach cacaj. Xu 
tz'onoj chique: 

—éWach xu тасиј i achi-ri chiwe? 
—xcha. 

30]que xqui bij: 

—We tene n-ti и mac i achi-ri, n-queje 
tene caka c'am li ri chawe —xe cha. 

31] ma Piláto xu la’ u wach chique: 

— Chi c'ama bi yix; chi 'ana che wach i 
'atbal tzij yix —xu bij. 

I nimak tak aj Israel winak xqui bij 
che: 

— Péro yoj chi oj aj Israel winak, n-ta 
'atbal tzij paka'ab we caka camsaj jun 
winak —xqui bij. 

320ueje ile xa 'ani che, pacha u bim i 
Jesus chique o'onom lok, wach i camic 
ca апі che”. 33] ma Piláto xoc chu bi pa 





718.28 I tzij-le pa qui ch'awbali ај Griégo pent que'elok: *N-ca уа’ ta 'uri chique we que oc che i nima'ij que 


i aj Israel." 


?18.32 Chawila i capítulo 12, versículos 32 y 33 re i wuj-i. 

ја, te'uri xu siq'uij i Jesus ги”; are 'uri xu 
tz'onoj che: 

—¿Yet at "Atol Tzij que i aj Israel 
winak? —co'ono. 

34] Jesus xu bij che i ma Piláto: 

—А nojbal yet, wach i ca tz'onoj 
chwe-le? ¿O xa bital chawe rumal jun 
chic? —xu bij. 

35] ma Piláto xu bij che i Jesus: 

—éXataba in aj Israel winak уіп? 
¿Wach retamaxic ile quin апо? Аге i 
xat qui jach pin'ab, are awach aj tinimit 
junam cv i ajwab sacerdóte. ¿Wach а 
'anom? (¿At 'Atol Tzij que, a bim yet?) — 
xu tz'onoj che. 

36] Jesus xu bij che: 

—1 'atbal tzij we yin n-aj chi taj 
chuwach i jyub ta'aj. We tene aj chi 
chuwach i jyub ta'aj, ni'pa i que terej 
chwij xin qui to tene-ri chu 'onquil i 
ch'o'oj, chi n-quin jachtaj ta piqui'ab i 
caj'atzil i aj Israel. Péro n-queje ti ile, 
man іп 'atbal tzij n-aj chi taj —xu bij i 
Jesus. 

37] ma Piláto xu bij tan chic: 

—éKatzij ba-ri chi at "atol tzij? 

—co'ono. 
I Jesus xu bij che: 

—Katzij, in 'atol tzij pacha і xa bij; 
rumal-i xin alaxic, rumal-i xin c'un 
chuwach i jyub ta'aj. Xol in bij wach 
i sak laj tzij; ni'pa i je re i sak laj tzij 
quiqui ta usuc' игі wach i quin bij —xu 
bij i Jesus. 

38] ma Piláto xu bij: 
—éWach i sak laj tzij? —xcha. 


U jachic bi i Jesus che u camsaxic 


Are xu bij ile, i ma Piláto xel chal 
ucamul cu' i aj Israel winak. Xu bij 
chique: 

—N-tu mac i achi-ri quin rik yin. 39 Yix 
iweta'am chi 'ax quin 'an wi, are ca c'un 
i nima'ij re i páscua, 'o junok chique i 
aj prexil cwo'taj bi chiwe. éQuiwaj "ut 
cwo'taj bi i 'Atol Tzij iwe yix, ix aj Israel 
winak? —xu bij chique. 


^" Te'uri, хе siq'uin chu bixquil conojel: 


—iMawo'taj bi ire-le! iAre, chawo'taj 
bi ma Barabas! —xqui bij. 

I ma Barabas quiqui bij-le are jun 


ili'om. 

19 1 Are "uri i ma Piláto xu tak u 
ch'ayic i Jesus. ?I soldádo xqui 

yijba jun sotosic q'uix y xqui coj cheu 

jolom i Jesus. Xqui сој jun и 'u' cakcoj 

pacha i qui ^2 i nimak tak 'atol tzij. 

3Te'uri xe oc chu yo'yaxic; xqui bij: 

—iNaj u "ij i 'Atol Tzij que i aj Israel! 

—хе cha. 

Are "uri quiqui ch'ay che u palaj. 

^Te'uri i ma Piláto xel chal julaj chic. 
Xu bij chique i winak: 

—Chiwila, cwesaj chal chiwach, 
quiwil-bej-re chi yin n-tu mac quin riko. 

5 Are "uri xel li Jesus ра ’atbal tzij re i 
ma Piláto. C'o i sotosic q'uix che u jolom; 
хак œo i u ^и cakcoj chirij. I ma Piláto 
xu bij chique: 

—iRi i achi-ri! —xu bij. 

6I ajwab sacerdóte, tak i policía re i 
rachoch i Dios, are xquil u wach i Jesus, 
xe siq'uin chu bixquil: 

—iCha camsaj chuwach cruz! iCha 
camsaj chuwach cruz! —xe cha. 

I ma Piláto xu bij chique: 

— Chi сата bi yix; chi ripa yix 
chuwach cruz, man yin n-quin rik ta jun 
u mac —xu bij. 

7] winak xqui bij che: 

—Yoj chi oj aj Israel winak, 'o ka 'atbal 
tzij tz'ibtalic. I ka 'atbal tzij-le cu bij chi 
'o u chac caka сата], man xu bij chi и 
C'ojol i Dios —xe cha. 

81 ma Piláto, are xu ta wach i xqui 
bij-le, xu xij mas rib rumal. ?Are 'uri xe 
oc chubi junam pa афа! tzij; te'uri xu 
tz'onoj tan chic che i Jesus: 

—¿Ipa mer xat pe wi yet? 

Péro i Jesus n-xu la' tu wach che. 

I0 Te'uri i ma Piláto xu bij che: 

—éWuchac n-ca la’ tu wach chwe уіп? 
&N-aweta'am ta ba-ri, chi yin 'o pin'ab 
we cat in rip chuwach cruz, xak 'o pin'ab 
we cat wo'taj bic? —co'ono. 

T Te'uri i Jesus хи la’ u wach che: 

—N-ta yatal pa'ab wach саууга) са ап 
chwe, ma teji u yom li Dios chawe. 
Rumal "uri, pachin i xin jachaw pa'ab, 
nim u mac ire chawach yet —xu bij. 

12 Are 'uri i ma Piláto xu jek u tzucuxic 
wach i ro'taxic bi i Jesus cu 'ano. Péro 
n-xtiqui ta che man i aj Israel winak xe 
siq'uin chu bixquil: 

—We cawo'taj bi i achi-le, xa ca kel 'uri 
wach cu bij i 'atz laj 'atol tzij pawi yet. I 
achi-le craj co'on аёо] tzij che rib; pachin 
jun co'on "atol tzij che rib, que'el 'uri aj 
ch'o'oj chirij i 'atz Јај 'atol tzij pakawi — 
xe cha che. 

13 Are xu ta i ma Piláto wach i xqui 
bij, are 'uri xresaj li Jesus chi sak, te'uri 
xcubi pu cubibal chija pa cu 'an wi i 
афа! tzij. (Are i lugar-le, *Gabáta" u 
bi pa qui ch'awbal i aj Israel winak; 
que'elok “lugar "o natril che") Are xu 
an ile, аге i ij chuxe' i nima'ij páscua, 
colo tiq'uil 'ij xqui гапо”. Are "игі i ma 
Piláto xu bij: 

—iRi i 'Atol Tzij yix-i; chiwila! —xu bij 
chique. 

15] winak xe siq'uinic: 

—iCha camsaj! iCha camsaj! iCha ripa 
chuwach cruz! —xe cha. 

I ma Piláto xu bij chique: 

—é'Utz bawa quin сата] chuwach 
cruz i 'atol tzij iwe yix? 

I ajwab sacerdóte xqui læ u wach che: 

—N-ta chic jun 'o pakawi yoj; xui i 'atz 
laj 'atol tzij pa Róma cu 'at tzij ракамі 
—xqui bij. 

16 Are uri, i ma Piláto xu jach i Jesus 
piqui'ab ique, quiqui camsabej-re 
chuwach cruz. Te'uri ique xqui сат bic. 


» 


» 


Wach u camsaxic i Jesus 
chuwach cruz 


17 Are xqui сат bi i Jesus, ire xrekaj 
bi u cruz xol u teleb. I jyub pa xe 'e wi, 
u bi *u jolom anma" chi que'el pa qui 
ch'awbal i aj Hebréo, “Gólgota”. 18 Are 
xe uponic, chila xqui rip wi chuwach 
cruz. Xak je 'o queb chic xe rip chuwach 
i qui cruz, jujun pa tak u tzal xe q'uiji 
wi che i Jesus. 19I ma Piláto xu tak u 
tz'ibaxic juban tz'ib puwi u cruz i Jesus; 
queje iri cu bij i tz'ib: ^I Jesus aj Nazaret, 
"Atol Tzij que i aj Israel winak." Queje 

ile tz'ibtalic. 20 Је qui i aj Israel winak 
xcajlaj u wach i tzib-le, man xa nakaj 
che i tinimit Jerusalen pa xqui rip wi i 
Jesus chuwach cruz. I tz'ib-le tz'ibtalic 
pa oxib ch'awbal: piqui ch'awbal aj 
Hebréo, piqui ch'awbal aj Griégo, xak 
piqui ch'awbal aj Latin. (Queje ile xqui 
ta conojel wach i tz'ibtalic.) ?! Rumal-i 
i ajwab sacerdóte que i aj Israel winak 
xqui bij che i ma Piláto: 

—Ma ta queje ile xa tak u tz'ibaxic chi 
cu bij: “Атої tzij que i aj Israel winak." 
N-queje ti ile craj; ca majawic ca tak u 
tz'ibaxic queje ігі: “Ire xu bij chi 'Atol 
Tzij que i i aj Israel winak" —xe cha. 

?7Te'uri ma Piláto xu bij chique: 

—Are i xin tak u tz'ibaxic, n-quin yoj 
ta chic. (Queje ile xu bij.) 

231 soldádo, are xqui rip i Jesus 
chuwach i cruz, te'uri хаш jach и 'u' 
chiquiwach; xqui 'an cajib tant che, y xqui 
jach jujun tant chiquiwach. Xui-ri, 'o jun 
che uu, jun chom laj cul, naj rakan, n-ta 
t'is che. 241 soldádo-le xqui bij chiquiwach: 

—Maka rakch'ij, 'utz we сака saquij 
chakawach, 'ilbal-re pachinok chake са 
c'amaw bic —xe cha. 

Queje xqui 'an ile, man ca 'antaj na 
pacha i tz'ibtal ujer chupam u wuj i 
Dios;? queje iri cu bij: *Xqui jach in °w 
chiquiwach; xe saquin chirij." Y queje 
xqui 'an i soldádo ile. 

25'O jujun ixokib је 'o chu nakaj i cruz; 
je are i и chuch i Jesus, rachi'il u cha’, 
xak i ixok Mariy chi rixokil i ma Cleófas, 
xak i ixok Mariy Magdaléna. 261 Jesus 
are xril u wach u chuch, xak xril u wach 
u tijoxel chi сах cu na ire, tac'al ru’. Are 
"uri xu bij che u chuch: 

—Nan, cha гапа che i achi-le pacha 
awac'al yet —xu bij. 

27Xak xu bij che u tijoxel: 

— Cha 'ana che in chuch pacha a chuch 
yet —xu bij che. 

Are 'ij "uri, i tijoxel-le xu сат Ы u 
chuch i Jesus ru' chi rachoch. 

28] Jesus reta'am chi ya xq'uisic ni'pa i 
апіс craj. Are "uri xu bij: 





?19.14 Are xqui 'an ile, are 'ij wi chi quiqui yijba піра tak i rajwaxic chique re i nima'ij. 

119.24 Sálmo 

—Quin c'atic. 

Queje ile xu 'ano pacha itz'ibtal ujer 
chupam u wuj i Diosr. ??'O jun xar chila, 
nojnak che víno, c'ac'oj ca nawic. Xqui 
c'am jun espónja, y xqui mu chupam; te'uri 
хаш уа tzam che’, y xqui уа ап pu chi". 301 
Jesus xu tz'ub bi i víno; te'uri xu bij: 

—Ya xa 'antajic —xcha. 
Te'uri xu lucba u jolom, y xel u c'ux. 


Wach u soctajic u c'alc'ax i Jesus 


31 Are xcamsax i Jesus, are jun 'ij chuxe' 
і nima'ij páscua. I qui nimakil i aj Israel 
xqui ch'obo chi n-'us taj we que canaj i 
oxib achiab chuwach i qui cruz chucab 'ij, 
man are i uxlambal 'ij. I uxlambal 'ij-le are 
qui nima'ij, lic nim laj 'ij chiquiwach ique. 
Rumal-i хе 'e chu tz'onoxic che i ma Piláto 
chi cu tak и "ajsaxic и bakil cakan man 
we' que camic. We queje ile xa 'ani chique, 
we 'uri que kajsax lok. 32 Are 'uri i soldádo 
xe uponic; nabe xqui 'ajsaj и bakil rakan 
jun chique i je 'o pu tzal i Jesus; te'uri хак 
queje xqui "an chic che jun chic chi хак 'o 
pu tzal i Jesus. 33 Are xe upon ru' i Jesus, 
xquilo chi ire ya camnak chic, rumal-i 
n-xqui 'ajsaj ti u bakil i rakan ire. 
34Xui-ri, 'o jun chique i soldádo, xu to'ij 
pu c'alc'ax i Jesus che jun и tzam ch'ich*. 
Juntir xjaktajic, xel u quiq'uel, ru' ya. 35Y 
yin chi quin bij iri chiwe, in jun chique i 
xe 'ilawic; sak laj tzij i quin bij. Quin bij 
chiwe wach i xwilo man cwaj qui cuba i 
c'ux che i Jesus. Weta'am chi sak laj tzij 
i quin bij. 36 Queje ile xa 'ani che i Jesus 
(pacha ca 'ani che i chij are ca c'amsaxic 
re i páscua), man ca 'antaj na pacha i 
tz'ibtal chupam u wuj i Dios ujer. Cu bij: 
“N-ca ’ajsax ta jun u Бакі] ire*." 37 Хак cu bij 
u wuj i Dios: “I winak quiquil nu wach i 
jun chi xqui to'ij"." (Queje Пе tz'ibtalic.) 


Wach u mukic i Jesus 


38 Are xutzin u 'onquil ile, are "uri i 
ma Jose aj Arimatéa xu tz'onoj utzil 

chomal che i ma Piláto chi ca ya' che chi 
cu c'am bi u ch'acul i Jesus. I ma Jose-le 
are jun terejnak chirij u c'utunic i Jesus, 
xui-ri ali'al man cu xij rib chiquiwach 
i nimak tak aj Israel. I ma Piláto xu ya 
che; te'uri i ma Jose xu c'am bi u ch'acul 
i Jesus. ??Xak хироп i ma Nicodémo 
chu to'ic i ma Jose. I ma Nicodémo-le 
are i jun chi 'e ch'a'atnak ru' i Jesus 
cha'ab. Ire xuponic, u c'amom bi colo jun 
quintal i cunbal lic muy, queb u wach, 
mírra ги’ áloes. ^? Te'uri i ma Jose ги ma 
Nicodémo xqui c'am u ch'acul i Jesus, 
xqui pasij pa sawan, y xqui coj i cunbal 
muy che, man queje xqui "an ile i aj 
Israel winak che i qui camnak are quiqui 
muku. ^! Chu nakaj pa xcamsax wi i 
Jesus chuwach i cruz, 'o jun ulew, chom 
i cotz'ij, chom i che 'o chuwach. Chila 'o 
wi jun abaj worom u pam, mukbal que i 
camnak. I jul-le c'ac' u 'onquil, c'a maja 
ca уа’ camnak chupam. 42Chila xqui 
muk wi i Jesus, man xa nakaj 'o wi, y ya 
xc'un i uxlambal 'ij que i aj Israel winak. 
1 Are xu rik i "ij domíngo, 


20 nabe ’ij re i seman, аге 'uri i 


ixok Mariy Magdaléna xupon chila pa 
muktal wi i Jesus, c'a 'ekum re u sakiric. 
Are "uri xrilo chi 'elsam chic i abaj chi 
tz'apbal re u chi' i jul pa xmuk wi i Jesus. 
2 Are xril ile, xa 'e pa'anem chu bixquil 
che i ma Simon Pédro, xak che i jun chic 
tijoxel" chi c'ax xna' rumal i Jesus. Xu bij 
chique: 

—Xelsax bi u ch'acul i Kajwal pa i 
xmuk wi; n-keta'am taj pa xc'am wi bic 
—u bij. 

3Te'uri i ma Pédro, tak i jun chic 

tijoxel, xe walij la, y xe 'e pa muktal wi 
i Jesus. ^Che queb xe 'e pa'anem, péro 
i ma Pédro n-cu ch'ij ta 'anem chuwach 
i jun; i jun-le nabe xupon chila pa i 
xmuk wi i Jesus. 5Are i nabe xuponic, 


U c'astajic i Jesus che i camic 





719.28 Sálmo 69:21 


319.34 I ch'ich-le, lánza u bi, lic ch'ut и (хат, ch'aptal chu tzam jun che’ naj rakan. 


119.36 (Ex. 12:46, Nu. 9:12) I tzij tz'ibtal can rumal i mam Moises xu ’atij и 'ajsaxic u bakili chij re i páscua. 


Xak queje ile xa 'an che i Jesus are xcamsaxic, n-xqui 'aj tu bakil. 


“19.37 (Zac. 12:10) I tzij tz'ibtal can 


rumal i mam Zacarías, xak re i Crísto tz'ibtalic. I Crísto, 'o u chac xto'ix ni pu c'alc'ax, man quel niu 
quiq'uel, tobal que conojel i winak, pacha xa 'ani ujer che u quiq'uel i chij, tobal que i aj Israel (chawila Ex. 


12:6-13). 


¥20.2 I tijoxel-le are i ma Wan mísmo, chi xu tz'ibaj i wuj-i. 

xwu'i chu takexic i jul; xui xril i c'ul 'o 
chila, xui-ri n-xoc tubic. Are xupon i 
ma Simon Pédro chi teren bi chirij i jun, 
ire xoc bi chupam i jul, xak xrilo chi 
xui chic i c'ul o chila. ? Хак xrilo, і си 
chi 'o te che u jolom i Jesus, n-xak jun ta 
chic 'o wi ru' i juban c'ul. U borom chic 
rib pu wach wi. ?Te'uri xoc bi i jun chi 
xupon nabe; xak xrilo wach o'onom; are 
"uri xu cojo chi Jesus xwalijic. ?C'a maja 
quiqui ta u be bien wach i tz'ibtal can 
chupam u wuj i Dios, chi Jesus са walij 
na chiquixol i camnak. !?Te'uri, i queb 
tijoxelab-le xe tzalij chic chi cachoch. 


Iu c'utic rib i Jesus che 
ixok Mariy Magdaléna 


HTixok Mariy co'ic, 'o chi sak pa xmuk wi 
i Jesus. Ca tijin che o'ej, xwu' chu takexic 
upam i jul. 2Are 'uri xril qui wach queb 
ángel, sak qui "и. Ique je cul chila pa 'o wi te 
и ch'acul i Jesus. Jun 'o chu jolom; i jun chic 
'o chi rakan. 131 ángel-le хаш tz'onoj che: 

—Ixok, éwuchac cat o'ic? 

Ixok Mariy xu bij chique: 

—Man xc'ami bi i Wajwal, y n-weta'am 

taj pa xya' wi. 

1^ Are xu bij ile, xtzun pan chirij; are 
"uri xril u wach i Jesus, 'o chi rw. Xui-ri 
n-reta'am taj we are i Jesus. 

15 Are 'uri i Jesus xu tz'onoj che: 

—éIxok, wuchac cat o'ic? éPachin ca 
tzucuj? —xu bij che. 

I ixok Mariy xu ch'obo mok are i aj 
chajinel re i ulew-le. Xu bij che: 

—Ta, we yet ха сат bi и ch'aculi 
Jesus, cha bij chwe pa i xa ya wi, man 
yin quin c'am bic —xu bij che. 

16] Jesus xu bij che: 

—iAl-Mariy! —xcha. 

Are 'uri ixok Mariy xu pisquilij rib. 

—iRabóni! —xu bij. (Ile qui ch'awbal i 
aj Hebréo, chi que'elok "iTijonel!") 

17] Jesus xu bij che: 

—Min a chapo, man са maja quin 'el 
bi chila pa о wi in Kajaw. Xui-ri, jat си’ 
i watz in cha' (chi je in tijoxelab te'ek). 
Cha bij chique chi quin 'el bi chicaj ru' 
in Kajaw yin, chi wo'or xak i Kajaw yix; 
quin 'e rv’ in Dios yin, chi хак i Dios yix. 

18 Are 'uri, ixok Mariy Magdaléna xa 
'e cu' u tijoxelab i Jesus. Xu bij chique 
chi ya xril u wach i Kajwal, xak xu bij 
chique wach i bital bi che rumal. 


Iu c'utic rib i Jesus chique u tijoxelab 


19 Are хос gab rei'ij domíngo-le, iu 
tijoxelab i Jesus qui molom quib paja, 
qui tz'apim li uchija man quiqui xij quib 
chique i nimak tak aj Israel winak. Are 
"uri xwinakir i Jesus, y xtaq'ui chiquixol 
u tijoxelab. Xu bij: 

—Chuxlan i сих —xcha. 

20 Xbitaj ile chique, хи čut i pu'ab 
chique, tak u c'alc'ax. Ique xe quicotic 
are xquil u wach i Kajwal. ?! Te'uri, i 
Jesus xu bij chic chique: 

—Chuxlan i c'ux. Pacha хи 'an i Ta 
chwe yin, xin u tak lok, xak queje quin 
'an yin chiwe yix, quix in tak bic. 

22 Are xu bij ile, xu xut'ij piquiwi u 
tijoxelab, y xu bij chique: 

—Quin ya u Tewal i Dios chiwe. 
?3Pachinok chique i winak qui cuy qui 
mac yix, ca cuytaj qui mac 'uri; xak 
pachinok chique n-qui cuy ti qui mac 
yix, xak n-ca cuytaj ti qui mac 'uri —xu 
bij chique. 


I u c'utic rib i Jesus che i ma Tomas 


24'O jun chique i cablajuj tijoxelab, 
n-ta си ique are xc'un i Jesus. Ire are 
i ma Tomas, chi “a-Yox” que cha che. 
25Те’игі i juban tijoxelab xqui bij che: 

—Ya xkil u wach i Kajwal —xe cha che. 

Péro i ma Tomas xu bij chique: 

—N-quin сој taj, са cwil na pa i xoc wi 
і clawux che u "ab, xak quin chap na che 
uwi in 'ab. N-quin coj taj c'a quin chap 
na che іп 'ab pa 'o wi i soctajnak che u 
c'alc'ax —co'ono. 

26 Wajxakib "ij ric'awic, i tijoxelab qui 
molom tan chic quib, are 'uri 'o i ma 
Tomas си. Тири tz'apil uchija pa je 'o wi, 
xoc i Jesus си, у xtaq'i chiquixol. Xu bij 
tan chic chique: 

—Chuxlan i c'ux yix —xcha. 

27 Juntir, xu bij che i ma Tomas: 

—Chawilape in "ab-i, cha cojo ni uwi 
a 'ab che. Xak cha cojo ni а аЬ che in 

c'alc'ax. Ma ch'ob yet we n-katzij taj 
chi xin walijic, xui-ri cha cojo chi in 
walijnak chic —xu bij che. 

28Te'uri i ma Tomas xu bij che i 
Jesus: 

—iAt Wajwal! iAt in Dios! —xu bij. 

?9] Jesus xu bij tan chic che: 
—A-Tomas, xa сој 'ut man xin awilo; 
xui-ri, mas 'utz que ique chi quiqui cojo, 

tupu n-quilom ti in wach —xu bij che. 


Wach rumal ’o і wuj-i 


30] Jesus, qui i nimak tak milágro 
xu ’an chiquiwach i u tijoxelab chi n-xin 
tz'ibaj ta chupam i wuj-i. 31 Péro ni'pa 
i xin tz'ibaj, are quiwetambej-re chi 
i Jesus are i Tolke, chi u C'ojol i Dios. 
We qui coj ile, we qui cuba i c'ux che 
ire, qui ch'ac "uri i c'aslemal ги’ i Dios. 
Rumal.i, xin tz'ibaj. 


Ти c'utic rib i Jesus chique 
i wukub u tijoxelab 


2] 1Xo'on panok, i Jesus xu c'ut 
chic rib chique u tijoxelab chu 
chi' i alagun, Tibérias" u bi. Queje 
iri xu 'ano: ?Chila je 'o wi jutzobaj u 
tijoxelab i Jesus, 'o i ma Simon Pédro, 
xak і ma Tomas chi “а-Үох” que cha che, 
xak i ma Natanael aj Cana re Galiléa, 
xak i queb* u c'ojol i mam Zebedéo, tak 
і queb chic u tijoxelab i Jesus. ?Are 
"uri i ma Simon Pédro xu bij chique i 
rachi'il: 

—Yin quin 'e pa chapoj car —co'ono. 

—Xak queje yoj coj 'e awu' —xe cha 
che. 

Хе 'e "ut, xe ап bi chupam jun bárco. 
Jun a'ab xe chacunic, n-ti xqui riko. 
^Are "ut xpe и sakiric, xquil u wach 
jun achi tac'al chi ya. Are i Jesus, péro 
n-queta'am taj we are ire. 5Аге 'uri xu 
bij pan chique: 

—Achiab, én-ta car i rikom? —xcha. 

Ique xqui bij li che: 

—Mi xa ta jun. 

$— Chi c'aka i ataraya pu wikabim i 
bárco; chila qui rik wi —xu bij i Jesus 
chique. 

Queje ile xqui 'ano, pacha i xbix 
chique. Are "uri, je qui і car xqui chapo, 
n-quiqui ch'ij ta chic relsaxic i ataraya 
pa ya rumal i гаі. 7 Ате "uri i tijoxel" chi 
c'ax ca па’ rumal i Jesus xu bij che i ma 
Pédro: 

—iAre i Kajwal! 

I ma Pédro, are xu ta chi are i Kajwal, 
xu coj-la и и (man resam и "v chirij), 
te'uri xu сак la bi rib chuwi ya. $Colo 
seténta y cínco xic'ab je 'o wi cheu 
chi' i ya. I juban tijoxelab xqui c'am 
bi bárco chu ch?’ i ya, qui jucuquem 
bi ataraya nojnak u pam. ?Are xe kaj 
pulew, xquil jun а’ nuc'um chila, са 
tijin u bolic jun car puwi, xak 'o juban 
caxlanwa chila. 

10 —Chi сата li queb oxib car chi с'а 
te xi chapo —xu bij i Jesus chique. 

11] ma Simon Pédro ха гап chupam 
і bárco y xu juquej bi i ataraya с'а 
chuwach ulew. I ataraya, nojnak che 
nimak tak car; је 'o jun ciénto ги’ 
cincuénta y tres chupam. Гај je qui, 
péro n-xrakch'ij ti ataraya. !?I Jesus xu 
bij pan chique: 

—Chix petok, chol i tija i wa —xcha. 

Mi jun chique u tijoxelab xu cowij u 
tz'onoxic che pachin ire, man queta'am 
chi ire are i Kajwal. !3Are 'uri i Jesus xa 
e pan си’, xu сат bi caxlanwa pu 'ab, у 
xu jach chique; xak queje xu 'an che i 
car. 

14Ате uroxmul iri xu c'ut rib i 
Jesus chique u tijoxelab, che u walijic 
chiquixol i camnak. 


, 


I Jesus xu pixbaj i ma Pédro 


15 Are xquelej i wa'im, i Jesus xu 
tz'onoj che ma Simon Pédro: 

—А-Ѕітоп, chi at u c'ojol i ma Jonas, 
éc'ax quin a na'o? ¿Mas chuwach i 
c'axnabal qui c'ux ique? —xu bij che*. 





"21.1 I alagun-le, хак Galiléa u bi. 
*21.7 Ile are i ma Wan mísmo chi xu tz'ibaj i wuj-i. 


*21.2 Are i ma Wan mísmo, ru' i ma Jacóbo, chi je catz qui cha' quib. 
721.15 I tzij-i pa Griégo, n-kas ta sakil wach mer usuc'. 


Pent xraj u bixquil iri: “Mas c'ax quin a na'o chuwach tak ile." (Mokxa are ubitak-re, o are i ropis i ma 


Pédro xu bij.) 

—Katzij, Kajwal; yet aweta'am chi cat 
мај“ —xu bij ma Pédro. 

I Jesus xu bij che: 

— Che a tzuku i ral tak in chij —xu bij. 

(1 usuc' i xu bij-le are iri: “Che a tijoj y 
che a chajij i je we yin.") 

16] Jesus xu tz'onoj chic ucamul che: 

—A-Simon, chi at u c'ojol i ma Jonas, 
éc'ax quin a na'o? 

I ma Pédro xu bij tan chic che: 

—Katzij, Kajwal; aweta'am chi cat 
waj. 

I Jesus xu bij chic che: 

— Che a chajij in chij. 

17] Jesus xu tz'onoj chic uroxmul che 
ma Pédro: 

—A-Simon, chi at u c'ojol i ma Jonas, 
équin awaj? 

I ma Pédro xbisonic are xu ta chi 
uroxmul ile chi xtz'onox che: “¿Quin 
awaj?" Te'uri xu bij che: 

—Kajwal, 'is ronojel aweta'am. Yet 
aweta'am chi lic cat waj —co'ono. 

I Jesus xu bij che: 

— Che a tzuku in chij —xcha. 

18'Te'uri xu bij che; 

— Katzij iri quin bij chawe: are са at 
ac'al winak, xa yut' a pam che a bant 
y xat 'e'ut pa i xawaj wi 'enam. We xat 
rijabic, n-queje ta chic ca 'an ile, man ca 
suc'ba ni a "ab, y jun chic cat ximawic; 
xak cat u c'am bic pa n-cawaj ta wi 
'enam. 

1?Queje ile xu bij i Jesus, 'alijinsabal- 
re wach i camic quic'aw wi i ma Pédro. 

Ки’ u camic-le, ca "alijinsax пі и "ij i 
Dios. Te'uri i Jesus xu bij che: 

— Chat terej chwij (min awo'taj) —xbix 
che. 

20] ma Pédro, are xtzun chirij, xrilo 
chi teren bi jun chic tijoxel?, i jun chi lic 
c'ax ca па’ гита] i Jesus. I tijoxel-le are i 
jun chi xcubi pu tzal i Jesus are xqui 'an 
i wa'im re i páscua; are ire chi u bim che 
i Jesus: "Kajwal, épachinok chake cat u 
jacho?" 211 ma Pédro, are xril и wach i 
tijoxel-le, xu bij che i Jesus: 

—Kajwal, i jun-i, éwach ca 'ani che? 

22] Jesus xu bij che: 

—We xwaj yin chi ca c'asi na, са are 
quin c'un tan chic, n-ta awe yet che. Xui- 
ri, yet chat terej chwij —xu bij che i ma 
Pédro. 

?3Rumal i tzij-le, xo'on panok, i winak 
chi qui cubam qui c'ux che i Jesus xqui 
bij chi i tijoxel-le n-ca cam taj. Péro i 
Jesus n-xu bij taj we n-ca cam taj. Xui 
xu bij: “We xwaj yin chi ca c'asi na са 
are quin c'un tan chic, n-ta awe yet che. 
(Queje ile u bim.) 

24 Are yin i tijoxel-le chi quin bij chiwe 
wach xwilo chi xo'on i Jesus, xak in 
tz'ibam chupam i wuj-i. Yoj (chi oj u 
tijoxelab) keta'am chi wach i іп tz'ibam, 
lic katzij. 

25o і xu 'an i Jesus chi n-tzibam ta 
chupam i wuj-i. We tene xtz'ibax che 
u jujunal, quin bij yin n-coc ta-ri ni'pa 
i wuj-le chuwach ronojel i jyub ta'aj. 
Amen (Kkatzij). 


» 





221.15 I ma Pédro хи jalwachij jubi' i tzij; n-xu bij taj: *C'ax cat in na'o," xa are xu bij: “Cat waj.” 


tijoxel-le are i ma Wan mísmo, chi xu tz'ibaj i wuj-i. 

WACH I XQUI 'AN I APOSTELAB 





I Jesucrísto xu bij chi ca 
cun пі и Tewal i Dios 


1 1Che i nabe wuj* xin tz'ibaj chawe, 

at nim laj winak mam Teófilo’, xin 
bij ronojel wach tak i xu 'an i Jesus, xak 
wach tak i xu c'ut canok. Che i wuj-le 
xin tz'ibaj ni'pa u 'anom, are хи jek li u 
chac, ?c'a are xel bi chicaj. Are maja ca 
'e chicaj, xe u pixbaj can i rapostelab chi 
je u chom lok. Rumal u Tewal i Dios 'o 
ги’, xu bij can chique wach b chiquikul 
quiqui 'an na. 3Q'uialmul u c'utum rib 
chique chi ire lic c'aslic. Cuarénta 'ij u 
wach, puwi i 'ij chi xcamsax wi, queje 
ile xu 'ano, quiquilbej-re chi katzij ire 
c'aslic; xak xu lap chique wach usuc' i 
'atbal tzij re i Dios piqui c'ux i winak. 

^] Jesus, аге c'o си’ i rapostelab, xu 
bij can chique chi me 'el tan chupam 
i tinimit Jerusalen. Queje iri xu bij 
chique: —Chiwoy'ej па, са ca Cun ni 
Jun chi u bim in Kajaw cu ya na chiwe, 


acha xak in bim yin chiwe chi ca c'unic. 
p y 


5Che tak i "ij-i, са kaj nali и Tewali 
Dios piwi yix. I ’etz ma Wan xu kajsaj 
ya piquiwi i winak, xui-ri i Dios, are i u 
Tewal ire chi cu kajsaj na li piwi. (Queje 
xu bij can i Jesus ile chique are maja ca 
'e chicaj.) 


Iapostelab x quil u 'enam 
i Jesucrísto chicaj 


SI apostelab, аге са qui molom quib 
ги i Jesus, xqui tz'onoj che: —Kajwal, 
éwo'or nawi ca ya na chic chake yoj oj aj 


Israel, we caka 'at tan chic tzij puwi i ka 
jyub pacha i ujer? —xe cha che. 

7] Jesus xu bij chique: —In Kajaw, 

715 'o pu'ab ire umpa co'on tak i 'anic u 
ch'obom. N-ti iwe yix che i retamaxic 
pachique 'ij pachique tiémpo co'on na 
ire Пе. 8Xui-ri, mas ca уа’ na i cho'ab 
chiwe are ca c'un ni u Tewal i Dios piwi. 
Te'uri qui paxsaj ni rason wach i tom, 
xak wach iwilom chi in 'anom yin. Ca 
paxsax in tzijol pa Jerusalen, xak ronojel 
i jyub Judéa, xak pa jyub Samária, xak 
ronojel u wach i jyub ta'aj —xu bij can i 
Jesus chique. 

? Are xbitaj ile chique, tz'akat que 
takenic, i Jesus xel bi chicaj. Are 'uri 
xsach pa sutz’; n-xquil ta chic u wach. 

10 Are ca tijin u 'enam, ique que tijin chu 
takexic chicaj; xak te'et xe winakir queb 
achiab cu’, sak qui ^ш. 

11 —Achiab ај Galiléa —xqui bij—, 
éwach i qui takej chicaj? I Jesus-i chi 
xc'am bi chixol yix ca c'un tan chic; 
pacha i xiwilo are xa 'e chicaj, queje tan 
chic u c'unic ile —xe cha. 


Iapostelab xqui cha и 
q'uexel i ma Júdas 


I?Te'uri i apostelab xe Кај li tzam jyub 
ра і je 'о wi, chi Olívos ca bix che, y xe 
tzalij chic pa Jerusalen. Ile, n-naj taj 'o 
wi, colo jun kilómetro: и najtil. 13 Ате xe 
upon pa tinimit, xe oc pa qui posar, xe 
'el bi са pa caleja ра 'o wi qui q'uijibal. 
Are i apostelable je are i ma Pédro, i ma 
Jacóbo, i ma Wan, i ma Andres, xak i ma 





21.1 Ixtz'ibaw i wuj-i are i San Ійсаѕ. І nabe wuj chi xu bij-le are ^I "utz laj tzij chirij i Jesucrísto u tz'ibam i 


San Lúcas,” chi ca rik che і и xak wuj 219. 


51.1 Iusuc'i biaj-i “Teófilo” аге iri: jun chi c'ax cu na i Dios. 


Rumal.i, n-keta'am taj we i mam Teófilo are jun ramig i ma Lücas, o we ire xa xu tz'ibaj i wuj-i chique 


conojel i winak chi c'ax quiqui na i Dios. 
tzij) we que bin che i uxlambal 'ij. 


*1.12 Xui u najtil ile yatal chique i aj Israel (rumal i ujer 'atbal 

Felípe, i ma Tomas, i ma Bartolome, i 
ma Matéo, xak i ma Jacóbo chi u c'ojol 
i ma Alféo, xak 'o i ma Simon (chi jun 
chique i partído cananísta), xak i ma 
Jádas chi catz qui cha' quib ru' i ma 
Jacóbo. !^Ique-le is qui уот quib chu 
molic quib, quiqui tz'onoj che i Dios. 
Pacha 'ax quiqui 'an wi, quiqui mol quib 
си’ і и сһа’ і Jesus, xak ги ixok Mariy 
chi и chuch і Jesus, хак си’ juban сһіс 
ixokib. 

15Xu rik jun 'ij, xe moltaj colo ciénto 
véinte creyent. I ma Pédro xtaq'ui 'an 
chiquixol y xu bij chique: 

16—]Ix wachalal, 'o u chac ca 'antaj па 
pacha i tz'ibtal can chupam u wuj i Dios 
ujer. Rumal u Tewal i Dios, i mam David 
xu tz'ibaj canok wach tak cu 'an i ma 
Júdas co'on panok, chi aj c'utul re i be 
chique i que chapaw bi i Jesus. 171 ma 
Júdas kachi'il te'ek; 'o te u chac kw yoj. 
18 Are xu c'ayij i Jesus, хи lọ’ rulew che 
i mer chi xu ch'aco rumal u mac chi xu 
ano-le. Xui-ri, chila ire xulc'atij lok, xu 
kajbej u jolom, xrakch'ij u pam, y xel li 
rixcol. 1? Conojel i aj pa Jerusalen xqui ta 
rason ile, гита] "uri xqui ya pu bi i jyub- 
le, Acéldama, chi que'el pa ka ch'awbal: 
jyub pa xturuw wi i quic. 29'O u chac ca 
'antaj na pacha i tz'ibtal ujer chupam i 
wuj, Sálmos u bi; queje iri cu bij: 

Ca ro'taj can i rachoch, mi jun ca 
q'iji chic chupam?. 
(Queje ile tz'ibtal canok.) Xak queje iri 
cu bij: 
I u patan, chu cama chic jun chic*. 
(Queje ile tz'ibtal can ијег.) 

21Rumal-i, 'o u chac caka tzucuj chic 
jun chic, xui-ri we kachi'ilam lok che tak 
i'ij are 'o wii Kajwal Jesus Ки”, 22Chi, 
је 'o jujun je 'о Ки’ are xkajsax ya puwi 
i Jesus rumal i ma Wan, c'a are xel bi 
Jesus chicaj. Caka cha jun chique, ca 'e 
Ки” chu bixquil chi Jesus c'un-nak chic 
sak chuwach —xu bij i ma Pédro. 

23 Te'uri, xe qui cha queb; jun ma 
Matías u bi; jun chic, ma Jose Barsabas’ 

chi xak та Jüsto са bix che. ?^Te'uri хе 
oc chu tz'onoxic che i Dios; xqui bij: 

—Kajwal, yet aweta'am i капіта 
konojel. Cha c'utu chake pachique a 
chom yet chique i queb-i. 25 Cha сии 
chake pachique cawaj yet ca 'anaw i 
patan re apóstol chi ro'tam can i ma 
Júdas, are xoc ire pu q'uijibal pacha ca 
majaw che rumal u mac. (Queje xqui bij 
ile che i Dios.) 

26 Are "uri xqui гап sac piquiwi і queb, 
y xtzak chirij i ma Matías; te'uri ire 
xoc cu' ique che i qui patan i julajuj 
apostelab. 


Iu c'unic i и Tewal i Dios 
chuwach i jyub ta'aj 


2 l Are xu rik i nima'ij Pentecostess, 
conojel i creyent qui molom quib 
chupam jun ja. ?Xak te'et xqui ta pacha 
jun nim laj tew co' upam, xpe chicaj. Lic 
xch'aw chupam i ja pa i je cul wi. ЗАге 
"uri xwinakir pacha tak u rep а’ xjacher 

bi piquiwi chi qui jujunal. ^Te'uriiu 
Tewal i Dios xrajawin piquiwi conojel, y 
xqui jek ch'awic pa qui ch'awbal juban 
chic winak ne te cach aj tinimit. Areu 
Tewal i Dios xa 'anaw chique chi xe tiqui 
chi ch'awic re i jalajuj tak ch'awbal. 

5Che i tinimit Jerusalen-le, xak je 'o 
aj Israel winak je petnak naj nakaj reu 
wach i jyub ta'aj. Ique qui yom qui c'ux 
chu сојіс u 'ij i Dios. 6Аге xqui ta i que 
ch'okowic, xqui mol la quib. Xsach qui 
nojbal che, man 'is xqui ta chi xe tiqui 
chi ch'awic piqui ch'awbal ique chi qui 
jujunal. ?Xe oc 'il che; lic xqui bisoj. 
Xqui bij chiquiwach: 

—éWach и 'onquil ile? I que ch'a'atic-i, 
"is je aj Galiléa, ne te kach aj tinimit. 
s¿Wach u 'onquil "uri chi caka ta chi 
quiqui rik i ka ch'awbal chaka jujunal 
yoj? ?'Is jalajuj ka ch'awbal chaka 
jujunal; % jujun chake oj aj Рага, хак 
'o i je aj Média, 'o i je aj Elam, 'o i je ај 
Mesopotámia, aj Judéa, aj Capadócia, aj 
Pónto, aj Asia; 10xak "o i je aj Frígia, aj 





11.20 Sálmo 69:25 “1.20 Sálmo 109:8 
que'elok “u c'ojol i ma Sabas". 


71.23 I mer tzij xu bij are iri: Barsabas ca bix che. *Barsabas" 
& 2.1 Тај Israel winak, 'o jun qui nima'ij, Pentecostes u bi. I qui nima'ij-le, 


are и 'ij re u q'uisic i qui molonic ге i cebáda. Are xqui 'an wi, are i cincuénta 'ij ric'awic i nima 'ij Páscua. 


LOS HECHOS 2 


Panfília, aj Egípto, xak 'o i je aj Africa 
с'а пај chuwach pan i Ciréne. Xak "o i je 
c'un-nak naj c'a pa Róma; jujun chique 
je aj Israel chi calaxic pacha yoj, i juban 
xak je aj Israel, man qui yom qui wach 
Ки”, wach u cojic u 'ij i Dios. П Хак je 
'o jujun chi je aj Créta, xak "o i je aj 
Arábia. Lic n-xa ta jun tinimit oj petnak 
wi, éwuchac "uri wo'or 'is caka ta pa ka 
ch'awbal chaka jujunal, wach i nim laj 
піс cu 'an i Dios? —que cha. 

12Conojel lic quiqui bisoj, xsach qui 
nojbal che. 

—éWach usuc' Пе? —xqui bij. 

1з Хак "o jujun que yo'yanic: 

—Пе xa je 'abarelab —que cha. 


Iu tzij i ma Pédro chique i winak 


14Те?игі i cablajuj apostelab хе taq'ui 
'anok; i ma Pédro co xch'aw chiquixol: 

—Yix chi ix aj Judéa winak, yix 
chi ix jekel waral Jerusalen, ichitape 
wach usuc' iri! iChi ta na wach i quin 
bij chiwe! !5Qui bij yix, i achiab-i је 
'abarelab, péro ne te 'abarel. Wo'or c'a we 
na, maja a las nuéve, ne te 'abarel 'uri. 
16 Are i quix tijin yix chi rilíc wo'or, are 
i u bim can i mam Joel, chi ajbil u tzij i 
Dios ujer. Queje iri u bim canok: 

17 [ Dios cu bij: Are ca c'un tak i 
q'isbal "ij, 

quin tak bi in Tewal piquiwi i winak 
conojel; 

te'uri і mi'al iwalc'wal quiqui bij na 
chique i winak wach in tzij yin 
chique. 

I alabom chixol yix, quin c'ut na 
chique piqui wach, wach in 
ch'obom chi quin ап na; 

xak i rijab chixol, quiquil na pa 
cachic' wach i quin ‘ар na. 

18 Che tak i 'ij-le, хак quin tak bi in 
Tewal piquiwi i је ajchaquib we 
yin, chi ixokib chi achiab, 

te'uri quiqui lap na, ni'pa i quin 
'alijinsaj chique. 

19 Ajsic, chuwach i caj, quin c'ut ni 
nimak tak 'il chiwe; 

Iquem, chuwach i jyub ta'aj, quin 
'alijinsaj ni nimak tak séña chiwe. 

Quiwil quic’, quiwil а’, quiwil sib 
pacha sutz' ca bukukic. 

20 [ij ca 'ekumaric; i іс’ co'on сак 

pacha quic. 

Queje ile co'ono chu хе?е] і ’ij ге і 
Kajwal; 

I 'ij are ca Cun ire, are jun nim laj 'ij 
chiquiwach i winak; 

21 Chupan i 'ij-le pachin cu tz'onoj che 

і Kajwal, ca totaj uri. 
(Queje ile и tz'ibam can i mam Joel" 
ujer.) 

22 Achiab ix aj Israel, chi cojo retalil 
wach quin bij na chiwe: i Jesus aj 
Nazaret, lic ru' i Dios petnak wi; i Dios 
lic u c'utum na ile chiwe. Ire, ги’ и ар i 
Jesus, q'ui i milágro xu 'ano, c'utbal re 
и "ij і Jesus chiwe. Iweta'am chic yix ile; 
lic chiwach yix xu 'an wi ni'pa tak ile. 
?3Nim i xu 'ano, péro are xjach pi'ab, xa 
xi camsaj. Xjach chiwe pacha u ch'obom 
i Dios ujer; reta'am ire wach ca 'ani 
che. Yix xi chap i Jesus, xi jach piqui'ab 
itzel tak winak; y xa iwumal yix xqui 
rip chuwach cruz y xqui camsaj. ?^Péro 
i Dios xu c'unsaj sak chuwach; xresaj 
pu'ab i camic. I camic, n-ta módo ca 
сапа] i Jesus pu'ab. 251 mam David ujer 
u bim chi Dios cu c'unsaj sak chuwach 
i Jesus. Xu tz'ibaj i tzij-i chi pacha are i 
Jesus ca ch'a'atic; xu bij: 

Xwil yin, i Kajwal 'o wv’, pacha 'ax 
о wi; 

'o pin wikabim man mi jun quin u 
tzaksaj. 


, 


26 Rumal "uri, in c'ux lic ca quicotic; ru 
in chi' xin bij in quicotemal. 
N-quin c'achir taj man we xin camic, 
yet quin a c'astaj. 
27 Yet n-ca сапа] ti wanima ра 'o wii 
canima i je camnak; 
n-ca ya ta che in ch'acul ca jaric, man 
lic in awe yet, lic in lo'laj Awac'al. 
28 A c'utum i Бе chwe re i c'aslemal 
sakil; lic nim in quicotemal man 
at'o wu. 

(Queje ile tz'ibtal can rumal i mam 
David: ujer.) 

?9]Ix wachalal, quin sakij па iri chiwe: 
i tzij chi xu bij ika mam, mam David, 
n-re ti ire wach i xu bij. I mam David 
xcamic, xmukic, n-xwalij taj; са 'alaj pa 
muktal wi. 30 Xui-ri, ire ajbil и tzij i Dios; 
xu na pu c'ux wach cu ар i Dios co'on 
panok. Reta'am ire chi Dios u bim chi 
katzij cu 'an na chi jun chique u muk u 
xiquin i mam David coc pu q'uijibal ire; 
co'on panok, i Crísto, chi are i Chatal’ 
rumal i Dios, coc pu patan chi 'Atol Tzij 
pacha ire. 31 ] mam David pacha rilom 
chic wach cu 'an ni Dios, rumal.i xu bij 
wach u c'astajbal i Crísto co'on panok. 
Xu bij chi i ranima i Crísto n-ca canaj 
ta cu' i que i camnak, xak i u ch'acul 
n-ca jar taj. ??Are i Jesus-le chi Dios xu 
c'unsaj sak chuwach, y konojel yoj kilom 
u wach. 3?Te'uri xc'am bi chicaj pu 
wikabim i Dios. Аге 'o chic chila, xya' i 
u Tewal i Dios che rumal u Kajaw, pacha 
u bim o'onom lok. Wo'or, ni'pa i quiwil 
yix waral, nipa i qui ta chi, xa rumal і 
Jesus, chi u takom li u Tewal i Dios Ки’. 
34N-are ti ka mam, mam David, xel bi 
chicaj; are i Jesus xel bi chicaj, man i 
mam David xu bij: 

I Kajwal Dios xu bij che i Wajwal: 

“Chat cul na pin wikabim, 

35 са cu rik ni "ij que in ya na 
pawakan ni'pa i je aj ch'o'oj 
chawij*." 

(Queje ile xu bij i Dios che i Kajwal 
Jesus.) 

36Rumal 'uri iwonojel yix chi ix aj 
Israel winak, chiwetamaj chi lic katzij iri: 
i Jesus-i chi xi camsaj yix chuwach cruz, 
i Dios u yom pa Kajwal, xak u yom pa 
Tolke. (Queje u tzij і ma Pédro ile chique.) 

37 Are xqui ta ile, lic ca 'utut pa 
canima. Xqui tz'onoj che i ma Pédro xak 
chique i juban apostelab: 

—Kachalal, ¿wach caka ар 'ut? —xe 
cha. 

38] ma Pédro xu bij chique: —Chi 
jalwachij u wach i nojbal chuwach i 

Dios, xak chi ya iwib chu kajsaxic ya 
piwi, c'utbal-re chi i yom chic iwib che 

і Jesucrísto. Te 'uri i Dios си cuy na i 
mac, xak cu tak li u Tewal piwi, chi are 
u sipon chiwe. 3?Ile, cu ya na chiwe 
pacha и bim ujer, y п-хиі ta chiwe yix си 
уа'о, хак chique i muk i xiquin yix, xak 
chique i naj je 'o wi. Conojel ni'pa i que 
и siq'uij i Kajwal Dios ги’ ire, 'is 'o que 
che wach i u sujum —xu bij. 

49 Queje xu bij i ma Pédro ile chique; 
хак 'o juban chic u tzij chique, yabal-re i 
qui nojbal. Xu bij chique: —Chi jalwachij 
i c'aslemal; chix el chiquixol i winal-i chi 
je sachnak chupam i qui mac —co'ono. 

^1 Xe'elok, ni'pa i xqui сој и tzij ima 
Pédro xqui ya quib chu kajsaxic ya 
piquiwi. Che i 'ij-le, colo oxib mil winak 
xqui ya qui wach cu' i jutzobaj creyent. 
2? Conojel lic xqui ya quib chu 'anic 
pacha i qui c'utunic i apostelab. Xai 'an 
che quib lic je cachi'il quib; junam qui 
ар qui tz'onoxic che i Dios; junam xui 
ап qui wa'im ij 1]. 

Lic nam qui wach i creyent 

43Q'"ui i nilágro, qui i nimak tak апіс 
xqui 'an i apstelab ru' u cho'ab i Dios; i 
winak lic xqubisoj rumal. ^*Conojel nipa 
xqui cuba quc'ux che i Jesus lic je jutzobaj 
qui 'anom che quib; xak junam qui wach 
puwi ubitak-ue. ^?'Olic quiqui сауіј i 
culew xak i pitak-que, tobal-que pachin 'o 
rajwaxic chiqe. 46”1) ij quiqui mol quib pa 
rachoch i Dios, xak xqui tij qui wa junam 
chi tak cachch. Que quicotic xqui tij qui 
wa, n-ta jun xo'on nim che rib. 47 Xqui сој 
u "ij i Dios yconojeli winak xqui bij chi i 
creyent je u; laj tak winak. "Ij 'ij ca tijin 
qui q'uiaric iutzobaj creyent man i Kajwal 
ca tijin chi ui to'ic i winak, 'elsabal que 


chupam i quinac. 

3 1Xo'on anok, i ma Pédro i ma Wan 
xe 'e pa rahoch i Dios a las tres re 

и kajbal 'ij, are i т re qui tz'onbal i aj 

Israel che i Dios. ?'Ojun achi chila, clis 


rutzirsaxic jun clis 





12.28 Sálmo 16:8-11 


Tolke chatal rumali Dios. *2.35 Sálmo 110:1 


12.30 I usuc' i tzij *Crísto" ca bixic, are iri: I Chatal rumal i Dios. I Jesucrísto are i 

i rakan chi ralaxic. Ire 'i 'ij'o i que yaw 
chuwach jun ocbal bic pa achoch i Dios; 
i ocbal bic-le, “Chom” ca ix che. Chila 
yatal wi i achi, man cu tz'onj mer chique 
i winak are que oc bi pa rachch i Dios. 
3I ma Pédro, i ma Wan que tijirbi coquic 
pa rachoch i Dios; i achi clis, are ril qui 
wach, xu jek u tz'onoxic mer chique. 
^Ique che queb xqui c'am u takexic i 
achi. I ma Pédro xu bij che: 

—Choj а хире’ —со?оп che. 

5I clis lic хе и tzu, xroy'ej wach са уа’ 
che. 6Аге 'uri i та Pédro xu bij che: 

—N-ta mer wu’, xui-ri wach i 'o 
wu' quin уа chawe. Rumal u cho'ab i 
Jesucrísto aj Nazaret, 'o pin'ab quin bij 
chawe: ichat walijok y chat binok! —xu 
bij che. 

7 Те”игі xu chap pan che и аЬ wikabim 
y xu walijsaj. Juntir xq'uiji u cho'ab 
u kul tak rakan i clis. $Xsac'canic xel 
chicaj y xtaq'ui 'anok, y xu jek binic. 
Te'uri xoc bi cu' pa rachoch i Dios; ca 
binic, ca sac'lin chicaj, ca tijin chu cojic 
и "^ij i Dios. ?Conojel і winak xquilo chi 
ca binic, y ca tijin chu c'amwaxic che 
i Dios. 1!0Rumal-i to’ quiqui bisoj; xe ос 
il che, wach i 'antal che i clis. Conojel 
queta'am u wach, chi are ire-le cu 
tz'onoj u mer pa ocbal bic che i rachoch 
i Dios, chi “Chom” ca bix che. 


? 


I ma Pédro xu "alijinsaj chique 
i winak wach u patan i Crísto 
HT achi chi xutziric, lic n-que ro'taj 

ta chic i ma Pédro i ma Wan. Conojel i 
winak 'is xe oc 71, хак que c'un pa'anem 
cu, pa i је 'o wi. Xe moltaj che uwach 
ja, chi “Re i mam Salomon” ca bix che. 
12] ma Pédro, are xrilo chi que moltaj i 
winak, xu bij chique: 

—Ix achiab aj Israel, éwuchac quix ос 
il? ¿Wuchac xa coj i takej yoj? Mi ch'ob 
yix chi mas 'o ka cho'ab yoj, rumal-i ca 
bin i clis-le. Mi ch'ob yix mas oj 'utz 
chiwach yix y xa rumal-i xutzir i achi. 
N-are taj. 13 Are i Dios xcunawic; аге i 
Dios chi xak are qui Dios i katit ka mam, 

тат Abraham, і mam Isaac, і тат 
Jacob. Queje xo'on ire ile, cu nimarsabej 
ге и ij i Jesus, chi u C'ojol. Are i Jesus-le 
chi xi jach yix pu'ab i 'atbal tzij. Te'uri, 
are xraj i ma Piláto cro'taj te bic, yix 
n-xiwaj taj. 14 N-xiwaj ti ro'taxic i achi 
chi "o и”) rumal i Dios, i achi chi n-tu 
mac. Are i xiwaj yix, are co'tax bi achi 
chi camsanel. !5Queje xi 'an yix ile; xe'el 
na chi xi camsaj i Jun chi ca yaw i ka 
c'aslemal. Xui-ri, i Dios xu c'unsaj sak 
chuwach; yoj mísmo kilom ile. !6Are i 
Jesus-le xcunaw i achi-ri man lic cul ka 
c'ux che ire; гита]-і xu cowirsaj i rakan 
i jun-i. Ya xiwil yix wach u 'anom che 

i achi-ri, chi lic iweta'am u wach. Are i 
cubibal ka c'ux che i Jesus are xa 'anaw 
che i achi chi xutziric, lic n-ta chic c'ax 
che, chi xak quix tijin yix chi rilic. 

17 Іх wachalal, weta'am chi are xi 
camsaj i Jesus, n-iweta'am ti usuc' wach 
i xi апо, mi yix, xak mi iwaj'atzil. 18 Xui- 
ri, are xi 'an ile, xe'elok pacha u bim i 
Dios ujer. Conojel i ajbil u tzij i Dios qui 
tz'ibam canok chi i Tolke chatal rumal 
i Dios cu tij ni сах. 19 Chi jalwachij 'uri 
i c'aslemal; chi jacha iwib pu'ab i Dios 
man cresaj i mac chiwij. Te'uri i Kajwal 
Dios cu ya ni uxlanem pi c'ux, 20 man 'o 
ni i Jesucrísto iwu'; are ire, аге i Chatal 
rumal i Dios o'onom lok, chi quix resaj 
chi sak. ?! Wo'or, о u chac chi Jesus ca 
quiji па chicaj са cu rik ni 'ij chi Dios 
cu гар tan chic c'ac' che ronojel i olic. 
Си "an ire ile pacha u bim chake cumal 
i je lo'laj ajbil u tzij ujer. 22Рог ejémplo, 
i mam Moises xu bij chique i katit ka 
mam: “I Kajwal Dios cu tak li jun ajbil 
u tzij chiwe, chi jun chique i je kach aj 
tinimit; cu tak na lok pacha xin u tak li 
yin. Chi cojo retalil che wach cu bij ire 
chiwe. 23 Conojel nipa i n-que cojon ta 
che i ajbil u tzij i Dios-le que 'elsax bi 
chiquixol i aj Israel winak y ca sachsax 
ni qui wach," и bim i mam Moises'. 

?^ Conojel i ujer ajbil и tzij i Dios 'is 
xak jun i xqui bij wach ca tijin u 'onquil 
wo'or. Ca jekan li ru' i mam Samuel, 

conojel 'is queje qui bim can ile. 25'O 
iwe che i 'utz chi xu bij i Dios ujer cumal 
i je ajbil и tzij; 'o іме che i trat chi xu ап 
i Dios cu' i katit ka mam. I Dios xu bij 
che i ka mam, mam Abraham: *Cumal 
ni a muk a xiquin yet, quin ya ni 'utz 
piquiwi conojel i winak chuwach i jyub 
ta'aj," xu bij. 26 Rumal-i, i Dios are xu 
cha" i u C'ojol y xu tak li chuwach i jyub 
ta'aj, nabe xu tak li chiwe yix; xraj ire 
cu ya пі 'utz piwi yix xak quix u to man 
qui mayij i macunic —xu bij i ma Pédro 
chique. 


I ma Pédro, i ma Wan xe yaj 
cumal i писа! t'isbal 


4 1] ma Pédro, i ma Wan, са que 
tijin chi tzij are xe c'un li juban 
winak lic que oywaric. I winak-i je are 
jujun sacerdóte, xak i caj'atzil i policía 
re i rachoch i Dios, xak jujun chique i 
aj Saducéo*. ?Ique que oywaric тап i 
ma Pédro i ma Wan que tijin chu c'utic 
chique i winak chi i camnak ca c'un 
chic sak chiquiwach. Quiqui bij chi 
'etamam ni ile man i Jesus walijnak 
chic che i camic. ?I policía xe qui chap 
i ma Pédro i ma Wan y xe qui tz'apij pa 
cárcel. Ya xkaj i ij, rumal-i са chucab 
"jj que 'elsax-lok, (que уа? chuwach i 
'atbal tzij). ^Xui-ri, je qui chique i xqui 
ta i qui tzij ima Pédro i ma Wan, xqui 
cuba qui c'ux che i Jesucrísto. Rumal 
"uri xe q'uiar i creyent, colo je jo'ob mil 
achiab chique. 5Chucab 'ij i caj'atzil 
i aj Israel winak xqui mol quib pa 
tinimit Jerusalen junam cu' i nimak tak 
mam'ib, xak cu' i tijonel re i ujer 'atbal 
tzij. Xak xupon i mam Anas chi 'atz laj 
sacerdóte, xak i ma Caifas, i ma Wan, i 
ma Alejándro, xak conojel i cachalal i 
caj'atzil i sacerdóte. 7 Xqui tak qui c'amic 
i ma Pédro, i ma Wan. Xe qui tac'ba 
chiquiwach, y xe oc chu tz'onoxic chique: 
—éPachin xyaw ile pi'ab? cPachin хіх 
takaw chu 'onquil iri? —xe cha chique. 

8| ma Pédro, lic rumal i u Tewal i Dios 
'o ru, queje iri xu bij chique: 

—Ix nimak tak kaj'atzil, ix nimak 
tak mam'ib quin ya rutzil i wach. ?Yix 
quix tijin chi tac'alem pa rakan wach 
u 'onquil jun utzil chomal 'antal che 
jun achi iwab. Qui tz'onoj chake wach 
i utziric xu 'ano. 1? Wo'or caka "alijinsaj 
chiwe. Cakaj caquetamaj conojel i 
aj Israel winak chi xa rumal и 'ab i 
Jesucrísto aj Nazaret xutzir i achi-ri 
chi 'o chiwach iwonojel; xa rumal i 
Jesucrísto, уіјіпак chic и ch'acul. Are 
i mísmo Jesucrísto chi xi camsaj yix 
chuwach cruz, chi xak xc'astax u wach 
rumal i Dios, are ire 'anawnak iri. 

1 Chupam и wuj i Dios cu bij: 
I abaj chi xi xutuj yix ix aj апо! ja, 
are i abaj-le chi xe'elok mas nim ni 
u chac. 
(Queje ile tz'ibtal canok°. Are i Jesus are 
i abaj-le chi xutux canok, xui-ri i Dios u 
'anom che chi nim u patan.) 12Хиі i Jesus 
coj 'elsaw chupam i ka mac; n-ta chic 
jun chic chuwach i jyub ta'aj. Xui ire-le 
yatal pu'ab rumal i Dios chi coj u to —xu 
bij i ma Pédro chique. 

13] nimak tak mam'ib lic xqui bisoj 
are xquilo chi ma Pédro i ma Wan lic co 
qui c'ux. Xquil u be chi ne te tijojtalic, 
n-ti qui patan, to' je winak. Te'uri xquil 
u be chi je rachi'il can i Jesus (rumal-i 
n-quiqui xij ti quib; 'is quilom ni'pa i 
хаш bij). 14N-xui ta la ile, xak i achi chi 
utzirnak chic, tac'al chila chiquiwach, 
rumal-i n-quiqui rik taj wach u la'ic u 
wach quiqui гапо. 15Xe qui tak bi i ma 
Pédro i ma Wan chi sak, te'uri xe oc chu 
bixquil chiquiwach wach quiqui 'ano. 
l6Xqui bij: 

—éWach сака 'an chique i achiab-le? 
Conojel i winak waral pa Jerusalen 
queta'am wach i nim laj 'anic xqui 
'ano; n-ta que'el wi we cakuwaj u wach. 
17 ¿Wach caka 'ano chi n-ca pax ta rason 
chiquixol i winak? "012 we que ka xibij; 





7 3.26 I mer tzij xu bij мага] are iri: Are xu walijsaj i Rajchac. I tzij-le, 'olic craj u bixquil: “xu c'unsaj sak 


chuwach," xui-ri, i usuc' waral-i que'elok: “xu cha" o “xu ya u patan nim." 


^ 4.1 I aj Saducéo je are 


jutzobaj i aj Israel winak chi n-quiqui coj taj we que walij chic i camnak. Je q'ui aj Saducéo je sacerdóte 


piquiwi i cach aj Israel. 94.11 Sálmo 118:22 


LOS HECHOS 4 


caka bij chique chi miqui lapla chic i 
Jesus chique i winak. (Queje xqui bij ile 
chiquiwach.) 

18Te'uri xe qui siq'uij chic i ma Pédro 
i ma Wan chiquiwach, y xqui bij chique 
chi quiqui mayij і u c'utic и tzij i Jesus, 
xak miqui lapla chic wach u 'anom. !?I 
ma Pédro i ma Wan xqui bij chique: 

— Chi bij pe yix pachique i "utz 
chuwach i Dios, éwe caka 'an pacha cu 
bij i Dios, o caka 'an pacha i qui bij yix? 
20 Yoj n-caka mayij tu bixquil wach i 
kilom, wach i ka tom, n-coj tiqui ta che 

—xqui bij chique. 

21 Are "uri i ај nuc'bal t'isbal xe qui 
сој bi 'il, xui-ri xe co'taj bic. N-xqui 'an 
ti 'atbal tzij chique, man xqui xij quib 
chique i winak. Conojel i winak que tijin 
chu cojic u "ij i Dios rumal i milágro u 
'anom, 22 man i achi, are xutzirsaxic, ya 
nim chic, mas che i cuarénta junab 'o 
che. 


I creyent xqui tz'onoj u cowil qui 
c'ux che i Dios; ire xu ya chique 


23] ma Pédro i ma Wan, are xe o'tax 
bic, xe 'e cu' i cachi'il y xqui bij chique 
ronojel wach i xqui bij i caj'atzil i 
sacerdóte, xak i nimak tak mam'ib. 241 
creyent, are xqui ta ique ile, 'is xe oc chu 
tz'onoxic che i Dios. Xqui bij: 

—Kajwal Dios, are yet xat апам i 

jyub ta'aj, xat 'anaw i caj, xak i mar; 
xak ronojel ni'pa i 'o chupam, 'is yet xat 
'anawic. 25 Yet xa tak li a Tewal ги’ i ka 
mam, mam David ujer, xol u bij a tzij 
che. Te'uri i awajchac mam David xu 
tz'ibaj can i tzij-i: 
I ne te aj Israel winak, éwuchac que 
ch'ujer rumal i coywal? 
I winak, éwuchac quiqui tzucuj 
tzaksabal re i Kajwal?? 

26 je 'atol tzij re u wach i jyub ta'aj 
xqui yijba quib; i caj'atzil i tinimit 
xqui mol quib quiqui 'anbej ch'o'oj 
chirij i Kajwal Dios, 

xak chirij i Tolke chatal rumal i 
Dios. 

(Queje Пе и tz'ibam can i mam David" 
ujer, y queje coj tijin yoj chi rilic wo'or.) 

?7Katzij i ma Heródes, junam ru' i ma 
Póncio Piláto, xqui mol quib waral pa 
Jerusalen cu' i ne te aj Israel winak, xak 
cu' i je aj Israel. Xqui tzucuj tzaksabal re 
ilo'laj Awac'al Jesus, i Jun chi а уот yet 
che i lo'laj u patan. ?8Are xqui 'an ique 
ile, xe'elok pacha i a nuc'um yet ujer chi 
ca апі па. ?? Wo'or, Kajwal Dios, chawila 
chi ique сој qui 'atij, сој qui сој "il. Yoj 
oj a takon, cha ya 'uri u cowil ka c'ux 
chu bixquil a tzij chique i winak. ?? Сака 
tz'onoj chawe coj a to chi cutzirsaxic 
iwabib, xak chu 'onquil i milágro, xak 
chu 'onquil i nimak tak 'anic chiquiwach 
i winak. Choj a to are caka 'an tak ile 
chi yatal chake rumal i lo'laj Awac'al 
Jesucrísto'. (Queje ile xqui tz'onoj che i 
Dios.) 

31 Are xe utzin chu tz'onoxic che i 
Dios, xsilab i ja pa qui molom wi quib. 
Are "uri, xc'un i u Tewal i Dios piquiwi 
conojel; lic xoc pa qui c'ux. Te'uri co qui 
c'ux xqui jek u bixquil u tzij i Dios. 


I creyent 'is junam qui 
wach puwi ubitak-que 


32] u q'uial creyent, xak jun qui wach 
хак jun qui nojbal. Mi jun xo'on xuy che 
rib puwi ubitak-re. Ni'pa i ubitak-que, 'is 
junam ni qui wach puwi. ??I apostelab 
n-xqui mayij tu paxsaxic i tzij chique i 
winak chi katzij i Kajwal Jesus walijnak 
chic che i camic. I qui tzij mas 'ou 
cho'ab; i Dios, nim i 'utz xu ya piquiwi 
conojel. 34Mi jun chique xu tij uyej, man 
ni'pa 'o qui jyub, ni'pa 'o cachoch, quiqui 
c'ayij tobal que i creyent je niba'ib. 35 We 
xc'aytajic, quiqui c'am li mer, y quiqui ya 
na piqui'ab i apostelab. Te'uri i apostelab 
quiqui jacho, chirij wach i rajwaxic 
chique chi qui jujunal. 36Рог ejémplo, 'o 
jun chique, ma Jose u bi, queje xu "an ire 
ile. Ire aj Chípre, jun jyub setel chuwi 
mar; ire jun u muk u xiquin can i mam 
Lewi. I apostelab xqui ya pu bi: ma 
Bernabe, chi que'el pa ka ch'awbal: “aj 





P 4.25 I mer tzij xu bij are iri: ^I winak, éwuchac quiqui nojij tak и 'onquil wach i n-que tiqui ta che?" 


14.26 Sálmo 2:1-2 


74.30 I mer tzij xu bij are iri: pu bi i lo'laj Awac'al Jesucrísto. 

cubsanel re qui c'ux i winak." 371 achi-le 
xu c'ayij jun rulew, xu c'am li mer, y xu 
ya chique i apostelab. 


I ma Ananías, i ati Safíra quiqui 'an 
jun t'oronic, quiqui ch'ob ique 


5 1Xak 'o jun chic achi, ma Ananías 
u bi; i rixokil, ati Safíra u bi. Ique 
xqui c'ayij jun culew; ?xui-ri, che i rajil i 
ulew, i achi % i xu c'ol canok, xak 'o i xu 
c'am li cu' i apostelab. Xu 'ano pacha are 
ronojel xu c'am lok, xui-ri n-ronojel taj. 
Xak i rixokil reta'am wach i xu 'ano. ?I 

ma Pédro xu bij che: 

—Ma Ananías, éwuchac xa ya che itzel 
xu yoj a nojbal? ¿Wuchac cawaj ca t'or 
iu Tewal i Dios? Yet 'o i mer a c'olom 
canok re i jyub xa c'ayij. ^I ulew, awe 


yet te'ek. Are xa c'ayij, хак awe yet i mer. 


éWuchac xa ch'ob i t'oronic-le? Che i 
Dios xa 'an wi i mentir, n-are ta chique i 
winak —xu bij. 

5| ma Ananías, are xu ta ile, xtzak 
pulew y juntir xcamic. Ni'pa i xqui ta 
rason ile, lic xqui xij quib. S Te'uri, xe 
c'un juban creyent alabom, xqui yac bi i 


ma Ananías, xqui pasij y xe 'e chu mukic. 


7 Colo oxib 'or и 'onquil iri, xoc chali i 
rixokil i ma Ananías. N-reta'am taj wach 


i ха апіс. Are 'uri i ma Pédro xu bij che: 


— Cha bij chwe, éxi c'ayij iwulew 
pacha i rajil xi bij chake? —co'ono. 

Are, —xu bij i ixok—. Are pacha i rajil 
ka bim chiwe —co'ono. 

9—¿Wuchac xi ch'ob yix и 'anic 
ile, chi qui сат u pam i и Tewali 
Kajwal? Ya que tzalij li i xe 'e chu mukic 
awachijil; wo'or xak cat qui c'am chubi 
yet —xu bij i ma Pédro che i ixok. 

10 Are xbitaj che, juntir xtzak pulew 
chuwach i ma Pédro, y xcamic. Are xe 
oc chali i alabom, xqui rik tan chic ixok 
camnak. Xqui c'am chubic, xe 'e chu 
mukic chu c'ulel i rachijil. !! Conojel i 
creyent, xak ni'pa i xe tawic, lic xqui xij 
quib che, wach i xa 'anic. 


Q'ui i milágro xqui 'an i apostelab 


12] apostelab, mas i milágro, mas i 
nimak tak 'anic xqui 'an chiquiwach 

i winak. Conojel i creyent nic are wi 
quiqui mol quib pa rachoch i Dios; 
quiqui mol quib chila che uwach ja chi 
“ге i mam Salomon" ca bix che. !3Xqui 
bij i winak chi i creyent je 'utz laj tak 
winak, xui-ri quiqui xij quib quicach'ilaj 
quib со. 14Mas ca tijin qui q'uiaric i 
creyent; je q'ui achiab, xak je q'ui ixokib 
xqui cuba qui c'ux che i Kajwal. !5I 
winak xe qui c'am bi iwabib chi tak be, 
xe qui уа can chila chuwi tak qui chat, 
chuwach tak qui pop. Queje ile xqui 
'ano man we xic'aw i ma Pédro, tz'akat 
ne u mujbal quic'aw piquiwi, ru' ile que 
utzir па. 161 tinimit chi nakaj је 'o wi, je 
qui i winak que qui c'am li qui iwabib 
pa Jerusalen; xak que qui c'am li je 
ch'ujernak cumal itzel tew; conojel xe 
utzirsax na. 


‹ 


І та Pédro i ma Wan хуа’ qui lo'xic 
rumal u bixquil u tzij i Kajwal 


17 Entónces і "atz laj sacerdóte, cu 
i rachi'il, chi jutzobaj Saducéo, xpe 
coywal man mas i winak xe terej chiquij 
i apostelab. 18Rumal-i xe qui chap i 
apostelab y xe qui min pa cárcel. 19 Ате 
cha'ab, i Kajwal xu tak li jun ángel, 
xol u jaka u chi' i cárcel, y xe resaj li 
apostelab. I ángel xu bij chique: 

20 —Jix pa rachoch i Dios. Chix tac'al 
chiquiwach i winak chila, chi 'alijinsaj 
chique wach i mer usuc' i c'ac' laj 
c'aslemal —xu bij. 

21] apostelab xqui 'an pacha i xu bij 
i ángel. Are xsakiric xe 'e pa rachoch i 
Dios y xqui jek u c'utic chique i winak 
chila. 

Tz'akat que tijin ique chu апіс ile, i 
'atz Јај sacerdóte, junam си’ i je rachi'il, 
xe qui mol i nimak tak aj Israel pa 
nuc'bal t'isbal. (Ique n-queta'am taj 
wach хи гап i ángel cha'ab.) Are xe 
moltajic, te'uri xqui tak qui c'amic i 
apostelab pa cárcel. 221 policía, are xe 
upon pa cárcel, n-xe qui rik ta chic i 
apostelab. Rumal-i xe tzalij pa nuc'bal 
t'isbal y xqui bij chique: 

23 —Are хој upon chu chì’ i cárcel, lic 
tz'apilic xka riko; i je chajal re, 'is je 'o 

chu chi’. Xui-ri, i chupam, are xka jak 
bic, n-ta xka riko. (Queje ile xqui bij i 
policía chique i qui nimakil.) 

241 caj'atzil i sacerdóte xak i caj'atzil 
i policía pa rachoch i Dios, junam cu' i 
ajwab sacerdóte, are xqui ta ile, lic xqui 
bisoj. Xqui tz'onoj chiquiwach: 

—éWach nawi са е quis wi nipa iri? 

— que cha. 

25 Are "uri xupon jun achi си; xu bij 
chique: 

—1 achiab chi xe i tz'apij, је 'o pa 
rachoch i Dios; que tijin chu c'utic 
chique i winak chila —xu bij. 

261 caj'atzil i policía xe u сат bi i 
rakan u "ab, xe е qui cama i apostelab. 
Xui-ri, n-xe qui yaj taj, n-xe qui ch'ay 
taj, man quiqui xij quib chique i winak, 
mokxa cocsax abaj chique. 271 apostelab, 
are xe c'am lok, xe tac'bax chiquiwach 
i nimak tak aj nuc'bal t'isbal. Are 'uri i 
'atz laj sacerdóte xoc chi qui yajic, xu bij 
chique: 

28 —Yoj lic ka bim chic chiwe chi 
mi lapla i Jesus-le. Y yix xi kelo. Je 
i tijojsam chic conojel i winak aj 
Jerusalen. Xak quiwaj qui 'abaj u camic 
i Jesus chikij yoj —que cha chique. 
?9'Te'uri i ma Pédro си’ i juban apostelab 
xqui bij chique: 

—Lic 'o chakakul caka cojo wach cu bij 
i Dios chake, n-are ta wach quiqui bij i 
winak chake. 301 Kajwal Dios, chi xqui 
сој u 'ij і katit ka mam, are ire xc'unsaw 
sak chuwach i Jesus. Are i Jesus-le chi 
xi rip yix chuwach cruz, camsabal-re. 

31 Are i Jesus-le chi Dios xu ya chicaj pu 
wikabim, cojbal re и ?ј. Xu ар che chi 
Kaj'atzil yoj, xak Tolke, man queje ile 'o 
módo chi yoj oj aj Israel caka jalwachij 
ni ka nojbal chi n-'us taj, xak caka rik u 
cuytajic ka тас. 32 Үој waral kilom wach 
i xa 'anic; oj 'o chu bixquil wach i kilom. 
Хак і и Tewal i Dios cu 'alijinsaj chi 
katzij wach сој tijin chu bixquil. I Dios 
u yom i u Tewal-le chique ni'pa i que 
cojow u tzij. (Queje i qui tzij i apostelab 
ile chique.) 

33] achiab chi je 'o pa nuc'bal t'isbal, 
are xqui ta, xpe coywal; cacaj ique que 

qui camsaj. ?^Xui-ri, 'o jun achi, mam 
Gamaliel u bi, xtaq'ui 'an chiquixol. Ire 
jun chique i jutzobaj aj Fariséo, jun 
nim laj c'utunel re i ujer 'atbal tzij re i 
Dios. Ire lic ocsam и” cumal i winak. 
I тат-е xu bij chi que quesaj bi jub?’ 

i apostelab chi sak. 35'Te'uri xu jek u 
bixquil chique i nimak tak mam'ib. Xu 
bij: 

—Ix wach aj tinimit, chi 'ana cwent 
wach qui ап chique i achiab-le. 36 Cha 
c'un chi c'ux, maja naj u апіс, 'o jun 
achi, ma Téudas u bi, ire xo'on nim che 
rib. Xe тока] u q'uial achiab ги”, colo 
cajib ciénto, xui-ri, ire xcamsax na, y 
ni'pa i je teren chirij xe quicher bic. 
Wach tak и nojim, to’ xsachic. 37 Xo'on 
chupan jubi', are "ij wi chi xe 'ajlax wi i 
winak, xak "o jun achi aj Galiléa chi xe 
тоа] и q'uial achiab ги”; ire ma Júdas 
u bi. Xui-ri, xak xcamsax ire, te'uri i je 
teren chirij xak xe quicher bic. 381 in tzij 
yin chiwe yix: me i yinya. Chiqui 'ana ni 
quib. Ni'pa i que tijin chu c'utic, we xa 
piqui nojbal winak petnak wi, ca sach 
пі u wach 'uri. 3? We ги’ i Dios petnak 
wi, n-quix tiqui ta 'uri chu chupic. Chi 
'ana cwent, mokxa chirij i Dios quix tijin 
wi chi ch'o'oj —co'on i mam Gamaliel 
chique. 

40 Conojel і nimak tak тат” 'utz 
xqui ta ile. Xe qui siq'uij 'uri i apostelab, 
xqui jic qui lo'xic, y xqui bij chique chi 
miqul lapla chic i Jesus. Te'uri xe co'taj 
bic. ^! I apostelab, are хе 'el pa nuc'bal 
t'isbal, lic que quicotic, man i Dios u 
yom utzil chomal chique chi xqui tij 
ni quix гита] re i Jesus. *??Ique n-xqui 
mayij ti u c'utic chi Jesus are i Tolke. 7] 
ij que tijin chu bixquil pa rachoch i Dios, 
xak pa cachoch i winak. 


» 


Xe qui cha wukub achiab je aj 

'anol opis chiquixol i creyent 
6 1Pa tak 'ij-le, i creyent ca tijin 

qui q'uiaric. Je 'o juban ixokib 
malcanib chiquixol; ij "ij, i creyent 
quiqui ya qui wa. Jujun chique i creyent 
que ch'aw pa qui ch'awbal i aj Griégo, 
xak 'o jujun que ch'aw pa qui ch'awbal i 

aj Israel. I aj Griégo xe oc chu cojic qui 
mac i aj Israel; xqui bij chi i malcanib aj 
Israel mas que tzukic, xui-ri, i malcanib 
aj Griégo xa jubi' i qui wa ca ya'ic, que 
cha. ?I cablajuj apostelab xe qui siq'uij 
uri conojel i creyent. Xqui bij chique: 
—N-ca majaw taj we cako'taj niu 

bixquil u tzij i Dios rumal u jachic qui 
wa i winak. ?Ix kachalal, che i cha 'uri 
wukub achiab chixol, chi iwilom yix 
je 'utz laj tak achiab. 'O и chac іс 'o u 
Tewal i Dios cu’, хак lic 'o i qui no'oj. Chi 
ya "uri chique que qui chajij i malcanib- 
le. ^Te'uri yoj caka ya na kib chu 
tz'onoxic che i Dios, xak chu c'utic и tzij. 
(Queje ile xqui bij i apostelab.) 

5Conojel i creyent 'utz xqui ta ile. Are 
uri xqui cha i ma Estéban; ire lic cul u 
c'ux che i Dios, xak mas 'o i u Tewali 
Dios ru. Xak xqui cha i ma Felípe, i ma 
Prócoro, i ma Nicanor, xak i ma Timon, 
i ma Parménas, xak i ma Nicolas chi aj 
pa tinimit Antioquía. Ire u yom u wach 
си’ i aj Israel wach u сојіс и "ij i Dios 
quiqui 'ano. 9Are xe utzin chi qui chayic 


» 


» 


i je wukub, xe qui c'am bi cu' i apostelab. 


Ique xqui tz'onoj che i Dios piquiwi, xak 
xqui ya qui аЬ piquiwi. 

71 u tzij i Dios са tijin u paxic u wach. 
Pa Jerusalen mas je q'ui i winak xe oc 
cu' i creyent; xak je q'ui i sacerdóte xqui 
cuba qui c'ux che i Jesus. 


Xqui chap i ma Estéban y xqui c'am 
bi chiquiwach i nuc?bal t'isbal 
8] ma Estéban lic 'o u cho'ab i Dios ги”, 
lic 'o utzil chomal i Dios puwi. Rumal-i, 
mas i milágro, mas i nim laj 'anic xu 'an 
chiquiwach i winak. ?Xui-ri, 'o juban 
achiab xe oc chu to'taxic chi tzij. Ique je 
re i molbal'ib que i aj Israel chi “АсһіаЬ 
n-ta chic cajaw" ca bix chique. Ique 
junam cu' i je aj pa tinimit Ciréne, xak 
i je aj pa tinimit Alejandría, xak i je aj 
pa Cilícia, xak i je aj pa Asia, 'is xe oc 
chu chapic quib chi tzij ru' i ma Estéban. 
10 Xui-ri, n-que tiqui ta che i ma Estéban 
man ire, are ca ch'awic, are i u Tewali 
Dios ca yaw и nojbal che. !! Ique xe qui 
tzucuj 'uri juban aj nuc'ul tzij chirij i 

ma Estéban. Xe qui toj na chi quiqui bij: 
“Yoj xka ta i achi-le cu bij itzel tzij chirij i 
ka mam, mam Moises, xak chirij i Dios," 
que cha. 12 Ки i tzij-le, xe qui ch'ujersaj i 
winak, xe qui petsaj coywal i nimak tak 
mamrib, xak i tijonel re i ujer "atbal tzij. 
Хе е chirij і ma Estéban, xqui chapo, y 
xqui сат bi chuwach i nuc'bal t'isbal. 
13 Хак xe qui сој juban ај tzucul u mac i 
ma Estéban chi xqui bij: 

—1 achi-ri nic аге wi cu bij itzel tzij 
chirij i lo'laj rachoch i Dios, xak chirij 
i 'atbal tzij tz'ibtal can rumal i mam 
Moises —que cha—. !^Ka tom ni ire 
cu bij chi Jesus aj Nazaret cu wulijsaj 
ni rachoch i Dios, xak cu jalwachij ni 
ka costámbre chi u yom can i ka mam, 
mam Moises. (Queje ile xqui bij i aj 
tzucul tzij.) 

15 Are'uri i nimak tak mam'ib, хак 
ni'pa i je cul chila, xqui tzu pan i ma 
Estéban y xquil u palaj pacha u chomal 
u palaj jun ángel. 


I и tzij і ma Estéban chiquiwach 
i nuc?bal t'isbal 


1] 'atz Јај sacerdóte xu bij che i ma 
Estéban: 

—¿Sak laj tzij ile, ni'pa i xqui bij? — 

co'on che. 
?]re xu bij: 

—Nimak tak wachalal, nimak tak 
mam'ib, chin i ta na ре’. I ka nim laj 
Dios, ujer xu c'ut rib che i ka mam, mam 
Abraham are 'o pa jyub Mesopotámia. 
Are хи ап i Dios ile, i mam Abraham 
maja са е jeki pa jyub Haran. 31 Dios 
xu bij che: *Cha canaj can a jyub, cha 
canaj can awachalal, y jat che jun jyub 
quin c'ut na chawe," xu bij. 4Аге ?игі і 
mam Abraham xel che i jyub Caldéa y 
xa 'e jekel chila pa Haran. Xo'on panok, 
xcam u kajaw, te'uri i Dios xu c'am li 
mam Abraham y xol jekel chi, pa oj 'o 
wi wo'or. 5I Dios n-xu ya ta che i mam 
Abraham we cu chap ni jyub waral, mi 
xa ta jubi'. Xu bij che chi co'on panok 
i jyub-i re ni ire, хак que ni и muk u 
xiquin. Xui-ri, are xu ta i tzij-le, i nam 
Abraham n-ta rac'al. 61 Dios, xak xu bij 

che chi u muk u xiquin que 'e jekel na 
che jun tinimit naj, chi n-que taj. Xu bij 
chi quiqui tij ni uyej piqui'ab i winak 
chila; i winak-le quiqui 'an che quib 
pacha je cajaw piquiwi. Queje ile quiqui 
tij ni сах cajib ciénto junab u wach. 
7*Xui-ri, i tinimit chi que u rajawij, quin 
ya na pa tojpen," xu bij i Dios che. “Are 
que o'tax a muk a xiquin, que 'el chila y 
que pe chi, pa at 'o wi, y quiqui сој in 'ij 
waral," xu bij i Dios che i mam Abraham 
ujer. Хак xu bij che chi chu апа retal 
che u ch'acul, "ilbal-re chi lic re i Dios, 
xak 'ilbal-re chi Dios cu ап na pacha i 

u bim che. I retal-le, circuncision ca bix 
che. I mam Abraham, are xalax i rac'al, 
are ’o chic wajxakib 'ij che, хак xu 'an 

i retal che, pacha u bim i Dios. I rac'al, 
a-Isaac u bi. Are achi chic i ma Isaac, 
xak queje xu "an ire ile che i гаса], chi 
a-Jacob u bi. Are achi chic i ma Jacob-le, 
xak queje xu гап ire ile chique i cablajuj 
rac'al chi xe'elok je katit ka mam yoj. 

? Xo'on panok, i rac'al i mam Jacob 
xpe coy wal chirij i qui cha’, a-Jose, 
man ire mas c'ax ca па’ rumal u kajaw. 
Rumal.i, xqui c'ayij bi i a-Jose che jun aj 
naj, chi xu сат bi го са pa Egípto. Xui- 
ri, i Dios "o ru' i a-Jose, 10y xresaj chi 
sak che nipa i сах xu tijo. Xu ya mas u 
nojbal i a-Jose, xak xu ап che i ’atol tzij 
pa Egípto lic c'ax cu na ni a-Jose. I 'atol 
tzij, ma Faraon ca bix che, ire xu ya i 
a-Jose puwi i tinimit, xak piquiwi i je 'o 
pa rachoch ire. 

1 Xo'on panok, xc'un jun nim laj 
маја; xqui tij uyej і winak pa Egípto, 
xak pa Canaan pa i je 'o wi u kajaw i ma 
Jose, xak і ratz u cha'. I katit ka mam- 
le n-xqui rik taj wach quiqui tijo. !?I 
ma Jacob, are xu ta rason chi 'o ixim 
chila pa Egípto, xe u tak bi u c'ojol chu 
tzucuxic. (Ique je are i katit ka mam yoj 
oj aj Israel winak.) Are i nabe cakan 'uri 
pa Egípto. !13Xo'on panok, che ucamul 
cakan, i ma Jose xu bij chique chi ire 
are i qui cha. Ca te'uri i ma Faraon 
xu ta u be chi ma Jose aj Israel winak. 

14Tæuri i ma Jose xu tak u c'amic u 
kajaw, xak ni'pa i rachalal; i rachalal je 
seténta y cínco chic. 15 Аге и 'onquil 'uri 
xqui ап i katit ka mam chi xe 'e jekel 
c'a naj pa tinimit Egípto. Xo'on panok, 
xcam i mam Jacob chila, xak queje i 
ralc'wal chi je katit Ка mam, y xe muk 
na pa Egípto. 16 Хо’оп panok xquesaj li 
qui bakiP y хаш c'am li che i camposant 
re i etz mam Abraham pa jyub Siquem. 
O'onom lok i mam Abraham u lo'om i 
jubi' jyub-le re и camposant; u lo'om 
chique i rac'al i ma Hamor chi je aj 
Siquem. 

17 Xo'on panok i aj Israel lic xq'uiar 
qui wach chila pa Egípto. Lic je q'ui 
chic are ya cu rik i "ij chi Dios сгај que 
resaj piqui'ab i aj Egípto, pacha i u bim 
che i mam Abraham ujer. !? Te'uri xoc 
chic jun 'atol tzij piquiwi i aj Egípto chi 
n-xretamaj tu wach i 'etz ma Jose. !?Ire 
n-'us ti xu гап chique i kach aj Israel; lic 
xu 'an c'ax chique i katit ka mam. I xu 
an i 'atol tzij-le are iri: xu bij chi caco'taj 
сап i cac'al са je noch’, camsabal-que. 
?09 Che tak i Је, xalax i ka mam, mam 
Moises. Ire, chom xa 'iltaj rumal i Dios. 
I u kajaw u chuch xcuwaj oxib іс” ги’ ja. 
21 (Are n-quiqui rik ta chic ра cacuwaj 
wi, xqui yijba jun ral chicach, xqui ya 
chupam, y хе е qui ya chuwi ya)' te'uri 
iu mi'al i 'atol tzij xu riko. Xu сат bic 
у xu quitsaj; xu гап pacha rac'al che. 

22 Rumal "uri, i aMoises, pa rachoch i 
atol tzij xq'uiy wi; xnawsax che, ronojel 
ni'pa i queta'am i nimak tak aj Egípto 
winak. Ire, xnimar u cho'ab; ni'pa i cu 
bij, ni'pa i cu апо, is ca tiqui che. 
23Xo'on panok, are 'o chic cuarénta 
junab che, xu ch'ob pu сих que е rila 
i rach aj Israel; у ха 'ec. ?^Chila xril wi 
jun aj Egípto ca tijin chu апіс сах che 
jun aj Israel. Xu to i rach aj Israel y xu 
camsaj i aj Egípto. 25Xu ch'ob ire chi 
ni'pa i rach aj Israel quiqui ta ni u be 
chi ire are i tolque, chi rumal ire, i Dios 
que resaj ique pa c'ax piqui'ab i aj Egípto 
winak. Péro n-xqui ta tu be. 26 Chucab ^ij, 


э, 


» 





57.16 Are i qui bakil i ma Jacob y ma Jose. 


t7.21 Exodo 2:1-10 

i ma Moises xe u rik chic queb aj Israel 
winak quiqui ап ch'o'oj chiquiwach. 
Craj ire quiqui chomaj quib chiquiwach. 
Rumal.i xu bij chique: “Үіх iwachalal 
iwib. éWuchac "uri qui 'an ch'o'oj?" xu 
bij chique. 271 jun chi и jekom i ch'o'oj 
xu tacpuj bi i ma Moises. Xu bij che: 
“¿Pachin xyaw chawe ca гап i афа! 

tzij pakawi? iMi jun! 28 Cawaj quin a 
camsaj yin pacha xa 'an che i aj Egípto 
iwir?" xu bij che. 291 ma Moises, are xu 
ta ile, xa 'anmajic; xa 'e c'a naj che i jyub 
Madian; chila xjeki wi, n-mer tu tinimit. 
Are "o chila, xe alax queb гаса]. 

30] ma Moises, are 'o chic cuarénta 
junab che u jekelem chila pa Madian, ire 
ca bin che jun ta'aj tz'inilic chu c'ulel i 
ral jyub Sinai; xak te'et xril jun ral che 
ca tijin u juluwic, y xwinakir jun ángel 
chupam і 'a'-le. 3! Tre lic xoc 'il che, wach 
i xrilo. Xtejeb pan jubi' ги, crilbej-re 
wach ropis. Are "uri хи ta u ch'awbal 
i Kajwal chi xu bij che: 32“Yin in Dios 
que awatit a mam. In qui Dios i mam 
Abraham, i mam Isaac, і mam Jacob,” 
co'ono. I ma Moises ca sicsat chic rumal 
u xibriquil, n-tu cowil u c'ux cu takej. 
33] Kajwal xu bij che: *Waral pa at tac'al 
wi, 'o и 'ij; chawesaj ni a xajab. 3^Yin 
wilom wach uyej quiqui tij i wac'al chila 
pa Egípto; in tom wach o'ej quiqui 'ano. 
In kajnak lok que ol in to na; que wesaj 
na chupam i сах pa je 'o wi. Sa'aj wu’, 
cat in tak bi pa Egípto," xu bij i Dios che 
i ma Moises. 

35] mam Moises-le, chi chatal rumal i 
Dios, are i jun chi qui xutum i aj Israel 
winak. Qui bim che: “Расһіп xyaw 
chawe at 'atol tzij ke yoj? éPachin xyaw 
chawe ca ап i афа! tzij ракамі?” qui 
bim na che. Are ire-le chi chatal rumal і 
Dios cu 'at na tzij piquiwi i aj Israel, xak 
que resaj pa c'ax. I Dios u takom li ángel 
ги’, che i ral che chi са juluwic, xol u 
bij che wach u patan ca ya' che rumal 
i Dios. 36Are i mam Moises-le xe resaj 
li katit ka mam pa Egípto. Are ire-le xa 
'anaw nimak tak milágro nimak tak 'anic 

chila pa Egípto, xak che i mar “Cak”, xak 
chila pa tak jyub tz'inilic pa xbin wi cu' 
i katit ka mam cuarénta junab. ?7 Are i 
mam Moises-le xu bij chique i aj Israel 
winak: “Dios cu tak na li jun ajbil u tzij 
chiwe pacha yin, chi are na jun chique 

i kach aj tinimit. Chi cojo retalil che 
wach cu bij na ire chiwe." Queje ile xu 
bij і mísmo mam Moises" ujer. 38Are i 
mam Moises-le 'o cw i aj Israel winak 
are qui molom quib che i jyub tz'inilic. 
Are ire-le chi ха 'ijlax rumal i ángel che i 
ral jyub Sinai; are ire-le chi 'o chila cu' i 
katit ka mam. Che i mam Moises-le, хуа’ 
wi i tzij re i ka c'aslemal, cu yabej-re 
chake yoj. 

39] mam Moises chatal rumal i Dios, 
xui-ri i katit ka mam n-xcaj ta quiqui 
cojo. Xcaj ique caquesaj bi che u patan; 
xcaj ique que tzalij chic pa Egípto. 

40 Are mayal i mam Moises tzam jyub 
Sinai, ique xqui bij che i mam Aaron; 
^N-keta'am taj wach xa апі che і ma 
Moises-le, chi xoj resaj li Egípto. Mok 
n-ca c'un ta chic. Cha 'ana 'uri juban ka 
tiox, caka nabsaj bi chakawach," xe cha. 
^! Are 'uri xqui ап jun tiox pacha ral те’ 
ca tzunic. Te'uri xe qui camsaj i chicop 
quiqui sujuj chuwach. Lic xe quicot ги”, 
wach qui 'anom ги” qui 'ab. *? Rumali, i 
Dios xu jec' rib cw ique. Xe ro'taj canok; 
xu ya chique quiqui сој пі и ’ij i ch'umil 
aj chuwacaj, pacha саса] ique. Хи 'an ire 
chique pacha tz'ibtal can cumal i ajbil u 
tzij i Dios ujer. Xu bij i Dios: 

Ix aj Israel winak, che i cuarénta 
junab chi xix bin pa tak jyub 
tz'inilic, 

éxataba chwe yin xi camsaj wi i 
chicop? éXataba chinwach yin xi 
poroj wi, cojbal in 'ij yin? N-chwe 
taj. 

43 N-chwe ti yin xi сој wi in "ij; xa 

xiwekaj bi i cárpa" re i tiox Moloc. 

Xak xiwekaj bi u q'uexwach ch'umil, 
cojbal na re u ij i tiox Renfan. 

I tiox-le, xa yix ix 'anawnak man qui 
сој na qui "ij. 





17.37 Deuteronómio 18:15, 18 


}7.43 І cárpa-le, pacha jun ja 'antal che c'ul lic pim, pacha tz'um. 

Rumal 'uri, quix wesaj chuwach i 
jyub yix; quix in tak bi che jun 
jyub naj, mas c'a chuwach pan i 
Babilónia —xu bij i Dios. 
(Queje ile tz'ibtal canok.) 

44[ katit ka mam, are xe bin pa jyub 
tz'inilic, 'o qui cárpa pa quiqui c'ol wi i 
tz'alam abaj chi 'o u tzij u pixab i Dios 
tz'ibtal chuwach. I cárpa-le are i rachoch 
i Dios cu' ique; i mam Moises xu tak u 
'onquil xak jun ru' pacha u bim i Dios 
che. Xu yijba, lic pacha i u q'uexwach 
c'ut-tal che rumal i Dios. 451 cárpa-le, i 
katit ka mam xqui ya can piqui'ab i qui 
muk qui xiquin pa tak lemajil. Queje 
ile xqui 'an che са хи rik i ij xe oc che 
i jyub yatal chique rumal i Dios. Xqui 
c'am li cu' are xe oc li chi, junam ru' i 
ma Josue, chi qui capitan. I aj ch'o'oj cu, 
i Dios xe roktaj bi chiquiwach, te'uri xe 
jeki i katit ka mam chuwach ulew-i. I 
cárpa-le are i rachoch i Dios cu’, с'а are 
xoc i 'atol tzij mam David. ^9Ire-le, xu 
rik utzil chomal chuwach i Dios chi xak 
are i Dios re i ka mam, mam Jacob. I 
mam David-le xu tz'onoj che i Dios chi 
cu ya che cu yijba jun mer rachoch i 
Dios pu q'uexel i сагра. 47 Хиі-гі, i Dios 
n-xu ya ta che we cu yijba; are cheu 
c'ojol xu ya wi, chi ma Salomon. 48Queje 
xo'on ire ile, xui-ri i Dios, chi 'Atz u 71}, 
n-jekel ta chupam jun ja 'antalic. Queje 
pacha u tz'ibam jun ajbil u tzij i Dios 
ujer, i Dios u bim i tzij-i: 

49 І chicaj аге in cubibal pa quin 'at wi 

tzij; 

i u wach ulew аге u q'uijibal i 
wakan. 

¿Wach u 'onquil ni jun wachoch qui 
'an yix? cu bij i Kajwal. 

éXataba qui yijba jun іп muj in soc 
pa quin uxlan wi? 

50 [ abaj, i che’, ronojel ni'pa i ойс, 

éxataba n-yin ta in yijbawnak? 
Yin pues". 
(Queje u tzij i Dios ile chi tz'ibtal canok.) 
51Yix xa ix buy —xu bij i ma Estéban 
che i 'atz laj sacerdóte, xak chique i 

juban ај nuc'bal t'isbal—, n-quiwaj ta 
qui ta u be i Dios. Iwanima yix queje 
pacha i canima i winak chi n-ta Dios 
си”; хак queje i xiquin. N-quiwaj ti u 
tayic are ca ch'aw u Tewal i Dios iwu', 
xak jun ru' pacha xqui 'an iwatit i mam 
ujer. 52 Conojel i ujer ajbil u tzij i Dios 
xqui tij c'ax piqui'ab iwatit i mam. Are 
хаш bij u c'unic i Jun chi п-и mac, "15 
xe qui camsaj. Te'uri are xc'un i Jun chi 
qui bim na ique chi ca c'un na, ¿wach 
хі an yix che? Xi jach piqui'ab i tzel que 
ilawic, y xi сата]. 5? Queje xi 'an yix 
ile, tupu i Dios xe u tak li u ángel, cu 
yabej re i lo'laj и "atbal tzij chiwe. Chiwe 
yix xu ya wi, péro n-quix cojon ta che. 
(Queje u tzij i ma Estéban ile chique.) 


» 


I u camsaxic i ma Estéban 


5^[que, are xqui ta ile, lic xpe coywal. 
Quiqui kach'ach'ej uwaque chirij i ma 
Estéban, c'utbal re i coywal che. 551ге lic 
oiu Tewali Dios ru, xtzun chicaj y xril 
i nim laj u chomal i Dios ca walch'inic. 
Xak xril i Jesus 'o pu wikabim i Dios. 
56Xu bij: 

—iChiwilape'" суі] upam i сај! Cwil i 
Achi aj Chicaj 'o pu wikabim i Dios —xu 
bij. 

57] nimak tak mam'ib, are xqui ta 
ile, xe siq'uinic xqui tz'apij i qui xiquin 
y xe 'e la chirij i ma Estéban. 58 Xquesaj 
pa tinimit, y xe oc chu cojic abaj che, 
camsabal-re quiqui 'ano. Xquesaj i qui 
chaquet y xqui ya can ru' jun achi c'a ala, 
a-Sáulo u bi. 5% Are que tijin chu cojic 
abaj che, i ma Estéban xu tz'onoj che i 
Kajwal: 

—Kajwal Jesus, cha сата i wanima 

—xu bij. 

$0 Are xu bij ile, xuqui'ic; co xch'awic: 

—Kajwal, cha cuyu i qui mac-i —хи bij. 
Are xbitaj ile rumal, xcamic. 


, 


I a-Sáulo ca titat u pam chique i 
creyent; cu tzucuj chapbal-que 


1] a-Sáulo le, јипат u wach cu 
ique chi xe camsaw i ma Estéban. 


8 





v 7.50 I mer tzij xu bij are ігі: ¿Pa quin uxlan wi yin? éXataba n-yin ta xin 'anaw ronojel iri? 1 Réyes 8:27 

Are xcamsax i ma Estéban, are 'ij wi 
xjekan i ch'o'oj chiquij i creyent pa 
Jerusalen. Conojel i creyent xe quicher 
bi pa tak tinimit re i jyub Judéa, xak 
pa tak tinimit re i jyub Samária. Xui i 
apostelab n-xe 'anmaj taj. ?Je 'o jujun 
achiab qui yom quib chi terejic chirij i 
Dios. Ique xe 'e qui muku i ma Estéban. 
Lic xe o' che. 3Xui-ri, i a-Sáulo craj cu 
sach qui wach i jutzobaj creyent pa 
Jerusalen. Are i xu 'ano, xoc chi tak ja, 
que u jucuquej li creyent, chi achiab, chi 
ixokib, y que u tz'apij pa cárcel. 


I 'utz laj tzij re i Jesucrísto 
cupon pa Samária 


^] juban creyent chi xe 'anmaj 
Jerusalen, xa ipa хе е wi, que tijin chu 
bixquil chique i winak wach i "utz laj tzij 
re i quelbal chupam i qui mac. ?'O jun 
chique, ma Felípe u bi, are xa 'ec, xoc 
che jun tinimit re i jyub Samária; xu jek 
u bixquil chique i winak chi Jesucrísto 
are i Tolque. 61 winak lic xqui mol quib 
ru, lic xqui ya quib chu tayic и tzij i 
ma Felípe. Lic xqui coj retalil che wach 
i xbix chique, xak xquilo ni'pa tak i 
milágro xu 'ano. 7Je q'ui winak xelsax 
itzel tew chique rumal i ma Felípe. I 
itzel tew que siq'uinic xe 'elic. Xak je 
qui i clis, xak je qui i siquirnak xe 
utzirsaxic. Кита! "uri 'is que quicot i 
winak pa tinimit Samária. 

9Xak pa tinimit-le, 'o jun achi, ma 
Simon u bi, chi aj 'itz. Ire 'ax co'on wi 
chi que и t'or i ај Samária winak ги 
nimak tak 'il chi xu 'ano. Lic xu 'an nim 
che rib chiquiwach. !?Conojel i winak, 
we 'о i qui ij, o we n-ta qui ij, 15 xqui 
coj retalil che u tzij i ma Simon. Xqui bij 
chiquiwach: 

—1 achi-le, mas 'o u cho'ab i Dios ги’ 
—Qque cha. 

H Lic xqui сој retalil che, man 'o 
tan chi 'ij je u t'orom ru' i u q'uial tak 
'anic chi u 'anom. !2Xui-ri, are xupon 

i ma Felípe, xqui coj 'uri wach cu bij 
ire. Xu sakij chique wach i 'utz Јај tzij 
chirij i 'atbal tzij re i Dios", xak chirij 

i Jesucrísto. Are xqui ta u tzij, je q'ui 
хаш cojo, xak xqui tz'onoj u kajsaxic ya 
piquiwi, chi achiab, chi ixokib. 13 Хак 

i ma Simon-le xu cojo y xu tz’onoj u 
kajsaxic ya puwi. Te'uri lic xterej chirij 
i ma Felípe. Lic xu bisoj are xril i nimak 
tak 'anic, i nimak tak milágro xu 'an i 
ma Felípe rumal u cho'ab i Dios. 

141 apostelab chi xe сапа] can pa 
Jerusalen xqui ta rason chi "o chic i ај 
Samária que tijin chu сојіс и tzij i Dios. 
Rumal.i xe qui tak bi i ma Pédro і ma 
Wan chila со. 15Are xe uponic, xqui 
tz'onoj che i Dios chi coc u Tewal piqui 
c'ux i creyent aj Samária. 16Xqui ап 
ile man maja ca c'un i u Tewal i Dios 
piquiwi; xui kajsam i ya piquiwi, c'utbal- 
re chi je re chic i Kajwal Jesus". 17 Are 
uri i ma Pédro i ma Wan xqui ya qui 'ab 
piquiwi і creyent, te'uri xoc li и Тема] і 
Dios piqui c'ux. 

18] ma Simon, are xrilo chi xoci u 
Tewal i Dios pa canima are xqui ya 
qui 'ab piquiwi, xu sujuj mer chique i 
apostelab. !? Xu bij chique: 

— Chi ya na chwe yin wach u 'onquil 
ile, man pachin jun quin ya in 'ab puwi, 
xak са c'un пі и Тема] i Dios ru’ —co'on 
chique. 

20] ma Pédro xu la' u wach che: 

—iCha porox ni a mer pa га’ junam 
ами’ yet! Xa ch'ob yet to’ ги mer ca lo’ 
ni u sipon i Dios. ?! Yet n-ta awe cheu 
chac i Dios, mi xa ta jubi'; n-awe ti yet 
и 'onquil, man awanima n-suc'ul taj 
chuwach i Dios. ?? Chawo'taj i n-'us taj-le 
chi a nojim pa c'ux. Cha tz'onoj 'uri che 
i Dios we cu cuy a mac, wach cat tijin 
chu ch'obic. ?? Cwil yin mas at rayinel re 
u wach i n-awe taj, lic c'a i a c'ux rumal; 
lic at'o pu'ab i mac atzalal —xu bij i ma 
Pédro che. 

24 Are "uri i ma Simon xu bij: 


2. 





*8.12 I usuc' i tzij-le, are ігі: ya c'un-nak chic і u Tewal i Dios chuwach i jyub ta'aj, chu 'atic tzij piquiwi 
conojel ni'pa i quiqui cuba qui c'ux che i Jesucrísto, man i Jesucrísto are i 'atol tzij chi coy'em te'ek. Xui-ri, i 


'atbal tzij re i Jesucrísto, pa qui c'ux i winak 'o wi, n-are ta pa nim laj rachoch i Dios pa Jerusalen. 


mer tzij xu bij are iri: pu bi i Kajwal Jesus. 

—Chi tz'onoj che i Kajwal pinwi, man 
n-quin c'ulmaj ti pacha i xi bij yix-le 
—co'ono. 

?5Te'uri i ma Pédro i ma Wan xqui bij 
chique i aj Samária wach tak quilom 
ique chi u 'anom i Kajwal Jesus, xak 
wach tak u bim canok. Te'uri xqui maj 
chali qui be pa Jerusalen. Are que 
tijin chi be, xqui paxsaj і 'utz laj tzij re 
i Jesucrísto chique i winak chupam u 
q'uial aldéa re i jyub Samária. Te'uri xe 
upon pa Jerusalen. 


I ma Felípe cu bij usuc' u tzij 
i Dios che jun aj Etiopía 


26 Xo'on panok i ma Felípe, 'o jun 
ángel re i Kajwal xupon ru' y xu bij che: 

— Cha yijba awib y jat pa sur. Cha 
maja i be chi que'el pa Jerusalen, chi ca 
'e kaj c'a pa tinimit Gáza —co'ono. 

Are i be ile chi quic'aw chakij jyub pa 
n-ta wi winak. ?7I ma Felípe xu yijba 
rib y xu maj bi u be. Are ca tijin chi be 
xril pan jun achi aj naj re i jyub Etiopía. 
Ire-le, nim i u раѓап“, aj chajinel re и 
mer i ixok chi qui 'atol tzij i aj Etiopía. 

I achi-le, xupon chu cojic u 'ij i Dios 

pa Jerusalen; xutzin u 'onquil ile, 28ya 
tzalijic chic re. Ire ca tijin chi be, cul 
chupam u careta, ca tijin u jeq'uic cumal 
caway. Tz'akat ca binic, crajlaj u wach i 
wuj u tz'ibam can i mam Isaías, ajbil u 
tzij i Dios ujer. 29 Аге 'uri i и Tewal i Dios 
xu bij che i ma Felípe: 

— Chat tejeb ru' i careta-le y chat bin 
pu tzal —co'on che. 

30] ma Felípe xa 'e pa'anem; are xu 
riko, xu ta i achi crajlaj u wach i wuj chi 
u tz'ibam can i mam Isaías. Xu tz'onoj 
che i achi: 

— Са ta u be wach і cawil chuwach i 
wuj? —co'on che. 

31 —éWach u tayic u be quin 'ano we 
n-ta jun cu bij usuc' chwe? —xu bij i 
achi che. 

Are 'uri xu bij che i ma Felípe chi ca 
'an chupam u careta, que cubi junam. 

32 Are u xak wuj chi cu takej, are i pa 
tz'ibtal wi i tzij-i: 

Ire xc'am bi che u camsaxic pacha 
jun chij. 

Jun chij, are ca c'atzix rismal, n-ca 
ch'aw taj. 

Хак queje xu "an ire ile: n-ti xu bij; 
п-хи jak ti u chi (are xqui ап c'ax 
che). 

33 Xkajsax u ’ij; mi jun xu ап афа! tzij 

puwi pacha usuce. 

Ire, mi jun u muk u xiquin xu canaj 
сапоК“, 

man і и c'aslemal xelsax che, waral 
chuwach i jyub ta'aj. 

Queje i tzij Пе u tz'ibam can і mam 
Isaías’. 

34] achi, are xutzin chi rajlaxic u xak i 
wuj, xu tz'onoj che i ma Felípe: 

— Cha 'ana utzil chomal chwe: cha bij 
chwe, ¿are i tz'ibawnak iri, are ire xu bij 
rib? ¿O are jun chic xu lapo? —co'ono. 

35 Are uri i ma Felípe xu jek u bixquil 
che wach i 'utz laj tzij ге i Jesus; хи jek 
и c'utic che ги’ i mer jupaj tzij-le pa i 
xrajlaj wi chuwach wuj. 36Te'uri, are que 
tijin chi be, xe ic'aw pa 'o wi i ya; are 
"uri i achi xu bij: 

— Chi % i ya. ¿Utz nawi ca kajsax 
ni ya pinwi wo'or? ¿'O nawi ca 'atiw u 
'onquil? —co'on che. 

37] ma Felípe xu bij che: 

—N-taj; we lic cul a c'ux che i 
Jesucrísto —co'ono. 

— Cul in c'ux che chi are i Jesucrísto 
are u C'ojol i Dios —xu bij che i ma 
Felípe. 

38 Te'uri xu tak u tac'baxic u careta. Хе 
kaj bi che диер, хе 'e chi ya. Аге 'uri i ma 
Felípe xu kajsaj ya puwi i achi. 3? Ате xe 
е] chu ch?’ i ya, i и Tewal i Dios xu сат 
bi i ma Felípe. I achi n-xril ta chic u wach, 
xui-ri ca quicotic xu maj tan chic u Бе. 401 
ma Felípe, xril ire chi 'o pa tinimit Azóto. 
Are 'uri xu maj и be che i tinimit Cesaréa. 
Are ca tijin chi be, xu paxsaj i 'utz laj tzij 
re i Jesucrísto pa tak tinimit pa xic'aw wi. 





28.27 I achi-le are jun eunüco. Are i eunüco ca bix che, are jun achi chi n-cu min ta rib си’ ixokib rumal jun 


operacion 'antal che. 
^ 8.33 Isaías 53:7-8 


28.33 I mer tzij xu bij are iri: éPachin que ch'aw chirij u muk u xiquin? 

I u c'utic rib i Kajwal che i ma Sáulo 


О 1] ma Sáulo n-xu mayij tu bixquil 

i qui camsaxic ni'pa i qui jachom 
quib pu'ab i Kajwal Jesus. Rumal 'uri 
ха 'e ru' i 'atz Јај sacerdóte, ?xe и tz'onoj 
u wuj re i rocbal pa tak molbal'ib pa 
tinimit Damásco, que u tzucbej que i 
creyent. Craj ire que u c'am lok, que 

u tz'apij pa Jerusalen, chi achiab, chi 
ixokib. 3Xui-ri, are ca tijin chi be, ya 
cupon chu nakaj i tinimit Damásco, xak 
te'et xpe jun ^а’ chicaj, xrepcan chirij 
chuwach. ^I ma Sáulo xtzak pulew; are 
"uri xu ta jun ch'awbal chicaj chi xu bij: 

—A-Sáulo, a-Sáulo, éwuchac ca 'an 
ch'o'oj chwij yin? —xbix che. 

5I ma Sáulo xu tz'onoj che: 

—&At pachin yet, Nim laj Winak? 
—co'ono. 

Te'uri xbix che: 

—Yin in Jesus; chwij yin cat tijin wi 
chu 'anic ch'o'oj. Xui-ri, xa atuquel yet ca 
'an c'ax che awib, pacha co'on jun boyex 
are cu coj akan che jun puyu; utuquel 
co'on c'ax che rib, queje ca "an yet ile — 
xbix che. 


SI ma Sáulo ca sicsat rumal u xibriquil. 


—Kajwal, ¿wach cawaj yet quin 'ano? 
—xu bij. 

I Kajwal xu bij che: 

— Chat walijok, jat pa tinimit. Chila ca 
bix wi chawe wach i ca 'ano —xbix che. 

7I achiab chi је rachi'il і ma Sáulo je 
ocnak 'il man xqui ta i ch'awbal, xui-ri 
n-xquil tu wach i xch'awic. 81 ma Sáulo 
xwalij chuwach ulew, péro are xu jak u 
ba'wach, n-ca tzun ta chic. Rumal 'uri, 
xqui ch'elej bi che u 'ab, y xqui c'am bi 
pa tinimit Damásco. ?Chila xu ch'ij oxib 
"jj n-ca tzun taj; n-cu tij ta chic u wa, 
n-cu ёи ta chic u уа. 


I Kajwal cu tak i ma Ananías 
chi rutzirsaxic i ma Sáulo 


10'O jun creyent, ma Ananías u bi, 
jekel chila pa Damásco. Ire xril pu wach 
chi i Kajwal xu c'ut rib chuwach. 

—iAnanías! —co'on che. 
—éWach cawaj, Kajwal? —xu bij ire. 

H Are "uri i Kajwal xu bij che: 

— Chat walijok, jat ра be chi "*Suc'ulic" 
ca bix che. Chila, che i rachoch i ma 
Júdas, cha tzucuj wi jun achi, ma Sáulo 
u bi, aj pa tinimit Társo. Wo'or ca tijin 
chu tz'onoxic che i Dios. !?I achi-le, at 
roy'em, man rilom chic pu wach chi 
cupon jun achi ru', ma Ananías u bi. Xak 
xin bij che chi yet ca coj ni a 'ab puwi 
man ca tzun tan chic —co'on che i ma 
Ananías. 

13] ma Ananías, are xu ta, xu bij: 

—Kajwal, je q'ui je bin-nak chwe chi i 
achi-le, are 'o pa Jerusalen, mas i сах xu 
ап chique i je awe yet. !^Y ya xc'un chi, 
col u chapbej-que ni'pa i quiqui tz'onoj 
i tobal-que chawe. I caj'atzil i sacerdóte 
xqui ya che chi cu 'an ile —co'on i ma 
Ananías. 

15 Are'uri i Kajwal xu bij che: 

—Jat; ya xin cha i achi-le ca ’e u bij in 
tzij chique i ne te aj Israel winak, xak 
chique i qui 'atol tzij, хак chique i aj 
Israel. 16Quin c'ut na che ni'pa u q'uial i 
c'ax cu ch'ij na xa мита] yin, are cu bij 
in tzij chique i winak —xu bij i Kajwal 
che. 

17Tæuri i ma Ananías ха е ги ja pa 'o 
wi i ma Sáulo. Xoc bic, xu ya u 'ab puwi 
y xu bij che: 

—Wachalal ma Sáulo, i Kajwal Jesus 
chi xu c'ut rib chawe pa be, are i xin 
takaw li awu”. Xin u tak lok man cat 
tzun tan chic, xak coc li u Tewal i Dios 
pawanima —xu bij i ma Ananías che. 

18 Are'uri i ma Sáulo pacha xc'ojwan 
u ba'wach, y xtzun chic. Te'uri xwalijic, 
y xkajsax ya puwi. !?Te'uri xu tij и wa; 
xq'iji chic u cho'ab. Xnajtin jub?’ chila 
pa tinimit Damásco cu' i creyent. 


» 


I ma Sáulo xoc chu c'utic u 
tzij і Kajwal pa Damásco 

201 ma Sáulo, are "utz chic, juntir xu 
jek qui solixic i tak molbal'ib que i aj 
Israel, y xoc chu bixquil chique chi Jesus 
are u C'ojol i Dios. ?! Conojel i xe tawic 
lic xqui bisoj: 

—] achi-le, éxataba n-are ti ire-le chi 
xu 'an ch'o'oj chiquij i creyent? Ire-le, 

are 'o pa Jerusalen, xe u chap nipa i 
quiqui tz'onoj i tobal-que che i Jesus. 
Te'uri xc'un waral que u chapbej bi 
que i creyent; xraj ire que u c'am bi pa 
Jerusalen, que u jacha chique i caj'atzil i 
sacerdóte. (Queje xqui bij i winak ile pa 
molbal'ib.) 

22Хці-гі, i ma Sáulo xa xu cowij mas u 
c'utunic chique. Lic xu "alijinsaj chique 
chi are i Jesus are i Tolque chi coy'em. 
Xe'elok chi ni'pa i aj Israel je jekel pa 
tinimit Damásco n-quiqui rik ta chic 
wach quiqui bij che. 


I ma Sáulo xa 'anmaj chiquiwach 
i nimak tak aj Israel 


23Xo'on chupan jubi’, i nimak tak aj 
Israel xqui junamsaj qui no'oj chi quiqui 
camsaj i ma Sáulo, ?^xui-ri, ire xu ta 
rason wach i qui ch'obom. Ique, chi ра?) 
chi cha'ab cacoy'ej pa tak 'elbal bic re i 
tinimit, quiqui camsabej-re. 251 creyent 
xqui to i ma Sáulo; xqui ya chupam jun 
nim laj chicach cha'ab, y xqui kajsaj 
chirij i tapia chi u sutim rij i tinimit. 
Queje u totajic ile xqui 'ano. 


Wach i xu c'ulmaj i ma 
Sáulo pa Jerusalen 


26] ma Sáulo xa 'e chic pa Jerusalen; 
are xuponic, craj ire coc cu' i creyent. 
Xui-ri ique xqui xij quib che, n-xqui 
coj taj we katzij u yom chic rib pu'ab i 
Jesus. ?7'O jun creyent, ma Bernabe u 
bi, xu c'am bi i ma Sáulo cu' i apostelab, 
man caquetamaj u wach. I ma Bernabe 
xoc chu bixquil chique wach u c'ulaxic 
i Kajwal xu 'an i ma Sáulo pa be, xak 
wach u 'ijlaxic xu 'an i Kajwal. Xak xu 
bij chique chi i ma Sáulo coi u сих xu 
lap i Jesus chique i aj Damásco. 28 Te'uri 
i ma Sáulo xnajtin cu' i creyent pa 
Jerusalen; pa i que 'e wi ique, xak ca 'e 
ire cu. ??Ire lic со и c'ux xu lap i Kajwal 
chique i winak. Xlapan cu' i aj Israel 
winak chi que ch'aw piqui ch'awbal i aj 
Griégo; 'olic xqui chap quib chi tzij cw. 
Xui-ri, ique xqui tzucuj wach camsabal- 

re. 30] creyent, are xqui ta ile, xqui c'am 
bi che i tinimit Cesaréa, te'uri xqui tak 
bi che i tinimit Társo*. (Queje u totajic 
ile xqui 'ano.) 

31 Are "uri, xuxlan jubi’ i ch'o'oj chiquij 
i tak tzobajil creyent chi je 'o pa tak 
tinimit re i jyub Judéa, xak re i Galiléa, 
xak re i Samária. Ique lic xcowir u 
cubibal qui c'ux che i Kajwal, lic quiqui 
сој u "ij, lic quiqui сој и tzij, xak xe 
quiar rumal u Tewal i Dios. 


I ma Pédro xrutzirsaj jun 
achi pa tinimit Lída 

32] ma Pédro are ca tijin chi qui 
solixic i creyent pa tak tinimit, xak xa 'e 
bin си’ i je'o pa tinimit Lída. 33 Chila xu 
rik wi jun achi, ma Enéas u bi; 'o chic 
wajxakib junab che chi cotz'ol puwi u 
ch'at, siquirnak и ch'acul. 341 ma Pédro 
xu bij che: 

—Ma Enéas, i Jesucrísto cat rutzirsaj. 
Chat walijok y cha yijba a ch'at —co'on 
che. 

I ma Enéas juntir xwalijic. 35Conojel i 
aj pa tinimit Lída xquilo wach i xa 'anic, 
xak queje i aj pa ta'aj Saron; rumal 'uri 
хаш jalwachij qui nojbal chi n-'us taj, y 
xqui ya quib pu'ab i Kajwal. 


I ma Pédro xu c'unsaj sak 
chuwach i ati Dórcas 

36 Che i Lída, nakaj 'o wi i tinimit Jópe 
pa jekel wi jun ixok creyent, ati Tabíta u 
bi. (Piqui ch'awbal i aj Griégo winak, ati 
Dórcas quiqui bij che.) I ixok-le, 'utz laj 
winak, mas que u to i niba'ib. ?7 Che tak 
i 'ij-le (are 'o i ma Pédro pa Lída), i ati 
Dórcas xiwajic y xcamic. 'O i xch'ajaw u 
ch'acul y xqui ya pu caleja. 381 tinimit 
Јӧре n-naj ta 'o wi che i tinimit Lída, 
pa 'o wi i ma Pédro. I creyent pa Jópe 
queta'am chi chila 'o wi, rumal-i xqui 
tak u siq'uixic. Xe qui tak bi queb achiab 
chu bixquil che chi we' u wach cha 
petok. 

391 ma Pédro ха 'e си”; are xuponic, 
xc'am bi chila pa 'o wi i camnak. Je q'ui 





*9.30 Ile are u tinimit i ma Sáulo. 

ixokib malcanib que o'ic; xqui mol quib 
chirij chuwach i ma Pédro. Xqui c'ut che 
nipa i camix, nipa i qui 'u' u yijpam, u 


si pam can i ati Dórcas chique are c'aslic. 


40] ma Pédro xu bij chique chi que е] 
bi jubi’. Te'uri xuqui ги’ i camnak y xu 
tz'onoj che i Dios. Xu maj и takexic i 
camnak: 
—Tabíta, chat walijok —xu bij che. 
Xak te'et, i ixok xu jak u ba'wach; are 
xu takej i ma Pédro, xcubi 'anok. ^! Te'uri 
i ma Pédro xu chap che u 'ab y xu 
yaco. Xe u siq'uij i creyent, xak i ixokib 
malcanib, y xu jach i ati Dórcas chique, 
c'as tan chic. ^?Ile, xpax rason ronojel i 
tinimit Jópe; te'uri je qui i winak хаш 
cuba qui c'ux che i Kajwal. 431 ma Pédro 
xnajtin jubi' che i tinimit-le. Xq'uiji pa 
rachoch jun ај tucul tum, ma Simon u 
bi. 


I Dios xu tak bi i ma Pédro 
ти? rachoch i ma Cornélio, 
chi n-aj Israel taj 


1 O О jun achi jekel pa tinimit 
Cesaréa, ma Cornélio u bi. I u 
patan ire, capitan piquiwi cien soldádo. I 
u bi i jutzobaj soldádo-le: Italiáno ca bix 
che. 21 ma Cornélio-le lic и уот rib che 
i Dios, lic quiqui coj u 'ij i Dios junam cu' 
i rixokil ralc"wal. Nic аге wi xu tz'onoj 
che i Dios, xak xu ya mer, tobal-que i aj 
Israel winak. 3Chupam jun 'ij, colo a las 
tres re и kajbal ij, sakil xril ire puwach 
'o jun ángel petnak ru' i Dios; xoc ru' y 
xu bij che: 
—iMa Cornélio! —co'ono. 
^]re, are xrilo, xcanajic to’ ca takenic 
rumal u xibriquil. 

—¿Wach cu bij а c'ux, Nim laj Winak? 
—xu bij che. 

I ángel xu bij che: 

—I Dios, ni'pa i a tZonom che, nipa ia 
уот chique i niba'ib, 'utz crilo; ya "o chic 
chuwach ire. 5Che a taka bi 'uri juban 
achiab pa tinimit Jópe chu siq'uixic i ma 
Simon, chi хак ma Pédro ca bix che. 61те 
'oiu posar chila ги jun chic ma Simon, 

ај tucul tz'um; i rachoch "o chu c'ulel 
i mar. Ire col u bij na chawe wach i ca 
'ano. (Queje xu bij i ángel ile che i ma 
Cornélio.) 

7 Ате xa 'ei ángel, i ma Cornélio xe 
u siq'uij queb u mocom, xak i jun u 
soldádo chi lic teren chirij, chi lic cu coj 
u ’ij i Dios. 81 ma Cornélio xu bij chique 
ronojel wach i xrilo, wach i xu ta; te'uri 
xe u tak bi pa tinimit Jópe. 

9 Chucab 'ij, i achiab que tijin chi be, 
ya que nakajab che i tinimit Jópe. Are 
tiq'uil ij, i ma Pédro сга} cu tz'onoj che 
i Dios. Xel bi 'uri puwi i ja, chi ta'aj u 
wi. Ire ca num chic, lic сгај u wa. Are 
que tijin chu yijbaxic u wa, ire 'o i xril 
puwach. !! Xril ire pacha xjaktaj i сај 
y xkaj li pacha jun nim laj c'ul pulew, 
ximtal pa tak u tzam. ?Chupam і си] 
xrilo je 'o u q'uial chicop q'ui qui wach. 
'O i cajib cakan, xak je 'o i cumatz, xak 
је oi tz'iquin; "is q'uial qui wach. 13 Хи 
ta ire chi xbix che: 

— Chat walijok, a-Pédro, cha camsaj y 
cha tija —cutixic. 

141ге xu bij: 

—Cuyu in mac, Kajwal. Yin lic n-quin 
tij ti n-ch'am ta laj tak chicop. Lic n-quin 
tij ti awas chicop? —co'on i ma Pédro. 

15Xbix chal che chicaj: 

—Ni'pa u 'anom chic ch'am i Dios 
che, ma bij yet 'uri che chi n-ch'am taj 

—cutixic. 

16 Queje xbix ile che, oxmul; te'uri 
xtzalij chic i c'ul chicaj. 171 ma Pédro 
to' ch'obonic xcanajic, wach usuc' ile chi 
xril puwach. Tz'akat xu ’an ire ile, are 
"uri i и takon i ma Cornélio je 'o chuwach 
uchija. Que tijin chu ch'obic rakan pa 
'o wi i rachoch і ma Simon. !8Are je 'o 
chuwach uchija, co xe ch'aw pan pa ja: 

—&N-chi ta 'o wi u posar і ma Simon, 
chi xak ma Pédro ca bix che? —xe cha. 

19] ma Pédro са ca tijin chu ch'obic 
wach i xril puwach. Ате 'uri iu Tewali 
Dios xu bij che: 

— Таре’, cat qui tzucuj oxib achiab. 

?? Chat walijok, chat Кај bic, y jat cu’. Ma 





110.14 Ujer, i Dios и bim chique i aj Israel піра tak qui wach i chicop chi n-'us taj ca tijawic. (Levítico 11) 

xij awib, man yin je in takom li awu' — 
co'on u Tewal i Dios che. 

21] ma Pédro xkaj li 'uri pa је 'o wi и 
takon i ma Cornélio. Xu bij chique: 

—Үіп-і, chi quin i tzucuj. ¿Wach i 
quiwaj yix wu'? —co'on chique. 

22 —Yoj ој u takom li capitan ma 
Cornélio. Ire 'utz laj winak; cu сој u 'ij i 
Dios; lic cajwax cumal i aj Israel winak. 
Jun ángel re i Dios xbin che chi xoj u tak 
li cha siq'uixic yet, man cat 'e ги’ chila 
che i rachoch. 'O u chac cu ta chawe 
wach i ca bij na che —xe cha che. 

231 ma Pédro xu bij chique chi que 
oc ги pa ja; xe сапај 'uri jun gab ru. 
Chucab 'ij, ха 'e i ma Pédro си’, xak je 'o 
jujun creyent aj Jópe xe е си”. 24Сһигох 
'jj xe upon pa tinimit Cesaréa. I ma 
Cornélio je coy'em chic cu' i rachalal, 
xak cu' i queta'am qui wach chi jeu 
siq'uim ги”. 25 Ате xupon i ma Pédro, хе] 
li ma Cornélio chu c'ulaxic, y xuqui 
chuwach, cu cojbej re u "ij. 261 ma Pédro 
xu yaco. 

— Chat walijok —xu bij che—, yin xa 
in winak pacha yet —co'ono. 

?7Que tijin chi tzij, xe oc bi pa ja; are 
uri xe ril u q'uial winak qui molom quib, 
coy'em ruponic. ?8Te'uri i ma Pédro xu 
bij chique: 

—Yix lic iweta'am chi i ka costümbre 
yoj oj aj Israel, n-cu ya ta chake coj oc 
iwu' che iwachoch yix chi n-ix ta aj 
Israel. N-cu ya ta chake cakuc'aj kib iwu' 
yix; xui-ri i Dios и c'utum chwe chi n-'us 
taj we quin bij itzel winak che chic jun 
chic. N-'us taj we quin bij chi i ne te aj 
Israel ne te 'utz chuwach i Dios*. Queje 
ile u c'utum chwe. 29Rumal-i, are xin i 
siq'uij, juntir xin petic. N-ta co'ono we 
n-ix ti aj Israel; n-ta xin bij che ile. Cwaj 
cwetamaj wuchac xin i siq'uij iwu' — 
co'on i ma Pédro chique. 

30Te'uri i ma Cornélio xu bij che: 

— Che can i cajib 'ij, pacha i 'or-i, ya 
co'on a las tres re u kajbal 'ij, "o i xwil 
pinwach. Yin in 'o waral ru' wachoch; 
in canam can in wa'im man quin tijin 


D 


200 


chu tz'onoxic che i Dios. Xak te'et, 
xwinakir jun achi chinwach, i и 'u' lic ca 
walch'inic. 3! Xu bij chwe: “Ma Cornélio, 
Dios u tom wach i ca tz'onoj che; xc'un 
pu c'ux chi lic que a to i niba'ib," xu bij 
chwe. 32*Cha taka u c'amic i ma Simon, 
chi xak ma Pédro ca bix che," co'ono. 
“Ire 'o pa tinimit Jópe; 'o u posar ги’ jun 
chic ma Simon chi aj tucul tz'um. I 
rachoch 'o chu c'ulel i mar. Ire col u bij 
chawe wach i ca 'ano." Queje ile xu bij i 
ángel chwe. ?? Rumal.i, juntir xin tak a 
siq'uixic; 'utz ха 'ano xat c'unic. Wo'or 
ka molom kib chi, chuwach i Dios; cakaj 
caka ta wach ca bij chake, pacha u bim i 
Dios chawe chi ca bij chake —co'on i ma 
Cornélio. 


I u tzij i ma Pédro chi 
rachoch i ma Cornélio 


34 Ате uri i ma Pédro xoc chu bixquil 
chique: 

—Wo'or quin ta u be chi katzij i Dios 
xak jun kilic cu 'ano. 351ге is 'utz que 
rilo ni'pa i quiqui сој u 'ij, xak quiqui 
ап і 'utz; n-ta co'ono bi chi jyubal je 
petnak wi. 36 Аге ile, are і 'utz laj tzij 
xu tak bi chique i aj Israel winak; xu 
bij chi rumal i Jesucrísto, і winak 'is 
quiqui rik i chombal quib ru' i Dios. Are 
i Jesucrísto are i Cajwal i winak conojel. 
37Iweta'am yix wach i xa 'ani ра ronojel 
i jyub Israel, chi xjekan li са Galiléa, 
are xq'uis u chac i 'etz ma Wan, chi xu 
Cut chique і winak chi 'o u chac quiqui 
jalwachij qui c'aslemal, xak ca kajsax 
ya piquiwi. 38[weta'am yix chi Jesus ај 
Nazaret, i Dios lic xu ya i u Tewal che, 
xak i u cho'ab; ire xbin pa tak tinimit chu 
'onquil i иіл, хак chi cutzirsaxic nipa i 
je o pu'ab itzel. Xtiqui chu 'onquil, man i 
Dios lic 'o ги’. ?? Yoj oj apostelab, 'is xkilo 
ronojel wach xu 'an i Jesus pa tak jyub 
re i Judéa xak pa tinimit Jerusalen, c'a 
are xqui rip chuwach cruz, camsabal 
re. 40 Are i mísmo Jesucrísto chi Dios 
xu c'astaj churox "ij, y xu winakirsaj 
chic chakaxol yoj. 41 N-xu c'ut ta chique 





* 10.28 I mer tzij xu bij are iri: I Dios u c'utum chwe chi n-'us taj we quin bij chi jun winak n-ch'am taj 


chuwach i Dios, o we tz'il chuwach i Dios. 

i winak conojel, xui chake yoj, man yoj 

oj chatal ujer rumal i Dios, caka yabej 
rason. Kv’ yoj xu tij wi u wa, i u уа’, are 
walijnak chic chiquixol i camnak. 42Xoj 
u tak yoj chu ya'ic rason chique i winak; 
xoj u tak bi chu bixquil chi Dios yawnak 
i Jesus-le aj 'anol "atbal tzij piquiwi i je 
c'aslic, xak i je camnak, wach tak i qui 
'anom. 43 Conojel i ajbil u tzij i Dios, ах 
qui bim wi wach u patan i Jesus. Qui bim 
chi nipa i quiqui cuba qui c'ux che ire, "is 
ca cuytaj qui mac; rumal ire que cuytaj 
na. (Queje i u tzij i ma Pédro ile chique.) 


Xc'un i u Tewal i Dios piquiwi 
ine te aj Israel winak 


44 Аге ca tijin i ma Pédro chi tzij, are 'uri 
xc'un i u Tewal i Dios piquiwi conojel i xe 
taw u tzij. 351 aj Israel creyent chi je petnak 
ru' i ma Pédro, ique to' xqui bisoj are xkaj 
и Tewal i Dios piquiwi i ne te aj Israel. 
(Quiqui bij ique, xui chique i aj Israel 
winak ca ya'ic, péro n-xui taj.) ^9'Alaj chi 
petnak piquiwi, man xqui ta ique chi junwi 
chic que ch'awic, xak que tijin chu cojic u 
"ij 1 Dios. 47 Te'uri і ma Pédro xu bij: 

—Xak ique xkaj li u Tewal i Dios cu 
pacha и 'anom chake yoj. Rumal.i, 'utz 
we ca kajsax ya piquiwi —co'ono. 

48 Xu tak 'uri u kajsaxic ya piquiwi, 
c'utbal-re chi je re chic і Jesucrísto. 
Te'uri, ique xqui tz'onoj che i ma Pédro 
chi ca najtin си’. 


I jutzobaj creyent aj Israel 
xqui ta u be chi xak 'o i cuybal 
mac chique i ne te aj Israel 


1 1 lI apostelab chi је 'o pa Judéa, 
xak i juban creyent chila, xqui ta 

rason 'uri chi 'o i ne te aj Israel chi хак 
xqui сој и tzij i Dios. 21 ma Pédro, аге 
xtzalij pa Jerusalen, xyaj cumal jujun 
creyent chi je aj Israel winak; cacaj 
ique chi conojel i creyent са 'an i retal 
circuncision chique. ?Xqui tz'onoj che: 

—éWuchac xat е bin си’ i ne te aj 
Israel winak? éWuchac xa tij wa си’? — 
xe cha che. 

AAre uri i ma Pédro 'is xu bij chique 
ronojel wach i xu c'ulmaj. Xu jek u 
bixquil chique wach u jekanic lok. Xu 
bij: 

5—Yin, are in ’o pa tinimit Jópe, quin 
tijin chu tz'onoxic che i Dios. Are 'uri 'o 
i xwil pin wach. Xwilo chi xkaj li pacha 
jun nim laj c'ul chicaj, ximtal pa tak u 
tzam; xkaj li wv, pa іп 'o wi yin. SAre 
xin takej coq'uil, xwilo je 'o tak chicop 
chupam, cajib cakan, jujun chique lic 
je itzel chicop; xak je 'o cumatz, xak 
je o tziquin chupam. "Are 'uri xin ta 
jun ch'awbal chi xu bij: *Chat walijok, 
a-Pédro," xu bij chwe, “cha сата] y cha 
tija,” xin utixic. $"Cuyu in mac, Kajwal," 
xin bij, ^yin n-ta xak ocnak pin chi' chi 
n-ch'am taj; іс n-ta хак оспак pin chi 
chi awasim сһісор,” xin bij che. ?Are 
"uri i ch'awbal chicaj хіп и ја chic; xu 
bij: *Ni'pa u 'anom chic ch'am i Dios che, 
ma bij yet 'uri che chi n-ch'am taj," co'on 
chwe. !?Oxmul xu апо, te'uri xel chubi 
chicaj. 1! Are 'uri xe upon oxib achiab ги 
ja. Je taktal bi chin tzucuxic, je petnak 
са pa tinimit Cesaréa. 121 u Tewal i Dios 
xin u tak bi си, n-ta chic quin na wib 
che. Xak i wakib aj Israel creyent chi 
je aj Jópe xe е wu’, у konojel yoj хој oc 
chi rachoch i achi chi xin u siq'uij. !?Ire 
xu bij chake chi xwinakir jun ángel chi 
rachoch, chi xu bij che: “Che a taka bi 
achiab pa Jópe chu tzucuxic i ma Simon 
chi xak ma Pédro ca bix che. 14Ire cu bij 
na chawe wach u rikic a c'aslemal chi 
n-tu q'uisic, yet cu' awixokil awalc'wal." 
Queje ile xbix che, xu bij chwe. 15 Аге 
xin uponic y xin jek u c'utic chique, 
xc'un u Tewal i Dios piquiwi, xak jun 
ru' pacha xu 'ano are xc'un ku' yoj are 
xka jek i ka chac. !6Te'uri xc'un chin 
c'ux wach u bim can i Kajwal. Xu bij 
ire chi i ma Wan xu kajsaj ya piquiwi i 
winak, péro co'on panok i Dios cu kajsaj 
li u Tewal piquiwi i winak. (Queje xu 
bij ire ile chake.) 17 Xwil yin chi xu ап 
i Dios chique ique xak jun ru' pacha u 
'anom chake yoj chi ka jachom kib pu'ab 





710.48 I mer tzij xu bij are iri: Pu bi i Kajwal Jesus. 

i Kajwal Jesucrísto. We queje xu 'an i 
Dios ile, ¿xataba quin 'atij yin wach craj 
i Dios? N-taj. (Queje xu bij i ma Pédro ile 
chique.) 

18] creyent pa Jerusalen, are xqui ta 
ile, n-xe ch'aw ta chic, xa xqui c'amwaj 
xqui tioxij che i Dios. Xqui bij: 

—"Alaj 'uri chi Dios xak u уот chique 
i ne te aj Israel chi quiqui jalwachij 
qui no'oj chi n-'us taj, ch'acbal re qui 
c'aslemal sakil. (Queje ile xqui bij 
chiquiwach.) 


Iuq'uiaric i jutzobaj 
creyent pa Antioquía 


19] creyent pa Jerusalen, are xcamsax 
i ma Estéban, xak xpe ch'o'oj chiquij 
ique. Rumal-i, xe 'el chila; 'o i xe 'e pa 
jyub Fenícia, ’o і xe'e pa Chípre, xak 'o 
i xe'e c'a pa Antioquía. Are xe upon pa 
tak jyub-le, xe oc chu bixquil i 'utz laj 
tzij re i Jesucrísto; xui chique i aj Israel 
winak xqui bij wi; n-xqui bij ta chique 
i ne te aj Israel. 20Xui-ri, je 'o jujun 
creyent aj pa Chípre, xak juban aj pa 
Ciréne, xe upon che i tinimit Antioquía y 
xe oc chu c'utic i "utz laj tzij re і Kajwal 
chique i ne te aj Israel. 21 Are xqui 'an 
ique ile, lic 'o u cho'ab i Dios си. Je mas 
i winak xqui jach quib pu'ab i Kajwal, 
xak xco'taj can i qui nojbal re ujer. 

22] jutzobaj creyent pa Jerusalen 
xqui ta rason chi je q'ui aj Antioquía 
qui jachom quib pu'ab i Kajwal; rumal-i 
хаш tak bi i ma Bernabe cu". ?3Ire, are 
xupon chila, xrilo chi lic 'o utzil chomal 
re i Dios со, lic xquicot гита]. Te'uri xe 
u pixbaj conojel, chi jiquil qui c'ux che 
'olok, lic ma co'taj i Kajwal. ?*Queje ile 
xu bij ire chique, man ire 'utz Јај winak, 
lic 'o i u Tewali Dios ги’, xak lic cul u 
c'ux che i Dios. Rumal-i, mas tan chic i 
winak xqui jach quib pu'ab i Kajwal. 

?5'Te'uri i ma Bernabe ха е pa tinimit 
Társo chu siq'uixic i ma Sáulo. Are xu 
riko, xu c'am li pa tinimit Antioquía. 

26 Are xe uponic, xe q'uiji jun junab си 
i jutzobaj creyent chila. Je q'ui i winak 
xe qui tijoj che i junab-le. I creyent 

pa Antioquía, "Cristian" ca bix chique 

cumal i winak. Are i nabe u bixquil ile 
chique i je re i Jesucrísto. 

27Pa tak 'ij-le, је 'o juban creyent aj 
pa Jerusalen xe c'un pa Antioquía. Je 
ajbil-re chique i winak wach i ca 'ani 
na. ?8Jun chique, ma Agábo u bi, xtaq'ui 
ап chiquixol i creyent pa qui molom wi 
quib; rumal u Tewal i Dios chi 'o ru', xu 
bij chique chi ca pe jun wa'jal ronojel 
u wach i jyub ta'aj. Xo'on panok, ni'pa i 
xu bij, queje xe'elok. Xpe jun wa'jal pa 
tak 'ij re i ma Cláudio, are "atol tzij wi 
ire. 292 Entónces і creyent pa Antioquía 
xqui ch'obo chi que qui to pan i creyent 
aj Judéa. Chi qui jujunal xqui ya qui mer, 
nipa i que tiqui chu ya'ic. 301 ni'pa i mer 
chi xqui molo, xqui tak bi chique i qui 
wi qui jolom i creyent aj Judéa. Piqui'ab 
i ma Bernabe i ma Sáulo xqui tak wi bic. 


I ma Heródes xu tak u camsaxic i ma 

Jacóbo, xak i u tz'apixic i ma Pédro 
1 2 1 Che tak i 'ij-le, i 'atol tzij ma 

Heródes, xu jek ch'o'oj chiquij 

jujun creyent. ?Xu tak u camsaxic i 
ma Jacóbo ги’ ch'ich'; are i ma Jacóbo 
chi catz qui cha' quib ги’ i ma Wan. ?I 
ma Heródes, are xrilo chi que quicot 
i nimak tak aj Israel rumal ile, xu tak 
"uri u chapic i ma Pédro. Are 'ij chi xu 
'an ire ile, are i nima'ij que i aj Israel 
chi ca tijaw wi i caxlanwa n-ta cunbal 
che. Аге xchaptaj i ma Pédro, are 'uri 
i ma Heródes xu tz'apij pa cárcel. Xe u 
coj cajib tzobaj soldádo chu chajixic; je 
cajcaj chu chajixic jutak ch'ay, chi pa'ij 
chi cha'ab. Xu ch'ob i ma Heródes, are 
ca q'uis i nima'ij, cresaj li ma Pédro 
chiquiwach i winak, man xu ch'ob ire 
quiqui 'an qui 'atbal tzij i winak che. 
5Rumal.-i, i ma Pédro 'o pa cárcel, lic 
chajtalic. Xui-ri, i jutzobaj creyent n-xqui 
mayij tu tz'onoxic che i Dios puwi; lic 
ronojel qui c'ux xqui 'ano. 


Irelic i ma Pédro pa 
cárcel rumal i Dios 


SI ma Pédro "o pa cárcel, kus u waram 
chiquixol i queb soldádo. Ire ximom u 
аЬ ги’ queb carena chi хак yukul chique 

i soldádo. Xak je queb chic soldádo je 
tac'al xol uchija, quiqui chajij i cárcel. U 
ch'obom i ma Heródes cu ya i ma Pédro 
chiquiwach i winak chucab 'ij. Z (Маја ca 
pe u sakiric) xak te'et xwinakir jun ángel 
re i Kajwal ru' i ma Pédro. I pa cárcel 

lic xo'on sak гита]. I ángel xu yin pan u 
c'alc'ax i ma Pédro y xu c'astaj. 

—iChat walij la! —co'ono. 

Are "uri, xtzak i carena pulew chi 'o 
che и "ab i ma Pédro. 81 ángel xu bij che: 
— Cha bajij a pam, y cha cojo a xajab 
—co'on che. Are xu 'an i ma Pédro ile, 

te'uri xu bij i ángel che: 

— Cha cojo a chaquet, y chat terej 
chwij —xutixic. 

91 ma Pédro xterej li chirij i ángel, y 
xel lok. Xu ch'ob ire mok n-katzij taj wach 
ca tijin chi rilic, mokxa xa cachiq'uic 
cu bij ire. !?Xe ic'aw pa je 'o wi i nabe 
jutzobaj soldádo, te'uri xe ic'aw chic che i 
ucab tzobaj soldádo. Xe upon che uchibe, 
lic ch'ich', xui-ri utuquel xu jak rib. Xe 
'el lok, y xe bin jubi' che jun be. Te'uri i 
ángel xu canaj can i ma Pédro utuquel pa 
be. 1 Are ’uri i ma Pédro xrilo chi katzij 
wach i ca tijin chi rilic. Xu bij: 

—Wo'or xwilo chi katzij ile. I Kajwal u 
takom li u ángel, tobal we chuwach i ma 
Heródes xak chiquiwach i nimak takaj 
Israel, wach qui ch'obom quiqui 'an 
chwe —co'ono. 

12Ca tijin chu ch'obic queje ile, xa 'e 
chi rachoch i ati Mariy, chi u chuch 
i a-Wan, chi xak a-Márcos ca bix che. 
Chila qui molom wi quib u q'uial winak, 
que tijin chu tz'onoxic che i Dios. 131 ma 
Pédro xu c'ojca і sawan. Are "uri xel li 
jun ali, al-Róde u bi, xol u ta pachinok. 
14 Are xu ta u ch'awbal і ma Pédro, xsach 
u no'oj rumal u quicotic. Xtzalij la, n-xu 
jak ti sawan. Xa 'e pa'anem chu bixquil 
chique i je 'о pa ja, chi ma Pédro tac'al 
chic pa ocbal bic. 15Ique xa xqui bij che: 

—iAt ch'uj! —xe cha che. 

I ali xu bij chi lic katzij are ire. Ique 
xqui bij chic chi n-are taj: 

—lle xa u ninox —xe cha che. 

16] ma Pédro n-xu mayij tu c'ojc'axic 
i sawan. I creyent, are xqui jak uchibe, 

xquilo chi katzij are ire; lic xe ос 11 
che. !7] ma Pédro xu c'ut rv и аЬ chi 
me ch'awic. Te'uri xu bij chique wach i 
relsaxic хи гап i Kajwal che, pa cárcel. 
Xak xu bij chique: 

—Chi ya rason che i ma Jacóbo, хак 
chique i juban creyent —co'ono. 

Te'uri xel bic, ха 'e chic che jun 
tinimit. 

18 Are xpe u sakiric, i soldádo lic que 
c'achiric; que bisonic man n-ta chic i ma 
Pédro, n-queta'am taj wach relic xu 'ano. 
19] ma Heródes xu tak u tzucuxic coq'uil, 
péro n-xqui rik taj. Xu ya quekan 'uri i 
soldádo, y xu tak qui camsaxic. Te'uri 
xel i ma Heródes pa Judéa; xa 'e jekel pa 
tinimit Cesaréa. 


I u camic і ma Heródes 


20 Xo'on panok i ma Heródes xpe 
roywal chique i winak aj pa tak 
tinimit Tíro y Sidon. Rumal.-i, ique 
хаш yijba chiquiwach chi conojel 'is 
que 'e chuwach i ma Heródes. Ire 'o jun 
achi ru', nim u patan, ma Blásto u bi. I 
winak aj Tíro, i aj Sidon xqui bij che i 
ma Blásto chi cu coj qui tzij chuwach i 
ma Heródes, chomarsabal quib ги. °О u 
chac chique quiqui chomaj chic quib ги, 
man chila pu tinimit i ma Heródes xpe 
wi wach i quiqui tijo. 211 ma Heródes xu 
chic "uri jun ’ij chique, are quiqui mol 
quib y quiqui yijba chiquiwach. Are xu 
rik i "ij, xu coj u °w lic chom y xcubi ри 
cubibal ге u 'atbal tzij. Xu bij игі jun 
nim laj bixquil chiquiwach. ??I winak, 
are xqui ta, xe siq'uinic: 

—ilre-le n-to' ta winak! ille lic jun 
dios! —que cha. 

?3Xak te'et jun ángel re і Kajwal xu 
petsaj yobil chirij і ma Heródes, man 
n-xu bij taj chi xa jun i Dios chi ca 
majawic quiqui сој u 'ij. Rumal-i, хи ап 
che chi xtijaw cumal amol, y xcam rumal. 

24] u tzij і Kajwal ca tijin и paxic u 
wach; xa ipa ca tataj wi. 

25] ma Bernabe i ma Sáulo, are xq'uis 
i qui chac pa Jerusalen, xe 'el chila, xqui 
c'am bi i a-Wan cw, chi хак a-Márcos ca 
bix che. 

I Dios xe u cha ima Bernabe i 
ma Sáulo chu 'onquil u chac 


1 3 1Che i jutzobaj creyent re i 
tinimit Antioquía, je 'o jujun 

ajbil u tzij i Dios, xak je 'o jujun aj 
tijonel que i creyent: je are i ma Bernabe, 
i ma Simon chi xak ma 'Ek ca bix che; 
хак 'o i ma Lúcio chi aj tinimit Ciréne; 'o 
i ma Manaen (chi xe q'uitsax junam ru' i 
ma Heródes, chi gobernador pa Galiléa); 
хак 'o i ma Sáulo. ?Xu rik jun 'ij, ique 
que tijin chu cojic u 'ij i Kajwal, co'tam 
qui wa'im rumal u tz'onoxic che i Dios. 
Are 'uri i и Tewal i Dios xe и 'ijla: 

— Che i jacha i ma Bernabe i ma Sáulo 
chwe, man `o jun qui chac quin ya'o 
—co'ono. 

З Аге xquelej u tz'onoxic che i Dios, 
xak xq'uis i tiémpo chi co'tam can i qui 
wa'im, are 'uri xqui ya i qui 'ab piquiwi i 
ma Bernabe, i ma Sáulo, у xe qui а bi 
che qui chac. 


Jun aj'itz xo'on potz' rumal u mac 


^Te'uri i ma Bernabe i ma Sáulo xe 'e che 
qui viáje, je taktal bi rumal u Tewal i Dios. 
Nabe xe 'e pa tinimit Seléucia. Chila xe oc 
wi pa bárco, 'enam que c'a pa Chípre, jun 
ral jyub setel chuwi mar. 5Are xe upon pa 
Chípre, xe kaj che і tinimit Salamína, pa 
que c'un wi i bárco ра mar. Ате 'uri xqui jek 
u bixquili u tzij i Dios pa tak molbal'ib que 
i aj Israel winak. Хак i a-Wan ха е cu’, aj 
tolque. 6Хе bin pa tak tinimit са xe upon 
che i tinimit Páfos, chi 'o chi ya. Chila xqui 
rik wi jun aj Israel, ma Barjesus u bi, (chi 
xak ma Elímas ca bix che). I achi-le, aj'itz; 
ire xa aj t'oronel, cu bij chi ajbil u tzij i Dios 
péro n-are taj. 7ге ?о ги i gobernador, ma 
Sérgio Páulo, chi lic % u no'oj. I gobernador 
xu tak qui siq'uixic i ma Bernabe i ma Sáulo, 
man craj cu ta u tzij i Dios. 9I aj'itz xu jek 
u la'ic u wach i qui tzij i ma Bernabe i ma 
Sáulo; craj ire chi n-cu coj ti gobernador u 
tzij i Dios. 91 ma Sáulo (chi хак ma Páblo ca 
bix che) іс 'o u Tewal i Dios ru. Xu тај u 
takexic i aj'itz; !?xu bij che: 

—iAt t'oronel; lic at mal; at rac'al itzel; 
at aj ch'o'oj chirij i 'utz! ¿Wuchac xa ca 
jech'absaj i sak laj tzij re і Kajwal? !! Wo'or 
i Kajwal cat u ya na pa c'ax. Cat potz'ir 
na; n-cawil ti sak, queb oxib 'ij —co'ono. 

Juntir xoc i 'ekum che u ba'wach; pacha 
pa 'ekum 'о wi. Te'uri xu tzucuj pachin 
ca ch'elew bic, man n-ca tzun ta chic. 121 
gobernador, are xril ile, xu coj u tzij i 
Dios; lic xu bisoj che i c'utunic re i Kajwal. 


I и tzij і ma Páblo xutux cumal 
i aj Israel re i jyub Pisídia 


13] ma Páblo си’ i rachi'il xe 'el pa Páfos; 
xe oc bi pa bárco, xe 'e c'a pa tinimit Pérge, 
и cwenta i jyub Panfília. Xui-ri, i a-Wan 
(chi хак a-Márcos u bi) n-xa е ta cu; ire 
xtzalij chic Jerusalen. 141 juban xe 'el pa 
Pérge, хе 'e che jun chic Antioquía, chi и 
cwenta i jyub Pisídia. Are xu rik i 'ij chi 
uxlambal 'ij, xe oc pa ja re i molbal'ib, y xe 
cubi chila. !5Xqui сој retalil are xa 'ajlax 
u wach i wuj pa tz'ibtal wi i ujer 'atbal tzij 
xak i qui tzij i ujer ajbil u tzij i Dios. Are 
xutzin i rajlaxic-le, i caj'atzil i molbal'ib 
xqui tak u tz'onoxic chique i apostelab: 

—Kachalal, mokxa "o jun tzij quiwaj 
qui bij, pixbal que i winak. 'Utz qui bij 
na —xbix chique. 

léAre'uri i ma Páblo xwalijic, хи c'ut 
и ’ab chique chi n-que ch'aw ta chic. 
Te'uri xu bij chique i winak: 

—Ix wach aj Israel, xak yix chi n-ix ta 
aj Israel chi qui сој u 'ij i Dios, chi ta na 
ре’. 171 ka Dios yoj oj aj Israel, xe u cha 
i katit i ка mam ujer, cu yabej re i utz 
piquiwi. C'a are je 'o pa Egípto, naj chei 
qui tinimit, i Dios xe u q'uiarsaj, te'uri ru' 
и cho'ab xe resaj pa jyub Egípto. !8Are хе 
е] pa Egípto, i Dios xu ch'ijo wach i xqui 
'ano are xe bin pa jyub tz'inilic cuarénta 
junab u wach. 19 Xu sach qui wach wukub 
tinimit, cu yabej re i jyub chique i katit ka 
mam. Are i jyub-le, are i Canaan. ??Te'uri, 
cajib ciénto cincuénta junab u wach, i 
Dios xu ya juban aj c'amol* u tzam chique; 
ique xqui 'at tzij piquiwi i winak c'a are 
xic'aw i q'uisbal-re, chi are i nim laj ajbil 





£13.20 I aj c'amol u tzam-le, “јиёсеѕ” са bix chique. 

u tzij i Dios, mam Samuel. 21 Te'uri i katit 
ka mam n-xcaj ta chic ile, xqui tz'onoj 
jun qui 'atol tzij piquiwi. I Dios xu ya 
"uri chique wach i xqui tz'onoj. Cuarénta 
junab u wach, "o jun qui 'atol tzij, ma 
Saul u bi. I ma Saul-e, u c'ojol i mam 
Sis; imam Sis, jun canok chique u muk 
и xiquin can i mam Benjamin. ??Xo'on 
panok, i Dios xresaj i ma Saul che u patan, 
y xu ya can i ma David pu q'uexel. Xu bij 
"uri: “I a-David le, chi и c'ojol i ma Isai, 
kus cwil yin u c'ux; cu ап na ire ronojel 
pacha і cwaj yin." Queje xu bij i Dios 
ile. 23 Вау, are jun canok chique и muk 
u xiquin can i mam David-le chi Dios xu 
cha, tobal ke yoj oj aj Israel, pacha u bim 
ujer. Ire are i Jesus chi quin bij chiwe 
woor. ?^Are maja cu jek u chac i Jesus, i 
'etz ma Wan xoj u pixbaj yoj oj aj Israel, 
chi caka jalwachij i ka nojbal chi n-'us taj, 
хак ca kajsax уа ракамі. 251 'etz ma Wan, 
are ya mer cu rik i "ij ca q'uis u c'aslemal, 
xu bij: “Qui bij yix mok yin ne i toliwe, 
péro n-yin taj. Ire ca c'un c'a chwijil yin, 
lic nim ni и 'ij. N-nim ti in 'ij yin chuwach 
ire, n-ca majaw ta chwe quin 'an mocom 
che wib chirij, mi tene quin tor u wach u 
xajab." Queje ile xu bij i 'etz ma Wan. 
26]x wachalal, chi ix u muk u xiquin 
can i mam Abraham, xak yix chi n-ix 
ti aj Israel chi xak qui сој u 'ij i Dios, 
chiwe yix, i Dios cu tak i tzij-i, man 
quiwetamaj wach iwelbal chi sak. ?7I 
aj Jerusalen winak, xak i caj'atzil ique 
chi xqui camsaj i Jesus, n-queta'am taj 
chi ire ru' i Dios petnak wi. N-xqui ta ti 
usuc' i tzij chi cacajlaj pa molbal'ib pa 
tak uxlambal 'ij. Xe'elok chi je are ique 
xe 'anaw ile pacha i tz'ibtal can ujer; 
queje ile xe'elok are xqui tak u camsaxic 
i Jesus. ?8]re lic n-tu mac; tupu n-xqui 
rik tu mac chirij, xqui tz'onoj che i ma 
Piláto chi cu tak u camsaxic. 2 Аге 
xqui q'uis u 'onquil che, ronojel pacha 
i tzibtal can ujer, te'uri xqui kajsaj li 
chuwach i cruz y xqui muku. 39Xui-ri, i 
Dios xu c'unsaj sak chuwach. 3! Te'uri i 
Jesus q'uial ij xa кај u wach cumal i 


LOS HECHOS 13 


u tijoxelab. Je are ique-le chi je rachi'il 
o'onom lok. Je teren chirij аге хи jek u 
patan pa Galiléa, c'a are 'o wi are xeu 
quisa pa Jerusalen. Y wo'or, je are ique- 
le que tijin chu bixquil chique i winak 
wach xu 'an i Jesus. 
32Wo/or, yoj oj 'o chi, chu bixquil i 'utz 
laj tzij chiwe, chi are iri: i Dios ca tijin 
chu 'onquil wach i u bim ujer chique i 
katit ka mam. 33Yoj oj qui muk qui xiquin 
canok; i Dios ca tijin chu 'onquil pacha 
i u bim chique ique ujer (chi cu c'unsaj 
sak chuwach i Jesus). Xe'elok pacha cu 
bij u tzij i Dios tzibtal can chupam i wuj 
Sálmos*. Xu bij: “Yet at in C'ojol; wo'or 
in yom a c'aslemal." (Queje ile tz'ibtal 
canok.) 341 Dios и bim ujer chi cu c'unsaj 
sak chuwach i Jesus; u bim chi u ch'acul 
n-ca jar taj, man xu bij chupam u wuj: 
"Quin ya ni utzil chomal chiwe pacha 
xin bij che i mam David ujer*." (Queje ile 
tz'ibtal canok.) 35'O jun chic tzij pa wuj 
Sálmos cu bij: “Yet n-ca ya ta che, chi 
ca jar и ch'acul i lo'laj a takon/," co'ono. 
36 (Mix sachic, i tzij-i n-chirij ti mam 
David tz'ibtal wi; chirij i Jesus tz'ibtal wi.) 
Katzij, i mam David xcamic are xutzin u 
patan pacha i u ch'obom i Dios. Xcamic, 
xmuk chiquixol i ratit u mam, y u ch'acul 
xjaric. 37 Xui-ri, i Jesus, chi c'astam 
rumal i Dios, i u ch'acul ire n-xo'on ta 
mal. 38Wachalal, 'o u chac chi ta u be 
chi rumal i Jesus xoj c'un chu bixquil 
chiwe wach u rikic i cuybal mac. 3?Ni'pa 
i winak quiqui cuba i qui c'ux che i Jesus, 
ca cuy ni qui mac гита]. Rumal ire 'o i 
cuybal mac chi o'onom lok n-cuytajnak ta 
rumal i 'atbal tzij chi tzibtal can rumal i 
mam Moises. ^" Chi апа cwent mi petsaj i 
roywal i Dios piwi, pacha qui tz'ibam can 
i ajbil u tzij i Dios ujer:* (I Dios xu bij): 
^ iChiwilape', yix chi ix yo'yanel che 
in tzij! 
Cha sach i nojbal che, cha sachsax 
i wach rumal i nimak tak 'anic, 
rumal i nimak tak xibin'ib, 
quin гап ni yin, in Dios, che tak i 
"iji, che tak i ic-i. 





^13.33 I wuj “Sálmos” ca bixic, are juban bix, cojbal re u 'ij i Dios. I tzij xu bij waral-i 'o chupam i ucab bix. 


113.34 Isaías 55:3 113.35 Sálmo 16:10 


*13.40 Habacuc 1:5 

N-qui ta ti u be, n-qui coj taj wach i 
quin ап na, 
tupu "o i ca lapaw chiwe. 

(Queje u tzij i Dios ile chi tz'ibtalic, xu 
bij ima Páblo chique.) 

42Те”игі хе] i ma Páblo pa molbal'ib 
junam cv i rachi'il. I winak chi ne te aj 
Israel chi calaxic, lic xqui tz'onoj chique 
chi que c'un chic си’ pa wukub "ij, chi 
are tan chic i uxlambal 'ij. Cacaj пі и 
tayic tan chic i qui tzij. 43 Аге xe utzinic, 
xe 'el li conojel pa molbal'ib, je q'ui xe 
terej chiquij i ma Páblo i ma Bernabe. Je 
'o i aj Israel winak, xak ’o i juban chi ne 
te aj Israel, xui-ri lic xqui сој u ’ij i Dios 
junam си. I ma Páblo i ma Bernabe xe 
qui pixbaj chi quiqui jicba qui c'ux che і 
rutzil u c'ux i Dios. 

^*Che chic і wukub ij, xe u rika i ij 
re chic jun uxlambal 'ij. Xqui mol quib 
laj conojel i winak re i tinimit chu tayic 
u tzij i Dios. 451 aj Israel, are xquilo xe 
moltaj i winak je q'ui, xpe coywal. Xe 
oc chu la'ic u wach che i ma Páblo, xak 
xqui yo'ya. 46I ma Páblo i ma Bernabe, 
co qui c'ux xqui bij chique: 

—O u chac xka bij u tzij i Dios chiwe 
yix nabe, ix aj Israel winak. Xui-ri, cakil 
yoj chi yix n-quiwaj ti qui cojo; cakil yoj 
chi qui bij yix n-ca majaw ta chiwe we 
qui rik i c'aslemal chi n-ca q'uis ta chic. 
Rumal.i сој 'ec; сој 'e си’ i winak ne te aj 
Israel. 47 Мап queje ile хој u tak i Kajwal 
chu 'onquil; ire xu bij can i tzij-i: 

At in сојот pacha jun 'a' quiquilbej 
re qui be ni'pa i ne te aj Israel; 
at in cojom tobal que i winak 
ronojel u wach i jyub ta'aj chu 
rikic i quelbal chi sak. 
(Queje u tzij i Dios ile chi tz'ibtalic', xqui 
bij ima Páblo i ma Bernabe chique.) 

^8] ne te aj Israel winak, are xqui ta 
ile, lic xe quicotic. Xe oc chu bixquil chi 
u tzij і Kajwal lic 'utz. Are 'uri nipa i je 
chatal rumal i Dios chi quiqui rik qui 
c'aslemal n-tu q'uisic, ique 'is xqui coj u 
tzij iKajwal. *?Queje ile xu ар i u tzij 
i Kajwal, lic xpax u wach che i jyub-le. 

50 Xui-ri, i aj Israel хе е си’ i nimak qui 
patan pa tinimit, quiqui cojbej re qui 
mac i ma Páblo i ma Bernabe. Xak xe 

'e си’ juban ixokib ’o qui "ij chi lic qui 
уот qui c'ux che i 'atbal tzij tz'ibtal can 
rumal i mam Moises. 'Is xe oc "uri chi 
ch'o'oj chiquij i ma Páblo i ma Bernabe, 
y xe quesaj bi che i jyub-le. ?! Ique, are 
xe 'el chila xqui su can i ulew che i 
cakan, c'utbal re chique chi c'o can i qui 
mac chiquij. Te'uri xe 'e che i tinimit 
Icónio. 52 Xui-ri, i creyent chi је 'o pa 
Antioquía, lic que quicotic rumal i 
Kajwal; xak i и Tewal i Dios lic % cw. 


Xpe ch'o'oj chiquij i ma Páblo 
i ma Bernabe pa Icónio 

1 4 1] ma Páblo i ma Bernabe, are 

xe upon che i tinimit Icónio, xe 
oc pa molbal'ib que i aj Israel. Lic 'utz u 
bixquil u tzij i Dios xqui 'ano, rumal-i je 
qui aj Israel xqui сој и tzij i Kajwal, хак 
je q'ui i ne te aj Israel xqui cojo. 2Хиі-гі, 
i aj Israel chi n-xqui coj taj, xe oc chi 
qui tunic i ne te aj Israel winak; xqui 
"ап chique chi tzel que quil i creyent. 
3Rumal.i i ma Páblo i ma Bernabe xe 
najtin pa tinimit Icónio; co qui c'ux xe 
c'utunic, lic cul qui c'ux che i Kajwal. I 
Dios xu c'ut chiquiwach i winak chi lic 
katzij wach i xqui bij, chi nim i utzil 
chomal re i Kajwal; man xu ya piqui'ab 
quiqui 'an i milágro, xak i nimak tak 
'anic chiquiwach i winak. ^I winak re i 
tinimit qui 'anom queb che qui wach: 'o 
i qui yom qui wach cu' i aj Israel, xak 
о i qui уот qui wach си’ i apostelab. 
5Xe'elok 'o i aj Israel, junam cu' i ne 
te aj Israel xe 'e cu' i qui wi qui jolom, 
y xqui yac ch'o'oj chiquij i ma Páblo i 
ma Bernabe. Xqui nuc' chiquiwach chi 
que 'e chiquij xak que qui c'ak che abaj, 
хаш ch'ob ique. 9Xui-ri, i ma Páblo i ma 
Bernabe, are xqui ta rason wach i qui 
nuc'um, xe 'el chila; xe 'e c'a pa tinimit 
Lístra, xak i tinimit Dérbe; i queb-le, u 
cwenta i jyub Licaónia; xak xe 'e che 
i jyub chirij chuwach. 7 Хак chila xqui 





113.47 Isaías 42:6 v 49:6 

bij wi wach i 'elbal chi sak rumal i 
Jesucrísto. 


Laj xqui camsaj i ma Páblo pa Lístra 

8Pa tinimit Lístra, 'o jun achi chi n-ca 
bin taj. Ire clis chi ralaxic, mi xa ta jub'i 
bin-nak. ?Ire ca tijin chu tayic wach cu 
bij ima Páblo. I ma Páblo xu takej i achi, 
xrilo chi lic о u cubibal u сих, rumal-i 
ca tiqui chi rutzirsaxic. 10 Are 'uri, i ma 
Páblo co xch'aw che: 


— Chat tac'al 'anok suc'ulic —co'on che. 


I achi xsac'canic xel chicaj y xtaq'ui 
'anok; te'uri xu jek binic. 11 winak, are 
xquilo wach i milágro xu 'an i ma Páblo, 
xe oc chi sic”: 

—iJe dios je kajnak li kw yoj! iIque-le 
je dios pacha que tzun achiab! (Queje ile 
xqui bij pa qui ch'awbal i aj Licaónia.) 

12Xqui bij chi ma Bernabe are i dios 
Jüpiter"; xak xqui bij chi ma Páblo 
are i dios Мегсӣгіо!+12, man xch'aw 
chiquiwach i winak. (I dios Mercürio 
quiqui bij che, aj ch'awel, que cha.) 131 
winak-le 'o i rachoch i qui dios Júpiter 
tzamja pa ocbal bic. I sacerdóte re i 
dios-le xe u c'am li torib xak juban 
cotz'ij, cojbal re qui ij i ma Bernabe i ma 
Páblo. Craj ire, xak cacaj i winak, quiqui 
camsaj i torib chiquiwach ique pacha 
je dios. 141 ma Páblo i ma Bernabe, are 
xquilo wach xe oc i winak chu 'onquil, 
ique xqui jek u rakch'ixic i qui °w Cilbal 
re chi n-'us ti que tijin i winak chu 'anic). 
Juntir xe oc chiquixol i winak; que 
siq'uinic xqui bij: 

15—iAchiab! éWuchac queje qui 'an 
ile? Yoj xa oj winak pacha yix. Naj oj 
petnak wi, col ka bij chiwe chi 'ou 
chac qui mayij и 'onquil tak ile. Пе п-и 
chac, n-tusuc'. Xol ka bij chiwe chi xui 
che i Dios c'aslic chi cojo u 'ij. Are ire 
'anawnak i caj, i jyub, i mar. Are ire 
'anawnak wach tak i 'o chicaj, wach tak 
i'o chuwach i jyub ta'aj, wach tak i o pa 
mar. 16 Ujer canok, i Dios u yom chique 
i winak wach tak i cacaj quiqui апо, 
wach tak i cacaj quiqui ch'obo. !7 Xui-ri, 

nic are wi, ire xu 'an i 'utz i chom chique, 
c'utbal-re chique wach ruxic ire. Cu ya li 

ka jab, cu ya ka ticon; cu ya chake wach 

caka tijo, cu ya chake wach coj quicot ru' 
—xu bij i ma Páblo chique i winak. 

18 Tupu xu bij ire ile, хак pachalo 
xtiqui chi qui 'atixic i winak. Lic cacaj 
quiqui camsaj і torib, cojbal qui "ij i ma 
Páblo, i ma Bernabe. 

19 Are "uri xe Cun jujun aj Israel winak 
re i tinimit Antioquía, xak re i tinimit 
Icónio, col qui tunu i winak chi je 'o pa 
Lístra. Te'uri 'is xqui coj abaj che i ma 
Páblo y laj xqui camsaj. Xqui ch'ob ique 
chi ire ya xcamic, rumal.i xqui jucuquej 
bi tzam tinimit. 20Те’игі i creyent xqui 
mol quib chirij chuwach i ma Páblo; are 
uri ire xwalijic y xoc chubi pa tinimit. 
Chucab 'ij, junam хе 'e ru’ i ma Bernabe 
pa tinimit Dérbe. 

21 Are xe upon pa Dérbe, xqui bij 
chique i winak wach i quelbal chi sak u 
yijbam i Dios. Je q'ui xqui ya quib pu'ab 
i Crísto rumal qui pixbanic. Te'uri xe 
tzalij chalok, xe ic'aw chic pa Lístra, pa 
Icónio, xak pa Antioquía. 22Хе е qui уа 
u cowil qui c'ux i creyent pa tak tinimit- 
le, хе е qui bij chique chi miqui sach u 
cubibal qui c'ux che i Kajwal. “Man 'o 
u chac caka ch'ij u q'uial сах, we сакај 
сој oc pa cu 'аї wi tzij i Dios. Xui-ri, ma 
ba'crij i сих,” xqui bij chique. ?3 Te'uri 
xe qui cha juban nimak tak mam'ib, y xe 
qui ya can piquiwi i jutak tzobaj creyent. 
Xco'taj i qui wa'im, xqui tz'onoj che i 
Dios piquiwi i kachalal; xqui tz'onoj che 
chi que u chajij ni'pa i qui jachom quib 
pu'ab. 


э, 


Qui chac i ma Páblo, i ma Bernabe 
pa Antioquía re i jyub Síria 
24Xe ic'aw pa tak jyub re i Pisídia, y xe 
upon pa jyub и cwenta i Panfília. 25 Xqui 
paxsaj u tzij i Dios pa tinimit Pérge, te'uri 
хе 'e pa tinimit Atália. 26 Te'uri xe oc pa 
bárco y xe tzalij chic ра i je 'elnak wi, chi 
are i tinimit Antioquía. Are i creyent aj 
Antioquía chi qui jachom i ma Páblo i ma 





т 14.12 I Júpiter i Mercúrio are qui bi queb ch'umil; xqui bij і winak chi je dios. 

Bernabe che u chac i Dios; qui tzonom 
che, chi que u to ru' qui chac. I chac-le 

ya xquisic, y xe tzalijic. 27 Are xe upon pa 
tinimit, xe qui mol qui chi' i creyent, y xe 
oc chu bixquil wach i qui to'ic u 'anom i 
Dios chique. Xqui bij chique chi i Kajwal je 
u tom i ne te aj Israel, man xak ique quiqui 
ta u be y quiqui rik u cubibal qui c'ux che. 
?8' Te'uri i ma Páblo i ma Bernabe xe najtin 
chila cu' i creyent pa tinimit Antioquía. 


I ma Páblo quiqui mol quib cu' i que 
uc'aw u tzam i creyent pa Jerusalen 
1 5 1Che tak i’ij-le, је 'o jujun achiab 
je petnak Judéa; xe upon pa 
tinimit Antioquía y xe oc chu c'utic chique 
i creyent chi o u chac ca апі i retal 
circuncision che i qui ch'acul. Xui queje 
ile que totaj rumal i Dios, xqui bij ique. 'O 
u chac quiqui гап ni ile pacha и bim can 
i mam Moises, xqui bij. ?I ma Páblo i ma 
Bernabe xe oc chu chapic quib chi tzij cu' 
ique. Кита! "uri i jutzobaj creyent xe qui 
cha i ma Páblo i ma Bernabe cu' juban 
chic achiab, y xe qui tak bi pa Jerusalen. 
Cacaj ique que 'e chu tz'onoxic chique i 
apostelab, xak i nimak tak тат? we 'o u 
chac ca ап пі retal circuncision che i qui 
ch'acul i creyent. 
3] jutzobaj creyent pa Antioquía xe qui 
to bi che i qui viáje. I comision-le, are xe 
'ec xe ic'aw pa jyub u cwenta i Fenícia, xak 
i jyub u cwenta i Samária. Xqui bij chique 
i tak jutzobaj creyent chila chi je q'ui i 
ne te aj Israel winak xak qui jachom quib 
pu'ab i Dios. Are xqui ta ile, lic xe quicotic. 
41 ma Páblo i ma Bernabe, are xe upon 
pa Jerusalen, xe c'ulax cumal i creyent, 
xak cumal i apostelab, xak i nimak tak 
mam'ib. Xqui lap ronojel пра і и 'anom 
i Dios chique (chi je q'ui i ne te aj Israel 
winak qui jachom quib pu'ab i Kajwal). 
5Xui-ri, jujun aj Fariséo winak chi je 
creyent chic, xe taq'ui 'anok y xqui bij: 
—I ne te aj Israel chi qui уот qui wach 
Ки’, о u chac coc i retal que i aj Israel 


208 


che i qui ch'acul. Xak 'o u chac quiqui 
ап na pacha i cu bij i 'atbal tzij tz'ibtal 
can rumal i mam Moises ujer —xe cha. 
6Те”игі i apostelab хаш ап jun nuc'bal 
t'isbal си’ i nimak tak mam'ib, chu 
ch'obic wach i quiqui bij chique i je c'un- 
пак. ?Naj xe lapan chiquiwach; are "uri i 
ma Pédro xtaq'ui 'anok y xu bij chique: 
—Wachalal, iwilom yix chi o'onom lok i 
Dios in u chom yin chixol yix chi quin bij u 
tzij chique i ne te aj Israel, wach i quelbal 
chupam i qui mac. Craj i Dios chi xak ique 
quiqui сој u tzij ire. 81те reta'am wach 'o 
piqui c'ux i winak chi qui jujunal (reta'am 
we je re ire piqui c'ux). U "alijinsam chake 
chi xak que u c'ulaj i ne te aj Israel winak 
ги, man и уот u Tewal chique хак jun 
ru' pacha u yom chake yoj. ?Ire xu ch'aj i 
canima ique rumal u cubibal qui c'ux che; 
queje pacha u 'anom chake yoj, xak queje 
xu 'an chique ique; xak jun kilic u 'anom. 
10 cWuchac 'uri quiwaj qui yoj wach и 'anom 
i Dios? ¿Wuchac quiwaj qui 'an pen chique 
chi quiqui ар pacha cu bij i ujer афа! tzij? 
éWuchac qui ya ekan chiquikul, chi me tene 
yoj caka ch'ijo, xak mi tene i katit ka mam? 
1 Пе n-tusuc'. Keta'am yoj, oj 'elnak chi sak 
xa rumal utzil chomal re i Kajwal Jesus; xak 
queje ique —xu bij i ma Pédro chique. 
12Conojel ni'pa i je 'o chila п-хе ch'aw 
ta chic. Te'uri xe oc chu cojic retalil che 
i qui tzij i ma Bernabe i ma Páblo. Xqui 
ta ni'pa i milágro, ni'pa i nimak tak 
anic xu 'an i Dios chique i ne te aj Israel 
winak, c'utbal-re chi ire 'o cu' i ma Páblo 
i ma Bernabe. !?Are xe utzin ique chi 
ch'a'atic, i mam Jacóbo xu bij jun tzij: 
—wWachalal, сһіќаре’, 14i ma Simon Pédro 
уа xu lap chake chi Dios u jekom cuc'axic 
i ne te aj Israel winak; ya xu jek qui chayic 
chiquixol ique ni'pa i que 'el na, je re ire. 
15] ц ’anom-le xak jun xe'el ги i tzij pacha 
tz'ibtal can cumal i je ajbil u tzij i Dios ujer. 
Qui tZ'ibam can i tzij-i chi xu bij i Dios: 
16 Co'on panok, que in to tan chic i aj 
Israel winak"; quin coj tan chic pa 


э, 





п 15.16 15:16-17 I mer tzij xu bij are ігі: We xic'aw ігі, te'uri quin tzalij chic, y quin yac tan chic i cárpa chi 
tzaknak; quin yac tan chic i ch'akatak chi canajnak canok y quin yijba tan chic, man xak i juban winak 
quiqui tzucuj ni Kajwal, ni'pa i ne te aj Israel winak, ique chi xcuxtax in bi piquiwi. Amos 9:11-12, Jeremías 


12:15. 

qui 'atol tzij jun u muk u xiquin i 
mam David. 

Quin yijba tan chic wach i wulijnak; 
quin yac tan chic wach i tzaknak. 

17 Queje ile quin 'ano, man conojel 

i winak chi maja quin qui cojo, 
quin qui tzucuj na. 

Xak queje i ne te aj Israel chi quiqui 
jach na quib pin'ab, y quiqui 
cuxtaj іп bi/577, 

18 Queje ile cu bij і Kajwal, ire chi ах 

и 'aliinsam wi chake wach tak i 
cakil na. 
(Queje ile tz'ibtal canok, xu bij i ma 
Jacóbo; te'uri xu bij:) 

I?Rumal "uri, quin bij yin, i ne te aj 
Israel winak we ya xqui jalwachij i qui 
nojbal chi n-'us taj, y xe terej chirij i 
Dios, n-ta 'atbal tzij 'uri caka ya piquiwi. 
20Xui caka tak bi jun wuj chique, yabal 
qui no'oj. Caka tz'ibaj bi chique chi 
miqui tij ti'ij sujtal chuwach tiox; хак 


miqui kajsaj qui 'ij cw i n-cachi'il ta quib. 


Xak caka tz'ibaj bi chique chi miqui tij 
и ti'ijlal chicop chi їо’ qui jitzam; хак 
miqui tij quic. ?! Queje ile caka tz'ibaj 
chique, man i 'atbal tzij tz'ibtal can 
rumal i mam Moises, 'ax ca ajlax wi 
pa tak molbal'ib que i tinimit pa tak 
uxlambal 'ij chique i aj Israel winak. 
(N-cakaj ta caka petsaj coywal i creyent 
chi je aj Israel.) 

(Queje xu bij i mam Jacóbo ile 
chique.) 

22'Te'uri i apostelab, xak i nimak tak 
mamv'ib си conojel i creyent, xe oc 
chu ch'obic wach quiqui 'ano. Xe qui 
cha queb cachi'il, que qui tak bi cu' i 
ma Páblo i ma Bernabe che i tinimit 
Antioquía. I queb-le je are i ma Sílas, 
хак і ma Júdas (chi хак ma Barsabas 
quiqui bij che). Che queb achiab 'o qui 'ij 
chiquixol i cachi'il. 23 Xqui сат bi i wuj 
chi tz'ibtal cumal i nuc'bal t'isbal. Queje 
iri cu bij: 

“Yoj chi oj apostelab, xak i nimak tak 
mamv'ib aj waral, хак i juban iwachalal 
waral Jerusalen, caka ya pan rutzil i 
wach yix ix kachalal. Tupu n-ix ti aj 
Israel winak, ix kachalal chic; caka tak 

bi i wuj-i chiwe yix, ix aj Antioquía, ix aj 
Síria, xak ix aj Cilícia. 24Yoj xka ta rason 
chi xe 'el jujun aj waral, xix 'e qui xibij 
na, xak xix qui c'achirsaj na. Xqui bij 
ique chi 'o u chac coc i retal circuncision 
che і ch'acul yix, хак xqui bij chi ои 
chac qui 'an pacha i ujer 'atbal tzij. Xui- 
ri, yoj n-ta je ka takom bi chu bixquil 
Пе chiwe. 25 Кита]-і, junam ka wach 
xe ka cha bi jujun kachalal chi quix 'e 
quila. Que 'e junam cu' i ma Páblo i ma 
Bernabe, chi lic c'ax que ka na'o. ?6Ique 
lic je 'o chuwach i camic rumal и tzij i 
Kajwal Jesucrísto. 27 Rumal ile chi xka 
nuc'u, que ka tak bi i ma Jádas i ma 
Sílas iwu', chu bixquil chiwe wach ka 
nuc'um. ?8] u Tewal i Dios n-craj ta cu 
ya mas афа! tzij piwi, xak yoj n-cakaj 
taj. Xui queb oxib tzij caka bij chiwe, are 
iri: 29 Mi tij i ti'ij chi xa camsam rumal 
и? jun tiox; хак mi tij i quic; хак mi tij 
i chicop chi to' je jitz'am. Jun achi, jun 
ixok, miqui kajsaj qui 'ij chiquiwach, we 
n-cachi'il ta quib. Yix, we qui 'ап cas che 
i tzij-le, 'utz i qui апо. Xui ile i ka tzij 
chiwe. Chiwila iwib." (Queje ile tz'ibtal 
chuwach i wuj chi xqui c'am bic.) 

307 xe c'amaw bi і wuj, xqui maj qui be, y xe 
'e pa Antioquía. Are xe uponic, xe qui siq'uij i 
creyent. Are qui molom chic quib, xqui jach i 
wuj chique. 31 Te'uri і creyent xcajlaj u wach 
i wuj; lic xe quicotic wach i bital bi chique. I 
tzij-le lic xu cubsaj qui c'ux. 321 ma Júdas i 
ma Sílas xak je ajbil u tzij i Dios, man u yom i 
Dios chique quiqui ta usuc' wach u 'alijinsam 
ire chique y quiqui bij chique i juban creyent. 
Rumal-i, naj xe lapan cu^, cowirsabal re qui 
c'ux, xak jicsabal re qui c'ux che i Dios. 33 Хе 
najtin chila, te'uri i creyent xe qui 'ijla chalok; 
xqui tz'onoj i 'utz re i Dios piquiwi, man que 
tzalij chic cu' i je takawnak bic. 3^Xui-ri, i ma 
Sílas xu ch'obo chi 'utz ca canajic. *»Xak і ma 
Páblo i ma Bernabe xe canaj ru' pa Antioquía. 
Junam cv и q'ial cachi'il, que tijin chu c'utic 
u tzij i Kajwal, xak chu paxsaxic u tzij. 


I ma Páblo cu jek tan chic qui 
solixic i jutak tzobaj creyent 


36Xo'on panok, i ma Páblo xu bij che i 
ma Bernabe: 


LOS HECHOS 15, 16 


— Utz сој 'e chic pa tak tinimit pa i ka 
bim wi can и tzij i Kajwal; que 'e kila 
wach qui 'anom i creyent —xu bij. 

37] ma Bernabe craj cu c'am bi i a-Wan 
си, chi xak a-Márcos quiqui bij che. 381 ma 
Páblo n-craj taj chi quiqui c'am bic, man 
xc'un chu c'ux chi ire je ro'tam canok are 
је 'o pa jyub Panfília; і та Wan Márcos-le 
xro'taj can i chac си”. 3? Xqui chap quib chi 
tzij rumal. Xe'elok xa xqui jach qui wach; 

i ma Bernabe xu c'am bi i a-Márcos, xe oc 
bi pa bárco, y xe 'e pa Chípre. 401 ma Páblo 
xu cha i ma Sílas rachi'il. I creyent xqui 
tz'onoj i utzil chomal re i Dios piquiwi, 
te'uri xqui maj qui Бе. 4 Xe е bin pa jyub 
Síria, xak xe ic'aw pa jyub Cilícia, que tijin 
chu ya'ic u cowil qui c'ux i kachalal pa tak 
tzobajil re i Dios pa i que ic'aw wi. 

I a-Timotéo ca е cw i ma Páblo i ma Sílas 
1 6 1] ma Páblo i ma Sílas xe upon 

che i queb tinimit, Dérbe y Lístra. 
Pa Lístra xqui rik wi jun creyent u bi 
a-Timotéo. Ire, rac'al jun ixok creyent, aj 
Israel winak; xui-ri, i u kajaw i achi-le, aj 
Griégo winak. ?Ni'pa i creyent pa tinimit 
Lístra, xak i je 'o pa tinimit Icónio, quiqui 
bij chi "utz laj achi i a-Timotéo. 3I ma Páblo 
ста] cu сат bi i a-Timotéo ru’. Rumal.-i, 
xqui 'an i retal circuncision che u ch'acul, 
man ca c'ulax cumal i aj Israel winak 
xa ipa que ic'aw wi. I aj Israel winak, "is 
queta'am chi u kajaw ire aj Griégo winak 
(y n-quiqui c'ulaj ta си we n-antal ti 
circuncision che). ^Are xe ic'aw pa tak 
tinimit, xqui bij chique i creyent wach qui 
nuc'um, wach qui bim i apostelab, junam 
си’ i nimak tak mam'ib pa Jerusalen. Xqui 
bij chique chi 'o u chac quiqui ар cas wach 
i qui bim bic. »Rumal i qui solinic ique- 
le, i tzobajil creyent mas xjiqui qui c'ux 
che i Dios. N-xui ta la ile, 'ij "ij ca tijin qui 
quiaric. 

I ma Páblo crachic'aj u 
wach jun aj Macedónia 


6I и Тема] i Dios n-xu ya ta chique xe 
oc pa jyub Asia chu bixquil u tzij i Dios 

chila. Rumal.i, xe ic'aw ра jyub Frígia, 
xak xe ic'aw pa jyub Galácia, 7y xe upon 
pa mojon re i jyub Mísia. Quiqui ch'obo 
chi que ах pa jyub Bitínia, xui-ri, iu 
Tewal i Jesus n-xu ya ta chique chi que 
oquic. 8Аге u 'onquil "uri п-хе oc ta pa 
Mísia, xa xe ic'aw suc'ulic. Xe kaj pa 
tinimit Tróas chu chi' i mar. ?Chila, i 
ma Páblo xrachic'aj pu waram cha'ab; 
xrachic'aj u wach jun achi aj pa jyub 
Macedónia, aj ch'aka mar. I achi-le, 
tac'al chuwach, cu bij che: *iSa'aj! Chat 
ax li ku' yoj oj aj Macedónia; choj ol a 
to," cutixic, xril ire. 1? Are xrachic'aj i 
ma Páblo ile, juntir xka yijba kib, 'enam- 
ke pa Macedónia. Lic keta'am chi Dios 
хој u siq'uij bi chila chu bixquil chique 
wach i 'elbal chupam i qui mac. 


э, 


Wach і xqui c'ulmaj і та 
Páblo i ma Sílas pa Filípos 


I Te'uri хој oc bi pa bárco, y хој 'el pa 
tinimit Tróas. I bárco 'enam re suc'ulic 
c'a che jun ral jyub setel pa nic'aj mar; i 
jyub-le u bi Samotrácia. Chucab 'ij, хој 
'e pa bárco c'a pa tinimit Neápolis, u 
cwenta i Macedónia. !?Te'uri хој 'e pa 
tinimit Filípos chi xak u cwenta i jyub 
Macedónia; chila je jekel wi je q'ui aj 
Róma winak. I tinimit Filípos mas 'o 
и? chiquiwach i nipa i tinimit chirij 
chuwach. Хој q'uiji q'uial "ij chila. !3 Pa 
uxlambal 'ij, xoj 'el tzamja re i tinimit, 
caka tzucuj pa quiqui mol wi quib i aj 
Israel chu tz'onoxic che i Dios. Xoj upon 
chu chi' jun ya y xka rik i molbal'ib, pa 
qui molom wi quib juban ixokib. Xoj 
cubi cu' y xka bij chique wach u patan 
i Jesucrísto. 14'O jun chique ati Lídia 
u bi. I ixok-i, aj tinimit Tiatíra, aj c'ay 
chomik Јај tak c'ul, lic pakal rajil*. Ire ca 
tijin chu tayquil wach ca bixic, man 'ax 
cu сој wi u 'ij i Dios. I Dios xch'aw "uri 
pa ranima chi cu coj retalil che wach i 
cu bij i ma Páblo. 15Те”игі xu tz'onoj u 
kajsaxic ya puwi, y xkajsax ya puwi ire 
xak piquiwi conojel ni'pa i je 'o ru' ja. 
Te'uri xu bij chake: 





?16.14 I c'ul chi cu c'ayij, cakcoj ca tzunic, lic pakal rajil. 

—We yix qui na piwanima chi yin in 
сојот и tzij i Kajwal, chix pet ки, y quix 
canaj chi kachoch —xu bij chake. 

N-xu ya ta chake coj petic, xu 'an pen 
chake chi сој сапа] си ги’ ja. 16 Хооп 
panok, аге хој 'e chic pa quiqui mol wi 
quib i winak chu tz'onoxic che i Dios, 
xka c'ulaj jun ali chi 'о itzel tew che. 
Rumal i itzel tew-le, i ali ca nanic. Je 'o 
u patron, péro n-quiqui toj taj, tupu q'ui 
i mer quiqui ch'ac chirij, rumal u nanic. 
17] ali-le хој u terbej, са siq'uin chu 
bixquil i tzij-i: 

—1 achiab-le je u takon i Dios chi 'Atz 
u "Ij, col qui bij chiwe wach iwelbal chi 
sak —со?оп i ali. !8'Ij "ij queje ile xu 'ano; 
i ma Páblo lic xrix u c'ux che. Are 'uri 
xu pisquilij rib y xu а i itzel tew chi 'o 
che i ali. Xu bij: 

—Rumal u cho'ab i Jesucrísto chi 'o 
wu’, quin bij chawe ichawo'taj can i ali- 
le, y jat! —xu bij. 

I itzel tew juntir xro'taj canok. !?I 
rajaw i ali xquil 'uri chi n-ta chic mer 
quiqui ch'ac che. Rumal 'uri xe qui chap 
i ma Páblo i ma Sílas y xe qui c'am bi 
chiquiwach i 'atbal tzij. ??Xe 'e qui ya 
chiquiwach i juez y xqui bij: 

—1 achiab-i је aj Israel winak, у xa 
que qui ch'ujersaj i winak pa ka tinimit. 
?! Junwi i c'utunic col qui c'utu chake; 
n-'us taj coj naw che, man yoj oj aj Róma 
winak —xe cha. 

22 Are "uri i winak xpe coywal y xe 'e 
chiquij i ma Páblo i ma Sílas. Te'uri i 
juez xqui tak i relsaxic qui u, y xqui 
tak qui ch'ayic ги’ и 'ab che’. 23 Q'ui i qui 
lo'xic xqui ya'o, te'uri xe qui c'am bic 
y xe qui tz'apij pa cárcel. Xqui bij che i 
aj chajil cárcel chi lic 'utz i qui chajixic 
cu апо. ?^] ај chajil cárcel аге хуа’ u 
mantar, xe u tz'apij c'a pa quisbal rei 
cárcel. Chila xu coj wi can i cakan pa 
che’, man n-que bin ta chic. 

251 ma Páblo i ma Sílas colo tiq'uil 
a'ab que tijin chu tz'onoxic che i Dios, 
xak quiqui bixaj u ’ij i Dios. I juban 
chic winak chi je tz'apil chila que tijin 
chu tayic. ?6Xak te'et xc'un jun nim laj 
ucabrakan, xu silabsaj u cubibal i cárcel. 

Are "uri ni'pa i uchija xjaktaj utuquel, 
xak i carena, i che”? chi 'o che i cakan xel 
chique nipa i je tz'apilic. 27I aj chajinel, 
are xc'un sak chuwach, xrilo chi 
jaktajnak i cárcel. Cu bij ire chi ni'pa i je 
tz'apilic 'is je 'anmajnak chubic, rumal-i 
xresaj li u ch'ich' cu camsaj rib cu bij ire. 
28 Are"uri i ma Páblo xsiq'uin che: 

—Ma "an c'ax che awib, man konojel 'is 
ој 'o chi —xu bij che. 

?9] aj chajinel xu tz'on-la chi ca tzij i 
а”; pa'anem xoc bic y xuqui chi cakan i 
ma Páblo i ma Sílas, lic ca sicsat rumal 
и xibriquil. 39 Juntir xe resaj lok y xu 
tz'onoj chique: 

—Nimak tak winak, ¿wach i quin 'ano 
quin el chupam in mac? —co'ono. 

31 —Cha cuba a c'ux che i Kajwal 
Jesucrísto y cat el 'uri chupam a mac, 
xak i awixokil i awac'al, y nipa i je 'o 
chi awachoch —xqui bij che. 

32'Te'uri xqui c'ut u tzij i Kajwal 
che, xak chique conojel ni'pa i je aj 
pa rachoch. 33 Are "uri, с'а cha'ab, i aj 
chajinel xoc chu ch'ajic pa i soctal wi 
chique. Te'uri xkajsax ya puwi achi, xak 
piquiwi i je aj pa rachoch. 3^Xe u c'am bi 
i ma Páblo i ma Sílas chi rachoch y xeu 
tzuku. I aj chajinel, xak conojel i je 'o chi 
rachoch lic que quicotic rumal u cubibal 
qui c'ux che i Dios. 

35Chucab ij, i juez xe qui tak bi jujun 
policía ru' i aj chajil cárcel, xol qui bij 
chi que o'tax bi i ma Páblo i ma Sílas. 

36 Are "uri, ire xu bij che і ma Páblo: 

—] juez xqui tak li rason wu' chi quix 
wo'taj bic; quiqui ya chiwe chi quix 'ec, 
n-ta pen —xu bij chique. 

37Xui-ri, i ma Páblo xu bij chique i 
policía: 

—N-coj 'e taj man n-'us ti xqui ап 
chake. Yoj oj cach aj tinimit Róma, péro 
xoj qui ch'ay chiquiwach i winak y xoj 
qui tz'apij pa cárcel. N-ta 'atbal tzij xqui 
ап chake pacha иис”, y wo'or саса] сој 
co'taj ali'al. Пе n-ca majaw taj; che pet i 
juez, choj ol quesaj —xu bij. 

38] policía xe 'e qui bij chique i juez. 
Ique, are xqui ta chi i ma Páblo i ma 
Sílas je aj Róma, xqui xij quib. 3? Rumal-i 

xe 'e си’ y xqui tz'onoj cuybal mac 
chique. Te'uri xe quesaj bi i ma Páblo i 
ma Sílas. Xqui tz'onoj pawor chique chi 
que 'el pa tinimit. 40 Are xe 'el pa cárcel, 
xe 'e chi rachoch i ati Lídia, pa je 'o wi 

i creyent. Xqui ya can u cowil qui c'ux, 
te'uri xe 'ec. 


Wach i qui ch'ujeric i 
winak pa Tesalónica 
1 7 1] ma Páblo i ma Sílas, are 
xqui maj qui be, xe ic'aw pa 

tinimit Anfípolis, xak xe ic'aw pa 
tinimit Apolónia, te'uri xe upon pa 
tinimit Tesalónica. Chila 'o wi jun 
ja pa quiqui mol wi quib i aj Israel 
winak. 21 ma Páblo, гах co'on wi, аге 
ca c'un i uxlambal "ij, ха 'e pa jare i 
molbal'ib. Хак queje xu 'an ile pa tinimit 
Tesalónica. Pa tak uxlambal 'ij xupon 
pa molbal'ib; oxmul xu 'ano man que 
u pixbaj i aj Israel winak. 3Xu 'alijinsaj 
chique wach i c'ut-tal can chupam u wuj 
i Dios, chi i Tolque coy'em, 'o u chac cu 
tij ni uyej y ca cam na, te'uri ca walij 
tan chic. Pa q'uisbal-re xu bij chique: 

—I Toliwe-le chi bital na, are i achi 
Jesus chi quin tijin chu bixquil chiwe 
—u bij. 

^Je ?о jujun chique i aj Israel winak 
xqui cojo wach i xqui bij, y xqui ya qui 
wach cu' i ma Páblo i ma Sílas. Xak je 
qui i aj Griégo winak chi ах quiqui ап 
wi quiqui сој u 'ij i Dios, xak xqui ya 
qui wach си’. Хак queje xqui ар је qui 
ixokib chi 'o qui 'ij pa tinimit. 5Хиі-гі, 
је 'o juban aj Israel winak chi n-cacaj ta 
quiqui cojo; xpe coywal che chi xe oc 
i juban со. Rumal-i, xqui mol qui chi? 
jujun achiab chi ne te 'utz, xak to’ que 
percat pa tak be; xe qui c'am bi cu' chi 
qui ch'ujersaxic і winak y xe oc chu апіс 
ch'o'oj pa tak be. Xe'e qui mina quib pa 
rachoch jun achi, ma Jason u bi, tzucbal 
que i ma Páblo i ma Sílas xqui 'ano. 
Cacaj ique que qui jach piqui'ab i winak. 
$N-xe qui rik taj, rumal-i xqui charej bi i 
ma Jason, junam cu' juban chic creyent 
chi je 'o ru, y xe qui сат bi chuwach i 
'atbal tzij. Xe siq'uin chu bixquil i tzij-i: 

—1 achiab-i que tijin chu c'utic і nus 
taj chique i winak ronojel u wach i 
jyub ta'aj, y wo'or je c'un-nak chu c'utic 
мага]. 7Xak i ma Jason-i je и c'ulam ги 
chi rachoch. Conojel ique quiqui kel i 
Ка 'atol tzij, man quiqui bij chi 'o chic 
jun chic 'atol tzij, ma Jesus u bi, que cha. 
(Queje xqui bij i winak ile.) 

8] winak, xak i aj patanib re i 'atbal 
tzij, are xqui ta i tzij-le, pacha xe ch'ujer 
rumal. ?Te'uri i je aj patanib xqui bij che 
i ma Jason junam cu' i rachi'il, chi que 
tojon na; ique xqui tojo, te'uri xe o'tax 
bic. 


I winak aj Beréa lic xqui coj 
retalil che i u tzij i ma Páblo 


10 Are xoc a'ab, i creyent xqui 'an 
pen chique i ma Páblo i ma Sílas chi 
que "el che i tinimit-le, que е са che i 
tinimit Beréa. Are xe upon chila xe 'e 
pa molbal'ib que i aj Israel winak. 111 
winak chila mas je 'utz chiquiwach i je 
aj Tesalónica pa i je 'anmajnak wi. Que 
quicotic, lic xqui coj retalil wach i xbix 
chique. N-xui ta la ile, ij "ij cacajlaj u 
wuj i Dios, quiqui tabej-re we katzij 
wach i xu bij i ma Páblo. 12Је q'ui i 
aj Israel chila xqui cuba qui c'ux che 
i Jesus, xak je q'ui chique i aj Griégo. 
N-xui ti achiab xqui cojo, xak queje 
ixokib chi 'o qui 'ij pa tinimit. !? Xui-ri, 
i je aj Israel winak pa Tesalónica, are 
xqui ta rason chi ma Páblo xak ca tijin 
chu c'utic u tzij i Dios pa tinimit Beréa, 
ique xe 'e c'a chila y xe oc chic chi 
qui ch'ujersaxic і winak. !^Rumal.-i, i 
creyent aj Beréa juntir xqui tak bi i ma 
Páblo са pa cósta; xui-ri i ma Sílas, ги’ 
i a-Timotéo xe сапа] pa Beréa. !5Je 'o 
jujun xe 'e ru' i ma Páblo c'a pa tinimit 
Aténas. Te'uri xe tzalij chic pa Beréa. I 
ma Páblo xu bij bi chique chi quiqui bij 
pan chique i ma Sílas i a-Timotéo chi we' 
que upon ru". 


I u c'utunic i ma Páblo 
chique i aj Aténas 


16] ma Páblo, tz'akat je roy'em i ma 
Sílas i a-Timotéo pa Aténas, lic xc'achir 

na man mas je q'ui i tiox je 'o chupam 

i tinimit-le. 17 Rumal-i, lic xe u pixbaj i 
winak pa qui molbal'ib i aj Israel, xak 
queje chique i ne te aj Israel chi quiqui 
сој и 'ij i Dios. Xak 'ij "ij ха е pa q'uebal 
chi lapanic cu' i winak chila. 

18] winak chi quiqui chap quib chi 
tzij ru, је 'o jujun chique je cachi'il i je 
Epicürios? ca bixic, xak 'o i je cachi'il i 
je Estóicos!7!5 ca bixic. 'O jujun chique 
xqui bij: 

—¿Wach cu bij i achi-le chi to' ca 
loxowic y n-ta reta'am? —xe cha. 

Y'o juban chic que binic: 

— Сака bij yoj chi xa ајы! que juban 
chic tiox junwi —xe cha. 

Queje ile xqui bij man i ma Páblo ca 
tijin chu paxsaxic rason i Jesus, xak i qui 
walijbal i camnak. (Quiqui bij ique chi 
je queb tiox: i Jesus y walijbal.) 19 Te'uri 
ique xqui bij che i ma Páblo chi ca 'e cu 
pa quiqui mol wi quib pa nuc'bal t'isbal, 
chi Areópago u bi. Are xe uponic, xqui 
bij che: 

—Cakaj caketamaj wach usuc' i 
c'ac' laj c'utunic-le ca 'ano. 20°O i tzij 
ca bij chi n-caka ta tu be yoj, y cakaj 
caketamaj wach usuc' que'elok —xe cha. 

21 Conojel i aj Aténas, xak conojel i 
winak aj naj chi je jekel chila, ique xui 
quiqui ya quib chu tayic і сас’ laj tak 
tzij, xak chu lapic ni'pa tak і nojbal сас’. 

22 Are "uri i ma Páblo xtaq'ui 'an 
chiquixol ique pa je 'o wi pa Areópago, y 
xu bij chique: 

—Nimak tak winak aj Aténas, cwil yin 
chi lic qui сој qui ij i tiox, 23 man yin, 
are xin malcat pi tinimit, xwilo chi mas 
je qui i cachoch i tiox pa qui сој wi і 
qui 'ij. Хак xin rik jun altar i yijbam, 'o 
i 21 chuwach chi cu bij: “I altar-i, re 
i Dios chi n-'etamam tu wach,” cu bij. 
Are i Dios-le, chi qui сој u ’ij yix, tupu 
n-iweta'am tu wach, are i quin tijin 
yin chu bixquil chiwe. 241 Dios-le, chi 
yijbawnak i jyub ta'aj xak ronojel ni'pa 
i'o chuwach, ire n-ca q'uiji ta chupam 

jun ja chi xa qui yijbam i winak. Ire 

are rajaw i ulew, rajaw i caj. 2° Are ire 
yawnak i ka c'aslemal, yawnak i kuxlab, 
yawnak ronojel wach i rajwaxic chake. 
N-ta rajwaxic che ire, wach tak quiqui 
ya i winak che. 

?6Ni'pa i oj winak chuwach i jyub ta'aj, 
are ire xoj u yijba, xa jun achi i ka xebal 
konojel, y xu ya chake coj jeki che ronojel 
u wach i jyub ta'aj. Are ire nuc'uwnak 
pa i coj q'uiji wi; are ire nuc'uwnak ni'pa 
junab сој c'asi chuwach i jyub ta'aj. 27 Are 
ire xe u yijba i winak man quiqui tzucuj 
ire, quiqui 'an pen u rikic. Queje ile caka 
tzucuj na, tupu ire n-naj ta 'o wi chake, 
chaka jujunal. ?8Katzij, i Dios n-naj ta 
'o wi, man xa rumal i Dios oj c'aslic, xa 
rumal i Dios coj binic, xa rumal i Dios 
ој о chuwach i jyub ta'aj. Katzij i tzij-i, 
chi cu bij i aj tzib іме yix, chi u tz'ibam 
canok: “Oj u mi'al ralc'wal i Dios," cu 
bij. 29 Вау, we oj u mi'al ralc'wal i Dios, 
maka bij 'uri chi Dios xa ril 'antalic; 
n-piqui nojbal ti winak petnak wi. Ire 
n-queje taj pacha tak i tiox 'antal che 
i óro, 'antal che i pláta, 'antal che abaj 
cumal i winak. 39Ujer, i Dios to’ xril qui 
mac i winak, n-ta xu bij, man n-xqui ta 
tu be chi n-'us ti quiqui 'ano; xui-ri wo'or 
u bim chique conojel, ronojel u wach 
jyub ta'aj, 'o u chac quiqui jalwachij i 
qui no'oj chi n-us taj. 3! Lic "o u chac ile, 
man i Dios u ch'icom chic i 'ij chi cu гаї 
ni tzij piquiwi i winak, wach i qui 'anom. 
Lic pusuc' cu 'an na ile; ya u chom chic i 
Achi chi ca 'anaw na. I Dios u 'alijinsam 
chake yoj konojel chi queje ile cu 'an na, 
man u walijsam chic i Achi-le chiquixol 
i camnak. (Queje ile xu bij i ma Páblo 
chique i winak pa molbal'ib.) 

32Are xqui ta u c'astajic qui wach i 
camnak, "o jujun xqui yo'ya, xui-ri je 'o 
juban chic xqui bij: 

—C'a te ca bij tan chic chake co'on 
panok —xe cha. 

33Rumal.i i ma Páblo xel chiquixol. 
34Xui-ri, je 'o jujun chique i xe tawic 





P 17.18 I Epicürios quiqui bij chi i usuc' i ka c'aslemal xui to' re i quicotemal waral chuwach i jyub ta'aj. I je 
Estóicos quiqui bij chi i usuc' i ka c'aslemal xa are maka coj retalil we coj bisonic, xak mi ne we coj quicotic. 
I queb tzobajle, lic qui yom quib che i qui c'utunic ique. 

xqui cojo y xqui ya qui wach ги”. Jun 
chique ique, ma Dionísio u bi; ire jun 
chique i ај nuc'unel re і molbal'ib chi 
Areópago. Jun chic chi xu уа u wach cu 
are i ati Dámaris. Xak je 'o chic juban 
chic. 


Wach i xu 'an i ma Páblo pa Corínto 
1 8 1Xo'on chupan jubi', i ma Páblo 
xel pa tinimit Aténas, у ха е pa 
tinimit Corínto. ?Chila xu rik wi jun aj 
Israel, ma Aquíla u bi; ire pa jyub Pónto 
alaxnak wi; c'a te c'un-nak pa Itália, 
rachi'il i rixokil, chi ati Priscíla. Je 
'elnak Itália man i "atol tzij, ma Cláudio, 
xu bij chi conojel i aj Israel winak 'is que 
'elsax па“. I ma Páblo xe u solij. 3Ique 
je aj t'isanel c'ul lic pim re i cárpa, xak 
queje i ropis i ma Páblo ile. Rumal-i, xa 
е jekel си’ y xe chacun junam. “Ра tak 
uxlambal 'ij, xa е pa qui molbal'ib i aj 
Israel winak. Chila ca tijin chu c'utic 
chique i aj Israel, xak i aj Griégo; cu 
sakij i usuc' chique chi 'o u chac quiqui 
cuba qui c'ux che i Jesus. 
5Che tak i "jj-le, xe сип i ma Sílas, i 
aTimotéo, petic-que re i jyub Macedónia. 
Are xe upon ique, i ma Páblo mas xu ya 
rib chu c'utic u tzij i Dios; ronojel tak 'ij 
lic xu bij chique i je aj Israel chi Jesus 
are i Tolque chi coy'em. 9Xui-ri, ique xe 
oc chu chapic quib chi tzij ru’, y xqui 
bij itzel tak tzij che. Are 'uri i ma Páblo 
xu puq'uij и °w chiquiwach, c'utbal re 
chique chi nu mac ta chic ire chique. Xu 
bij: 

—Chikul 'o wi i camic yix chupam i 
mac; n-in mac ta chic yin chiwe. Wo'or 
quin 'e cu' i ne te aj Israel winak —xu bij 
chique. 

7Te'uri xel pa molbal'ib y xa 'e chi 
rachoch jun achi u bi ma Jüsto. Ire, 
are jun achi chi lic cu coj u 'ij i Dios; 
i rachoch ca canaj chu c'uleli ja rei 
molbal'ib. 8Xui-ri i ma Críspo, chi аге i 
caj'atzil re i molbal'ib, xu jach rib pu'ab 
i Kajwal Jesus, junam си” conojel i je 'o 
pa rachoch. Xak queje xqui гап je q'ui aj 

Corínto; are xqui ta i tzij re i Jesus chi 
ca tijin i ma Páblo chu c'utic, xqui cojo y 
xqui tz'onoj u kajsaxic ya piquiwi. ?Che 
jun a'ab, i ma Páblo xril u wach i Kajwal 
puwach, y xu ta i tzij-i chi xu bij che: 

—Ма xij awib; ma mayij u c'utic in 
tzij, mat uxlan chu bixquil. !^Mi jun ca 
tiqui chu 'onquil c'ax chawe man yin in 
'o awu. Che i tinimit-i, je qui quiqui сој 
ni in tzij. (Queje ile xu bij i Kajwal che i 
ma Páblo.) 

Rumal 'uri, і ma Páblo xcanaj jun 
junab ru' nic'aj pa tinimit Corínto ca 
tijin chu c'utic u tzij i Dios chique i 
winak. 

12] tinimit-le u cwenta i jyub Acáya, 

i gobernador, ma Galion u bi. Pa tak i 
’ij-le, i aj Israel winak xqui mol quib, y 
junam qui wach xqui c'am bi i ma Páblo 
chuwach i gobernador-le. !3Xqui bij che: 

—1 achi-ri ca tijin chi qui tunic i 
winak; i и cojic u "ij i Dios chi cu c'ut ire, 
n-cu maj ta che i 'atbal tzij —xqui bij. 

141 ma Páblo ya cu jek te ch'awic are 
xch'aw i gobernador ma Galion. Ire xu 
bij chique i aj Israel winak: 

—We tene 'o jun u mac u 'anom 
chuwach i 'atbal tzij, o xak we tene jun 
nim laj mac u 'anom chirij jun winak, 
quin min wib "uri chixol yix ix aj Israel, 
man chinkul 'o wi u 'onquil i 'atbal 
tzij. 1? Xui-ri, ile to’ tzij, to’ biaj, to’ i 
costámbre yix, chi yijba 'uri chiwach. 
Yin n-cwaj ta quin 'an juez che wib puwi 
ile —xu bij i gobernador chique. 

16'Te'uri xe 'elsax li pa 'atbal tzij. !7 Are 
"uri i aj Griégo winak xqui chap і та 
Sóstenes, chi raj'atzil i molbal'ib que i aj 
Israel winak. Xqui ya u lo'xic chuwach i 
'atbal tzij, xui-ri i gobernador ma Galion 
n-ta xu bij chique wach xqui 'ano. 


I ma Páblo xtzalij chic pa Antioquía, 
jekbal re i oxmul u viáje 
18] ma Páblo xcanaj chic u q'uial 'ij 
си’ pa Corínto. Te'uri xe u 'ijla can i 
kachalal, y xqui maj bi qui be pa Síria, 
junam cu' i ati Priscíla, i ma Aquíla. 





118.2 I 'atol tzij и bim chi піра i aj Israel 'is que е] pa tinimit Róma, chi u capital i jyub Itália. 

Xe upon pa tinimit Cencréa chi 'o chu 
chi' i mar. Chila i ma Páblo xresaj u wi, 
c'utbal-re chi lic cu 'an na pacha jun 
tzij u bim che i Dios. Te'uri xe 'an bi pa 
bárco, 'enam-que pa jyub Síria. 19 Are 
que tijin chi be, xe upon pa tinimit 
Efeso; i ma Páblo xe u canaj can i ati 
Priscíla, i ma Aquíla, y xa 'e pa qui 
molbal'ib i aj Israel winak. Are xuponic, 
xoc chi tzij си’ i je 'o chila. 201que, are 
xqui maj usu’, xqui bij che i ma Páblo 
chi ca сапа} си, péro ire n-xu 'an taj 
(man xa ic'awic-re cu ап chila). ?! Te'uri 
хе и а canok y xu bij chique: 

— O u chac quin ес, man ya ca сип i 
nima'ij, y cwaj cwil chila pa Jerusalen. 
Xui-ri, we craj i Dios, quin c'un tan chic 
chi iwilic —xu bij. 

Te'uri xa 'an chic pa bárco y xa 'ec, 
хе] pa Efeso. ??Are xupon pa tinimit 
Cesaréa, xel pa bárco, у xa 'e са 
Jerusalen chi quilic i jutzobaj creyent 
chila. Te'uri xkaj pa tinimit Antioquía. 
23Xo'on pan queb ozib ij chila, te'uri 
xa 'e chu solixic tak i tinimit re i jyub 
Galácia, хак i jyub Frígia, chu ya'ic u 
cowil qui c'ux i jutak tzobajil creyent 
chila. 


I ma Apólos ca c'utun pa Efeso 


220 jun achi, ma Apólos u bi, xupon 
pa tinimit Efeso. Ire aj Israel winak, 
alaxnak pa tinimit Alejandría. Ire 'utz 
laj aj paxsanel re u tzij i Dios, xak lic 
reta'am wach cu bij u wuj i Dios tz'ibtal 
can ujer. 25Xak 'o i c'utuwnak che wach i 
c'unic cu гап i Kajwal Jesucrísto pacha и 
bim i ma Wan aj kajsanel ya. Xui i tzij-le 
reta'am ire chirij i Jesucrísto'. Lic и уот 
u c'ux chu paxsaxic wach i reta'am, y lic 
usuc' i cu bij. 26]re, co u wach, xoc chu 
c'utic pa qui molbal'ib i aj Israel winak 
pa Efeso. Are ca tijin chi c'utunic, "o i ati 
Priscíla i ma Aquíla chila. Are xqui ta 
wach i xu bij, are xrelej u c'utunic, xqui 
siq'uij си’ quituquel, y xqui bij mas usuce’ 
che. ?7 Xo'on panok, i ma Apólos xraj 
enam pa jyub Acáya, are 'uri i creyent 

pa Efeso xqui ya qui wach che u 'enam, 
y xqui tz'ibaj bi jun wuj chique i creyent 
chila. Xqui tak bi u bixquil chique chi 
"utz chiqui c'ulaj i ma Apólos сш. Are 
xupon pa Acáya, xe u rik i jutzobaj 
creyent, chi Dios, rumal i rutzil u c'ux 
je u tom chu cojic u tzij. I ma Apólos xu 
ya mas u cowil qui c'ux. 28 Chiquiwach 
conojel i winak, xqui chap quib chi tzij 
си’ i aj Israel, y lic xu 'alijinsaj chique 
wach usuc' i tzij tz'ibtal can chupam 

u wuj i Dios. Xu 'alijinsaj chique chi i 
Jesus are i Tolque chi coy'em. 


Wach i xu 'an i ma Páblo pa Efeso 
19 lTz'akat i ma Apólos 'o pa tinimit 
Corínto (chi u cwenta i jyub 
Acáya), i ma Páblo ca solin pa tak jyub 
ca tijin ruponic pa tinimit Efeso. Are 
xupon chila, xe u rik juban creyent. ?Xu 
tz'onoj chique: 
—Yix, are хі сој u tzij i Dios, ¿xi na'o we 
xix uc'ax rumal i u Tewal i Dios? —xu bij. 
Ique xqui bij: 
—Yoj n-keta'am tene-ri we 'о и Tewali 
Dios —xe cha. 
З Аге uri i ma Páblo xu tz'onoj chique: 
—éWach i c'utunic "uri xi cojo are xi 
tz'onoj и kajsaxic ya piwi? —xu bij. 
Ique xqui bij: 
—Are і c'utunic chi xu 'an i ma Wan aj 
Kajsanel ya —xqui bij. 
^I ma Páblo xu bij chique: 
—I ma Wan xu kajsaj ya piquiwi nipa 
i xqui jalwachij qui c'aslemal, xui-ri, xak 
xu bij chique chi chiqui cuba qui c'ux 
che i Jun chi ca c'un chirij ire; i jun-le 
are i Jesucrísto —xu bij i ma Páblo. 
5Are xqui ta ile, xqui tz'onoj u 
kajsaxic ya piquiwi, c'utbal-re chi je re 
chic i Kajwal Јеѕиѕ°. 6Те’игі i ma Páblo 
xu ya и "ab piquiwi, are 'uri i и Tewali 
Dios xe u rajawij, y xqui jek ch'awic che 
jun ch'awbal c'ac'; xak xqui jek u bixquil 
wach u ch'obom i Dios, chi и "alijinsam 
chique. 7 Colo je cablajuj achiab. 
8Che tak i uxlambal 'ij re i oxib іс, 
i ma Páblo п-хи mayij ti'enam pa qui 





718.25 I mer tzij xu bij are iri: "Xui reta'am wach u kajsaxic ya xu 'an i ma Wan." Nu tom taj chi ya c'un-nak 


chic i u Tewal i Dios. 


519.5 I mer tzij xu bij are iri: Pu bi i Kajwal Jesus. 

molbal'b i aj Israel. Lic co u wach xu 
c'ut и tzij i Dios chique; 'olic xqui chap 
quib chi tzij rumal usuc*. Lic xu tij u ’ij 
chu c'utic chique wach i "atbal tzij re 

i Dios. ?Xui-ri, je 'o jujun chique lic je 
buy, n-xcaj ta xqui cuba qui c'ux che i 
Jesus. Xa xe oc chu bixquil chiquiwach 
conojel i winak chi n-'us ti и tzij i ma 
Páblo chique re u be i Dios. Rumal 'uri i 
ma Páblo xel си’, y xe u сат bi ги ni'pa 
i xqui cuba qui c'ux che i Jesus. Xe 'e 
chi rachoch jun mayes, chi ma Tiráno u 
bi; chila i ma Páblo xoc chu c'utic 'ij 'ij 
chique i winak. !?Queb junab u wach, 
queje ile xu 'ano. Xe'elok chi conojel 
nipa і je 'o pa jyub Asia xqui ta i tzij 
chirij i Kajwal Jesucrísto. N-xui ti je aj 
Israel winak xqui ta, xak xqui ta i ne te 
aj Israel. 11 Dios xu ya pu'ab i ma Páblo 
chi cu 'an nimak tak milágro. !?'Olic i 
winak xqui tz'onoj pawor che i ma Páblo 
chi cu chi'maj u sut chique, o xi n-taj, 

u relantar, que 'e quic'awsaj chique i 
iwabib, 'elsabal re i yobil chique. Xak 
queje xqui гап ile, 'elsabal-re itzel tak 
tew. 

13'0 jujun aj Israel winak que bin pa 
tak tinimit chi relsaxic itzel tak tew 
chique i winak. Xak xcaj ique quiqui 
cuxtaj u bi i Kajwal Jesus chi relsaxic 
pacha cu 'an i ma Páblo. Are xqui 'ano, 
xqui bij chique i itzel tak tew: 

— I Jesus chi cu cuxtaj i ma Páblo, ru 
u bi i Jesus-le quin bij chiwe, chix el che 
i achi-le. (Queje ile quiqui bij.) 

120 jun aj Israel, caj'atzil i sacerdóte, 
ma Escéva u bi. Ire je 'o wukub u c'ojol, 
xak ique-le queje quiqui гап ile. 15Ате 
xqui 'an ique ile, i itzel tew xu la' u wach 
chique; xu bij: 

—Weta'am u wach i Jesus, хак 
weta'am pachin i ma Páblo, xui-ri, ¿yix 
ix pachinok? —xu bij chique. 

16 Are "uri, i achi chi 'о itzel tew che, 
ха ’e chiquij; lic xe u chapo, y xeu 
ch'ayo. Te'uri i achiab xe 'anmaj bi che 
i rachoch i achi, je ch'analic, lic 'antal 
c'ax chique. 17 Conojel i winak je jekel pa 
tinimit Efeso, ni'pa i aj Israel, xak i ne 
te aj Israel, 'is xqui ta rason. Lic xqui xij 

quib rumal, y xqui bij chi lic nim u ij i 
Kajwal Jesus. 

18Xak je q'ui chique i creyent xe c'unic 
xol qui tz'onoj cuybal mac; xqui bij 
chiquiwach i winak ni'pa i n-us taj qui 
'anom. 19 Je q'ui chique ique que nanic, 
xak qui 'anom pacha tak milágro, péro 
n-are taj. Ique-le xqui c'am li qui wuj 
chi n-'us taj pa qui nawsam wi quib che 
i nanic. Te'uri xqui poroj chiquiwach 
conojel i winak. Are xcajlaj ni'pa rajil i 
wuj-le, xe'el colo cincuénta mil quetzáles. 
20Queje ile, 'alaj chi u tzij i Dios lic'ou 
cho'ab, ca tijin u paxsaxic и tzijol, xak je 
qui i winak que tijin chu cojic. 

21 Are xa 'antaj ile, i ma Páblo xu 
ch'obo chi ca 'e chi qui solixic i tinimit 
pa jyub Macedónia, xak i jyub Acáya. 
Хак xu ch'obo we xrelej ile, ca 'e са 
Jerusalen. Xak n-xui ti ile, xak xu ch'ob 
'enam са pa tinimit Róma. ??Rumal 
"uri xe u tak bi i queb rachi'il pa jyub 
Macedónia; ique je are i a-Timotéo xak i 
ma Erásto. I ma Páblo xnajtin jubi' chic 
pa jyub Asia. 


I ma Demétrio cu yac ch'o'oj 
chirij i ma Páblo pa Efeso 


?3 Che tak i 'ij-le, 'o jun achi pa Efeso 
lic c'ax xch'aw chirij i u tzij i Kajwal. Xe 
u tun i winak, rumal-i lic xe ch'ujeric. 
?^] achi-le, ma Demétrio u bi, aj ch'ayol 
re i chom laj ch'ich' pláta. Are i masu 
chac i achi-le, are u 'onquil ral tak u 
q'uexwach jun rachoch tiox chi 'o pa qui 
tinimit. I rachoch tiox-le, cojbal и ij i ati 
Diána, chi qui tiox ique. Che i chac-le, 
ni'pa que chacun ru' i ma Demétrio lic 
nim i quiqui ch'aco. 251 achi-le xe u mol 
qui chi' i je rachi'il, xak i juban chic chi 
que chacun che i chac-le, y xu bij chique: 

—Achiab, yix iweta'am chi, che i 
kopis-i, lic сој ch'acan chirij. 26 Хак 
iwilom, i tom wach ca tijin chu bixquil 
i ma Páblo-le. Ire cu bij chique i winak, 
nipa tak i tiox chi xa je ril 'antalic n-ta 
qui 'ij; ne te sakil dios cu bij ire. Y je q'ui 
chic i winak qui cojom wach ca tijin chu 
c'utic. N-xui ti chi, pa Efeso, u c'utum 
wi, xak laj ronojel i jyub Asia chikij 

chakawach queje ile u 'anom. 27 Пе, lic 
xibin'ib ги”, man i winak que oc-i chu 
ch'ach'axic chi n-'us ti kopis yoj, y n-ca 
ax ta chic i Ка c'ay. Nxui ta la ile, хак 

i rachoch i ka nim laj tiox ati Diána са 
kaj li и ^ij, хак queje ire, са kaj u 'ij. Ca 
sach-i и wach u 'ij i ka tiox-le chi lic 'ou 
ij cumal i winak ronojel i jyub Asia, xak 
ronojel u wach i jyub ta'aj. (Queje ile xu 
bij ima Demétrio.) 

28] winak, are xqui ta ile, lic xpe 
coywal, y xe siq'uin chu bixquil: 

—iNim и "ij iati Diána! iNim и "ij i ka 
tiox yoj oj aj Efeso! —xqui bij. 

?9 Are "uri, lic xpaxtaj i ch'okowic pa 
tinimit. Iu quial winak xe qui chap i 
queb achiab je rachi'il i ma Páblo, jun, 
ma Gáyo u bi, y jun chic, ma Aristárco; 
ique је aj Macedónia. Are "uri i winak 
xe qui charej bi c'a ru' i ja pa qui molbal 
quib. 39] ma Páblo craj te oquic cu', que 
и "Ла i winak cu bij ire, xui-ri i creyent 
n-xqui ya ta che. 3! Je 'o jujun rakan 
и "ab i 'atbal tzij re i jyub Asia chi je 
ramig i ma Páblo; xak ique xqui tak bi 
и bixquil che, chi ma oc bi pa ja cw i 
winak. 32 №Рра i winak je 'o paja, 'is que 
ch'okowic. Conojel que siq'uinic, xui- 
ri, 715 junwi i tzij quiqui bij. Katzij je 
qui chique n-queta'am tene-ri wach tak 
rumal qui molom quib. ??'O jun achi 
chiquixol i winak, ma Alejándro u bi; ire 
aj Israel. I je rach aj Israel xqui bij che 
wach usuc' qui molom quib chila; xqui 
an pen che, chi ca taq'ui chiquiwach i 
winak. Ire xu c'ut chique ги’ u аЬ chi 
quiqui mayij ch'okowic; xraj ire cu bij 
jun tzij chique, tobal-que i aj Israel 
winak. 34Xui-ri, are xquil u be chi ire 
xak aj Israel, mas xe oc chi sic, colo 
queb "or xe siq'uinic. 

—iNim u "ij iati Diána! iNim и "ij i ka 
tiox yoj oj aj Efeso! —xqui bij. 

35Te'uri i aj tZib re i tinimit xtiqui chi 
qui 'atixic i winak, are 'uri xu bij chique: 

—Achiab ix aj Efeso, conojeli winak 
re u wach i jyub ta'aj 'is queta'am chi yoj, 
chi oj aj Efeso, 'o chakakul u chajixic i 
rachoch i nim laj tiox ati Diána, xakiu 
quexwach chi xtzak li chicaj. 36е, mi 

jun cu bij chi n-katzij taj. Rumal-i, chix 
uxlanok; lic chi ch'obo u be wach i qui 
'ano, mokxa ca pe jun c'ax piwi rumal. 
37] achiab-i chi yix i c'amom lok, n-ta 
jun c'ax qui 'anom che i tiox-le, xak n-ta 
c'ax qui bim chirij. 381 ma Demétrio хак 
i juban aj 'anol tiox, we cacaj quiqui 
сој u mac jun winak, are u сһас-і je'o i 
juez, xak 'о i афа] tzij; we саса], che 'e 
qui cojo qui mac chiquiwach i que 'ataw 
tzij; chila ca ај wi pachin aj mac. 39 Y 
we n-are ti ile qui tz'onoj, yix chi jacha 
"uri chiquiwach i афа] tzij are quiqui 
mol quib ique. ^"Queje ile chi апа, man 
mokxa quiqui bij xa oj aj ch'o'oj chirij 
i 'atbal tzij rumal tak iri chi ka 'anom 
woor. Katzij, i ka 'anom-i, n-ta rumal; 
y we ca tz'onox chake, ¿wach u la'ic u 
wach caka 'ano? —xu bij chique. 

41 Are xrelej и bixquil ile, хе и а bic. 


U °епат i ma Páblo pa 
Macedónia xak pa Grécia 


20 1 Are xuxlan i chokowic, і ma Páblo 

xe u siquij i creyent ги, yabal re qui 
nojbal. Te'uri xe u tz'ulej, хе и Ја canok, y 
xa 'e pa Macedónia. ?Xe u solij i tak tinimit re 
ijyub-le, y xu ya и cowil qui сих i creyent ru 
tak u tzij. Te'uri ха е pa Grécia. 3Chila xo'on 
wi oxib ic”; te'uri xu yijba rib, enam-re pa Síria. 
Are ya ca ап te pa bárco, xretamaj chi i aj Israel 
winak qui yijbam wach u chapic quiqui ар che. 
Rumal-i, xu ch'obo n-ca е ta pa bárco, y xtzalijic; 
xu maj chubi u be pa jyub Macedónia. ^Je 'o 
jujun creyent xcachi'ilaj bic: jun chique are i ma 
Sópater, aj Beréa; queb chic je aj Tesalónica, je 
are і ma Aristárco, i ma Segündo; jun chic are i 
ma Gáyo, ај Dérbe; xak 'o i a-Timotéo; xak je o i 
ma Tíquico y ma Trófimo chi je aj pa jyub Asia. 
5Xui-ri, ique xe nabej bic, xe 'e са pa tinimit 
Tróas; chila хој coy'ej wi. 6 Yoj xkoy'ej i ricawic 
i nima'ij chi ca tijaw wi i caxlanwa n-ta cunbal 
che. Te'uri хој 'an pa bárco у хој el pa Filípos. 
Che i jo'ob ’ij, xe е ka maja pa Tróas pa ој coy'em 
wi; chila хој quiji wi wukub 'jj. 

I q'uisbal chic c'utunic xu 'an i 
ma Páblo pa tinimit Tróas 


7Che i nabe ij re i seman, xka mol 
kib cu' i creyent chu tijawic ka wa. 

Te'uri i ma Páblo xoc chu c'utic chique 
i je moltajnak. Lic xnajtin chu c'utic 
chique, man 'o tan chic u viáje chucab 
"ij; Rumal-i са tiq'uil a'ab ca tijin chi tzij. 
8I cuárto pa ka molom wi kib 'o са pa 
oxleja; chila qui i 'a' tzijtalic. ?'O jun 
ala cul pa wantana, a-Eutico u bi. Ire 
craj chic waram, man i ma Páblo xnajtin 
chi ch'a'atic, y ya naj chic cha'ab. Are u 
'onquil i ala-le lic xoc li u waram y xak 
te'et xtzak li c'a pulew. Are xqui yaco, 
ya camnak chic. !? Te'uri i ma Páblo 
xkaj lok, xjupi chirij, y xu tz'ulej. Xu bij 
chique i creyent: 

—Mi xij iwib; ire c'aslic —xu bij. 

1 Te'uri xel chubic у xu tij wa си’ i 
creyent. Are xrelej, xoc chic che u 
c'utunic chique c'a che u sakirbal. Te'uri 
ха 'ec. 121 ala chi tzaknak pa wantana, 
xqui c'am bi chi rachoch, c'aslic; conojel 
xcubi qui c'ux man xc'asi chic. 


U °епат i ma Páblo pa 
Miléto chu nakaj i Efeso 
I3 Te'uri хој 'e yoj pa bárco са pa 
tinimit Ason, man i ma Páblo xu ch'obo 
chi ’utz сој nabej bi yoj; xui-ri ire 
n-xic'aw ta chuwi ya, xa xu ya vuélta 
che akan y xu bij chi caka rik kib chila 
pa Ason. Queje ile xka yijba chakawach. 
14 Are xka rik kib chila rv ire, xa ап bi 
ku' pa bárco, y xoj 'e junam pa tinimit 
Mitiléne. 15Те’игі хој 'ec, y chucab 'ij хој 
ic'aw chuwach i tinimit Quío. C'a che 
chic jun ij хој upon pa tinimit Sámos, 
chi 'o chu ch?’ i mar. Хој uxlan jubi' pa 
tinimit Trogílio, y chucab 'ij xoj upon pa 
tinimit Miléto. 16Queje ile xka 'ano, man 
i ma Páblo craj uponic we' pa Jerusalen, 
man craj ca 'e rila i nima'ij Pentecostes' 
chila. Rumal-i, n-xraj ta 'enam pa Efeso, 
y n-xraj ta xu bay mas rib pa jyub Asia. 
Rumal.i queje ile xka 'ano. 


U tzij ima Páblo chique i je aj c'amol 
u tzam i jutzobaj creyent pa Efeso 


17] ma Páblo, are 'o pa Miléto, xu tak 
qui siq'uixic i ај сато] и tzam chique i 

creyent pa tinimit Efeso. 18 Ате xe сип 
ги’, xu bij chique: 

—Yix lic iwilom wach in c'aslemal 
chiwach; lic iwilom wach in 'anom chu 
jekbal lok iwu' yix waral pa Asia. !?Lic 
xin ya wib chu 'onquil u chac i Kajwal; 
n-xin ар ta nim che wib chiwach. Queje 
ile xin апо, tupu 'olic xin о’ rumal и 
q'ial c'ax xpe pin wi cumal i aj Israel 
chi xcaj in chapic. ?? Xui-ri, п-хіп xij 
ta wib chu bixquil chiwe ni'pa i tzij 
rajwaxic chiwe, xak n-xin mayij tu c'utic 
chiwe wach i 'utz qui 'ano. Queje ile 
xin 'ano are i molom iwib, xak queje xin 
an chi tak iwachoch. ?!Lic xin 'alijinsaj 
chiwe chi 'o u chac qui jalwachij i 
c'aslemal chuwach i Dios, xak qui cuba 
i c'ux che i Kajwal Jesucrísto. Queje 
ile xin c'ut chique i aj Israel winak xak 
chique i ne te aj Israel. ??Wo'or 'ut, quin 
e Jerusalen, man i u Tewal i Dios quin 
u tak bi chila. Quin 'ec, tupu n-weta'am 
taj wach quin c'ulmaj chila. 23 Xui-ri, 
weta'am ipa quin 'e wi pa tak tinimit, 
quin tij uyej; 'olic quin qui min pa cárcel. 
Ile weta'am, man i u Tewal i Dios ca bin 
chwe. 2^Ni'pa ile n-quin c'achir ta гита], 
xak mi ne che in c'aslemal. N-ta we che, 
we xin camic, o we in c'aslic. Are i 'o 
we che, are we quin quicotic quin q'uis 
и 'onquil in chac chi и уот i Kajwal 
Jesus chinkul; i in chac-i are u paxsaxic 
u tzijol i c'axnabal u c'ux i Dios chique 
conojel. 

?5Wo'or weta'am chi mi jun chiwe cril 
chic in wach. In c'utum chiwe iwonojel 
wach usuc' i 'atbal tzij re i Dios pakawi. 
?6Rumal-i, wo'or cwaj quin bij chiwe: 
we "o jun chiwe yix ca sachic, п-іп mac 
ta chic yin. ?7In bim chic ronojel wach u 
ch'obom i Dios; lic n-ta wuwam u wach 
chiwe. 28 Chiwila iwib yix, xak che iwila 
i jutzobaj creyent, man і и Tewali Dios u 
yom u chajixic chikul. Che i chajij pacha 
quiqui 'an i je aj chajil chij. Queje ile chi 
ana che i jutzobaj re i Kajwal, man ire je 
u loom ги u quiq'uel. 29 Сһе iwila, man 
weta'am, are quin 'e yin, que c'un juban 


» 


, 

120.16 Chawila і usuc' і tzij “Pentecostes” chuxe' і wuj ге і página 468. 

chic chu quichersaxic i jutzobaj; quiqui 
'an na pacha quiqui 'an utiw chiquixol 
jutzobaj chij. 30 Chixol yix mísmo "o пі 
que walij chu toric i jutzobaj creyent, 
cambal bi qui wach. ?! Chi апа cwent 
"u iwib; cha c'un chi c'ux chi yin oxib 
junab u wach, chi pa'ij, chi cha'ab, xin 
o'ic xix іп pixbaj chi jujunal. 

32Wo'or, wachalal, quix in ya can 
pu'ab i Dios chi quix u chajij; chi 
ch'obo i u tzij man are ile ca 'alijinsaw i 
c'axnabal u c'ux i Dios chiwe. I tzij-le cu 
cowirsaj u cubibal i c'ux, xak quix u to 
chu rikic i 'utz chi cu ya i Dios piquiwi 
conojel i je re ire. 33N-in rayim tu wach 
u mer jun chic, xak ni uu 3^Are in 
'anom, in chacun-nak ги’ in "ab, ch'acbal 
re ni'pa i rajwaxic chwe, xak chique 
nipa i que chacun wu. Lic iweta'am yix 
ile. 35 Пе lic 'ax in c'utum wi chiwe chi 
'o u chac coj chacunic, ch'acbal-re wach 
caka tobej-que i niba'ib. Cha c'un chaka 
c'ux wach xu bij i Kajwal Jesucrísto. Xu 
bij: Jun winak, mas ca quicotic we ca 
sipanic, chuwach i jun chi cu cam i 
sipon." Queje ile xu bij Kajwal —xu bij i 
ma Páblo chique. 

36 Are xrelej u bixquil ile, xe xuqui 
junam, y xqui tz'onoj che i Dios. 
37 Conojel xe o'ic; xqui tz'ulej ima Páblo, 
y xqui tz'ubaj. 38Lic que bisonic, man xu 
bij chique chi n-caquil ta chic u wach. 
Te'uri xcachi'ilaj bic c'a ru' i bárco. 


U'enam i ma Páblo pa Jerusalen 

2 1 1Tæuri xe Ка 'ijla canok y хој 'e 
pa bárco; suc'ulic хој 'e са pa 

jyub Cos. Chucab ij, хој 'e pa tinimit 
Ródas, te'uri xoj 'e c'a pa tinimit Pátara. 
?Chila xka rik wi jun bárco chi ca е pa 
Fenícia, y xoj oc bi chupam. 3Xoj 'ec 
y xoj ic'aw chu c'ulel i jyub Chípre chi 
setel chuwi mar. Xui xkil panok, y xka 
сапа] can pa moxim, man 'enam-ke са 
pa jyub Síria. Are xoj upon chila, xoj 
oc pa tinimit Tíro man i bárco 'o ekan 
cu canaj canok. ^Chila, xe ka tzucuj i 
creyent, y xoj canaj wukub 'ij cu'. Ique, 
xbix chique rumal u Tewal i Dios chi 'o 
icurik i ma Páblo pa Jerusalen; rumal-i 

xqui bij che chi n-ca 'e ta chila. 5Хиі-гі, 
xic'aw i u wukub 'ij, xoj 'ec. Conojel i 
creyent xoj 'e qui jacha tzam tinimit 
junam cv i quixokil calcwal. Are хој 
upon chu chi' i mar, xoj xuqui junam, y 
konojel xka tz'onoj che i Dios. 6Хе ka 
tz'ulej, xe ka 'ijla canok, y хој 'el bi pa 
bárco. Te'uri xe tzalij chic chi cachoch. 
7Xka maj chubi i ka be chuwi mar, y 
хој 'e са pa tinimit Tolemáida; chila 
xkelej wi i ka be chuwi mar. Chila xe 
'e Ка 'ijla i creyent, y хој canaj си’ jun 
"ij. $Chucab "ij, i ma Páblo y yoj chi oj 
rachi'il, хој 'ec; хој 'e са pa tinimit 
Cesaréa. Are xoj upon chila, xoj 'e ru 
rachoch i ma Felípe; chila xoj canaj wi 
ги. I u patan ire, ај paxsanel re u tzij i 
Dios pa tak tinimit. Ire-le, jun chique i 
wukub je chatal jela canok, je aj 'anol 
opis chiquixol i creyent. ?I ma Felípe 
je o cajib u mi'al, n-ta cachijil. Ique је 
ajbil-re chique i winak wach cu "alijinsaj 
i Dios chique. !?'O tan chi 'ij ka 'olem 
ru' i ma Felípe, are 'uri xc'un jun achi, 
ma Agábo u bi, petnak pa Judéa; ire xak 
ajbil-re chique i winak wach cu "alijinsaj 
i Dios che. !! I achi-le xol oj u solij. Xu 
c'am i bant re i ma Páblo, y xu yut' i 
rakan u 'ab ire ru'. Te'uri xu bij chake: 

—I и Tewal i Dios и bim chwe chi i 
rajaw i bant-i, queje iri ca 'an che we 
xupon Jerusalen; ca yut' na. Je are i aj 
Israel winak que 'anaw che, te'uri quiqui 
jach piqui'ab i ne te aj Israel —xu bij i 
ma Agábo. 

12Yoj, junam си’ i creyent aj Cesaréa, 
are xka ta ile, lic xka tz'onoj che i ma 
Páblo chi n-ca 'e ta Jerusalen. !3Xui-ri, 
ire xu Іа’ u wach chake: 

—éWach quix tijin chu 'anic? éWuchac 
quix o'ic? xa quix tijin chu сһиріс u 
cowil in c'ux. Yin in yij chic we cacaj 
quin qui yut'u; y n-xui ta la ile, xak in 
yij chic we quin camsax pa Jerusalen 
rumal re i Kajwal Jesucrísto —xu bij i 
ma Páblo. 

14 №-хој tiqui ta chu "atixic, rumal-i 
xka bij: 

— Chu 'ana ni Dios pacha i сга] —xoj 
cha. 

Y n-xoj ch'aw ta chic. 

15Te'uri xka yijba kib, y xka maj bi ka 
be pa Jerusalen. !6Xoj cachi'ilaj bi juban 
creyent aj Cesaréa; xak xa 'e jun achi 
kv’, ma Nason u bi chi 'o tan chi junab 
u cojom u tzij i Kajwal. Ire aj Chípre 
winak, xui-ri, 'o rachoch pa Jerusalen y 
cu ya chake chi сој сапа} ги’. 


I ma Páblo que 'e u solij i je qui wi 
qui jolom i creyent pa Jerusalen 
17 Are xoj upon Jerusalen, i creyent lic 
que quicotic хој qui c'ulaj cw. 18 Chucab 
"ij, хој 'e rw’ i ma Páblo chu solixic i ma 
Jacóbo. Are хој upon ги, ire je и molom 
nipa qui wi qui jolom i creyent. 191 ma 
Páblo xe u tioxij y xoc chu lapic chique 
ronojel ni'pa u 'anom i Dios chique i 
ne te aj Israel, are xu paxsaj u tzijol i 
Kajwal chique. 20 Are xqui ta, xqui bij 


chi lic nim u "ij i Dios. Te'uri xqui bij che: 


— Bay, wachalal, aweta'am chi jé u 
q'uial mil aj Israel qui jachom quib 
pu "ab i Kajwal. Conojel ique 'is quiqui 
bij chi lic 'o u chac chiqui 'ana pacha 
u tz'ibam can i mam Moises. ?! Xui- 
гі, 'o i je bin-nak chique chi yet junwi i 
c'utunic a 'anom chique i aj Israel chi je 
jekel naj. Qui tom ique chi yet a c'utum 
chique i winak chi n-tu chac quiqui 'ano 
pacha u bim can i mam Moises. Quiqui 
bij ique chi yet a bim chi n-tu chac we 
quiqui 'an i retal circuncision chique i 
cac'al. Xak quiqui bij chi yet a bim chi 
n-tu chac quiqui 'an pacha qui c'utum 
can i katit ka mam. Queje ile quiqui 
bij ique. 22 eWach сака 'an 'ut? Man we 
xquetamaj і winak chi at о chi, quiqui 
mol quib. ?3'Utz, сака bij yoj, we ca 
'an iri pacha i caka bij chawe: cha 'ana 
jun rawasil pa rachoch i Dios pacha u 
tz'ibam can i mam Moises. Je 'o cajib 
achiab chakaxol cacaj quiqui tz'akatsaj 
jun rawasil pacha qui bim che i Dios 
chi quiqui гап na. 24 Аге que 'e ique chi 
rawasic quib, xak jat yet си”; cha rawasij 
awib cu' y cha tojo ni'pa i quiqui sach 
che ile. Te'uri ique, ca 'elsax qui wi. We 
queje ile са ап yet, conojel 'uri quiquil u 
be chi n-katzij taj ni'pa i qui tom chawij. 

Quiquil 'uri chi yet lic ca 'an pacha i 
tz'ibtal can chupam i ujer "atbal tzij. 
(Queje ile, i je aj Israel winak, n-ta chic 
quiqui bij.) 25Хиі-гі, i creyent chi ne te 
aj Israel winak, ya ka takom chubi jun 
wuj си”; ka bim bi chique chi n-tu chac 
quiqui 'an pen u 'onquil ronojel pacha i 
tz'ibtal can chupam i ujer "atbal tzij. Xui 
o u chac chi quiqui гар ігі: miqui tij i 
ti'ij chi xa sujtal chuwach jun tiox; xak 
miqui tij i quic; хак miqui tij i ti'ij re 
chicop chi xa jitz'am; xak macuc'aj quib 
jun achi jun ixok we n-cachi'il ta quib. 
Queje ile ka tz'ibam bi chique i creyent 
chi ne te aj Israel winak, y co'on ile —xe 
cha che i ma Páblo. 


, 


U chaptajic i ma Páblo 
pa rachoch i Dios 


26Chucab "ij, i ma Páblo xe rachi'ilaj bi 
i cajib achiab; y junam xqui rawasij quib 
pacha 'ax quiqui 'an wi i aj Israel winak, 
'anbal ch'am che quib chuwach i Dios. 
Te'uri i ma Páblo xa 'e pa rachoch i Dios 
chu bixquil che i sacerdóte chi, chupam 
wukub ^ij, ca q'uis i ij re i qui rawasil; 
are са q'is i 'ij-le, ique quiqui sujuj пі 
qui sipon chuwach i Dios. 

27 Are ya ca q'uis і wukub 'ij, і ma 
Páblo 'o pa rachoch i Dios. Che i 'ij-le, 
xak je 'o juban achiab chila, je c'un-nak 
pa Asia. Are xquil u wach i ma Páblo xe 
oc chi qui ch'ujersaxic conojel i winak. 
Xqui chap i ma Páblo y xe siq'uin chu 
bixquil i tzij-i: 

28 — Achiab kach aj Israel, ichoj i to! 
Are i achi iri chi xa ipa ca 'e wi chu 
c'utic chique i winak chi n-tu chac i ka 
'atbal tzij yoj oj aj Israel winak. Cu bij 
chi n-tu chac i ujer аа] tzij tz'ibtal can 
rumal i mam Moises, xak n-cu сој tu 'ij 
i ka rachoch i Dios-i. Y n-xui ta la ile, 
wo'or je u c'amom li juban achiab ne te 
aj Israel; је и c'amom li са paja, kajsabal 
reu 'ijilo Лај ka rachoch i Dios —хе 
cha. 

?9 Queje xqui bij ile, man quilom i ma 
Páblo pa tinimit, rachi'il jun achi n-aj 
Israel taj. I achi-le chi rachi'ilam, ma 
Trófimo u bi, jun aj Efeso. Xqui ch'ob 

ique chi are ire-le chi ocnak pa rachoch 
i Dios ru' i ma Páblo, y n-are taj. 

30 Are "uri lic xpaxtaj i ch'okowic 
pa tinimit, y conojel i winak xe c'un 
pa'anem. Xqui chap i ma Páblo y xqui 
charej bi chi sak. Te'uri xqui tz'ap-la i 
uchija re i rachoch i Dios. ?! Ya quiqui 
camsaj te'ek, xui-ri xupon rason ги” 
i qui capitan i soldádo re i tinimit. 
Xupon rason ru' chi conojel i winak pa 
Jerusalen pacha tak je ch'ujernak pa tak 
be. 32 Are "игі хи mol qui chi' i soldádo, 
xak i caj'atzil, y xe 'e pa'anem pa qui 
molom wi quib i winak. Ique, are xquil 
u c'unic i capitan junam cu' u soldádo, 
хаш mayij u ch'ayic i ma Páblo. 331 
capitan xtejeb ru' i ma Páblo, xu chapo, 
y xu tak u ximic ru' queb carena; te'uri 
xu tz'onoj chique i winak pachin ire-le, 
y wach u mac u 'anom. 3^Xui-ri, i winak 
lic que ch'okowic, "o i que siq'uin jewa, 
хак 'o i que siq'uin jela; 5 junwi que 
siquin chu bixquil. Rumal-i, i capitan 
n-cu maj ti usuc' wach quiqui bij, y xu 
tak u ya'ic pa cuartel. 35Are xe upon 
che i cholchol re i cuartel, i winak lic 
je ch'ujernak rumal i coywal, cacaj 
quiqui camsaj i ma Páblo. Rumal uri i 
soldádo xqui yac la bi piqui 'ab, tobal-re. 
36 Conojel i winak je teren bi chirij, que 
tijin chu bixquil: 

—iCha camok! —xe cha. 

37 Are ya quiqui coj te bi i ma Páblo pa 
cuartel, ire xu bij che i capitan: 

— Са уа nawi chwe quin ch'aw jubi’? 
(Ile xu bij pu ch'awbal i capitan.) 

I capitan xu bij che: 

—¿Ca rik bari yet i ka ch'awbal yoj 
chi oj aj Griégo winak? 38 №-аге ta bari 
yet i aj Egípto winak chi, jela canok, xa 
yac ch'o'oj chirij i 'atol tzij, y xa c'am bi 
u tzam chique i cajib mil je aj camsanel, 
chila che i jyub tz'inilic? —xu bij i 
capitan. 

39] ma Páblo xu bij che: 

—N-yin taj. Yin in aj Israel winak; іп 
alaxnak pa tinimit Társo, jun tinimit 
nim u ij re i jyub Cilícia. Quin tz'onoj 

utzil chomal chawe, cha ya chwe que in 
"ijjla i winak —xu bij i ma Páblo. 

40] capitan xu ya che chi ca ch'awic. I 
ma Páblo xtaq'ui che i cholchol y xu c'ut 
chique i winak ги и аЬ chi che uxlan 
che i ch'okowic. Are xe uxlanic, xe u ја 
piqui ch'awbal i aj Israel" y xu bij: 

2 2 1—]Ix wachalal, іх nimak tak 

winak wach aj tinimit, chi ta 
jubi' in tzij, quin sakij chiwe chi n-ta in 
mac —xu bij chique. 

? Are xqui ta chi xch'aw i ma Páblo 
piqui ch'awbal i aj Israel, lic xqui coj 
retalil che и tzij. Are 'uri ire xe и ја 
chic, y xu bij: 

3—.Lic in aj Israel winak; in alaxnak 
pa tinimit Társo, re i jyub Cilícia; xui-ri, 
waral xin q'uiy wi pa Jerusalen. Chi xin 
tijoj wi wib ru' i nim laj mayes, mam 
Gamaliel. Xin naw ги’ ire chi lic 'ou 
chac quin 'an pacha cu bij i ujer 'atbal 
tzij chi mas ocsam u "ij cumal i katit ka 
mam. "Ax quin tijin wi chu 'onquil in 
patan chirij i Dios; lic in yom wib chu 
'onquil, xak jun ru' pacha quix tijin yix 
chu 'onquil wo'or. ^Yin ujer lic xin 'an 
ch'o'oj chiquij i creyent; xin tzucuj qui 
camsaxic. Xe in chapo, y xe in min pa 
cárcel, chi achiab, chi ixokib. 5I 'atz 
laj sacerdóte, xak i nimak tak mam'ib 
queta'am chi ique mísmo xqui ya pin'ab 
que 'e in chapa i creyent. Xqui ya bi 
wuj chwe, c'utbal re ile chique i kach aj 
tinimit chila pa tinimit Damásco. Are 
"uri xin 'e chila tzucbal que i creyent; 
xwaj que in c'am li waral Jerusalen, 
"ilbal-re wach i tojbal re qui mac quiqui 
'ano. 

$ Are quin tijin chi be, ya mer quin 
upon Damásco, colo tiq'uil 'ij, xak teet 
lic xrepcan u tzunbal jun 'a' chwij 
chinwach, u petic chicaj. 7Xin tzak 
pulew, y xin ta jun ch'awbal chicaj chi 
xu bij: ^A-Sáulo, a-Sáulo, éwuchac са 'an 
ch'o'oj chwij yin?" co'ono. 8“¿At pachin 
yet, Nim Јај Winak?" xin cha. Are "uri 
xu bij: “Yin in Jesus aj Nazaret. Chwij 
yin ca 'an wi ch'o'oj," co'on chwe. ?I 





"21.40 I qui ch'awbal i aj Israel winak, *Hebréo" u bi. 

je wachi'il xquil i 'a' chi xrepcanic, y 
хаш xij quib che; xui-ri n-xqui ta ti u 
ch'awbal i Jun chi хіп и "Ја. 10 Are 'uri, 
yin xin bij: “¿Wach cawaj quin 'ano, 
Kajwal?" xin cha. I Kajwal xu bij chwe: 
“Chat walijok; cha maja chubi a be 
Damásco. Chila ca bix wi chawe ronojel 
wach i са апо, xin utixic. 1! Rumal и 
rep i "a", n-xin tzun ta chic; rumal-i, i 
wachi'il xqui chap bi che in 'ab, y xin qui 
c'am bi c'a pa Damásco. 

12Chila jekel wi jun achi, ma Ananías 
u bi. Ire lic u уот u c'ux chu 'onquil 
ronojel i аа] tzij tz'ibtal can rumal i 
mam Moises. Conojel i aj Israel winak 
chila pa Damásco quiqui bij chi ire 'utz 
laj mam. 131 ma Ananías-le, xol in u 
solij. Are xc'unic, xtaq'ui chin c'ulel y 
xu bij chwe: *Wachalal ma Sáulo, ichat 
tzunok!" xu bij chwe. Are xbitaj ile 
rumal, xin tzunic, xwil u wach. !^Te'uri 
xu bij chwe: “I Dios chi qui сојот u ij і 
katit ka mam, ire at u chom yet o'onom 
lok chu retamaxic wach craj ire. Atu 
chom yet chi rilic u wach i Jun" chi lic 
"ш> chuwach i Dios; at u chom yet chu 
tayic u ch'awbal i Jun-le. !5Yet ca lap na 
ire chiquiwach i winak ronojel u wach i 
jyub ta'aj; ca bij na chique wach awilom, 
xak wach a tom. !6Wo'or, ma bay awib. 
Chat walijok y cha tz'onoj u kajsaxic ya 
pawi, c'utbal re chi cul chic a c'ux che 
i Kajwal, chi ire cresaj i a mac chawij." 
Queje ile xu bij ima Ananías chwe. 

17 Are xin el che i rachoch i ma 
Ananías, xin pe Jerusalen. Te'uri xin 
'e pa rachoch i Dios chu 'onquil in 
tz'onoxic che; are in 'o chila, xwil u 
wach i Kajwal pinwach. 18 Аге xwilo, 
xu bij chwe: “Cha bisoj awelic chi, 
Jerusalen; man mi jun aj waral cu coj 
na retalil che, are quin a lap chique." 
Queje ile xu bij i Kajwal chwe. !?Are 
"uri xin bij yin che: ^Kajwal, conojel 
ique queta'am wach i ch'o'oj xin ар yin 
chiquij i creyent. Conojel 'is queta'am 
chi yin lic xin 'e pa tak molbal'ib que 
i aj Israel, chi qui tzucuxic ni'pa i qui 

jachom quib chawe. Xe in c'am bi pa 
cárcel, y xin 'an c'ax chique. 20 Are 
xcamsax i ma Estéban, chi a takon te'ek 
chu bixquil a tzij chique i winak, are 
xcamsax ire, yin lic xin ya in wach che; 
in tac'al chi rilic are xqui camsaj, xak 
xin chajij qui 'u' i xe camsawic." Queje 
ile xin bij che i Kajwal. ?! Xui-ri, ire xu 
bij chwe: "Jat, man cat in tak bi c'a naj, 
cu' i ne te aj Israel chu sujuxic i cuybal 
mac chique." Queje ile xu bij i Kajwal 
chwe —xu bij i ma Páblo chique i winak. 


Chaptal i ma Páblo cumal i soldádo 


221 winak que tijin te chu tayic; xui-ri, 
are xqui ta i tzij chi ma Páblo xtak bi 
rumal i Kajwal chique i ne te aj Israel 
winak, xpe coywal. Xe oc chi sic' y xqui 
bij: 

— 1 achi-le n-cu maj taj c'aslic, icha 
camsaxok! —xqui bij. 

?3Lic n-xqui mayij ti sic; xqui puq'uij 
qui 'u, y xqui сак uc'aj ulew chicaj 
rumal coywal. 

24 Are "uri i capitan xu tak u уаїс i ma 
Páblo pa cuartel, y xu bij chique chi quiqui 
уа и loxic, 'anbal-re che chi cu bij wach u 
mac u 'anom. Craj cretamaj wuchac que 
siq'uin i winak chirij. ?»Ximtal chic i ma 
Páblo, ya quiqui ya te u lo'xic. Are 'uri ire 
xu bij che i caj'atzil i soldádo: 

— О bari pi'ab yix qui ch'ay jun aj 
Róma winak? iPeor we maja quiwetamaj 
we kas 'o и mac! —xu bij chique. 

26] caj'atzil i soldádo, are xu ta ire ile, 
ха е u bij che i capitan: 

—Cha 'ana cwent wach i ca 'ano, man i 
achi-le xak aj Róma winak —xu bij che. 

27 Are uri i capitan xa 'e u tz'onoj che 
i ma Páblo: 

—éKatzij "uri chi yet xak at aj Róma 
winak? —co'ono. 

I ma Páblo xu bij: 

— Katzij. 

28'Te'uri i capitan xu bij che: 

—Yin, lic nim i mer xin sacho 'elsabal 
re in wuj yin, 'anbal-re chwe in aj Róma 
winak —xu bij. 





"22.14 I Jun-le are i Crísto. 

I ma Páblo xu bij che: 

—Yin lic we wi in aj Róma winak chi 
walaxic cumal in chuch in kajaw —xu 
bij che. 

29] que ch'ayaw te i ma Páblo, are xqui 
ta ile, xe tzalij chiquij. Xak i capitan, are 
xu ta chi ma Páblo xak aj Róma winak, 
xu xij rib man u chapom; n-ca majaw taj 
ca гап queje ile che jun winak aj Róma 
we n-'etamam taj wach и mac. 


Wach xu "an i ma Páblo 
chiquiwach i nuc'bal t'isbal 


30] capitan craj cretamaj wach kas 
u mac i ma Páblo quiqui bij i aj Israel. 
Rumal-i, chucab 'ij xu tak qui molic i 
caj'atzil i sacerdóte xak conojel i nuc'bal 
t'isbal. Te'uri xresaj i carena che i ma 
Páblo, xu c'am bi cu' i nuc'bal, y xu 
tac'ba chiquiwach. 

2 3 1] ma Páblo xu c'am qui takexic 
i nuc'bal t'isbal y xu bij chique: 
—Wachalal, 'ax in 'anom wi реп u 
'onquil wach и bim i Dios, man n-ta cu 
bij in c'ux chuwach —xu bij. 

2 Are "uri i 'atz laj sacerdóte, chi ma 
Ananías u bi, xu bij chique i je 'o chu c'ulel 
i ma Páblo chi chiqui ch'aya che u chi’. 

ЗІ ma Páblo xu bij che: 

— Yet ixa queb a palaj! At cul chila chu 
'onquil i 'atbal tzij pusuc', y n-ca гап taj. 
I 'atbal tzij n-cu ya ta chawe ca tak in 
ch'ayic. il Dios cat u ch'ay ni yet! (Queje 
ile xu bij i ma Páblo che.) 

^] je o chila xqui bij che: 

—éQueje u la'ic u wach ile са 'an che 
i 'atz laj sacerdóte, aj patan chirij i Dios? 
—bix che. 

5] ma Páblo xu bij chique: 

—Wachalal, yin n-weta'am taj we аге 
ire-le i 'atz laj sacerdóte; chi cuyu in 
mac. Weta'am chi u tzij i Dios cu bij 
chake: “Ma bij c'ax chiquij u wi u jolom 
a tinimit"; queje ile tz'ibtal canok —xu 
bij i ma Páblo chique. 

SAre uri i ma Páblo xril u be chi 'o 
jujun chique i qui molom quib je re i 
partído *Saducéo" qui bi; xak `o i je re i 
partído “Еагіѕёо” qui Ы. Rumal 'uri, chu 
'onquil, co xu bij chique: 

—Wachalal, yin in aj Fariséo; xak in 
chuch in kajaw je aj Fariséo. In sic'tal 
chuwach i 'atbal tzij-i xa rumal cul in 
c'ux che, chi ca c'un chic sak chiquiwach 
i camnak. (Queje ile xu bij ima Páblo 
chique.) 
7 Are xu bij ire ile, i je aj Fariséo, xak 
i je aj Saducéo, xe oc chu chapic quib 
chi tzij. Y xe'elok, n-junam ta chic qui 
wach. 8Xqui chap quib chi tzij man i aj 
Saducéo quiqui bij chi n-ca c'un ta chic 
sak chiquiwach i camnak. Xak quiqui 
bij chi n-ta ángel, n-ta tewal, n-ta anma. 
Xui-ri, i aj Fariséo quiqui cojo chi ronojel 
ile, 'olic. ?Conojel 'is que siq'uinic. Are 
uri xe taq'ui ар jujun aj tijonel re i 
ujer 'atbal tzij chi je re i partído Fariséo. 
Cacaj quiqui ya qui wach ru' i ma Páblo, 
rumal-i xqui bij: 
—1 achi-ri n-ta jun и mac u 'anom. Y 
n-xui ta la ile, mokxa ат rumal jun 
ángel, o pent jun chic aj takon re i Dios 
chi n-ca ај tu wach. Y we katzij ile, 
maka 'an ch'o'oj 'uri chirij i Dios —xqui 
bij. 
10Lic que ch'okow chi tzij. I capitan 
xu xij rib chique, mokxa quiqui 'an 
ch'akatak che i ma Páblo, xu ch'ob 
ire. Rumal "uri xu tak qui siq'uixic 
jujun soldádo, caquesbej re i ma Páblo 
chiquixol i winak, y xu tak chic u ya'ic 
pa cuartel. 

11] ma Páblo, are 'o tan chic pa cuartel, 
i Kajwal xu c'ut rib che cha'ab, y xu bij 
che: 

— Cha cowij a c'ux, a-Páblo, man 
pacha in lapic a 'anom chi, pa Jerusalen, 
xak queje in lapic ile ca 'an na pa Róma 

—xu bij che. 


э, 


Quiqui ch'obo wach и сатѕахіс 
i ma Páblo quiqui 'ano 
12Chucab ij, 'o jujun aj Israel winak 
xqui yijba chiquiwach chi quiqui camsaj 
i ma Páblo. Xqui bij chuwach i Dios chi 
n-quiqui tij ti qui wa, xak n-quiqui tu' ti 
qui уа’ с'а quiqui сата} па. 13 Је mas che 
i cuarénta achiab chi хаш ch'ob и апіс 
Пе. 14 Хе 'e "uri си’ i caj'atzil i sacerdóte, 
cu' i nimak tak aj Israel, y xqui bij: 

—Yoj ka bim chuwach i Dios chi 
n-caka tij ti ka wa, n-caka tu' ti ka ya', 
c'a caka camsaj ni ma Páblo. Ka bim 
che i Dios chi choj u c'okoj we n-caka 
ар taj. !SAre i сакај yoj, are iri: yix, 
junam cu' iwachi'il aj nuc'bal t'isbal, chi 
tz'onoj che i capitan chi chwek cu c'am 
li ma Páblo chiwach yix. Chi bij che chi 
quiwaj quix taq'ui pa rakan coq'uilal we 
kas 'o u mac. Y yoj caka yijba kib chu 
camsaxic are quelsax lok. (Queje ile xqui 
bij chique i nimak tak mam'ib.) 

léXui-ri i rica! i ma Páblo xu ta rason 
wach que tijin chu 'onquil. Xa е 'uri pa 
cuartel chu bixquil che i ma Páblo. !7Ire, 
are xu ta, xu siq'uij jun chique i caj'atzil 
i soldádo. Xu bij che: 

— Cha c'ama bi i ala-ri chuwach i 
capitan, man "o сга] cu bij che —xu bij. 

181 caj'atzil i soldádo xu сат bi 
chuwach i capitan y xu bij che: 

—I ma Páblo chi tz'apilic хіп u siq'uij y 
xu bij chwe chi quin сат li ala-ri awu, 
man ^o craj cu bij chawe —co'ono. 

191 capitan xu chap bi che u "ab i ala, y 
xu c'am bi ru' utuquel; xu tz'onoj che: 

—éWach cawaj ca bij chwe? —co'ono. 

20 Are "uri i ala xu bij: 

— 1 aj Israel winak qui yijbam 
chiquiwach chi quiqui tz'onoj pawor 
chawe, chi chwek ca c'am bi ma Páblo 
chiquiwach i nuc'bal t'isbal. Quiqui bij na 
chawe chi cacaj que taq'ui mas pa rakan 
we kas 'o u mac. Ile n-katzij taj. ?! Ma coj 
chique, man je mas che cuarénta achiab 
qui yom qui wach cu' chi quiqui camsaj 
i ma Páblo. Are cawesaj bi ire, cacuwaj 
quib chu roy'exic. Qui bim chi n-quiqui 
tij ti qui wa, хак ni qui уа’, са quiqui 
'an ni ile. Qui bim chi che c'okox rumal 
i Dios we n-quiqui ар taj. Y je yij chic 
chu 'onquil ile, xui chic coy'em a tzij yet. 
(Queje ile xu bij i ala che.) 

22 Are "uri i capitan xu а bi i ala. Xu 


bij che chi lic mu lapo wach i xol u bij che. 


Quiqui tak bi ma Páblo chuwach 
i gobernador, ma Félis 
23'Te'uri i capitan xe и siq'uij queb 
caj'atzil u soldádo y xu bij chique chi 

que qui yijba u q'uial soldádo, c'ambal 
bi re i ma Páblo pa tinimit Cesaréa. Xu 
bij chique chi que qui yijba queb ciénto 
soldádo que 'e che akan; xak seténta chi 
que е rij caway, хак queb ciénto chic 

je aj c'akol lánza. Xu bij chique chi que 
'el bi cha'ab, a las nuéve. ?^Xak xu tak 
qui yijbaxic i caway, c'ambal bi re i ma 
Páblo. Lic xu ya chiquikul u chajixic i 
ma Páblo, man n-ta xak cu riko, y quiqui 
jach che i gobernador ma Félis, lic n-ta 
c'ax che. 251 capitan xak xu tz'ibaj bi jun 
уги] che i gobernador; i wuj-le, queje iri 
tz'ibtal bi chuwach: 

26 —Yin in ma Cláudio Lísias chi quin 
tz'ibaj bi i wuj-i chawe yet, at nim laj 
gobernador, ma Félis. Quin ya rutzil 
a wach. 271 aj Israel winak waral pa 
Jerusalen xqui chap i achi-ri y cacaj 
te'ek quiqui camsaj. Xui-ri, are xin ta 
yin chi ire aj Róma winak, xe in c'am 
bi in soldádo y xwesaj piqui'ab. 28 Xwaj 
retamaxic wach u mac qui cojom, 
rumal-i xin сат bi chiquiwach i nuc'bal 
t'isbal que i aj Israel winak. ??We' xin 
ta u be chi xa quiqui coj u mac chi ireu 
kelom i qui 'atbal tzij ique. Xui-ri, n-ta 
rumal we ca camsaxic, xak mi ne we ca 
tz'apix pa cárcel. 30 Te'uri хіп ta rason 
chi i aj Israel qui ch'obom u camsaxic, 
rumal.-i quin tak Ы awu” yet. Xak in 
bim chique i que cojow u mac, chiqui 
yijba chawach yet. Xui ile in tzij chawe; 
chawila awib. (Queje i wuj ile xu tz'ibaj 
bi i capitan che i gobernador.) 

31 Te'uri i soldádo xqui yijba quib chu 
onquil pacha i xbix chique. Xquesaj li 
ma Páblo y xqui c'am bi cha'ab, c'a pa 
tinimit Antípatris. 32 Chucab ij, i soldádo 
chi je 'enak che akan xe tzalij chal pa 
cuartel. I je "o rij caway xqui maj chubi 
qui Беги i ma Páblo. ?3 Are xe upon 
pa tinimit Cesaréa, xqui ya i wuj che 
i gobernador, xak xqui jach can i ma 
Páblo che. 34I gobernador, are xrajlaj u 
wach i wuj, xu tz'onoj che i ma Páblo aj 
ipa ire. Are xu ta chi aj pa tinimit Cilícia, 
35xu bij che: 

—Te cat in siq'uij we xe c'un i que 
cojow a mac —xu bij. 


, 

Te'uri xu tak u ya'ic i ma Páblo pa nim 
laj rachoch i 'etz ma Heródes, y xu bij 
chi ca chajix cumal i soldádo. 


I u tzij i ma Páblo, tobal rib 
chuwach i gobernador 
2 4 1Jo'ob 'ij u 'onquil ile, i 'atz laj 
sacerdóte, ma Ananías, xupon 

pa Cesaréa junam cu' juban qui wi qui 
jolom i aj Israel. Xak ха 'e jun licenciádo 
си, ma Tértulo u bi. Ique xe upon 
chuwach i gobernador, cojbal u mac i 
ma Páblo. 2Are xqui c'am li ma Páblo 
chiquiwach, i ma Tértulo xu jek u cojic u 
mac. Xu bij che i ma Félis: 

—Nim laj winak mam gobernador, 
c'amori che, awumal yet lic chom oj "olic, 
yoj chi oj re i jyub-i, n-ta jun c'ax chikij. 
Rumal i nim laj a no'oj, 'utz i 'atbal tzij 
cat tijin chu 'onquil pakawi, y wo'or mas 
utz caka na che i ka c'aslemal chuwach 
i ujer. 3Queje Пе que'el chake xa ipa 
oj 'о wi, y lic caka tioxij chawe ronojel 
ka c'ux, at nim laj winak mam Félis. 
^Keta'am chi lic latz’ a wach, n-cakaj ta 
cat ka bay mas. Xui caka tz'onoj chawe, 
cha апа i pawor choj а ta na јиЬї. 51 
achi-le lic n-'us ta laj winak; kilom chi 
cu yoj qui nojbal i winak xa ipa ca 'e 
wi pa tak tinimit ronojel u wach i jyub 
ta'aj, cu petsaj ch'o'oj chiquixol i aj 
Israel winak y que'elok quiqui jach qui 
wach rumal. Ire xak aj c'amol u tzam 
chique i jutzobaj winak “aj Nazaren" ca 
bix chique. 9Xak xraj te cu Кајѕај и "ij i 
rachoch i Dios; xui-ri xka chapo, xkaj 
te'ek сака 'an 'atbal tzij puwi pacha cu 
bij i ka 'atbal tzij yoj. 7 Xui-ri, i ma Lísias, 
chi capitan, xu min rib cu' u q'uial 
soldádo y xu maj ра ka 'ab. 8 Te'uri xu bij 
chi je pachin que cojow u mac, % u chac 
que c'un awu'. Yet mísmo, we ca tz'onoj 
che i aj mac-le, cawetamaj na wach иѕис’ 
u mac coj tijin chu cojic. (Que ile xu bij i 
ma Tértulo che i gobernador.) 

9Xak i aj Israel chi je c'un-nak ги’, 
quiqui min quib chi ch'a'atic. Quiqui 
bij chi lic sak laj tzij ile. 1° Are uri i 
gobernador хи c'ut ги’ и аЬ che i ma 
Páblo chi ca ch'awic. I ma Páblo xu bij: 


2. 

—Lic cul in c'ux quin bij in tzij 
chawach, tobal wib, man weta'am chi 
q'uial chic junab 'o chawe chi ca гаї 
tzij pakawi yoj, oj aj Israel re i jyub-i. 

п Yin, са te cablajuj 'ij iri wuponic pa 
Jerusalen chu cojic u 'ij i Dios. We cawaj 
cat tiqui chi tac'alem pa rakan chi sak 
laj tzij i quin bij. !?? Ni'pa i que cojow 

in mac, quiqui bij chi are xin uponic, 
xin quilo coj tijin chu chapic kib chi 

tzij cu' juban chic winak pa rachoch i 
Dios, xak quin tijin chi qui ch'ujersaxic. 
Xui-ri, n-katzij ti ile. N-ta xak in 'anom 
pacha ile, mi ne pa rachoch i Dios, mi 
ne pa tak molbal'ib que i aj Israel, xak 
mi пе pa tak be re i tinimit. !3Ni'pa i 
que cojow in тас-і, n-que tiqui ta chu 
'aliiinsaxic we katzij in 'anom pacha 
quiqui bij. 14 Хиі-гі, 'o i in 'anom, chi 
n-cacaj ti ique, are iri: are quin сој u 'ij 
i Dios, chi xak i Dios que i katit ka mam, 
quin гапо pacha cu bij i сас’ c'utunic, 

y n-us ti c'utunic-le, quiqui bij ique. 
Xui-ri, tupu quin coj i tzij-le, xak quin 
cojo ronojel ni'pa i tz'ibtal can rumal i 
mam Moises, хак cumal i ujer ajbil u 
tzij i Dios. 15Xak cul in c'ux che, chi que 
walij chic i camnak, ni'pa i je 'utz, хак 
nipa i ne te 'utz. Queje ile quin сој yin, 
xak queje ile quiqui coj i je aj cojol in 
mac. 16Rumal ile chi lic quin cojo, 'ax 
in 'anom wi pen u 'onquil wach u bim 

i Dios, man n-ta cu bij in c'ux chuwach 
ire, mi xak chiquiwach i winak. 

17 Q'uial junab n-in ta pa Jerusalen; 
te'uri xin tzalij lok, wuc'am li jubi’ mer 
tobal que i niba'ib je wach aj Israel. Xak 
col in ya in sipon chuwach i Dios. !8Nabe 
xin 'an i rawasil pacha caka 'an yoj oj 
aj Israel winak, 'anbal ch'am che kib 
chuwach i Dios, te'uri хіп е pa rachoch i 
Dios chu sujuxic in sipon chuwach i Dios. 
Are quin tijin ile chu 'onquil, xin ај 
cumal jujun aj Israel je petnak Asia. N-ta 
u quial winak wu' pacha quiqui bij i aj 
cojol in mac-i, y n-ta xak winak quin tijin 
chi qui ch'ujersaxic. 191 xe in Пам chila, 
је are ique 'o u chac que c'un chi chawach, 
cojbal re in mac, we kas 'o in mac cacaj 
quiqui cojo. 20Ү we ique п-сасај taj, пра 

i је 'o chi, chiqui bij 'uri wach in mac xqui 
riko are in 'o wi chiquiwach i qui nuc'bal 
t'isbal. ?! Xui in mac-i xin 'an chiquiwach, 
co xin bij i tzij-i chique: ^Wo'or quix tijin 
chu 'onquil афа! tzij chwij xa rumal quin 
cojo chi ca c'un chic sak chiquiwach i 
сатпак,” xin bij chiquiwach. (Queje u 
tzij ima Páblo ile chuwach i gobernador, 
tobal rib xu 'ano.) 

22] gobernador, ma Félis, reta'am иис” 
i c'utunic chirij i Jesucrísto. Are xutaiu 
tzij ima Páblo, xu ch'obo chi n-co'on ta 
tan i 'atbal tzij. Xu bij chique: 

—Are ca c'un i capitan, ma Lísias, 
te'uri quin q'uis u 'onquil i 'atbal tzij — 
xu bij chique. 

23 Are "uri xu tak chic u tz'apixic i 
ma Páblo, xui-ri xu bij che i caj'atzil i 
soldádo chi 'utz rilic chiqui 'ana man 
n-ta uyej cu tijo. Xak xu bij che chi miqui 
'atij i pachin cacaj quiqui sipaj wach i 
rajwaxic che, i pachin саса] quiqui solij. 

?^ Che chic queb oxib 'ij, xe cun chic i 
ma Félis ru' i rixokil, ati Drusíla, chi aj 
Israel ixok. Xu tak u siq'uixic i ma Páblo 
man craj cu ta wach usuc' i cojonic che 
i Jesucrísto. 251 ma Páblo, are xuponic, 
xoc chu c'utic che; xu bij che chi pachin 
craj ca terej chirij i Crísto, 'o u chac chu 
suc'ba u c'aslemal, хак 'o u chac си jec’ u 
rayijbal chi n-'us taj. Хак xu bij che chi 
ca c'un ni "ij chi Dios си 'at na tzij piquiwi 
i winak, wach tak qui 'anom. I ma Félis, 
are xu ta ile, lic xu xij rib. Xu bij che: 

—Co'on ile; 'utz cat 'ec. Te tan chic cat 
in siq'uij are talan in wach —xu bij. 

26Хи ch'ob i gobernador mok ca sujux 
mer che rumal i ma Páblo lo'bal rei 
relbal pa cárcel. Rumal-i, q'uial mul xu 
siq'uij i та Páblo го’. ?7Queb junab queje 
ile xu 'an i gobernador ma Félis che i ma 
Páblo, te'uri xel che u patan; are "uri хос 
i ma Pórcio Fésto pu q'uexel. I ma Félis, 
аге xelic, п-хгај taj cu petsaj i coywal i aj 
Israel, rumal-i, n-xro'taj tu bi i ma Páblo. 


I и tzij і ma Páblo chuwach 
і сас’ gobernador 


1] c'ac'gobernador, та Рбгсіо 
Fésto, xoc che и patan. Che 

urox "ij, xel pa Cesaréa, ха 'e Jerusalen. 
2 Are xupon chila, i 'atz laj sacerdóte, 
xak i nimak tak aj Israel xe upon ru' y 
xqui jek chic u cojic u mac i ma Páblo 
chuwach ire. 3Lic xqui tz'onoj utzil 
chomal che; cacaj ique cu c'am li ma 
Páblo pa Jerusalen, man xqui ch'ob ique, 
we ca c'am lok, quiqui tak u camsaxic pa 
be. ^Xui-ri, i ma Fésto xu bij chique chi 
ma Páblo pa Cesaréa tz'apil wi, y xak ire 
ya ca tzalij chic chila. 

5Xu bij chique: 

—Ni'pa i nimak qui patan chixol yix, 
chiqui yijba quib que 'e wu' pa Cesaréa. 
Chila 'utz quiqui tz'onoj wi аа] tzij 
chirij i achi-le, we 'o u mac —xu bij. 

SI ma Fésto n-xnajtin ta pa Jerusalen, 
colo wajxakib 'ij, o lajuj 'ij, xo'on chila, 
te'uri xtzalij chic pa Cesaréa. Chucab 
1] xcubi che u patan, y xu tak u c'amic 
i ma Páblo. 7 Are xoc li ire chuwach i 
gobernador, are 'uri xe tejeb i aj Israel 
ru’, chi je petnak Jerusalen. Xe oc chu 
cojic u mac; qui i nimak tak u mac u 
'anom, xqui bij ique. Xui-ri, n-ta c'utbal- 
re xqui апо we katzij ile chi xqui bij. 
8Te'uri i ma Páblo xu jek и tzij tobal rib. 
Xu bij: 

—Yin, n-ta in mac in 'anom; n-in kelom 
ti ka 'atbal tzij yoj oj aj Israel, xak n-in 
kajsam ti и ’ij i rachoch i Dios, xak n-ti 
in mac in 'anom chirij i nim laj ka 'atol 
tzij pa Róma —xu bij. 

9I ma Fésto сгај chi 'utz ca 'iltaj cumal 
i je aj Israel, rumal-i, chu 'onquil xu bij 
che i ma Páblo: 

—¿Cawaj сој 'e Jerusalen y chila сака 
'an wi i 'atbal tzij pawi? —xu bij. 

10] ma Páblo xu la' u wach che. 

—éXataba n-chuwach ti rakan и 'ab 
i ka 'аїо1 tzij in'o wi? Chuwach pues. 
Waral ca majaw wi ca 'ani i 'atbal tzij 
pinwi. N-cu maj taj quin 'e Jerusalen, 
man n-ta jun in mac in 'anom chique 
i aj Israel; aweta'am yet chi katzij ile. 

п We "o jun in mac nim in 'anom chi ca 
majawic quin camsax rumal, quin ya 
wib 'uri chi camic. Xui-ri, we n-ta in mac 
іп 'anom pacha quiqui bij ique, n-ta "uri 
jun winak 'o pu'ab quin u jach piqui'ab 

ique. Quin tz'onoj pawor chi quin a tak 
bi ги’ i 'atz laj ka 'atol tzij, cu 'at na tzij 
pinwi —xu bij. 

12 Are "uri i ma Fésto хаш mol quib си’ 
i rakan и "ab chu yijbaxic chiquiwach 
wach quiqui 'ano. Te'uri xu bij che i ma 
Páblo: 

—A tz'onom u "atic tzij рамі rumal i 
atz laj 'atol tzij; ги’ ire 'uri cat'e wi —xu 
bij. 


5 


I 'atol tzij que i aj Israel craj 
cril u wach i ma Páblo 


13 Xic'aw диер oxib 'ij xe upon i ma 
Agrípa y ati Bereníce pa Cesaréa chu 
solixic і ma Fésto, man ire cac’ roquic 
che u patan. I ma Agrípa-le are i caj'atzil 
i aj Israel winak. !^Xqui ап и q'uial 'ij 
chila, rumal-i i ma Fésto xoc chu lapic 
chique wach rumal tz'apil i ma Páblo. Xu 
bij: 

—O jun achi waral, и уот can i ma 
Félis pa cárcel аге xa 'ec. !5Yin, are jubi’ 
woquic che in patan, xin 'e Jerusalen; 
are in "o wi chila, xe upon i caj'atzil i 
sacerdóte үги’, xak i nimak tak mam'ib 
que i aj Israel; xe upon chu cojic u mac 
i ma Páblo, y xqui tz'onoj u camsaxic 
chwe. !6Xin bij chique chi n-cu maj 
taj, man n-queje ti ile cu bij і ka 'atbal 
tzij yoj oj aj Róma. Jun, we cojtalu 
mac, % u chac ca уа’ chiquiwach i que 
cojow u mac, man cu la' u wach chique 
tobal rib. Queje ile cu bij i ka 'atbal tzij. 
17 Rumal.i, п-хіп baytaj ta chu ya'ic i ma 
Páblo chiquiwach are xe c'un pa Cesaréa. 
Chucab "ij xin cubi che in patan y хіп 
tak и c'amic i achi. 18 Аге 'o chiquiwach, 
i nimak tak aj Israel xe oc chu cojic 
u mac, xui-ri n-are ti u mac xqui cojo 
pacha in ch'obom yin chi quiqui coj na. 
19Xui хаш chap quib chi tzij chirij i qui 
c'utunic wach u cojic u 'ij i Dios, xak 
wach tak u 'anom jun achi, ma Jesus u 
bi. Ire ya xcamic, xui-ri i ma Páblo cu 
bij chi c'aslic. 29 Yin n-xin rik taj wach 
atbal tzij quin 'ano pacha ile, rumal-i 
xin tz'onoj che i ma Páblo we сгај 'enam 
pa Jerusalen, y ca 'an 'atbal tzij che 
chila, rumal u c'utunic. ?! Ire n-xraj taj, 


э, 


LOS HECHOS 25, 26 


xa xu tz'onoj chi ca "ani 'atbal tzij che 
гита] i 'atz Јај ka 'atol tzij, ma Augüsto. 
Rumal.i xin tak chic u tz'apixic, croy'ej 
na umpa quin tak bi rw. (Queje ile xu bij 
i gobernador ma Fésto.) 

22 Are "uri i ma Agrípa xu bij che і ma 
Fésto: 

—Xak yin cwaj quin ta i achi-le —xu 
bij. 

I ma Fésto xu bij: 

—Chwek ca ta ni и tzij —xcha. 

?3Chucab 'ij, i ma Agrípa, xak i ati 
Bereníce, xe oc pa 'o wi i ma Fésto. Xe 
oc bi junam cu' i nimak tak caj'atzil 
i soldádo, xak i nimak qui patan pa 
tinimit. Are xe oc bic, lic chom i cocbal 
xqui апо; conojel i winak xe taq'ui'ic, lic 
xqui coj qui 'ij. Are 'uri i ma Fésto xu 
tak u c'amic i ma Páblo. Xu bij che i ma 
Agrípa: 

24 —Yet, chi at 'atol tzij chique i aj Israel, 
xak yix chi ix nimak tak winak i molom 
iwib chi, ri i achi-ri 'o chiwach, chi in 
bim chiwe. Je q'ui i aj Israel quiqui coj 
u mac, n-quiqui mayij tu bixquil chi cha 
camsaxok. Queje ile quiqui bij i je 'o pa 
Jerusalen, xak queje quiqui bij i aj waral. 
?5Xui-ri, cwil yin n-tu mac u 'anom we са 
camsaxic. Ire mísmo xu tz'onoj chi are i 
'atz laj 'atol tzij ca 'anaw ni 'atbal tzij puwi, 
rumal-i in ch'obom quin tak bi ги’. 

?6 Yin, 'o chinkul quin tak bi jun wuj 
ги’, 'alijinsabal-re wach u mac, xui- 
ri, n-weta'am taj wach quin tz'ibaj bic, 
rumal-i in сато li chiwach. Y yet, ma 
Agrípa, lic quin tz'onoj chawe chi cat 
taq'ui pa rakan we kas 'o u mac, y ca bij 
chwe wach quin tz'ibaj bic. 27 Cwil yin, 
n-cu maj taj quin tak bi jun aj prexil ги 
i 'atz Јај 'atol tzij we n-ta wuj quin tak bi 
ru, 'alijinsabal ге и mac. (Queje ile xu 
bij i ma Fésto.) 


I ma Páblo cu bij che i ma Agrípa 
wach ca tijin chu 'anic 
2 6 1 Are "uri, xu bij i ma Agrípa che 
i ma Páblo: 
— Utz cat ch'awic, tobal awib —co'ono. 
I ma Páblo xu yac u 'ab, y xoc chu 
bixquil u tzij. Queje iri xu bij: 

2—Nim laj ka 'atol tzij ma Agrípa, 'utz 
we yin, man хуа” chwe quin bij in tzij 
chawach, tobal wib. 'Utz quin to wib che 
ronojel i quiqui bij i aj Israel winak chi 
quiqui сој іп mac. Quin quicotic, man 
yet lic aweta'am ronojel i ka costámbre 
yoj, oj aj Israel winak; xak aweta'am 
tak i c'utunic chi caka chap kib puwi. 
Rumal.i, quin tz'onoj utzil chomal 
chawe, chin a ta ru' u nimal a c'ux. 

^Conojel i aj Israel winak queta'am, 
wach ах in 'anom wi lok chiquiwach, c'a 
are in ala. Queta'am wach in c'aslemal 
che i jyub pa in alaxnak wi, xak wach in 
'anom pa Jerusalen. 5Xak queta'am chi 
уіп, са in ala, xin ya li in wach cu' i aj 
Fariséo. We cacaj, chiqui bij ile chi katzij. 
Queta'am chi i je aj Fariséo lic quiqui coj 
и "ij i ujer гађа! tzij tzibtal can гита] 
i mam Moises; mi jun chic tzobajil 
ca 'anaw mas ile chakawach yoj, oj aj 
Fariséo. 6Y wo'or quiqui tz'onoj 'atbal tzij 
chwij xa rumal cul in c'ux che, chi Dios 
cu гап na pacha и bim can chique i katit 
ka mam. 7Ni'pa i je qui muk qui xiquin i 
cablajuj u c'ojol i mam Israel, xak coy'em 
wach u sujum can i Dios; rumal-i quiqui 
'an qui patan che, chi pa'ij chi cha'ab. 
Nim laj winak, rumal wach i quin tijin 
yin chu bixquil chirij ile chi u sujum i 
Dios, аге i rumal-i i aj Israel que tijin chu 
cojic in mac wo'or —xu bij i ma Páblo. 

S8Te'uri xu bij chique conojel i je 'o 
chila: 

—éXataba n-qui сој ti yix chi Dios cu 
c'unsaj sak chiquiwach i je camnak? 
¿C'ax bawa u cojic ile? —xu bij. 

9?Te'uri xu bij: 

—Xak yin ujer xin ch'obo chi ca 
majawic quin ап ch'o'oj chirij i c'utunic 
ге i Jesus aj Nazaret. !?Queje ile xin 'an 
pa Jerusalen. I caj'atzil i sacerdóte xqui 
ya chwe chi que in chap i creyent y xe 
in tz'apij je q'ui pa cárcel. Y are quiqui 
bij chi que camsaxic, yin xak xin ya 
in wach che. !! Q'uial mul xin 'an c'ax 
chique i creyent, 'anbal re chique chi 
quiqui bij na chi n-quiqui coj ta chic 

i Jesus. Queje xin 'an yin ile pa tak 
molbal'ib pa Jerusalen. Yin pacha хіп 
ch'ujer rumal i woywal chique; y xin 
terbej chiquij c'a pa tak tinimit naj. 


I ma Páblo cu lapo wach u 
jalwachixic u nojbal xu 'ano 


12Rumal-i xin maj bi in be pa tinimit 
Damásco chi qui tzucuxic i creyent. 
Wuc'am bi jun wuj yatal bi chwe cumal 
i caj'atzil i sacerdóte, c'utbal-re chi 'o 
pin'ab que in chap i creyent. 13 Are сој tijin 
chi be, colo tiq'uil 'ij, xwil jun nim laj ‘а’ 
xtzak li chicaj, pacha и tzunbal i 'ij, xui-ri 
mas ca walch'in chuwach ile. Xrepcan 
chikij chakawach си’ i wachi'il. Are 
"uri, konojel xoj tzak pulew, y yin xin ta 
jun ch'awbal. 'O jun xch'aw chwe pa ka 
ch'awbal oj aj Israel winak y xu bij chwe: 
"A-Sáulo, a-Sáulo, éwuchac ca ап ch'o'oj 
chwij? Che awib yet са ар wi i c'ax, pacha 
cu ап i boyex are cu сој akan, xa che и 
tzam i puyu cu coj wi. Xa queje ile cat 
tijin yet chu 'onquil che awib," xin utixic. 
I*'Te'uri xin bij, “¿At pachin yet, Nim laj 
Winak?" xin cha. I Kajwal xu bij, “Yin in 
Jesus chi cat tijin chi ch'o'oj chwij. 16 Xui- 
ri, chat walijok y chat tac'alok; in c'utum 
wib chawe man quin 'an chawe at ajchac 
chwij. Ca lap na chique i winak wach 
awilom chwe уіп уо?ог, хак wach quin 
c'ut na chawe co'on panok. 17 Cat in to na 
chiquiwach i aj Israel winak, xak cat in to 
na chiquiwach i ne te aj Israel, chi wo'or 
cat in tak bi cu. !8Cat in tak bi со i je 
tz'apim qui ba'wach man que a tzunsaj na 
y n-que bin ta chic pa 'ekumal, xui-ri que 
bin chi sak. Cat in tak bi си’ i је 'o pu'ab i 
itzel, man que a 'atsaj pu'ab i Dios. Cat in 
tak bi cu' i je sachnak, man quiqui cuba 
ni qui c'ux chwe yin, quiqui rikbej re u 
cuybal qui mac, xak i cocbal cu' i je re chic 
i Dios." Queje ile xu bij i ch'awbal chwe. 


I ma Páblo n-xu kel taj wach 
i xbix che rumal i Kajwal 


19Rumal-i, nim laj winak ma Agrípa, yin 
n-in kelom ti ch'awbal" chi xin ta chicaj. 





" 26.19 I mer tzij xu bij are iri: wach i xwil pin wach. 

20Arei xin 'ano, nabe xin paxsaj u tzij i 
Kajwal pa tinimit Damásco, te'uri xin 'ax 
pa Jerusalen chu bixquil, te'uri queje ile 
xin 'ano ronojel i jyub Judéa, xak xin 'e 
cu' i ne te aj Israel. Xin bij chique chi 'o 

u chac quiqui jalwachij qui c'aslemal, y 
quiqui jach quib pu'ab i Dios; te'uri, wach 
tak quiqui 'ano, chom, quiquilbej re i 


winak chi qui jalwachim chic qui c'aslemal. 


21Xa rumal ile, i caj'atzil i aj Israel xin qui 
chap pa rachoch i Dios, xin qui tz'apij, y 
xqui tzucuj wach in camsaxic quiqui 'ano. 
22 Xui-ri, i Dios in u tom у са are in 'o wi 
woor, jiquil in c'ux che i Kajwal. Quin lap 
i Kajwal chique conojel, chi nimak chi 
ch'utik. Are i quin tijin chu bixquil chique, 
are xak jun ru' pacha i xqui bij i ajbil u tzij 
i Dios ujer, xak i xu bij i mam Moises chi 
ca 'ani па. ??Xqui bij chi i Tolke ca camsax 
na, te'uri ca c'un chic sak chuwach; xqui 
bij chi are ire chi nabe ca c'unsax ni sak 
chuwach rumal i Dios, te'uri cu paxsaj ni 
u tzijol i elbal chi sak chake yoj oj aj Israel, 
xak chique i ne te aj Israel —xu bij i ma 
Páblo. 

241 gobernador, ma Fésto, are xu ta 
ile chi xu bij i ma Páblo tobal rib, ire co 
xu bij: 

—iA-Páblo, xa at ch'uj! Mas a nawsam 
awib, y xa at ch'ujernak rumal —xu bij. 

25] ma Páblo xu bij che: 

—N-in ta сиј, nim laj winak ma Fésto. 
Ni'pa i quin bij-i 'is риѕис”, 'is sak laj tzij. 
?6 Chi 'o wi i nim laj 'atol tzij ma Agrípa, 
ire xak reta'am ni'pa iri chi xin bij; 
rumal-i 'o u cowil in c'ux chu bixquil. Yin 
weta'am chi ire u tom chic ni'pa iri chi 
quin tijin chu bixquil re i Jesucrísto, man 
ni'pa tak ile n-'antal ta ali'al —xu bij. 

?7Te'uri xu bij che i 'atol tzij, ma 
Agrípa: 

—Nim laj winak, ¿ca сој yet wach 
i xqui bij i ajbil u tzij i Dios ujer? Yin 
weta'am chi ca cojo —xu bij. 

28] ma Agrípa xu bij che: 

—Laj ха 'an chwe quin гап creyent che 
wib —co'ono. 

29[ ma Páblo xu bij che: 

— N-ta co'ono we ха jubi’ chic сга}, о 
со mas сга], quin tz'onoj che i Dios 

chi ca 'an creyent che awib; y n-xui ta 
chawe yet, xak chique conojel i je 'o 
waral. Cwaj yin we ta conojel ni'pa 

і que taw іп tzij wo'or quiqui ап che 
quib queje pa ha yin, xui o'onom-i, n-ta 
carena che qui 'ab —xu bij. 

30 Te'uri i 'atol tzij, ma Agrípa, xwalij 
'anok, xak i gobernador, xak i ati 
Bereníce; xak i ni'pa i je 'o си, xe walijic. 
31 Are xe el bic, xqui bij chiquiwach: 

—1 achi-le n-tu mac u 'anom we ca 
camsaxic, mi ne cu maj che chi tz'apilic 
—xe cha. 

32] ma Agrípa xu bij che i ma Fésto: 

—1 achi-le, cu majo we ta ca o'tax bic, 
ma ta xu tz'onoj u 'enam chuwach i 'atz 


laj 'atol tzij pa Róma —xu bij. 
1Xo'on panok, are xnuc'tajic 


27 chi quiqui tak bi i ma Páblo pa 
Róma (chi и cwenta i jyub Itália), xqui 
yijba i ka 'enam pa bárco. Xqui jach i 
ma Páblo, junam cu' juban chic aj prexil, 
pu'ab jun capitan, ma Jülio u bi. Ire 
caj'atzil jutzobaj soldádo chi “re i 'atz laj 
'atol tzij" ca bix chique. ?Xoj 'e che jun 
tinimit chu chi' i mar, u bi Adramítio. 
Are xoj uponic, 'o jun bárco ya quel 
bic, 'enam-re che jujun tinimit pa jyub 
Asia. Хој гап bi chupam, y хој 'ec. Хак 
'o i kachalal, ma Aristárco ku' chi aj 
Tesalónica, u cwenta i jyub Macedónia. 
3Chucab 'ij, xoj upon pa tinimit Sidon, 
chi 'o chu ch? i ya. I capitan, ma Júlio, 
lic 'utz che i ma Páblo; xu ya che chi que 
'e u solij i reta'am qui wach, man quiqui 
ya che, wach i rajwaxic che. ^Te'uri xoj 
'an chic pa bárco, y xoj el pa Sidon. N-xoj 
'e ta suc'ulic rumal jun nim laj tew xpe 
chakawach; are u 'onquil xoj ic'aw chirij 
i jyub Chípre, chi setel chuwi mar pa ka 
moxim. 5 Хој bin chuwi mar chuwach i 
jyub Cilícia, xak chuwach i jyub Panfília, 
y xoj upon pa tinimit Míra, u cwenta i 
jyub Lícia. 

$ Chila, i capitan que i soldádo xu 
rik jun bárco aj pa tinimit Alejandría, 
'enam-re pa jyub Itália. Xu bij chake chi 
coj 'an bi chupam, caka majbej tan chic 


I ma Páblo ca tak bi pa Róma 

re i ka be. 7Q'uial 'ij coq'uil xoj binic: 
c'ax kuponic chuwach i tinimit Nído. I 
tew с'а ca tijin chakawach, rumal-i xka 
'at ka be, y xoj ic'aw chuwach i tinimit 
Salmon. Te'uri xoj ic'aw chu c'ulel i jyub 
Créta, chi setel chuwi mar. 8C'ax ka 
binic xka ап chu c'ulel i jyub-le, са хој 
upon che jun ral tinimit, Buénos Puértos 
u bi, chu nakaj che i tinimit Laséa. 

9 Q'uial 'ij ic'awnak chic che i ka be, y 
c'ax chic coj bin chuwi mar man ya xpei 
'alaj. Rumal-i i ma Páblo xu ya qui no'oj; 
xu bij chique: 

10 —Achiab, cwil yin che i ka 'enam-i, 
lic xibin'ib ги”; о chuwach caka sach ni 
ekan, xak caka sach ni ka bárco, xak 'o 
ne chuwach coj cam yoj —xu bij. 

1 Xui-ri i capitan que i soldádo n-xu 
coj ta retalil che wach xu bij i ma Páblo; 
xa are xu coj retalil che wach xu bij i 
rajaw i bárco, xak wach xu bij i ca uc'aw 
i bárco. 12] ral tinimit chu chi' i mar, pa 
i oj 'o wi, n-kas ta 'utz we cakoy'ej chila 
с'а quic'aw ni 'alaj. Rumal-i, laj conojel 
хаш ch'obo chi "utz сој el chila, сака 
maj chubi i ka be. Cacaj ique coj upon 
pa tinimit Feníce, we coj tiqui che. I 
Feníce-le, jun tinimit re i jyub Créta, 'o 
chu chi' i mar; 'o queb ocbal bic che, 
jun pa noroéste, y jun chic pa suroéste. 
Cacaj ique chila coj canaj wi, c'a quic'aw 
ni 'alaj. 


Xqui tij uyej pa tew jab chuwi mar 

13Xu jek walijic i tew coq'uil pa sur, 
rumal-i xqui jek и 'anic pacha i xqui 
ch'obo. Are u 'onquil xqui maj bi qui 
be, xe bin chuwi mar chu chi' i jyub 
Créta. 14Ха jubi' ka binic, xpe jun nim 
laj tew, xjekan li ра wikabim jubi' re i 
relbal li "ij; lic tij u cho'ab chirij i bárco. 
I5Lic xu charej bic. N-xoj tiqui ta chu 
Ыпѕахіс i bárco suc'ulic, rumal-i xka 
ya che, xoj c'am bi rumal i tew. !6Xoj 
ic'aw chirij jun ral jyub setel chuwi 
mar, u bi Cláuda; chila, n-kas ta nim u 
cho'ab i tew. 'O jun canuw chi ca charex 
li chirij i bárco; xak pa chalo xoj tiqui 

chu jeq'uic Ки’. 17 Te'uri xka yaco y xka 
'ansaj chupam i bárco; te'uri, ru' juban 
laso, nimak u pam, xqui batz'catij chirij 
i bárco man n-ca pax ta rumal i tew. 
Xqui xij quib che, mokxa i tew cu min 
bi i bárco pa seneb chu chi' i mar chila 
che i lugar *Sírte" са bix che. Rumal 'uri 
xqui kajsaj i nimak tak c'ul* riptal puwi 
i bárco. Te'uri xqui ya che i tew pa xraj 
xe и сат wi bic. 18 Chucab 'ij, с'а nim 

и cho'ab i tew; rumal-i xqui jek и c'akic 
bi i ekan chuwi ya, 'obsabal re i ralil 

i bárco. 19 Churox 'ij, ique mísmo хаш 
jek u toric u pam i bárco, y xqui c'ak bi 
chuwi уа. 20 Q'uial "ij, n-xa ај tu wach 
i'ij xak mi ne i ch'umil. I tew, lic nim 
u cho'ab. Xe'elok, xka sach u cubibal ka 
c'ux chi coj totajic. ?! Xak n-ta chic wa 
caka tijo, rumal-i, i ma Páblo xtaq'ui 'an 
chakaxol y xu bij: 

—Achiab, we tene xi 'ano pacha i xin 
bij, ma ta хој el li pa jyub Créta, n-queje 
tene caka tij i c'ax-i, xak i uyej-i. 22Xui-ri, 
chi cowij i c'ux; mi jun chiwe ca camic, 
xui i bárco ca sach u wach. ?3 Cha'ab, i 
Dios xu tak li jun ángel wu’; are і Dios-le 
chi іп 'o pu'ab, xak quin ап u chac. 241 
ángel xu bij chwe: *Ma xij awib, a-Páblo, 
man ’o u chac cat 'e са Róma; cat upon 
chuwach i 'atz laj 'atol tzij chila. I Dios, 
awumal yet, que u to ni nipa i је 'o awu 
pa bárco." Queje ile xu bij i ángel chwe. 
?5Rumal-i achiab, chi cowij і c'ux man 
cul in сих che i Dios chi си ап na pacha 
i bital chwe. ?6Xui-ri, i ka bárco que u 
mina rib pa seneb chu chi' jun ral jyub 
setel chuwi ya. (Queje ile xu bij i ma 
Páblo chique i rachi'il.) 

?7Xic'aw queb seman chi xka chij 
і сах chuwi ya. Oj 'o chic pa mar, 
Adriático” u bi, y ха сој retz'bej i tew. 
Colo tiq'uil a'ab, i que uc'aw i bárco xqui 
nabej chi ya coj upon chu chi' jun jyub. 
28Rumal-i, xqui paj u pam i уа; are xqui 
pajo, xe'el treintiséis métros che u choyil 
i ya. Jubi' chupanok, xqui paj chic u pam 
i ya; xe'elok xa veintisiéte métros chic 
u choyil. 22 Quiqui xij quib, mokxa que 





*27.17 I nimak tak c'ul-le (vélas ca bix che) ximtal puwi i bárco. Jun bárco ca binsax chuwi ya rumal i tew 


are cu ya u cho'ab chuwach i c'ul-le. 


»27.27 І mar-le, хак Mediterráneo u bi. 

qui mina quib chuwach abaj, rumal-i 
xquesaj li cajib nimak ch'ich' xoc u tzam, 
хак 'o laso che u 'ab. Xqui c'ak pa mar, 
tac'bal re i bárco pa ya; 'utz n-ca bin ta 
chic. Lic qui xim quib, xqui tz'onoj che 
i Dios chi ме’ ca sakiric. 30 Xui-ri, i que 
uc'aw i bárco xqui ch'obo que 'anmajic. 
Xqui jek u kajsaxic i canuw chuwi ya. 
Xqui 'an pacha quiqui c'ak chubi juban 
chic ch'ich' pa ya chu tzam i bárco; 
xui-ri, xa chu 'onquil quiqui 'ano. 311 ma 
Páblo xu nabej wach que tijin chu 'anic, 
y xu bij che i capitan, xak chiqueiu 
soldádo: 

—1 achiab-le, we n-que сапа] ta pa 
bárco, n-quix totaj ta "uri yix —xu bij. 

32'[e'uri i soldádo xqui ca'ij i laso re і 
canuw y xtzak bi pa ya. (Queje ile, n-xe 
anmaj ta chic i que uc'aw i bárco.) 

33Are ya ca sakiric, i ma Páblo xu bij 
chique chi quiqui tij qui wa. Xu bij: 

—Yix, ya co'on queb seman chi n-ta wa 
qui tijo, xak n-ix warnak taj. 34Lic quin 
tz'onoj pawor chiwe, chi tija i wa; ile 'o 
u chac we quiwaj quix c'as'ic. Mi jun 
chiwe ca sachic, mi tene jun i wi che i 
jolom —xu bij chique. 

35 Are xu bij ile, i ma Páblo xu chap 
jun caxlanwa, y xu tioxij che i Dios 
chiquiwach conojel. Xu piro, y xu jek u 
tijawic. ?6Te'uri, conojel xpe и cowil qui 
c'ux, y xak xe oc chu tijawic. 37Ni'pa і 
oj 'o pa bárco, oj dosciéntos seténta y 
séis. 38 Conojel xqui tijo ni'pa i rajwaxic 
chique; are xquelej, xqui c'ak bi i trígo 
pa ya, 'obsabal re i ralil i bárco. 


» 


I bárco xpax rumal i tew 
y xsach u wach 


39 Are xsakiric, i que uc'aw i bárco 
xquil pan jun jyub, xui-ri n-xquetamaj 
taj pa ije'o wi. Xquilo chi 'o jun rocbal 
ya chu chi, y хаш ch'obo quiqui min i 
bárco chila we que tiqui che. *?Rumal.-i, 
xqui ca'ij i laso re i ch'ich' chi xoc u 
tzam, yukbal re i bárco; xak xqui tor 
і laso ximbal re i tz'alam pa tak u 
tzal. (I u chac i tz'alam-le, c'ambal re 

u wach i bárco.) Хак xqui yac 'an i c'ul 
chicaj, c'ambal bi u wach i bárco rumal 
i tew. Are "uri, i bárco xu jek tejeb bic 
chu chi' i ulew, ^!xui-ri 'o juban seneb 
t'ubul chuxe' i ya, c'amtal li rumal queb 
u be ya. Are xupon i bárco ра о wi i 
seneb-le, xch'api u tzam chupam, lic 
n-cu yin ta chic rib; i chirij i bárco, xu 
ticba paxic rumal u wi i ya chi xu yau 
cho'ab chuwach. 421 soldádo xqui ch'ob 
qui camsaxic i aj prexil, man mokxa 'o i 
que muxic y que 'anmaj bic, quiqui ch'ob 
ique. 43[ capitan que i soldádo n-xu ya 
ta chique quiqui 'an ile, man xril tobal 
u wach i ma Páblo. Xu bij ire chi ni'pa i 
queta'am que muxinic, chi qui c'aka bi 
quib chuwi ya, 'axbal-que chuwach ulew. 
^^Xak xu bij chi пра i n-queta'am ti 
mux, chiqui chapa juban tak tz'alam, o 
хак ch'aka tak che’ re i bárco, y che ах 
puwi. Queje ile xka 'ano, y konojel xoj 
totajic; xka rik i ulew n-ta с'ах chake. 


Wach xu 'an i ma Páblo 
are "o pa jyub Мака 


2 8 1 Are oj totajnak chic konojel, 

xketamaj u bi i jyub pa oj 'o 
wi, Málta u bi. ?I winak chi je aj chila, 
lic 'utz kilic xqui гапо; xqui пис’ jun nim 
laj а”, man ca tijin i jab, y lic joron tew. 
Хој qui siq'uij си’ chi ^а’, mi'sabal kib. ?I 
ma Páblo xu mol jubi' si' chakij; are ca 
tijin chu cojic pa 'а', xak te'et xel li jun 
cumatz rumal и c'atanal i а’ Xu chap 
u'ab i ma Páblo. ^I winak је aj chila, 
are xquil i cumatz tzayal che u 'ab i ma 
Páblo, xqui bij chiquiwach: 

— 1 achi-le "alaj chi aj camsanel. Tupu 
xtotaj pa mar, xui-ri n-ca уа’ ta che ca 
c'as'ic. I dios chi aj апо] suc'ulic? n-cu ya 
ta che —xqui bij. 

5Xui-ri i ma Páblo xu pu i cumatz che 
и "ab, y xtzak ра а’ I ma Páblo n-ta xu 
riko. 5Conojel 'is coy'em umpa ca sipoj 
'anok, o xak ca cam 'anok. Xui-ri, naj 
xcoy'ej, y n-ta xu riko. Are u 'onquil xqui 
jalwachij qui nojbal, y xqui bij chi i ma 
Páblo are jun dios. 





228.4 I dios-le are i qui dios ique. 

7Chu nakaj ра i oj 'о wi-le, ca canaj i 
rulew jun achi 'atz u patan che i jyub-le. 
I u bi, ma Püblio. Ire хој u c'ulaj ги, y 
"ш> kilic xu апо che oxib "ij. 81 u kajaw i 
ma Püblio, iwab, cotz'ol chuwi u ch'at; 'o 
а? chirij, 'o quic’ puj che. I ma Páblo ха е 
u solij. Are xuponic, xu tz'onoj che i Dios, 
te'uri xu ya u аЬ puwi, y xrutzirsaj. ° Are 
xel rason ile, conojel i iwabib re i jyub-le, 
xe c'un ru' i ma Páblo y xe utzirsaxic. 
10Mas i utzil chomal xqui ап chake, хак 
'o i sipon xqui уа chake, tioxbal-re ni'pa i 
xa 'ani chique. Are уа сој 'e tan chic, "is 
xqui ya bi chake ni'pa i rajwaxic re i ka 
'enam. 


I q'uisbal tak 'ij re ruponic 
i ma Páblo pa Róma 


п Xic'aw oxib іс’ ka 'olem chila, te'uri 
xoj 'an bi che jun bárco chi xak xric'awsaj 
i 'alaj chila. I bárco-le petnak che i tinimit 
Alejandría. Chu tzam i Багсо, 'antal u 
q'uexwach queb tiox; i qui bi: Cástor y 
Pólux. !?Xoj upon che i tinimit Siracása, 
'o chu chi' i mar; chila хој canaj wi oxib 
71). ? Te'uri хој bin chuwi mar chu c'ulel 
i jyub c'a xoj upon che i tinimit Régio. 
Chucab 'ij хој 'e chic y xpe jun tew pa sur, 
'enam re pa ca tijin wi ka 'enam yoj, (y xoj 
u to che i ka be). Chucab ij tan chic, хој 
upon pa tinimit Puteóli chu chi' i mar. 
I^Chila хој qui c'ulaj wi juban creyent; 
xqui bij chake chi coj q'uiji cu' jun seman. 
Je ile xka 'ano, te'uri xoj 'e pa Róma. !5I 
creyent pa Róma queta'am chic chi coj 
upon yoj; rumal-i xe pe chaka c'ulaxic. 
Nim xqui binbej lok, c'a pa queb tinimit, 
Fóro de Apio u bi i jun, Tres Tabérnas u 
bi i jun chic. I ma Páblo, are xe rilo, lic xu 
tioxij che i Dios, y xq'uiji mas и cowil u 
c'ux. Te'uri konojel хој 'e pa Róma. !6Are 
xoj upon pa Róma, i capitan xe u jach i aj 
prexil pu'ab i caj'atzil i guárdia, xui-ri xu 
ya che i ma Páblo chi ca q'uiji che jun ja, 
xa ca chajix rumal jun soldádo. 


I ma Páblo, tupu tz'apil pa Róma, 
xui-ri cu c'ut u tzij i Dios 
17 Xic'aw oxib "ij che i kuponic, i ma 
Páblo xu tak qui siq'uixic i aj Israel 

nimak qui patan. Are qui molom chic 
quib, xu bij chique: 

—Ix wachalal, yin n-ta in mac in 
anom chique i wach aj Israel, xak mi 
chirij i ujer c'utunic que i katit ka mam. 
Tupu n-ti in mac, i nimak tak aj Israel pa 
Jerusalen xin qui jach piqui'ab i rakan 
и "ab i 'atol tzij. 181дие, are xquelej u 
tz'onoxic chwe, xcaj xin co'taj man n-ta 
in mac xqui riko we quin camsaxic. 

19 Xui-ri, i aj Israel n-xqui ya ta qui wach 
we quin o'taxic, rumal-i 'o u chac xin 
tz'onoj in petic waral chuwach i "atz laj 
atol tzij; xwaj chi are ire cu 'аї na tzij 
pinwi. Are i rumal-i xin petic, n-are ti 

u cojic qui mac i wach aj tinimit quin 
ano. ??Rumal nipa ile chi xa апіс, ix in 
siq'uim wu', man cwaj quix wilo y quin 
ch'a'at iwu'. In tz'apilic ха rumal cul in 
c'ux che, chi ya c'unnak chic i Tolke chi 
konojel yoj oj aj Israel koy'em. (Queje ile 
u tzij ima Páblo chique.) 

21Te'uri ique xqui bij che: 

—N-ta jun wuj taktal li ku’ yoj cumal 
i aj Judéa, cojbal re a mac; xak mi jun 
chique i kach aj tinimit je c'un-nak 
waral chu bixquil we 'o а mac. ?2Cakaj 
caka ta wach ca ch'ob yet, man keta'am 
chi xa ipa, i winak c'ax que ch'aw chirij i 
c'ac' laj c'utunic-le —xqui bij. 

?3Te'uri хаш ch'ic jun ’ij quiqui mol 
quib ги’ i ma Páblo. Are xu rik i 'ij, je 
qui i winak xe moltaj го. Xa 'an 'ij, i 
ma Páblo xu jek ch'a'atic си, y te xu 
mayij are xkaj i 'ij; xu bij chique wach 
usuc' и ’atbal tzij i Dios. Ire xu tij и 'ijol 
chique man quiqui ta u be chi Jesus are 
i Tolke. Rumal-i, xu c'unsaj chi qui c'ux 
wach cu bij i 'atbal tzij tzibtal can гита! 
i mam Moises, xak i tzij tz'ibtal can 
cumal i ujer ajbil u tzij i Dios. 2^'O jujun 
xqui cojo wach xu bij i ma Páblo, xui-ri 
xak 'o i n-xqui сој taj. 25Lic n-junam ti 
qui wach che, wach xu bij i ma Páblo, 
rumal-i xqui ticba li 'elic. Are ‘игі i ma 
Páblo xu bij chique: 

—I u Tewal i Dios lic pusuc' xu bij i 
tzij-i chique i katit ka mam, chi tz'ibtal 
can rumal i mam Isaías. Xu bij: 

26 Jat, y cha bij і tzij-i chique i winalci: 


» 


» 


» 

Yix, katzij neri, qui ta na, péro n-qui 
ta tu be; 

katzij neri, quix tzunic, péro n-ta 
quiwil na. 

27 Man i winalci, lic n-ta cu c'ulaj i 
piqui c'ux, 

xa qui tz'apim i qui xiquin, xa qui 
mutz'um i qui ba'wach. 

Rumal-i, n-que tzun ta ru' qui 
ba'wach, xak mi ne que tan ru' 
qui xiquin. 

N-ta quiqui ta u be piqui c'ux xak 
n-que Cun ta уги, col qui cunbej 
quib. 

(Queje ile u bim i Dios.) 

28 Chiwetamaj uri yix iri: і "utz laj tzij 
re i 'elbal chi sak chi cu sujuj i Dios, ca 
sujux na wo'or chique i ne te aj Israel. 
Ique lic quiqui ta na —xu bij chique. 

?9 Are xu bij ile, i aj Israel xe oc chu 
chapic quib chi tzij; xe walijic y xe 'ec. 
30] ma Páblo xq'uiji queb junab che i ja 
pa u tojom wi u posar. Ni'pa i que upon 
chu solixic, 'is que и c'ulaj ru. 31 Lic xu 
bij chique wach usuc' i афа] tzij rei 
Dios, xak xu 'alijinsaj wach u patan i 
Kajwal Jesucrísto. Lic co u wach chu 
bixquil, xak mi jun xa 'atiw che. 


I WUJ U TZ'IBAM I SAN PÁBLO 
CHIQUE I CRISTIAN 


AJ RÓMA 





I ma Páblo xu jek u tzij chique 
1үіп in a-Páblo quin tz'ibaj bi i 
wuj-i chiwe; in rajchac i Jesucrísto, 
man i Dios xin u cha'o; xin u siq'uij che 
in patan-i chi in rapóstol, y xin u tak bi 
chu paxsaxic i "utz laj tzij re i 'elbal chi 
sak. 

2I Dios ах и bim wi chi cu yijba jun 
'elsabal-ke chi sak; i 'utz laj tzij-le qui 
tz'ibam i je ajbil u tzij ire ujer chupam i 
lo'laj wuj chi xqui tz'ibaj canok. 3Are i 
tzij-le, are u c'unbal i Kajwal Jesucrísto 
chi u C'ojol i Dios. Ire, are xalax 
chuwach i jyub ta'aj, are jun chique 
u muk u xiquin i mam David, 4хиі-гі, 
ire lic u C'ojol i Dios, lic nim u cho'ab; 
ile xa 'alijinsax chake rumal i lo'laj u 
Tewal i Dios are xwalij wi li Jesucrísto 
chiquixol i camnak. »Rumal i Crísto, i 
Dios и уот chake сој 'e chu рахѕахіс u 
tzijol i u C'ojol-le, man ni'pa tak i tinimit 
chuwach i jyub ta'aj, 'o ni winak quiqui 
cuba na qui c'ux che, xak quiqui 'an na 
pacha i cu bij, queje pacha yix, man 
хак ix и siq'uim ги’, co'onbej chiwe ix re 
i Jesucrísto. 

7Quin tz'ibaj bi iri chiwe, iwonojel yix 
ix cristian chila pa Róma; i Dios quix 
raj, xak ix u siq'uim ru, 'anbal chiwe 
chi lic ix re ire. I Ta chicaj, xak i Kajwal 
Jesucrísto chiqui ya utzil chomal chiwe, 
xak i uxlambal i c'ux. 


I ma Páblo craj que u solij 
i cristian aj Róma 
8Nabe cwaj quin bij chiwe chi lic quin 
tioxij che i Dios rumal u cubibal i c'ux 


yix che i Jesucrísto; i Crísto mísmo cu 
ya in tzij-le chuwach i Dios, tioxbal-re. 
Quin tioxij che man ronojel u wach i 
jyub ta'aj 'is quiqui lap u cubibal i c'ux 
yix che i Jesucrísto. Аге quin tz'onoj 
che i Dios, nic are wi quin tz'onoj piwi 
yix; i Dios quin rilo chi katzij i xin 
bij-le, y are ire chi yin lic in yom wib 
chu bixquil i "utz Јај tzij chirij u C'ojol. 
10Lic quin tijin chu tz'onoxic che i Dios 
chi cu ya na chwe quix 'e wila pacha 
in ch'obom wi lok. ! Lic cwaj quix in 
solij, yabal jubi' i nojbal re i c'aslemal 
chuwach i Dios, jicbal re i c'ux che ire. 
12 Are i суга] yin, caka ya ni и cowil 
ka c'ux chakawach are cakilo wach u 
cubibal ka c'ux che i Jesucrísto chaka 
jujunal. 

13]х wachalal, cwaj quiwetamaj chi 
quialmul in ch'obom chi quix 'e wila, 
xui-ri n-yatal ta chwe. Cwaj yin quin 'an 
na chique jujun chila chi xak ique quiqui 
jach na quib pu'ab i Crísto, queje pacha 
in 'anom pa tak juban chic tinimit. !^Yin, 
chinkul 'o wi u c'utic chique conojel, 
n-ta co'ono we je tijojtalic chi winak, o 
we ne te tijojtalic, we 'o queta'am, o 
n-ta queta'am, yin pacha "o in c'as си’. 
I5Rumal.i, lic cwaj уіп xak quin paxsaj i 
"utz laj tzij re i Dios chila pa Róma. 


Wach cu ап i ’utz laj tzij re 
i Dios pa ka c'aslemal 


16Yin n-quin q'uix ta chu bixquil wach 
i 'utz laj tzij re i Jesucrísto. Cul in c'ux 
che man i u tzij i Dios-i 'o pu'ab cu ya 
i sakil c'aslemal chique ni'pa i quiqui 
cojo, 'elsabal-que chi sak. Nabe u sujum 

ile chique i aj Israel winak, te'uri chique 
i ne te aj Israel. 171 'utz laj tzij-le, cu 
c'ut chake wach u 'onquil chi n-ta ka 
mac chuwach i Dios. I u 'onquil cu 'an 
chake, are rumal u cubibal ka c'ux che i 
Kajwal; xa rumal u cubibal ka c'ux che 
сој oon 'utz chuwach i Dios. Man queje 
iri tz'ibtal chupam и wuj i Dios ujer: 
^Ni'pa i n-ta chic qui mac chuwach i Dios, 
'o qui c'aslemal sakil rumal u cubibal 
qui c'ux che i Kajwal." (Queje ile tz'ibtal 
canok*.) 


Conojel i winak 'o qui 
mac chuwach i Dios 


18] Dios и c'utum chake chi 'o i nim 
laj tojbal mac ca pe na chicaj piquiwi 
conojel i je aj 'anol mac chuwach i Dios, 
xak i je aj 'anol mal chique i winak. Ru' 
tak i n-'us taj chi quiqui ар i winak, 
quiqui 'atij i retamaxic i sak laj tzij 
re i Dios. !?I Dios cu ya i tojbal mac 
chique man u "alijinsam chique conojel 
i winak pachin ire; ire mísmo u c'utum 
ile chique. ??I Dios lic 'olic, xak 'o u 
cho'ab chi n-tu q'uisic. Ni'pa ile n-cakil 
ta ги’ ka ba'wach, xui-ri lic keta'am 
chi 'olic, man 'ax u 'alijinsam wi lok с'а 
chu xebal 'ij sak. U 'alijinsam chake ги” 
nipa u yijbam ire; rumal-i, i winak n-ta 
caquesaj wi quib chuwach. ?! Queta'am 
"ut chi ire lic Dios, xui-ri n-qui сојот 
tu "ij pacha i ca majaw che, xak n-qui 
tioxim ta che. Rumal-i, xe'elok chi 
ni'pa i quiqui ch'obo n-tu chac chique; 

i qui nojbal xo'on 'ekum, n-quiquil ta 
chic и be wach i 'utz, y wach i n-'us taj. 
?20uiqui bij ique lic 'o qui no'oj, xui-ri, 
xe'elok n-ta queta'am. 23 N-xqui coj tu 

"ij ic'aslic Dios chi п-са cam taj; xa аге 
xqui сој и” qui quexwach winak chi ха 
que camic, xak qui q'uexwach itzel tak 
chicop, pacha tak i tz'iquin, tak i cumatz, 
tak i chicop cajib cakan. 

?^Rumal.i, i Dios xe ro'taj і winak 
chupam i qui mac; xu ya chique wach 
и rayijbal qui c'ux chi n-'us taj; quiqui 
'an tak i n-ch'am taj chiquiwach, chi lic 

q'uixbal. 25Queje ile xqui 'ano man n-qui 
cojom ti sak laj tzij re i Dios, xa are xqui 
coj i t'oronic laj tzij. Xa are qui cojom 
qui 'ij nipa tak i xa je 'antalic, xa qui 
'anom qui patan chirij tak ile; n-xqui coj 
tu 'ij i Dios chi xa апам піра i 'olic. Are 
ire lic ca majaw che, сака сој и 'ij que'e 
"ij sak chirij. Amen (katzij). 

26 Rumal.i, i Dios je гочат chu 'onquil 
i n-'us ta laj tak u rayijbal i qui ch'acul, 
chi lic q'uixbal. I ixokib xqui canaj can 
usuc' i qui rayijbal cu' achiab y xqui 
rayij quib chiquiwach. 27 Xak queje 
i achiab, xqui canaj can usuc' i qui 
rayijbal си’ ixokib y xqui rayij quib ique 
je achiab piqui q'uexel ixokib. Quiqui 
'an nimak tak q'uixbal chiquiwach; 
quituquel quiqui petsaj i tojpen piquiwi 
rumal i n-'us taj quiqui 'ano. 

?8 [que n-cacaj ta quiqui ta u be 
usuc' chi ire lic Dios, rumal.i, xe ro'taj 
pu'ab i itzel laj tak qui nojbal. Xu ya 
chique quiqui 'an na 'uri wach tak i 
n-ca majaw taj. ??Ique lic qui уот quib 
chu 'onquil itzel tak апіс; ca quetz'bej 
qui 'ij chiquiwach си’ ixokib; to’ quiqui 
'an i n-'us taj; xak quiqui rayij u wach 
ubitak-que chiquiwach; quiqui tzucuj 
i c'ax chiquij i juban; to' ca titat qui 
pam chique i juban; to' que camsanic; 
to' ch'o'oj quiqui 'ano; to' que t'oronic; 
to' quiqui ch'ob i n-'us taj chiquij i juban, 
xak je aj хиси] tzij. 9? To' quiqui yac 
tzij chiquij i juban; tzel quiquil i Dios; 
je to'tanel; to' nim qui 'ij qui 'anom che 
quib; to' nim que ch'awic. Je nuc'ul re 
i n-'us taj; n-que cojon ta chique i qui 
kajaw qui chuch. ?! N-cacaj ta quiqui 
ta u be i 'utz; n-quiqui 'an taj pacha i 
quiqui bij; n-ta c'axnabal qui c'ux, mi xa 
ta che jun; n-que cuyun taj; n-caquil ta 
to'bal qui wach i juban. ??Ique queta'am 
wach и ch'obom i Dios chi cu ап na: ire 
u bim chi ni'pa i que 'anaw queje ile, ca 
majawic chi que camic. Ique, bi que che 
ile; c'a que tijin chu 'anic. N-xui ta la ile, 
xak que quicotic we 'o juban chic queje 
quiqui гар ile. 





21.17 Habacuc 2:4 

I Dios cu гаї tzij piquiwi 
conojel i winak 
1Xui-ri, yet cha 'ana cwent awib 
we ca coj u mac jun chic. N-ta 

cawesaj wi awib 'uri chuwach we ca coj 
u mac i jun, y xak ca 'an yet pacha co'on 
ire. Xa tojbal mac 'uri ca tzucuj pawi 
yet atuquel, n-ta co'ono xa at pachinok. 
?Keta'am chi Dios lic suc'ul i cu 'ano are 
cu ya i tojbal mac piquiwi i je aj 'anol 
tak i n-'us taj-le. ?Yet we ca 'at tzij puwi 
i jun, y ха ca ап yet pacha cu "an ire, 
éxataba i Dios n-cu ya ti tojbal mac 'uri 
chawe? Cu ya'o pues. ^Maja na cu ya 
pawi man ca tijin chu ya'ic u nimal u 
сих chawe. &N-aweta'am ta bawa chi lic 
nim i rutzil u c'ux i Dios? éN-aweta'am 
taj chi ire, lic 'utz u c'ux, at roy'em na 
chi ca jalwachij a nojbal? ¿N-ta bawa 
awe che ile? 5Péro yet, lic at co, n-cawaj 
ta ca jalwachij a c'ux; rumal-i, xa cat 
tijin chu nimarsaxic i tojbal a mac chi 
са pe na pawi. Ca pe na chupam i 'ij re i 
juício, are co'on i Dios i suc'ul laj 'atbal 
tzij. ° Man i Dios cu ya i tojbal-re chake 
chaka jujunal, rumal wach i ka 'anom. 
7Cu ya i c'aslemal chi n-ca q'uis ta chic 
chique ni'pa i n-quiqui mayij tu 'onquil 
i utz, rikbal re qui ij chuwach i Dios, 
xak i qui quicotemal chila chicaj, tak i 
"utz chi n-ca q'uis ta chic. 9Xui-ri, i Dios 
lic cu tak na li tojpen piquiwi ni'pa i 
quiqui tzucuj i to' que ique, chi n-que 
cojon ta che i sak laj tzij re i Dios, chi 
to' cacaj i n-'us taj. Ca tzak ni roywal 
i Dios piquiwi ique. ?Ca pe ni uyej, ca 
pe ni сах piquiwi conojel і winak chi 
quiqui гап i n-'us taj; ca pe na piquiwi i 
ne te aj Israel, xui-ri, mas nim і сах ca 
ре na piquiwi i aj Israel’ chi quiqui ап 
i n-'us taj. 1? Péro je nipa і quiqui гап i 
utz, i Dios cu ya chique cocsax ni qui 'ij; 
cu ya i qui chomal, cu ya i uxlambal qui 
c'ux. Lic queje ile cu ya chique i aj Israel 
winak, xak chique i ne te aj Israel. 

11] Dios, xak jun i quilic co'on chique 
conojel і winak. 121 ne te aj Israel winak 


+ 

n-chiquikul ti ique u cojic i ’atbal tzij 
tz'ibtal can rumal i mam Moises. Ique, 
we qui 'anom qui mac, quiqui toj na, xui- 
ri n-are ti u 'atbal tzij i mam Moises que 
и ya pa tojbal mac. I aj Israel winak 'o 
chiquikul quiqui сој i 'atbal tzij-le. Ique, 
we qui 'anom qui mac, are i 'atbal tzij-le 
cu bij chique chi ca pe ni tojbal mac 
piquiwi. 131 winak chi је 'utz chuwach 

i Dios je are ique chi quiqui coj ni'pa u 
tzij ire. I winak chi to' quiqui ta i ujer 
'atbal tzij, y n-quiqui 'an taj, ique n-que 
'el ta 'utz chuwach i Dios. 141 winak chi 
n-ti ujer 'atbal tzij cu', we xa quituquel 
quiqui гап pacha cu bij i 'atbal tzij-le, 
'alaj "uri chi que-wi queta'am piqui c'ux 
wach сга] i Dios chique. 15-16 Are quiqui 
ап queje ile, quiqui 'alijinsaj 'uri chi 
nipa i cu bij i 'atbal tzij rei mam Moises, 
pacha tak tz'ibtal piqui c'ux. Quiqui na 
piqui c'ux we 'utz i qui 'anom, xak we 
n-'us taj. Are cu rik i 'ij chi Dios си ап 
u 'atbal tzij piquiwi i winak, i qui nojbal 
co'on chique chi quiqui na'o we 'utz i 
qui 'anom, o we n-'us taj. I Dios cu ya 
pu'ab i Jesucrísto cu 'at na tzij piquiwi, 
wach tak qui ch'obom piqui c'ux. Queje 
ile cu bij i 'utz laj tzij chi quin tijin chu 
paxsaxic. 


I и tzij і ma Páblo chique i 
aj Israel winak pa Róma 

17 Chitape”; yix qui ап nim che iwib 
xa rumal ix aj Israel winak. Qui 'an nim 
che iwib man ix chatal rumal i Dios; cul 
і c'ux che i "atbal tzij tz'ibtal can rumal 
і mam Moises. !8Katzij, iweta'am wach 
craj i Dios chiwe; iweta'am wach i 'utz ca 
majaw chiwe chi qui апо, man "o i 'atbal 
tzij-le iwu'. 19 Кита] і афа] tzij-le, qui 
bij yix lic ix sakil aj uc'anel-be chique 
i je mawach; qui bij yix ix pacha ix aj 
tzijol 'a' chique i је 'o ра 'ekum. ?? Qui 
bij yix lic іх 'utz laj aj c'utunel chique 
i n-quiqui ta tu be u tzij i Dios; qui bij 
yix ix 'utz laj aj tijonel chique i са te ca 
tijin qui nawic. Queje ile qui ch'ob yix, 
man iweta'am і 'atbal tzij chi tz'ibtal can 





^2.9 Queje ile xu bij man i aj Israel, lic chiquikul 'o wi u 'anic i 'utz, man lic queta'am usuc' wach сга} i Dios, 


xui-ri, je 'o i n-quiqui 'an taj. 

rumal i mam Moises. Rumal i 'atbal tzij- 
le, qui bij yix lic ronojel iweta'am, xak ix 
rajaw i sak laj tzij. (Queje ile qui bij yix.) 
?1Yix chi ix aj Israel winak, lic que i tijoj 
i juban, qui bij yix. cWuchac 'ut n-quix 
naw ti yix chu 'onquil pacha i qui c'utu? 
Yix qui c'utu chi n-'us taj ca гап ela’; 
quin tz'onoj игі chiwe én-qui гап ti ela 
yix? ?2Yix xak qui c'utu chi n-'us taj we 
jun cu min rib ru' jun ixok we n-rixokil 
taj. Bay, quin tz'onoj chiwe én-queje ti 
qui ап yix ile? Qui bij yix chi n-us taj 
coc qui 'ij nipa i q'uexwach je 'antalic, 
éwuchac "ut quix oc pa tak cachoch 

tiox y quiwel'aj ubitak-que chique? Ile 
xak n-us taj. 23 Үіх to’ nim i 'anom che 
iwib, man chiwe yix xya' wi i 'atbal tzij 
tz'ibtal can rumal i mam Moises. Хиі-гі, 
yix i kajsam и 'ij i Dios man n-quix cojon 
ta che i u 'atbal tzij-le. 24Xe'elok pacha 

i tzij tz'ibtal chupam u wuj i Dios chi 
queje iri cu bij: ^I ne te aj Israel winak, 
c'ax que ch'aw che i Dios iwumal yix*." 
(Queje ile tz'ibtalic.) 

?5Yix chi ix aj Israel achiab, "o i retal 
circuncision 'antal che і ch'acul chuwach 
i Dios chi yix "o i trat ги ire. "Ох іме 
yix rumal i retal-le, xui-ri, we lic quix 
cojon che i 'atbal tzij tz'ibtal can rumal 
i mam Moises. We n-quix cojon ta che, 
que'elok ix xak jun си’ ique chi n-'antal 
ti retal-le che qui ch'acul. 26 Jun winak, 
we n-aj Israel taj, n-ti retal che u ch'acul, 
xui-ri we cu 'an wach cu bij i ujer 'atbal 
tzij que i aj Israel, i Dios cril na 'uri хак 
jun си i aj Israel, chi ’o i retal che i qui 
ch'acul. ?7Jun winak, we n-ti retal-le 
che u ch'acul, xui-ri we ca cojon che 
i аа] tzij, chom que'el игі chuwach i 
Dios, chom na ire chiwach yix. Ca "alijin 
na 'uri chi yix 'o i mac chiwij, man yix 
n-quix cojon ta che i 'atbal tzij tz'ibtal 
can rumal i mam Moises. N-quix cojon 
ta che, tupu ?% i wuj iwu' chi tz'ibtal 
chuwach, tupu xak "o retal che i саси]. 
28 Yix, we ix aj Israel winak chi iwalaxic, 
ile n-ta co'ono, n-ix ta sakil laj tak aj 
Israel winak 'uri we xa rumal iwalaxic. I 

retal 'antal chiwe, we xui che i ch'acul, 
n-are ta sakil laj retal игі chuwach i 
Dios. 29 Јип, we lic aj Israel winak pu 
c'ux, lic sakil laj aj Israel "uri. I retal chi 
lic 'o u chac che, are i retal 'antal che pa 
ranima. I retal chi 'o che u ch'acul, xa 
rumal i ujer 'atbal tzij 'antal che; xui-ri, i 
retal 'antal pa ranima, are u Tewal i Dios 
'anawnak. Jun, we 'utz u c'ux chuwach i 
Dios, 'o na "uri и ’ij rumal i Dios, n-xui ta 
cumal і winak 'o u 'ij. 
3 1éWach u chac "uri chake, we yoj oj 

aj Israel winak? ¿Wach i 'utz 'uri cu 
'an chake we 'antal i retal circuncision 
chake? ?Nim i си ап chake; q'ui i utz 
petnak pakawi yoj chi oj aj Israel winak. 
Are i nabe u 'anom chake are iri: i Dios 
xu ya u tzij chake yoj chi oj aj Israel. 
3¿Wach cu "an ni Dios we 'o jujun chake 
yoj quiqui kel u tzij-le? ¿Xataba cu yojo 
wach u sujum chake we xa cumal ique? 
^N-cu yoj taj. I Dios lic cu 'an na pacha i 
u bim, tupu conojel i winak n-quiqui 'an 
taj pacha i qui bim, 75 to’ que t'oronic. 
Keta'am chi i Dios lic си 'ano pacha i u 
bim, man queje iri tz'ibtal can chupam 
u wuj: 

(1 mam David ujer queje xu bij iri che 

i Dios:) 

I winak quiqui bij na chi ni'pa i ca 

bij, lic katzij; 
are quiqui tzucuj a mac, que'el na 
chi n-ti a тас“. 
(Queje ile tz'ibtal canok.) 
5Mok "o i quiqui bij: “Вау, i ka mac 

atzalal yoj cu rik ni u chac che i Dios," 
mok que cha. “Cu rik u chac che, 
man 'ilbal-re chi nim ni rutzil i Dios 
chuwach i kutzil yoj. We n-caka 'an ti 
ka mac, n-ca ’alijin ta 'uri we lic "utz i 
Dios. Rumal-i, n-'us taj we i Dios сој u 
ya pa tojpen, man xa are jun pawor ka 
'anom che,” mok que cha. (I xin bij-le 
are pacha i quiqui bij i winak; n-are ti 
pacha cu bij i Dios.) 6N-queje ti usuc' ile 
pacha i quiqui bij, man que u ya na pa 
tojpen. I Dios, we n-que u ya ti ajmaquib 
pa tojbal qui mac ¿wach u 'onquil і афа] 

tzij uri cu гап piquiwi і winak chuwach i 
jyub ta'aj co'on panok? 

7Mok "o jun cu bij, “Вау, i yin, we in 
aj t'oronel mas ca ’alijin 'uri chi Dios lic 
"utz, man ire lic n-ca t'oron taj. Rumal-i, 
mas cocsax ni u "ij ire rumal in mac yin. 
éWuchac 'uri i Dios quin u ya pa tojbal 
mac?" mok cu bij. Хак mok 'о i ca binic: 
012 we quin гап i n-'us taj, man 'utz 
cocsax ni u 'ij i Dios rumal i quin апо,” 
cu bij. ¿Utz ile? N-'us taj. Xui-ri, 'o i que 
binic chi queje ile in bim yin; ique xa 
tzel quin quilo. Ni'pa i quiqui bij ile, lic 
ca majawic quiqui toj ni qui mac. 


Konojel 'is oj ajmaquib 
chuwach i Dios 

? Bay, yoj chi oj aj Israel winak éxataba 

mas oj 'utz chiquiwach i ne te aj Israel? 
N-oj ta mas 'utz chiquiwach. Ya in bim 
chic chiwe chi n-ta co'ono we oj aj Israel 
winak, o we n-oj ta aj Israel, "15 oj 'o 
pu'ab i mac atzalal. 10Keta'am ile man 
queje iri tz'ibtal chupam u wuj i Dios: 

I winak, n-ta jun we n-ti u mac 

chuwach i Dios, mi ta jun; 

1 mi ta jun cu ta u be, mi ta jun cu 
tzucuj i Dios. 

1? Conojel je 'elnak che u be i Dios; 
conojel je sachnak chic. 

Mi ta jun са апам i 'utz, mi xa ta 
јап“. 

13 Lic n-us ti que ch'awic; i qui tzij 
pacha и chuyal и julil camnak, 
jaktajnak;/ 

ru'i qui chi' que qui t'or i winak. 
I tzij chi quel pa qui chi' pacha 
venen re jun cumatz;* 

141 que ch'awic, to’ ca; to’ c'okonic 
quiqui апо". 

15 Lic sic'aj i cakan chi be chu 'onquil i 
camic; 

16 xa іра que ic'aw wi, to” c'ax, to’ bis 
quiqui ya canok; 

17 n-que bin ta pa be re i 'utz chomalil 
chiquiwach'. 

18 N-que oc ta 'il che i Dios, n-quiqui 
ch'ob ta pichok’. 

(Queje ile tz'ibtal can chupam u wuj i 
Dios.) 

19] aj Israel winak, 'o na que che, 
ronojel wach cu bij i wuj re u 'atbal 
tzij і Dios. Rumal.i, ique xak junam си” 
conojel i winak chuwach i jyub ta'aj, 
n-quiqui Ја’ tu wach che i Dios are cu 
'at tzij piquiwi. 20 Mi ta jun winak, 'utz 
que'el chuwach i Dios we xa rumal u 
'anom pacha cu bij i ujer 'atbal tzij. I 
'atbal tzij-le xa cu "alijinsaj chique chi 'o 
i qui mac. 


I kelbal chi sak xa rumal u 
cubibal ka c'ux che i Jesucrísto 


21 Péro wo'or i Dios и 'alijinsam chake 
wach i módo co'onbej oj 'utz chuwach 
ire; cakilo chi n-are ti ujer 'atbal tzij chi 
са 'anaw 'utz chake chuwach i Dios. I 
wuj tz'ibtal can cumal i je ajbil u tzij 
i Dios, xak cu "alijinsaj chake wach u 
'onquil ca 'antajic. 22Are i módo u yijbam 
i Dios chi co'onbej oj 'utz chuwach 
ire, are we caka cuba ka c'ux che i 
Jesucrísto. Que o'on 'utz chuwach ire 
ni'pa i qui cubam qui c'ux che i Crísto, 
n-ta co'ono xa pachinok. ?3 Man conojel 
i winak је macun-nak; rumal.i, n-ta 
que che u 'ij u chomal i Dios. ?^Xui-ri 
i Dios, co'on chake oj 'utz chuwach ire, 
pacha jun sipon u yom chake rumal i 
rutzil u c'ux. Queje ile xu 'ano xa rumal 
i Jesucrísto chi u tojom chic i kelbal chi 
sak. 251 Dios xu ya i Jesucrísto pacha 
jun q'uexelaj; rumal и quiq'uel ire, 'o i 
cuybal ka mac we caka cuba ka c'ux che. 
Are xcam i Jesucrísto tojbal-re i ka mac, 
i Dios xu "alijinsaj chi lic suc'ul i си апо. 
O'onom-lok, rumal u nimal u c'ux, to’ 
xe ril i winak che i qui mac, n-ta xu 'an 
chique. 26 Péro wo'or, n-queje ta chic cu 
ап i Dios ile. U ch'obom chi cu "alijinsaj 
chake chi lic suc'ul i cu апо. 'O пі и 
tojic i ka mac chakawach, xui-ri i Dios 
u yijbam i tobal-ke chuwach i c'ax-le. 
Rumal-i, cakil u be chi Dios lic 'utz, хак 
coj u yijba chi oj 'utz chuwach ire, ni'pa 
i caka cuba ka c'ux che i Jesucrísto. 

27Rumal "uri, n-ta chic u chac we 
caka 'an nim che kib; maka bij chi ka 
ch'acom i kelbal chupam i ka mac rumal 
tak i 'utz caka 'an yoj. Ile n-are ta rumal 
u cojic i ujer 'atbal tzij, man tojtal chic i 
ka mac xa rumal u cubibal ka c'ux che 
i Jesucrísto. 28 Cakil 'ut, chi xa rumal и 
cubibal ka c'ux che i Jesucrísto chi Dios 
"utz coj rilo; n-are ta rumal i coj tijin chu 
'anic pacha cu bij i 'atbal tzij tz'ibtal can 
rumal i mam Moises. 

291 Dios, éxataba ire xui i ka Dios yoj 
chi oj aj Israel winak? ¿Xataba n-are 
ti qui Dios i ne te aj Israel winak? iAre 
pues! Katzij хак qui Dios ique. 39 Ха 
jun i Dios; n-ta co'ono we "o i retal 
circuncision chique o we n-taj. Xui- 
ri, je ni'pa i qui cubam qui c'ux che 
i Jesucrísto, i Dios que u yijba chi je 
*utz chuwach ire. 31 Мок 'o jun cu bij 
chi, xa rumal u cubibal ka c'ux che i 
Jesucrísto, coj tijin chu yojic i ujer 'atbal 
tzij. iN-caka yoj taj! Xa caka tz'akatsaj и 
wach, we caka cuba ka c'ux che ire. 


'О u chac u cubibal ka c'ux che i 
Dios pacha xo'on i mam Abraham 


4 1] mam Abraham chi ka mam yoj 
oj aj Israel winak, éwach u rikic 
utzil chomal re i Dios xu 'ano? ?N-are 
ta rumal ni'pa tak i xu 'ano chi xa 'anaw 
"ш> che ire chuwach i Dios. We ta queje 
ile, 'o ne usuc-i we tene xo'on nim che 
rib, péro n-ca majaw ta ile chuwach i 
Dios. 3éWach cu bij u wuj i Dios? Queje 
iri cu bij: “I mam Abraham xu cuba 
u c'ux che i Dios, y Dios 'utz xu rilo 
rumal u cubibal u c'ux che." Queje ile 
tz'ibtalic*. *(Ile n-rumal ta jun chac u 
'anom; xa are jun sipon che.) Bay, jun 
winak, we chacun-nak, аге i хуа’ che, 
are i rajil u ch'acom; n-are ta jun sipon 
хуа’ che. 5Péro we 'о jun cu cuba u 
c'ux che i Dios, i Dios 'utz crilo rumal u 
cubibal u c'ux che; n-are ta rumal we u 
'anom jun chac. I Dios cu c'ulaj i ajmac 
we cu jach rib pu'ab. Que'elok pacha 
xu lap i mam David ujer re i quicotemal 

re jun winak pacha ile. N-ta co'ono we 
n-ta jun chac u 'anom cu ch'acbej re u 
c'aslemal chuwach i Dios; i Dios 'utz 
crilo xa rumal u cubibal и c'ux che. 71 
mam David xu bij: 
"Utz que ique chi Dios u cuyum chic 
i qui mac atzalal, 
"utz que ique chi chuptal chic u 
wach i qui mac. 
$"Utz re ire chi n-cojtal ti и mac 
rumal i Kajwal. 
(Queje ile tz'ibtal can chupam u wuj i 
Dios!) 

91 utzil chomal re i Dios-le ¿xataba xui 
chique ique chi 'antal i retal circuncision 
che i qui ch'acul? N-xui taj. Хак chique 
i n-antal ti retal chique. Pues ya in 
bim chic chiwe chi Dios xu ril i mam 
Abraham 'utz chuwach, xa rumal u 
cubibal и c'ux che. !? тра xo'on i 
Dios i utzil chomal-le? éXataba chirijil u 
cojic i retal che? N-chirijil taj; lic nabe. 
11 Xo'on panok, te'uri xa 'an i retal che 
и ch'acul. Are i "ilbal-re 'uri chi i mam 
Abraham ya 'utz chic chuwach i Dios 
xa rumal u cubibal u c'ux che. I mam 
Abraham xu cuba u c'ux che i Dios are 
maja са гап i retal che и ch'acul. Rumal-i, 
que'elok ire xak qui kajaw ique chi 'o 
u cubibal qui c'ux che i Kajwal, tupu 
n-'antal ti retal che i qui ch'acul. Rumal 
u cubibal qui c'ux che i Kajwal, i Dios 
que rilo pacha n-ta qui mac qui 'anom. 
12 Katzij, i mam Abraham are qui kajaw 
ique chi 'o i retal che qui ch'acul, xui- 
ri, n-xui ta rumal i retal-le, chi 'antal 
chique, xak 'o u chac quiqui cuba qui 
c'ux che i Dios pacha хи "an ire аге maja 
'o i retal che u ch'acul. 


Rumal u cubibal ka c'ux che i Dios, 
ire cu ya na chake wach u sujum 


13] Dios xu bij che i mam Abraham 
chi co'on panok cu ya i jyub ta'aj che, 
junam cu' u muk u xiquin. Queje ile xu 
bij che, man i Dios 'utz xrilo rumal u 
cubibal u c'ux che. Xa rumal ile; n-rumal 
ti u cojic i 'atbal tzij tz'ibtal can rumal i 

mam Moises". 14We tene xya' i jyub ta'aj 
chique xa rumal u cojic i 'atbal tzij, iu 
cubibal qui c'ux che i Dios n-ta co'on-re 
"uri chique, xak n-ta que'el wi 'uri wach 
и sujum i Dios chique. 15We "o i 'atbal 
tzij, xak 'o 'uri i tojbal mac; péro we n-ti 
'atbal tzij, n-ta xak ca kel wi 'uri. 

16] Dios, wach u sujum che i mam 
Abraham, xu 'ano man ire lic u cubam 
u c'ux che i Dios. Queje ile xu 'an i Dios, 
'alijinsabal-re che, chi i rutzil u c'ux, 
lic ?% que che conojel ni'pa i je u muk 
u xiquin i mam Abraham. Konojel yoj 
oj u muk u xiquin i mam Abraham we 
ka cubam ka c'ux che i Kajwal. Wach 
u sujum i Dios, n-xui ta que ique chi 
quiqui сој u 'ij i 'atbal tzij rei mam 
Moises, xak sujtal chique conojel ni'pa i 
qui cubam qui c'ux che i Dios pacha xu 
ап і mam Abraham ujer. Ire que'el 'uri 
pacha ka kajaw yoj !7 chuwach i Dios, xa 
rumal u cubibal ka c'ux pacha xo'on ire. 
Man i Dios xu bij che i mam Abraham: 
“Quin 'an na chawe at qui kajaw и q'uial 
tak winak, xa bi chi tinimital." Queje 
ile tz'ibtal can chupam i wuj re i Dios. 
Chuwach i Dios, oj u muk u xiquin i 
mam Abraham, chi lic xu cuba u c'ux 
che ire. Are i Dios-le cu c'unsaj sak 
chiquiwach i camnak, xak ca tiqui chu 
wina-kirsaxic pachique tak i craj, tupu 
с'а maja "olic. 

18] mam Abraham xu coj i Dios; lic xu 
cuba u c'ux che, chi cril na wach i bital 
che rumal i Dios. Queje ile xu 'ano, tupu 
chuwach ire n-ta módo u 'onquil. Xui-ri, 
xo'on panok i mam Abraham xe'elok 
chi qui kajaw ni u q'uial tak winak, 
chuwach i jyub ta'aj. Xe'elok pacha u 
bim i Dios che, man Ire u bim che chi 
"Queje ni u q'uial a muk a xiquin pacha 
qui q'uial i ch'umil chila chuwach i caj"." 
Queje ile и bim che. 191 mam Abraham 
n-xu sach tu cubibal u c'ux che u tzij 
i Dios, tupu laj 'o chic cien junab che. 
N-xu sach taj, tupu xril u be chi ya ca 
camic; xak i ati Sára, chi rixokil, ya rij 
chic, n-calan taj. 201 mam Abraham, lic 

xu сој и tzij i Dios, ire n-ta xu bij pu c'ux 
we n-katzij ti xbix che rumal i Dios. Xui- 
ri, xu cowij u cubibal u c'ux che, y xu bij 
и ^ij i Dios. 211ге lic cu na pu c'ux chi ca 
'antaj na pacha i bital che, man reta'am 
chi Dios lic 'o u cho'ab chu 'onquil. 
22Rumal-i, i Dios xril i mam Abraham lic 
"utz chuwach, man lic xu cuba u c'ux che. 
23N-xui ta rei mam Abraham, tz'ibtal 
i tzij-i chi cu bij: “062 xe'el chuwach i 
Dios." ?^Xak chake yoj tz'ibtal i tzij-le. I 
Dios 'utz сој ril chuwach, nipa i cul ka 
c'ux che ire chi xu c'unsaj sak chuwach 
i Kajwal Jesus. 25Are i Jesus-le chi хуа” 
pa camic rumal i ka mac, xak xc'unsax 
sak chuwach, 'anbal re chake chi ој 'utz 


chuwach i Dios. 
5 1 Wo'or 'ut, ха rumal u cubibal ka 
c'ux che i Kajwal Jesucrísto, i Dios 

"utz coj rilo; xa rumal i Crísto xka rik i 
chomarsabal kib rw i Dios. 2Ха rumal и 
cubibal ka c'ux-le, oj ocnak che i rutzil 
i Dios, y сој q'uiji che. Lic сој quicotic 
man cul ka c'ux che chi 'o na ke che u 'ij 
u chomal i Dios. 3N=ui ta la ile, xak coj 
quicot chupam i c'ax chi ca pe pakawi, 
man keta'am we сака ch'ijo, i c'ax-le 
cu ya mas u nimal ka c'ux. ^We caka 
ch'ij tak i c'ax chi ca pe pakawi rumal u 
cubibal ka c'ux che i Jesucrísto, 'utz "uri 
сој ril i Dios. We "utz сој rilo, cul ka сих 
"uri che chi caka tij ni 'utz chi u sujum 
chake. 51 'utz-le chi koy'em, n-caka sach 
ta u cubibal ka c'ux che, man lic cakil 
na. Keta'am chi cakil na, man caka na i 
c'axnabal u c'ux i Dios pa kanima rumal 
u Tewal chi u yom chake. 

9'Alaj chi c'ax сој и na'o, man і Crísto 
xcamsaxic tobal ke, are n-ta te coj towic. 
Xui-ri, are xu rik i "ij chi u ch'icom i Dios, 
i Crísto xcamic, tobal que ajmaquib. 
7Mi jun сга] cu ya rib chi camic, tobal 
re jun chic, tupu che jun "utz laj winak. 
Colo "o jun, co u c'ux, cu ya na rib chi 
camic tobal re jun 'utz laj winak. 8Хиі- 
ri, i Crísto xu ya rib chi camic, tobal 


"Utz chic coj ril i Dios 





74.13 Аге o i mam Abraham chuwach i jyub ta'aj, c'a maja "o i 'atbal tzij-le; ire nabe alaxnak chuwach i 


mam Moises. "4.18 Génesis 15:5 

ke yoj are oj ajmac te'ek. Queje ile, i 
Dios xu а]іјіпѕај и c'axnabal и c'ux 
chake. ?Rumal i camic-le chi xic'aw wi 
Jesucrísto, ој "utz chic chuwach i Dios. 
Nim i pawor-le u 'anom chake, xui-ri, i 
mas nim chuwach ile are iri: xak coj 

и to na chuwach i tojbal mac chi ?% te 
chakawach. 10 O'onom lok oj aj ch'o'oj 
te'ek ru' i Dios, péro wo'or rumal i camic 
xic'aw wi i и C'ojol, xka chomaj kib rw i 
Dios. N-xui ta la ile xu 'ano, xak coj resaj 
na chuwach i c'ax chi ca petic, man ire 
xc'un chic sak chuwach, у wo'or c'aslic. 
1Y n-xui ta la ile, lic сој quicot го i Dios 
rumal i Kajwal Jesucrísto. Rumal ire, oj 
chomam chic ru' i Dios. 


Wach xo'on i ma Adan, y 
wach xo'on i Crísto 


12] mac atzalal, are хјекап chuwach 
i jyub ta'aj, xa jun achi xcojow lok. 

(Are i Adan xcojow lok.) Rumal i mac 
atzalal xoc li camic. I camic-le xa 'ax 
chiquiwach i winak man conojel xe 
macunic. !?Ujer ах que macun wi i 
winak are с'а maja "o i 'atbal tzij tz'ibtal 
rumal і mam Moises". Xui-ri, xe'elok 
pacha n-ta qui mac, man n-ta афа! tzij. 
14] mac atzalal ах 'o wi are xoc li афа] 
tzij chi tz'ibtal rumal i mam Moises. 
Rumal.i, ca tijin qui camic i winak c'a 
chu petic lok che i Adan. Xe camic, tupu 
n-ta jun tzij xqui kelo pacha xo'on i 
Adan. 

I Adan laj ca majaw i jun? chi ca 
c'unic. (Are i xo'on i Adan, xe u maj u 
quial winak; y are xo'on i Jesucrísto, 
xak xe u тај и q'uial winak.) !^Xui-ri, 
ile chi xu 'an i Adan n-cu maj taj pacha 
i xu гап i Dios chake, man rumal i и mac 
jun achi (chi Adan), conojel i winak xpe 
i camic piquiwi. Xui-ri, i Dios xu sipaj 
і 'elsabal-ke chupam i camic xak rumal 
xa jun achi, chi are i Jesucrísto; ile lic 
nim i cu апо, man co'on 'utz chique u 
q'uial winak chuwach i Dios. 161 u mac 
i Adan chi xu 'ano-le n-cu maj taj pacha 
i tobal-ke chi Dios cu ya chake, man 

i xo'on i achi-le, xe u c'okoj conojel i 
winak rumal jun mac, xa jun, xui-ri, i 
kelbal chi sak xa sujux chake rumal i 
Dios, tupu lic qui i ka mac ka 'anom. 
17We rumal u mac xa jun achi oj 'o pu'ab 
i camic, xak rumal i rutzil chomal jun 
chic achi oj 'o pu'ab i c'aslemal. Queje 
ile coj e'elok, ni'pa yoj chi xya' i nim laj 
utzil chomal re i Dios chake, xak oj u 
yijbam chi ој 'utz chuwach ire. 

18 Хе’е] 'uri, i и mac jun achi, xa jun, 
xu petsaj i tojbal mac piquiwi conojel 
i winak. Xak queje Пе xo'ono i 'utz 
chi xo'on jun chic achi xu petsaj і 'utz 
piquiwi conojel i winak. Xu petsaj i 
cuybal qui mac, chi que c'asi na rumal. 
19 Je qui i winak, ajmaquib xe'elok, 
rumal u mac i Adan; are u mac ire, xu 
kelo wach xu bij i Dios che. Xak je q'ui 
i winak, 'utz que'el na chuwach i Dios 
rumal wach xu гар i Crísto; ire xu ап 
pacha xu bij i Dios che. 

20 Are xoc li 'atbal tzij ге і mam Moises, 
xa 'alijin mas i mac atzalal. Xui-ri, tupu 
xq'uiar i mac atzalal, mas xq'uiar i utzil 
chomal re i Dios chuwach. ?! O'onom 
lok, xui i mac atzalal xrajawin piquiwi 
i winak, y xu petsaj i camic piquiwi. 
Xui-ri wo'or, i utzil chomal re i Dios ca 
rajawin pakawi, we oj 'utz chic chuwach 
ire; xak cu ya і ka c'aslemal chi n-ca 
q'uis taj. Queje ile cu 'an chake rumal i 
Kajwal Jesucrísto. 


Pacha ix camnak chic 
chuwach i mac atzalal 


6 1éWach caka bij "ut? ¿Xataba 
n-caka mayij ti macunic, man 
queje ile ca "alijin mas і utzil chomal 
ге i Dios chake? 2iN-queje ti ile! Yoj 
xa pacha oj camnak chic, man i mac 
atzalal n-ta chic ге chake. éWuchac 'uri 
caka ya tan chic kib che i macunic? 
3CN-iweta'am ta ba-ri: are xkajsax ya 
pakawi, xoj 'elok 'o re i Jesucrísto chake? 
Y we "o re ire chake, xe'el 'uri junam хој 
cam ги’. Ате xkajsax ya ракамі, are "uri 
xoj muk junam ru' i Jesucrísto, pacha 





25.13 I ma Adan are i nabe achi, y xic'aw colo 2500 junab, te'uri xalax i ma Moises. Che ire-le, i Dios xu ya 


i 'atbal tzij tz'ibtal chuwach abaj. 


P 5.14 Are i Jesucrísto. 

oj camnak chic, man coj walij tan chic 
che jun c'aslemal c'ac*. Пе xak jun ги 
pacha 'antal che i Crísto, chi xwalijsax 
chiquixol i camnak rumal i lo'laj u 
cho'ab i Ta. 

5Xoj 'elok, lic 'o re ire chake; are 
xcam i Jesucrísto, junam ru' xak xoj 
cam yoj. Bay, we queje ile xe'elok, xak i 
u walijbal'o re chake. 9Lic keta'am iri: 
i Ка c'aslemal chi xka гап ujer, pacha 
ya xcamsax junam ru' i Crísto are xrip 
chuwach i cruz. Queje ile xsachbex u 
wach i n-'us ta laj tak u rayijbal i ka 
ch'acul. 'O u chac xsachsaxic, man oj 
n-ta chic "uri pu'ab i mac atzalal. 7 Мап 
jun we camnak chic, ya 'elnak chic pu'ab 
i mac atzalal. 8Y yoj, we oj camnak chic 
ru' i Crísto, cul ka c'ux che chi xak coj 
c'asi na ru'. ?Man keta'am chi Crísto 
xc'unsax chic sak chuwach, xak n-ca 
cam ta chic; I camic, n-ta chic u cho'ab 
puwi ire. 10 Are xcam ire, xu sachsaj u 
cho'ab i mac atzalal?. Xa julaj xcamic, у 
co'on ile; y wo'or c'aslic, ocsabal re и ’ij i 
Dios. !! Xak queje yix, chi 'ana che iwib 
pacha ix camnak chuwach i mac atzalal. 
Xui-ri, chiwetamaj chi ix c'aslic junam 
ги i Jesucrísto chi Tolke, man cocsax ni 
u ’ij і Dios iwumal. 

12Rumal-i, mi ya che і mac atzalal cu 
rajawij i ch'acul; mi ya che chi quix u 


tak chu 'onquil i n-'us ta Јај tak i rayijbal. 


13Mi jach i ch'acul pu'ab i mac atzalal 
chu chacuxic i n-'us taj. Are, chi jacha 

i ch'acul che i Dios chu chacuxic i 'utz. 
Chi 'ana ile man ix camnak te'ek, y wo'or 
ix c'as chic chuwach i Dios. !^Mi ya che 

i mac atzalal quix u rajawij, man ix 'o 
chic pu'ab i rutzil u c'ux i Dios, ix n-ta 
chic pu'ab i ujer 'atbal tzij tz'ibtalic. 


N-oj tu mocom i mac atzalal; 
oj u mocom chic i 'utz 


15¿Wach сака ап 'ut? ¿Utz сој macun 
nawi we n-oj ta 'o pu'ab i ujer 'atbal tzij? 
¿Utz сој macun nawi man i rutzil и сих 
i Dios 'o pakawi? iNo, n-queje ta ile! 
léLic iweta'am iri: we qui ya iwib pu'ab 

jun iwajaw chu 'onquil wach craj ire, 
quix e'el 'uri ix u mocom ire. Xak queje 
ile we quix cojon yix che i mac atzalal, 
que'elok lic ix 'o pu'ab, y quix cam 
rumal. We quix cojon che i Dios, quix 
c'asi na, xak ca suc'bax i c'aslemal chiwe. 
17 Mantiox che i Dios chi yix n-queje ta 
chic qui апо pacha xi "an li ujer. Ujer 
lic ix u mocom i mac atzalal, péro wo'or 
ronojel i c'ux i cojom i sak laj tzij lic 
pacha i c'ut-tal chiwe. !8Are xix 'elsax 
pu'ab i mac atzalal, xix oc chu 'onquil 
i suc'ulic chuwach i Dios; lic ix mocom 
che. !?C'ax u tayic u be i tak iri chi quin 
bij chiwe, rumal-i xin bij chi i ka mac 
pacha ka patron. Yix ujer xi ya i ch'acul 
pu'ab i n-'us taj, pu'ab i n-ch'am taj, chu 
'onquil i mac atzalal. Xak queje ile wo'or, 
chi jacha i ch'acul chu 'onquil i suc'ulic, 
'anbal-re chiwe ix ch'am chuwach i Dios. 
20Yix ujer, аге іх и тосот i mac 
atzalal, і c'aslemal suc'ulic n-ta re chiwe. 
2 Ni'pa i mal xi "an li ujer, n-ta xo'on-re 
chiwe, y wo'or to' quix q'uix chic che. 
Xak i mal-le to' cu petsaj i camic piwi. 
22péro woor, п-іх ta chic и тосот i mac 
atzalal, іх и тосот chic i Dios. Wo'or, 
ile 'o co'on-re chiwe man lic i jachom 
i c'aslemal che i Dios, xak que'elok qui 
rik i c'aslemal chi n-tu q'uisic. 231 mac 
atzalal que u toj i u mocom; are i tojbal 
que и тосот си 'ano, are i camic cu ya 
chique. I Dios n-queje ta ile; i sipon chi 
cu ya i Dios chake are ka c'aslemal chi 
n-tu q'uisic junam ru' i Jesucrísto, chi 
Kajwal. 


N-ta chic quix 'atiw che we qui 
ya iwib pu'ab i Jesucrísto 


1үіх, ix wachalal, lic iweta'am 

wach cu ап i 'atbal tzij chi 'o 
ракамі. Iweta'am yix, i 'atbal tzij 'o puwi 
jun winak are c'aslic. ?Cu bij i 'atbal 
tzij chi jun ixok 'o pu'ab i rachijil are je 
c'aslic, xui-ri, we xcam i rachijil, i ixok 
n-ta chic 'atbal tzij puwi re i c'ulanquil. 
3Tz'akat c'as i rachijil, we i ixok ca q'uiji 
ги’ jun chic achi, 'o "uri u mac chuwach i 





16.10 I mer tzij xu bij waral-i are iri: xcam che i mac atzalal. 

'atbal tzij re i c'ulanquil. Xui-ri, we xcam 
i rachijil, i ixok n-ta chic re i "atbal tzij-le 
che; n-tu mac 'uri we xc'uli chic ru' jun 
chic achi. *Queje yix ile, ix wachalal, ix 
re chic i Crísto. Ix camnak chic chuwach 
i ujer 'atbal tzij. N-ta chic quix 'atiw 
che we qui ya iwib che jun chic, man i 
ujer 'atbal tzij n-ta chic re chiwe. Wo'or 
ix re chic i Crísto chi xwalijsax che i 
camic. Queje ile xo'on i Dios chake, man 
caka гар пі 'utz ги ka c'aslemal, ocsabal 
re и "ij i Dios. ?Tz'akat are oj ’o te che 
i ujer nojbal, i ujer афа] tzij xa хооп 
chake chi mas xka rayij u wach i n-us 
taj. Ile xo'on 'uri chake chi oj camnak 
te'ek chuwach i Dios. 9Wo'or oj elnak 
chic pu'ab i 'atbal tzij man pacha oj 
camnak chic chuwach. I 'atbal tzij chi 
tz'ibtal rumal i mam Moises n-ta chic 
pakawi. Are i u Tewal i Dios 'o puwi i ka 
c'aslemal eac. 

7Mok "o jun cu bij: “I 'atbal tzij n-'us 
taj, man сака ап ka тас rumal,” cu bij. 
iN-queje ta ile! Katzij, yin ujer, ni'pa 
i quin 'ano, n-weta'am ti yin we mac 
atzalal quin 'ano; xui-ri are xwetamaj 
wach i cu bij i 'atbal tzij, te'uri xwetamaj 
chi n-'us ta quin гапо. Por ejémplo, yin 
ujer n-weta'am taj we n-'us taj quin 
rayij wach 'o ги’ іп lo'c'anij. N-weta'am 
taj, c'a xin ta na wach cu bij i 'atbal tzij 
tz'ibtalic; cu bij chi n-'us taj ca гауіј u 
wach nipa tak i n-awe taj. 8Te'uri xe'el 
chwe yin, chi i mac atzalal xu ya u chac 
i 'atbal tzij tz'ibtalic. Xo'on chwe chi 
ronojel i n-'us taj, 'is xin rayij и 'onquil. 
Queje ile xo'on chwe, man ma tiji 'atbal 
tzij tZ'ibtalic, n-queje tene caketamaj-i 
u wach i mac atzalal. ?O'onom li ujer, 
are n-weta'am ti usuc' і афа] tzij, to’ 
in c'aslic. Péro xo'on panok, xwetamaj 
wach cu bij i 'atbal tzij, te'uri i mac 
atzalal pin c'ux xc'un sak chuwach. 
Te'uri xin na'o chi in camnak. 101 афа! 
tzij-le, Dios xu ya chake, yabal re ka 
c'aslemal. Péro xe'el chuwi in 'ab yin, 
re i camic. !! Are xwetamaj wach cu bij 
i 'atbal tzij-le, i mac atzalal pin c'ux xu 
coj u cho'ab chwe, xin u t'oro, y xinu 
сата] rumal i 'atbal tzij. 

12] "atbal tzij-le, n-mal taj, lic re i Dios. 
U tzij u pixab i Dios, lic "utz, lic chom, 
lic suc'ulic. 13 ¿Xataba are i 'utz laj 'atbal 
tzij-le chi xpetsaw i camic pinwi? Lic 
n-are taj. Are in mac yin are xa 'anaw 
ile chwe; queje ile xu 'alijinsaj chi i mac 
atzalal lic re itzel. Xin u camsaj ru' jun 
"utz; xin u camsaj ги’ i 'atbal tzij. Rumal-i, 
'alaj chi lic mal i mac atzalal. 


Are i n-cwaj taj, are i quin 'ano 


I^Keta'am chi i афа! tzij-le petnak ги” 

i Dios, c'utbal-re i 'utz pa ka c'aslemal. 
Péro yin, xa in winak, mas 'o u rayijbal in 
ch'acul; lic іп о pu'ab i mac atzalal. !5Yin, 
lic n-quin ta tu be wach i quin tijin chu 
'onquil. Are i 'utz craj in c'ux, yin n-quin 
'an taj. Are i tzel cwilo, are quin 'ano. 
l6Bay, wach quin tijin chu 'anic, we cu 

na in c'ux chi n-'us ti quin апо, cu bij "uri 
іп c'ux chi 'utz wach i cu bij i 'atbal tzij. 

17 Rumal.i, n-kas ti yin quin апам i n-'us 
taj, ха are i mac atzalal 'o pin c'ux are 

i ca 'anaw chwe. 18Yin weta'am chi yin, 
chi walaxic lok, n-ta 'utz chwe. Cwaj yin 
quin гар i 'utz, péro n-quin tiqui ta che. 

19 Cwaj quin гап i 'utz, y n-quin 'an taj; are 
i n-'us taj chi n-cwaj taj, are i quin 'ano. 
20 Bay, are quin 'an i mac-le chi n-cwaj 
taj, n-kas ti yin "uri quin 'anawic. Xa are i 
mac atzalal'o pin nojbal аге i ca 'anawic. 

21 Are і ca tijin chu апіс chwe аге iri: 
are cwaj quin 'an i 'utz, quin na u be chi 
xui i mal 'o pin nojbal. 22Ріп c'ux yin, lic 
cwaj и 'atbal tzij i Dios; ?3xui-ri, quin 
na и be chi 'o ріп ch'acul chi ca 'atiwic 
wach i сгај іп c'ux, ile are і u cho'ab i 
mac atzalal; y in ximtal rumal. 

?4To' in wach yin. I u rayijbal in 
ch'acul to' cu petsaj ni camic pinwi. 
éPachin quin tow ги”? 25Xui i Dios quin u 
to ги, гита] i Kajwal Jesucrísto, ic'amori 
che i Dios! Wo'or quin ta u be chi in c'ux 
cu сој u "ij i 'atbal tzij re i Dios, péro in 
ch'acul cu ya rib pu'ab i mac atzalal. 


Rumal u Tewal i Dios coj 
tiqui chu 'anic i suc'ulic 
1 Wo'or "ut, n-ta chic c'ax chiquij 
ni'pa i je re i Jesucrísto, ni'pa i 

n-quiqui 'an ta chic pacha u rayijbal i 
qui ch'acul; are, quiqui 'an u rayijbal 
и Tewal i Dios chique. 2Үіп, ujer, to’ 
xwoy'ej i camic, man in "o te'ek pu'ab 
i mac atzalal. Wo'or n-in ta chic pu'ab 
i camic, man in 'elsam chic chupam in 
mac. I u Tewali Dios u yom i c'aslemal 
chwe, man "o chic re i Jesucrísto chwe. 
3] Dios u 'anom jun utzil chomal chake, 
chi i ujer "atbal tzij n-xtiqui ta chu 
'onquil. Yoj, tupu xketamaj i "atbal tzij-le 
(chi tz'ibtal can rumal i mam Moises), 
n-xka chij tu апіс pacha i cu bij. Xui-ri, 
xo'on panok, i Dios xu tak li u C'ojol ku, 
man cu tojbej re i ka mac. Ruc'am li u 
ch'acul pacha qui ch'acul i winak chi 
je ajmaquib; y ru i mísmo u ch'acul-le, 
xu toj i ka mac. Queje ile, i Dios xresaj 
u cho'ab i mac atzalal pakawi. ^Xo'on 
i Dios ile, 'anbal-re chake chi coj tiqui 
chu 'onquil pacha cu bij i ujer 'atbal tzij. 
Wo'or n-caka 'an ta chic pacha u rayijbal 
i ka ch'acul, are caka 'ап i pacha craj u 
Tewal i Dios chake. 

5Conojel i je re i u Tewal i Dios, 
quiqui ch'ob u 'onquil wach craj ire. 
Conojel і ne te re ire, to’ quiqui ch'ob u 
'onquil wach craj i qui ch'acul. 6№Рра і 
to' quiqui ch'ob wach craj i qui ch'acul, 
que cam na. Ni'pa i lic quiqui ch'ob wach 
craj u Tewal i Dios, quiqui rik ni qui 
c'aslemal, xak quiqui rik u uxlanem qui 
c'ux chuwach i Dios. 7 Queje ile que'elok, 
man ni'pa i to' quiqui ch'obo wach craj 
i qui ch'acul, je ај ch'o'oj "uri ги’ i Dios; 
n-quiqui ya ta quib chu 'onquil i и афа] 
tzij i Dios, xak n-que tiqui ta che. 5Ni'pa 
i to' quiqui 'an pacha u rayijbal i qui 
ch'acul, ique-le n-que u maj tu wach i 
Dios. 

9Péro yix n-ix ta queje chic ile we 
katzij jekel i u Tewal i Dios piwanima; 
lic qui 'an 'uri pacha cu bij ire chiwe. 
Jun, we n-ti u Tewal i Crísto pa ranima, 
n-re ta 'uri i Crísto. 1? Péro we i Crísto 
'o piwanima, ix c'as ‘игі гита]. Queje 
ile que'elok man i Dios quix rilo ix 'utz 
ix chom chuwach. 'O u c'aslemal i c'ux, 
tupu ca cam ni i ch'acul rumal i mac 
atzalal. 11 Dios xu c'unsaj sak chuwach 

i Jesucrísto are xcamic. We i u Tewal ire 
jekel piwanima yix, xak queje co'on che 
i ch'acul yix are quix camic, cu ya tan 
chic u c'aslemal. Queje ile cu 'an na, ru' 
u Tewal ire chi 'o piwanima. 

12Rumal-i, wachalal, о chakakul 
caka 'ano pacha craj i u Tewal i Dios. 
N-are ti caka 'ano pacha craj u rayijbal 
і ka ch'acul chi n-us taj. 13 We qui апо 
to' pacha u rayijbal i ch'acul, quix cam 
па 'uri гита]. Хиі-гі, we qui ya che i u 
Tewal i Dios, quix u to chu chupic i mal 
laj tak rayijbal re i ch'acul, quix c'asi na 
"uri. 

14 Сопоје] i je ucam rumal и Тема] i 
Dios, je rac'al 'uri i Dios. 151 и Тема] і 
Dios chi "o chic iwu', n-quix u ya ta chic 
pu'ab i xibriquil, xui-ri, lic cu cowirsaj 
u cubibal i c'ux che i Kajwal. Rumaliu 
Tewal-le, ix rac'al chic i Dios; xak 'o u 
cowil ka c'ux caka bij *ka Kajaw" che i 
Dios. 16Xak i и Tewal i Dios cu bij pa ka 
c'ux chi lic oj rac'al i Dios. 17 Rumal oj 
rac'al chic i Dios, ire cu ya ni u q'uial tak 
utzil chomal chake pacha u bim canok, 
man oj ralc'walxel junam ru' i Jesucrísto. 
Queje ile cu 'an na chake we caka tij 
uyej junam ru' i Crísto wo'or; co'on 
panok хак cocsax ni ka 'ij junam ги ire. 

18Bay, cwil yin, i uyej chi caka tij 
wo'or lic n-tu nimal chuwach i chomal 
chi са уа’ na chake co'on panok. 19 Мап i 
caj, i jyub ta'aj, ronojel ni'pa 'o chuwach, 
lic craj chic rilic i 'ij are са 'alijinsax na, 
je pachin i je rac'al chic i Dios. 20 Ujer, i 
u wach i jyub ta'aj lic 'utz te'ek, lic chom, 
xui-ri, i Dios xu c'okoj. N-utuquel ti u 
wach i jyub ta'aj xu tzucuj u c'okbal; 
are i Dios xajwanic. Xui-ri, u ch'obom 
chi cu yijba tan chic. ?! Cu rik ni "ij chi 
co'on tan chic "utz. I Dios co'on na che i 
jyub ta'aj pacha co'on na chique i гаса]. 
Co'on panok, ique que 'elsax na chupam 
i c'ax; xak queje i caj, i jyub ta'aj, que 
'elsax na chupam і c'ax. ??Keta'am chi 
ni'pa tak i u yijbam i Dios, que tijin chi 
rilic i c'ax pacha co'on jun ixok аге calax 
jun rac'al: ca jilawic, cu tij ni c'ax c'a 
are na, we xutziric. Queje ile ca tijin i 
jyub ta'aj chu 'anic. 23Ү n-xui ti i jyub 

ta'aj, xak queje yoj oj 'o pa c'ax tupu i 

u Tewal i Dios 'o chic Ки”; ire-le are i 
nabe u sipon i Dios chake; xui-ri c'o i 

cu ya chake co'on panok. Lic coj jilawic, 
tz'akat cakoy'ej ni ’ij chi Dios cu "alijinsaj 
chi oj rac'al. Lic cakoy'ej ni ka ch'acul 
сас chi n-cril ta chic i c'ax, xak n-ca 
cam ta chic. ?*^Are xka cuba ka c'ux che 
i Jesucrísto, keta'am chi xak 'o i cu ya 
chake co'on panok. Jun, we 'o chic pu'ab 
wach i roy'em, éwuchac 'uri croy'ej mas? 
We 'о chic ги’ wach i roy'em, n-ta chic u 
chac croy'ej. 25 Хиі-гі we cul ka c'ux che 
chi cakil u wach ni'pa tak i koy'em, 'o u 
chac 'uri ma ba'crij ka c'ux chi roy'exic. 
26Xak i u Tewal i Dios coj u to, man yoj 
n-ta kas ka no'oj chu tz'onoxic wach 

tak i rajwaxic chake. Xui-ri, i mísmo и 
Tewal cu 'alijinsaj che i Ta pa ka q'uexel, 
nipa i n-coj tiqui ti yoj chu bixquil. 271 
Ta chicaj lic reta'am wach caka ch'ob pa 
ka c'ux, cu ta 'uri wach craj i и Tewal 
che, man ni'pa i cu tz'onoj i u Tewal 
pakawi, xak are craj i Dios. Queje ile 
co'on chique i je re ire. 


Ni'pa i ca pe pakawi, 'utz que'el 
chake rumal i Jesucrísto 


28Keta'am iri: conojel i c'ax quiqui na 
i Dios, ni'pa tak i ca pe piquiwi, 'is "utz 
que'el chique rumal i Dios. Queje ile 
que'el chique nipa i je sic'tal rumal i 
Dios, chi xe u cha pacha u ch'obom ire. 
291 Dios 'ax reta'am wi lok chu xebal, 
pachin que ajwan qui siq'uixic rw. Ire xe 
u cha, man que'elok lic je queje pacha i 
Crísto chi u C'ojol. Craj ire chi u C'ojol 
que'elok chi are i 'atz chique u q'uial 
rachalal. 39] Dios, conojel ni'pa i xe 
u cha, chi que 'el na chi sak, xak xeu 
siq'uij ги’. Ni'pa i xe и siq'uij ru’, xak xeu 
yijba chi је 'utz chuwach. Хак nipa i xe 
u yijba chi je 'utz chuwach, xu ya chique 
chi 'o qui 'ij ru’. 

31 ¿Wach chic mas caka bij 'ut? We 
i Dios сој ruc'aj, épachin ca tiqui 'uri 
chake? Mi jun. 3?I Dios xu jach u C'ojol 
ire chi ca camsaxic, tobal-ke yoj konojel; 

tupu lic c'ax xu na'o, xu ya na chake. We 
queje ile хи 'ano, éxataba n-cu ya ta "uri 
chake ronojel wach i rajwaxic chake? 
Cu уа? pues. 33I Dios oj u chom chic; 
xu bij chi n-ta chic ka mac; épachin 'uri 
cu cowij u c'ux chu bixquil chi c'o ka 
mac? Mi jun. 34 ХаѓађБа "o 'uri jun ca bin 
chake chi caka toj ni ka mac? N-taj. Mi 
ta are i Crísto ca bin ile, man are ire chi 
xu ya rib che i camic kumal yoj. Y n-xui 
ti ile, xak c'unsam chic sak chuwach, y 
wo'or 'o pu wikabim i Dios chila chicaj, 
are ca cojow ka tzij chuwach i Dios. 

35é Pachin 'uri сој resaj pu'ab i c'axnabal 
u c'ux i Crísto? Mi jun. We oj 'o pa tak 
c'ax, we сака tij uyej, we сака tij c'ax 
cumal i winak, éxataba i Crísto n-coj raj 
ta chic? We n-ta ka wa, o n-ta ka 'u, we 
ој 'o chuwach jun pelígro, o we сој qui 
camsaj, éxataba rumal ile i Crísto n-coj 
raj ta chic? Katzij сој гај. 36 Keta'am chi 
coj ic'aw chupam ni'pa tak i c'ax-le man 
queje iri cu bij i tzij chi tz'ibtal chupam 
u wuj i Dios: 

Kajwal, awumal yet, cacaj coj qui camsaj; 

^j ij ој 'o chuwach і camic. 

C'ax quiqui 'an chake pacha quiqui 

'an che i chij chi quiqui camsaj'. 

(Queje ile tz'ibtalic.) 

37N-ta co'ono caka tij i c'ax-le. Ronojel 
nipa tak ile, n-ca tiqui ta chake; хиі-гі, 
yoj lic coj tiqui na che u cho'ab rumal i 
Crísto chi lic c'ax coj u na'o. 

38Rumal.i, yin lic weta'am chi n-ta 
chic jun chic coj resaj pu'ab i Dios chi lic 
c'ax coj u na'o. N-ta coj resaw pu'ab ire, 

mi tene i camic, mi tene i c'aslemal; 

mi tene i ángel, mi tene itzel tak tew; 

mi tene ique chi 'o qui cho'ab (tupu 

n-ca ај ta qui wach); 

mi tene i tak re i wo'or, mi tene re i 

ca c'un lok; 
3? mi tene i je aj chuxe' i ulew, mi tene 
i je aj chicaj; 

mi tene jun chic chique ni'pa i 'olic 
n-ca tiqui ta chi kelsaxic pu'ab i 
c'axnabal и c'ux i Dios, chi и 'alijinsam 
chake rumal i Kajwal Jesucrísto. 

I Dios xe u cha i aj Israel winak 

1Wo'or quin bij jun tzij chiwe chi 

lic katzij; n-quin t'oron taj man 
in re i Crísto. Weta'am pin c'ux chi lic 
katzij wach i quin bij chiwe wo'or man 
аге і и Tewal i Dios cu "alijinsaj ile chwe. 
?Yin, lic quin bisonic, lic c'ax cu na in 
c'ux rumal wach tak quiqui 'an i wach aj 
Israel winak. 3We ta 'o módo que totajic, 
quin ya ne wib yin-i tobal-que; quin ya 
ne wib-i pa qui q'uexel tupu quin sach in 
c'aslemal chuwach i Dios, tupu que'elok 
n-ta chic we che in c'aslemal ru' i Crísto. 
Quin ‘ап ne-ri ile we ta co'on 'utz che i 
qui c'aslemal i wach aj Israel, péro n-ta 
co'on re. *Yoj chi oj aj Israel winak, i 
Dios xo'on chake pacha oj mer rac'al 
ire. I katit ka mam yoj oj aj Israel xkaj 
li Dios си’, ги’ i nim laj u ij u chomal. I 
Dios xu yijba u trat си, хак xu yai u 
'atbal tzij chique. Chique ique, i Dios xu 
c'utu wach u 'onquil u cojic u 'ij сака 
'ano; xak xu bij chi nim ka to'ic co'on 
chake. 5 Үој, xak oj qui muk qui xiquin 
can i nimak laj tak katit ka mam ujer 
chi yatal u trat i Dios chique; xak chake 
yoj, xalax wi i Crísto chi Tolke. Are ire 
are i Dios puwi ronojel ni'pa i 'olic, хак 
cocsax u "ij que'e "ij sak. Amen (katzij). 

$Yin nin bij taj chi Dios n-xo'on taj 

pacha i xu bij chique i aj Israel winak. 
Xui-ri, i u muk u xiquin i mam Israel, 
n-conojel taj je aj Israel chuwach i Dios. 
7Xak queje chique i u muk u xiquin i 
mam Abraham, n-conojel taj je sakil 
laj tak rac'al. Man i Dios u bim can che 
i mam Abraham: “Хш! chique ique chi 
je riumam awac'al a-Isaac, xui ique 
quin bij na, chi je a muk a xiquin yet." 
(Queje ile xu bij i Dios.) 8Chi, caka ta 
wi, maka ch'ob 'uri chi oj rac'al i Dios 
we xa rumal oj u muk u xiquin i mam 
Abraham, n-queje taj. Xui ique chi xe 
alax rumal u tzij i Dios chi xu bij che 
i mam Abraham, xui ique que 'iltaj na 
rumal i Dios pacha je sakil laj tak u muk 
u xiquin i mam Abraham. ?Man i tzij chi 

Dios u bim can che i mam Abraham are 
iri: *Co'on panok quin сип na, che i 'ij 
chi in ch'icom, te'uri i awixokil ati Sára 
са q'uiji na jun awac'al ги’, jun ral ala." 
(Queje ile xu bij che.) 

101 ac'al-le are i ka mam, ma Isaac. Y 
n-xui ta la ile; xo'on panok, i ma Isaac- 
le, ru' i rixokil chi ati Rebéca, xq'uiji 
queb cac'al, je yox. 111 Dios xu cha jun 
chique i queb ac'alab-le are maja que 
alaxic. Ique, n-qui 'anom ti 'utz, хак 
n-qui 'anom ti mal, xui-ri, i Dios reta'am 
qui chayic chiquixol i winak pachin i 
craj ire; n-are ta pacha i 'utz quiqui 'an i 
winak. !?'Ibal re i tzij-i, queje iri xu bij 
i Dios che i qui chuch i queb ac'alab-le: 

"Are awac'al 'atz, que'elok ajchac chirij i 
ch'utin*," xbix che. !?Xak cu bij u wuj i 
Dios: “С’ах xin na i a-Jacob, chi cha'axel; 
i a-Esau n-xwaj taj”*. (Queje ile xu bij i 
Dios.) 

14^ cWach caka bij, 'ut? éXataba i Dios 
n-suc'ul taj wach i cu 'ano? iSuc'ulic 
pues! 15Xu bij i Dios che i mam Moises 
ujer: *Cwil to'bal qui wach pachin 
chique cwaj quin 'an wi, xak c'ax ni que 
in na'o pachin chique суга] quin гап wi," 
xu bij che. !6Chi caka ta wi chi Dios 
n-cu ya ti utzil chomal puwi jun we to' 
pacha craj i jun; xak n-cu ya ta che we 
to’ cu tij и "ij chu rikic. I Dios cu ya i 
utzil chomal chique pachin che craj cu 
ya wi. 17 Chupam и wuj i Dios cakil wi 
u tzij che і ma Faraon, chi ’atol tzij ujer 
que i aj Egípto winak. I Dios xu bij che: 

“Chu 'anic xin 'an chawe at nim laj 'atol 
tzij, man ca 'iltaj i nim laj in cho'ab yin, 
xak caquetamaj ronojel u wach i jyub 
ta'aj in pachin уіп,” xu bij che. 18Сакі] 
"ut chi Dios, pachin che craj wi, cril 
to'bal qui wach; xak pachin che craj wi, 
co'on buy chique pacha xu 'an che i 'atol 
tzij-le. 


I Dios, chuwach 'o wi wach i cu 'ano 


19 Мок "o jun cu bij: “We queje co'on 
i Dios ile éwuchac 'uri i Dios cu сој u 
mac i achi? éPachin ca 'atiw и rayijbal 

i Dios?” mok cu bij. 20iCha 'ana cwent! 
Yet at winak, ma tzucuj u mac i Dios. 
¿Xataba 'o jun Бој cu bij che i xyijbawic: 
“¿Wuchac queje iri xa 'an chwe?" co'on 
che? No, n-cu bij ti ile. 211 aj апо] Бој, 'o 
pu'ab wach craj co'on che i xo'ol. Che i 
mísmo xo'ol-e, ca yiji queb Бој che. Quel 
jun che, chi cu rik u chac lic chom, mas 
'o и ij; хак quel jun chic che, chi n-kas ta 
chom u chac yatal che. 

?2Xak queje ile i Dios, 'o pu'ab wach 
сга] си ап chique i winak. We craj cu 
c'ut i roywal chique ni'pa i n-'us ti quiqui 


"апо, c'utbal-re u cho'ab chique, си ар па. 


Xak we craj cu ya u nimal u c'ux chique, 
си ар na. 23 Queje ile xu ап chake yoj, 
'alijinsabal re i nim laj и ’ij и chomal. 
Xril to'bal ka wach yoj chi oj u yijbam 
chu xebal lok man сака rikbej reu ij и 
chomal. 24Man yoj ој u siq'uim ru. 'O i 
ој sic'tal chiquixol i aj Israel winak, хак 
'o i oj sic'tal chiquixol і ne te aj Israel. 
25Xe'elok pacha xu tz'ibaj i mam Oséas 
ujer chi xu bij i Dios: 
Ique chi ne te in winak yin, quin 'an 
na chique je in winak yin; 
ique chi n-c'ax ta xe in na'o, quin bij 
na chi c'ax na que in na'o". (Queje 
ile xu bij.) 
26 ра xu bij wi chique: “Үіх n-ix ta 
winak we yin," xu bij, 
co'on panok, xak chila ca bix wi 
chique chi je rac'al i Dios c'aslic". 
(Queje ile tz'ibtal can chupam u wuj i 
Dios.) 

?7Xak i mam Isaías ujer xu tz'ibaj i 
tzij-i chiquij i aj Israel: “Coon panok, i aj 
Israel winak, tupu je q'ui pacha u q'uial 
seneb chu chi' i ya, xui-ri, ne te q'ui que 
totajic, 28 тап i Kajwal аге co'on ni и 
atbal tzij puwi ronojel i jyub ta'aj, juntir 
cu 'ano, y lic tz'akat u wach." (Queje ile 
xu bij i mam Isaías".) ??Xak queje iri xu 
bij: 


» 


I Dios, chi 'atz u cho'ab, xresaj can 
pich' kijayil; 

ma ta queje ile xu апо, сој e'el ne 
"uri pacha i queb tinimit Sodóma 

y Gomórra chi xsachsax qui wach 
conojel. 
(Queje ile xu tz'ibaj сапок“.) 


I 'utz Јај tzij хак que i aj Israel 


30 cWach сака bij 'ut? Caka bij na 
iri: i ne te aj Israel winak, ujer n-xqui 
tzucuj ti qui yijbaxic chuwach i Dios, 
xui-ri, wo'or qui rikom chic, rumal u 
cubibal qui c'ux che i Kajwal. 31I aj 
Israel winak junwi xqui 'ano. Ujer xqui 
tzucuj qui yijbaxic chuwach i Dios 
rumal и 'onquil i 'atbal tzij tz'ibtal can 
rumal i mam Moises. We tene xe tiqui 
chu 'onquil, que 'el "uri је 'utz chuwach i 
Dios, péro n-xe tiqui ta che. 32 cWuchac 
n-xe tiqui ta che? Xa rumal n-xqui cuba 
ti qui c'ux che i Jesucrísto. Ique xa xqui 
cuba qui c'ux che wach tak і 'utz quiqui 
апо. Quiqui bij ique, i Dios 'utz que 
rilo rumal ile. Xe'el chique pacha xqui 
taquij cakan che jun abaj, tzaksabal que, 
man n-xqui cuba ti qui c'ux che i Crísto. 
33 (Хе’е] 'uri pacha и bim i Dios. Ire, 
o'onom lok xu junamsaj i Jesucrísto ru' 
jun abaj.) Queje iri tz'ibtalic chi xu bij: 
Quin tak bi jun pa tinimit Sion chi 
que'el chique i winak pacha jun 
abaj pa quiqui taquij wi i cakan, 
jun abaj chi que tzak na rumal. 
Xui-ri, pachin i cu cuba u c'ux che 
ire-le, cril na 'uri chi sakil wach i 


xroy'ej che. 
(Queje ile tz'ibtal canok".) 
1 1]х wachalal, ronojel in c'ux quin 
rayij i quelbal chi sak i wach 


aj Israel winak. Lic quin tz'onoj che і 
Dios chi quiqui rik na. ?Lic weta'am chi 
ique mas quiqui сој и 'ij i Dios, xui-ri 
n-queta'am taj wach u 'onquil, n-are ti 
usuc' quiqui гапо. 32N-queta'am taj wach 
и 'onquil u ch'obom i Dios, chi co'onbej 
chique je 'utz chuwach. N-qui yom ta 
quib pu'ab i Dios, chu 'onquil pacha u 
ch'obom ire; n-quiqui ta tu be wach i 
suc'bal-que chuwach i Dios. Xa quiqui 
tij qui ij chu 'onquil pacha quiqui ch'ob 
ique chi 'anbal 'utz che quib chuwach 

i Dios. ^Are xc'un i Crísto, chi xtani wi 
и "'onquil i 'atbal tzij tz'ibtal can rumal 
i mam Moises man ni'pa i quiqui cuba 
qui c'ux che i Crísto, que 'elok je 'utz 
chuwach i Dios xa rumal ile. 


I 'elbal chi sak 'is ke konojel 


5Ujer, i mam Moises xu bij chi jun 
winak que'el 'utz chuwach i Dios we lic 


ca cojon che ronojel i 'atbal tzij tz'ibtalic. 


Keta'am ile man ire xu tz'ibaj i tzij-i: 
“Jun winak, we cojon nak che i 'atbal 
tzij cu ch'ac u c'aslemal rumal." (Queje 
ile xu tz'ibaj*.) 6 Xui-ri, хак xu bij i tzij-i 
chirij u suc'baxic kib chuwach i Dios 
rumal u cubibal ka c'ux che i Crísto: 
“Mu bij a c'ux chi 'utz we tene 'o jun quel 
bi chicaj," iri: kajsaballi re i Crísto chi, 
chuwach i jyub ta'aj. 7 Хак mu bij а c'ux, 
Utz we tene "o jun са kaj bi с'а chuxe' 
i jyub ta'aj," iri: yacbal li re i Crísto 
chiquixol i camnak. (Ma ch'ob ile, man i 
tobal-ke n-naj ta chic 'o wi chake.) 8Аге 
i cu bij и tzij і Dios аге iri: “I tzij re i 
'elbal chi sak, nakaj 'o wi chawe; ca peu 
bixquil pa c'ux y quel u bixquil pa chi'"." 
Are ile are i usuc' i 'elbal chi sak rumal 
u cubibal ka c'ux che i Crísto chi coj 
tijin yoj chu paxsaxic. ?I Dios cat resaj 
chupam a mac we ca bij chiquiwach i 
winak chi are i Jesus are Awajwal, we 
xak a cojom pa c'ux chi Dios u walijsam 
chic i Jesus chiquixol i camnak. !? Man 
ru' ka c'ux caka cojo chi Jesucrísto are 
i Tolke; are ile ca 'anaw chake oj 'utz 
chuwach i Dios. Xak ru' ka chi' caka bij 
chi cul ka c'ux che i Jesucrísto; queje ile 
caka rik i 'elbal ke chi sak. 

1 Chupam и wuj i Dios, queje iri cu 
bij: ^Ni'pa i quiqui cuba qui c'ux che 
ire, cril na 'uri chi sakil wach i xroy'ej 
che." (Queje ile cu bij) 121 winak, n-ta 
co'ono we je aj Israel, o we ne aj Israel 
taj, xa jun i Kajwal 'o pakawi. Ire, nim 
i cu ya chique conojel ni'pa i quiqui 
tz'onoj qui tobal che. !3Keta'am ile, man 
chupam и wuj i Dios cakil i tzij-i: ^Ni'pa 
i quiqui tz'onoj qui tobal che i Kajwal, 

que totajic*." Queje ile cu bij. !^Xui- 

ri, ¿wach и tz'onoxic qui tobal che, we 
n-qui cubam ti qui c'ux che? Xak éwach 
iu cubaxic qui c'ux che, we n-qui tom 
ti u tzij? Xak éwach u tayic u tzij quiqui 
'ano we n-ta jun ca bin chique? 15¿Wach 
u'enam jun chu bixquil u tzij i Dios 
chique, we n-ta jun ca takaw bic? Xui-ri, 
keta'am chi % i que u tako man chupam 
и wuj i Dios queje iri cu bij: “Шіс 'utz lic 
chom i qui c'unic i je uc'awnak li tzij re 
uxlambal c'uxij; chom i qui c'unic i je 

aj paxsanel re i utz laj tzij!” (Queje ile 
tz'ibtalic?.) 

16 Xui-ri, n-conojel taj quiqui сој i "utz 
laj tzij re i tobal-que. Que'elok pacha xu 
bij i mam Isaías ujer: ^Kajwal, ёрасһіп 
nawi coj cojowic, wach i ka bim?" 
(Queje ile xu bij che i Dios*.) 17Mi jun cu 
cuba u c'ux che i Crísto we nu tom taj 
wach usuce. Хак mi jun cu ta usuc' we 
n-ta jun ca bin che. 

18 Wo'or quin tz'onoj 'ut: cXataba 
n-qui tom ti 'utz laj tzij? iQui tom pues! 
Keta'am chi qui tom, man chupam u wuj 
i Dios queje iri cu bij: 

I qui ch'awbal in takon, qui tom chic 
i winak ronojel u wach i jyub ta'aj; 

i qui tzij upon-nak chic c'a naj pa ca 
'e quis wi i jyub ta'aj. 

(Queje ile xu bij i Dios^.) 

19Xak quin tz'onoj chic: I aj Israel 
winak, éxataba n-xqui ta tu be wach cu 
ап ni Dios? Xqui ta pues. Nabe, i mam 
Moises mísmo cu "alijinsaj ile chake, 
man xu tz'ibaj i tzij-i chi xu bij i Dios 
chique i aj Israel: 

Yin quin гап na "o ni c'axnabal in 
c'ux chique i ne te aj Israel winak, 
tupu n-ta que chwe qui bij yix; 
rumal-i, ca ti'an na chiwe yix 
wach i сах nabal-que quin гапо. 

Yin quin гап na chi са pe ni iwoywal 
yix cumal i juban tinimit chi n-ta 
kas qui nojbal, qui bij yix. 

(Queje ile xu bij i Dios.) 

20 Te'uri i mam Isaías, со и c'ux, xu bij 

i tzij-i chi xbix che rumal i Dios: 

Ique chi n-xin qui tzucuj taj, xin qui 
riko; 
ique chi n-xqui ch'ob ti in tzucuxic, 
xin c'ut wib chique. 
(Queje ile xu bij i Dios chiquij i ne te aj 
Israel winak.) 

?! Péro, chiquij i aj Israel winak, Dios 
cu bij i tzij-i: “Yin n-in mayim ti qui 
siquixic jun tinimit je kelkel, jun tinimit 
chi n-cacaj ta que cojon chwe." (Queje 
ile xu bij i Dios, chi u tz'ibam i mam 
Isaías") 

I Dios rilom to'bal qui wach i aj Israel 
1 1 1Rumal-i, mok caka bij yoj, 

¿Katzij nawi-ri, chi Dios xe ro'taj 
can i aj Israel winak, chi je u tinimit 
ire? N-xe ro'taj taj. Xak yin mísmo in aj 
Israel winak. Yin in u muk u xiquin can 
i mam Benjamin, chi u muk u xiquin 
can i mam Abraham. ?I Dios n-xe ro'taj 
ti u winak. O'onom li ujer, xu bij can 
chique i aj Israel winak chi ique jeu 
tinimit ire, xak nu bim taj we que ro'taj 
nai. éXataba n-iweta'am ti yix wach i 
tz'ibtal can chupam и wuj i Dios chirij 
i nim laj ajbil u tzij i Dios, mam Elías? 
Ire, are xu tz'onoj che i Dios, xu coj qui 
mac i aj Israel chuwach i Dios. 3Xu bij 
che: *Kajwal, ique je qui camsam i ajbil 
a tzij yet, y xqui wulijsaj i tak awaltar 
pa quiqui poroj wi i qui sipon i winak 
chawe. Xui chic yin xin canajic, y xak 
cacaj quin qui camsaj." (Queje ile xu bij 
і mam Elías che i Dios.) ^Te'uri, xla’ u 
wach che rumal i Dios. Xbix che: “Yin je 
wesam chic wukub mil, je we yin. Ique 
n-xqui сој tu 'ij i tiox Baal (chi qui tiox 
i cachi'il), xak n-xe xuqui ta chuwach." 
(Queje ile xu bij i Dios che i mam Elías 
ujer/.) »Xak queje i wo'or, man je 'o 
jujun aj Israel winak chi je re i Dios; ire, 
rumal i rutzil u c'ux, je u chom. 9Bay, 
we ile xa rumal i rutzil u c'ux i Dios, 
n-rumal ta 'uri i tak i 'utz quiqui 'an 
ique. We ta xqui ch'ac i utzil chomal re 
i Dios ru' tak i qui 'anom ique, n-are ti 

utzil chomal re i Dios "uri chique. Xui- 
ri, n-queje ti ile; lic are u sipon i Dios 
chique. 

7 cWach "ut? I aj Israel winak n-xqui 
rik taj wach i xqui tzucuj, xui-ri, je ni'pa 
ique chi je chatal rumal i Dios, ique 
xqui riko; i juban, xa 'ani buy chique. 
$Xe'elok pacha cu bij chupam u wuj 
i Dios; queje iri cu bij: ^I Dios xo'on 
chique pacha je memernak pa qui nojbal, 
pa qui c'ux. Xo'on che i qui ba'wach 
pacha n-ca tzun taj; xak i qui xiquin, 
xo'on pacha tac chique. Queje ile c'a are 
'o wi wo'or." (Queje ile tz'ibtalic*) ?Xak i 
mam David xu bij ujer: 

I qui nimak tak wa'im quiqui 'ano, 
chu rika u chac chique chapbal 
que, 

chu rika u chac chique tzaksabal 
que, xak petsabal re i c'ax piquiwi. 

10 |] qui ba'wach, chu гапа 'ekum pacha 

je mawach, chi n-que tzun taj. 

Chu апа na luclic quij chuxe' i 
cuc'an!, queje wi ile que'e 'ij sak 
chiquij. 

(Queje ile xu bij i mam David che i 
Dios") 


Wach i quelbal chi sak i ne te aj Israel 


H Quin tz'onoj "ut: I aj Israel winak, are 
xqui xutuj i Jesucrísto, éxataba xe sachic 
quee 'ij sak chiquij? N-queje ti ile. Xui-ri, 
are xqui xutuj i Tolque-le, xpe "игі i tobal 
que i ne te aj Israel. I Dios queje ile xu 
'ano, ti'an-bal chique i aj Israel, cu 'anbej 
chique chi xak ique cacaj quiqui jach na 
quib pu'ab i Jesucrísto. 121 aj Israel winak, 
'o qui mac, man n-xqui cuba ti qui c'ux 
che i Crísto; xui-ri, i qui mac-le, xu 'anbej 
"ш> chique conojel i winak chuwach i 
jyub ta'aj. Are xqui xutuj wach u sujum 
i Dios chique, 'utz xe'el chique i ne te aj 
Israel winak. We 'utz xelic are xqui ап i 
qui mac i aj Israel, mas 'utz 'uri que'elok 
co'on panok are que tzalij chal ru' i Dios. 

13Wo'or xak "o jun tzij суга) quin bij 
chiwe yix chi n-ix ta aj Israel winak. Are 





^10.20 10:20,21 Isaías 65:1,2 
* 11.8 Deuteronómio 29:4; Isaías 29:10 
ni'paine te re i Dios. 

i Dios chi in takawnak li chique i ne te 
aj Israel, rumal 'uri, cwaj yin lic 'utz 
que'el in chac. 14We 'utz que'el in chac 
iwu' yix, mok quiqui ch'ob u 'onquil i 
wach aj Israel winak pacha i 'anom yix, 
y que е] ni ique chi sak rumal. 15 Ате xe 
o'tax i aj Israel rumal i Dios, are 'uri i ne 
te aj Israel xqui rik u chomarsaxic quib 
ги’ i Dios. Lic "utz xe'el ile, péro mas 
"ш> que'el na are que c'ulax tan chic i aj 
Israel rumal i Dios; ique chi je camnak 
que c'asi na. 161 nabe wa 'antal che i 'or 
ca sujux chuwach i Dios, 'anbal che i 'or 
ronojel chi 'o и "ij chuwach i Dios. Хак 
queje ca 'an che jun che' are ca tiquic. 
Bay, we 'ou 'jjira' chi ca tiquic, xak 'o 
"uri u ў u аЬ i che". 

17Yix iweta'am wach и módo i che 
olívo, chi qui tic yix; quin junamsaj cu' i 
aj Israel winak. 'Olic quelsax и "ab i che- 
le, man n-ca wachin taj; te'uri cocsax 
u q'uexel che, chi re jun u che'lal olívo, 
to' aj pa tak 'es. Queje xo'on i Dios ile 
chique i aj Israel winak; 'o jujun chique 
xe resaj, yabal-re i c'olbal yix chi n-ix ta 
aj Israel. Yix ix pacha u 'ab che' chi to' aj 
pa tak 'es; i Dios ix u nac'om chic cheu 
nimal i sakil che' olívo. Yix, wo'or xak 
jun i cho'ab, xak jun i chomal ru' i juban 
и 'ab che’, chi ах % wi che u nimal, ра 
xix nac' wi yix. 18Xui-ri, mi ch'ob yix chi 
mas nim i 'ij chuwach i sakil laj u аЬ 
che-le. We qui bij yix chi mas nim i 'ij 
chuwach, cha c'un chi c'ux chi are i ra’ 

i che' are i ca uc'aw i c'aslemal; n-are ti 
yix quix yaw u c'aslemal і га’ i che’, man 
xa ix nac'tal che. 

1? Mi bij yix: “Yoj lic oj 'utz, man i 
juban xe 'elsaxic, yabal-re pa coj q'uiji 
wi yoj,” quix cha. №”иѕ taj qui bij yix ile. 
20 Katzij, xe 'elsaxic, xui-ri, xa rumal п-и 
cubibal qui c'ux che i Kajwal. Y yix, 'oi 
q'uijibal péro xa rumal u cubibal i c'ux 
che i Kajwal. Rumal.i, ті 'an to’ nim che 
iwib, xui-ri, chi na iwib. 21 Man iweta'am 

chi Dios n-xe u cuy ti aj Israel winak, chi 
је sakil laj и "ab che’, peor yix, n-quix 

u cuy taj we quiwo'taj can u cubibal 

i сих che i Jesucrísto. 22 Chiwilape' i 
Dios lic 'o u c'axnabal u c'ux, xui-ri, lic 
suc'ul i cu апо. Ire lic c'an chique i п-хе 
cojon ta che. Katzij, c'ax quix u na yix, 
xui-ri, we n-quiwo'taj tu cubibal i c'ux 
che. We quiwo'taj canok, xak yix quix 
resaj. ?3 Xak queje i aj Israel winak, we 
quiqui jalwachij qui nojbal, we quiqui 
cuba qui c'ux che i Jesucrísto, xak ique 
que nac'bax tan chic che i che. Mani 
Dios 'o pu'ab wach qui naq'uic tan chic 
cu гапо. ?^Lic ca tiqui che. Cha c'un chi 
c'ux, yix ix u nac'bam che i che tupu 
junwi chi che' ix petnak wi. éXataba c'ax 
и nac'baxic jun и аЬ che' che i mísmo 

и nimal? N-c'ax taj. Bay, i Dios, éxataba 
c'ax qui c'ulaxic tan chic i aj Israel 
winak cu 'ano? N-c'ax taj. 


I aj Israel que 'el na chi sak 


?5Ix wachalal, 'o jun tzij chi са te 
wo'or cu 'alijinsaj i Dios chake, chi суга] 
quiwetamaj man 'utz n-qui ар ta nim 
che iwib. Are iri: i qui buyal i aj Israel 
winak ca q'uis na. Ique wo'or, pacha 
memernak i qui no'oj; queje ile que 
canajic c'a ca tz'akat ni qui q'uial i ne te 
aj Israel, chi quiqui jach ni qui c'ux che 
i Jesucrísto. Te'uri xak queje quiqui 'an 
i aj Israel winak. 26 Аге quiqui гап ile, 
conojel i aj Israel quiqui rik ni quelbal 
chi sak. Queje ile que'elok man queje ile 
cu bij i tzij chupam u wuj i Dios. Cu bij: 

I nim laj Tolque ca pe na pa Sion; 
cresaj пі mac atzalal chiquij і u muk 
и xiquin i mam Israel’. 
27 Are ile in trat quin ап na си’, 
are cu rik ni 'ij chi quin sach i qui 
mac. 
(Queje ile cu bij i Dios.) 

28] aj Israel winak tzel quiqui ta i "utz 

laj tzij re i Jesucrísto; je ај ch'o'oj rw i 





711.16 C'ax и tayic u be i tzij-i, xui-ri, je qui quiqui ch'obo chi usuc' que'el queje iri: I aj Israel winak 'o qui 
1) chuwach i Dios rumal i catit qui mam, mam Abraham, chi хуа’ u "ij rumal i Dios; i mam Abraham-le queje 
pacha i u ræ’ i che' chi xu bij і ma Páblo waral-i, xak pacha і nabe wa sujtal chuwach i Dios. 

Dios rumal. Péro yix, chi n-ix ta aj Israel 
winak, mas 'utz xix el rumal, man xa 
rumal ile, i rikom iwelbal yix chi sak. 
Xui-ri, i Dios lic nu mayim ti c'axnabal 
que i aj Israel winak, man je qui muk 
qui xiquin can i lo'laj catit qui mam 
chi хе u cha ujer. 2 Man i Dios, pacha 
и sujum canok, lic cu ya na. I sic'bal- 
que chi xu апо, i Dios n-cu maj ta chic 
chique. 30 Yix, o'onom lok, lic ix kelkel 
che i Dios. Xui-ri, wo'or i aj Israel winak 
xak qui 'anom kelkel che quib; tz'akat 
je queje ile, i Dios xril to'bal i wach 
yix, y xix totaj rumal. 3! Wo'or are i aj 
Israel winak chi to' je kelkel; queje ile 
хи ап і Dios man co'on panok, cril tan 
chic to'bal qui wach ique, y que totaj na 
pacha o'onom chiwe yix. 32I Dios хи 'an 
chake chi konojel oj kelkel laj tak winak, 
man queje ile xak jun ka totajic co'on 
chake konojel. 

33iLic nim i utzil chomal re i Dios 
chake! Lic 'o u no'oj ire; ronojel 'is 
reta'am. Yoj n-coj tiqui ta chu majic usuc' 
wach cu ch'ob ire; n-caka ta tu be wach 
i cu 'ano. ?^Chupam u wuj i Dios, queje 
iri tz'ibtalic: “¿Pachin cu ta u be wach 
cu ch'ob i Kajwal? Mi jun. ¿Xataba 'o jun 
са yaw и nojbal? mi јип“. 35 ¿Xataba 'o 
jun cu ya jun sipon che i Dios y croy'ej 
tan chic u q'uexel ca уа’ che? Mi jun"." 
(Queje Пе tz'ibtal canok.) 36Xui-ri, ni'pa 
i 'olic "is ги’ i Dios petnak wi. Are ire 
'anawnak ronojel ni'pa i 'olic; y xu 'ano 
man cu rik u chac che ire. Chocsax u 
1) que'e "ij sak chirij. Amen (queje ile 
cakaj). 


Lic chaka jacha i ka 
c'aslemal che i Dios 


1 2 1Ix wachalal, i Dios lic rilom 
to'bal i wach, rumal-i, lic quin 
tz'onoj chiwe chi jacha iwib ronojel i 
c'ux che i Dios. Chi sujuj iwib che pacha 
jun sipon ca camsax chuwach, xui-ri, 
ix c'aslic. Chi jacha i c'aslemal che, lic 
ch'am, lic chom chuwach ire. Ile are 
sakil laj u cojbal u "ij i Dios. ?Mi ап che 

iwib pacha to' ix re u wach i jyub ta'aj. 
Xui-ri, chi ya na che i Dios cu jalwachij 

i c'aslemal, rumal i сас’ Јај nojbal chi и 
yijbam ire chiwe. Queje ile quiwetamaj 
"uri wach craj i Dios chiwe; quiwetamaj 
wach i 'utz, wach i chom, wach i suc'ulic 
cril ire. 

ЗІ quin bij na chiwe wo'or, i Dios, 
rumal i rutzil u c'ux, in u takom chu 
bixquil; are iri: mi ch'ob yix mok mas ix 
"utz (mi rayij jun nim laj patan chixol). 
Wach tak i yatal chiwe rumal i Dios chi 
jujunal, chi 'ana ile; we katzij quiwaj 
qui гап jun chac nim, chi na 'uri u be we 
i Dios u yom u cowil i c'ux chu 'onquil. 
^'Is jalajuj tak chac yatal chake chaka 
jujunal, queje pacha u 'onom i ka ch'acul: 
'o ka jolom, 'o ka ba'wach, % ka 'ab, 'o 
kakan; ile n-xak ta jun i qui chac chi qui 
jujunal. 5Xak queje yoj; oj q'ui, péro xa 
oj jun ch'aculaj 'antal chake konojel. Xa 
oj jun ch'aculaj coj e'elok junam ru' i 
Crísto; konojel 'is caka rik i ka chac che 
i ch'aculaj-le. 

$] Dios, rumal i rutzil u c'ux chake, 
jalajuj i chac u yom chake; we u yom 
chake chi coj tiqui chu bixquil chique 
i winak wach и "alijinsam ire chake, 
chaka 'ana "uri ги’ ronojel ka c'ux, 
rumal i nim laj u cubibal ka c'ux che 
i Jesucrísto. "We i Dios и уот chake 
chi coj tiqui chi qui to'ic i winak, xak 
chaka 'ana ru' ronojel ka c'ux. We u уот 
chake oj c'utunel chique i winak, are 
"uri ile chaka 'ana. 8We и уот chake 
chi coj tiqui chu ya'ic u cowil ka c'ux 
chakawach, chaka ya 'uri. We u yom 
chake chi coj tiqui chi qui to'ic i niba'ib, 
che ka to 'uri lic ronojel ka c'ux. Jun, we 
caj'atzil, chu апа pacha i usuc', o we i 
Dios и уот che chi ај апо! 'utz chique 
i quiqui tij uyej, cha quicot 'uri chu 
'onquil ile. 


I rajwaxic chi caka 'an 
уој chi oj ге i Crísto 


Chi 'ana che iwib chi 'o c'axnabal i 
c'ux chiwach, lic sakil. Ronojel ni'pa i 

n-'us taj, tzel chiwila; піра i 'utz, chi ya 
i wach che. 10C'ax chi na iwib chiwach 
man iwatz i cha’ iwib rumal і Crísto. Chi 
yaic'ux chu cojic i "ij chiwach. 

1 Lic chi ya i сих chu 'onquil u chac i 
Kajwal; mi c'ayo. 

I2 Chix quicotok, man iweta'am qui rik 
ni 'utz chi u ch'obom i Dios chiwe rumal. 
We "o сах са pe piwi, chi ch'ijja ru и 
nimali c'ux. Mix uxlan chu tz'onoxic 
che i Dios. 

13Je ni'pa i je re i Dios, we "o uyej 
quiqui tijo, che i to; xak chi ya i posar 
chiwach. 

14Yix, we 'o jun cu tzucuj i сах piwi, 
chi tz'onoj i 'utz puwi ire. Mi tz'onoj i 
tojpen puwi, xui і 'utz. 

15We "o jun ca quicotic, chix quicot 
ги”; we ca bisonic, xak chix bison yix ги’. 

16 Chi na xak jun i c'ux chiwach. Mi 
'an to' nim che iwib; chi 'ana xak jun 
che iwib cw i n-ti qui ’ij. Mi ch'ob yix 'is 
iweta'am. 

17 үүе "o jun co'on jun mal chiwe, i 

yix mi 'an jun mal che ire. Chi bisoj 
и "'onquil і 'utz chiquiwach conojel i 
winak. !8Chi tija i 'ij chu jeq'uic iwib 
che tak i ch'o'oj, man 'utz, chom quix 
q'iji chiquiwach conojel. !1?Ix wachalal, 
we "o jun си ап u mac chiwe, mi tzalij 
u wach che. Chi ya pu'ab i Dios wach i 
tojbal-re са уа? che. Man chupam и wuj 
i Dios, queje iri tz'ibtalic: *Xui pin'ab yin 
'o wi u tzalijbal che, we 'o jun u 'anom 
u mac; xui yin ca majawic quin ya i 
tojbal-re che, cu bij і Kajwab." 20 Хак cu 
bij: “We 'o jun, tzel cat rilo, we ca numic, 
cha tzuku; we ca c'atic, cha ya u ya'. 
We queje ile ca апо, си na и be 'uri chi 
q'uixbal i ca tijin chu 'anic*." (Queje ile 
tz'ibtalic.) 2. Mi ya che i n-'us taj quix u 
ch'aco; chi chupu i n-'us taj ги’ i "utz. 


Chi 'ana wach usuc' i c'aslemal 
chuwach i 'atbal tzij 


1 3 10 u chac qui ya iwib chu cojic 
i 'atbal tzij 'o chuwach i jyub 
ta'aj, man are i Dios cojownak i 'atbal 

tzij piwi. Ni'pa i 'atbal tzij je "olic, "is 

are i Dios je u cojom. ?Pachin n-cu coj 

ti 'atbal tzij, que'elok cu kelo wach tak 

u yijbam i Dios. Pachin queje ile cu 'ano, 
que'el 'uri aj mac; xa utuquel cu petsaj 

i tojbal mac puwi. ?Man i 'atbal tzij, 
n-que и ocsaj ta 'il nipa i quiqui ап i 
"utz, xui-ri, ni'pa i quiqui 'an i mal arei 
quiqui xij quib che i 'atbal tzij. We cawaj 
n-ca xij ta awib che i 'atbal tzij, cha 'ana 
"uri i'utz. We queje ile ca апо, at 'utz 'uri 
chuwach. ^Man i 'atbal tzij, Dios u yom 
pawi, 'anbal 'utz chawe. Xui-ri, we n-'us 
ti ca 'ano, cha xija awib 'uri. Ire n-to' ta 
yatal u patan; 'o u chac che i Dios. Are u 
chac ire, are ca yaw i tojbal mac chique 
i quiqui 'an qui mac. 5Rumal-i, 'o u chac 
chi cojo wach cu bij i 'atbal tzij. Queje 
ile, n-ca pe ti tojbal mac piwi; n-xui ti 
ile, xak chi 'ana man keta'am chi queje 
ile сга] i Dios, chi сој cojonic. Are i 
rumal-i, chi ca toj i impuésto che i афа! 
tzij; man ire ca tijin che u chac yatal che 
rumal i Dios. 


Wach usuc' i c'axnabal kib chakawach 


7Chi 'ana i usuc' pacha i са majawic 
cu' i winak. We tojonic ru' i 'atbal tzij, 
chi tojo; we ca majawic qui toj i q'uijibal, 
chi tojo; we ca majawic quix cojon che 
i jun, chix co-jonok; we ca majawic qui 
сој и "ij i jun, chi cojo и "ij. *We "o a c'as 
ru' jun winak, cha tojo. Xak queje ile, 
pacha ?% jun ka c'as chakawach, are iri: 
аге і с'ах chaka па kib chakawach. Man 
jun, we сах cu na u lo'c'anij, ca tijin 'uri 
chu 'anic wach usuc' i 'atbal tzij tz'ibtal 
can rumal i mam Moises. ?Man queje 
iri cu bij i lajuj tzij pixab: we 'o winak 
awu, та tzucuj chic jun chic; хак cu bij: 
mat camsanic, та гап 'ela, ma пис’ tzij 
chirij jun chic, ma rayij u wach u bitak 
re jun chic. Xui-ri we jun lic c'ax cu na 
u lo'c'anij pacha c'ax cu na rib ire, ca 
tijin 'uri chu 'onquil wach cu bij i lajuj 
tzij pixab; ca tijin chu 'onquil i tzij pixab 
chi xin bij-le, хак i juban chic. !?Pachin 
'o c'axnabal и c'ux, n-ta xak manal co'on 

chique u lo'c'anij; we lic 'o u c'axnabal 
и сих, ca cojon ‘игі che ronojel и tzij u 
pixab i Dios. 

1 Chi cojo retalil che tak i 'ij chi 
ој 'o wi wo'or; ca majawic ca c'un sak 
chakawach. Chakila u be chi i kelbal chi 
sak nakaj chic 'o wi chake; mas nakaj 
chic 'o wi chuwach are xka сој wi liu 
tzij i Dios. 12Аге і 7) ој 'o wi-ri, pacha 
jun a'ab ya quic'awic, ya ca pe u sakiric. 
Rumal-i, 'o u chac cako'taj can u 'onquil 
wach tak i quiqui 'an í winak pa 'ekumal. 
Chaka to kib ru' u 'onquil i 'utz, pacha 
cu "an jun soldádo, cu to rib ги’ u ch'ich'. 
130j "o chic pa sak, chom chaka 'ana 
"uri. Maka ya kib che 'abaric; maka ya 
kib chu tzucuxic tak i ca'ay chi n-'us taj; 
maka kajsaj ka 'ij си’ ixokib; maka ya 
kib che i n-'us taj; maka tzucuj ch'o'oj; 
maka 'an ca titat ka pam che wach tak 
i'o ru' i ka lo'c'anij. 14 Хиі-гі, chi соул 
iwib che i Kajwal Jesucrísto; y mi ch'ob 
chic u jachic iwib chu 'onquil i mal laj 


tak u rayijbal i ch'acul. 
14 1We "o jun winak chi с'а maja cu 
ta u be bien i c'utunic re i Crísto, 
chi c'ulaj iwu'; хак mi 'an ch'o'oj ги’ che 
tak i cu ch'ob ire, we n-kas ta xak jun 
ru' wach i qui ch'ob yix. ?Por ejémplo, 'o 
jujun quiqui ch'obo chi 'is 'utz wach i ca 
tijawic, xui-ri, 'o jujun n-kas ta jiquil qui 
c'ux y quiqui bij ique chi xui ichaj 'utz 
ca tijawic re u ti'balil qui wa. 3Bay, i jun 
chi cu bij chi 75 'utz wach ca tijawic, mu 
ch'ach'a i jun chi "o i n-cu tij taj. Xak i 
jun chi "o i n-cu tij taj, mu ch'ach'a i jun 
chi ’is cu tijo. Mu "at tzij che, man i Dios 
ya и c'ulam chic ги”. ^éIx pachin yix chi 
qui 'at tzij puwi i rajchac jun chic? Are 
i u patron ire ca 'ataw na tzij puwi we 
"utz u chac cu апо o we n-'us taj. Jun, we 
sakil laj rajchac i Dios, 'utz 'uri que'el 
и chac, man "o u cho'ab i Dios ги’, chu 
'onquil u chac. 
5Quin bij chic jun ejémplo: 'o i 
kachalal que binic chi 'o tak i "ij chi 


Ma 'at tzij puwi awachalal 

mas nim и” chiquiwach juban chic ij. 
Хак 'o i que binic chi i tak i 'ij "is je хак 
jun, mi jun 'o u ^ij. Bay, chaka jujunal 
wi, chaka ch'obo usuc', te'uri chaka 'ana 
pacha i сака na ра ka c'ux chi suc'ulic. 
$Pachin ca cojow i nim laj 'ij, chu апа 
man ocsabal re и "ij i Kajwal. Xak pachin 
n-ca cojow ti nim laj 'ij-le, chu 'ana man 
cu na pu c'ux chi are u rayijbal i Kajwal. 
Xak pachin ? cu tijo, xak cu апо, 
ocsabal re и 'ij i Kajwal, man cu tioxij 
che i Dios rumal u wa. Xak pachin i 'o 

i n-cu tij taj, queje ile cu 'ano man xak 
ocsabal ге и 'ij i Kajwal; хак cu tioxij che 
i Dios. 

7I ka c'aslemal, n-xui ti yoj "o ke che; 
xak i ka camic, n-xui ti yoj 'o ke che; 
man i Kajwal, 'o re ire che. 8We oj c'aslic, 
are rumal caka cojbej-re u ’ij i Kajwal; 
we хі сој camic, xak cojbalxre u "ij i 
Kajwal. Que'el "uri, we oj c'aslic, we xi 
xoj camic, oj re i Kajwal. ?Man i Crísto 
xcamic, y xc'un chic sak chuwach, man 
que'elok chi are i Kajwal pakawi, we oj 
c'aslic xak we xi oj camnak chic. 

10 cWuchac "uri 'o jujun chixol yix 
quiqui 'at tzij chique i cachalal; xak 'o 
jujun n-que caj ti cachalal? Cu rik ni 
"ij, konojel yoj сој e'el chuwach i Dios" 
man cu 'atbej tzij pakawi chaka jujunal. 
1 Keta'am ile, man chupam и wuj i Dios 
queje iri tz'ibtalic: 

Cu bij i Kajwal: “Lic katzij i tzij-i", 
conojel que xuqui na chinwach yin; 
conojel quiqui bij na chi xui yin in 
Dios"." 
(Queje ile tz'ibtalic.) 

1?Konojel "uri, chaka jujunal, caka bij 
na chuwach i Dios, wach i ka 'anom chi, 
chuwach i jyub ta'aj. 


Ma tzaksaj awachalal che 
tak wach ca 'ano 


13Rumal-i, maka tzucuj chic Ка 
mac chakawach. Are, chaka na u be 
wach coj tijin yoj chu 'anic; mokxa 
'o tak i caka 'ano chi xa que tzak i 
kachalal rumal. !1^Yin weta'am chi 





“14.10 Are xqui "atsaj i wuj-i, 'o jujun aj tz'ib ujer xqui tz'ibaj waral-i: “Сгіѕќо” pu q'uexel і tzij “Dios”. 


714.11 I tzij chi xu bij are iri: “(Пе lic katzij) хак jun ги’ iri: chi lic in c'aslic." 


v 14.11 Isaías 45:23-24 

nipa i ca tijawic 'is 'utz; rumal i 
Kajwal Jesucrísto weta'am chi n-ta 
tak i 'olic chi n-ch'am taj chuwach i 
Dios. Xui-ri, we 'o jun cu na pu c'ux 
we n-ch'am taj, che ire 'uri, n-ch'am 
taj. 15We yet, rumal wach tak i ca tijo, 
ca гап che awachalal chi ca bison ire, 
n-ta c'axnabal a c'ux "uri che. I Crísto 
xcam rumal ire; ma 'an "uri che chi 

ca sachic xa rumal wach i ca tij yet. 
16N-ta xak ma 'ano we n-'us taj chique 
i juban, tupu aweta'am yet chi 'utz. 171 
usuc' i Ка 'olem pa ’atbal tzij re i Dios 
n-are ti wach tak i caka tijo, wach tak 
i caka tu'u; xa are wach tak ca pe ги’ 
u Tewal i Dios, chi are i ka c'aslemal 
suc'ulic, xak i uxlanem pa ka c'ux, xak 
i quicotemal сака na'o. !15We queje ile 
coj tijin chu 'anic chuwach i Crísto, i 
Dios ca quicot 'uri Ки”; xak і winak, 'utz 
coj quilo. 

I?Chaka tzucuj 'uri u chomalil kib 
си i kachalal; chaka tzucuj и to'ic kib 
chakawach che i ka c'aslemal chuwach 
i Dios. ?? Мака yoj u chac i Dios 
chakaxol xa rumal wach tak i caka tijo. 
Katzij, ronojel tak i ca tijawic, 'is cam 
chuwach i Dios, péro n-'us ti caka 'ano 
we "o i caka tijo chi ха cu tzaksaj jun 
kachalal chupam u mac. ?!Mas 'utz we 
n-caka tij ti ti'ij, хак we n-caka tu' ti 
víno, xak maka yinya u wach junacos 
we xa tzaksabal re i kachalal caka 
'ano. Maka гар tak ile, we xa coc ire 
chi macunic rumal, o we xak que'el 
ire n-jiquil ta chic u c'ux rumal. ??We 
keta'am pa ka c'ux chi Dios ’utz crilo 
wach i сој tijin chu апіс, 'utz 'uri ke 
yoj, xui-ri, 'o u chac xui yoj keta'am 
chuwach i Dios. 'Utz que i winak chi 
n-ta cu bij qui c'ux che, wach i que 
tijin chu апіс. 23 Хиі-гі, we 'o cu bij 
ka c'ux che, wach tak i caka tijo, coj 
macun "uri. Queje ile que'elok, man 
caka na pa ka c'ux chi n-'us ti сака 
апо. We "o tak caka апо, y we n-kas 
ta jiquil ka c'ux che, сој macun "uri 
rumal. 


» 

Cha 'ana і 'utz chiquiwach awachalal 

1 5 1Yoj chi jiquil ka c'ux chuwach 
i Dios, о u chac о u nimal ka 

c'ux chique i n-kas ta jiquil qui c'ux, 
tobal na que ru' wach tak i que c'achir 
che. Maka "an tak i xui cu maj ka wach 
yoj. ?Chaka jujunal yoj, 'o u chac caka 
апо pacha і 'utz quiquil i kachalal. 
Queje ile chaka 'ana, tobal-que che i 
qui c'aslemal chuwach i Dios, xak jicsa- 
bal-que piqui c'ux. ?Chaka 'ana pacha 
xu 'an i Crísto. Ire n-xu 'an taj pacha 
i to' xraj ire. Xui xu 'ano pacha xraj i 
u Kajaw, tobal ke yoj. Xu ch'ijo pacha 
i tzij-i chi tz'ibtal can chupam u wuj i 
Dios: “Аге xat qui yo'ya, chwij yin xtzak 
wi i yo'yanic-le." (Queje ile tz'ibtalic*.) 
^Ni'pa i tz'ibtal can chupam и wuj i 
Dios, are tijojbal ke yoj. Tz'ibtal canok, 
man cu tobej-ke che u nimal ka c'ux, 
xak cu yabej u cowil ka c'ux. Rumal 
ile, cul ka c'ux che chi lic caka rik ni 
kelbal chi sak. “Rv i Dios ca pe wii 
u nimal ka c'ux, xak i u cowil ka c'ux. 
Quin tz'onoj che ire, chi quix u to na, 
chi junam i wach junam i c'ux іх 'olok, 
rumal i terejic yix chirij i Jesucrísto. 
$Queje ile quin tz'onoj che, man 
iwonojel yix, junam i wach, qui coj ni 
u ’ij i Dios chi are i u Kajaw i Kajwal 
Jesucrísto. 


I 'utz Јај tzij bital chique 
ine te aj Israel 

7Rumal "uri chiwaj iwib chiwach; chi 
c'ulaj iwib chiwach, xak jun ru' pacha 
i Crísto are хој u c'ulaj rw’. Queje ile 
chi гапа, cojbal ге и ij i Dios. 8Quin bij 
chiwe, queje ile chi 'ana man i Jesucrísto 
xo'on ajchac che rib chiquij i aj Israel 
winak. Xc'unic, 'anbal-re chique pacha 
u bim i Dios chique can i lo'laj katit ka 
mam ujer; xc'unic cu c'utbej re chi Dios 
lic cu 'an na pacha i u bim canok. (U 
bim can chique chi cu tak li jun tolque, 
ile are i Crísto xc'unic.) ?Xui-ri, n-xui 
ta cumal i aj Israel winak xc'unic, xak 





*x15.3 Sálmo 69:9 

cumali ne te aj Israel winak. Xraj ire 
chi xak ique quiqui c'amwaj quiqui tioxij 
che i Dios, man xril to'bal qui wach. 
Chupam u wuj i Dios, queje iri tz'ibtalic: 

Rumal.i, quin bij а” chiquixol i ne 
te aj Israel; 

quin bixaj tak i bix, cojbal re a 'ij. 

(Queje ile tz'ibtalic*) 10Xak cu bij jun 
chic tzij: 

Yix chi n-ix ta aj Israel winak, xak 
chix quicot junam cu' i je chatal 
rumal i Dios*. 

(Queje ile tz'ibtalic") П Хак cu bij jun 
chic tzij: 

Chi bij ni и 'ij i Kajwal, yix chi n-ix 
ta aj Israel winak. 

Chi bij chi lic nim и 'ij, iwonojel yix, 
xa bi chi ix winakil. 

(Queje ile tz'ibtalic*.) 12 Хак "o chic jun 
tzij; xu bij imam Isaías: 

Co'on panok, ca 'el na jun chique u 
muk u xiquin i ma David, chi u 
c'ojol can i mam Isai; 

са уа’ ni u patan piquiwi i пе te aj 
Israel winak. 

I winak-le, cul ni qui c'ux che chi 
quiqui tij ni 'utz rumal ire. 

(Queje ile tz'ibtalic?.) 

13 Ку’ i Dios ca pe wi i nabal-re pa ka 
c'ux chi cakil na wach i cu sujuj chake. 
Quin tz'onoj che ire lic quix u quicotsaj, 
xak cu ya ni uxlambal i c'ux, rumal u 
cubibal і c'ux che ire. Yix, сш i c'ux che 


chi qui rik na wach u sujum i Dios chiwe. 


Quin tz'onoj che, chi гита] і и Tewali 
Dios, ca cowir u cubibal i c'ux-le. 

Yin, wachalal, cul in c'ux chiwe chi 
lic nim i rutzil i c'ux chique conojel, xak 
lic iweta'am wach i rajwaxic che i be 
re i Dios; rumal.i quix tiqui chu ya'ic i 
nojbal chiwach. !5Xui-ri, wachalal, xin 
cowij jubi' in wach chu tz'ibaxic i tzij-i 
chiwe; xin 'ano man n-qui sach ta chi 
c'ux i tzij c'ut-tal chiwe. Quin 'ano man 
are in patan chi yatal chwe rumal i utzil 

chomal re i Dios. 161п u takom, chi in 
ajbil u tzij i Jesucrísto chique i ne te 

aj Israel winak; in patan are u bixquil 
chique wach i 'elbal chi sak chi u yijbam 
i Dios. Queje ile quin апо quin yabej- 
que chuwach i Dios pacha jun sipon 

"utz crilo, jun sipon chi 'antal chom che 
rumal u Tewal. 

17] in chac chi u уот i Dios chwe, 
chom ca tijin relic quin bij yin, péro xa 
rumal i Jesucrísto chi ca tijin chin to'ic. 
18Yin, we 'o i quin cowij in wach chu 
bixquil, xui quin bij ile chi u 'anom i 
Jesucrísto ги in аЬ yin, 'anbal-re chique 
i ne te aj Israel chi que cojon ique che i 
Dios. Iri, 'antajnak ru' tak in tzij, xak ru' 
wach tak in 'anom. !?I nimak tak 'anic, 
nimak tak milágro chi in 'anom, xa ru' 
u cho'ab i u Tewal i Dios in 'anom wi. 
Lic in paxsam u tzijol wach i 'elbal chi 
sak rumal i Jesucrísto. Naj in paxsam 
wi; xin jek u bixquil pa Jerusalen, te'uri 
xak xin bij pa tak aldéa chila, te'uri 
xin е са pa jyub Ilírico. 20 Оџеје ile 
xin tij in ij chu bixquil pa n-paxsam ta 
wi u tzijol chi ’o i 'elbal chi sak гита] 

i Crísto. N-are ti in patan yin u bixquil 
u tzij i Crísto pa bital wi chic*. ?! Cwaj 
yin que'elok pacha i tzij-i chi tz'ibtal 
chupam u wuj i Dios: 
Ni'pa i n-qui tom ti u tzijol i Kajwal, 
quiqui ta na; 
ni'pa i n-qui tom taj, quiqui ta niu 
be. 
(Queje ile tz'ibtalic*.) 


I ma Páblo craj ca 'e c'a Róma 
22 Quial mul xwaj i solixic yix, péro 

rumal in chac-le, n-xin tiqui ta che. 
?3Wo'or ya xin utzin chu solixic ni'pa 
tak i jyub chi in bim-le. Rumal-i, ya quin 
'ano pacha cwaj te li ujer chi quin upon 
iwu'. ?^In ch'obom chi quin ic'aw па iwu' 
are quin 'e c'a Espáña; we xix ic'aw wila, 
mok quin i to jubi' che wach i rajwaxic 





715.9 I mer tzij xu bij are ігі: “i tak i tinimit". Queje ile xu bij, man pa Antíguo Testaménto, are cu bij “i tak 


i tinimit", que'elok n-are ti qui tinimit i aj Israel. 
are i aj Israel winak. 15.10 Deuteronómio 32:43 


xu bij waral-i are iri: ^quiquil na". 


215.9 2 Samuel 22:50; Sálmo 18:49 

с15.11 Sálmo 117:1 
mer tzij xu bij are iri: queje ile, n-quin coj ti xan puwi i cubibal ja chi jun chic 'anawnak. 
£15.21 Isaías 52:15 


215.10 Ique-le je 
115.12 Isaías 11:1, 10 15.201 
715.21 I mer tzij 

chwe, 'anbal re in viáje. Te'uri quin 
quicotic quin 'ec, man rilom chic rib 

ka wach iww. 2» Xui-ri wo'or, 'o u chac 
quin 'e Jerusalen, quin c'ambej bi re jubi 
mer chi moltajnak, tobal-que i kachalal 
chila. 26[ kachalal pa Macedónia, xak pa 
Acáya qui ch'obom chi que qui to pan i 
kachalal je niba’ pa Jerusalen. 27 Xqui 
na ique chi 'utz que qui to, man i ne te 
aj Israel winak pacha 'o qui c'as си’ i 
kachalal chi je aj Israel winak, man ique 
xe c'utuw i 'utz laj tzij re i Dios chique 

i ne te aj Israel. Rumal-i, wo'or ique са 
majawic quiqui jach jubi' ubitak-que 
chique і kachalal ај Israel-le. 22 We 
xutzin in chac-le, we xq'uis u jachic i 
sipon chique, te'uri quin maj in be c'a 
Espáfia. Are 'uri quin ic'aw iwu'. 2 Are 
quin upon iwu' weta'am chi lic nim i 
utzil chomal re i Crísto ca pe na pakawi 
junam iwu'. 

309 Wachalal, lic quin tz'onoj utzil 
chomal chiwe chi quin i to ги’ in chac 
re i Dios; chi tz'onoj che i Dios pinwi 
rumal re i Kajwal Jesucrísto, xak rumal 
i c'axnabal ka c'ux chi u yom i u Tewal 
i Dios chake. 3! Chi tz'onoj che i Dios, 
quin u to na chiquiwach i aj Judéa 
winak chila, chi n-cacaj tu cojic u tzij i 
Crísto. Xak chi tz'onoj che i Dios puwi i 
mer chi quin c'am bi chique i kachalal aj 
Jerusalen, chi 'utz u c'amic quiqui 'ano. 
32We queje que'el ile, quin quicotic quin 
upon iwu'. We craj i Dios, quin uxlan 
jubi iwu'. 33I Dios chi cu ya i uxlambal 
ka c'ux, quin tz'onoj che, chi 'o na iww 
yix. Amen (queje ile cwaj). 


, 


Си ya pan rutzil qui wach i cachalal 

1 6 1Quin tz'onoj pawor chiwe, 
chiwila u wach i kachalal ati 

Fébe are cupon ім. Ire 'o u patan cu 
i jutzobaj kachalal pa tinimit Cencréa. 
2'Utz u c'ulaxic chi 'ana iwu' rumal 
re i Jesucrísto. Chi 'ana che pacha 
usuc' chiquixol i cachalal quib rumal 
і Jesucrísto. Chi to ги’ ni'pa wach i 
rajwaxic che, man nim i qui to'ic i 
juban u 'anom, xak queje yin mísmo, in 
u tom. 

3 Chi ya rutzil qui wach i ati Priscíla 
i ma Aquíla chila, chi je wachi'il che i 
chac re i Jesucrísto. ^Ique laj xqui ya 
quib chi camic chin to'ic yin, rumal.i, lic 
quin tioxij chique; n-xui ti yin quin 'ano, 
xak i je jutak tzobaj kachalal chi ne te aj 
Israel, xak quiqui tioxij chique. 5Xak chi 
ya rutzil qui wach i kachalal chi quiqui 
mol quib chi cachoch i ati Priscíla i ma 
Aquíla; xak chi ya rutzil u wach i ma 
Epenéto chi lic cwaj. Are ire are i mer 
nabe xu cuba u c'ux che i Crísto chila pa 
jyub Acáya. 9Xak chi ya rutzil u wach i 
ati Mariy, chi lic chacun-nak tobal iwe. 
7Chi ya rutzil qui wach i wach aj tinimit, 
ma Andrónico y ma Jünias, chi je 
wachi'il are xka tij i cárcel cw. Ique qui 
cubam chic qui c'ux che i Crísto nabe 
chin wach yin; lic 'o qui 'ij chakawach 
yoj oj apostelab. 

8Chi ya rutzil u wach i ma Amplias 
chi lic cakaj kib chakawach rumal i 
Kajwal. ?Chi ya rutzil u wach i ma 
Urbáno chi are kachi'il che i chac re i 
Jesucrísto. Xak chi ya rutzil u wach i ma 
Estáquis chi lic c'ax quin na'o. !^Chi ya 
rutzil u wach i ma Apéles. Ire, 'alijin-nak 
chic chi lic cul u c'ux che i Crísto. Xak 
chi ya rutzil u wach i ma Aristóbulo, xak 
iu mi'al ralc'wal. !! Chi ya rutzil u wach 
i wach aj tinimit, ma Herodion, xak che 
і та Narcíso junam си и mi'al ralc'wal, 
chi xak qui cubam qui c'ux che i Kajwal. 

12Chi ya rutzil qui wach i ati Triféna, 
i ati Trifósa, chi que chacun che u chac 
i Kajwal. Xak chi ya rutzil u wach i 
ati Pérsida chi lic сах ca па’ cumal i 
kachalal; ire lic chacun-nak che u chac 
i Kajwal. !3Chi ya rutzil u wach i ma 
Rüfo chi 'o и” chiquiwach i kachalal, 
xak che i u chuch chi lic pacha rac'al 
xo'on chwe yin. !^Chi ya pan rutzil qui 
wach i ma Asíncrito, i ma Flegónte, i ma 
Hérmas, i ma Patróbas, i ma Hérmes, 
xak i juban kachalal chi quiqui mol quib 
cu' ique. 15Xak chi ya rutzil qui wach 
і ma Filólogo junam ги’ i ati Júlia; хак 
chique i ma Neréo junam ru' i ranab, 
xak che i ma Olímpas junam cu' i 
kachalal chi је 'о си. 

16Chuwach i Dios, chi tz'ubaj iwib 
chiwach", yabal-re rutzil i wach. Conojel 
i jutak tzobaj kachalal quiqui ya pan 
rutzil i wach. 

17 Wachalal, lic quin bij chiwe, chi апа 
cwent iwib chique pachin cacaj quiqui 
petsaj ch'o'oj chixol, pachin cacaj quix 
qui tzaksaj. I quiqui 'an ique-le, junwi 
chuwach i tzij chi c'ut-tal chiwe, mix 
теге) chiquij. 18 Chi jec'a iwib си’ man 
ique ne te rajchac i Kajwal Jesucrísto. 
To' quiqui 'ano pacha u rayijbal i qui 
nojbal ique, xa je aj t'oronel que i 
canima i winak. I ni'pa i n-ta kas qui 
nojbal, quiqui coj i qui tzij man chom, 
kus quiqui ta ique. 19 Conojel i winak 
queta'am chi lic i cojom i u tzij i Dios, 
rumal-i, lic quin quicot chiwe. Xui-ri, 
cwaj yin, lic ix sic'aj chu 'onquil i 'utz; 
mi ха ta jub? mi ch'ob и 'onquil i n-'us 
taj. 201 Dios, chi са yaw i uxlambal ka 
c'ux, ire cu 'an na chiwe chi we' u wach 
qui ch'ac i ch'o'oj ru' itzel. I Kajwal 
Jesucrísto chu ya ni utzil chomal chiwe. 

21] a-Timotéo, chi wachi'il che i chac, 
cu tak bi rutzil i wach. Xak queje quiqui 
an і ma Lúcio, i ma Jason, хак i ma 
Sosípater chi je wach aj tinimit. 

?2(Yin in ma Tércio chi xin tz'ibaj i 
wuj-i re i ma Páblo; xak yin quin ya pan 
rutzil i wach rumal re і Kajwal^) 


» 

?3Xak i ma Gáyo cu tak bi rutzil i 
wach. Ire u уот in posar ги’, хак u 
yom chique i jutzobaj re i Dios quiqui 
mol quib ru', chi rachoch, cojbal re 
u ’ij i Dios. Хак i ma Erásto cu ya 
pan rutzil i wach, are ire i aj c'olol 
mer re i 'atbal tzij. Xak i kachalal ma 
Cuárto cu tak bi rutzil i wach. 241 
Kajwal Jesucrísto chu ya ni i utzil 
chomal piwi yix. Amen (queje ile 
cwaj). 

Ma Páblo cu bij chi nim u "ij i Dios 
?5Chaka bij ni u 'ij i Dios, ire chi 
lic ca tiqui chu jicbaxic i c'ux yix. Cu 

an na, pacha i tzij chi quin tijin yin 
chu paxsaxic, are i 'utz laj tzij che 

i Jesucrísto. I tzij-le, n-'etamam taj 
cumal i winak ujer; chu xebal 'ij sak, 
n-etamam taj с'а te wo'or. 261 tzij- 

le xak 'o can chupam i wuj chi qui 
tz'ibam i ajbil u tzij i Dios ujer. I Dios, 
chi n-tu q'uisic u c'aslemal, u bim 
canok chi i 'utz laj tzij-le ca 'alijinsax 
na chique conojel i winak. Craj ire 
chi conojel quiqui cuba ni qui c'ux 
che, xak que cojon na che. 

271Ха jun i Dios, xui ire 'is reta'am! 
iChocsax ni u 'ij ire que'e 'ij sak, rumal 
wach u 'anom i Jesucrísto chake! Amen 
(queje ile cakaj). 


» 





^16.16 Queje xqui ап ile i je re i Dios, c'utbal-re chi 'o qui 'ij chiquiwach, хак 'o i c'axnabal qui c'ux. 
116.22 I jutak paj tzij-i (versículo 22) are u tzij i aj tz'ib re i ma Páblo, chi xu min chuxol i tzij re i ma Páblo. 


INABE WUJ RE I SAN PÁBLO 
CHIQUE I CRISTIAN 


AJ CORÍNTO 





lYin in a-Páblo chi quin tz'ibaj bi i 

wuj-i chiwe. In sic'tal che in patan 
chi in rapóstol i Jesucrísto man queje ile 
xraj i Dios chwe. Yin waral, junam ru' i 
kachalal ma Sóstenes, ?quin tak bi wuj-i 
chiwe yix chi ix jutzobaj re i Dios chila 
pa tinimit Corínto. Yix, lic ix re chic 
i Dios, man ix 'o chic che i Jesucrísto. 
I Dios ix u siq'uim ru' man cu 'anbej 
chiwe ix 'utz ix chom, xak jun pacha cu 
'an chique conojel ni'pa i je 'o chuwach i 
jyub ta'aj chi quiqui tz'onoj qui to'ic che 
i Kajwal Jesucrísto; ire are i Cajwal ique, 
xak are i Kajwal yoj. 3I ka Kajaw Dios, 
xak i Kajwal Jesucrísto, chiqui ya utzil 
chomal chiwe, xak i uxlambal pi c'ux. 


I ma Páblo xu tioxij che i Dios 
rumal і 'utz и уот chique 


^Nic аге wi quin tioxij che i Dios 
iwumal yix, man nim i 'utz u yom chiwe 
rumal i Jesucrísto. 5Јипат ix 'o wi che i 
Jesucrísto, rumal-i, i Dios u 'anom chiwe 
lic ix beyom pi c'ux; u yom chiwe lic 
nim iweta'am che ire, xak quix tiqui chu 
bixquil wach iweta'am. 9Queje ile, rumal 
i chom laj i c'aslemal yix, 'alaj 'uri chi lic 
katzij i tzij re i Jesucrísto chi ka c'utum 
can chiwe. 7Ronojel wach cu sipaj i Dios 
chique i je re ire, lic u yom chic chiwe 
yix. Ronojel ile 'o pi'ab, tz'akat quiwoy'ej 
u c'unic tan chic i Kajwal Jesucrísto. 81 
Dios cu 'an na chiwe chi lic ix jiquil pi 
сих Ca ра q'uisbal 'ij, rumal-i, que'el 
chiwe chi mi jun ca cojow i mac chiwij 
are ca c'un chal i Kajwal Jesucrísto. ?I 
Dios lic cu 'an na pacha i u bim chake, 
y are ire chi ix u siq'uim yix, xo'onbej 


chiwe chi junam i wach ru' u C'ojol, chi 
Kajwal Jesucrísto. 


I ma Páblo xe u pixbaj chi 
miqui jach quiwach 


10]х wachalal, lic quin tz'onoj chiwe 
rumal i Kajwal Jesucrísto, chi ni'pa i 
qui bij, chi junamsaj i nojbal che; mi 
ano chi to' qui jachersaj bi iwib. Chom 
chix 'ol chiwach, lic junam i nojbal, 
xak junam i na'ic chiwach. !! Xin bij ile 
chiwe wachalal, man 'o jun chique i је 
aj pa rachoch i ati Cloe, u bim chwe 
chi yix qui rayij ch'o'oj chixol. !?In 
tom yin chi yix n-xak jun ti i nojbal; 

o i quiqui bij: “Yin quin terej chirij i 

ma Páblo," que cha. Xak 'o i quiqui 

bij: “Yin quin terej chirij i ma Apólos," 
que cha. Хак 'o i quiqui bij: “Yin quin 
terej chirij i ma Pédro," que cha. Хак 

o i quiqui bij: “Yin quin terej chirij 

i Crísto," que cha. !3Ix wachalal, lic 
iwonojel yix ix re i Crísto. éXataba i 
Crísto u 'anom q'ui che rib? ¿Xataba yin 
a-Páblo xin camsax chuwach cruz tobal 
iwe? ¿Xataba xcuxtax in bi yin piwi are 
xkajsax ya piwi? N-are taj. !^Mantiox 
che i Dios man yin n-xin kajsaj ti ya 
piwi yix, xui piquiwi i ma Críspo i ma 
Gáyo. !I5Rumal.i, mi jun mu bij chi xin 
kajsaj ya puwi, we xa chwij yin ca terej 
wi. 16Хиі-гі, са сип pin c'ux, xak xin 
kajsaj ya piquiwi i ma Estéfanas ru' i 
rixokil ralc'wal. Quin bij yin, xui chique 
ique-le, n-ta chic jun chic. 17 Man i Crísto 
n-xin u tak ti yin chu kajsaxic ya piquiwi 
i winak. Are in chac yin, are in ajbil-re 
wach i 'elbal chi sak. Craj ire, lic sakil 

que'el chique i winak, n-are ti to' chom 
laj tak tzij quin bij, man n-are ti cojbal 
in ij yin, xa are cojbal u "ij і Crísto, 
wach xu 'an ire chuwach i cruz. 


Ru' i Crísto caka rik wi i sakil 
laj no'oj xak i sakil laj cho'ab 


18] winak chi ca tijin u sachsaxic qui 
wach, are quiqui ta wach xo'on i Crísto 
chuwach i cruz tobal-que, xa ch'uj laj 
tzij quiqui ta ique. Xui-ri, yoj chi coj 
elsax chi sak, are caka ta i tzij-le, chom 
caka ta yoj, man keta'am chi'oiu 
cho'ab i Dios che. !?Que'elok pacha xu 
bij i Dios chupam u wuj ujer: 

Quin sachsaj ni qui no'oj nipa i'oi 
qui nojbal; 
quin xutuj ni qui nojbal ni'pa i 'o 
queta'am. 
(Queje Пе tz'ibtal сапок“.) 

20Rumal-i, jun we to' reu wach i 
jyub ta'aj, n-tu chac we mas 'o u no'oj; 
xak we aj tijonel chic, xak we lic cu 
rik u lapic nimak tak nojbal, n-tu chac 
che, man ni'pa i que tijin i winak chi 
retamaxic, i Dios u 'anom che chi n-tu 
chac. 211 Dios lic 'o u no'oj; rumal-i, 'utz 
i módo u yijbam chi caketamaj u wach; i 
retamaxic u wach i Dios, n-ca ya' ta che 
jun xa rumal we "o u no'oj. Man i Dios 
u ch'obom chi que totajic ni'pa i cul qui 
c'ux che rumal u tzij chi c'ut-tal chique. 
Xqui cojo, tupu i juban winak quiqui bij 
chi xa ch'uj laj tzij, que cha. 

?2Ni'pa i queje quiqui bij ile, 'o jujun 
chique je aj Israel winak, 'o jujun chique 
je aj Griégo winak. I aj Israel n-quiqui 
coj taj man to' cacaj quiquil jun milágro, 
c'utbal re u cho'ab i Dios chique. I aj 
Griégo winak n-quiqui сој taj, man to’ 
саса] quiqui ta nimak tak nojbal. 23 Хиі- 
гі, yoj xui сака paxsaj wach хи ап i 
Crísto chi xrip chuwach cruz. I aj Israel 
winak, tzel quiqui ta ile; i aj Griégo 
winak quiqui bij chi *xa are ch'uj laj tzij 
qui bij," que cha chake. ?^Xui-ri, ni'pa i 
xe cojon che qui siq'uixic rumal i Dios, 
we je aj Israel, we xi je aj Griégo winak, 


š 


1 CORINTIOS 1, 2 


'is queta'am chi i nim laj u cho'ab, i nim 
laj u no'oj i Dios, ca "alijinic rumal i 
Crísto (rumal wach u 'anom tobal-que). 
25] u no'oj i Dios, lic nim, n-cu maj 

taj pacha qui no'oj i winak. Are wach 

u ch'obom ire, chi xa ch'uj laj nojbal 
quiqui bij i winak, n-ch'uj taj; ile mas 
nim na chuwach ronojel i qui nojbal i 
winak. Xak i u cho'ab i Dios, lic nim. 
Areiu'anom ire, chi n-ta kas u cho'ab 
quiqui bij i winak, ile mas nim chuwach 
i qui cho'ab conojel i winak. 

?6 Chi ta u be ix wachalal, yix chi ix 
sic'tal rumal i Dios, n-ix ti qui chi 'o i ij 
chiquiwach i winak rumal i no'oj. Xak 
n-ix ti qui chi 'o i patan nim; xak n-ix ti 
qui chi % i kajaw i chuch chi nim qui ij 
chiquiwach i winak. ?7Ni'pa i to’ je re 
u wach i jyub ta'aj, ique quiqui bij chi 
yix n-ta i no'oj, xui-ri, i Dios ix u chom 
yix, yabal qui q'uix i juban chi nimak 
qui no'oj. Ix u chom yix chi n-nim ta i 
cho'ab, yabal qui q'uix i juban chi nim i 
qui cho'ab. 281 Dios xe u cha i n-ta qui 'ij, 
n-ta qui chac chiquiwach i je re u wach 
i jyub ta'aj, xe u cha i n-que ajwax taj 
man xraj ire cu sachsaj u ’ij ni'pa tak 
i'ou'ij chuwach i jyub ta'aj. 22 Queje 
ile xu 'an i Dios, man mi jun winak ca 
tiqui 'uri chu апіс nim che rib chuwach 
ire. 30[ Dios и 'anom chiwe chi ix 'o 
chic che i Jesucrísto. Rumal i Crísto, 'o 
chic ka nojbal sakil; rumal ire oj 'utz 
chic chuwach i Dios; rumal ire oj ch'am 
chic; rumal ire oj 'elnak chic pu'ab itzel. 
31 Rumal.i, pacha cu bij и tzij i Dios 
tz'ibtal canok: “We 'o jun craj co'on nim 
che rib, are chu bij 'uri wach i nim laj 
'anic u 'anom i Kajwal che u c'aslemal." 
(Queje ile tz'ibtal canok?.) 


'O i 'elbal chi sak xa rumal 
u camic i Jesucrísto 


2 1Ix wachalal, are in 'o wi chila iwu', 
are xin paxsaj i sak laj tzij re i Dios 

chiwe, n-ta xak chomik tak tzij, chomik 

tak nojbal xin bij chiwe. ?N-taj, man 

lic xin ch'ob yin, n-ta jun chic nojbal 

quin c'ut chiwe tz'akat in 'o iwu', xui re 
i Jesucrísto, xak wach u camic chuwach 
i cruz. ЗАге xin upon iwu;, n-ta kas in 
cho'ab, laj quin sicsat rumal in xibriquil. 
^ Are xix in "Ла, are xin bij u tzij i Dios 
chiwe, n-xin bij ti to' chomik laj tak tzij 
chi xa sujbal re in nojbal chiwe. Are i 
xin bij, xiwil u be chi 'o u Tewal i Dios 
wu, cu yabej ге и cho'ab in tzij chiwe. 
5Queje xin 'an ile chiwe, man 'utz qui 
cuba ni i c'ux che i Kajwal xa rumal 

u cho'ab i Dios, n-rumal ta jun nojbal 
petnak ru' winak. 


Rumal u Tewal i Dios caketamaj 
wach u nojbal ire 


$Xui-ri, katzij chi caka lap nimak tak 
nojbal chique ni'pa i jiquil chic qui c'ux 
che i Dios. Xui-ri, i nojbal chi caka lap 
yoj, n-petnak ta cu' winak, xak n-petnak 
ta си’ i 'atol tzij je ге u wach i jyub ta'aj, 
man ique-le ya ca sach qui wach. 7 Are 
i nojbal chi caka bij yoj, are u nojbali 
Dios chi ujer ali'al 'olic, are i nojbal chi 
n-quiqui ta tu be i winak. I nojbal-le, u 
ch'obom i Dios ujer are maja cu yijba i 
jyub ta'aj; и ch'obom "ut wach i yabal-ke 
pa chom. 8I je 'atol tzij, chi to' je re u 
wach i jyub ta'aj, mi jun chique xqui ta u 
be ile chi u ch'obom i Dios; we tene xqui 
ta u be ile, n-queje tene xqui camsaj-i i 
Kajwal chuwach cruz, ire chi lic nim u 
ij u chomal. ?N-xqui ta tu be man xe'elok 
pacha i tzij-i chi tz'ibtal can chupam u 
wuj i Dios; cu bij: 
Mi jun rilom, mi jun u tom, xak 

mi jun u ch'obom wach i 'utz u 

yijbam i Dios chique ique chi c'ax 

quiqui na ire. 
(Queje ile tz'ibtal canok*.) 1? Wo'or, ni'pa 
ile, i Dios u yom chake yoj chi caka ta 
u be rumal u Tewal. I и Тема] i Dios is 
reta'am ronojel, reta'am wach u ch'obom 
i Dios chi c'ax i retamaxic usuc' cumal i 
winak. 

HT yoj, chi oj winak, mi jun chake 

reta'am wach "o pu c'ux jun chic, xui ire 
reta'am, xui i kanima yoj reta'am wach 

i caka ch'obo. Xak queje i Dios ile, xui u 
Tewal ire reta'am wach i cu ch'obo. 121 
u Tewal i Dios c'un-nak ku' yoj, lic ru' i 
Dios petnak wi; n-are ta jun chi to' re u 
wach i jyub ta'aj. I Dios xu tak lok man 
сга] ire caketamaj ronojel i 'utz chi u 
yijbam chake. 13 Are wach і и 'alijinsam 
chake rumal u Tewal, are i coj tijin yoj 
chu c'utic. I tzij chi caka lap yoj, n-are 
ta ги’ nojbal chi xa re u wach i jyub ta'aj. 
І ka tzij yoj yatal chake rumal и Tewal 

i Dios. Queje ile caka lap tak i re i Dios 
chique i je re chic ire. 

14 Jun winak, we n-tu Tewal i Dios ги’, 
n-cu coj taj we jun cu lap u nojbal i Dios 
che; xa ch'uj laj tzij cu ta ire. N-cu ta tu 
be, man n-ti u Tewal i Dios ги”. !5Péro 
jun chi о u Тема! i Dios ги, reta'am 
wach i katzij y wach i n-katzij taj. We 'o 
u Tewal i Dios ru', mi jun winak ca 'ataw 
tzij puwi, wach "o pu c'ux ire. 16 N-que 
tiqui ta che, man que'elok pacha cu bij 
i tzij-i chi tz'ibtal can chupam u wuj i 
Dios: 

éXataba 'o jun winak etamawnak 
wach u nojbal i Kajwal? 
éXataba 'o jun са yaw и no'oj ire? 
N-taj. 
(Queje ile tz'ibtal canok?.) Péro yoj katzij 


'o iu nojbal i Crísto Ки”. 
3 1 Wachalal, are in 'o iww ujer, 'o 

u chac xin ch'a'at iwu' pacha xin 
ch'a'at cu' i to' winak. N-xix in tijoj taj 
pacha quin гап chique i winak chi je 
uc'am chic rumal u Tewal i Dios. 'O niu 
chac xin lapan iwu' pacha xa ix ch'utik, 
pacha са te xi jek binic chuwach i Crísto. 
2Coq'uil u c'utic xin 'an chiwe. Xin 'an 
chiwe pacha jun ac'al с'а cu tij tum ru 
u chuch pu q'uexel u wa; man yix ujer 
pacha n-quix tiqui ta chu tijawic i wa. 
Xui-ri, cwil yin, xak c'a maja quix tiqui 
chu tijawic. 3Queje ile quin bij, man yix 
с'а qui 'ano pacha quiqui ар і to’ winak: 
ca titat i pam che iwachi'il, to’ qui 'an 
ch'o'oj chixol, xak qui rayij qui jachersaj 


I apostelab xa je ajchaquib re i Dios 

bi iwib chiwach. We queje ile quix tijin 
chu 'anic, 'alaj 'uri chi n-kas ta qui ch'ob 
i Dios; quix tijin chu 'anic pacha quiqui 
ап i to’ winak. *We "o jun chiwe cu bij: 
“Yin in re i ma Páblo," xak we 'o jun chic 
cu bij: “Yin in re i ma Apólos," co'ono, 
n-'us ta ile. We queje ile qui bij, 'alaj 'uri 
chi quix tijin chu апіс pacha quiqui ап 
i to’ winak. 

5¿Wach in 'ij yin, in a-Páblo? Хак i ma 
Apólos, ¿wach u 'ij ire? Yoj n-ta Ка”; ха 
oj rajchac i Dios. Rumal i ka chac-le, yix 
xi cuba i c'ux che i Kajwal; yoj chaka 
jujunal ха xka 'an i u chac i Kajwal chi и 
уот chake. 9Are сака ап и chac i Dios, 
queje pacha quiqui 'an aj ticol awex. Yin, 
are xin paxsaj u tzij i Dios chiwe, are 
"uri xe in tica. Te'uri, i ma Apólos, are xu 
bij chic chiwe, junam ru' pacha xu 'an 
i chac che i abix* chi in ticom can yin; 
xui-ri, are i Dios xq'uiysawic. 7Pachin і 
xticawic, xak pachin i xa 'anaw i chac 
che, ique-le n-ta qui 'ij; xui i Dios 'o u 'ij, 
man are ire chi ca q'uiysawic. 9Pachin 
i xticawic, xak pachin i xa 'anaw i chac 
che, хак jun qui ij, xui-ri, i Dios que u 
toj che i qui chac chi qui jujunal, pacha i 
ca majaw chique. ?Are i Dios are i rajaw 
i chac; i yix, pacha ix rabix; i yoj xa oj 
kachi'il kib che u chac chixol yix. 

Xak ix queje pacha jun ja chi Dios xu 
tak u yijbaxic. 10 Are ire и уот in patan 
pacha ај 'anol ja. Are xin paxsaj u tzij i 
Dios chiwe, are pacha xin coj i cubibal 
ја; y wo'or, 'o chic juban chic quiqui сој 
xan puwi. Xui-ri, pachin quiqui coj i 
xan puwi, chiqui 'ana cwent, 'utz u cojic 
chiqui гапа. !! Chiqui апа cwent, man 
i u cubibal ja-le chi cojtal chic, are i 
Jesucrísto; n-ta chic jun chic. !?'O i utz 
que yacaw ja, chi lic óro quiqui coj che, 
xak pláta quiqui coj che, xak chomik laj 
tak abaj lic pakal rajil quiqui coj che. 'O 


і xak que cojow to’ Кеј, to’ patz'an, to” 'es. 


13Xui-ri, ca 'alijin 'ut wach i qui сојот 
che are ca c'un i quisbal 'ij, man i 'ij-le, 
ги’ jun га’ nim ca petic. I qui chac-le, ca 
ај na ра ‘а’ we cu ch'ijo, o we n-cu ch'ij 

taj. ^Ni'pa i chac qui yijbam, we xu ch'ij 
i 'a'-le, we nxc'at taj, ique quiqui ch'ac 
uri i cajil, tojbal ге i qui chac. 1°Рёго we 
jun, i u chac u yijbam, we xa xc'atic, nim 
i cu sach "uri; xui-ri, ire ca totajic, pacha 
jun chi xak pachalo ca totaj chuxe' i 
rachoch we xc'atic. 

16 cXataba n-iweta'am taj chi yix ix 
rachoch i Dios, xak i u Tewal i Dios jekel 
iwu' yix? 17 Јип, we cu sach u wach i 
rachoch i Dios, xak ca sachsax 'uri u 
wach ire rumal i Dios. Man i rachoch i 
Dios, lic 'o u 'ij; y yix ix rachoch i Dios-le. 

18Mi jun chiwe mu бог rib. Mok 'o jun 
cu bij chi ire mas nim и no'oj, man "is 
reta'am; xui-ri, chu 'ana che rib chi n-tu 
no'oj chiquiwach i to' winak, man cu rik 
uri и nojbal sakil. !?I nojbal chi о u 'ij 
chique i to' winak, ile xa ch'uj laj nojbal 
cril i Dios; chupam u wuj i Dios queje iri 
cu bij: 

Pachin mas 'o i qui no'oj tzaksabal 
que i cachi'il, 
i Dios co'on chique chi xak que tzak 
na rumal i qui nojbal-le. 
(Queje ile tz'ibtalic^.) 
20 Xak cu bij: 
I Kajwal reta'am wach i quiqui ch'ob 
i winak chi mas 'o qui no'oj; 
reta'am chi n-tu chac i qui no'oj ique. 
(Queje ile tz'ibtal canok*.) 

2122 Rumal.i, n-'us taj we jun cu bij: 

“'Utz in 'anom man yin in aj rw i achi- 
le." Mi bij ile man konojel yoj chi oj 
apostelab сој chacunic 'anbal re і 'utz 
chiwe yix iwonojel. I ma Apólos, xak 

i ma Pédro, xak i yin chi in a-Páblo, 
konojel oj aj chac chiwe yix. Xak ronojel 
nipa i 'olic is іме yix; іме yix i jyub ta'aj, 
iwe yix i c'aslemal, iwe yix i camic, iwe 
yix i'ij re wo'or, xak іме yix i ronojel 'ij 
chi ca petic. Ronojel 'is іме yix, ??man 
yix ix re i Crísto; i Crísto xak re i Dios. 


э, 


э, 


І та Páblo хи bij wach 
соріѕ і apostelab 
1Rumal-i, ті сој ka 'ij yoj, тап yoj 
xa oj rajchac i Crísto, xa ој ajbil re 


4 





*3.6 I mer tzij xu bij waral-i are iri: pacha xu coj ya che i abix. 

chiwe nipa i и nojbal i Dios chi o'onom 
lok uwam u wach chique i winak. 2Xui- 
ri, jun we yatal jun chac chukul, 'o ni 
u chac chu апа na lic pacha bital che 
rumal u patron. ?In chac уіп, are i 
Kajwal cu solij. Rumal.i, n-quin c'achir 
ta che, wach i qui ch'ob yix che in chac; 
wach quiqui bij i winak chwe n-ta kas 
quin ch'ob yin che ile. Xak n-yin ta quin 
'ataw tzij puwi, we 'utz in chac, we xi 
n-'us taj. *Quin na yin chi 'utz in 'anom, 
xui-ri, mokxa п-'иѕ taj. Xui weta'am iri, 
are i Kajwal, are i ca 'ataw tzij pinwi. 
5Rumal-i, mi 'at tan tzij puwi jun chic; 
chiwoy'ej na, c'a ca c'un ni Kajwal. Ire 
cu sakij na wach i ka ch'obom konojel pa 
ka c'ux; cu 'alijinsaj wach usuc' i сој tijin 
chu 'onquil. Te'uri i Dios cu ya ni ka 'ij 
pacha ca majaw chake, chaka jujunal. 
$Wachalal, are xin lap tak ile chi xin 
'an yin, xak i xu 'an i ma Apólos, xin bij 
"ut, man co'onbej 'utz chiwe yix. Cwaj 
quix naw "uri che, chi o u chac qui 'an 
yix pacha i tz'ibtal can chupam u wuj 
i Dios. Cwaj quix naw che, chi n-us taj 
qui ya i c'ux che jun ajchac re i Dios. 
N-'us taj we "o jun cu bij: ^Utz in 'anom 
man yin in teren chirij i achi-ri, xui-ri 
i jun-le n-cwaj taj,” quix cha. 7 №-иѕ taj 
we queje ile qui bij. éPachin ха 'anaw 
mas "utz chiwe yix chiquiwach iwachi'il? 
Mi jun. Ni'pa i'o iwu' wo'or, are i 
Dios yawnak. Bay, we xa yatal chiwe, 
éwuchac ’ut laj qui 'an nim che iwib 
pacha tak i rikom yix pi wach wi? 
8¿Xataba n-ta chic 'o rajwaxic chiwe? 
éXataba ix beyom chic chuwach i Dios? 
éXataba ix nimak tak "atol tzij chic? 
éXataba xix nabeaj chakawach yoj? 'Utz 
te-ri we kas ix 'atol tzij chic, man xak 
queje ne yoj-i, oj 'atol tzij junam iww. 
?Cwil yin, yoj chi oj apostelab, i Dios 
o'onom chake chi n-ta Ка”. Xa pacha 
oj prex chi coj camsax na chiquiwach 
conojel i winak. Coj qui takej pacha 
quiqui ап jun ca'ay chake; сој qui takej 
conojel i winak, conojel i ángel. Queje 
ile quin na yin. !?Yoj chi oj apostelab xa 
oj tont coj quil i winak, man lic ka yom 
ka c'ux che i Crísto; péro yix, qui bij chi 

mas "o i no'oj (man n-kas ta 'alaj we ix 
teren chirij i Crísto). Y qui bij chake chi 
n-ta kas ka cho'ab, péro yix, lic mas 'o 

i cho'ab, qui bij. I winak n-coj caj ti yoj, 
xui yix quiqui сој i 'ij. 1 Ni'pa oj ticarnak 
lok, ka tijom numic, ka tijom c'atic, ka 
tijom n-ta Ка "ш, у са are 'o wi wo^or. 
Caka tij і сах cumal i winak; xak n-ta 
jun kachoch pa сој jeki wi; !2xak lic сој 
cos che i chac, ch'acbal-re i ka wa. Are 
coj yo'yax cumal i winak, xa caka tz'onoj 
i'utz re i Dios piquiwi; are caka tij i 

c'ax cumal і winak, caka ch'ijo. 13 Are 
quiqui bij c'ax chake, yoj caka bij i 'utz 
chique. Quiqui ап chake pacha oj tz'il 
chi mestal bic, pacha i n-ch'am taj chi 
quiqui c'ak bi i winak pa 'es. Queje qui 
'anom ile chake, y c'a are 'o wi wo'or. 

141 in tzij-le, n-are ti yabal i q'uix quin 
bij; xa quix in pixbaj pacha іх wac'al lic 
c'ax quix in na'o. 15Man xui yin pacha 
іп i kajaw yix, chi i cubam i c'ux che i 
Crísto. Tupu ne je 'o lajuj mil mayesab 
iwu', que tijin chu c'utic u tzij i Crísto 
chiwe, ique ne te i kajaw, xui yin, man 
wumal yin xi ta wach iwelbal chi sak 
rumal i Jesucrísto. 16 Rumal-i, lic quin 
tz'onoj chiwe chi апа yix pacha i quin 
'an yin. 

17 Queje ile cwaj qui апо, rumal-i хіп 
tak bi a-Timotéo iww. Are ire pacha 
wac'al rumal i Kajwal, lic c'ax quin na'o. 
Ire, lic u yom u c'ux chu 'onquil wach 
i craj і Kajwal. Are cupon ire iwu' cu 
c'unsaj chi c'ux wach in c'aslemal yin 
chuwach i Crísto, chi xak quin tijin chu 
c'utic chique i kachalal pa tak tzobajil 
xa ipa je 'o wi. 18 Је 'o jujun chiwe yix, 
to' nim qui 'anom chic che quib; quiqui 
bij ique chi n-quin upon ta iwu' (man 
quin xij chic wib chique quiqui bij ique). 
1? Xui-ri, ya quix 'e wila we queje ile craj 
i Kajwal chwe. Te'uri, cwil na we kas 'o i 
qui cho'ab ique chi qui 'anom nimak che 
quib; mokxa to’ qui chh. 20 Man i usuc' 

i и афа] tzij i Dios ра ka c'ux n-are ti 
wach tak caka bij, xa are wach i cho'ab 
'o Ки’. 21 ¿Wach quiwaj yix chwe аге quin 
upon іми”? éQuiwaj quix 'e in yaja? ¿O 
ашуга) quin upon iwu' ги’ c'axnabal 


263 


in c'ux, lic 'utz in сих chiwe are quin 
uponic? 


Xe u pixbaj chi chaquesaj chiquixol 
ni'pa i n-'us ti quiqui апо 


5 1 Conojel i winak queta'am, 'o jun 
chiwe chi u 'anom rixokil che ucab 

u chuch. Ile, lic n-'us taj, lic nim laj mac 
chique i winak; n-queje tene quiqui 'an 
ique chi ne te aj cojol и 'ij i Dios. ?Xui-ri 
iyix to’ qui гап nim che iwib! ceWuchac 
n-quix bison ta che ile? I achi chi ca 
tijin chu апіс ile, éwuchac n-iwesam ta 
chixol? ?Katzij, n-in ta chila iww, péro 
in no'oj 'o iwu'. Ya in ch'obom chic wach 
i tojbal и mac i achi-e, lic pacha in 'o 
chila iwu'. ^Yix chi molo iwib rumal ile; 
y хак in no'oj yin 'o na iwu' chila. Are 
qui mol iwib, chi tz'onoj i tobal іме che 
i Kajwal Jesucrísto; i u cho'ab i Kajwal 
Jesus 'o na 'uri iww. 51 achi-le, chiwesaj 
chixol; chi ya can pu'ab i Satanas (chi 
itzel), man i u ch'acul* ca sachsax ni u 
wach, xui-ri i ranima ca totaj na, are ca 
c'un chal i Kajwal Jesucrísto. 

$yix, n-cu maj taj qui 'an nim che iwib. 
We "o jun chixol lic ca tijin chu апіс u 
mac, we n-quiwesaj taj, i juban quiqui 'an 
tan chic que. Que'elok pacha i tzij chi lic 
iweta'am yix: “I cunbal re i caxlanwa, we 
cocsax jubi' che i arin, juntir ca 'e chupam 
ronojel." 7 Chiwesaj chixol, man cwaj yin ix 
jutzobaj lic ix ch'am. Ix pacha i caxlanwa 
chi са tijaw chupam ka nima'ij páscua; i 
caxlanwa-le, са 'ani che i 'or сас’, n-ta pich’ 
cunbal' coc che. Yoj wachalal, are i "ij iri oj 
'o che і ka nima'ij páscua, man i ka q'uexel 
уој уа camsam chic chuwach i Dios. Are i 
ka q'uexel-le, are i Crísto. SRumal-i, caka 
ап che i ka c'aslemal 'ij "ij pacha jun nima'ij 
chuwach i Dios; n-cu maj taj сака ап i 
n-us taj pacha i ujer. Chaka mayij u 'onquil 
i mal, xak i mac atzalal. Chaka гапа i 'utz 
i chom ronojel ka c'ux; maka 'an queb che 
ka palaj. 

9Che chic jun in wuj, in bim chiwe chi 
miwachi'ilaj iwib cu' winak chi quiqui 

kajsaj qui 'ij си’ i n-cachi'il ta quib. 
10N-xin bij taj we sw quix 'el chiquixol 
conojel i je 'o chuwach i jyub ta'aj chi 
quiqui ап i n-'us tajle, хак nipa i to’ 
cacaj ca q'uiar qui beyomal, xak ni'pa 

i quiqui гар ela’, xak ni'pa i quiqui сој 

и ^ij jun бох xa ril 'antalic. Ique-le, n-ta 
módo quix 'el chiquiwach, xui we quix 
'el chi, chuwach i jyub ta'aj. 111 иѕис i 
xin bij are iri: miwachi'ilaj iwib ru' jun 
chi pacha tak co'on kachalal che rib we 
xa co'on i n-'us taj ги’ и ch'acul, o xa cu 
rayij i n-re taj, xak ni'pa i quiqui coj u 
"ij jun tiox xa ril 'antalic, xak nipa i сах 
que ch'awic; xak ni'pa je 'abarel laj tak 
winak, o we xak xa je ili'om; mi tene 
qui tij і wa си’ tak ique-le. 12-13 Man yin, 
n-we tu 'atic tzij piquiwi i ne te kachi'il; 
are i Dios ca 'ataw tzij piquiwi ique. Xui- 
ri yix, chikul 'o wi и 'atic tzij chique i је 
'o pi tzobajil, Rumal-i, chiwesaj chixol 
yix i achi-le chi aj 'anol mac. 


Ije cristian, n-cu maj taj 
que 'e chuwach i 'atbal tzij 


6 1We "o jun chiwe yix co'on u mac 
che jun kachalal, chi yijba chiwach 
yix. Q'uixbal cu 'ano we ca 'e chuwach 
i 'atbal tzij chi n-re ti Dios. 'O u chac qui 
tz'onoj и 'atic tzij chiwach yix chi ix re 
i Dios. ?£N-iweta'am ta bawa yix, ni'pa 
i je re i Dios, co'on panok quiqui 'at na 
tzij piquiwi conojel i to' je re u wach i 
jyub ta'aj? Bay, we yix qui 'at ni tzij puwi 
ronojel i jyub ta'aj, ¿xataba n-quix tiqui 
ta chu ’atic tzij che i ral tak ch'o'oj chixol 
yix? Quix tiqui'ic pues. ? N-iweta'am 
ta bawa yix chi xak cu rik ni ij chi yoj 
coj 'ataw ni tzij piquiwi i ángel, wach 
qui 'anom? éXataba n-coj tiqui ta 'uri 
che i ke yoj waral chuwach i jyub ta'aj? 
Coj tiqui'ic pues. ^We yix 'o i ch'o'oj che 
tak i xa re waral chuwach i jyub ta'aj, 
éwuchac 'uri qui tz'onoj 'atbal tzij chique 
i winak chi n-ta que chiwe yix ix rei 
Dios? 5Quin bij ile chiwe, yabal i q'uix, 
man suc'bal iwe. ¿Xataba n-ta jun chiwe 





^ 5.5 I usuc' i tzij-i are iri: “u rayijbal u ch'acul ca sachsax u wach." 
laj 'or re arin, ch'am chic. I 'or-le си walijsaj i 'or сас’. 


puwi. (Chawila i versículo 5.) 


15.7 I cunbal re i caxlanwa are jubi' rij 
15.13 Queje ile quiqui ya che i Dios cu 'an афа! tzij 

yix lic 'o u no'oj, chi cu rik u 'atic tzij 
chique i kachalal? 6¿Ca majaw nawi 'uri 
we jun kachalal que u ya párte chirij jun 
rachi'il? N-ca majaw taj. Lic q'uixbal ile, 
we que u ya párte chuwach jun 'atbal tzij 
chi nu yom ta rib pu'ab i Jesucrísto. 

7We "o ch'o'oj chixol yix, 'alaj 'uri chi 
ya xix jech'abic. Are i ca majawic, chi 
ch'ija we 'o jun cu ап u mac chiwe. Хак 
ca majawic, chi ya che we cu maj ubitak- 
іме; mas 'utz ile, chuwach i quix е yix 
pa 'atbal tzij. 8Рёго yix xa i pisquilim u 
'onquil. Yix mísmo qui 'an i n-suc'ul taj; 
yix mísmo qui maj ubitak que i juban, y 
chique iwachalal mísmo qui 'an wi. 

9 cN-iweta'am ta bawa yix, nipa i je 
aj 'anol mal, n-ta que che i 'atbal tzij re 
i Dios? Mix t'ortajic, ni'pa і caquetz'bej 
qui 'ij cu' i n-cachi'il ta quib, хак ni'pa 
i que cojow qui 'ij tak i xa ril je 'antalic, 
xak ni'pa i achiab chi quiqui 'an pu 
q'uexel jun ixok chiquiwach je achiab, 
je nipa i que апау tak ile n-ta que che 
i 'atbal tzij re i Dios. !?Xak queje ni'pa i 
je ili'omab, xak nipa i to cacaj ca q'uiar 
qui beyomal, xak ni'pa i que 'abaric, 
xak ni'pa i je aj tzucul tzij, xak ni'pa i 
caquesaj ubitak re jun chic; je ni'pa i 
que 'anaw ile, n-ta que che i 'atbal tzij re 
i Dios. О jujun chiwe yix queje xqui 
ап ile ujer, péro wo'or ix ch'ajtal chic pi 
c'ux, іх jachtal chic che і lo'laj и chac i 
Dios; wo'or i Dios u 'anom chiwe ix 'utz 
chic chuwach, rumal wach u 'anom i 
Kajwal Jesus, xak rumal wach u 'anom i 
u Tewal i ka Dios chiwe. 


Chaka cojo u 'ij i Dios ги’ i ka ch'acul, 

ти’ i kanima, n-xui ta ги’ i ka chi? 

12 Мок "o jun chiwe cu bij: “Yin 'is 
yatal chic chwe pachique cwaj quin 
апо, cu bij. Katzij i cu bij-le, xui-ri, 
mok % i quiwaj qui апо chi n-ca majaw 
taj. Katzij, 'is yatal chic chake pachique 
cakaj caka 'ano, péro maka ya che i ka 
rayijbal we сој u rajawij. !3'O i quiqui 
bij: “Аге u chac i ka wa, cu nojsaj i ka 
pam, xak i u chac i ka pam, xa yabal re 

i ka wa,” que cha. Katzij ile, xui-ri, co'on 
panok, i queb cos-le ca sachsax ni u 
wach rumal i Dios. I ka ch'acul, n-are ti 
u chac ile chi to' caka 'an i n-ch'am taj 
ги chic jun chic. Are u chac i ka ch'acul, 
are cu 'anbej u chac i Kajwal; are u chac 
і Kajwal, cu to пі ka ch'acul. !^Pacha 
xu 'an i Dios che i Kajwal, xu walijsaj 
chiquixol i camnak, xak queje cu 'an ile 
chake yoj, сој u walijsaj па ги’ u cho'ab. 

154 N-iweta'am ta bawa yix, chi i ka 
ch'acul xak u cwenta i и ch'acul i Crísto? 
U cwenta pues. Bay, in ch'acul yin, we 
u cwenta i u ch'acul i Crísto, ¿'utz na wi 
cwesaj che, quin yabej che jun mal laj 
ixok? N-'us taj. 16 cN-iweta'am ta bawa 
yix, jun achi, we xe u mina rib ru' jun 
mal laj ixok, que'el 'uri i qui ch'acul xa 
jun ch'aculaj? Keta'am ile, man i u tzij i 
Dios cu bij: “Che queb, que'elok xa jun 
ch'aculaj." (Queje Пе tz'ibtal canok*.) 
17Xak queje ile, we jun и уот u c'ux che 
i Kajwal, y we i Kajwal 'o pu c'ux ire, 
xak que'elok xa je jun piqui c'ux. 

18Mi "an i n-ch'am taj ги’ i ch'acul; chi 
jec'a iwib che ile. I juban chic mac qui 
апо, n-ta re i ch'acul che. Péro we xix 
macun ru' i ch'acul, i ch'acul que'elok 
n-ch'am ta chic. 19 cN-iweta'am taba yix, 
are i ch'acul are i rachoch i u Tewali 
Dios? I Dios u yom u Tewal chiwe, chi 
quijinak chic pi c'ux. Yix n-iwe ta chic 
iwib; ix re chic i Dios, 20man i Dios ix 
и lo'om, u tojom chic iwajil. Rumal.i, 
chi cojo u 'ij i Dios ги i ch'acul хак ги 
iwanima, man che queb je re i Dios. 


I pixbanic chique i je c'ulanic, 
xak chique i ne te c'ulanic 


7 1Wo'or суга) quin bij chiwe wach i 
tz'onom li chwe are xi tak li i wuj. 

Jun achi, 'utz que'el che we n-ta rixokil. 

2Xui-ri, je qui quiqui гап i n-ch'am taj ги’ 

i qui ch'acul, гита]-і, mas 'utz we i achiab 

chi qui jujunal ?% i quixokil; хак i ixokib 

chi qui jujunal, 'o i cachijil. 3I achi chu 

ya rib 'uri che i rixokil pacha иѕис” хак 

i ixok chu ya rib che rachijil pacha usuc'. 





* 6.16 Génesis 2:24 

^L ixok, n-rajaw ti и ch'acul, are i rachijil 
are i rajaw; xak queje i achi, n-rajaw ti u 
ch'acul ire mísmo, are rajaw i u ch'acul 
аге i rixokil. »Che queb, miqui 'atij qui 
rayijbal chiquiwach, xui-ri, mok xqui 
ch'obo quiqui mayij jubi' che, man cacaj 
quiqui ya mas quib chu tz'onoxic che i 
Dios. Пе 'utz, xui-ri, xa 'atal ij, n-mas taj. 
Te'uri, chiqui ya tan chic quib chiquiwach, 
man mok i itzel co'on chique que macunic. 

6I tak in tzij-le chiwe, xa yabal re i 
nojbal; we 'utz qui na yix, chi апа "uri. 
N-su' ta xin bij we lic 'o pen qui 'ano. 
7'Utz quin bij yin we ta iwonojel yix ix 
pacha yin chi n-ta wixokil. Xui-ri, i Dios 
u yom chaka jujunal wach caka ch'ijo; 
katzij n-xak ta jun caka 'ano. 

$] yix chi ituquel, xak yix chi іх ixokib 
malcanib, quin bij chiwe, 'utz quix q'uiji 
ituquel pacha yin. ?Xui-ri, we n-quix 
tiqui ta chu "atixic и rayijbali ch'acul, 
pues 'utz chix c'ulanok. N-us taj we to’ 
quix c'achir rumal u rayijbal i ch'acul; 
mas 'utz quix c'uli'ic chuwach ile. 

101 yix chi i rikom chic iwib, 'o и chac 
chi i ixok mu canaj i rachijil. I tzij-i, 
n-are ta to’ in tzij yin, iri lic u bim i 
Kajwal. 11 Xui-ri, we jun ixok xu jach can 
i rachijil, mu tzucuj chic jun achi. We xi 
craj tan chic jun rachijil, chiqui chomaj 
chic quib chiquiwach rv i rachijil. Хак 
queje jun achi, mu jach i rixokil. 

12°O chic jupaj tzij quin bij chiwe yix 
chi i rikom chic iwib. I tzij-i chi quin bij 
na chiwe n-are ti u tzij i Kajwal; are in 
tzij yin chiwe. Are iri: we jun kachalal 
o rixokil chi nu jachom ta rib pu'ab 
i Crísto, we i ixok-le n-craj ta cu jach 
canok, i achi mu jach i rixokil "игі. !3 Хак 
queje jun ixok we kachalal, we i rachijil 
n-kachalal taj, we i achi n-craj ta cu jach 
canok, i ixok mu jach i rachijil 'uri. !^Mu 
jacho, man i achi-le chi maja cu jach rib 
che i Crísto, 'o chic u chomal chuwach i 
Dios rumal i rixokil. Xak queje jun ixok 
chi maja си jach rib che i Crísto, 'o chic 
u chomal chuwach i Dios rumal i rachijil 
chi re chic i Crísto. Queje ile que'elok, 

man we n-queje ta ile, xak iwac'al yix 
xak jun 'uri que'el cv’ i cac'al i ne te re 
i Dios. Xui-ri, i iwac'al yix 'o chic qui 
chomal chuwach i Dios iwumal yix. 

15We "o jun ixok, chi и уот chic rib 
pu'ab i Crísto, we i rachijil n-kachalal taj, 
we craj cu jach i rixokil, chu jacha. Xak 
queje jun achi, we u yom chic rib pu'ab 
i Crísto, we i rixokil craj cu jach i achi, 
chu jacha. Te'uri i jun chi xjach canok, 
n-ta chic re i jun che. Are i craj i Dios, 
chom oj 'ol chakawach, rumal-i ој и 
siquim ги”. 16] yix ix ixokib, n-iweta'am 
taj mok co'on panok iwachijil quiqui 
jach quib pu'ab i Jesucrísto iwumal yix. 
Xak queje yix ix achiab, n-iweta'am taj 
mok co'on panok iwixokil quiqui jach 
quib pu'ab i Crísto iwumal yix. 

17 Yix chi jujunal, chix canaj ги’ wach 
u yom i Kajwal chiwe; chix canaj che pa 
іх 'o wi are xix cojon che i siq'uixic ги’ i 
Dios. Queje ile quin bij chique conojel i 
tak tzobajil re i Dios. 18 Jun chi 'o retal 
circuncision che u ch'acul, we i Dios u 
siquim ru', ma c'achir chu sachsaxic i 
retal-le. Xak i jun chi n-ta retal-le che 
u ch'acul, we xcojon che u siq'uixic ги” 
i Dios, ma c'achir chu cojic i retal che 
и ch'acul. 19N-ta co'ono we jun "o retal 
che u ch'acul, xak we n-taj; are i mer 
rajwaxic, chix cojon che pacha u bim 
can i Dios. ??Rumal.i, conojel chi qui 
jujunal, che canajok pacha o'onom are xe 
cojon che i qui siq'uixic ru' i Dios. ?! Yet, 
are xat cojon che a siq'uixic ru' i Dios, 
we at mocom at 'o pu'ab jun awajaw, mat 
c'achir rumal, n-ta co'on ile chuwach i 
Dios. Xui-ri, we xu bij a patron chi cat 
elic, chat el "ut. 22Jun, n-ta co'ono we 'o 
rajaw puwi are xcojon che u siq'uixic che 
i Kajwal; xe'el 'uri líbre chic chuwach 
i Kajwal, man n-ajchac ta chic pu'ab i 
mac atzalal. Xak we "o jun n-ta rajaw, ire 
we xcojon che u siq'uixic che i Kajwal, 
'o rajaw "uri que'elok; are i rajaw аге i 
Crísto. 23 Nim i rajil u tojom i Dios, 'elbal- 
iwe chi sak; rumal-i mi ya chic iwib 
pu'ab jun chic iwajaw!. ?^Wachalal, chix 





17.23 I usuc' i xu bij waral-i are iri: Mi ya iwib chu 'onquil wach саса] i to’ winak. 

canaj che, pacha i 'anom are xix siq'uix 
rumal i Dios, are xi jek i binic ru' i Dios. 

?5 Cwaj quin lap jubi' chique i c'a maja 
que c'uli'ic. I Kajwal nu bim taj, xui-ri, 
wach i quin ch'ob yin che ile, quin bij 
chiwe. Quin bij yin, 'utz we qui cuba i 
c'ux che in tzij, man nim u chac i Dios 
o'onom pin c'ux. ?6 Quin bij уіп, 'utz 
we jun achi ca canajic pacha o'onom, 
man mas i c'ax сој tijin chi гіс wo'or. 

27 Yet, we 'о chic awixokil, ma ch'ob u 
jachic; we xak n-ta awixokil, ma ch'ob u 
tzucuxic. 28 We xak cat c'uli'ic, ile n-mac 
taj. Xak jun ali, we ca c'uli'ic, xak n-mac 
ta ile. Xui-ri, are i que c'uli'ic, mas 
quiqui tij ni c'ax piqui c'aslemal; cwaj 
yin, chi yix n-qui tij ti uyej-le. 

?9?Wachalal, 'o jun tzij cwaj quin 
bij chiwe, are iri: xa 'atal chic 'ij 'o 
chakawach, rumal-i, nipa i 'o quixokil, 
n-xui ta chic i quixokil quiqui ch'obo, 
xak chiqui ch'obo i Dios. 39 Npa i que 
o'ic, chiqui гапа pacha n-ti qui bis; 
xak ni'pa i que quicotic, miqui ya qui 
c'ux xui che i quicotemal; xak ni'pa i 
quiqui lo' ubitak-que, miqui ch'ob xui 
lo'oj. 31 Ni'pa i quiqui chacuj wach tak 'o 
chuwach i jyub ta'aj, cha c'un piqui c'ux, 
n-xui ta ile 'o u chac chique, man i jyub 
ta'aj chi cakil wo'or, ya ca q'uisic. 

32 Cwaj yin chi yix, lic n-ta quix c'achir 
che. Jun achi chi n-ta rixokil, cu ya mas 
rib chu 'onquil u chac i Kajwal, xak chu 
anic i chom chuwach. 33We c'ulinak chic, 
ire xui cu ch'ob u c'aslemal chuwach i 
jyub ta'aj, xui cu ch'ob u 'onquil wach 
cu maj u wach i rixokil. ?^Xak queje 
chique ixokib: jun ixok we c'ulinak chic, 
junwi cu ch'ob ire chuwach i jun chi n-ta 
rachijil. I jun chi n-ta rachijil, ire cu ya 
mas rib chu 'onquil u chac i Kajwal; craj 
irere i Kajwaliu c'ux, xak i u ch'acul. 
Péro n-queje ta ile che i jun chi 'o rachijil; 
ire xui cu ch'ob i ropis ru' ja, xui cu ch'ob 
u 'onquil wach cu maj u wach i rachijil. 

35Xin bij iri chiwe, 'anbal 'utz chiwe 
yix, n-to' ta jec'bal iwe xin bij. Xui- 
гі, cwaj yin chi yix іх 'utz ix chom, lic 
i yom i сих chu 'onquil wach сга] i 
Kajwal, n-ta quix 'atiw chu 'onquil. 

36Mok "o jun achi, cu bij chi 'utz ca 
c'uli u mi'al man ya quic'aw u 'apojil; we 
cu bij ire о u chac ca c'uli'ic, chu 'ana 
pacha cu ch'obo. 'Utz cha c'ulanok, man 
ile n-mac taj. 37 Хак mok "o jun achi cu 
bij chi n-presis taj ca c'uli u mi'al. We 
queje ile cu ch'obo, chu 'ana 'uri wach 
i cu bij, we n-ta ca "atiwic; chu апа "ut 
we lic jiquil u c'ux che, wach u ch'obom. 
"Utz i cu ап i achi-le. 38Que'elok, pachin 
i cu bij we ca c'uli и mi'al, "utz-i, xui-ri 
we n-ca Culi taj, mas "utz. 

39 Jun ixok, we 'o rachijil, 'o re i афа! 
tzij che, tz'akat je c'aslic. We xcam i 
rachijil, 'o pu'ab 'uri we craj ca c'uli tan 
chic; xui-ri, cha c'uli ru' jun achi chi u 
уот rib pu'ab i Kajwal. 4^9? Péro quin bij 
yin mas ca quicotic we ca canaj utuquel 
queje ile. Quin na yin 'o u Tewal i Dios 


pin nojbal che i xin bij-le. 

8 1Wo'or quin ya i nojbal chiwe, 
chirij u tijawic i wa chi sujtal 
chiquiwach tak i tiox. Konojel 'is keta'am 
chi пе te c'aslic. Mok "o jujun chiwe chi 
lic queta'am ile; ique 'o "uri qui no'oj, xui- 
ri, we n-ta c'axnabal qui c'ux, to' quiqui 
ап nim "uri che quib rumal i queta'am-le. 

Are i c'axnabal c'uxij mas cu rik u chac 
chakaxol. ?Pachin jun cu bij chi lic "o 
и no?oj, 'alaj 'uri chi maja cu rik i sakil 
nojbal. 3Xui-ri, jun we c'ax cu na i Dios, i 
Dios reta'am chi i jun-le re ire. 
^Wo'or 'ut quin bij usuce’ chiwe che 
i wa chi sujtal chiquiwach tak i tiox- 
le: yoj keta'am chi xa jun i Dios, n-ta 
chic jun chic; i juban ne te sakil. 5Је 'o 
i winak que binic chi je 'o juban chic 
tiox: 'o i je 'o chuwach i jyub ta'aj, xak 'o 
i je 'o chicaj, quiqui bij. Lic je q'ui i qui 
tiox, хак je qui i cajwal. 6Хиі-гі, chake 
yoj, xa jun i Dios "olic, ire аге i Ta chicaj. 
Are ire 'anawnak ronojel wach i ойс, y 
yoj ој іс man сој ajwax che. Xak xa 
jun i Kajwal, are i Jesucrísto. Are ire 
yijbawnak ronojel i 'o chuwach i jyub 
ta'aj, y xa rumal ire 'o ka c'aslemal yoj. 
7Xui-ri, n-conojel taj queta'am ile. 'O 
jujun chique i kachalal, o'onom lok ique 


I є) sujtal chiquiwach i tiox 

lic xqui сој qui 'ij tak i tiox, y wo'or, 
quiqui na ique que macunic we quiqui tij 
i t? sujtal chuwach jun tiox. We quiqui 
tij i ti'-le, que tijin chu cojic u 'ij i tiox 
quiqui na ique, man ique maja kas jiquil 
qui c'ux. $Katzij, n-are ti wach i сака 
tijo chi ca 'anaw chake we 'utz сој ril i 
Dios, xak we xi n-'us taj. N-ta co'ono we 
caka tijo, we xi n-caka tij taj; n-are ti 

ile ca 'anaw chake we oj 'utz chuwach i 
Dios. ?Yix wi, wach i qui tijo, xui-ri, chi 
ana cwent che, mokxa rumal i qui 'ano- 
le, que i tzaksaj i iwachalal chi n-kas ta 
jiquil qui c'ux. 10Yix chi iweta'am usuc', 
mok quix oc pa rachoch jun tiox, quix 
upon chu tijawic i wa cu' i quiqui 'an 

u "ij itiox. We jun kachalal quix rilo, 

chi n-kas ta jiquil u c'ux, mok ire xa cu 
cowij u c'ux chu tijawic i ti' chi cojbal 
u'ijitiox. ! Xa rumal wach iweta'am 
yix-le, qui tzaksaj 'uri i kachalal chi 
Crísto xak xu ya rib chi camic rumal ire. 
12 Jun kachalal chi n-kas ta jiquil и c'ux, 
we xa iwumal yix co'on u mac cu na ire, 
que'el 'uri i 'anom i mac che ire, xak i 
anom i mac chuwach i Crísto. 33 Rumal.i, 
yin, we 'o jun wachalal ca tzak chupam 
u mac xa rumal wach i quin tijo, quin 
mayij "uri и tijawic і tP rumal ire. 


э, 


» 


I apostelab ca majawic 
que to' che qui tzukic 
О l¿Xataba n-ta pin'ab yin wach 
i quin 'ano? 'Olic pues. ¿Xataba 
n-in ti rapóstol i Kajwal? In rapóstol 
pues. éXataba n-wilom tu wach i Jesus 
chi Kajwal? Wilom. éXataba n-rumal 
ti in chac yin chi yix xi cuba i c'ux che 
i Kajwal? Rumal. ?Mok "o jujun quiqui 
bij chi n-in ta mer rapóstol i Kajwal; 
xui-ri, chiwe yix 'ut lic in rapóstol. Lic 
ca "alijinic chi in apóstol re i Kajwal man 
ire o'onom chiwe chi wumal yin xi jach 
iwib pu'ab ire. 
3pachin i c'ax que ch'aw chwe, chique 
ique quin bij iri: ^éXataba n-usuc' taj 
quin qui tzuk i kachalal? Usuc' pues. 
5¿Xataba n-ta we yin chu 'onquil pacha 

quiqui 'an i juban chic apostelab? Yin we 
tene 'o wixokil chi xak creyent, ¿xataba 
n-usuc' taj we xak quin c'am bi wu 

are quin 'e chi qui solixic i kachalal? 
Usuc' pues, 'o we che, xak jun ru' pacha 
quiqui 'an i ma Pédro, xak i juban chic 
apostelab, xak i је u cha! i Kajwal. Мок 
qui bij yix xui yin ru'i ma Bernabe 'o 

u chac coj chacunic, ch'acbal re wach 

i caka tijo y te'uri caka paxsaj u tzij i 
Dios. 7 éXataba 'o jun soldádo cu tojo 
wach i cu tijo? N-cu toj taj. Xak i rajaw 

i ticon", éxataba n-cu tij ti u wach iu 
ticon? Cu tijo pues. Xak i rajaw i chicop" 
éxataba n-cu tij ti leche chi cu yitz'o? Cu 
tijo pues. (Xin bij ile chiwe c'unsabal chi 
c'ux, chi yin 'o we che wach i tzukbal 
we.) 

8Xak n-to' ta pu nojbal winak ca 
pe wi i xin bij-le, man queje cu bij i 
'atbal tzij chi tz'ibtal canok. ?I wuj rei 
mam Moises cu bij, ^Mi coj u bosal jun 
boyex we ca tijin chi chac chi relsaxic 
u wach i trígo*," (n-ta co'ono we cu tijo). 
éXataba xu bij i Dios ile man сах que u 
na i boyexab? !9N-are taj, xa are кита! 
yoj xu bij i Dios i tzij-le; xa kumal yoj 
tz'ibtal can i tzij-le. Pachin ca chacun 
pa abixbal, xak pachin ca jach'awic, ca 
majawic quiqui tij nu wach i qui ticon. 
H Хак queje yoj, 'o ka ticom chiwe yix; 
are u tzij i Dios. ¿Qui na bawa yix chi 
n-cu maj taj we ca ya' chake wach caka 
tijo pacha ka cosech? Ca majawic pues. 
12] juban tijonel, we que i tzuku, mas 
'o ne ke yoj-i chiquiwach ique, che i ka 
tzukic. 

Xak 'o ke yoj caka tz'onoj te chiwe, 
xui-ri п-хКа tz'onoj taj. Ronojel xka 
ch'ijo, man 'utz n-ta ca 'atiw i cojonic yix 
che i utz laj tzij re i Crísto. !3Iweta'am 
"ut, ni'pa i je aj patanib pa rachoch i Dios, 
ni'pa i je aj cojol qui sipon i winak pa 
altar chuwach i Dios, xak ca уа’ chique 
wach i quiqui tijo; quiqui tzukbej quib 
che tak i wa chi quiqui sipaj i winak 
chila. !^Xak queje yoj, i Kajwal и bim 
canok chi yoj chi oj aj paxsanel reu 





7 9.7 І mer tzij xu bij are iri: i aj ticon re úva. 
?9.9 Deuteronómio 25:4 


"9,7 I mer tzij xu bij are iri: i aj yu'ul chij. 

tzijol i 'elbal chi sak, сака tzukbej kib 
che i ka сһас-1е. !5'O te we yin che ile, 
xui-ri yin n-in tz'onom ta chiwe. I tzij-i 
chi quin tz'ibaj chiwe, n-tz'onbal ta re, 
we "o qui ya chwe. N-in tz'onom taj, y lic 
quin quicot rumal. I quicotemal-le, mi 
jun cu maj chwe; mas 'utz we tene quin 
cam rumal i numic chuwach ile. 

16Yin n-quin гап ta nim che wib гита] 
in aj paxsanel i 'utz laj tzij re i Dios, 
man quin na yin chi lic chinkul 'o wi 
u bixquil. iTo' in wach yin we n-quin 
paxsaj tu tzijol i 'elbal chi sak! !7We 
tene to' in rayijbal yin quin 'an i chac-le, 
ca уа’ ni tojbal re 'uri chwe. Xui-ri, quin 
'an in chac-le man lic chinwach 'o wi u 
'onquil; i Dios и уот и 'anic chinkul. Are 
i rumal-i quin tijin chu 'onquil. 18 ¿Wach 
i tojbal-we 'ut quin riko? Are i tojbal- 
we are i quicotemal chi ca pe pinwi 
are xin paxsaj u tzijol u tzij i Dios chi 
n-ta tojbal-we xin tz'onoj rumal. Quin 
quicotic man n-quin tz'onoj taj wach ca 
уа’ chwe гита] in chac chi quin paxsaj u 
tzijol i 'utz laj tzij re i Crísto. 


I ma Páblo xu 'ano pacha i ca 
majaw chiquiwach i rachi'il 


1? Yin, n-ta jun winak 'o pinwi chi quin 
u tako, xui-ri, in 'anom che wib in qui 
mocom conojel i winak, 'anbal-re chi 
quiqui jach na quib che i Crísto. 20 Are 
in о cv i aj Israel winak, quin 'an che 
wib pacha ique, man queje ile quiqui 
jachbej quib che i Crísto. Tupu n-in ta 
chic pu'ab i афа] tzij и tzibam can i 
mam Moises, xui-ri, are in 'o cu' i aj 
Israel, xak quin ya wib pu'ab i 'atbal 
tzij-le, 'anbal chique chi quiqui jach quib 
che i Crísto. 21Xak are in 'o cu' i ne te 
aj Israel winak, xak quin 'an che wib 
pacha ique, n-quin coj ta retalil i 'atbal 
tzij que i aj Israel. Queje ile quin 'ano, 
'anbal chique chi quiqui jach na quib che 
i Crísto. Xui-ri, lic quin сој i 'atbal tzij re 
i Dios man in yom wib pu'ab i ’atbal tzij 
re i Crísto. ?2Xak are in 'o си’ i kachalal 
chi n-kas ta jiquil qui c'ux, xak quin 'an 

che wib pacha ique, xa tobal-que. Que'el 
"uri, in 'anom che wib pacha tak i 'utz 
quiquil conojel, ch'acbal re i quelbal chi 
sak jujun chique. 23 Ronojel ile quin 'ano 
rumal u paxsaxic u tzijol i 'elbal chi sak; 
cwaj yin junam caka rik пі 'utz chi ca pe 
pakawi rumal i tzij-le. 

24]weta'am yix, ni'pa i quiqui рај quib 
che i 'anem, je q'ui que 'e pa 'anem, xui- 
ri, xa jun chique cu ch'ac i sipon. Xak 
queje yix ile, chi bisoj u ch'aquic i sipon 
chi cu ya i Dios. 25 №?ра i quiqui yijba 
quib che i 'anem, ique lic quiqui jec’ 
quib che nipa i n-co'on ta 'utz chique, 
man queje ile ca q'uiar qui cho'ab. Lic 
uyej quiqui ап chu ch'aquic jun sipon? 
tupu n-ca najtin taj. Xui-ri, i sipon chi 
caka ch'ac ni yoj oj re i Crísto, lic ca 
najtinic que'e 'ij sak. 2 Rumal.i, yin lic 
quin tij in ^ij chu ch'aquic i sipon; quin е 
pa'anem; suc'ulic quin 'e c'a pa ca 'e q'uis 
wi i be. Queje ile quin 'ano, n-to' ta quin 
etz'anic; lic ronojel in cho'ab quin апо“. 
27 Are i quin апо, lic quin ya in саси! 
pa сах, lic quin рес’ и cho'ab in ch'acul. 
Queje quin ап ile, mokxa n-quin rik ta 
chic i sipon re i Dios. Man yin ne li in 
c'utum chique i winak wach i quelbal 
chi sak, rumal-i, to' in wach 'uri we 
n-quin rik ta chic i we yin. 


Мака сој qui "ij i tiox chi 
xa ril je 'antalic 

1 О 1Ix wachalal, суга] yin 

quiwetamaj wach xqui ап i katit 
ka mam ujer. Je conojel ique xe bin 
chuxe' i sutz' re i Dios; xak conojel ique 
xe totaj rumal i Dios are xe 'ax che i mar 
Cak. ?Conojel 'uri xkajsax ya piquiwi 
rumal i sutz’, xak rumal i mar; rumal-i 
xe'el chique je re i mam Moises. 3Xak 
conojel ique xqui tij i wa chi xwinakir 
cu' rumal i Kajwal. ^Xak i qui ya' yatal 
chique rumal i Kajwal, conojel ique xqui 
tu'u. I yale, xel che i abaj chi xbin си” 
ique pa xe bin wi; i abaj-le, are i Crísto. 
5Ique tupu xquil ronojel ile, laj conojel 
xqui petsaj i roywal i Dios piquiwi. 





29.25 I sipon-le, xa are juban и xak che’ 'antal sotosic che, chi quiqui сој che qui jolom, c'utbal-re chi xe 


ch'acanic. 


49.26 I mer tzij xu bij are iri: Yin quin ап ch'o'oj ronojel in cho'ab, n-to' ta quin ch'ayan pa (ем. 

Rumal-i, xe cam can che i jyub tz'inilic 
pa i xe bin wi. 

SQueje ха 'ani Пе, c'utbal re chake 
yoj, maka rayij tak i n-'us taj, pacha xqui 
ап ique. 7Xak maka сој qui 'ij i tiox chi 
xa ril je 'antalic, pacha xqui ’an jujun 
chique ique. Xqui 'an pacha i tz'ibtal 
can chupam i wuj re i Dios chi cu bij: “I 
winak xe cubi chu tijawic i qui wa, i qui 
уа”; te'uri xe walijic, y xe oc chi xajawic 
(chuwach i qui tiox re óro)." Queje ile 
tz'ibtal canok'. Хак maka 'an i n-ch'am 
taj ги’ i ka ch'acul pacha xqui 'an jujun 
chique ique, y xe cam je veintitres mil 
chique che jun 'ij. Мака tij и ^ijol i 
Kajwal cakilbej-re we ca pe roy wal; 
queje ile xqui 'an jujun chique ique, y xe 
camsax 'uri cumal i cumatz. !^Mi bij yix 
chi n-'us ti co'on i Dios chiwe; queje xqui 
bij jujun chique ique, у xe camsax 'uri 
rumal i ángel aj camsanel. 

п Queje xe ic'aw wi i katit ka mam 
ile ujer, xak tz'ibtal ile chupam и wuj 
i Dios, c'utbal-re chake yoj. Are ile, 
are cuxtabal-re chake yoj chi oj 'o pa 
quisbal tak ?ј ге u wach i jyub ta'aj. 
PRumal.-i, we "o jun, cu na ire chi 'utz 
olic, chu 'ana cwent che rib, mokxa ca 
tzak chupam i n-'us taj pacha xqui 'an 
ique. !?'Olic ca pe u tijawic i јо] yix, 
xui-ri, ni'pa ile chi ca pe piwi, 'is queje 
que ic'aw wi i winak conojel. Xui-ri, i 
Dios quix u to na chuwach ile, man 
queje ile u bim chake. Ire reta'am u 
nimal u cowil i c'ux, rumal-i xa 'atalic 
wach tak ca pe piwi, 'ilbal re u cubibal 
i c'ux. Ire xak cu ya na chiwe wach 
iwelbal chupam, queje ile n-quix tzak ta 
rumal. 

14Yix, chi lic quix waj, iweta'am chi 
i katit ka mam xe tzakic, rumal-i mi ya 
iwib chu cojic u ij jun ох chi xa ril 
antalic pacha xqui ап ique. 15Quin bij 
iri chiwe, man yix ix winak chi 'o i no'oj; 
chi ch'obo 'ut wach i quin bij-i, we lic 
usuc'". 16 Аге caka tw i víno chi cuxtabal 
re u quiq'uel i Crísto, caka tioxij che i 
Dios гита]; are caka ап ile, que'el "игі 'o 


», 

re i Crísto chake. Xak queje i caxlanwa 
chi caka pir chakawach y caka tijo, 
cuxtabal re u ch'acul i Crísto, xak que'el 
chake chi 'o re i Crísto chake are caka 
ар ile. 17 Ха jun chi caxlanwa caka tij 
konojel, tupu oj q'ui; rumal-i coj e'elok 
xa oj jun ch'aculaj. 

18 Chiwila ba i aj Israel winak, wach 
usuc' chique are quiqui tij che i ti' chi 
sujtal chuwach i Dios; que'el chique 
junam qui wach ги’ i Dios. 19 Хак queje 
i tP chi sujtal che jun tiox. Pues n-are 
ta xin bij chi 'o u 'ij jun tiox chi xa ril 
'antalic, xak n-tu 'ij i tP chi qui yom i 
winak chuwach. ??Are i quin bij are iri: 
ni'pa i n-queta'am ti Dios, are quiqui ya 
jun sipon che jun tiox chi xa ril 'antalic, 
n-che ti Dios quiqui ya wi, xa chique 
itzel tak tew quiqui ya wi. N-cwaj taj we 
qui ya i wach cu' itzel tak tew-le. ?! Yix, 
chi qui tij i víno cojbal u 'ij i Kajwal, 
n-camajaw taj we xak qui tu' i víno 
chi cojbal qui ij itzel tak tew. Qui tij i 
caxlanwa re і Kajwal, n-ca majaw ta "uri 
we xak qui tij i caxlanwa que itzel tak 
tew. 22¿Xataba cakaj 'uri, caka petsaj 
roywal i Kajwal chikij rumal i tiox chi 
xa ril 'antalic? ¿Xataba mas 'o ka cho'ab 
yoj chuwach i Dios? Lic n-taj. 


Maka гап pacha i to’ сакај 
yoj; chaka 'ana wach i 'utz 
que'el chique i kachalal 


23 Мок "o jun cu bij: ^Is yatal chic chwe 
pachique сууга] quin 'ano," cu bij. Katzij 
ne-ri, 'is yatal chic chake, xui-ri mok 'o i 
n-ca majaw taj. Katzij 15 yatal chic chake 
wach i caka 'ano, xui-ri mok 'o i caka 'ano 
chi mi jun "o co'on re che. ?^Mi tzucuj xui 
tak i 'utz chiwe yix; are, chi ya i сих chu 
'onquil wach i que'el 'utz chique i iwachi'il. 

?5Yix are qui lọ’ i t? pa quebal, mi 
tz'onoj we xa are sujtal chuwach i tiox, 
xui-ri, chi tija n-ta xak mu bij i c'ux che. 
26Man i jyub ta'aj, xak ronojel ni'pa i 'o 
chuwach, 'is re i Kajwal. 

?7Xak we 'o jun chi n-kachalal taj, 
we xu bij chiwe que i 'ana jun wa'im 





710.7 Exodo 32:6 


1 CORINTIOS 10, 11 


ги, pues we quiwaj, quix 'e ruw’. Chi tija 
wach cu ya chiwe; mi tz'onoj che we 
are і її” sujtal chuwach i ох. 28Xui-ri, 
we "o jun cu bij chiwe: “I ti'-i, are sujum 
chiquiwach i tiox," co'ono, mi tij 'uri i 
ti-le. Queje chi апа ile, mi tijo, rumal 
re ire, man ’utz n-ti cu bij и c'ux rumal. 
29 Are u c'ux ire, xin bij сһіме, man i 
c'ux yix n-ti cu bij che. 

Мок ?о jun chiwe cu bij: “Вау, 'o pin'ab 
yin pachique i cwaj quin 'ano, éwuchac 
"uri 'o i n-quin гар taj, xa rumal "o cu bij 
и сих i jun? 301 yin, wach i quin tijo, 
quin tioxij che i Dios гита], éwuchac "ut 
quin qui ch'a-ch'a wach i quin tijo?" mok 
cu bij. 3! Ix wachalal, ronojel wach i qui 
апо, chi апа cojsabalu'ij i Dios: wach i 
qui tijo, wach i qui tu'u, xak wach i qui 
апо. ?? Chi гапа cwent che wach i qui 
'ano, mokxa que i tzaksaj i je re chic i 
Dios, o xak ique chi c'a maja je re i Dios; 
we je aj Israel winak, o we ne te aj Israel. 
33Xak queje quin ар yin; ronojel wach 
i quin апо, quin ап pen chi 'utz que'el 
chique conojel. N-xui ti wach i que'el 
"ш> chwe yin quin tzucuj, хак quin 
tzucuj wach i que'el 'utz chique i juban, 
quiqui rikbej re i quelbal chi sak. 

1 1 1Chi апа yix pacha i quin ап 
yin, chi quin 'ano pacha xo'on i 
Crísto. 


Ica majawic chi quiqui 'an 
ixokib pa molbal'ib 


?]x wachalal, quin quicot iwu' man 
nic are wi quin i c'unsaj pi c'ux, xak 
quix tijin chu апіс pacha i xin c'ut can 
chiwe. ?Wo'or cwaj yin qui ta u be chi 
i Dios are u wi u jolom i Crísto; xak i 
Crísto are qui wi qui jolom i achiab; xak 
i achiab je qui wi qui jolom i quixokil. 
^Jun achi, are cu tz'onoj che i Dios pa 
molbal'ib, are xak cu bij chique wach 
и "alijinsam i Dios che, we u ch'ukum 
u jolom, q'uixbal que'el ile che i Crísto, 
man ire u wi u jolom i achi. 5Xui-ri, jun 
ixok, аге ca ch'a'at ги i Dios pa molbal'ib, 
аге xak cu bij chique wach и 'alijinsam 
i Dios che, ire we nu ch'ukum ti u jolom, 
q'uixbal que'el ile che i rachijil, man i 

rachijil are u wi u jolom ire. Xak jun 
que'elok pacha elsam bi u wi ronojel. 
$Jun ixok, we n-cu ch'uk ti u jolom, 

mas 'utz 'uri we tene ca c'atzix u wi 
ronojel. We lic q'uixbal che jun ixok chi 
ca c'atzix u wi ronojel, we xi 'elsam u 

wi ru' nawax, xak q'uixbal 'uri che we 
nu ch'ukum ti u jolom are ca ch'a'at pa 
molbal'ib. 7 Jun achi, n-'us taj cu ch'uk 

u jolom; n-cu maj taj man queje ca 
majawic pacha i Dios, хак ca "alijin и” 
u chomal i Dios che. Xak queje i ixok, ca 
’alijin u ^ij u chomal i rachijil che. ?Man i 
Dios are xo'on i nabe achi, n-che ti ixok 
xel wi, are i ixok xel che achi. ?I ixok 
'antalic гита] re achi; i achi n-'antal taj 
rumal re ixok. !?'O u chac 'uri cu ch'uku 
jolom i ixok, "ilbal-re che chi i rachijil 'o 
puwi, man xak coj quil i ángel. !! Xui-ri, 
chuwach i Kajwal, xak jun ka 'ij, man 
ma teji ixokib, n-ti achiab 'uri; xak ma 
teji achiab, n-ti ixokib "uri. !2Katzij, i 
nabe ixok xel che i nabe achi; xui-ri, 
woor, i achi ги’ ixok сајах wi; y ronojel 
715 го’ i Dios са pe wi. 

13 Jun ixok, are cu tz'onoj che i Dios, 
we nu ch'ukum ti u jolom, ¿utz ile qui 
bij yix? 1^Wachalal, lic ke-wi keta'am 
chi lic q'uixbal che jun achi we nimak 
u wi. 15Xui-ri, jun ixok we nimak u wi, 
n-quixbal taj, 'o u ij rumal, man i Dios 
u yom u wi che, ch'ukbal-re u jolom. 

16 We je 'o jujun, junwi quiqui ch'ob che 
ile, yin 'ut xui quin bij chique chi yoj 'ax 
caka 'an wi ile; xak queje ile quiqui 'an i 
jutak tzobaj re i Dios. 


Chaka 'ana cwent kib are caka mol 
kib chu tijawic i wa'im re i Kajwal 
17 Are i quin bij chiwe woor, 'o u chac 

quix in yaj jubi', man wach i quix tijin 
chu 'onquil are qui mol iwib, n-ta 'utz 
co'on chiwe rumal; lic n-'us ta que'el 
chiwe. 1? Nabe quin bij chiwe chi yin in 
tom rason, 'o jujun chiwe chi n-junam 
ti wach are qui mol iwib pa rachoch i 
Dios; colo katzij ile quin bij yin. !?Katzij 
'o jujun chiwe quiqui jec' na quib chixol, 
man ca "alijin na pachin chiwe lic je 
re i Crísto, péro n-are ta ile quin tijin 

chu bixquil. 20Yix, are qui mol iwib chi 
wa'im, “Are i wa'im re i Kajwal,” qui 
bij che. Xui-ri, we n-quiwachi'ilaj ta 
iwib chu 'anic, n-are ti cojbal u ’ij 'uri 

i Kajwal qui апо. ?! Are cu rik i or re i 
wa'im, 'o i quiqui min la quib nabe chu 
tijawic qui wa, 'o i xak que canajic c'a 


que numic, xak ’o i xa 'abaric quiqui 'ano. 


226 Xataba n-ti iwachoch, pa qui tij wi i 
wa, i ya? 'Olic pues. Are i quix tijin chu 
anic-le, xa qui xutbej bi que i qui molom 
quib pa cojbal u 'ij i Dios. Xa qui ya qui 
quix i je niba'. N-quin rik taj wach quin 
bij na chiwe rumal. éXataba quin bij 
chiwe chi 'utz quix tijin chu 'anic? Lic 
n-quin bij taj. 


э, 


I usuc' і wa'im are cuxtabal 
re u camic i Kajwal 


?3] c'utunic chi in уот can chiwe, ги” 
i Kajwal petnak wi. Queje xu 'an ire ігі: 
are a'ab wi chi xjachtaj i Kajwal Jesus 
piqui'ab i aj ch'o'oj chirij, are maja ca 
chaptajic, ire xu chap i caxlanwa, 24у 
xu c'amwaj, xu tioxij che i Dios; te'uri 
xu piro, y xu bij: “Chi tija; iri are in 
ch'acul chi ca pirtaj na, 'anbal 'utz chiwe 
yix. Queje iri chi апа, cuxtabal we yin." 
(Queje ile xu bij chique u tijoxelab.) 
25Xak queje xu ап che i víno are xutzin 
i wa'im; xu chap i bas y xu bij chique: “I 
vin-i, are in quiq'uel c'utbal re i trat сас’ 
chi co'on i Dios cu' i winak; i in quiq'uel, 
are aj uc'anel re i trat-le. Are qui tij tak 
iri, chin i c'unsaj chi c'ux." (Queje ile xu 
bij i Jesus chique.) 26 Rumal-i, are qui tij 
i caxlanwa ги’ i víno, quix tijin 'uri chu 
c'utic chique i winak chi are u camic i 
Kajwal are i tobal-ke. Queje ile que'elok 
c'a are ca c'un tan chic i Kajwal. 


Are caka tij i wa'im re i Kajwal, 
chaka ch'obo wach иѕис’ 


27 Rumal "uri, we 'o jun chi n-kas ta 
cu сој u 'ij i Kajwal are cu tij і caxlanwa 
ги i víno, xa ca tijin 'uri chu Кајѕахіс u 
ij iu ch'acul i Kajwal, xak i u quiq'uel. 
28 Кита! "uri, yix, are qui tij i caxlanwa, 
хак qui tw i víno, chi na u be we "utz 
i c'ux, o we n-'us taj. 29 We 'o jun to’ cu 

tijo, to' cu tu'u, n-cu ch'ob taj chi are 
и ch'acul i Kajwal, xa cu petsaj 'uri u 
tojic и mac chirij. 3? Yix, queje ile quix 
tijin chu апіс, rumal-i je qui chiwe ix 
iwab, n-ta i cho'ab, xak 'o jujun chiwe 
je camnak rumal. ?! Xui-ri, we lic caka 
na'o wach co'on i Ка c'ux, у сака suc'ba, 
n-ta tojbal ka mac 'uri cu tak li Kajwal 
pakawi. 3?I Kajwal, are cu rik i ka mac, 
coj u ya jubi' pa c'ax, suc'bal-ke co'ono, 
man 'utz n-ca sachbex ti ka wach cv i to 
je re u wach i jyub ta'aj. 

33Rumal uri, іх wachalal, chiwoy'ej 
na iwib chiwach, are qui mol iwib che 
i wa'im. 34е "o jun lic ca numic, chu 
tija bi u wa chi rachoch; queje ile chi 
'ana, man n-qui petsaj ti u tojbalil i mac 
chiwij. 'O chic juban tzij cwaj quin bij 
chiwe, xui-ri, c'a te quin bij are quin 
upon iwu'. 


> 


I u Tewal i Dios cu ya i ka 
chac chaka jujunal 


1 2 11х wachalal, ni'pa tak i и уот 
и Tewal i Dios chake, 'anbal re и 
chac, cwaj yin lic qui ta usuc', 

?Lic iweta'am, yix ujer are c'a maja 
qui cuba i c'ux che i Crísto, xi ya iwib 
chi terejic chiquij tak i tiox chi xa je 
mem. ?Wo'or ix re chic i Dios, rumal-i 
cwaj quiwetamaj iri: we 'o jun cu bij, 

“iCha c'okox i Jesus-le!" cu bij, ire-le 
n-uc'am ta 'uri rumal u Tewal i Dios. 
Хак we 'o jun cu bij, “Are i Jesus are i 
Kajwal," ire-le uc'am 'uri rumal u Tewal 
i Dios. 

^L tak i patan chi cu ya i Dios chake, 
lic n-xak ta jun u wach, xui-ri, i u Tewal 
i Dios chi ca jachaw chake, xa jun. 5°15 
jalajuj u wach i ka patan che i Kajwal, 
xui-ri, xa jun i Kajwal chi coj tijin 
chu 'anic u chac. 61 u chac, is jalajuj 
u 'onquil caka 'an che; xui-ri are i Dios 
ca 'anaw i chac-le. 7I Dios cu ya jun ka 
patan chaka jujunal, chi are u sipon 
chake, "alijinsabal-re chi 'o u Tewal ku', 
xui-ri, сга] ire chi 'utz que'el chique 
conojel ru' i sipon-le. SAre і и Tewal 
i Dios cu ya chique jujun, chi wach i 
quiqui bij, lic 'o u nojbal che i qui tzij; 

xak queje juban chic, wach i quiqui bij, 
are 'alijinsabal-re chique i winak wach i 
sak laj tzij re i Dios; xak ique, xa rumal 
u Tewal i Dios que tiqui che i chac-le. 
?Xak 'o juban chic, chi rumal и Tewal 

i Dios, lic nim i u cubibal qui c'ux che 

i Dios. Xak are i mísmo u Tewal i Dios 
chi cu ya chique i juban chic chi que 
cutzirsaj iwabib. 19 Хак rumal ire 'o jujun 
'o piqui'ab quiqui 'an tak i milágro; xak 
'o jujun je ajbil re chique i winak wach 
и 'alijinsam i Dios chique. Xak 'o juban 
chic chi que tiqui chi retamaxic wach 'o 
ги’ jun winak, we are u Tewal i Dios, о 
we xa are itzel tew 'o ги’. Xak 'o juban 
chic, chi rumal u Tewal i Dios, quiqui 
rik jun ch'awbal chi n-quiqui ta tu be. 
Xak 'o juban chic, chi rumal u Tewal 

i Dios, que tiqui chu "alijinsaxic wach 
usuc' i tzij-le. !! Xui-ri, ni'pa i ca 'anic-i, 
xa are u Tewal i Dios ca 'anaw ronojel. 
Ire, xa jun; are ire ca jachaw chake 
chaka jujunal wach caka 'ano, pacha craj 
ire cu ya chake. 


Oj u ch'aculi Crísto 


12 Are o'onom i Crísto, queje pacha jun 
ch'aculaj. Jun ch'aculaj, q'ui u wach; 'o 
и 'ab, 'o rakan, 'o и jolom, nxak ta jun u 
wach; xui-ri, xa jun chi ch'aculaj o'onom. 
I3Konojel yoj, хој e'elok oj и ch'acul i 
Crísto, xa jun xe'elok. N-ta co'ono we 
oj aj Israel winak, xak we oj aj Griégo 
winak; n-ta co'ono we xa oj u mocom 
jun chic, 'o we n-ta kajaw. Are xkajsax 
ya pakawi, xa oj jun ch'aculaj xoj e'elok 
rumal u Tewal i Dios; xak xa jun u Tewal 
yatal chake chaka jujunal. 

1^Yoj chi oj re i Crísto oj pacha jun 
ch'aculaj. Jun ch'aculaj, q'ui u wach, 
n-xak ta jun. 151 rakan i ch'aculaj, we 
cu bij: “Yin n-in ta 'abaj, rumal-i n-in ta 
re i ch'aculaj," mok cu bij, ¿xataba n-re 
ta игі i ch'aculaj? Re pues. 16Хак iu 
xiquin i ch'aculaj, we cu bij: “Yin n-in ta 
u ba'wach, rumal.-i n-in ta re i ch'aculaj," 
mok cu bij, éixataba n-re ta "uri i 
ch'aculaj? Re pues. !7We tene ronojel i 
ka ch'acul 'is ka ba'wach, ¿wach i tanic 
"uri caka 'ano? We tene ronojel i ka 

ch'acul 'is ka xiquin, ¿wach i sikanic 'uri 
caka 'ano? !8Xui-ri, i Dios 'is u yijbam 
pacha craj ire; "is pa ropis-wi, ра хе u сој 
wi che i ka ch'acul. !?We tene ronojel xa 
jun u wach, n-ta ne ka ch'acul-i. 20 Xui-ri, 
n-queje ti ile xelic; tupu q'uial u wach 'o 
che, xa jun ch'aculaj 'elnak ronojel. 

21 Rumal.i, i ka ba'wach n-cu bij ta 
che i Ка 'ab: “Yet, n-ta a chac chwe.” Хак 
queje i ka jolom, n-cu bij ta che i kakan: 

“Yix, n-ti i chac chwe." N-cu bij ta ile. 
?2Ni'pa i 'o che i ka ch'acul, 'o jujun 
chique chi n-ta kas qui cho'ab, caka bij 
yoj; xui-ri, ile mas quiqui rik u chac 
chake. 23 ХаК nipa i 'o che i ka ch'acul 
chi coj quix che, mas caka chajij; xak 
nipa ile chi n-ca majaw taj ca 'iltajic, 
pues сака ch'uku. ?^Xak ile chi 'utz we 
ca 'iltajic, п-и chac caka ch'uku. Queje 
ile xu yijba i Dios i ka ch'acul; піра i 'o 
che chi n-ta kas u "ij, и уот "uri mas и 'іј. 
25Queje xo'on i Dios ile che i ka ch'acul; 
craj ire ni'pa tak i 'o che n-quiqui 'an 
ta ch'o'oj chiquiwach, xa quiqui to quib 
chiquiwach. 26 We "o c'ax che jun kakan 
jun ka 'ab, xak ronojel i ka ch'acul cu 
na и c'axc'ol. Xak queje ile, we хуа’ u 
"jj i kakan, we xi ka "ab, xak ca quicot 
ronojel i ka ch'acul. 

27 үіх junam "uri ix и ch'acul i Crísto, 
y nipa і 'о che, 'is 'o ropis. ??Rumal 'uri 
i Dios u yom i chac chi jujunal chi ix 
jutzobaj re ire: nabe, je 'o i apostelab; 
ucab, 'o jujun је ajbil re chique i winak 
wach и а]іјіпѕат i Dios chique; urox, je 
'o i tijonel que i kachalal; te'uri o jujun 
quiqui 'an i milágro; te'uri 'o jujun que 
cutzirsaj iwabib; te'uri je 'o jujun lic 
que tonic; te'uri 'o i que uc'aw u tzam 
chique i je re i Dios, te'uri 'o i quiqui 
rik jun ch'awbal chi n-quiqui ta tu 
be. 29 ¿Je conojel tak wa, je apostelab? 
éXataba conojel je ajbil u tzij i Dios? 
éXataba xak conojel 'is je tijonel que i 
kachalal? éXataba conojel quiqui 'an i 
milágro? 30 Је conojel tak wa quiqui rik 
utzirsaxic iwabib? ¿Je conojel tak wa 
quiqui rik jun ch'awbal chi n-quiqui ta 
tu be? éXataba conojel 'is quiqui rik u 
'alijinsaxic i tzij-le chi junwi? N-conojel 

taj. ?! Ix wachalal, chi уа i c'ux chu rikic 
tak i sipon-le chi mas 'utz; xui-ri, 'o jun 
chic mas nim u chac chuwach ni'pa tak 
ile, chi 'o u chac chi ya i c'ux che; ile are 
i c'axnabal c'uxij. 


Chuwach i Dios, mas nim u 
chac i c'axnabal ka c'ux 


1 3 1We tene quin rik qui ch'awbal 
conojel i winak chuwach i jyub 
ta'aj, xak i qui ch'awbal i ángel, xui-ri, 
we n-ta c'axnabal in c'ux chique i winak, 
n-ta que'el wi 'uri; xa que'el 'uri pacha 
jun tambor to' ca punpatic, xak pacha 
jun campan to' ca ch'inawic. ?Xak we 
tene i Dios cu ya jun tzij chwe, chi que 
in bij chique i winak; we tene xak quin 
ta u be wach u 'anom i Dios chi n-quiqui 
ta tu be i juban; xak we tene ronojel 
'js weta'am; хак we tene quin tiqui chi 
relsaxic nimak tak jyub pu q'uijibal 
rumal u cubibal in c'ux che i Dios; xui- 
ri, we n-ta c'axnabal in c'ux chique in 
lo'c'anij, n-ta que'el wi 'uri ni'pa tak i 
quin 'ano-le. ?We 'is quin jach bi ronojel 
ubitak-we chique i niba'ib, we xak quin 
ya wib chi ca porox na in ch'acul rumal 
u cubibal in c'ux che i Kajwal, xui-ri we 


n-ta c'axnabal in c'ux, n-ta co'on re chwe. 


^Jun, we 'o c'axnabal и c'ux,'ou 
nimal u c'ux 'uri chique i winak, xak aj 
'anol 'utz chique conojel; хак n-ca pe ti 
roywal we jun rachi'il cu rik i 'utz; xak 
n-cu tzucuj ti u cojic u 'ij ire, xak n-co'on 
ta nim che rib. We 'o i c'axnabal и c'ux, 
chom 'uri wach i cu 'ano, n-to' ta xui re 
ire cu ch'obo, n-to' ta ca pe roywal. Jun, 
we 'o i c'axnabal u c'ux, n-cu Col ti u 
mac u lo'c'anij pu c'ux. Xak n-ca quicot 
ta che i n-suc'ul taj, xui ca quicot che 
i utz suc'ulic. 7 Jun, we 'o i c'axnabal u 
c'ux, nim i cu cuyu; xak cul u c'ux che 
u tzij i rachi'il; xak cul u c'ux che chi 
ronojel 'is 'utz quelic; хак cu ch'ij ni'pa i 
c'ax ca pe puwi. 

8] c'axnabal c'uxij 'o пі u chac chake 
que'e 'ij sak. Xui-ri, cu rik ni 'ij chi n-ta 
chic u chac we oj ajbil u tzij i Dios; cu 
rik ni 'ij chi n-ta chic u chac we coj 
ch'aw che i ch'awbal chi n-caka ta tu 

be; xak n-ta chic u chac we "o i ka no'oj. 
Woor, xa jubi' keta'am, n-ronojel taj; 
woor xa jubi’ u bim i Dios chake chi 
caka paxsaj chique i winak. !?Xui-ri, are 
cu rik i "ij chi Dios co'on chake oj tz'akat, 
n-ta chic u chac chake pacha i caka 
ап woor, ile ѓо’ quic'awic. !! (Que'el 
na chake pacha xe'el chake yoj, are oj 
ch'utik): yin, are c'a in ac'al, xin ch'awic 
lic ac'al, i in no'oj pacha ac'al, wach xin 
ch'ob pin jolom, pacha ac'al. Xui-ri, are 
xin achiaric, 'is xin сапа] can ile. !?Are 
i coj tijin chi rilic wo'or, are pacha coj 
taken chupam jun espej chi n-kas ta 
'utz, man n-kas ta sakil cakilo; xui-ri 
co'on panok, cakil u wach i mer sakil. 
Are i weta'am woor, ха jubi’; n-ronojel 
taj quin ta u be che i Dios. Xui-ri, co'on 
panok, ronojel 'is cwetamaj che, xak jun 
ru' pacha i Dios 'is reta'am chwe yin. 

13] u cubibal ka c'ux che i Kajwal, xak 
i u cubibal ka c'ux che і 'utz chi cakil 
na, xak i c'axnabal ka c'ux, i oxib-le n-tu 
q'uisic; xui-ri, are i c'axnabal ka c'ux are 
i mas "o rajwaxic chake. 


'O u chac ca "alijinsax иѕис’ jun 
ch'awbal we n-ca tataj tu be 
1 4 1СМ апа pen "uri и c'axnabali 
c'ux che i lo'c'anij, te'uri chi rayij 
u rikic tak i sipon re i Dios. Che i sipon- 
le chi Dios cu jacho, are i mas 'utz, are 
u rikic u bixquil chique i winak wach 
u bim i Dios chiwe. ?We "o jun ca chaw 
che jun ch'awbal chi n-ca tataj tu be, xui 
ги’ i Dios 'uri ca lapan wi; n-cu' ti winak 
ca lapan wi, man ique n-quiqui ta tu be. 
Ile chi ca tijin chu bixquil are rumal u 
Tewal i Dios, xui-ri, i usuc' i tzij-le xa 
uwam u wach. 3Péro n-queje ti ile co'on 
i jun chi cu bij chique i winak wach u 
'alijinsam i Dios che. І и tzij chique, are 
tobal-que che qui c'aslemal chuwach i 
Dios, are yabal re u cowil qui c'ux, xak 
cubsabal re qui c'ux. ^We "o i tzij quel pu 
chi' jun chi n-ca tataj tu be, xui che ire 
i utz; péro we о jun chi % cu bij chique 
i kachalal chi u 'alijinsam i Dios che, ire 
que u to 'uri che i qui c'aslemal chuwach 
i Dios. 

*Cwaj yin, we ta iwonojel yix qui rik 
jun i ch'awbal junwi, xui-ri, are mas 
cwaj yin, are u rikic u bixquil chique i 
kachalal wach u tzij i Dios chique. Mas 
"utz ігі chuwach i tzij chi n-quiqui ta tu 
be i winak. N-tu chac ile chique we n-ta 
jun ca bin chique wach usuc*. Xui-ri, we 
'o jun ca bin chique, cu rik 'uri u chac 
chique che i qui c'aslemal chuwach i 
Dios. 61х wachalal, rumal-i, we tene 
quix 'e in solij, we quin ch'a'at iwu' che i 
ch'awbal chi n-ca tataj tu be, n-cu rik tu 
chac chiwe. Xui-ri, we que in bij chiwe 
wach u а]іјіпѕат i Dios chwe, ile 'ut 
cu rik u chac chiwe. Xak we quin c'ut 
chiwe wach i weta'am yin che i sak laj 
tzij re i Dios, cu rik 'uri u chac chiwe. 
Xak we quin bij jun tzij chiwe chi petnak 
ru' i Dios, xak we quix in tijoj che i be re 
i Dios, ile cu rik 'uri u chac chiwe. 

7] ch'awbal chi n-ca tataj tu be, quin 
junamsaj ги’ jun su, xak ги’ jun quitara; 
ile we n-'us ti u ch'awsaxic ca 'anic, n-ca 
tataj taj wach usuc' i bix ca ch'awsaxic. 
$Xak queje jun trompet que i soldádo, 
we n-'us ti u ch'awsaxic ca апіс, i 


soldádo n-que walij la ta 'uri che i ch'o'oj. 


?Xak queje yix, wach i quel pi chi', we 
n-sakil tu bixquil, épachin quix taw 'uri 
che i tzij? I xi bij, to' ca c'ami bi rumali 
tew. 10 Katzij пе-гі, lic q'uial u wach i ka 
ch'awbal chi, chuwach i jyub ta'aj; xak 
nipa i сој ch'awic 'is 'o usuc". П Xui-ri 
yin, we n-quin ta tu be u ch'awbal jun, 
quin e'el che ire pacha in aj naj, xak ire, 
que'el chwe yin, n-wach ta aj tinimit. 

12 Кита! 'uri, yix chi lic qui rayij tak i 
sipon re u Tewal i Dios, chi tz'onoj che 
ni'pa tak ile chi cu rik u chac che i qui 
c'aslemal i jutzobaj kachalal. 

13 Кита! 'uri, we 'o jun са ch'aw che 
jun ch'awbal chi n-cu ta tu be, chu 
tz'onoj 'uri che i Dios chi ca 'alijinsax 
na che, wach usuc' que'el i tzij-le, man 
cu гаіјіпѕај chique i kachalal. !1^Yin, we 
quin ch'a'at го i Dios pa ch'awbal chi 
n-quin ta tu be, аге і wanima ca ch'a'at 
ru' i Dios, xui-ri, i in no'oj n-ta co'on re 

che. 15¿Wach quin гап 'ut? Quin tz'onoj 
na che i Dios ги’ i wanima, xui-ri, хак ru 
in no'oj quin tz'onoj na che. Quin bixan 
na ги i wanima, xui-ri, xak ги in no'oj 
quin bixan na. !6Yet, are ca c'amwaj 

ca tioxij che i Dios, we xui ca bij ru' i 
tzij chi n-ca tataj tu be, i jun chi to' cu 
ta, éwach u ya'ic u wach 'uri awu' chu 
tioxixic ile? N-cu ya taj, man n-cu ta tu 
be wach i ca bij. 17 Мок i a tioxbal-le che 
i Dios lic "utz, lic chom, xui-ri i jun-le, 
n-ta co'on re che u c'aslemal chuwach 

i Dios. !5Yin quin tioxij che i Dios man 
u yom chwe mas quin ch'a'at che i tzij 
chi n-ca tataj tu be, mas quin tiqui yin 
che ile chiwach yix iwonojel. !? Xui-ri 
yin, are quin ch'a'at pa qui molbal'ib i 
je re i Crísto, are i cwaj yin, quin bij i 
tzij chi quiqui ta u be, tijojbal-que. Mas 
utz queje ile quin 'ano, tupu xa jo'ob tzij 
quin bij; 'utz na ile chuwach i quin bij 
lajuj mil tzij chi n-quiqui ta tu be. 

20]x wachalal, mi апо pacha ix ch'utik 
che i ch'obonic. Katzij, 'utz we ix pacha 
ix ch'utik chi c'a maja que macunic, xui- 
ri chi 'ana che i no'oj pacha ix achiab 
chic. ?! Chupam u wuj i Dios, queje iri 
cu bij: 

Che i tinimit-i, quin ya ni in tzij 
chique ru' qui chi' i junwi qui 
ch'awbal. 

Quin уа in tzij chique ги qui ch? і 
ne te cach aj tinimit. 

Tupu queje ile quin 'an chique, ique 
n-quiqui coj ti retalil che wach i 
quin bij. 

(Queje ile xu bij i Кајуа!°.) 

22 Che i tzij-le chi tz'ibtalic, cakil 
yoj iri: jun ch'awbal chi n-ca tataj tu 
be, Пе 'ut are c'utbal-re chique ni'pa 
c'a maja que cojon che i Kajwal; n-are 
ta c'utbal-re chique i je cojon-nak chic. 
Xui-ri, i je cojon-nak chic, ca ya' chique 
chi quiqui bij chique i cachalal wach i 
tzij chi и 'alijinsam i Dios chique; n-are 
ta chique i maja que cojonic. ?3Yix, are 
ix moltajnak, we iwonojel quix oc che i 
ch'awbal chi n-ca tataj tu be, y we xe oc 

juban winak iwu' chi ni cwenta taj, o we 
n-que cojon ta che i Kajwal, quiqui bij 
na игі chi xa іх сиј, (rumal i ch'awbal- 
le chi n-quiqui ta tu be). ?^Xui-ri, we 
quix tijin chu bixquil wach и 'alijinsam 

i Dios chiwe, we coc jun iwu' chi ni 
cwenta taj, we xi maja cu jach rib che 

i Kajwal, ire cu na 'uri u mac pu c'ux, 
are cu ta wach quix tijin chu bixquil. 
Ire, iwumal yix, cu па игі u be chi aj 
mac. ?5Que'el 'uri che, wach і ruwam rib 
pu c'ux ca "alijinsax che. Te'uri, ire ca 
xuqui'ic, y cu сој u ’ij i Dios; cu bij chi i 
Dios lic 'o iwu' yix. 


Are caka mol kib, moj ch'okowic 


26 ¿Wach "ut, ix wachalal? Are qui mol 
iwib, je 'o ni quiqui bixaj ni u 'ij i Dios, 
xak je 'o ni quiqui c'ut chique i juban; 
xak je 'o ni quiqui bij wach u 'alijinsam 
i Dios chique. Xak je 'o ni quiqui bij na 
jun tzij chiwe che i ch'awbal chi n-ca 
tataj tu be; xak je 'o ni quiqui bij na 
chiwe wach usuc' i tzij-le. Xui-ri, ronojel 
tak ile, chu rika u chac che i c'aslemal 
yix chi ix jutzobaj re i Dios. 27 Ме 'o i 
que ch'aw che i ch'awbal chi n-ca tataj 
tu be, chiqui jala na quib che i ch'a'atic; 
xui-ri xa je queb, o xa je oxib que 
ch'awic, me ch'aw q'ui. Xak 'o u chac 'o 
jun chic cu sakij chique conojel wach 
i xqui bij-le. 28 We n-ta jun са sakiw 
chique wach i quiqui bij, me ch'aw 'uri 
pa molbal'ib; xui che ch'a'at ги’ i Dios 
quituquel. 29 ХаК queje ique chi quiqui 
bij wach и "alijinsam i Dios chique, 
chiqui апа xa је queb oxib; i juban 'o 
u chac chiqui ta u be we lic ru' i Dios 
petnak wi wach i xqui bij, o we п-ги’ 
taj. 3? Ique chi je cul chu tayic, we хак 
te'et 'o jun chique chi "o i cu bij i Dios 
che, i jun chi ca tijin chi tzij, chuxlan na 
uri che u tzij. ?! We queje ile, iwonojel 
yix chi "o i tzij и 'alijinsam i Dios 
chiwe, quix tiqui chu bixquil we qui jal 
iwib chu 'onquil. We queje ile qui 'ano, 
conojel que nawic, xak conojel ca q'uiar 
u cowil qui c'ux. ??Ni'pa i je ajbil re i 
tzij chi ca 'alijinsax chique rumal i Dios, 
we xpe jun tzij re i Dios piqui jolom, are 

ique je rajaw umpa quiqui bij na, xui-ri 
chacoy'ej na. 33 Man we coj ch'okowic, 
n-are ta re i Dios ile; are i craj i Dios, 
"и> chom oj "olic. 

Chi 'ana yix pacha quiqui ап і је re i 
Crísto pa ronojel tak tzobajil pa quiqui 
mol wi quib; 34i ixokib me ch'awic are i 
molom iwib, man n-yatal ta chique we 
que ch'awic. 'O u chac que cojon chique 
i cachijil pacha cu bij i ujer 'atbal tzij. 351 
ixokib, we 'o cacaj caquetamaj, chique 
tz'onoj chique i cachijil ги ja; n-cu maj 
ta chique we que ch'aw pa molbal'ib. 

36 cXataba iwu' yix xpe wi і и tzij i 
Dios? N-iwu' taj. cXataba xui chiwe yix 
yatal wi? N-xui taj. 37 We 'o jun chiwe 
yix, cu na ire chi 'o pu'ab cu bij u tzij 
i Dios chique i winak, we xi jun chic 
patan yatal che rumal u Tewal i Dios, 
chu ta и be "uri iri: i tzij-i chi xin tz'ibaj 
chiwe, are u bim i Kajwal chi qui 'ano. 
38Xui-ri, we 'o jun n-co'on ta cas che 
wach іп bim, ті ар cas "uri che ire. 

39Ix wachalal, chi ya iwib chu bixquil 
u tzij i Dios (are ile mas cu rik u chac 
chique iwachalal); xui-ri, me i 'atij i que 
ch'aw che i ch'awbal chi n-ca tataj tu be. 
40 Xui-ri, ronojel wach i qui гапо, chi апа 
pacha ca majawic; mix ch'okowic. 


I Jesucrísto walijnak 
chiquixol i camnak 


1 5 1Ix wachalal, cwaj quin c'unsaj 
chi c'ux i tzij chi xin bij can 
chiwe che i 'elbal chi sak; cwaj quin bij 
usuc' chiwe. I tzij-le are i tzij chi xi coj 
yix, xak c'a are 'o wi wo'or chi lic jiquil i 
c'ux che. ?Rumal i tzij-le, quix el yix chi 
sak, xui-ri, we n-qui sach ti u cubibal i 
c'ux che wach i xin bij, o we xa junwi xi 

cojo. 

3Nabe, i tzij chi xin c'ut chiwe, хак 
jun ги i c'ut-tal chwe yin; are iri: i 
Crísto xcamic tojbal-re i ka mac, pacha i 
tz'ibtal can ujer cumal i ajbil u tzij i Dios 
(are c'a maja calax wi i Crísto). ^Xin bij 
chiwe chi ire xmukic, xak xwalij churox 
7), lic queje pacha cu bij i tzij chi tz'ibtal 
canok. 5Xak xin bij chiwe chi xu c'ut 
rib che i ma Pédro, te'uri xu c'ut chic 

rib chique i juban u tijoxelab. ° Te'uri 
xu c'ut rib chique i kachalal, mas che i 
quiniénto cuc'am quib conojel. Chique 
ique je q'ui c'a je c'aslic, xui-ri je 'o jujun 
je camnak chic. 7Te'uri xak xu c'ut rib 
che i ma Jacóbo, y te'uri chique conojel 
i apostelab. 

8Те”игі, pa q'uisbal ге, хак xu c'ut 
rib chwe yin. Chupam i 'ij-le, in pacha 
jun noch’ n-tz'akat tu 'ij, xak te'et 
xalaxic. ?Yin, n-ta kas in 'ij pacha qui 'ij 
i juban apostelab; n-kas ta ca majawic 
ca bix “apóstol” chwe, man хіп 'an 
ch'o'oj chiquij i je jutak tzobaj re i 
Dios. !?We 'o jubi' in ’ij, xa are rumal i 
rutzil u c'ux i Dios chwe. I rutzil u c'ux 
u уот chwe, n-to' ta xu уа chwe, lic 
xu rik u chac chwe man yin mas xin 
chacun chiquiwach i juban apostelab. 
Xui-ri, n-yin ta xin 'anawic, are i Dios 
xa 'anawic rumal i rutzil u cux chwe. 
1 N-ta co'ono we are yin quin paxsaj i 
tzij, o we je are ique quiqui paxsaj, xak 
jun chi tzij caka paxsaj, xak mísmo are i 
tzij chi i cojom yix. 


Ije camnak ca c'un chic 
sak chiquiwach 


12Bay, i tzij chi ka bim can chiwe are 
iri: chi i Crísto walijnak chic chiquixol 
i camnak, éwuchac 'uri 'o jujun chiwe 
que tijin chu bixquil chi i camnak 
n-que walij ta chic? !3We ta katzij 
chi i camnak n-que walij ta chic, xak 
n-queje tene xwalij-i i Jesucrísto. 14Ma 
ta xc'un chic sak chuwach i Jesucrísto, 
n-tu chac 'uri coj tijin chu paxsaxic u 
tzijol; xak i u cubibal i c'ux yix, n-tu 
chac "uri que'el chiwe. 15We ta queje 
ile, ni'pa 'uri i ka bim chiwe chirij i Dios, 
que'elok xa t'orbal tzij, man ka bim chic 
chiwe chi Dios xu c'unsaj sak chuwach 
i Crísto. We n-katzij taj chi i camnak ca 
c'unsax chic sak chiquiwach, xak queje 
uri i Jesucrísto, n-xc'unsax tene sak-i 
chuwach. 161 camnak, we n-que walij ta 
chic, xak n-xwalij tene-ri i Crísto. 17 Ма 
ta xwalij i Crísto, i u cubibal i c'ux yix, 
п-и chac 'uri que'el chiwe, xak c'o tene 
i mac-i chiwij. 18 We ta queje ile, xak i 

kachalal chi je camnak chic, xe sachsax 
tene-ri pa tojbal mac. !?To' ne ka wach 
yoj-i we ta xa waral chuwach i jyub ta'aj 
'o wi i 'utz chi koy'em che i Crísto; lic to’ 
ka wach "uri chiquiwach conojel i winak. 
20 Xui-ri, lic katzij chi i Crísto xc'un 
chic sak chuwach; are ire i nabe xwalijic, 
alijinsabal-re chake chi conojel i camnak 
que walij na. ?! Rumal jun achi xoc li 
camic chakaxol; xui-ri xak rumal jun 
achi que walij ni camnak. ??Conojel 
que camic man 'о re i Adan chique; хак 
conojel (i je re i Crísto) que c'asi chic 
man "o re i Crísto chique. 23 N-xak jun 
taj сој walijic, man nabe xwalij i Crísto; 
xui-ri are ca c'un chalok, te'uri coj walij 
yoj chi oj re ire. ?^Te'uri ра q'uisbal re, 
i Crísto cu kajsaj игі qui cho'ab conojel 
nipa i је 'o piquiwi i winak, ni'pa i 
pacha nimak tak 'atol tzij, ni'pa tak i 'o 
qui cho'ab chi n-ca ај ta qui wach. 
Te'uri are tiquinak chic che i qui cho'ab, 
cu jach i 'atbal tzij pu'ab i ka Kajaw Dios. 
25Man i Crísto n-quel ta che u patan 
chi 'atol tzij са cu rik ni ’ij we xkajsax 
ni qui cho'ab conojel i je aj ch'o'oj chirij. 
26] q'uisbal-re chique chi ca sachsax ni 
u wach, are i camic. ?7 Man i Dios, 'is 
ronojel cu ya па pu'ab i Crísto; queje ile 
tz'ibtal can chupam i wuj re i Dios; xui-ri 
are cu bij chi is ronojel cu ya pu'ab, n-cu 
bij taj chi Dios mísmo coc pu'ab i Crísto, 
man are i Dios are yawnak ronojel che i 
Crísto. 281 Crísto, are cu rik i "ij chi are 
is 'o chic pu'ab, te'uri ire, chi u C'ojol i 
Dios, cu jach rib pu'ab u Kajaw, man are 
ire yawnak ronojel pu'ab u C'ojol. Te'uri 
i Dios ca q'uiji puwi ronojel i nipa i 'olic. 
290 jujun quiqui tz'onoj ca kajsax 
ya piquiwi, tobal-que i je camnak chic 
quiqui bij ique. Bay, we xak quiqui 
bij chi n-que walij ta chic i camnak, 
éwuchac 'ut queje quiqui "an ile? I 
camnak, we n-ca c'un ta chic sak 
chiquiwach, éwuchac "ut quiqui tz'onoj 
u kajsaxic ya piquiwi piqui q'uexel i 
camnak? 
30We n-katzij taj chi que walij chic i 
camnak, yoj п-и chac ne-ri we caka уа 
kib pa camic chu bixquil i tzij-le. 31 Ix 

wachalal, 'ij ij іп 'o chuwach i camic. Lic 
katzij ile, xak jun ru' lic katzij chi nim 
in quicotemal iwumal yix chi ix re chic 
i Kajwal Jesucrísto. 3?We tene n-katzij 
taj chi coj walij chic, ¿wach u chac 'uri 
xin tij uyej pa Efeso, pacha jun achi ca 
tijin chi ch'o'oj cu' itzel chicop? We tene 
n-katzij taj chi coj walij chic, to' quin 'an 
ne we-ri pacha quiqui bij i winak: “Сһој 
wa'ok, choj 'abarok, man chwek ya oj 
camnak chic," que cha. 

33Mi ya chique quix qui t'oro, mokxa 
que'elok pacha cu bij jun tzij: "Jun 'utz 
laj winak, we que rachi'ilaj i ne te 'utz, 
cu sach "uri и 'onquil i 'utz,” ca bixic. 
34Chi jicba i nojbal; chi mayij і quix 
macunic, man je "o jujun chiwe yix 
n-queta'am ti Dios; quin bij ile chiwe, 
yabal re i q'uix, suc'bal iwe. 


Are coj walij tan chic, i ka ch'acul 
n-cu maj taj pacha i re wo'or 


35 Мок 'o jujun chiwe que binic, ¿wach 
u c'unic tan chic sak chiquiwach i 
camnak? ¿Wach ca tzun tan chic i qui 
ch'acul? mok que cha. 36е xa tont laj 
tzij quiqui bij. Iweta'am yix, jun ija, are 
ca tiquic, ca muk na, te'uri ca ро’ tan 
chic y ca c'asi chic. 37N-are ti queycak 
chic ca tiquic, xa are i ral ija ca tiquic; 
queje i aros' ile, xak queje i juban chic 
ija. 381 Dios co'on panok, che i ija-le, 
co'on queycak che pacha u ch'obom 
ire; co'on che chi qui jujunal pacha ca 
majaw chique. 3?Ni'pa i ch'aculaj, n-xak 
ta jun ca tzunic; i qui ch'acul i winak, 
winak que tzunic; i qui ch'acul i chicop, 
chicop que tzunic; xak queje i tz'iquin, 
xak queje i саг, junwi que tzunic. 40O 
i ch'aculaj aj chicaj, xak 'o i ch'aculaj 
aj chuwach i jyub ta'aj. Xui-ri, i qui 
chomal i je aj chicaj, n-xak ta jun ru' i 
ka chomal yoj oj aj pulew. *Xakiu 
chomali 'ij, n-xak ta jun ги’ і и chomal i 
ic, xak queje і ch'umil, n-xak ta jun ги u 
chomali ij, i іс. Хак queje tak i ch'umil, 
n-ak ta jun i qui chomal chiquiwach. 
42Xak queje co'on i ka ch'acul ile are ca 

walij tan chic. Ni'pa i muktalic, ile ca 
'ayic; xui-ri are ca c'unsax sak chuwach, 
i ch'aculaj-le junwi chic, n-ca cam ta 
chic. 43 Wach i muktalic, n-tu "ij, xui-ri 
we xc'unsax sak chuwach, i ch'aculaj-le 
lic nim u chomal. Wach i muktalic, n-tu 
cho'ab, xui-ri we xc'unsax sak chuwach, 
lic 'o ni u cho'ab. ^^Wach i muktalic, 
to' ka ch'acul re waral; we xc'un sak 
chuwach, are chic i ka ch'acul aj chicaj. 
'O i ka ch'acul to' re u wach i jyub ta'aj, 
xak 'o i ka ch'acul re aj chicaj. 

^5Keta'am ile, man i tzij chi tz'ibtal 
chupam u wuj i Dios cu bij: ^I Adan, 
chi nabe achi, хуа’ u c'aslemal che u 
ch'acul," queje ile cu bij". Xui-ri, i Crísto 
chi q'uisbal Adan caka bij che, are ire 
are ca yaw i sakil c'aslemal. *6Chi caka 
ta wi, i nabe ka ch'acul, xa re u wach i 
jyub ta'aj; te'uri ca ya' i ka ch'acul rei 
chicaj. 471 nabe achi, yijbam che ulew, 
ire xa re u wach i jyub ta'aj; i ucab achi, 
chi are i Jesucrísto, ire aj chicaj. 481 ka 
ch'acul re u wach i jyub ta'aj, хак jun u 
'anic pacha i u ch'acul i achi chi 'antal 
che ulew; xak i ka ch'acul aj chicaj 
queje pacha re i jun chi c'un-nak chicaj. 
49Wo'or coj majaw ru' i achi 'antal che 
ulew; xak co'on panok coj majaw ru' i 
achi aj chicaj. 

*?Ix wachalal, are i quin bij-i are iri: 
i ka ch'acul chi to' bak, to' ti', n-coc ta 
chila chicaj ru' i Dios. N-coc taj, man 
ni'pa tak i n-ca najtin taj, n-ta re che ile 
chi n-tu q'uisic. 5! Chitape" quin "alijinsaj 
na jun tzij chiwe chi ujer uwam u wach. 
Are iri: n-konojel taj coj cam na, xui- 
ri konojel ca jalwachix ni ka ch'acul. 
52 Juntir co'on ile chake, are ca ch'aw i 
trompet re i q'uisbal 'ij; xa juntir pacha 
u 'onquil jumutz'aj ka ba'wach, queje 
co'on ka jalwachixic ile. Are ca ch'aw ni 
trompet, nipa i je camnak, ca c'un sak 
chiquiwach, y yoj, chi ni'pa i oj c'aslic, 
ca jalwachix ni ka ch'acul. 53 Ronojel i 'o 
chake chi n-cu chij ta пај, 'o u chac са 
jalwachix na ru' ile chi n-ca q'uis taj. I 
ka ch'acul chi to' ca camic, 'o u chac ca 

jalwachix na ru' i ch'aculaj chi n-ca cam 
taj. *^*Ni'pa і 'o chake chi to' ca 'ayic, ca 
jalwachix na che ile chi n-ca 'ay ta chic; i 
ka ch'acul chi to' ca camic, ca jalwachix 
na che i n-ca cam ta chic. Are cakil ile, 
caketamaj chi n-ta chic camic; que'elok 
pacha cu bij u wuj i Dios: ^I camic 
ya chuptal chic; ya xkajsax u cho'ab." 
55 (Que'elok pacha сака bij queje iri che 
i camic): “Yet, at ma Camic, iya n-ta 
chic pa'ab ca ап c'ax chake! Yet, at ma 
Pantion, xa ch'ob yet cat tiqui na chake, 
péro n-xat tiqui taj," coj cha na che. 
56Queje ile que'el chake, man we n-ta 
chic ka mac chikij, n-coj canaj ta can 'uri 
che i camic. I macunic, n-ta chic u cho'ab 
ракамі man ој 'o chic pu'ab i Jesucrísto, 
ој n-ta chic pu'ab i ujer 'atbal tzij. 
57 C'amori che i Dios, man rumal i xo'on i 
Kajwal Jesucrísto, i Dios u yom chake chi 
coj tiqui na che i u cho'ab i camic. 
58Rumal.i, ix wachalal chi quix waj, 
lic chi jicba i c'ux; co chix tac'alok. Chi 
cowij mas u 'onquil i u chac i Kajwal. 
Iweta'am yix, 'utz que'el i chac-le chi 
quix tijin chu 'anic junam ги i Kajwal. 


I mer chi quiqui molo, tobal 
pan que i cachalal 


1 6 1Wo'or quin bij chiwe che i mer chi 
ca molic, tobal pan que i kachalal 
chila pa Jerusalen: chi 'ana yix pacha in 
bim chique i kachalal pa tak tzobajil pa 
jyub Galácia. 2Ра tak domíngo, yix chi 
jujunal, ni'pa i ch'acom pa seman, chi 
jacha ni'pa i quiwaj qui ya'o, y chi colo. 
We queje qui ап ile, are quin uponic, 'is 
yij chic 'uri iwumal, n-c'a te ta quix oc 
chu 'anic are quin uponic. 3Che i cha yix 
pachin que 'e chu ya'ic i mer chique i 
kachalal c'a pa Jerusalen. Are quin upon 
iwu’, que in tak bic, xak quin tz'ibaj bi jun 
wuj chi quiqui сат bi cu. 4We са majawic 
chi yin quin 'ec, xak que 'e ique wu'. 


Xu ya pan rason chique chi cupon cu? 


5Que in solij ni jutak tzobajil kachalal 
pa jyub Macedónia, te'uri quin upon iwu 

yix, are in ic'awnak chic chila. 9We xin 
uponic, cwaj quin najtin jubi’ iwu', colo 
са quic'aw ni 'alaj. Te'uri, mokxa qui 
ya jubi' u cowil in c'ux are quin maj tan 
chic in be. 7N-quin ic'aw ta iwu' woor, 
man n-cwaj ti yin we to' quix 'e wila; 
cwaj quin q'uiji q'uial 'ij iwu', we cu ya 
i Kajwal chwe. 8Хиі-гі, quin q'uiji na 
waral pa Efeso, c'a quic'aw ni nima'ij 
Pentecostes", ?man ca tijin relic 'utz in 
chac waral, tupu je qui саса) quiqui ’atij 
u tzij i Dios. 

19 Are cupon i a-Timotéo iwu', 'utz 
и c'ulaxic chi апа man n-ca q'uix ta 
chixol; cha c'un chi c'ux chi ire xak ca 
chacun che u chac i Kajwal pacha quin 
an уіп. " Rumal-i, mi jun chiwe mu 
xutuj, man 'utz ca quicot u c'ux are ca 
c'un tan chic ww. Are cu maj chali u be, 
chi to che wach i rajwaxic che; cwoy'ej 
ni u c'unic junam cu' i juban kachalal. 

12Xak i kachalal ma Apólos, lic in 
tz'onom che chi que rachi'ilaj bi i juban 
kachalal are que е iwu', péro ire n-xraj 
ta tan 'enam wo^or; co'on panok, te'uri 
сироп iwu'. 

I ma Páblo xutzin chu 
tz'ibaxic u wuj chique 


13Chix с'азс'аї na pi c'ux, lic chi jicba 
iwib chuwach i Dios, chi cowij i c'ux 
chupam u chac i Kajwal, co chix tac'alok. 
14 МРра i qui гапо, chi 'ana rumal i 
c'axnabal i c'ux. 

15Wachalal, iweta'am yix, chila pa 
jyub Acáya, are i nabe kachalal qui 
jachom quib che i Crísto, je are i ma 
Estéfanas ru' i rixokil ralc'wal. Ique lic 
qui yom qui c'ux chi qui to'ic i је геі 
Crísto. 16Ni'pa i је pacha ique, lic quin 
tz'onoj chiwe, chix cojon che wach 
tak i quiqui bij chiwe. Xak chix cojon 
chique conojel ni'pa i qui yom qui c'ux 
che u chac i Kajwal xak che i qui to'ic 
i kachalal. !7Lic quin quicotic, man 
xin qui solij i ma Estéfanas, xak i ma 
Fortunáto, xak i ma Acáico. Ique lic 
xin qui to, xqui 'an pacha i q'uexel yix. 





716.8 Chawila i usuc' i tzij “Pentecostes” chuxe' i wuj re i página 468. 

18Lic xqui ya и cowil in c'ux, xak jun 
ru' pacha qui 'anom chiwe yix. Lic ca 
majawic we conojel i kachalal quiqui 
tioxij na chique. 

19[ kachalal pa tak tzobajil pa jyub 
Asia, quiqui ya pan rutzil i wach yix. 
Xak i ma Aquíla ru' i rixokil chi ati 
Priscíla, xak conojel i kachalal chi 
quiqui mol quib pa cachoch ique, conojel 
quiqui уа pan rutzil i wach rumal і 
Kajwal. 20 Хак conojel i kachalal waral 

quiqui ya pan rutzil i wach. Chuwach i 
Dios, chi tz'ubaj iwib chiwach". 

21Yin in a-Páblo, quin tak bi rutzil i 
wach; y ги in аЬ yin mísmo xin tz'ibaj 
bi ile chiwe. 

?2We "o jun, n-c'ax ta cu na i Kajwal, 
icha c'okox na! iKajwal, we chat c'unok! 

231 utzil chomal ге i Kajwal Jesucrísto 
'ol na piwi. ?*Chiwe yix iwonojel, quin 
tak bi i c'axnabal in c'ux rumal i 
Jesucrísto. Amen (katzij). 





"16.20 Queje xqui ап ile i je re i Dios, c'utbal-re chi 'o qui ij chiquiwach, хак 'o c'axnabal qui c'ux. 

lyin in a-Páblo chi quin tak bi i 

wuj-i chiwe, oj junam ru' i kachalal 
a-Timotéo. In rapóstol i Jesucrísto man 
queje ile xraj i Dios chwe. Quin tak bi 
i wuj-i chiwe yix, ix jutzobaj re i Dios 
chila pa tinimit Corínto, xak chique 
conojel i je re i Dios chila pa jyub Асауа“ 
pa іх 'o wi yix. ?Quin tz'onoj і utzil 
chomal re i ka Kajaw Dios, xak і ге і 
Kajwal Jesucrísto piwi; xak quin tz'onoj 
chique chi quiqui ya i uxlambal i c'ux. 


I Dios cu cubsaj ka c'ux 
we caka tij uyej 

3Chaka cojo u "ij ire chi аге і u Dios 
xak i u Kajaw i Kajwal Jesucrísto; are ire 
are i Ta chi cril to'bal ka wach; xak are 
ire are i Dios chi nic are wi cu cubsaj ka 
c'ux. 4Си cubsaj ka c'ux are ој 'o pu'ab i 
c'ax, man queje ile xak yoj caka cubsaj 
ni qui c'ux nipa i je 'o ра сах. Сака bij 
na chique wach i cubsabal re ka c'ux u 
'anom i Dios chake yoj. 5(I Crísto lic xu 
tij і сах kumal yoj, хак yoj caka tij i сах 
junam ги ire) We nim і сах caka tijo, 
xak nim u cubsabal ka c'ux cu ya i Crísto 
chake. 6 Yoj, we xka tij і сах, chiwe yix і 
"utz, man quix el ni yix chi sak гита], хак 
ca cubsax i c'ux yix we ix 'o pa c'ax. Xak 
queje ile, we i Dios u cubsam ka c'ux yoj, 
xak cu cubsaj i сих yix are ca pei сах 
piwi pacha i xoj ic'aw wi yoj; ru' u nimal 
i c'ux qui ch'ij na. 7Lic cul ka c'ux che, 
chi n-quix sach taj. Keta'am chi qui tij ni 
c'ax xa rumal i Crísto, xui-ri, xak quiwil u 
cubsabal i c'ux chi ca ре ги’ i Dios. 


$Wachalal, cakaj quiwetamaj ni'pa 
i c'ax xkil chila pa jyub Asia. Ni'pa i 
c'ax-le, lic nim; laj n-xka ch'ij ti u cho'ab, 
rumal-i, xka na yoj ya n-coj el ta chic 
chuwach. ?Xka na yoj pacha are 'o 
ракамі chi сој camsaw па, xui-ri, 'utz 
xe'elok man rumal ile mas xka cuba 
ka c'ux che i Dios chi que walijsaw i 
camnak. Xka na 'uri chi n-tu chac we 
сака cuba ka c'ux che КіБ. 101 Dios 
хој resaj pu'ab i camic-le chi oj 'o te 
chuwach; y хак с'а ca tijin che ka to'ic. 
Cul ka c'ux che chi co'on na chake pacha 
'ax o'onom wi lok. !! N-cu mayij ti ka 
to'ic we yix n-qui mayij ti u tz'onoxic 
che. We je q'ui i kachalal quiqui tz'onoj 
che i Dios ракамі, хак je qui 'uri quiqui 
tioxij che rumal i 'utz cu ya na chake. 


I ma Páblo xu bij chique wach 
гита! п-хе u solij taj 


12Ү wo'or, kachalal, ’o i lic сој quicot 
rumal; are iri: keta'am pa ka c'ux chi yoj, 
мага! chuwach i jyub ta'aj, utz sakil i 
ka 'anom chiquiwach conojel; n-ta jun 
ka torom, 'е te le chic 'uri chiwe yix. І 
Dios, rumal i rutzil u c'ux, oj u tom chu 
'onquil ile, man jun winak utuquel n-ca 
tiqui ta chu 'onquil. !13Ni'pa tak i wuj ka 
tz'ibam bi chiwe, lic are wach tak і сака 
ch'obo chi cu sakirsaj chiwe. Chi cuba i 
c'ux che, wach tak i quiwil chuwach i ka 
wuj, xak wach i qui ta che. Are i cakaj 
yoj, chi lic qui ta u be wach i ka ch'obom. 
14Yix ya xi ta jubi' u be, wach i caka 
'ano. We lic xi ta u be, te'uri quix quicot 





21.1 Cha tzucuj i tzij "Acáya" pa Diccionário pa q'uisbal re i wuj. 

Ки”, wach сој tijin chu 'onquil. Сакај yoj 
quix quicot na chake are ca c'un chal i 
Kajwal Jesucrísto, xak jun pacha ni ka 
quicotemal yoj chiwe yix. 

15-16 Yin, cul te in c'ux chiwe chi quix 
quicot па уи”; rumal-i xin ch'obo, are 
quin 'e pa Macedónia, nabe quin ic'aw 
iwu' yix, xin ch'ob te yin. Xak xin ch'ob 
te'ek, are quin Cun chic, quin ic'aw julaj 
chic iwu' man mas quix quicot rumal. 
Xak xin ch'obo mok quin i to che in be 
are quin е c'a pa Judéa. 17 iXataba xa 
chu 'onquil xin ch'ob ile? ¿Xataba quin 
an yin pacha quiqui ар jujun winak chi 
n-jic taj wach i quiqui bij? 18-191 Dios 
reta'am chi yoj ru' i ma Silváno, xak i 
a-Timotéo n-oj ta queje pacha ique, chi 
o i сака bij y n-caka гар taj. N-oj ta queje 
ile, man oj u takon i Jesucrísto, chi u 
C'ojol i Dios. Ire n-xo'on ta ile, chi cu 
bij na, y n-co'on taj, y are ire-le chi xka 
paxsaj u tzijol chiwe yix. I Jesucrísto, 
nipa i cu bij, 'is katzij. 20 Ха rumal ire, 
caka rik ronojel ni'pa u sujum i Dios 
chake. Rumal 'uri, are caka сој и "ij і 
Dios, caka bij "Amen (katzij)" rumal 
ire. ?! Are i Dios mísmo chi u 'anom 
chake, chi yoj junam iwu' yix, oj jiquil 
che i Crísto; xak oj u chom che u chac 
ire. ??Xak are i Dios chi и сојот retal pa 
ka c'ux chi oj re chic ire, xak u yom u 
Tewal pa kanima, 'etambal-re chake chi 
cu гап na pacha i trat u 'anom Ки’. 

?3Yin o'onom lok xin ch'ob 'enam iwu' 
chila pa Corínto, péro n-xin 'e taj. Xui-ri, 
i Dios quin rilo, xa rumal xwil to'bal 
i wach yix п-хіп е taj; Dios reta'am in 
c'ux, n-xwaj taj quix 'e in yaja. ?^Yoj 
n-cakaj ta caka 'an pen chiwe che wach 
tak i qui cojo, man yix, jiquil chic i c'ux 
che i Crísto. Are i cakaj, xa quix ka to 
chu rikic mas i quicotemal. 

2 1 Rumal-i, xin ch'obo n-xin 'e ta 


2We yix xa quix bison wumal, ¿pa ca 
pe wi 'uri in quicotemal yin? Chiwe ne 
yix ca pe wi in quicotemal yin; xui-ri, 
n-quin quicot taj we yix xa quix bisonic. 

chic iwu' we to' bis que in уа chiwe. 

3Rumal-i, xin tz'ibaj bi i wuj-le chiwe, 
suc'bal pan iwe quin 'ano. N-xwaj ta 
'enam iwu' we xa bis qui ya chwe, man 
mas ca majawic quin quicot na iwumal 
yix. Weta'am, we quin quicot yin, xak 
iwonojel yix quix quicot ww. ^Are xin 
tz'ibaj i wuj-le chiwe, lic xin c'achir 
iwumal; mas xin bison chiwe yix, mas 
xin o' rumal. Xui-ri, xin tz'ibaj bi i 
wuj-le chiwe, n-petsabal ta bis chiwe, 
xa xin 'ano c'utbal-re chiwe chi nim ni 
c'axnabal in c'ux chiwe. 


Xu bij chi chiqui cuyu u mac i 
jun chi u mayim chic u mac 


5We "o jun chila chi u petsam in 
bis rumal u mac, п-хиі ta chwe уіп u 
petsam wi, xak chiwe yix laj iwonojel u 
petsam i bis. N-xin bij taj we lic iwonojel 
yix, xui-ri “laj iwonojel" xin bij; we tene 
xin bij chi 'is iwonojel, que'el 'uri chi 
lic c'ax in tzij-le che ire. 9I achi-le, chi 
ajmac te'ek, ix q'ui chi xi ya pa tojbal 
u mac, pacha ca majaw che; xui-ri, ya 
co'on ile. 7Wo'^or, 'o u chac chi cuyu u 
mac, xak chi cubsaj u c'ux, man 'utz n-ca 
sach ta chupam u bis. 8Rumal-i, quin 
tz'onoj i utzil chomal chiwe, chi '"alijinsaj 
tan chic i c'axnabal i c'ux che. ?Are xin 
tz'ibaj bi i wuj-le chiwe, chi suc'bal re 
u c'aslemal i achi-le, are ilbal-re chiwe 
xin апо, we lic ronojel in tzij quix cojon 
che. 10We yix qui cuy и mac jun winak, 
xak yin quin cuyu. We 'o jun quin 
cuy пі и mac, quin гапо tobal іме yix 
iwonojel; lic chuwach i Crísto quin 'an 
wi. 1 Chaka cuyu u mac i kachalal man 
"utz n-ca tiqui ti itzel’ chake; keta'am chi 
ire lic saklej u nojbal, xa tzaksabal-ke cu 
tzucuj. 


I ma Páblo xc'achir chique i aj Corínto 


12 Are xin upon chu bixquil и tzij i 
Crísto chila pa tinimit Tróas, xwil yin 
chi lic chom i jekbal re in chac rumal i 
Kajwal. 13Xui-ri, mas xin c'achiric man 
п-хіп rik ti kachalal ma Títo chila pacha 
і ka bim wi ru. Rumal-i, n-xin q'uiji ta 





^2.11 I mer tzij xu bij are “i Satanas". 

chila, xe in 'ijla canok, y хіп е pa jyub 
Macedónia. 


Rumal i Crísto n-ta coj ch'acawic 


14 C'amori che i Dios man rumal 
ire, yoj chi oj re i Jesucrísto n-ta coj 
ch'acawic. Xak u 'anom chake chi ca 
paxsax u tzijol i Crísto kumal yoj; 
ca paxsaxic pacha jun muy chi ca 'e 
chuwach i jyub ta'aj. 151 уо) oj pacha 
u muyal inciénso chi cu sujuj i Crísto 
chuwach i Dios. I u muyal-le ca 'e 
chiquixol conojel i winak: ca 'e chiquixol 
ni'pa i que totaj na, xak chiquixol ni'pa 
i n-que totaj taj. 16 МРра i que totaj na 
rumal, que'el chique pacha jun muyal 
chi cu ya qui c'aslemal. I ni'pa i n-que 
totaj ta rumal, que'el chique ique pacha 
jun chu chi que cam rumal. Кита]-і, 
lic xibin'ib i chac-le chi ca tzijox u 
tzij i Crísto; rumal-i n-conojel taj que 
паш chu 'onquil. 17 Је qui que tijin chu 
bixquil u tzij i Dios, xa ch'acbal re qui 
mer; yoj 'ut n-oj ta queje pacha ique-le 
chi xa quiqui yoj u tzij i Dios pacha cacaj 
ique. Yoj, sakil coj ch'aw chuwach i Dios; 
queje ile caka 'ano, man are i Dios oj 
takawnak chu bixquil, xak oj rajchac i 


Crísto. 
3 1 Are xin bij ile chiwe, mok o i 
quiqui bij na chi xa u сојіс in "ij yin, 
quin 'an tan chic chiwach. Weta'am je 
'o jujun c'utunel que upon iwu', cuc'am 
i qui wuj cojbal re qui ’ij chiwach, man 
cacaj que i c'ulaj na iwu'. Yin n-in ta 
queje pacha ique; n-tu chac quin c'ut jun 
wuj chiwach; xak n-ta wuj quin tz'onoj 
chiwe yix, cojbal ге in 'ij chiquiwach i 
winak pa tak tinimit. ?N-tu chac i wuj-le 
chwe, man yix ix are in wuj; nipa u 
'anom i Dios chiwe, lic tz'ibtal pin c'ux. 
Xak conojel i winak quix quilo; quix qui 
takej pacha ca 'ani che jun wuj ca takex 
u wach. 3Lic ca "alijinic chi yix ix pacha 
jun cárta tz'ibtal rumal i Crísto chi quin 
c'ut chique i winak; xui-ri, n-are ta ru' 
tínta ix tz'ibtal wi, xa are ru’ u Tewal i 
Dios c'aslic ix tz'ibtal wi. I tz'ib-le chi и 


I trat cac’ n-tu q'uisic 

'anom, n-'antal ta chuwach abaj (pacha i 
ujer 'atbal tzij); wo'or piqui c'ux i winak 
u tzibam wi. 

^Lic cul in сих che і Dios rumal i 
Crísto, chi katzij ile, man xa are i Dios 
cu ya chake coj tiqui chu 'anic u chac ire. 
We їо’ katuquel yoj, mi ха ta jubi'-i сој 
tiqui chu 'onquil. 6 Аге ire xu ya chake 
ronojel wach i rajwaxic che u chac re i 
c'ac' laj trat. I ujer trat, xa are jun tzij 
tz'ibtalic, xa are jun 'atbal tzij piquiwi i 
winak. Xui-ri, wo'or are i trat c'ac' are 
і и Tewal i Dios ca chacun pa ka c'ux. I 
ujer trat xu petsaj і camic pakawi; i сас’ 
laj trat cu petsaj i u Tewal i Dios pakawi, 
yabal re i c'aslemal chake. 

7] ujer trat chi u yom i Dios che i 
mam Moises, tz'ibtal can chuwach abaj; 
are xu jach che i mam Moises, i nim laj 
u chomal i Dios xwalch'in che i mam 
Moises y lic xcanaj che. Te'uri i aj Israel 
n-xqui ch'ij tu takexic i u chomal i Dios 
che u palaj i mam Moises, tupu coq'uil 
xchup che. I ujer trat-le, nim i u chomal 
i Dios ruc'am lok, xui-ri, xa xu petsaj i 
camic pakawi. $Nim i u chomal i Dios 
ruc'am, péro mas nim ni u chomal ca 
pe pakawi rumal i u Tewal i Dios chi 
uc'anel re i trat cac’. 9I ujer trat lic nim i 
u chomal i Dios ruc'am, tupu xu petsaj i 
camic pakawi; xui-ri, mas nim na 'uriiu 
chomal i Dios ruc'am i tzij сас’ chi сој u 
yijba oj 'utz chuwach i Dios. 101 ujer trat 
chi chom te'ek, n-chom ta chic chuwach 
i trat сас’ chi mas lic nim u chomal. 

HT ujer trat, tupu xa 'atalu "ij, nim i u 
chomal i Dios ruc'am, xui-ri mas nim 

пі и chomal i trat c'ac' chuwach i jun-le, 
man que*e 'ij sak сһігіј. 

12Lic cul ka c'ux che ile, chi n-tu 
q'uisic, rumal-i co ka c'ux chu bixquil 
wach i trat сас”. 13 N-tu chac caka ап 
pacha xo'on i mam Moises ujer; ire xu 
ch'uk u palaj ru' jun c'ul man n-craj 
taj we са ај cumal i aj Israel are 
ca chup u chomal i Dios che. Mani 
chomal-le, n-naj taj cu ch'ijo. !^Xui-ri, i 
aj Israel, n-xqui ta tu be ile, (chi xa 'atal 
и” i trat-le). Хак са are 'o wi wo'or, 
n-quiqui ta tu be ile. C'a are 'o wi wo'or, 

are cacajlaj i ujer trat, xui che i tzij-le 
quiqui coj wi u 'ij; que'el chique junam 
ги’ pacha ch'uktal qui wach ги’ c'ul. I 
pacha c'ul-le, n-quel ta che qui wach 
we ne te re i Crísto. 15C'a аге je 'o wi 
wo'or; аге cacajlaj i tzij chi u tz'ibam 
can i mam Moises, que'el chique pacha 
jun сш u ch'ukum i qui nojbal. !6Xui- 
ri, we 'o junok chique cu jach rib che i 
Kajwal, i c'ul-le quelsax 'uri che, chi и 
ch'ukum u nojbal. 17 Are i Kajwal-le chi 
xin bij, are u Tewal i Dios. Jun, we 'ou 
Tewal i Kajwal ги’, 'elnak chic 'uri chi 
sak. !8Konojel yoj, n-ch'uktal ta chic i 
ka palaj; oj queje chic pacha jun espej, 
chi ca 'alijin u chomal i Kajwal chake; 
coq'ilal сој jalwachixic са сој majaw 
na pacha i Kajwal. Ile ca 'ani chake 
rumal i Kajwal, chi are u Tewal i Dios. 
1Yoj n-caka sach ti u cowil ka сих 
man are i Dios chi, rumal i rutzil 
u сих, ој u takom chu bixquil i trat 
сас. 2Ка canam can nipa tak i xa ali'al 
ca 'anic, xak i q'uixbalil. Are i caka 'an 
yoj, n-ru' ti saklej laj nojbal caka c'ut 
chique i winak, xak n-caka jech'absaj ti 
u tzij i Dios. Are i caka апо, xui i sak laj 
tzij caka sakij; queje ile caka 'ano man 
conojel i winak ca cubi ni qui c'ux chake, 
chi 'utz i сака bij chique chuwach i Dios. 
3Are caka paxsaj i u tzij i Dios, we 'o 
jujun quiqui bij chi n-kas ta sakil i caka 
bij, queje ile que'el chique ique man lic 
que-wi їо’ ca tijin qui sachic; rumal-i 
n-quiqui ta tu be. ^Are i n-quiqui coj 
taj wach i caka bij, xa ch'uktal qui 
nojbal rumal itzel, chi wo'or u 'anom 
dios che rib waral chuwach i jyub ta'aj. 
U ch'ukum qui nojbal, man craj ire 
n-quiquil ti sak, n-quiqui ta ti usuc' i 
utz Јај tzij ге i Crísto chi lic nim u ij u 
chomal, ire chi xak are u q'uexwach i 
Dios. ^Are caka bij и tzij i Dios, n-yoj ta 
caka bij kib; are i Crísto caka bij, chi are 
i Kajwal pakawi; xak caka 'an che kib xa 
oj mocom chiwij yix rumal re i Jesus. 9I 
Dios, chi chu xebal lok, xu tzunsaj i sak 
pa 'ekumal chuwach i jyub ta'aj, xak u 


» 

tzunsam i sak re ire pa kanima yoj, man 
ги iu sakil-le, caketamaj пі u chomal i 
Dios chi ca 'iltaj che i Jesucrísto. 


О u cowil ka сих man cul 
ka c'ux che i Kajwal 


7I а chomal i Dios-le, queje pacha tak 
i pakal rajil chi c'oltalic, y yoj oj c'olbal- 
re; xui-ri, xa oj queje pacha tak i boj 
'antal che i xo'ol, chi n-kas ta co. Queje 
и 'anom i Dios ile chake, "alijinsabal-re 
chi rv ire ca pe wi i ka cho'ab, n-ku' ti 
yoj са ре wi. 8Oj 'o chupam tak i сах, 
lic chikij chakawach, xui-ri, n-ca tiqui 
ta chaka ch'aquic; coj c'achiric, xui-ri, 
n-caka sach ti u cubibal ka c'ux. ?Je 
'o quiqui tzucuj ch'o'oj chikij, xui-ri, i 
Dios n-oj ro'tam taj. Coj qui tzaksaj 
pulew, xui-ri, ne tiquinak ta chi ka 
camsaxic. !?Xa ipa сој 'e wi, i ka ch'acul 
'o chuwach i camic, pacha xo'on i Jesus. 
Caka ch'ij ile man ca ај u c'aslemal 
i Jesus che i ka c'aslemal yoj. ! Tz'akat 
oj c'aslic, 'ij "ij ој 'o chuwach i camic 
rumal re i Jesus. Queje ile caka 'ano, 
man ca ај u c'aslemal i Jesus che i ka 
ch'acul, chi їо’ bak, to’ ti, n-cu сї] ta 
пај. 1? Rumal u bixquil и tzij i Dios, yoj 
ој 'o chuwach i camic, xui-ri xe'el chiwe 
yix lic rikbal re i c'aslemal. 

13Xui-ri, 'o u cubibal ka c'ux xak jun 
ги pacha jun tzij tz'ibtal can ujer chi xu 
bij: ^Yin, cul in c'ux che i Dios, rumal-i 
xin bij и” chique i winak." (Queje ile 
tz'ibtal сапок“.) Xak queje yoj, ka сојот, 
rumal-i xak caka bij ile chi ka cubam ka 
c'ux che. !^Man keta'am chi i Dios chi 
xc'unsaw sak chuwach i Kajwal Jesus 
chiquixol i camnak, xak coj u walijsaj 
na, pacha xo'on che i Jesus. Te'uri, coj u 
c'am bi chila ги’, junam iwu' yix. !5Ni'pa 
і сах caka ch'ijo, xa are 'anbal re i 'utz 
chiwe yix; keta'am we je q'ui quiqui rik 
i rutzil u c'ux i Dios, xak je q'ui 'uri que 
tioxiw che, xak mas cocsax ni u 'ij i Dios 
rumal. 

16Rumal-i, caka ch'ijo; lic n-caka sach 
ti u cowil ka c'ux. Tupu i ka ch'acul ca 





*4.13 Sálmo 116:10 

tijin u rijabic, xui-ri i pa ka c'ux n-ca 
rijab taj; 'ij ij ca tijin и 'onquil сас’. 
TNi'pai c'ax caka tij мага], n-tu nimal, 
xa we' quic'awic; xui-ri, i c'ax-le ruc'am 
li "utz i chom chake, chi xak n-tu q'uisic. 
18Yoj "ut, n-caka ya ti ka c'ux che, wach 
i ca Кај chi chuwach i jyub ta'aj; are 
i caka coj retalil che, are ile chi n-ca 
'iltaj ta waral. Ni'pa tak i са ај u wach 
waral, to' ca jaric, to' ca q'uisic; are 
i n-ca ај ti u wach, are ile chi n-tu 
q'uisic que'e 'ij sak сһігіј. 
5 1Keta'am chi i ка ch'acul xa ca 
sachic, xa pacha со?оп jun ral ja, 
ха 'еѕ u wi, chi п-си ch'ij ta naj. Xui-ri, i 
Dios u yijbam jun ka ch'acul chila chicaj, 
lic n-ca jar taj que'e 'ij sak chirij. Ile, are 
i Dios yijbawnak; n-winak ta yijbawnak. 
?Yoj, tz'akat oj 'o che i ka ch'acul waral, 
i kanima ca jilawic, ca bisonic man lic 
сга] chic 'olem che i ka ch'acul aj chicaj. 
3Are ile, i Dios u yijbam, ch'ukbal rij i 
kanima, pacha u w. ^Tz'akat ој 'o che 
i ka ch'acul re i waral, coj c'achiric, coj 
jilawic. Katzij, n-kas ta cakaj coj 'el 
chupam i ka ch'acul; are i cakaj yoj 
we ta ca pe i ka стаси! c'ac' chirij i ka 
ch'acul re i waral. We ta queje ile, i ka 
ch'acul chi to' ca camic, xa ca chupsax 
nu wach 'uri che i ka ch'acul chi n-ta 
chic u camic. 5Are i Dios oj yijbawnak 
chu rikic i ka ch'acul сас, xak u уот u 
Tewal pa kanima, '"ilbal-re chake chi lic 
cu ya na chake pacha i u sujum. 
$Rumal-i, n-caka sach ti и cowil 
ka c'ux. Keta'am, tz'akat oj 'o che i ka 
ch'acul re i waral, n-oj ta 'o che i ka 
ch'acul re aj chicaj, oj n-ta 'uri ru' i 
Kajwal. 7 (Tz'akat сој bin chi chuwach 
i jyub ta'aj, n-cakil tu wach i Kajwal.) 
Wach tak i caka 'ano, caka 'ano xa rumal 
u cubibal ka c'ux che ire, n-rumal ta 
cakilo. 5N-ka sachom ti и cowil ka c'ux. 
Cakaj ne yoj-i, cako'taj can i ka ch'acul 
aj waral y cakaj coj 'e jeki chila ru' i 
Kajwal. ?Rumal 'uri caka уа ka c'ux chu 
апіс wach i chom cril ire, tupu са oj 'o 
waral che i ka ch'acul, xak we xi oj 'o 
chic chila ги”. !1? Man konojel yoj chaka 
jujunal, coj e'el chuwach i Crísto, man 


284 


cu 'at na tzij ракамі wach i ka 'anom are 
ој 'o che i ka ch'acul waral chuwach i 
jyub ta'aj, we 'utz i ka 'anom, o we n-'us 
ti ka 'anom. 


I Crísto coj u chomarsaj ru' i Dios 


1 Rumal ile, caka xij jubi’ kib chuwach 
i Kajwal, y caka bisoj u bixquil u tzij 
i Dios chique i winak. I Dios reta'am 
i ka nojbal, chi suc'ul i caka 'ano; 'utz 
we ta xak queje ile iweta'am yix. !?Mi 
ch'ob yix mokxa coj tijin tan chic chu 
bixquil kib chiwe. Xui cakaj quix ka to 
chi retamaxic wach i caka 'ano, man 
"utz n-quix q'uix ta chake. Te'uri quix 
tiqui chu bixquil wach i 'utz caka 'an 
yoj, la'bal na re u wach chique ique chi 
quiqui сој qui 'ij man chom que ch'awic, 
xui-ri, n-ta cu chacuj. !? Mix q'uix chake 
rumal wach i caka 'ano. We oj ch'uj 
qui bij yix, xa rumal i Dios 'uri oj queje 
ile. We xak n-oj ta ch'uj, xak 'utz que'el 
chiwe yix. !^Queje caka 'an ile, man 
cakaj u 'anic pacha craj i Crísto chake, 
man lic nim i c'axnabal u c'ux chake. 
Keta'am chi 'o jun xcam pa ka q'uexel 
konojel; xe'el 'uri chake pacha xoj 
cam yoj konojel. 151 Crísto xcam pa ka 
q'exel konojel, man ni'pa i je cas гита] 
u camic ire, n-quiqui 'an ta chic pacha 
i to' cacaj ique. Are i quiqui 'ano, are 
pacha craj i jun chi xcamic y xc'un chic 
sak chuwach tobal-que. 

16Yoj wo'or, are caka "at tzij che u "ij 
jun winak, n-caka 'an ta chic pacha 
quiqui 'an i to' je re u wach i jyub ta'aj. 
Katzij, yoj ujer, xka 'at tzij che u "ij i 
Crísto pacha quiqui 'an ique, n-xka coj 
tu ij. Xui-ri, wo'or keta'am chic u wach, 
у Ка сојот u ij. 17 Jun, we 'o chic che i 
Crísto, que'el "uri c'ac' laj winak chic. I 
tak re ujer xu canaj canok; ronojel 'is 
c'ac' chic che. 

18Ronojel ile, are i Dios ca 'anaw 
chake. U 'anom chake, oj u chomam 
chic ru', rumal wach xo'on i Crísto. Xak 
xu ya i chac chakakul chi que ka to 
conojel i winak chi qui chomarsaxic 
quib ги’ ire. 19 Сака bij chique chi Dios 
'o che i Crísto, are 'o wi chi chuwach i 

jyub ta'aj, chi qui chomarsaxic i winak 
ru' i Dios. Xak caka bij chique chi Dios 
n-cu Col ti qui mac pu c'ux; xak oj и 
takom yoj chu bixquil ile chique i winak. 
20 Rumal-i, yoj chi oj u takon i Crísto, oj 
pacha u q'uexel ire chiwach yix. Ni'pa i 
caka bij, que'el chiwe pacha are i Dios ca 
ch'a'at iwu'. Rumal 'uri, wo'or pu q'uexel 
i Crísto, caka bij chiwe: chi chomaj iwib 
ru' i Dios. ?! Quix tiqui che ile, xa rumal 
wach o'onom i Crísto; ire, n-tu mac xu 
'ano; xui-ri, i Dios xo'on che, chi ire 'is 
xrekaj ronojel i ka mac. Queje xo'on ile, 
man yoj, we xka jach kib che i Crísto, 
te'uri i Dios co'on chake chi n-ta chic ka 
mac, man coj u junamsaj ru' i Crísto. 
6 1Yoj chi oj rachi'il i Dios che u 
chac, "o jun tzij lic cakaj сака bij 
na chiwe: i Dios, nim i utzil chomal u 
'anom chiwe; mi 'an yix 'uri pacha n-tu 
chac chiwe. 2Cha c'un рі c'ux wach u 
bim can i Dios chi tz'ibtal canok; xu bij: 
Are cu rik i 'ij re i wutzil chomal 
chawe, cat in ta; 
аге cu rik i "ij 'elsabal awe chi sak, 
lic cat in to. 
(Queje ile tz'ibtal canok*.) Bay, сака bij 
chiwe, аге i "ij iri wo'or re i utzil chomal 
re i Dios chiwe; аге iij ігі wo'or re i 
'elbal iwe chi sak. 
3Lic caka na kib che, wach i caka 
'ano man n-'s taj we 'o jujun que tzak 
na кита! yoj, we "o jujun quiqui bij 
chi n-'us ti ka chac. *Ni'pa i сој ic'aw 
che 'is caka ап pen u 'onquil chi ca 
"iltajic lic oj rajchac i Dios. Rw u nimal 
ka c'ux ka ch'ijom ni'pa i uyej petnak 
pakawi, nipa i pen, nipa i сах. 5Ка 
tijom ka lo'xic, ka tijom cárcel; ka tijom 
і que ch'okow chikij; ka tijom i c'ax laj 
tak chac; ka ch'ijom waram; ka tijom 
numic; xui-ri, n-xka sach ti u nimal ka 
сих chupam. 9Xak lic caka ап cham 
che i ka c'aslemal, "alijinsabal-re chi oj 
rajchac i Dios. Хак ca "alijinic, man lic 
keta'am i sak laj tzij re i Dios, xak 'o u 
nimal ka c'ux, xak lic oj 'utz chique i 
winak. Ca "alijinic chi oj rajchac i Dios 

man i и Тема! oj ruc'am; хак ca "alijinic 
man 'о i c'axnabal Ка c'ux lic sakil. 7 Хак 
сака '"alijinsaj chi oj rajchac i Dios man 
caka paxsaj i tzij chi sak laj tzij; xak 'ou 
cho'ab i Dios kv. Iweta'am, jun soldádo 
cruc'aj u ch'ich' ри 'ab wikabim, cu 
'anbej ch'o'oj; xak cruc'aj jun tz'alam 
ch'ich' pu 'ab moxim, tobal rib. I ka 
chich’ yoj pacha ile, are i ka c'aslemal 
chom, suc'ulic. 8'Olic cocsax i ka 'ij; 'olic 
xa ca kajsax i ka "ij. Је 'o i 'utz que chaw 
chikij, xak je 'o i c'ax que ch'aw chikij. 
'Olic quiqui bij chake chi oj aj t'oronel, 
xui-ri xui i sak laj tzij сака bij. ?'Olic 
quiqui 'an chake pacha n-queta'am ti ka 
wach, xui-ri, lic 'etamam і ka wach. 'Olic 
caka tij i camic, xui-ri, n-coj cam taj. 
'Olic mas сака tij i ka lo'xic, xui-ri n-oj ta 
qui сатат. !?Tupu сој bisonic, n-caka 
sach ti ka quicotemal. Tupu oj niba’, је 
qui que ka ап beyom chique. Tupu n-ta 
ubitak ke, 'is ke yoj ronojel nipa i 'olic. 
1 ]х kachalal chila pa Corínto, ka 
sakim chic ronojel i ka nojbal chiwe; 
lic n-ta кимат u wach chiwe. !?Péro 
cakil yoj chi 'o tak cu bij i сих chikij yoj, 
tupu ya iweta'am chic wach i ka c'ux yoj 
chiwe, chi lic сах quix ka na'o. 13 Wo'or 
quin bij chiwe, pacha in i kajaw: xak jun 
u c'axna'ic kib chaka na; chaka cuba ka 
c'ux chakawach. 


Yoj oj pacha rachoch i Dios c'aslic 


14 Wachalal, miwachi'ilaj mas iwib cv i 
ne te re i Crísto; mokxa que'el chiwe pacha 
co'on jun caway ru' jun boyex, n-cachi'il ta 
quib que oc pa yucu. Mi 'an queje ile, man 
i"utz n-ta re che i n-'us taj; xak i sak n-ta 
re che i 'ekumal. !5Xak i Crísto, n-ta re che 
itzel; xak i jun chi cu coj i Crísto, n-ta re 
che i jun chi n-cu сој taj. 16 Хак i rachoch 
i Dios, n-ta re chique i tiox chi xa ril je 
'antalic. Y yix ix rachoch chic i Dios c'aslic. 
Keta'am ile, man queje ile cu bij u tzij chi 
tz'ibtal canok; queje iri cu bij: 

Yin quin jeki си”; quin bin chiquixol; 
(quin 'an pacha je wachoch 
chique). 





16.2 Isaías 49:8 


2 CORINTIOS 6, 7 


Que'elok chi yin in Dios chique ique, 
xak ique je in winak yin. 
(Queje ile xu bij i Dios*.) 17 Xak xu bij: 
Chix 'el chiquixol i je aj 'anol i n-'us 
taj; miwachi'ilaj iwib cw. 
Mi min iwib che i n-ch'am taj. 
Te'uri yin quix in c'ulaj wu”. 
18 Yin 'ut quin canajic in i Kajaw yix, 
y quix e'elok, ix in mi'al walc'wal. 
Queje ile cu bij i Kajwal chi 'atz u 
cho'ab*. 
7 1Wachalal, are ile u sujum i Dios 
chake. Rumal-i, chaka 'ana che 
kib oj ch'am pa ka c'ux, oj ch'am che ka 
ch'acul; chaka jec'a kib che i n-ch'am taj. 
Chaka xija kib chuwach i Dios che ni'pa 
i caka 'ano; chaka 'ana che i ka c'aslemal 
lic ch'am chuwach ire. 


Ca quicot i ma Páblo cu' i aj Corínto, 
man xqui jalwachij qui no'oj 


?C'ax choj i na na. Mi jun winak ka 
'anom i mal che, mi jun tzaknak chupam 
u mac kumal, mi jun ka t'orom. ?Are xin 
bij ile chiwe, n-are ti cojbal і mac xin 
'ano, man lic c'ax quix in na'o, pacha 'ax 
in bim wi chiwe ujer. Yin, we in c'aslic, 
we xi in camnak chic, in c'ux lic 'o іи”. 
^Lic cul in c'ux chiwe, rumal-i quin sakij 
u wach in nojbal chiwe; are quin lapan 
си’ i winak, lic quin сој i ^ij yix. Iwumal 
yix, 'o u cowil in c'ux chupam i c'ax; lic 
quin quicot iwumal. 

5 Are хој upon pa jyub Macedónia, 
n-ta uxlanem xka tijo; to' c'ax xka rik 
c'ulala, to’ ch'o'oj xpe chikij, to’ xibin'ib 
xpe pa ka c'ux. ?Xui-ri i Dios, chi cu 
cubsaj qui c'ux ni'pa i que bisonic, xak 
xu cubsaj ka c'ux yoj are xc'un i ma Títo 
Ки”. 7N-xui ta rumal u c'unic хој quicotic, 
xak rumal wach i xu bij chake, chi yix 
lic 'utz i quix tijin chu апіс, lic quiwaj 
ni rilic in wach, lic xix bison rumal i bis 
chi xi petsaj chwij, lic quix c'achir chwe. 
Are xin ta ile, mas xpe in quicotemal. 

8Are xin tak bi i nabe wuj chiwe, хіх 
bison rumal; xak yin xin bison rumal, 
man n-cwaj ta yin we quix bisonic. 

Xui-ri, wo'or yin n-quin bison ta chic 
man 'utz xelic. Katzij xix bison гита] 

in wuj, xui-ri, xa 'atal 'ij. ?Wo'or "ut, lic 
quin quicotic; tupu xix bison jubi' rumal 
in wuj, i bis-le, 'utz xo'on chiwe, man 
rumal i bis-le, xi mayij и 'onquil i n-'us 
taj. Are xi ch'ij i bis, wach i xi 'an rumal, 
utz xe'el chiwe chuwach i Dios. Xe'el 'uri 
n-ta jun c'ax xin 'an pan chiwe. !?Jun, 
we 'o chupam i bis, we xu ch'ijo pacha 
сга] i Dios, 'utz que'el che, man cu mayij 
i macunic, y quel 'uri chi sak. Mi jun 

ca bison rumal ile. Xui-ri, we jun to' 

ca bison rumal i c'ax chi petnak puwi 
rumal u mac u 'anom, we n-cu jalwachij 
ti u nojbal, n-ta que'el wi игі che; to’ cu 
petsaj 'uri i camic puwi. !! Yix, are xi 
ch'ij i bis, xi ап "uri lic pacha сга] i Dios, 
y wo'or ilic 'utz xe'el chiwe! Xo'on chiwe, 
chi xi coj retalil che i n-'us taj chixol, y 
xi bij la chiwach chi n-quiwaj taj. Xpe 
iwoywal che i n-'us taj-le, xak xix oc na 
il che. Te'uri xiwaj quiwil ni in wach, 
xak xi bij la chi ca majawic cu toj u mac 
i aj 'anol mal-le. Queje ile i 'alijinsam chi 
yix n-ta chic i mac che tak ile. 

12 Rumal.i, nipa i xin tz'ibaj bi chiwe 
xa are 'anbal re і "utz chiwe yix. N-rumal 
ti ajmac xin tz'ibaj ile, xak n-rumal ti i 
jun chi xa 'an i mal che, xa iwumal yix 
xin tz'ibaj. Xa are xwaj quin sakirsaj 
chiwe wach qui na pi c'ux, are iri: yix 
chuwach i Dios n-quiwaj taj we coj bison 
iwumal. !3'Utz xe'elok, rumal-i, cubinak 
chic in c'ux iwumal. 

N-xui ta rumal ile xpactaj in bis, xak 
quin quicot rumal i nim laj u quicotemal 
i та Títo iwumal yix, man 'utz u c'ulaxic 
xi 'ano. 14Yin in bim che i ma Títo chi 
yix ix 'utz, y n-quin q'uix ta che in bim- 
le, man ire rilom chic chi katzij i xin 
bij. Yin, xui i sak laj tzij in bim chiwe 
yix, xak lic sak laj tzij i xin bij che i ma 
Títo are xin bij che chi yix ix 'utz. 151re 
wo'or ca tijin mas u q'uiaric i c'axnabal 
u c'ux chiwe yix, man ca c'un chu c'ux 
chi iwonojel xi 'an cas che, wach xu bij 
chiwe. Хак chom u c'ulaxic xi гар iwu'; 


» 


» 

'o u ij chiwach; xak xi xij jubi’ iwib 
chuwach, are "o chila iwu'. !6Mas quin 
quicotic man cul in c'ux che, chi 'utz i 
qui 'ano. 


Craj i Dios chi n-oj ta xuy chi qui 
to'ic ni'pa i 'o rajwaxic chique 


8 1Wachalal, cwaj quiwetamaj wach 
utzil chomal u 'anom i Dios chique 
tak i jutzobaj creyent pa jyub Macedónia. 

U 'anom chique chi lic 'utz qui c'ux. 
?'Alaj ile man tupu je 'o chupam u q'uial 
c'ax, mas que quicotic; tupu је niba’, lic 
nim i mer qui yom chi qui to'ic i juban 
kachalal; i qui sipon, lic nim, pacha je 
beyomab. 3 Yin mísmo xwilo lic ronojel 
qui c'ux xqui ya qui mer, ronojel ni'pa 

i xe tiqui che; xak 'o mas u wi xqui ya 
bic. ^Lic xqui tz'onoj pawor chake chi 
caka ya chique que qui to pan i je re i 
Dios chila pa Jerusalen. 5N-xui ta хаш 
ya'o pacha i ka ch'obom yoj, mas xqui ya 
bi puwi ile. Queje ile xe'elok, man nabe 
xqui ya quib che i Kajwal, te'uri xak 
xqui ya quib chake yoj pacha u ch'obom 
i Dios. $Queje qui 'anom i kachalal ile pa 
Macedónia, rumal-i, xin bij yin che i ma 
Títo chi 'utz we yix qui quis ni u тойс 

i mer chi xu jek te u molic ire chixol yix 
o'onom lok. Ile 'alijinsabal re i c'axnabal 
i сих chique i kachalal. 7 Yix, lic 'utz i 
qui 'ano: mas lic nim u cubibal i c'ux che 
i Kajwal; lic ix 'utz chu bixquil wach u 
ch'obom i Dios, xak lic qui ta u be u tzij, 
xak ix sic'aj chu апіс pacha сгај ire, хак 
lic c'ax сој i na'o. Lic "utz ca tijin relic 
ronojel wach i qui гапо, rumal-i суга] yin 
xak ix 'utz chu sipaxic i mer, tobal que i 
kachalal. 

8 Пе, wachalal, sw ta quin ап pen 
chiwe we qui ап ile. Xui quin bij chiwe 
wach quiqui 'an i juban chic creyent 
chi lic je sic'aj chi qui to'ic i cachalal. 
Xin bij ile chiwe, 'ilbal-re we katzij 'o i 
c'axnabal i c'ux yix. ?Lic iweta'am wach 
i nim laj rutzil u c'ux i Kajwal Jesucrísto. 
Ire beyom, xui-ri, xo'on niba' che rib, 
'anbal re i 'utz chiwe yix. Queje xo'on ire 

ile man quix beyomar ni yix rumal u 
niba'il ire. 

10 Wo'or quin bij na chiwe wach іп 
nojbal yin che u ya'ic i mer tobal que i 
kachalal; ca majaw chiwe we qui 'an na 
pacha xi jek li u 'onquil. Ronojel i c'ux 
xi jek te li u molic i mer junabir; n-xo'on 
ta queb i c'ux chu 'onquil. !! Xui-ri, wo'or 
chi q'uisa u 'onquil; xak chi 'ana ronojel i 
c'ux, pacha и jekic xi апо. Che i mer yix, 
chi jacha nipa i quix tiqui che. 12We jun 
lic craj ca tonic, y cu ya'o ni'pa i ca tiqui 
che, i Dios cu c'amo ni'pa i cu ya'o; n-cu 
tz'onoj ta mas che, we n-ta ги”. 

13N-are ti xin bij we qui tij ni uyej 
rumal qui to'ic i kachalal. 14 Аге суга] 
yin mi jun cu tij uyej, mi yix mi xak are 
ique. Wo'or, ni'pa i mer chi ca sobrin 
chiwe yix cu rik ni u chac chique ique, 
wach i rajwaxic chique. Mok co'on 
panok, ток "o ca sobrin tan chic chique 
ique, te'uri quix qui to tan chic yix. We 
queje i 'anom ile, que'elok i tobalam iwib 
uri chiwach. !5Que'el ‘игі pacha cu bij u 
wuj i Dios ujer: "Are i jun chi mas 'o ru’, 
n-ta xsobrin che; хак i jun chi xa jub’ 'o 
ru', xak n-ta xo'on palt che." (Queje ile 
tz'ibtal can chupam и wuj i Dios") 


2. 


Са ’e chic i ma Títo pa Corínto 


16 Çamori che i Dios man u 'anom 
che i ma Títo chi xak craj ire quix u to 
queje pacha i cwaj yin. 17 Are xin bij che, 
chi ca 'e iwu', ire lic xraj са е chiwilic 
man xak u ch'obom chi 'utz quix u to na. 
18 Are ca 'e ire, xak caka tak bi jun chic 
kachalal ги’, chi lic 'utz laj aj paxsanel 
re u tzij i Dios; conojel queje ile quiqui 
bij che, pa tak tzobajil re i Dios. 19 N-xui 
ta la ile, xak i jutak tzobajil-le xqui bij 
na chi 'utz we ca 'e ire ku' chu jachic i 
mer chique і kachalal je niba’. I jachbal 
re i mer-le, caka 'ano cojbal reu 'ij i 
Kajwal, xak c'utbal-re chique chi yix 
lic quiwaj que i to. 20Que 'e ni juban 
kachalal ku' man 'utz mi jun cu tzucuj 
tzij chikij wach caka 'an che u q'uial 
mer moltajnak. ?! Ni'pa i caka 'ano, caka 

'an pen chi pusuc' caka 'an wi, n-xui ta 
chuwach i Kajwal, xak queje chiquiwach 
i winak. 

22 Are que 'e i queb-le iwu' chu molic 
i mer, xak caka tak chubi jun chic 
kachalal си. Ya kilom chic q'uialmul 
chi ire lic sic'aj chi qui to'ic i kachalal, y 
woor lic сга] са е iwu' man cul и сих 
chiwe, wach i qui 'an na. 231 ma Títo, 
mok "o i quiqui tz'onoj pachin ire; chi 
bij chique chi ire wachi'il che u chac 
i Kajwal, tobal iwe yix; ire in q'uexel 
chiwach. Xak i juban chic kachalal 
chi que rachi'ilaj bic, mok ca tz'onox 
chiwe je pachinok; chi bij chi je taktal 
bi iwu' cumal i jutak tzobaj re i Dios 
waral. Rumal wach i quiqui 'an ique- 
ri, lic cocsax u ’ij i Crísto. ?^Chi c'utu i 
c'axnabal i c'ux chique, man je ni'pa i 
jutak tzobaj re i Dios caquetamaj na chi 
lic katzij, c'ax que i na'o. Xak caquetamaj 
na chi katzij i xka bij, chi yix ix "utz laj 
tak kachalal. 


Craj i Dios chi ronojel ka 
c'ux que ka to i niba'ib 


О llu molic i mer, tobal pan que 

i kachalal, n-ta kas u chac quin 
tz'ibaj bi chiwe, c'unsabal-re pi c'ux. 
?N-ta kas u chac man weta'am lic quiwaj 
qui to'ic i kachalal pa Jerusalen. 'Ax 
quin bij wi chique i kachalal pa jyub 
Macedónia chi yix, chi ix aj Acáya, 
junabir canok ix yij chic chu 'onquil 
ile. Iwumal yix, laj conojel i kachalal 
pa Macedónia xak cacaj que qui to pan 
i kachalal pa Jerusalen. ?Wo'or quin 
tak bi ma Títo iwu', junam си’ i queb 
kachalal, c'unsabal-re chi c'ux chi qui 
mol ni mer. N-cwaj ti yin we n-sak laj 
tzij taj que'elok pacha in bim, chi yix 
ix sic'aj chi qui to'ic i niba'ib; cwaj yin 
chi yij chic i mer pacha in bim. 4Аге 
quin upon yin chi solixic, we je 'o jujun 
kachalal aj Macedónia que 'e na wu, are 
coj uponic, we yix ni molom ti mer, lic 
q'uixbal que'el na chwe yin, man lic in 
cubam in c'ux chiwe chi qui 'an na. Y 

n-xui ta chwe yin, xak q'uixbal que'el 
chiwe yix. 5Rumal-i, in ch'obom yin, ca 
nabeaj bi ma Títo cu' i juban kachalal, 
que qui bij na chiwe chi qui bisoj u 
molic i mer, pacha i bim te yix chi qui 
'ano. We yij chic i mer are coj uponic, ca 
'alijin 'uri chi ronojel i c'ux xi 'ano, n-are 
ta pacha xin ап pen yin chiwe. 
SIweta'am iri: jun, we xa jubi' cu tico, 

xak xa jubi' ni cu ch'ac che. Jun, we 
nim i cu tico, xak nim ni cu ch'ac che. 
7Rumal.i, chi jujunal wi, chi ch'obo 
ni'pa i mer qui ya'o; te'uri chi ya ru' 
ronojel і c'ux; mi "an ile chi xa queb 
i c'ux chu ya'ic; mi 'ano pacha tak 'o 
jun co'on pen chiwe. Pachin i cu ya ru' 
ronojel u c'ux, сах са па’ 'uri rumal i 
Dios. *Wachalal, wach i rajwaxic chiwe, 
i Dios ca tiqui chu ya'ic chiwe, y n-xui ta 
la ile, xak cu ya mas puwi ile. Queje ile, 
yix xak quix tiqui chu 'anic u q'uial 'utz 
chique i kachalal, man lic cu rik na rib 
wach i 'o iwu'. ?Cha c'un chi c'ux i tzij-i 
chi tz'ibtal can chupam u wuj i Dios: 

I jun-le n-xu xuyaj taj, lic xu ya 

chique i niba'ib; 
nipa i 'utz u 'anom, п-са sachsax tu 
wach ronojel ij sak. 

(Queje ile tz'ibtal сапок!.) 101 que ticanic, 
are i Dios ca yaw i ija chique, te'uri, xak 
cu ya chique wach i quiqui tijo. Xak 
are i Dios ca yaw chiwe yix wach i 
rajwaxic chiwe; ire xak cu q'uiarsaj u 
wach ni'pa tak i qui tico, ni'pa tak i qui 
molo. (Queje ile, nim ni tonic quix tiqui 
chu 'anic ги’, te'uri ni'pa i 'utz i 'anom ги’, 
que'el pacha jun nim laj cosech elnak 
che i ija chi и уот i Dios chiwe.) 111 
Dios, nim cu ya chiwe; 'is xa biruxic cu 
ya chiwe, man xak yix, nim ni tonic qui 
'ano, ronojel i c'ux. Are queje ile caka 
'ano, ni'pa i que ka to lic quiqui c'amwaj 
quiqui tioxij che i Dios. !?I mer, chi caka 
jach nubic, cu rik ni u chac chique i 
kachalal, wach i rajwaxic chique, xak cu 
rik u chac che i Dios man je q'ui quiqui 
tioxij che гита]. !?Ique quiqui сој niu 
'1] 1 Dios, man i qui to'ic i 'anom yix, cu 

'alijinsaj chique chi yix lic quix cojon 
che i 'utz laj tzij re i Crísto, хак qui 
'ano pacha i cu bij, man ix sic'aj chi qui 
to'ic ique, xak chique conojel i kachalal. 
14Tæuri, lic quiqui tz'onoj na che i Dios 
piwi, cutbal re i c'axnabal qui c'ux chiwe, 
xak quiqui tioxij che i Dios rumal i rutzil 
і сих и уот chiwe. !5C'amori che i Dios 
rumal i lo'laj u sipon chake; lic n-caka 
rik taj wach u lapic u chomal caka 'ano. 
Are i Dios yawnak u patan i ma Páblo 
10 1Yin, chi in a-Páblo, 'o jun pawor 
quin tz'onoj chiwe chuwach i 
Crísto. Yix iweta'am chi ire lic nim u c'ux, 
lic 'o i c'axnabal u c'ux. 'O jujun chiwe 
quiqui bij chi yin lic n-ta quin bij chiwe 
are іп 'o iwu', xui-ri, аге naj in 'o wi, lic in 
can chiwe, quiqui bij. ?Bay, quin tz'onoj 
pawor chiwe, mi гап chwe chi quin 'an 
c'an che wib chiwe. 'O jujun chiwe quiqui 
bij chi wach quin tijin chu апіс, xui chwe 
уіп i utz, pacha tak quiqui ап i winak 
to' je re u wach i jyub ta'aj. Miqui bij 
ile, mokxa co'on na c'an chwe are quin 
upon iwu'. We саса] 'ut, quiquil na chi 'o 
ni u cowil in c'ux chi qui yajic, péro lic 
quin tz'onoj chiwe, mi petsaj ile pakawi. 
3Katzij ој 'o chuwach i jyub ta'aj, xui-ri, i 
ch'o'oj chi caka 'an yoj n-are ta pacha i 
quiqui 'an i to' je re u wach i jyub ta'aj. (I 
ch'o'oj caka ар yoj, chirij i mac atzalal 
caka 'an wi.) ^Are caka 'an i ch'o'oj-le, 
n-ru' ti ka nojbal yoj, n-ru' ti ka cho'ab 
yoj, caka 'an wi; are ги’ u cho'ab i Dios, 
rumal-i, сој tiqui na che qui cho'ab/ nipa i 
je aj ch'o'oj chirij i Dios. 5Coj tiqui bi chu 
'atixic tak i tzij chi xa ru' winak petnak 
wi; xak cakesaj ronojel tak i n-ca yaw ta 
chique i winak chi caquetamaj u be i Dios. 
Xak ni'pa tak i nojbal chi xa ru' winak 
petnak wi, 'is сака 'atsaj pu'ab i Crísto, 
man cu ап na che pacha craj ire. 9Te'uri, 
are cakilo chi yix qui 'an chic pacha i cu 
bij i Dios, are 'uri oj yij chic que ka ya pa 
tojbal mac ni'pa i n-cacaj ta que cojonic. 
7Jun rajchac i Dios, chi takej che, 
wach i 'o pa ranima; n-are ta to’ qui 

takej wach i ca tzunic. We "o jun chila 
chi cu bij: “Yin lic in re i Crísto," bay, 
xak chu ch'obo "uri chi yin xak in rei 
Crísto. Pacha o'onom ire, chi re chic i 
Crísto, xak queje in 'anom yin, lic in re 
i Crísto. 8Mok q'uialmul in bim chiwe 
chi yin in 'o piwi yix; xui-ri, n-quin 
q'uix ta chu 'onquil ile, man are i Kajwal 
yawnak pin'ab, tobal iwe yix che i 
c'aslemal chuwach ire; n-in ta 'o piwi 
we xa tzaksabal iwe quin 'ano. ?N-cwaj 
ti yin mok qui ch'ob yix, chi tak i wuj 
quin tz'ibaj bi chiwe to' xib-bal iwe quin 
апо. 19'O jujun quiqui bij: *Ni'pa tak iu 
wuj i ma Páblo, lic co i ca ch'aw chake, 
lic 'o u cho'ab, ca ta yet; péro are 'o ire 
chakawach y са ch'a'at kv’, n-tu cho'ab, 
xak i и tzij n-ta co'on re." Queje ile 
quiqui bij. 11 Nipa i quiqui bij ile, chiqui 
ta u be 'uri: are quin upon iwu', quiquil 
na 'uri chi 'o in cho'ab; quiquil nu wach 
in cho'ab pacha in bim chupam in wuj 
chi in tz'ibam are naj in 'o wi. 

I2Ni'pa i tijonel je 'o iwu', lic quiqui 
сој qui 'ij quib. N-quin bij ti yin we 
'o mas іп 'ij chiquiwach ique; n-quin 
junamsaj ti in "ij yin со ique. Хиі-гі, iu 
pajic qui "ij chi quiqui ап ique, їо’ quiqui 
takej quib chiquiwach, xui quiqui 'an-i. 
Ni'pa i quiqui гап queje ile, n-ta qui 
nojbal. !? Yin n-quin сој ti in 'ij wib che 
i chac chi n-we ti yin; xui-ri, are i Dios 
u yom chwe pa quin chacun wi; are ire 
yawnak chwe chi quin chacun chixol 
yix chila pa Corínto. 1^ Rumali, 'o we 
che, chi quin lap na wib wach in 'anom 
chiwe yix; ma ta in upon-nak iwu', n-ta 
we "uri che. Xui-ri, yin in upon-nak nabe 
chu ya'ic i "utz laj tzij re i Crísto chiwe 
yix. 15 Үіп n-cwaj ta quin сој in 'ij che u 
chac jun chic pa chacun-nak wi ire, xui- 
гі, о we chiwe yix. Are i cwaj уіп, are u 
cowiric u cubibal i c'ux yix che i Crísto, 
te'uri quin tiqui na chu 'anic mas in chac 
chixol; xui-ri, xui quin 'ano pacha u yom 
i Dios chwe. 

16We xutzin in chac chixol yix, te'uri 
quin 'e chic chu bixquil i 'utz Јај tzij re i 

Crísto mas с'а пај chuwach ix % wi yix. 
Xui-ri, n-que in mina ta wib che u chac 
jun chic, we xa cojbal in 'ij quin 'an ru u 
chac ire. 

17We "o jun craj co'on nim che rib 
(rumal jun chac u 'anom), are chu bij 'uri 
wach i nim laj chac u 'anom i Kajwal*. 
18We ха cu сој и 'ij utuquel, n-ta que'el 
wi; xui-ri, we i Kajwal ca cojow и 'ij, 'alaj 
"uri chi "utz i u 'anom. 


I ma Páblo, n-co'on ti ire pacha 
quiqui "an i aj tijonel ne te sakil 


1 1 1Chi ya u nimal i c'ux che, wach 
i quin oc chu bixquil chiwe; tupu 

xa ch'uj laj tzij qui ta yix, chi cuyu ni 
in mac che. ?Yin lic c'ax quix in na'o, 
y cwaj yin chi xui chirij i Crísto quix 
terej wi; i c'axnabal in c'ux-le, lic ги’ i 
Dios petnak wi. In pacha jun kajawxel 
u yom u mi'al che jun achi; lic 'apoj laj 
ali и уот che, man xui ги ire ca q'uiji 
wi. Queje yin ile; yin ix in уот che i 
Crísto, xui che ire ix in yom wi. ?Xui-ri, 
quin bison chiwe, man mokxa ca yojtaj 
na i nojbal, y qui canaj can i Crísto; 
mokxa n-qui сој ta chic и "ij ronojel i 
c'ux. Mokxa quix t'ortaj na, pacha xo'on 
i ixok Eva ujer, xt'ortaj rumal i cumatz 
chi xa saklej u nojbal. *Ni'pa i que upon 
їмо’, tupu lic junwi quiqui bij chirij u 
patan i Jesus, lic 'utz qui ta yix. Tupu 
yaic'ulam chic i и Tewal i Dios iwu', 
xui-ri xa quix tijin tan chic chu c'ulaxic 
jun chic; xak quix tijin chu cojic jun tzij 
chi n-are ti tzij in c'utum yin chiwe re 
i 'elbal chi sak. 5№Рра i tijonel chi mas 
nim qui 'ij qui bij yix, éxataba ха pich’ 
in "ij yin chiquiwach ique? N-pich' taj. 
6Тири n-quin rik taj pacha quiqui ап i 
juban chic chi lic chom u bixquil quiqui 
bij, xui-ri yin "o in no'oj; lic weta'am 
usuc' ni'pa i quin bij. Ile, lic iweta'am yix 
chi sak laj tzij; 'ax iwilom wi ile chwe, 
ronojel ni'pa in 'anom. 

7Yin п-хіп tz'onoj ta wajil chiwe are 
xin bij chiwe wach i iwelbal chi sak; 
queje ile xin 'ano: xin kajsaj in 'ij yin, 

nimarsabal re i 'ij yix. éXataba n-'us 

ta xin 'ano-le? 8Are xin bij u tzij i Dios 
chiwe yix, xin tzukbej wib che i mer 
yatal chwe cumal jutzobaj kachalal aj 
naj. Xe'elok pacha 'o wel'am chique, 
tobal іме yix. ?Are in 'o iwu', n-ti xin 
tz'onoj chiwe wach i rajwaxic chwe; 

are i kachalal aj Macedónia, are ique 
xqui c'am li chwe wach i rajwaxic chwe. 
Queje ile n-xin ya ta wib chikul; n-ta 
tzukbal wib xin tz'onoj chiwe; ile lic 
n-quin mayij tu 'onquil. !^Mas quin 
quicot rumal, we n-quin tz'onoj ta wajil 
che in chac. In quicotemal-le, mi jun 
chila pa Acáya quelsaw chwe. Sak laj 
tzij i xin bij-le, xak jun ru' pacha i sak laj 
tzij re i Crísto chi 'o pin c'ux. " c Wuchac 
n-xin tz'onoj ta wajil chiwe? £Xataba 
n-c'ax ta quix in na yix? iDios reta'am 
chi c'ax quix in na'o! 

12N-quin mayij tu 'onquil in chac 

pacha quin tijin chu 'anic, chi n-ta 

wajil quin tz'onoj; queje ile n-quin ya ta 
chique i juban aj tijonel we quiqui bij, 
“Yoj іс 'utz i caka апо man хак jun сој 
tijin chu апіс pacha cu ар i ma Páblo," 
mok que cha. N-ta que'el wi ile man 

i qui chac ique je tojtal rw. 131que-le 
n-katzij taj we je u takon i Dios; xa je aj 
t'oronel. Quiqui 'an che quib pacha je 
rapostelab i Crísto, péro ne te аге. 14 Міх 
upon chuwach, we queje ile quiqui 'ano, 
man i itzel mísmo xak queje co'on ile; 
co'on che rib pacha jun sak laj ángel rei 
Dios. 15 Кита]-і, mix upon chuwach chi 
ni'pa i que 'anaw u chac itzel, xak quiqui 
an che quib pacha je aj 'anol 'utz. Xui-ri, 
pa q'uisbalre, ca pe ni tojbalil qui mac 
chiquij pacha i ca majawic. 


э, 


Wach і c'ax xic'aw wi і ma Páblo 
chu апіс u chac i Crísto 

16 Julaj chic quin bij chiwe, mi ch'ob 
yix mokxa іп сиј. Хиі-гі, we queje ile 
qui ch'obo, chi ta na pe jubi' in tzij; chi 
ya na chwe quin lap na jubi' wib yin. 
17 Ате i quin bij chiwe wo'or, pacha ch'uj 
laj tzij; i Kajwal nu bim ta chwe we 'utz 

quin 'an queje iri, chi xa u cojic in 'ij yin 
quin 'ano. 1$ Xui-ri je qui i to winak chi 
quiqui 'an nimak che qui ’ij, wach qui 
'anom waral chuwach i jyub ta'aj; bay, 
xak queje quin 'an ni yin wo'or, quin coj 
ni in ’ij-i. 19Queje quin ап ile man yix 
lic qui ya u nimal i c'ux chu tayic qui 
tzij і је ch'uj, tupu yix lic 'o i nojbal, qui 
bij yix. 20 Cwil yin xa qui ya u nimal i 
c'ux chique i qui yom quib piwi; xa que 
i cuy nipa i quiqui q'uis ubitak iwe; xa 
que i cuy ni'pa i que rajawin piwi; xa qui 
ya u nimal i c'ux chique i quiqui 'an nim 
che quib, xak chique i quix qui ch'ay che 
i palaj; to’ que i ch'ijo. 21 Yin 'ut, quin 
q'uix che, chi n-ta u cowil in c'ux chu 
'anic chiwe pacha i quiqui 'an ique. 

Péro ique, we lic quiqui сој qui 'ij, 
xak yin quin cowirsaj ni in c'ux chu 
cojic in "ij, xui-ri quin na yin, xa ch'uj 
laj tzij quin tijin chu bixquil. ?2Quiqui 
bij ique nim ni qui ’ij man je aj Hebréo 
winak; bay, xak queje yin, in aj Hebréo 
winak. Quiqui сој qui 'ij man je aj 
tinimit Israel; bay, xak queje yin, in 
aj Israel. Xak quiqui coj qui 'ij man je 
u muk u xiquin can i mam Abraham; 
xak queje yin, in u muk u xiquin canok. 
?3Xak quiqui bij chi je ај 'anolu chac i 
Crísto; bay, yin 'ut mas in aj 'anol u chac 
i Crísto chiquiwach ique. Xui-ri, are quin 
lap wib queje ile, quin na yin xa ch'uj 
laj tzij quin bij. Yin, mas in chacun- 
nak chiquiwach ique; mas in tijom in 
lo'xic chiquiwach ique; mas in tijom i 
cárcel chiquiwach ique, xak q'uialmul 
xin q'uiji chuwach і camic. 241 aj Israel 
winak jobmul xqui coj tréinta y nuéve 
asial chwe re jutak yac. 25Xak i aj Róma 
winak, oxmul in qui ch'ayom ги’ che’; 
xak juyac laj іп сатат ги’ abaj’. Oxmul 
laj in ji'nak pa ya, are xmuktaj і bárco 
chi in 'o chupam; julaj xin ch'ij jun a'ab 
ги jun 'ij chi to’ quin muxin chic chuwi 
mar (man xmuktaj i bárco ра ya). 26 Mas 
in malcatnak chu 'onquil u chac i Dios, 
laj in camnak pa tak ya; laj in camnak 
piqui'ab tak ili'omab; laj in qui camsam 

i je wach aj tinimit, xak i ne te wach aj 
tinimit. Xin q'uiji na chuwach i camic 
pa tak tinimit, xak pa tak 'es, xak pa 
mar. Xak in tijom i сах piqui аЬ i juban 
chi quiqui bij je kachalal, xui-ri, ne te 
kachalal. ?7Lic mas in chacun-nak, "olic 
laj in camnak rumal i cosic. Q'uialmul 
to' in c'asc'atnak; in tijom i numic y 
c'atic; wo'tam in wa'im rumal in chac; in 
ch'ijom joron tew; xak '"olic lic n-ti in °w. 
28Xak 'o chic juban c'ax in tijom; 
y nxui ta la ile, "ij "ij lic quin c'achir 
chique i je ni'pa tak tzobaj re i Dios; ile 
pacha jun ekan 'o chin kul quin na yin. 
29We "o jun kachalal, n-kas ta jiquil u 
сих, quin na yin lic are yin n-kas ta 
jiquil іп c'ux. We 'o jun kachalal mintal 
na chupam u mac, yin ca pe ni woywal 
rumal, xak quin q'uix na che junam ги” 
ire. 

30 We'o u chac quin lap na wib yin, 
xui quin lap tak ile chi cu 'alijinsaj chi 
yin n-ta іп cho'ab. ?!I Dios, chi и Kajaw 
i Kajwal Jesucrísto, reta'am chi sak laj 
tzij i quin bij-le; che ire, chocsax u 'ij 
que'e "ij sak chirij. 3? Yin ujer, are in 'o 
pa tinimit Damásco, i gobernador, chi 
rakan u 'ab i rey mam Arétas, xraj ire 
quin u tz'apij pa cárcel. Xu coj chajal 
pa tak ocbal bic pa tinimit, chapbal-we, 
quiqui bij ique. ?3 Xui-ri, i kachalal xin 
quesaj pa wantana; xin qui kajsaj pa 
chicach rij tapia. Queje ile xin el chi sak; 
n-are ta rumal in cho'ab yin. 


I Dios xo'on che i ma Páblo 
ха ’e rila i chicaj 

1 2 1 N-ta que'el wi we jun си сој u 

"jj rib, xui-ri yin wo'or 'o u chac 
quin 'ano. Quin bij na 'ut wach u 'anom 
i Kajwal chwe, wach i wilom pin wach 
гита], хак wach u 'alijinsam chwe. ?'O 
jun achi", lic weta'am u wach, lic re 
chic i Crísto. Ire, pa cajlajuj junab canok, 
xak te'et xc'am bi c'a pa urox caj. Yin 
n-weta'am taj we xa 'e u ch'acul ru', o we 
xui i ranima xa 'ec, xui i Dios reta'am. 
3Xui-ri, lic weta'am chi i achi-le, camom 

nubi chicaj. N-weta'am taj we xc'am bi u 
ch'acul ru', o we n-xc'am tubic, xui i Dios 
reta'am ile. ^I achi-le c'amtal bi chicaj, 
pa xu ta wi tak i tzij chi mi jun winak 
ca rikaw u bixquil; xak we ta cu rik u 
bixquil, i Dios cu 'atij che. 5Yin "ut, lic 
quin bij ne и ’ij-i jun winak we 'antal che 
pacha i achi-le; xui-ri n-quin lap ta wib 
yin, wach i 'utz quin 'an yin. Xui quin 
lap tak ile chi n-ti in 'ij, n-ti in cho'ab. 
SKatzij we ta cwaj quin coj in 'ij (rumal 
wach ха е wila, pues 'o usuc' man are 
i achi quin bij, yin ile) n-are ta ch'uj laj 
tzij quin bij, xa are i sak laj tzij. Xui-ri, 
yin n-cwaj ta quin lap wib, man n-cwaj 
taj we xa rumal i quin bij-le quiqui bij ni 
winak chi yin mas "o ni in "ij. Xui cwaj 
yin to' quin quilo, to' quin qui ta, te'uri 
quiqui bij na, we 'utz i quin tijin chu 
'onquil. 

7Ni'pa i xa 'e wila chila chicaj, lic 
nim и” и chomal. Colo rumal-i xpe jun 
c'ax chwe, pacha jun q'uix 'o chupam 
in ch'acul; pacha jun u takon itzel, cu 
'anbej c'ax chwe, man ’utz n-quin сој ti 
in "ij che, wach ха е wila na. 8I c'ax-le, 
oxmul lic in tz'onom che i Kajwal cresaj 
chwe. ?Xui-ri, i Kajwal u bim chwe: 
"(N-cwesaj taj.) I wutzil chawe lic cu rik 
rib awu are ile 'o u chac chawe; i in 
cho'ab mas cu rik u chac chawe are n-ta 
kas a cho'ab yet." Queje ile xu bij chwe. 
Rumal-i, quin quicotic, man weta'am 
chi 'utz we n-ti in cho'ab, man queje 
ile ca "alijin пі u cho'ab i Crísto chwe. 
10Rumal-i, quin quicot na, are ca 'alijinic 
chi n-ta kas in cho'ab; xak quin quicot 
na, are quin yo'yax cumal i winak; xak 
we "o rajwaxic chwe; xak we 'o quiqui 
tzucuj ch'o'oj chwij; xak we quin tij i 
c'ax. Lic quin quicot chu ch'ijic ronojel 
ile rumal i Crísto, man we n-ta kas in 
cho'ab, are "uri que'el chwe 'o mas in 
cho'ab rumal ire. 


I ma Páblo ca c'achir na cu' i aj Corínto 


lllwumal yix, xin lap wib cojbal re 
in 'ij yin. Xa pacha in tont xin lapan 
iwv' xui-ri, are te yix qui bij we 'utz 
in 'anom yin. Yix lic i cojom qui 'ij i 

juban tijonel, xui-ri ique n-nim ti qui "ij 
chuwach in 'ij yin. Katzij Пе, tupu n-ta 
kas in 'ij уіп. !? Are xin chacun iwu' ru 
и nimal іп c'ux, xa 'alijinsax chiwe chi 
lic in u takon i Dios: xiwil tak i milágro, 
xak i nimak tak 'anic re i Dios, xak xiwil 
juban chic c'utbal-re chi i Dios 'o wu. 
13éXataba n-junam ta iwilic хіп 'ano? Lic 
xak jun xin 'an chiwe yix pacha quin 'an 
chique i juban je jutak tzobajil re i Dios. 
Xui-ri, п-хіп tz'onoj ta tzukbal wib chiwe 
yix, n-xin ya ta wib chikul. We n-'us ti 
ile xin 'ano, ipues chi cuyu in mac! 

1^Wo'or in yij chic che uroxmul wakan 
chi quin 'e chi solixic; we xin upon iwu' 
n-quin tz'onoj ta tzukbal wib chiwe. Are 
yix quix waj; n-are ti ubitak iwe. Jun 
kajawxel n-cu tz'onoj ta tzukbal rib 
chique i ch'utik; are i kajawxel que u 
tzuk i rac'al. !^Yin lic ronojel іп c'ux 
quin q'uis ni in mer, quin q'uis ni in 
cho'ab, tobal iwe; queje yin ile chiwe. 
Xui-ri, cwil yin we mas nim i c'axnabal 
in сих chiwe, аге 'uri xa mas co'on pich’ 
i c'axnabal i c'ux yix chwe yin. 

léYix, mokxa qui bij "ut chi katzij n-ta 
xin tz'onoj chiwe, xui-ri, mok "o jujun 
chiwe quiqui bij chi xa saklej in nojbal 
chu 'onquil ile; xa quin tijin chi toric 
che i mer chi wo'or coj tijin chu molic, 
mok quiqui bij. 17 ¿Xataba 'o jun in 
takom bi iwu' xa t'orbal iwe que u 'ana? 
Mi jun. !3Xin bij che i ma Títo chi quix 
e u solij, xak xin tak bi i kachalal jun rw. 
Iwonojel yix iweta'am chi i ma Títo mi 
julaj ix u t'orom. Xak iweta'am chi xak 
jun i ka c'ux yoj ru' i ma Títo, xak jun i 
caka апо. 

19 Wachalal, ronojel i xin bij-le, mok qui 
bij yix xa tobal wib chiwach quin tijin 
chu 'onquil. Péro n-rumal ti ile xin bij, xa 
are rumal u nojbal i Crísto; lic chuwach 
i Dios xin bij ile. Wachalal chi quix waj, 
ronojel wach i quin 'ano, xa are 'anbal 
utz chiwe yix. 20 Man quin ch'ob yin, are 
quin upon iwu', mok quix 'e in rika n-'us 
ta i 'anom, n-quix tijin ta chu 'anic pacha 
i cwaj yin chiwe. We queje i 'anom ile, 
xak n-quix quicot ta "uri yix chwe yin, 
man xa yaj que in 'ana 'uri chiwe. Quin 


, 

ch'ob yin, are quin uponic, mokxa to' 
ch'o'oj quix tijin chu апіс; mokxa ca titat 
i pam che iwachi'il chi 'o и ij; mokxa to’ 
qui petsaj iwoywal; mok quix 'e in rika 
xa i jachom bi iwib pa tak tzobajil. Quin 
ch'ob yin mokxa quix tijin chu nuq'uic 
tzij chiwach; mokxa qui yo'ya iwib 
chiwach; mokxa to' nim qui 'an che iwib; 
mokxa quix tijin chu 'anic pacha i to' qui 
ch'ob yix chi jujunal. ?! Quin ch'ob yin, 
are quin upon julaj chic iwu', pent i Dios 
co'on tan chic chwe chi quin q'uix na 
iwumal yix, wach i qui 'ano. Pent ix q'ui 
quin o' na iwumal, rumal i mac re ujer 
chi n-iwo'tam ta canok. Pent ni mayim ta 
can u 'onquil i n-ch'am taj, xak i u 'onquil 
i to' u rayijbal i ch'acul. Mok queje ile 
quix 'e in rika quin ch'ob yin. 


I ma Páblo, q'uisbal pixbanic xo'on 

chupam u wuj chique i aj Corínto 
1 3 lAre uroxmul wakan iri chi quin 

'e chi solixic. We xin uponic, we 

'o jun u 'anom u mac, que ka tzucuj je 
queb oxib (pacha cu bij u tzij i Dios), y 
caka tz'onoj na chique we katzij 'o u 
mac и 'anom. ?'O jun tzij quin bij па 
chique i je macunnak lok, xak chiwe yix 
iwonojel: we xin upon juyac chic iwu', 
macoy'ej 'uri we 'utz qui "ijlaxic quin 
'ano. Ile lic xin bij chiwe, are in 'o che 
ucamul wakan iwu'. Wo'or, quin сати] 
chubi u bixquil chiwe, tupu c'a naj in 'o 
wi. 3Yix, xa 'alijinsabal-re quiwaj rilic 
chwe, we in tzij chiwe we kas are u tzij 
i Crísto; bay, lic quiwil na chi katzij. I 
Crísto, о u cho'ab chi suc'baxic; are 
co'on ire ile, ca "alijin 'uri u cho'ab 
chixol yix. 4Lic 'o u cho'ab tupu n-ta 
kas u cho'ab are xrip chuwach i cruz; 
xui-ri xc'asi rumal u cho'ab i Dios. Xak 
queje yoj ile; n-ta kas ka cho'ab quiqui 
bij i winak, xui-ri, junam ru' i Crísto, 
oj c'aslic rumal u cho'ab i Dios, xak 'o 
ka cho'ab chu 'onquil pacha i ca majaw 
chiwe. 


2 CORINTIOS 12, 13 


5I u cubibal i c'ux yix che i Crísto, 
chix taq'ui na pa rakan, we lic katzij; 
xak chi na iwib yix wach 'o piwanima. 
&N-iweta'am ta ba-ri, chi Jesucrísto 'o 
chiwe yix? Ire lic 'o chiwe we katzij 
i jachom iwib che. $Cwaj уіп quiwil 
ni и be chi yin lic 'o u cho'ab i Crísto 
wu”. 7 Сој tijin chu tz'onoxic che i Dios 
piwi yix, man n-quix tzak ta chupam 
i mac. Queje ile caka 'ano, man chiwe 
yix i 'utz; n-are ta rumal we cocsax ni 
ka "ij yoj; xa are rumal qui 'anbej yix і 
"utz. N-ta co'ono we "o jujun quiqui bij 
na chi n-tu cho'ab i Crísto уги’. 8We 'utz 
i quix tijin chu апіс, n-tu chac 'uri quix 
in suc'ba. Yin n-ca pe ta woywal che ile; 
n-quin oywar ta chique i que tijin chu 
апіс i "utz, i sak laj tzij". ?Rumal-i, quin 
quicotic we n-tu chac quix in suc'ba; 
quin quicotic we ca ај na chi pacha 
n-ta kas in cho'ab are quin upon iwu', 
xui-ri, we ca кај na chi lic 'o i cho'ab 
yix chu 'onquil i 'utz. Yin n-quin mayij 
tu tz'onoxic che i Dios piwi yix; man 'utz 
quix el na lic ix 'utz ix chom, n-ta сах 
chiwe chuwach i Dios. 19 Nabe na quin 
tak bi i wuj-i chiwe, are ya quin 'e chi 
solixic; n-cwaj ti yin are quin uponic 
we to' yaj quin 'an chiwe. I Kajwal u 
yom chwe chi in 'o piwi yix tobal re i 
c'aslemal, n-are ti sachbal iwe quin 'ano. 

11 Wachalal, xui ile quin bij chiwe 
woor. Chi bisoj и апіс i 'utz che i 
c'aslemal man 'utz n-ta c'ax chiwe 
chuwach i Dios; chi cubsaj i c'ux 
chiwach; chi junamsaj i nojbal; 'utz chix 
'ol chiwach. I Dios ca q'uiji 'uri iww, chi 
are u xebal i quicotemal, xak u xebali 
c'axnabal c'uxij. 12 Chuwach i Dios, chi 
tz'ubaj iwib chiwach*. 13 Је conojel i 
kachalal waral quiqui ya pan rutzil i 
wach. 

1^Wachalal, quin tz'onoj che i Dios chi 
'o ni rutzil u c'ux i Kajwal Jesucrísto piwi, 
xak i c'axnabal u c'ux i Dios; xak 'o ni u 
Tewal i Dios iwu'. Amen (queje ile cwaj). 





^13.8 13:8,9 I mer tzij xu bij аге iri: N-ta сој tiqui chu апіс сһігіј i sak laj tzij; xui caka ya ka wach ги’ i sak 
laj tzij. Сој quicotic are n-ta ka cho'ab yoj, xui-ri we 'o i cho'ab yix; xak caka tz'onoj che i Dios chi yix іх "utz 


ix chom chuwach, n-ta c'ax chiwe. (I usuc' tak i tzij-i are pacha cu bij i versículos 8 y 9.) 


? 13.12 Queje 


xqui гап ile i je re i Dios, c'utbal-re chi 'o qui 'ij chiquiwach, xak 'o c'axnabal qui c'ux. 


I WUJ U TZ'IBAM I SAN PÁBLO 
CHIQUE I CRISTIAN 


AJ GALÁCIA 





1 lyin in a-Páblo chi quin tak bi 

i wuj-i chiwe: in apóstol, lic in 
taktal rumal i Jesucrísto. In patan yin, 
n-petnak ta piqui nojbal winak, xak 
n-winak ta xin takawic; are i Jesucrísto 
xin takawic, xak i ka Kajaw Dios chi 
xc'unsaw sak chuwach i Jesucrísto are 
camnak. ?Yin, cu' conojel i kachalal chi 
је о ми, сака ya pan rutzil i wach yix, 
ix jutak tzobaj re i Dios chila pa jyub 
Galácia. 3I ka Kajaw Dios, xak i Kajwal 
Jesucrísto, chiqui ya utzil chomal chiwe, 
xak i uxlambal pi c'ux. ^Are i Jesucrísto- 
le chi xu ya rib che i camic rumal i ka 
mac pacha u ch'obom i ka Kajaw Dios. 
Queje ile xu 'ano, 'elsabal-ke chupam 
nipa i n-us taj chi wo'or 'o chuwach i 
jyub ta'aj. *iChocsax u 'ij i Dios que'e 'ij 
sak chirij! Amen (queje ile cakaj). 


I tzij re і kelbal chi sak, xa jun 'olic 


$Lic xin bison che, wach quix tijin chu 
'anic, chi quix tijin chi ro'taxic can i Dios, 
y са te іх оспак pu'ab. Ire xix u siq'uij 
ru’, 'anbal-re utzil chomal chiwe rumal i 
Jesucrísto, péro wo'or quix tijin chu cojic 
retalil che jun chic tzij, chi 'elsabal iwe 
chi sak, qui bij yix. 7Xui-ri, n-ta chic jun 
tzij lic re iwelbal chi sak, xui i jun chi 
xin c'ut yin chiwe. Are i 'anom, je 'o ni 
jujun je upon-nak iwu' xa quix qui tunu; 
саса] ique quiqui yoj i "utz Јај tzij ге і 
Crísto. 8 We 'o jun cu c'ut jun chic tzij 
chiwe, junwi chuwach ile chi ka c'utum 
can yoj chiwe, cha c'okox na 'uri rumal 
i Dios. N-ta co'ono we xa yin, o xak we 
jun ángel aj chicaj ca 'anawic, cha c'okox 
na "uri. ?In bim chic iri chiwe, xak quin 


camulij chic u bixquil: we 'o jun cu c'ut i 
tzij re i 'elbal chi sak junwi chuwach ile 
chi i cojom yix, cha c'okox rumal i Dios. 
19 Bay, we queje xin bij ile chiwe, 'alaj 
uri chi n-quin tzucuj tu cojic in 'ij cumal 
i winak; xui cwaj quin ап pacha сга] i 
Dios. éXataba суга] сосѕах іп 'ij cumal i 
winak? N-cwaj taj. We tene c'a cwaj coc 
in ’ij cumal i winak, n-queje tene іп уот 
wib-i chu 'onquil u chac i Jesucrísto. 


» 


I u patan i ma Páblo, ru' i Dios 
petnak wi, n-ru' ta jun winak 


1 үх wachalal, cwaj quiwetamaj iri: 

i tzij re i 'elbal chi sak, chi quin tijin 
yin chu bixquil, n-are ti u nojim jun 
winak. 121 tzij-le n-xya' ta chwe rumal 
jun winak, xak n-xc'ut ta chwe cumal i 
winak. Lic are i Jesucrísto xa 'alijinsaw 
chwe. 

13 Cwaj quin sakij ile chiwe. I tom yix 
chi o'onom lok, lic in yom in c'ux che 
ile chi quiqui coj i aj Israel winak. Lic 
ronojel in c'ux xin ch'o'ojin chiquij i 
jutak tzobaj je re i Dios; lic xin tzucuj u 
sachsaxic qui wach. 14Lic in sic'aj chu 
onquil pacha i c'utunic ke yoj chi oj aj 
Israel, mas na chiquiwach i je wachi'il. 
Lic mas xin ya in c'ux chu 'onquil pacha 
i c'utunic xqui ya can i katit ka mam 
ujer. 15Xui-ri, i Dios in u chom chic 
are maja quin alaxic; rumal i nim laj 
c'axnabal u c'ux xin u siq'uij ru'. Te'uri, 
are xraj ire, 16xu 'alijinsaj u C'ojol pin 
wach, xak ріп сих man quin paxsaj пі и 
tzijol chique i ne te ај Israel winak wach 
i quelbal chi sak. Yin, are xwetamaj u 
wach i Jesucrísto, n-xe in tz'onoj ta in 


, 

nojbal che jun winak, 17xak n-xin 'e ta 
pa Jerusalen chi quilic i apostelab chi 
'ax je apostelab wi chic chinwach yin. 
Are i xin 'ano, juntir xin 'e naj c'a pa 
jyub Arábia. Xo'on panok, xin tzalij chic 
pa tinimit Damásco. 

18Xic'aw oxib junab, te'uri xin 'e pa 
Jerusalen, cwetambej re u wach i ma 
Pédro. Jolajuj 'ij xin ап chila rw. 19 Xui- 
ri, are in 'o chila, n-xwil ti qui wach 
ni'pa i juban apostelab, xui i ma Jacóbo, 
u cha' i Kajwal. 201гі, chi quin tijin chu 
tz'ibaxic chiwe, i Dios reta'am chi 'is sak 
laj tzij; lic queje ile xin 'ano. 

21 Tæuri xin el pa Jerusalen y xin е 


c'a pa jyub Síria, y xak che i jyub Cilícia. 


22Xui-ri, i jutak tzobaj je re i Crísto pa 


jyub Judéa c'a maja caquetamaj in wach. 


23]que xui qui tom ile wach qui bim i 
juban kachalal; qui bim: “I ma Páblo chi 
aj ch'o'oj te'ek chikij, wo'or ca tijin chu 
paxsaxic i tzij re i 'elbal chi sak rumal 

i Crísto. I tzij-le, chi xraj te'ek cu chup 
u wach, wo'or ca tijin chu paxsaxic." 
Queje ile qui tom ique chwe. ?*^Rumal-i, 
lic xqui сој u "ij і Dios rumal wach u 
'anom chwe. 


Xqui bij i juban apostelab 

chi ’utz u chac i ma Páblo 
2 1C'a xic'aw ni cajlajuj junab, te'uri 

хіп е chic pa Jerusalen, junam 

ru' i ma Bernabe; xak xin c'am bi i ma 
Títo Ки”. 2Xoj 'e chila man i Dios xu 
'alijinsaj pin nojbal chi 'o u chac quin 
'ec. Chila pa Jerusalen, xka mol kib 
xui cu' i qui nimakil i kachalal; chique 
ique xin "alijinsaj wach i tzij chi quin 
tijin chu c'utic chique i ne te aj Israel 
winak, wach i 'elbal-que chi sak. Xin 
bij ile chique man n-cwaj taj chi to' ca 
sach u wach ni'pa in 'anom, xak ni'pa 
i quin tijin chu 'onquil chiquixol i ne 
te aj Israel. ?'Utz xqui ta wach i xin bij, 
rumal-i n-xqui ар ta pen che i ma Títo* 
chi wachi'il, we coc i retal circuncision 
che u ch'acul. N-xa гар ta pen che, tupu 
ire n-ti retal-le che man n-aj Israel 

winak taj. ^Katzij je 'o jujun chila chi 
саса] са ап i retal circuncision che i 
ma Títo. Ique n-mer ta je kachalal, xa je 
оспак chakaxol ali'al, 'ilbal re wach tak 
i caka 'an yoj chi ka yom chic kib pu'ab 
i Jesucrísto. Ique n-cu maj ta qui wach 
chi oj 'elnak pu'ab i ujer 'atbal tzij. Cacaj 
ique coj qui min tan chic pu'ab i ujer 
c'utunic. »Xui-ri, mi xa ta jubi' xka ya 
chique we quiqui ya quib pakawi. N-xka 
ya ta chique, man n-cakaj ti yoj we ca 
yojtaj i usuc' i "utz laj tzij chi quix tijin 
yix chu cojic. 

$ Are xin utzin chu bixquil chique i 
ka nimakil, n-ta jun chic nojbal xqui bij 
chwe. Tupu nimak qui 'ij, xui-ri, n-ta we 
yin che ile; are i quin ch'ob yin are wach 
i craj i Dios. Man i Dios, xak jun kilic cu 
ап chake. 7Ique "ut, n-ta xqui bij, we 'o u 
chac quin jalwachij wach i quin tijin chu 
c'utic. N-ta xqui bij chwe, man xquilo 
chi i Dios u yom pin'ab quin c'ut i 'elbal 
chi sak chique i ne te aj Israel winak. 
Queje u 'anom i Dios chwe yin pacha u 
'anom che i ma Pédro; xui-ri i ma Pédro 
taktal bi chique i je aj Israel winak. 8I 
Dios xu 'an chwe yin chi in apóstol, xak 
jun rv pacha xu ап che i ma Pédro chi 
apóstol; xu ya u patan ire, chiquixol i aj 
Israel winak, xak queje xu 'an chwe yin, 
xu ya in patan chiquixol i ne te aj Israel. 

?Rumal.i, i ma Jacóbo, i ma Pédro, i 
ma Wan, chi lic are mer qui nimakil 
chila, xquilo chi lic are i Dios u yom i 
patan-le pin'ab. Rumal-i, xqui ya qui 'ab 
chake ги’ i ma Bernabe, "alijinsabal-re 
chi ој 'utz chakawach cu' ique. Xqui 
ch'ob ique chi "utz сој е yoj си’ i ne te aj 
Israel winak, tz'akat que 'e ique cu' i je aj 
Israel. 10 Xui-ri, xqui bij chake chi que ka 
chajij i je niba'ib. Ile 'utz xin ta yin, man 
lic are іп уот in c'ux chu 'onquil ile. 


I ma Páblo xu yaj i ma Pédro 
man n-'us ti xu 'ano 


11 Xo'on panok, are xc'un i ma Pédro 
ра tinimit Antioquía, xin yaj jub? man 
ire n-usuc' ti ca tijin chu 'onquil. !?I 





22.3 I ma Títo aj Griégo winak. Ire n-xui ta rachi'il i ma Páblo che u viaj-le, xak rachi'il chu 'onquil u chac i 


Dios. 

xu 'ano are iri: i ma Pédro, are xc'un 
tan, 'utz i xu 'ano man xwa cu' conojel 

i kachalal, tupu је 'o jujun chique ne 

te aj Israel winak. Queje ile ca tijin 

chu 'onquil, xui-ri, are xe c'un i jujun je 
taktal li rumal i ma Jacóbo, i ma Pédro 
xoc chu jeq'uic rib chi wa'im cu' i ne 

te aj Israel. Xu xij rib cumal i xe c'unic 
man ^o jujun que binic chi 'o u chac i 
retal circuncision chique i ne te aj Israel. 
13 Coq'uilal i juban kachalal chi je aj 
Israel winak, xak xqui ya qui wach ru' 

i ma Pédro, xqui jec' quib che i wa'im 
си’ i kachalal chi ne te aj Israel, tupu 
queta'am chi n-suc'ul taj we quiqui jec’ 
quib. Xui-ri, queje ile xqui 'ano, y xe'elok 
chi xak i ma Bernabe xu ya u wach си” 
chu 'onquil ile. 1^ Xwil yin chi n-usuc' 

ti que tijin chu 'onquil, lic n-cruc'aj ta 
rib ги’ i 'utz laj tzij re i Dios. Xin bij 'uri 
che i ma Pédro chiquiwach conojel i 
jutzobaj: *Yet, chi at aj Israel winak, 'ax 
cat tijin wi chu 'anic pacha quiqui ап i 
ne te aj Israel, éwuchac 'ut cawaj ca 'an 
pen chique ique chi quiqui 'an pacha qui 
c'utunic i aj Israel winak?" xin cha che. 


Xak jun i quelbal chi sak i aj 
Israel cu' i ne te aj Israel 


15Katzij yoj ги’ i ma Pédro oj aj Israel 
winak chi kalaxic, n-oj ta queje pacha 
i ne te aj Israel chi n-ti Dios cw. 16Тири 
n-oj ta queje pacha ique, ile n-ta co'ono; 
keta'am chi yoj xak 'o ni u chac caka 
cuba ka c'ux che i Jesucrísto. Xui queje 
Пе сој e'el 'utz chuwach i Dios. We to’ 
caka сој і афа] tzij tz'ibtal can rumal 
i mam Moises, n-ta co'on-re chake. 
Rumal-i, xak yoj ka cubam ka c'ux 
che i Jesucrísto, man coj e'el na 'utz 
chuwach i Dios. Are i u cubibal ka c'ux 
che i Crísto are i са апам "utz chake; 
i u cojic i ujer 'atbal tzij, mi jun winak 
que'el 'utz chuwach i Dios гита]. 17 Yoj 
ut caka 'an pen caka cuba ka c'ux che i 
Crísto, co'onbej chake oj 'utz chuwach 
i Dios. Are caka ап ile, "alaj 'uri chi ој 
xak jun cu' i ne te aj Israel winak, xak 

oj ajmaquib pacha ique. éXataba are i 
Crísto ca 'anaw chake chi oj ajmaquib? 
N-are taj. !8Kilom chic chi i ujer афа! 
tzij n-coj resaj ta chi sak, rumal-i yin 
xwo'taj canok. Xui-ri, we quin jek tan 
chic u cojic и "ij pacha 'elsabal-we chi 
sak, lic 'o ni in mac "uri que'elok*. 19 Yin 
xwo'taj can i ujer 'atbal tzij; wo'or pacha 
in camnak chic chuwach. Mísmo are 

i 'atbal tzij-le xa 'anaw chwe; wo'or 
xe'elok in c'aslic 'anbal-re wach сга] i 
Dios. 20 Are xcam i Crísto chuwach i 
cruz, xe'el chwe pacha junam xin cam 
ru' ire; rumal-i, n-yin ta chic in c'aslic, 
are chic i Crísto c'as pin c'ux. I c'aslemal 
chi 'o che іп ch'acul wo'or, are i u C'ojol 
i Dios ca yaw chwe, rumal u cubibal in 
c'ux che ire. Ire, lic c'ax xin u na'o, xak 
xu ya rib chi camic wumal yin. ?! I Dios, 
гита] i rutzil u сих chake, xu tak li u 
C'ojol tobal-ke; rumal-i n-quin xutuj ti 
rutzil u c'ux i Dios chi u sujum chake. 
Jun winak n-quel ta 'utz chuwach i Dios 
we xa rumal u cojic i ujer 'atbal tzij. We 
ta queje ile, que'el 'uri n-tu chac i camic 
xic'aw wi i Crísto. 


I tobal-ke, n-are ti 'atbal tzij, xa are 
i u cubibal ka c'ux che i Crísto 


1үіх chila ра Galácia, ilic ix 

buy! éPachin yojownak i jolom? 
éWuchac quix tijin chi ro'taxic can i 
sak laj tzij? Chupam i c'utunic ka 'anom 
yoj chiwe, lic ka 'alijinsam i Jesucrísto 
chiwe, wach u camsaxic xa 'an chuwach 
cruz, tobal іме yix. ?Wo'or chi bij и 
chwe wach i roquic i u Tewal i Dios 
iwu'. ¿Xataba xoc iwu' rumal i u cojic 
i ujer 'atbal tzij? N-are taj. Xui-ri, xoc 
iwu' xa rumal xi cuba i c'ux che i tzij 
ге i Jesucrísto. 3 cWuchac lic ix buy? 
Iweta'am xa rumal i u Tewal i Dios xix 
tiqui chu majic u be i Dios; ire lic ix u 
tom ги”, éwuchac "ut qui ch'ob wo'or chi 
xa ituquel quix tiqui chu q'uisic? ^Ni'pa 
i xix ic'aw chupam, éxataba n-ta xo'on 
re chiwe? iCwaj yin we ta xix naw jubi’ 
rumal ile! 5I Dios, are cu yai u Tewal 





52.18 I mer tzij xu bij are iri: We 'o i quin wulijsaj, y quin yac tan chic, que'el 'uri 'o in mac. 

chiwe, are xak cu 'an nimak tak 'anic 
chiwe, ¿wach rumal cu 'an ile chiwe? 
¿Xataba cu 'ano xa rumal quix tijin chu 
'anic pacha cu bij i ujer 'atbal tzij? N-are 
taj. Ire cu 'an і 'utz-le chiwe xa rumal xi 
cuba i c'ux che i Jesucrísto are xi ta и 
tzijol. 

$Cha c'un chi c'ux, i mam Abraham 
ujer xak queje ile xu 'ano, lic xu cuba u 
c'ux che i Dios; rumal.-i, i Dios lic 'utz 
laj mam xrilo. 7 ¿N-iweta'am ta bari chi 
ni'pa i quiqui cuba qui c'ux che i Dios, 
je are ique i je u muk u xiquin i mam 
Abraham chuwach i Dios? 8Chupam u 
уги] i Dios, tz'ibtal jun tzij lic chu xebal 
lok, cu 'alijinsaj chake chi xak i ne te aj 
Israel winak que'el na je 'utz chuwach 
i Dios we quiqui cuba qui c'ux chei 
Kajwal. Chu xebal, i Dios xu bij i 'utz 
laj tzij-i che i mam Abraham: *Awumal 
yet, conojel i winak chuwach i jyub 
ta'aj са уа’ ni 'utz piquiwi." (Queje ile 
xu bij i Dios che*)) ?I mam Abraham xu 
cuba u c'ux che i Dios, wach i bital che; 
rumal-i, nim i 'utz xpe puwi. Xak queje 
ile, conojel ni'pa i quiqui cuba qui c'ux 
che i Dios, ca ya' ni 'utz piquiwi, xak jun 
ru' pacha i mam Abraham. 

10 №Рра i quiqui cuba qui c'ux chu 
'onquil ni'pa i tztibtal chupam i ujer 
'atbal tzij, n-que 'el ta 'uri chi sak, xa que 
уа’ pa tojpen. Queje ile que'el na, man 
chupam u wuj i Dios cu bij: “Que уа’ na 
pa tojpen conojel ni'pa i n-quiqui 'an taj 
pacha cu bij ronojel i 'atbal tzij tz'ibtal 
canok. 'O u chac ronojel 'ij quiqui 'an na 
pacha cu bij ronojel i 'atbal tzij." (Queje 
ile tz'ibtalic^, xui-ri mi ta jun ca tiqui 
chu 'anic.) 11°А1а] 'uri chi n-ta jun que'el 
"ш> chuwach i Dios we xa гита] и апіс 
pacha cu bij i ujer 'atbal tzij. Keta'am 
ile man chupam u wuj i Dios queje iri 
cu bij: *Ni'pa i је 'utz chuwach i Dios xa 
rumal u cubibal qui c'ux che ire, ique 'ut 
quiqui rik ni qui c'aslemal." (Queje ile 
tz'ibtal canok*.) 12 Xui-ri, i ujer аа] tzij 
n-queje ti ile. Are і си bij, queje ігі: “We 
jun lic cu 'an ronojel i 'atbal tzij, cu rik 

и c'aslemal "uri rumal,” cu bij’. I 'atbal 
tzij-le n-cu bij taj we xa rumal i cubibal 
ka c'ux che i Kajwal. 

13Xui-ri, i Crísto xoj resaj pu'ab i c'ax- 
le chi oj 'o te chuwach. O'onom lok, we 
n-caka гар ta ronojel pacha cu bij i 'atbal 
tzij tz'ibtalic, i сока! re i Dios 'o 'uri 
pakawi. Xui-ri, i Crísto xresaj i c'okbal-le 
chake; ire xu ya rib chu ch'ijic i tojpen 
pa ka q'uexel yoj. I tojpen re i Dios chi 
ca pe te pakawi yoj, are ire xtojowic. 
Keta'am queje ile xe'elok man queje iri 
tz'ibtal chupam u wuj i Dios: “Jun, we 
tzaybam che jun che’, c'oktal 'uri rumal i 
Dios." (Queje ile tz'ibtal canok?.) 1^ Queje 
xu 'an i Jesucrísto ile, yabal re i 'utz 
piquiwi i ne te aj Israel winak, pacha 
u bim can i Dios che i mam Abraham 
ujer. Хак xu ch'ij i c'ax-le, man queje ile 
ca tiqui ni и Tewal i Dios chi oquic Ки’ 
konojel yoj chi ka cubam ka c'ux che, 
pacha u bim can i Dios. 


I u sipon i Dios mas "o u cho'ab 
chuwach i ujer афа! tzij 


157х wachalal, are u 'anom i Dios, cwaj 
quin junamsaj ru' wach quiqui 'an i 
winak: jun achi, we "o jun u trat, о хак 
we cu tz'ibaj can u tzij chuwach jun wuj, 
y ме xak u tzibam can u bi го, n-ta jun 
"uri ca sachsaw chic u wach i u tzij-le, xak 
n-ta chic jun tzij cocsax rw. 16 Bay, i Dios 
xu гап pacha jun trat ujer. Xu ya и tzij 
che i mam Abraham, xak che u muk u 
xiquin i mam-le. I u wuj i Dios n-cu bij taj 
we “chique i je u muk u xiquin," (pacha 
cawil je q'ui). Xui-ri, cu bij: “Xu ya che u 
muk u xiquin". Iri que'elok, xa jun; are i 
Crísto. 17 Are i quin tijin chu bixquil chiwe 
are iri: i Dios xu ар pacha jun trat rv i 
mam Abraham ujer y xu ya can u tzij che; 
te'uri xu bij che chi 'o u cho'ab i trat-le. 
(Mi jun ca yojow chic i trat-le, xak mi ne 
i 'atbal tzij ге і mam Moises n-ca tiqui 
ta che.) I trat chi u sujum i Dios 'ax 'o wi 
chic chuwach i афа] tzij; cajib ciénto ги’ 
tréinta junab u 'onquil can u trat i Dios 
chuwach i tzij chi xu tz'ibaj i mam Moises. 





*3.8 Génesis 12:3, 18:18, 22:18, 26:4, 28:14 
73.12 Levítico 18:5 :3.13 Deuteronómio 21:23 


43.10 Deuteronómio 27:26 


*3.11 Habacuc 2:4 

I 'atbal tzij-le п-са tiqui ta chu sachsaxic 
и wach i trat chi xu ап i Dios ги і mam 
Abraham. !8Ni'pa i cu sipaj i Dios chake, 
we ta caka ch'aco ru' i ka cojonic che i 
'atbal tzij re i mam Moises, n-sipon ta "uri 
ile. I u sipon i Dios che i mam Abraham 
lic n-ta rajil, xa xu sipaj che man queje u 
bim can ile che chi cu 'an na. 

19 Мок "o jujun quiqui bij, “¿Wach u 
chac 'uri i 'atbal tzij re і mam Moises?" 
Ате і и chac, xu 'alijinsaj wach i qui mac 
i winak. Are i гита] "uri chi xo'on panok 
i Dios xu ya i 'atbal tzij-le che i mam 
Moises; xui-ri, xa 'atal ’ij 'o u cho'ab. Are 
xc'un i Crísto, i tzij-le n-ta chic u cho'ab 
man are i Crísto are “u muk u xiquin" 
can i mam Abraham chi u bim can i 
Dios. Are xya' i 'atbal tzij che i nam 
Moises, je are i ángel re i Dios xe yaw 
che, te'uri і mam Moises xo'on pacha aj 
cojol и tzij i Dios chique i winak. 20Xui- 
ri, n-queje ta xu 'an i Dios ile ru' i mam 
Abraham. Are xu ya u tzij che ire, n-ta 
jun xoc chiquixol; lic are i Dios xu bij i u 
tzij che і mam Abraham. (Alaj "uri chi и 
tzij і Dios che i mam Abraham mas о u 
"ijj chuwach i 'atbal tzij re i nam Moises.) 


'О и chac i ujer 'atbal tzij 


21] 'atbal tzij chi u tz'ibam can i mam 
Moises éxataba aj ch'o'oj ru' i tzij u bim 
can i Dios? N-aj ch'o'oj taj. We ta 'o jun 
'atbal tzij chi cu ya i c'aslemal chake, i 
u cojic i "atbal tzij-le сој u yijba tene-ri 
ој 'utz chuwach i Dios. ?2Xui-ri, і wuj 
re i Dios cu "alijinsaj chake chi conojel i 
winak lic je 'o pu'ab i mac atzalal. Queje 
"uri ile, man і 'utz chi u sujum i Dios 
chake xui caka rik na 'uri we caka cuba 
ni ka c'ux che i Jesucrísto. 

23 опот lok, are maja "o i 'elbal 
chi sak rumal i Crísto, pacha oj 'o te 
prexil pu'ab i 'atbal tzij tz'ibtal can ujer. 
Queje ile oj o te wi, са xc'un ni i Crísto, 
te'uri xa 'alijinsax chake chi 'o ni kelbal 
chi sak we caka cuba ka c'ux che ire. 
241 'atbal tzij chi и tzibam can i mam 
Moises xe'el 'uri chake pacha jun aj 
yu'ul ac'al; xoj u chajij pacha oj ac'alab, 
c'a xc'un ni Jesucrísto. Queje ile xu 'ano 

man coj e'el 'utz chuwach i Dios we 
сака cuba ka c'ux che i Crísto. 25 Wo'or, 
n-queje ta chic pacha i ujer. Wo'or 'o i 
kelbal chi sak rumal u cubibal ka c'ux 
che і Jesucrísto. Oj n-ta chic pu'ab i ujer 
'atbal tzij chi xa coj u chajij pacha oj 
ac'alab. 

26[wonojel yix ix rac'al chic i Dios, 
rumal u cubibal i c'ux che i Jesucrísto. 
27 Yix chi i kajsam chic ya piwi, 'о re 
i Crísto chiwe; wo'or lic ix ch'uktal 
rumal ire, pacha і °w chi cu chuk i iwij. 
?8Rumal-i, chuwach i Dios, n-ta chic 
jun mas naj u 'ij chuwach jun chic: n-ta 
co'ono we aj Israel winak, we xi n-aj 
Israel taj; n-ta co'ono we jun 'o pu'ab jun 
u patron pacha rajaw, we xi n-ta rajaw; 
n-ta co'ono we achi, we xi ixok; man 
konojel yoj, we ој о chic che i Jesucrísto, 
"is oj xak jun 'uri chakawach. ?? Bay, we 
ix re chic i Crísto, ix u muk u xiquin 
"uri i mam Abraham; xak ca уа’ пі utzil 
chomal chiwe chi и bim can i Dios che i 
mam Abraham. 
4 1 Quin sakirsaj na jubi’ chiwe: jun 

ac'al, we ca уа’ сап и bitak-re 

rumal u kajaw, xui-ri c'a croy'ej na we 
xnimaric. Tupu ire rajaw ronojeliu 
bitak-re chi yatal che, n-ta pu'ab man 
maja ca nimaric; ire xak jun 'uri pacha 
со’ jun тосот rv ја. 21 ac'alle, о i 
que chajiw па, xak queje і и bitak-re. 
Ire ca q'uiji na piqui'ab i је yatal puwi, 
са cu rik ni "ij ch'ictal rumal u kajaw. 
3Xak yoj, ujer c'a are oj ch'utik, oj 
queje pacha ile. Ujer oj 'o te pu'ab jun 
c'utunic chi n-tz'akat taj. 4Хиі-гі, are xu 
rik i'ij chi u ch'icom i Dios, ire xu tak li 
u C'ojol chuwach i jyub ta'aj. Xalax che 
jun ixok pacha ka 'anom yoj; xalaxic 
lic aj Israel winak, rumal-i xu coj i ujer 
'atbal tzij que i aj Israel. “Ire xc'unic 
xu tojbej re i quelbal chi sak ni'pa je 'o 
pu'ab i ujer 'atbal tzij. Queje ile xu апо 
man coj u c'ulaj i Dios ru' y coj u 'on 
rac'al ire. 

$Te'uri i Dios xu tak li и Tewal u 
C'ojol pa ka c'ux, aj uc'anel-ke, c'utbal- 
re chi oj rac'al chic i Dios. Rumaliu 
Tewal-le, сака bij che i Ta chicaj: “Та, 

lic at in Kajaw!"" 7Queje ile "ut, 'alaj 
chi at rac'al chic i Dios, n-at tọ’ ta 
mocom chic. We at rac'al chic, ire 

cu уа па "uri chawe піра i u yijbam 
chique i rac'al; ca уа’ na chawe rumal 
i Crísto. 


I ma Páblo ca c'achir chique 
i jutak tzobaj re i Dios 


8 О’опот lok, are maja iweta'am u 
wach i Dios, ix 'o te piqui'ab i diosil yix 
chi n-katzij taj. ?Péro wo'or iweta'am 
chic i Dios; xui-ri, are i Dios chi reta'am 
chic i wach yix. We queje ile, cwuchac 
quiwaj qui ya chic iwib pu'ab juban chic 
c'utunic chi n-tu 'ij, chi n-tz'akat taj? 
éWuchac quiwaj quix oc chic pu'ab ile? 
10 Yix lic qui сој retalil che tak i nima'ij, 
xak che tak i ic? chi 'o и”, хак che tak 
i junab chi 'o u ’ij. (Qui bij yix chi 'utz 
quix ril i Dios rumal tak ile.) п Yin quin 
c'achir chiwe rumal ile. Lic in tijom in 
"jj chu c'utic i sak Јај tzij chiwe; éxataba 
ni'pa in c'utum chiwe n-ta que'el wi? 

12]x wachalal, lic quin tz'onoj chiwe, chi 
'ana che iwib pacha yin, mi ya iwib pu'ab 
i ujer афа! tzij. Yin 'ut in 'anom che wib 
pacha yix chi n-ix ta aj Israel winak. (Chi 
'ana pacha xi ар ujer, chi n-ta іме che i 
ujer 'atbal tzij.) Yix, n-ta jun сах i 'anom 
chwe. !3Cha c'un chi c'ux, are nabe xin 
bij i tzij chiwe re i iwelbal chi sak, xin 
canaj iwu' rumal jun yobil chi xin u chapo. 
14Rumal i yobil-le, сах ni u c'utic xin 'an 
chiwe. Xui-ri, n-tzel ta xin iwilo rumal ile, 
xa xin i c'ulaj iwu'. Xin i c'ulaj iwu' pacha 
u c'ulaxic jun ángel re i Dios xi 'ano, pacha 
lic are i Jesucrísto xi c'ulaj. 15Wo'or, ¿pa xi 
canaj wi i quicotemal-le chi xi na'o are in 
'o wi iwu'? I c'axnabal i сих yix chwe yin 
lic 'alaj te'ek. Che tak i 'ij-le, we ta 'o módo, 
xiwesaj tene-ri i ba'wach yix yabal na-re 
chwe, rumal i c'axnabal i cux. 16 Wo'or 
éxataba in aj ch'o'oj iwu', xa rumal xin bij i 
sak laj tzij suc'bal іме? N-in ta aj ch'o'oj. 

17] winak chi je c'un-nak iwu' сах 
quix qui na'o que 'anawic; péro n-ru' 
ti rutzil qui nojbal quiqui 'ano. Cacaj 
ique quix quesaj chakaxol yoj, 'anbal-re 
chiwe chi c'ax que i na ique. !8'Utz we 
'o i cacaj quix qui to, n-ta co'ono we in 
'o yin iwu', we xi n-in taj, xui-ri, chiqui 
апа na ги” rutzil qui nojbal. 191х wac'al, 
lic quin c'achir chiwe; in 'o tan chic ра 
c'ax iwumal. I c'ax-le queje pacha i c'ax 
cu tij jun ixok are calax jun rac'al. Queje 
ile quin na'o с'а quix и ап na pacha 
i Crísto. ?? Cwaj yin we tene іп 'o iww 
woor man cwaj quin ch'a'at iwu'; colo 
junwi ne jubi-i quin chaw chuwach iri. 
Woor, lic quin c'achir pan chiwe. 


I queb u trat i Dios ca junamsax 
си? i ati Sára i ati Agar 
?1Yix chi quiwaj qui ya iwib che i 
'atbal tzij tz'ibtal can rumal i mam Moises, 
éxataba ni tom ti yix wach u tz'ibam can 
ire? 221ге u tz'ibam can iri chirij i mam 
Abraham ujer: i mam Abraham, xe q'uiji 
queb rac'al, је alabom. Jun xalax ги ixok 
chi xa ajchac ги ja: i jun chic xalax rv’ i 
mer rixokil chi rajaw ja, ire n-ajchac taj. 
23] rac'al ru’ i mer rixokil, xalax rumal и 
cho'ab i Dios pacha u bim can i Dios che i 
mam Abraham; xui-ri i rac'al chi xalax ru' 
i ixok chi ajchac со, ile to’ qui rayijbal 
ique. 241 xin bij-le chi xa 'anic, 'o i cu c'ut 
chake. I queb ixokib-le quin junamsaj ru' 
i queb trat 'antal ujer rumal i Dios. I ixok 
Agar, chi to' ajchac ru' ja, quin junamsaj 
ги i ujer trat chi хи ап i Dios го i mam 
Moises chila tzam jyub Sinai. I trat-le are 
i ujer 'atbal tzij tz'ibtal can rumal i mam 
Moises. Ni'pa i je 'o pu'ab i trat-le pacha 
je 'o pu'ab jun cajaw. 251 ixok Agar-le xin 
junamsaj ru' i trat 'antal tzam jyub Sinai 
chila pa Arábia, y nipa i je 'o che i trat-le, 
wo'or je re i Jerusalen*. Ique je pacha 
i rac'al i ixok Agar chi xa ajchac ru' ja, 
man xak ique je queje pacha mocom chi 





^ 4.6 I mer tzij xu bij are iri: I Dios xu tak li u Tewal u C'ojol pi c'ux, c'utbal-re chi ix rac'al chic; i u Tewal-le 


cu bij: *iTa, at in Kajaw!" 


14.15 'O i quiqui ch'obo chi i ma Páblo 'o jun yobil che u ba'wach, lic c'ax. 


14.22 I ixok-le, ati Agar u Ы, ire-le, xa u niba' i rixokil і mam Abraham; i mer rixokil, ati Sára u bi. 
* 4.25 Queje xu bij i ma Páblo ile man i Jerusalen are i lo'laj qui tinimit i aj Israel winak. I Sinai chi xu bij 
ire-le, are i lo'laj qui jyub i aj Arábia winak, pa xya' wi i lajuj tzij pixab re i Dios che i mam Moises ujer. 

je o pu'ab i cajaw. Lic 'o chiquikul quiqui 
ап ronojel wach i cu bij i аа! tzij. 26 Xui- 
ri, yoj pacha oj rac'al chic i ixok chi rajaw 
ја; oj re chic i сас’ laj Jerusalen chicaj. 
Ni'pa oj re i tinimit-le oj elnak chic pu'ab 
i ujer 'atbal tzij. 27 Are ile are usuc' і tzij 
chi tz'ibtal can chupam u wuj i Dios ujer. 
Queje iri cu bij: 

Yet at ixok chi n-cat alan taj, chat 
quicotok; yet chi n-ta awac'al, mat 
bisonic. 

Yet chi na nom ti u c'axc'ol u ralaxic 
jun ac'al, chat siq'uin na rumal a 
quicotemal. 

Man quin ya na mas awac'al 
chuwach i ixok chi to’ ајсһас ги’ i 
rajaw. 

(Queje ile tz'ibtal canok'.) 

28 Wachalal, yoj wo'or oj queje pacha i 
a-Isaac; oj alaxnak rumal u cho'ab i Dios 
pacha u bim can che i mam Abraham. 
?9Xak ca 'an chake xak jun pacha i xa 
пі che i a-Isaac; i ac'al chi to' xalax ги 
i ixok ajchac, xu 'an ch'o'oj che i a-Isaac 
chi xalax rumal u cho'ab i Dios. Xak 
queje i wo'or; yoj chi oj rac'al i Dios, 
tzel сој quil i to’ winak. 39 Xui-ri, 'utz 
coj e'elok, man chupam u wuj i Dios 
queje ігі cu bij: “Chawesaj bi ixok chi to’ 
ajchac ги’ ја, хак i гаса]. Man і rac'al і 
ixok-le, n-ti ubitak re са уа’ che rumal u 
kajaw. Xui che i jun chi rac'al i ixok chi 
mer rixokil, ca уа’ can ubitak re rumal и 
kajaw." (Queje Пе tz'ibtal canok".) 3! Хак 
queje yoj wachalal, yoj oj queje pacha 
i rac'al i mer rixokil i mam Abraham; 
n-oj ta queje pacha i rac'al i ixok chi to' 


ajchac ru' ja. 
5 1] Crísto xoj resaj pu'ab i ujer 'atbal 
tzij, xo'onbej chake chi n-ta chic 

pakawi; rumal-i yix chix "ol queje ile, mi 
ya chic iwib piqui'ab ique chi que terej 
chirij i 'atbal tzij-le. 

? Chitape'. Yin in a-Páblo quin bij iri 
chiwe: we yix qui ya iwib ca 'ani i retal 


Maka ya kib pu'ab i ujer 'atbal tzij 


» 


» 


» 


» 

circuncision che і ch'acul, que'el 'uri n-tu 
chac i Crísto chiwe. 3Xak quin bij chic 
chiwe chi pachin jun cu ya rib chi ca 
ani i retal che u ch'acul pacha que i aj 
Israel, 'o chukul "uri cu ар na pacha i cu 
bij ronojel i 'atbal tzij que ique. ^'O jujun 
chiwe yix quiqui ch'obo chi que e'el 'utz 
chuwach i Dios xa rumal u 'onquil ni'pa 
i афа! tzij-le. We queje qui ‘ар yix ile, 
iwo'tam can 'uri i Crísto; iwo'tam can i 
utzil chomal sujtal chiwe rumal i Dios. 
5Péro yoj n-oj ta queje ile. Rumal и 
Tewal i Dios, cul ka c'ux che chi coj e'el 
utz chuwach i Dios xa rumal u cubibal 
ka c'ux che i Crísto. 6 Мап we yoj oj 'o 
che i Jesucrísto, n-ta co'on 'uri we 'o i 
retal che i ka ch'acul, xak we n-taj. Are i 
mer rajwaxic, are i u cubibal ka c'ux che 
i Crísto, xak we 'o u c'axnabal ka c'ux 
rumal. 

7] yix, 'utz i 'anom te'ek. éPachin xa 
anaw chiwe chi xi mayij u cojic i sak 
laj tzij? cPachin xix tunuwic? 8N-are ti 
Dios xa 'anawic, man are ire chi quix u 
siq'uij ru. ?Cha c'un chi cux wach co'on 
i cunbal re і caxlanwa: ха pich' coc ги’ 

i or, péro ronojel і 'or са walij rumal. 
10Xuji-ri yin, cul іп сих che chi qui ch'ob 
ni yix pacha i quin ch'ob yin man xa jun 
i Kajwal ’o ракамі. Xui-ri, i Dios cu ya 
na pa tojpen pachin ca tijin chu yojic i 
nojbal yix, n-ta co'ono xa pachinok. 

1 Ix wachalal, i tzij chi quin tijin yin 
chu paxsaxic, are iri: chi xa rumal и 
camic і Crísto chuwach i cruz "o i kelbal 
chi sak. N-quin bij ta chic we 'o u chac 
c'a caka coj i retal che i ka ch'acul. We 
tene c'a quin bij ile, n-queje tene quiqui 
an ch'o'oj-i i aj Israel winak chwij. !2Je 
ni'pa i quix qui c'achirsaj chu cojic i 
retal che i ch'acul yix, mas 'utz we tene 
su' quiqui jaq'uij i u cwenta i qui ch'acul 
ique. 

13Yix ix wachalal, ix sic'tal rumal 
i Dios, 'elsabal iwe pu'ab i ujer 'atbal 
tzij. Xui-ri mi ch'ob yix mokxa ix o'tam 
chu 'anic ronojel tak u rayijbal i nojbal; 





14.27 І mer tzij xu bij аге iri: I ixok chi o'tam canok que q'uiji na mas rac'al chuwach i ixok chi "o rachijil. 
(Isaías 54:1.) Queje xu bij i ma Páblo ile man je q'ui que totaj na rumal u cubibal qui c'ux che i Crísto. 


m 4.30 Génesis 21:10 

n-are taj. Are i rumal ix o'tam, are tobal 
na re iwib chiwach rumal u c'axnabal i 
cux. 14C'ax chi na iwib chiwach, man 
ronojel i usuc' i 'atbal tzij rei mam 
Moises queje pacha que'el i jun-i: “C'ax 
cha na a lo'c'anij pacha c'ax u na'ic awib 
yet ca 'ano." I jun tzij-le, we at cojon-nak 
che, xak jun que'el 'uri pacha at cojon- 
nak che ronojel i 'atbal tzij. 15 Үіх "ut, we 
to' ch'o'oj qui 'an chiwach, we to' qui 
raxij iwib chiwach, we to' qui bi' iwib 
chiwach, chi 'ana cwent 'uri, mokxa qui 
sachsaj iwib chiwach. 


I to' ka rayijbal yoj n-cacaj 
ta quib ги? и Tewal i Dios 


16 Are i cwaj quin bij chiwe are iri: chi 
ya iwib pu'ab i u Tewal i Dios; queje ile 
n-qui ya ta "uri iwib che i to’ i rayijbal 
yix. 7 Man yoj chi oj winak, lic ke wi, 

i to' ka rayijbal yoj co'on ch'o'oj chirij 

і и Tewal i Dios. Xak i и Тема] i Dios 
co'on ch'o'oj chirij i to' ka rayijbal yoj. 

I queb-le n-cacaj ta quib; arei crajiu 
Tewal i Dios chi caka 'ano, yoj n-cakaj 
taj. Rumal-i n-quix tiqui ta chu 'onquil 
pacha i quiwaj yix. !8Xui-ri, we are i u 
Tewal i Dios uc'awnak i wach, n-tu chac 
uri qui 'an pen u cojic i 'atbal tzij re i 
mam Moises. 

I?Lic ca "alijinic wach tak i n-'us taj 
quiqui 'an i winak chi to' je teren chirij 
i qui rayijbal ique: 'o i achiab quiqui 
min quib cu' ixokib chi n-quixokil taj, 
xak 'o i ixokib queje ile quiqui 'ano; 

'o i quiqui 'an i n-ch'am taj ru' i qui 
ch'acul; 'o i quiqui ya quib chu 'onquil 
tak i q'uixbalil; 29'o і quiqui сој qui "ij i 
tiox chi xa ril je 'antalic; 'o i que 'e cw i 
aj cojol 'a', cw i aj 7167; 'o i tzel quiquil 
jun chic; 'o i je aj ch'o'oj; 'o i ca titat qui 
pam che i cachi'il we 'utz u 'anom; 'o 

i juntir ca pe coywal. I je teren chirij i 
qui rayijbal, xui chique ique cacaj і "utz; 
'o i quiqui tzucuj wach i jachbal quixol 
quiqui 'ano; xa cacaj quiqui 'an jutak 
tzobaj che quib. ?! Xa quiqui rayij wach 
'o pu'ab jun chic; xak 'o i je aj camsanel; 
'o i que 'abaric; 'о i quiqui ya quib chu 
апіс tak qui nima'ij, n-quiqui na ta pich’ 


» 

quib chu 'onquil. Queje ile quiqui 'an i 
winak chi quiqui ya quib chu 'anic і to’ 
qui rayijbal ique, xak 'o mas quiqui 'an 
chuwach ile. Quin bij chic pacha 'ax in 
bim wi: ni'pa i quiqui 'an queje ile, n-ta 
que che i 'atbal tzij re i Dios. 

22 Xui-ri, ni'pa i quiqui ya quib che u 
Tewal i Dios, ire cu ya chique chi 'ou 
c'axnabal qui c'ux, xak 'o qui quicotemal, 
xak 'o u chomal qui c'ux chiquiwach, 
xak 'o u nimal qui c'ux, xak je 'utz 
chique i winak, xak quiqui ya quib chi 
qui to'ic i winak, xak je suc'ul laj tak 
winak, ?3xak n-quiqui гап ta nim che 
quib, xak que tiqui chu 'atixic и rayijbal 
qui ch'acul. Ronojel iri, are и Тема] і 
Dios ca yawic. Ronojel ni'pa i 'utz-le, mi 
jun 'atbal tzij са 'atiw na. ?*Ni'pa i je 
re chic i Crísto, "is co'tam can и 'onquil 
pacha tak і 'o piqui c'ux i to’ winak; 'is 
qui camsam canok. I tak rayijbal chi 
n-'us taj, xak i itzel tak nojbal, 'is 'elsam 
chic u cho'ab chique. 251 и Tewal i Dios 
и уот jun ka c'aslemal сас”; cu maj "uri 
caka ya che ire chi aj c'amol ka wach. 

?26Maka гар nim che kib; maka ар tak 
ile chi xa petsabal coywal i kachalal; 
xak ma titat ka pam che i kachi'il we 'o 
"utz petnak puwi. 


Chi to iwib chiwach 


6 1 Ix wachalal, we quiwil jun kachalal 
и 'anom jun u mac, yix chi u 
c'amom chic rib chiwe chi quix cojon che 
i u Tewal i Dios, chi to 'uri chu suc'baxic 
u c'aslemal. Xui-ri, mi 'an nim che iwib 
chu 'onquil; chi 'ana cwent iwib, mokxa 
yix xak quix tzak na chupam i mac. ?Chi 
to iwib chiwach; we 'o jun pa c'ax, chi to. 
Queje ile, quix tijin 'uri chu 'anic pacha i 
c'ut-tal chake rumal i Crísto. ?We jun cu 
ch'obo chi пај u 'ij, xui-ri we п-и "ij, xa 
си tor rib 'uri utuquel. ^Chaka jujunal wi, 
chaka na u be wach сој tijin chu 'onquil; 
we katzij 'utz coj tijin chu 'anic chuwach 
i Dios, choj quicot 'uri. Хиі-гі maka 
junamsaj КіБ ги’ jun kachi'il, "ilbal-re we 
mas oj 'utz chuwach ire; xui chaka na u 
be we "utz сој tijin yoj chu 'onquil. »Chaka 
jujunal wi 'o chakakul wach i ka 'anom. 


GÁLATAS 6 


SYix, we "o jun ca tijin chu c'utic и tzij 
i Dios chiwe, ca majawic qui ya jub? u 
bitak-iwe che. 

7 Міх t'ortajic, mi ch'ob yix mokxa qui 
tor i Dios, xui-ri mi jun ca t'orowic. Man 
wach tak i qui tico, xak queje u wach 
qui molo. 8 We tọ’ qui ар u rayijbali 
ch'acul, ile xa cu ya ni camic chiwe. Xui- 
ri, we qui 'an pacha u rayijbal u Tewal 
i Dios, ile cu ya ni i c'aslemal chiwe chi 
n-ca q'uis ta chic. ?Ma rix ka c'ux chu 
'onquil ni'pa i 'utz, man we n-ca ba'crij ta 
ka c'ux chu 'onquil i "utz, cu rik ni "ij "uri 
ca tzalijsax nu wach chake. !? Rumal.i, 
chaka 'ana i 'utz chique conojel are coj 
tiqui tak che, xui-ri, mas 'o u chac queje 
сака ап ile chique i je kachalal rumal i 
Crísto. 


I q'uisbal u tzij ima Páblo chique 

1 Chiwila wach i tz'ib-i chi quin ап 
chiwe, ilic nimak! man quin tijin chu 
tz'ibaxic queb oxib tzij ru' in 'ab yin. 
12] winak chi quiqui ап pen chiwe qui 
coj i retal que i aj Israel che i ch'acul 
yix, ique-le xa are cacaj que'el 'utz 
chiquiwach i aj Israel. Xa quiqui xij 
quib chu bixquil chi 'o i cuybal mac 
xa rumal u camic i Crísto chuwach i 
cruz. 13 Mi tene ique, chi "o i retal-le 
che i qui ch'acul, n-quiqui 'an ta pacha 

cu bij ronojel i ujer 'atbal tzij. Xui to' 
cacaj chi yix qui ya iwib chu cojic i 
retal-le chiwe; queje ile cocsax ni qui 
"jj ique. Mas quiqui гар nim che quib 
we yix qui ya iwib chu cojic i retal-le 
che i ch'acul. !^Péro yin, n-cwaj ta 
quin 'an nim che wib, xui-ri, we cwaj 
quin 'an nim che wib, xa are quin bij 
wach i utzil chomal u 'anom i Kajwal 
Jesucrísto chwe chuwach i cruz. Rumal 
ile chi xu 'an i Jesus, ronojel tak i to' 
re u wach i jyub ta'aj, "15 camnak chic 
"uri chinwach yin. Xak yin in camnak 
chic chuwach ronojel ni'pa i to' reu 
wach i jyub ta'aj. 15 Man yoj chi oj re 

i Jesucrísto, lic n-ta co'ono we 'antal 

i retal che i ka ch'acul, we xi n-'antal 
taj. Are mer 'o u chac, we oj сас laj 
winak chic. !6Quin tz'onoj che i Kajwal 
chi cu ya ni uxlambal qui c'ux, xak cril 
ni tobal qui wach, ni'pa i que tijin chu 
'onquil pacha i tzij-i, xak conojel ni'pa i 
je re chic i Dios. 

17 Wo'or, mi jun mu tzucuj chic ch'o'oj 
chwij; lic ca "alijinic chi in rajchac i 
Kajwal Jesucrísto man ni'pa i yuc 'o che 
in ch'acul are ca "alijinsaw ile. 

18]x wachalal, quin tz'onoj che i 
Kajwal Jesucrísto chi cu уа ni rutzil u 
c'ux chiwe iwonojel. Amen (queje ile 
cwaj). 


I WUJ U TZIBAM I SAN PÁBLO 
CHIQUE I CRISTIAN 


AJ EFESO 





1 lYin in a-Páblo chi quin tz'ibaj bi i 
wuj-i, in rapóstol i Jesucrísto man 
queje ile xraj i Dios chwe. Quin tak bi 
i wuj-i chiwe yix pa tinimit Efeso chi 
ix re chic i Dios, yix chi lic quix cojon 
che i Jesucrísto. 21 ka Kajaw Dios, xak 
i Kajwal Jesucrísto, chiqui ya ni utzil 
chomal piwi, xak i uxlambal i c'ux. 


Q'ui i utzil chomal yatal 
chake rumal i Jesucrísto 
3Chaka cojo и ?іј i Dios chi u Kajaw 

i Kajwal Jesucrísto, man q'ui i utzil 
chomal u уот ра ka c'ux yoj chi oj 'o 
che i Crísto; ni'pa u q'uial 'utz re i chicaj, 
xak ca pe na pakawi yoj waral. ^Ire, are 
maja cu yijba u wach i jyub ta'aj, гах oj u 
chom wi yoj chi wo'or oj 'o che i Crísto; 
xoj u cha, co'onbej na chake lic oj re 
ire, xak co'onbej chake chi n-ta ka mac 
chuwach ire. 51 Dios, nim i c'axnabal u 
c'ux; rumal-i, u ch'obom chu xebal lok 
chi co'on na rac'al ire chake, xa rumal i 
Jesucrísto. Are iri, are u ch'obom i Dios 
chi co'on na; are i xraj ire ile. 5Rumal-i, 
caka coj u 'ij i Dios; caka tioxij che man 
i rutzil u c'ux chake, mas lic nim. Nim i 
utzil chomal u 'anom chake man xo'on 


junam chake ru' u C'ojol, chi c'ax cu na'o. 


7Rumal u camic i u C'ojol, 'o u cuytajic 
і ka тас, xak "o i kelbal chi sak. Queje 
ile u 'anom chake rumal i nim laj rutzil 
и сих chake. 81 Dios іс и "alijinsam i 
c'axnabal и c'ux chake; и уот chake chi 
caka ta u be, xak u yom chake chi 'o i 
ka no'oj. 9U уот chake caketamaj wach 
u ch'obom pu c'ux chi craj ire co'on na; 
xu ya chake chi caka ta u be wach u 


ch'obom ire mísmo. 10 Are u ch'obom i 
Dios аге iri: ronojel ni'pa i 'o chicaj, хак 
nipa i 'o chuwach i jyub ta'aj, 'is junam 
cu ya na pu'ab i Crísto. Queje co'on ni 
Dios ile are cu rik i "ij chi u ch'icom na. 
11 Rumal i ka 'olem che i Crísto, сака 
rik i ke yoj che ile chi cu ya i Dios 
chique i je re ire; ire oj u chom chu 
xebal lok caka rikbej re ile, man queje 
u ch'obom li ile; ire, co'on ronojel pacha 
i cu maj u wach. !?Rumal.i, yoj chi oj 
nabe chu cubaxic i ka c'ux che i Crísto, 
ni'pa i caka 'ano, chom chaka 'ana che, 
man quiqui bij ni winak chi nim и "ij u 
chomal i Dios. 13 Хак queje yix; аге xi 
ta u tzijol i sak laj tzij, are xi ta wach 
i 'elbal chi sak, are xi cuba i c'ux che 
i Crísto, xe'el 'uri 'o re i Crísto chiwe, 
y xoc i u Tewal i Dios pi c'ux, c'utbal- 
re chi ix re chic i Dios. Queje хи апі 
Dios ile chiwe, pacha u bim canok. 141 
u Tewal i Dios pa kanima are u xebali 
sipon chi cu ya na ire chake. We u yom 
ile pa ka c'ux, keta'am "uri chi co'on 
panok ronojel ni'pa i ke yoj ca yataj na 
paka'ab are cutzin i kelsaxic chi sak. 
Queje cu ап i Dios ile chake, ocsabal re 
и” u chomal. 


I ma Páblo xu tz'onoj che i Dios 
chi cu ya ni qui no'oj i creyent 
15-16 Rumal-i yin, are xin ta chi lic і 
cubam i c'ux che i Kajwal Jesus, xak 
mas c'ax que i na conojel i je re i Dios, 
lic xin tioxij che i Dios, y n-quin mayij 
tu 'onquil. Are quin tz'onoj che i Dios, 
xak quin tz'onoj piwi yix. 17 Quin tijin 
chu tz'onoxic che i nim laj ka Kajaw 

EFESIOS 1, 2 


Dios, chi xak u Dios i Kajwal Jesucrísto, 
chi cu ya na jun i no'oj chi ca pe ru' ire. 
Queje ile quin tz'onoj che, man qui ta 

ni и be ronojel wach i cu "alijinsaj ire 
chiwe, xak lic quiwetamaj ni u nojbal 
ire. I5Quin tz'onoj che chi cu sakirsaj 

na i nojbal yix, 'anbal-re chiwe chi qui 
ta ni u be wach i 'utz quiwil ni yix chi 

ix sic'tal rumal i Dios. Cwaj quiwetamaj 
wach u nimal, wach u chomal i u q'uial 
"ш> chi cu ya ni Dios chique i je re ire. 
1920Xak cwaj quiwetamaj ni'pa i u nimal 
i nim laj u cho'ab i Dios; ire ronojel ’is 
ca tiqui che. I nim laj u cho'ab-le, 'o 

chic ku' yoj chi oj cojon nak chic che 

ire. Are i mísmo u cho'ab-le chi lic xu 
'alijinsaj are xu walijsaj i Crísto chiquixol 
i camnak, y xu cuba pu wikabim ire 
chila chicaj. ?! Chila nim ni u patan 
chiquiwach conojel i je 'o chicaj chi 'o 
qui patan: ni'pa i que takanic, ni'pa i que 
'ataw tzij, ni'pa i je caj'atzil, xak ni'pa i 
que rajawinic. Are ire nim и ij piquiwi 
conojel i пра tak 'o qui 'ij, n-xui ti wo'or, 
xak che tak i "ij са c'unic. 221 Dios 'is u 
yom ronojel pu'ab i Crísto, xak u yom 
che chi ka wi ka jolom yoj oj jutzobaj 

re i Dios. 231 jutzobaj-le, que'elok are и 
ch'acul i Crísto. Jun ch'aculaj, n-tz'akat 
tu wach we n-tu jolom; xak queje jun 
jolomaj, n-tz'akat tu wach we n-tu 
ch'acul. Queje ile ca tz'akat na i Crísto 
rumal i jutzobaj je re i Dios; xui-ri, are 

i Crísto co'on tz'akat che ronojel ni'pa i 
‘ос. 


I Dios хој и to rumal і 
c'axnabal и сих 


2 1үіх, o'onom lok, іх camnak te 
chuwach i Dios rumal i mac i 
'anom, xak rumal to' ix kelkel che i Dios. 
2Ха xix terej chirij pacha quiqui ап i to’ 
je re u wach i jyub ta'aj, xa xi 'ano pacha 
craj itzel, chi caj'atzil i itzel tak tew. Ire- 
le are i ca yaw qui nojbal i to' je kelkel 
che i Dios. 3Katzij 'is queje xka ап ile 
konojel, to' xka 'an pacha ka rayijbal yoj; 
xa xka ya kib chu 'onquil pacha craj i ka 

ch'acul, i ka nojbal. Rumal-i xmajaw te 
chake chi i Dios coj u ya pa tojbal mac, 
pacha ca majaw chique i to' je re u wach 
i jyub ta'aj. ^Xui-ri, i Dios lic rilom tobal 
ka wach, lic сах хој u na'o, ?rumal.i, xu 
ya ka c'aslemal junam ru' i Crísto, tupu 
oj camnak te'ek chuwach i Dios rumal i 
mac atzalal. Quiwil 'uri chi xa rumal i 
rutzil u c'ux i Dios ix totajnak. 9Y n-xui 
ta la ile, xak xoj u walijsaj junam ru' i 
Crísto, y хој u cuba junam ги, chila 
chicaj. 7 Queje xu ар i Dios ile chake, 
c'utbal-re que'e 'ij sak, wach i nim laj 

и c'axnabal u c'ux chake; ile ca 'iltajic 
rumal i nim laj utzil chomal chi xu 'an 

i Jesucrísto chake. 8Xa rumal i rutzil u 
c'ux i Dios ix totajnak, xa rumal i cubam 
i c'ux che i Jesucrísto. N-rumal ta tak 
wach i 'anom xi rik iwelbal chi sak, ile 
lic siptal chiwe rumal i Dios. ?N-rumal 
ta jun 'utz caka 'ano, ch'acbal-re i kelbal 
chi sak, xa are jun sipon chake; queje 
ile, n-ta jun co'on nim che rib rumal 

tak i 'utz u 'anom. !?We сој tiqui chu 
апіс i "utz, ile ха rumal wach и 'anom i 
Dios chake; xu 'an chake oj c'ac' rumal 

i Jesucrísto. Xu 'an ile, 'anbal re chake 
chi caka ап i 'utz pacha ах u ch'obom 
wi lok. 


э, 


Conojel i qui сојот chic i Crísto, i 
Dios o'onom jutzobaj chique 


1 Rumal.i, yix chi n-ix ta aj Israel 
winak, cha c'un chi c'ux, chi o'onom lok, 
n-ix ta re i tinimit chatal rumal i Dios. 

I aj Israel winak quiqui сој qui "ij man 

о i retal circuncision che i qui ch'acul, 
c'utbal-re chi je jun tinimit chatal rumal 
i Dios. Yix, n-ti retal-le chiwe, rumal-i, 
quiqui bij ique chi yix n-ti Dios iwu'; 
queje ile quiqui bij". 12Сһа c'un chi 

c'ux chi ujer, che tak i 'ij-le, maja ix re 

i Crísto; ix aj naj che i tinimit chatal 
rumal i Dios, lic n-ta iwe che u trat i 
Dios cu' i aj Israel, xak wach i u sujum 
chique. To' ix c'as te chuwach i jyub ta'aj, 
n-ta jun 'utz xiwoy'ej ca pe piwi, n-ti 
Dios iwu'. 13 Хиі-гі, wo'or іх 'o chic che 


э 





22.11 I mer tzij xu bij аге ігі: Xqui сој piqui Ы “і je aj retal circuncision," хак xqui bij: “Үіх п-іх ta re i retal." 

i Jesucrísto, rumal-i, n-naj ta chic ix 'o 
wi che i Dios. Are u camic i Crísto, are 
хіх u nakajabsaj ги’ i Dios. !^Are i Crísto 
are i rajaw i chombal kib; are ire xe u 
chomarsaj i aj Israel winak cu' i ne te 
aj Israel. O'onom lok, tzel te cakil kib 
chakawach iwu' yix chi n-ix ta aj Israel; 
xui-ri i Crísto resam chic wach i 'o 
chakaxol chi n-xyaw ta chake cakaj kib. 
Che i queb tinimit, xa jun xo'on chique. 
15] Crísto, are xu ya u ch'acul pa camic, 
are 'uri xresaj u cho'ab і "atbal tzij que i 
aj Israel winak chi to' tzij tz'ibtal canok, 
chi 'o u chac quiqui 'an ni winak. Che i 
queb tinimit-le, xa jun xo'on che, junam 
rv ire, lic сас’ laj tinimit xe'elok. Queje 
ile xe u chomaj. 161 Crísto, are xcamsax 
chuwach i cruz, xresaj i ch'o'oj chiquixol 
i queb tinimit-le, y xu ап chique xa je 
jutzobaj, xak xe u chomarsaj chuwach i 
Dios. 

17] Crísto, are xc'un chu bixquil wach 
i chombal kib chuwach i Dios, xol u bij 
i 'utz laj tzij-le chique conojel i winak. 
N-xui ta chique i aj Israel winak, chi 
nakaj je 'o wi che i Dios, xak xol u bij 
chiwe yix chi n-ix ta aj Israel, chi naj ix 
o wi te che i Dios. !$Xa rumal i Crísto 
konojel coj tejeb chuwach i ka Kajaw 
Dios, n-ta co'ono we oj aj Israel winak, 
we xi n-oj ta aj Israel; xui-ri xa jun u 
Tewal i Dios ca 'anaw chake chi coj tejeb 
г. 19 Rumal.i, yix n-ix ta chic ај naj, ix 
re chic i tinimit chatal rumal i Dios; ix 
junam chic cu' i je re i Dios, iwatz i cha' 
chic iwib си’ conojel i je re ire. ?? Yix 
junam ku' yoj, konojel oj pacha juban 
xan re jun ja chi Dios ca tijin chu 'anic. 
Ire ca tijin chi ka cojic puwi i cubibal 
ja chi qui cojom can i je ajbil u tzij ujer, 
xak i apostelab. I abaj re i cubibal ja-le 
chi mas nim u chac, are i Jesucrísto. 
21[ tak i хап chi cojtal puwi i abaj-le 
chi nim u chac, lic qui chapom quib, 
que 'elok jun nim laj ja, nim u 'ij rumal 
i Kajwal. ?2Queje yix ile си’ i juban, 
junam chic ix "o che і Crísto; que'el na 
chiwe ix rachoch chic i u Tewal i Dios. 
3 1 Ате і rumal "uri chi yin (in 

a-Páblo) quin tz'onoj che i Dios 


, 


EFESIOS 2, 3 


piwi. Wo'or in 'o pa cárcel rumal rei 
Jesucrísto, man quin tijin chu bixquil 
u tzij i Dios chiwe yix chi n-ix ta aj 
Israel winak. 2Quin bij yin, i tom chic 
yix wach i yatal chinkul rumal i Dios; 
i u yom chinkul are u bixquil i utzil 
chomal re ire chiwe yix. ?O'onom lok, i 
Dios u ch'obom chi xak que u to i ne te 
aj Israel winak, xui-ri, n-xu "alijinsaj ti 
usuc'; Ca te wo'or xu '"alijinsaj ile; chwe 
yin xu 'alijinsaj wi. Ya in tz'ibam chic 
jubi' chiwe puwi ile. ^Yix, we xiwajlaj 
u wach i wuj in tz'ibam chiwe, qui ta 
и Бе "uri chi уіп weta'am usuc' wach 
co'on i Crísto chi u ch'obom i Dios. 
5Ujer, nu "alijinsam ta ile, xui-ri wo'or 
xa 'alijinsax ile chake rumal и Tewal i 
Dios; xu "alijinsaj chique i je ajbil и tzij, 
xak chique i lo'laj apostelab. 61 usuc' i 
tzij chi и "alijinsam chake are ігі: rumal 
i utz laj tzij re i Jesucrísto, n-xui ti aj 
Israel winak quiqui rik ni utzil chomal 
re i Dios, xak i ne te aj Israel quiqui rik 
na, y que'elok xak je re i jutzobaj re i 
Dios; xak 'o que che ronojel nipaiu 
sujum i Dios chique i je re i Jesucrísto. 
7] Dios, rumal i rutzil u c'ux, и уот chwe 
quin е chu paxsaxic і 'utz laj tzij-le; хак xu 
уа u cho'ab chwe chu 'onquil. $Queje xo'on 
i Dios ile chwe. Oj ni'pa oj re i Dios, conojel 
i wachi'l lic 'o na qui ij ique chinwach 
yin. Xui-ri, tupu n-ta mas in ij yin, i Dios, 
rumal i rutzil u c'ux, и уот chwe chi quin 
paxsaj u tzijol i Crísto chique i ne te aj 
Israel winak. Quin bij chique wach i nim 
laj 'utz chi cu sujuj i Crísto chique; i и q'uial 
i 'utz-le, mi jun ca tiqui chi rajlaxic. °U 
уот i Dios chinkul quin 'alijinsaj chique 
conojel i winak wach u ch'obom lok c'a 
chu хера]. Ire, chi 'is u yijbam ronojel ni'pa 
i 'olic, са te wo'or u "alijinsam ile chake 
chi и ch'obom. 10 Craj ire chi kumal yoj oj 
jutzobaj re ire, ca "alijinsax ni u wach, wach 
u q'uial u nojbal ire. Wo'or ni'pa i je tewalil 
chi nim qui patan, nim qui cho'ab, quiquil 
na wach i nim laj u nojbal ire (man u 'anom 
chi junam chic ka wach iww). 111 Dios 
queje xo'on ile pacha u ch'obom lok chu 
xebal 'ij sak. Ile chi u ch'obom, ха 'antajic 
гита! wach xo'on i Kajwal Jesucrísto. 12 Yoj 


EFESIOS 3, 4 


chi ој 'o chic che i Crísto, chi ka cubam chic 
ka c'ux che ire, n-caka xij ta chic kib che i 
tejebic ru' i Dios; lic cul ka c'ux che chi coj 
u c'ulaj na are сој tejeb ги. 1? Rumal ronojel 
ile, lic quin bij chiwe mi sach u cowil і сих. 
Mi sacho, tupu іп 'o pa сах xa rumal xix 

in to yix; are i ca majawic, chix quicot che 
chi 'o i 'ij chinwach (rumal wach in 'anom 
chiwe). 


I ma Páblo xu bij wach i 
c'axnabal re i Crísto chake 


4 Rumal-i quin xuqui'ic, cojbal re u 'ij 
u Kajaw i Kajwal Jesucrísto. 15 Ате ire, је 
ralc'walim ni'pa i alcwalxelab chi je 'o 
chuwach i jyub ta'aj, xak nipa і je 'o chicaj. 
167ге, nim i 'utz i chom "o pu'ab; quin 
tz'onoj 'uri che, cu ya пі u Tewal chiwe, 
yabalre i cho'ab, xak i u cowil i c'ux. 

17 Queje quin tz'onoj ile che, man ca q'uiji 
па і Crísto piwanima гита] i cubibal і их 
yix che, хак quix q'uiji na che і c'axnabal 

i c'ux pacha o'onom jun che' chi 'enak i 

ra' pa jyub. 18Queje cwaj yin ile chiwe yix, 
man yix, junam cu' conojel i je re i Dios, lic 
qui ta ni u be wach u nimali c'axnabalu 
c'ux i Crísto; are iri: nim u wach, naj rakan, 
naj kajnak bic, xak naj 'elnak bic; queje ile 
u nimal i c'axnabal u c'ux i Crísto chake. 
I?Quin tz'onoj che i Dios, chi quiwetamaj 
na wach i c'axnabal c'uxij-le, tupu n-coj 
tiqui ta chi retamaxic ronojel u nimal. Xui- 
ri, we quix tijin chi retamaxic i c'axnabal u 
c'ux i Crísto, que'el na 'uri chiwe chi ni'pa i 
'o che i Dios lic o na chiwe yix. 

20 C'amori che i Dios chi ca tiqui chu 
'onquil pa ka c'ux mas puwi ronojel tak i 
caka tz'onoj che, mas puwi ronojel tak i 
caka ch'obo; cu 'ano ru' u cho'ab u Tewal 
chi ca chacun pa ka c'ux. ?! Che ire 
chocsax u ’ij ronojel 'ij sak kumal yoj chi 
oj jutzobaj re ire, xak rumal i Jesucrísto?. 
Amen (queje ile cakaj). 


I u Tewal i Dios u 'anom chake xa oj 
jutzobaj; chaka bisoj 'uri ruc'axic kib 


4 


1Yin, chi in 'o pa cárcel xa гита] 
u chac i Kajwal, lic quin bij chiwe: 

chi 'ana i 'utz i chom, man ix chatal 
rumal i Dios; ni'pa i je chatal rumal, 
ca majaw chique chi quiqui 'an i 'utz i 
chom. ?Mi 'an nim che iwib, xak chi 'ana 
che iwib 'utz i c'ux chiwach; xak chi 'ana 
o u nimal i c'ux, chi сја ги i c'axnabal 
і сих wach tak i qui 'an chiwach. 31 u 
Tewal i Dios cu 'an na chiwe ix jutzobaj. 
Chi bisoj 'uri u ruc'axic iwib; quix 
tiqui na che we chom ix 'o chiwach. 
*^Chuwach i Dios xa oj jun tzobaj, xak i 
и Tewal i Dios chi 'o ku’, xa jun. Xak xa 
jun i 'utz koy'em konojel, chi u sujum i 
Dios chake аге хој u siq'uij rw’. 5Ха jun 
i Kajwal'o pakawi, xa jun i c'utunic ka 
cojom, xa jun i Crísto xoj terej chirij are 
xkajsax ya ракамі. 9Xa jun i Dios, chi ka 
Kajaw konojel; are ire 'o pakawi konojel; 
ire ca tijin che u chac ги i ka аЬ konojel; 
are ire 'o ра ka c'ux konojel. 

7Xui-ri, n-xak ta jun u wach i sipon u 
yom i Crísto chake, n-xak ta jun u wach 
i ka patan u yom chaka jujunal, u yom 
chake pacha u ch'obom chi ca majaw 
chake chaka jujunal. 8 Rumal-i, xe'elok 
pacha i tz'ibtal can chupam u wuj i Dios 
ujer; cu bij: 

Ire, are xel bi chila chicaj, xe u c'am 
bi ru' ni'pa i aj prex (chi je aj 
ch'o'oj teek ги”); 

аге "uri xu ya li sipon waral chique 
i winak. 

(Queje Пе tz'ibtal сапок“.) 

9¿Wach usuc' i tzij-le chi xu bij “xel 
bi chicaj"? Are iri: nabe xkaj lok, n-xui 
ta waral xkaj wi lok, xak xkaj c'a naj xe 
шем. 1° Are i jun chi xkaj lok, xak are 
i xel chubi chicaj, y mas xel bi puwi i 
caj-le. Queje ile xu 'ano, cu 'alijinsabej- 
re chi ire xa ipa 'o wi. "(Xak ¿wach 
usuc' i tzij-le chi xu bij “xu ya i sipon 
chique i winak"? Are iri): 'is xu ya qui 
patan; xu ya chique jujun je apostelab; 
xak xu ya chique jujun, je ajbil-re chique 
i winak wach u "alijinsam ire chique; 
xak xu ya chique jujun, je aj paxsanel 
tzij re i 'elbal chi sak; xak xu ya chique 
jujun, je aj chajinel que i kachalal; xak 


», 





^3.21 Queje na ile que'elok man oj 'o che i Jesucrísto. 


*4.8 Sálmo 68:18 


307 


xu ya chique jujun, je c'utunel re u tzij. 
12Queje xo'on i Dios ile, yijbal-que i je 

re ire chu 'onquil qui patan, tobal-que 

i cachalal che qui c'aslemal chuwach i 
Dios. !3Queje caka 'an ile, junamsabal 
kib chakawach. Craj ire xak jun ka wach 
che u cubibal ka c'ux che i Kajwal, xak 
jun ka wach che i retamaxic i u C'ojol 
ire. Coj e'el na 'uri oj nimak chic pa ka 
c'aslemal chuwach i Dios; coj e'el na 'uri 
pacha i Crísto. !^Queje ile n-caka 'an ta 
chic pacha quiqui гап ac'alab chi to’ ca 
etz'an qui nojbal che wach tak i quiqui 
cojo. N-caka гар ta chic chi сој е jela, 
сој 'e jewa che tak i Ка cojonic. Ya n-coj 
tzak ta chic piqui'ab i je aj t'oronel chi 
lic saklej qui nojbal, chi xa pa sachsabal- 
ke сој qui сат wi bic. !^Are i chaka 
'ana, chaka to na kib chakawach: chaka 
bij ni sak laj tzij ге і Dios, xui-ri ги’ i 
c'axnabal c'uxij chaka bij na; coj e'el na 
"uri pacha i Crísto. Are ire are i ka jolom, 
y yoj oj u ch'acul. 16Rumal ire, ni'pa tak 
i'o che i ch'aculaj-le is u chapom rib 
chiquiwach, ni'pa tak i 'o che, 'is quiqui 
to quib chiquiwach; queje i ch'aculaj ile 
chi oj jutzobaj re i Dios. Chaka jujunal, 
"is 'o Ка chac; we сој tijin che i ka chac ru 
і c'axnabal c'uxij, ca tijin "uri ka cowiric, 
pacha co'on jun ch'aculaj ca cowiric. 


'O u chac caka jalwachij 
i ka nojbal re ujer 

17 Wo'or cwaj yin quin bij jun tzij 
chiwe, pacha in u q'uexel i Kajwal. 
Chitape": chi mayij и апіс yix pacha i 
quiqui 'an ique chi ne te re i Dios; mi 
ch'ob yix pacha quiqui ch'ob i to winak 
chi n-suc'ul ti qui nojbal. !8Ique lic 
'ekum pa qui nojbal. N-ta que ique che 
i c'aslemal chi ca pe ru' i Dios; n-quiqui 
ta tu be, man lic je buy. !? Xak manal 
quiqui 'ano, n-que q'uix ta pich' che; lic 
qui yom quib pu'ab i n-'us taj; n-quiqui 
jee ta ріс quib chu 'anic ronojel nipa 
tak i n-ch'am taj. 20 Xui-ri n-queje ta ile 
u c'utum i Crísto chiwe yix, ?! we katzij 
i tom u tzij ire, xak we kas xi ya che 
chi xu c'ut chiwe wach i sak laj tzij re 
ire. 2 Are i chi апа, chiwo'taj can ni'pa 

i nojbal re ujer, xak i c'aslemal chi i 
'anom lok. I nojbal-le xa ca tijin chi yojic, 
xa quix u t'oro, xa cu ya i mal laj tak 
rayijbal chiwe. 23'О и chac ca jalwachix 
na i nojbal re ujer, xak i pi c'ux; cha 
jalwachix na che i сас’. 24Xak 'o и chac 
chi jalwachij i c'aslemal re ujer; chi 'ana 
che iwib pacha ix c'ac' laj tak winak chic, 
pacha сга} i Dios. Ca 'alijin па 'uri chiwe 
jun c'aslemal lic ch'am, lic suc'ulic pacha 
cu bij i sak laj tzij re i Dios. 

25Rumal-i, mi t'or iwatz i cha’, mi бог 
i lo'canij; are quix lapan chiwach, xui i 
sak laj tzij chi lapa, man yoj konojel xa 
oj jutzobaj, xa oj jun ch'aculaj. 

26 We ca pe i iwoywal, ті ya che chi 
quix macun rumal. Juntir chi paca i 
iwoywal, tz'akat с'а maja са kaj i 'ij, 

27 man we tọ’ quix oywaric, n-c'ax ta "uri 
i roquic itzel iwu'. 

28 We "o jun chiwe we to' ela’ хи апо, 
mu "an chic; xa chu tzucuj u chac. Chu 
апа jun u chac lic sakil, ch'acbal ге u 
mer; 'o na "uri ги’ wach cu tobej que i 
niba'ib. 

?9 Mi bij itzel laj tak tzij; are, chi bij i 
chom laj tak tzij, man que u to na i que 
tawic che i qui c'aslemal chuwach i Dios, 
xak cu petsaj i 'utz piquiwi. ?9 Mi petsaj 
u bis ilo'laj и Tewal i Dios chi 'o iwu', 
man are c'utbal-re chi ix re chic i Dios. 
Rumal ire, ca ај na chi ix re i Dios are 
cu rik i "ij chi quiwil пі iwelbal chi sak; 
гита]-і, mi ya ire pa bis. 

31! Chiwo'taj canok ni'pa і n-chom 
taj: mi ап ile to’ ix са pi c'ux; to’ 
quix oywaric, ѓо’ quix siq'uin rumal i 
iwoywal; xak chi mayij i quix to'tanic, 
quix ch'aminic; xak chi mayij ronojel tak 
i n-'us taj chique i lo'c'anij. 32Are i chi 
апа: chi апа chi 'utz i cux chiwach; хак 
chiwila tobal i wach chiwach; xak chi 
cuyu na iwib chiwach, pacha u 'anom 
i Dios chiwe yix, xix u cuy na rumal i 
Crísto. 


Chaka 'ana pacha ca majaw 
chake chi oj rac'al chic i Dios 
lyix ix rac'al chic i Dios chi lic 
c'ax quix u na'o; rumal-i chi bisoj 

и 'anic pacha ire. 2Ronojel i qui апо, 
chi 'ana rumal i c'axnabal i c'ux, pacha 
xo'on i Crísto, c'ax xoj u na'o; rumal-i xu 
ya rib chi camic pa ka q'uexel yoj. Xu ya 
rib pa ka q'uexel, xu sujuj rib chuwach i 
Dios, tojbal re i ka mac. I Dios "utz xrilo, 
pacha jun sipon lic muy. 

3Yix ix re chic i Dios, гита]-і n-cu maj 
taj we qui ’an tak i n-'us taj; miwuc'aj 
iwib we n-iwachijil ta iwib; xak mi min 
iwib che i n-ch'am taj; xak mi rayij u 
wach i n-iwe taj. Mi tene qui lapla tak 
ile chiwach. ^Are quix lapanic, mi bij i 
tzij chiwach chi xa q'uixbalil, tak i tzij 
chi n-ti usuc', tak n-ch'am taj, man n-ca 
majaw ti ile chiwe. Are i chi 'ana, chi 
tioxij che i Dios chiwach. 5Ya iweta'am 
chic, jun, we cu min rib ru' jun winak, 
we n-rixokil taj, o we n-rachijil taj, n-ta 
ге 'uri che i 'atbal tzij re i Crísto ги’ i 
Dios. Xak queje que'el chique ni'pa i que 
tijin chu апіс i n-ch'am taj. Хак queje і 
to' quiqui rayij u wach i n-que taj, man 
ile xak jun ru' pacha que tijin chu cojic 
qui 'ij tak i xa ril je 'antalic. Ique-le n-ta 
que ique che і аа] tzij re i Crísto rw i 
Dios. 9Wachalal, nipa i xin bij-le, chi 
апа cwent iwib che, mokxa 'o jun coc na 
chi tunic, xa t'orbal іме cu 'ano. Xui-ri, 
nipa i n-'us taj-le chi xin bij chiwe, we 
'o jun queje cu ар ile, ca pe ni nim laj 
tojbal-re puwi, man queje cu 'an i Dios 
ile chique i je kelkel. 7Miwachi'laj iwib 
cu' ni'pa i que 'anaw queje ile. 

8Yix ujer, ix 'o te pa 'ekumal, xui-ri 
woor ix 'o chic pa sak rumal i Kajwal. 
Rumal-i, chi апа pacha i ca majaw 
chique i je re i sak. ?Ni'pa i je re i sak, 
ca 'alijin 'uri chique chi quiqui гап i "utz, 
quiqui ар і suc'ulic, quiqui ап pacha 
cu bij i sak laj tzij re i Dios. 10 Chi bisoj 
u nawsaxic iwib che ile chi chom cril i 
Kajwal. 1 Mi 'an chic pacha quiqui 'an 
i je re i 'ekumal, ni'pa tak i quiqui 'ano 
chi n-ta pich' u chac. Are i chi 'ana, che 
i ya pa sak ni'pa i n-'us ta que tijin chu 
'onquil. !?Ni'pa i quiqui ап ique ali'al, lic 
n-'us taj; quixbal ne u lapic ile. !? (Chi 

sakij chique chi n-'us ti quiqui апо.) 
Ronojel ni'pa i 'olic, we yatal pa sak, lic 
ca 'alijin na 'uri we n-'us taj. Queje cu ап 
i sak ile, cu 'alijinsaj ronojel. !^^Rumal 
"uri, queje iri tz'ibtal chupam u wuj i 
Dios: 

Yet chi cat waric, cha c'un sak 
chawach; chat walij chiquixol i 
camnak, 

te'uri i Crísto cu tzunsaj ni sak 
chawe. 

(Queje Пе tz'ibtal canok?.) 

15Rumal-i, chi cojo retalil che wach 
i qui апо. Mi ап ile chi pacha n-qui ta 
tu be wach craj i c'aslemal; chi 'ana yix 
pacha са majaw chiwe chi 'o i no'oj. !6Mi 
ап ile chi to? ix 'olic, man i mac atzalal 
chuwach i jyub ta'aj ca tijin u q'uiyic 'ij ij; 
are, chi yai сих chu 'onquil i 'utz. 17 Mi 
'an che iwib chi n-ti nojbal; are, chi bisoj u 
tayic u be wach craj i Kajwal chiwe. 18 Мі 
уа iwib chi 'abaric, man ile xa uyej си 
petsaj piwi; are, chi ya iwib che u Tewal 
i Dios. 1 Are quix ch'a'at chiwach, chi 
cuxtaj і bix cojbal и” i Dios, are пра 
tak i bix tz'ibtal chupam u wuj i Dios, xak 
nipa i bix re i bixambal. Xak chi bixaj u 
"ij iKajwal pi c'ux, cojbal re и 'ij. ??Ronojel 
ni'pa i qui riko, chi tioxij che i ka Kajaw 
Dios rumal, xak chi cuxtaj u bi i Kajwal 
Jesucrísto are quix tijin chu 'onquil. 


I qui pixbaxic i je c'ulanic winak 

21 Chi cojo iwib chiwach, cojbal ге и 'ij 
i Dios*. 

22]x ixokib, chi ya iwib piqui'ab i 
iwachijil pacha u ya'ic iwib che i Kajwal. 
?3 Chi 'ana ile, man i achiab je qui wi 
qui jolom i quixokil, xak jun ru' pacha 
i Crísto, qui wi qui jolom i jutzobaj re 
i Dios. N-xui ta qui wi qui jolom, хак 
Tolque i jutzobaj-le chi je u ch'acul. 
2^ Xui-ri, i jutzobaj-le quiqui ya quib che 
i Crísto, xak queje chiqui 'ana i ixokib, 
chiqui ya quib piqui'ab i cachijil, ronojel 
wach quiqui 'ano. 

25Xak i achiab, c'ax che qui na i 
quixokil, xak jun ru' pacha xo'on i 

Crísto, lic c'ax que u na i jutzobaj re i 
Dios; rumal-i xu ya rib chi xcamsaxic, 
tobal que i je re i Dios. 26 Queje xo'on 
i Crísto ile, yabal na que chuwach i 
Dios je ch'am chic. Xo'on ch'am chique 
i jutzobaj-le ru' qui ch'ajic pa ya, xak 
ги! и tzij'. 27 Хе u ch'ajo, yijbal-que lic 
nim qui 'ij qui chomal, lic n-ta mac n-ta 
c'ax chiquij, lic n-ta 'o chique, ronojel 
is ch'am, 'is chom. ?8Jun achi, о u chac 
c'ax chu na i rixokil, pacha co'on che 
rib ire, c'ax cu na rib. We jun c'ax cu 
na i rixokil, que'el 'uri pacha ire c'ax 
cu na rib, man cu bij i Dios xa je jun 
ch'aculaj je 'elnak. 29Mi jun, tzel cril u 
ch'acul; are i cu 'ano, lic cu tzuku, cu 
chajij; xak queje co'on i Crísto ile chique 
i je jutzobaj re i Dios, ??chi je u ch'acul. 
Y yoj oj 'o che i ch'aculaj-le, lic oj reu 
bakil u quiq'uel. 

31Keta'am chi jun achi ru' i rixokil 
que'elok xa jun ch'aculaj, man queje iri u 
bim i Dios: “Jun achi, are ca c'uli'ic, quel 
chi cachoch u kajaw u chuch man quiqui 
an quib ru' i rixokil, y que'elok xa jun 
ch'aculaj." (Queje ile cu bij u wuj i Dios.) 
321 tzij-le cu 'alijinsaj jun nojbal chi lic 'o 
и chac chake. Quin bij yin are 'ilbal-re 
chake chi yoj oj jutzobaj re i Dios, xa jun 
ch'aculaj ој 'elnak ги’ i Crísto. 33 Xui-ri, 
Пе xak are 'ilbal-re chake, chi jun achi 'o 
u chac lic c'ax chu na i rixokil; c'ax chu 


» 


» 


na, pacha co'on che rib ire, c'ax cu na rib. 


Хак і ixok, chu cojo и "ij i rachijil. 


I qui pixbaxic i kajawxel, 
xak i alc^walxel 


6 1Yix chi ix alc'walxel, 'o chikul 

quix cojon chique i chuch i kajaw 
we ix re chic i Crísto; ile lic ca majaw 
chiwe, man are иис”. 2-3 Са majaw 
chiwe, man i u tzij u pixab i Dios cu bij: 
“Cha cojo qui 'ij a kajaw a chuch, man 
cat quicot na, xak naj na cat c'asi waral 
chuwach i jyub ta'aj." (Queje ile tz'ibtal 
can chupam u wuj i Dios.) Are ile are i 
nabe che i tzij pixab chi cu petsaj ni 'utz 
re i Dios piwi pacha u sujum canok. 

^Xak yix chi ix qui chuch qui kajaw, 
are que i ѕисЂа i iwac'al, mi petsaj i 
coywal. Are i chi гапа, che i suc'ba, che 
i pixbaj pa 'utz; queje ile quiqui jach na 
quib che i Kajwal; queje ile che i q'uitsaj 
ni iwac'al. 


I qui pixbaxic i mocom, 
xak i qui patron 


5Xak queje yix chi ix ajchaquib; che i 
cojo i patron yix waral chuwach i jyub 
ta'aj. Chi xija jubi' iwib chiquiwach, xak 
chi cojo qui 'ij. Chi гапа qui chac, xa jun 
i nojbal chu 'onquil, pacha qui ар che и 
chac i Crísto. 6Мі апо chi xui 'utz quix 
chacunic are quix qui takej; mok quiqui 
ch'ob na, qui bij yix, chi yix ix 'utz laj 
tak ajchaquib. Chi 'ana che i chac pacha 
ix u mocom i Crísto. Ronojel i c'ux chi 
'ana pacha craj i Dios. 7Ni'pa i chac qui 
'ano, chix quicot na chu 'onquil; lic pacha 
u chac i Kajwal qui 'an che, n-pacha ta 
и chac jun winak qui апо. $Cha c'un chi 
c'ux, i Kajwal cu tzalij nu wach chake, 
ni'pa i 'utz ka 'anom; n-ta co'ono we oj 
'o pu'ab jun patron, o we n-ta ka patron, 
xak jun i kilic cu 'ano. 

9Xak yix chi ix patron, chi 'ana che 
iwib 'utz i c'ux chique i mocom, me 
iwocsaj 'il. Chi c'unsaj chi c'ux, xak yix 
junam си’ ique "o i Patron chila chicaj; 
ire, xak jun iwilic cu ап си’ ique. 


Chaka chapa i tobal kib u yom i 
Dios chake che i ch'o'oj ru' itzel 


10 Wo'or wachalal, pa q'uisbal-re quin 
bij chiwe: chi tzucuj i cho'ab ru' i Kajwal. 
Ire, nim u cho'ab; chi ya che cu cowirsaj 
i cho'ab yix. !! Chi ana yix pacha си ап 
jun soldádo. Ire, we 'o chuwach i ch'o'oj, 
qui i tobal rib 'o ги. Хак queje yix, chi 
chapa ronojel wach u yijbam i Dios 
chiwe chi tobal iwib, man n-quix tzak ta 
гита] itzel are craj quix u t'oro. 12 Man 
i aj ch'o'oj chikij, ne te winak, xa je are 
i mal laj tak tew je aj chuwacaj; chique 
ique-le 'o i je pacha 'atol tzij, xak је 'o i 
nimak qui patan, xak je 'o i mas 'o qui 

cho'ab. Ique-le wo'or que tijin chu 'anic 
pacha i cacaj waral chuwach i jyub ta'aj, 
tz'akat ča oj 'o che tak i "ij-i re i 'ekumal. 
13 Rumal.-i, chi chapa ronojel u yijbam 

i Dios chiwe chi tobal iwib, man are cu 
rik i "ij chi que c'un i aj ch'o'oj iwu', quix 
tiqui 'uri chu to'ic iwib chiquiwach. Are 
quix tiqui na che i ch'o'oj-le, quix e'el 
uri lic ix jiquil na. !^Chix "ol "ut lic ix 
jiquilic; quix tiqui na che we lic i yijbam 
iwib pacha co'on jun soldádo. Chix 'ol 
che i sak laj tzij re i Dios, man cajwax 
chiwe pacha jun sinch nim u wach chi 
jun soldádo cu xim xe u pam tobal re 

u ch'acul. Chi 'ana i 'utz chuwach i 

Dios, man ile quix u to na pacha co'on 
jun soldádo 'o jun и и’ ch'ich' chuwach 
и c'ux, tobal rib. 15Chi yijba iwib 

chu paxsaxic и tzijol i 'utz laj tzij chi 
chombal kib, pacha jun soldádo u cojom 
u xajab, yijilic. '6Xak mi sach u cubibal 
i c'ux che i Kajwal, man ile cu rik u chac 
chiwe pacha jun tz'alam ch'ich' cu tobej 
u wach u c'ux jun soldádo, are ca c'un 

i flécha 'o га’ chu tzam, chi ca chup wi 
chuwach. Xak queje i flécha ile re itzel 
chi са c'un iwu' yix, ca chup na rumal u 
cubibal i c'ux che i Kajwal. 17 Іх 'elsam 
chic pu'ab i mac atzalal; ru' ile qui tobej 
iwib pacha co'on jun soldádo, cu coj u 
xamparel ch'ich' che u jolom, tobal rib. 
Xak i u tzij i Dios cu rik u chac chiwe 
pacha jun i ch'ich' 'o рі 'ab tobal iwib, 
yatal chiwe rumal u Tewal i Dios. 

18 Ronojel i in bim-le, chi апа, xui-ri 
tz'akat quix tijin chu 'onquil, xak chi 
tz'onoj che i Dios. Ni'pa i qui riko, chi 
tz'onoj tobal iwe che i Dios; i u Tewal 

Ire quix и to na che u tz'onoxic-le. Chi 
tz'onoj che chi pa 'ij chi cha'ab; ma 
ba'crij i сих chu tz'onoxic. Хак mi 
mayij u tz'onoxic che piquiwi conojel 

i je re ire. !?Xak chi tz'onoj che i Dios 
pinwi yin, chi cu ya ni u tzij chwe are 
quin oc chu bixquil chique i winak 
wach u ch'obom ire; xak chin u to na 
chi % ni u cowil in c'ux chu bixquil 
wach i mer usuc' і 'utz laj tzij re i 'elbal 
chi sak. 201 Dios in u takom yin pu 
q'uexel ire chu paxsaxic і 'utz Јај tzij-le. 
Xa rumal u bixquil i tzij-le, wo'or in 'o 
pa cárcel. Chi tz'onoj che i Dios pinwi, 
man are quin tijin chu bixquil u tzij, 
chu ya ni u cowil in c'ux chu bixquil 
pacha i ca majawic. 


I ma Páblo xu tz'onoj i 'utz 
piquiwi i aj Efeso 

21] kachalal ma Tíquico chi c'ax caka 
na'o, cu ya ni и tzijol chiwe wach in 
'anom yin, хак wach i quin tijin chu 
'onquil. Ire, 'utz laj ај tolwe che i chac 
re i Kajwal. ??Rumal "uri, quin tak nubi 
iwu' yix, que u bij na chiwe wach ka 
'anom yoj waral, te'uri i yix ca cowir na i 
c'ux rumal. 

23 Quin tz'onoj che i ka Kajaw Dios 
junam ru' i Kajwal Jesucrísto chi quiqui 
ya ni quicotemal pi c'ux yix chi ix 
kachalal; xak quin tz'onoj chi quiqui ya 
ni c'axnabal iwib chiwach, xak quiqui ya 
ni u cubibal i c'ux. 24 №ра yix chi сах 
qui na i Kajwal Jesucrísto ru' i c'axnabal 
c'uxij chi n-ca q'uis taj, quin tz'onoj che i 
Dios chi cu ya ni 'utz piwi. Amen (queje 
Пе cwaj). 


I WUJ U TZ'IBAM I SAN PÁBLO 
CHIQUE I CRISTIAN 


AJ FILÍPOS 





lYin, chi in a-Páblo, oj rajchac i 

Jesucrísto junam ги’ i a-Timotéo, 
caka tz'ibaj bi i wuj-i chiwe yix ix 
kachalal chila pa tinimit Filípos: chiwe 
yix ix aj uc'anel, xak chiwe yix ix aj 
patan chila, 'is chiwe iwonojel yix chila 
chi ix re chic i Crísto, caka tz'ibaj bi iri. 
2I ka Kajaw Dios, xak i Kajwal Jesucrísto, 
chiqui ya utzil chomal chiwe, xak i 
uxlambal i c'ux. 


I ma Páblo xu tz'onoj che i 
Dios piquiwi i je re i Crísto 

З Are quix Cun chin c'ux, quin tioxij 
che in Dios iwumal. ^Are quin tz'onoj 
che i Dios, nic are wi quin tz'onoj che 
piwi yix iwonojel. Lic quin quicotic are 
quin 'ano, 5тап nim in to'ic i 'anom chu 
paxsaxic и tzij i Dios. Queje ile xi jek li u 
'onquil are xi jach wi iwib pu'ab i Crísto, 
y са are 'o wi wo'or. 61 Dios ca tijin chu 
'anic u chac pi c'ux, y cul in c'ux che 
chi n-cu mayij tu 'anic c'a ca tz'akat ni 
u wach, are ca c'un chal i Jesucrísto. 
7Ni'pa i quin ch'obo-le, lic ca majawic 
man lic c'ax quix in na'o. Yix iwonojel, 
junam ix 'o wi wu' che u chac i Dios chi 
u yom chwe rumal i rutzil u c'ux. Junam 
па i wach wv we іп 'o na pa cárcel, хак 
we xi quin tijin chu bixquil chique i 
winak chi lic katzij i 'utz laj tzij re i Dios, 
chi lic cu rik u chac chique. 9Reta'am 
i Dios chi yin lic quix waj iwonojel. I 
nim laj c'axnabal in c'ux chiwe lic ru' i 
Jesucrísto petnak wi. 

9 Are quin tz'onoj che i Dios piwi, 
quin tz'onoj che chi ca nimar na mas i 
c'axnabal i c'ux, xak ca q'uiar na mas 


i nojbal, xak lic qui ta na masu be i 
c'aslemal. 10 Te'uri quiwetamaj пі и 
chayic wach i 'utz chuwach i Dios. Queje 
ile, quiwuc'aj jun i c'aslemal lic "utz, lic 
ch'am, lic n-ta c'ax che are ca c'un chal 
i Crísto; П хак i c'aslemal yix ca 'alijin 
ni "utz che chi ca реги’ i Jesucrísto; 
que'elok q'ui ni 'utz qui 'an rumal. 
Rumal ile, cocsax ni u "ij i Dios; quiqui 
bij ni winak chi 'utz i Dios rumal i 'utz 
chi qui "an ni yix. 


In c'aslemal 'o che i Crísto, we 
in c'aslic, xak we xin camic 


12]х wachalal, cwaj quiwetamaj iri: 
ni'pa tak in ic'awnak chupam, 'is 'utz 
xelic, man mas xpax ni u wach i 'utz 
laj tzij re i Dios rumal. !3Xin qui tz'apij 
waral xa rumal quin paxsaj u tzij i 
Crísto. Xui-ri 'utz xe'elok, man wo'or 
conojel 'is queta'am wach rumal in 
tz'apil waral, xak i soldádo pa rachoch 
i 'atol tzij, хак queta'am. 14Ү n-xui ta la 
ile, xak ni'pa tak i kachalal, laj conojel 
xcowir qui c'ux chu bixquil u tzij i Dios. 
N-quiqui xij ta chic quib chu 'onquil, 
xak xcowir qui wach chu bixquil, rumal 
wach i 'antal chwe yin. 

I5Katzij, 'o jujun quiqui bij и tzij i 
Crísto man cacaj qui patan pacha in 
patan yin; xa ca titat qui pam chwe. 
Xui-ri, xak je 'o jujun ne te queje pacha 
ique; lic quiqui paxsaj u tzij i Crísto man 
"utz qui c'ux. !6Ni'pa i quiqui bij и tzij i 
Crísto, chi xa quiqui tzucuj u cojic qui 
"jj; n-ru' ti rutzil qui c'ux quiqui апо. Xa 
cacaj quiqui petsaj mas in bis yin waral 
pa cárcel. !7Xui-ri, ique chi 'utz qui c'ux, 

xa rumal i c'axnabal qui c'ux quiqui 
paxsaj u tzijol i Crísto. Queta'am ique 
chi yin in 'o pa cárcel waral xa rumal 
quin bij chi lic katzij i utz laj tzij rei 
Dios. 

18 Chwe yin, n-ta co'ono wach rumal 
quiqui paxsaj u tzijol i Crísto, we 'utz 
qui сих, we xi n-'us taj; xa quin quicotic 
we que tijin chu paxsaxic u tzijol. Xak 
quin quicot na mas puwi ile, 1?man 
weta'am chi ronojel ni'pa i quin tijin chi 
rilic wo'or, 'utz que'el chwe yin, man 
yix quix tijin chu tz'onoxic che i Dios 
pinwi, xak i u Tewal i Jesucrísto quin u 
to па. 20 Are in rayijbal yin che in chac, 
n-ta jun q'uixbalil que'el che; cul in сих 
che i Dios chi queje ile que'elok. Are 
i cwaj yin, 'o ni u cowil in c'ux pacha 
o'onom lok, n-ta co'ono we in c'aslic, o 
xak we xin camic, xui-ri ronojel ni'pa 
i quin гапо, que'elok cojbal na reu 'ij і 
Crísto. ?! Chwe yin, we in c'aslic, аге i 
Crísto c'as chwe yin; xak we xin camic, 
xak 'utz que'el na chwe yin, man pacha 
jun sipon quin ch'aco. ??Xui-ri, we i Dios 
cu ya ni in c'aslemal ru' in ch'acul waral, 
quin chacun na "uri che u chac i Kajwal 
pacha o'onom lok. We ta chinkul yin 'o 
wi u chayic i c'aslemal, o we are i camic, 
n-weta'am taj pachique ni 'utz chique 
i queb-le. 23 Пе, сах u chayic chique 
i queb-le. Quin rayij na quin camic, 
man quin 'e "uri chila ги’ i Crísto; "utz 
que'el na ile chwe yin; ?^xui-ri, mas 'utz 
que'el chiwe yix we quin c'asi na ru' in 
ch'acul waral. 25Lic weta'am ile, rumal-i, 
weta'am chi c'a maja na quin camic; 
quin q'uiji na waral iww chi to'ic yix ru 
i c'aslemal chuwach i Dios, xak quix in 
to na che u q'uiarsaxic mas i quicotemal 
rumal u cubibal i c'ux che i Kajwal. 

26 Are quin upon tan chic chila iwu', 
yix qui сој na mas uri и 'ij i Jesucrísto 
rumal ile. 

?7 Xui-ri, chi 'ana pen i ruc'axic jun i 
c'aslemal lic 'utz pacha ca majaw chiwe 
chi ix terejnak chirij i 'utz laj tzij re i 
Crísto. We queje qui 'ап ile, n-ta co'ono 
we xin upon iwu', хак we n-xin upon taj, 
yin quin ta ni rason 'uri chi yix ix jiquil 

pi c'ux, xak lic junam i wach iwonojel. 
Xak quin ta ni rason "uri chi yix lic quix 
chacun junam chu c'utic i 'utz laj tzij re 
i 'elbal chi sak. 28 Хак cwaj quin ta na 
chi yix n-qui xij ti iwib chique i aj ch'o'oj 
chiwij. Queje Пе quiquil na "uri chi xa 
ca sachsax ni qui wach ique, xui-ri, yix 
quix 'elsax na chi sak. Are i Dios ca 
anaw ile. 291ге u 'anom jun utzil chomal 
chiwe, are iri: u yom chiwe qui coj u 

tzij iCrísto, y n-xui ta la ile, хак и уот 
chiwe chi qui tij ni uyej rumal re i Crísto. 
30 Yix xiwil li ujer chi lic in tijom in 'ij 
che u chac i Kajwal, xak i tom rason chi 
c'a queje ile quin tijin chu 'onquil wo'or, 
xak queje yix ix 'o wu' che i chac-i. 


» 


Chi апа che i nojbal yix pacha 
u nojbal i Jesucrísto 


2 1Yix chi ix re chic i Crísto, we 'o 

u cowil i c'ux u yom chiwe, we 
cuxlan i c'ux rumal i c'axnabal u c'ux 
ire chiwe, we 'o i u Tewal i Dios iwu', 
we quiwaj iwib chiwach, we xak quiwil 
tobal iwib chiwach, ?xa jubi' chic 
uri craj che u tz'akatsaxic u wach in 
quicotemal iwu'; are i craj are iri: chi 
ana che iwib lic junam i wach, xak jun 
i c'axnabal i c'ux chiwach, xak jun i 
nojbal, xak jun iwanima che wach i qui 
ano. ?Ronojel ni'pa i qui 'ano, mi 'ano 
we ха rumal і 'utz quiwaj са pe piwi 
yix, хак we xa cojbal re i "ij yix qui 'ano. 
Xui-ri, ni'pa i qui 'ano, mi 'an nim che 
iwib chu 'onquil; chi 'ana che iwib chi 'o 
mas qui 'ij i iwachi'il chiwach yix. *Chi 
tzucuj u petsaxic i 'utz piquiwi i juban, 
mi гап ile chi xui piwi yix quiwaj i "utz. 

5Chi 'ana che i nojbal yix xak jun 
pacha u nojbal i Jesucrísto. 9Ire "ut, хак 
jun ги i Dios, xui-ri, n-xu гап ta nim che 
rib rumal ile; n-xu ch'ob ti u cojic и” 
pacha i re i Dios. 7 Аге i xo'on ire, xu ya 
can и ij y xo'on che rib pacha winak; 
lic xo'on pacha mocom che rib. 8Are 
xc'un waral, n-xo'on ta nim che rib, xui- 
ri, lic xcojon che i Ta chicaj, lic xu ya 
na rib chi camic. I camic chi xic'aw wi, 
lic q'uixbalil, man xcamsax chuwach 
cruz. ?Rumal ni'pa i u 'anom-le, i Dios 


2. 

xu ya che chi ’atz и ij, xak xu ya che 
chi caka bij Kajwal che. I u bi-le, 'atz u 
"ij chiquixol ronojel tak i biaj. 1? Queje 
xo'on i Dios ile, man conojel que xuqui 
na are quiqui ta u bi i Kajwal Jesus; 
conojel i je aj chicaj, xak conojel i je aj 
chuwach i jyub ta'aj, xak conojel i je aj 
chuxe' i jyub ta'aj. 1115 conojel quiqui 
bij na chi are i Jesucrísto are i Rajwal 
ronojel ni'pa i 'olic. Queje ile quiqui bij 
na, ocsabal re u "ij i ka Kajaw Dios. 


Chi 'ana che iwib pacha ix 
ch'umil ca tzun pa 'ekumal 


12] Jesucrísto lic xcojon che i Ta 
chicaj, rumal-i xak chix cojon yix ix 
wachalal chi lic quix waj. Lic xix cojonic 
are in ’o wi iwu'; wo'or chi naj іп 'o wi 
chiwe, chi cowirsaj ni i cojonic-le. Chi 
ya iwib chu 'onquil wach i c'a cajwax 
chiwe re i iwelbal chi sak. Chi xija jubi’ 
iwib chuwach, xak mi 'an nim che iwib, 
13 пап are i Dios ca tijin che u chac pi 
c'ux yabal re і utz laj tak i rayijbal chu 
'onquil pacha i craj ire, хак cu ya'o wach 
i rajwaxic chiwe chu 'onquil ile. 

14 Ronojel nipa i qui апо, chi апа 
ronojel i c'ux, mi coj u ch'ojil, mi tzucuj 
tzij. '^Queje ile chi апа, man quix e'el 
na ix ch'am ix 'utz chiquiwach i winak; 
chi гапа chi lic ix rac'al i Dios chi n-ti 
mac chiwij, tupu ni'pa i je 'o chiwij 
chiwach je mal laj tak winak, to' jech' 
qui nojbal. Y yix ix 'o na chiquixol ique 
pacha ix chomik laj tak ch'umil que 
juluw pa 'ekum. !6Queje quix tzun ni 
yix ile chiquixol ique are qui "alijinsaj ni 
tzij chique re i c'aslemal chi ca pe ru' i 
Dios. We queje qui ар ile che iwib, yin 
n-quin q'uix ta 'uri аге ca Cun chal i 
Crísto. N-quin q'uix taj, man ca "alijin na 
"uri chi "utz 'elnak in chac chixol; n-to' ta 
in q'ui-som in cho'ab che. 17 N-ta co'ono 
we xin camsax na rumal i to'ic yix, xa 
quicotemal ile chwe yin. I u cubibal i 
c'ux yix che i Kajwal, que'elok pacha jun 
sipon chuwach i Dios; we xin camsax 
yin iwumal, in camic-le que'elok pacha 
quic' ocnak puwi i sipon-le. We queje 
Пе суі na, xa quin quicot па "uri rumal, 

xak cwaj yin chi quix quicot ni yix wu. 
18 Rumal-i, chix quicotok; chix quicot ni 
yix junam wv yin. 


Xu ch'ob i ma Páblo que u 
tak bi a-Timotéo xak i ma 
Epafrodíto cu' i aj Filípos 


1?We і Kajwal Jesus cu ya na chwe, суга] 
quin tak bi a-Timotéo iwu' we' na, ca'eu 
c'ama rason wach i 'anom yix. We xin ta 
wach i 'anom, mas ca cowir in c'ux rumal. 
?0N-ta chic jun chic pacha ire-le chi lic 
junam ka c'ux che i ka chac; n-ta chic jun 
chic chi ca c'achir na chiwe yix. ?! Conojel 
i juban, xa are i que ique que tijin chu 
ch'obic; n-quiqui coj ta retalil che i chac re 
i Jesucrísto. 22 Xui-ri, yix ya iwilom chic chi 
a-Timotéo ’utz laj ajchac. Iweta'am chi ire 
lic ca chacun wu, pacha jun ala ca chacun 
ru' u kajaw. Queje ile coj tijin chu paxsaxic 
i 'utz laj tzij re i Kajwal. 23Rumal-i, cwaj yin 
ме’ quin tak bi iwu', xui-ri с'а cwil na wach 
са апі chwe уіп мага]. ?^Xui-ri cul in c'ux 
che i Kajwal chi xak yin we' quix 'e wila na. 
?5Xak іп ch'obom chi 'o u chac quin tak 
chubi i kachalal ma Epafrodíto iwu' chi 
i takom li chin to'ic. Ire-le, lic wachi'il 
che i chac; lic u yom u cho'ab chu 'onquil 
i chac wu’, wach i rajwaxic chwe. 261ге 
lic craj chic rilic i wach yix iwonojel. Lic 
ca c'achiric man yix i tom rason chi iwab 
te'ek ire. 27 Katzij, ire lic xu rik jun yobil, laj 
xcamic; xui-ri, i Dios xril tobal u wach. Xak 
xril tobal in wach yin, man we ta xcam 
ire waral, xa cu petsaj jun chic bis pinwi. 
28 Rumal-i, lic cwaj quin tak chubi iwu' man 
cu yabej i quicotemal yix are quiwil tan chic 
u wach. Xak queje yin, ca pactaj ni in bis 
we xa ‘е імг". 29 Are cupon iwu,, chi c'ulaj 
iwu' ronojel i сих y chix quicot ги rumal i 
Kajwal. Chi cojo ni qui 'ij conojel i je pacha 
ire, 3? man ire laj xcam chu 'anic u chac i 
Crísto. Xu ya rib chuwach i camic tobal- 
we; are xc'un waral chin to'ic, xol u'ana i 
q'uexel yix chwe yin, ni'pa i rajwaxic chwe. 


Yoj keta'am wach u rikic i ka 
chomal chuwach i Dios 


3 1 Wo'or ix wachalal, chix quicot 
na rumal i Kajwal. 'O chic jun tzij 


FILIPENSES 3 


quin bij chiwe; tupu in tz'ibam chic 

tak i tzij-i chiwe, yin n-ca rix ta in 

c'ux chu bixquil, man lic cu rik u chac 
chiwe. ?Chi апа cwent chique ique* 

chi quiqui bij chi yix 'o u chac qui coj i 
retal circuncision che i ch'acul; ique-le 
n-'us ta quiqui 'ano; to' cacaj quiqui ca'ij 
i ch'acul. 3Oj are yoj iwu' yix, chi 'o i 
retal circuncision chake chi lic sakil, 
man yoj caka сој и "ij i Dios paka c'ux, 
xak cul ka c'ux xui che i Jesucrísto. 
N-caka cuba ti Ка c'ux che tak i séña 
we 'antal che i ka ch'acul, o we n-taj. 
^Yin, we ta cwaj, quin cuba ne 'uri in 
c'ux che ile, man in 'anom chic ronojel 
pacha i quiqui bij ique-le. Mi jun chique 
ique u 'anom na mas ile chinwach yin. 
5(Ique quiqui сој qui 'ij man "o i retal 
circuncision che i qui ch'acul.) Bay, yin, 
are 'o wajxakib 'ij chwe, xa ‘ап i retal-le 
chwe. Lic in aj Israel winak, in u muk 

u xiquin can i mam Benjamin; lic in aj 
Hebréo winak chi walaxic, in kajaw in 
chuch je aj Hebréo winak; lic xin coj u 
^ij і гаа] tzij tz'ibtal сап rumal i mam 
Moises, man in aj Fariséo, y lic xin ya 
in сих che ile. 9Lic xin ya in wach си” 
ique chi quiqui гап c'ax chique i je re 

i Crísto. We ta 'o módo caka 'an 'utz 

che kib xa rumal i ka cojonic che i ujer 
'atbal tzij, yin ne 'uri lic іп 'utz, man 

lic xin cojon che ile. Lic mi jun in mac 
xriktaj chupam ile. 7 Ronojel i xin ар li 
ujer, chi xin ch'ob yin mok quin ch'ac 
пі 'utz гита], wo'or n-quin сој ta chic 

и "^ij. Wo'or weta'am chi ronojel ile п-и 
chac chwe rumal re i Crísto. 8 N-xui ta 
la ile, xak ronojel nipa i 'olic n-ta chic 
u chac chwe; xui i retamaxic u nojbal 

i Jesucrísto chi Wajwal, are ile cu rik u 
chac chwe. Ronojel ni'pa i 'olic xin сапа] 
canok rumal re i Crísto; pacha tz'il xin 
п che, lic xin c'ak canok xa rumal u 
rikic i Crísto, ?man cwaj yin in 'o na che 
ire. Кита]-і, n-quin уа ta chic in cho'ab 
chu cojic i ujer 'atbal tzij, 'anbal 'utz che 
wib chuwach i Dios. Сууга) yin 'utz in 'o 
chuwach i Dios xa rumal u cubibal in 

c'ux che i Crísto; are in yijbaxic-i cwaj 
yin, chi ca pe ги’ i Dios. 10 Are i cwaj yin, 
cwaj cwetamaj mas i Crísto, xak cwaj 
quin na ni u cho'ab che in c'aslemal, chi 
cho'ab chi 'o ru' rumal u walijic che i 
camic. Xak cwaj quin ya na wib chu tijic 
і сах pacha xu "an ire. Xak суга] quin 

an na che wib pacha ire, are xu ya rib 
che i camic, !! man cwaj ni u rikic in 
walijsaxic che i camic. 


э, 


Chaka tija ka 'ij chu rikic wach 
u yom i Crísto chakawach 


12Yin n-xin bij taj we in rikom chic 
ronojel ile, xak n-xin bij taj we lic in 'utz 
chic. Xui-ri, quin tijin chi be, quin tij u 
ijol wib, cwilbej re we quin e'elok pacha 
и ch'obom і Crísto are xin и siq'uij rw. 
13[x wachalal, yin n-xin bij taj we ya 
in rikom chic ile; xui-ri, are i quin 'ano, 
quin sachsaj chin c'ux ni'pa i ca canaj 
can chwij; are i quin 'ano, quin ya ni 
in cho'ab chu rikic ile chi 'o chinwach. 
14 ус suc'ulic quin 'e chila pa са 'e quis 
wi in be, man quin ch'acbej-re i sipon 
chi coj u siq'uij i Dios chu rikic chila 
chicaj, rumal i Jesucrísto. 

15Konojel ni'pa i jiquil ka c'ux chupam 
i sak laj tzij re i Dios, 'o u chac сака 
ch'obo pacha i xin bij-le. We 'o i junwi 
qui ch'ob yix che ile, i Dios xak cu 
alijinsaj ni Пе chiwe. 16Хиі-гі, chaka 
maja ka be, chaka ch'obo y chaka 'ana 
pacha сга} i ka c'aslemal c'ac' chi ka 
cojom lok. 

17 х wachalal, chi 'ana yix iwonojel 
pacha i quin 'an yin, xak chi cojo retalil 
chique i juban chi quiqui 'ano pacha 
сака гап yoj chi ој rajchac i Crísto; 
(queje ile chi 'ana man ni'pa tak i coj 
tijin chu апіс are i c'utbal-re chiwe yix). 
18 Chi апа pacha caka 'an yoj, man je 
qui je aj ch'o'oj che i utzil chomal chi 
xo'on i Crísto chuwach i cruz. Q'uialmul 
in bim chic ile chiwe, y laj quin o' chu 
bixquil tan chic chiwe. !?Ique chi queje 
que 'anaw ile, ca sachsax ni qui wach 
man i qui diosil ique xa are u rayijbal i 


» 


» 





23.2 I mer tzij xu bij are iri: Chi 'ana cwent chique i je tz'i. 

qui ch'acul. Wach tak i quiqui апо, ile ca 
majawic que q'uix na che, xui-ri ique-le 
xa quiqui 'an nim che quib rumal. Ique 
to' quiqui ch'ob i qui c'aslemal waral 
chuwach i jyub ta'aj. 20 Xui-ri, yoj oj re 

i tinimit chila chicaj; xak lic koy'em ni 
и c'unic i Tolke aj chila chicaj, chi are i 
Kajwal Jesucrísto. ?! Col u jalwachij i ka 
ch'acul chi n-tu "ij, co'onbej na che хак 
jun ги’ pacha i re ire, chi lic nim u "ij и 
chomal. Ire ca tiqui na che rumal i nim 
laj u cho'ab; i u cho'ab-le xak ca tiqui 


che ronojel пра i "olic. 
4 1Ix wachalal, nim i "utz-le cakil 
na, rumal.i lic chi jicba iwib che 

i Kajwal. Yix chi lic quix waj, lic quin 
rayij rilic i wach. Mas quin quicot yin 
iwumal, xak quin na yin chi i Dios cu 
сој in 'ij iwumal yix, rumal wach i qui 
ano. Yix chi quix waj, chix 'olok jiquil na 
i c'ux che i Kajwal. 

?Lic quin tz'onoj utzil chomal chique 
i ati Evódia xak i ati Síntique, chi quiqui 
chomaj quib chiquiwach, pacha ca 
majaw chique i je re i Kajwal. 3Xak quin 
tz'onoj chawe yet, at wachalal (chi lic 
at wachi'il che in chac), che a to chi qui 
chomarsaxic quib chiquiwach, man ique 
che queb lic xe chacun wu' chu paxsaxic 
u tzijol i 'elbal chi sak. Ique-le je chacun- 
nak ku' yoj junam ru' i ma Cleménte, 
xak i juban chic chi je kachi'il che i 
chac-i. Conojel ique-le, tz'ibtal chic qui 
bi chupam i wuj re i Dios pa tz'ibtal wi 
qui bi conojel ni'pa i je c'as chuwach ire. 

^Chix quicotok rumal i Kajwal; mi 
mayij ile. Quin bij julaj chic: iChix 
quicotok! 5Chi 'ana che iwib lic 'utz i 
c'ux chique conojel i winak man quiquil 
ni conojel chi lic ix 'utz. I Kajwal nakaj 
о wi. 5Mix c'achir гита] wach i rajwaxic 
chiwe, xui-ri, 'is chi bij che i Dios. 'Is chi 
tz'onoj che, xak 'is chi tioxij che. 7Te'uri 
i Dios cu ya ni nim laj uxlambal i c'ux 
chiwe chi mas nim na chuwach ronojel 
ni'pa i quix tiqui yix chu ch'obic. Ile quix 
u chajij pi c'ux, xak pi nojbal, man ix 'o 
che i Jesucrísto. 


Chix quicotok rumal i Kajwal 


э, 


э 

Chi ya iwib chu ch'obic i "utz 


8Ix wachalal, pa q'uisbal re in tzij, 
quin bij iri chiwe: chi ya na i jolom chu 
ch'obic xui і sak laj tzij, xui tak i 'o u 'ij, 
xui tak i suc'ulic, xui tak i ch'am, xui tak 
i chom, xui tak i 'utz quiquil i winak; 
ronojel ni'pa i xin bij-le, chi ya i jolom 
che. Ni'pa tak i 'utz, xak nipa tak ile 
chi ca majawic cocsax u 'ij, are chi ya i 
jolom chu ch'obic. 

? Chi апа pacha in c'utum chiwe: 
ronojel ni'pa ix in nawsam can che, 
ronojel ni'pa i xi ta chi xin bij, xak 
ronojel ni'pa i xiwilo chi xin 'ano, chi 
апа yix ile; i Dios 'o na "игі iwu', chi lic 
cu ya uxlambal i c'ux chiwe. 


I ma Páblo cu tioxij chique i aj 
Filípos rumal i qui sipon che 


10 Yin lic quin quicotic quin tioxij che i 
Kajwal man xin i c'unsaj chic pi c'ux. Yix 
"ut, n-in ta sachnak pi c'ux; xui-ri, c'a te 
woor xi riko wach in to'ic xi апо, c'utbal 
re i c'axnabal і сих chwe. !! Are xin bij 
ile, n-are ta rumal wach tak i rajwaxic 
chwe, man yin n-quin bison ta rumal 
ile. Yin u c'amom chic rib chwe chi quin 
quicotic we 'o rajwaxic chwe, xak we xi 
n-taj. !2Yin in tijom i niba'il, in (јот i 
beyomal. In nawsam wib che, chi quin 
ya wib chuwach ronojel ni'pa i ca c'unic, 
we "utz, we xi n-'us taj. In tijom i numic, 
in tijom chi cu rik rib wach i quin tijo. U 
c'amom rib chwe chi quin quicotic we 'o 
i'o wu’, хак we n-ta 'o wu. !3Quin tiqui 
chu ya'ic wib chuwach ronojel ni'pa i ca 
c'unic man are i Crísto ca yaw in cho'ab 
chi quin ch'ijo. 14Xui-ri, "utz xi ап yix 
are xiwil to'bal in wach y xin i to che, 
wach i rajwaxic chwe. 

15Yix chi ix aj Filípos, xui yix xin i to 
ги! in viáje ujer. Lic iweta'am yix chi are 
xin el yin chila pa Macedónia, are xin 
'e chu paxsaxic u tzijol wach i 'elbal chi 
sak, mi jun chic chique i jutak tzobajil 
re i Dios xin qui to ru' wach i rajwaxic 
chwe; xui yix xin i to. Xui yix xi tak li 
sipon chwe, chi pacha tioxbal-re wach i 
c'utunic in 'anom chiwe. !6Xak n-xui ta 

la ile, xak are in 'o pa tinimit Tesalónica, 
yix camul oxmul xi tak bi sipon chwe 
tobal we, wach i rajwaxic chwe. !7 Yin 
n-xui ta to' cwaj i sipon; are i cwaj yin, 
are mas cu maj u wach i Dios wach i qui 
апо. 18Ni'pa tak i sipon i takom li chwe, 
'js in c'amom chic, cwil yin, lic qui na. 
Ки’ ile chi i takom li ги’ i ma Epafrodíto, 
ya xu rik rib wv. Are i sipon i takom li 
yix are pacha u muyal inciénso chuwach 
i Dios, pacha jun sipon lic chom cril 

ire, chi ca majawic си сат па. 1 Хак 

і іп Dios lic си уа па сһіме уіх ronojel 
wach і rajwaxic chiwe. І Dios lic mas 'o 
ги”; che ile, ire lic cu ya na chiwe гита] 
i Jesucrísto ronojel wach i rajwaxic 

chiwe, xak che i c'aslemal chuwach ire. 
20Сһосѕах и 'ij i ka Kajaw Dios que'e 'ij 
sak chirij. Amen (queje ile cakaj). 


Cu ya pan rutzil qui wach 


21 Chi ya rutzil qui wach conojel i 
je kachalal rumal i Jesucrísto. Xak i 
kachalal chi je 'o wu' quiqui ya pan 
rutzil i wach yix. 22Conojel i je re i Dios 
waral xak quiqui ya pan rutzil i wach; 
хак i kachalal chi je 'o pa rachoch i 'atz 
laj 'atol tzij lic mas xcaj u ya'ic pan rutzil 
i wach. 

23] Kajwal Jesucrísto chu ya ni utzil 
chomal piwi yix iwonojel. Amen (queje 
ile cwaj). 


I WUJ U TZIBAM I SAN PÁBLO 
CHIQUE I CRISTIAN 


AJ COLÓSAS 





1 lYin in a-Páblo chi quin tz'ibaj 

i wuj-i, junam ru' i kachalal 
a-Timotéo. In rapóstol i Jesucrísto man 
queje ile xraj i Dios chwe. ?Quin tz'ibaj 
bi chiwe yix chi ix re chic i Dios chila 
pa tinimit Colósas, yix chi ix kachalal 
lic ix terejnak chirij i Crísto. I ka Kajaw 
Dios chu ya ni utzil chomal piwi, xak i 
uxlambal pi c'ux. 


I ma Páblo lic cu tz'onoj 
che i Dios piquiwi 


3Are caka tz'onoj che i Dios piwi yix, 
nic are wi caka tioxij che ire chi u Kajaw 
i Kajwal Jesucrísto, *man ka tom rason 
chi yix lic cul i c'ux che i Jesucrísto, xak 
lic c'ax que i na conojel ni'pa i qui yom 
quib che i Dios. »Queje Пе quix tijin chu 
anic man cul i c'ux che chi quiwil na 
wach u c'olom i Dios chiwe chila chicaj. 
Xi ta usuc' ile wach u c'olom chiwe are 
xi ta i tzij chi sak laj tzij; i tzij-le are i 
utz laj tzij re i 'elbal chi sak chi u yijbam 
i Dios chake. 61 tzij-le chi bital can 
chiwe, ca tijin u paxic u wach ronojel u 
wach i jyub ta'aj; lic je q'ui i winak que 
tijin chu cojic. Lic je q'ui chic que tijin 
chu 'onquil і 'utz rumal i tzij-le, xak jun 
ru' pacha i 'anom li yix are lic xi ta u be 
i tzij rei c'axnabal и c'ux i Dios. 7 Are 
i ma Epáfras xc'utuw ile chiwe, ire chi 
lic c'ax caka na'o. Lic chacun-nak Ки” 
yoj, xak 'utz u 'anom che u chac i Crísto 
chixol yix. 8Are ire u bim chake wach i 
nim laj c'axnabal i сих chiwach, man 'o 
і и Тема] i Dios iwu'. 

?Rumal.i, are xka ta wi li rason, n-ka 
mayim tu tz'onoxic che i Dios piwi; caka 


» 


2. 


tz'onoj che, chi cu 'an chiwe lic qui ta ni 
u be ronojel wach craj ire chiwe, xak cu 
ya ni i nojbal, xak cu c'ut na chiwe wach 
cu ch'ob ire. !?Queje ile caka tz'onoj che, 
man "utz qui гап na che iwib pacha ca 
majaw chiwe yix chi ix re chic i Kajwal. 
Queje ile, lic ca quicot ire iwu', wach i 
qui 'ano. Xak ni'pa tak i chom ca 'anic, 
yix quix tijin ni chu 'anic, xak quix tijin 
na chi retamaxic wach u nojbal i Dios. 
пту cho'ab i Dios, lic nim, lic chom. 
Caka tz'onoj che chi cu cowirsaj na i 
cho'ab yix ru' u cho'ab ire-le, man qui 
ch'ij na wach i qui c'ulmaj. N-qui sach ta 
uri u nimal i c'ux chuwach tak ile, xak 
n-qui sach ti i quicotemal chupam, 12xak 
qui tioxij che i Ta, man ire ix u yijbam 
chu rikic ni 'utz chi cu ya ire chake yoj 
chi oj re ire. Cu ya na chake, junam cu' 
conojel i je re ire chi је 'o pa sak. 131 
Dios oj resam pu'ab i 'ekumal, y oj и 
ocsam pa cu 'at wi tzij і и C'ojol chi are i 
Crísto, chi сах cu na'o. 1^ Rumal u camic 
ire, ya tojtajnak chic i kelbal chi sak; 
xe'elok chi cuytajnak chic ni'pa i ka mac. 


э, 


Xa rumal і Crísto oj 
chomtajnak ru' i Dios 


15] Dios, n-'iltal ti u wach, xui-ri, xa 
"ај che и C'ojol. І u C'ojole, ах 'o wi 
chiquiwach conojel, 'atz и 'ij chuwach 
ronojel піра tak i 'olic, 16man ги и аЬ 
ire, i Dios xu 'an ronojel i 'o chicaj, xak 
ronojel i 'o chuwach i jyub ta'aj. Ки’ и 'ab 
ire, xu yijba ronojel i cakilo, xak ronojel 
nipa i n-que "ај taj, chi xa је 'o pa 
tewal, xak ronojel ni'pa tak i 'o piqui'ab 
і 'atol tzij, хак піра i nimak qui patan; 

xak nipa tak i je tewalil chi je pacha 
'atol tzij, xak ni'pa i nimak qui cho'ab. 
Ronojel ni'pa i 'olic, are ire 'anawnak; xu 
'ano man cu rik u chac che ire. !7I Crísto, 
ах 'o wi chuwach ronojel пра i 'olic; 
are ire ca uc'aw ronojel pusuc*. 18Ү n-xui 
ta la ile, are ire are ka wi ka jolom yoj 
chi oj jutzobaj re i Dios, y yoj oj pacha 
u ch'acul. Ire, chi aj yol reu c'aslemal i 
jutzobaj-le, xak are i nabe chi walijnak 
chiquixol i camnak. Queje ile 'antal che 
man que'el na chi ire 'o puwi ronojel 
nipa i 'olic. 1?Queje ile xu ар i Ta chicaj 
man xraj ire chi u C'ojol xak jun ги” 
pacha ire. 20Xak xraj chi u C'ojol-le que 
u chomarsaj conojel i winak ru' i Ta, xak 
queje ronojel i 'olic, we aj chicaj, xak we 
aj chuwach i jyub ta'aj. Are u camic i 
Crísto chuwach i cruz, are i chomsabal- 
que xu 'ano. 

21 Хак xix u chomarsaj yix ги’. Yix ujer 
lic ix aj naj te'ek chuwach i Dios, xak 
ix aj ch'o'oj te'ek ги” piwanima, rumal 
i n-'us taj хі апо. Xui-ri, wo'or ya ix u 
chomarsam chic ru' ire, 22rumal u camic 
u C'ojol, are xc'un wi chi chuwach i 
jyub ta'aj. Queje ile xu 'ano, man quix 
eel yix lic chom i сих, ch'am ix "olic, lic 
n-ti mac chiwij are quix u ya i Crísto 
chuwach i Dios. 23 Queje ile que'el chiwe, 
xui-ri we n-qui mayij ti u cubibal i c'ux 
che i Crísto, we lic ix jiquil che, xak we 
n-ca ba'crij ta i c'ux chi roy'exic i 'utz chi 
ca pe na piwi pacha i tom lok. I 'utz laj 
tzij chi i tom lok-le, are i tzij chi wo'or 
ca tijin u bixquil ronojel u wach i jyub 
ta'aj; y yin in a-Páblo xak in jun chique i 
je aj paxsanel-re. 


I ma Páblo ajchac chiquij 
i jutzobaj re i Dios 

?^ Yin wo'or, uyej cu tij іп ch'acul, 
'anbal 'utz chiwe yix. Xui-ri, quin quicot 
rumal, man queje ile quin tijin chu to'ic 
i Crísto ги’ wach tak i uyej с'а сга}, tobal 
que i je jutzobaj re i Dios, chi areu 
ch'acul i Crísto. 251 Dios u 'anom chwe 
chi in rajchac chiquij i jutzobaj-le, 'anbal 
"ш> chiwe yix. U уот chinkul, chi quin 
paxsaj ronojel i и tzij. 261 usuc' i tzij-le, 

uwam u wach ujer; queje u 'anom ile 
u q'uial junab, lic chu xebal lok. Xui-ri, 
woor i Dios u 'alijinsam usuc' chique 
i je re ire. 27Queje Пе u 'anom i Dios 
man xraj cu 'alijinsaj na wach i nim laj 
utz u ch'obom chiwe yix chi n-ix ta aj 
Israel winak. I usuc' i xin bij-le are iri: 
chi i Crísto 'o piwanima yix, rumal 'uri, 
quiwil ni nim laj chomal chi iwoy'em na. 
28Yoj caka paxsaj u tzijol wach cu апі 
Crísto. Que ka pixbaj conojel i winak, xak 
caka c'ut chique conojel man lic quiqui 
ta ni u be. Queje Пе сака 'ano, 'anbal-re 
chique chi lic je jiquil piqui c'ux rumal i 
Jesucrísto. 29 Rumal-i, lic quin chacunic, 
lic quin ya in cho'ab chu 'onquil. Quin 
chacun ru' ronojel in cho'ab chi yatal 
chwe rumal i Crísto chu 'onquil in chac. 
2 1 Cwaj уіп quiwetamaj na chi lic 
quin tij in "ij che in chac, tobal іме 
yix, xak tobal que i kachalal chila pa 
tinimit Laodicéa, xak tobal que ni'pa i 
kachalal chi c'a maja caquetamaj in wach. 
?Queje ile quin 'ano, yabal re u cowil 
qui c'ux, xak tobal que chi xak jun qui 
nojbal chiquiwach rumal i c'axnabal qui 
c'ux. Cwaj yin lic quiqui ta u be wach 
u ch'obom li Dios chi са te и 'alijinsam, 
man ca cowir na mas u cubibal qui c'ux 
che. Ile chi и "alijinsam are i 'elbal chi sak 
rumal i Crísto. ?Xa гита] i Crísto сака 
rik i ka no'oj chi lic katzij; xa rumal ire 
caka ta u be i mer sak laj tzij. ^Iri quin bij 
pan chiwe, man 'utz mi jun quix u t'or ru' 
chom laj tak tzij. 5 Үіп, naj іп 'o wi chiwe, 
xui-ri in no'oj chila 'o wi iwu'. Quin 
quicotic man quix tijin chu апіс pacha i 
иѕис”, xak lic jiquil i c'ux che i Crísto. 
6Yix "ut, i jachom chic iwib che i Kajwal 
Jesucrísto; chix 'ol 'uri junam che ire. 
7Queje pacha jun che’ naj 'enak i га’ pa 
jyub, xak queje chi 'ana yix che i Crísto 
pi c'ux; chi bisoj u jicbaxic iwib che ire 
pacha i c'ut-tal chiwe, хак chi c'amwaj chi 
tioxij che i Dios lic ronojel i c'ux. 


» 


Yoj junam xoj cam ru' i 
Crísto, wo'or oj c'as na ru' 
$Chi 'ana cwent iwib, mix terej chiquij 
ique chi cacaj to' quix qui t'or ru' tak i 

qui nojim ique, ru' tak i qui c'utunic chi 
n-tu chac. Wach i quiqui c'ut ique, xa re 
u wach i jyub ta'aj, to' qui nojim i ujer 
tak winak, n-petnak ta ru' i Crísto. ?Mi 
ya chique quix qui t'oro, man ronojel 
nipa i'o che i Dios хак 'o che i Crísto, 10y 
yix, xak 'o re i Dios chiwe man ix 'o che 

i Crísto. Are ire chi 'o piquiwi conojel 

i je'o pa tewal chi nim qui cho'ab, хак 

i nimak qui patan. 11 Yix ix 'o chic che 

i Crísto, rumal-i que'el chiwe pacha 

antal chic i retal circuncision que i aj 
Israel winak che i ch'acul. Xui-ri, i retal 
chi 'antal chiwe rumal i Crísto n-che ti 
ch'acul cojtal wi, are che i nojbal, che i 
c'ux, cojtal wi. I mal laj tak i nojbal re 
ujer ya 'elsam chic chiwe rumal i Crísto. 
Are i retal-le chi u 'anom ire chiwe. 12Үіх, 
are xkajsax ya piwi, xe'elok chi junam 
xix muksax ru' i Crísto, xak junam xix 
walijsax chic ги” che i c'aslemal сас”. 
Queje ile xe'elok rumal u cubibal i c'ux 
che u cho'ab i Dios chi xu c'unsaj sak 
chuwach i Crísto chiquixol i camnak. 
13Yix, ujer, ix camnak te chuwach i 

Dios rumal i mac, xak rumal n-ti retal 
circuncision che i ch'acul, man n-ix ta 

aj Israel winak. Xui-ri, wo'or 'o chic i 
c'aslemal junam ru' i Crísto, yatal chiwe 
rumal i Dios. Ire u cuyum chic ronojel 
nipa i ka mac. !^Yoj ujer, 'o te i tojbal mac 
pakawi, man n-xka coj ti 'atbal tzij re i 
Dios chi tz'ibtalic; xui-ri, i Dios xresaj i ka 
c'as chikij, lic xu chup u wach, are xcam 

і Crísto chuwach cruz. 15Аге хи 'an i 
Crísto ile, xresaj qui cho'ab i je ^o ра tewal 
chi nimak qui patan, chilam i je pacha 
rey chi n-que 'alijin taj; хи kajsaj qui 'ij 
chiquiwach conojel i winak, xe resaj che i 
qui patan rumal u camic chuwach i cruz. 


, 


Chi tzucuj i "utz chi 'o chicaj; mi 
ch'ob chic i to' reu wach i jyub ta'aj 


léRumal ile chi u 'anom i Dios chake, 
mi coj retalil chique i quiqui tzucuj i mac 
rumal wach tak i qui tijo, wach tak i qui 
tu'u. Xak we 'o tak i quix qui ch'ach'a we 
n-qui сој tu 'ij tak i nima'ij, tak i uxlambal 

71), tak i rajlajbal іс”; mi ya i xiquin chu 
tayic ile. 17 Ronojel ile n-ta chic u chac, xa 
are pacha u ninox jun winak chi coc lok. 
Wach tak i qui tijo, wach tak i nima'ij qui 
cojo, xa pacha ninox; jun ninox ca sachic 
are ca cun і mer winak. Queje ile xsach 
i ujer tak costámbre are xc'un i Crísto. 
18Mi ya i xiquin chique tak i quiqui bij 
chi xa ix sachnak; mokxa qui sach i sipon 
cumal, chi nabe chiwach. Ique quiqui 'an 
pen u 'onquil chi n-quiqui ар ta nimak 
che quib; хак lic quiqui сој qui "ij i ángel. 
Ique quiqui min quib chu bixquil tak i 
n-quilom tu wach, xak qui 'anom nim che 
quib rumal wach tak i qui ch'obom piqui 
nojbal ique. !?Queje ile que tijin chu 'anic, 
man xqui jec' quib ru' i Crísto. Are ire 
are i ka jolom yoj; rumal ire, ca tijin ka 
tz'akatic yoj chi oj u ch'acul. Rumal ire xak 
jun ka wach, pacha craj i Dios; coj e'elok 
pacha jun ch'aculaj, lic q'uitsam bien, lic u 
chapom rib ги u gonsil, хак rw i riboch'il. 
?0Yix ya xix cam ги’ i Crísto, rumal-i, 
ni'pa i to' petnak piqui nojbal i winak, 
n-ta chic re chiwe. éWuchac "ut, са qui ya 
iwib pu'ab i qui nojbal i to' je re u wach i 
jyub ta'aj? Yix, ix n-ta chic pu'ab wach tak 
i quiqui bij ique. ?! Quiqui bij ique: ^Mi 
yinya ile," xak “Mi tij ile," xak “Mi chap 
ile го i 'ab," que cha. ??Yix, mi сој retalil 
che i quiqui bij-le, man tọ’ tzij, xa ru’ 
winak petnak wi i c'utunic-le. I awas tak 
cos-le chi quiqui bij ique, lic n-tu 'ij; we qui 
tijo, xa ca sachic, n-ta jun c'ax co'on chiwe. 
23Ni'pa i c'utunic chi quiqui bij ique, chom 
u tayic, péro n-tu chac. Chom quiqui ta i 
winak are quiqui bij i je t'oronel-le chi 'o u 
chac caka coj qui 'ij i ángel; xak quiqui bij 
chi 'o u chac n-caka 'an ta nimak che kib; 
xak quiqui bij chi 'o u chac caka 'an c'ax 
che i ka ch'acul. Queje qui c'utunic ile, xui- 
ri, i qui c'utunic-le n-que u to ti winak chu 
jeq'uic quib che i mal laj tak qui rayijbal. 
3 lyix ut, уа ix walijnak chic che i 
camic junam ги’ i Crísto, rumal-i, 
mi rayij chic i to' re u wach i jyub ta'aj; 
are chi rayij ni'pa 'o chicaj pa cu 'at wi 
tzij i Crísto ги’ i Dios“. 2Chi ch'obo i 





23.1 I mer tzij xu bij are iri: I Crísto cul pu wikabim i Dios. 

"ш> chi 'o chicaj, ті ch'ob chic і to’ re u 
wach i jyub ta'aj. 3Man yix ya xix cam 
junam ги’ i Crísto, y wo'or i c'aslemal 

'o che ire, xak ire 'o che i Dios. 4Сһе i 
Crísto % wi i c'aslemal yix, гита]-і, are 
ca c'un tan chic ire, xak queje yix quix 
cun junam ги. Nipa і u’ij u chomal ire, 
xak 'o chiwe yix are ca c'un chalok. 


Chi canaj can i nojbal re ujer; 
are, c'ax chi na iwib chiwach 


5Rumal-i, chi chupu pi сих nipa i 
n-re ti Dios, ni'pa i xa re u wach i jyub 
ta'aj; por ejémplo: jun achi mu min rib 
ги jun ixok we n-rixokil taj, хак queje 
jun ixok; xak mi 'an chic i n-ch'am taj; 
mi ya iwib che i mal laj tak i rayijbal, 
хак mi rayij и 'onquil i n-'us taj. Mi 
rayij i n-iwe taj man i mac-le xak jun 
ru' pacha u cojic u 'ij jun tiox chi xa 
ril 'antalic. Mi "an tak ile, man ca pe 
i roywal i Dios piquiwi conojel ni'pa i 
quiqui ар ile, ni'pa i n-que cojon ta che 
ire. 7Xak yix queje xi ар li ile ujer, are 
ix 'o chupam i ujer c'aslemal. 9Xui-ri, 
wo'or chi canaj nipa tak i n-'us taj-i: 
mix oywar chic, mi 'an c'an che iwib, 

mi ch'ob и апіс сах che jun chic, mix 
to'tanic, mi ya i chi' chu bixquil i mal laj 
tak tzij. ?Xak mi t'or iwib chiwach, man 
i canam chic nipa i п-'иѕ taj i 'anom 
ujer; i jalwachim chic i nojbal re ujer. 
10] jalwachim chic che jun c'ac' nojbal. I 
c'ac' laj i nojbal-le, are i Dios xa 'anawic, 
xak ca tijin chu yijbaxic pacha u nojbal 
ire. Queje ile ca tijin chu 'onquil chiwe, 
man craj lic quiwetamaj u nojbal ire. 

1 Npa i’o qui nojbal сас’, n-ta co'ono 
we je aj Israel, we xi ne te aj Israel; n-ta 
co'ono we 'о i retal circuncision che qui 
ch'acul, we xi n-taj; n-ta co'ono we je aj 
naj, xak we je chicop laj tak winak caka 
bij yoj; n-ta co'ono we je ajchac piqui'ab 
i cajaw, we xi n-ta cajaw. (N-ta co'ono xa 
bi chi winakil.) Conojel је 'o che i Crísto, 
y Crísto 'o chique conojel; are ile are i 'o 
u chac. 

12Yix ix chatal rumal i Dios; u 'anom 
chiwe lic ix re ire; lic c'ax quix u na'o. 
Rumal.i, chi ya iwib chi rilic to'bal qui 

wach i winak, chi 'ana chi 'utz i сих 
chique, mi 'an nim che iwib, chi 'ana 'al 
i c'ux che iwib, xak mi sach u nimali 
c'ux chuwach i сах. !3 Chi ya u nimal i 
c'ux chiwach; chi cuyu i mac chiwach; 
chi 'ana pacha i xu 'an i Crísto chiwe 
yix, xu cuy i mac; xak queje ile chi 'ana 
yix. !1^Xui-ri, are i mas 'o u chac qui 
'ano, are i c'axnabal iwib chiwach, man 
we "o c'axnabal i cux chiwach, quix 
tijin 'uri chu 'anic ronojel tak ile chi xin 
bij chiwe. 15Chi ya che i Dios quix u to 
man 'utz n-ta ch'o'oj ca pe chixol. Queje 
chi 'ana ile man i Dios ix u chom chu 
onquil ile; u 'anom xa jun chiwe pacha 
jun ch'aculaj. Xak chi tioxij che, ronojel 
wach u 'anom chiwe. 

16Сһі ya che i u tzij i Crísto ca q'uiji pi 
c'ux. Chi nawsaj iwib chiwach, xak chi 
ya u cowil i c'ux chiwach, xui-ri, chi 'ana 
ru' i nojbal chi ca pe ru' i Dios. Chi bixaj 
i tioxbal che i Dios, n-ta co'ono we are i 
bix tz'ibtal chupam u wuj i Dios ujer, o 
we are juban bix chi cojbal u 'ij i Dios; 
xui-ri, chi tioxij che, ronojel i c'ux. 17 Yix 
iwuc'am u bi i Kajwal Jesucrísto, rumal-i, 
ronojel i qui bij, ronojel i qui апо, chi 
апа 'ut pacha i сга} ire. Chi tioxij che i 
ka Kajaw Dios; ile quix tiqui che rumal i 
Jesucrísto. 


», 


» 


I pixbanic chique i je c'ulanic, 
chique i nimak i ch'utik, chique 
i je mocom, i je patron 
18Yix chi ix ixokib, we 'o iwachijil, 
chi ya iwib piqui'ab; mas ca majaw ile 
man iwuc'am u bi i Kajwal. !?Xak yix ix 
achiab, c'ax che i na iwixokil; mi 'an to' 
quix yajan chique. 20 ХаК yix ix ac'alab, 
chi cojo i chuch i kajaw ronojel wach 
cacaj ique chiwe, man queje ile chom 
cril i Kajwal. ?! Xak yix chi ix kajawxel, 
mi гап tọ’ qui petsaj coywal iwac'al, 
mokxa ca ba'crij qui c'ux iwumal. 22 Хак 
yix ix ajchaquib, che i cojo i patron 
waral chuwach i jyub ta'aj ronojel 
wach і саса]. Mi апо chi xui 'utz quix 
chacunic are quix qui takej mok quiqui 
ch'ob na chi іх 'utz laj tak ajchaquib 
(qui bij yix). Chi 'ana i chac ronojel i 

c'ux, man i Dios quix rilo. 23 Ni'pa i qui 
ano, chi 'ana ronojel i c'ux. Chi 'ana che 
pacha u chac i Kajwal; n-are ta pacha 
re jun winak qui ’an che. ?*Queje ile chi 
ana man iweta'am chi i Kajwal cu ya 
ni sipon chiwe chi u sujum chique i je 
re ire. Man are i Kajwal Jesucrísto are 
i mer i patron yix; are u chac ire quix 
tijin chu апіс. ?5Xui-ri, ni'pa i quiqui ап 
i n-suc'ul taj, quiqui toj na ni'pa i n-'us 
taj quiqui 'ano. Quiqui toj na, man i 
Dios xak jun quilic co'on chique i winak 
conojel. 
4 1Xak yix chi ix patron, chi 'ana i 
"utz i suc'ulic chique i тосот. Cha 
c'un chi c'ux, xak yix "o i Patron chila 
chicaj. 


» 


» 


Chi ya iwib chu tz'onoxic che 
i Dios, xak chom chix 'olok 


?Lic chi ya iwib chu tz'onoxic che 
i Dios. Are quix tijin chu 'anic, chi na 
u be pi c'ux wach i qui tz'onoj, xak 
chi c'amwaj chi tioxij che. ?Xak chi 
tz'onoj che i Dios ракамі yoj, chi lic 
cu ya na chake caka bij u tzij chique i 
winak wach u patan i Crísto, chi са te 
и 'alijinsam chake wach usuc'. Ха гита] 
и paxsaxic i tzij-i in tz'apil pa cárcel. 
^Chi tz'onoj che i Dios pinwi, man are 
quin bij i tzij-i, lic sakil quelic pacha i ca 
majawic. 

5Chom chix 'ol chiquiwach i ne te 
re i Crísto. Mi ап ile to' ix "olic, chi bij 
chique wach u patan i Crísto. 6 Ате quix 
lapanic, xui i chom laj tak tzij chi bij, 
chi 'utz ca tawic. 'O u chac quiwetamaj 
wach i са majawic chi qui bij, we 'o tzij 
ca tz'onox chiwe. 


І q'uisbal tzij ге u wuj chique 


7I kachalal ma Tíquico chi lic cakaj, 
ya сироп iwu' cu bij na chiwe ronojel 
wach i 'antal chwe yin мага]. Ire 'utz Јај 
ajchac re i Kajwal; lic ca chacun junam 
wu yin. 8Rumal.i, quin tak bi iwu', man 
que u bij chiwe wach ka 'anom yoj waral, 
хак que u ya и cowil i c'ux. Хак ca 'ei 

ma Onésimo ги, chi iwach aj tinimit yix. 
Ire jun kachalal, lic c'ax caka na'o, lic 

u уот u wach ги i Kajwal. Ique quiqui 
bij na chiwe wach coj tijin yoj chi rilic 
waral. 

10] kachalal ma Aristárco chi wachi'il 
waral pa cárcel, xak cu ya pan rutzil i 
wach. Xak i a-Márcos chi rachalal i ma 
Bernabe cu ya pan rutzil i wach. Ya in 
bim chic chiwe wach qui 'ano we cupon 
ire iwu; 'utz u c'ulaxic chi апа. !! Хак 
i ma Jüsto (chi xak ma Jesus u bi) xak 
cu ya pan rutzil i wach. Waral, ni'pa i 
kachalal aj Israel, xui ique que chacun 
wv chu paxsaxic wach usuc' i 'atbal tzij 
re i Dios; ique lic qui yom u cowil in 
c'ux. 12Xak i ma Epáfras, chi iwach aj 
tinimit yix, xak cu ya pan rutzil i wach; 
ire lic ajchac chirij i Crísto. Nic are wi 
cu tz'onoj che i Dios piwi yix ronojel u 
c'ux. Сга) ire chi lic jiquil i c'ux ix 'olic, 
xak lic i yom i c'ux chu 'onquil ronojel 
wach craj i Dios. Queje ile cu tz'onoj 
che i Dios piwi. !?Xin bij ile chiwe man 
wilom yin chi i ma Epáfras lic cu ya rib 
chu tz'onoxic piwi. Xak n-xui ta piwi 
yix, xak piquiwi i aj Laodicéa, xak i aj 
Hierápolis. !^Xak i ma Lúcas chi ajcun 
chi lic c'ax caka na'o, xak ire cu ya pan 
rutzil i wach, xak queje i ma Démas. 

I5Chi ya pan rutzil qui wach i 
kachalal chila pa Laodicéa. Chi ya 
rutzil u wach i ati Nínfas, xak conojel 
i je re i Dios chi quiqui mol quib pa 
rachoch ire. 16 We xutzin u rajlaxic u 
wach i wuj-i chiwach, te'uri chi taka 
bi cu' i jutzobaj je re i Dios chila pa 
Laodicéa. Xak i wuj chi in tz'ibam 
bi chique ique, chi c'ama li yix, y 
chiwajlaj u wach chixol yix. 17 Chi bij 
iri che i ma Arquípo: “Cha q'uisa u 'anic 
ronojel i chac u yom i Kajwal pa'ab." 
Queje ile cwaj qui bij che. 

18 үүо’ог, in a-Páblo, yin mísmo quin 
tz'ibaj i q'uisbal tzij-i, yabal rutzil i 
wach. Mi sach pi сих chi in "o pa cárcel. 
Chu ya ni 'utz i Dios piwi. Amen (queje 
ile cwaj). 


INABE WUJ RE I SAN PÁBLO 
CHIQUE I CRISTIAN 


AJ TESALÓNICA 





lYin in a-Páblo, junam cu' i ma 

Silváno xak i a-Timotéo, caka tak 
bi i wuj-i chiwe yix ix jutzobaj re i ka 
Kajaw Dios xak i Kajwal Jesucrísto chila 
pa tinimit Tesalónica. I ka Kajaw Dios, 
xak i Kajwal Jesucrísto, chiqui ya utzil 
chomal chiwe, xak i uxlambal i c'ux. 


"Utz xqui ап i cristian aj Tesalónica 


?Nic are wi caka tioxij che i Dios 
iwumal yix iwonojel; are caka tz'onoj che 
ire, xak quix ka c'unsaj chaka c'ux. ЗАге 
coj tijin chu tz'onoxic che i ka Kajaw Dios, 
ca c'un chaka c'ux chi yix lic i 'alijinsam i 
cubibal i c'ux che i Kajwal ru' wach tak i 
qui апо. Хак i 'alijinsam chi 'o i c'axnabal 
i c'ux che ire man lic quix tijin chu 'anic 
и chac. Хак i "alijinsam chi jiquil i c'ux 
che chi quiwil na wach u sujum i Kajwal 
Jesucrísto chiwe. 4Үіх ix wachalal, i Dios 
c'ax quix u na'o, xak keta'am chi ix u 
chom. 5Keta'am ile, man are xka bij и tzij 
i Dios chiwe, n-are ti to' ka chi' yoj xbin 
i 'utz laj tzij-le, 'o u cho'ab u Tewal i Dios 
Ки’, are xka bij chiwe. Xak lic jiquil ka 
c'ux che, chi ni'pa i xka bij, lic sak laj tzij. 
Rumal-i, lic xka na kib che, wach xka 
'ano man 'anbal re i 'utz chiwe yix; ile lic 
iweta'am yix. 

$Xak хі ап yix pacha хімії chake yoj, 
хак pacha xu гар i Kajwal Jesucrísto. 
Katzij ile, man are xi ta wach xka bij 
chiwe, lic quix quicotic xi cojo tupu lic 
xi tij і сах гита]. I quicotemal.le, lic are 
i и Tewal i Dios xyaw chiwe. 7Lic 'utz i 
xi 'ano; xe'elok chi xak i juban kachalal 
chila pa jyub Macedónia, xak pa jyub 
Acáya, xqui ta rason wach i xi 'an yix 


y хак xqui ап ique. *Queje ile, i и tzij 

i Kajwal ya paxsam chic rumal wach i 
anom yix. N-xui ta chila pa Macedónia 
tak i Acáya, xak xpax u tzijol ronojel u 
wach i jyub ta'aj wach i 'anom yix. 'Is 
queta'am chic conojel wach u cubibal i 
c'ux yix che i Dios; ya n-ta chic u chac 
caka bij yoj chique. ?Xa are ique quiqui 
bij chake yoj wach i ka c'ulaxic xi 'an yix 
are xix 'e ka solij. Xak quiqui bij chake 
wach i ro'taxic can i tiox xi 'ano are xix 
terej chirij i Dios; quiqui bij chi queje ile 
xi 'ano are xi jek u cojic и "ij i Dios c'aslic, 
i Dios chi lic sakil. 19 Хак quiqui bij 
chake chi yix lic i c'ac'alim chic u c'unic 
i Jesus chicaj, chi u C'ojol i Dios. Are ire- 
le chi xwalijsax rumal i Dios chiquixol 

i camnak; xak are ire chi coj u to na 
chuwach i nim laj tojpen chi ca c'unic. 


» 


I ma Páblo xu c'unsaj chi qui c'ux 
wach i chac u 'anom chiquixol 


2 1Ix wachalal, yix iweta'am chi i ka 
solinic iwu' n-to' ta xsachic; lic 'utz 
xelic. 2Xak iweta'am are c'a maja coj 
upon iwu' yix, xka tij ni сах, xak xka tij 
ni ka yo'yaxic chila pa tinimit Filípos. 
Xui-ri, аге хој upon iwu', i Dios xu ya u 
cowil ka c'ux chu bixquil u tzij chiwe 
re i 'elbal chi sak, tupu xak je q'ui xqui 
tzucuj ch'o'oj chikij. Queje ile xe'elok, 
man yoj are caka bij i tzij re i 'elbal chi 
sak, n-oj ta sachnak, хак n-oj ta 'o pa tak 
ka rayijbal chi n-'us taj, хак n-coj t'oron 
taj. *N-queje ta ile, man yoj xui caka 
bij pacha i craj i Dios, man are ire xoj u 
cha y xu ya chakakul u paxsaxic i tzij re 
i 'elbal chi sak. N-cakaj ta caka bij i tzij 

we xui kus quiqui ta i winak; xui cakaj 
ме 'utz que'el chuwach i Dios, man ire 
crilo wach 'o ра ka c'ux. »Iweta'am yix 
chi n-ta xak chomik laj tak tzij xka bij 
chiwe majbal i wach; xak n-ta tzij xka 

bij chiwe chi xa ch'acbal re i ka mer caka 
ano; i Dios reta'am ile. 6№-хКа tzucuj ti 
cojbal ka "ij со i winak; mi iwu' yix, хак 
mi ги’ jun chic. 7 Үој, we ta xkaj xka апо, 
o neri paka'ab quix ka tako, man lic oj 

u takon i Crísto. Xui-ri, n-xka "an taj; lic 
coq'il и c'utic xka гап chiwe pacha jun 
chuchuxel que ril i rac'al, coq'uil u c'utic 
co'on chique. 8Rumal i nim laj c'axnabal 
ka c'ux chiwe, xoj canaj na iwu' chila chi 
to'ic yix. N-xui ta xa 'e ka bij u tzij i Dios 
chiwe, xak xka ya kib chi to'ic. Queje i 
c'axnabal ka c'ux ile chiwe. ?Kachalal, 
yix ca c'un chi c'ux chi yoj, are oj "o chila, 
lic xoj chacun pa re i ka c'aslemal, rumal 
u ch'aquic wach i caka tijo. Xoj chacunic, 
chi pa'ij chi cha'ab, man n-xkaj ta xka 

ya jun ekan chikul yix re i tzukbal kib. 
Queje xka 'an ile, tz'akat сој tijin chu 
bixquil u tzij i Dios chiwe. 

10үіх iwilom chic wach ka 'anom, хак 
i Dios rilom wach ka 'anom iwu' yix chi 
i cubam i c'ux che i Crísto. I ka c'aslemal 
chiwach, lic ch'am, lic suc'ulic, lic n-ta 
c'ax che. "Xak iweta'am chi lic ka уот 
u cowil i c'ux, ka yom u cubsabal i c'ux 
iwonojel, pacha co'on jun kajawxel 
chique i гаса]. !2Xak lic xix ka pixbaj 
chu 'onquil і 'utz pacha i са majaw chiwe 
chi ix re chic i Dios. Ca majawic queje 
qui гап ile man ire quix u siq'uij ru’, che 
i iwocbal pa cu "at wi tzij ire, xak qui 
rikbej i 'ij i chomal chi "o ги ire. 

13 N-caka mayij tu tioxixic che i Dios 
rumal wach i 'anom, man yix, are xka bij 
u tzij i Dios chiwe, xi coj retalil che, n-xi 
ch'ob taj mokxa n-are ti u tzij i Dios сака 
bij; lic xi c'ulaj iwu', n-queje taj pacha i 
tzij chi xa си winak petnak wi. Katzij, 
lic are u tzij i Dios xka bij chiwe, y wo'or 
ca chacun piwanima yix, chi i cubam i 
c'ux che i Kajwal. !^Kachalal, are xi tij i 
c'ax cumal i iwach aj tinimit, Пе 'ut хак 
jun ru' pacha xqui c'ulmaj tak i jutzobaj 
је re i Dios chila pa Judéa; nipa і је re i 

Jesucrísto chila, хак xqui tij i сах cumal 
i aj Israel chi je cach aj tinimit. 15Xak je 
are i aj Israel-le chi xqui camsaj i Kajwal 
Jesus, xak xe qui camsaj i je ajbil u tzij i 
Dios ujer, xak xoj coktaj yoj. Ni'pa i que 
tijin chu 'anic-le, tzel cril i Dios. To' je aj 
ch'o'oj chiquij conojel i winak, !6man coj 
qui 'atij are caka bij і tzij re i 'elbal chi 
sak chique i ne te aj Israel. Queje ile mas 
que tijin chu q'uiarsaxic i qui mac, xui-ri, 
ya 'o chic i nim laj tojbal qui mac chi ca 
pe ru' i Dios; lic ca pe na. 


I ma Páblo craj que u solij tan chic 


17 Wachalal, are xix ka сапа] canok, 
tupu n-cril ta rib ka wach, yix lic ix 
'o pa ka c'ux; we' xkaj rilic tan chic i 
wach. !8Lic xkaj ni i solixic; y yin, chi 
in a-Páblo, q'uialmul lic xin ch'obo chi 
quix 'e wila na, xui-ri i Satanas, chi itzel, 
xin и ай]. 1?Queje te Пе xwaj и апіс, 
man lic quin quicot iwumal. Lic cul in 
c'ux che, chi iwumal yix cocsax ni in 'ij 
are ca c'un tan chic i Kajwal Jesucrísto; 
iwumal yix quin quicot na chuwach 
ire; xak quin na na chi "utz xe'el in chac. 
20 Katzij, iwumal yix сака na na chi 'o ka 
"ij; xak сој quicot па iwumal. 
3 1 Are oj 'o pa tinimit Aténas, lic 

n-xka ch'ij ta chic u rayixic rilic i 

wach, аге 'uri xka ch'obo chi % u chac сој 
canaj can katuquel pa tinimit-le, 2y xka 
tak bi i kachalal a-Timotéo iwu'. Ire-le lic 
jun rajchac i Dios chi chacun-nak ku' yoj 
chu bixquil i 'utz laj tzij re i Crísto. Xka 
tak bi iwu' yix man quix u jicba na che 
u cubibal i c'ux che i Crísto, xak cu ya 
ni u cowil i c'ux. 3Queje xka ар ile, man 
mi jun chiwe cu sach u cubibal u c'ux 
chuwach tak i c'ax chi quix tijin chi rilic 
woor. Lic iweta'am yix chi 'o u chac сака 
tij tak i c'ax pacha ile. ^Are c'a oj 'o iwu' 
xka bij chiwe chi ca pe ni c'ax pakawi, 
y ya iwilom chic chi queje ile xe'elok. 
5Rumal.i, lic xwaj retamaxic wach и 
'anom u cubibal i c'ux yix. Are nxin ch'ij 
ta chic, xin tak bi a-Timotéo iwu' chi 
retamaxic. Xin ch'ob yin mokxa xix u 
min itzel chupam i n-'us taj, xak i ka chac 
chixol mokxa u sachsam chic u wach. 

6 Xui-ri wo'or, i a-Timotéo ya хіх u solij, 
хак xu сат li rason chi yix 'utz u'anom u 
cubibal i c'ux, xak ni sachom ti u c'axnabal 
i c'ux. Xak xu bij ire chi yix lic n-coj i sach 
ta pi c'ux, lic c'ax coj i na'o. Xak xu bij chi 
quiwaj chic rilic ka wach, pacha caka 'an 
yoj, сакај chic rilic i wach yix. 7Rumal-i, 
wachalal, i u cubibal i c'ux yix che i Kajwal, 
и cubsam ‘игі ka c'ux yoj chupam ronojel 
tak i c'ax, ronojel tak uyej chi caka tijo. 
8Are xka ta rason chi lic ix jiquil chuwach 
i Kajwal, lic xoj quicot na iwumal pacha 
jun сас laj c'aslemal xka na'o. ?N-caka rik 
taj wach i tioxbal-re caka 'an chuwach i 
Dios iwumal yix; n-caka rik tu bixquil che 
wach i nim laj ka quicotemal chi caka na 
iwumal yix. !? Chi pa'ij chi cha'ab сој tijin 
chu tz'onoxic che i Dios chi cu ya na chake 
quix 'e kila; cakaj caka tz'akatsaj wach i c'a 
craj che u cubibal i c'ux che i Kajwal. 

H Lic caka rayij chi i ka Kajaw Dios 
xak i Kajwal Jesucrísto coj qui to 
na chi quix 'e Ка solij. !??Cakaj chi i 
Kajwal co'on chiwe chi ca q'uiar mas u 
c'axnabal i c'ux chiwach, xak c'ax que 
i na conojel i winak. Cakaj chi lic nim 
i c'axnabal i c'ux yix pacha u c'axnabal 
ka c'ux yoj chiwe yix. !3Cakaj yoj chi i 
Kajwal co'on chiwe lic ix jiquil pi c'ux, 
lic ix ch'am, lic n-ta c'ax chiwe chuwach 
i ka Kajaw Dios are ca tzalij chic i 
Kajwal Jesus cu' conojel ni'pa i je re ire. 


I c'aslemal chi chom cril i Dios 


1Wo'or kachalal, "o jun tzij іс сака 
bij chiwe chi 'o u chac qui ап na, 
lic caka ya chikul rumal i Kajwal Jesus. 
Cha c'un chi c'ux, yix xix naw chikij 
yoj wach u 'anic qui 'ano chi chom i 
c'aslemal chuwach i Dios; chi cowirsaj 
mas и 'onquil ile. 

?Yix iweta'am wach ka bim can chiwe 
chi qui ^ар na; lic ги’ i Kajwal Jesus 
petnak wi i tzij-le. Are i сгај i Dios che 
i c'aslemal yix, are ix ch'am: jun achi, 
mu min rib ru' jun ixok we n-rixokil taj; 
хак queje i ixokib. ^Ix achiab, chix naw 
che i ruc'axic i iwixokil, man 'utz ch'am i 
c'aslemal си’, n-ta q'uixbalil che. »Queje 
ile chi 'ana; mi 'an to' pacha i rayijbal yix 

chique, pacha quiqui ап i to’ winak chi 
n-queta'am ti Dios. 6Мі jun mu t'or jun 
rachalal che tak ile, хак mu ап i п-'иѕ 
taj che, man i Kajwal cu ya na pa tojpen 
rumal ile. Ile, 'ax ka bim wi chic chiwe. 
7Man i Dios n-oj ta u siq'uim chu 'onquil 
i n-ch'am taj; are i oj u siq'uim chu 'апїс, 
are i ch'am chuwach ire. 8Que'el 'uri we 
o jun cu xutuj i c'utunic-i, n-are ti ajbil 
re i tzij-le cu xutuj, xa are i Dios ca tijin 
chu xutuxic, i Dios chi ca yaw ilolaj u 
Tewal pa kanima. 

?Quin bij yin n-ta kas u chac quin 
tz'ibaj chiwe re i c'axnabal і cux chiwach, 
man i Dios u c'utum chiwe wach i 
c'axnabal iwib qui гап chiwach. !?Queje 
ile quix tijin chic chu 'onquil chique 
conojel i kachalal chila, che ronojel i jyub 
Macedónia. Xui-ri, lic caka tz'onoj chiwe, 
chi cowij mas и 'onquil ile. H Chix 'ol che 
і c'aslemal chom; mi min iwib chupam 
tak i n-ta iwe che; xak chix chacunok, 
qui ch'acbej-re wach i qui tijo, pacha i ka 
bim chiwe. !?Queje chi апа ile, man n-ta 
rajwaxic chiwe, xak ni'pa i ne te creyent, 
chom quiquil ni i c'aslemal yix. 


Wach u c'unic tan chic i Kajwal 


13]Ix wachalal, cakaj yoj chi quiwetamaj 
wach ca 'ani chique i kachalal chi je 
camnak. N-cakaj taj we quix bison chique 
pacha quiqui ар і winak chi ne te rei 
Crísto. Ique 'ut to' que bison chique i qui 
camnak, man ique n-ta u cubibal qui c'ux 
pacha yoj chi ој re chic i Crísto. 14Үој ka 
cojom chi Jesus are xcamic, xak xwalij 
chic; xak queje ile cul ka c'ux che chi i 
Dios que u walijsaj ni'pa i je camnak chi 
qui jachom quib pu'ab i Jesus. 

15Wo'or caka bij ni jun tzij chiwe chi 
petnak ru' i Kajwal: yoj chi с'а oj c'aslic 
are ca c'un i Kajwal, i ka 'enam уој ги 
n-coj nabeaj ta chiquiwach i je camnak. 
16N-coj nabeaj taj, man are cu rik i 'ij, i 
Kajwal co ca ch'aw li chicaj, walijsabal 
que i camnak; xak ca tataj u ch'awbal 
jun ángel nim u patan, xak i u ch'awbal 
i trompet re i Dios. Are "uri, ca kaj li 
Kajwal chicaj; te'uri ni'pa i camnak 
chi qui jachom quib pu'ab i Crísto, que 

walijic. 17'Te'uri yoj chi с oj c'aslic, сој 
yactaj bi chicaj junam cu' ique; caka 
c'ulaj i Kajwal pa sutz’, у сој 'e q'uiji ru 
que'e "ij sak chikij. 18 Rumal-i, chi ya u 
cowil i c'ux chiwach che i tzij-le. 
5 1Kachalal, n-tu chac caka tz'ibaj 
chiwe chirij i ij re u c'unic i Kajwal, 
pachique 'ij, pachique іс’ ca c'unic. 2N-tu 
chac, man lic iweta'am chi mi jun reta'am 
i’ij-le. Are n-ta сака ch'ob che, are 'uri 
cu rik i 'ij ca c'un lok; i и c'unic, pacha 
u c'unic jun ili'om cha'ab. ?Are que tijin 
i winak chu bixquil: ^Wo'or ronojel 'is 
"utz is chom, n-ta tak сој c'achir rumal,” 
quiqui bij ique, are 'uri, xak te'et ca pei 
tojpen piquiwi. Ca pe piquiwi pacha co'on 
і сах che jun ixok are ca q'uiji rac'al. Lic 
n-que totaj ta chuwach. ^Xui-ri, yix chi 
ix kachalal, ya iweta'am chic ile, ix n-ta 
chic pa 'ekumal; rumal-i i и c'unic i 'ij-le, 
n-co'on ta 'uri chiwe pacha u c'unic jun 
ili'om chi п-хі ch'ob ti u c'unic; iweta'am 
chi lic ca c'un ni 'ij-le. 5»Iwonojel yix ix re 
i sak; ix rei pa'ij. N-oj ta re i cha'ab; n-oj 
ta re i ekumal; 6rumal-i moj waric pacha 
quiqui 'an i to' winak. Are, choj c'asc'atok, 
xak cha c'asc'at i ka nojbal. 7Ni'pa i que 
waric, cha'ab que waric; xak i que 'abaric, 
cha'ab que 'abaric; 8xui-ri yoj chi oj rei 
ра”), 'o u chac lic c'as ni ka nojbal. Maka 
sach u cubibal ka c'ux che i Kajwal, xak i 
c'axnabal ka c'ux, man i queb-le coj u to 
na che i ch'o'oj ru' itzel, pacha co'on jun 
soldádo, са totaj rumal и 'u' ch'ich' chi 'o 
chuwach u c'ux. Xak maka sach u cubibal 
ka c'ux che, chi lic cakil ni kelbal chi 
sak chupam i q'uisbal "ij. I u cubibal ka 
c'ux-le cu rik u chac chake pacha co'on 
jun soldádo, ca totaj rumal u xamparel 
chich’. ?I Dios n-xoj и siq'uij ta ru’ we xa 
yabal-ke pa tojpen; oj u chom man caka 
rikbej re i kelbal chi sak rumal i Kajwal 
Jesucrísto. !?Ire хсат kumal yoj man craj 
ire сој jeki junam ru’, n-ta co'ono we oj 
c'aslic, we xi oj camnak chic. !! Rumal.i, 
chi ya u cowil i c'ux chiwach, xak chi to 
iwib chiwach, pacha i quix tijin chic chu 
'onquil. 


1 TESALONICENSES 4, 5 


I q'uisbal pixbanic xo'on 
i ma Páblo chique 


1?Kachalal, lic caka tz'onoj pawor 
chiwe, chi cojo qui 'ij піра i que chacun 
iwu, ique chi que uc'aw u tzam chiwe, 
chi xak quix qui pixbaj rumal i Kajwal. 
13 Са majaw chique qui сој qui "ij, хак 
c'ax che i na rumal i chac que tijin chu 
'onquil chixol. Chom chix 'ol chiwach. 

14Xak lic сака bij chiwe ix kachalal, 
che i pixbaj ni'pa i n-cacaj ta chac; chi 
ya u cowil qui c'ux ni'pa i n-ta kasu 
cowil qui c'ux; xak che i to ni'pa i n-kas 
ta jiquil qui c'ux; xui-ri, chi ya u nimal i 
c'ux chique conojel. 

15Jun, we u 'anom i mal chiwe, mi 
tzalij chic u wach che; are, chi tija i 'ij chu 
'onquil i 'utz chiwach, хак chique conojel. 

16 Chix 'olok quix quicotic. 17 Chix 'ol chu 
tz'onoxic che i Dios. !8Chi tioxij che i Dios, 
ronojel ni'pa qui c'ulmaj. Are iri are craj i 
Dios chi qui 'an na, yix chi ix re i Jesucrísto. 

19 Mi "atij і и Tewal i Dios, wach сга] 
co'ono. ?? Mi xutuj qui tzij i kachalal chi 
quiqui bij chiwe wach и "alijinsam i Dios 
chique. ?! Xui-ri, chi cojo retalil we katzij 
wach i quiqui bij; ni'pa i 'utz che, chi cojo. 
22 Chi jec'a iwib che ni'pa tak i n-'us taj. 

23] Dios chi ca yaw i uxlambal ka c'ux 
chake, quin tz'onoj che chi ire co'on 
chiwe lic ix ch'am na pi c'ux. Quin tz'onoj 
che chi lic quix u chajij c'a ca c'un na 
chal i Kajwal Jesucrísto man "utz lic n-ta 
c'ax cu rik chiwe, mi piwanima, mi pi 
c'ux, mi ta che i ch'acul. ?^Ire chi хіх u 
siq'uij ru, lic re wi cu ya i 'utz chique i je 
re ire; ire 'ut co'on na ronojel ni'pa ile. 

?5Kachalal, chi tz'onoj che i Dios 
pakawi yoj. 

26үіх chi iwachalal iwib, chuwach i 
Dios chi tz'ubaj iwib chiwach"*. 

?7 Quin ya chikul chi quiwajlaj u 
wach i wuj-i chique conojel i kachalal; 
'o pin'ab quin bij ile chiwe, man lic inu 
takon i Kajwal. 

281 Kajwal Jesucrísto chu ya пі 'utz 
piwi. Amen (queje ile cwaj). 





25.26 Queje ile xqui ар i je re i Dios, c'utbal-re chi 'o qui 'ij chiquiwach, хак 'o c'axnabal qui c'ux. 


I UCAB WUJ RE I SAN PÁBLO 
CHIQUE I CRISTIAN 


AJ TESALÓNICA 





lYin in a-Páblo, junam си i ma 

Silváno xak i a-Timotéo, caka tak 
bi i wuj-i chiwe yix ix jutzobaj re i ka 
Kajaw Dios xak i Kajwal Jesucrísto chila 
pa tinimit Tesalónica. 21 ka Kajaw Dios, 
xak i Kajwal Jesucrísto, chiqui ya utzil 
chomal chiwe, xak i uxlambal i c'ux. 


I Dios cu гаї ni tzij piquiwi 
ajmaquib are ca c'un chal i Crísto 
3Ix kachalal, о u chac піс are wi 
caka tioxij che i Dios iwumal yix. Lic 
ca majaw ile, man i u cubibal i c'ux yix 
che i Kajwal mas ca tijin u q'uiyic, xak 
i c'axnabali сих chiwach xak ca tijin u 
nimaric. *Rumal ile chi quix tijin chu 
апіс, lic сој tijin chu cojic i 'ij yix are oj 
'o си’ i kachalal pa tak tzobajil re i Dios. 
Caka bij chique chi yix lic 'o u nimal i 
c'ux chupam tak uyej chi quiqui 'an i 
winak chiwe, xak lic 'o u cubibal i c'ux 
che i Kajwal chupam tak i сах. 5Ni'pa 
ile cu 'alijinsaj chi Dios lic 'utz u no'oj, 
lic suc'ul i cu 'ano, man ni'pa i uyej quix 
tijin chu ch'ijic, xa 'anbal 'utz chiwe, 
man ’o na іме che u аа] tzij i Dios. 
$] Dios, lic suc'ul ni'pa i cu 'ano, 

rumal-i cu petsaj ni uyej piquiwi ique 
chi qui petsam uyej piwi yix. 7 Wo'or ix 
'o chupam uyej, xui-ri, quix u ya na pa 
uxlanem; xak queje co'on na chake yoj. 
Queje co'on ire ile are cu rik i "ij chi ca 
c'un chal i Kajwal Jesus chupam pacha 
и гер а”. Ire ca winakir na chicaj си’ u 
ángel, nim qui cho'ab. 8Te'uri cu ya ni 
tojbal mac chique i п-хсај ta xquetamaj 
u wach i Dios, xak chique ique chi 
nxqui сој ta retalil che i 'utz laj tzij re 


i Kajwal Jesucrísto. ?I tojbal mac chi 
ca pe piquiwi are iri: lic je sachnak na 
que'e ij sak chiquij, хак que уа’ na naj 
che i Kajwal. N-quiquil ta chic u wach i 
Kajwal, xak mi ne u chomal, xak mi neu 
cho'ab. !?Queje ile са 'ani na, are cu rik 
i'ij chi са c'un i Kajwal. Chupam i 'ij-le, 
cocsax ni u 'ij cumal i je re ire, lic quiqui 
сој пі и ’ij conojel i je cojonnak che. Хак 
yix ix 'o na си ique chu сојіс u ij, man i 
cojom ni tzij chi ka bim chiwe. 

1 Rumal.i, nic are wi сака tz'onoj che 
i Dios piwi yix. Caka tz'onoj che chi lic 
іх 'utz na pacha са majaw chiwe chi ix 
sic'tal rumal ire. Man yix quiwaj и апіс 
i'utz; rumal-i caka tz'onoj che i Dios chi 
ru' u cho'ab ire, cu ya na chiwe pacha i 
ашуга) и апіс yix-le, xak chi quix и to 
na chu 'anic ni'pa i chac chi quix tijin 
chu 'onquil rumal u cubibal i c'ux che 
i Kajwal. !?Queje ile, cocsax ni u "jj i 
Kajwal Jesucrísto rumal wach i qui 'an 
yix, xak cocsax ni i ij yix man ix re ire. 
Queje ile que'elok rumal i rutzil u c'ux i 
ka Dios xak i Kajwal Jesucrísto. 


I itzel laj achi nabe ca c'un 
chuwach i Crísto 


2 1Wo'or wachalal, cwaj quin lap 
chiwe wach u c'unic i Kajwal 
Jesucrísto, xak wach i ka molic co'on 
chake. Lic quin tz'onoj pawor chiwe, 
?chi 'ana cwent, mi 'ano chi to' qui sach 
la i nojbal, xak mix c'achir che we 'o i 
quiqui bij chi ya xu rik i 'ij reu c'unic i 
Kajwal Jesucrísto. Mi coj ile, tupu 'o jun 
ca binic chi lic are u Tewal i Dios u bim 
ile che; хак mi cojo we "o jun tzij ca bix 

na chiwe, we xi 'o jun wuj pacha tak ku' 
yoj 'elnak wi. Mi ха ta jub? qui ya iwib 
chique chi quix qui t'oro. Chi c'unsaj 

iri chi сих: аге с'а maja cu rik i'ij reu 
c'unic і Kajwal, nabe си rik i "ij chi laj 
conojel i winak quiqui xutuj ni Dios, are 
ca winakir i jun chi itzel laj achi, chi 

xa pa а’ са 'e wi. ^Ire lic are i aj ch'o'oj 
chirij i Dios, xak chiquij conojel i qui 
dios i winak, хак chirij ronojeli'ou ij 
cumal ique. Ire cu ап na che rib chi nim 
и "ij chuwach ronojel ni'pa i 'olic, y n-xui 
ta la ile, xak ca cubi na pa rachoch i 
Dios y cu 'an pacha Dios che rib. 

S¿N-ca c'un ta bawa chi c'ux, chi are 
іп ’o wi iwu', 'is xin bij ігі chiwe? 9Wo'or 
'oica'atiw и petic i n-'us taj-le; iweta'am 
chic yix wach i ca 'atiwic. Rumal-i, i 
itzel laj achi n-ca c'un ta tan c'a cu rik ni 
"ij chi u ch'icom i Dios. 7 Ni'pa tak i n-'us 
taj-le, ya u jekom chic u 'onquil ali'al, 
xui-ri, n-mer ta ca tiqui chu 'onquil са 
quelsax ni Jun chi wo'or 'atiwnak. 8C'a 
te'uri ca "alijinsax i itzel laj achi. Te'uri, 
са c'un i Kajwal Jesus ru i nimlaju'iju 
chomal, y cu sach u wach; cu xut'ij ru' i 
ruxlab y ca camic. ?I u c'unic i itzel laj 
achi-le, xa rumal i Satanas, xak i nim 
laj u cho'ab ru' i Satanas ca pe wi. Co'on 
ni u q'uial milágro, u q'uial séña chi 
n-katzij taj. !*'Is co'on ronojel tak i n-'us 
taj, cu t'orbej que i winak. Xui-ri, ni'pa 
i que u t'oro, xa je are ique chi n-xcaj 
ti sak laj tzij; we ta xqui cojo, que totaj 
neri rumal; ique-le ca sachsax ni qui 
wach. 1 Lic n-cacaj ti sak laj tzij, rumal-i, 
i Dios cu ya chique chi to' que sach na 
rumal i t'oronic; co'on chique chi quiqui 
сој ni n-sak laj tzij taj. 12 Que'el 'uri 
chique chi que епа pa а’ man n-xcaj ti 
u cojic i sak laj tzij, xa are kus xquil u 
'anic i mac atzalal. 


I Dios ix u chom yix, 
'elsabal iwe chi sak 


13 1х wachalal, 'o u chac lic are wi 
caka tioxij che i Dios iwumal yix chi c'ax 
quix u na i Kajwal. Caka tioxij che, man 
i Dios іх u chom li yix са chu xebal 'ij 
sak; ix u chom na, 'elsabal iwe chi sak. 


2 TESALONICENSES 2, 3 


Queje u 'anom ile chiwe rumal u Tewal 
chi cu гап ch'am chiwe pi c'ux; хак u 
'anom ile chiwe rumal u cubibal i c'ux 
che i sak laj tzij. 141 Dios хіх и siq'uij chu 
rikic iwelbal chi sak rumal i "utz laj tzij 
chi xka bij yoj chiwe. Xix u siq'uij chu 
rikic i chomal re i Kajwal Jesucrísto chi 
'o iwe che. 

I5Rumal-i, ix wachalal, chi jicba iwib; 
mi sach pi c'ux wach i c'utunic ka bim 
can chiwe, chi xak ka tz'ibam chiwe 
chuwach wuj. 16-171 Kajwal Jesucrísto 
mísmo chu ya ni u cowil i c'ux, xak chix 
и jicba mas, man qui bij ni 'utz, хак qui 
ап na ronojel tak i 'utz. Хак queje quin 
tz'onoj che i Ка Kajaw Dios chi сах oj и 
na'om rumal i rutzil u c'ux, xak u yom 
u cowil ka c'ux, xak u yom u cubibal ka 
c'ux che i 'utz chi cu ya па chake. 

3 1ра q'uisbal-re, wachalal, chi 
tz'onoj che i Dios ракамі yoj, man 

ме’ ca pax ni ’utz laj tzij re i Kajwal; 

xak cakaj yoj 'utz u c'ulaxic quiqui 'an 

i que tawic, pacha i xi 'an yix. ?Xak 

chi tz'onoj che i Dios chi coj u to na 

chiquiwach i mal laj tak winak chi lic 

n-ta 'utz саса]. Queje chi апа ile, man 

n-conojel taj 'o u cubibal qui c'ux che 

i Kajwal. ?Xui-ri, i Kajwal lic cu 'ano 

pacha u bim, rumal-i quix u jicba ni 

yix xak quix u to na chuwach і п-и 

taj. ^I yoj, cul ka c'ux che i Kajwal chi 

yix quix tijin chu 'onquil pacha i ka bim 

chiwe, хак n-qui mayij tu 'onquil. 5Сака 

tz'onoj che i Kajwal chi quix и to chu 

nimarsaxic i c'axnabal i c'ux yix pacha u 

c'axnabal i Dios chiwe, xak quix u to chu 

ch'ijic wach tak ca pe piwi, pacha xo'on 

i Crísto. 


Chi tz'onoj che i Dios pakawi 


O u chac сој chacunic, 
ch'acbal re i ka wa 


$ Wachalal, сгај i Kajwal caka bij i 
tziji chiwe: chix el cw i kachalal chi 
n-cacaj ta que chacunic, xak n-quiqui 'an 
ta pacha i c'utunic chi ka bim can chiwe. 
7Lic iweta'am wach i qui 'an na we quix 
теге} chirij wach i xka ‘ар yoj; lic хој 


2 TESALONICENSES 3 


chacunic, n-to' ta xka c'ayo are oj 'o wi 
iwu'. 8'Is xka tojo ronojel wach i xka tijo. 
Are i xka апо, lic хој chacun chi pa'ij chi 
cha'ab; lic xka tij ka "ij che, man n-xkaj 
ta xka ya jun ekan chikul yix. Тири 'o 
ke che chi caka tz'onoj ni ka wa chiwe, 
n-xka tz'onoj taj. Are i xka 'ano, lic xoj 
chacunic, c'utal-re chiwe wach i 'utz qui 
ар ni yix. !? Man are oj 'o wi iwu', xka bij 
i tzij-i chiwe: Are i n-craj ta ca chacunic, 
n-ta wa "uri cu tijo. Queje Пе xka bij 
chiwe. !! Xui-ri, wo'or ka tom rason chi 
'o jujun chiwe to' je c'aslic, n-cacaj ta 
que chacunic; to' que 'e qui mina quib 
che i n-ta que che. !2Que ka pixbaj 'ut, 
y caka ya chiquikul chi che chacunok. 
'O paka'ab caka bij ile chique rumal i 
Kajwal Jesucrísto. Che 'oj ique-le pa 
chac, ch'acbal re qui wa; y jic che 'olok. 
13Yix chi ix wachalal, ma ba'crij 
i сих chu 'anic i utz. 14We 'o jun 

n-co'on ta cas che wach i ka tz'ibam 

bi chuwach i wuj-i, chi cojo retalil 
pachinok; ile, chi jec'a iwib ru', yabal-re 
и q'uix ire. 15Xui-ri, mi гап ај ch'o'oj che 
iwib ru' ire; are i chi 'ana, chi pixbaj, 
pacha jun kachalal. 


I q'uisbal tzij xu bij 

16Quin tz'onoj che i Kajwal cu ya 
ni uxlambal c'uxij chiwe que'e 'ij sak 
chiwij, n-ta co'ono wach i qui c'ulmaj. 
Lic che ire quin tz'onoj wi ile, ire chi и 
xebal i uxlambal c'uxij. Xak quin tz'onoj 
che chi ca canaj iwu' yix iwonojel. 
17Wo'or, yin chi in a-Páblo, ги’ in 'ab 
yin, quin tz'ibaj i tzij-i, yabal pan rutzil 
i wach. Queje quin гап ile che tak in wuj, 
ni'pa i quin tak bic; queje u tz'ibaxic ile 
quin ‘апо. 18[ Kajwal Jesucrísto chu уа 
ni 'utz piwi yix iwonojel. Amen (queje 
ile cwaj). 


I NABE WUJ RE I SAN PÁBLO CHE I 
A-TIMOTEO 





1 lYin in a-Páblo chi quin tz'ibaj bi 

i wuj-i chawe yet a-Timotéo; in 
rapóstol i Jesucrísto, in taktal rumal i 
Dios chi Tolke, xak rumal i Jesucrísto, 
chi aj cubsanel re ka c'ux. ?Quin tz'ibaj 
i wuj-i chawe, chi lic pacha at wac'al 
rumal u cubibal a c'ux che i Kajwal xak 
jun ru' pacha in 'anom yin. I ka Kajaw 
Dios, xak i Kajwal Jesucrísto chiqui ya i 
utzil chomal pawi, xak i uxlambal a c'ux, 
xak chiquila to'bal a wach. 


Cha chajij awib chique i aj t'oronel 


3Wo'or quin camulij chic u bixquil 
chawe pacha i xin bij can chawe are xin 
e pa Macedónia: chat canaj pa tinimit 
Efeso man que a 'atij ni ique chi junwi 
quiqui c'utu. ^Lic cha bij chique chi 
quiqui mayij u cojic retalil che tak i 
ujer tzij chi to' qui nojim can i catit qui 
mam, xak chiqui mayij u cojic retalil 
che tak i wuj pa tz'ibtal wi u q'uial biaj 
que i catit qui mam, man n-ta que'el wi 
chique. Ni'pa tak ile, xa are ca petsaw 
tzij chiquixol i je re i Dios. I c'utunic- 
le n-que u to ti jutzobaj re i Dios chu 
onquil u chac ire; nipa tak i caka апо 
rumal i u cubibal ka c'ux che i Jesucrísto, 
are ile аге сга] i Dios. »Queje cha bij ile 
chique man are i 'o u chac chake, are 
i c'axnabal kib chakawach. I c'axnabal 
c'uxij-le ca pe ku' we oj ch'am paka c'ux, 
xak we ni'pa i caka 'ano we are tak ile 
chi keta'am pa ka c'ux chi lic 'utz; хак 
we 'oiu cubibal ka c'ux lic sakil. 9Xui-ri, 
'o jujun n-quiqui ар ta chic wach i mas 'o 
u chac chuwach i Dios, xa are quiqui lap 
tak ile chi n-tu chac chique i kachalal. 


», 


», 


7 Cacaj ique quiqui "an tijonel che quib 
re i ujer 'atbal tzij, xui-ri n-quiqui ta tu 
be wach tak i quiqui bij; lic co qui wach 
que tijin chu c'utic, xui-ri mi ne ique 
quiqui ta usuc’. 

8] 'atbal tzij-le chi u tz'ibam can i mam 
Moises, keta'am chi 'utz, we pusuc' ca 
'ani wi. ?Xui-ri, maka sach pa ka c'ux, 

i 'atbal tzij n-yabal ta rei c'ax chique i 

је их. N-cumal ti ique "o i афа] tzij, xa 
cumal i je aj 'anol mal: ni'pa i quiqui la' 
u wach chique i u wi u jolom i tinimit, 
xak ni'pa i n-que cojon ta chique ique; 
xak 'o u chac i 'atbal tzij chique ni'pa i 
n-ta Dios cu’, xak nipa i je ај 'anol mac; 
хак 'o u chac chique i n-quiqui сој ti u 

"jj i Dios, xak chique i n-quiqui ch'ob ti 
Dios; xak 'o u chac chique pachin quiqui 
camsaj i qui chuch i qui kajaw, xak 
chique conojel i je aj camsanel. 101 'atbal 
tzij xak 'o u chac che i achi chi cu min rib 
ru' jun ixok chi n-rixokil taj, xak queje 

i ixokib; xak chique i achiab chi quiqui 
'an che quib pu q'uexel jun ixok quiqui 
kajsabej qui "ij chiquiwach; xak 'o u chac 
chique i que quel'aj winak; xak 'o u chac 
chique i je aj t'oronel; xak chique i je aj 
'anol mentir chuwach i 'atbal tzij. Xak 'o 
и chac suc'bal-que i je kelkel che i utz 
laj c'utunic. 111 'utz Јај c'utunic-le, are i 
tzij chi quin tijin yin chu paxsaxic, chi 
'elsabal-ke chi sak. Are i ka lo'laj Dios u 
yom chinkul quin paxsaj i chom laj tzij-le. 


I ma Páblo xu tioxij che i Dios 
man 'ilom to'bal u wach 


12Lic quin tioxij che i Kajwal Jesucrísto 
chi u yom in cho'ab chu 'onquil i chac-i. 

1TIMOTÉO 1, 2 


Quin tioxij che, man ire cul u c'ux chwe 
chi quin 'an ni u chac, y xu ya chinkul. 
130ueje ile xu ар ire chwe, tupu yin ujer 
xin bij mal laj tak tzij chirij, xak xin 'an 
c'ax chique i je teren chirij, xak xin yo'ya 
и "ij. Tupu queje xin ап ile, i Dios rilom 
to'bal in wach, man c'a maja in cubam in 
cux che, n-xwetamaj ta 'uri wach i quin 
tijin chu апіс. !^Xui-ri, i Kajwal Dios 

lic xu ya i rutzil и сих chwe, lic xu ya u 
cubibal in c'ux che i Jesucrísto, xak xu 
yai c'axnabal in c'ux. Queje ile cu 'an ire 
chique i je "o chic che i Jesucrísto. 

15'O jun tzij lic katzij, y са majawic 
lic konojel caka cojo; are iri: i Jesucrísto 
xc'un chuwach i jyub ta'aj, tobal 
que i ajmaquib. Y yin, mas in ajmac 
chiquiwach conojel. !6Xui-ri, i Dios xril 
to'bal in wach; i Jesucrísto xu 'alijinsaj 
wach u nimal u c'ux chwe, tupu lic mas 
in ajmac chiquiwach conojel. Queje xu 
'an ire ile chwe, c'utbal-re i rutzil u c'ux 
chique ni'pa i quiqui cuba ni qui c'ux 
che ire, rikbal re i qui c'aslemal chi n-tu 
q'uisic. 17 Кита] 'uri chaka cojo u 'ij і ka 
Dios que'e 'ij sak chirij, chi are i ka 'Atol 
Tzij; chaka bij u "ij ire chi n-tu q'uisic u 
'atbal tzij, xak п-и camic, хак n-ca кај 
tu wach. Chocsax и "ij ire chi mer Dios 
sakil, ire chi lic 'o u no'oj. Amen (queje 
ile cakaj). 

18 Yet, a-Timotéo, chi at pacha jun 
wac'al, quin ya chakul chi ca bij chique 
i je jutzobaj re i Dios chila, wach in bim 
chawe. Ma sach pa c'ux wach i tzij xqui 
bij li kachalal рамі ujer, chi petnak ги 
i Dios. Cha cowirsaj a c'ux che ile, xak 


cha ya a cho'ab chu 'onquil a chac rumal. 


Tz'akat са 'an ile, cha cuba а c'ux che i 
Kajwal, хак cha ya awib chu апіс і 'utz 
pacha cu bij a c'ux chawe. !?'O jujun 
n-xqui гар ta cas che, wach i 'utz xu bij 
i qui c'ux, rumal.i xe sachic n-que tijin 
ta chic chu cojic i sak laj tzij. 20 Queje 
ile xqui 'an i ma Himenéo xak i ma 
Alejándro. Rumal.i, je in jachom che 
itzel, suc'bal-que, 'utz n-quiqui bij ta 
chic itzel tzij chirij i Dios. 

I ma Páblo xu bij chique wach u 
tz'onoxic quiqui 'an che i Dios 


1Wo'or % queb oxib tzij cwaj quin 

bij chawe: nabe, cha bij chique 
conojeli je re i Dios chi ’o ni u chac 
coj ch'a'at ru' i Dios, chaka tz'onoj che 
piquiwi i winak, chaka tz'onoj che wach 
i rajwaxic chique, xak chaka tioxij che 
cumal. Queje ile chaka 'ana piquiwi 
conojel і winak. ?Chaka tz'onoj che 
i Dios piquiwi i 'atol tzij, xak piquiwi 
i rakan и 'ab, man chom na "uri сој 
quiji'ic, хак n-ta ch'o'oj ca pe ракамі. 
N-ta сој 'atiw 'uri chu 'onquil pacha сга] 
i Dios xak chu 'onquil ronojel pacha i ca 
majawic. 3 We queje сака 'an ile, 'utz "uri 
que'elok, xak chom cril i Dios chi Tolke. 
*Craj ire chi conojel que 'el na chi sak; 
хак lic caquetamaj ni sak laj tzij. Ха jun 
i Dios 'o pakawi konojel, xak xa jun i coj 
chomarsaw chuwach i Dios; are ile, are 
i Jesucrísto, chi 'antal achi che. 61ге lic 
xu ya rib chi camic, tojbal re i kelbal chi 
sak konojel. Are xu rik i 'ij chi u ch'icom 
i Dios, queje ile xa 'antajic, c'utbal re 
chake chi сга} i Dios chi konojel сој 'el 
na chi sak. 7Rumal-i, xin u cha yin chu 
bixquil i tzij-le; xu 'an apóstol chwe, y 
xin u tak bi chu c'utic chique i ne te aj 
Israel winak wach i u cubibal qui c'ux 
che i Jesucrísto, xak wach i sak laj tzij re 
i Dios. Katzij i xin bij-le; n-quin t'oron taj. 

8Rumal-i, cwaj yin chi pa ronojel tak 

tzobajil re i Dios chiqui tz'onoj ni achiab 
che i Dios. Xui-ri, are quiqui 'ano, 'o u 
chac lic je ch'am pa canima, n-ta coywal 
piqui c'ux, n-ta ch'o'oj chiquixol. Хак 
i ixokib, chiqui апа che i qui 'u' pacha 
ca majaw chique chi je re i Dios. Miqui 
bisoj u cojic chomik tak c'ul; chiqui cojo 
pacha usuc' ch'ukbal quij, n-are ti majbal 
qui wach i winak quiqui 'ano. Xak miqui 
bisoj mas u 'anic chom che i qui wi; 
miqui bisoj u wikic quib ru' i óro, ru' tak 
i рёпа“, xak ги tak qui '' chi pakalic, 
chi xa kus quiquil i winak. 19 Miqui bisoj 
и апіс ile; are, chiqui bisoj и 'anic chom 





22.9 I pérla-le, are ral tak abaj sirsak, lic chom sak; lic pakal rajil. 

che quib ru' wach tak i quiqui 'ano. Ile 

lic are са majaw chique ixokib chi je ге і 
Dios. !! Pa molbal'ib, 'o u chac me ch'aw 

i ixokib; are i quiqui 'ano xa chiqui ta i 
c'utunic, miqui 'an nimak che quib. 12Үіп 
n-quin ya ta chique ixokib quiqui c'ut pa 
molbal'ib; xak n-quin ya ta chique we are 
ique que uc'aw u tzam chique i achiab. 
Xui-ri, me ch'awic; are, che naw che wach 
que tijin chu tayic. !3Quin bij ile man 

are i achi Adan nabe 'antal rumal i Dios, 
te'uri xyijbax i ati Eva. !^Xak n-are ti ma 
Adan xt'ortaj rumal itzel, xa are i ati Eva; 
ire xu kel 'uri и tzij i Dios. 15(1 Dios xu 
с'оКој i ixok rumal u mac-le; ги’ u c'axc'ol 
calax ni rac'al.) Xui-ri, i ixok cu rik ni 
relbal chi sak rumal u q'uitsaxic rac'al, 
xak we lic 'o ni u cubibal u c'ux che i Dios, 
we 'o ni u c'axnabal u c'ux chique i winak, 
we ch'am ni u c'ux chuwach i Dios, xak 
we chom "olic. 


Wach со’оп ni jun we aj c'amol u 

tzam chique i jutzobaj je re i Dios 
3 10 jun tzij ca bixic chi lic katzij; 

are iri: “Jun, we craj coc che u 
patan chi aj c'ambeal que i winak, 'utz 
laj patan 'uri cu гауіј, ca bixic. ?Xui- 
ri, jun we aj c'amol u tzam chique i 
kachalal, lic ca majaw 'uri che chi 'utz 
olok, man n-ta jun ca cojow u mac. 'O 
u chac xa jun i rixokil, xak lic u yom u 
cux che u patan, хак ca tiqui chu 'atixic 
tak u rayijbal chi n-'us taj; xak chu 'ana 
che rib pacha ca majawic. Xak 'o u chac 
cu ya qui posar i winak, xak 'o u chac 
ca tiqui chi qui tijoxic i winak. 3Jun aj 
c'amol u tzam chique i kachalal, n-ca 
majaw taj we 'abarel laj achi, we xi aj 
tzucul ch'o'oj, we xi aj rayinel re i mer 
chi nu ch'acom taj. Are, chu 'ana che 
rib 'utz u c'ux chique i winak, mu tzucuj 
ch'o'oj chiquij, хак mu гауіј і mer. О u 
chac 'utz u c'amic u tzam co'on chique 
i rixokil ralc'wal, xak chu 'ana chique 
i rac'al chi que cojonic, xak quiqui coj 
u "ij ire. °Мап we jun n-ca tiqui ta chu 
c'amic u tzam chique i rixokil ralcwal, 
xak n-ca tiqui ta 'uri chu c'amic u tzam 
chique i jutzobaj re i Dios. 6Јип we ca 


, 

uc'aw u tzam chique i jutzobaj je re i 
Dios, n-cu maj taj we c'a te u jachom 

и c'ux che i Kajwal. Ire, we xa сас’ laj 
creyent, mok co'on nim che rib rumal u 
patan, y xa ca pe i tojpen puwi, xak jun 
pacha xo'on i Dios che itzel chi xu ya pa 
tojpen man xo'on nim che rib. ?Jun aj 
c'amol u tzam chique i jutzobaj re i Dios, 
'o u chac lic 'utz 'olok, man 'o na uri u "ij 
cumal i ne te kachalal. Man we n-chom 
tu c'aslemal chiquiwach ique, n-ta 'uri u 
"jjj mokxa ca tzak 'uri chupam i trámpa 
re itzel. 


Wach quiqui гап ique chi je aj 
tolque i aj c'ambeal que i creyent 


8Xak i je tolque i je aj c'amol u tzam 
que i kachalal, % u chac lic je 'utz Јај tak 
achiab; 'o u chac chi ni'pa tak i quiqui 
bij n-to' ta qui chì’; хак n-que габаг 
taj, xak n-quiqui rayij ti mer chi n-qui 
ch'acom taj. ?Xak chiqui cojo, chiqui 
c'utu i sak laj tzij chi u 'alijinsam i Dios 
chake. Queje chiqui 'ana ile man 'utz 
n-ta cu bij qui c'ux rumal. 101 achiab- 
le, 'o u chac que ај na we je 'utz; we 
n-ta qui mac, 'utz 'uri que oc che i qui 
patan. !! Xak i ixokib, 'o u chac je ’utz laj 
tak winak. 'O u chac ne te aj nuc'ul tzij, 
xak jic je 'olic, xak lic je tz'akat chu апіс 
nipa tak i quiqui гапо. 12Jun, we tolque 
i aj сато] и tzam que i kachalal, 'o u 
chac xa jun i rixokil, xak 'utz i ruc'axic 
u tzam co'on chique i rixokil ralc^wal. 
13] je ај patanible, we 'utz и апіс i qui 
chac quiqui апо, ca nimar i qui 'ij 'uri 
chiquiwach i winak, хак ca q'uiji пі и 
cowil qui c'ux chu bixquil wach rumal 
cul qui c'ux che i Jesucrísto. 


Wach i mer usuc' i tzij chi ka cojom 

14 Lic cwaj уіп, ме’ na cat е wila; xui- 
ri, mokxa quin baytajic, rumal-i quin tak 
bi i wuj-i chawe, 15 тап cawetambej ге 
wach и апіс i 'utz quiqui гап na, pacha 
са majaw chique i је и mi'al ralc'wal 
chic i Dios. Man je are ique i je jutzobaj 
re i Dios c'aslic; je are i aj chajinel, aj 
uc'anel re i sak laj tzij re i Dios. 16 Katzij, 
lic nim i sak laj tzij-le chi u c'utum i 

Dios chake chi n-'alijinsam ta ujer. U 
c'utum iri chake: 

I Crísto xc'un chi, chuwach i jyub 
ta'aj, i u ch'acul queje pacha i ka 
ch'acul yoj, 

xak ni'pa i xu 'ano, ni'pa i xu bij, lic 
suc'ulic; xa 'alijinsax ile chake 
rumal u Tewal i Dios. 

Ni'pa i xu 'ano, xak xa ај cumal i 
ángel. 

Xak xpaxsax ni rason ire chique i 
winak chi n-queta'am ti Dios. 

Xak ronojel i u wach i jyub ta'aj, 'o i 
qui cubam qui c'ux che. 

Xak xo'on panok, xc'am bi chila 
chicaj. 

Queje usuc' i sak laj tzij ile chi u 
'alijinsam i Dios chake. 


^O jujun que sach na man xa que 
terej chiquij i je aj t'oronel 

4 llu Tewali Dios lic u sakim chake 

chi are ca c'un i q'uisbal tak 'ij, je 'o 
ni jujun caco'taj can u cubibal qui c'ux che 
i Jesucrísto. Xa que oc chu cojic qui tzij i 
mal laj tak tew chi je t'oronel; xa que terej 
chirij i c'utunic chi petnak cv itzel tak tew. 
?] c'utunic-le, ca pe na со i winak chi ха 
queb qui palaj, xa je aj t'oronel; n-quiqui 
na ta chic we 'o qui mac man i piqui c'ux 
lic pacha siquirnak chic. ?N-quiqui ya ta 
chique ni'pa i je teren chiquij we que culi'ic, 
хак quiqui bij na chi 'o tak i ti'balil qui wa 
chi n-us taj ca tijawic. I c'utunic quiqui 
bij-le, n-katzij taj, man i Dios 'is xu yijba ile 
tzukbal kib yoj chi oj re chic i Crísto, xak 
keta'am chic i sak laj tzij. Ire u yom chake 
caka tijo, xui-ri, caka tioxij na che rumal. 
^Queje ile caka 'ano man ronojel ni'pa 
u yijbam i Dios 'is "utz, n-us taj we сака 
xutuj; xui-ri, chaka tija y chaka tioxij che. 
5(N-ca majaw taj caka xutuj, man i Dios 
и bim chi 'is 'utz, хак caka tz'onoj che ire 
puwi, are caka tijo.) I u tzij i Dios, junam 
ги’ i Ка tz'onoxic che, co'onbej 'utz che. 


Wach co'on jun 'utz laj 
rajchac i Jesucrísto 


$Yet, we queje ca c'ut ile chique 
i kachalal, at 'utz laj ajchac 'uri re i 

Jesucrísto, xak ca q'uiji a cho'ab rumal i 
tzij chi a сибат a c'ux che, chi xak are i 
"utz laj tzij chi at terejnak chirij. 7 Xui-ri, 
ma 'an cas che tak i tzij chi n-ti usuc', 
chi ха со i winak petnak wi chi n-ta 
Dios си”, Cha tija a "ij chu nimarsaxic а 
cho'ab che a c'aslemal chuwach i Dios. 
8 Оиеје ile cha апа, man jun, we cu 
nimarsaj u cho'ab che и ch'acul, 'utz 
que*el che, xui-ri, mas 'utz que'el che 
we cu nimarsaj u cho'ab che u c'aslemal 
chuwach i Dios. Man ile cu rik u chac 
che, n-xui ta waral chuwach i jyub ta'aj, 
xak cu rik u chac che u c'aslemal chi 
ca petic. ?I xin bij-le, lic katzij; lic ca 
majawic conojel quiqui сој na. 1° Are 
rumal ile chi yoj caka tij ka 'ij chu апіс 
i chac, xak caka ch'ij i ka yo'yaxic cumal 
i winak. Caka ch'ij ronojel ile man cul 
ka c'ux che i Dios c'aslic. Are ire, Tolque 
conojel i winak, е te le chic-i ni'pa i qui 
cubam qui c'ux che i Crísto. 

1 Ni'pa tak in bim-le, cha c'utu chique 
i jutzobaj re i Dios, xak cha bij chique 
chi o u chac que cojon na che. '? Yet 
с'а at ala, xui-ri, 'utz cha гапа che awib, 
mokxa 'o i quiqui bij chi n-at ta "utz laj 
tijonel man xa c'a at ac'al, mok quiqui 
bij. Xui-ri cha апа che awib chi at aj 
c'utul 'utz chique i je re i Dios. Ronojel 
wach i ca bij, ronojel wach i ca 'ano, xui 
i utz, xui i chom cha гапа; c'ax che a na 
i winak, y ma ba'crij a c'ux chu 'onquil. 
Ronojel wach i ca 'ano, cha 'ana chi lic 
c'utbal ге u cubibal a c'ux che i Kajwal, 
xak cha 'ana che awib chi lic ch'am a 
c'aslemal. Cha 'ana ni'pa tak ile, c'utbal 
re i'utz chique i kachalal. !3Tz'akat 
quin upon iwu', chawajlaj ni и tzij i Dios 
chique i kachalal are je 'o pa molbal'ib; 
xak cha ya u cowil qui c'ux, xak che a 
nawsaj. !^Mawo'taj can tak ile chi siptal 
chawe rumal i Dios, tobal awe che a 
chac. Ni'pa ile, i Dios xu ya chawe are 
xqui coj qui 'ab i mam'ib pawi, chi je re 
i jutzobaj re i Dios pa at petnak wi. Are 
xqui гап ile, xqui bij chawe wach i chac 
ca 'an na co'on panok. 

15Сһа апа i xin bij-le, lic cha ya awib 
chu 'onquil, te'uri 'is quiquil conojel chi 

yet coq'uil mas ’utz cat tijin chu 'onquil 
che a chac. !6Cha 'ana cwent che awib, 
wach i са гапо, хак wach i cat tijin chu 
c'utic chique i kachalal; ma mayij u 
'onquil. We queje ca ап ile, cat totaj na 
"uri, xak queje ique chi que taw a tzij, 
xak que totaj na. 


Iruc'axic u tzam chique 
i jutzobaj re i Dios 

5 1Jun nim laj winak, we cawaj ca 

pixbaj, ma yajo, xa cha ya u nojbal 
pacha a kajaw. I alabom, che a pixbaj 
pacha je awatz a cha’. ?Xak i ixokib 
chi je nimak, cha ya qui no'oj pacha je 
a chuch. I altom, che a pixbaj pacha je 
awanab, xak cha 'ana che awib lic ch'am 
a nojbal chique. 

3Che i to i ixokib malcanib we lic 
katzij n-ta que chajiwic. ^Xui-ri, jun ixok 
malcan, we је 'o rac'al, we je 'o riumam, 
'o u chac are ique-le que qui chajij i qui 
chuch, i catit. Queje ile, quiqui tzalbej 
u wach che i qui q'uitsaxic. Пе 'utz 
chom са ај rumal i Dios. 5Jun ixok, 
we katzij malcan, we katzij xcanaj can 
utuquel, lic che i Dios 'uri cul wi u c'ux, 
xak n-cu mayij tu tz'onoxic che i Dios 
chi pa'ij, chi cha'ab. 6Хиі-гі, jun ixok 
malcan chi ха cu ya rib chu tzucuxic u 
quicotemal ire, tupu c'a c'aslic, que'el 
"uri camnak chuwach i Dios. 7 №Рра i 
xin bij-le, cha bij na chique i je re chic 
i Crísto, man 'utz n-ta jun ca cojow qui 
mac. 8Jun, we n-que u chajij ti rachalal, 
que'el 'uri chi u xutum i c'utunic re i 
Kajwal; we n-que u chajij ti je 'o chei 
rachoch ire, nim ni u mac 'uri que'el 
chuwach i qui mac i winak chi n-quiqui 
coj ti u tzij i Crísto. 

91 је jutzobaj re i Dios chila, ique 'o 
qui wuj pa quiqui tz'ibaj wi qui bi ixokib 
malcanib. Xui-ri, chiqui tz'ibaj u bi jun 
ixok xui we "o chic sesent junab che, хак 
we xa jun i rachijil q'uijinak rw. 10 Ni'pa i 
tz'ibal qui bi, 'o u chac je 'etamam cumal 
i winak chi lic je aj 'anol 'utz pacha iri: 
we "utz u q'uitsaxic і cac'al qui 'anom, 

we je ajyol posar, we lic qui yom quib 
chi qui to'ic i je re i Crísto, xak ni'pa i 
quiqui tij uyej; we xi qui yom quib chu 
'onquil juban chic utzil chomal. 

11 Xui-ri, miqui tz'ibaj qui bi i 
malcanib chi maja je rijab. Man jun ixok 
we n-rij taj, co'on panok cu rayij tan 
chic jun rachijil, mok cu canaj can 'uri 
и chac i Crísto. !?2Que'elok 'o ni u mac, 
man n-xo'on taj pacha u bim lok. !3N-xui 
ta la ile, man we que to'ic, que'elok xa 
ca pe qui c'ayil, y to' wacatic quiqui 'an 
chi tak ja, xak quiqui 'an che quib je aj 
nuc'ul tzij, xak to' quiqui min tak quib 
che i n-ca majaw taj; to' quiqui bij i tzij 
chi n-ca majaw tu bixquil. 1^ Rumal.i, i 
malcanib chi c'a maja je rijab, cwaj yin 
che c'ulanok, cha q'uiji cac'al, xak chiqui 
chajij i cachoch. Chiqui xija jubi' quib 
che wach quiqui 'ano; queje ile, i je aj 
ch'o'oj chikij yoj chi oj re chic i Crísto 
n-coj qui ch'ach'a taj. 15 Хіп bij ile chawe 
man je "o jujun chique i ixokib malcanib 
ya xco'taj can i Crísto, xa xqui maj u bei 
Satanas, chi itzel. 

16 Jun creyent, we achi we xi ixok, we 
је 'o ixokib malcanib je rachalal, che и 
tzuku 'uri; me u ya chiquikul i jutzobaj 
je re i Dios. Queje ile, i jutzobaj-le 'o ni 
qui mer 'uri chi qui to'ic i malcanib chi 
lic quituquel je ’olic. 

17] qui wi qui jolom i jutzobaj, we 'utz 
qui 'anom che i qui patan, ca majaw ‘игі 
lic cocsax ni qui 'ij cumal i jutzobaj, xak 
que to' na ru' wach i rajwaxic chique; ile 
mas ca majaw chique i je aj paxsanel u 
tzij i Dios chi xak je aj tijonel. !5Queje 
ile cu bij і и tzij i Dios chi tz'ibtal canok. 
Cu bij: “Mi coj teb che u tzam jun boyex, 
are ca tijin chi chac che i ticon^" cu 
bij. Xak cu bij: “Jun ajchac, 'o u chac ca 
tojic." (Queje ile tz'ibtal canok.) 

1?We 'o jun cu сој и mac jun u wi u 
jolom i jutzobaj, ma 'an cas che, xui-ri we 
je queb oxib que binic wach u mac, te'uri 
cha cojo retalil che. 22We 'o jun u wi u 
jolom i jutzobaj chi ca macunic, cha pixbaj 
"uri chiquiwach i је jutzobaj re i Dios. Queje 





^5.18 I mer tzij xu bij are iri: “аге ca tijin chi chac chu jach'ic i trígo." 

ile, xak i juban qui wi qui jolom, 'utz que'el 
na chique man quiqui xij na jubi' quib 
ique. 21 Yin lic quin bij na chawe chuwach i 
Dios, xak chuwach i Kajwal Jesucrísto, xak 
chiquiwach i ángel chi je chatal rumal, lic 
cha cojo na wach in bim chawe. Xui-ri, xak 
jun quilic i kachalal cha 'ana; ronojel wach 
i са апо, junam ni quilic cha ‘апа. 

22We cawaj cawocsaj jun che u patan 
chi aj c'amol u tzam chique i jutzobaj je 
re i Dios, mat c'achir la chu 'anic; coq'uilal 
chawila pachin i 'utz chique. Man we ca 
coj la jun, mokxa que'elok ajmac laj winak, 
xak chakul yet 'uri 'o wi u mac ire. Xui-ri, 
mat tzak chupam i n-'us taj. 

23 Yet, nic are wi, сах a pam. Rumal-i, 
"utz we ca tij jubi' i víno, cunbal re a pam, 
n-xui ti ya ca tijo. 

?^(Cha 'ana pacha i xin bij chawe: ma 
cha tan jun aj c'amol u tzam chique i 
jutzobaj je re i Dios.) Katzij је 'o jujun 
quiqui 'an i qui mac chiquiwach conojel 
i winak, y conojel 'uri queta'am wach 
u mac are c'a maja ca 'an tac'alem pa 
rakan. Xak je 'o jujun quiqui 'an qui mac 
ali'al, y mi jun 'etamawnak, с'а co'on na 
panok, te'uri ca 'etamaxic. 25Xak queje 
ile, 'o jujun quiqui гап i 'utz y conojel 
queta'am wach i 'utz qui 'anom. Xak je 
'o jujun, are quiqui гап i 'utz, xa ali'al 
quiqui 'ano, xui-ri, quel ni rason wach i 
"utz qui 'anom; ile n-ca сапа] ta ali'al. 

6 1Ni'pa i je re chic i Dios, we je тосот, 
chiqui cojo qui 'ij i qui patron. 'O u 
chac queje quiqui 'an na ile, man i winak 
n-que ch'achat ta "uri chirij i Dios, хак 
n-que ch'achaat ta chirij wach tak i сој tijin 
уој chu c'utic. 2Jun ajchac, we i u patron и 
jachom chic rib pu'ab i Crísto, mu ch'ob ire 
we cu mayij u cojic u ’ij u patron xa гита! 
je cachalal chic quib, cu bij ire. Arei chu 
'ana, cha cojon na mas che, man i rajaw i 
chac-i, xak cu coj u tzij i Dios, xak kachalal 
chi сах caka na "o. І tzij-i chi xin bij, are i 
cha c'utu, xak are i cha bij chique i kachalal. 


Oj beyom we coj quicot 
na che ni'pa 'o Ки’ 


3We "o jun ca c'utuw i tzij chi n-sak 
laj tzij taj, we n-xak ta jun ru' i c'utunic 

suc'ulic re i Kajwal Jesucrísto, we nu 
yom tu wach che i tzij chi ka cojom yoj, 
^xa cojbal u "ij ire 'uri co'ono; lic n-ta 
reta'am. Xui craj cu coj u ch'ojil chirij 
wach usuc' i ral tak tzij; ire xa pacha 
c'alwachirnak chu bixquil. Ni'pa i quiqui 
ап queje Пе que'elok xa je ajsac' che i 
"utz chi 'o ги’ jun chic; хак que'elok xa 

je aj ch'o'oj; xak xa je aj yo'yanel; хак 
n-cul ti qui c'ux chique i cachi'il, wach 

i quiqui 'ano; 5xak nic are wi quiqui 
tzucuj ch'o'oj cu' i juban winak chi xa 
jech' i qui nojbal, man n-queta'am ti 

sak laj tzij. Quiqui ch'ob ique chi que 
beyomar na rumal i tzij chi que tijin chu 
c'utic. Cha jec'a awib yet chiquiwach 
ique chi queje que апам ile. 9Katzij, 'o i 
ka beyomal ni'pa i coj terej chirij i sakil 
c'utunic, xui-ri, we coj quicot che ni'pa 
i'o Ки”. 7Lic n-ta kuc'am are хој cun 
chuwach i jyub ta'aj; xak n-ta caka c'am 
bic are сој 'ec. 8Rumal-i, we 'o і caka tijo, 
хак we 'o i ka 'u,, choj quicot 'uri ги’ ile. 
?Xui-ri, 'o jujun cacaj quiqui ап Беуот 
che quib; rumal u rayixic ile, xa que 
tzak chupam qui mac, que tzak chupam 
iu q'uial tak qui rayijbal chi n-tusuc'. 
Quiqui rayij tak ile chi xa tzaksabal-que 
co'ono. I qui rayijbal que u c'am bi 'uri 
che i sachsabal-que. !^Queje ile que'elok, 
man we jun lic cu rayij mas i mer, ca pe 
"uri ronojel tak i mac atzalal chirij. 'O 
jujun chi xa rumal qui rayijbal che i mer, 
qui canam can i 'utz laj be; rumal ile qui 
ni uyej qui petsam piquiwi. 


I ma Páblo xu ya u cowil 
u c'ux i a-Timotéo 


п Xui-ri, yet chi at rajchac i Dios cha 
jeca awib chuwach tak ile. Cha ya awib 
chu 'onquil i suc'ulic, chu 'onquil i chom 
chuwach i Dios; xak cha cuba a c'ux che 
ire; c'ax che a na i winak; хак cha ya u 
nimal a c'ux che, wach i ca c'ulmaj; xak 
cha гапа che awib 'utz a c'ux. !?Cha уа 
ronojel a cho'ab chu 'onquil pacha i 'utz 
laj c'utunic chi a сојот. Cha tija а” che 
a c'aslemal chi n-ca q'uis ta chic. Xin bij 
ile chawe man i Dios xat u siq'uij chu 
rikic i c'aslemal-le. N-xui ta la ile, xak 


335 


yet a bim chic chiquiwach u q'uial winak 
chi lic a cojom chic i sak laj tzij; rumal-i, 
queje ile cha 'ana che a c'aslemal. 

13'0 jun tzij lic quin bij chawe; quin 
bij na chawe chuwach i Dios chi yawnak 
і c'aslemal che ronojel wach i 'olic; хак 
quin bij na chawe chuwach i Jesucrísto 
chi n-xu xij ta rib chu bixquil i sak laj 
tzij chuwach i ma Póncio Piláto. 14Lic 
quin bij chawe: cha 'ana pacha i bital 
chawe; ma jech'absaj. 'Utz cha 'ana che, 
man n-ta jun ca cojow a mac. Cha 'ana 
ile tz'akat cu rik ni 'ij are ca c'un chal 
i Kajwal Jesucrísto. 15 Аге cu rik i 'ij 
chi ch'ictalic, i Dios co'on na che chi 
ca c'unic. Xui ire lo'laj Dios, lic nim u 
cho'ab; xui ire 'o puwi ronojel. Are ire 
"Atol Tzij piquiwi conojel i je ’atol tzij; 
are ire i Cajwal conojel i que rajawinic. 
16Xui ire п-са cam taj; 'o che i nim laj 
sak chi mi jun ca ch'ijaw i tejebic ги’. Mi 
jun winak rilom u wach, xak mi jun ca 
tiqui chi rilic. Lic сһосѕах u 'ij ronojel 'ij 
sak; ma q'uis i u 'atbal tzij que'e 'ij sak 
chirij. Amen (queje ile cakaj). 

17 Ni'pa i beyomab waral chuwach i 
jyub ta'aj, cha bij chique miqui coj qui 
"ijj quib, хак miqui cuba qui c'ux che 
ubitakque, man ile n-ca najtin taj. Are 

i chiqui апа, chiqui cuba qui c'ux che i 
Dios c'aslic. Are ire ca yaw ronojel tak i 
rajwaxic chake, 'anbal re chake chi coj 
quicotic; lic u paxsam u wach chake. 
18Xak cha bij chique chiqui апа i "utz; 
chiqui bisoj u 'onquil wach craj i Kajwal, 
ile are i beyomal sakil. Miqui 'an xuy 
che quib, are, chiqui 'ana aj sipanel che 
quib. 

19 Queje ile 'o ni qui beyomal "uri 
quiqui c'olo re i co'on panok, chi ca 
majawic quiqui cuba qui c'ux che. We 
queje ile quiqui апо, quiqui rik na uri 
qui c'aslemal chi n-ca q'uis taj. 


I q'uisbal pixbanic xo'on i 
ma Páblo che i a-Timotéo 


20 Yet, a-Timotéo, cha chajij na wach 
u yom i Dios pa'ab. Ma ya a xiquin chu 
tayic wach tak i ca lapic chi n-ta que'el 
wi, chi to' re u wach i jyub ta'aj; xak 
ma ya a xiquin che i c'utunic chi n-ta 
"utz ruc'am. 'O i que binic chi lic nim i 
ruc'am, xui-ri, n-tu chac. ?!'O jujun je 
terejnak chirij i nojbal-le; xco'taj can 
"uri i sak laj tzij chi ka cubam ka c'ux 
che. 

I Dios chu ya ni 'utz pawi. Amen 
(queje ile cwaj). 


I UCAB WUJ RE I SAN PÁBLO CHE I 
A-TIMOTEO 





1 1Yin in a-Páblo chi quin tz'ibaj bi 
i wuj-i chawe yet a-Timotéo. In 
rapóstol i Jesucrísto, in taktal rumal 
i Dios chu bixquil wach i c'aslemal ca 

уа’ na chake we junam oj 'o wi che і 
Jesucrísto. 2 Yet, a-Timotéo, at pacha 
wac'al lic cat waj. Quin tz'onoj che i 
ka Kajaw Dios xak i Kajwal Jesucrísto 
chi quiqui ya i utzil chomal pawi, xak 
quiquil to'bal a wach, xak quiqui ya i 
uxlambal a c'ux chawe. 


I ma Páblo cu ya pan u cowil 
u c'ux i a-Timotéo 


3Nic are wi cat c'un chin c'ux are quin 
tijin chu tz'onoxic che i Dios; quin tioxij 
che awumal, chi pa'ij, chi cha'ab. Quin 
na yin, lic 'utz u 'onquil in patan quin 
'an chirij i Dios, pacha xqui 'an i watit in 
mam ujer. *N-ca sach ta chin cux wach 
ој a anom, y lic cwaj rilic tan chic a 
wach, man quin quicot na mas "uri. 5Са 
c'un chin c'ux chi yet lic sakil i u cubibal 
a c'ux che i Kajwal. Queje ile u cubibal 
u c'ux i awatit ati Lóida, xak i a chuch 
ati Euníce. Xak weta'am chi i u cubibal a 
c'ux yet xak queje pacha i que ique. 

$Rumal.i, quin bij chawe, chat chacun 
mas ru' i sipon chi u yom i Dios chawe 
'anbal re u chac. I sipon-le, хуа’ chawe 
rumal i Dios are xin ya in 'ab pawi; 
woor cha juluwsaj 'ut pacha jun 'a 
c'aslic. 7I Dios nu 'anom ta chake chi 
caka xij kib, man u yom u Tewal chake, 
rumal, 'uri 'o i ka cho'ab, 'o i c'axnabal 
ka c'ux, xak coj tiqui chu 'atixic kib 


che i n-'us taj. 8Rumal-i, mat q'uix chu 
bixquil wach u 'anom i Kajwal; xak mat 
quix chwe yin chi in 'o pa cárcel rumal 
re ire. Are, cha ch'ija ni'pa i uyej ca pe 
pawi xa rumal u paxsaxic i tzij re i 'elbal 
chi sak. Cha ch'ija ru' i cho'ab chi cu ya 
i Dios chawe. ?Queje cha 'ana ile man i 
Dios xoj u to y xoj u siq'uij ru man caka 
'an u chac ire, lic ch'am i ka c'aslemal 
chu 'anic. Queje xo'on ile chake, n-rumal 
ta jun 'utz ka 'anom yoj, xa rumal queje 
xraj ire ile chake, xak rumal i rutzil 
u c'ux chake man junam chic oj 'o wi 
ги’ i Jesucrísto. I rutzil u c'ux і Dios-le, 
'ax u ch'obom wi, c'a chu xebal 'ij sak, 
10 хці-гі, wo'or и 'aliinsam i c'axnabal u 
c'ux chake ru' u c'unic i Jesucrísto chi 
Tolke. Ire-le ya resam chic u cho'ab i 
camic, хак u 'alijinsam chake wach i ka 
c'aslemal sakil, chi n-ca sachsax tu wach. 
U 'alijinsam ile chake rumal i и tzij chi 
'elsabal-ke chi sak. 

HT Dios in u chom yin chu bixquil 
i utz laj tzij-le; xak in u chom chi іп 
u takon, tijojbal que i winak chi ne 
te aj Israel. !? Are i rumal-i quin tij ni 
uyej-i. Xui-ri, n-quin q'uix ta che, man 
lic weta'am pachin che in yom wi in 
c'ux; lic weta'am chi ire 'o u cho'ab chi 
cu chajij wach i wokxanim ги?“ с^ pa 
quisbal ij. 

13Mawo'taj i sak laj tzij chi in c'utum 
can yin chawe. Pacha i xin c'ut chawe, 
cha 'ana ги’ i c'axnabal а сих, xak ги’ i 
u cubibal a c'ux chi 'o che i Kajwal; cat 
tiqui che man at 'о che i Jesucrísto. 141 





21.12 I tzij chi tz'ibtal can waral, n-kas ta 'alaj usuc', we are ^wokxanim ги’ o we are “wach и уот ire 


chinkul." 

"utz laj tzij chi u yom i Dios chakul, ma 
ya che chi jun chic ca yojowic; i u Tewal 
i Dios chi 'o Ки’, cat u to chu chajixic ile. 
15 Aweta'am "ut, laj conojel i je 'o pa 
jyub Asia in co'tam canok; queje qui 
'anom i ma Figélo y ma Hermógenes 
chi queb chique ique. !éXui-ri, i ma 
Onesíforo n-queje ta ile xu 'ano; ire 
n-xq'ix ta chwe chi in 'o pa cárcel. 
Q'uialmul in u tom ru' wach i rajwaxic 
chwe; rumal-i, quin tz'onoj chi ca pe 
ni utzil chomal re i Dios puwi ire xak 
i rixokil ralcwal. 17 Are i xu апо, are 
xc'un waral pa Róma, xu jek in tzucuxic, 
y nxu mayij taj са xin u rik na. 18Xak 
yet awilom chi nim i ka to'ic xo'on ire 
chila pa Efeso; cwaj yin ca 'il ni to'balu 
wach rumal i Kajwal pa q'uisbal 'ij. 


Cha гапа che awib pacha jun 'utz 
laj soldádo re i Jesucrísto 


2 1Yet, chi pacha at wac'al, cha q'uiji 
ni a cho'ab rumal i utzil chomal chi 

cu ya i Jesucrísto chawe. ?A tom chic 
wach i c'utunic in 'anom yin chiquiwach 
je u q'uial winak. I c'utunic-le, cha ya 
chiquikul juban chic achiab chi lic cul a 
c'ux chique chi que tiqui chu c'utic. 

3Yet, lic cha ch'ija ‘игі ni'pa i сах 
ca tijo pacha jun 'utz laj soldádo re i 
Jesucrísto. *Jun soldádo, 'o chukul ca 
cojon na che wach ca bix che rumal 
i raj'atzil; n-cumaj taj we co'on che u 
c'aslemal pacha co'on jun to’ winak. 
5Xak ni'pa i quiqui paj quib che 'anem, 
"о u chac quiqui ап pacha і usuc' re. We 
n-quiqui 'an taj, n-ta que "uri che i sipon. 
$Xak jun ajchac, we craj 'o cu ch'ac che 
u ticon, 'o u chac ca chacun na nabe. 
7Cha ch'obo bien wach i xin bij-le; i 
Kajwal cat u to na 'uri chu tayic u be 
ronojel. 

$Cha c'unsaj cha c'ux i tzij re i 'elbal 
chi sak chi quin tijin yin chu paxsaxic, 
chi i Jesucrísto xwalij che i camic, chi 
xak are i u muk u xiquin can i mam 
David chi koy'em te u c'unic. ?Rumal u 
bixquil i tzij-le, quin tijin chu tijic i c'ax, 
xak in ximtal ru' carena pacha jun aj 
'anol mal; xui-ri, i и tzij i Dios n-ximtal 

taj, xa ipa cupon wi. !? Yin n-ta co'ono 
ni'pa i c'ax quin tijo, quin ch'ij na, 'anbal 
"ш> chique ni'pa i je u chom i Dios. Queje 
ile quin 'ano man xak ique quiqui rik ni 
chom Јај quelbal chi sak chi n-tu q'uisic; 
quiqui rik na we je 'o che i Jesucrísto. 
170 jun tzij lic katzij; аге iri: 

We oj camnak chic ru' ire, xak ги” 

ire coj c'asi na; 

12 We сака ch'ij пі uyej rumal re ire, 
xak "o ni ka patan che и афа! tzij 
ire. 

We caka bij chi n-oj ta re ire, xak 
ire cu bij na "uri chi n-oj ta re ire. 

13 We n-caka 'an taj pacha ka bim che, 
ire 'ut co'on na pacha i u bim, 
man ire n-cu tzalij ti u tzij, wach 
u bim. 


Cha ya awib che a chac man 
chom cat ril ni Dios 


14 Cha c'unsaj tak ile piqui c'ux 
i kachalal chila, xak che a pixbaj 
chuwach i Kajwal chi chiqui mayij 
ch'o'oj chirij wach usuc' i jutak paj tzij; 
lic cha pixbaj ile chique. Ni'pa i quiqui 
ch'ach'a-le, lic n-tu chac, xa mas yojbal- 
que cu "an chique i que tawic. !5Xui-ri, 
yet cha ya awib che a chac man chom 
cat ril ni Dios; cha 'ana pacha co'on jun 
"utz laj ajchac, chi n-ta rumal ca q'uix 
che u chac, man 'utz u 'anom che. Cha 
'ana cwent awib chu c'utic i sak laj tzij; 
lic pusuc' cha c'utu wi. !6Cha jec'a awib 
che tak i lapanic chi n-ocsabal ti и "ij i 
Dios xak n-tu chac chique i que tawic. 
Ile xa que u c'am bi i winak mas naj che 
i Dios. 171 c'utunic queje ile, xa pacha 
jun ch'ac chi xa ca nimaric, y xa mas cu 
'aysaj jun ch'aculaj. Queje qui c'utunic i 
ma Нітепёо ile, xak i ma Filéto. !8Ique 
n-quiqui ta tu be i sak laj tzij; xa que 
tijin chu bixquil chi ya kilom chic i ka 
walijbal, quiqui bij. Xa que tijin chu 
yojic u cubibal qui c'ux jujun chique i 
kachalal. 1?Xui-ri, i Dios u уот i sak 
laj tzij chake chi n-ca yojtaj tu wach. 
Chupam u wuj i Dios queje iri cu bij: “I 
Kajwal reta'am pachin i je re ire." Queje 
ile tz'ibtalic; xak cu bij: *Conojel ni'pa i 

quiqui bij chi je re i Crísto, chiqui canaj 
can "uri nipa i n-'us taj.” 

?0Tweta'am yix, i rachoch jun beyom, 
q'uial u wach i lak 'o chupam. 'O jujun 
lic chomik, lic бго, lic pláta, хак "o jujun 
xa che’, xa xo'ol. 'O re i chac chom, хак 
'o rei chac n-chom taj. ?! Jun, we craj 
ca уа' u chac chom rumal i Kajwal, chu 
апа ch'am che rib, chu jec'a "uri rib che 
ronojel ni'pa i n-'us taj; que'el "uri lic re 
u chac i Kajwal, lic yij chic chu 'onquil 
ronojel tak i 'utz. 

22 Cha jec'a awib chu 'onquil i n-'us 
taj, ma 'an awe pacha tak quiqui 'an i 
alabom che i to' qui rayijbal. Cha ya 
awib chu 'onquil i suc'ulic; cha 'ana pen 
u cubaxic a c'ux che i Kajwal, c'ax che a 


na i kachalal; xak chom at "ol си conojel. 


Cha 'ana pen u 'onquil ronojel ile junam 
си’ ique chi стат qui c'ux quiqui tz'onoj 
qui to'ic che i Kajwal. 23 Ma min awib си’ 
i to' quiqui chap quib chi tzij puwi tak i 
n-tu chac xak n-ta que'el wi. Aweta'am 
chi xa ch'o'oj ca pe chiquixol ni'pa i 
quiqui ап queje ile. 24Jun, we ај 'anol 

u chac i Kajwal, mu tzucuj ch'o'oj 'uri; 

'o u chac chi 'utz u c'ux chique conojel, 
xak 'o u chac chi sic'aj chu c'utic chique 
i kachalal, xak 'o u chac о u nimal и 
c'ux chique. 25 К rutzil u cux, che u 
pixbaj i je kelkel, mokxa i Dios que u 

to chu jalwachixic qui nojbal, xak chi 
retamaxic i sak laj tzij. 26 Pent que 'el na 
chupam i trámpa re i itzel, pa je chaptal 
wi; man wo'or xa je 'o pu'ab chu 'onquil 
pacha craj ire chique. 


Wach i quiqui 'an ni winak are 
ca nakajab i q'uisbal 'ij 

3 1 Chawetamaj chi pa q'uisbal tak 

"jj; са Cun tak i с'ах chuwach i 
jyub ta'aj. ?Man i winak, xui i que ique 
quiqui ch'ob na; xui quiqui ya quib chu 
tzucuxic i mer, to' nim quiqui 'an na che 
quib, xui qui 'ij ique quiqui сој na. Xak 
c'ax que ch'aw na chirij i Dios, n-que 
cojon ta chic chique i qui kajaw qui 
chuch, n-quiqui ch'ob ta chic u tioxixic 
jun utzil chomal; xak lic n-quiqui coj ta 
chic и 'ij i Dios. 3Che tak i ’ij-le, i winak 

n-ta chic rutzil qui c'ux chiquiwach, xak 
n-ta chic to'bal qui wach chiquiwach; 
to' je aj tzucul tzij, n-quiqui jec' ta chic 
pich’ quib che i n-'us taj; xa je ај 'anol 
c'ax, xa tzel quiquil ni 'utz. *Che tak i 
’ij-le i winak xak quiqui jach ni cachi'il 
piqui'ab i aj ch'o'oj chirij; co qui wach xa 
ipa quiqui min wi quib; to' nim quiqui 
'an na che quib; xa are quiqui tzucuj qui 
rayijbal ique, n-are ta quiqui tzucuj i 
Dios. 5Che tak i 'ij-le i winak xak quiqui 
'an na che quib pacha je re i Dios, xui-ri, 
n-quiqui ya ta che i Dios co'on u chac pa 
canima. Cha jec'a awib cu' i queje que 
'anaw ile. 9'O jujun chique ique quiqui 
ап na che quib pacha је 'utz, y que oc 
ru' tak ja chi qui t'oric ixokib chi n-ta 
kas qui no'oj. I ixokib-le lic je ajmaquib, 
to' que wi que terej tak chiquij i je aj 
t'oronel, man ique to' je 'o pu'ab tak i qui 
rayijbal. 7Lic que wi, que tijin chu tayic 
tak i c'utunic, xui-ri, n-quiqui ta tu be 

i sak laj tzij. 81 je aj t'oronel-le quiqui 
ап na pacha xqui гап i queb ај 'itz, ma 
Jánes i ma Jámbres ujer chi xcaj te ique 
quiqui 'atij u tzij i mam Moises. Xak 
queje quiqui гап ique ile, саса) quiqui 
'atij ni u wach i sak laj tzij; xa je achiab 
chi sachnak qui nojbal; i c'utunic quiqui 
'ano n-cumaj taj pacha i sak laj tzij re i 
Dios. ?Xui-ri, n-kas te q'ui i winak que 
qui t'or na, man conojel quiquil na chi 
ique-le lic n-ta qui no'oj, xak pacha xquil 
i winak chique i ma Jánes i ma Jámbres 
chi xqui 'an ch'o'oj che i mam Moises 
ujer. 


I q'uisbal pixbanic xo'on i 
ma Páblo che i a-Timotéo 


10Xui-ri yet, lic awilom wach i quin 
ап yin (chi n-in ta queje pacha ile). 
Awilom wach i c'utunic quin 'ano, xak 
wach i chac cwaj quin гапо tz'akat in 
c'aslic. Awilom wach u cubibal in c'ux 
che i Kajwal, xak wach u nimal in c'ux 
che; awilom wach i c'axnabal in c'ux, 
xak wach tak in ch'ijom. 11 Aweta'am 
ni'pa i c'ax 'antal chwe, xak ni'pa uyej 
in tijom. Aweta'am wach xin c'ulmaj pa 
tinimit Antioquía, xak pa tinimit Icónio, 

xak pa Lístra; aweta'am nipa i c'ax xin 
ch'ij pa tak tinimit-le, xui-ri i Kajwal 
xin u to chuwach ronojel tak i c'ax-le. 
12 Katzij, ni'pa i cacaj que terej chirij 

i qui c'aslemal ch'am ги i Jesucrísto, 
quiqui tij ni c'ax гита]. !?Xui-ri, i je 

aj апо] n-'us taj, i je aj t'oronel, xa mas 
quiqui cowirsaj u 'onquil i mal; que qui 
t'or na mas i winak, xak que t'ortaj na 
ique mísmo. 

14 Xui-ri yet, cha jicba awib che i tzij 
chi at nawnak che, chi lic a nom pa c'ux 
chi sak laj tzij. Aweta'am bien pachin je 
c'utuwnak ile chawe. !5Are с'а at ch'utin 
xat naw che u wuj i Dios, lic aweta'am 
lok wach i cu bij. Cu ya i a nojbal chi cat 
elsaw na chi sak rumal u cubibal a c'ux 
che i Jesucrísto. 16 Ronojel nipa i tz'ibtal 
can chupam u wyj i Dios "15 rw’ i Dios 
petnak wi; cu rik u chac chawe are que 
a tijoj i kachalal, xak are que a jec'o, xak 
аге que a suc'ba, xak are que a nawsaj 
che i c'aslemal chi lic suc'ulic. 171 u wuj 
i Dios lic cu rik u chac chake man ni'pa 
i je rajchac i Dios lic je yij na chu 'onquil 
u chac, xak que tiqui chu 'onquil ronojel 
tak i "utz. 

4 1 Wo'or "o jun chac quin ya chakul 
chuwach i Dios xak chuwach i 
Jesucrísto chi co'on panok co'on пі 'atbal 
tzij piquiwi i je c'aslic xak i je camnak, 

chirij wach tak i qui 'anom. Rumal u 
c'unic i Jesucrísto, xak rumal u 'atbal 
tzij ire, lic quin bij chawe: ?cha paxsaj 
u tzij i Dios; cha 'ana che awib at sic'aj 
chu bixquil; we c'ax ca tzijoxic, cha 'ana 
pen u bixquil; we xak n-c'ax taj, xak cha 
bij. Cha yu'uj qui xiquin i winak; che a 
jec'a, xak che a pixbaj. Queje cha апа 
ile, ma ba'crij a c'ux chu c'utic i sak laj 
tzij chique. 3Queje cha 'ana ile, man са 
c'un ni 'ij chi i winak lic n-cacaj ta chic 
u tayic i "их laj c'utunic; xa are quiqui 
tzucuj na wach i kus quiqui ta ique. Xa 
que oc chu tzucuxic u q'uial tak tijonel 
chi quiqui c'ut tak ile chi chom cu ta i 
qui jolom. ^Quiqui tz'apij ni qui xiquin 
chu tayic i sak laj tzij; xa are i quiqui 
coj retalil i tzij chi to' qui nojim i winak. 
5Xui-ri yet, wach i ca c'ulmaj, ma sach 


э 

a no'oj rumal; cha ch'ija ni'pa uyej ca pe 
pawi; cha ya awib chu paxsaxic i "utz laj 
tzij re i 'elbal chi sak; 'utz u 'onquil cha 
'ana che i chac yatal chawe rumal i Dios. 
6Y уіп, ya ca pei'ij re in camic, in 
c'aslemal ya са ya’ chuwach i Dios pacha 
jun sipon che ire. 7Lic in уот in cho'ab 
chu 'onquil u chac i Kajwal; xin q'uis 
и 'anic ronojel pacha u ch'obom i Dios 
chwe chi quin 'an na; y n-in sachom ti u 
cubibal in c'ux che i sak laj tzij re i Dios. 
$Rumal.i, i sipon chi са уа’ chique i je 
suc'ulic chuwach i Dios, i we yin ya yij 
chic; ca уа’ na chwe rumal i Kajwal аге 
cu rik ni i 'ij chi cu 'at tzij puwi i ka chac. 
Ire lic suc'ul i 'atbal tzij co'on pakawi. 
N-xui ti chwe yin cu ya'o, xak cu ya que 
conojel ni'pa i lic quiqui rayij u c'unic i 
Kajwal. 


I ma Páblo cu tak u 
siq'uixic i a-Timotéo 

?Cha апа pen we’ col in awila na. 101 
ma Démas xin u canaj canok, man ire 
xa c'ax cu na wach tak re u wach i jyub 
ta'aj; rumal-i 'enak pa Tesalónica. I ma 
Crecénte in takom bi pa jyub Galácia, i 
ma Títo 'enak pa jyub Dalmácia (chu 
'onquil u chac i Dios). 1 Xui i ma Lácas 'o 
chi wu'. Cha tzucuj i ma Márcos, y cha 
c'ama li waral, col u tobej na we che 
in chac. !?I ma Tíquico, in takom bi pa 
Efeso. !3Yet, are cat petic cha сата li in 
chaquet, chi xin canaj can pa Tróas pa 
rachoch i ma Cárpo; xak cha c'ama li tak 
in líbro, chilam in wuj chi lic 'o u chac 
chwe. 

14Cha 'ana cwent che i ma Alejándro 
chi aj ch'ayol ch'ich'. Lic nim i malu 
'anom chwe; i Kajwal cu tzalij nu wach 
che wach i и 'anom. !5Cha гапа cwent 
awib che ire-le, man lic cu tzucuj ch'o'oj 
chirij i tzij chi coj tijin yoj chu paxsaxic. 

16 Are nabe tan xin to wib chuwach i 
'atbal tzij, mi jun xu ya u wach wu' chu 
'anic; conojel xin qui canaj canok. Cwaj 
chi ca cuytaj ni qui mac-le rumal i Dios. 
17Xui-ri, i Kajwal xin u to na, xak xu ya 
in cho'ab chu bixquil u tzij. Rumal.-i, 'is 
tz'akat u wach ronojel ni'pa i xin bij 

chique; 'is xqui ta u tzij i Dios conojel i 
ne te aj Israel. Queje ile xin u to i Kajwal 
chuwach i с'ах?, 18xak weta'am chi quin 
resaj na pu'ab ronojel tak i mal, xak quin 
и chajij na са quin oc na ru' pa cu 'at wi 
tzij chila chicaj. iChocsax u 'ij ire quee 
"ij sak chirij! Amen (queje ile cwaj). 

I q'uisbal tak rutzil qui 

wach i creyent pa Efeso 


1? Cha ya rutzil qui wach i ati 
Prísca* i ma Aquíla, хак che i ma 

Onesíforo y rixokil ralc'wal. 201 ma 
Erásto xcanaj can pa Corínto. I ma 
Trófimo, xin canaj can pa tinimit 
Miléto man iwab. ?! Cha bisoj 

na li a petic chuxe' i 'alaj. I ma 
Eubülo, i ma Pudénte, i ma Líno, i 
ati Cláudia xak conojel i kachalal 
quiqui tak pan rutzil a wach. 

227 Kajwal Jesucrísto cha q'uiji 
awu', xak i Dios chu ya ni 'utz 
piwi yix iwonojel. Amen (queje ile 
cwaj). 





54.17 І mer tzij xu bij are iri: Xin resaj pu chì’ i ma сој. 


* 4.19 Ile are i mísma ati Priscíla. 


I U WUJ I SAN PÁBLO CHE I 
MA TITO 





1 1Yin in a-Páblo chi quin tz'ibaj bi 

i wuj-i chawe yet a-Títo; in rajchac 
i Dios, xak in rapóstol i Jesucrísto. In u 
takom chique i je chatal rumal i Dios, 
man que in to chu cubaxic qui c'ux che 
i Kajwal, xak que in to chi retamaxic i 
sak laj tzij re i ka cojonic che i Dios. 2We 
caka ta u be i sak laj tzij-le, cul 'uri ka 
c'ux che chi cakil ni ka c'aslemal chi 
n-ca q'uis ta chic. Cakil na, man queje 
ile xu bij i Dios chu xebal 'ij sak, y ire lic 
re wi n-ca t'oron taj. ?I Dios, chi Tolke, 
are xu rik i 'ij chi ах u ch'icom wi, xu 
'alijinsaj u tzij chake, wach u ch'obom; 
аге "uri xu ya chinkul quin е chu bixquil 
i tzij-le. ^I wuj-i, quin tz'ibaj bi chawe 
yet a-Títo, chi at wac'al quin na yin, man 
yoj oj queb awu' ka cubam ka c'ux che i 
Kajwal Jesucrísto. Cha q'uiji ni 'utz pawi, 
xak i to'bal a wach, xak i uxlambal a 
c'ux chi ca pe ги’ i ka Kajaw Dios хак ru 
i Kajwal Jesucrísto chi Tolke. 


I ma Títo xcuxtax u chac 
che rumal i ma Páblo 


5Yet, xat іп сапа] can chila ра Créta* 
си i kachalal, man ca suc'ba na ni'pa 
i c'a craj che i qui c'aslemal. Xak xin 
bij can chawe chi que a cha ni nimak 
tak mam'ib man cacuc'aj u tzam i jutak 
tzobaj kachalal pa tak tinimit chila. 
$Jun aj patan pacha ile, 'o u chac 'utz 
cha 'olok, man mi jun ca cojow u mac. 
'O u chac xa jun i rixokil, xak 'o u chac 
chi i rac'al qui yom quib che i Kajwal, 
хак chom che ’olok, xak 'o u chac ne te 
kelkel. 7Man jun, we 'o u chac i Dios 


chukul, presis 'uri chi ’utz 'olok. Mu ап 
che rib chi lic n-ta coc ru' cu na ire; xak 
n-'us taj we to’ c'an laj winak, we to’ 
'abarel laj winak, we to' aj tzucul ch'o'oj, 
we to' u ch'aquic u mer cu ch'obo. 8Are i 
chu гапа, chu ya qui posar і winak, chu 
уа и сих chu 'onquil i 'utz, chu ch'obo 
coquilal wach i cu апо, chu 'ana pacha 
i usuc’, chu ya rib chu 'onquil u chac i 
Kajwal, chu jec'a rib che i n-ca majaw 
taj. ?Mu ro'taj can i tzij chi lic katzij, i 
tzij chi xak jun ru' pacha i c'ut-tal che. 
Ru' i sak laj tzij-le, cu yabej u cowil qui 
c'ux i rachi'il, xak cu yu'uj qui xiquin 
ique chi je aj la'ol u wach. 

I^ Cha tzucuj jun ај camol u tzam chique 
i kachalal lic 'utz, man je q'ui chic qui 
'anom kelkel che quib, 'e te le chic 'uri ni'pa 
i quiqui coj u ch'ojil i retal circuncision. 
Ique, to' tzij quiqui bij, y que t'ortaj i winak 
сита]. О u chac ca la'pux qui chi, man 
xa que tijin chi qui tunic i kachalal; lic 
quiqui jech'absaj qui nojbal i kachalal cu' 
conojel i quixokil calc'wal, to' ch'acbal-re 
qui mer quiqui гапо; ile lic q'uixbalil. 

12°O jun achi chi cach aj tinimit i aj 
Créta, jun nim laj aj pixbanel que; ire xu 
bij: “I wach aj tinimit, xa je aj t'oronel, 
xa je itzel chicop; to' wa'im cacaj, 
n-cacaj ta que chacunic." Queje ile xu 
bij. 13Ү lic katzij i xu bij-le. Rumal-i, che 
a yaja jubi' i kachalal chila, suc'bal que 
che i qui cojonic che i Dios. !^Cha bij 
chique, chiqui mayij u tayic i to' qui tzij, 
to' qui nojbal i aj Israel winak; miqui coj 
retalil che i qui tzij qui pixab ique-le chi 
n-quiqui сој ti u "ij i sak laj tzij. 





11.5 I Créta are jun ral jyub setel chuwi mar. 

I5Ni'pa i je ch'am pa canima, chique 
ique, 'is ch'am "uri ronojel. Xui-ri, пРра i 
ne te ch'am pa canima, ni'pa i n-quiqui 
coj ti sak laj tzij re i Dios, chique 
ique, ronojel 'uri is n-ch'am taj. Queje 
ile que'el chique man n-ch'am ti qui 
nojbal, хак n-quiqui na ta chic we n-'us 
ta quiqui апо. !6Quiqui bij ique chi 
queta'am u wach i Dios, xui-ri, rumal 
wach i quiqui гапо, ca 'iltaj chique chi 
n-katzij taj. Je itzel laj tak winak, to' je 
kelkel, lic n-ta qui chac chu 'onquil i 
utz. 


э, 


Xbix che i та Títo que u 
pixbaj i creyent chiqui 'ana 
pacha i c'utunic re i Dios 


2 1Xui-ri, ni'pa i ca c'ut yet, о и 

chac xak jun ru' i sak laj tzij re i 
Dios. 21 achiab chi je nimak chic, cha 
bij chique miqui 'an che quib pacha i 
ac'alab chi to’ etz'anem quiqui апо”, 
xak chiqui 'ana pacha i ca majawic man 
cocsax ni qui 'ij; chiqui ch'obo coq'uilal 
wach i quiqui гапо, хак che "olok je 
suc'ulic che i qui cojonic che i Dios; che 
'olok sakil u c'axnabal qui c'ux chique 
conojel, xak ma ba'crij qui c'ux are ca 
ре і сах piquiwi che u be i Dios. Queje 
ile cha c'utu chique. ?Xak i ixokib chi 
je nimak chic, cha bij chique chi chiqui 
апа che quib је ај cojol и 'ij i Dios ги 
ronojel wach tak i quiqui 'ano, xak 
miqui tzucuj tzij chiquij i winak, xak 
me ’abaric. Chiqui гапа che quib је aj 
c'utunel re i 'utz i chom ги ni'pa i quiqui 
'ano. *Chiqui c'utu chique i altom chi je 
c'ulinak chic chi 'o u chac c'ax chiqui 
na i cachijil, хак c'ax chiqui na i саса]. 
5Xak chiqui c'utu chique chi 'o u chac 
chiqui ch'obo coq'uilal wach i quiqui 
апо, xak che "olok je jic laj tak ixokib, 
xak chiqui ya quib chu 'onquil i copis 
г ја, xak chiqui апа che quib je 'utz 
laj tak winak, хак lic chiqui cojo qui 'ij i 
cachijil. We queje quiqui ап i ixokib ile, 
n-ta jun 'uri сах ca ch'aw chirij u tzij i 
Dios. 

$Xak queje i alabom, che a pixbaj 
chi quiqui ch'ob coq'uilal wach i quiqui 
'ano; 7xak queje yet, ronojel nipa i 
са гапо, cha апа c'utbal-re i utz i 
chom chiquiwach. Are cat їйїп chi qui 
pixbaxic, are i suc'ul laj tak tzij cha bij 
chique; ma 'ano chi xa 'etz'anem laj tak 
tzij ca bij. 8Ni'pa i tzij ca bij chique, xui 
i sak laj tzij cha bij, man mi jun cu bij 
na "uri chi i a tzij n-katzij taj. We queje 
ca гап ile, we "o jun сга} cu tzucuj tzij 
chiwij, xa u q'uix 'uri cu tzucuj. Que'el 
che ire, n-cu rik ta chic wach i mac cu 
tzucuj chiwij. 

9Xak i je mocom, che a pixbaj man 
que cojon che qui patron ronojel wach i 
quiqui 'ano, xak chiqui 'ana pen che quib 
chom che 'olok; miqui ап che quib je aj 
la'ol u wach. !?Miqui ар i ela! chique i 
qui patron, xui-ri, chiqui 'ana lic pacha i 
ca majawic, man ca "alijin na "uri chi lic 
"utz lic chom i c'utunic re i Dios chi Tolke. 

1 Queje chiqui гапа ile man i Dios 
и "alijinsam chake wach i nim laj rutzil 
и сих; rumal ile, 'o i kelbal chi sak 
konojel. 121 rutzil u сих i Dios-le, cu c'ut 
chake chi сака сапа] can ronojel i n-us 
taj, xak caka canaj can i ka rayijbal chi 
to' re u wach i jyub ta'aj. Xak cu c'ut 
chake, chi tz'akat oj 'o chi chuwach i 
jyub ta'aj, caka jec' na kib che i n-us taj, 
xak caka 'an i "utz suc'ulic; lic сака ya 
kib chu 'onquil ronojel wach craj i Dios 
chake. !3Queje chaka апа ile, tz'akat 
cakoy'ej i chom laj "ij are са c'un tan 
chic i Jesucrísto chi ka nim laj Dios chi 
xak Tolke. Are ca c'unic ca 'iltaj ni nim 
laj и "ij u chomal. 141ге xu ya rib pu'ab i 
camic kumal yoj, 'elsabal-ke che ronojel 
i mac atzalal, xak 'anbal-re chake chi oj 
ch'am laj tak winak, lic oj re ire. Queje 
хо?оп ire ile, 'anbal-re chake chi oj sic'aj 
chu 'onquil i "utz. 

15 Пе, аге і cha c'utu chique. Cha ya 
u cowil qui c'ux chu 'onquil, xak cha 
'alijinsaj chique we n-'us ta quiqui 'ano; lic 
'o pa'ab chu bixquil ile. Queje cha 'ana ile 
man ’utz mi jun chique cu bij chi n-ta a 'ij. 





b 2.2 I tzij-le pent que'elok: me 'abaric. 

Ni'pa i cul qui c'ux che i Dios, 
chiqui ya quib chu 'onquil i "utz 


3 1 Cha cuxtaj chique, chiqui ya quib 

pu'ab i афа! tzij, хак piqui'ab i 
rakan и "ab; che cojon chique; xak 'o 
и chac је sic'aj chu 'onquil ni'pa tak i 
utz. ?Miqui ch'ach'a jun chic, хак miqui 
tzucuj ch'o'oj; xui-ri, chiqui 'ana che 
quib chi 'utz qui c'ux chique i winak, 
xak chiqui 'ana i chom chique conojel. 

ЗО u chac ca c'ut chique, man xak yoj 
ujer, oj queje te ile; n-ta ka nojbal, xa 
oj kelkel che i Dios, xak xa oj sachnak. 
O'onom lok oj pacha u mocom ni'pa i 
ka rayijbal chi n-'us taj, lic ka yom kib 
chu 'onquil ronojel wach cakaj и апіс. 
O'onom lok, to’ oj mal laj tak winak ра 
ka wach wi, xak to' xka rayij ubitak-que 
i ka lo'c'anij. To' tzel xe kil i winak, xak 
ique tzel xoj quilo. 4Péro i Dios chi Tolke 
xu 'alijinsaj i rutzil u c'ux chake, хак xu 
c'ut i C'axnabal и c'ux chique conojel i 
winak. 5Ru' ile, хој resaj chi sak. N-are 
ta rumal jun 'utz xka 'an chuwach, xa 
rumal xril to'bal ka wach, rumal-i xu 
ano. Are i kelbal chi sak chi xo'on chake, 
are u ch'ajic rij i kanima 'elsabal re i ka 
mac. Ru' u ch'ajic i kanima-le, i u Tewal 
i Dios co'on chake chi coj alax ucamul, 
хак cu ya jun ka c'aslemal сас”. 61 Dios, 
rumal i Jesucrísto chi Tolke, u yom u 
Tewal chake, y lic nim і и cho'ab 'o Ки”; 
7queje Пе сој u yijba oj 'utz chuwach ire. 
Xa rumal i rutzil u c'ux queje xo'on ile 
chake, man caka rik ni ka c'aslemal chi 
koy'em, chi n-tu q'uisic. 

$Ni'pa i xin bij-le 'is katzij. Lic cha bij 
ronojel ile chique i kachalal chila, man 
ni'pa i cul qui c'ux che i Dios chiqui ya 
quib chu 'onquil i "utz. Ni'pa tak i 'anic- 
le, "is 'utz, xak co'on 'utz chique conojel. 
?Xui-ri, cha jec'a awib che, we 'o i quiqui 
chap tak quib chi tzij chi n-ta rokxic; 


» 

TITO 3 


xak ma coj retalil che tak ujer tzij chi 
to' xqui ch'ob i catit qui mam; xak ni'pa 
i to' quiqui rayij ch'o'oj, cha jec'a awib 
си. Хак ma сој retalil chique i to’ quiqui 
tzucuj ch'o'oj chirij usuc' i 'atbal tzij 
tz'ibtal can rumal i mam Moises. Ma 
min awib cu' ni'pa i quiqui 'an queje ile, 
man n-tu chac tak ile, xak n-ta jun 'utz 
co'on chiwe. 

10 Xui-ri, we 'o jun chi to' aj yacol 
ch'o'oj chiquixol i kachalal, cha pixbaj 
jumul o camul chi cu mayij u 'onquil. 
We n-cu coj taj, te'uri chawesaj bic. 

1 Queje cha 'ana ile che, man rumal i 
wach ca tijin chu 'onquil, aweta'am "uri 
chi yojtajnak chic u nojbal. Are i mísmo 
u mac-le cu 'alijinsaj che chi 'o u chac ca 
'elsax bic. 


I q'uisbal pixbanic che i ma Títo 


12Yin in ch'obom chi quin tak bi i ma 
Artémas awu, o pent are i ma Tíquico. 
Are cuponic, yet cha "ana pen cat сип 
wu chila pa tinimit Nicópolis, man 
in ch'obom chi іп 'o chila pa 'alaj. 131 
licenciádo ma Zénas, xak i ma Apólos, 
che a to ru' i qui viáje wach i rajwaxic 
chique; che a to che, ni'pa i cat tiqui 
che, man "utz n-ta co'on palt chique. 141 
katz ka cha' chila, cwaj yin que naw chu 
ya'ic quib chu 'onquil і 'utz, хак chiqui 
to'ic pachin 'o rajwaxic chique. We xe 
naw che, que'el 'uri je 'utz che u chac i 
Kajwal. 


I ma Páblo cu tz'onoj i 'utz 
re i Dios piquiwi 

I5Ni'pa i је 'o wu yin мага] quiqui ya 
pan rutzil a wach. Xak cha ya rutzil qui 
wach ni'pa i c'ax que ka na chila chi xak 
jun u cubibal ka c'ux си che i Kajwal. 
Quin tz'onoj che i Dios, chu ya ni rutzil 
u c'ux piwi yix iwonojel. Amen (queje ile 
cwaj). 


I U WUJ I SAN PÁBLO CHE I 
MA FILEMON 





1үіп in a-Páblo chi іп 'o pa cárcel 
rumal re i Jesucrísto. Junam ги’ i 
kachalal a-Timotéo, quin tz'ibaj bi i 
wuj-i chawe yet, ma Filemon; yet lic at 
kachi'il che i ka chac, chi lic c'ax cat ka 
na'o. ?Xak caka ya pan rutzil qui wach 
i jutzobaj je re i Dios chi quiqui mol 
quib pawachoch yet, xak che i kachalal 
ati Apia, xak che i ma Arquípo, chi 
lic kachi'il che u chac i Kajwal. 3Cwaj 
yin ca q'uiji ni 'utz piwi, xak ca q'uiji 
ni quicotemal pi c'ux chi ca pe ru' i ka 
Kajaw Dios, tak i Kajwal Jesucrísto. 


I ma Filemon, nim i c'axnabal u 
сих, xak lic cul и сих che i Kajwal 


^Yin, nic are wi, are quin tz'onoj che 
i Dios, xak quin tioxij che awumal yet, 
5man in tom rason chi nim i c'axnabal 
a c'ux chique conojel i je re i Dios, xak 
lic cul a c'ux che i Kajwal Jesus. ° Yin 
lic quin tijin chu tz'onoxic che i Dios 
piquiwi ni'pa i qui cubam qui c'ux che i 
Kajwal rumal i nim laj u cubibal a c'ux 
yet che. Quin tz'onoj che chi que u to 
chu tayic u be ronojel tak i 'utz chi ca pe 
ракамі rumal i Kajwal Jesucrísto. 7Lic 
quin quicotic xak 'o mas u cowil in c'ux 
rumal i c'axnabal a c'ux yet chique i je 
те i Dios; awumal yet wachalal, lic 'o и 
cowil qui c'ux ique. 


I ma Páblo xu tz'onoj jun pawor che 

i ma Filemon, tobal re i a-Onésimo 

8Rumal ile, 'o jun pawor cwaj quin 
tz'onoj chawe. Katzij, yin rumal in patan 
u yom i Crísto chwe, 'o pin'ab cat in tako 


wach i rajwaxic ca 'ano, ?xui-ri, n-quin 
'an taj, xa quin tz'onoj pawor chawe chi 
ca 'an na chwe xa rumal i c'axnabal a 
c'ux. Yin, chi in a-Páblo, in rij chic, хак 
in ’o prexil rumal re i Jesucrísto, !?quin 
tz'onoj chawe cha 'ana jun 'utzil chomal 
che i a-Onésimo. Ire-le xe'el chwe pacha 
mer wac'al гита] i Jesucrísto; queje ile 
xe'el chwe waral pa cárcel. 

1 Јеја canok i a-Onésimo-le, xo'on 
che rib lic n-us ta laj тосот chawe*, 
xui-ri wo'or cu rik tan chic u chac 
chawe, y xak chwe yin. !?Wo'or quin 
tak chubi awu. Cha c'ulaj na awu 
pacha in c'ulaxic yin ca апо. !3Lic 
xwaj te yin chi ire ca canaj wu' pacha 
a quexel yet, cu tobej-we. Lic cu rik te 
u chac chwe tz'akat in 'o pa cárcel; in 
tz'apilic xa rumal i 'utz laj tzij chi quin 
paxsaj. !^Xui-ri, n-xwaj ta хіп гапо chi ca 
сапа] wv’, we n-queje ti ile ca ch'ob yet. 
N-cwaj ta quin 'an pen chawe we ca 'an 
i pawor-le chwe; n-cwaj taj we n-are ti a 
rayijbal yet. 

15 Мокха queje xraj i Dios ile che i 
a-Onésimo: chi xel jub? ами’ тап wo'or 
са 'e chic awu y са q'uiji awu' ronojel 
"jj sak. 161ге wo'or, n-to' ta тосот chic, 
mas "o chic и "ij; ire lic jun awachalal 
chi lic c'ax na ca na'o. Yin katzij lic c'ax 
quin na'o, xui-ri yet lic mas сах ca na ni 
ire chinwach уіп. C'ax са na na man ’utz 
laj mocom, péro mas c'ax ca na na wo'or 
man awachalal chic rumal i Kajwal. 

17 Yet, we lic in awachi'il chi сах quin 
a na'o, cha 'ana i pawor-i chwe: cha 
c'ulaj i a-Onésimo awu cha 'ana che 





21.11 Queje ile xu bij i ma Páblo che, man reta'am chi xa 'anmajnak i a-Onésimo ru' u patron. 

pacha yin quin a c'ulaj. 18е 'о u mac u 
anom chawe, xak we 'o u c'as awu, yin 
quin tojo. 19 Quin tz'ibaj i tzij-i ги in аЬ 
yin: Yin, chi in a-Páblo, lic quin toj na. 
Queje ile quin ап na tupu yet ?% i pacha 
а cas уги”, man wumal yin a rikom a 
c'aslemal chuwach i Dios. Ile n-tu chac 
quin c'unsaj cha c'ux, xui-ri, xin bij na. 
20Rumal-i wachalal, cha 'ana i pawor-le 
chwe rumal re i Kajwal; cha cubsaj in 
c'ux pacha ca majawic man oj kachalal 
kib rumal i Crísto. 

?! Quin tz'ibaj ігі chawe, man weta'am 
chi lic cat cojon na che in tzij, xak ca 'an 
na mas puwi ile chi іп опот chawe. 
22Xak cha yijba pa quin q'uiji wi are 


» 


FILEMON 


quin upon tan chic iww. Queje cha 'ana 
ile, man cul in c'ux che chi Dios cu ya 
na chiwe wach i tz'onom che, chi quin 
upon na chi solixic. 


Q'uisbal rutzil u wach 


?23Xak i ma Epáfras chi 'o уи’ cu 
ya pan rutzil a wach; ire wachi'il pa 
cárcel rumal re i Jesucrísto. 24 Хак i ma 
Márcos cu ya pan rutzil a wach, xak 
queje i ma Aristárco, xak i ma Démas, 
xak i ma Lácas chi quin qui to rw u 
chac i Kajwal. 

?5 Cha q'uiji ni 'utz re і Kajwal 
Jesucrísto piwi yix. Amen (queje ile 
cwaj). 


I WUJ TZ'IBTAL CHIQUE I 
AJ HEBREO WINAK 





Iu tzij i Dios, lic are u C'ojol 
ire xol u bij chake 


1 11 Dios, are xraj cu bij и tzij chique 
i katit ka mam ujer, xu ya u tzij 
piqui jolom i je ajbil u tzij, te'uri ique 
xqui bij u tzij chique i winak. Q'uialmul 
xu bij jutak paj tzij chique, jalajuj tak 
u 'onquil xu 'ano are xu ya wi u tzij 
chique. ?Xui-ri wo'or, pa tak q'uisbal 
’ij, lic are u C'ojol xol u bij и tzij i Dios 
chake. Are u C'ojol-le xyijbaw i caj, i 
jyub ta'aj, i "ij, i iœ’, і ch'umil. Хак u bim 
can i Dios chi co'on panok, 'is cu ya 
pu'ab и C'ojol wach tak i 'olic. Che i 
u C'ojol-le cakil wi u tzunbal u chomal 
i Dios; che ire cakil wi i nim laj u 'ij 
i Dios. Pacha i Jesucrísto, xak queje i 
Dios. Are i Jesucrísto ca uc'aw ru' u tzij 
ronojel wach i "olic, ги’ u tzij chi lic nim 
u cho'ab. Are xutzin che u patan, chi 
are i relsaxic i ka mac chikij, te'uri xa 'e 
chicaj, y xcubi pu wikabim i ka nim 1а] 
Dios chila. 


I и C'ojol i Dios, 'atz u 'ij 
chiquiwach i ángel 
^Xa "alijinic chi u C'ojol i Dios, 'atz u 
"ijj chiquiwach i ángel, man і и Kajaw u 
уот u patan chi mas 'o и ij chuwach i 
que ique. 51 Dios xu bij che: 
Yet at in C'ojol; 
woor in уот a c'aslemal*. 
Queje ile xu bij che u C'ojol, péro mi ta 
julaj u bim ile chique i ángel. Xak xu bij 
i Dios i tzij-i: 


Quin 'an che wib in u Kajaw ire; ire 
are ni in C'ojol^. 
(Queje ile tz'ibtal canok.) 
6Xo'on panok, i Dios, are xu tak li 
и C'ojol chi 'atz* и ij, waral chuwach i 
jyub ta'aj, xak xu bij: 
Conojel i ángel chiqui cojo u 'ij i 
wac'al. 
(Queje ile tz'ibtalic.) 
7] wuj re i Dios xak queje iri cu bij: 
I Dios cu ап chique i ángel chi jeu 
takon; 
je pacha tew; je pacha u rep а’. 
$Xui-ri, che u C'ojol, queje iri cu bij: 
Yet at Dios, i a patan are i 'atbal tzij 
chi n-tu q'uisic. 
I 'atbal tzij chi ca апо, lic suc'ulic. 
? Yet lic cawaj i suc'ulic, tzel cawil i 
n-suc'ul taj, 
rumal-i i Dios, chi a Dios yet, at 
u chom, xak u yom jun nim laj 
quicotemal chawe, 
mas nim a quicotemal chiquiwach 
awachi'il, man yet at 'atol tzij. 
(Queje ile tz'ibtal chupam i уги) re i 
Dios*.) 
10 Хак cu bij: 
Yet, Kajwal, chu xebal "ij sak, xa 
yijba i jyub ta'aj; 
xak ги a "ab xa yijba i caj. 
11 Ni'pa ile ca q'uisic, péro yet n-ta a 
q'isic. 
Ronojel ile ca 'elabic, pacha jumolaj 
c'ul. 
1? Ronojel ile, ca bus na pacha ca 'an 
che jun c'ul; 

ronojel ile ca jaltajic pacha jun 
winak cu jal и ^ш, 
Péro yet n-cat jaltaj taj, xakia 
c'aslemal n-tu q'uisic. 
(Queje ile tz'ibtalic/.) 
13] Dios mi ta julaj u bim iri che jun 
ángel: 
Chat cul pin wikabim, c'a que in ya 
na pawakan i je aj ch'o'oj aww. 
Xui che u C'ojol xu bij i Dios ile*. 
1^Conojel i ángel xa је tewalil, je rajchac 
i Dios; que u tak chi qui to'ic i winak 
pachin que 'el na chi sak. 


Mako'taj can i tzij chi 
'elsabal-ke chi sak 

PAlaj'uri chi nimniu'ijiu 

C'ojol i Dios chiquiwach i ángel, 
rumal-i 'o u chac сака сој retalil che i 
sak laj tzij chi ka tom che i Jesucrísto, 
queje ile n-cako'taj ta can i 'utz laj be. 
20'опот lok, i ángel xqui bij u tzij i 
Dios chique i winak; xa "alijinic chi 
sak laj tzij. Ni'pa i xqui kelo, ni'pa i 
n-xqui coj taj, xqui toj i qui mac pacha 
ca majawic. ? Bay, i tzij chi ka tom yoj, 
nim ni и "ij chuwach i tzij chi xqui ta 
ique; lic are i tzij re i kelbal chi sak. 
Rumal 'uri, nim ni tojbal mac ca pe 
ракамі yoj we n-caka 'an ta cas che. 
Are nabe xelsax u bixquil i kelbal chi 
sak-le, lic are i Kajwal xbinic. Xo'on 
panok, ni'pa i qui tom wach i xu bij ire, 
xquilo chi sak laj tzij i xu bij; te'uri ique 
xqui c'ut chake. ^N-xui ta ique xqui c'ut 
chake chi lic katzij i tzij-le, xak i Dios 
mísmo u c'utum ile chake ru' nimak tak 
milágro, ги nimak tak séña, хак nimak 
tak 'anic, c'utbal-re u cho'ab; xak xu ya 
iu Tewal chake, tobal-ke chu 'onquil 
wach tak craj i Dios chake. 


I Jesucrísto, chi rajaw i 'elbal 
chi sak, lic winak xa 'an che 
5I Dios nu yom ta piqui'ab i ángel 
we que rajawin puwi i jyub ta'aj chi 
cakil na co'on panok, are ile are i 
jyub ta'aj chi quin tijin chu bixquil-i. 


HEBREOS 1, 2 


$Ne te are ique; xe'elok pacha xu bij i 
achi ujer chi tz'ibtal canok: 
Kajwal, ¿Wach nawi Ка 'ij yoj oj 
winak, 
chi nic are wi oj 'o pa сих? 
¿Wach nawi ka 'ij yoj chi to’ oj 
winak, 
chi lic ca tij a "ij che i ka chajixic? 
7Iqui ij i winak laj xak jun ги’ qui 'ij 
i ángel, 
xui-ri xa 'atal ’ij chi i ka ’ij yoj n-nim 
taj chuwach i que ique. 
А уот chique i winak chi 'o na qui 
"jj lic nim, 
xak a yom chique chi que 'ataw na 
tzij puwi ronojel i a 'anom. 
8Ronojel wach i "olic, a уот piqui'ab. 
(Queje ile tz'ibtal сапок".) 

Chi caka ta wi chi ronojel піра 'olic, 
i Dios u yom piqui'ab i winak; n-ta xak 
'antalic we n-ca ya' ta piqui'ab. Katzij, 
maja na ca 'iltajic chi caka "at tzij puwi 
ronojel wach i "olic, ?xui-ri сој tijin chi 
rilic i Jesus. Are ire chi i Dios xu 'an 
achi che, péro xa 'atal 'ij; xa 'atal 'ij 
xkaj jub? u "ij chiquiwach i ángel. I 
Dios, rumal u c'axnabal u c'ux chake, xu 
ya'o chi i Jesus ca camsax piqui q'uexel 
conojel i winak. Wo'or cocsax i nim laj 
и "ij и chomal rumal i uyej xu tij кита 
yoj. 

10 Ronojel wach i 'о]іс, аге i Dios 
'anawnak, man queje ile xraj ire, xak 
cu rik u chac che. Xak craj i Dios chi 
je ni'pa і rac'al 'is 'o que ique chila 
chicaj ги’ ire. Rumal-i xo'on che i 
Jesucrísto chi xu tij ni uyej waral 
chuwach i jyub ta'aj, tz'akatsabal re u 
patan chi u ch'obom i Dios. Queje ile 
xe'elok chi Tolke lic tz'akatnak u chac. 
lllre chi са 'elsaw i ka mac chikij, 
xak yoj chi coj resaj chupam i ka 
mac, konojel 'is oj rac'al i Dios junam 
ги’ ire. Rumal-i, i и C'ojol i Dios n-ca 
q'uix ta chu bixquil chi oj katz ka cha' 
kib ги’ ire. 12 Keta'am ile, man queje 
iri u bim: 

Cat in lap na chique i watz in cha’, 

xak quin bixaj a 'ij chiquiwach ni'pa 
i qui molom quib, quin cojbej-re 
aij. 
(Queje ile xu bijt.) 
13Xo'on panok, xu bij tan chic: 
Yin, quin cuba ni in c'ux che i Dios, 
cu tobej na we. 
Xak xu bij: 
Chi in о wi си’ i wac'al chi i Dios u 
yom chwe*. 
(Queje ile tz'ibtalic.) 

141 rac'al chi cu bij-i, je winak, 'o qui 
ch'acul; xak i Jesucrísto are xc'un chi 
chuwach i jyub ta'aj, xak 'o u ch'acul 
pacha que i winak. Queje ile xc'unic 
cu yabej rib che i camic, kajsabal ге и 
cho'ab i jun chi rajaw i camic. Аге i jun- 
le are itzel. I^Queje xu "an i Jesucrísto 
ile, 'elsabal-que chi sak ni'pa i je chaptal 
rumal i qui xibriquil; man ique, chi 
calaxic lok, lic xqui xij quib che i camic. 
16 Katzij, i Jesucrísto n-are ti aj tolque i 
ángel, ire aj tolque i winak; ire xc'unic, 
que u tobej i je u muk u xiquin i mam 
Abraham. 1? Rumal.i, 'o u chac xyiji chi 
winak pacha yoj, chi oj katz ka cha' kib 
ги. Queje ile ca majawic chi хи 'ano, 
man are xu rik i 'ij chi coc che u patan 
chi 'atz laj ај cojol ka tzij chuwach i Dios, 
lic cril na to'bal ka wach, lic ca bison 
na rumal wach tak i rajwaxic chake. I 
camic chi xu jach wi rib, are i tojbal re 
i ka mac yoj chuwach i Dios. !8 Wo'or 
que u to pachin i je 'o pa tak "ilbal-re 
we n-que tzak ti ique chupam i qui mac, 
man xak ire xu tij uyej, xu tij i c'ax, 
"ilbal-re we n-ca tzak ta chupam jun mac. 


I Jesucrísto, 'atz u 'ij 
chuwach i mam Moises 


3 1Ix watz in cha,, chi lic ix re chic 

i Dios, ix sic'tal гита] i Ta chicaj, 
rumal-i, chix ch'obon che i Jesucrísto: 
are ire taktal lok rumal i Ta, are ire 
i 'atz laj aj cojol ka tzij chuwach i Dios 
ni'pa i ka yom ka c'ux che u c'utunic ire. 
?] Jesucrísto lic xu tz'akatsaj u patan 

yatal che rumal i Dios, pacha xo'on i 
mam Moises ujer, chi lic xu 'an u patan 
chuwach i Dios, lic xruc'aj u tzam chique 
i rac'al i Dios ujer. 3I Jesucrísto mas 'ou 
"jj chuwach i mam Moises, pacha jun aj 
'anol ja, mas 'o u "ij chuwach i ja chi cu 
'ano!. ^I tak i ja, 'o ni que 'anawic, xui-ri 
are i Dios are xa 'anaw ronojel wach 

tak i 'olic. 51 mam Moises, pacha 'utz 

laj ajchac, 'utz u patan и 'anom chique i 
rac'al i Dios. Are і u patan і mam Moises, 
xu Cut jub? chique wach cu '"alijinsaj 

ni Dios chique co'on panok. Xui-ri, i 
Jesucrísto n-are ta to' ajchac, lic аге u 
C'ojol i Dios, chi mer Rajaw ja. Lic 'utz 

и patan си гап piquiwi і rac'al i Dios, у 
yoj i oj rac'al-le, xui-ri we n-caka sach ti 
u cubibal ka c'ux che i Kajwal, chilam 

i quicotemal chi caka na wo'or rumal i 
"utz chi caka tij ги’ i Kajwal co'on panok. 


I winak je re i Dios, quiqui 
rik i uxlanem ru? 


7Rumal-i, chaka 'ana pacha cu bij u 
Tewal i Dios. Chupam u wuj i Dios cu bij 
i tzij-i: 

Woor we yix qui ta и ch'awbal i 
Dios, 

8 mi гап co che iwib, mi kel 'uri и tzij 
pacha xqui 'an iwatit i mam ujer 
pa tak jyub tz'inilic. 

Ique xqui tij и "јо! i Dios, (y xqui 
petsaj i roywal). 

9 (I Dios xu bij): І iwatit i mam chila 
xqui tij wi in 'ijol, tupu cuarénta 
junab xquil u q'uial milágro chi 
xin гапо, tobal-que. 

1? Rumal-i xpe woywal chique i winak- 
le. Xin bij: 

“Ique lic quewi je sachnak piqui c'ux; 
n-cacaj ta que bin chupam i utz 
laj be we yin,” xin cha. 

11 Rumal-i, xpe woywal chique, y хіп 
bij: ^Katzij, lic n-quin ya ta chique 
chi que oc che i uxlanem wv yin." 

(Queje u tzij i Dios ile chi tz'ibtal 
canok".) 

12Wachalal, chi апа cwent iwib, mok 
'o jun chiwe, chi n-'us ti u nojbal. Mok 
rumal ile, n-craj ta cu cojo, y cro'taj can 
"uri i Dios c'aslic. 13 Are i chi апа, chi ya 
и cowil i c'ux chiwach "ij ij. Miwoy'ej 
jun chic "ij; chi 'ana wo'or, mokxa 'o jun 
chiwe ca t'ortaj na rumal i mac atzalal, y 
co'on co che rib xa гита]. 14 Мап 'o ke yoj 
ru' i Crísto we lic n-caka sach ti u cubibal 
ka c'ux che; pacha u jekic xka 'ano, xak 
queje chaka q'uisa wi. 15Cha c'un chi c'ux 
i tzij-i chi tz'ibtal chupam u wuj i Dios: 
Woor, we yix qui ta u ch'awbal i 
Dios, mi 'an co che iwib; 
mi kel "uri и tzij pacha xqui ап 
iwatit i mam ujer. 
(Queje ile tz'ibtalic".) 
l6Quin tz'onoj 'ut: éPachin queje xe 
anaw ile? éPachin xqui ta и tzij i Dios y 
xo'on panok n-xqui гар ta chic cas che? 
Je are ique mísmo chi mam Moises xe 
resaj li pa tinimit Egípto. 17 Је pachin i 
winak chi cuarénta junab xpe roywal i 
Dios chique? Je are ique mísmo chi qui 
tom u tzij i Dios péro xe macunic y xe 
cam chila pa jyub tz'inilic. 18 ¿Je pachin 
i winak u bim i Dios chi lic n-quiqui rik 
ti uxlanem ги”? Mísmo je are ique chi 
xqui kelo. !?Chi 'uri, cakil wi chi n-xya' 
ta chique xe oquic, man n-xqui cuba ti 
qui c'ux che u tzij i Dios. 
4 1 Мака 'an yoj "ut pacha xqui 'an 
ique, chi xqui kelo wach xu bij i 
Dios chique. I Dios xu sujuj i uxlanem 
chique ujer, xak u sujum jun ka uxlanem 
yoj. Xui-ri, chi апа cwent mokxa "o jujun 
chiwe chi n-que oc ta che i uxlanem-le. 
?Xak yoj, ој queje pacha i katit ka mam, 
i Dios u bim chake chi coj resaj na chi 
sak. Xui-ri, maka 'an yoj pacha xqui 'an 
ique; ique n-ta xu chacuj chique; tupu 
xqui ta u tzij, n-xqui coj taj. ?Xui ni'pa i 
ka cubam ka c'ux che i Kajwal Dios coj 
oc na che i uxlanem chi sujtal rumal ire. 
Keta'am ile, man i Dios xu bij i tzij-i: 
Хре woywal chique y xin bij: ^Katzij, 
lic n-quin ya ta chique que oc che 
i uxlanem wu' yin." 


» 


HEBREOS 3, 4 


(Queje ile xu bij^ man ique n-xqui cuba 
ti qui c'ux che.) 

I Dios, are xu bij i tzij-le, ах и yijbam 
wi i uxlanem-le, са chu xebal li 'ij sak. 
^Keta'am ile, man chupam и wuj i Dios 
queje iri tz'ibtalic: 

I Dios xu 'an ronojel u chac, te'uri 
che wukub 'ij xuxlanic. 
(Queje ile tz'ibtalic?.) 
5Y cakil chic jun tzij chi cu bij: 
N-quin ya ta chique que oc che i 
uxlanem chi in yijbam chique. 
(Queje ile xu bij i Dios*.) 

6Сгај i Dios chi о i са que oc na che 
i uxlanem-le, man i winak chi xqui ta i 
"utz laj tzij re i Dios ujer, n-xqui гар ta cas 
che, rumal.-i, n-xe oc ta che i uxlanem- 
le. 7Xui-ri, i Dios и ch'icom jun chic 'ij. 
Xo'on panok xu bij chic i tzij-i chique i 
winak; *wo'or" xcha. I tzij-le xu ya pu 
jolom i mam David. Rumal-i, i nam 
David xu bij i tzij-i chique i winak: 

Wo'or, we yix qui ta u ch'awbal i 
Dios, mi арп co che iwib. 
(Queje ile xu bij") 

8(Rumal-i, keta'am chi c'o i ocbal 
che i uxlanem, man xu bij i mam David 
i tzij-le.) Katzij, i qui c'ambeal i catit 
qui mam ujer, chi mam Josue u bi, xe 
u c'am bi che jun c'olbal uxlambal que. 
Xui-ri, n-are ti mer uxlanem chi cu bij 
i Dios waral-i. We tene are ile, n-xu bij 
tene i Dios-i, chi 'o chic jun "ij. °Rumal-i 
keta'am c'o jun uxlanem sakil que i 
winak chi je re i Dios !? man ni'pa i que 
oc pa uxlanem chi u yijbam i Dios, que 
uxlan "uri che tak wach i quiqui апо, 
pacha i Dios; ire uxlan-nak chic che u 
chac. 11 Chaka апа pen "uri koquic che 
i uxlanem sujtal chake rumal i Dios. 
Maka 'an pacha xqui 'ап i katit ka mam 
chi xqui kel u tzij i Dios y xe sach rumal. 

12Man і u tzij i Dios lic c'aslic; lic о u 
cho'ab. І u tzij i Dios xak jun ги’ pacha 
jun ch'ich' jutut и tzam, chi c'ulala 'o 
u ware; naj coc wi chupam i ka c'ux, 
chupam i kanima. Cu 'alijinsaj wach tak 
u rayijbal i kanima, xak wach tak i cu 

HEBREOS 4, 5 


ch'ob i ka jolom. !? Ronojel піра i "olic, 
n-ta xak cruwaj rib chuwach Dios man 
'is are ire 'anawnak. Ronojel ’is 'o chi sak, 
"^is ch'analic; chuwach ire n-ta ch'uktal 

u wach. Co'on panok konojel caka bij 

na chuwach ire wach i ka 'anom chi 
chuwach i jyub ta'aj. 


Are i Jesucrísto are i 'atz laj aj 
cojol ka tzij chuwach i Dios 
1^Yoj wo'or, 'o jun 'atz laj aj cojol 
Ка tzij chuwach i Dios; are ile, аге i 
Jesucrísto chi u C'ojol i Dios. Ire xoc 
chila ru' i Dios, ocsabal ke yoj. Rumal-i 
chaka jicba i cubibal ka c'ux che i 
c'utunic chi ka сојот. !5Are ire, are jun 
aj cojol ka tzij chi cril to'bal ka wach, 
man reta'am xa oj winak, chi n-ta kas ka 
cho'ab. Xak ire lic xu na'o ni'pa tak i c'ax 
caka tij yoj, 'ilbal-re che we са macunic; 
xui-ri, n-ta jun и mac xu апо. 16Rumal-i 
chaka cowirsaj ka c'ux che i tejebic ru' i 
Dios, chi c'ax сој и na'o. Ire cril ni to'bal 
ka wach y cu ya ni utzil chomal chake, 
are ’o tak rajwaxic chake. 
1T'atz Јај aj cojol q'uexelaj que i aj 
Israel are jun achi chatal chiquixol 
i winak. Ire, are yatal chic u patan, cu 
coj qui tzij i winak chuwach i Dios, cu 
coj qui q'uexel, cu sujuj chicop chi cu 
poroj chuwach i Dios, tojbal re qui 
mac i winak. 21 aj cojol q'uexelaj-le, lic 
winak, n-ta kas u cho'ab; rumal-i 'o u 
nimal u c'ux chique i winak chi que 
macunic, chi n-kas ta queta'am i sak laj 
tzij, xa je sachnak. ?I aj cojol q'uexelaj- 
le, xa winak, rumal-i 'o u chac cu sujuj u 
q'uexel ire mísmo chuwach i Dios, tojbal 
re u mac; queje u cojic u q'uexel cu 'ano 
pacha cu 'an chique i juban winak. 
^Mi jun tọ’ co'on ’atz laj ај cojol 
q'uexelaj che rib; n-ca majaw taj. Xui i 
Dios ca yaw i nim laj patan-le, pacha xu 

ya che i mam Аагоп° ujer. 5Xak queje 
i Jesucrísto. Ire n-to' ta xu min rib che 
i patan-le, аге i Dios xyaw i nim laj u 
patan-le che, man u bim che: 
Yet at in C'ojol; wo'or іп уот a 
c'aslemal. 
(Queje ile xu bij*) 

$Xak "o jun chic tzij chupam i wuj rei 

Dios chi cu bij queje iri: 
Yet at aj cojol qui q'uexel i winak 
chinwach chi n-tu q'uisic a patan. 
Xak jun a patan pacha re i mam 
Melquisedec" ujer. 
(Queje ile tz'ibtalic".) 

7 O'onom lok, i Jesucrísto are 'o chi 
chuwach i jyub ta'aj, reta'am chi i Dios 
'o pu'ab cu to chuwach i camic. Rumal-i, 
xo'ic xu tz'onoj u tobal che; co xch'awic 
are xu tz'onoj che. I Dios lic xu ta wach i 
xtz'onox che, man i Jesucrísto u yom rib 
pu'ab, wach сга] i Dios. 8N-rumal ta che 
we u C'ojol i Dios, lic xu tij ni uyej chi 
chuwach i jyub ta'aj; xo'on cas che i Dios, 
tupu xu tij uyej chu апіс ile. ?Queje ile, 
i Jesucrísto xe'elok jun Tolke chi lic n-ta 
palt che, rumal.i, ire rajaw i quelbal i 
winak chi sak. Ni'pa i quiqui coj u tzij 
ire, quiqui rik jun qui c'aslemal n-tu 
q'isic. 1?Rumal.-i, i Dios xu ya u patan 
chi ’atz laj aj cojol qui q'uexel i winak 
chuwach ire, pacha u patan i mam 
Melquisedec ujer. 


Chi 'ana cwent mokxa 
quiwo'taj can i Jesucrísto 


1 Со te mas cwaj quin bij chiwe 
che ile, xui-ri, n-quin bij taj; сах u 
'alijinsaxic chiwe, man сах u majic usuc' 
qui апо. !?Ujer tan, quix tijin chu tayic 
u tzij i Dios; ca majawic ix aj c'utunel 
chic-re. Xui-ri, n-queje ti ile; xa 'o u chac 
ca jek tan chal u c'utic chiwe ni'pa tak 
i n-c'ax ta ca 'anic. Ix pacha ix ral tak 





5 5.41 тат Aaron аге i nabe ’atz laj aj cojol q'uexelaj chuwach i Dios. Ire u cha’ i mam Moises, y xcha' 
rumal i Dios, co'onbej re i patan-le are xe 'el li aj Israel piqui'ab i aj Egípto winak ujer. (Exodo 28:1-30:10) 


15.5 Sálmo 2:7 


“5.6 I mam Melquisedec аге jun ај cojol qui q'uexel i winak chuwach i Dios, xak are jun 


'atol tzij. I mam Abraham ujer xu ya u sipon che, tioxbal-re che i Dios; lic q'ui xu ya che (Génesis 14:18-20). I 
mam Melquisedec 'o mas u 'ij chuwach і mam Aaron chi xak xo'on panok 'o u patan chi 'atz laj ај cojol 
q'uexelaj, man ire xa jun chique i u muk u xiquin i mam Abraham. I Crísto queje u patan pacha i rei mam 
Melquisedec ujer, man ire aj cojol q'uexelaj, xak 'atz laj 'atol tzij. (Xui-ri, i Crísto xu ya rib piqui q'uexel i 


winak chuwach i Dios. "5.6 Sálmo 110:4 

ac'alab chi c'a que tz'umanic, chi c'a 
maja quiqui tij wa. !?Ique chi с'а maja 
quiqui ta u be pachique i 'utz chuwach 
i Dios, c'a pacha que tz'umanic, n-ti qui 
no'oj. !^We quiqui tij chic i wa, уа je 
nimak chic, 'o chic 'uri qui no'oj. Ya ujer 
tan u c'amom chic rib chique chi quiqui 
cha i 'utz; n-cacaj ta chic i mal. 
6 1Rumal-i, chaka maja bi ka be; 
choj q'uiyok c'a coj o'on na achiab. 

Ya iweta'am chic i nabe c'utunic che i 
Jesucrísto; chix ic'aw chuwach i nabe 
tak tzij-le; chi nawsaj mas iwib puwi 
tak ile. Maka camulij chic u bixquil i 
ax keta'am wi. Ya ujer tan xiwo'taj can 
u 'onquil tak i n-ta co'on-re chiwe. Ya 
ujer tan ix nawnak chic chi 'o u chac qui 
cuba i c'ux che i Dios. ?Xak ujer tan ix 
nawnak chic che wach usuc' i u kajsaxic 
ya piwi. Ujer tan iweta'am chic usuc' u 
ya'ic i 'ab piquiwi iwachalal, petsabal re 
u Tewal i Dios piquiwi. Ya ujer tan i tom 
yix chi ca c'un chic sak chiquiwach i 
camnak; xak iweta'am wach i tojbal mac 
chi n-tu q'uisic ca pe na piquiwi i ne te 
re i Dios. Ya ujer tan iweta'am ronojel 
ile. Ile xa are u xebal i tzij c'ut-tal chiwe. 
3Choj ic'aw che i nabe tzij-le, chaka 
maja chubi juban chic, we cu ya i Dios 
chake caka 'ano. 

^Chi 'ana cwent, man ni'pa i caco'taj 
can i Dios éwach nawi i cuponic tan chic 
ru'? Man xe bin te'ek chi sak, xak qui 
nom i utzil chomal re ire chique, xak 
qui nom і и Tewal pa canima. »Quilom 
chi u tzij i Dios, lic 'utz. Хак qui nom і и 
cho'ab і и Tewal i Dios che i c'ac' laj qui 


» 


c'aslemal chi и уот i Crísto che tak i 'ij-i. 


$Pachin i caco'taj can ile, xa xqui xutuj 
uri i utzil chomal re i Crísto, rumal-i, 
n-ta chic quelbal chi sak. N-taj, man 
pacha que tijin tan chic chu camsaxic u 
C'ojol i Dios chuwach i cruz, xa que tijin 
chu ya'ic u quix chiquiwach i winak. 
7Je pacha ulew chi n-tu chac, chi 
п-со’оп ti ticon che, tupu q'uialmul cu 
tij jab. Xui-ri, i ulew chi cu ya i ticon 
chique i que chacun chuwach, ile "utz laj 
ulew 'uri; i Dios cu ya 'uri utzil chomal 
che. 8Péro i u wach ulew we xa q'uix 


» 

cu ya'o, we xi xa mal laj 'es cu ya'o, n-tu 
chac "uri; 'o па 'uri chuwach ca c'okox 
rumal i Dios, y pa q'uisbal-re, ca poroxic. 


I Dios katzij co'on na 
pacha i u bim chake 


?Katzij, queje in bim ile chiwe, ix 
wachalal, xui-ri n-kas ta quin c'achir 
chiwe yix chi lic quix waj. Cul in c'ux 
che chi quix tijin chu 'anic i 'utz chi ca 
majaw chiwe; qui 'ano man ix 'elnak 
chupam i тас. !? Man i Dios, suc'ul i 
cu гапо. N-cu sach ta chu c'ux wach i 
"utz i 'anom yix; n-cu sach ta chu c'ux i 
c'axnabal i c'ux yix chique i je re i Crísto 
chi quiqui tij uyej. Хі 'alijinsaj chi lic 
сах qui na i Dios are xe i to ique. Хак с'а 
are quix tijin chu апіс wo'or. !! Lic cwaj 
yin chi yix chi jujunal mi sach i rayijbal 
chu 'onquil i 'utz-le. We queje і c'ux yix 
ile c'a ра q'uisbal 'ij, iweta'am "uri chi 
qui rik ni chomal chi iwoy'em. 12Смај 
yin mi c'ayo, chi 'ana pacha quiqui 'an 
ique chi qui rikom ronojel i u sujum i 
Dios chique. Xqui rik na, man xcubi qui 
c'ux che i Kajwal, xak n-xba'crij ti qui 
c'ux chi roy'exic ile. Queje ile chi 'ana 
yix. 

130ueje ile xu 'an i mam Abraham 
ujer. Dios u bim can che i mam Abraham 
chi co'on panok cu 'an nim laj utzil 
chomal che. Are xu bij i tzij-le, i Dios 
xu cuxtaj rib, man n-ta jun chic 'atz u 'ij 
chuwach ire. Queje ile xu 'ano, c'utbal-re 
chi katzij i xu bij che i mam Abraham. 
14Xu bij che: "Katzij, nim laj utzil 
chomal quin 'an na chawe y quin ya na 
chawe que q'uiar ni a muk a xiquin," 
xu bij. 151 mam Abraham n-xba'crij tu 
c'ux chi roy'exic wach u bim i Dios che. 
Xo'on panok, xu rik i utzil chomal chi 
bital che rumal i Dios. 161 winak, are 
cacaj quiqui 'alijinsaj chi katzij wach i 
quiqui bij, quiqui cuxtaj u bi jun chic chi 
'atz u "ij chiquiwach ique. We xqui bij ile, 
te'uri cuxlan i tzij. 7 Queje xu ап i Dios 
ile. Xraj ire chi caquetamaj iu muk u 
xiquin i mam Abraham chi katzij cu 'an 
ni ire pacha i u bim, pacha i u ch'obom. 
Rumal-i, n-xui ta xu bij chique wach i 

cu гап па, xak xu cuxtaj rib ire chique, 
c'utbal-re chique chi quiqui rik na wach 
и sujum chique. !$Queb tzij 'uri xu bij і 
Dios. Nabe, xu bij chique chi cu 'an utzil 
chomal chique; i Dios n-ca t'oron taj. 
Te'uri, i ucab, xu cuxtaj u bi ire mísmo 
puwi и tzij-le, chi си ар na pacha i u 
bim chique. I queb tzij-le n-ca jalwachix 
taj. Кита]-і, yoj chi Ка rikom ka to'ic 
ru' i Dios lic cul ka c'ux che chi cakil na 
pacha i и bim chake. 1? Кита u cubibal 
ka c'ux-le, lic jiquil i kanima. Lic jiquil 
ој 'olic pacha o'onom jun bárco yukul 
rumal u taq'uibal, áncla u bi. I bárco 
n-ca silab ta chic we ch'aptal u áncla che 
jun nim laj abaj. Xak queje yoj ile: 'o i ka 
yukibal ch'aptal che i Jesucrísto, pa xoc 
wi chupam i lo'laj q'uijibal" chuwach i 
Dios, гита]-і jiquil i kanima. 201 Jesus 
chila xoc wi, jakbal re i ka be yoj. Queje 
xo'on ire ile, chi ocnak che u patan chi 
'atz Јај aj cojol ka tzij chuwach i Dios. I и 
patan n-tu q'uisic, queje pacha i u patan 
i mam Melquisedec ujer. 


Wach usuc' i u patan i 
mam Melquisedec 


7 1] mam Melquisedec-le, queb u 
patan. Are 'atol tzij pa tinimit 
Salem" ujer, xak are aj cojol qui tzij 
i winak chuwach i ka nim laj Dios. 
O'onom lok i mam Abraham, are 
xch'acan che i ch'o'oj, xtzalij lok. Are 
ca tijin chi be, i mam Melquisedec xa 'e 
chu c'ulaxic у xu tz'onoj i 'utz re i Dios 
puwi. I mam Abraham ya xtiqui chique 
i 'atol tzij chi quiqui ап ch'o'oj rw. 21те 
ni'pa i xu ch'ac che i ch'o'oj-le, xo'on 
lajuj mutzaj che, y xu jach jun mutzaj 
che i mam Melquisedec. I u bi i mam 
Melquisedec que'elok: “Jun 'atol tzij 
lic suc'ulic." I tinimit pa xu 'at wi i tzij, 
Salem u bi, chi que'elok: “Pa uxlanem." 
Queje usuc' u bi ile. I mam Melquisedec 
xak are i 'atol tzij "uri puwi i uxlanem. 3I 

mam Melquisedec-le, n-ta tz'ibawnak we 
'o u kajaw u chuch, we 'o ratit u mam; 
xak n-ta tz'ibawnak wach alaxic xo'ono, 
xak wach i u camic xo'ono. Xui-ri, і и 
patan ire aj cojol tzij chi n-tu q'uisic, laj 
queje pacha u patan i u C'ojol i Dios. 
^Chi caka ta wi chi i mam 
Melquisedec lic nim u ’ij, man i nim laj 
katit ka mam, mam Abraham, q'ui xu 
ya che. 1 xu ya jun mutzaj che re i lajuj 
chi u ch'acom che i ch'o'oj. 5Katzij, xo'on 
panok i u muk u xiquin i mam Levi 'o 
que che quiqui c'am jun mutzaj re i lajuj 
chi quiqui ch'ac i juban aj Israel winak. 
'O que che we je aj cojol qui q'uexel i 
winak chuwach i Dios. Queje ile cu bij 
i 'atbal tzij chi tz'ibtalic. N-ta co'ono we 
je cach aj tinimit, n-ta co'ono we xak 
jun quijayil, n-ta co'ono we conojel je u 
muk u xiquin i mam Abraham, lic re wi 
'o que che chi quiqui сат i tzukbal quib 
chique. 9Xui-ri, i mam Melquisedec-le, 
nu muk nu xiquin ti mam Levi, man ire 
mas ujer chuwach i mam Levi. Xui- 
rii mam Melquisedec xu c'am i jun 
mutzaj re i lajuj che i nim laj ka mam, 
mam Abraham. Ire nim laj mam, man 
are ire chi i Dios u sujum i nim laj 
utzil chomal che. I mam Melquisedec 
xak xu ya u 'ab puwi i nim laj mam 
Abraham-le. 7 Konojel keta'am chi we 
'o jun cu ya u 'ab puwi jun rachi'il, ire 
mas піт и”. (Rumal.-i, keta'am chi i 
mam Melquisedec, 'atz u ij chuwach i 
nim laj ka mam, mam Abraham.) 8Chi, 
chakaxol yoj, ni'pa i aj cojol ka q'uexel 
chuwach i Dios 'is que camic are cu rik 
i’ij. I mam Melquisedec, junwi na, man 
tz'ibtal chupam u wuj i Dios chi pacha 
c'a c'aslic. ?Ya i tom chic chi i mam 
Abraham xu ya jun mutzaj che i mam 
Melquisedec. I mam Abraham-le, are u 
mam i mam Levi. Que'el 'uri chi i mam 
Levi pacha xak xu toj u tant che i mam 
Melquisedec. Are i mam Levi-le, are 





" 6.19 I mer tzij xu bij are ігі: xoc chirij i cortin. I usuc' ile: xoc che i Q'uijibal 'atz u 'ij. І rachoch i Dios ра 
Jerusalen lic nim. Pa quiqui сој wi u "ij i Dios, і paja-le, tasom u pam, cojtal jun c'ul chu nic'ajal. I nabe tas, 
*Lo'laj q'uijibal" ca bix che. I ucab tas, *Q'uijibal 'atz u ’ij” ca bix che; ile ca сапа] chirij і cortin. Xui i 'atz laj 
aj cojol q'uexelaj 'o pu'ab coc chila, y xa julaj coc che i jun junab, cu tz'onbej cuybal qui mac i winak. 


(Levítico 16) 


x7.1 І tinimit Salem are i tinimit Jerusalen wo'or. 


353 


i qui mam i aj cojol i q'uexel yix chi 
quiqui сат qui tant chiwe wo'or. 101 
mam Levi-le, c'a maja calaxic are xc'ulax 
iu тат, mam Abraham, pa be гита] i 
mam Melquisedec. Rumal-i xe'elok xak 
pacha are i mam Levi xtojowic, man c'o 
pu ch'acul i u mam. 

11 Are i mam Levi-le, are qui mam i 
aj cojol qui q'uexel i winak ujer. Je are 
ique chi xqui c'ut u tzij u pixab i Dios 
chique i aj Israel winak. Péro i qui chac 
ique, n-xtiqui ta chi qui yijbaxic i winak 
chuwach i Dios. We ta 'utz xelic, n-tu 
chac 'uri ca c'un jun chic chi сој u yijba 
oj 'utz chuwach i Dios. Xui-ri, xc'un chic 
jun, i u patan ire queje pacha u patan i 
mam Melquisedec. Ire n-are ti jun chique 
iu muk u xiquin can i mam Aaron (chi 
u muk u xiquin i mam Levi). I? Bay, i 
patan chi cojbal qui tzij iwinak chuwach 
i Dios, xelsax piqui'ab i u muk u xiquin i 
mam Levi, rumal 'uri xak xjalwa-chix i 
ujer 'atbal tzij chi cu уа i patan-le chique. 
13-^A]aj "uri chi jalwachim chic i 'atbal 
tzij-le, man i Kajwal Jesucrísto chi ocnak 
chic che i patan-le, nu muk nu xiquin ti 
mam Levi, ire u muk u xiquin can i mam 
Juda. Ujer, mi jun chique u muk u xiquin 
i mam Juda xqui сој qui q'uexeli winak 
chuwach i Dios, man i mam Moises n-xu 
уа ta can i patan-le piqui'ab. Xui-ri, wo'or, 
ya jalwachim chic. 


I u patan i Jesucrísto laj queje pacha 
u patan i mam Melquisedec ujer 
I5Lic ca 'alijinic chi jalwachim chic 
i ujer nojbal, man i сас’ laj aj cojol ka 
q'uexel lic junwi u patan. I u patan ire 
queje pacha u patan i mam Melquisedec 
ujer. 161 Jesucrísto, хуа’ u patan, 
n-rumal ta que i ratit u mam, xui-ri, 
yatal и patan rumal u c'aslemal chi 'o и 
cho'ab chi n-ca q'uis taj. 17 Man queje iri 
xu bij i Dios che i Jesucrísto: 
Yet at aj cojol qui q'uexel i winak 
chinwach chi n-tu q'uisic a patan. 
Xak jun a patan pacha re i mam 
Melquisedec ujer. 

(Queje ile tz'ibtal chupam и wuj i Dios") 

l8Queje ile 'uri, i nojbal ujer xcanaj 
canok, man n-tu cho'ab, xak n-tu chac 
che i qui to'ic i winak. !?I ujer tak tzij 
chi u bim can i mam Moises n-xtiqui ta 
chi qui yijbaxic i winak chuwach i Dios. 
Péro wo'or, "o chic jun tzij chi "utz, lic ka 
cubam ka c'ux che; wo'or 'o chic módo 
coj tejeb ru' i Dios. 

201 Dios, are xu ап ile, xu cuxtaj u 
bi ire mísmo puwi u tzij, c'utbal-re chi 
katzij i xu bij. ?! Péro n-queje ta ile xu 
'ano are xya' qui patan i juban aj cojol 
qui q'uexel i winak. Xui che i Jesucrísto, 
i Dios xu cuxtaj u bi puwi u tzij are xu 
ya u patan-le; xu bij che: 

Xin cuxtaj in bi are xin bij in tzij 
chawe, y n-quin jalwachij ta in 
nojbal. 

Xin bij: "Yet at aj cojol qui q'uexel i 
winak chinwach chi n-tu q'uisic 
a patan. 

Xak jun a patan pacha re i mam 
Melquisedec ujer." 

(Queje ile tz'ibtal chupam и wuj і 0105717 
д 

22]]e lic 'utz chuwach i ujer tzij. I Dios 
lic co'on na pacha u sujum chake, man 
i Jesus chi Tolke 'o chic chuwach, cu 
cojbej re ka tzij. ?31 juban aj cojol qui 
q'uexel i winak, 'o u chac je q'ui, man xa 
que q'uisic. Que camic, y n-quiqui 'an ta 
chic qui patan. ?^Xui-ri, i Jesus n-ca cam 
taj, rumal-i n-cu jach ti u patan che jun 
chic. 2» Wo'or, ronojel ’ij sak, ca tiqui chi 
quelsaxic chi sak conojel i que tejeb ru' i 
Dios rumal u cubibal qui c'ux che ire. Ca 
tiqui che man c'aslic ronojel 'ij sak, cu 
cojbej qui tzij chuwach i Dios. 

26 Xe'e] "uri, i Jesucrísto are i 'atz laj aj 
cojol ka tzij chi lic cajwax te chake. Ire 
lic 'utz, lic саш, n-ta mac atzalal chirij. 
Ire junwi chiquiwach i ajmaquib; 'elsam 
chic chiquixol, xc'am bi chicaj, y chila 
'o wi ги’ i Dios. 271 juban ’atz Јај aj cojol 
qui q'uexel i winak quiqui camsaj chicop 
"ij ij quiqui sujuj chuwach i Dios. Queje 
ile quiqui 'ano tojbal re qui mac ique; 





7.17 7:17,21 Sálmo 110:4 

te'uri queje quiqui 'an chique i winak, 
quiqui coj qui q'uexel, tojbal re qui mac. 
Péro i Jesus n-tu chac queje ile cu 'ano. 
Ire xu sujuj rib che i camic, tojbal re 
qui mac i winak que'e 'ij sak. Ile xa julaj 
xu апо. 281 'atbal tzij u tzibam i mam 
Moises ujer, cu ya i patan re aj cojol qui 
tzij iwinak piqui'ab асар chi xa je 
ajmaquib. Xui-ri, xo'on panok, i Dios xu 
ya i patan-le pu'ab u C'ojol. Xu cuxtaj u 
bi ire mísmo, chi sak laj tzij i cu bij are 
xu ya u patan pu'ab. I u C'ojol i Dios lic 
"utz che u patan, y are wi que'e 'ij sak. 
8 1Ni'pa in bim chiwe, are i mas 'o 

u chac chi qui ta u be are ігі: 'o 
jun ’atz laj aj cojol ka tzij lic 'utz, are i 
Jesucrísto chi cubinak chic pu wikabim 
i Dios chila chicaj. ?Ire co'on u patan 
chila pa mer rachoch i Dios; i rachoch-le 
lic 'o mas и” man are i Dios yijbawnak, 
ne achiab ta је yijbawnak. 3Conojel i 
'atz laj aj cojol qui tzij i winak, yatal qui 
patan chi quiqui sujuj qui sipon i winak, 
xak quiqui camsaj i chicop chuwach i 
Dios. Rumal-i 'o u chac chi i Jesucrísto 
xak 'o i cu sujuj chuwach i Dios, man are 
ire i 'atz laj aj cojol ka tzij chila chicaj. 
^We tene 'o chi chuwach i jyub ta'aj, 
n-aj cojol ta ka q'uexel 'uri man nu muk 
nu xiquin ti mam Levi. Xui iu muk u 
xiquin i mam Levi 'o piqui'ab quiqui ап 
i patan-le. Queje pacha u bim can i mam 
Moises ujer. 5Хиі-гі, ique quiqui ар qui 
patan chi xa pacha u q'uexwach i patan 
chi ca 'antaj chila chicaj. Keta'am ile 
man i mam Moises, are xu jek u yijbaxic 
i rachoch i Dios ujer, xu ta u tzij i Dios. 
Queje iri xbix che: “Cha 'ana pen awib 
chu yijbaxic ronojel pacha ca 'anaw i 
xin c'ut chawe chila tzam jyub." Queje 
ile xu bij i Dios chez. 6Xui-ri, i и patan i 
Jesus, mas піт u 'ij chuwach i qui patan 
i aj cojol qui tzij і winak-le, man ire aj 
uc'anel re jun ka trat ru' i Dios mas 'utz 
chuwach i jun ujer. Mas 'utz man i Dios 
u bim chi lic coj u to. 


Are i Jesucrísto are i aj cojol ka tzij 

7] ujer trat we tene 'utz xelic, n-tu 
chac "uri jun chic trat сас’. 8Péro n-kas 
ta 'utz xelic, rumal-i i winak n-'us taj xe 
'el chuwach i Dios. Chupam u wuj i Dios, 
queje iri tz'ibtalic: 

I Kajwal Dios cu bij: cu rik ni "ij 
quin гап chic jun trat сас’ си’ i aj 
Israel winak, cu' i aj Juda winak. 

9 N-are ta pacha i trat chi хіп ап си’ і 
catit qui mam ujer. 

I trat-le, хіп ап си’ chupam i 'ij 
chi are xin chap che i qui 'ab, 
'elsabal-que pa jyub Egípto. 

Péro ique xco'taj can u 'onquil in 
trat; rumal-i xe wo'taj canok. 

(Queje ile cu bij i Kajwal Dios.) 

10 Xak cu bij: Are cu rik chic i ij, quin 
ар chic jun trat c'ac' си i aj Israel 
winak. 

I trat chi quin ап си’ are iri: quin 
ya in 'atbal tzij piqui jolom ique; 
quin tz'ibaj in no'oj pa canima 
ique. 

Te'uri, quin гап che wib lic in Dios 
que ique; xak ique lic je winak 
we yin. 

11 Co'on panok, conojel caquetamaj in 
wach, 

mi jun quin u c'ut chic chique i 
rachi'il, 

n-quin и c'ut ta chic chique і ratz u 
cha’. 

N-ta chic 'uri u chac, man conojel 
caquetamaj ni in wach, 

chi ch'utik, chi nimak caquetamaj 
ni in wach. 

12 Quin cuy ni qui mac, n-quin c'unsaj 
ta chic chin c'ux nipa i mac 
atzalal qui 'anom. 

(Queje ile tz'ibtal chupam и уги] i Dios*.) 

13We xu bij i Dios chi "o chic jun trat 
сас”, 'alaj 'uri chi ya xa 'elab i nabe trat. 
Ni'pa tak i ca tijin u 'elabic, chi n-kas ta 
"и> chic, we 'uri ca sachic. 


Wach u cojic u 'ij i Dios ujer 


1T ujer trat chi xu ya can i Dios cu' i 
winak, 'o i usuc' chupam re i cojbal 





28.5 Exodo 25:40 48.12 Jeremías 31:31-34 

и ’ij ire, xak 'o jun rachoch i Dios 'antal 
cumal i winak. ?I u yijbaxic qui 'anom 
che i rachoch-le, queje iri: 'o jun cuárto 
nabe; chila xqui coj wi jun u taq'uibal 
wukub cantil chom, xak 'o jun mexa 
chila chi аге u q'uijibal i caxlanwa chi 
qui jachom che i Dios. I u bi i cuárto- 
le: “Lo’laj q'uijibal", u bi. 3Xak 'o chic 
jun ral cuárto chirij panok, rumal jun 
cul cojtal pa nic'aj. I u bi i ucab cuárto- 
le: *Q'uijibal 'atz и ’ij.” ^Chila 'o wi jun 
altar, óro u wach, pa quiqui poroj wi 
i inciénso. Xak chila 'o wi jun caxa, i 
chirij chuwach, lic óro, xak queje i 
chupam. Quiqui bij che i caxa-le: ^U 
caxa i ka trat ru' i Dios." Chupam i 
caxa-le 'o jun Бој óro, 'o mana’ chupam. 
Xak chupam і саха 'o can u ch'amiy 
i mam Aaron chi xpe u tux ujer. Xak 
chupam i саха "o can і queb tz'alam abaj 
chi tz'ibtal i lajuj u tzij u pixab i Dios 
chuwach; ile u yom i Dios chique are xu 
yijba u trat си’. 5Puwi i саха 'o queb qui 
quexwach ángel, *querubínes" ca bix 
chique. Are u chac ile, c'utbal-re chique 
i winak chi i Dios 'o chila си’. I qui xie 
ique qui lic'om puwi i саха. I u wi i 
caxa, "Q'uijibal re i cuybal mac" ca bix 
che. Péro n-tu chac mas quin bij puwi 
Пе wo'or. 

$Queje ile xqui yijba i q'uijibal pa 
quiqui сој wi u 'ij i Dios. Que oc i aj 
cojol qui q'uexel i winak pa nabe cuárto 
chu 'onquil i qui patan 'ij "ij. 7 Péro mi 
jun coc che ucab cuárto, xui i 'atz laj ај 
cojol qui q'uexel i winak coc chila; xa 
julaj che jun junab coquic. Are coquic, 'o 
u chac cu c'am bi u quiq'uel chicop, cu 
sujuj chuwach i Dios. Are i quic-le are 
tojbal u mac ire, xak tojbal qui mac i 
winak. 8Ru' tak ile, i и Tewal i Dios cu 
c'ut chake chi tz'akat* 'o i u cho'ab ujer 
trat, n-ti ocbal que i winak c'a chuwach 
i Dios. ?Ronojel ni'pa i xqui 'an ique, xa 
xu quexwachij chake yoj wo'or. Ni'pa 
i qui sipon, ni'pa i qui q'uexel chi xqui 

camsaj chuwach i Dios, n-xtiqui ta chi 
qui to'ic i winak; ique c'a xqui na i qui 
mac piqui c'ux. !?Ni'pa tak i costámbre- 
le, n-xe u to taj, man xa re i qui ch'acul: 
wach i quiqui tijo, wach i quiqui tu'u, 
wach i costámbre re i ch'ajbal i qui 
ch'acul. Ronojel ile n-ta chic u chac are 
cu rik i 'ij chi Dios cu jalwachij i ujer tak 
costümbre. 


N-ta chic u chac ca sujux 
ka q'uexel waral 


H Lic katzij, ile jaltajnak chic, man i 
Crísto ya c'un-nak chic. Ire ca tijin chu 
'onquil u patan chi are 'atz laj aj cojol 
ka tzij chuwach i Dios; caka rik i utzil 
chomal re i Dios rumal. I q'uijibal pa 
co'on wi u patan i Crísto, mas 'utz, mas 
chom chuwach i jun, man n-'antal ta 
cumal i winak, xak n-aj chi taj chuwach 
i jyub ta'aj. 121 Crísto ya оспак chic che 
i mer q'ijibal chi 'atz u ij, chila chicaj; 
xa julaj xoquic, y n-ta chic u chac co'on 
chic ile. Are xoquic, mas 'utz i xu sujuj 
ire che i Dios. N-are tu quiq'uel jun ral 
chabat, xak mi u quiq'uel jun ral те’ 
xu sujuj, lic are u quiq'uel ire xu sujuj, 
tojbal re i ka mac yoj. U tojom i kelbal 
chi sak chi n-tu q'uisic. 131 winak, we 'o 
jun chi n-kas ta ch'am chuwach i Dios, 
ca 'ani 'uri rawasil che, chi ca quirixiu 
chajil jun ral me' chirij, we xi u quiq'uel 
jun toro, we xi re jun ral chabat. Te'uri 
co'on chic ch'am laj winak. !^Bay, we 
are i quic-le co'onbej ch'am chique i 
winak, are mas 'utz 'uri u quiq'uel i 
Crísto co'onbej ch'am che i ka c'ux уој. I 
Crísto, uc'am rumal i u Tewal i Dios, xu 
sujuj rib tojbal re ka mac chuwach i Dios. 
Ire chom, n-ta tz'il, n-ta mac che. I u 
quiq'uel ire cresaj ni ka mac pa ka c'ux. 
Te'uri caketamaj pa ka c'ux chi n-ta chic 
ka mac chikij. N-caka 'an ta chic i ujer 
tak costümbre chi п-и chac, chi n-ta 
co'on-re chake, man xui che i Dios c'aslic 
caka 'an пі u chac, caka сој ni u 'ij. 





^9.4I mana are i wa aj chicaj chi i Dios xu ya chique i aj Israel, tzukbal-que are xe bin wi che i jyub tz'inilic. 


(Exodo 16:14-36) 


*9.8 І mer tzij xu bij are iri: tz'akat c'o i Lo'laj q'uijibal (pa rachoch i Dios 'antal cumal i 


winak). I usuc' ile are iri: I qui costámbre chi cojbal u 'ij i Dios quiqui 'ano, are ile n-ca yaw ta chique que 


tejeb chuwach i Dios. 

15Ujer, i winak 'o qui mac man n-xqui 
ап taj pacha i cu bij i nabe u trat i Dios cu; 
woor "o chic jun trat сас”. Are i Jesucrísto 
are i aj uc'anel re i trat-le. Rumal-i, ni'pa 
i oj sic'tal rumal i Dios caka rik ni ka 
c'aslemal ги”. I Dios и bim chake chi си 
ya jun ka c'aslemal chi n-ca q'uis ta chic. 
Caka riko man xa ар jun camic tobal 
ke yoj: i camic-le are i camic xic'aw wi 
i Jesucrísto, tojbal re i kelbal chupam 
i ka mac. !6Wach и sujum i Dios chake, 
n-queje tene ca yataj-i chake ma ta xcam i 
Jesucrísto. Iweta'am chi jun kajawxel que 
u pixbaj i rac'al pa que canaj wi che ubitak 
que chi qui jujunal. Péro ique n-ta piqui'ab 
quiqui chap tan, c'a cacoy'ej na we xcam 
i qui kajaw. !7Wach i u sujum chique, 
n-quiqui chap ta tan, man c'a c'as i nim laj 
winak. We xcam "ut, te'uri ’o chic piqui'ab 
quiqui chapo wach yatal can chique. 
18Xak queje xo'on li nabe trat ile rw i 
Dios, n-tu cho'ab, c'a xe camsax ni juban 
chicop chuwach i Dios. !?Cha c'un pi c'ux 
wach xqui 'ano: xe qui camsaj juban ral 
tak me' xak juban ral tak chabat chuwach 
i Dios. Te'uri i mam Moises xu bij chique 
i winak ronojel i tzij pixab re u 'atbal tzij i 
Dios. Are xq'is ile, xu chap i qui quiq'uel 
i chicop y xu сој ya ги. Te'uri xu chap jun 
и аЬ che’, hisópo u bi, xak jub? rismal chij, 
cak catzunic; xu ch'ensaj i u'ab chë ги’ i 
quic'-le, y xu quirij chuwach i mísmo wuj 
pa tz'ibtal wi u 'atbal tzij i Dios, xak xu 
quirij bi piquiwi i winak. 20 Are ca tijin chu 
'onquil ile, xu bij i tzij-i chique: “I u cojic 
i quic-i, cu ya u cho'ab i ka trat rw i Dios. 
Lic are i Dios u bim chi chaka 'ana pacha 
cu bij i trat-i." Queje ile xu bij imam 
Moises chique. ?! Xak xu quirij i quic-le 
che i cárpa chi rachoch i Dios. Te'uri xu 
quirij puwi tak i "o chila chi cu rik u chac 
re cojbal и 'ij i Dios. 221 и аа] tzij i Dios 
cu bij chi laj ronojel craj u 'anic ch'am che 
ги’ quiquelaj. We n-ta jun ca yaw i quic’, 
n-ta cuybal mac 'uri. 


I Jesucrísto xic'aw che i camic 
'elsabal re qui mac i winak 


23Rumal-i, o'onom lok xe qui сата] i 
chicop y xqui quirij i quic' puwi ronojel 

tak ile, co'onbej ch'am che. I cárpa chi 
rachoch i Dios, ги ni'pa tak i 'o chupam, 
xa u q'uexwach i mer u q'uijibal i Dios 
chila chicaj. Xui-ri, wach tak i 'o chila 
chicaj mas 'o и”, rumal-i, xajwaxic 
xsujux i quiq'uelaj chi mas 'utz chuwach 
i qui quiq'uel i сһісор. 24Man n-are ti 
pa rachoch i Dios waral chuwach i jyub 
ta'aj pa xoc wi i Crísto chu sujuxic u 
quiq'uel; ire lic chila chicaj xoc wi, pa 
mer ’o wi i Dios. I rachoch i Dios chi, 
chuwach i jyub ta'aj, xa yijbam cumal 
i winak, xa u q'uexwachim i mer u 
quijibal i Dios. Chila chicaj, i Jesucrísto 
'o chuwach i Dios cojbal-re i ka tzij yoj 
chuwach. 25Waral chuwach i jyub ta'aj, 
i 'atz laj aj cojol qui tzij i aj Israel winak 
chi junab junab coc pa Q'uijibal 'atz u 'ij, 
chu sujuxic u quiq'uel chicop chuwach i 
Dios. Péro i Crísto n-queje ti ile xu 'ano. 
Ire, are xu sujuj i quic' chuwach i Dios, 
lic are u quiq'uel ire xu sujuj. Xa julaj 
xu 'ano, n-q'uialmul taj. 26 We tene 'ou 
chac chi q'uialmul cu sujuj rib i Crísto, 
xu jek tene li u 'onquil-i chu xebal li 'ij 
sak. Péro n-queje ta xu гап ile. Wo'or, 
che tak i q'uisbal ’ij-i, і Crísto c'un-nak 
chu sujuxic rib; ile xa julaj xu 'ano, n-ta 
chic mas u chac cu ап ile. Are u camic- 
le, are i 'elsabal re i ka mac; rumal-i 
xc'unic. 27 Conojel i winak, xa julaj que 
camic, te'uri са гап ni "atbal tzij piquiwi. 
28Queje ile i Crísto xa juyac xcamic, 
crelsabej qui mac u q'uial winak. Co'on 
panok ca winakir chalok. N-are ta rumal 
i relsaxic qui mac i winak are ca winakir 
tan chic, man u 'anom chic ile. Ca c'un 
chu tz'akatsaxic i quelbal chi sak ni'pa i 
coy'em ire. 
1 О 1T ujer 'atbal tzij chi xu tz'ibaj 

i mam Moises xa pacha u 
quexwach i mer sakil chi xc'un chirijil; 
ха їо’ u nabeal i mer usuc* I ujer 'atbal 
tzij-le n-ca tiqui ta chi qui suc'baxic i 
winak chuwach i Dios. Tupu chi junab 
junab quiqui sujuj u quiq'uel chicop 
chuwach, xui-ri n-ca tiqui ta chi qui 
suc'baxic ni'pa i que tejeb ru' i Dios. ?We 
tene are u quiq'uel chicop xtiqui chi qui 
suc'baxic i winak, ya tz'akatnak tene 

chic 'uri, xa julaj tene-ri xqui 'ano. I 
winak chi quiqui sujuj chicop chuwach 
i Dios, we tene xresaj i qui mac, quiqui 
na ne u be-ri piqui c'ux chi n-ta chic 
qui mac chiquij. 3Péro n-queje ti ile. I 

u sujuxic u quiq'uel chicop junab junab, 
n-xresaj ti qui mac; i costámbre-le xa 
cu c'unsaj tan chic piqui сих chi 'o qui 
mac. ^Man i u quiq'uel i toro, xak i ral 
tak chabat n-ca tiqui ta chi relsaxic i qui 
mac i winak. 

SRumal-i, are ya ca pe i Jesucrísto chi 
chuwach i jyub ta'aj, queje iri xu bij che 
i Dios: 

Yet n-cawaj ti u quiq'uel chicop ca 
sujux chawe; 
xak n-cawaj ti to' wach tak i ca 
sujux chawach. 
Pu q'uexel ile a yijbam in ch'acul 
(chi ca sujux na chawe). 
6 N-cu maj ta a wach ca porox chicop 
chawach; 
n-cu maj ta a wach ca sujux 
q'uexelaj chawe, 'elsabal qui mac 
i winak. 
7 Rumal-i xin bij: “Nim laj Dios, chi in 
'o wi, in c'un-nak 
chu 'anic wach i cawaj yet; quin 
'ano pacha i tz'ibtal can chupam i 
ujer wuj chi quin ап na." 
(Queje ile xu bij i Jesucrísto che i Dios?) 
$Che i tzij-le, caka ta wi chi Jesucrísto 
nabe xu bij chi i Dios n-craj ta chic u 
quiq'uel chicop, xak mi ne wach tak i 
quiqui sujuj chuwach. N-craj ta ca sujux 
chicop, xak n-craj ta ca porox chicop 
chuwach, 'elsabal qui mac i winak. 
N-craj taj, tupu i ujer 'atbal tzij xbin ile 
chi quiqui "ano. ?Te'uri xu bij: “Nim laj 
Dios, chi іп % wi, in c'un-nak chu 'anic 
wach i cawaj yet," xcha. Caka ta 'uri 
chi i Dios xresaj і nabe costümbre re и 
camsaxic chicop, y xu ya u camsaxic i 
Jesucrísto pu q'uexel ile. 101 Jesucrísto 
xu 'ano wach i xraj i Dios. Rumal-i 
konojel yoj oj chom chic pa kanima, 
man ire xu sujuj u ch'acul tojbal ka mac. 

Xa julaj xu 'ano, y n-ta chic mas u chac 
cu ап ile. 
11 Conojel i ај cojol q'uexelaj que i ај 
Israel winak, quiqui ар qui patan 'ij 
"ij; Nic are wi quiqui sujuj qui quexel i 
winak, péro n-ta que'el wi chique, man 
n-ca tiqui ta chi relsaxic qui mac i 
winak. !?Péro i Jesucrísto n-queje ti ile 
xu 'ano. Xa julaj xu sujuj rib, 'elsabal qui 
mac i winak, y xo'on ile. Te'uri xcubi 
pu wikabim i Dios chila chicaj. !3 Chila 
croy'ej wi, са cu rik ni 'ij are que уа’ ni 
aj ch'o'oj pa rakan u'ab. !^Xa julaj xu 
sujuj rib; queje ile xe u chomarsaj que'e 
"ij sak chiquij nipa i je re ire. Хооп 
chique chi n-ta chic mas cajwax chique 
chuwach i Dios. !*Xak и Tewal i Dios cu 
'alijinsaj chake chi sak laj tzij Пее. Nabe, 
cu bij: 
16 Co'on panok are i trat quin 'an cu' 
ique are iri: 
quin ya in 'atbal tzij ра canima ique; 
wach in no'oj yin, quin tz'ibaj piqui 
nojbal ique. 
(Queje ile xu bij i Kajwal-.) 
17 Xak cu bij: 
N-quin c'unsaj ta chic chin c'ux 
ni'pa i mac atzalal qui 'anom. 
(Queje ile xu Ы.) 
18 Вау, we 'elsam chic i ka mac chikij, 
n-ta chic u chac "uri we ca sujux tak i 
sipon, tojbal re i ka mac. 


Choj tejeb ru' i Dios 

1? Rumal-i, wachalal, rumal u quiq'uel 
i Jesucrísto, coj tiqui chi oquic chuwach 
i Dios pa Q'uijibal 'atz и ij, lic n-caka 
xij ta kib chi oquic. 201 Crísto u jakom 
jun сас’ laj kocbal bic chuwach i Dios", 
jun ocbal bic c'aslic. Rumal u ch'acul ire, 
jaktal i ocbal-le chake. ?! Are i Jesucrísto 
are i 'atz laj aj cojol ka q'uexel yoj pa 
rachoch i Dios chila chicaj. 22Сһој tejeb 
ги’ i Dios lic ги’ ronojel ka сих; maka 
'an queb ka palaj chu 'onquil, chaka 'ana 
ru' u cubibal ka c'ux sakil. Ire u 'anom 
chic ch'am che i kanima, rumal-i, cu 





410.7 Sálmo 40:6-8 


710.16 Jeremías 31:33 810.17 Jeremías 31:34 


*10.15 Аге і и Tewali Dios xu ya i u tzij i Dios-i pu julom i mam Jeremías ujer. 
^ 10.20 I tzij xu bij waral-i are iri: chirij i cortin. 


110.22 I mer tzij xu bij are iri: і kanima quitztal chic rij (rw quic"). 

na ka c'ux chi n-ta chic ka mac; xak 

i ka ch'acul ch'ajtal chic ru' i ch'am 

laj ya. 23 Choj "olok jiquil ka c'ux che, 

chi cakil na wach tak u sujum i Dios 
chake. Mako'taj can i cubibal ka c'ux 
che, xak ma ba'crij ka c'ux chi roy'exic, 
man i Dios lic co'on na wach u sujum 
chake. ?^Chaka to kib chakawach chu 
nimarsaxic i c'axnabal ka c'ux, xak chu 
апіс i 'utz. 2»Xak are wi, chaka molo kib; 
maka mayij и 'onquil. Katzij, је 'o jujun 
n-quiqui mol ta chic quib kw. Péro 'utz 
caka mol kib yoj man queje ile caka ya 
u cowil ka c'ux chakawach, 'e te le chic-i 
woor, man уа ca nakajab i "ij re u c'unic 
tan chic i Kajwal. 

26 Yoj chi keta'am chic i sak laj tzij, 
we xa chu 'onquil coj oc tan chic chi 
macunic, n-ta chic jun chic ka q'uexel 
"uri, tojbal re i ka mac. 27 We queje ile 
caka 'ano, makoy'ej 'uri chi Dios cril 
to'bal ka wach; xa cakoy'ej i nim laj 
tojbal mac ca pe na pakawi. Xa cakoy'ej 
іга’ chi cu sachsaj ni qui wach ni'pa 
i je aj ch'o'oj ги’ i Dios’. 28] aj Israel 
winak, we jun chique cro'taj can u 
'onquil i аа] tzij tz'ibtal can rumal i 
mam Moises, ca camsaxic. We je queb 
oxib xqui bij chi queje o'onom ile, ca 
camsax 'uri rumal u mac. N-ta to'bal u 
wach. ?? Bay ¿wach nawi 'uri ca majawic 
we jun u jachom rib pu'ab u C'ojol i 
Dios, te'uri cu kel canok? Ca majaw 
"uri cu tij i tojbal mac, man xa ca tijin 
chu kajsaxic u 'ij u quiq'uel i Jesucrísto 
chi elsawnak u mac. Are u quiq'uel i 
Crísto are i c'utbal-re chake chi i Dios 
coj u to na pacha u bim chake. Péro i 
achi-le u yo'yam i lo'laj и Tewal i Dios 
chi u c'utum i utzil chomal re i Dios 
che. 39 Cu toj na "uri и mac. Keta'am ile 
man i Kajwal Dios xu bij: “I tzalijbal u 
wach chique, wach i qui 'anom, we-yin 
и 'onquil ile. Yin quin yaw i tojbal mac 
chique, wach i qui 'anom." Queje ile xu 
bij* i u wuj i Dios xak cu bij; “I Kajwal 
Dios cu ап пі афа] tzij piquiwi i winak 
je re ire." Queje ile cu bij’. 311 jun chi xa 

cu petsaj roywal i c'aslic Dios ito'wach 
ire are ca tzak na pu аЬ! (С'ах u tojic u 
mac cu 'ano.) 

32Cha c'un chi c'ux wach iwilom 
ujer, are c'a te xi coj i sak laj tzij; nim 
і сах xpe chiwij, xui-ri xi ch'ijo ги’ u 
cowil i c'ux. ??'O jujun chiwe yix chi 
xix qui to'ta, xix qui yo'ya chiquiwach 
conojel і winak. Xak ’o jujun chiwe chi 
xi junamsaj i wach си’ i que tijin chi rilic 
i c'ax-le; rumal-i xak yix xi tij i сах си. 
34Xe i to i je tz'apilic man xiwil to'bal 
qui wach. Ni'pa i tzel quix quilo xqui 
maj ubitak iwe; xui-ri, xix quicotic xi 
ch'ijo. N-xix bison taj man iweta'am chi 
'o ubitak іме chila chicaj chi mas 'utz 
na chuwach ile chi xmaj chiwe; ile lic 
n-ca q'uis ta chic. 35Rumal-i, mi sach u 
cowil i c'ux, man nim i cu sipaj i Dios 
chiwe rumal. 36 Ма ba'crij i cux chupam 
i сах, xa chi ch'ija са qui q'uis ni и 'anic 
ni'pa i craj i Dios chiwe chi qui 'an na. 
Te'uri ca уа’ na chiwe wach u sujum ire. 
37 Chupam u wuj i Dios, queje iri cu bij: 

N-q'uial ta chic 'ij ca canajic, te'uri i 
jun chi ca c'unic, ca c'un na; n-ca 
baytaj taj. 

38] winak chi qui jachom quib pin'ab, 
chi "utz qui c'ux chinwach, ique 'o 
ni qui c'aslemal rumal u cubibal 
qui c'ux chwe. 

Péro we jun ca tzalij tan chic, yin 
n-quin quicot ta "uri ru’. 
(Queje ile cu bij i Dios".) 

39 Péro yoj n-oj ta cachi'il ique chi que 
tzalij chiquij; n-oj ta queje pacha ique 
chi ca sachsax qui wach. Yoj oj cachi'il 
i juban chi qui cubam qui c'ux che i 
Kajwal, rumal-i сој 'el na chi sak junam 
cu". 

Wach usuc' i cubibal c'uxij che i Dios 
1 1 1Jun, ме 'o u cubibal и сих che 

i Dios, lic cu na "uri ри c'ux chi 
cril na wach i roy'em. N-ta co'ono we с'а 
maja crilo, xui-ri reta'am chi katzij cril 
па. ?I katit ka mam, lic 'o i и cubibal qui 
c'ux che i Dios, rumal.i i Dios 'utz xe rilo. 





110.27 Isaías 26:11  * 10.30 Deuteronómio 32:35 
т 10.38 Habacuc 2:3,4 


110.30 Deuteronómio 32:36, Sálmo 135:14 

3Rumal u cubibal ka c'ux che i Dios, 
keta'am chi ire, ru' u ch'awbal, xu 
winakirsaj i caj, i jyub ta'aj. Rumal-i, 
nipa i cakil wo'or, are i Dios xu yijba ru 
u ch'awbal, n-che ta tak wach са 'iltaj u 
wach xu yijba wi. 

^Ujer i a-Cain, i a-Abel xqui sujuj qui 
sipon chuwach i Dios. I a-Abel, lic xu 
cuba u c'ux che i Dios, rumal-i, wach 
i xu sujuj che i Dios mas 'utz xelic 
chuwach i хи sujuj i a-Cain. Rumal.i, i 
Dios 'utz xril i a-Abel, xak 'utz xriliu 
sipon che. Rumal.i, i a-Abel tupu ujer 
tan camnak chic, yoj wo'or keta'am 
wach i mer 'utz laj cubibal c'uxij, rumal 
wach хи 'an ire. 

5Xak i mam Enoc, lic xu cuba u c'ux 
che i Dios. Rumal-i, lic c'aslic, xc'am bi 
chicaj rumal i Dios. Rumal.i, n-xriktaj 
ti u ch'acul chi, man i Dios и cc'amom 
bic. Are c'a maja ca c'am bi i mam Enoc 
rumal i Dios, ni'pa i xu 'ano, 'utz xril i 
Dios. Queje ile tz'ibtal chupam u wuj i 
Dios. 9Xui-ri, we n-cul ti ka c'ux che i 
Dios, n-coj tiqui ta "uri chu апіс wach cu 
maj u wach. We cakaj coj tejeb ru' i Dios, 
о u chac caka cojo chi katzij "o i Dios; 
xak 'o u chac chi cul ka c'ux che, chi ire 
cu ya i 'utz chique ni'pa i quiqui tzucuj. 

7I mam Noe ujer, lic cul u c'ux che 
i Dios. Rumal-i, аге xbix che rumal i 
Dios chi о tak i ca petic chi n-rilom taj, 
i mam Noe xu cojo. Xoc 'il che wach i 
xbix che, y xu yijba jun nim laj bárco 
pacha xbix che rumal i Dios. Chupam i 
bárco-le xe и c'ol wi i rixokil ralc'wal. I 
mam Noe, lic cul u c'ux che i Dios, péro 
i juban winak n-ti u cubibal qui c'ux che, 
rumal-i, xe camic; queje ile xa '"alijinic 
chi ique lic 'o qui mac. Péro i mam Noe- 
le, 'utz xe'el chuwach i Dios, man queje 
cu гап i Dios ile chique nipa i cul qui 
c'ux che. 

$Xak i mam Abraham ujer, lic cul u 
c'ux che i Dios. Кита]-і, are xsiq'uix 
rumal i Dios, xu cojo wach i xbix 
che. Xel pu tinimit y xu maj bi u be, 
n-reta'am taj pa i ca 'e wi. Xui-ri, xa 'ec 
man cul u c'ux che i Dios chi ca c'am bi 
che i jyub chi xsujux che rumal i Dios. 

91 mam Abraham ха 'e jekel che i jyub 
chi Dios u sujum che; chila xq'uiji wi 
pacha jun aj naj petnak, pacha n-re ti 
jyub-le. Xu ch'ijo man cul u c'ux chei 
Dios; reta'am chi co'on panok ca ya' na 
che, ni'pa i sujum che. I rachoch chila, 
n-xan taj, to' pacha lon. Xak queje i 
rachoch a-Isaac chila, chi rac'al; xak 
queje i rachoch i a-Jacob chi riumam. 
Xak chique ique, i Dios u sujum i jyub-le. 
100ueje ile xu ап і mam Abraham, man 
roy'em chic roquic che jun chom laj 
tinimit chila chicaj. Chila, 'o u q'uijibal 
n-to' ta lon 'antal che, 'o u cubibal chi 
n-ca q'uis ta chic; man i tinimit-le are i 
Dios ch'obow-nak u 'onquil; xak are ire 
xu yijba. 

11 Xak i ati Sára (chi rixokil i mam 
Abraham) 'o i u cubibal u c'ux che i Dios, 
rumal.-i, tupu ire n-calan taj, i Dios xu 
ya и cho'ab che. Te'uri xq'uiji rac'al, tupu 
nim laj winak chic. Queje ile xu ап i 
Dios che, man xu cojo chi i Dios lic cu 
'an na pacha u bim che. !?Queje ile, i 
mam Abraham, pu rijal xq'uiji i rac'al. 
Xo'on panok lic xe q'uiar u muk u xiquin 
pacha u q'uial i ch'umil, pacha u q'uial i 
seneb chu chi' i ya. 

13] mam Abraham, ги’ u c'ojol, xak rw i 
riumam, n-xqui sach ti u cubibal qui c'ux 
che i Dios. N-xqui sach taj, c'a are wi xe 
camic, tupu с'а maja са уа’ piqui'ab wach 
u sujum i Dios chique. Xe'elok pacha 
c'a naj xquil panok wach u sujum i Dios 
chique, y xqui cuba qui c'ux che. Lic xe 
quicotic are xquilo. Xqui bij ique chi i 
qui tinimit n-chi taj chuwach i jyub ta'aj. 
Xqui bij ique chi waral pacha to' je aj naj 
je c'un-nak, to' je aj ic'awel waral, ne te aj 
chi. !^Pachin cu bij queje ile, 'alaj 'uri chi 
c'a maja cu rik i mer u tinimit, c'a ca bin 
chu tzucuxic. !*Ique n-xqui ch'ob ta chic 
qui tinimit pa je petnak wi. We tene xqui 
ch'ob chic tzalijic chila, xe tzalij tene-ri. 
16Xui-ri, xqui rayij jun qui tinimit lic 'utz 
na chuwach i pa xe 'el wi, man xqui rayij 
i qui tinimit chila chicaj. Rumal-i, i Dios 
n-ca q'uix ta che, are ca bixic chi ire qui 
Dios ique. ’Alaj chi п-са q'uix ta che man 
u yijbam jun qui tinimit. 

17] mam Abraham ujer, are xtijaw u 
’ijol rumal i Dios, "ilbal-re we 'o u cubibal 
u c'ux che, ire xu c'utu chi katzij lic cul 
и c'ux che i Dios. "Alaj ile, man xu sujuj 
u camsaxic u c'ojol chi a-Isaac, pacha 
jun u sipon chuwach i Dios. Queje ile xu 
'ano, tupu xa jun i u c'ojol. Are i rac'al-le, 
i Dios и bim canok chi que q'uiar ni u 
quial u muk u xiquin i mam Abraham 
rumal. !8Ujer, i Dios u bim che: *Rumal 
awac'al a-Isaac, que q'uiar i a muk a 
xiquin." 191 mam Abraham reta'am chi 'o 
pu'ab i Dios cu c'unsaj sak chuwach jun 
camnak. Xe'el 'uri chi i mam Abraham 
pacha xril u c'ojol camnak te'ek, y c'un- 
nak chic sak chuwach. 

20 Xo'on panok, xak i mam Isaac xu 
'alijinsaj и cubibal и c'ux che i Dios: xu 
bij chique i rac'al chi katzij са уа’ na 
chique ni'pa i u sujum i Dios chique. I 
qui bi i rac'al-le: jun, a-Jacob; i jun 
a-Esau. ?! Xo'on panok, i mam Jacob-le 
xu "alijinsaj u cubibal u c'ux che i Dios. 
Are ya ca camic, xu c'am u cho'ab cheu 
ch'amiy, xu xucba и jolom, y хи сој и "ij i 
Dios. Xu ya u 'ab piquiwi i riumam y xu 
bij chique wach i 'utz co'on i Dios chique 
co'on panok. I гіитат.-]е, је rac'al i ma 
Jose. 22Хо'оп panok, xak i mam Jose-le 
xu 'alijinsaj u cubibal u c'ux che i Dios 
are ya ca camic. Xu bij chi co'on panok i 
aj Israel winak que 'elsax na piqui'ab i aj 
Egípto. Xu bij canok chi chiqui c'ama bi 
u bakil си, аге que ес. 

23Xo'on panok, xak i u kajaw u chuch 
i a-Moises xqui 'alijinsaj u cubibal qui 
c'ux che i Dios. Che tak i ’ij-le, xel jun 
tzij rumal i 'atol tzij, chi je ni'pa i ral tak 
alabom que alaxic, que camsaxic. Are 
xalax i a-Moises, xquil u kajaw u chuch 
chi lic chom laj ac'al. Lic cul qui c'ux che 
i Dios chi que u to na; rumal-i, n-xqui 
xij ta quib che i 'atbal tzij-le. Ique, oxib 
1с” xcuwaj i ac'al-le. ?*Xo'on panok, хак 
i mam Moises-le xu 'alijinsaj u cubibal u 
c'ux che i Dios. Are achi chic, xro'taj can 
i u patan pa rachoch i "atol tzij man ire 
pacha ralab i u mi'al i 'atol tzij pa Egípto. 

?5]re xu ch'obo chi n-'us taj” cu tij i 'utz 
i chom си’ i ne te re i Dios man ile xa 
quic'awic, xa ca sachic. Xu ch'ob ire, chi 
mas "utz cu tij ni сах си’ i winak chi je 
re i Dios. 26Xu ch'ob ire, 'utz we cu tij 
uyej rumal u cubibal u c'ux che i Crísto. 
Queje ile xu ch'obo man roy'em na wach 
u sujum i Dios che. Xu ch'ob ire, mas 
utz ile chuwach ronojel tak i beyomal 
chila pa Egípto. 27 Rumal и cubibal u 
c'ux che i Dios, хе] i mam Moises pa 
jyub Egípto. N-xu xij ta rib che i roywali 
'atol tzij, xui-ri, jiquil и сих xa ес, pacha 
xril u wach i Dios. 

28Xo'on panok, i mam Moises xu 
alijinsaj tan chic и cubibal и c'ux che i 
Dios are xu bij chique i aj Israel winak 
chila pa Egípto wach u bim i Dios che. 
Xu bij chique, chiqui camsaj jun ral chij, 
y chiqui quirij u quiq'uel che tak uchija 
che i cachoch. Xu bij chique, chi queje 
ile mi ta jun cac'al ca camic are quic'aw 
i ángel ај camsanel que ac'alab 'atzib?. 
29 Xo'on panok, xak i aj Israel winak хак 
xqui ’alijinsaj u cubibal qui c'ux che i 
Dios are xe ic'aw chupam i Mar Cak. Cha 
c'un chi c'ux, are xe oc bi chu chi' i ya, 
are 'uri i Dios xu jak u pam i mar; queje 
ile, chakij i qui be xe 'ax ch'akap. Xui-ri, 
i aj Egípto winak, are xqui tij te ic'awic, 
xe muktaj can pa ya. 

30Xo'on panok, i aj Israel winak xqui 
alijinsaj tan chic u cubibal qui c'ux che 
i Dios are xe sutin chirij i tinimit Jerico. 
Are xel wukub "ij i qui sutinic, xwulij 
bi i nim laj tapia re i tinimit-le, are 'uri 
xe oc pa tinimit. 3! Хак i ixok Rahab xu 
alijinsaj u cubibal u c'ux che i Dios. Ire 
ajmac laj ixok, chuwach u ch'acul cu 
ch'ac wi u mer, péro 'utz xu 'ano are xe u 
to i winak re i Dios. Je queb takon je aj 
Israel, xe oc pa Jerico (chi u tinimit ixok 
Rahab), quiqui tzucuj wach ch'acbal re 
i tinimit-le quiqui 'ano. Ixok Rahab xe u 
to; rumal-i, n-xcamsax taj are xe camsax 
i juban chi n-xqui 'an ta cas i Dios. 

32 ¿Wach chic mas quin bij chiwe? 
Xui ile. Man n-ta tiémpo quin bij chiwe 

п 11.25 We tene xu 'ano, que'elok ajmac laj winak chuwach i Dios man i ај Egípto n-xqui сој ti u "ij i Dios; i 


mam Moises, aj Israel winak. 


°11.28 I ángel xc'unic camsabal que i ac'alab aj Egípto. 

wach i xqui 'an i ka mam ma Gedeon, 
xak i mam Barac, xak i mam Sanson; 
xak wach i xqui 'an i mam Jefte, i mam 
David, i mam Samuel, xak i tak ajbil u 
tzij i Dios. 33Ique, rumal u cubibal qui 
c'ux che i Dios, 'o jujun chique xe tiqui 
che i ch'o'oj cu' juban chic tinimit. 'O 
jujun chique 'o qui patan re ’atol tzij 
chi lic suc'ulic xqui 'an che i qui patan. 
Rumal u cubibal qui c'ux, i Dios xe u to 
chu rikic pacha i u bim can chique. Xak 
o jujun xe 'e min cu' i coj, péro i Dios xe 
u to rumal u cubibal qui c'ux che, y xu 
tz'apij qui chi' i сој. 320 jujun xe min 
pa orno, xui-ri п-хе cam taj tupu nim 
iu cho'b i а”; ?о jujun laj хе camsax 
ги’ ch'ich', péro i Dios хе u to. 'O i n-ta 
qui cho'ab, péro rumal u cubibal qui 
cux che i Dios, lic xq'uiji qui cho'ab. 
Хак 'o jujun, are xqui ап i ch'o'oj cw i 
aj naj, 'utz xe 'elic; xe coktaj bi je aj 
ch'o'oj chiquij. 35 Кита] u cubibal qui 
c'ux che i Dios, je 'o ixokib chi xquil i 
cac'al je camnak te'ek, xe c'un chic sak 
chiquiwach rumal i Dios, y xe ya' tan 
chic chique. 

Хак je "o jujun xa 'ani сах chique у хе 
camic; xqui xutuj i quelbal chuwach i 
c'ax-le, y n-xco'taj ta can i Dios. Queje ile 
xqui гап ique, ch'acbal re qui c'aslemal 
chom na chuwach re i мага]. 36'O juban 
chic xqui ch'ijo xe yo'yaxic, xak xqui 
ch'ij qui lo'xic; y п-хиі ta la ile, хак 
xqui ch'ijo chi xe xim che carena, xak 
xe tz'apix pa cárcel. 37'O juban chic xe 
camsax ги” abaj, xak je 'o jujun xe pir 
pa nic'aj ги’ siérra. Xqui tij i сах man 
n-xqui mayij tu сојіс u 'ij i Dios; xak je 
o jujun xe camsax ги’ ch'ich'. 'O jujun 
xe 'e jela, хе е jewa, n-ta qui "wu, to’ u 
tz'umlil chij, u tz'umlil chabat xqui cojo; 
lic je niba’, xak xe ocsax 'il, у xak manal 
xa гап chique. ??Ique-le to' que bin pa 
tak jyub tz'inilic, xak pa tak c'achelaj; 
que war pa tak jul, pa tak pec. Ique-le 
lic je 'utz; n-ca majaw ta chique que 
q'uiji си’ i juban winak chuwach i jyub 
ta'aj. ??I Dios lic ca quicot cu' ique man 

xrilo chi cul qui c'ux che ire. U bim chi 
cu ya ni utzil chomal piquiwi; xui-ri, са 
maja ca уа’ na chique. 4U ch'obom i 
Dios chi cu ya ni utzil chomal-le chique, 
xui-ri junam ku' yoj. N-craj ta ire we xui 
ique quiqui rik i "utz-le. Сга] ire хак yoj 


junam си’ ique cakil ni 'utz-le. 
1 2 1Cakilo chi lic je qui ique xqui 
'alijinsaj u cubibal qui c'ux che i 
Dios. Chikij chakawach cakilo wach qui 
'anom ique. Rumal-i yoj chaka bisoj bi ka 
be chakawach. Chaka canaj canok ni'pa 
i co'on latz’ chake, хак i ka mac chi сга] 
cu batz'catij tan chic rib chikij, y chaka 
ch'ija i ka be lic co ka c'ux chu 'anic. 
?Maka mayij u takexic i Jesus, man are 
ire xyaw u cubibal ka c'ux chu xebal lok, 
xak are ire ca yaw na chake chi caka rik 
na wach i ka cubam ka c'ux che. I Jesus 
xu tij uyej chuwach i cruz. I u camsaxic- 
le chi xqui 'an che, lic nim laj q'uixbal 
che ire, xui-ri, xu ya rib che, man 
reta'am we xic'aw che ile, te'uri nim laj 
quicotemal cu tij na. Are xic'aw ile, xa 'e 
cubi pu wikabim i Dios chila chicaj. 
3Chix ch'obon 'uri che wach xo'on 
i Jesus. Ire, nim i uyej xu tij piqui'ab i 
ajmaquib laj tak winak. Rumal-i, yix 
ma ba'crij і сих, хак mi sach и cowil i 
c'ux. ^Yix "ut n-iwilom ti i camic rumal i 
ch'o'oj qui ар chirij і mac atzalal, pacha 
xic'aw wi ire. 5¿Xataba ya xsach pi 
c'ux wach cu bij i Dios? Quix u pixbaj 
pacha jun kajawxel que u pixbaj i rac'al. 
Chupam u wuj cu bij: 
Wac'al, ma xutuj a suc'baxic chi са 
уа? chawe rumal i Kajwal, 
man xa tijojbal awe chu 'onquil i 'utz. 
Ma sach u cowil a c'ux are ca tij yaj 
rumal. 
SI Kajwal que u suc'ba nipa i сах 
que u na'o; 
cu ya qui lo'xic nipa i je rac'al chic. 
(Queje ile tz'ibtal chupam и wuj i Dios.) 
7 Chi cuyu ni'pa i сах qui tijo suc'bal 
iwe, man i Dios queje co'on chiwe 


Choj ch'obon che i Jesus 

pacha co'on jun kajawxel chique i rac'al. 
éXataba 'o jun ac'al n-cu tij tu lo'xic 
rumal и kajaw? Си tijo pues. 81 Dios que 
и suc'ba conojel i rac'al, tijojbal-que chi 
quiqui гап i 'utz. Péro yix, we n-ca уа’ ta 
i lo'xic nawsabal iwe, ile c'utbal-re 'uri 
chi n-ix ta mer rac'al i Dios; quix 'anawic 
pacha ix rac'al ire, xui-ri, n-ix ta rac'al. 
? Are oj ch'utik, i ka kajaw ka chuch 
waral chuwach i jyub ta'aj xoj qui ch'ayo 
suc'bal-ke; xui-ri, xka сој qui 'ij, tupu хој 
qui ch'ayo. We queje xka ап ile си’ ique, 
éwuchac 'ut n-caka ya ta kib pu'ab i Ta 
chicaj wach craj cu 'an chake? Man ile 
yabal re i ka c'aslemal. 10 Are oj ch'utik, 
i ka kajaw ka chuch xoj qui suc'ba. Xqui 
ап chake pacha i xmajawic chi 'utz xqui 
ch'ob ique. Péro katzij, are i cu 'an i Dios 
chake, are 'anbal re i 'utz chake. Craj ire, 
oj ch'am pa ka c'ux pacha ire. !! Katzij, 
are caka tij ka lo'xic, n-cakaj taj, xa coj 
bison rumal. Péro we nim ka c'ux xka 
ch'ijo, coj q'uiji 'uri che i ka c'aslemal 
chom suc'ulic. 
Miwetz'bej и 'ij i Dios 

12Rumal-i, chi cowij і c'ux. Chi ya 
i cho'ab che i 'ab chi cosnak, xak che 
iwakan chi n-craj ta ca binic*. 13Chix 'ol 
che i be suc'ulic". We queje ile qui апо, 
we "o jun kachalal quix rilo chi n-ta kas 
u cho'ab, cu cowij 'uri u binic chuwach i 
Dios y n-quel ta chupam і 'utz laj Бе. 

Chi tijai'ij chi chom ix 'olok; mi 
'an ch'o'oj ru' jun chic. Chiwuc'aj jun 
i c'aslemal lic ch'am, lic n-ta macunic 
che, man we n-ix ta ch'am piwanima, 
n-quiwil tu wach i Kajwal. !5Chi апа 
cwent chi mi jun cu canaj can i utzil 
chomal re i Dios, mokxa "o na jun chiwe 
ca yojtaj u c'aslemal y co'on pacha 
jun ticon lic c'a, chi co'on c'a chique 
i rachi'il. 16 Chi 'ana cwent chi mi jun 
chiwe cretz'bej u "ij i Dios; mu min rib 
ru' jun ixok chi n-rixokil taj; xak queje i 
ixokib; xak mi xutuj wach i sujtal chiwe 
rumal i Dios. Cha c'un chi c'ux, wach xu 
'an i ma Esau ujer; xro'taj can wach i 'o 

re che rumal i Dios. Ire ^o teu ij rumal i 
Dios, man "atz chiquixol i rachalal. Péro 
xu c'ayij и "ij che u cha’ xa rumal jun 
wa'im. 17Iweta'am yix chi xo'on panok 
ха е ги’ u kajaw, cu tz'onoj i re te ire che, 
péro n-xya' ta chic che. Тири lic xo'ic, 
n-xtiqui ta chic chu tzalixic u wach, 
wach i и 'anom. 

18 Miwo'taj can i q'uijibal и уот i Dios 
chiwe. Man mas nim пі u ’ij pa ix 'o wi 
yix, chuwach u 'ij pa xe upon wi i aj 
Israel winak ujer. Ique xe upon chuxe' i 
jyub chi Sinai u bi are хуа’ wi и tzij u 
pixab i Dios chique. I jyub-le, xa chi 'o 
wi, chuwach i jyub ta'aj. Chila xquilo chi 
ca juluw i а’, xa 'ekumaric, lic 'ekmuj 
xo'ono; xak ca juc'can i tew. 19Ү xqui ta 
u ch'awbal jun trompet, xak i u ch'awbal 
i Dios chi ca ch'a'at си’. Ni'pa i xqui 
ta u ch'awbal, lic xqui tz'onoj che chi 
chu mayij i ch'a'atic. 20 Queje ile xqui 
ano, man lic xe c'achir che i tzij chi u 
bim chique: ^Mi jun chiwe, xak mi jun 
chicop, col 'el waral che i jyub-i. We 
n-xcojon ta che ile, ca camsaxic; cu tij 
abaj, cu tij ch'ich';" и bim. ?! Mas xqui xij 
quib che, wach i xquilo. I mísmo mam 
Moises xu bij: “Lic quin sicsat rumal in 
xibriquil," xcha. 

22péro yix chi ix re i Crísto ix 
tejebnak chic che jun jyub mas nim u 'ij 
chuwach i jyub chi xe upon wi ique. Ix 
tejebnak chuxe' i jyub Sion, chi que'elok 
u tinimit i Dios c'aslic, xak Jerusalen 
aj chicaj ca bix che. Chila qui molom 
wi quib u q'uial mil ángel chi quiqui 
c'amwaj che i Dios. ??Ix tejebnak chic 
che i molbal'ib que i rac'ali Dios, ni'pa i 
tz'ibtal qui bi chuwach і wuj chila chicaj. 
Ix tejebnak ги’ i Dios chi cu гап ni афа! 
tzij piquiwi conojel i winak, wach i qui 
anom. Ix tejebnak ги i canima i je 'utz 
laj tak winak chi tz'akatnak chic i qui 
c'aslemal rumal i Dios. ?^Ix tejebnak 
ги’ i Jesucrísto chi aj uc'anel re i сас’ 
laj trat ги’ i Dios; xak cul i cux che u 
quiq'uel ire chi quitztalic, ch'ajbal re i 
mac atzalal. I u quiq'uel ire n-ca majaw 


э, 


» 





112.12 Isaías 35:3 

taj pacha u quiq'uel i ma Abel ujer. (I 

u quiq'uel i ma Abel xu coj u mac i ma 
Cain chuwach i Dios, xui-ri, i u quiq'uel 
i Jesucrísto cu tz'onoj i cuybal ka i mac 
yoj chuwach i Dios.) 

?5 Chi апа cwent, mi xutuj 'uri ire 

chi сој и а. І iwatit i nam xqui xutuj 
wach i xu bij i mam Moises chique, are 
xe u pixbaj waral chuwach i jyub ta'aj; 
rumal-i lic xqui toj i qui mac. Bay, we lic 
xqui toj i qui mac ique, éxataba n-caka 
toj ti ka mac yoj we caka xutuj i jun 

chi ca ch'aw li chicaj? Caka tojo pues. 

26 0јег, are xch'aw i Dios puwi i jyub 
Sinai, xsilab i jyub rumal u ch'awbal. 
Péro woor, и bim chic i Dios chake: 
"Juyac tan chic quin silabsaj i jyub ta'aj, 
y nxui ti ile, xak quin silabsaj i caj", 
co'ono'. 27 Are xu bij *juyac chic", сака 
ta 'uri chi ni'pa tak i u 'anom i Dios chi 
ca silabsaxic, ile quelsax na“; ni'pa tak i 
n-ca silab taj, ile n-quic'aw taj, n-ca sach 
ta chic u wach. 281 'atbal tzij re i Dios 
chi cu ya pa ka c'ux, ile n-ca silabsax taj, 
xak n-quelsax taj. Chaka tioxij "uri rumal 
ile, y chaka cojo u ?іј i Dios ги ronojel ka 
c'ux, хак choj oc 11 chuwach pacha i ca 
majawic. 29 Man i Dios, pacha jun ^а’ chi 
cu poroj nipa i n-'us taj 'o chuwach. 


Chaka 'ana pacha i chom cril i Dios 
1 3 1Wachalal, mi mayij chi quiwaj 
iwib chiwach pacha iwatz i cha' 
iwib. 2Mi sach pi c'ux, ni'pa i que upon 
iwu' ru” ja, 'utz qui c'ulaxic chi апа. 'O 
i qui 'anom queje ile, y xe'elok chi are i 
ángel xqui c'ulaj cu', tupu n-xquetamaj 
taj. 
змі sach pi c'ux nipa i je tz'apilic; хак 
chi na yix pacha ix tz'apil си. Cha c'un 
chi сих ni'pa i quiqui tij і сах, mokxa 
qui tij пі сах yix pacha ique. 
^Jun achi, "utz we "o rixokil, xui-ri, 
n-'us taj we ca е chic ги” jun chic ixok. 
Xak i rixokil, xak n-'us taj we ca 'e chic 
ги jun chic achi. I Dios си ап афа! tzij 

piquiwi ique chi quiqui kajsaj qui 'ij 
chiquiwach. 

5Mix c'achir chu rayixic ubitak iwe; 
chix quicot che ni'pa 'o iwu', man i Dios 
are ire quix и chajij. Ire и bim: *N-cat in 
canaj ta canok; n-cat wo'taj taj", xu bij". 
SRumal-i, co ka c'ux chaka bij i tzij-i chi 
tz'ibtalic: 

Are i Kajwal, are i quin towic; 
n-quin xij ta wib wach cu 'an jun 
winak chwe. 
(Queje ile tz'ibtal chupam и wuj i Dios") 

7 Che i c'unsaj chi c'ux i je aj c'amol 
u tzam chiwe chi xqui bij u tzij i Dios 
chiwe. Chi ch'obo wach i qui c'aslemal 
ique, chi lic xqui cubsaj qui c'ux chei 
Kajwal; queje chi апа yix ile. 

8 Jesucrísto n-ca jaltaj taj. Pacha 
o'onom li ujer, xak are o'onom wo'or, y 
xak queje ile que'e 'ij sak. ?Rumal-i, mix 
terej chirij wach tak i t'oronel tzij ca 
petic, mix terej chirij i tzij junwi. Arei 
ca jicbaw i kanima are i utzil chomal re 
i Dios, n-are ti wach tak i ti' chi ca sujux 
chuwach i Dios, xak wach tak i caka tijo. 
Ile n-ta co'on-re chake, xak n-ta co'on-re 
chique i qui yom qui c'ux chu sujuxic 
tak ile. 

10 Yoj. о i ka altar* pa sujtal wi i ka 
q'uexel chuwach i Dios. Xui-ri, i ka 
q'uexel yoj, are ile chi n-ca tijaw tu 
ch'acul cumal i aj cojol q'uexelaj waral 
pa rachoch i Dios. !! Chi chuwach i 
jyub ta'aj, i 'atz laj aj cojol q'uexelaj, 
are cu sujuj u quiq'uel chicop chuwach 
i Dios, си сат bi pa q'uijibal chi "atz 
и "ij pa rachoch i Dios. Chila, cu sujuj 
wi chuwach i Dios, tojbal re qui mac i 
winak; xui-ri, i u ch'acul i chicop chi 
xcamsaxic, ca porox chirij i tapia re i 
tinimit. 12 Хак queje xo'on i Jesucrísto. 
Ire xcamsax chirij i tapia re i tinimit. 
Are ire xo'on ka q'uexel, y are u quiq'uel 
ire are tojbal re i ka mac, chombal-ke 
xu апо. 13 Choj oj 'uri ги’ i Jesus chirij 
i tinimit. Chaka ya ka wach ги”; chaka 

ch'ija i yo'yabal-ke гита] re ire. !^Man 
waral chuwach i jyub ta'aj, n-ta jun ka 
tinimit chi n-ca sach tu wach. Are i 
caka tzucuj, are i ka tinimit chi ca c'un 
na. 15 Rumal.-i, chaka cojo и ij i Dios 
rumal i Jesucrísto. Are ile cu q'uexelaj i 
chicop chi xe sujux chuwach ujer; maka 
mayij 'uri u bixquil wach u 'anom chake. 
iChaka cojo и” ги’ ka chi’! !6Ma sach 
chi c'ux, chi апа і "utz, xak chi to iwib 
chiwach ru' ubitak iwe. Queje ile, 'utz 
cril i Dios, xak are ile u q'uexel i ka 
sipon chuwach. 

17 Chi "ana cas chique i je uc'awnak 
u tzam chiwe; chi ya iwib piqui'ab. 
Man ique quiqui chajij i c'aslemal yix 
chuwach i Dios. Lic quiqui ya quib 
chu апіс i qui patan, man queta'am chi 
quiqui jach ni tzij chuwach i Dios. We 


que i cojo, que quicot "uri che i qui patan. 


We n-qui coj ti qui tzij, que bisonic; ile 
n-'us ta que'el 'uri chiwe yix. 

18 Chi tz'onoj che i Dios pakawi. 
Keta'am chi 'utz i ka c'ux man cakaj 
caka гап і 'utz suc'ulic, ronojel ni'pa i 
caka 'ano. !?Lic quin tz'onoj chiwe chi 
qui tz'onoj che i Dios pinwi, man we’ 
quin upon tan chic iwu'. 


І ka nim laj Dios chu уа i 'utz piwi 


20[ Dios chi ca yaw i uxlambal 
ka c'ux xu c'unsaj sak chuwach i 

Kajwal Jesucrísto chi are i 'atz laj 
Chajinel pakawi. Are xcam ire- 

le, xu ya u cho'ab i ka trat ru' i 
Dios, i trat chi n-tu q'uisic. ?! Quin 
tz'onoj che i Dios chi co'on chiwe 
ix sic'aj chu 'onquil i 'utz, man qui 
'anbej re pacha craj ire. Wach i 'utz 
craj ire chake, chu 'ana pa ka c'ux 
rumal i Jesucrísto, chi ај 'anol u 
chac i Dios pa ka c'ux. iChocsax u 
"ij ronojel 'ij sak! Amen (Queje ile 
cakaj). 


Q'uisbal tzij re i wuj 

?2Ix watz in cha’, chi cuyu 
in mac, chi ch'ija wach in bim 
chiwe, xa jubi' i pixbanic xin 'an 
chiwe, n-nim ti in tz'ib xin 'ano. 
23 Cwaj quiwetamaj chi i kachalal 
a-Timotéo ya xel li pa cárcel. We 
ca c'un we' wu' yin, coj 'e junam 
chi solixic yix. 

?^ Chi ya rutzil qui wach conojel i 
que uc'aw u tzam chiwe chila. Xak 
chi ya rutzil qui wach conojel i je 
katz ka cha’ rumal u cubibal qui 
c'ux che i Crísto. Ni'pa i iwatz i 
cha' aj Itália quiqui tak bi rutzil i 
wach. 

?5Quin tz'onoj che i Dios chi си ya 
ni 'utz piwi iwonojel. Amen (Queje ile 
cwaj). 


I WUJ U TZ'IBAM 
ISANTIAGO 





1 1Yin in a-Santiágo chi quin tz'ibaj i 

wuj-i; in rajchac i Dios xak i Kajwal 
Jesucrísto; lic in yom wib piqui'ab. Wo'or 
quin ya rutzil i wach ix cablajuj tzobajil 
aj Israel winak chi ix jachernak bi 
chuwach i jyub ta'aj. 


I nojbal chi ca pe ги’ i Dios 


21х wachalal, mix c'achiric, chix 
quicotok are ix 'o chupam i jalajuj tak 
c'ax, ?man ni'pa i сах qui tijo, xa 'ilbal- 
re we 'o u cubibal i c'ux che i Kajwal. 
Iweta'am yix, are qui tij tak i c'ax-le, 
we qui ch'ijo, are ca yaw mas u cowil i 
c'ux. ^Xui-ri, chi ya che u cowil i сих 
ca quiar chuwach i c'ax, с'а quix u 
tz'akatsaj па pi c'ux, xak pi nojbal; n-ta 
rajwaxic 'uri chiwe chuwach i Dios. 

5We "o jun chiwe yix craj u nojbal, chu 
tz'onoj che i Dios; ire cu ya che, man 
i Dios, n-xuy taj. Cu ya chique conojel 
ni'pa quiqui tz'onoj che, n-ta xak cu 
c'utbej u wach chique. 97 Xui-ri, lic chu 
cuba u c'ux che i Kajwal are cu tz'onoj 
che; man jun winak, we queb u c'ux 
chu tz'onoxic, ire queje 'uri pacha u 
wi ya, chi to' ca etz'ansax rumal i tew. 
Queje ile co'on i ka nojbal yoj we to' ca 
etz'anic; i Kajwal n-cu ta taj wach i caka 
tz'onoj che, man n-ta и cubibal Ка c'ux. 
$Jun winak we xa ca etz'an u nojbal, 
n-jic ta 'uri wach i cu 'ano, wach i cu 
ch'obo. 

9I kachalal је niba’, ique chi n-nim ti 
qui "ij, che quicotok man "o qui 'ij rumal 
i Dios; xak i kachalal je beyom, che 
quicotok we i Dios cu kajsaj qui "ij. Man 


ique, to' je winak, xa que sachic, xa que 
camic, pacha jun u sij 'es n-cu ch'ij ta naj. 
1 Are quel li "ij lic tij u cho'ab, ca chakij 
i'es y ca tzak u sij; ха ca sach u chomal*. 
Queje i beyomab ile, que sach chuxol 
ni'pa i quiqui 'ano, y que camic. 


Chi ya che i Dios crilbej- 
re chi 'o i cho'ab 


12°Utz re i achi chi cu ch'ijo wach 
i ca pe puwi, 'ilbal-re we n-cu sach ti 
u cubibal u c'ux che i Dios. We xq'uis 
i "ilbal-re le, we n-xro'taj ta can i Dios 
rumal, са уа’ na ‘игі u c'aslemal sakil 
chi u sujum i Dios chique pachin i 
c'ax quiqui na ire. 13Jun, we cu ch'ob 
u 'onquil i n-'us taj, mu ya rekan i 
Dios. Man i Dios, n-tu mac cu 'ano, xak 
n-cu min ta jun winak chupam u mac. 
14Xuji-ri, аге сака na'o chi 'o і сој minaw 
chupam i mal, xa are i mal laj u rayijbal 
ka c'ux ca 'anawic; are ile ca 'anaw 
chake chi сој tzak chupam i mac. 151 и 
rayijbal i ka c'ux chi n-'us taj, cu mol rib 
che i ka mac. I ka mac, we caka ya kib 
che, coj u c'am bi che i camic. 

16Тх wachalal chi lic quix waj, mix 
t'ortajic. 17 Ni'pa i 'utz yatal chake, ni'pa 
i chom "o Ки’, i ka Kajaw chicaj 'is are 
yawnak chake, chi ха 'anaw i "ij, i іс”, i 
ch'umil. Ique xa quiqui jal quib, péro 
i Dios n-cu jal ta rib, n-cu jalwachij tu 
nojbal. 181ге pacha u ch'obom wi lok, u 
yom ka c'aslemal sakil; xoj alaxic rumal 
u tzij chi lic sak laj tzij. Queje xu ‘ап ire 
ile, man coj e'elok oj pacha i nabe jal re 
и jach’ chuwach ronojel ni'pa i u ticom. 

SANTIÁGO 1, 2 


Ima Santiágo cu bij wach i 
ka patan chuwach i Dios 


19]x wachalal, ma sach pi c'ux, о u 
chac lic chi ya i xiquin chu tayic wach 
ca bix chiwe; mix c'achir tan chi ch'awic, 
xak mi ya che chi we' ca pe i iwoywal. 
20 Мап we ca pe i koywal, caka sach 
и 'onquil i 'utz chi сгај i Dios chake. 

21 Rumal.i, chi canaj nipa i mac atzalal, 
chi 'atij i n-'us taj chi craj ca q'uiar 
piwanima. Chi ya iwib chu 'onquil wach 
cu bij i tzij chi u ticom i Dios piwanima. 
I tzij-le ca tiqui che i iwelsaxic chi sak. 

?2Xui-ri chi апа wach cu bij i tzij-le, 
mi "an ile chi to’ qui ta. Man we to’ qui 
ta, we n-qui гар ta cas che, xa quix tijin 
uri chu toric iwib. ??Man jun we to’ 
cu ta u tzij i Dios, y n-cu coj taj, queje 
pacha jun achi chi to' cu takej u palaj 
pa espéjo. ?^Cu takej wach i ca tzunic, y 
ca 'ec. Xui-ri, we' ca sach chu c'ux wach 
i ca tzunic. 25Péro we jun u jicbam rib 
chu takexic i chom laj tzij chi coj resaj 
chi sak, we lic и tijom u "ij chu cojic 
retalil che i tzij-le, xak we lic n-ca sach 
ta chu c'ux wach i cu ta, y cu 'ano wach 
i cu ta che, i Dios cu ya ni 'utz 'uri puwi, 
ronojel ni'pa i cu 'ano. 

26 We jun си ch'obo chi lic cu сој u 'ij 
i Dios, we cu bij chi i Dios chom crilo 
wach i cu 'ano, péro we n-cu jec' ti 
utzamra' chu bixquil i n-'us taj, xa cu 
Сог rib 'uri utuquel. Que'el 'uri, пра u 
cojic u ’ij i Dios cu апо, n-tu chac che. 
271 winak chi katzij cu 'ano pacha i craj i 
Kajwal Dios, cu 'an iri: que u to i niba'ib 
chi n-ta chic qui kajaw qui chuch, xak 
ixokib malcanib chi lic uyej quiqui tijo. 
Xak i ka patan chuwach i Dios are iri: 
caka chajij kib che i n-'us taj reu wach i 
jyub ta'aj man n-coc ta pa kanima. 

2 1]х wachalal, yix chi і cubam i 

c'ux che i nim laj Kajwal Jesucrísto, 
n-'us taj we n-xak jun ta quilic i winak 
qui гапо. 2Рог ejémplo, we que oc queb 


2. 


Xak jun quilic i winak chi 'ana 

achiab pa molbal'ib, jun beyom, y jun 
niba’, we i beyom-le chom и "ш, 'o bak 
che u "ab, péro i niba' xa c'ojc'oj и ш, 
3we yix xui 'utz quiwil i jun chi chom 
uu, n-'us ta "uri qui гапо. We qui bij 
che i beyom: “Chat cul yet chi, chupam 
i chom laj cubibal-i", te'uri qui bij che i 
niba* “Chat tac'al ni yet chila, o chat cul 
na pulew", quix cha che, ^we queje ile 
qui 'ano, n-'us taj, man n-junam ti quilic 
i winak qui апо, chi que upon iww. 
Quix tijin 'uri chu 'onquil pacha quiqui 
'an i juez chi n-suc'ul ti 'atbal tzij quiqui 
'ano. *Ix wachalal chi quix waj, chi ta 
pe* i Dios je u chom i je niba' chuwach i 
jyub ta'aj, cu yabej re u cubibal qui c'ux 
lic nim; are ile are i qui beyomal ique. 
Xak i афа] tzij re i Dios 'o que ique che, 
man u bim can i Dios chi cu ya chique 
nipa i сах quiqui na ire. 9Xui-ri yix xa 
junwi u 'onquil qui 'ano; xa qui ya qui 
guix i niba'ib, y qui сој qui 'ij i beyomab. 
éXataba n-are ti beyomab quix qui ya 
pa сах? Cumal ique qui tij uyej; éxataba 
n-are ti ique quix qui c'am bi chuwach 

i 'atbal tzij? 7 ¿Xataba n-are ti beyomab 
quiqui yo'ya i lo'laj u bi i Jesucrísto, chi 
Томе”? 

8Си bij и tzij i Dios: “С'ах cha паа 

lo'c'anij queje pacha i c'ax u na'ic awib 
yet ca 'ano*." Are ile are i ’atz laj 'atbal 
tzij re i Dios. We lic qui 'an cas che i 
tzij-le, 'utz "uri i qui апо. ?Xui-ri, we 
n-xak jun ta quilic i winak qui 'ano, quix 
tijin 'uri chu 'onquil i mac, xak ’o i mac 
chuwach i 'atbal tzij re i Dios. 1° Jun, 

we ca tijin chu 'anic ronojel pacha cu 

bij i lajuj tzij pixab re i Dios, péro we 

cu canaj can u 'onquil jun che, que'el 
"uri 'o u mac chuwach ronojel i lajuj tzij 
pixab. !! Man are i Dios chi xu bij i tzij-i: 
“Jun winak, we c'ulanic, mu min rib ru 
chic jun chic;" xak are ire xu bij: “Mat 
camsanic." Bay, jun achi, tupu n-cu min 
ta rib ru' jun chic ixok, xui-ri we cu 'an 
i camic, siémpre 'o u mac; que'elok chi 
n-co'on ta cas 'uri che ronojel tak i tzij 
pixab. 12Yix ix 'elsam pu'ab i ujer 'atbal 





52.7 І mer tzij xu bij are iri: I 'utz laj biaj chi xcuxtax piwi. 

tzij; wo'or ix ocsam pu'ab i 'atbal tzij сас’ 
chi quix resaj chi sak. Rumal-i chi na 
iwib wach i qui bij, xak wach i qui 'ano, 
man ca гаї ni tzij piwi ru’ i mísmo tzij 
chi xix resaj chi sak. (Rumal i c'axnabal 
u c'ux i Dios, xix 'el chi sak; rumal-i xak 
'o u chac chi yix 'o u c'axnabal i сих.) 
13Man i Dios n-cril ta to'bal u wach jun 
winak we n-rilom ta to'bal u wach i 
rachi'il. Xui-ri, we yoj kilom to'bal qui 
wach i winak, i Dios cril 'uri to'bal ka 
wach yoj аге си ап i 'atbal tzij chake. 


Wach u "alijinsaxic u cubibal Ка c'ux 


1^Wachalal, n-tu chac we caka bij 
chi 'o u cubibal ka c'ux che i Dios we 
n-caka "alijinsaj taj ги’ wach tak і сака 
'ano; we queje и cubibal ka c'ux ile, n-ta 
co'on re 'uri chake. (Lic'o u chac chi'ou 
c'axnabal ka c'ux chique i winak.) 15Рог 
ejémplo, we "o jun kachi'il, lic niba’, n-tu 
wa, n-tu "u', 16we caka bij che: “Chawila 
awib; cwaj yin n-ta tew ca tijo, n-ta 
numic ca tijo," coj cha che, péro we 
n-caka ya ta che wach i rajwaxic che, 
n-ta que'el wi 'uri. 17 Mokxa caka bij chi 
'o u cubibal ka c'ux che i Kajwal, péro 
we n-ta jun "utz сака ап chique i winak, 
n-tu chac 'uri; n-ca 'alijin taj we oj rei 
Kajwal. 

18pent "o jun cu bij: “Yet са сој и ij i 
Dios rv tak i 'utz ca апо; yin quin сој 
u ij i Dios ги’ u cubibal in c'ux che. Cha 
'alijinsaj chwe chi katzij 'o u cubibal a 
c'ux che," mok cu bij. Yin quin la' 'uri 
u wach che: Yin quin c'ut chawe chi 
'o u cubibal in c'ux che i Kajwal man 
quin 'an i 'utz chique i winak; xui-ri i 
u cubibal a c'ux yet che i Kajwal n-ca 
'alijin taj. 19 Yet ca bij chi cul a c'ux chi 
xa jun i Dios; pues 'utz i ca ch'obo-le, 
xui-ri, xak i itzel quiqui coj ile, y que 
sicsat chuwach rumal qui xibriquil. 
20Ma ар tont che awib; cha tau Бе: iu 
cubibal ka c'ux n-ta que'el wi we n-ta jun 
"utz caka 'ano, 'alijinsabal-re u cubibal 
ka c'ux che i Dios. ?! Ujer, i ka mam, 
mam Abraham, 'utz xe'el chuwach i Dios 
rumal wach i xu апо, man xu ап cas 
che i Dios, are xtz'onox i rac'al che, chi 

a-Isaac u bi. Xu sujuj u camsaxic i rac'al 
puwi i altar chuwach i Dios. ?2 Chawila 
"ut: і mam Abraham xu c'utu chi о u 
cubibal u c'ux rumal wach i xu 'ano. 
Queje ile xu tz'akatsaj u cubibal u c'ux 
ru' wach i xu 'ano. ??Queje ile xe'elok 
pacha i tz'ibtalic: ^I mam Abraham xu 
coj i Dios, rumal-i i Dios xu bij chi 'utz 
xe'el chuwach ire." Rumal-i, ca bixic chi 
i mam Abraham, ramig i Dios. 

24^ Chi, quiwil wi chi jun achi, 'utz 
que'el chuwach i Dios, n-xui ta rumal u 
cubibal u c'ux, хак rumal і 'utz cu 'ano. 
?5Xak queje ile i ati Rahab ujer, jun ixok 
lic ajmac, xui-ri, i Dios 'utz xrilo rumal 
wach i xu 'ano. Ire xu ya qui posar i 
winak chi je re i Dios, xe u to y xe resaj 
ali'al piqui'ab i winak chi je aj ch'o'oj 
chiquij. Rumal-i, i Dios "utz xrilo. 

261 cubibal c'uxij que'el 'uri pacha 
co'on jun ch'aculaj. Jun ch'aculaj, we 
n-ta ranima, camnak 'uri. Xak queje ile 
co'on i u cubibal ka c'ux; we n-caka 'an 
ti 'utz rumal, camnak "uri u cubibal ka 


c'ux. 
3 1Ix wachalal, mok ix q'ui qui rayij 
qui ‘ап ix tijonel che iwib. Xui-ri 
iweta'am, yoj chi oj tijonel 'o chakakul 
ni'pa u chac i Dios. We n-'us ti caka 
'ano, mas nim i ka mac que'el chuwach 
i Dios, chiquiwach ique chi ne te tijonel. 
?Konojel, 'olic coj macunic. We jun 
n-co'on tu mac ru' wach tak i cu bij, lic 
n-tu mac 'uri chuwach i Dios, man ca 
tiqui chu 'atixic ronojel и ch'acul. 3Jun 
caway, caka сој ral fréno pu chi', pec'bal 
u kul pa i cakaj coj 'e wi. Queje ile coj 
tiqui chu 'atixic ronojel u ch'acul. *Xak 
queje jun nim laj bárco. 'O jun ral timon 
che, xa rumal-i, ca tiqui i rajaw chu 
peq'uic pa i сга] ca 'e wi. N-ta co'ono 
we nim i tew chuwi ya chi ca retz'bej 
i bárco, i rajaw ca tiqui chu peq'uic 
ru' i ral timon-le. »Xak queje utzamka' 
ile. N-nim taj, péro 'olic nim i c'ax cu 
апо, nim i tzij cu bij. Queje pacha i га’, 
tupu xa jubi' ca jekanic, nim i cu c'ato; 
ca tiqui chu poroxic jun nim laj jyub. 


Chi гапа cwent che utzamiwa' 

SKeta'am chi utzamka' queje pacha jun 
а’. Rumal utzamka', mas itzel tak tzij 
caka bij, rumal-i, coj u min chupam i 
mal. I utzamka' ca juluw ги i ^а’ chi lic 
ги’ itzel petnak wi; сој и min pa c'ax, сој 
u min pa а’. 7 Yoj сој tiqui chi qui peq'uic 
xa bi chi chicopil chuwach i jyub ta'aj: 
itzel chicop, tz'iquin, cumatz, car; "is сој 
tiqui chique. 8Xui-ri i utzamka' n-coj 
tiqui ta chu peq'uic. I utzamka' queje 
pacha jun cumatz nojnak che benen, xa 
pachinok ca tiqui chu camsaxic. ?Ru' i 
utzamka' сака сој u 'ij i ka Kajaw Dios, 
xak ru' i utzamka' que ka c'okoj i winak 
chi i Dios je u 'anom pacha ca tzun ire. 
10Rw і ka ch?’ caka сој и 'ij i Dios, хак 
ru' i ka chi' caka bij itzel tak tzij. Ix 
wachalal, n-ca majaw taj caka 'an queje 
ile. 11 Jun ralaxbal уа, xa jun u wach u 
јеЈа1 і ya quel che. We са i ya quel che, 
n-quel ta 'uri i qui che. !?Ix wachalal, 
jun u che'lal aran-xex, are cu ya u wach, 
éxataba mángo cu ya'o? N-queje taj. Xak 
jun u che'lal mángo, are cu ya u wach, 
n-cu ya ti tulul. Xak queje i ralaxbal ya, 
xa jun u wach quel che, n-quel ta ya qui 
che junam ru' i ya tza. (Queje yoj ile, we 
"utz ka c'ux, xui і 'utz laj tzij сака bij.) 


I u módo jun winak 
chi "o u по’ој sakil 


13We jun chiwe yix 'o u nojbal, we lic 
cu ta u be, chu гапа i "utz "uri, "alijinsabal 
re u no'oj. We n-co'on ta nim che rib, cu 
'alijinsaj 'uri chi 'o и no'oj. !^Xui-ri, we 
xa ix са рі c'ux, we ix rayinel re и "ij jun 
chic, we qui ап tak i 'utz xa rumal 'o i 
quiwaj, mi bij "uri chi 'o i nojbal petnak 
ru' i Dios, man n-taj. Xa quix t'oron 'uri, 
xa quiwuwaj u wach i sak laj tzij. 15 Мап 
n-are ti nojbal ile chi ca pe ru' i Dios; 
ile xa nojbal re u wach i jyub ta'aj; xa 
are pacha quiqui ch'ob i to’ winak. I 
nojbal-le xa ги’ itzel petnak wi. 1 Оиеје 
ile que'elok, man we caka rayij wach 'o 
ги jun chic, хак we caka гар tak i 'utz xa 
rumal 'o i сакај, n-jic ta 'uri i ka nojbal, 
xa ca pe i n-'us taj chakaxol. !7 Xui-ri, we 

ru' i Dios petnak wi i ka nojbal, i nabe 
c'utbal-re are jun ka c'aslemal ch'am; 
n-xui ta la ile, n-cakaj ti ch'o'oj, xak 'utz 
ka c'ux chique conojel, xak oj sic'aj chu 
tayic jun chic, xak cakil to'bal qui wach 
conojel, xak caka 'an i utzil chomal. We 
petnak i ka nojbal ru' i Dios, xak jun 
quilic caka 'ano, n-coj t'oron taj, lic 

sakil i сака bij. !8Pachin i cu rayij chi i 
rachi'il chom je 'o chiquiwach, chu 'ana 
che rib ire chi chom ’olok. We queje 

ile quiqui гап conojel, que'el 'uri chi "is 
suc'ul i qui c'aslemal conojel. 

4 1éWuchac ca pe i ch'o'oj chixol? 

éWuchac n-quix quicot ta chiwach? 

Are u rayijbal i c'ux ca 'anaw chiwe. I 
mal laj tak rayijbal ca tijin chi chac pi 
c'ux, rumal-i, queje ile qui апо. 2Үіх, 'o i 
quiwaj, xui-ri, n-ca ya' ta chiwe, rumal-i 
quix camsanic. 'O i lic qui rayij, xui-ri, 
n-quix tiqui ta chu rikic, rumal-i ca pe 

i ch'o'oj chixol. N-ca ya' ta chiwe wach 

i qui rayij, man n-qui tz'onoj ta che i 
Dios. ЗҮ are qui tz'onoj, n-ca yataj ta 
chiwe, man n-'us ti qui tz'onoj; xa re i 
rayijbal yix qui tz'onoj. ^Yix iwo'tam can 
i Dios pacha co'on jun c'ulanic winak 

cu canaj can i rachijil rumal jun chic. 
éN-iweta'am ta bari, we xa c'ax qui па i 
to' re u wach i jyub ta'aj, tzel 'uri quiwil 
i Dios? Pachin i xa c'ax cu nai to' reu 
wach i jyub ta'aj, que'elok xa aj ch'o'oj 
"uri ru' i Dios. 5Rason bari i tzij-i chi cu 
bij і wuj re і Dios: “I u Tewal i Dios chi 'o 
pa kanima, c'ax coj u na'o, xak craj chi 
yoj c'ax сака na i Dios ronojel i ka c'ux," 
cu bij. 61 Dios lic сој u to rumal i rutzil 
u c'ux chake. Xak queje iri cu bij u wuj: 
“I Dios que и 'atij i quiqui 'an nim che 
quib, péro ni'pa i n-quiqui 'an ta nim che 
quib, i Dios que u to rumal i rutzil u c'ux 
chique”; queje ile tz'ibtalic?. 7 Rumal-i, 
chi ya iwib pu'ab i Dios. Chi 'atij i itzel, у 
ire ca 'anmaj 'uri chiwach. 8Chi tejebsaj 
iwib ru' i Dios, xak ire ca tejeb 'uri iwu' 
yix. Yix chi ix ajmac, chiwo'taj can i 


Chi 'ana cwent wach i qui rayij 

n-'us taj. Yix chi qui bij chi c'ax qui na 

i Dios, péro xak c'ax qui na i to' reu 
wach i jyub ta'aj, chi jos'ij 'uri iwanima. 
?Chix bisonok, chix o'ok, сах chu na i 
c'ux rumal i mac i 'anom. Are i tzej, chi 
jalwachij che o'ej; are i quicotemal, chi 
jalwachij che i bis. 10Сһі апа ch'utik 
che iwib chuwach i Kajwal, ire 'uri co'on 
nim chiwe. 


Mi 'an i афа! tzij piquiwi iwachi'il 


HTx wachalal, me i ch'ach'a iwachi'il 
chiwach. Pachin i cu ch'ach'a jun rachi'il, 
o we cu "at tzij puwi wach и 'anom, 
que'elok ca tijin 'uri chu ch'ach'axic i 
'atbal tzij re i Dios; que'elok pacha cu 
bij chi i афа] tzij re i Dios, n-'us taj. 
(Man i и tzij i Dios cu bij: *Chiwaj iwib 
chiwach"; queje ile tz'ibtalic.) N-are ti 
iwopis yix, qui 'at tzij; are iwopis yix, 
are qui 'an cas che u tzij u pixab i Dios. 
12Мап xui i Dios, chi yawnak i tzij pixab, 


xui ire 'o pu'ab cu 'at tzij puwi jun winak. 


Are ire 'o pu'ab we cu sach ka wach o 
n-taj. Xui-ri, yet ¿at pachinok chi ca 'at 
tzij puwi jun winak? 


N-keta'am taj wach caka rik chwek 

13 Chi ta ігі: 'o jujun chiwe chi quiqui 
bij: ^Wo'or, o chwek, coj 'e che i tinimit; 
chila coj q'uiji wi jun junab. Chila caka 
an ni ka c'ay, caka ch'ac ni u q'uial ka 
mer," que cha. 14¿Xataba keta'am wach i 
caka rik chwek? N-keta'am taj. ¿Wach u 
nimal i ka c'aslemal? N-tu nimal. Queje 
pacha i ma-yuy, jun rat "olic, jun rat ya 
n-ta chic, xsachic. 15'Utz we queje iri qui 
bij: “We craj i Kajwal, oj c'as chwek, y 
caka 'an 'uri wach i ka ch'obom." Queje 
ile chix chokok. !6Péro n-queje ti ile 
qui bij yix; yix lic nim i quix ch'awic; 
Пе n-'us taj. 17 Аге i reta'am и 'onquil i 
utz, y n-cu "an taj, ajmac laj winak 'uri 
quelic. 


» 


» 


Iu tzij ima Santiágo 
chique i beyomab 
5 1үіх ix beyomab, ichi ta iri! Chix 
o'ok, chix siq'uinok rumal i сах ca 
pe na piwi. 2I ubitak iwe chi i c'olom, xa 

'aynak chic; xak i 'u' chom chi i colom, 
xa poc'arnak chic. ?Xak i mer i colom, 
i'an pwak i sak pwak, xa pusirnak chic. 
Are i pus-le, are c'utbal-re chi 'o i mac. 
Are ca pe i juício, i mer chi 'o pus che cu 
coj na i mac; cu c'atsaj ni i ch'acul pacha 
а’. Yix wo'or xa quix tijin chu molic i 
mer re co'on panok, xui-ri ya oj 'o chic 
pa tak q'uisbal 'ij. ^I cajil і тосот chi xi 
tij yix, ca tz'onow i c'ax piwi, tojbal re 
i mac. I nim laj Kajwal u tom chic i qui 
jilawic i mocom-le chi n-xe i toj taj man 
xi tij i cajil. 5 Үіх, waral chuwach i jyub 
ta'aj, n-ti uyej i tijom, to’ i tijom і 'utz, 
to' i yom iwib chu rikic tak i rayijbal. I 
tzukum iwib pacha que tzuk i chicop chi 
que ti'ojirsaxic; xui-ri ya cu rik i 'ij, chi 
ca 'ani iwe. 

$Xak i tzucum qui mac ique chi n-ti 
qui mac y je i camsam; ique n-xqui to ta 
quib chiwach. 


Coq'uil cakoy'ej niu 
c'unic i Kajwal Jesus 

7Ix wachalal, chi ya u nimal і c'ux 
chi roy'exic u c'unic i Kajwal Jesus. Chi 
'ana yix pacha co'on jun ajchac; coq'uil 
croy'ej ni jab. We xpetic, ca ticanic; te'uri 
coq'il croy'ej u wach i lo'laj u ticon. 
$Queje ile chi апа yix. Mix c'achiric, ma 
ba'crij i cux, mani Kajwal ya mer ca 
c'un tan chic. ?Ix wachalal, are qui tij 
i c'ax, mi ya iwekan chiwach. Man jun, 
we cu coj u mac i rachi'il, i Dios cu 'an 
i 'atbal tzij 'uri che ire. Chi апа cwent, i 
Dios ya mer cu 'an i 'atbal tzij pakawi. 
10] wachalal, chiwila pacha xqui ап i 
ajbil u tzij i Dios ujer. Ique xqui tij i сах 
rumal u bixquil u tzij i Kajwal, péro nim 
i qui c'ux che wach tak i xqui riko, n-xe 
c'achir taj. 11 Keta'am pachin і quiqui tij 
i c'ax rumal u cubibal qui c'ux che i Dios, 
co'on panok quiqui tij пі 'utz. Iweta'am 
yix wach xu 'an i mam Job ujer: are xu 
tij i сах, n-xba'crij ti u c'ux che; rumal-i 
i Kajwal, lic nim i xu ya che. Queje i 
Kajwal ile, lic nim i rutzil u c'ux chake, 
lic cril to'bal ka wach. 

12]х wachalal, chitape': mi cuxtaj и 
bi i Dios puwi i tzij, c'utbal re we sak 


SANTIÁGO 5 


laj tzij i qui bij, xak mi cuxtaj u bi i caj 
ulew, xak mi cuxtaj jun chic biaj. Xui-ri, 
we "o i qui bij chi katzij, chi bij: “Lic 
katzij." We xi n-katzij taj, chi bij: “Lic 
n-katzij taj.” Хиі ile chi bij; queje ile і 
Dios n-quix u c'okoj taj. 

13We "o jun chiwe "o pa c'ax, chu 
tz'onoj u cho'ab che i Dios. We 'о jun 
chiwe ca quicotic, chu bixaj u "ij i Dios. 
1^We "o jun iwab chiwe, che u siq'uij i 
qui nimakil i kachalal ru', man quiqui 
bacbej-re и ch'acul ги acéite y quiqui 
tz'onoj che i Kajwal puwi. 15 Ате quiqui 
tz'onoj che i Kajwal, we lic cul qui 
c'ux che, i iwab cutziric, man i Kajwal 
cresaj ni yobil che. Xak we 'o u mac 
и 'anom, ca cuytaj na. 16 Rumal-i, chi 
bij chiwach we 'o i mac i 'anom. Ni'pa 
i je iwab chixol, chi tz'onoj che i Dios 

piquiwi man que utziric. Jun kachalal, 
we suc'ul u c'ux chuwach i Dios, we 
ronojel u c'ux cu tz'onoj che i Kajwal, 
lic 'o i ca уа’ 'uri che rumal i Dios. 

17 Cha сип chi сих wach хи 'an i mam 
Elías, chi ajbil u tzij i Dios ujer. Ire xa 
winak queje pacha yoj, xui-ri, ronojel u 
c'ux xu tz'onoj che i Dios chi n-ta jab ca 
petic; rumal-i, i Dios xu ya che wach i 
xu tz'onoj. Oxib junab ru' nic'aj, n-xpe 
ti jab chuwach i jyub ta'aj. 18 Те’игі, xu 
tz'onoj chic i jab, y xpe chic. Te'uri i 
ticon xu ya chic u wach. 

I?Ix wachalal, we 'o jun chiwe yix 
quel chupam i 'utz Јај be, y we jun chic 
chiwe cu 'an che chi ca tzalij chalok, 
20ma sach chi c'ux, i achi-le ca 'elsax 'uri 
i ranima pu'ab i camic, xak q'ui i mac 
atzalal ca sachsax na rumal ile. 


I NABE WUJ U TZ'IBAM 
ISAN PEDRO 





1Yin in a-Pédro, in rapóstol i 
Jesucrísto chi quin tz'ibaj i wuj-i 
chiwe yix chi naj ix 'o wi che i tinimit 
yix. Ix jachernak bi ра jyub Pónto, pa 
jyub Galácia, pa jyub Capadócia, xak 
pa Asia, xak c'a pa Bitínia. ?Ix chatal 
rumal i ka Kajaw Dios pacha u nojim 
lok chu xebal ’ij sak, chi qui jach ni iwib 
pu'ab. Wo'or іх u yijbam chic rumal и 
Tewal chi lic ix re chic ire. Queje ile 
xu 'ano, 'anbal-re chiwe chi yix qui 'an 
na pacha craj ire, xak хи 'an chiwe 
chi ix ch'ajtajnak rumal u quiq'uel i 
Jesucrísto. Quin tz'onoj che i Dios chi cu 
ya ni u q'uial utzil chomal chiwe, xak i 
uxlambal i c'ux. 


Keta'am chi i Dios cu ya 
ni chom pakawi 


3Ch'aka c'amwaj chaka tioxij che i 
Dios chi u Kajaw i Kajwal Jesucrísto. Ire 
lic rilom to'bal ka wach, rumal-i, xu 'an 
chake chi хој alax tan chic oj сас. I 
kalaxic-le xka riko rumal u walijbal i 
Jesucrísto chiquixol i camnak. Rumal-i, 
lic cul ka c'ux che i utz chi yatal chake; 
lic c'as ile pa ka c'ux. 41 Dios, wach cu 
ya chake co'on panok, u c'olom chake 
chila chicaj; ile, n-ca sach tu wach, xak 


n-coc ta c'ax che, xak n-ca chup tu wach. 


5Rumal u cubibal ka c'ux che i Dios, ire 
сој и chajij ги’ i nim laj u cho'ab са ca 
tz'akat ni kelbal chi sak pa q'uisbal tak 
ij. 


S$Rumal-i, chix quicotok, tupu qui tij 
ni uyej диер oxib "ij. Pent 'o u chac qui 
tij ni cax, 'ilbal-re we lic i сибат і сих 
che i Kajwal. 7I u cubibal i c'ux-le, quin 
junamsaj ги’ i óro chi "o u chac quic'aw 


pa га’, 'ilbal-re we sakil. І сах chi quix 
ic'aw wi yix waral, queje pacha i а’ pa 
quic'aw wi i бго. I u cubibal i c'ux, nim 
пі u "ij chuwach i бго, man i бго xa ca 
sachic. Rumal 'uri, we n-xi sach ti u 
cubibal i c'ux chupam i c'ax-le, cocsax 
па і”іј аге ca Cun tan chic i Jesucrísto. 
Cocsax па i "ij, cocsax па i chomal, хак 
ca bix 'uri chiwe chi 'utz i 'anom. 

8Yix, tupu n-iwilom tu wach i 
Jesucrísto, lic c'ax qui na'o; tupu wo'or 
n-quiwil tu wach, cul i c'ux che, xak 
lic quix quicotic. N-qui rik taj wach u 
bixquil i nim laj quicotemal-le, xak i nim 
laj chomal chi qui na'o. ?Quix quicotic 
man i rikom i tobal re i iwanima; are 
rumal u rikic na ile xi cuba i c'ux che i 
Jesucrísto. 

10 O'onom li ujer, i је ajbil и tzij i Dios 
хаш bij chi 'o ni jun nim laj utzil chomal 
cu 'an ni Dios chiwe; xqui bij chi cu rik 
ni ’ij, са Cun jun Tolque i winak. Ique lic 
xqui tzucuj wach usuc”'; lic хаш tij qui 'ij 
chu majic usuc' wach i 'elbal chi sak chi 
ca petic. !! I Jesucrísto, are c'a maja ca 
c'un chuwach i jyub ta'aj, i u Tewal xu bij 
piqui nojbal ique wach cu ап ire co'on 
panok. Xu bij chique chi i Crísto cu tij ni 
C'ax, te'uri cocsax ni u ij. Ique xqui ап 
pen i retamaxic pachin i ca c'unic xak 
cacaj caquetamaj umpa ca c'un ire-le 
chi bital chique rumal u Tewal chi 'o pa 
canima. 12 Те”игі i Dios xu bij chique chi 
ique n-quiquil ta bi u c'unic, xa are ni 
yoj cakilo. Y wo'or i tom chic yix wach 
iwelbal chi sak, man "o i qui bim і их 
laj tzij-le chiwe. Are xqui ап ile, lic'oiu 
Tewal i Dios cu' chi taktal li chicaj. Ni'pa 
tak ile, xak i ángel саса] caquetamaj usuc'. 

Сга] i Dios chi caka ар i 'utz 
i suc'ulic, pacha cu 'an ire 


13Yix iweta'am chic usuc', rumal-i 
chix c'asc'at pi nojbal, chi ya i c'ux chu 
'onquil i suc'ulic. Lic chi cuba i c'ux che 
i utz chi ca pe na piwi are ca c'un chal 
i Jesucrísto. !^Chi апа che iwib ix 'utz 
laj tak rac'al i Dios chi lic quix cojon 
che; mi ya chic iwib chu 'onquil i mal laj 
tak i rayijbal pacha re ujer are c'a maja 
quiwetamaj u wach i Dios. !^Are i chi 
'ana, chi 'ana che iwib ix chom ix ch'am, 
ronojel ni'pa i qui 'ano, man i Dios chi 
ix и siq'uim ги’, ire lic chom lic cham. 
16Сһират и wyj i Dios, queje iri cu bij; 
*Chi 'ana che iwib ix chom ix ch'am, man 
yin in chom in ch'am." (Queje ile xu bij 
i Dios*.) 

17 Yix, are qui ја i Dios, “Та” quix 
cha che. We queje ile qui bij che, chi 
na iwib 'uri wach i qui апо, man ni'pa 
i qui гапо, i Dios crilo, xak cu 'at tzij 
piwi; lic suc'ul u 'atbal tzij cu 'an chake 
konojel. Rumal-i, chi xija iwib chuwach, 
tz'akat ix c'as chuwach i jyub ta'aj. 
18Yix iweta'am chi ix resam chic che i 
be n-'us taj chi qui c'utum can iwatit i 
mam chiwe. Xak iweta'am wach u tojic 
xu 'ano are xix resaj che ile. I u tojic xu 
'anom n-are ta ги і sak pwak, mi rv’ i 
óro, chi xa ca sachic. 191 u tojic u 'anom, 
аге ги’ i lo'laj u quiq'uel i Jesucrísto. 
Ire xu ya rib chuwach i Dios pacha jun 
chij pa ka q'uexel yoj, jun ka q'uexel lic 
chom, lic n-ta c'ax che. 201 Crísto 'ax 
chatal wi rumal i Dios с'а chu xebal 'ij 
sak chu 'onquil i patan-le. Xui-ri, c'a te 
woor pa q'uisbal tak 'ij, i Dios xu tak li 
waral chuwach i jyub ta'aj, xol u 'ana 
utzil chomal chiwe. ?! Rumal i Crísto- 
le, yix i cubam i c'ux che i Dios, i Dios 
chi xc'unsaw sak chuwach i Jesucrísto 
chiquixol i camnak, xak xu ya u ij. 
Rumal-i, cul i c'ux che i Dios, xak i 
rikom i 'utz chi iwoy'em te'ek. 

22Yix, are xi ta i sak laj tzij re i Dios, 
xix cojon che, xa rumal u Tewal i Dios. 

Queje ile, iwesam i mac chiwij, xak xi 
jek u c'axnabal i c'ux chique i iwachalal. 
C'ax chi na 'uri iwib chiwach, ronojel 
i c'ux, ronojel i cho'ab. 23Yix, сас’ tan 
chic iwalaxic, xui-ri n-are ta pacha i 
alaxic xi 'an си i chuch i kajaw, man 
ique xa je winak chi que camic. Xix 
alaxic xa rumal u tzij^ i Dios chi lic 
c'aslic, lic n-tu q'uisic. 24Кеѓа’ат ile, 
man queje iri tzibtal chupam и wuj i 
Dios: 
Je ni'pa i winak, je pacha i 'es, i qui 
"ijj qui chomal, pacha u sij i 'es. 
I'es ca chakij i rakan, xak ca chakij 
u sij y ca pukic; 

?5xui-ri, i u tzij i Kajwal Dios n-tu 
q'isic*. Are i tzij-le, are i 'utz laj tzij ге 
iwelbal chi sak, chi bital chic chiwe. 

2 1Вита]-і, chi mayij ronojel i n-'us 

taj: mix t'oronic; mi 'an queb che i 
palaj, lic ronojel i c'ux chi 'ana i 'utz; xak 
chi mayij i rayinic che, wach 'o pu'ab jun 
chic; xak mi ch'ach'a jun chic. ?Iweta'am 
chi jun ac'al, we c'a te alaxnak, lic ca 
c'achiric craj u tz'um. Queje ile chi 'ana 
yix che u tzij i Dios man quix u q'uitsaj 
na che i c'aslemal chuwach i Dios? 
3Queje ile chi апа yix, we katzij i nom 
chic wach ca naw utzil chomal re i 
Kajwal. 


Lic nim u 'ij i Jesucrísto rumal i Dios 


^5] Dios craj cu 'an chiwe pacha cu 
yijba jun ja; craj ire ix pacha abaj rei 
ja-le, xui-ri yix ix c'aslic. I Dios xu tak li 
Jesucrísto pacha i nabe abaj chi c'aslic; 
chix tejeb 'uri ru' ire. I winak xqui xutuj 
i Jesucrísto, péro i Dios u chom na, man 
nim u patan u уот che, lic nim u ij crilo. 
Xak yix, chi ya che i Dios quix u yijba na 
ix aj patan chuwach ire, lic ix chom ix 
u yijbam che i chac-le. I patan yix, are 
u sujuxic sipon chuwach i Dios, xui-ri 
i sipon-le chi qui sujuj chuwach, аге i 
c'aslemal yix, xak i iwanima. I Dios 'utz 
cril i sipon chi qui sujuj chuwach rumal 
i Jesucrísto. 6 Кеѓа’ат ile, man queje iri 
tz'ibtal chupam и wuj i Dios: 





11.16 Levítico 11:45, 19:2, 20:7 
361. 1.25 Isaías 40:6-8 


51.23 І u tzij i Dios are i Crísto mísmo. Chawila i tzij chuxe' u xak wuj 
42.2 1 mer tzij xu bij are iri: Quix u q'uitsaj che iwelbal chi sak. 

Сһіаре’, pin tinimit Sion, quin сој 
jun, 
pacha quin coj jun abaj nim u chac 
re u cubibal ja, 
are i jun-le, in chom yin, lic naj u 'ij. 
Pachin i cu cuba u c'ux che ire-le, 
cril na "uri chi sakil wach i xroy'ej 
che. 
(Queje ile u bim i Dios*.) 
7] jun-le, lic nim u chac chiwe yix chi 
i cubam i c'ux che. Xui-ri, i juban chi 
n-qui cubam ti qui c'ux che, xa que tzak 
che. Keta'am ile, man chupam u wuj i 
Dios, queje iri tz'ibtal canok: 
I abaj chi xqui xutuj i je aj 'anol ja, 
are i abaj-le chi xe'elok lic nim ni u 
chac che i cubibal ja. 
(Queje Пе tz'ibtal сапок/.) 8Xak xu bij: 
I abaj-le, je 'o ni winak quiqui taquij 
cakan che; 
que tzak na rumal i abaj-le. 
(Queje ile tz'ibtalic*.) Ique que tzak 'ut 
man n-quiqui coj ti u tzij i Dios; are qui 
wach ile. 


Yix lic ix winak re i Dios 


9(Ujer, are i aj Israel winak je u chom 
te i Dios. Xui-ri, ique xco'taj can i qui ij.) 
Wo'or yix ix winak ix u chom i Dios, yix 
ix aj cojol sipon chuwach ire chi ka ’Atol 
Tzij. Yix ix jun lo'laj tinimit chuwach 
i Dios; ix winak lic ix re ire". Queje ile 
u 'anom chiwe man qui bij na chique i 
winak wach i nimak tak 'anic u 'anom 
i Dios chi іх и siq'uim ги’. Xix u siq'uij 
ги”, 'elsabal іме pa 'ekumal, ocsabal іме 
pa chom laj sak re ire. !?Yix, ujer to’ ix 
winak, péro wo'or ix u tinimit chic i 
Dios’. Үіх, ujer mi jun xril to'bal i wach, 
péro wo'or i Dios rilom chic to'bal i 
wach. 


Chom chix 'ol chuwach i Dios, 
xak chiquiwach i winak 


1 Іх wachalal chi quix waj, waral 
chuwach i jyub ta'aj, ix pacha ix winak 
ај naj, winak chi ne te aj chi’. Rumal-i, 
lic quin tz'onoj chiwe, chi ’atij i rayijbal 

chi xa re i ch'acul, man i rayijbal-le xa 
cu гап ch'o'oj ги’ i iwanima. 121 winak 
chi n-queta'am ti Dios, quiqui bij chi yix 
ix mal laj tak winak. Xui-ri, chom chix 
'ol chiquiwach ique, queje ile quiquil 
na chi их quix tijin chu 'onquil; te'uri 
quiqui bij chi chom u 'anom i Dios, are 
cu rik i ?іј chi са c'un i Dios. 

13 Cwaj уіп quiquil i winak chi lic 'utz 
i Kajwal, rumal-i chi ya iwib piqui'ab i 
caj'atzil i winak. Chi cojo i 'atol tzij, man 
ire lic 'atz, !^xak chi cojo i rakan и аЬ 
i 'atol tzij, man ique quiqui ya i tojbal-re 
chique i winak chi n-'us ti quiqui апо, 
xak quiqui сој qui 'ij і winak chi "utz i 
quiqui апо. 151 Dios craj chi yix lic qui 
ап i 'utz, 'atbal-que i je sachnak chi quix 
qui ch'ach'a; te'uri quiqui mayij u bixquil 
i tontil laj tak tzij. 

16үіх n-ix ta 'o pu'ab jun chic winak, 
xui-ri n-ca majaw taj we qui bij, ^N- 
ta 'o pakawi, rumal-i n-ta co'ono we 
хак manal caka апо, mok quix cha. 
N-ca majaw taj qui bij ile. Cha c'un chi 
c'ux chi ix rajchac i Dios, ix 'o pu'ab 
ire; rumal-i ca majawic chi qui 'an i 
"utz. 17 Chi cojo qui ^ij i winak chiwach: 
c'ax che i na i iwachalal; chi xija iwib 
chuwach i Dios; chi cojo u 'ij i 'atol tzij 
chiwach. 


Chaka ch'ija i c'ax pacha 
xu "an i Jesucrísto 


18Yix, chi ix mocom, chi ya iwib 
piqui'ab i patron; lic che i cojo n-ta 
co'ono we lic je c'an, o we je 'utz je 
chom. !?'Utz qui апо we qui ch'ij nipa 
tak i c'ax ca ya' piwi tupu n-ta i mac. We 
queje ile qui 'ano man quiwaj u 'anic 
i chom chuwach i Dios, i Dios ’utz 'uri 
crilo. 29Péro yix, we 'o i mac i 'anom, у 
qui ya iwib chu tojic rumal, épa 'utz 
wi "uri? Mi ch'ob 'uri we chom quix ril 
i Dios rumal ile, man i c'ax xi tijo, xa 
rumal i mac i 'anom. Xui-ri, we qui tij 
i c'ax tupu n-ta mac i 'anom, y we qui 
ya iwib chu ch'ijic, chom "uri cril i Dios 
ile. ?! Queje ile craj i Dios, rumal-i хіх u 

siq'uij ru. Cha c'un chi c'ux, i Crísto xu 
tij uyej tobal ke yoj. Queje ile u c'utum 
can chake wach usuc' i terejic chirij. 
22]re, n-tu mac u 'anom, xak n-ta jun 
t'oronic u 'anom. 23Are xyo'yax cumal 

i winak, ire п-хи tzalij tu wach chique. 
Are xqui гап c'ax che, ire n-ta jun tzij 
ocbal 'il xu bij chique; xa xu cuba и c'ux 
che i Dios, man reta'am chi u 'atbal tzij 
i Dios lic suc'ulic. ?^Lic are i Jesucrísto 
xrekaj i ka mac che u ch'acul are xu ya 
rib chi camsaxic chuwach i cruz. Queje 
ile xu chup i ka mac, 'anbal re chake chi 
coj cam na chuwach i mac atzalal, xak 
coj c'asi na che jun c'aslemal 'utz suc'ulic. 
I Jesucrísto xu ch'ijo chi xsoctajic tobal 
ke yoj*. 25 О’опот lok, yix pacha ix chij 
ix sachnak!, péro wo'or ix 'o chic ru' i 
Crísto, chi aj chajal re i iwanima. Ire 
quix u chajij pacha jun aj yu'ul chij chi 


que и chajij u сһіј. 
3 lyix ix ixokib, chix cojon chique i 
iwachijil. We 'o i iwachijil n-quiqui 
coj ti u tzij i Dios, mok quiqui jach quib 
pu'ab i Jesucrísto rumal i 'utz i chom qui 
'an yix chiquiwach. N-tu chac 'uri que 
i pixbaj. 2N-tu chac, man quiquil ique 
chi chom ix "olic, n-ta xak manal qui 
ch'obo. ?Are qui wik iwib are chi wika i 
pi c'ux, n-xui ta qui wik iwij. Mix c'achir 
chu yijbaxic i wi we chom qui 'an che, 
xak mix c'achir che i 'u' chi chom, хак 
mix c'achir che i arit, tak i uwaj chom, 
pakal rajil. ^Are, chi bisoj u 'anic ix 
chom pi c'ux, man i chomal-le n-ca sach 
taj. Chix 'ol che u nimal i c'ux; xak chix 
quicot piwanima. Are ile chi chom cril 
i Dios. °Мап queje ile xqui ап i ixokib 
ujer chi lic qui yom qui c'ux che i Dios. 
Ique xqui cuba qui c'ux che i Dios, xak 
xe cojon chique i cachijil; queje u wikic 
quib ile xqui апо. 5Queje ile xu 'an i ati 
Sára ujer, xcojon che i rachijil, chi mam 
Abraham: "At wajwal", xu bij che. Yix, 
quix e'elok pacha i ati Sára-le we qui 'an 
i utz, y n-ta xak cu na iwij. 


I qui pixbaxic i je c'ulanic winak 

7Xak yix ix achiab, chiwila qui wach 
i iwixokil; chi chajij pacha jun cristal 
n-co taj. Ique n-nim ti qui cho'ab, xui-ri, 
i Dios u 'anom chique xak jun pacha 
u 'anom chique i achiab: u yom qui 
c'aslemal chi n-ca q'uis ta chic. Queje 
ile chi 'ana chique, man are qui tz'onoj 
che i Dios, n-ta хак ca 'atiw і (21); ire lic 
quix u ta. 


"Ос caka tij i c'ax rumal 
jun 'utz caka 'ano 


8Ра q'uisbal-re 'ut, quin bij chiwe 
iwonojel: chi апа хак jun i nojbal 
chiwach; we "o jun chiwe ca bisonic, хак 
chi ya i wach ги’, wach tak u bis; сах 
chi na iwib chiwach man yix iwatz i cha' 
iwib. 'Utz rilic i wach chi 'ana chiwach; 
mi гап nim che iwib. ° We o jun 'o u mac 
chiwe, mi tzalij u wach che. We xak 'o 
quix u yo'ya, mi la' u wach che. Mi tzalij 
u wach che, are i chi гапа, chi tz'onoj 
che i Dios chi cu ya i 'utz puwi. We ix 
'utz chique conojel, i Dios cu ya "uri i 
"utz piwi yix; rumal ile xix u siq'uij ги’. 
10 Кеѓа’'ат ile, man cu bij u wuj i Dios: 
We jun craj u c'aslemal chom, we 
craj lic ca quicotic, 
chu 'atij utzamra'; mu bij tak itzel 
tzij; 
chu ’atij u chi; mu гап tak i t'oronic. 
11 Mu min rib chu 'onquil i n-'us taj, xa 
are chu "ana i utz. 
Chu tzucuj i módo chi chom "ol cu 
conojel; lic chu ya rib chu 'onquil. 
1? Man i Kajwal que u chajij i je aj 
'anol utz, 
lic cu ta wach quiqui tz'onoj che, 
xui-ri, tzel que rilo піра i n-'us ta 
quiqui гапо. 

(Queje ile tz'ibtal chupam u уги] i Dios".) 
13 ¿Xataba 'o jun cu гап i mal chiwe, 
we yix lic qui ya i c'ux chu 'onquil і "utz? 

N-taj. !^Xui-ri, we 'o na jun quix u ya 
pa сах xa rumal i 'utz qui 'ano, 'utz іме 
yix 'uri. Mi xij iwib che jun winak; mix 
c'achir che we quix и осѕај 'il. 15Xui-ri, 
lic chi cojo и” i Kajwal, chi ya che cu 

rajawij і c'ux. We "o jun cu tz'onoj chiwe 
wuchac i cubam i c'ux che i Kajwal, chix 
'olok ix yij chu bixquil wach usu’, xui-ri, 
chi bij usuc' che, ru' rutzil i c'ux, mi 'an 
nim che iwib. !6Mi 'an i n-'us taj, man 
queje ile, i c'ux 'utz cu na'o we n-ti mac 
і 'anom. We "o jun cu пис’ tzij chiwij ха 
rumal ix re i Crísto, che ire i q'uixbal. 
Cu ya u q'uix utuquel, man yix 'utz i 
qui апо. !7We qui tij i сах xa rumal 
и 'onquil i 'utz, we queje ile сга] i Dios 
chiwe, 'utz "uri. 'Utz na Пе chuwach u 
tijawic i c'ax we xa rumal jun mal qui 
'ano. 

18Cha c'un chi c'ux, i Crísto xak xu tij 
i c'ax are xcamsaxic rumal i ka mac yoj. 
Are xu "an ile, xa julaj xu апо, n-q'uial 
mul taj. Ire n-tu mac, xui-ri xu tij i c'ax, 
tobal ke yoj chi oj ajmaquib. Queje ile xu 
'ano, c'ambal bi ke yoj ru' i Dios. Tupu 
xcam i u ch'acul, i ranima n-xcam taj. 
19] ranima-le xa ес, хе и 'ijla і canima i 
camnak pa je tz'apil wi. 201 je tz'apilic-le, 
je are i winak chi qui kelom u tzij i Dios 
ujer. Ique-le je c'aslic are ca tijin i mam 
Noe chu yijbaxic i nim laj bárco. I Dios 
xe roy'ej na, tz'akat ca tijin u 'onquil i 
bárco man nim u c'ux chique, mokxa 
quiqui jalwachij i qui nojbal chi п-'иѕ 
taj. Xui-ri, ique n-xqui сој ti u tzij. Ni'pa i 
xe cojonic, xa je wajxakib; ique xe oc pa 
bárco. Are i xe totaj "uri rumal i уа. 211 
ya-le, xu rik u chac chique i winak ujer 
chi xe totajic; хак chake yoj, 'o usuc' i ya 
tobal-ke. Are ca kajsax ya pakawi, i mer 
usuc' n-are ti u ch'ajic i ka ch'acul, are 
tz'onbal-re che i Dios chi cu ch'aj i ka 
c'ux. I u kajsaxic ya-le 'o co'on re chake 
xa rumal u walijic i Jesucrísto. ??Ire xel 
bi chicaj; 'o chic pu wikabim i Dios. 'O 
chic piquiwi ni'pa i ángel, ni'pa i tew 
nawalil chicaj, xak conojel піра i ?% qui 
cho'ab chi n-ca ај ta qui wach; 'is је 'o 
chic pu'ab. 

Ni'pa i u yom i Dios paka'ab, 

chaka 'ana u chac ru? 

1Cha c'un chi с'их, i Crísto xu ch'ij 


4 ni'pa i c'ax xu tijo, tobal ke yoj. Xak 
queje yix, chi cowij i c'ux chupam i c'ax 

chi qui tijo. Ni'pa i qui cojom i Crísto, 
we quiqui ch'ij i с'ах waral chuwach i 
jyub ta'aj, 'alaj 'uri chi xqui canaj can 
i mac atzalal. ?Queje ile chi апа yix, 
tz'akat ix 'o chi chuwach i jyub ta'aj. 
Chi 'ana 'ut wach сга} i Dios; mi ап іме 
yix pacha quiqui 'an i winak chi to' qui 
rayijbal ique quiqui гапо. 3O'onom lok, 
хі ап yix pacha i quiqui ап ique chi 
n-queta'am ti Dios; ya co'on ile, mi 'an 
chic. Yix ujer xix bin chupam i n-'us taj; 
со’ 'utz chiwe wach quiwaj xi апо; lic ix 
'abarel laj tak winak; xak manal xi jaluj; 
to' xi mol iwib chi 'abaric. Xak xi coj qui 
"jj nipa tak i xa ril je 'antalic y xi 'an i 
dios chique; lic q'uixbal xi 'ano. ^Ni'pa i 
n-queta'am ti Dios, wo'or to' quiqui bisoj 
chic man yix n-quiwachi'ilaj ta chic iwib 
си’ ique. N-quiwuc'aj ta chic iwib си’ chu 
'onquil i n-'us taj. Rumal-i, c'ax que chaw 
chiwe. 5Xui-ri, ique chi quix qui ch'ach'a, 
lic quiqui bij ni qui mac chuwach i Dios. 
Ire yij chic chu 'аїїс tzij piquiwi i је 
c'aslic, xak i je camnak. 9Ya mer cakil 
пі и 'atic tzij-le; rumal.i, i 'utz laj tzij 
re i 'elbal chi sak, ya bital chic chique 
i winak are c'a maja que camic. Rumal 
uri, n-ta co'ono we i qui ch'acul xu tij 
i c'ax pacha quiqui 'ап i winak conojel, 
xui-ri, i canima cu rik jun u c'aslemal 
pacha i re i Dios. 

7Nakaj chic 'o wi i q'uisbal ’ij reu 
wach i jyub ta'aj. Rumal.i, chi ch'obo 
na wach qui апо, xak chi ya i c'ux chu 
tz'onoxic che i Dios. 8Lic 'o u chac c'ax 
chi na iwib chiwach, ronojel i c'ux. Mi 
mayij ile, man we c'ax qui na iwib 
chiwach, ca sach 'uri u wach u q'uial 
mac chiwach. ?Chi ya i posar chiwach 
ги’ ronojel i c'ux; ті 'an ile chi queb i 
c'ux chu c'ulaxic. 10 Konojel yoj, 'o tak 
i sipon yatal chic chake chaka jujunal 
rumal i Dios. Ile yatal paka'ab, tobal que 
i winak, 'o u chac 'uri caka chacuj wach 
і yatal pa ka "ab, tobal que. We queje 
сака гап ile, oj utz Јај tak ај chaquib 'uri 
ru' i sipon chi u yom chake. !! Jun, we 
are u patan cu bij u tzij i Dios, chu bij 
"uri pacha are i Dios ca binic. We are 
и patan que u to i winak, chu апа ru 

ronojel u cho'ab chi u yom i Dios che. 
Ni'pa i qui апо, chi апа ru rutzil i сих, 
te'uri quiqui bij ni winak chi Dios nim u 
"jj; man are i Jesucrísto 'anawnak chiwe 
chi o rutzil i c'ux. Ire, nim пі u’ij i u 
cho'ab que'e 'ij sak che. Amen (katzij). 


Chix quicotok we qui tij 
uyej rumal i Crísto 


1?Yix wachalal, ya ca pe juban сах 
piwi chi nim u cho'ab. Mix oc 'il che, 
man che ile ca "iltajic we cul і cux che 
i Crísto. 1? Xui-ri, chix quicotok man 
yatal chiwe chi junam ru' i Crísto qui tij 
uyej pacha u tijom ire. We qui tij uyej 
rumal i Crísto, xak quix quicot na are 
ca 'alijinsax i nim laj и "ij u chomal ire. 
1^We c'ax que ch'aw i winak chiwe xa 
rumal ix re i Crísto, 'utz iwe yix rumal 
ile. Quiwetamaj 'uri chi ix uc'am rumal 
и Tewal i Dios chi nim и 'ij u chomal. 
Katzij, ique quiqui yo'ya u Tewal i Dios, 
péro yix qui сој u ij. 15Chi апа che iwib 
"utz ix 'olok, man we 'o jun chiwe cu tij i 
C'ax, n-are ta игі rumal jun тас u 'anom, 
pacha jun camsanic, o jun ela", o jun c'ax 
и 'anom che jun chic, o we rumal cu min 
tak rib che i n-ta re che. 16Xui-ri, we yix 
qui tij c'ax xa rumal ix re i Crísto, mix 
guix "uri che ile. Xa chi c'amwaj chi 
tioxij che i Dios rumal. 

17 үа cu rik i 'ij ca pe i сах pakawi yoj 
chi oj ге i Dios. Nabe ca jekan chake yoj, 
péro co'on panok, mas quiqui tij i сах 
ique chi n-qui сојот ti 'utz Јај tzij re i 
Dios. 18Keta'am ile, man i wuj re i Dios 
queje iri cu bij: 

Ni'pa i je 'utz, хак pachalo que 'el na 
chi sak, 
éIpa nawi 'uri que 'e qui q'uisa wi 
ni'pa i je mal, ni'pa i je ajmaquib? 
(Queje ile tz'ibtal canok".) 

19 Кита]-і yix, we quix tijin chu 
'onquil і "utz, y we cu ya i Dios chiwe chi 
qui tij i сах rumal, chi ch'ija, хак mi 
mayij u 'onquil i 'utz; xa chi ya mas iwib 
pu'ab i Dios chi ix 'anawnak, man ire 
n-quix ro'taj taj. 


э 


» 

I ma Pédro que u pixbaj i 
winak je re i Crísto 
5 1 Wo'or cwaj quin bij jun tzij 
chiwe yix ix aj c'amol u tzam re 
i jutak tzobaj re i Dios. Xak queje yin 
in aj c'amol u tzam pacha yix, xui-ri 
yin xwilo are xu tij uyej i Crísto waral 
chuwach i jyub ta'aj. Yin, junam iwu' yix, 
о na ke che are ca 'alijinsax ni nim laj 
и? и chomal i Crísto co'on panok. ?Lic 
quin bij chiwe: che i chajij i jutzobaj re i 
Dios chi je 'o pi'ab; che i chajij pacha jun 
aj yu'ul chij que u chajij u chij. Chi 'ana 
ronojel і c'ux; mi ап yix pacha jun chi 
n-kas ta craj u patan, pacha to' ch'acbal 
и mer cu "ano. Chi апа ru' rutzil i c'ux 
man lic quiwaj que i to. ?Mi 'ano chi 
to' que i rajawij i je 'o pi'ab. Chi bisoj 
u 'onquil i 'utz chiquiwach, c'utbal-re 
chique wach i ca majawic quiqui 'ano. 
^We 'utz qui chajixic qui 'ano, cocsax ni 
i ’ij i chomal are ca c'un chal i Jesucrísto 
chi ’Atz Јај ај Chajal piwi; i 'ij chomal-le 
lic n-tu q'uisic. 
5Xak queje yix chi ix alabom: chi 
cojo wach i qui tzij i nimak tak winak. 
Iwonojel yix chi cojo iwib chiwach; mi 
an nim che iwib, man i wuj re i Dios 
queje iri cu bij: 
I Dios que u 'atij i quiqui 'an nim 
che quib, 
xui-ri, ni'pa i n-quiqui 'an ta nim 
che quib, i Dios que u to rumal i 
rutzil u c'ux chique. 
(Queje ile tz'ibtalic?.) 
$Chi ya "игі che i Dios cu kajsaj na i "ij; 
mi гап nim che iwib, man co'on panok 
i Dios cu nimarsaj па i 'ij. "Wach tak i 
quix c'achir rumal, 'is chi ya pu'ab i Dios 
man ire 'utz i chajixic cu 'ano. 
$Chix c'asc'at pi nojbal, chi chajij iwib, 
man i itzel chi aj ch'o'oj chiwij, ca tijin 
chi tzucuxic. Ire ca wacatic pacha jun 
coj, co'ic cu tzucuj pachin i cu tijo. ?Chi 
atij i itzel; chi jicba u cubibal i c'ux che 
i Jesucrísto. Are ca pe i c'ax piwi, cha 
c'un chi c'ux chi i c'ax-le 'is quiqui tij 

conojel iwatz i cha' chuwach i jyub ta'aj. 
10 Waral chuwach i jyub ta'aj, xa 'atal 'ij 
qui tij ni сах; we xix el pa c'ax-le, i Dios 
mísmo quix u to; cu jicba i c'ux, lic cu 
ya na i cho'ab, хак co quix u tac'ba pi 
be. Ire, lic nim i rutzil u c'ux chake, oj 
и siq'uim ги man caka tij i 'utz ги’ chila 
chicaj, junam ru' i Jesucrísto. 11 Cakaj 


yoj о пі и "ij, 'o ni u cho'ab ronojel ’ij sak. 


Amen (katzij). 

12] ral wuj-i, xin u to i ma Silváno 
chu tz'ibaxic; wilom yin, ire 'utz laj 
kachalal. Quin tak bi chiwe, yabal u 
cowil i c'ux man 'utz quiwetamaj iri: 


1SAN PEDRO 5 


ni'pa i utzil chomal petnak piwi, cu 
'alijinsaj chi i Dios lic сх quix u na'o. 
Chi jicba i c'ux che ile. 

13] je jutzobaj kachalal waral pa 
Babilónia quiqui ya pan rutzil i wach. 
I Dios xak je u chom ique pacha 
u 'anom chiwe yix. Xak i a-Márcos 
chi lic pacha wac'al, xak cu ya pan 
rutzil i wach. !^Chuwach i Dios, chi 
tz'ubaj iwib chiwach, yabal re rutzil 
i wach”. 

I Dios chu ya i uxlambal i c'ux 
iwonojel yix chi ix re i Jesucrísto. Amen 
(queje ile cwaj). 





25.14 Queje xqui "an ile i je re i Dios, c'utbal-re chi 'o qui 'ij chiquiwach, хак 'o i c'axnabal qui c'ux. 


I UCAB WUJ U TZ'IBAM 
I SAN PEDRO 





lYin in a-Simon Pédro, in rapóstol i 

Jesucrísto, in rajchac lic in yom wib 
pu'ab. Quin tz'ibaj bi i wuj-i chiwe yix 
chi i rikom i lo'laj u cubibal i c'ux che i 
Kajwal Jesucrísto, chi xak jun ru' pacha 
u cubibal ka c'ux yoj. Queje ile petnak 
pakawi man i Jesucrísto chi ka Dios, xak 
Tolke, lic suc'ul i cu 'ano. ?Quin tz'onoj 
che i Dios chi cu ya ni u q'uial utzil 
chomal chiwe, xak i uxlambal i c'ux chi 
са pe piwi rumal i retamaxic u nojbali 
Dios, xak i Kajwal Jesucrísto. 


Wach craj i Dios chi quiqui 
'an і winak je re ire 


3I Dios, ги i nim laj u cho'ab, и уот 
chic chake ronojel wach i rajwaxic che i 
ka c'aslemal, ronojel wach i rajwaxic che 
i ka be chuwach ire. Queje ile xe'elok 
are xu гап chake chi caketamaj u wach 
ire chi xoj u siq'uij ru' rumal i nim laj 
и” u chomal, xak i nimak tak и 'anic. 
^Queje ile u 'anom chiwe, chi quix u to 
pacha u sujum lok. I tak u sujum-le, lic 
nim i ruc'am, lic 'о u chac chiwe. Ire 
u yom ile, man i nojbal yix que'el na 
pacha u nojbal ire xak quix 'el chupam 
i mac atzalal chi 'o chuwach i jyub ta'aj. 
Are u xebal i mac atzalal-le are i mal laj 
tak rayijbal ke yoj oj winak chuwach i 
jyub ta'aj. 5Вита1-і, yix chi cul i сих 
che i Kajwal, chi 'ana pen u 'onquil 
іх utz chiquiwach i winak; y n-xui ta 
ile, xak chi bisoj u nawsaxic iwib che 
i Dios, wach сга} ire qui апо; 9xak chi 
апа pen и jeq'uic iwib che tak i nus 
taj; y n-xui ta ile, xak chi bisoj u cowil i 
c'ux chuwach i c'ax, man n-qui sach tu 
nimal i сих; хак chi ch'obo i Dios. 7 Хак 


n-xui ti Dios qui ch'obo, xak chi ch'obo 
iwachalal, chi iwatz i cha! iwib rumal i 
Crísto. We c'ax qui na iwib chiwach, xak 
c'ax che i na i winak. 

8We qui гап ronojel tak ile, qui cowij 
"uri mas и 'onquil і и chac i kajwal, 'alaj 
"uri chi "o xo'on re chiwe are xi ya iwib 
pu'ab i Kajwal Jesucrísto. ?We 'o jun 
n-queje ta cu гап ile, ire n-ca tzun ta 'uri 
c'a naj, xa pacha mawach. Jun pacha 
ile, xsach 'uri pu c'ux chi i Dios resam 
chic и mac chi u 'anom ujer. !0Rumal-i 
wachalal, chi апа pen chi ca "alijinic 
rumal wach tak i qui 'ano, chi katzij 
ix sic'tal rumal i Dios xak lic ix chatal 
rumal ire. We qui гап ronojel tak ile chi 
in bim chiwe, que'elok chi i jicham uri i 
сих y n-quix tzak taj. !! We queje ile qui 
апо, lic nim lic chom ni i c'ulaxic 'uri 
rumal i Tolke chi Kajwal Jesucrísto, che 
и ’atbal tzij ire chi n-tu q'uisic. 

12Rumal-i, n-quin mayij tu cuxtaxic 
ronojel ile pi c'ux, tupu 'is iweta'am chic 
ile, xak ix jiquil che i sak laj tzij c'ut-tal 
chiwe. !3Quin bij yin, ca majawic quin 
cuxtaj ile pi c'ux ru' in pixbanic, tz'akat 
in c'aslic. !^Man i Kajwal Jesucrísto 
и 'alijinsam chwe chi quin camic. 
I5Rumal.-i quin ya in c'ux chu cuxtaxic 
iri chiwe. Te'uri, we xin camic, c'a c'as 
can ronojel iri pi c'ux, que u rika tak i "ij, 
chi cu rik u chac chiwe. 


I ma Pédro xrilo are xocsax i nim 
laj и "ij u chomal i Jesucrísto 


16 Ка bim chiwe wach і и winakiric i 
Kajwal Jesucrísto, xak wach i nim laj u 
cho'ab. Are xka c'ut ile chiwe, n-to' ta 
xka nojij u bixquil; lic ru' ka wach xkilo 

chi lic nim u "ij u chomal. 17 Yoj lic oj 'o 
ги i Kajwal Jesucrísto are хосѕах и” u 
chomal rumal i ka Kajaw Dios, are xpe i 
chom laj ch'awbal chicaj chi xu bij: “Iri, 
are in C'ojol chi lic c'ax quin na'o; lic 
quin quicot rumal ire." Queje ile xu bij. 
18Yoj lic xka ta i u ch'awbal-le chi xpe 
chicaj are oj 'o wi ги’ i Jesucrísto chila 
che i lo'laj tzam jyub. 

19 Пе chi xkilo cu "alijinsaj chake chi 
i tzij xqui tz'ibaj can i ajbil u tzij i Dios 
ujer, lic katzij. Yix, 'utz i qui апо chi lic 
qui coj retalil che wach i qui tz'ibam can 
ique. Ni'pa i tZibtal can cumal ique-le 
queje pacha jun и tzunbal а’ tzijtal pa 
ekum, ca tzunic c'a ca sakiric, c'a are 
quel li nim laj ch'umil re u sakirbal. I 
u c'unic i Kajwal Jesucrísto piwanima, 
queje pacha i nim Јај ch'umil re u sa- 
kirbal-le. 29'O u chac quiwetamaj iri: 
ni'pa i xqui tz'ibaj can i je ajbil u tzij i 
Dios ujer, mi jun winak 'o pu'ab cu bij 
wach que'el usuc' pacha to' cu ch'ob ire 
utuquel. ?! Man mi jun ajbil u tzij i Dios 
to’ xu tz'ibaj wach i и nojbal ire. Xui-ri 
ique, ni'pa i xqui bij, lic are u tzij i Dios, 
man ique lic xqui ya quib pu'ab i Dios, 
y wach i xqui bij, lic are u Tewal i Dios 
xyaw chique. 


э 


Chi 'ana cwent chique i 

tijonel chi xa je t'oronel 
2 1Xui-ri, xak 'o i je aj t'oronel 

chiquixol i aj Israel winak ujer chi 

xqui bij chi je ajbil u tzij i Dios, péro ne 
te are. Xak queje ile, je 'o ni aj tijonel 
que walij na chixol yix chi xa je t'oronel. 
Ique, sak laj tzij ni quiqui bij qui ta yix; 
xui-ri xa coq'uil que oc na chu bixquil 
i t'orbal tzij, sachbal іме. Xak quiqui 
xutuj i Kajwal chi xu toj i quelbal chi 
sak (quiqui bij na ique chi ire n-tu chac); 
rumal ile, xak te'et ca pe ni u sachic qui 
wach. ?Je q'ui que terej na chiquij chu 
onquil i mac atzalal pacha i quiqui 'an 
ni ique. Rumal i quiqui 'ano-le, c'ax que 
ch'aw ni winak che i sakil laj bere i 
Dios. 3I je aj t'oronel, xa rumal ch'acbal 


э 

qui mer quiqui гапо, quiqui bij ni t'orbal 
tzij chiwe. Xui-ri, i sachbal qui wach lic 
ca pe na piquiwi; i Dios 'ax u bim wi chi 
quiqui tij ni tojbal mac. 

4¿Xataba cu cuy qui mac ique we 
n-xu cuy ti qui mac i ángel ujer chi xqui 
'an qui mac? I ángel-le xe u c'ak bi pa 
infiérno, xe u tz'apij pa 'ekum; chila je 
ximtal wi ги’ carena, са cu rik ni "ij chi 
ca 'at па tzij piquiwi. 5Хак i mal laj tak 
winak ujer che tak i 'ij rei mam Noe, i 
Dios n-xu cuy ta qui mac ique; xa xu 
tak li nim laj jab chuwach i jyub ta'aj, 
camsabal que. Xui i mam Noe xtotajic, 
junam си” wukub chic winak chi je 'o ги. 
I mam Noe-le, are maja ca pe wi i jab, xe 
u pixbaj nipa i je ajmac chi % ni u chac 
quiqui suc'ba qui c'aslemal. 9Xak i queb 
tinimit ujer, Sodóma y Gomórra, i Dios 
xu sach qui wach rumal qui mac i winak. 
Хе и poroj, lic xe и 'on chaj, c'utbal-re 
chique i winak woor chi ca pe ni сах 
piquiwi we n-quiqui coj ti u 'ij i Dios. 
7Xui i mam Lot xtotaj chuwach i 'a-le 
rumal i Dios, man 'utz laj winak; ire 'ax 
ca bison-wi rumal і n-'us taj chi quiqui 
ап i mal laj tak winak. 81 'utz laj mam 
Lot jekel chiquixol ique, xui-ri 'ij 'ij, ca 
bisonic are xrilo, are xu ta, nipa i n-'us 
taj quiqui 'ano. ?Chi, cakil wi chi i Dios 
lic ca tiqui chi qui to'ic chuwach i c'ax 
ni'pa i qui jachom quib pu'ab ire. Xak ca 
паш chi qui ya'ic pa сах conojel ni'pa 
i n-us ta quiqui апо, quiqui tij ni сах 
tz'akat c'a ca c'un i јиісіо pa q'uisbal ij. 

10 Oueje cu гап ni Dios ile, 'e te le 
chic-i chique ique chi quiqui ар tak i qui 
rayijbal chi n-ch'am taj, xak quiqui yo'ya 
u'ij і Kajwal. Lic co qui wach, to’ quiqui 
'an pacha cacaj ique; n-quiqui xij ta quib 
chu yo'yaxic i nimak qui "ij, і nimak qui 
cho'ab chi n-ca ај ti qui wach. 1! Queje 
quiqui ар ique ile, xui-ri, mi ne i ángel 
chi mas 'o qui "ij qui cho'ab chiquiwach 
ique, mi ne ique que qui yo'ya chuwach 
i Kajwal. 

12Péro i achiab-i о’ que yo'yan chirij 
tak i n-queta'am taj wach иѕис’. Je pacha 





21.17 Sálmo 2:7; 2 Samuel 7:14; Isaías 42:1; Matéo 17:5; Márcos 9:7; Lúcas 9:35 

chicop chi n-ta qui no'oj; je pacha itzel 
chicop chi n-ti qui chac, to' 'utz we que 
chapic, que camsaxic. Queje ique ile, 
ca sachsax ni qui wach pacha i chicop- 
le. 13 Quiqui tij ni сах, rumal i сах qui 
'anom ique chique i juban chic. Wo'or, i 
qui quicotemal ique are i to' quiqui 'an 
'anok wach tak u rayijbal qui c'ux. Are 
quiqui mol quib iwu' pa tak nima'ij, lic 
је ajyol q'uix; to’ quiqui 'an i n-'us taj, у 
lic que quicot chu 'onquil. (Ne te sakil, 
xa je aj t'oronel.) 

14 Are quiquil u wach jun ixok, lic 
quiqui rayij u wach; n-ca rix ta qui c'ux 
chu 'onquil i qui mac. Хак i winak chi 
n-kas ta jiquil qui сих che i Dios, "utz 
quiqui ta i tunbal tzij quiqui bij, y 
que terej chirij. I je aj t'oronel-le lic u 
c'amom rib chique quiqui rayij u wach 
i n-que taj; ique-le, xa pa га’ que е qui 
q'uisa wi. 15 Је 'elnak che i be suc'ulic, 
је sachnak chic. Qui majom i be n~us 
taj, pa xbin wi i ma Balaam ujer, chi u 
c'ojol i mam Beor. I ma Balaam-le, lic xu 
rayij і mer, rumal-i, xu min rib chupam i 
n-'us taj. 16 Xui-ri, i ma Balaam xu tij yaj 
rumal u mac. Xak te'et i u buru xch'awic 
pacha winak, 'atbal re i ma Balaam chu 
'anic i n-'us taj. 

17] је aj t'oronel chi que in lap chiwe 
je pacha ralaxbal ya chakijnak; n-ta 
co'on-re chiwe. Xak je pacha sutz' chi 
xa ca c'am bi rumal i tew. I Dios u 
yijbam jun c'olbal-que, lic 'ekum pa i 
que ya' wi; n-ta chic quelic lok chila. 

18 To' nim que ch'awic, péro i qui tzij 
n-ta co'on-re chiwe. Quiqui bij chi 'utz 
we qui 'an wach tak i to' quiwaj yix, xak 
wach tak cu rayij i ch'acul. Rumal i qui 
tzij-le, que qui бог і winak chi са te je 
'elnak chiquixol i je ajmaquib. 191 je aj 
t'oronel-le quiqui sujuj iwelbal chi sak: 
^N-ta chic iwajaw piwi,” que cha. Péro 
'alaj chi n-katzij taj, man ique mísmo 'o 
na jun cajaw piquiwi; je 'o pu'ab i n-'us 
taj. Man jun, we u yom rib pu'ab jun 
chic, 'o 'uri rajaw. ??Queje і winak ile 
chi qui jachom? chic quib che i Kajwal 

Jesucrísto chi Tolke, je 'elnak chic 'uri 
pu'ab i n-us taj ге u wach i jyub ta'aj. 
Xui-ri, we co'on panok quiqui ya tan 
chic quib pu'ab i n-'us taj, que chaptaj 
tan chic 'uri rumal i qui mac, que 'el 'uri 
mas ne te 'utz chuwach li ujer. ?! Ni'pa 
i xqui maj te i be suc'ulic, y xa xe tzalij 
chic che i п-'иѕ taj man xco'taj can i 
lo'laj tzij yatal chique, mas 'utz "игі 
chique ma ta qui jekom i be suc'ulic. 
22 Are i qui 'anom ique are pacha i tzij-i 
chi caka bij konojel* “Jun tz'i que u bi'a 
tan chic u xabum canok; xak jun ak, 
tupu ch'ajom chic rij, xa que u mina chic 
rib pa xo'ol." 

Ca nakajab i q'uisbal 'ij reijyub ta'aj 

1]х wachalal chi quix waj, i 
wuj-i are ucab quin tz'ibaj chiwe. 

Chupam i queb in wuj, in 'anom pen 
quix in to chu suc'baxic i nojbal. ?Chi 
c'unsaj pi c'ux ni'pa i qui bim can i 
lo'laj ajbil и tzij i Dios ujer, xak ni'pa i 
tzij pixab u bim can i Kajwal chi Tolke, 
chi c'ut-tal chiwe yix kumal yoj oj 
rapostelab. 

3Nabe 'o u chac chiwetamaj ігі: аге ca 
pe і q'uisbal tak 'ij, que c'un i aj yo'yanel 
re wach i cojom yix, xak to' quiqui 'an 
qui rayijbal ique chi n-'us taj. *Quiqui bij 
na chiwe chi n-katzij taj we ca c'un tan 
chic i Jesucrísto. ^N-ta jun retalil kilom 
we ca c'un tan chic, man u wach wi u 
anom wi lok c'a chu xebal. Xak u wach wi 
u 'anom are xe ic'aw wi i katit ka mam, y 
с'а are 'o wi wo'or," que cha na. 5№-сасај 
ta "ut quiqui c'unsaj piqui c'ux wach u 
anom i Dios; chu xebal, ire ru' u ch'awbal 
xu yijba i сај, i jyub ta'aj. Xel i jyub ta'aj 
che i ya, y nui ta ile, хак uc'am гита] 
i ya. 6ХаК xo'on panok, i Dios xu sach 
и wach i jyub ta'aj ги jun nim laj ya. 7I 
caj, i jyub ta'aj re wo'or, je uc'am rumal i 
mísmo u tzij i Dios; n-que sachsax ta qui 
wach са cu rik ni 'ij re i juício. Are ca 
c'un i’ij-le, ca sachsax ni qui wach rumal 
i'a', xak ca sachsax ni qui wach i winak 
chi n-qui сојот tu "ij i Dios. 


? 


? 





52.20 I тег tzij xu bij are ігі: “queta'am chic і Kajwal." 


* 2.22 Provérbios 26:11 

$Yix, chi quix waj, cha c'un chi c'ux 
iri: і Kajwal, jun 'ij chuwach ire, хак 
jun ru' jun mil junab; xak jun mil junab 
chuwach ire, xak jun ги” jun ?1ј О i 
quiqui ch'obo chi i Kajwal lic baytajnak 
chu 'onquil wach i u bim ujer; ire 
n-baytajnak taj. C'a maja cu sach u wach 
i jyub ta'aj xa rumal u nimal u c'ux 
chake man craj ire mi jun ca sachsax ni 
u wach: craj chi conojel i winak quiqui 
jach quib pu'ab ire tz'akat со i "ij. 

10 Are cu rik i "ij ге і Kajwal, xak te'et 
ca c'unic, pasha u c'unbal jun ili'om 
cha'ab. Xui-ri, che i 'ij-le, i сај са sach u 
wach, у nim u ch'awbal си 'ап na. I ij, i 
іс, i ch'umil que c'atic y que sachic; хак 
i jyub ta'aj ca c'atic ru' ronojel ni'pa i 'o 
chuwach. 

1 Bay, we iweta'am yix chi ronojel ile 
ca sachic, lic 'o u chac "uri ch'am chix 
'olok, chom i c'aslemal; chix 'olok lic i 
уот i c'ux che i Dios. !?Queje ile chi 


'ana, tz'akat quiwoy'ej u c'unic и 'ij i Dios. 
Chi tija i ij chu 'onquil chi ме’ са c'unic*. 


Katzij, chupam i 'ij-le i сај ca c'atic у ca 
sachic. I ij, i ic’, i ch'umil хак cu maj га’, 
lic que jaric. !3Te'uri cakil ni сај сас’, 
xak i jyub ta'aj сас chi u bim i Dios 
chake. Chupam i caj c'ac' xak chupam i 
jyub-le, ronojel is 'utz "15 suc'ulic. 

4 Rumal.i, yix chi quix waj, tz'akat 
iwoy'em i nim laj 'ij-le, chi chomaj iwib 
ги i Dios хак i chiwach yix; chi bisoj 
u 'onquil ix ch'am pi c'ux, man n-ta 
mac atzalal chiwij are ca c'un i Kajwal. 
I5Chiwetamaj chi xa rumal u nimal 
и сих i Kajwal, œo i 'ij yatal chique 
i winak chi que, 'el na chi sak. Xak i 
kachalal ma Páblo chi lic cakaj, queje 
Пе u tzibam chiwe. Ni'pa i xu tz'ibaj 
chiwe аге i nojbal petnak ги’ i Dios. 
16] а] ronojel u wuj ire, 'is queje ile cu 
bij. Katzij, 'о jujun u tzij, сах и majic 
иѕис’. 'O i winak chi n-kas ta quiqui 
ta u be u tzij i Dios, xak n-jiquil ti qui 
c'ux che; ique quiqui yoj 'uri u tzij ima 
Páblo, queje pacha quiqui yoj juban chic 
tzij tz'ibtal chupam и wuj i Dios. Queje 
ile xa quiqui petsaj i sachbal qui wach 
quituquel. 

17 Rumal.i, yix chi quix waj, iweta'am 
chic wach ca petic; rumal-i chi chajij 
iwib chique i mal laj tak aj t'oronel, 
mokxa quix t'ortajic y quix tzak che 
i cojonic che i sak laj tzij. 18 Chi апа 
pen quiwetamaj mas u nojbal i Kajwal 
Jesucrísto chi Tolke; chi ya che ire cu 'an 
ni и chac рі c'ux. Chocsax и ij, n-xui ta 
woor, хак ronojel 'ij sak. Amen (queje 
ile cakaj). 





43.8 Sálmo 90:4 


*3.12 Queje ile xu bij i San Pédro man 'o u chac chi jic i qui c'aslemal, xak quiqui ya quib 


chu tz'onoxic che i Dios. Xak 'o u chac ca paxsax u tzij i Dios ronojel u wach i jyub ta'aj (San Matéo 24:14). 


I NABE WUJ U TZIBAM 
I SAN JUAN 





I Jun chi ca yaw i c'aslemal 

1 1Caka tz'ibaj chiwe chirij i Jun 

chi гах 'o wi chu xebal li 'ij sak. Ire, 
ka tom wach i xu bij, xak kilom ru' ka 
ba'wach; katzij kilom u wach, xak ka 
chapom ги’ ka "ab. Caka tz'ibaj chiwe 
chirij i Jun chi аге i Tzij" chi cu ya i 
c'aslemal. 2I Rajaw i c'aslemal xc'un 
chuwach i jyub ta'aj; yoj xkilo, rumal-i 
caka bij chiwe wach i kilom, y wo'or 
caka '"alijinsaj i c'aslemal-le chiwe chi 
n-tu q'uisic. I Rajaw i c'aslemal.-le ах 'o 
wi ru' i Ta chicaj, y xu c'ut rib chake. 
3Ni'pa i kilom, ni'pa i ka tom, caka 
'alijinsaj chiwe, man cakaj qui ya i wach 
kw. Yoj ka уот ka wach ги’ i Ta chicaj, 
xak ru' i Jesucrísto chi u C'ojol; rumal-i, 
cakaj chi yix qui уа i wach Ки”, 4Caka 
tz'ibaj iri chiwe, man cakaj ca nimar 
mas i quicotemal yix, xak queje yoj. 


'О u chac сој bin pa sak 


5Wo'or caka bij chiwe wach i tzij c'ut- 
tal chake yoj rumal i Jesucrísto; are iri: 
i Dios, lic pacha i pa'ij lic sak, n-ta pich’ 
'ekumal che. Š We caka bij chi junam i ka 
wach ги’ i Dios, xui-ri we сој bin che i 
be n-'us taj, oj 'o "uri pa 'ekumal, n-sakil 
ti сака bij, n-sakil ti caka 'ano. 7 Xui-ri, 
we 'is сој bin ги’ i Dios ра sak, man ire 
'o pa sak, junam "uri ka wach yoj nipa i 
kachalal kib; xak i u quiq'uel i Jesucrísto 
chi u C'ojol i Dios, cresaj ronojel ni'pa 
і ka mac. 8We сака bij chi n-ta ka mac, 
xa caka t'or kib 'uri; n-sakil ti caka 'ano. 
?Péro we caka jach i ka mac che i Dios, 


keta'am chi cu cuy na chake, xak cresaj 
ni'pa i mac atzalal pa kanima. Man ire 
lic cu 'an na pacha i u bim; lic suc'ul i 
cu апо. 10We caka bij chi n-oj macun- 
nak taj, xa сој tijin 'uri chu bixquil chi 
Dios aj t'oronel (man ire и bim chi 'о ka 
mac); xak que'elok chi u tzij ire n-ta pa 
ka c'ux. 


I Jesucrísto aj cojol ka 
tzij chuwach i Dios 
2 lyix chi ix wac'al, quin tz'ibaj iri 
chiwe man 'utz n-quix macun taj. 

Xui-ri, we 'o jun cu ар jun u тас, 'o 
jun ’utz laj aj cojol ka tzij chuwach і Ta 
chicaj. Are ire are i Jesucrísto, chi n-ta 
jun u mac. ?Ire xo'on ka q'uexel, man 
xu ya rib xcamsaxic, tojbal ka mac yoj. 
N-xui ta rumal ka mac yoj, xak rumal i 
qui mac conojel i winak chuwach i jyub 
ta'aj. 

3We сака гап cas che и tzij i Dios, ca 
iltaj "uri chi keta'am u wach ire. ^We 'o 
jun cu bij: “Yin weta'am u wach i Dios," 
co'ono, péro we n-cu "an ta cas и tzij i 
Dios, xa ca t'oronic; n-sakil ti cu 'ano. 
5Xui-ri, we jun ca tijin chu 'onquil wach 
cu bij i Dios, ca "alijin 'uri chi tz'akatnak 
i c'axnabal u c'ux che i Dios. We queje 
ile caka 'ano, keta'am 'uri chi oj 'o che i 
Dios. 9Pachin i cu bij chi ire 'o che i Dios, 
chu апа "uri pacha xu гап і Jesucrísto. 


» 


I tzij chi nim u chac 
7Ix wachalal, n-are ti сас laj tzij in 
tz'ibam chiwe, xa are i tzij chi ах 'o 
wi piwi. I tzij-i are i tom yix are xi ya 





11.1 I tzij chi cu ya i c'aslemal are i Jesucrísto. 

iwib pu'ab i Dios. 8Katzij, i tzij chi quin 
tz'ibaj chiwe, pacha c'ac' laj tzij qui na 
yix. Queje ile qui na'o man ya ca pactaj 
i 'ekumal chiwach; i sak chi lic sakil, 

ca tijin u tzunic pi c'ux. I tzij-le, are i 
Jesucrísto xu "alijinsaj chi sak laj tzij, 
xak yix quix tijin chu 'alijinsaxic chi sak 
laj tzij. 

9We "o jun cu bij chi 'o pa sak, xui- 
ri we tzel cril i rachalal, са 'o 'uri pa 
'ekumal. !?We 'o jun, c'ax que u na i 
rachalal, 'o 'uri ра sak; we 'o pa sak, n-ca 
tzak ta chupam i mac atzalal*. !! Xui-ri 
we tzel cril i rachalal, 'o 'uri pa 'ekumal; 
to' pa 'ekum ca binic. N-reta'am taj pa 
са е wi, man i 'ekum-le u 'anom mawach 
che. 

12үх wac'al, quin tz'ibaj ігі chiwe, man 
i Dios u cuyum chic i mac rumal re i 
Jesucrísto. 13 Үіх chi ix kajawxel, quin 
tz'ibaj iri chiwe, man iweta'am u wach 
i Jesucrísto, chi гах c'as wi chu xebal "ij 
sak. Ix alabom, xak quin tz'ibaj chiwe 
yix, man ix tiquinak chu kajsaxic u 
cho'ab itzel. 

Ral tak маса], in tzibam chiwe yix 
man iweta'am u wach i Ta сһісај. 14Үіх 
chi ix kajawxel, xak in tz'ibam chiwe, 
man iweta'am u wach i Jun chi 'ax 'o wi 
chu xebal ij sak. Ix alabom, хак chiwe 
yix іп tz'ibam man 'o i cho'ab, хак 'o i 
u tzij i Dios pi c'ux, xak ix tiquinak chu 
kajsaxic и cho'ab itzel. 

15Wachalal, mi ya і сих che u wach 
i jyub ta'aj, xak c'ax mi na tak i xareu 
wach i jyub ta'aj. Jun, we c'ax cuna u 
wach i jyub ta'aj, n-ta c'axnabal u c'ux 
"uri che i Ta chicaj. 16 Man i n-'us taj chi 
'o chuwach i jyub ta'aj, n-ru' ti Ta petnak 
wi. 'O i mal laj tak rayijbal re i ka 
ch'acul; 'o i rayijbal re tak i kus cakilo; 
'olic caka 'an nim che kib xa rumal 'o 
ubitak ke. Ni'pa ile n-ca pe ta ru' i Ta 
chicaj; xa chuwach i jyub ta'aj ca pe wi. 
17] u wach i jyub ta'aj ха ca q'uisic. Хак 
ca q'uis i ni'pa tak 'o chuwach chi xa 
caka rayij waral. Péro i winak chi quiqui 

"ап pacha сга} i Dios, i qui c'aslemal ique 
n-tu q'uisic. 


Mix tzak piqui'ab i aj t'oronel 


18Ral tak wac'al, oj 'o chic pa tak 
q'uisbal 'ij. Bital chic chiwe chi са сип 
jun aj t'oronel chi aj ch'o'oj chirij i Crísto. 
Woor, je q'ui chic i aj ch'o'oj је walijnak 
chirij і Crísto, rumal-i, keta'am chi oj 'o 
chic pa tak q'uisbal ij. !?Ique je kachi'il 
te'ek, xui-ri katzij, ne te ka cwenta. We 
tene je ka cwenta, xe q'uiji tene-ri ku' 
yoj. Queje ile xa 'anic, 'alijinsabal-re chi 
mi ta jun chique ique je ke yoj. 

20 Xui-ri, yix n-ix ta queje ile; i Crísto 
u takom li u Tewal i Dios chiwe, rumal-i 
iweta'am i sak laj tzij. ?! In tz'ibam tak 
iri chiwe man iweta'am i sak laj tzij. Ma 
tene iweta'am ile, n-queje tene quin 
tz'ibaj-i chiwe. Yix iweta'am chi n-ta jun 
mentir ca winakir che i sak laj tzij. 

22 cPachin i aj t'oronel? Are i winak 
chi cu bij chi Jesus n-are ti Tolke*; ire 
aj ch'o'oj 'uri chirij i Crísto. Xa cu kajsaj 
и ^ij i Crísto chi u C'ojol i Dios, хак cu 
kajsaj u 'ij i Ta chicaj. 231 jun chi n-cu 
сој ti и ^ij u C'ojol i Dios, n-cu сој ta "uri 
u'iji Ta chicaj; pachinicucoju'iju 
C'ojol-le, хак cu сој 'uri и 'ij i Ta chicaj, 
re 'uri i Ta chicaj. 

24Rumal-i, chi c'olo pi сих i tzij chi і 
tom lok are xi jek li u cojic. We ca q'uiji 
pi c'ux ni'pa i tom lok are xjekan li u 
bixquil chiwe, quix q'uiji 'uri pu'ab u 
C'ojol, xak quix q'uiji pu'ab i Ta chicaj. 
?5 Are ile are i c'aslemal n-tu q'uisic chi u 
bim i Jesucrísto chi cu ya chake. 

26 Je "o i winak саса) quix qui toro, 
rumal.i in tz'ibam iri chiwe. ?7 Xui-ri, 
yix о і u Tewal i Dios ім, chi и уот i 
Jesucrísto chiwe. Кита]-і n-tu chac jun 
chic col u c'utu chiwe, man are u Tewal 
i Dios ca c'utuw chiwe ronojel wach i 
rajwaxic chiwe. Ni'pa i cu c'ut ire, lic sak 
laj tzij, n-t'oronic taj. Rumal-i, chix 'ol 
che i Crísto pacha cu c'ut u Tewal i Dios 
chiwe. 





^2.10 I tzij-i, хак que'el usuc' pacha iri: Ire n-ta хак cu 'ano chi ca tzak jun chic гита]. 


bij are “Cristo”. 


*2.22 I mer tzij xu 

28 x wac'al, chix "ol pu'ab i Crísto, 
man ?о ni и cowil ka c'ux are ca winakir 
tan chic, xak n-coj q'uix ta chuwach 
are ca c'un tan chic ire. 2? Yix iweta'am 
chi i Jesucrísto, suc'ul wach i cu 'ano; 
chiwetamaj 'uri ni'pa i quiqui 'an i 


suc'ulic, je rac'al i Dios. 
3 1 Chiwilape! i Ta chicaj lic сах 
сој u na'o; 'alaj ile, man cu bij 

chi oj rac'al ire. Y katzij lic oj re ire. 
I winak chi to' je re u wach i jyub 
ta'aj, n-queta'am taj bi kuxic yoj, man 
n-queta'am ti Dios. ?Ix wachalal chi 
quix waj, wo'or oj rac'al chic i Dios; 
maja cakilo wach mer coj 'anawic, xui-ri, 
keta'am chi are ca c'un i Jesucrísto, coj 
e'elok pacha ire, man cakil na wach ca 
tzun ire. ?Ni'pa i qui cubam qui c'ux che 
ile, chiqui cowij 'uri и 'onquil ch'am che 
qui c'ux pacha u c'ux i Jesucrísto, lic 
cham. 

^Ni'pa i quiqui 'an qui mac, n-quiqui 
'an ta 'uri pacha i cu bij i 'atbal tzij 
re i Dios; man i mac atzalal, xa аге u 
Кейс u 'atbal tzij. 5Үіх iweta'am chi i 
Jesucrísto xc'un chuwach i jyub ta'aj 
chi relsaxic i ka mac. Xak iweta'am 
chi ire n-tu mac. 6Кита]-і nipa i que 
q'uiji pu'ab i Jesucrísto, quiqui mayij 
que macunic. Jun, we c'a ca macunic, 
'alaj 'uri chi nu rikom ti Jesucrísto, xak 
n-reta'am tu wach. 7 Yix chi іх wac'al, 
mix t'ortajic, pachin ca tijin chu 'onquil i 
"utz, suc'ul laj winak 'uri; que'elok pacha 
i Jesucrísto chi lic suc'ulic. 5Xui-ri jun 
we to' са macunic, xa re itzel 'uri, man 
itzel lic re-wi ajmac chu xebal li 'ij sak. 
Xui-ri, i u C'ojol i Dios xc'un chuwach 
i jyub ta'aj, xol u sacha u wach ni'pa u 
'anom itzel. 

?Jun, we rac'al chic i Dios, и mayim 
i macunic, man 'о re i Dios che; п-са 
macun taj, xak n-ca tiqui ta che, man 
alaxnak chic ги’ i Dios. !9 Ca "alijin 'uri, 
pachin je rac'al i Dios, xak pachin je 
rac'al itzel: ni'pa i n-quiqui "an ti 'utz, 
ni'pa i n-cacaj ti cachalal, ique ne te re 
i Dios. 


I qui módo і rac'al i Dios 


384 


'O u chac сах caka па kib chakawach 


HT tzij chi xi ta lok are xi ya iwib 
pu'ab i Jesucrísto, are iri: 'o u chac c'ax 
caka na kib chakawach. !2Maka 'an ke 
yoj pacha xu гап i a-Cain; ire xa re itzel 
y xu camsaj u cha’. éWuchac xu сата]? 
Тхе] xrilo rumal i 'utz xu 'an i u cha’, 
péro i a-Cain, n-'us ti xu 'ano. 

13Ix wachalal, mix oc 'il che we іле] 
quix quil i winak chi ne te re i Dios. 
14Keta'am chi хој el che i be chi сој u 
c'am bi te che i camic, y xka jek i be 
re i c'aslemal. Keta'am chi ka rikom i 
be re i c'aslemal, man c'ax que ka na 
chic i kachalal. Are i n-c'ax ta quiqui 
na i cachalal, с је 'o "uri pa bere i 
camic. 15Pachin tzel cril i rachalal, aj 
camsanel 'uri. Iweta'am yix, jun aj 
camsanel nu rikom ti u c'aslemal chi 
n-tu q'uisic. (Xak jun ru' ile, pachin tzel 
cril i rachalal, nu rikom ti u c'aslemal 
uri.) 16 Keta'am wach usuc' i c'axnabal 
c'uxij, man i Jesucrísto xu "alijinsaj 
chake are xu ya rib che i camic tobal ke 
yoj. Xak yoj, ca majawic caka ya kib che 
i camic, c'axnabal que i kachalal. 17 We 
o jun, n-ta rajwaxic che, y cril i rachalal 
uyej cu 'ano, we ire n-cu to ti rachalal, 
éxataba c'ax cu na "uri i Dios? N-c'ax 
taj. 181х wac'al, we katzij 'o c'axnabal ka 
с'их, n-xui ѓа ги Ка ch?’ сака bij. 'O u 
chac са 'iltajic chi 'o u c'axnabal Ка сих 
sakil, rumal i 'utz caka 'ano. 


» 


э 


¿Wach памі caka апо тап n-coj 
q'uix ta chuwach і Dios? 


19Queje ile keta'am chi oj re i sak laj 
tzij, xak caka na'o chi oj 'utz chuwach i 
Dios. ?9 We cu bij ka c'ux chi ka 'anom 
ka mac, xak i Dios reta'am chi ka 'anom 
ka mac, man ire ronojel 'is reta'am. ?!Ix 
wachalal chi quix waj, we caka na pa 
ka c'ux n-ta ka mac, 'o u cowil ka c'ux 
uri chuwach i Dios. 22Queje ile wach 
i caka tz'onoj che, ire cu ya na chake, 
man caka coj u tzij u pixab, xak caka 
an pacha i chom cril ire. 23] Dios u 
bim chake chi chaka cuba ka c'ux che i 
Jesucrísto chi u C'ojol, xak c'ax chaka na 

kib chakawach pacha xoj u tak ire chu 
'onquil. 24We caka 'an cas u tzij u pixab 

i Dios, сој q'uiji игі pu'ab ire, xak ire 'o 
pa ka сих yoj. Rumal i и Tewal chi 'o Ки, 
keta'am chi i Dios 'o pa ka c'ux. 


Chiwila u be pachin 'o 
i и Tewal i Dios ги? 


4 1Ix wachalal chi quix waj, mi сој 

u tzij jun winak we xa rumal cu 
bij chiwe chi 'o и Tewal i Dios гш. Chix 
tac'al na pa rakan we katzij are u Tewal 
i Dios о ru. Je qui i je aj t'oronel que 
bin chic chuwach i jyub ta'aj; quiqui bij 
ique chi je ajbil u tzij i Dios, péro ne 
te re i Dios. ?'O i 'ilbal-re we katzij 'ou 
Tewal i Dios си”, man we lic je re i Dios, 
quiqui bij na chi i Jesucrísto katzij xo'on 
achi che rib y xc'un chuwach i jyub 
ta'aj. ?We xa cacuwaj ile, n-ti u Tewal i 
Dios 'uri си; ха are u tewal i jun chi aj 
ch'o'oj chirij i Crísto, are ile 'o си’. Yix i 
tom rason chi ca c'un jun aj ch'o'oj chirij 
i Crísto; 'o chic u tewal chuwach i jyub 
ta'aj. 

^Ix wac'al, yix ix re i Dios; ix tiquinak 

chique i aj t'oronel-le. Xix tiqui chu 
'onquil man "o и Tewal i Dios iwu ire, 
lic nim ni u cho'ab chuwach i jun chi 
'o си’ ique, chi to’ je re u wach i jyub 
ta'aj. 51 aj t'oronel-le, i qui nojbal ique 
xa qui nojbal to’ winak; rumal-i, nipa i 
quiqui c'utu xa re u wach i jyub ta'aj. I 
winak chi to' je re u wach i jyub ta'aj, 
kus quiqui ta i qui tzij. Péro yoj n-oj 
ta queje pacha ique; yoj oj re i Dios. 
Pachin reta'am u wach i Dios, cu ya u 
xiquin chaka tayic yoj. Pachin i n-re ti 
Dios n-coj u ta ta 'uri. Queje Пе keta'am 
pachin 'o i и Тема] i Dios го, xak pachin 
'oiutewali t'oronel ги. 


I Dios rajaw i c'axnabal c'uxij 


7Ix wachalal chi quix waj, 'o u chac 
c'ax chaka na kib chakawach, man 
i c'axnabal c'uxij, ru' i Dios ca pe wi. 
Pachin "o i c'axnabal u c'ux, reta'am ‘игі 
u wach i Dios, xak alaxnak chic ru' i 
Dios. 8Расһір n-ta c'axnabal и c'ux, ’alaj 
"uri chi n-reta'am tu wach i Dios, man i 

Dios are u xebal i c'axnabal c'uxij. ?'Alaj 
chi Dios сах сој и пао, man xu tak li и 
C'ojol chuwach i jyub ta'aj chaka to'ic 
yoj. Xa jun i Rac'al; xui-ri, xu tak li chi, 
cu yabej re i ka c'aslemal sakil. !'?Quin 
bij chiwe wach i mer usuc' i c'axnabal 
c'uxij: i Dios c'ax coj u na'o y xu tak li 
u C'ojol, tojbal re i ka mac. Queje ile xu 
alijinsaj i c'axnabal u c'ux chake. N-are 
ti yoj c'ax xka na i Dios; are ire c'ax xoj 
u na yoj. 

11 Іх wachalal chi quix waj, we queje 
i c'axnabal u c'ux i Dios ile chake, 'o 
u chac xak yoj c'ax chaka na kib 
chakawach. 12 Мі jun 'ilawnak u wach 
i Dios; xui-ri, we c'ax caka na kib 
chakawach, ca "alijin "uri chi 'o i Dios Ки, 
xak i c'axnabal c'uxij chi ca pe ru' ire 
ca tijin che и chac pa ka c'ux. !?Keta'am 
chi ој 'o che i Dios, хак i Dios 'o ки yoj, 
man ire u yom u Tewal pa kanima. 141 
Ta chicaj u takom li u C'ojol 'elsabal que 
i winak chupam i qui mac. Ile lic kilom 
yoj, xak caka paxsaj u tzijol chique i 
winak wach i kilom. !5Расһіп cu cojo 
chi Jesus are u C'ojol i Dios, xak queje 
ile cu bij chiquiwach і winak, ire-le 'o 
che i Dios, xak i Dios "o che ire. 

16 Кита]-і keta'am, xak caka cojo, chi 
Dios c'ax coj u na'o. I Dios are u xebali 
c'axnabal c'uxij. Pachin i ca "alijin che 
chi 'o i c'axnabal и c'ux, 'o 'uri che i 
Dios, хак i Dios 'o che ire. 17 Rumal-i, i 
c'axnabal c'uxij chi ca pe ru' i Dios ca 
tijin u tzzakatic pa ka c'ux. We tz'akat na, 
n-caka xij ta kib 'uri chuwach i Dios are 
cu гап i 'atbal tzij. N-caka xij taj, man oj 
queje pacha i Jesucrísto waral chuwach 
i jyub ta'aj. 1$ Yoj, we c'ax сака na jun 
chic, n-ta xak caka xij kib 'uri che. We 
tz'akat i c'axnabal ka c'ux che i Dios, ca 
chup uri i ka xibriquil. We c'a caka xij 
kib, xa are caka ch'ob "uri chi Dios сој 
и ya na pa c'ax. Rumal.i, jun we to’ cu 
xij rib, n-tz'akat ta ‘игі i caxnabal и сих 
che i Dios. 

19] Dios c'ax oj u na'om lok, rumal-i, 
c'ax caka na ire. 20We 'o jun cu bij: “Yin 
c'ax quin na i Dios," co'ono, xui-ri we 
tzel cril jun rachalal, ire xa ca t'oron "uri. 


э, 

Jun, we n-c'ax ta que u na i rachalal chi 
је o chirij chuwach, ¿wach сах u na'ic i 
Dios "uri cu апо, chi n-ca ај tu wach? 
?!]re u bim і tzij-i chake: pachin i сах 
cu na i Dios, 'o u chac 'uri c'ax che u na 
i rachalal. 


Wach i kelic pu'ab i n-'us 
taj chuwach i jyub ta'aj 


5 1Pachin i cu cojo chi i Jesus are 

i Tolke, alaxnak chic ru' i Dios. 
Pachin c'ax cu na jun kajawxel, xak c'ax 
que и na "uri i rac'al i kajawxel-le. ?We 
c'ax caka na i Dios, xak we caka 'ano 
pacha coj u tak chu 'onquil, keta'am 
uri chi сах que ka na i rac'al ire. ?'Alaj 
chi 'o i c'axnabal ka c'ux che i Dios 
we ronojel ka c'ux caka 'ano pacha i 
cu bij ire; ile n-c'ax tu 'onquil caka na 
yoj. *N-c'ax taj, man konojel nipa i oj 
alaxnak ru' i Dios coj tiqui chu kajsaxic 
u cho'ab i to' re u wach i jyub ta'aj. Coj 
tiqui che rumal u cubibal ka c'ux che 
i Jesucrísto. 5¿Pachin ca tiqui chu 
kajsaxic u cho'ab i to' re u wach i jyub 
ta'aj? Xa are ire chi u cubam u c'ux che, 
chi Jesus are u C'ojol i Dios. 


D 


I retamaxic chi Jesucrísto rac'al i Dios 


6I u Tewal i Dios cu "alijinsaj chake chi 
Jesucrísto are i Tolke chi lic tz'akat. Ire 
are i c'un-nak ги’ ya, xak ги quiq'uelaj; 
n-xui ta ги’ ya, xui-ri are ги’ ya, хак ru 
quiq'uelaj. I u Tewal i Dios rilom, xak cu 
bij chake chi katzij ile, y keta'am chi ire 
n-ca toron taj. 7 Je oxib je 'o chicaj chi 
quiqui bij chi lic katzij ile; i oxib-le are i 
Ta, i Tzij, xak i u Tewal i Dios. I je oxib-le 
xa je jun. $Xak je 'o oxib мага! chuwach 
i jyub ta'aj chi quiqui bij chi lic katzij 
ile; ique je are i u Tewal i Dios, xak i ya, 
хак i quiq'uelaj?. ?Yoj сака cojo wach 
tak quiqui bij i to winak, mas 'o "uri u 
chac chaka cojo и tzij i Dios; rumal-i'ou 
chac caka cojo wach cu bij chirij u C'ojol. 
10расһіп i cul и сих che u C'ojol i Dios, 
reta'am 'uri pu c'ux chi Jesucrísto are 

u C'ojol i Dios. Pachin n-cu coj ti ile chi 
и bim i Dios, pacha cu bij игі chi Dios 
xa ca t'oronic. Queje ile que'elok, man 
nu cojom taj wach u bim i Dios chirij u 
C'ojol. 11 Are iri, are usuc' i u bim i Dios, 
chi ire u yom i ka c'aslemal n-tu q'uisic, 
y caka rik i c'aslemal-le rumal u C'ojol. 
I?pachin i и c'ulam u C'ojol i Dios pa 
ranima, "o "uri u c'aslemal sakil; pachin i 
n-ti и C'ojol i Dios pa ranima, n-ta "игі u 
c'aslemal sakil. 


Q'uisbal tak tzij 

13Quin tz'ibaj ігі chiwe yix, chi i 
cubam i c'ux che i u C'ojol i Dios, man 
cwaj quiwetamaj chi 'o chic i c'aslemal 
yix chi n-tu q'uisic. 

14Cul ka c'ux che i Dios man keta'am 
chi ire cu ta wach i caka tz'onoj che, 
xui-ri we caka tz'onoj wach tak i craj ire 
chake yoj. 15 We keta'am chi cu ta wach i 
caka tz'onoj che, xak keta'am 'uri chi cu 
ya na chake wach i caka tz'onoj che. 

16 Jun kachalal, we quiwil yix chi ca 
tijin chu 'onquil u mac, chi tz'onoj u tobal 
i Dios puwi, y Dios cu ya ni u c'aslemal, 
xui-ri, we i u mac ca tijin chu 'anic we 
n-are ta ca c'amaw bi che i camic. Man 
'o i mac chi que и сат bi ajmaquib che i 
camic; ile n-quin bij taj we qui tz'onoj che 
i Dios piquiwi ique. 17 Npa i n-'us taj chi 
са 'anic, 'is mac atzalal, xui-ri 'o i mac chi 
n-coj u c'am tu bi che i camic. 

I8Keta'am chi nipa i је alaxnak rv i 
Dios, qui mayim que macunic, maniu 
C'ojol i Dios que u chajij; rumal-i n-que 
yin ta rumal itzel. 

I?Keta'am chi ој re chic i Dios, tupu 
ronojel i jyub ta'aj 'o pu'ab itzel. 

20Xak keta'am chi u C'ojol i Dios 
c'un-nak, xak u yom ka nojbal man 
caketambej re u wach i Dios sakil. Oj 'o 
che i sakil Dios, man oj 'o che u C'ojol 
chi Jesucrísto. Ire lic are i Dios, xak are 
rajaw i c'aslemal chi n-ca q'uis ta chic. 
?1Ix wac'al, mi сој qui 'ij tak i tiox chi ха 
ril je 'antalic. Amen (queje ile cwaj). 





45.6 5.6-8 I tak i tzij-i (che i versículos 6, 7, 8) n-kas ta ca tataj u be; je q'ui 'is junwi quiqui bij wach usuc”. 
Xui-ri, chupam i wuj Levítico, capítulos 14, 15, 16, cakilo chi i ya, xak i quiq'uelaj, lic 'o u chac chique i aj 


Israel winak, ch'ajbal re i qui mac. 


I UCAB WUJ U TZ'IBAM 
ISAN JUAN 





'O u chac caka 'an pacha i 
sak lak tzij re i Dios 

1Yin, chi in jun chique i aj nuc'bal 
t'isbal* quin tz'ibaj i wuj-i chiwe yix chi 
ix jutzobaj" re i Dios, chatal rumal ire. 
Quin tz'ibaj iri chiwe yix chi c'ax quix in 
na'o, y n-xui ti yin c'ax quix in na'o, xak 
c'ax quix qui na conojel i qui cojom i sak 
laj tzij. ?C'ax quix іп na'o rumal i sak laj 
tzij 'o pa ka c'ux, chi ca q'uiji Ки’ ronojel 
"ijj sak. 31 Dios chi ka Kajaw, xak i Kajwal 
Jesucrísto chi u C'ojol, chiqui ya ni 'utz 
chiwe, chiquila ni to'bal i wach, xak 
chiqui ya ni uxlambal i c'ux. Queje ile 
cwaj chiwe tz'akat quix terej chirij i sak 
laj tzij, xak i c'axnabal c'uxij. 

^Lic quin quicotic man xe in rik jujun 
je re i tzobajil yix* que tijin chi terejic 
chirij i sak laj tzij pacha u bim i Ta 
chake. 5Ix wachalal, wo'or quin tz'onoj 
utzil chomal chiwe chi c'ax chaka na kib 
chakawach. Iri chi quin tz'ibaj chiwe 
n-c'ac' laj tzij taj, lic are i tzij bital li 
chake are xka ya kib pu'ab i Jesucrísto. 
(I tzij-le are iri: chakaj kib chakawach.) 
$We lic 'o c'axnabal ka c'ux, coj tijin 
"uri chu апіс pacha сој u tak i Dios chu 
'onquil. I u tzij chi oj u takom chu 'onquil 
аге і c'axnabal kib chakawach; i tzij-le 
'ax i tom wi lok are xi ya iwib pu'ab i 
Jesucrísto. 


Moj tzak piqui'ab i aj t'oronel 

7Wo'or je qui i aj t'oronel que bin 
chuwach i jyub ta'aj. Ique quiqui bij chi 
Jesucrísto, are xc'un chuwach i jyub ta'aj, 
n-mer ta sakil winak. Pachin i ca c'utuw 
ile, xa aj t'oronel "uri, xak aj ch'o'oj chirij 
i Crísto. 8Chi 'ana cwent chique, mix 
qui t'oro; mi sach u wach i chac chi quix 
tijin chu 'onquil. Chi апа pen u ch'aquic 
ronojel wach i u sujum i Dios chiwe. 

9I Crísto и c'utum chake wach i sak laj 
tzij re i Dios; we 'o jun cu bij chi со mas 
craj che u c'utunic i Crísto, n-ti Dios 'uri 
rw. Xui-ri, pachin i са q'uiji che wach 
u c'utum i Crísto, ire-le 'o 'uri i Dios ги”, 
хак ’o i u C'ojol i Dios го. 1^We 'o jun 
cupon iwu' yix, we wach coc chu c'utic 
chiwe n-queje ta pacha u c'utum i Crísto 
chake, mi ya che coc pa ja iwu, хак mi 
ya rutzil u wach. !! Man we qui c'ulaj? 
імг, que'elok ix rachi'il ire che i n-us taj 
chi ca tijin chu 'onquil. 


Q'uisbal tak tzij 

12Q'ui i tzij са cwaj quin bij chiwe, 
xui-ri n-cwaj ta quin tz'ibaj chuwach 
wuj. Cwoy'ej na quin 'e bin iwu', te'uri 
coj lapan chakawach; queje ile ca tz'akat 
ni ka quicotemal. 131 je jutzobaj waral* 
chi xak je chatal rumal i Dios, quiqui tak 
pan rutzil i wach. Amen (katzij). 





21.1 I mer tzij xu bij are iri: in nim laj winak. Queje ile xu bij man 'o u patan piquiwi i jutak tzobaj re i Dios. 


51.1 I mer tzij xu bij are iri: Quin tz'ibaj i wuj-i che i ixok chatal rumal i Dios, xak chique і rac'al. 
41.11 I mer tzij xu bij are iri: we qui ya rutzil u wach. Queje 


mer tzij xu bij are iri: jujun chique awac'al. 


€1.41 


ile xu bij man chiquiwach ique, i yabal rutzil qui wach are u tz'onoxic i 'utz re i Dios piquiwi. Ile n-ca 


majaw ta chique aj t'oronel. 


*1.13 I mer tzij xu bij are iri: i je rac'al awatz chi xak je chatal rumal i Dios. 

I UROX WUJ U TZIBAM 
I SAN JUAN 





Ca bix i "utz laj tzij chirij і ma Gáyo 

lyin, chi in jun chique i aj nuc'bal 
t'isbal* quin tz'ibaj i wuj-i chawe, 
wachalal ma Gáyo, chi lic c'ax cat in na'o. 

?Wachalal chi cat waj, quin tz'onoj 
che i Dios chi n-ta ca riko, 'utz at 'olok. 
Weta'am chi lic 'utz a c'aslemal chuwach 
i Dios, y quin tz'onoj che chi хак lic 'utz 
a wach. ?Xe c'un juban kachalal уи”; y 
yin lic xin quicotic are xqui bij chi yet lic 
a yom a c'ux chu 'onquil wach craj i Dios, 
xak cat tijin chu 'anic pacha i sak laj tzij 
re i Dios. ^Mas quin quicotic are quin ta 
rason chi ni'pa i wac'al quiqui 'an pacha 
i sak laj tzij re i Dios. 

5Wachalal chi cat waj, lic cat tijin chu 
'onquil pacha craj i Dios man lic que a to 
i kachalal. Queje ile cat tijin chu 'onquil 
chique conojel, tupu je aj naj. Waral ра 
caka mol wi kib yoj oj jutzobaj re i Dios, 
хаш bij chake chi yet lic nim i c'axnabal 
a c'ux. Ni'pa i que bin chu bixquil u tzij 
i Dios, quin tz'onoj pawor chawe, che a 
to che, wach i rajwaxic che i qui 'enam. 
Cha апа chique pacha ca majaw chique i 
је u takon i Dios. 7Ique хе е che u chac i 
Jesucrísto rumal i c'axnabal qui c'ux che. 
N-ta xak tobal-que quiqui c'am chique 
i winak chi n-queta'am tu wach i Dios. 
8Yoj chi oj re i Dios, 'o chakakul que 
ka to. Queje Пе сој tijin 'uri chi chac cu 
ique chu paxsaxic i sak laj tzij re i Dios. 


N-'us ti си ап i ma Diótrefes 


9 O'onom lok, xin tz'ibaj bi jun wuj 
chique i jutzobaj re i Dios chila. Xui-ri, 


i ma Diótrefes, сга] ire mas nim u 'ij 
chiquiwach i juban, rumal-i, n-cu ап ta 
cas in wuj chi xin tak bic. 10 Are quin 'e 
na chila, te'uri quin bij che wach u bim 
chikij, man xa coj u ch'ach'a, xak cu bij 
i chubal laj tak tzij chikij. N-xui ti ile 
cu 'ano, xak n-que u c'ulaj ti kachalal 

aj пај are que uponic. Xak que u 'atij i 
juban kachalal we cacaj que qui c'ulaj 
cw. We quiqui гап ile, cu bij chi que resaj 
chiquixol i jutzobaj re i Dios. 

п Wachalal chi cat waj, ma 'an i n-'us 
taj pacha i quiqui 'an i jujun; are, cha 
ana i "utz. Pachin cu ар i 'utz, re "uri i 
Dios; pachin cu ап i n-'us taj, n-reta'am 
ta Dios. 


>. 


'Utz i cu 'an i ma Demétrio 


12] achi Demétrio, conojel quiqui 
bij chi 'utz laj winak, ca 'alijin i sak 
laj tzij re i Dios che u módo. Xak yoj 
caka bij chiwe chi ire cu гап i "utz; yix 
iweta'am chi wach і сака bij yoj, 'is 
sak laj tzij. 


Q'uisbal tak tzij 


13C'o mas tzij cwaj quin bij chawe, 
péro n-cwaj ta quin tz'ibaj chuwach 
wuj. !^Cwoy'ej na, man quin bij yin 
ме’ quin е bin awu, te'uri сој lapan 
chakawach. 

15Quin tz'onoj che i Dios chu ya ni 
uxlambal a c'ux. Ni'pa i queta'am a wach 
waral xak quiqui tak bi rutzil a wach. 
Quin tz'onoj pawor chawe, cha ya rutzil 
qui wach chi qui jujunal, ni'pa i weta'am 
qui wach chila. 





21.1 I mer tzij xu bij are iri: in nim laj winak. 

I WUJ U TZ'IBAM 
ISAN JUDAS 





lYin in a-Jádas chi quin tz'ibaj i 
wuj-i chiwe; in rajchac i Jesucrísto xak 
in u cha’ i ma Jacóbo*. Quin tz'ibaj iri 
chiwe yix chi ix sic'tal rumal i ka Kajaw 
Dios, xak ix yijbam chic ix re ire, xak ix 
chajim rumal i Jesucrísto. ?Cwaj yin chi 
i Dios lic cril ni to'bal i wach, xak chu 
ya пі uxlambal i сих, xak lic c'ax chix u 
na na. 


I qui módo i je aj c'utunel 
re i n-usuc' taj 


3Ix wachalal chi quix waj, in ch'obom 
te yin, quin tz'ibaj bi jun wuj chiwe 
chirij usuc' i 'elbal chi sak chi u 'anom 
i Dios chwe yin, xak chiwe yix; queje 
ile xwaj te yin quin tz'ibaj chiwe. Xui-ri 
wo'or cwil уіп 'o u chac junwi quin 
tz'ibaj chiwe. Mas "o u chac quin bij 
chiwe, chi 'ana pen u chajixic i sak laj 
tzij chi c'ut-tal can chiwe ujer, man 'utz 
n-ta jun ca yojowic. I tzij-le chi i cubam 
i c'ux che, are i tzij chi yatal can chique 
i je re i Dios; n-ta chic mas tzij puwi ile. 
ФО u chac quin tz'ibaj iri chiwe, man 
je o jujun mal laj tak winak je оспак 
iwu', chi пе te i nabem yix. Xui-ri, ujer 
tan tz'ibtal canok chi i winak-le que ya' 
na pa tojpen pacha ca majaw chique. Je 
mal laj tak achiab; que tijin chu bixquil 
chi n-ta co'ono bi chi maquil quiqui 'ano, 
man i Dios 'is cu cuy ni qui mac, ni'pa i 
quiqui 'ano, quiqui bij ique. Quiqui xutuj 
i Dios chi xui ire lic Dios; xak quiqui 
xutuj i Kajwal Jesucrísto. 

5Cwaj quin c'unsaj pi c'ux wach xu 'an 


i Kajwal Dios ujer, tupu ya iweta'am chic. 


Ire xe resaj i aj Israel winak piqui'ab i aj 
Egípto; xui-ri xo'on panok xu sach qui 
wach ni'pa ique chi n-xe cojon ta che u 
tzij. Xak cha c'un chi c'ux wach хи 'an 
chique i ángel ujer chi n-xe q'uiji ta che 
i qui q'uijibal, xa xe 'el che, pa i je jekel 
wi. Wo'or i Dios је и уот "uri prexil са 
ca сип ni nim laj 'ij re i juício; je ximom 
pa 'ekum; mi jun que 'elsa-wic c'a ca c'un 
ni 'ij-le. 7Xak cha c'un chi c'ux wach xu 
'an i Dios ujer che i queb tinimit Sodóma 
y Gomórra, xak i juban tinimit chi je 'o 
chu nakaj. I winak pa tak tinimit-le, xqui 
ап i n-us taj ги’ qui ch'acul; xa xqui ап 
ile chi n-pusuc' ta chic que q'uiji wi. 
Rumal-i, xya' jun tojbal-re chique y xe 
е pa га’ chi lic n-ca chup ta chic. Ile chi 
xqui c'ulmaj, are jun chic ejémplo chake 
yoj konojel. 

$Xui-ri, i mal laj tak achiab chi je 
ocnak iwu' n-qui cojom ta retalil che 
wach u 'anom i Dios-le. Ique xa quiqui 
ар tak i n-'us taj chi cu ya rib piquiwach; 
xa quiqui quitzij i qui ch'acul; n-quiqui 
ya ta che i Kajwal que u rajawij; que qui 
yoya i је aj chicaj chi 'o qui "ij. ° Queje 
quiqui ап ique ile, xui-ri mi tene i ángel 
Miguel, chi 'atz u patan, n-queje ta cu 
ап ile. Ire, are xu 'an ch'o'oj ги’ itzel, 
"ilbal-re pachin chique ca ch'acaw u 
ch'acul i mam Moises, ire n-xo'on ta nim 
che rib man n-xu сој tu mac itzel ru’ u 
уо’уахіс. Xui xu bij che: “Chat u yaja ni 
Kajwal," xu bij. !? Xui-ri, i achiab-le сах 
que ch'aw chirij ni'pa tak i n-quiqui ta tu 
be. Are i tak i quiqui ta u be ique, xa are 
ile chi xak quiqui ch'ob i chicop chi n-ti 





11.1 I ma Jacóbo-le, xak u bi ma Santiágo. 

qui nojbal. Xa quiqui ya quib chu 'onquil 
pacha i quiqui ch'obo, y xa ca sachsax 
na qui wach rumal ile. 

11 То’ qui wach ique, man que tijin chu 
'onquil pacha xu 'an i ma Cain ujer. Qui 
canam can i qui be xa rumal cacaj i mer, 
pacha xu 'an i mam Balaam ujer. Ca tijin 
u sachsaxic qui wach pacha xa 'ani che 
i ma Core ujer, chi xo'on kelkel che rib 
y xcam rumal. !?Are quiqui mol quib 
iwu' chi wa'im, cojbal re и 'ij i Kajwal, 
lic q'uixbal que'el chiwe yix; to' que 
ch'okowic are que tijin chi wa'im, lic 
n-tu ij chiquiwach. Xui i que ique quiqui 
ch'obo; je pacha aj yu'unel chi n-quiqui 
ch'ob ti qui chij. Ique lic n-ta qui chac; 
je pacha sutz' chi n-ta jab ruc'am, to' ca 
c'am bi rumal i tew. Je pacha che' chi 
n-tu wach cu ya'o are cu rik i "ij; junam 
"uri ru’ pacha сати! je camnak. Je pacha 
tak che' xchakijic y mich'tal chic. 131 
achiab-le je pacha i u wi ya re i mar are 
quel chicaj. Ni'pa i q'uixbal quiqui 'ano 
ca 'alijinic pacha u wokow i mar chi lic 
tz'il. Xak je pacha ch'umil chi co'tam 
can qui be. Ni'pa i achiab-le, i Dios que 
u ya na che jun 'ekum lic mas 'ek. Chila 
que q'uiji wi quee 'ij sak chiquij. 

14] ma Enoc ujer xak xu bij wach 
quiqui c'ulmaj ni winak-le. Che і и 
muk u xiquin i ma Adan, i ma Enoc 
are wukub kajawxel chique ni'pa i je 
ic'awnak?. Xu bij ire: *Chitape", yin ху 
pin wach chi xc'un i Kajwal waral cu' u 
q'uial mil ángel. 15 Xc'unic, col u 'аїа tzij 
piquiwi conojel i winak, 'ilbal-re pachin 
i je utz, pachin i je mal, xak que u ya 
pa tojpen ni'pa i je aj 'anol mal. Queje 
cu гап ile chique rumal i mac atzalal qui 
'anom, xak rumal i с'ах laj tak tzij qui 
bim chirij ire." Queje ile u bim can i ma 
Enoc ujer. 16 Wo'or, i је оспак chixol yix, 
to' c'ax que ch'awic; lic n-que quicot ta 
chique i cachi'il. To' quiqui tzucuj i mal 
laj tak qui rayijbal ique. Lic quiqui coj 
аш?) quib, xak quiqui сој qui 'ij i juban, 
xui-ri, xa c'ambal qui wach quiqui 'ano, 
man 'о cacaj chique. 

Chi jicba i c'ux che i tzij 
с'ш-їа1 can chiwe 

17 Wachalal chi quix waj, cha c'un chi 
c'ux, queje i tom yix ile ujer chi cakil na. 
I8Ni'pa i je и takon i Kajwal Jesucrísto 
qui bim can chiwe chi “Are ya ca сип і 
q'isbal 'ij, je 'o ni winak chi to’ quiqui 
yo'ya nipa tak i о u "ij rumal i Dios; 
to' quiqui 'an i mal laj tak qui rayijbal." 
19 Je are ique chi que qui jachersaj bi i 
jutzobaj je re i Dios; xak to' quiqui ya 
quib che i qui rayijbal; lic n-ti и Тема] і 
Dios cu’. 

20[x wachalal chi quix waj, are i chi 
'ana yix, chi jicba i c'ux che i lo'laj tzij 
chi c'ut-tal can chiwe. Xak chi tz'onoj 
che i Dios ги’ i cho'ab chi ca pe rv и 
Tewal ire. ?! Chix ol che і c'axnabalu 
c'ux i Dios, tz'akat quiwoy'ej i c'aslemal 
chi n-tu q'uisic; i c'aslemal-le, cu ya ni 
Kajwal Jesucrísto chake man ire cril 
to'bal ka wach. 

22°O jujun n-kas ta jiquil qui сих; 
rumal-i, che i to chu cubaxic qui c'ux 
che i sak laj tzij. 23 Сһе i to, che i 
ječa, man n-que е ta pa а’. Xak je 'o 
jujun chi о u chac chiwila to'bal qui 
wach, xui-ri chi 'ana cwent chique, 
mokxa quix quiquitzij ni yix; tzel 
chiwila ni qui mac chi que tijin chu 
'onquil. 

24] Dios lic 'o i u cho'ab quix u to 
na, man n-quix tzak ta chupam i mac; 
'o u cho'ab quix u ya na chuwach 
ire, lic n-ta c'ax chiwe. Quix u to, 
man quix quicotic quix upon chila 
chuwach, pa 'o wi i nim laj u chomal 
ire. 25 Xui ire lic Dios, lic 'o u nojbal, 
lic are ire i Tolke. Cakaj yoj caka coj 
и ^ij rumal i Kajwal Jesucrísto; cakaj 
ca q'uiji i nim laj и chomal, ca q'uiji 
i nim laj и "ij, ca q'uiji i nim laj u 
cho'ab, xak ca сапа] і nim laj 'atbal 
tzij pu'ab que'e 'ij sak chirij. Pacha 
o'onom chu xebal 'ij sak, хак queje 
wo'or, xak queje ile quee 'ij sak chirij; 
queje ile cakaj. Amen (katzij). 





51.14 Chawila і wuj re i San Lücas, 3:37-38. 


WACH U "ALIJINSAM I DIOS CHE 
ISAN JUAN 





lI tzij-i аге і и 'alijinsam i Dios che i 

Jesucrísto, man craj ire caquetamaj 
i je re ire wach i ca апі tan. I Jesucrísto 
xu tak li u ángel wu' yin, in ma Wan, chi 
in rajchac ire. Queje xu "an ire ile, cu 
alijinsabej re chwe wach cakil na. ?Yin 
in tz'ibam ronojel wach i wilom, wach 
in tom, chi u bim i Dios, xak i Jesucrísto; 
lic sak laj tzij ile. 3'Utz re ire chi crajlaj 
i tzij-i chi u 'alijinsam i Dios chake, хак 
utz que ique chi quiqui ta i rajlaxic, xak 
quiqui cojo, man ya caka jek rilic ni'pa 
tak iri. 


» 


» 


I ma Wan xu tz'ibaj bi wuj chique 
i wukub tzobaj re i Dios 

^Yin in ma Wan, quin tz’ibaj bi i tzij-i 
chiwe yix ix wukub tzobaj re i Dios pa 
tak tinimit re i jyub Asia. Cwaj yin 'o ni 
utz re i Dios piwi, xak 'o ni quicotemal 
pi сих chi ca pe ги ire chi ах 'o wi, хак 
с'а are 'o wi wo'or, xak are wi que'e 'ij 
sak chirij. I 'utz, xak i quicotemal-le, ги’ 
i Dios ca pe wi, xak cu’ i wukub tewalil 
chi je 'o chuwach i chom laj cubibal, pa 
cul wi ire; xak ги’ i Jesucrísto ca pe 
wi. Are ire-le и "alijinsam i sak laj tzij 
re i Dios chake; are ire i nabe xwalij 
che i camic; are ire 'o pu'ab cu 'at tzij 
piquiwi i nimak tak 'atol tzij re u wach i 
jyub ta'aj. Are ire, c'ax coj u na'o, xak oj 
resam chupam i ka mac rumal u camic. 
6 Ате ire u 'anom chake ој 'atol tzij, хак 
и 'anom chake oj aj cojol qui tzij i winak 
chuwach i Dios, co'onbej-re chake oj aj 
patanib chirij u Dios ire, chi xak are 


» 


u Kajaw. iChocsax u 'ij ire quee "ij sak 
chirij; chu 'ana и "atbal tzij ronojel 'ij 
sak! Amen (queje ile cakaj). 

7iChitape,, i Crísto са c'un pa sutz’! 
Conojel lic quiquil na; xak queje ique chi 
xe 'anaw c'ax che, xak quiquil ni u wach. 
Conojel i winak chuwach i jyub ta'aj que 
о” na, are quiquil u wach. Katzij, queje 
ni ile que'elok. 

8Си bij i Kajwal: “Yin іп и xebal 
ronojel i 'olic, xak yin in q'uisbal-re. In 
pacha i queb tz'ib A y Z." Queje ile cu bij 
i Kajwal Dios chi 'atz u cho'ab, ire chi 'ax 
^о wi с'а chu xebal ij sak, хак с'а are 'o 
wi wo'or, xak are wi que'e 'ij sak chirij. 


I ma Wan xril i Crísto puwach 


?Yin, chi in ma Wan, lic in iwachalal; 
lic junam iwu' yix coj tijin chu tijic uyej; 
хак junam iwv yix "o ke che i 'atbal 
tzij re i Dios; xak junam iwu' yix оі u 
nimal ka c'ux chi ca pe ги’ i Jesucrísto. 
In ?о te prexil che i jyub* Pátmos u bi, xa 
rumal u paxsaxic u tzij i Dios, xak rumal 
u bixquil i sak laj tzij chi и 'alijinsam 
i Jesucrísto chake. 10 Are in 'o wi chila, 
chupam jun domíngo? xc'un и Tewal i 
Dios wu, y xrajawin pinwi. Are 'uri, xin 
ta jun nim laj ch'awbal chwij, pacha u 
ch'awbal jun trompet. !! Xu bij i tzij-i: 

—Yin іп u xebal ronojel i 'olic, xak yin 
in q'uisbal-re; in pacha i queb tz'ib Ay Z 
—xcha—. Cha tz'ibaj chuwach wuj wach 
i cawil na, te'uri cha taka bi cu' i wukub 
tzobaj re i Dios pa jyub Asia. Cha taka 
bi chique i je 'o pa tinimit Efeso, xak pa 





41.9 I jyub-le, jun ral jyub setel chuwi mar. 
domíngo. 


51.10 I mer tzij chi xu bij are “i 'ij re i Kajwal" chi que'elok: 

tinimit Esmírna, xak pa tinimit Pérgamo, 
xak cha taka bi chique i je 'o pa tinimit 
Tiatíra, xak pa tinimit Sárdis, pa tinimit 
Filadélfia, xak pa tinimit Laodicéa —xu 
bij chwe. 

12 Are "uri xin pisquilij wib, quin 
takejbej-re pachin ca ch'a'at wu. Are xin 
an ile, xwil wukub ticbal cantil, lic óro. 
13Pa nic'aj ге і wukub ticbal cantil-le, xwil 
jun, pacha achi; i и °w lic kajnak с'а chuwi 
rakan; i yut'bal и wach u c'ux, lic óro. 141 
и wi che u jolom, lic sak 'oto'oj, pacha 
ca tzun i rismal chij, xak pacha u sakil i 
sutz'*, Y u tzunbal i u ba'wach, pacha ca 
tzun u rep га”. 151 rakan lic ca walch'inic, 
pacha ch'ich' са walch'inic chi lic 'uytal 
rij; pacha jun ch'ich' 'elnak pa ‘а’, lic ca 
walch'inic. I u ch'awbal, lic nim, pacha u 
ch'awbal jun nim Јај уа со’ u pam. !6Pu 
ab wikabim, ruc'am wukub ch'umil. Pu 
chi' xel jun espáda, jutut u tzam, lic 'o u 
ware c'ulala. I u palaj, lic ca walch'inic, 
pacha u tzunbal i "ij are lic sa'ij. 

17 Yin, are xwilo, xin tzak chuwach 
ire pacha xin camic. Ire xu coj u 'ab 
wikabim pinwi, y xu bij chwe: 

—Ma xij awib chwe; yin in u xebal 
ronojel i 'olic, xak yin in q'uisbal-re. 18Yin 
i jun chi lic in c'aslic, tupu xin camic; xui- 
ri wo'or, lic in c'aslic ronojel 'ij sak. Yin, 'o 
i 'atbal tzij^ pin'ab puwi і сатіс, xak puwi 
i qui quijibal i camnak. !?Cha tz'ibaj "ut, 
wach cat tijin chi rilic; quin 'alijinsaj na 
chawe wach ca tijin u 'anic wo'or, xak 
wach tak ca pe na. 29 Woor quin bij chawe 
wach usuc' i wukub ch'umil awilom pin 
ab wikabim, xak i wukub ticbal cantil 
óro. I wukub ch'umil-le, je are qui ángel* 
i je wukub tzobaj re i Dios chila pa Asia. 
Хак і wukub ticbal cantil, je are i wukub 
tzobaj-le. 


>, 


>, 


>, 


Iu tzij i Crísto chique 
i cristian aj Efeso 
1 Cha tz'ibaj i tzij-i che i ај сато] 
u tzam i jutzobaj re i Dios chila pa 


2 

tinimit Efeso; cha bij chique: “Iri аге u 
tzij i jun chi ruc'am i wukub ch'umil ри 
ab wikabim, chi xak ca bin chiquixol 

i wukub ticbal cantil lic óro. ?Ire cu 

bij: Yin is weta'am wach i quix tijin 

chu 'anic; weta'am chi lic i tijom i "ij 

che in chac, xak lic i yom u nimal i c'ux 
chuwach i c'ax. Xak n-qui ya ta che jun 
aj 'anol n-'us taj ca q'uiji iwu'. I je aj 
t'oronel chi qui bim na je apostelab, yix 
i'anom pen i quilic we je sakil, xui-ri 
iwilom chi ne te sakil. ЗҮіх, nim i c'ux; 
i ch'ijjom uyej xa wumal уіп, хак mas ix 
chacun-nak wumal, y n-rixnak ti i c'ux 
che. ^Xui-ri, 'o na jun i mac chi quin bij 
chiwe: yix, n-queje ta chic u c'axnabal 

i c'ux chwe pacha te i 'anom li chwe 
ujer. "Cha c'un chi c'ux wach і c'axnabal 
i c'ux chwe o'onom lok. Rumal-i, chi 
jalwachij chic i nojbal y chi 'ana pacha 

і 'anom li ujer. We n-quiwo'taj ta can i 
mac, juntir cwesaj u taq'uibal i cantil 
pu q'ijibal. 6Xui-ri, 'o jun "utz, chi quix 
tijin chu апіс: yix tzel quiwilo wach 
quiqui 'an ique chi que tijin chi qui tunic 
i creyent. Quiqui bij ique n-ta co'ono 

we jun creyent cu "an i n-'us taj, que 
chaf. Xak yin, іле] cwil ile. 7Pachin % и 
xiquin, chu ta i tzij-i chi cu bij и Тема] і 
Dios chique i jutak tzobaj creyent: Ni'pa 
i quiqui kajsaj ni u cho'ab itzel, yin quin 
ya na chique quiqui tij u wach i che' rei 
c'aslemal, chi 'o chila pa jekel wi i Dios." 
(Queje ile cha tz'ibaj chique.) 


» 


I u tzij i Crísto chique i 
cristian aj Esmírna 

8Xak cha tz'ibaj i tzij-i che i aj сато] 
u tzam i jutzobaj re i Dios chila pa 
tinimit Esmírna; cha bij chique: “Iri are 
u tzij i jun chi are u xebal ronojel ni'pa 
i 'olic, xak are i quisbal-re; i jun chi 
xcamic, y xak xc'un chic sak chuwach. 
?]re cu bij: Yin 'is weta'am wach i quix 
tijin chu апіс; weta'am wach tak i 
c'ax quix tijin chi rilic. Weta'am chi lic 





*1.14 I mer tzij chi xu bij are iri: pacha niéve. 
camic." 
are i aj c'amol и (хат chique і wukub tzobajil. 
quiqui ар i je nicolaítas". 


11.18 I mer tzij xu bij are iri: ^Wu' yin 'o wiilawerei 
*1.20 I usuc' i tzij "ángel" que'elok “ај takon”. Rumal.i, i qui ángel re i jutzobaj re i Dios pent je 
12.6 I mer tzij chi xu bij waral-i are *tzel quiwilo wach 


393 


ix niba’, xui-ri, yix 'o i beyomal sakil. 
Weta'am chi xak je 'o ni jujun c'ax que 
ch'aw chiwe; quiqui bij ique chi je re i 
Dios?, xui-ri, xa je jutzobaj ге itzel". 19 Mi 
xij iwib che wach i c'ax ca pe na piwi, 
man 'о na jujun chiwe yix, quix u min 

ni itzel pa cárcel; craj ire iwonojel quix 
tzak na rumal. I uyej qui tij na, xa lajuj 
ij u wach, xui-ri, min iwo'taj, tupu quix 
camsaxic. We queje ile qui 'ano, quin ya 
ni sipon chiwe, chi are i c'aslemal sakil. 
п Pachin "o u xiquin, chu ta i tzij-i chi cu 
bij u Tewal i Dios chique i jutak tzobaj 
creyent: Ni'pa i quiqui kajsaj ni u cho'ab 
itzel, n-quiqui tij ti c'ax che i ucab 
сатіс?. (Queje ile cha tz'ibaj chique.) 


» 


I и tzij і Сгіѕїо chique i 
cristian aj Pérgamo 

12Xak cha tz'ibaj i tzij-i che i aj c'amol 
u tzam i jutzobaj re i Dios chila pa 
tinimit Pérgamo; cha bij chique: “Iri 
аге и tzij i jun chi % i espáda ги”, chi 
lic jutut u tzam, xak 'o u ware c'ulala. 
137ге cu bij: Yin 'is weta'am wach i quix 
tijin chu 'anic; weta'am chi yix ix jekel 
che jun tinimit lic n-'us taj, lic pu'ab i 
Satanas 'o wi. Xui-ri yix lic ix teren na 
chwij; n-in ta iwo'tam canok, mi tene 
are xcamsax iwachalal ma Antípas 
chixol. Ire-le, lic xu jicba u c'ux chwe; 
n-xu mayij tu bixquil in tzij, tupu 
xcamsax гита]. Queje xqui гап ile pi 
tinimit, pa jekel wi i Satanas. !^Xui-ri, 'o 
jujun i mac cwaj quin bij chiwe: 'o jujun 
chiwe yix que tijin chu 'onquil pacha 
u c'utunic i ma Balaam ujer. Ire xu bij 
che i ma Balac wach i tzaksabal que 
i aj Israel cu апо. Кита]-і, i aj Israel 
xqui tijo wach tak i sujtal chiquiwach i 
tiox chi xa ril je 'antalic, xak xqui kajsaj 
qui 'ij си’ i mal laj tak ixokib. 15Xak 'o 
jujun chiwe yix chi que terej chirij qui 
c'utunic i je nicolaítas, chi lic tzel cwilo. 
16 Chi jalwachij i no'oj "uri. We n-qui ап 
taj, juntir quin upon iwu'; quin е chiquij 

i je ajmac, y quin 'an ch'o'oj ru' i espáda 
chi quel pin chi’. !7Pachin 'o u xiquin, 
chu ta i tzij-i chi cu bij u Tewal i Dios 
chique i jutak tzobaj creyent: Pachin jun 
cu kajsaj u cho'ab itzel, yin quin ya na 
che chi cu tij i wa aj chicaj chi uwam 
na; xak quin ya na jun ral abaj che, lic 
sal. I abaj-le, 'o ni jun biaj cac’ tz'ibtal 
chuwach; mi jun quetamawic bi chi 
biajil, xui i jun chi yatal i abaj-le che." 
(Queje ile cha tz'ibaj chique.) 


I u tzij і Crísto chique i 
cristian aj Tiatíra 
18Xak cha tz'ibaj i tzij-i che i aj 
c'amol u tzam i jutzobaj re i Dios chila 
pa tinimit Tiatíra; cha bij chique: “Iri 
are и tzij u C'ojol i Dios chi u ba"wach 
pacha u tzunbal u rep 'a', хак i rakan са 
walch'inic, pacha ch'ich' ca walch'inic 
chi lic 'uytal rij. !?Ire cu bij: Yin "is 
weta'am wach i quix tijin chu 'anic; 
weta'am chi lic 'o u c'axnabal i c'ux, 
lic о u cubibal i c'ux chwe; lic quix 
chacunic tobal que i juban, xak lic nim 
i сих chupam і сах. ХаК wo'or mas 
chic i 'utz quix tijin chu 'anic chuwach 
li ujer. 29Xui-ri, 'o ni jun i mac суга] 
quin bij chiwe: yix n-iwesam ti mal laj 
ixok* chi 'o chixol. Cu bij ire chi ajbil 
u tzij i Dios, xui-ri, ru' u c'utunic chi 
n-'us taj, xa que u t'or ni'pa i je teren 
chwij. Rumal ire, je 'o jujun quiqui 'an 
i n-ch'am taj ги’ i qui ch'acul; хак 'o i 
quiqui tijo wach tak i sujtal chiquiwach 
i бох chi xa ril je 'antalic. ?! Yin in уот 
и nimal in c'ux che i ixol-le, woy'em na 
chi cro'taj can u mac. Xui-ri ire n-craj 
ta cro'taj canok. ??Wo'or, yin quin ya 
na jun nim laj yobil chirij; quin ап che 
chi ca q'uiji na chuwi u ch'at. I pachin i 
que 'anaw i n-'us taj, pacha i co'on ire-le, 
quin гап na chique ique chi quiqui tij 
ni jun nim laj uyej. Queje quin 'an ile 
chique nipa i qui 'anom i п-'иѕ taj ги’ ire, 
we n-caco'taj ta can i qui mac. ?3Xak lic 





22.9 I winak-le je aj Israel; ique xqui bij je re i Dios, xui-ri, ne te re. 
12.11 Are i ucab camic ca bixic, are i tojpen pa га’ chi n-tu q'uisic. 
*2.20 I mer tzij chi xu bij are iri: *N-iwesam ti ati Jesabel chixol yix." I ati Jesabel are jun 


xch'acawic. 


^2.9 I mer tzij xu bij are “Satanas” 
12.17 I abaj-le, c'utbal-re chi are ire 


ujer laj ixok, chi lic xu ап ch'o'oj chirij i Dios. (I Réyes 16:31). 

que in сата} nipa i que terej chirij'iu 
c'utunic ire-le. Queje ile, i jutak tzobaj je 
re i Dios quiqui ta u be chi yin lic cwilo 
wach io piqui jolom ique, хак i piqui 
c'ux. Yin quin ya ni tojbal-re chiwe chi 
jujunal, pacha i ca majaw chiwe, wach i 
'anom. ?^Xui-ri, 'o jujun chiwe yix chila 
pa tinimit Tiatíra, ni 'anom taj pacha i 
qui 'anom ique-le. N-ix ta terejnak chirij 
i mal laj c'utunic-le; xak n-ix ta nawnak 
che u nojbal i Satanas chi lic sakil nojbal 
quiqui bij ique. Yin, n-ta chic jun ekan 
quin ya chikul, 25xui-ri, mi mayij u cojic 
i "utz laj tzij chi i сојот, tz'akat quin 
c'un chal i yin. 26 Nipa i quiqui kajsaj 

u cho'ab itzel, піра i quiqui ап pacha i 
смај yin œa pa q'uisbal 'ij, ique-le, quin 
ya piqui'ab quiqui "at пі tzij piquiwi 
ronojel tak i tinimit. ?7'O ni 'atbal tzij 
piqui'ab pacha u yom in Kajaw chwe 
yin. Lic 'o ni qui cho'ab chu 'atic ni tzij 
piquiwi i tinimit chi je aj ch'o'oj chirij i 
Dios. Quiqui 'an na chique pacha juban 
boj quiqui paxij; quiqui 'an ch'akatak 
chique. 28Xak quin ya qui 'ij pacha u 
chomal i nim laj ch'umil re u sakirbal". 
?9Pachin "o и xiquin, chu ta i tzij-i chi cu 
bij u Tewal i Dios chique i jutak tzobaj 
creyent." (Queje ile cha tz'ibaj chique.) 


I u tzij i Crísto chique i 
cristian aj Sárdis 

3 1Xak cha tz'ibaj i tzij-i che i aj 

c'amol u tzam i jutzobaj re i Dios 
chila pa tinimit Sárdis; cha bij chique: 
“Iri are u tzij i jun chi je 'o wukub u 
Tewal i Dios ru ;" xak 'o i wukub ch'umil 
pu 'ab. Ire cu bij: Yin 'is weta'am wach 
i quix tijin chu 'anic, xak weta'am chi 
ix camnak, tupu quix quil i winak ix 
c'aslic. 2iChi гапа pen u c'unsaxic sak 
chiwach! Chi walijsaj i pich' c'aslemal 
chi c'o pi c'ux chi ya ca chupic. Wilom 
yin chi nipa tak i qui гапо lic œo пі сга] 
che chuwach i Dios. Cha c'un chi сих 

wach i c'utunic xix naw li che; chi 'ana 
pen 'uri i terejic сһігіј, y chi jalwachij 

i nojbal chi n-'us taj. We n-qui ар ta 
pen u c'unsaxic sak chiwach, yin quin 
upon na "uri iwu' pacha со?оп jun Шот; 
n-iweta'am taj wach o'onom 'ог cuponic. 
^Xui-ri, 'o jujun chixol yix chila pa 
Sárdis chi n-ta tz'il piqui cux”. Ique 

que bin па 'uri wu” yin, lic sak qui ^ш, 
man queje ile ca majaw chique. 5»Ni'pa 

i quiqui Кајѕај и cho'ab itzel, are i 'o ni 
qui "u' "uri sak. Хак n-quin chup ti qui 
bi chi tzibtal chupam i wuj pa tz'ibtal 
wi qui bi ni'pa i 'o qui c'aslemal sakil. 
Quin bij na chuwach in Kajaw chi ique- 
le lic je we yin, xak queje quin bij na 
chiquiwach u ángel. 9Pachin 'o и xiquin, 
chu ta i tzij-i chi cu bij и Tewal i Dios 
chique i jutak tzobaj creyent." (Queje ile 
cha tz'ibaj chique.) 


I и tzij i Crísto chique i 
cristian aj Filadélfia 

7Xak cha tz'ibaj i tzij-i che i aj c'amol 
u tzam i jutzobaj re i Dios chila pa 
tinimit Filadélfia; cha bij chique: “Iri 
are и tzij i jun chi lic ?% rei Dios che, i 
jun chi lic sakil. Ire-le, 'o i lawe pu 'ab? 
chi % te pu аЬ i mam David ujer. Ire, we 
cu jak jun ocbal bic, mi jun ca tiqui chu 
tz'apixic; xak we cu tz'apij i ocbal bic, 
хак mi jun ca tiqui chu jakic. 81ге cu 
bij: Yin is weta'am wach i quix tijin chu 
апіс; chitape'", yin in jakom ni uchija 
chiwe chi lic n-ta jun ca tz'apiwic. Yix, 
tupu n-ta kas i cho'ab, xui-ri ix cojon- 
nak che in tzij, хак n-iwuwam tu wach 
chi ix we yin. ?Chitape wach quin 'an 
na chique i jutzobaj re itzel chixol yix. 
Ique quiqui bij chi je re i Dios?, xui-ri, 
ne te re; xa je aj t'oronel. Quin 'an na 
chique que xuqui na chiwach yix. Queje 
ile, caquetamaj na chi yin c'ax quix in 
na'o. 1^ Yix i 'anom pen 'o u nimal і сих 
chuwach i c'ax, pacha in bim chiwe; 


э, 





12.23 І тег tzij xu bij are ігі: “Que іп camsaj і je rac'al”; і usuc' i tzij-i аге ігі: “que in camsaj і је cojon-nak 


che и tzij.” 
que'elok “lic tz'akat u Tewal i Dios оти.” 
?3.7 I usuc' i tzij-i are iri: 'o i афа! tzij pu'ab. 
xui-ri, ne te re. 


72.28 І mer tzij xu bij are iri: “Quin ya i nim laj ch'umil re и sakirbal chique.” 
? 3.4 I mer tzij chi xu bij are iri: *n-ta tz'il ocnak che i qui 'u 
43.9 I winak-le je are aj Israel; xqui bij chi je re i Dios, 


^ 3.1 Itzij-i 


np? 

rumal-i, quix in chajij na are ca c'un i 
nim laj uyej chuwach ronojel i jyub ta'aj. 
I uyej-le, ca tzak piquiwi conojelije reu 
wach i jyub ta'aj, "ilbal-re pachin i je re 

i Dios. !! Ya mer quin uponic. Miwo'taj 
wach i cojom, mokxa 'o i que 'anaw 

na chiwe chi n-qui ch'ac ti sipon chi 

u sujum i Dios chiwe. !?Ni'pa i quiqui 
kajsaj u cho'ab itzel, yin quin ар na 
chique pacha o'onom jun utun xan 'o pu 
q'uijibal pa chom laj rachoch in Dios; lic 
ги’ in Dios que q'uiji wi, n-que 'el ta chic 
chuwach que'e 'ij sak chiquij. Chi qui 
jujunal, quin tz'ibaj u bi in Dios chique, 
c'utbal-re chi је re ire. Xak quin tz'baj 

u bi u tinimit in Dios chique, chi are 

i Jerusalen сас’. I сас laj Jerusalen-le 
ca kaj na li chicaj ги in Dios, y ique, 'o 
na que 'uri che i tinimit-le. Xak quin 
tz'ibaj in bi yin chique, chi are in bi cac’. 
13Pachin "o u xiquin, chu ta i tzij-i chi cu 
bij u Tewal i Dios chique i jutak tzobaj 
creyent." (Queje ile cha tz'ibaj chique.) 


I и tzij i Crísto chique i 
cristian aj Laodicéa 

14Xak cha tz'ibaj i tzij-i che i aj сато! 
u tzam i jutzobaj re i Dios chila pa 
tinimit Laodicéa; cha bij chique: “Iri are 
u tzij i jun" chi aj 'alijinsanel re i sak laj 
tzij re i Dios; lic suc'ul u 'alijinsaxic cu 
ano, n-ca t'oron taj. Are ire are u xebal 
ronojel nipa и yijbam i Dios. 151ге cu 
bij: Yin 'is weta'am wach i quix tijin chu 
anic. Weta'am chi yix pi c'ux n-ix ta joron, 
xak n-ix ta c'atan; mi ne quin i cojo, xak 
mi ne quin iwo'taj canok. Cwaj yin we 
ta lic ix joron, we xi lic ix c'atan. 16 Xui- 
гі, xa ix sakli: n-ix ta c'atan, xak n-ix ta 
joron; гита]-і, xa quix in xabuj lok. 17 Qui 
bij yix lic ix beyom; lic ix beyomarnak 
na, lic n-ta rajwaxic chiwe qui bij yix, 
xui-ri n-qui na taj lic n-ta 'o iwu', mas 'o 
i rajwaxic chiwe. iTo’ i wach! lic ix niba’, 
lic ix mawach, lic ix ch'analic. 18 Rumal-i, 


» 


э, 

quix in pixbaj, chi 10% i бго wu' yin chi 
lic sakil‘; queje ile, katzij "uri 'o i beyomal. 
Chi lo'o i и wu” yin chi lic sak, ch'ukbal 
re iwij ch'analic, 'elsabal na re i q'uix. Chi 
lo'o і cunbal wv yin re i ba'wach; queje 
ile quix tzun na. !?Queje ile quin bij 
chiwe, man yin 'is que in yajo, y que in 
jec ги’ qui lo'xic conojel ni'pa i сах que 
in na'o. Rumal 'uri, chi 'ana che iwib ix 
re chic i Dios ronojel i c'ux; chi jalwachij 
i nojbal chi n-'us taj. 20 Chitape', in tac'al 
chuwach uchija re iwachoch, quin tijin 
chi ’ijlaxic. We 'o jun cu ta in ch'awbal, 

y cu jak i uchija chwe, yin quin oc 'uri 

ги’ paja, y caka tij wa junam го. ?! Ni'pa 

i quiqui kajsaj u cho'ab itzel, quin ya 
chique que cubi na pin tzal pa quin 'at wi 
tzij'. Queje pacha іп 'anom yin, іп kajsam 
u cho'ab itzel, xak in cubinak chic pu tzal 
іп Kajaw, ра cu 'at wi tzij ire. 2?Pachin 'o 
u xiquin, chu ta i tzij-i chi cu bij u Tewal 
i Dios chique i jutak tzobaj creyent." 
(Queje ile cha tz'ibaj chique, xu bij chwe.) 


I ma Wan xrilo wach и cojic u 'ij 
i Dios quiqui 'an i aj chicaj 
4 1 Are "uri xin tzun chicaj; xwil 
uchija re i caj jaktalic. Xin ta chic i 
ch'awbal chi ch'awnak chwe, chi pacha 
u ch'awbal jun trompet. Xu bij chwe: 

— Chat 'el li waral; yin quin c'ut na 
chawe wach ca апі па co'on panok —xu 
bij. 

2 Ате 'uri xc'un і u Tewal i Dios wu, 
y xrajawin pinwi. Xwil jun chom laj 
cubibal re jun 'atol tzij chila chicaj, хак 
xwilo chi 'o jun cul chupam. ?I u tzunbal 
ire chi cul chila lic ca repratic, lic pacha 
jun chom laj abaj, jáspe" ca bix che, o 
xak pacha i jun chic abaj, cornalína 
ca bix che. Хак 'o jun xoca'ab u sotom 
rib chirij u cubibal. I xo-ca'ab-le lic ca 
repratic pacha i chom laj abaj, esmerálda 
ca bix che". ^Chirij chuwach і cubibal-le, 
xwil veinticuátro qui cubibal 'atol tzij. 





73.14 I mer tzij xu bij are iri: I Jun chi are i sakil laj sak laj tzij. 


DEM 


ic'awnak chic pa 


rax ca tzunic. 


а’, 'elsabal re i tz'il che. (We 'elsam chic i tz'il che, ca canajic lic utuquel i бго.) 
mer tzij xu bij are iri: que cubi na wu' yin che i chom laj in cubibal. 
i abaj cornalína cakcoj ca tzunic. Che queb-le, lic ca reprat i que tzunic. 


53.18 I mer tzij xu bij are iri: i óro 

t3.21 I 
u 4.3 I abaj jáspe са c'arc'at ca tzunic; 
74.3 I abaj esmerálda lic chom; 

Che tak i cubibal-le, je cul je veinticuátro 
nimak tak winak, sak qui 'u', хак 'o i qui 
coron che i qui jolom, lic óro. 5Che i jun 
chi cul pa cubibal chom, xwil pacha u 
rep ray che, lic ca repratic, xak xin ta 
juban ch'awbal, xak xin ta juban chic 
pacha u ch'awbal jab. Chuwach i chom 
laj cubibal, xak xwil wukub u taq'uibal 
cantil ca juluwic; je are i wukub u tewal 
i Dios". 6Xak chuwach i cubibal-le, xwil i 
pacha nim laj mar; pacha espej ca tzunic, 
lic ca c'arin u wach. 

Xak xe wil cajib je pacha ángel je 'o 
chirij chuwach i chom laj cubibal-le, 
xui-ri, 'is junwi que tzunic. Ique 'is 'o 
qui ba'wach chiquij chiquiwach; 7i nabe 
chique, pacha ca tzun jun coj; i ucab 
chique, pacha ca tzun jun toro; i urox, 
pacha ca tzun u palaj jun winak; i ucaj, 
pacha ca tzun jun águila ca rupupic*. 
8Chi qui jujunal, о wakib qui xic’; i 
qui хіс”-Је, "is 'o qui ba'wach chirij, хак 
i сһихе’. Ique-le n-que uxlan ta chu 
bixquil i tzij-i chi pa'ij, chi cha'ab: 

Lic chom, lic ch'am, lic nim u 'ij i 
Kajwal Dios chi 'atz u cho'ab". 
Ire 'ax 'o wi, xak с'а аге 'o wi wo'or, 
xak are wi que'e ij sak chirij. 
(Queje ile quiqui bixaj.) 

?I cajib-le nic аге wi quiqui сој u 'ij, 
quiqui bij u chomal, xak quiqui tioxij 
che ire chi cul pa chom laj u cubibal, 
ire chi c'aslic que'e ij sak chirij. Are 
queje quiqui гап ique ile, 101 veinticuátro 
nimak tak mam'ib que xuqui chuwach 
y quiqui сој u ij ire chi lic c'aslic que'e 
"ij sak chirij. Quiqui ya i qui coron 
chuwach u cubibal y quiqui bij che: 

11 Kajwal Dios, chawe yet ca majawic 
co'sax a "ij, хак ca bix a chomal, 
xak ca bix a cho'ab. 

Man yet xat 'anaw ronojel ni'pa i 
'olic; 

Ха rumal queje xawaj ile chi je 'o na, 
xak je a yijbam na. 

(Queje ile quiqui bij che i Dios.) 


Are i Tolke ca majaw na 
che, cu jak i wuj 


5 TTe'uri xwilo, i jun chi cul pa 
chom Јај cubibal, 'o jun wuj ри аЬ 

wikabim. I wuj-le, 'is 'o tz'ib che c'ulala, 
y borom u wach, xak nac'om wukub 
séllo chu chi’, tz'apbal-re. 2Are 'uri xwil 
jun ángel, nim u cho'ab, ca siq'uin chu 
bixquil: 

éPachin nawi ca majaw che, cu jak i 
wuj-i? cPachin ca majaw che, cu rakch'ij 
i tak i tz'apbal-re 'o che? —xu bij. 

3Xui-ri, n-ta jun xriktajic chi ca tiqui 
chu jakic i wuj-le y cu takej na wach 'o 
chuwach; lic n-taj, mi tene chiquixol i 
je aj chicaj, xak mi ne chiquixol i je aj 
chuwach i jyub ta'aj, xak mi ne chiquixol 
i је camnak. ^Yin lic xin o'ic, man 
n-ta jun ca majaw che cu jak i wuj-le, 
crajlajbej-re wach 'o chuwach, mi tene 
cu takej. 5Те”игі 'o jun chique i nimak 
tak winak xu bij chwe: 

— Cha тауіј o'ej. Chi 'o wi ire chi 
ca majaw che cu jak i wuj. Ire-le аге i 
Tolque* i aj Israel winak chi coy'em, are 
i jun chi u muk u xiquin can i rey David. 
Ire-le u kajsam u cho'ab itzel; rumal 'uri 
'o pu'ab cu rakch'ij i wukub séllo y cu jak 
i wuj —xu bij chwe. 

6 Are 'uri хіп takej, у xwil pacha 
jun ral Chij, 'alaj che chi camsam nas, 
xui-ri, c'aslic tac'al chila. Chila tac'al 
wi ru' i nim laj cubibal, chiquiwach i 
cajib je pacha ángel, xak chiquiwach i 
nimak tak winak. I Chij-le, wukub гиса”, 
хак wukub и ba'wach. I u ba'wach-le 
are i wukub u tewal i Dios u takom li 
chuwach ronojel i jyub ta'aj. 7Are 'uri 
i Chij xtejeb ru' i jun chi cul pa chom 
laj u cubibal; xu сат i wuj chi 'o pu 'ab 
wikabim. 8Are xu 'an ire ile, are 'uri i 
cajib je pacha ángel xe xuqui chuwach i 
Chij; xak queje xqui гап i je veinticuátro 





~ 4.5 І tzij-i cu c'ut chake chi lic tz'akat u Tewal i Dios. Queje usuc' i tzij-le ^wukub" piqui ch'awbal i aj 


Israel winak ujer. 


*4.7 Jun águila, queje u nimal pacha jun c'uch, xui-ri, chom laj tz'iquin. 
xu bij jun tzij laj pacha iri: *lo'laj Dios". I usuc' ile que'elok pacha i tz'ibtal chupam i versículo. 
tzij chi xu bij are iri: “Chi 'o wi i ma Сој que i jutzobaj aj Juda." 


*4.8 Oxmul 
25.5 I тег 
«5.6 I Chij-le, 'antal che chi camsam па 


chuwach i Dios, tojbal re qui mac i winak. Are i Jesucrísto chi xcamsaxic, tobal ke yoj. 

nimak tak mam'ib. I je nimak tak 
mam'ib, chi qui jujunal 'o qui árpa, xak 
o qui lak, lic óro, nojnak che inciénso, 
porobal re chuwach i Dios. I inciénso- 
le are qui tz'onbal i creyent che i Dios. 
?Xqui bixaj jun bix lic c'ac are iri: 
Yet ca majaw chawe ca c'am ni wuj- 
le y ca rakch'ij ni séllo chi 'o che; 
Man yet at camsam na chuwach i 
Dios, y rumal ni a camic? xe a lo’ 
ni winak, yabal na que che i Dios. 
Je a lo'om re ronojel tak tinimit, 
ronojel tak jyub, ronojel tak 
quijayil, ronojel tak ch'awbal. 
10 A yom chique je aj patan chirij i ka 
Dios: a 'anom chique je 'аїо1 tzij, 
xak je aj cojol sipon chuwach i 
Dios, 
a yom chique quiqui an ni 'atbal tzij 
chuwach i jyub ta'aj. 
(Queje ile xqui bixaj i nimak tak 
mamrib.) 

1 Te'uri xin takej, y xin ta qui 
ch'awbal u q'uial ángel; ique qui sutim 
quij i nimak tak mam'ib, xak i cajib je 
pacha ángel, xak i jun chi cul pa chom 
laj cubibal. I qui q'uial i ángel-le, lic n-ta 
cokxic. !2Ique xe siq'uin chu bixquil i 
tzij-i: 

I Chij chi camsam na, ca majaw 
che chi сосѕах и 'ij rumal wach 
'o pu'ab, rumal wach u beyomal, 
rumal wach u nojbal, rumal wach 
u cho'ab. 

Ca majaw che chi cocsax ni u ij, са 
bix ni u chomal, ca bix ni u nimal 
и ij. 

(Queje ile xqui bij i u q'uial ángel.) 

13 Te'uri conojel nipa i je "olic, 'is xin 
ta i qui ch'awbal. Xin ta conojel i je 'o 
chicaj, xak conojel i je 'o chuwach i jyub 
ta'aj, xak conojel ni'pa je 'o chuxe' ulew, 
xak ni'pa je 'o pa mar; 'is xin ta i qui 
ch'awbal conojel ni'pa i je 'olic. Xqui bij: 

Che ire, chi cul pa chom laj cubibal, 
xak che ire chi ral Chij ca bix 
che, 


э 


APOCALIPSIS 5, 6 


Caka bij ni qui 'ij, сака bij ni qui 
chomal, caka bij ni qui cho'ab, 
Сака сој ni qui ’ij rumal wach 'o 
piqui'ab дие? 'ij sak chiquij. 
(Queje ile xqui bij conojel.) 

14 Are "uri i je cajib je pacha ángel xqui 
bij: 

—iKatzij, queje ile! —xe cha. 

Are 'uri i je veinticuátro nimak tak 
mam'ib xe xuqui'ic, y xqui сој u ij ire 
chi n-ca q'uis ti u c'aslemal que'e 'ij sak 
chirij. 


Wach xa 'iltajic are xrakch'ix 
i tz'apbal re u chi! i wuj 


TTe'uri, xwil i ral Chij (chi are i 
Kajwal Jesucrísto)* xu rakch'ij i 
nabe séllo che i wukub. Are 'uri xin ta u 
ch'awbal jun chique i cajib chi je pacha 
ángel; i u ch'awbal pacha u ch'awbal jab. 
Xu bij: 
—iSa'aj y chawila! —co'ono. 

?'Te'uri xin takej, y xwil jun caway, sak 
rij. 'O jun, cul chirij, 'o jun c'akbal ch'ab 
pu 'ab. Xak xya' jun coron che pacha ca 
'ani che i aj ch'acanel ch'o'oj. Te'uri, xa 'e 
chi ch'o'oj chi cu ch'ac na. 

3Te'uri, xak xwil chic i Kajwal xu 
rakch'ij i ucab séllo. Are 'uri xin ta u 
ch'awbal i ucab chique i cajib chi je 
pacha ángel. 

—iSa'aj y chawila! —xu bij. 

^Xel chal jun chic caway, cak rij. 'O 
jun, cul chirij, xya' pu'ab cu petsaj 
ch'o'oj chuwach i jyub ta'aj; 'o pu'ab cu 
'an chique i winak quiqui camsaj quib 
chiquiwach. Che ire-le, yatal jun nim laj 
espáda pu 'ab. 

5Te'uri, хак xwil chic i Kajwal xu 
rakch'ij i urox séllo. Are 'uri xin ta u 
ch'awbal i urox chique i cajib chi je 
pacha ángel. 

—iSa'aj y chawila! —xu bij. 

Xin takej, y xwil jun caway, 'ek rij. 'O 
jun, cul chirij, 'o jun pexu pu 'ab. S Are 
"uri xin ta jun ch'awbal chiquixol i je 
cajib chi je pacha ángel. Xu bij: 





55.9 I mer tzij xu bij are iri: ru’ a quiq'uel хој a lo’ na. 


с6.1 І pacha ral Chij chi xrilo are i Jesucrísto, man 


are ire chi xcamsax rumal ka mac, pacha jun ral chij xsujux chuwach i Dios. Rumal.i, lic xmajaw che ire xu 


rakch'ij i wukub séllo. 


APOCALIPSIS 6, 7 


—I wa'jal ca pe na; jun sak pwak? are 
ni rajil i queb líbra trígo, o xak are i rajil 
wakib líbra cebáda. Xui-ri, ma sach u 
wach i acéite, xak i víno —xu bij. 

7Te'uri, хак xwil chic i Kajwal xu 
rakch'ij i иса] séllo. Are 'uri хіп ta u 
ch'awbal i ucaj chique i cajib chi je 
pacha ángel. 

—iSa'aj y chawila! —xu bij. 

8Xin takej, y xwil jun caway, 'an 
rij. 'O jun, cul chirij, chi *Camic" u bi. 
Хак 'o jun, teren chali chirij, chi rajaw i 
qui q'uijibal i camnak. Chique i queb- 
le, хуа’ piqui'ab quiqui camsaj и q'uial 
winak. (Conojel i winak chuwach i jyub 
ta'aj, we ca "ani cajib tzobaj chique, que 
camsax ni jun tzobaj che i cajib. Are ile 
i qui q'uial i winak que camsax na.) I 
camsabal-que quiqui апо: ги’ ch'o'oj, ru 
wa'jal, ги” yobil, xak ru' tak itzel chicop 
re u wach i jyub ta'aj. 

9Te'uri, xak xwil chic i Kajwal xu 
rakch'ij i ujob séllo. Are 'uri xwil chuxe 
i altar, chila 'o wi i canima ique chi хе 
camsax na xa rumal u tzij i Dios; ique 
n-xqui mayij tu bixquil u tzij tupu xe 
camsax rumal. 

10Xe siq'uin chu bixquil: 

—Lo'laj Kajwal, lic ca ар na pacha i 
a bim. éUmpa nawi са ап i a "atbal tzij 
piquiwi i winak re u wach i jyub ta'aj 
chi хој qui сата]? cUmpa que a ya pa 
tojpen rumal i qui mac-le? —xqui bij. 

1 Te'uri хуа’ qui 'u' sak, xak xbix 
chique chi che uxlan jubi' chic, са ca 
tz'akat ni u q'uial qui wach i cachalal 
chi que camsax na pacha ique rumal u 
chac i Kajwal. 

1? Te'uri, xak xwil chic i Kajwal xu 
rakch'ij i uwakib séllo. Are 'uri xpe jun 
nim laj ucabrakan; i "ij xa 'ekumar u 
wach pacha jun c'ul lic 'ek; i ic' xo'on 
cak u wach pacha quic’, 31?xak i ch'umil 
chicaj xe tzak li chuwach ulew. Xo'ono 
pacha u che'lal hígo are quic'aw jun 
tew nim, que u puksaj li u wach c'a rax, 
rumal и cho'ab. 141 caj juntir xsachic 
pacha jun wuj xu bor rib. Ronojel i 


, 


, 

nimak ta jyub xe 'elsax na piqui q'uijibal, 
xak queje i ral tak jyub je setel chuwi 
mar. 151 nimak tak 'atol tzij re u wach 

i jyub ta'aj xcuwaj quib pa tak jul, xak 
chuxe' tak abaj re i nimak tak jyub. Хак 
queje xqui 'an ni nimak qui patan, xak 

i je beyom, xak i caj'atzil i soldádo, xak 
i nimak qui cho'ab, xak i "o cajaw, хак i 
n-ta cajaw; 'is queje xqui 'an ni conojel. 
16Y xqui bij chique i nimak tak jyub xak 
chique i nimak tak abaj: 

—iChix tzak li chikij! iChoj iwuwaj 
chuwach i jun chi cul pa chom laj u 
cubibal! iChoj i to chuwach i tojpen chi 
ca pe ru' i Kajwal chi ral Chij ca bix che! 
17 Ya xu rik i "ij re i nim laj tojpen; lic 
n-ta jun cu ch'ij u c'ulaxic —xqui bij. 


Je ciénto cuarénta y cuátro mil aj 

Israel cocsax u retalil i Dios chique 
7 TTe'uri xe wil chic cajib ángel je 

tac'al jujun pa tak cajib esquin re 

u wach i jyub ta'aj. Ique-le que tijin chu 
atixic i tew che i cajib esquin. N-quiqui 
ya ta che chi са pe chuwach i jyub ta'aj, 
xak mi ne puwi i mar, xak mi ne chirij 
i che’. 2Are 'uri xwil chic jun ángel, xel 
lok, pa quel wi li "ij. І u patan ire, are 
u cojic i retalil re i Dios chuwach qui 
crusil i winak, ni'pa i je re i Dios c'aslic. 
Ire ruc'am pu "ab, i cojbal re i retalil- 
le. І ángel-le, co xsiq'uin chique i cajib 
ángel, chi 'o piqui'ab quiqui 'an c'ax che 
u wach i jyub ta'aj, xak che i mar. ?Xu 
bij chique: 

—Mi "an tan c'ax che i и wach i jyub 
ta'aj, хак mi che i mar, хак mi che i 
che". Mi ар tan ile, с'а caka сој ni retalil 
chuwach qui crusil je ni'pa i je rajchac i 
ka Dios —xu bij chique. 

^Xak xin ta ni'pa qui q'uial chi coc ni 
retalil chique: je ciénto cuarénta y cuátro 
mil. Je aj ronojel tak tzobaj je qui muk 
qui xiquin i u c'ojol i mam Israel ujer: 
5 Je cablajuj mil chique u muk u 
xiquin i mam Juda, 
xak cablajuj mil chique u muk u 
xiquin i mam Ruben, 


» 





46.6 Jun sak pwak are i rajil u chac jun achi re jun "ij. 

xak cablajuj mil chique u muk u 
xiquin i mam Gad, 
6 xak cablajuj mil chique u muk u 
xiquin i mam Aser, 
xak cablajuj mil chique u muk u 
xiquin i mam Neftali, 
xak cablajuj mil chique u muk u 
xiquin i mam Manases, 
7 xak cablajuj mil chique u muk u 
xiquin i mam Simeon, 
xak cablajuj mil chique u muk u 
xiquin i mam Levi, 
xak cablajuj mil chique u muk u 
xiquin i mam Isacar, 
8 xak cablajuj mil chique u muk u 
xiquin i mam Zabulon, 
xak cablajuj mil chique u muk u 
xiquin i mam Jose, 
xak cablajuj mil chique u muk u 
xiquin i mam Benjamin. 


Ma Wan xe ril je u q'uial 
winak sak qui и’ 


?Te'uri xin takej tan chic, y xe wil u 
quial winak je tac'al chiquiwach i je queb 
(i jun chi cul pa chom laj u cubibal, xak i 
jun chi ral Chij ca bix che“) I winak-le је 
petnak pa ronojel tak tinimit, pa ronojel 
tak jyub, pa ronojel tak quijayil, pa 
ronojel tak ch'awbal. Lic је qui i winak-le, 
mi jun са tiqui chi rajlaxic qui q'uial. Sak 
i qui и” 15 cuc'am u xak pálma piqui 'ab. 
I0[que xe siq'uin chu bixquil і tzij-i: 

I kelbal chupam i c'ax, xa cumal 
i queb-le chi are i ka Dios chi 
cul pa chom laj u cubibal, xak i 
Crísto, chi ral Chij ca bix che. 
(Queje ile xe siq'uin chu bixquil.) 

11 Conojel i ángel је tac'al bic, qui 
sutim rij i chom laj cubibal, xak i nimak 
tak mam'ib, хак i je cajib je pacha ángel. 
Xqui xucba qui jolom с'а chuwach ulew/, 
chuwach i chom laj cubibal, y xqui coj u 
1] i Dios; ?xqui bij: 

iAmen (katzij iri)! I ka Dios lic ca 
majaw che chi сака bij u "ij, caka 
bij u chomal, caka bij wach i nim 
laj u nojbal, xak caka tioxij che. 


APOCALIPSIS 7, 8 


Ca majaw che chi сака сој п” 
rumal wach 'o pu'ab, xak rumal u 
cho'ab. 

Queje i ka Dios ile que'e 'ij sak chirij. 
Amen (queje ile cakaj). 

(Queje ile xqui bij i ángel.) 
13 Are''uri o jun chique i nimak tak 
mam'ib xu tz'onoj chwe: 

—éAweta'am yet je pachin ique-le chi 
sak qui 'u'? &Aweta'am pa je petnak wi? 
—xu bij chwe. 

Yin xin bij che: 

—Nim Јај winak, n-weta'am taj. Yet 

aweta'am —xin bij. 
Ire xu bij: 

—Je are ique chi je 'elnak chupam i 
nim laj uyej chi xic'aw chuwach i jyub 
ta'aj. (Qui jachom quib pu'ab i Tolque.) 
Qui ch'ajom i qui 'u, y qui sakirsam chic 
che u quiq'uel i ral Chij. 15 Аге rumal 
"uri je 'o chuwach i chom laj u cubibal 
i Dios, xak quiqui 'an qui patan chirij. 
Chi pa'ij chi cha'ab quiqui 'an qui patan 
pa chom laj rachoch i Dios; xak ire, chi 
cul pa chom laj u cubibal, que u chajij 
па. 16]que n-quiqui tij ta chic numic, mi 
c'atic; xak n-quiqui tij ta chic uyej rumal 
i ij; n-que c'atsax ta chic rumal u cho'ab. 
17 Queje ile са 'ani chique, man ire chi 
ral Chij ca bix che (chi xak 'o ги і chom 
laj cubibal re i Dios), ire que u chajij na 
pacha je u chij; que u c'am bi che tak 
ralaxbal ya, y quiqui tu' ni ya chi cu ya 
qui c'aslemal. Ni'pa ni uwal qui wach, i 
Dios cu su na chique. 


Wach xa 'iltajic are xrakch'ix i 
uwuk séllo tz'apbal re u chi' i wuj 


8 llre, chi ral Chij ca bix che, xu 
rakch'ij і uwuk séllo; are 'uri lic 
xtz'ini chila chicaj; xu chij nic'aj "or lic 
tz'inilic. ?Te'uri, xe wil i je wukub ángel 
chi je tac'al chuwach i Dios. Are "uri, хуа 
wukub trompet chique. ?Te'uri xc'un jun 
chic ángel, ruc'am jun porobal inciénso 
pu 'ab, lic óro. Xol tac'al chuwach i altar, 
chi xak lic óro, chi 'o chuwach i chom 
laj cubibal. Are 'uri, q'ui inciénso хуа’ 


, 





*7.9 I jun-le are i Kajwal Jesucrísto. 


17.11 I mer tzij xu bij are iri: xqui jupij quib chuwach. 


APOCALIPSIS 8, 9 


che, man cu ya puwi i altar junam ru' i 
qui tz'onbal i creyent, pacha jun sipon 
chuwach i Dios. ^I sib re i inciénso chi 
'o pu 'ab i ángel xel bi chicaj chuwach 

i Dios, junam ru' i qui tz'onbal i winak 
chi je re i Dios. »Te'uri i ángel xu nojsaj 
i porobal inciénso che i a'al chi 'o puwi 
i altar; y xu jopij bi chuwach i jyub ta'aj. 
Are "uri xtataj и ch'awbal jab, хак juban 
chic ch'awbal, xak xpe juban u rep ray, y 
xpe jun nim laj ucabrakan. 


Wach xa 'iltajic аге xch'awsax 
i wukub trompet 


6 Are uri i je wukub ángel chi yatal 
wukub trompet chique, xqui yijba quib 
chu ch'awsaxic. 

7Te'uri i nabe ángel xu ch'awsaj u 
trompet. Are "uri xu ticba li tzakic i nimak 
tak sakbach, xak i га’, хак i quic’ chuwach 
i jyub ta'aj. Are 'uri i ulew xu maj а’, laj pa 


nic'aj? xc'atic, xak queje i che’, xak i 'es rax. 


8Те’игі i ucab ángel хи ch'awsaj u 
trompet. Are "uri, 'o pacha jun nim laj 
jyub ca juluwic xc'ak bi pa mar; laj nic'aj 
che i mar xquiq'uer u wach. ?Ni'pa i 
chicop je c'as chupam, laj nic'aj chique 
xe camic. Xak ni'pa i bárco 'o puwi, laj 
pa nic'aj chique xsach qui wach. 

Io Te'uri і urox ángel xu ch'awsaj u 
trompet. Are 'uri jun nim laj ch'umil 
xtzak li chuwach i jyub ta'aj, lic ca 
juluwic pacha chaj. Xtzak puwi laj nic'aj 
che tak i ya, xak laj nic'aj che tak i 
ralaxbal ya. 11и bi i ch'umil-le, “Ca” ca 
bix che. Laj pa nic'aj ге i tak і уа xo'on 
c'a che, xak i ralaxbal ya. Je q'ui i winak 
xe cam rumal i ya-le, chi lic c'a. 

I2Te'uri i исај ángel xu ch'awsaj u 
trompet. Are "uri, xo'on mal i ij; laj ра nic'aj 
xo'on 'ekum che. Xak queje xo'on che i ic", 
xak che i ch'umil; laj pa nic'aj xu sach u 
wach qui tzunbal. Rumal "uri, laj pa nic'aj re 
i pa'ij n-xo'on ta sak, xak queje xo'on che i 


cha'ab, man n-ta kas u tzunbal i ic", i ch'umil. 


13Te'uri xin taken chicaj, у xin tau 
ch'awbal jun ángel chi ca rupup chicaj. 
Are "uri ire xsiq'uin chu bixquil: 

—iAy! iTo' qui wach ique chi je reu 
wach i jyub ta'aj! iTo' qui wach ique are 
quiqui ch'awsaj qui trompet i oxib chic 
ángel! iLic to' qui wach ique! —xu bij. 
О TTe'uri i ujob ángel xu ch'awsaj u 

trompet. Are 'uri xwil jun ch'umil 
tzaknak li chuwach i jyub ta'aj. I 
ch'umil-le, yatal jun lawe che, chi are 
i jakbal re i jul chi lic naj kajnak bi pa 
jyub. ?Te'uri, xu jak i jul; are xjaktajic, 
xel li sib pacha co'on jun nim laj 'orno, 
chi xu 'ekumarsaj u wach i "ij, хак 
ronojel i sak re i pa'ij. 3I sib-le, xe 'el 
u q'uial sac' che, que rupup chuwach 
i jyub ta'aj. I sac-le, yatal chique que 
ch'opinic pacha quiqui 'an i sinaj re 
и wach i jyub ta'aj. 4Хиі-гі, n-xya' ta 
chique chi quiqui 'an c'ax che tak i 
es, che tak i che’, xak nipa i rax chi 'o 
chuwach i jyub ta'aj. Xui chique i winak 
quiqui 'an ni c'ax chique, ni'pa i n-ti 
retalil re i Dios chuwach qui crusil. 
5Xui-ri, n-xya' ta chique we que qui 
camsaj. Xui хуа’ chique chi jo'ob ic u 
wach quiqui ya ni и c'axc'ol chique. I 
u c'axc'ol-le, queje pacha re jun sinaj 
аге cu ch'opij jun winak. 9Che i jo'ob 
ic-le, i winak lic quiqui tij ni uyej cumal, 
lic сасај ni camic, xui-ri, n-que cam 
taj. Tupu lic quiqui tzucuj qui camic, 
n-quiqui rik taj. 

7I sac'-le que majawic pacha caway 
chi je yijil na che i ch'o'oj. Che i qui 
jolom ^o ni pacha jun coron óro. I qui 
palaj, pacha u palaj winak. 8I qui wi, 
pacha u wi ixok; i u waque, pacha u 
waque i сој. ?I u wach qui c'ux, ch'uktal 
ги’ pacha ch'ich'. Are que rupupic, nim 
u ch'awbal i qui xic’, pacha u ch'awbal 
u q'uial caway ru' qui careta are que 'e 
pa'anem pa ch'o'oj. 101 sac'-le, xak 'o 
qui je, pacha qui je i sinaj, xak 'o qui 
chut. Ки’ qui ch'ut-le, quiqui ап сах 
chique i winak jo'ob іс’ и wach. 111 
sac’, 'o jun caj'atzil; are jun ángel nim u 
patan pa jul chi naj kajnak pa jyub. Iu 
bi i ángelle pa qui ch'awbal i aj Hebréo 
winak: Abadon, y pa qui ch'awbal i aj 


, 





£8.7 I jyub ta'aj, we ta 'o oxib tant che, jun che i oxib tant xc'atic. 

Griégo winak: Apolion, chi que'elok “aj 
sachsanel". 

12Xwil 'uri, ya xic'aw і nabe c'ax chi 
u bim i ángel, xui-ri c'a 'o queb chic ca 
c'un na. 

13'Te'uri і uwak ángel xu ch'awsaj u 
trompet; are 'uri xin ta jun ch'awbal, 
xch'aw chiquixol i cajib esquin" re i 
altar lic óro, chi 'o chuwach i Dios. 14I 
ch'awbal-e xu bij jun tzij che i uwak 
ángel chi ruc'am u trompet; xu bij: 

— Che awo'taj bi i cajib ángel chi je 
ximtal chila che i nim laj ya chi Eufrates 
u bi —co'ono. 

I5Te'uri xe o'tax bi i cajib ángel, 
camsabal que i winak. I ángel-le, are qui 
wach je yijbam na che i 'ij-le. Xe o'tax 


bi chu camsaxic laj nic'aj chique i winak. 


lé(Te'uri xe wil је и q'uial soldádo, je 'o 
rij caway.) Xin ta ni'pa i qui q'uial: je 
queb ciénto miyon. 

17 Оџеје que апам і caway iri, chi xe 
wil pin wach; i soldádo, chi je 'an-nak 
chiquij, i u wach qui c'ux, qui ch'ukum 
ги’ ch'ich'. I ch'ukbal ге u wach qui c'ux, 
o i cak, 'o i azul, 'o i 'an che, queje ile 
ca tzunic/. I qui jolom і caway pacha 
qui jolom сој; i piqui chi", xel li "a", xel li 
sib, xel li asufra. 18Laj pa nic'aj chique i 
winak xe camsax гита] i oxib n-'us taj- 
le, chi xel piqui chi' i caway. Xe camsax 
rumal іа, rumal i sib, хак rumal i 
asufra. 19I caway-le, i 'anbal c'ax 'o си, 
piqui chi' 'o wi, xak 'o che i qui je, man i 
qui je, pacha cumatz ca tzunic; i u tzam 
i qui je, pacha u jolom cumatz. Ru' i qui 
je-le, xqui гап c'ax chique i winak. 

20Xui-ri, i winak, ni'pa i n-xe camsax 
ta rumal i n-'us taj-le, n-xqui jalwachij 
ti qui c'aslemal. N-xqui mayij tu 'anic 
pacha i to' qui nojim ique. N-xqui mayij 
tu cojic qui 'ij i mal laj tak itzel tew, xak 
i qui tiox chi xa ril je 'antalic. I qui tiox- 
le, je 'antal che i óro, xak i pláta, xak i 
brónce*, xak che i abaj, xak che i che”; 
ile n-que tzun taj, n-que tan taj, n-que 


э 


APOCALIPSIS 9, 10 


bin taj. 211 winak xak n-xqui mayij tu 
camsaxic quib chiquiwach; xak n-xqui 
mayij tu cojic qui costúmbre chi 'o 
rawasil chiquiwach, xak n-xqui mayij 

tu 'anic i n-ch'am taj ru' qui ch'acul, xak 
n-xqui mayij ti ela". 


I ma Wan xu tij i wuj chi 
хуа’ che rumal i ángel 


1 O TTe'uri, xwil chic jun ángel, nim u 
cho'ab, ca tijin li u kajic chicaj. Ire, 

ch'ukum rij che i sutz', xak 'o jun xoca'ab 
puwi u jolom. I u palaj, pacha u tzunbal 
"jj са walch'inic, хак i rakan, pacha ca 
tzun jun 'а' ca juluwic. ?Xak 'o jun ral wuj 
pu "ab, jakalic. Are xkajic, xu ya i rakan 
wikabim puwi i mar; i rakan moxim xu 
ya puwi ulew. З Аге "uri, co xsiq'uinic, 
pacha u ch'awbal jun coj. Are xu 'an ire 
ile, are 'uri xtataj wukub ch'awbal pacha 
и ch'awbal jab. ^Are xuxlan ile, уіп laj xin 
jek и tzibaxic wach i xqui bij, xui-ri, xin 
ta jun ch'awbal aj chicaj chi xu bij chwe: 

—Ma tz'ibaj ile. Ma 'alijinsaj chique 
i winak wach tak qui bim i wukub u 
ch'awbal jab-le —xbix chwe. 

5Te'uri i ángele chi xwilo tac'al puwi 
i mar, xak puwi ulew, ire xu yac u 'ab 
wikabim chicaj, бу xu cuxtaj u bi i Dios 
puwi u tzij chi ya cu bij na. Xu cuxtaj u 
bi i Dios chi c'aslic que'e ’ij sak chirij, chi 
xak xa 'anaw i caj, xak i u wach i jyub 
ta'aj, хак i mar, xak ronojel ni'pa i 'olic. 
Queje iri xu bij: 

—Ya п-са baytaj ta chic mas. 7 Аге cu 
ch'awsaj u trompet i uwuk ángel, are 
i c'utbal-re 'uri chi Dios ya xutzin chu 
yijbaxic wach u ch'obom na. Pachaiu 
bim chique i je rajchac ujer, chi je ajbil u 
tzij, queje си 'an na ile. (Queje ile xu bij 
i ángel) 

8Те”игі, i ch'awbal chi in tom chicaj, 
хіп и ја chic. Xu bij chwe: 

—Jat ги i ángel-le chi tac'al puwi i 
mar xak puwi ulew. Ja c'ama i ral wuj 
jakalic chi 'o pu 'ab —xu bij. 





^9.13 I mer tzij xu bij are iri: i cajib гиса’ i altar. Queje ile xu bij man "o jujun гиса’ pa tak esquin. 
19.15 Waral xu bij chi je yijtal chic chu 'onquil i qui patan re i 'or-i, re i 'ij-i, re i ic-i, rei mer junab-i. 


19.17 Waral.i xu bij: “сак pacha ca tzun 'a 


^ azul pacha ca tzun i sib azul; 'an pacha ca tzun asufra." 
*9.20 Are i brónce-le, are juban ch'ich' 'an'oj ca tzunic. 


APOCALIPSIS 10, 11 


? Are "uri xin 'e ru' i ángel, y xin 
tz'onoj i ral wuj che. Ire xu bij chwe: 

— Cha chapa y cha tija. Ile co'on na 
che i pa chi' pacha u jelal cab, xui-ri, are 
^о chic che a pam, co'on na са —xu bij 
chwe. 

IO Te'uri xin chap i wuj "o pu "ab, y xin 
tijo. I pin chi' xo'ono pacha u jelal cab, 
xui-ri, are xtijtajic, lic xu ya ni u c'ayil 
chin pam. !! Te'uri xbix chwe: 

—Yet, 'o u chac ca paxsaj chic u tzijol 
wach co'on ni Dios che u q'uial tak 
tinimit, u q'uial tak jyub, u q'uial tak 
'atol tzij, u quial tak winak, xak i jalajuj 
que ch'awic —xbix chwe. 


Wach ca 'ani chique i queb 
je ajbil u tzij i Dios 
1 1 1 Are "uri хуа’ jun pajbal pin 'ab, 
pacha jun tani, y xbix chwe: 

— Chat walijok, je a paja i rachoch i 
Dios, xak i altar, xak chawajlaj ni'pa 
i winak que tijin chu cojic u 'ij i Dios 
chila. 2Хиі-гі, ma рај uwaja re i rachoch 
i Dios, man ile yatal chique i winak chi 
n-ta Dios си’. Ique, oxib junab ги’ nic'aj' 
quiqui kajsaj пі и ij i lo'laj tinimit. 3Xui- 
ri, yin que in tak bi queb chi queta'am in 
wach, chu bixquil chique i winak wach 
in ch'obom. Ique, ек qui 'u' pacha rei 
bis; quin qui lap na chique i winak oxib 
junab ги’ nic'aj". (Queje xu bij i Dios ile 
chwe.) 

^L је queb ajbil u tzij i Dios-le, je are 
i pacha queb u che'lal olívo" chi je 'o 
chuwach i Dios, xak i queb taq'uibal 
cantil chi xak 'o chuwach Ire, chi Rajaw 
i jyub ta'aj. "We 'o jun сга] си 'an сах 
chique, n-ca tiqui ta chu 'onquil, man 
'o ni а’ quel piqui ch?’ ique, porobal-re 
pachin сга] cu гап c'ax chique. Queje ni 
qui camsaxic ile quiqui 'an chique ni'pa 
і je aj ch'o'oj cu’. Хак "o piqui'ab quiqui 
'atij i jab, tz'akat quiqui 'an qui patan 
chu bixquil u tzij i Dios. Xak 'o piqui'ab 
quiqui 'an quic' che u wach i ya, xak 

quiqui coj itzel tak c'ax chuwach i jyub 
ta'aj xa ni'pa tak mul cacaj u 'onquil. 
7Xui-ri, are cutzin i qui patan, "o ni jun 
ca tiqui chique ique. Jun pacha nim laj 
itzel chicop quel na pa jyub chi jaktal 
canok; co'on ni ch'o'oj си, y ca tiqui na 
chique, y que u camsaj na. ?Te'uri i qui 
ch'acul to' ca canaj can pa be chila pa 
nim laj tinimit Jerusalen, pa xcamsax wi 
i Kajwal. I tinimit-le, que'el na lic mal; 
ca majaw na "uri che, са bix ^Sodóma" 
che, we xi ca bix "Egípto" che. ?Ni'pa i 
winak re ronojel tak tinimit, ronojel tak 
jyub, ronojel tak quijayil, ronojel tak 
ch'awbal, ique to' que qui takej i camnak 
je o pa tak be; queje quiqui гап ni ile 
oxib 'ij ги’ nic'aj. N-quiqui ya taj chi que 
mukic. !?Ni'pa i je re u wach i jyub ta'aj 
lic que quicot na rumal i qui camic i 
queb-le. Rumal i qui quicotemal, quiqui 
ya qui sipon chiquiwach, man i winak 
те и wach i jyub ta'aj lic хе c'achir na 
cumal i queb ajbil u tzij i Dios-le. !! Xui- 
ri, xwil pinwach chi are xic'aw oxib 
ij ru' nic'aj, i Dios xu c'unsaj chic sak 
chiquiwach, y xe walij na; y ni'pa i xquil 
Пе 'is xqui xij na quib rumal. !?Te'uri i 
queb ajbil u tzij i Dios-le, xqui ta ni jun 
nim laj ch'awbal chicaj chi ca bix chique: 

—Chix е] na li chicaj —xbix chique. 

Таче xe 'el nubi chicaj pa sutz’. I je aj 
ch'o'oj chiquij xe qui takej na, аге xe 'el bic. 
13 Are "uri juntir xpe jun nim laj ucabrakan; 
пРра і ja pa tinimit, хе wulij nubi jun tant 
che i lajuj. Je wukub mili winak xe cam 
na rumal i ucabrakan-le. Ni'pa i winak xe 
canajic, lic xqui xij ni quib; te'uri lic xqui 
сој пі u "ij i Dios aj chicaj. 

l4Queje ile xq'uis ni ucab сах chi u bim i 
ángel, xui-ri, juntir ca c'un chic i urox c'ax. 


» 


Wach xa 'iltajic are xch'awsax 
i uwuk trompet 


I5Te'uri i uwuk ángel xu ch'awsaj u 
trompet, y xtataj juban ch'awbal chila 
chicaj. Co xqui bij: 





111.2 Xu bij waral-i, cuarénta y dos ic’, chi que'elok oxib junab ги’ nic'aj. 
dosciéntos sesénta 'ij u wach, chi que'elok oxib junab ru' nic'aj. 


7 11.3 Xu bij waral-i, mil 
"11.4 I aj Israel winak queta'am chi je 'o 


queb ajbil u tzij i Dios je tac'al chuwach Ire. I mam Zacarías, chi ajbil u tzij i Dios ujer, u bim canok chi i 


queb-le je pacha queb u che'lal olívo chuwach i Dios. 

I 'atbal tzij re ronojel i tinimit 
chuwach i jyub ta'aj ’o chic pu'ab 
i Kajwal Dios, xak pu'ab i jun chi 
Tolke”. 

Ire co'on ni 'atbal tzij quee ’ij sak 
chirij. 

(Queje ile xqui bij.) 
16 Tæuri i veinticuátro nimak tak 
mamib chi je cul pa chom laj qui 
cubibal chuwach i Dios, ique xe xuqui 
chuwach i Dios; xqui kajsaj qui jolom 
c'a chuwach ulew y xqui coj u 'ij. 
17Xqui bij: 
Yet, Kajwal Dios chi 'atz a cho'ab, 
yet, chi 'ax at 'o wi, xak с'а are at 
о wi woor, y xak at are wi quee 
"ij sak, 
caka tioxij chawe man a majom i 
nim laj a 'atbal tzij, xak a jekom 
и 'onquil. 
18] winak chuwach i jyub ta'aj, 
petnak coywal, xui-ri, n-ta co'ono man 
ya xu rik i "ij chi ca petsaj i tojpen 
chiquij. 
Ya xu rik i 'ij ca ’at ni tzij 
piquiwi i je camnak, wach i 
qui 'anom. 
Ya xu rik i "ij chi ca ya ni qui sipon i 
je aj 'anol a chac, 
ique chi qui bim a tzij chique i 
winak, ique chi qui jachom 
qui c'aslemal chawe, 

ique chi quiqui сој a "ij, nipa i 
nimak, xak i ch'utik. 

Ya xu rik i "ij ca sach ni qui wach 
ique chi que tijin chu yojic u wach 
i jyub ta'aj. 

(Queje ile xqui bij i nimak tak mam'ib 
chuwach i Dios.) 

I?Te'uri, xin takej, y xwil i chom 
laj rachoch i Dios chila chicaj, jakal 
na; y chila paja, xwil wi i caxa 'o 
u ij chi 'oi u trat i Dios chupam. 
Are "uri, xpe u rep га’, xak xpe pacha 
u ch'awbal jab, xak juban chic 
ch'awbal, xak xpe jun ucabrakan, 
xak xpe jun nim laj jab, lic sakbach 
u pam. 


APOCALIPSIS 11, 12 
I ma Wan xril puwach, wach xu 'an 
i pacha itzel cumatz che i ixok 
1 2 TTe'uri xa 'alijin jun nim laj 'il 
chuwacaj: 'o jun ixok, i u 'u' are 
i "ij; xak 'o jun coron che u jolom, 'o 
cablajuj ch'umil che; xak i іс’ 'o chuxe' i 
rakan. 21 ixok-i, iwab winak, ca siq'uin 
rumal и c'axc'ol; lic uyej cu tij rumal i 
ralaxbal i гаса]. 3Are "uri xa 'alijin jun 
chic 'il chuwacaj: are pacha jun itzel 
cumatz, lic nim, cak rij. 'O wukub u 
jolom, lajuj гиса’, xak 'is 'o i coron che 
i wukub и jolom. ^Ru' и je, xu mes і u 
q'uial ch'umil chicaj; laj pa nic'aj xu mes 
lok, y xu c'ak li chuwach i jyub ta'aj. I 
chicop-le xq'uiji chuwach i ixok chi ya 
ca q'uiji rac'al, ajbi'ol na re i ac'al we 
xq'uiji'ic. ?Te'uri i ixok, xq'uiji пі гаса], 
ral ala. І u patan і rac'al-le, are и 'atic 
tzij piquiwi ronojel tak i tinimit, y lic cu 
'an na chique chi que cojon che. Xui-ri, 
xak te'et i rac'al i ixok xmaj bi che, y 
xc'am bi ru' i Dios, chila pa 'o wi i chom 
laj cubibal. 9Te'uri i ixok xa 'anmajic, xa 
'e pa chakij jyub tz'inilic chi u yijbam i 
Dios, tobal na re. Chila na, ca q'uiji wi 
oxib junab ги’ nic'aj^; 'utz u chajixic са 
'ani na. 
7Te'uri xwil jun nim laj ch'o'oj chila 
chicaj. Xe c'un u q'uial ángel junam ги” 
i caj'atzil, chi are i Miguel; y xqui 'an 
ch'o'oj chirij i nim laj cumatz. Ire, xak je 
'o u ángel ги, хак xqui гап ch'o'oj chiquij 
i juban. 8Хиі-гі, i Miguel си u ángel xe 
tiqui chique, y n-xqui ya ta chic chique 
que q'uiji chila chicaj. ?I nim laj itzel 
cumatz xc'ak li 'uri chuwach i jyub ta'aj. 
Ire-le аге i itzel cumatz chi ах 'o wi; are 
ire chi “itzel” ca bix che, хак “Satanas” 
ca bix che. Ire-le are aj t'oronel re 
ronojel u wach i jyub ta'aj. Xe c'ak na li 
chuwach i jyub ta'aj junam cu' u ángel. 
Io Te'uri xin ta jun nim laj ch'awbal 
chicaj. Xu bij: 
—iYa 'o chic і 'elbal chi sak! il Dios u 
'alijinsam i nim laj u cho'ab! iU 'alijinsam 
chi ire аге i nim laj "Atol Tzij! iXak и 





° 11.15 I jun-le are i Crísto. 


P 12.6 I mer tzij xu bij are “mil dosciéntos sesénta 'ij u wach." 


APOCALIPSIS 12, 13 


'alijinsam і и ’atbal tzij chi о pu'ab i 
Jun? chi chatal rumal ire! 'Alaj chic ile, 
man ya resam chubi itzel, chi to' cu coj 
qui mac i kachalal; ire-le to' cu coj qui 
mac chuwach i Dios chi pa'ij chi cha'ab. 
H Xui-ri, i kachalal qui kajsam chic u 
"ij; xe tiqui che гита] u camsaxic i ral 
Chij' chi Tolke, xak xe tiqui che man qui 
'alijinsam ru' wach tak qui 'anom, chi u 
tzij i Dios lic katzij. Ique, n-c'ax ta xqui 
na i qui c'aslemal chuwach i jyub ta'aj, 
are i xqui 'ano, xqui ya quib chuwach i 
camic гита] u tzij i Dios. 121Үіх, chix 
quicotok, chi іх aj chicaj*! Xui-ri ito’ i 
wach yix chi ix jekel chuwach i jyub 
ta'aj, xak ix aj pa mar! Man itzel kajnak 
chic iwu' yix. Ire, lic nim ni roywal 
petnak, man reta'am chi n-q'uial ta chic 
"ijj са canaj chuwach. 

(Queje ile xin ta che i ch'awbal chicaj.) 

13] nim laj itzel cumatz, аге xu па? chi 
xa 'elsax li chicaj, y xa chuwach i jyub ta'aj 
'о wi, xu jek 'uri i roktaxic i ixok chi xalax 
i ral ala ги”. 14Хиі-ті, i ixok, хуа’ диер u 
xic' che, pacha u xic' jun nim laj авиа“. 
Are "uri, ca rupupic ха е che i u q'uijibal 
che i jyub tz'inilic; naj xel chuwach itzel 
cumatz-le. Chila na, ca chajix wi oxib 
junab ги nic'aj. 151 itzel cumatz xu xabuj 
jun nim laj ya pu chi", си c'ambej na rei 
ixok. 16Хиі-гі, і u wach шем xu to i ixok; 
xu jak rib y xu bi bii ya chi xel pu ch?’ i 
itzel cumatz. 17 Rumal-i, i itzel cumatz, lic 
xpe i roywal che i ixok, y xa 'e chu 'anic 
ch'o'oj chiquij i juban u muk u xiquin i 
ixok-le. Ique-le je are i que cojon che wach 
u bim i Dios; je teren chirij i sak laj tzij chi 
u 'alijinsam i Jesucrísto. 

Wach xqui ап і queb itzel chicop 
1 3 1Xin''e tac'al chu ch?’ i mar, y 
xwil jun itzel chicop xel li pa 

mar. I itzel chicop-le, wukub u jolom, 


хак lajuj i ruc'a', xak 'o jujun coron che 
ilajuj ruc'a. Y che і wukub и jolom 'is 'o 


404 


tak biaj tz'ibtal chuwach, kajsabal ге u 'ij 
i Dios. 21 itzel chicop-le chi xwilo, laj ca 
majaw jun nim laj balam. I rakan, nimak, 
pacha rakan jun óso; i и chi, pacha u ch 
jun coj. I itzel chicop jun, chi pacha nim 
laj cumatz, ха ’e chu ya'ic u cho'ab che i 
jun chi xel li pa mar. Mísmo are u cho'ab 
ire xu ya che, i 'atbal tzij 'o pu'ab xak xu 
ya che. Xak xu ya che chi ca cubi cheu 
cubibal ire. 3I jun chi xel li pa mar, "alaj 
chi lic soctal jun u jolom, lic pacha ca 
cam rumal, xui-ri, i soctalic-le xutzir na, 
n-xcam ta rumal. Te'uri conojel i winak xe 
oc il che, y xqui ticba terejic chirij. Хак 
xqui сој u ij i jun chi laj ca majaw jun 
nim laj cumatz, man are ire u yom i 'atbal 
tzij pu'ab i jun. Хак xqui сој и 'ij i jun-le 
chi xel li pa mar; xqui bij: 

—éXataba 'o jun ca majawic pacha ire- 
ri? Mi jun. éXataba 'o jun cu ch'ij ch'o'oj 
ru' ire? N-taj —xe cha. 

5Xak yatal che i itzel chicop-le chi nim 
ni cu bij; xo'on nim che u "ij, хак 'o и q'uial 
tzij xu bij, kajsabal ге и 'ij i Dios. 'O ni 
atbal tzij pu'ab, oxib junab ru' nic'aj." Queje 
ile yatal che. $Queje xu "an ire ile; сах 
xch'aw na chirij i Dios, xak chirij u bi, xak 
chirij i 107ај rachoch i Dios, xak chiquij i je 
aj сһісај. 7Xak хуа? che chi си ап ni ch'o'oj 
chiquij ni'pa i je re i Dios, xak xya' che chi 
ca tiqui na chique. Xak yatal che chi cu 
an ni аа! tzij piquiwi ronojel tak tinimit, 
ronojel tak jyub, ronojel tak quijayil, 
ronojel tak ch'awbal. 8Conojel i winak 
chuwach i jyub ta'aj xqui coj u 'ij i itzel 
chicop-le; xui-ri, je are ique chi n-tz'ibtal ti 
qui bi chupam i wuj chi 'o pu'ab i ral Chij" 
chi xcamsaxic. Chupam i wuj-le, tz'ibtal wi 
qui bi nipa іо ni qui c'aslemal sakil; ах 
tz'ibtal wi chic qui bi chu xebal 'ij sak. 

?Pachin "o и xiquin, chu ta u be i tzij-i: 
I^pachin cu сат bi jun winak pa cárcel, 
xak ca 'e ire 'uri pa cárcel. Хак pachin си ап 
i camic ги’ ch’ich’, xak ги’ ch'ich ca camsax 
na ire". Rumal-i, nipa i je re i Dios, chiqui 


>, 


>, 





412.10 I jun-le are i Crísto. 
yet, at Caj." 


712.11 I ral Chij-le are i Jesucrísto. 
*12.14 Chawila i usuc' i tzij "águila" chuxe' i wuj ра rik wi Apocalípsis 4:7. 
xu bij are ігі: cuarénta y dos іс”, chi que'elok *oxib junab rw nic'aj". 


512.12 Хак xu bij i tzij-i: “Chat quicot 
"13.5 I mer tzij 
713.8 Are i Kajwal Jesucrísto. 


" 13.10 I usuc' i tzij-i хак queje iri que'elok: Ni'pa i са majaw chique chi que е pa cárcel, lic que 'e na 'uri pa 
cárcel; nipa i са majaw chique chi que camsaxic, que camsax па игі. 

'ana nim che qui c'ux chuwach i c'ax, xak 
miqui sach u cubibal qui c'ux che i Kajwal. 
1 Te’uri xwil jun chic itzel chicop, xel 

li pulew*. 'O queb гис’а”, pacha ca tzun re 
jun ral chij; xui-ri, i u ch'awbal pacha u 
ch'awbal i nim laj itzel cumatz jun. 12 Nim 
i 'atbal tzij 'o pu'ab chi yatal che rumal i 
jun chi xel li pa mar. Lic cu 'at tzij piquiwi 
i winak are 'o chuwach. Lic xo'on pen che 
ronojel u wach i jyub ta'aj, xak ni'pa je 'o 
chuwach, quiqui сој ni и 'ij i jun chi xel 

li pa mar. Are i jun-le chi soctal u jolom, 
xui-ri xutzir na, y n-xcam ta rumal. 131 
itzel chicop chi 'o ruc'a' pacha chij, xu 'an 
nimak tak milágro, nimak tak апіс; lic 
chiquiwach i winak xu kajsaj li а? chicaj 
chuwach i jyub ta'aj. !^Xya' pu'ab chi cu ап 
tak i milágro, are 'o chuwach i itzel chicop 
jun, chi xel li pa mar. Rumal i nimak tak 
milágro хи апо, xe u tor ni winak chuwach 
i jyub ta'aj. Xak xu bij chique chi quiqui 
'an jun u quexwach i itzel chicop chi xel li 
pa mar, cojbal re u 'ij; are i jun chi n-xcam 
taj, tupu lic soctajnak ги’ ch'ich'. 151 chicop 
chi 'o ruc'a' pacha chij, ire yatal u cho'ab 
chi cu ya u c'aslemal i и q'uexwach itzel 
chicop chi "antalic. Te'uri, i q'uexwach-le 
ca ch'awic, xak cu tak qui camsaxic ni'pa 

i n-quiqui сој ti u 'ij i chicop chi xel li pa 
mar. 16Ү n-xui ta la ile, xak xu tak u 'anic 
chique i winak chi cocsax retal che qui 'ab 
wikabim, o xak chuwach qui crusil. Queje 
хи 'an ile chique conojel; chi nimak chi 
ch'utik, xak we niba' o we beyom, xak we 'o 


rajaw o we n-ta rajaw, is xu сој retal chique. 


17We jun n-ti retal che, n-xya' ta che chi ca 
lo'onic, xak we ca c'ayinic. I retal-le, are 
u bi i itzel chicop, o xak i rajlabal re tak i 


tz'ib re u bi. 181 u tayic и be iri, lic no'oj сга]. 


Pachin cu ta u be, crajlaj 'uri tak i tZib reu 
bi i itzel chicop-le; are i que'elok xa are u bi 
jun winak; y are i rajlabal que'elok are i séis 
ciéntos sesénta y séis. 


I qui bix i ciénto cuarénta 
y cuátro mil winak 


1Те’игі xin takej chic, xwil i 
Tolke, chi ral Chij ca bix che, ire 

tac'al chuwi i jyub Sion. Xak je 'o ciénto 
cuarénta y cuátro mil winak ги’. Ique, 'o 
i tz'ib chuwach qui crusil chi are u bi i 
Tolke, xak i u bi u Kajaw i Tolke. ?Te'uri 
xin ta jun ch'awbal aj chicaj, pacha u 
ch'awbal u q'uial ya, co' u pam, xak 
pacha u ch'awbal jab ca wululic. I xin ta- 
le, are pacha u ch'awbal juban árpa, are 
ca 'ojmaxic. З Хак que bixan chuwach 
i jun chi % pa chom laj u cubibal, хак 
chiquiwach i cajib je pacha ángel, xak 
chiquiwach i veinticuátro nimak tak 
mam'ib. Xqui bixaj jun bix сас’ chi mi 
jun ca naw che, xui i je ciénto cuarénta 
y cuátro mil que naw che, chi je 'elsam 
pa c'ax chuwach i jyub ta'aj. ^Ique-le 
n-qui kajsam ti qui ’ij cw ixokib; lic je 
ch'am, n-qui sachom ti qui ch'amil. Ique 
que terej chirij i Tolke, chi ral Chij ca 
bix che; xa ipa ca 'e wi que terej chirij. 
Je are ique-le chi je 'elsam na chiquixol i 
juban winak, ya tojom chic i quelbal chi 
sak, y je 'o chic chuwach i Dios, pacha 
jun sipon chuwach. Je pacha i nabe 
molic re i cosech, sujtal chuwach i Dios, 
xak chuwach i Tolke, chi ral Chij ca 
bix che. ?Ique, n-ta t'oronic qui 'anom, 
mi julaj. N-ta pich' tz'il chique, je 'o 
chuwach i Dios. 
I qui tzij i oxib ángel 

6 Te'uri x wil chic jun ángel ca rupup 
chicaj, ruc'am i tzij chi n-tu q'uisic re 
i kelbal chupam i ka mac. I tzij-le, que 
i winak pa ronojel tak tinimit, ronojel 
tak jyub, ronojel tak quijayil, ronojel tak 
ch'awbal. 7I ángel xsiq'uin chu bixquil i 
tzij-i: 

—iChi xija iwib che i Dios! iChi bij u 
ij! Ya xu rik i 'ij chi си апі tzij piquiwi 
i winak, wach qui 'anom. Chi cojo и” 

i jun chi xu yijba i caj, i u wach i jyub 
ta'aj, xak i mar, xak i ralaxbal tak ya — 
xu bij. 

8Xc'un jun chic ángel chirijil i jun; xu 
bij: 

—iYa xkaj u ij i tinimit chi aj ch'o'oj 
chirij i Dios, chi Babilónia ca bix che! 


u 





x13.11 I itzel chicop-i, xa jun t'oronel chi o'onom che rib pacha ajbil u tzij i Dios. Chawila 17:13. 

iYa xkaj u 'ij! I tinimit-le pacha jeu 
'abarsam i juban tinimit ru' i víno chi 
lic 'o u cho'ab. Xu 'an chique chi quiqui 
'an ique xak jun pacha xqui 'an i jere i 
tinimit-le. Xu c'ut chique chi quiqui 'an i 
mal laj tak qui rayijbal —xu bij i ángel. 
9Те”игі xpe i urox ángel y xsiq'uin chu 
bixquil i tzij-i: 

— Pachin quiqui сој u 'ij i itzel chicop-le 
chi xel li pa mar, xak che u q'uexwach, 
xak we quiqui ya na chi cocsax u retal 
chuwach qui crusil, o xak che qui "ab, 

Io ique "ut lic quiqui tij пі uyej rumal i 
nim laj tojpen chi ca pe ru' i Dios. Quiqui 
tij ni tojpen u yijbam i Dios rumal i 
roywal. Que c'achir na pa а’, хак chupam 
i asufra chi ca juluwic. Quiqui tij ni 
uyej-le chiquiwach i lo'laj ángel xak 
chuwach i jun chi ral Chij ca bix che. HT 
sib геі а’ pa que c'achir wi, quel bi chicaj 
que'e 'ij sak chirij. NPpa і xqui сој u "ij i 
itzel chicop-le, xak che u q'uexwach, o 
xak xqui ya na chi cocsax i retal re u bi 
chuwach qui crusil, o xak che qui "ab, 
ique-le n-ta cuxla-nic che qui c'achiric, 
chi pa'ij chi cha'ab —xu bij i ángel. 

l2Queje ile ca ап na chique; rumal-i, 
ni'pa i je re i Dios, ni'pa i que cojon che 
u tzij u pixab, nipa i jic qui сих che i 
Jesus, 'o u chac quiqui 'an nim che qui 
сих chuwach i сах. 

1? Te'uri xin ta jun ch'awbal chicaj; xu 
bij chwe: 

— Cha tz'ibaj i tzij-i: ^Wo'or, 'utz que 
ique chi que cam na, we je re i Kajwal." 

—xu bij chwe. 
I u Tewal i Dios cu bij: 

—Katzij ile, man que uxlan che i qui 
chac; xak i 'utz chi qui 'anom chuwach i 
jyub ta'aj quiqui c'am bi cu' —cu bij. 


Wach u molic i cosech re 
u wach i jyub ta'aj 


> 


14Те”игі xin taken chic, y xwil jun sutz 
lic sak; 'o jun xwilo, cul puwi, pacha jun 
achi. 'O jun coron che и jolom, lic óro, 
хак 'o jun jos pu "ab, lic 'o и ware. 15 Аге 
"uri, xc'un chic jun ángel, xel li pa chom 
laj rachoch i Dios chila. Xsiq'uin che і 
jun chi cul puwi і sutz’; xu bij che: 

— Cha chapa i a jos, y cha molo i 
cosech. Ya xu rik i "ij; i cosech ге u wach 
i jyub ta'aj, rij chic —xu bij i ángel che. 

16 Te'uri i jun chi cul puwi і sutz’ 
xric'awsaj u jos puwi ulew y xu mol i 
cosech re u wach i jyub ta'aj. 

17 Tæuri xel chal jun ángel pa chom laj 
rachoch i Dios chila chicaj; ire xak ruc'am 
jun jos pu "ab, lic 'o u ware. !8Are "uri 
xel chal jun ángel pa 'o wi i altar, chi cu 
rajawij i 'a' puwi i altar. Ire xsiquin che i 
ángel jun chi ruc'am i jos lic 'o u ware: 

— Cha chapa i a jos chi lic 'o u ware 
y cha molo i cosech re i áva chuwach i 
jyub ta'aj man ya rij chic —co'ono. 

1? Te'uri i jun-le xric'awsaj u jos puwi 
ulew, y xu mol i áva re u wach i jyub 
ta'aj. Te'uri xu c'ak bi chupam jun nim 
laj yitz'bal-re. I pacha cosech-le, хак i 
yitz bal-re, аге i tojpen chi ca pe rv i 
Dios rumal i roywal. 

20] u yitz'ic i pacha üáva-le, xu 'an 
tzam ja. I quic' xel che, are xyitz'ic, 
queje pacha jun nim laj ya. I и choyil u 
pam, colo wukub cuárto "o che; і и паш 
rakan, setenticínco légua 'o che. 


I ma Wan xe ril wukub ángel 
cuc'am wukub tojpen 


1 5 l'Te'uri xwil jun chic nim laj 

"il chicaj, lic xibin'ib ги’. Je 'o 
wukub ángel cuc'am wukub q'uisbal tak 
tojpen chi cu ya ni Dios piquiwi i je re u 
wach i jyub ta'aj rumal i roywal. 

?Xak xwil jun mar, pacha u tzunbal 
espej chi ca juluw 'a' chupam. Xak xe 
wil juban winak je tac'al chu chi' i mar. 
Ique-le are i je tiquinak chu kajsaxic u "ij 
itzel chicop, xak i u q'uexwach. N-xqui 
ya ta che chi cu coj u bi chuwach qui 
crusil. Ique-le cuc'am i qui árpa chi yatal 
chique rumal i Dios. ?Xqui bixaj u bix i 
mam Moises, chi rajchac i Dios ujer; xak 
are i bix re i Tolke chi ral Chij ca bix che. 
Xqui bij: 

Yet at Kajwal Dios chi 'atz a cho'ab, 

iRonojel tak i ca 'ano, lic nim lic 
chom! 

Yet at 'Atol Tzij piquiwi ronojel i 
nimak tak tinimit, 

iRonojel i ca 'ano, lic suc'ulic, lic sak 
laj tzij! 
^ Kajwal, ¿'o nawi jun n-cu xij ta rib 
chawe? N-taj. 
ФО nawi jun n-cu bij ti a "ij? N-taj. 
Xui yet at lo'laj Dios, rumal-i, 
conojel ni'pa i tinimit chuwach i 
jyub ta'aj que c'un na chawach y 
quiqui сој ni a 'ij, 
conojel quilom chi nipa i a 'anom 'is 
"utz, "is suc'ulic. 
(Queje ile xqui bixaj chuwach i Dios.) 
5Te'uri, xin taken chic y xwil i 
rachoch i Dios chila chicaj; xak te'et, 
xjaktaj i uchija. C'a paja xwil wi, pa 'o 
wi i cuárto chi 'o и "ij, ра Colom wi 
i lajuj tzij pixab chi tz'ibtalic. Che 
i cuárto-le, xe 'el li wukub ángel chi 
cuc'am wukub tojpen. I qui "ш, 'antal 
che i c'ul sak, líno ca bix che; lic ca 
walch'inic. Xak i yut'bal u wach qui c'ux, 
lic óro. 7 Te'uri, 'o jun chique i сай} chi 
je pacha ángel, xu ya jujun lak, lic óro, 
chique і wukub ángel-le. I lak-le, nojnak 
che i tojpen re i Dios, ire chi c'aslic que'e 
"ij sak chirij. 81 rachoch i Dios xnoj che i 
sib rumal i nim laj и ^ij і nim laj u cho'ab 
ire. Mi jun coc chila, са cutzin пі wukub 
tojpen chi qui c'amom bi i wukub ángel. 
1 Are "uri хіп ta jun nim laj 


1 6 ch'awbal, xch'aw pa chom laj 
rachoch i Dios. Queje iri xu bij chique i 
wukub ángel: 

—I tojpen re i Dios chi 'o chupam i 
wukub lak-i, che i jopij bi chuwach i 
jyub ta'aj —xbix chique. 

2Ха е i nabe ángel y хи jopij bi wach 
'o chupam u lak chuwach i jyub ta'aj. I 
ni'pa i winak chi 'o u bi itzel chicop 
chuwach qui crusil, хак qui сојот u "ij i 
u quexwach, ique-le xpe ch'ac che i qui 
ch'acul. Ile, lic itzel chac, lic c'ax. 

3I ucab ángel xu jopij bi і ге ire puwi i 
mar. Are "uri i mar lic xo'on quie’, pacha 
u quiq'uel jun camnak. Ni'pa i je c'as pa 
mar 'is xe camic. 


I u petic і c'ax che i wukub Јак 


APOCALIPSIS 15, 16 


^I urox ángel xu jopij bi i re ire puwi 
tak i ya, xak pa tak ralaxbal ya; are 
"uri xo'on quic’ u wach. 5Te'uri xin ta u 
ch'awbal i ángel chi cu rajawij i ya; xu 
bij: 
—Yet Kajwal, at lo'laj Dios, yet ах at 
'o wi с'а chu xebal ij sak, хак с'а are 
at'o wi wo'or. I a tojpen a yom piquiwi 
ique-le, lic 'utz, lic ca majaw chique. 
$Ique xqui turuwsaj i qui quiq'uel ni'pa 
i je awe yet, xak i je ajbil a tzij. Wo'or 
a 'anom chique chi quiqui tu' ni ya chi 
quiq'uernak chic u wach; lic ca majaw ni 
ile chique —xu bij. 
7Xak xin ta jun ch'awbal, xch'aw li pa 
'o wi i altar. Xu bij che i Dios: 
—Katzij ile, Kajwal Dios, yet chi 'atz 
a cho'ab; i 'atbal tzij ca апо, lic 'utz, 
suc'ulic —xu bij. 
8Те’игі i ucaj ángel хи jopij bi wach 'o 
chupam u lak puwi i "ij. Xu уа 'uri che i 
' chi que и c'atsaj ni winak ги’ u tzunbal. 
? Conojel lic xe c'at na rumal, xui-ri, 
n-xqui jalwachij ti qui c'aslemal. Xak 
n-xqui bij ti и "ij u chomal i Dios, ха сах 
xe ch'aw chirij ire chi 'o pu'ab cu tak li 
tojpen-le piquiwi. 
101 ujob ángel xu jopij bi i re ire puwi 
i nim laj u cubibal i itzel chicop; are 'uri 
"15 xa 'ekumar u wach tak i tinimit chi 'o 
pu'ab i itzel chicop. I winak lic xqui tij 
uyej, lic xqui cach'ach'ej u tzamca' rumal 
и c'axc'ol. 1 Xui-ri, lic n-xqui mayij tu 
апіс i n-'us taj chi quiqui апо, ха c'ax xe 
ch'aw chirij i Dios aj chicaj rumal i ch'ac 
'o chique, xak гита] tak u c'axc'ol. 
12] uwak ángel xu jopij bi i re ire puwi 
i nim laj ya, Eufrates u bi. Are "uri, i ya 
xtza-jic; i u beya xe'elok jun nim laj qui 
be juban ’atol tzij chi que c'un pa orient”. 
13 Are "uri xwil oxib itzel tew pacha 
je tutz' que tzunic. Jun xel pu chi' i nim 
laj itzel cumatz; jun chic pu chi' i itzel 
chicop jun; y jun chic pu chi' i jun chi 
o'onom che rib pacha ajbil u tzij i Dios. 
14] oxib itzel tew-le are i qui tewal itzel 
chi quiqui гап tak i milágro, c'utbal re 
qui cho'ab. Ique que 'e na, quiqui mol 





715.7 Are jun chique i cajib chi је 'o ги’ i chom laj u cubibal i Dios. (Chawila 4:6-8) 


716.12 I je 'atol tzij-le 


que c'unic, quiqui molbej quib chu 'onquil ch'o'oj chirij i Dios. 


APOCALIPSIS 16, 17 


qui chi' i je nimak tak ’atol tzij re u wach 
i jyub ta'aj. Que qui mol na, re i ch'o'oj 
chi са апі na pa q'uisbal 'ij, chi и 'ij i 
Dios 'atz u cho'ab. 

15Cu bij i Kajwal: “Сһіаре’, yin quin 
upon na iwu' are n-ti qui ch'ob che, 
pacha rocbal jun ili'om. 'Utz re ire chi lic 


ca c'asc'atic in roy'em, u yijbam chic и ^ш, 


are quin uponic. Queje ile n-ch'anal ta 

"uri ca binic, п-са q'uix ta "uri chiquiwach 

i winak." (Queje cu bij i Kajwal ile.) 
léTe'uri i oxib itzel tew xe qui mol 

i nimak tak "atol tzij che i jyub chi 

Armagedon ca bix che cumal i aj Israel 

winak. (Queje ile xwilo.) 

17Tæuri i uwuk ángel xu jopij bi pa tew 
wach i 'o chupam u lak. Are "uri xtataj 
jun nim laj ch'awbal pa chom laj rachoch 
i Dios chila chicaj; lic ги’ i jun xpe wi, chi 
cul pa chom laj u cubibal. Xu bij: 

—Ya xa 'antaj ile —xcha. 

18 Are "uri xpe juban u rep ray, xak 
xtataj pacha u ch'awbal jab, xak xtataj 
juban chic ch'awbal. Xpe jun nim laj 
ucabrakan. I ucabrakan-le, mas nim 
chuwach tak i ucabrakan chi ic'awnak 
lok, are je ticarnak wi li winak chuwach 
i jyub ta'aj. 191 nim laj tinimit lic 
xrakch'ijic, xo'on oxib tant che. Ronojel i 
tinimit chuwach i jyub ta'aj xe wulij na. I 
Dios xc'un chu c'ux u q'uial mac re i nim 
laj tinimit Babilónia; nim i roywal che, 
гита! 'uri, nim i tojpen xu petsaj puwi*. 

20Ronojel i nimak tak jyub xe sachic, 
xak queje ronojel i ral tak jyub chi setel 
puwi i mar. ?! Xak xtzak li nimak tak 
sakbach chicaj piquiwi i winak; i ralil 
jun, colo ’o jun quintal che. I winak 
xa c'ax xe ch'aw chirij i Dios rumal i 
sakbach-le; man ile jun tojpen lic nim. 


I mal laj tinimit pacha 
jun ajmac laj ixok 
1 7 I Te'uri xc'un jun chique i wukub 
ángel, chi cuc'am te i qui lak 
piqui 'ab. 

—Sa'aj wu' —xu bij chwe—, quin c'ut 
ni tojpen chawe chi ca pe na puwi i nim 
laj tinimit^ chi 'o chuc'ulel и q'uial ya. I 
tinimit-le lic pacha jun ajmac laj ixok 
chi n-ch'am tu c'aslemal. ?I je 'atol tzij 
ге и wach i jyub ta'aj qui 'anom i n-us 
taj chuwach i Dios rumal i tinimit-le; 
xe'elok pacha quiqui 'an i achiab ru' jun 
n-ch'am ta laj ixok. Ni'pa i winak reu 
wach i jyub ta'aj qui 'anom i n-us taj 
junam ru' i tinimit-le; xe 'elok pacha 
xe 'abar che i víno chi u yom ire chique. 
(Queje ile xu bij i ángel сһме.) 

3Are quin tijin ile chi rilic pinwach, i 
u Tewal i Dios xu 'an chwe chi xin c'ami 
bi che jun jyub tz'inilic rumal i ángel-le. 
Chila xwil wi jun ixok, 'an-nak chirij jun 
pacha itzel chicop cak rij. I itzel chicop- 
le, о u q'uial tak biaj tz'ibtal chuwach 
ronojel u ch'acul, chi lic kajsabal re u 'ij 
i Dios. I u jolom, je wukub, хак 'o lajuj 
гиса’. ^I ixok chi ап-пак chirij, lic u 
wikom rib, lic chom и °w, queb u wach 
ca tzunic: 'o і cak che, lic сак; xak 'o i 
cakcoj pacha morádo. Xak 'o u q'uial 
ruwaj, 'o rarit, 'o и q'uial bak che u "ab, 
15 pakal rajil*. Xak 'o jun tu'bal ya pu "ab, 
lic óro. Xui-ri, i tu'bal ya-le, nojnak che i 
n-'us taj, xak che i n-ch'am taj chi petnak 
ги i mal laj c'aslemal re i ixol-le. 51 ixok 
'o jun Мај tz'ibtal chuwach u crusil, are 
jun biaj chi n-etamam ti иѕис. Queje 
iri cu bij: “Iri are i nim laj Babilónia, 
chi qui chuch conojel i je ajmac laj tak 
ixokib, хак conojel i je aj 'anol n-'us taj 
chuwach i jyub ta'aj." Queje ile tz'ibtal 
chuwach u crusil. 6 Аге 'uri xwilo chi i 
ixok lic 'abarel, xui-ri, ire 'abarel rumal i 
qui quiq'uel i je re i Dios, xak rumal i qui 
quiq'uel ique chi je camsam na rumal 
u cojic u tzij i Jesus?. Are xwilo, lic xin 
bisoj. 7 Te'uri i ángel xu bij chwe: 

—éWuchac xa bisoj? —co'ono—-. Yin 
quin sakij chawe wach usuc' i ixok-le, 
xak i itzel chicop chi uc'awnak chi 'o 
wukub u jolom, хак "o lajuj гиса”. 81 itzel 





116.19 I mer tzij xu bij are iri: ^I Dios xu 'an pen che i Babilónia chi cu tij i víno xu ya che." (I vin-le are і 


tojbal mac xu ya puwi rumal i roywal.) 


^ 17.1 І mer tzij xu bij are iri: i lic ajmac laj ixok. 
xu bij are iri: u wikom rib ru' óro, ru' pérlas, xak ru' juban ral tak abaj chomik, pakal rajil. 


*17.4 I mer tzij 
117.6 І usu i 


tzij xu bij: are ya ca c'un i q'uisbal 'ij, je q'ui i je re i Dios que camsax па cumal i aj tinimit Babilónia. 

chicop-le chi xawilo, c'as te'ek, y wo'or 
n-ta chic. Xui-ri ya quel chali pa jul chi 
naj kajnak pa jyub, te'uri ca sachsax ni 
u wach. I winak chi to' je re u wach i 
jyub ta'aj quiqui bisoj na, are quiquil u 
wach. Je are ique chi n-tz'ibam ti qui 
bi chupam i wuj pa tz'ibtal wi qui bi 
nipa i о qui c'aslemal sakil. I wuj re i 
c'aslemal 'ax 'o wi с'а chu xebal 'ij sak. 
Ni'pa i n-tz'ibtal ti qui bi chupam i wuj- 
le, quiqui bisoj na are quiquil u wach ire 
chi c'as te ujer, y wo'or n-ta chic, xui-ri, 
ya ca c'un tan chic —xcha. (Xak xu bij:) 

9—Are i quin bij chawe-ri, are craj 'o 
a no'oj chu tayic u be. I wukub и jolom i 
itzel chicop-le are i wukub u wi jyub re i 
nim laj tinimit chi in bim па“. 101 wukub 
jolomaj-le xak que'elok are wukub nimak 
tak 'atol tzij. Jo'ob chique je camnak 
chic, y jun са ca tijin che и афа! tzij; i 
jun chic c'a maja ca c'unic. Are ca c'un 
i jun chi q'uisbal-re, n-cu ch'ij ta naj. 

T Te'uri ca Cun i uwajxak ’atol tzij, chi 
are itzel chicop chi c'as te ujer, y wo'or 
n-ta chic. I uwajxal-le, are jun chique 
i wukub 'atol tzij chi ic'awnak chic. We 
xc'unic, xa ca sachsax ni u wach. 

12] lajuj иса’ awilom, que'elok je are 
lajuj 'atol tzij chi c'a maja quiqui jek i 
qui гаа] tzij. Са ya! na chique chi je 
'atol tzij, xui-ri, ха диер oxib 'ij? quiqui 
'at na tzij. Junam ru' itzel chicop quiqui 
"а ni tzij. 131 lajuj 'atol tzij-le, xak jun 
qui no'oj chiquiwach: quiqui ya na qui 
'atbal tzij pu'ab i itzel chicop; lic quiqui 
to па. l^Quiqui ар ni ch'o'oj chirij i jun 
chi ral Chij ca bix che. Xui-ri ire, junam 
cu' i je teren chirij, que tiqui na chique, 
man ire ca rajawin piquiwi conojel i 
que rajawinic; ire are i nim laj 'atol tzij 
piquiwi conojel i je 'atol tzij, ni'pa i je 
teren chirij ire, je chatal y je sic'tal 
rumal i Dios; ique n-caco'taj taj. 

15] ángel xu bij chic chwe: 

—I u q'uial ya xawilo, pa cul wi i 
n-ch'am ta laj ixok* que'elok је are 
u quial tak winak aj pa u q'uial tak 

tinimit, aj pa u q'uial tak jyub, u q'uial 
tak quijayil, u q'uial tak ch'awbal. 161 je 
lajuj 'atol tzij^ in bim chawe, co'on panok 
tzel quiquil ni ixok-le. Ique xa caco'taj 
canok; quiqui canaj canok lic ch'analic. 
Quiqui tij пі и ti'ijlal, y quiqui poroj na. 
1718] Dios u yom piqui nojbal chi quiqui 
sach u wach. I ixok-le chi xawilo are i 
nim laj tinimit chi cu rajawij piquiwi i 
'atol tzij re u wach i jyub ta'aj. I je lajuj 
'atol tzij-le, are i Dios u yom piqui nojbal 
chi quiqui 'an xak jun che quib y quiqui 
jach ni qui 'atbal tzij pu'ab i itzel chicop. 
Queje quiqui гап ique ile с'а ca tz'akat na 
ronojel pacha u bim i Dios. (Queje xu bij 
i ángel ile chwe.) 

I ma Wan xril puwach wach i tojpen 

ca pe puwi i mal laj tinimit 
1 8 1Те’игі xwil chic jun ángel ca 
tijin li u kajic сһісај, nim i u 

'atbal tzij. I u wach i jyub ta'aj xo'on sak 
rumal u walch'inic. ?Ire xsiq'uin chu 
bixquil: 

—iYa wulijsam chic i tinimit; ya 
wulijsam chic i nim laj tinimit Babilónia! 
Woor xa je are chic itzel je jekel chila, 
xa are qui q'uijibal chic itzel tak tew, ха 
are qui q'uijibal chic i itzel tak tz'iquin, 
xak ne te ch'am laj tak tz'iquin. ? Conojel 
i tinimit re u wach i jyub ta'aj xqui 'an 
pacha xe 'abar che i víno chi u sujum i 
tinimit-le chique; i pacha vin-le xa are 
i mal laj tak qui rayijbal. I je "atol tzij 
re u wach i jyub ta'aj qui 'anom i n-'us 
taj chuwach i Dios ru' i tinimit-le; je 
pacha achiab chi quiqui ^ар i n-us taj ru 
jun n-ch'am ta laj ixok. I je ај сау reu 
wach i jyub ta'aj lic xe beyomaric rumal 
u q'uial u rayijbal i tinimit Babilónia. 
(Queje xu bij i ángel ile chwe.) 

^Te'uri xin ta jun chic ch'awbal xch'aw 
chicaj: 

—Chix el chupam i tinimit-le, ni'pa ix 
we yin —xu bij—. Chix el chila, mokxa 
quix macun na pacha quiqui 'an ique, 
mokxa qui tij ni tojpen pacha i quiqui tij 





*17.9 І mer tzij xu bij аге ігі: are i wukub u wi jyub pa cul wi i ixok. 
or £17.15 I n-ch'am ta laj ixok xu bij-le, are i mal laj tinimit. 


» 


xawil che i itzel chicop, tzel quiquil ni ixok-le. 


£17.12 I mer tzij xu bij are iri: xa jun 
^ 17.16 I mer tzij xu bij are iri: i lajuj иса’ 

na ique. 5Man lic q'ui ni qui mac, pacha 
и molom rib 'elnak bi са chicaj. I Dios, 
xc'un chu c'ux wach i qui mac. 9Chi 
tzalij u wach "uri che i tinimit Babilónia, 
nipa i сах и 'anom ire chique i juban; 
queb tant chi tzalij u wach che. Ire u 
'anom chiwe chi qui tu' i víno c'a; chi 
tzalij "uri u wach che, queb tant u c'ayil 
chi ya che. 7I tinimit Babilónia lic xo'on 
nim che u ij; xa xu tzucuj u chomal. 
Pacha u nimal u 'ij u chomal, xak queje 
u nimal i tojpen chi ya che, xak queje 

і сах. І tinimit-le, queje pacha jun ixok 
chi cu bij pu c'ux: “In cul chi, in pacha 
jun nim laj 'atol tzij; n-in ta pacha jun 
ixok malcan; yin lic n-quin tij tubi uyej, 
cu bij. 8Rumal ile, qui i сах ca pe puwi 
che jun 'ij. Ca pe i camic, ca pe i uyej, ca 
pe i numic, y ca porox na pa а’. Queje 
ile ca pe puwi i tinimitle, man nim u 
cho'ab i Kajwal Dios chi cu ya na pa 
tojpen rumal u mac. (Queje ile xu bij i 
tzij chi xch'aw сһісај.) 

91 је 'atol tzij re u wach i jyub ta'aj 
xqui гап i n-'us taj chuwach i Dios rumal 
i tinimit-le; xqui ya quib chu tzucuxic 
qui chomal xak i qui rayijbal. Ique que 
o' na are quiquil i sib re i nim laj tinimit 
chi ca tijin u c'atic; lic caco'ej па. 1° Que 
taq'ui па са пај rumal qui xibriquil; lic 
quiqui xij na quib che i tojpen chi ca pe 
puwi i tinimit-le, y quiqui bij na: 

—iAy, to' a wach yet, at nim laj tinimit 
Babilónia! iYet chi nim a cho'ab, xa 
juntir xpe i tojpen pawi! —quiqui bij na. 

1 Хак queje i je aj cay re u wach 
i jyub ta'aj, que o' na y que bison na 
rumal, man ique n-ta chic ca lo'ow qui 
c'ay. 12N-ta chic ca lo'ow i qui бго, i qui 
pláta, i cuwaj chi chom pakalic, tak i 
qui bak. N-ta chic ca lo'ow i сш 'o cu 
chi chom, pakalic'. N-ta chic ca lo'ow i 
qui che' chom, lic muy, pakal rajil. N-ta 
chic ca lo'ow i chomik tak etz'bal chique, 
chi 'antal che i marfil, xak 'antal che i 
che’ chom, muy; хак 'antal che i brónce/, 


» 

xak 'antal che i ch'ich', xak che i mármol. 
13Xak n-ta chic ca lo'ow i qui canéla, 
tak i juban cunbal re i comída, xak i 

qui inciénso, i qui mírra, tak i juban 
cunbal muy. N-ta chic ca lo'ow i víno, i 
acéite, i arin, i trígo. N-ta chic ca lo'ow 
i qui chicop, i qui chij, i qui caway, i qui 
careta. N-ta chic ca lo'ow i qui mocom 
(ile are qui c'aslemal i winak quiqui 
c'ayij.) Lic n-ta chic ca lo'ow i qui c'ay. 
1^Ca bix na che i tinimit: 

—Ronojel nipa i chom chi lic xa rayij 
u wach, ya n-ta chic. Xsach ni u wach 
a beyomal, xsach u wach i chom laj 
awetz'balil que'e 'ij sak chawij —ca bix 
na che. 

15] је aj Cay re nipa tak ile, chi lic xe 
beyomar rumal i qui c'ay che i tinimit-le, 
que taq'ui na c'a naj rumal qui xibriquil; 
lic quiqui xij na quib che i tojpen chi 
ca pe puwi i tinimit. Xa que o' na y que 
bison na гита]. !6Quiqui bij na: 

—iAy, to' u wach i nim laj tinimit! Ile, 
pacha te jun ixok chom u "и, lic pakalic; 
lic cak ca tzunic, xak morádo ca tzunic. 
Lic u wikom rib ru' óro, xak ru' chom laj 
ruwaj, xak ru' rarit, xak ru' bak pakal 
rajil. 17 Xui-ri, ni'pa i u beyomal ijuntir 
xq'uisic! —quiqui bij na. 

Xak conojel i quiqui ch'ac qui mer ги’ 
qui bárco, que canaj c'a naj che i tinimit 
chi ca poroxic; ni'pa i que uc'aw i bárco, 
xak i je aj chaquib piqui'ab, хак i to’ 
winak chi je 'o chupam, 'is que canaj na 
с'а пај. 18 Аге quiquil i sib re i nim laj 
tinimit ca tijin u c'atic, ique que siq'uin 
na: 

—iN-ta jun chic tinimit pacha i nim laj 
tinimit-le! —quiqui bij na. 

19Lic que bisonic* que о’ na, lic caco'ej 
na. Que siq'uin na chu bixquil: 

—iAy, to' u wach i nim laj tinimit! 
O'onom lok, ru' u beyomal xo'on beyom 
chique ni'pa 'o i qui bárco, ch'acbal re 
qui mer. Y xa juntir xsachsax u wach — 
quiqui bij na. 





118.12 I tak i c'ul-le chi chom, pakalic, are i líno, i xela, tak i c'ul lic сак, хак i c'ul morádo. 

marfil са bixic, pacha са tzun abaj sak, 'antal che colmíllo re tix; i brónce ca bixic, are i ch'ich' 'an'oj ca 


tzunic; i mármol ca bixic, chom laj abaj pacha ca tzun і wo’. 


ulew piquiwi. 


* 18.19 I mer tzij xu bij are iri: quiqui jopij 

20Xui-ri, yix ix aj chicaj, chix quicotok 
rumal wach ca 'ani na che i tinimit- 
le. Chix quicot ni yix ix apostelab, xak 
queje yix chi ix ajbil u tzij i Dios, xak 
queje yix iwonojel chi ix re ire. I Dios 
cu ya ni tojpen puwi i tinimit-le rumal 
wach u 'anom chiwe yix. (Queje ile xu 
bij i ch'awbal chi xch'aw chicaj.) 

21 Tæuri, jun ángel nim u cho'ab xu 
yac jun nim laj abaj’ y xu сак bi pa mar. 
Te'uri xu bij: 

—Queje iri ca апі na che i nim laj 
tinimit Babilónia; ca c'ak nubi iquem, y 
n-ca 'iltaj ta chic u wach. 22 Awu' yet, 
Babilónia, n-ca tataj ta chic i u ch'awbal 
i агра, хак i sw, xak i trompet chila 
awu’; n-ta chic jun ca chacun pa reu 
chac; n-ca tataj ta chic u ch'awbal i 
са’ ?3 Chila awu, ya n-ta chic jun a! pa 
ca tzun wi, xak n-ca tataj ta chic jun 
nima'ij re i c'ulanquil ами” Queje ile 
cat e'el na, tupu o'onom lok i aj lo'onel 
i aj c'ayinel awu' mas nim te qui "ij 
chiquiwach conojel i cachi'il chuwach 
i jyub ta'aj. Queje ile cat e'el na, man i 
winak re u wach i jyub ta'aj lic xe terej 
chawij; xqui сој a ^ij xa rumal pacha 'itz 
xa coj chique. (Queje ile xu bij i ángel 
che i tinimit.) 

241 tinimit Babilónia ca уа’ pa tojpen 
man je u camsam ni'pa i je ajbil u tzij 
i Dios, xak i winak je re i Dios. Xak 
i juban tinimit xqui 'an que pacha i 
tinimit Babilónia; rumal 'uri, i camsanic 
xqui гап ique chique i je re i Dios, xak 'o 
chukul i tinimit-le —xu bij i ángel. 
19 1Те”игі xin ta і nim laj qui 

ch'awbal je u q'uial winak chila 
chicaj; xqui bij: 
iC'amori che i Dios! iAre ire ca 'anaw 
na chi ronojel 'is 'utz que'elok! Піс 
nim u 'ij, nim u cho'ab i ka Dios! 

2 Man ire cu "at tzij lic pusuc lic sak 

laj tzij и 'atic cu апо. 

Suc'ul i u 'anom, man и уот i nim 
laj tinimit" pa tojpen, 

chi xe u nawsaj ronojel u wach i 
jyub ta'aj che i n-'us taj. 


APOCALIPSIS 18, 19 


I Dios xu ya i tinimit-le pa tojpen 
man xe u camsaj i je ajbil u tzij ire. 
Queje ile xe siq'uin chu bixquil. Te'uri xe 
siq'uin tan chic: 
3—iC'amori che i Dios! il sib rei 
tinimit-le lic quel na chicaj ronojel 'ij 
sak! —xqui bij. 
^Are "uri i je veinticuátro nimak tak 
mam'ib, junam cv i cajib je pacha ángel, 
is xqui xucba qui jolom c'a chuwach 
ulew, y xqui сој u 'ij i Dios chila pa 
chom laj u cubibal. Xqui bij: 
—iKatzij ile! iC'amori che i Dios! —xe 
cha. 
5 Are "uri, xtataj jun ch'awbal pa 'o wi i 
chom laj u cubibal i Dios; xu bij: 

Chi bij и ’ij i ka Dios, iwonojel yix 
chi ix ajchac chirij. 

Chi bij и "ij, iwonojel yix chi qui xij 
iwib chuwach ire, chi ix nimak, 
chi ix ch'utik. 

(Queje ile xu bij i ch'awbal.) 


» 


I nima'ij re u c'ulanic i Tolke 


$'Te'uri хіп ta pacha qui ch'awbal 
je u quial winak; xin ta yin pacha u 
ch'awbal u q'uial ya, co' u pam, xak 
pacha co'on u ch'awbal jab lic co' u pam. 
Queje iri xqui bij: 
iC'amori che i Dios, man i Kajwal ya 
xu jek u 'atbal tzij, ire chi ka Dios 
chi 'atz u cho'ab! 

7 iChoj quicotok! iLic choj quicotok! 
iChaka bij u "ij, man ya xc'un i 'ij 
re u c'ulanquil i Tolke, chi ral Chij 
ca bix che! 

Are і са c'uli ги’ ire, u yijbam chic 
rib; 

8I Dios и уот che chi cu сој jun u ш 
'antal che i c'ul líno ca bixic. Lic 
chom, lic ch'am, lic ca walch'inic. 

Queje ile yatal che, man i je re i Dios, 
nipa i 'utz qui 'anom que'elok are и u i 
ixok, lic ch'am, lic sak. (I ixok-le, je are 
conojel i creyent.) 

9?Te'uri i ángel xu bij chwe: 

— Cha tz'ibaj i tzij-i: “Utz que ique chi 
je siq'uim che i cenar re u c'ulanquil i 





118.21 I abaj-le, lic nim, pacha u nimal abaj cu jec' i buru pa qui molíno. 


yom i ajmac laj ixok pa tojpen. 


m 19.2 І mer tzij xu bij are ігі: и 


APOCALIPSIS 19, 20 


Tolque," chi ral Chij ca bix che. Queje ile 
cha tz'ibaj —xu bij i ángel chwe. Te'uri 
xu bij chic chwe: 

—1 tzij-i, lic sak laj tzij, lic и tzij i Dios 
—co'ono. 

Io Te'uri хіп xuqui chuwach i ángel, 
cojbal ге u "ij; are "uri xu bij ire chwe: 

—Ma "an ile, man yin xa in rajchac i 
Dios, xak jun pacha yet, xak jun pacha i 
awatz a сһа’, ni'pa i quix terej chirij i sak 
laj tzij chi и "alijinsam i Jesucrísto. Are i 
Dios cha cojo u 'ij —xu bij chwe. 

Man i sak laj tzij chi и 'alijinsam i 
Jesucrísto, are ile chi ca yaw piqui c'ux i 
ajbil u tzij i Dios chi quiqui bij u tzij. 


I ma Wan xril u wach jun, cul 
chirij jun caway sak rij 


HTe'uri xwil i сај jakalic, y xwinakir jun 
caway, sak rij. 'O jun cul chirij, i u bi queje 
iri: “Ај 'anol re pacha i u bim," хак “Ај 'anol 
re i sak laj tzij." Queje u bi ile, man suc'ul 
i 'atbal tzij cu 'ano; xak i ch'o'oj cu 'ano, xa 
are tobal re i 'utz. 121 u tzunbal u ba'wach, 
pacha са tzun u rep 'a; iu jolom, q'ui i 
coron 'o che. Xak "o jun biaj tz'ibtal che, chi 
xui ire reta'am иис. 131 u ^ш chi u сојот, 
mubam pa quic’. I u bi ire, ^U Tzij i Dios" ca 
bix che. 1^'O u q'uial ángel" xe terej chirij 
pacha u q'uial soldádo je teren chirij i 
caj'atzil. I qui "u^, lic chom, lic sak, lic cham. 
Je 'an-nak chiquij juban caway sak аш]. 

157 jun chi xe terej ique сһігіј, ire xel jun 
espáda pu chi, lic 'o u ware. Ки’ i espáda-le, 
ca tiqui na chique i tinimit re u wach i jyub 
ta'aj, te'uri си 'at ni tzij piquiwi; lic cu "at na. 
Си 'ап na chique pacha cu 'ап jun aj yitz'ol 
úva, are cu wach' i áva ru' i rakan chupam 
jun perol. Queje co'on i Dios ile chique 
rumal i roywal, i Dios chi 'atz u cho'ab. 161 
jun-le chi xwilo, 'o u bi tz'ibtal chuwach 
и, хак chuwach u wara’; і u bi-le are 

iri: “I nim Јај "Atol Tzij piquiwi conojel i 

je 'atol tzij, xak Cajwal piquiwi ni'pa i que 
rajawinic." (Queje ile tz'ibtal che.) 

17 Te'uri xwil jun ángel tac'al chuwach 
i "ij; xsiquin chique conojel i tz'iquin chi 
que rupup chuwacaj. Xu bij: 

—iChix petok! Chi molo iwib, tijbal 
na re i nim laj cenar ги’ i Dios. !$Chix 
petok, chol i tija qui ti'ijlal i 'atol tzij, 
qui ti'ijlal i caj'atzil i soldádo, qui ti'ijlal 
i achiab chi % u cowil qui c'ux. Chi tija 
qui ti'ijlal i caway junam ru' qui ti'ijlal i 
cajaw. Chol i tija qui ti'ijlal conojel, n-ta 
co'ono we "o cajaw, o we n-ta сајам; n-ta 
co'ono we je nimak o we je ch'utik —xu 
bij i ángel chique i tz'iquin. 

I?Te'uri xwil chic u wach itzel chicop; 
ire u molom chic qui chi' i u soldádo. 
Xak i je 'atol tzij re u wach i jyub 
ta'aj, xak qui molom chic qui chi' i qui 
soldádo ique. Ique qui yom qui wach 
ru' i itzel chicop-le, man quiqui 'anbej 
ch'o'oj chirij i jun chi cul chirij i caway 
sak rij, xak chiquij і u soldádo. 20 (Xui- 
ri, n-xe tiqui ta chique.) I itzel chicop 
xchaptajic. Xak i rachi'il xchaptajic, chi 
pacha ajbil u tzij i Dios, xui-ri xa aj 
t'oronel. Аге ire-le chi u 'anom i milágro 
rumal u cho'ab i itzel chicop are 'o wi 
chuwach. Rumal i milágro-le, je q'ui 
i winak je u t'orom, xui-ri xa je are 
ique chi 'o chic retal re i itzel chicop 
chique, хак qui сојот u 'ij і u q'uexwach. 
Te'uri i itzel chicop, xak i rachi'il chi 
aj t'oronel, ique-le je c'aslic xe c'ak bi 
chupam i а’. I 'a-le pacha u wi i mar 
ca juluwic; rumal i asufra ca juluwic. 
21] juban chi cachi'ilam i queb-le, хе 
camsax ru' i espáda chi xel pu chi' i jun 
chi ап-пак chirij і caway sak rij. Te'uri 
conojel i tz'iquin lic xe noj na che i qui 


ti'ijlal i je camnak. 
2 O TTe'uri xwil jun ángel xkaj li 
chicaj, ruc'am jun lawe, xak 
'o jun nim laj carena pu 'ab. I lawe-le, 
jakbal re u chi' i jul chi naj kajnak wi pa 
jyub. 21 ángel-le xu chap i jun chi pacha 
nim laj itzel cumatz; are i itzel cumatz- 
le chi 'ax 'o wi; are ire chi “itzel” ca bix 
che, xak "Satanas" ca bix che. I ángel xu 
xim ru' i carena; jun mil junab u wach 
cu ch'ij na, ximtalic. ?Are 'uri xu сак 


I mil junab 





^ 19.14 'O jujun quiqui ch'obo chi i u q'uial ángel-le је winak, chi je are i cristian je 'o chic chila chicaj. 

bi pa jul chi naj kajnak wi pa jyub, y xu 
tz'apij u ch? i jul; te'uri хи сој jun retal 
chuwach i tz'apbal-re, man mi jun cu 
jako. Queje xu "an ile che, man n-quel 
ta chal chi qui t'oric i tinimit chuwach 
i jyub ta'aj. Queje u wach ile jun mil 
junab, xui-ri, are ca tz'akat i jun mil 
junab, 'o u chac co'tax jub?’ chic. 

^Te'uri xwil juban chom laj cubibal 
que ’atol tzij. I je cul chila је are ique 
chi Dios u yom i 'atbal tzij piqui'ab man 
quiqui 'at na tzij piquiwi i winak, wach 
tak i qui 'anom. Xak xwil i canima ni'pa 
i je camsam na rumal u bixquil i sak laj 
tzij chi u 'alijinsam i Jesus. Je are ique 
chi c'atztal qui jolom rumal u bixquil 
u tzij i Dios. Ique je are i n-qui cojom 
tiu ij i itzel chicop, хак mi ne che u 
quexwach. Хак n-qui yom ta quib chi 
cocsax u retal chuwach qui crusil, xak 
mi che qui "ab. Ique xe c'asi chic, y xqui 
an 'atbal tzij junam ru' i Crísto, jun mil 
junab u wach. 5Xui-ri, i juban camnak 
n-que c'astaj taj, c'a ca tz'akat ni mil 
junab-le. I walijbal que i camnak chi 
ca pe chuxe' i mil junab-le, are i nabe 
walijbal. 602 que ique chi que walij 
na che i nabe walijbal! iLic je re i Dios! 
Ique-le lic n-ta que che i ucab camic; 
are, je aj cojol sipon chuwach i Dios y 
chuwach i Crísto, xak quiqui ап пі 'atbal 
tzij junam ги”, jun mil junab u wach. 

7 Are ca quis i mil junab, are 'uri co'tax 
li Satanas pa tz'apil wi. 81ге ca 'e chi qui 
t'oric i Gog y Magog, chi are ni'pa tak i 
tinimit ronojel u wach i jyub ta'aj. Te'uri 
cu mol qui chi' i qui soldádo, lic je q'ui, 
pacha i u q'uial i seneb re i mar. Queu 
mol na chu 'onquil i ch'o'oj. ?Te'uri, xwil 
pinwach chi lic xqui mol quib chirij i 
tinimit pa je 'o wi i je re i Dios, lic nojnak 
u wach ulew chirij chuwach i tinimit- 
le chi c'ax cu na i Dios. Xui-ri i Dios xu 
kajsaj li 'a' piquiwi; 'is xe u poroj conojel. 
10] іле], chi je u t'orom na, xc'ak bi ра 
nim Јај а’, chi pacha u wi i mar ca juluwic 
rumal i asufra. I 'a-le are i'a' pa xc'ak wi 
i jun chi pacha itzel chicop, xak i rachi'il 
chi ха aj t'oronel. Chila quiqui tij пі сах 
chi ра”) chi cha'ab que'e ij sak chiquij. 


э, 


APOCALIPSIS 20, 21 


І camnak, са 'at ni tzij 
piquiwi, wach i qui 'anom 


1 Te'uri xwil jun nim laj cubibal re 
'atol tzij, lic sak; xak xwilo chi 'o jun 
cul chila. Ire, lic nim i и” u chomal; 

i сај і јуиЬ ta'aj xe sach na chuwach, 
n-ta chic pa que q'uiji wi. 12 Хак xe 

wil i je camnak je tac'al chuwach i 
Dios; 'o i je nimak, хак "o i je ch'utik, 

je tac'al chuwach. Ni'pa i qui 'anom, 
tz'ibtal chupam juban wuj. I wuj-le, 'o i 
xjakawic; te'uri xjaktaj jun chic wuj, pa 
tz'ibam wi qui bi ni'pa i 'o qui c'aslemal 
sakil. Te'uri i je camnak, ха 'at ni tzij 
piquiwi, wach i qui 'anom, pacha i 
tz'ibtal chupam і wuj. 131 camnak chi 
je о pa jul, xak i je 'o pa mar, xwilo je 
walijnak na, je tac'al na chuwach i Dios. 
Conojel ique xa 'at na tzij piquiwi, wach 
i qui 'anom. !^Te'uri, i camic xsachsax 
nu wach, xak i qui q'uijibal i camnak 
xak xsachsax nu wach chupam u rep а’ 
chi pacha u wi i mar. I 'a-le, are i ucab 
camic ca bixic. 15Chupam i 'a-le, xe cak 
bi ni'pa i n-tz'ibam ti qui bi chupam i 
wuj re i c'aslemal sakil. (Queje ile xa 
'alijinsax chwe.) 


?O ni сај сас’, хак i jyub ta'aj сас’ 
2] ITe'uri xwilo chi cac chic i caj, 
хак і jyub ta'aj, man i nabe caj 
xsachsax u wach, xak queje i jyub ta'aj; 
xak queje i mar xsachsax u wach. ?Te'uri 
yin, chi in ma Wan, xwil i lo'laj tinimit 
chi are i Jerusalen сас”. I tinimit-le ca 
tijin li u kajic chicaj; lic ru' i Dios ca 
tijin li u petic. Lic chom пі u yijbaxic 
'antalic, pacha co'on jun ali lic u wikom 
rib are ya ca c'uli'ic. 3Xin ta jun nim laj 
ch'awbal xch'aw chicaj; xu bij: 
—Chitape'", wo'or ca jeki i Dios си’ i 
winak. Ire ca jeki na cu, y co'on u winak 
chique. Lic are i Dios ca q'uiji na си, у 
are ire qui Dios na ique. ^Ire cu su na 
ronojel uwal qui wach; co'on na chi n-ta 
chic camic, n-ta chic o'ej, n-ta chic i bis, 
n-ta chic i сах, man ronojel nipa i 'o 
ujer ya n-ta chic, ya xic'awic. (Queje ile 
xu bij i tzij chi xch'aw chicaj.) 

SAre "uri, i jun chi cul pa chom laj u 
cubibal xu bij: 

—Сһаѓаре’, wo'or quin 'an na c'ac' che 
ronojel ni'pa i 'olic —xu bij. Xak xu bij 
chwe: 

— Cha tz'ibaj iri, man i tzij-i quin bij 
chawe lic katzij, 'utz ca cuba a c'ux che 

—xu bij. 
S'Te'uri xu bij chwe: 

—Ya xutzinic. Yin іп u xebal ronojel 
i 'olic, xak yin in q'uisbal-re; in pacha i 
queb 121Ь A y Z. Pachin i ca c'atic, yin 
quin ya che cu tu' ni u ya! pa ralaxbal ya 
re i c'aslemal, xak n-quin tz'onoj ta rajil 
che. 7Queje ile quin гап na che pachin 
и kajsam ni и cho'ab itzel; ire que'el na 
"uri, wac'al; y yin in u Dios na ire. 8Xui-ri, 
ni'pa i quiqui xij quib chi terejic chwij 
yin, ique que е pa а’ chi pacha mar ca 
juluwic. Xak chila que 'e wi ique chi 
n-qui cojom ti in tzij; xak queje ique chi 
n-'us ta qui 'anom ги’ qui c'aslemal; хак 
queje ique chi qui 'anom i camic; xak 
queje ique chi quiqui 'an i n-ch'am taj ru' 
qui ch'acul, xak queje ique chi quiqui 'an 
i 02; xak queje ique chi quiqui сој и 'ij 
i qui tiox chi xa ril 'antalic; xak conojel 
i je aj t'oronel. 'Is que 'e ique pa ’2’ chi 
pacha u wi i mar ca juluwic; rumal 
asufra lic ca juluwic. Ile are ucab camic. 
(Queje ile xu bij i jun chwe, chi cul pu 
cubibal chom.) 


Wach ca tzun i c'ac' laj 
tinimit Jerusalen 

9Те”игі xc'un jun ángel wu are jun 
chique i wukub ángel chi cuc'am te i qui 
lak, nojnak che i wukub q'uisbal c'ax. 
Xin и а y xu bij chwe: 

—Sa'aj үи”; quin c'ut ni ali chawe chi 
ca c'uli ru' i jun chi ral Chij ca bix che 
—xu bij. 

10 Are ’uri i u Тема] i Dios xrajawij 
pinwi; xin na'o chi i ángel xin u c'am 
bi che jun nim laj jyub tac'tic. Chila 
xu c'ut wi i tinimit chwe chi are i lo'laj 
tinimit Jerusalen, xkaj li chicaj; lic ru' i 
Dios xpe wi. 111 tinimit-le lic ca repratic 

rumal u chomal i Dios, pacha ca tzun u 
walch'inic jun chom laj abaj, jun usal'ij°, 
о xak pacha jun wø, lic са c'arinic. 121 
chirij chuwach, 'is cojtal tapia che, lic 
nim, lic пај и wi. Хак 'o cablajuj uchibe 
che i tapia-le, xak je cablajuj ángel 
quiqui chajij i cablajuj uchibe-le. Chi 
qui jujunal i uchibe "o jujun tzij tz'ibtal 
che. Chique i cablajuj uchibe, 'o i qui 

bi i cablajuj tzobaj que i aj Israel winak 
tz'ibtal che. 131 uchibe re i tapia, je oxib 
que tzun pa quel wi li 'ij; хак oxib que 
tzun pu kajbal 'ij; xak oxib que tzun pa 
wikabim; xak oxib que tzun pa moxim. 
141 u cubibal i tapia re i tinimit, are 
cablajuj nimak tak abaj. Xak "o i qui bi 

i cablajuj apostelab tz'ibtal chuwach. I 
apostelab-le, je are u tijoxelab i Tolke, 
chi ral Chij ca bix che. 

15] ángel chi xch'a'at wu, 'o jun tani 
pu "ab, lic óro, cu pajbej re i tinimit, хак 
i uchibe, хак i tapia. 161 tinimit, хак 
jun u wach ги’ i rakan. I ángel xu paj 
i tinimit ru' u tani; xe'elok queb mil 
kilómetro ru' queb ciénto, are u najtil 
i rakan, xak queje u najtil u wach, xak 
queje и najtil 'elnak bi chicaj. !7 Are 'uri 
xu paj u najtil rij i tapia; xe'elok sesénta 
y cuátro métro u najtil rij. I pajbal-le 
chi xu bij i ángel chwe, are i pajbal chi 
quiqui ta usuc' i winak. 

15] tapia, 'antal che i chom laj abaj, 
jáspe ca bix che. I tinimit, lic óro, ca 
c'arinic pacha espej. !?I abaj re u cubibal 
i tapia, lic wiktal ги” chom laj tak abaj, 
pakal rajil. I nabe abaj, wiktal rij ги’ i 
chom laj abaj, jáspe; i ucab abaj, wiktal 
ru' chom laj abaj, zafíro ca bix che; i 
urox, wiktal ru' i chom laj abaj ágata 
ca bix che. I иса}, wiktal ги i chom laj 
abaj, esmerálda ca bix che. 201 ujob, 
wiktal ru' i chom laj abaj, ónice ca bix 
che; i uwak, wiktal ru' i chom laj abaj, 
cornalína ca bix che; i uwuk, wiktal 
ru' i chom laj abaj, crisólito ca bix che; 
i uwajxak, wiktal ru' i chom laj abaj, 
berílo; i ubelej, wiktal ru' i chom laj abaj, 
topácio; i lajuj abaj, wiktal ru' i chom 





?21.11 I mer tzij xu bij are i abaj jáspe. 

laj abaj, crisoprása; i julajuj, wiktal ru' i 
chom laj abaj, jacínto; i ucablajuj, wiktal 
ru' i chom laj abaj, amatísta ca bix che. 
?1] cablajuj uchibe, are cablajuj chomik 
tak abaj, pérla ca bix che. I uchibe-le, 
chi qui jujunal, are jun pérla. I nim laj 
be, chi mer re u pam i tinimit, lic óro, ca 
c'arinic pacha espej. 

?2 Che i tinimit-le, n-ta ја pa que oc 
wii winak chu cojic u 'ij i Dios. N-tu 
chac jun ja pacha ile, man che i tinimit- 
le, 715 xa іра 'o wi i Kajwal Dios chi 'atz 
и cho'ab, xak i Tolke chi ral Chij са bix 
che. 23] tinimit-le, n-tu chac i и tzunbal 
i'ij che, xak mi пе u tzunbal i іс’, man 
are i u tzunbal i Dios ca 'anaw sak che, 
xak i u tzunbal i Tolke, chi ral Chij ca 
bix che. ?^I winak re ronojel i tinimit 
chuwach i jyub ta'aj (chi je 'elsam chic 
chupam i qui mac), ique que bin na 
uri chuwach i sak re i tinimit-le. Xak i 
nimak tak 'atol tzij re u wach i jyub ta'aj 
quiqui сат li qui ’ij qui chomal che i 
tinimit-le. 251 uchibe pa ocbal bic re i 
tinimit, pa'ij jakal na; xak lic n-ca tz'apix 
taj, man n-coc ti a'ab chila. 26 Conojel 
i tinimit re u wach i jyub ta'aj, ni'pa 
i'utz i chom "o cu, quiqui сат bi che 
i tinimit-le; ?7xui-ri, n-ta xak coc chila 
chi n-ch'am taj. Xak n-ta jun winak coc 
chila we xa q'uixbal wach tak i cu 'ano, 
o we xak to' ca t'oronic. Xui que 'oc ique 
chi tz'ibtal qui bi chupam i wuj chi 'o pu 
аЬ i Tolke, chi ral Сһіј ca bix che. Che 
i wuj-le 'o qui bi ni'pa i 'o qui c'aslemal 
sakil. 


» 


Nakaj chic 'o wi u c'unic i Crísto 

2 2 TTe'uri i ángel xu c'ut jun 
rakana chwe; аге і ya chi и 

xebal i c'aslemal. I ya-le, lic ch'am, lic ca 
c'arin u wach; calax li chila pa chom laj 
cubibal pa que cubi wi i Dios xak i Tolke, 
chi ral Chij ca bixic. ?C'ulala che i ya, 'o 
i che chi u che'lal i echa’ re i c'aslemal; 
xak xq'uiy che i nim laj be re i tinimit. 
I che'-i, cablajuj mul cu уа u wach che 
jun junab; іс іс си ya u wach. I u хакі 

che' cu rik u chac utzirsabal que i winak, 
xa bi chi tinimital je petnak wi. 3Che i 
lo'laj tinimit-le, n-ta хак coc chila we 'o 
C'okbal re i Dios puwi. Хак chila 'o wi i 
chom laj cubibal pa que cubi wi i Dios 
xak i Tolke chi ral Chij ca bixic. Conojel 
i rajchaquib quiqui сој u 'ij. ^Lic quiquil 
na rib qui wach rv i Dios, хак 'o ni u bi 
ire chuwach qui crusil?. 5Che i tinimit-le, 
n-coc ta chic a'ab; nipa i je "o chila, n-ta 
chic u chac іа’ chique, xak n-ta chic u 
chac и tzunbal i "ij chique. N-ta chic u 
chac, man are u tzunbal i Kajwal Dios 
are са 'anaw sak che, pa i је 'o wi. Ni'pa i 
je о chila quiqui 'at пі tzij ronojel ’ij sak. 
6 Are "uri, i ángel xu bij chwe: 

—I tzij-i chi a tom, lic katzij, *utz ca 
cojo wach cu bij; lic ru' i Kajwal Dios 
petnak wi. Ire іп u takom chu "alijinsaxic 
chique i je rajchac, wach i ca 'ani na, we' 
tan. Are ire, are i mísmo Dios chi cu ya 
u tzij piqui jolom i je ajbil u tzij, man 
quiqui paxsaj na —xu bij i ángel chwe. 

7—Chitape' —cu bij i Jesus—, iya mer 
quin upon iwu' —cu bij. 

"Utz que ique chi quiqui ар cas che 
i tzij chi и "alijinsam i Dios chawe, chi 
tz'ibtal che i wuj-i —xu bij. 

зүіп in ma Wan, lic xin ta, xak xwilo, 
ni'pa tak in bim-i. Are xwelej u tayic, 
tak i rilic ni'pa ile, are 'uri xin xuqui 
chuwach i ángel chi u 'alijinsam ile 
chwe, cojbal re и "ij. ?Xui-ri, ire xu bij 
chwe: 

—Ma "an ile, man yin xa in rajchac i 
Dios, xak jun pacha yet, xak junam cu' i 
je awach ajbil u tzij i Dios; xa in xak jun 
cu' je ni'pa i que cojon che i tzij tz'ibtal 
chupam i wuj-i. Ma сој in "ij yin; are, 
cha cojo u ’ij i Dios —xu bij chwe. 

10Xak xu bij chwe: 

—Ni'pa iri chi и "alijinsam i Dios 
chawe, nipa a tz'ibam che i wuj-i, 
mawuwaj u wach; ya cu rik i ij chi ca 
'antaj na. !! Xui-ri, tz'akat cawoy'ej i 'ij-le 
mat c'achiric, i je aj 'anol mal, quiqui 'an 
na pacha гах quiqui ар wi; xak ni'pa i 
n-ch'am ti qui c'aslemal, xa quiqui 'an 





221.221 mer tzij xu bij are iri: Are i témplo, are i Kajwal Dios chi 'atz u cho'ab, xak i ral Chij. 


are c'utbal-re chi je re ire. 


122.4 Пе 

i n-ch'am taj. Xak ni'pa i je 'utz, xak 
chiqui 'ana пі 'utz, xak nipa i ch'am qui 
c'aslemal, 'is ch'am i chiqui апа 'uri — 
xu bij chwe. 

12— Chitape' —cu bij i Jesus—, iya 
mer quin upon iwu'! Quin c'am nubi 
wach tak quin ya na chique i winak chi 
qui jujunal; quin ya na pacha ca majaw 
chique, wach i qui 'anom. 13 Yin inu 
xebal ronojel i 'olic, xak yin in q'uisbal- 
re^; in pacha i queb tz'ib A y Z —xu bij 
i Jesus. 

1#Utz que ique chi quiqui ch'aj ni 
qui mac; man 'o na que che u wach i 
che re i c'aslemal; хак ca уа’ na "uri 
chique, que oc che uchibe re i tinimit. 
15Xui-ri, n-que oc tubi ni'pa i lic n-'us ti 
qui c'aslemal; xa que canaj chi sak; xak 
queje ique chi quiqui ап i 'itz, xak queje 
ique chi quiqui ап i n-ch'am taj ги qui 
ch'acul; xak queje ique chi quiqui 'an i 
camic; хак queje ique chi quiqui сој и "ij 
tak ile chi xa ril 'antalic; xak queje ique 
chi c'ax quiqui na i t'oronic, y xa t'oronic 
quiqui апо. Ique-le 'is n-que oc tubic. 

16] Kajwal cu bij: 

—Yin, chi in Jesus, in takom in ángel 
chawe, quin paxsabej ге ronojel iri 
chique i jutak tzobaj re i Dios. Yin inu 

muk u xiquin i rey mam David; xak inu 
q'exel'. Yin in queje pacha i ch'umil re 
u sakirbal chi lic ca jululic —cu bij. 

17] u Tewal i Dios, xak conojel i je 

jutzobaj re i Dios", quiqui bij: 
—iChat petok! —que cha. 

Conojel i quiqui ta in tzij-i, chiqui bij: 
—iChat petok! 

Pachin ca c'atic, we craj ca petic, cha 
petok, chol u tija i ya re i c'aslemal chi 
n-ta rajil. 

18Conojel nipa i quiqui ta i tzij 
tz'ibtal che i wuj-i, chi и 'aliinsam i 
Dios chwe, 'o i quin bij chique: miqui 
сој chic jun tzij ги’ iri chi in tz'ibam. 
Pachin jun cu coj chic jun tzij ru' i tzij-i, 
i Dios cu petsaj tak i c'ax ‘игі puwi, chi 
bital chupam i wuj-i. I? Хак we 'o jun 
cresaj jun tzij chupam i wuj-i chi u 
alijinsam i Dios chwe, i Dios cresaj 'uri 
u bi che i wuj pa tz'ibtal wi qui bi ni'pa 
і о qui c'aslemal sakil, хак n-ta re 'uri 
che i lo'laj tinimit chi bital chupam i 
wuj-i. 

?0]re chi и bim iri chwe, xak cu bij: 
—Katzij, iya quin uponic! —cu bij. 
"Utz-i, Kajwal Jesus. iChat petok! 

21] Kajwal Jesus chu ya пі 'utz piwi 

yix iwonojel. Amen (queje ile cwaj). 


э, 





722.13 Xak xu bij, “Yin in nabe, хак in q'uisbal re." 


322.14 I mer tzij xu bij are iri: quiqui ch'aj ni qui 'u'. 


t22.16 'O tak i Bíblia quiqui bij: “in u xebal i mam David." Xui-ri, i mer usuc' i tzij waral-i, are “in и tux", 


chi que'elok: i u muk u xiquin i mam David chi are i Tolque chi coy'em i aj Israel winak. 


"22.17 I mer tzij 


xu bij are iri: i jun chi ca c'uli na ru' i Kajwal. (Ile je are i creyent; chawila i 19:7-8.) 


DICCIONÁRIO 


Wach usuc' jujun tak tzij re i wuj-i 





A 


Acáya Are u bi jun jyub chi wo'or 
“Grécia” ca bix che. 

Achi aj chicaj (Hijo del Hombre ca 
bix che pa castílla.) Iri are jun 
biaj chi xqui coj jujun ujer ajbil 
u tzij i Dios che i Tolque chi 
coy'em; xe'elok chi are i Jesus. Ire 
q'uialmul xu bij i biaj-le are xu bij 
rib chique i winak. 

Aj Fariséo Je jutzobaj aj Israel lic qui 
yom quib chu cojic i ujer 'atbal 
tzij tz'ibtal can rumal i mam 
Moises, xak u апіс i costámbre 
chi qui tz'abim che i 'atbal tzij-le. 

Aj Israel Ique je u muk u xiquin i ujer 
mam Jacob, chi xak mam Israel u 
bi. Xe terej chirij i ujer 'atbal tzij 
tz'ibtal can rumal i mam Moises. 
Pa castílla, xak “Judío” ca bix 
chique. 

Aj tz'onol alcawal (“РиЫісапо” ca bix 
che pa castílla.) I je aj tz'onol 
alcawal tzel que "1 cumal i cach 
aj Israel man que chacun ru' i 
'atol tzij aj Róma chi xak tzel ca 
"il cumal i aj Israel. I aj tz'onol 
alcawal-e, qui i mer quiqui 
tz'onoj chique i cach aj Israel аге 
quiqui toj impuésto. 

Aj Saducéo Je jutzobaj aj Israel, junwi 
qui cojonic che i Dios, chiquiwach 
i aj Fariséo. Je q'ui chique i 
sacerdóte je aj Saducéo; i caj'atzil 
i sacerdóte are jun chique ique. 

Apostelab Je cablajuj achiab je chatal 
rumal i Jesus man que bin ги, 
tz'akat are 'o chi, chuwach i jyub 


ta'aj. Are xel bi chicaj, xe u tak 
can chu c'utic u tzij chuwach i 
jyub ta'aj chique i winak. Xo'on 
panok xak i ma Páblo xsiq'uix 
rumal i Jesucrísto che i patan-le. 
(Luc. 6:13; Gal. 1:1) 


"Atbal tzij re i Dios (“El réino de Dios" 


ca bix che pa castílla.) We jun 

cu jach rib pu'ab i Crísto, "o "uri 
pa 'atbal tzij re i Dios. Are xc'un 

i Jesucrísto, xjekan i 'atbal tzij 

re i Dios chuwach i jyub ta'aj. 
Chupam i wuj tz'ibtal rumal i San 
Matéo, "i 'atbal tzij aj chicaj" ca 
bix che. 


"Atol tzij (“Кеу” ca bix che pa castílla.) 


I 'atol tzij are i 'atz u patan 
piquiwi i winak re jun tinimit. 
Are xcamsax i Jesucrísto, i 'atol 
tzij que i aj Israel are i ma 
Heródes. Xui-ri, ire 'o chic jun 
'atol tzij puwi, chi are i 'atol tzij 
pa Róma; ire are i mer ’atz laj 
'atol tzij (^emperador" хак ca bix 
che). 


Ayun I tzij-le que'elok u ch'ijic jun 'ij 


queb 'ij chuwach i Dios chi lic 
n-ta xqui tijo. 'Olic queje ile ca 
'anic rumal u tz'onoxic che i Dios. 


C 


Cablajuj tzobaj aj Israel (“Las dóce 


tríbus" ca bix che pa castílla.) Ile 
je qui muk qui xiquin i cablajuj u 
c'ojol i mam Jacob, chi хак mam 
Israel ca bix che. 


Camey Jun chicop aj ekan, mas nim 


chuwach jun caway. I rismal xak 
са гап Cul che, lic "as. 


DICCIONÁRIO 


Coron 

1. Are jun sotosic ch'ich re óro chi 
quiqui сој i "atol tzij che qui 
jolom, c'utbal re i qui patan chi 'o 
piqui'ab. 

2. Xak ’o i coron chi xa are и хак 
che’, chi ujer quiqui сој che u 
jolom jun aj ch'acanel are ca 
ch'acan che jun 'anem o che jun 
etz'anem. 

3. Chupam и wuj i Dios, "olic cu bij 
chi Dios cu ya ni coron chique 
ni'pa i je re Ire, pacha ca majaw 
chique rumal wach tak i qui 
'anom. 

Cristian Je are i winak chi qui jachom 
quib pu'ab i Crísto, xak que terej 
chirij u tzij ire (xak “creyent” ca 
bix chique). 

Crísto I usuc' i tzij ^Crísto", n-to' ta biaj; 
i mer usuc' que'elok: ^I jun chatal 
rumal i Dios" tobal que i winak 
chi quelsaxic chupam i qui mac. 
Are ile are u patan i Jesus. 

Cunbal re i caxlanwa Are jubi’ °ог re 
arin chi гах yijbam wi, lic сат 
chic. I 'or-le, are coc ru' i 'or 
сас”, cu walijsaj ronojel. Are ile i 
levadüra que i aj Israel ujer. 


H 


Hígo Jun 'utz laj echa' chi are jun che 
i qui ticon i aj Israel winak. Iu 
nimal u che'lal, queje pacha u 
nimal u che'lal jun inum. 


I 


Ixok ај mac ("Prostitüta" ca bix che pa 
castílla.) Are jun ixok chi ca wa 
chuwach i u ch'acul. ^Mal laj ixok" 
xak ca bix che. 


J 


Jerusalen Are i tinimit chi mas "o и” 
chiquiwach i aj Israel, man chila 
'o wi i rachoch i Dios. Rumal-i, 
хак chila 'o wi i caj'atzil i 
sacerdóte, xak і nuc'bal t'isbal. 

Jutzobaj re i Dios ("Iglésia" ca bix che 
pa castílla.) Chupam i Bíblia, 

“iglésia” са bix chique i jutzobaj je 
cristian pa tak tinimit, xak queje 
ca bix chique conojel i je re i Dios 
chuwach i jyub ta'aj. 


K 


Kachalal (“Негтапо” ca bix che pa 
castílla.) Are i biaj quiqui bij 
chiquiwach, ni'pa i je re chic i 
Dios. 


L 


Lépra Are i jujun yobil che i qui ch'acul 
i winak. I yobil-le, 'o i pacha ch'ac, 
xak 'o juban chic. I c'ax-le ca 'ax 
chique i winak we que tejeb ru' i 
jun chi "o i yobil-le che. Chique i 
aj Israel, we 'o jun winak 'o i yobil 
lépra che, que'elok n-ch'am taj 
chuwach i Dios. 


M 


Molbal'ib que i aj Israel ("Sinagóga" ca 
bix che pa castílla.) Are i ja pa tak 
tinimit pa quiqui mol wi quib i aj 
Israel. Chila quiqui сој wi u ’ij i 
Dios, xak chila quiqui nawsaj wi 
quib che u tzij. 

Mostas Are i ija re jun ticon chi ca 'an 
cunbal che, re и jelal u ti'balil 
i qui wa. Tupu i ija-le lic ral cu 
ch'utin, chila che i jyub Galiléa, 

'o i que q'uiyic pacha u nimal jun 
ral che”. 


N 

Nima'ij Páscua Are qui nima'ij i 
aj Israel winak, cuxtabal-re 
chique che i quelic lok piqui'ab 
1 а] Egípto ujer (Ex. 12:23-27). I 
Jesucrísto xcamsax chuwach cruz 
jun 'ij chuxe' i nima'ij-le; are i 
lo'laj "ij, сака bij che. 


R 


Rachoch i Dios (*Témplo" ca bix che 
pa castílla.) Are i ja chi 'o pa 
Jerusalen pa xqui сој wiiu'ij 
i Dios, ni'pa i je aj Israel winak. 
Xui-ri, i rachoch i Dios-le, lic nim, 

n-xa ta jun ja 'o che, xak lic q'ui i 
uwaja 'o che, ги’ u q'uial u wach 
ja. І u nimal ronojel, colo oxib 
cajib mansan. I ne te aj Israel 
winak, are саса] quiqui сој и ij i 
Dios, xui 'o que che i nabe uwaja. 


Ral Chij I ujer 'atbal tzij que i aj Israel 


winak cu bij chi 'o u chac quiqui 
sujuj jun ral chij chuwach i Dios 
pa tak qui nima'ij Páscua. 'Olic 
xak quiqui sujuj chuwach, tojbal 
re qui mac. Rumal-i, xo'on panok, 
xak queje ile xbix che i Jesucrísto: 
“I ral chij sujtal chuwach i Dios, 
tojbal re qui mac i winak." I Dios 
xu tak li Jesucrísto, pacha jun ral 
chij chi xcamsaxic, tojbal re qui 
mac i winak. Ire-le xe u q'uexelaj 
ni'pa i chij chi que sujux te 
chuwach i Dios. 


Retal circuncision Пе are ca c'atzix jubi’ 


che u tz'umalil re u tzam i ral qui 
tz'iquin i alabom are je noch" I aj 
Israel winak хаш ар ile, 'ilbal-re 
chi о qui trat ги’ i Dios; are 'ilbal- 
re chi i ala-le are jun winak aj 
tinimit re i Dios. 


S 


Sacerdótes Je are ique chi 'o qui patan 


pa rachoch i Dios: 'o chiquikul 
quiqui coj qui tzij i winak 
chuwach i Dios, xak are que 
sujuw i qui q'uexel i winak chila 
pa rachoch i Dios. 


Sodóma y Gomórra Are i queb tinimit 


ujer chi Dios xe u sach qui wach 
rumal i nim laj mac atzalal que 
tijin i winal-le chu 'anic. Chupam 
i wuj Génesis (19:24-28), cu bij 
chi Dios xu tak li 'a' piquiwi, 
sachbal re qui wach. 


DICCIONÁRIO 


U 


U muk u xiquin i mam David Queje 


ile xqui bij i aj Israel winak che i 
Tolque chi coy'em. Ique queta'am 
chi i Tolque-le are na jun u muk 
и xiquin i ujer 'atol tzij que i aj 
Israel, mam David. 


Ujer афа! tzij “еу” ca bix che pa 


castílla.) I lajuj u tzij u pixab i 
Dios are и xebal i ujer "atbal tzij. 

I tzij pixab-le, tz'ibtal can rumal 

i mam Moises; chupam i wuj 
Levítico, 'o juban chic 'atbal tzij 
yatal rumal i Dios. Xo'on panok, i 
aj tijonel re i tzij pixab xqui tz'abij 
и q'uial chic tzij ги’. 


Uva Jun 'utz laj echa' chi are jun che 


i qui ticon i aj Israel winak. I 
echa'-le lic 'o u wa'al; che ile 
са ар wii víno. I и che'lal, xa 
raxc'am. 


Uxlambal 'ij Are i "ij que i aj Israel, chi 


n-que chacun taj, quiqui cojbej 
ге и iji Dios. I 'ij-le are i uwuk 
"jj re і seman, chi que'elok are 

i sábado. I aj Israel, ca jekan i 
uxlambal 'ij chiquiwach ique 
are ca kaj bi i "ij viérnes, y ca 
q'uisic са che u kajbal bi i 'ij re 
i sábado. 


w 


Winak 'o rajaw (“Esclávo” ca bix che 


pa castílla.) Ile are jun winak chi 
ca chacun ru' i rajaw pacha jun 
тосот, n-to' ta co'on rib, хак 
n-ca toj taj. (I ma Páblo, i ma 
Santiágo, i ma Jádas queje ile 
xqui bij ique che quib, chi ique lic 
qui yom quib pu'ab i Crísto pacha 
cajaw.) 


